
Sistemul de transliterare si datare 


Transliterarea este un coșmar într-o carte care acoperă o perioadă atât de indelun- 
gata, iar coerenţa este imposibilă. Am încercat să îmbin autenticitatea cu claritatea. 
În privinţa numelor grecești, nu am folosit formele uneori absurd latinizate care au 
intrat în uzul curent, cu excepţia acelora (precum Aeschylus) ale căror variante sunt 
de nerecunoscut pentru nespecialiști. Așadar, am folosit Herodotos și Sophokles, și 
Komnenos — pentru marea dinastie bizantină —, nu Comnenus.* Lucrurile se complică 
însă pentru secolele mai târzii. Anticul Thessalonika devine Salonicul otoman și 
apoi modernul Tesalonic, în vreme ce Epidamnos, Dyrrhachion, Dyrrachium, Durazzo, 
Durrés denumesc toate unul și același loc din Albania, numai că în epoci diferite; 
am folosit, de fiecare dată, numele utilizat în mod curent în perioada despre care 
scriam. Probleme asemănătoare apar și la numele evreiești, turcești și arăbești. Pen- 
tru coasta Croaţiei și Muntenegrului, am folosit cu precădere formele slave, fiindcă 
acum au intrat în uzul curent: de exemplu, am folosit Dubrovnik, nu Ragusa, însă 
pe locuitori (pentru că lipsește un cuvânt la fel de elegant pentru denumirea lor) i-am 
numit „ragusani“. 

Un alt subiect de dispută este folosirea, pentru date, a notatiei creștine — î.Hr. si 
d.Hr. -, a formelor moderne - î.e.n. și e.n. — sau, precum recomanda Joseph Needham, 
a semnelor simple — și +. De vreme ce aceste variante de notare desemnează exact 
aceleași date ca notația î.Hr.—d.Hr., nu sunt sigur că ele prezintă vreun avantaj 
suplimentar. 


* În astfel de situaţii, am preferat totuși în traducere variantele incetatenite în 
română: Eschil, Herodot, Sofocle, Comnenul. (N. tr.) 


Prefata 


„ISTORIA MEDITERANEEANĂ“ poate să însemne multe lucruri. Această 
carte este mai degrabă o istorie a Mării Mediterane decât o istorie a 
ținuturilor dimprejurul ei; mai exact, este o istorie a popoarelor care au 
străbătut marea și au locuit aproape de țărmurile ei în porturi și pe 
insule. Tema de care mă ocup este procesul prin care Mediterana a ajuns 
să se integreze, în grade diferite, într-o unică zonă comercială, culturală 
si chiar (sub stăpânirea romanilor) politică si modul în care aceste 
perioade de integrare s-au terminat cu tot atâtea dezintegrări, uneori 
violente, în urma unor războaie sau a unor molime. Am identificat cinci 
perioade distincte: o primă Mediterană, care a sfârșit în haos după 1200 
î.Hr., deci cam pe la vremea când se spune că ar fi căzut Troia; o a doua 
Mediterană, care a supraviețuit până pe la anul 500 d.Hr.; 0 a treia 
Mediterană, care s-a format lent si apoi a trecut printr-o mare criză în 
vremea Morţii Negre (1347); o a patra Mediterană, care a trebuit să facă 
faţă concurenţei tot mai puternice venite dinspre Atlantic şi dominației 
exercitate de puterile Atlanticului, perioadă care s-a încheiat cam odată 
cu inaugurarea Canalului Suez în 1869; în sfârșit, o a cincea Mediterană, 
care a devenit coridor către Oceanul Indian, găsindu-și o identitate nouă 
și surprinzătoare în a doua jumătate a secolului XX. 

„Mediterana“ mea este, în mod cert, însăși întinderea mării, țărmurile 
si insulele ei, mai ales cetátile-port care au constituit cele mai impor- 
tante puncte de plecare și de sosire pentru cei ce au traversat-o. Aceasta 
este o definiție mai restrânsă decât cea oferită de Fernand Braudel, 
ilustrul pionier al istoriei Mediteranei, care cuprindea și locuri situate 
dincolo de Mediterana; însă Mediterana lui Braudel si a majorităţii celor 
care-i urmau fagasul era atât o întindere de uscat care avansa mult dincolo 
de linia țărmului, cât si un bazin plin cu apă; și încă persistă tendința 
de a defini Mediterana în relație cu regiunile în care se cultivă măslini 
sau cu văile râurilor care se varsă în ea. Asta înseamnă că trebuie cerce- 
tate comunităţile și societăţile tradiționale, adesea foarte stabile, din 

acele văi unde se produceau alimentele si materiile prime care deveneau 
apoi articole de comerț transmediteraneean, ceea ce înseamnă, prin 
urmare, că trebuie luate în considerare si acele veritabile popoare ale 
uscatului care nu se apropiau niciodată de mare. Hinterlandul — eveni- 
mentele care aveau loc acolo, produsele care proveneau de acolo sau 
treceau pe acolo — nu poate fi, desigur, ignorat, dar în această carte m-am 
concentrat mai mult asupra acelor oameni care s-au apropiat de mare și 
care, mai mult, s-au aventurat și au călătorit pe mare, luând parte, uneori 
în mod direct, la comerțul transcultural, la răspândirea ideilor religioase 
sau de altă natură ori, nu mai puțin important, la războaiele maritime 
pentru dominația asupra căilor mării. 

. Pentru că e o carte destul de mare, a trebuit, inevitabil, să fac niște 
alegeri dificile cu privire la ce anume să includ și ce anume să exclud din 
ea. Am folosit mai des decât ar fi trebuit cuvinte precum „poate“, „posibil“ 
și „probabil“, mare parte dintre afirmaţiile pe care le-am făcut despre 
Mediterana timpurie, cu precădere, se încadrează în această categorie, 
cu riscul de a-l arunca pe cititor în ceața incertitudinilor. Intenţia mea 
a fost mai degrabă să descriu oamenii, procesele și evenimentele care au 
transformat cu totul sau în mare parte Mediterana decât să scriu un şir 
de microistorii ale ținuturilor ei, oricât de interesant ar fi putut fi asta; 
așadar, m-am concentrat asupra a ceea ce consider că a fost important pe 
termen lung, de exemplu întemeierea Cartaginei, apariția Dubrovnikului 
sau impactul corsarilor barbari asupra construirii Canalului Suez. Interac- 
tiunile religioase necesitau un spațiu amplu în carte, așa că am acordat, 
fireşte, o atenţie deosebită conflictelor dintre creştini si musulmani, însă 
evreii merită si ei o atenție sporită, datorită rolului extrem de important 
pe care-l aveau ca negustori în Evul Mediu Timpuriu si apoi, din nou, la 
începutul perioadei moderne. Când am ajuns la Antichitatea clasică, am 
acoperit, în linii mari, cu o atenţie egală fiecare secol în parte, fiindcă am 
vrut să evit să scriu una dintre acele cárti-piramide în care autorii lor trec 
în fugă prin toate etapele premergătoare pentru a ajunge cât mai repede 
la comodele vremuri moderne; însă datele care însoțesc titlurile capitolelor 
sunt în mare măsură relative, iar uneori capitole diferite tratează eveni- 
mente care s-au petrecut cam în același timp în mai multe colțuri ale 
Mediteranei. 

Mediterana pe care o cunoaștem astăzi a fost conturată de fenicieni, 
greci si etrusci în Antichitate, de genovezi, venețieni si catalani în Evul 
Mediu, de vapoarele olandeze, britanice și rusești în secolele de dinainte 
de 1800; într-adevăr, teoria potrivit căreia după 1500, şi mai ales după 

1850, importanta Mediteranei pentru comertul si afacerile mondiale a 
început să scadă stă în picioare. În majoritatea capitolelor, m-am concen- 
trat asupra unui loc sau două care, după părerea mea, explică cel mai 
bine evoluțiile mai largi ale Mediteranei — Troia, Corintul, Alexandria, 
Amalfi, Salonika și altele —, însă accentul cade întotdeauna pe legăturile 
lor de pe tot cuprinsul Mării Mediterane și, acolo unde a fost posibil, pe 
popoarele care au inițiat și au întreținut aceste interacțiuni. O consecință 
a acestui tip de abordare este că despre pești si pescari am vorbit mai 
putin decât s-ar fi aşteptat probabil unii cititori. Majoritatea peştilor isi 
petrec timpul sub apă, iar pescarii de obicei pleacă dintr-un port, ies în 
larg și prind pește (adesea destul de departe de portul lor de origine) si 
apoi se întorc la bază. În general, ei nu au o destinaţie anume pe țărmul 
celălalt, unde să ia contact cu alte popoare și culturi. Peștele pe care-l 
aduc acasă poate fi apoi preparat în diverse feluri, făcut saramură sau 
afumat, ori chiar transformat într-un sos cu gust foarte puternic, iar 
negustorii care duceau aceste produse în străinătate sunt menționați 
adesea; peștele proaspăt era, probabil, hrana obișnuită pentru echipajele 
de pe corăbii. Desi, sincer, nu avem prea multe informaţii despre asta; 
eu mi-am îndreptat atenţia doar asupra a ceea ce se întâmplă în adân- 
curile Mediteranei odată cu declanșarea războiului subacvatic la începutul 
secolului XX. 

Sper că acelora care vor lua în mână cartea asta le va plăcea la fel de 
mult s-o citească pe cât mi-a plăcut mie s-o scriu. Pentru că m-au îndem- 
nat s-o scriu şi pentru încurajările lor entuziaste care au urmat, le sunt 
profund îndatorat lui Stuart Proffitt, de la Penguin Books, si agentului 
meu, Bill Hamilton, de la A.M. Heath; şi tot pentru încurajările lor le 
mulțumesc lui Peter Ginna si Tim Bent, de la Oxford University Press 
din New York, editura americană care m-a publicat. Mi-a făcut o deosebită 
plăcere că am avut ocazia să vizitez sau să revizitez unele locuri despre 
care am scris. M-am bucurat de multă ospitalitate din partea gazdelor 
mele din Mediterana și din alte locuri: Clive şi Geraldine Finlayson, de 
la Muzeul din Gibraltar, au fost mai primitori ca oricând si m-au ajutat 
nu doar să revizitez Gibraltarul, ci și să fac o incursiune de-a lungul 
strâmtorii, până la Ceuta; Charles Dalli, Dominic Fenech, colegii lor de 
la Catedra de Istorie a Universităţii din Malta, Excelenţa Sa Înaltul Comi- 
sar britanic, soția sa, doamna Archer, si Ronnie Micallef de la Consiliul 
Britanic mi-au fost gazde exemplare în Malta; Excelenţa Sa ambasadorul 
Maltei în Tunisia, Vicki-Ann Cremona, a fost de asemenea o gazdă minu- 
nată la Tunis și Mahdia; Mohamed Awad, faimos, pe drept cuvânt, pentru 

ospitalitatea lui, mi-a arătat cum să privesc orașul lui, Alexandria; Edhen 
Eldem m-a ajutat să descopăr colțuri nebănuite din Istanbul (si din 
Alexandria); Relja Seferović, de la Institutul de Istorie croat din Dubrovnik, 
mi-a fost de foarte mare ajutor acolo, în Muntenegru (la Herceg Novi și 
la Kotor) și în Bosnia şi Herţegovina (la Trebinje), Eduard Mira mi-a 
împărtășit cunoștințele lui despre Valencia medievală in situ; Olivetta 
Schena m-a invitat la Cagliari ca să-l comemorăm pe regretatul meu 
prieten și distins istoric al Mediteranei Marco Tangheroni și m-a dus să 
vizitez situl arheologic de la Nora; mai departe, Catedra de Istorie a 
Universităţii din Helsinki și Ministerul de Externe al Finlandei m-au 
invitat să-mi expun opiniile despre istoria Mediteranei într-un oraș a 
cărui fortăreață impunătoare este adesea numită „Gibraltarul Nordului“; 
Francesca Trivellato mi-a permis să citesc excelentul ei studiu despre 
Livorno înainte să-i fie publicat. Roger Moorhouse a reușit să găsească 
o serie de ilustraţii foarte potrivite, dintre care unora era foarte greu să 
le dai de urmă; Bela Cunha a fost un redactor exemplar. Soţia mea, Anna, 
a explorat împreună cu mine Yaffa, Neve Tzedekul, Tel Avivul, Tunisul, 
Mahdia și mare parte din Cipru. Anna a dat dovadă de ingáduintá atunci 
când în casa noastră, deja plină de cărți despre Mediterana medievală, 
au mai apărut si maldăre de volume despre Mediterana antică si mo- 
dernă. Fiicele mele, Bianca si Rosa, mi-au fost nişte tovarăși de călătorie 
încântători prin multe colțuri ale Mediteranei și mi-au procurat mate- 
riale pe diverse teme, de exemplu despre morisci sau despre Procesul de 
la Barcelona. 

Le sunt foarte recunoscător și oamenilor care au venit să mă asculte 
la Cambridge, St Andrews, Durham, Sheffield, Valletta si Frankfurt am 
Main, unde am ţinut conferințe despre „Cum se scrie istoria Mediteranei“; 
ideile si sugestiile lor mi-au fost de mare folos. La Cambridge, am primit 
sfaturi bibliografice și nu numai de la Colin și Jane Renfrew, Paul 
Cartledge, John Patterson, Alex Mullen, Richard Duncan-Jones, William 
O'Reilly, Hubertus Jahn și David Reynolds, printre alţii, iar Roger Dawe 
a fost amabil și mi-a dat o copie a excelentei lui traduceri însoțite de 
comentarii a Odiseei. Charles Stanton a citit prima formă a cărții si m-a 
corectat în multe locuri — nu mai e nevoie să spun că toate greșelile care 
au mai rămas îmi aparțin. Cu entuziasta Alyssa Bandow am purtat lungi 
si pasionante discuţii despre economia antică, discuţii ce m-au ajutat 
să-mi pun în ordine ideile. Cât privește oportunitățile nenumărate de a 
pune în discuţie ideile cuiva împreună cu specialiști din domenii de studiu 
variate, nici o instituție nu se compară cu colegiile universităţilor de la 

Cambridge si Oxford si nici nu pot spune cat de mult m-a ajutat faptul 
că am avut printre colegii de la Caius nu doar o serie de profesori de isto- 
rie, ci si pe Paul Binski, John Casey, Ruth Scurr, Noél Sugimura si (până 
de curând) Colin Burrow, si de asemenea pe Victoria Bateman, ale cărei 
comentarii pe text le apreciez foarte mult, si pe Michalis Agathacleous, 
care mi-a fost ghid prin sudul Ciprului, ajutându-mă astfel enorm. La 
Biblioteca Facultăţii de Limbi Clasice am găsit multe cărți de care aveam 
nevoie și trebuie să le mulțumesc în mod special domnului Mark Statham 
şi personalului de la Biblioteca Colegiului Gonville and Caius. Atunci 
când, în ultima fază a pregătirii manuscrisului, am fost împiedicat să 
plec de la Napoli de o erupție vulcanică — nu a Vezuviului! -, Francesco 
Senatore şi încântătorii lui colegi (Alessandra Perricioli, Teresa d'Urso, 
Alessandra Coen și multi alţii) au fost extrem de ospitalieri cu mine, 
oferindu-mi până și un birou la Universitatea Frederic II și arătându-se 
dispuși să stăm mult de vorbă. La putin timp după ce pericolul trecuse, 
am avut ocazia să dezbat câteva teme din cartea mea la o reuniune care 
s-a ținut la Vila La Pietra, sediul din Florenţa al New York University, 
prin amabilitatea doamnei Katherine Fleming. Capitolul de Concluzii 
l-am șlefuit apoi în Norvegia, dând curs invitatiei onorante a organiza- 
torilor unui simpozion care a avut loc la Bergen în iunie 2010 în cinstea 
lui Natalie Zemon Davis, câștigătoarea Holberg Prize. 

Cartea aceasta este dedicată memoriei înaintaşilor mei care, secole 
la rând, au călătorit în lungul şi-n latul Mediteranei: de la Castilia la 
Safed si Tiberiada, în Tara Sfântă, cu popasuri la Smirna; și apoi, cu 
bunicul meu, de la Tiberiada iarăși spre vest; si după el, cu bunica mea, 
peste mare înapoi la Tiberiada; și străbunicul meu Jacob Berab, care a 
ajuns la Safed plecând din Maqueda, Castilia; si toti cei care au purtat 
numele de Abulafia, Abolaffio si Bolaffis in Livorno si în toată Italia. 
Titlul cărţii, Marea cea Mare, transpune numele evreiesc al Mediteranei, 
care apare într-o binecuvântare ce trebuie recitată stăruind cu privirea 
asupra ei: „Binecuvântat fii Tu, Doamne Dumnezeul nostru, stăpânul 
Lumii, care ai făcut Marea cea Mare.“ 


David Abulafia 


Cambridge, 15 noiembrie 2010 


Introducere 
O mare cu multe nume 


CUNOSCUTA IN LIMBA ENGLEZA SI ÎN LIMBILE ROMANICE drept „marea 
dintre pământuri“, Mediterana poartă și a purtat multe nume: „Marea 
Noastră“ pentru romani, „Marea Albă“ (Akdeniz) pentru turci, „Marea 
cea Mare“ (Yam gadol) pentru evrei, „Marea de Mijloc“ (Mittelmeer) pentru 
germani și (lucru nesigur) „Marele Verde“ pentru egiptenii antici. Scrii- 
torii moderni au îmbogățit si ei vocabularul, născocind epitete precum 
„Marea interioară“, „Marea încercuită“, „Marea prietenoasă“, „Marea 
credincioasă“ a câtorva religii, „Marea amară“ din timpul celui de-al 
Doilea Război Mondial, „Marea corupătoare“ a zeci de microhabitate 
transformate de relaţia lor cu vecinii care le furnizează produsele de care 
ele nu dispun și cărora le pot oferi din propriul surplus; „Continentul 
lichid“ care, precum un continent real, cuprinde multe popoare, culturi 
și economii în interiorul unui spaţiu cu hotare bine delimitate. E impor- 
tant, aşadar, să începem enumerându-i granițele. Marea Neagră spală 
țărmurile de unde încă din Antichitate erau exportate către Mediterana 
grâne, blănuri, fructe şi sclavi, însă era mai degrabă o mare străbătută 
de negustori mediteraneeni decât o mare ai cărei locuitori participau la 
schimburile politice, economice și religioase care se desfășurau în Medi- 
terana însăși — legăturile ei cu zonele continentale, către Balcani, către 
stepe si către Caucaz, au făcut ca civilizațiile din lungul tármurilor ei 
să aibă o perspectivă si un caracter diferite de cele mediteraneene. Nu 
același lucru se poate spune despre Adriatica, care a luat parte intens la 
viata comercială, politică si religioasă a Mediteranei, datorită etruscilor 
si grecilor din portul Spina, apoi datorită venețienilor si ragusanilor din 
Evul Mediu și din perioada modernă timpurie iar apoi datorită oamenilor 
de afaceri din Trieste, în vremurile mai noi. În cartea de fata, graniţele 
Mediteranei apar acolo unde mai întâi natura și abia apoi oamenii le-au 
stabilit: Strâmtoarea Gibraltar; Dardanelele, cu incursiuni ocazionale 
către Constantinopol, căci acesta a funcţionat drept pod între Marea Nea- 
gră şi Marea Albă; litoralul care se întinde de la Alexandria până la Gaza 

"———— vânturi predominante (iarna) 
— vânturi predominante (vara) 
=» curenţi marini 


și Yaffa. Si apoi, în carte se vorbește si despre orasele-port de pe tot cu- 
prinsul Mediteranei, mai ales despre acelea care au prilejuit întâlniri si 
amestecuri între culturi — Livorno, Smirna, Trieste etc. —, si despre insule, 
mai ales despre cele ai căror locuitori priveau și către restul lumii (de aceea, 
despre corsicani, de exemplu, am vorbit mai putin decât despre maltezi). 
Poate că eu, spre deosebire de alți autori, ofer o viziune mai îngustă 
despre Mediterana, dar sigur viziunea mea e mai consistentă. Subiectul 
principal al cărților despre istoria Mediteranei a fost, până acum, istoria 
ținuturilor din jurul Mediteranei, fiind puse în discuţie, în mod firesc, și 
legăturile care s-au stabilit între aceste teritorii de-a lungul timpului. 

Două lucrări se remarcă: Corrupting Sea, cartea stufoasă a lui Peregrine 
Horden si Nicholas Purcell apărută în anul 2000, bogată mai ales în idei 
despre istoria agricolă a ținuturilor care mărginesc Mediterana, pornind 
de la premisa că o istorie a Mediteranei trebuie să includă date despre 
teritoriile ce mărginesc marea până la o distanță (în interiorul continen- 
tului) de cel puţin cincisprezece kilometri. Cei doi autori prezintă câteva 
trăsături de bază ale schimburilor mediteraneene: conexiunile dintre 
diverse puncte sau „compromisurile“ din momentul încheierii contractelor. 
Dar, în ultimă analiză, pe cei doi autori îi preocupă mai degrabă ce se 
întâmplă pe uscat decât ce se întâmplă pe mare. Însă toti ceilalți istorici 

ai Mediteranei sunt dominați de statura lui Fernand Braudel (1902-1985), 
a cărui carte La Méditerranée et le monde méditerranéen à l'époque de 
Philippe 11*, publicată prima oară in 1949, a fost una dintre cele mai 
originale si mai influente lucrări de istorie din secolul XX. Începând din 
anii ’50, Braudel a îndrumat cercetările a zeci de studenţi nu doar despre 
istoria Mediteranei — atât în perioada în care el însuși era preocupat de 
acest subiect, cât si înainte si după acel moment -, ci si despre istoria 
altor mări și chiar a Atlanticului. În ultimii ani de viaţă a condus cu dem- 
nitate si prestantá mult respectata Şcoală a Analelor, aflându-se în frun- 
tea misterioasei „A șasea catedre“ de la Ecole Pratique des Hautes Etudes 
din Paris. Însă ideile lui au dat roade încet. Intelectualii francezi, precum 
cunoscutul poet și eseist Paul Valéry, care a murit în 1945, au fost până 
la urmă fascinati de ideea unei „civilizații mediteraneene“ împărtășite 
de francezi, de spanioli si de italieni si prezente atât în ţinuturile lor de 
baștină, cât şi în coloniile lor din Africa de Nord și din Orientul Mijlociu. 
Cartea lui Braudel era produsul unor îndelungi meditații prin lagărele 
de prizonieri de război din Franța, Algeria, Brazilia si Germania, în tim- 
pul cărora Braudel a întreprins o adevărată călătorie intelectuală pornind 
de la studierea atentă a politicii din trecut — care încă îi preocupa pe 
multi istorici francezi —, trecând prin identitățile mediteraneene descrise 
de Valéry și sfarsind cu scrierea istoriei pe baza informaţiilor oferite de 
geografie. Demonstrând că stăpânește, ca un erudit, întreaga istorie a 
Mediteranei, nu doar pe cea din secolul al XVI-lea, Braudel a oferit un 
răspuns inovator și entuziasmant la întrebarea referitoare la modul în 
care au interactionat societăţile de pe țărmurile acestei mări. Miezul 
teoriei lui Braudel îl constituia ipoteza conform căreia „orice schimbare 
se petrece încet“, iar „omul este prizonier al unui destin în mersul căruia 
el are un rol foarte mic“. În cartea de față, voi încerca să demonstrez exact 
opusul acestor două afirmaţii. Dacă Braudel ne oferă ceea ce s-ar putea 
numi o istorie pe orizontală a Mediteranei, încercând să-i surprindă ca- 
racteristicile generale prin examinarea unei epoci anume, eu voi încerca 
să construiesc o istorie pe verticală a Mediteranei, punând accentul pe 
schimbările petrecute de-a lungul timpului. 

Braudel aproape că ajunsese să dispretuiascá istoria politică înțeleasă 
ca „succesiune de evenimente“ (histoire événementielle)? În schimb a stu- 
diat geografia Mediteranei pentru a putea înțelege ce se întâmpla între 


* Trad. rom. Fernand Braudel, Mediterana si lumea mediteraneeană în timpul lui 
Filip al II-lea, trad. de Mircea Gheorghe, pref. de Alexandru Duţu, 6 vol., Editura Meri- 
diane, Bucuresti, 1985-1986. (N. tr.) 

granițele ei. A expediat politica și războiul la finalul cărţii lui, întrucât 
adevărata forță a lucrării stătea în înțelegerea profundă a peisajului 
ținuturilor din jurul Mediteranei și a trăsăturilor importante ale Mării 
Mediterane în sine — vânturile si curenţii ei, care oferă indicii despre 
rutele folosite de oameni pentru a o străbate. De fapt, Mediterana lui 
Braudel se întindea mult dincolo de marea însăși, cuprinzând toate 
ținuturile a căror viaţă economică era într-un fel determinată de ceea ce 
se întâmpla acolo: a reușit, de exemplu, în repetate rânduri, să aducă în 
discuţie Cracovia si Madeira. Pe urmele lui Braudel, John Pryor a pus 
si el accentul pe limitările impuse de vânturi si de curenți, arătând, de 
exemplu, că marinarii din Evul Mediu si de la începuturile epocii moderne 
navigau cu greu de-a lungul țărmului Africii de Nord ori subliniind impor- 
tanta pe care o avea sezonul deschis dintre primăvară si toamnă, când 
se putea înainta foarte uşor pe mare dacă te purtau din spate vânturi 
propice. Contrazicând aceste afirmaţii, Horden și Purcell susțin că mari- 
narii erau pregătiți să-și croiască ușor căi de navigaţie chiar și pe acolo 
pe unde vânturile și curenţii erau mai puţin favorabili, dar unde îi purtau, 
pe noile lor rute, alte interese — comerciale ori politice.* Forţele naturii 
puteau fi, pe atunci, înfruntate cu iscusintá si pricepere. 

Desigur, caracteristicile fizice ale acestei mări nu pot fi considerate o 
constantă. Mediterana are câteva trăsături ce rezultă din statutul ei de 
mare închisă. În epocile geologice străvechi era complet închisă, iar în 
urmă cu douăsprezece până la cinci milioane de ani procesul de evaporare 
făcuse ca bazinul mediteraneean să devină un desert adânc si pustiu; 
odată ce Atlanticul a străpuns peretele care le despártea, se crede cá a fost 
inundat cu apă în doar câţiva ani. Pierde apă prin evaporare mai rapid 
decât reușesc să o înlocuiască rețelele de râuri care se varsă în Mediterana, 
ceea ce nu e surprinzător dacă ne amintim cât de firave sunt unele cursuri 
de apă: râurile mici din Sicilia și din Sardinia, străvechile, dar neînsemna- 
tele Tibru și Arno (în miezul verii, Arno curge doar ca un firicel în amonte 
de Florenţa). E adevărat că Mediterana primește apă din imensa rețea 
de râuri a Nilului, iar Padul si Ronul isi aduc si ele contribuţia. Dintre 
râurile Europei, Dunărea și rețelele de râuri din Rusia au o contribuţie 
indirectă, fiindcă Marea Neagră primește apă de la numeroase cursuri 
mari care se întind adânc în uscat. Rezultatul este că Marea Neagră are 
un exces de apă neevaporată, creându-se astfel un torent rapid care trece 
pe lângă Istanbul și se varsă în partea de nord-est a Mării Egee. Dar 
asta compensează doar 4% din pierderea de apă din Mediterana, iar 
principala sursă de înlocuire a apei pierdute prin evaporare este Oceanul 

Atlantic, care asigură un influx constant de apă rece din Atlantic, contra- 
balansat, într-o oarecare măsură, de un aflux de apă din Mediterana 
care (tot din pricina evaporării) este mai sărată si deci mai grea; influxul 
de apă curge așadar pe deasupra afluxului de apa.* Faptul că Mediterana 
e deschisă la capete este, de aceea, crucial pentru supraviețuirea ei ca 
mare. Deschiderea unui al treilea canal, Canalul Suez, a avut efecte limi- 
tate, căci traseul mării este prin canale înguste, dar a adus în Mediterana 
specii de pesti originare din Marea Rosie si din Oceanul Indian. 
Influxul din Atlantic i-a împiedicat în Evul Mediu pe navigatori să 
facă din Strâmtoarea Gibraltar o cale de acces uzuală, însă nu i-a împie- 
dicat pe vikingi, pe cruciați si pe multi alții să pătrundă în Mediterana. 
Curentii cei mai puternici urmează coastele Africii pe la est de Gibraltar, 
se întorc pe lângă Israel si Liban și ocolind Ciprul, iar apoi dând roată 
prin mările Egee, Adriatică si Tireniană și de-a lungul coastelor Franței 
şi Spaniei, înapoi către Coloanele lui Hercule.5 Acești curenţi au avut 
un impact semnificativ în ce priveşte ușurința cu care vasele reușeau să 
se miște pe Mediterana, cel putin pe vremea corăbiilor cu vâsle si cu 
pânze. Ba chiar, navigând în volte, curenţii puteau fi folosiți în ciuda di- 
rectiei din care suflau vânturile mediteraneene. Fronturile atmosferice 
din regiune tind să se deplaseze de la est către vest, asa încât vânturile 
puteau fi folosite în mod profitabil primăvara pentru transportul maritim 
din porturile dintre Barcelona și Pisa către Sardinia, Sicilia și Levant, cu 
toate că în Mediterana de vest, pe timp de iarnă, cea mai mare influență 
o are frontul atmosferic nord-atlantic, iar vara — frontul atmosferic subtro- 
pical atlantic înalt, care stationeazá deasupra Insulelor Azore. Clima 
umedă și vântoasă din timpul iernii e determinată de mistralul care aduce 
aer rece în văile din Provența, dar mai există si alte vânturi cu influență 
asemănătoare, precum bora și tramontana din Italia și Croaţia. John Pryor 
a arătat că „Golful Leului“, situat în regiunea Provența, se numește astfel 
de la suierul mistralului, care seamănă cu răgetul unui leu. Nimeni nu 
ar trebui să subestimeze pericolele și neplăcerile pe care le poate aduce, 
iarna, o furtună pe Mediterana, în ciuda imaginii pe care a căpătat-o în 
vremurile moderne — o mare scăldată de soare. Din când în când, deasupra 
Saharei se formează fronturi atmosferice de joasă presiune, care o por- 
nesc apoi către nord sub forma vântului nărăvaș cunoscut sub numele 
de scirocco (în Italia), xaloc (în Catalonia) sau hamsin (în Israel și în Egipt); 
mari cantități de nisip roșu saharian pot fi astfel împrăștiate în ţinuturile 
din jurul Mediteranei. Câtă vreme corăbiile se foloseau de pânze, vántu- 
rile predominante dinspre nord primejduiau navigația de-a lungul coastei 

Africii de Nord, fiindcă amenințau să azvârle corăbiile direct pe bancurile 
de nisip și în recifele de pe țărmurile sudice ale Mediteranei, pe când (asa 
cum observă si Pryor) structura mai abruptă a celor mai multe dintre 
țărmurile Mediteranei de nord a facut ca acestea să fie mult mai atractive 
pentru navigatori, la fel ca golfurile și plajele lor; de altfel, aceste golfuri 
au fost dintotdeauna și o ţintă pentru piraţii în căutare de văgăuni sau 
ascunzători.! Trecerea din vest în est — faimosul comerț din Levant, in 
Evul Mediu - era mai ușoară pentru corăbiile care porneau din Genova 
si din Marsilia primăvara si care urmau linia tármurilor nordice ale 
Mediteranei, trecând de Sicilia şi Creta și ocolind Ciprul, pentru a ajunge 
în Egipt; până la apariția vaporului cu aburi, nu era o practică curentă 
să tai marea din Creta direct până la gura de vărsare a Nilului. În mod 
evident, nimeni nu poate avea certitudinea că vânturile și curenții au 
rămas mereu la fel. Totuși, în sursele clasice și medievale există destule 
referiri la vânturi precum Boreas (din nord-vest) pentru a afirma că bora 
are, cu siguranță, o istorie foarte lungă. 

Schimbările climatice pot avea consecințe importante asupra produc- 
tivitátii terenurilor din apropierea Mediteranei, cu un efect de domino 
asupra comerțului cu cereale din Mediterana, care era atât de important 
în Antichitate și în Evul Mediu, dar care mai apoi și-a pierdut întâietatea. 
O răcire a climei în secolele al XVI-lea și al XVII-lea explică de ce câm- 
purile de grâne nu au mai fost cultivate și de ce importurile de cereale 
din nordul Europei au devenit, în mod surprinzător, ceva comun, sporind 
astfel influența negustorilor olandezi și germani în Mediterana. Deshidra- 
tarea regiunilor de coastă ne poate duce cu gândul la o schimbare clima- 
tică, cu toate că în asemenea zone este vizibilă adesea intervenția masivă 
a mâinii omului: în Africa de Nord, e posibil ca noile valuri ale invaziei 
arabe din secolele al XI-lea și al XII-lea să fi determinat neglijarea lucră- 
rilor de îndiguire și irigaţii, astfel încât agricultura a avut de suferit. De- 
clinul economic al Asiei Mici în perioada târzie a Imperiului Roman a 
fost accentuat de abandonarea terasamentelor formate din viță-de-vie 
şi măslini care fixaseră solul ce acum o lua la vale alunecând în râuri și 
innámolindu-le.? În vremurile moderne, barajele, mai ales Marele Baraj 
Aswan din Egipt, au schimbat configuraţia cursurilor de apă care se varsă 
în Mediterana, având efecte si asupra curenților si a umidității. Dar cel 
care a modificat ciclul sezonier al Nilului a fost tot omul, schimbând astfel 
in mod decisiv viata economică a Egiptului si punând capăt revărsărilor 
şi inundațiilor anuale pe care egiptenii le puneau în seama zeilor lor. Pe 
de altă parte, geograful Alfred Grove si ecologistul Oliver Rackham au 

arătat că oamenii au exercitat asupra mediului mediteraneean o influență 
mai putin drastică decât se afirmă adeseori, căci relieful din ţinuturile 
mediteraneene dovedește o mare capacitate de regenerare în urma va- 
riatiilor climatice sau de altă natură și în urma abuzurilor comise asupra 
lui. După cum arată cei doi cercetători, oamenii nu influențează evoluția 
climei, sau cel putin nu o influentau până în secolul XX; iar eroziunea, 
cu toate că poate fi determinată si de oameni, se petrece si in mod natu- 
ral — a avut loc, de exemplu, și pe vremea dinozaurilor. Unul dintre 
fenomenele la care omul a avut adesea o contribuție decisivă este 
despădurirea, cu efecte severe în Sicilia, în Cipru și de-a lungul coastei 
spaniole; cererea de lemn pentru corăbii a fost însoţită de defrișarea 
terenurilor pentru a întemeia noi orașe și sate ori pentru a le extinde pe 
cele deja existente, dar și în acest caz trebuie spus că s-a constatat adesea 
o regenerare naturală a zonelor defrișate. Grove si Rackham sunt mai 
putin optimisti în ceea ce priveşte viitorul Mediteranei, căci resursele de 
apă si de peste sunt supraexploatate, iar în unele zone a apărut pericolul 
desertificárii, situaţia putându-se inráutáti, dacă previziunile credibile 
legate de încălzirea globală se vor dovedi fie si în parte adevărate.” Dacă 
privim retrospectiv istoria Mediteranei observăm o simbioză între om și 
natură care e pe cale să se încheie. 

În cartea aceasta nu neg importanţa vânturilor si a curenților, dar 
încerc să aduc în prim-plan experienţe ale oamenilor precum traversarea 
Mediteranei ori traiul în orasele-port sau pe insulele a căror existență 
depindea de mare. Mâna omului a fost, în modelarea istoriei Mediteranei, 
mai importantă decât a fost Braudel dispus să accepte. Cartea e plină 
de decizii politice: corăbii care pornesc să cucerească Siracuza sau Carta- 
gina, Acra sau Famagusta, Menorca sau Malta. Importanţa strategică 
a unora dintre aceste locuri a depins în mare măsură de geografie — nu 
doar de vânturi si de valuri, ci si de alte limitări: proviziile de mâncare si 
apă proaspete puteau rezista uneori două-trei săptămâni pe o corabie 
comercială, dar erau mult prea voluminoase pentru a fi încărcate în 
cantități mari pe o galeră de război care nu avea prea mult loc de irosit. 
Acest fapt banal făcea ca încercările de a obţine controlul în largul mării 
să fie o provocare dură, cel putin pe vremea corăbiilor cu pânze; fără 
acces la porturi prietenoase unde să poată fi încărcate provizii și unde 
corăbiile să fie carenate, nici o putere, oricât de multe vase de război ar 
fi deţinut, nu ar fi izbutit să ia în stăpânire cărările mării. Așadar, con- 
flictele pentru obţinerea controlului asupra Mediteranei trebuie înțelese 
ca lupte pentru înstăpânirea asupra zonelor ei de coastă, asupra portu- 

rilor si a insulelor ei mai degrabă decât ca lupte pentru suprematie în 
largul mării.! Pentru a face față amenințării aproape neîncetate pe care 
o reprezentau piraţii, adesea trebuiau încheiate înțelegeri murdare cu 
aceştia si cu mai-marii lor, corăbiile comerciale căpătând liberă trecere 
în schimbul mitei si al diverselor cadouri. Poziționarea avansată era ne- 
pretuitá. De exemplu, poziţia insulei Corfu a făcut ca, secole la rând, 
aceasta să fie protejată de toti aceia care căutau să obțină controlul 
asupra intrării în Adriatica. Catalanii și mai apoi englezii au dobândit 
o serie întreagă de posesiuni pe tot cuprinsul Mediteranei, posesiuni care 
le serveau foarte bine interesele economice si politice. În mod straniu, 
locurile alese drept porturi erau adesea adăposturi precare: avantajele 
pe care le oferea relieful nu erau câtuși de putin singurul criteriu luat 
în considerare. La Alexandria se ajungea foarte greu, adesea pe o mare 
învolburată, Barcelona medievală oferea nu cu mult mai mult de o simplă 
plajă, Pisa — doar câteva mici rade lângă estuarul râului Amo, și chiar 
şi în anii 1920 corăbiile care ajungeau la Yaffa încă erau nevoite să-și 
descarce încărcăturile pe mare. Portul din Messina se afla în apropierea 
apelor năvalnice ale îngemănatelor pericole pe care comentatorii clasici 
le-au asemuit cu Scylla si Charybda.! 

Istoria umaná presupune studierea irationalului si a rationalului 
deopotrivá, a deciziilor luate de indivizi sau de grupuri pe care ne e greu 
sá le intelegem acum, la distantá de secole ori milenii, si care vor fi fost 
probabil greu de inteles chiar si la vremea lor. Si totusi, chiar si cele mai 
neînsemnate decizii, precum bătaia din aripi a unui fluture, pot avea 
consecințe uriaşe: un discurs al papei la Clermont, în Franța, în anul 
1095, discurs încărcat de o retorică subtilă, dar înflăcărată, a reușit să 
dezlántuie ceea ce avea să se transforme în cinci sute de ani de cruciade; 
disputele dintre conducătorii turci rivali, în contrast cu conducerea charis- 
matică din tabăra creştinilor, au dus de mai multe ori la înfrângerea sur- 
prinzătoare a ostirilor si a flotelor otomane, cum s-a întâmplat, de exemplu, 
la Malta, in 1565 — când, până si atunci, Spania a trimis ajutoare mult 
mai târziu decât o cerea situația de urgenţă creată, riscând pierderea 
controlului asupra apelor din jurul uneia dintre posesiunile ei cele mai 
de pret, Sicilia. Multe bătălii au fost câștigate în pofida a mari greutăți; 
victoriile unor străluciți comandanţi de nave precum Lysandros, Roger 
de Lauria și Horatio Nelson* au schimbat harta politică a Mediteranei 


* Lysandros (mort în 395 î.Hr.) a fost comandantul spartan al flotei care i-a înfrânt 
pe atenieni la Aegospotami, în 405 î.Hr., si care, în anul următor, a reușit să-i forțeze pe 
atenieni să capituleze, aducând astfel sfârșitul Războiului Peloponesiac (431—404 î.Hr.). 

si au zădărnicit planurile de suprematie ale celor de la Atena, de la Napoli 
sau din Franţa napoleoniană. Printii-negustori puneau propriul profit 
mai presus de cauza credinţei creștine. Ca la ruletă, roata se-nvârte si 
rezultatul este imprevizibil, dar tot mâna omului e cea care o pune în 
mișcare. 


Roger de Lauria (cca 1245-1305), considerat cel mai de succes si mai talentat tactician 
naval din perioada medievală, a fost un amiral aragonezo-sicilian și comandantul flotei 
Aragonului în timpul Războiului „Vecerniilor siciliene“ (1282-1302), în urma căruia 
francezii au fost izgoniți din insula Sicilia, care a devenit posesiune aragoneză. Horatio 
Nelson (1758-1805), amiral britanic, este cunoscut în istorie mai ales ca învingător 
al flotei franco-spaniole în bătălia de la Trafalgar (Spania), purtată pe 21 octombrie 1805 
între flota Regatului Unit și flota unită franco-spaniolă (bătălie în care Nelson și-a aflat 
moartea). (N. tr.) 

FORMATĂ CU MILIOANE DE ANI ÎNAINTE ca omul să ajungă pe coastele 
ei, Marea Mediterană a devenit o „mare dintre pământuri“ care leagă 
tármuri opuse doar din momentul când primii oameni i-au traversat 
suprafața în căutare de adăposturi, hrană sau alte resurse vitale. Unii 
dintre oamenii primitivi au locuit ţinuturile din jurul Mediteranei acum 
435 000 de ani, afirmaţie pentru care avem drept dovadă urmele unei 
străvechi tabere de vânători găsite în apropiere de Roma de astăzi; alții 
au construit o simplă colibă din crengi la Terra Amata, aproape de Nisa, 
si au făcut un cămin în mijlocul casei — se hrăneau inclusiv cu carne de 
rinocer si de elefant sau cu căprioare, iepuri și porci sălbatici.! Nu stim 
cu exactitate când anume s-au aventurat pentru prima oară pe mare oa- 
menii primitivi. În 2010, Scoala Americană de Studii Clasice de la Atena 
a anunțat că în Creta au fost descoperite topoare de piatră (cuarț) datate 
pe la 130000 î.Hr., arătând că, probabil, primele specii de oameni au reușit 
să găsească mijloace de a traversa marea, chiar dacă e posibil și ca ei să 
fi fost aruncaţi acolo de furtuni, fără voia lor? Descoperirile făcute in 
peșterile din Gibraltar dovedesc cá în urmă cu 24 ooo de ani alte specii 
de oameni s-au uitat dincolo de mare, către muntele Jebel Musa, vizibil 
pe țărmul celălalt, al Africii: primele oseminte de oameni de Neanderthal 
descoperite, în 1848, aparțineau unei femei care trăia într-o peșteră din 
marginea Stâncii Gibraltar. Cum descoperirile originale nu au fost ime- 
diat identificate drept rămășițe ale unei specii umane diferite, doar opt 
ani mai târziu, când oase asemănătoare au fost dezgropate în Valea 
Neander, din Germania, această specie a primit un nume: omul de 
Neanderthal ar trebui de fapt să se numească Femeia de Gibraltar. 
Neanderthalienii din Gibraltar se foloseau, cu siguranţă, de apele mării 
care spăla țărmurile teritoriilor locuite de ei, căci dieta lor includea crusta- 
cee, ba chiar și țestoase si foci, cu toate că la acea vreme o câmpie întinsă 

separa pesterile lor din stáncá de mare.? Dar nu existá dovezi cá ar fi 
existat o populatie Neanderthal in Maroc, care a fost colonizat de homo 
sapiens sapiens, ramura din care ne tragem noi. Strámtoarea se pare cá 
a tinut cele douá populatii departe una de cealaltá. 

Ín lunga perioadá a Paleoliticului Inferior si Mijlociu, navigatia pe 
Mediterana era, probabil, redusá, cu toate cá unele insule din ziua de astázi 
erau pe atunci accesibile dincolo de niste poduri de uscat acoperite mai 
apoi de marea care tocmai se forma. Ín pestera Cosquer, din apropiere de 


Marsilia, existau sculpturi făcute de homo sapiens încă de pe la 27000 î.Hr. 


si picturi realizate înainte de 19000 î.Hr.; acum zace mult sub nivelul 
mării, dar pe vremea când era locuită țărmul Mediteranei se găsea la 

doar cátiva kilometri depártare de ea. Din Paleoliticul Superior, adicá 
de pela 11000 î.Hr., datează primele dovezi de necontestat ale unor scurte 
călătorii pe mare. La acel moment, oamenii au pășit pe insula Melos, din 
Arhipelagul Cicladelor, si au explorat-o in cáutare de sticlá vulcanicá 
(obsidian), folositá la uneltele de piatrá fiindcá avea muchii mai ascutite 
decát flintul. Ín Sicilia se gásesc zeci de situri datánd din aceeasi perioadá 
a Paleoliticului, adesea de-a lungul coastei, unde colonistii consumau 
mari cantitáti de moluste, chiar dacá vánau si vulpi, iepuri si cáprioare. 
Aveau grijá de mortii lor, acoperindu-le cadavrele cu un strat de ocru si 
uneori ingropándu-le cu coliere impodobite. La extremitatea vesticá a 
Siciliei, au ocupat teritoriile cunoscute astăzi drept cele mai estice insule — 

Insulele Egadice (care pe atunci erau, probabil, mici promontorii legate 
de Sicilia); pe una dintre aceste insule, Levanzo, undeva pe la 11000 î.Hr., 
locuitorii au împodobit o peşteră cu figuri gravate și pictate. Printre figurile 
gravate se găsesc căprioare si cai, realizate în manieră foarte vie si cu 
un oarecare realism. Figurile pictate sunt mult mai schematice — repre- 
zentări necizelate de ființe umane - și par să dateze din perioada unei 
reocupări ulterioare a peşterii. Desenele si picturile din peșterile din Si- 
cilia sunt o dovadă a existenţei unei societăți de vânători-culegători — 
lucru dovedit si de alte descoperiri, precum uneltele făcute din flint si 
cuartit —, printre ale căror ritualuri se număra si magia simpatetică folo- 
sită pentru capturarea prăzii. Acei oameni vánau cu arcuri și săgeți, dar 
si cu sulițe; trăiau în peșteri și în grote, dar își făcuseră și tabere în aer 
liber. Erau slab răspândiţi și, în vreme ce strămoșii lor ajunseseră până 
în Sicilia cu niște bărci foarte simple, singurele pe care le aveau la înde- 
mână, generaţiile următoare nu au continuat să exploreze largul mării + 

Stilul de viata al primilor locuitori ai Siciliei nu era foarte diferit de 
cel al sutelor de alte generaţii de oameni din Paleoliticul Superior răs- 
pánditi pe țărmurile Mediteranei, de care erau, totuși, izolaţi. Asta nu 
înseamnă că viata lor nu era complexă; dacă-i comparám cu vânătorii- 
culegători nomazi din Australia sau de pe Amazon, observăm că o serie 
întreagă de mituri si ritualuri complicate i-au legat, vreme de milenii, 
în familii și grupuri mai mari, indiferent de nivelul lor de tehnologie. 
Schimbările s-au petrecut foarte lent și nu au fost neapărat progrese, 
căci abilități precum cele ale artiștilor din peșteri puteau fi la fel de bine 
pierdute ori câștigate. Pe la 8ooo î.Hr. a avut loc o încălzire treptată a 
climei, ceea ce a dus la schimbări ale florei și faunei care uneori au deter- 
minat aceste mici grupuri de oameni să plece în căutarea prăzii lor obiș- 
nuite, iar alteori le-au încurajat să caute si alte tipuri de hrană, mai ales 
pe cele pe care li le oferea marea. Nivelul mării a crescut treptat, cu nu 
mai putin de 120 de metri, atunci când calotele de gheaţă s-au topit. Con- 
tururile Mediteranei au început să semene tot mai mult cu cele de astăzi 
atunci când istmurile s-au transformat în insule, iar coastele s-au retras 
până ce au ajuns aproape în poziţia în care se găsesc și acum; dar acesta 
a fost un proces mult prea lent pentru a fi vizibil cu ușurință.’ 

Existau foarte puţine diferențe sociale în rândul acestor grupuri 
rătăcitoare de oameni care călătoreau în căutare de hrană, ajungeau în 
vârfuri de colină și în golfuri propice, se mutau din asezare-n așezare si 
tot hălăduiau încolo și-ncoace. Dar, odată ce grupurile se familiarizau cu 
anumite regiuni, își adaptau dieta și obiceiurile la specificul respective- 
lor regiuni. E posibil ca, de vreme ce-şi îngropau morţii și îşi împodobeau 

peșterile, să fi căpătat chiar un soi de atașament față de pământ. Uneori 
uneltele de piatră treceau din mână-n mână si ajungeau pe la mai multe 
comunități sau erau câştigate în urma încăierărilor dintre triburi. De 
cele mai multe ori totuși, fiecare grup se descurca cu ce avea si se folosea 
de ceea ce-i ofereau marea și uscatul — animale sălbatice, pești si fructe 
sălbatice. Cu toate că populaţia umană era încă redusă — doar câteva 
mii de oameni în toată Sicilia —, schimbările climatice si intervenția omu- 
lui aveau deja efecte tot mai severe asupra faunei; animalele mai mari 
începuseră să dispară, mai ales caii sălbatici, care ajunseseră în acele 
locuri înainte să ajungă oamenii, pe când Sicilia era încă legată, din 
punct de vedere geografic, de Italia; acești cai apar în desenele din pește- 
rile de pe insula Levanzo și trebuie să le fi prilejuit oamenilor de demult 
adevărate festinuri. 

În timpul perioadei de tranziţie care a durat până pe la 5000 î.Hr., 
cunoscută sub numele de Mezolitic, când uneltele erau deja putin mai 
cizelate, dar încă nu apăruseră nici creșterea animalelor, nici ceramica, 
nici cultivarea cerealelor, din dieta sicilienilor preistorici au început să 
facă parte tot mai multe produse obținute din mare, de unde pescuiau 
doradă și peste grouper; în siturile arheologice au fost găsite foarte multe 
cochilii de moluște, unele gravate și pictate cu ocru roșu. La 6400 î.Hr., 
a apărut, în ținutul ce avea să devină Tunisia de astăzi, „cultura capsiană“, 
care era în mare măsură dependentă de crustacee si în urma căreia au 
rămas, de-a lungul coastei, mormane întregi de resturi. Mai la est, la 
Marea Egee, marinarii din Paleoliticul Superior si din Mezolitic şi-au 
croit drum de-a lungul lanţului de insule care începea cu Cicladele și se 
sfârșea cu insula Melos, adunând de acolo obsidian si transportându-l 
până în peșterile lor de pe țărmurile Greciei — de exemplu în peștera 
Franchthi, la 120 de kilometri de Melos; bărcile lor erau făcute probabil 
din stuf, care putea fi ajustat si tăiat cu ajutorul unor pietre mici, ascuţite 
la capăt — unelte numite microlite, create de ei. Cum nivelul mării era 
încă în creştere, distanţa dintre insule era mai mică decât astăzi.” Sicilia 
mezolitică cunoștea și ea obsidianul, care era obținut din Lipari — insule 
vulcanice din largul țărmului de nord-est al Siciliei. Începuseră deci 
expedițiile în largul mării. Erau răzlețe; erau haotice; dar aveau un scop 
anume: acela de a aduna materiale preţioase ce aveau să fie folosite la 
confecționarea unor unelte mai elaborate. Nu era vorba de ,negot“; pro- 
babil că pe insulele Melos si Lipari nu locuia nimeni permanent, și, chiar 
dacă ar fi locuit, coloniștii nu şi-ar fi exprimat vreun drept de proprietate 
asupra sticlei vulcanice care se găsea împrejurul insulelor. În Sicilia sau 
în Grecia, cei care făceau rost de bucăţi de obsidian nu confectionau cuțite 

pentru a le trimite pe uscat comunităţilor vecine. Autarhia era regula. 
Trebuie să facem un salt înainte în Neolitic ca să găsim dovezi ale unor 
călătorii curente întreprinse cu scopul anume de a face rost de diversele 
produse dorite, într-o epocă în care societățile deveneau din ce în ce mai 
ierarhizate si mai complexe, iar relaţia dintre om și pământ se schimba 
în mod revoluționar. 


II 


„REVOLUȚIA NEOLITICĂ“, care a început pe la 10000 î.Hr. si a cuprins 
probabil comunitățile umane din toată lumea, a fost de fapt o serie de 
descoperiri independente în privința metodelor de a menţine controlul 
asupra resurselor de hrană. Prin domesticirea vitelor, a oilor, a caprelor 
şi a porcilor, oamenii și-au creat o sursă importantă de carne, lapte, os 
pentru unelte si, cu vremea, fibre pentru confecționat îmbrăcăminte; când 
şi-au dat seama că seminţele puteau fi selecționate si semănate în cicluri 
sezoniere, au început să cultive diferite tipuri de grâu, începând cu emmer 
(Triticum dicoccoides), pe jumătate sălbatic, și sfârșind cu grâul și orzul 
timpurii (în Mediterana). Primele obiecte de ceramică, mai degrabă 
turnate decât modelate la roată, începeau să fie folosite drept recipiente 
pentru mâncare; uneltele erau încă făcute din flint, obsidian și cuarț, 
dar deveniseră mai mici şi mai specializate, o tendinţă vizibilă încă din 
Mezolitic; se petrecea deci o specializare din ce în ce mai mare a oamenilor 
şi apărea inclusiv o castă de pricepuţi meșteșugari de unelte a căror ca- 
lificare în ceea ce pare un meșteșug înșelător de simplu era, cu siguranță, 
la fel de îndelungată și la fel de complexă ca a unui bucătar specialist în 
sushi. Societăţile neolitice au fost capabile să creeze instituţii politice 
complexe, ierarhice, precum monarhia, și să împartă comunitatea în caste 
stabilite în funcţie de ranguri și de mestesuguri. 

Au început să se dezvolte așezările concentrate, permanente, fortifi- 
cate, care depindeau atât de proviziile locale, cât si de bunurile aduse 
de la mare distanță; prima dintre aceste așezări, apărută pe la 8000 î.Hr., 
a fost Ierihonul, având, pela începutul mileniului opt, în jur de 2000 de 
locuitori; obsidianul care se găsea acolo era mai degrabă anatolian decât 
mediteraneean. De pe la 10000 î.Hr., locuitorii din Eynan (Ain Mallaha) — 
astăzi, în nordul Israelului — cultivau cereale, măcinau făină și mai aveau 
timp si dispoziţie si pentru a grava în piatră portrete de oameni schema- 
tice, dar elegante. Pe măsură ce populaţia din estul Mediteranei a sporit, 
folosind din plin noile surse de hrană, lupta pentru resurse a dus la tot 

mai dese conflicte între comunităţi, astfel încât oamenii au început să fo- 
losească armele din ce în ce mai mult împotriva altor oameni, si nu im- 
potriva animalelor pe care le vánau.? Conflictele au dus la migrații; oameni 
din Anatolia sau din Siria plecau către Cipru sau Creta. Pe la 56oo î.Hr. 
o comunitate de câteva mii de oameni s-a stabilit în Cipru, la Khirokitia, 
confectionánd vase nu din lut, ci din piatră cioplită; acești primi ciprioti 
importau și ei obsidian, dar se preocupau mai ales de câmpurile și turmele 
lor. Şi-au construit case din cărămidă arsă, pe fundaţii de piatră, cu dor- 
mitoare la un prim nivel și cu mormintele strămoșilor sub podeaua coli- 
belor. Prima așezare neolitică din Creta, de la Cnossos, datând de pe la 
7000 î.Hr., e mai putin impresionantă; dar ea marchează începutul pro- 
cesului de colonizare intensivă a insulei care avea să domine estul Medi- 
teranei în Epoca Bronzului. Locuitorii au sosit deja „echipați“ cu semințe 
de cereale și cu animale, de pe coasta Asiei Mici, căci animalele pe care 
le domesticiserá si le creșteau ei nu aveau rude sălbatice în Creta. Culti- 
vau grâu, orz si linte. Mestesugul olăritului nu l-au dezvoltat vreme de 
aproape jumătate de mileniu, iar țesutul a fost practicat de-abia începând 
cu prima jumătate a mileniului al cincilea. Lipsa ceramicii sugerează că 
era vorba de o comunitate izolată care nu imita metodele vecinilor ei mai 
îndepărtați de la est; obsidianul îl aduceau din Melos, care se afla nu 
departe spre nord-vest. În general, cretanii uitaseră totuși de mare: scoi- 
cile descoperite în stratul cel mai adânc din Cnossos, destul de puţine la 
număr, prezintă urme care arată că au fost roase de apă și deci că erau 
folosite în scopuri decorative mult după ce moluștele pe care le conţineau 
mureau? Dar contactele externe au fost cele care au început să le schimbe 
viata celor dintâi cretani. Primele obiecte de ceramică produse de ei, pe 
la 6500 î.Hr., erau întunecate si lustruite, prezentând câteva asemănări 
cu stilul anatolian din acea perioadă; meșteșugul olăritului pare să nu 
se fi dezvoltat treptat, ci să fi fost integral importat. În fazele ulterioare 
ale Neoliticului, au apărut așezări și în alte părți ale insulei, precum 
Phaistos, in sud; dar întregul proces a durat 3000 de ani, timp in care 
Creta s-a deschis tot mai mult către exterior, către mare. Extraordinara 
civilizaţie care pare să fi apărut în Creta trebuie văzută mai ales ca un 
rezultat al combinației dintre evoluţia lentă a unei culturi native cu o 
puternică identitate locală și contactele tot mai dese cu străinătatea, de 
unde cretanii preluau noi tehnologii și modele pe care mai apoi le adap- 
tau potrivit specificului lor pentru a le da utilizări proprii. 

Rásnitele si mojarele trebuiau fasonate; erau construite fundaţii de 
piatră pentru casele care deveneau de-acum locuințe permanente; olarii 
aveau nevoie de ustensile pentru a modela si a arde vasele pe care le 

făceau din lut. Specializarea a determinat creșterea cererii de unelte de 
diverse tipuri ca și a cererii de obsidian. Obsidianul avea multe calități 
si întrebuinţări, care compensau eforturile si greutățile în a-l obţine: era 
ușor de exfoliat, iar muchiile lui erau extrem de ascuţite. Carierele de 
obsidian din Melos, care au fost exploatate vreme de 12 ooo de ani, și-au 
atins vârful de popularitate în Epoca Bronzului Timpurie, când în mod 
normal uneltele de metal ar fi trebuit să fie deja mult mai rafinate. Însă 
obsidianul era apreciat tocmai pentru că nu era un material prea prețios: 
în prima fază a Epocii Bronzului, metalele se găseau rar, iar tehnologia 
pentru producerea cuprului și bronzului era arareori accesibilă și greu 
de pus la punct. Chiar dacă a permis, în satele din Neolitic, o specializare 
din ce în ce mai mare, exploatarea carierelor din Melos a rămas multă 
vreme o ocupație sporadică și fără caracter comercial. Deși pe insulă s-a 
dezvoltat o așezare omenească, la Phylakopi, aceasta a apărut când extra- 
gerea obsidianului se practica deja de mult timp și a înflorit exact când 
carierele de obsidian au început să intre în declin; primii locuitori nu erau 
negustori de obsidian, ci pescari de ton. Insula Melos nu avea port: cei 
care veneau să caute obsidian își trăgeau la mal ambarcatiunile într-un 
mic golf pe care-l găsiseră și apoi mergeau la cariere, unde începeau să 
spargă bucăţi de sticlă vulcanică. 


III 


PENTRU A VEDEA, ÍN EUROPA, DOVEZI uirnitoare ale unor schelete de cládiri 
masive din Neolitic trebuie mers cátre vest, páná la templele si sanctua- 
rele din Malta si Gozo, mai vechi chiar si decát piramidele. Templele mal- 
teze au fost ridicate de oamenii care traversaserá marea si creaserá cu 
máinile lor o culturá izolatá. Eminentul arheolog britanic Colin Renfrew 
a arátat cá ,in Malta s-a petrecut ceva cu totul exceptional in urmá cu 
mai bine de cinci mii de ani, ceva de negásit altundeva in lumea medite- 
raneeaná si chiar dincolo de ea“; aceastá societate era in pliná ascensiune 
pe la 3500 1.Hr.1! Vechea teorie difuzionistá potrivit căreia templele erau 
întru câtva imitatii ale piramidelor sau ale ziguratelor din Orientul 
Îndepărtat este în mod clar falsă. Însă, chiar dacă nu erau imitații, nici 
nu au devenit modele urmate de alte culturi din Mediterana. În Malta 
s-au stabilit, pe la 5700 î.Hr., oameni veniți din Africa sau mai degrabă 
din Sicilia, a căror cultură este vizibilă dacă analizăm primele morminte 
malteze săpate în piatră. Cei dintâi maltezi au sosit destul de bine pre- 
gatiti: au adus cu ei grâu, orz și linte si au defrișat anumite părți din 

insulă, pentru a obține câmpuri pe care să le poată cultiva, fiindcă arhi- 
pelagul era pe porțiuni întinse acoperit de copaci — bogăţie astăzi complet 
pierdută. Au făcut rost de unelte de pe insulele vulcanice din jurul Siciliei, 
folosind obisidian din Pantelleria si Lipari. Cultura insulei a început să 
se dezvolte, în diverse feluri, începând cu 4100 î.Hr. Apoi, cam prin mi- 
leniul de după 3600 î.Hr., au fost săpate impresionante morminte sub- 
terane colective, sau hipogee, ceea ce demonstrează că, în mod clar, 
comunitatea malteză avea un puternic simt al identităţii. Pe insula Gozo, 
la Ggantija, si chiar in Malta, la Tarxien, erau deja în desfășurare lucrări 
pentru construirea unor clădiri masive. Cu fațade împodobite, mari și 
boltite, și curți largi în față, aceste clădiri erau structuri închise, cu aco- 
peris, antreuri, coridoare si compartimente, fiind preferată aranjarea 
camerelor semicirculare sub forma frunzelor de trifoi. Scopul constructo- 
rilor era să ridice temple masive care să poată fi văzute de la mare 
depărtare si care, când cineva se apropia de mare, să-i răsară dintr-odată 
de deasupra insulelor — de exemplu templul Hagar Qim, din sudul Maltei, 
unde stâncile abrupte par să se prăvălească în Mediterana.!2 

Clădirile au apărut încet-încet, în timp, mai degrabă asemenea ca- 
tedralelor medievale, după un plan nu foarte coerent.!? În mod ciudat, 
nu aveau ferestre, însă probabil că existau niște armături extinse de 
lemn, iar armăturile de piatră, singurele care au mai supraviețuit, sunt 
în unele cazuri splendid împodobite cu ornamente sculptate, inclusiv 
spirale. Cultura din Malta preistorică însemna, așadar, mult mai mult 
decât clădiri monumentale. În temple se găseau statui masive, din care 
au supraviețuit fragmente și care o reprezentau, probabil, pe Zeita-Mamá, 
asociată cu nașterea si cu fertilitatea. În templul din Tarxien, centrul 
cultului era o statuie feminină înaltă de aproape doi metri; la acea vreme, 
în vestul Mediteranei nu exista, cu siguranță, nimic asemănător. Ruinele 
încăperilor de la Tarxien prezintă urme clare ale unor ceremonii sacrifi- 
ciale. Un altar descoperit tot la Tarxien conţinea, într-o scobitură, un cuțit 
din flint, iar în jurul altarului s-au găsit oase de vite și de oi. Au fost dez- 
gropate și scoici, ceea ce confirmă că fructele de mare ocupau un loc impor- 
tant în dieta localnicilor; iar printre sculpturile în piatră au fost găsite 
si graffiti reprezentând oi.1 Toate acele clădiri si sculpturi au fost realizate 
fără a se utiliza metale, care au ajuns în Malta abia pe la 2500 î.Hr. 

Atât din punct de vedere cultural, cât și din punct de vedere geografic, 
aceasta era o lume insulară. S-a estimat că în Neolitic populaţia de pe 
insule nu depășea 10 000 de locuitori. Si totuși, forța de muncă existentă 
a fost în stare să construiască cel putin cinci sanctuare uriașe si multe 
altele mai mici, de unde putem trage concluzia că, probabil, insulele erau 

împărțite în mai multe provincii mici. Ne-am putea aștepta, așadar, să 
găsim și urme ale unor războaie — vârfuri de sulițe, de exemplu. Dar, con- 
trar aşteptărilor, nu a supraviețuit nici o astfel de dovadă: se pare că era 
o comunitate pagnicá.!? Malta si Gozo erau, probabil, insule sacre, res- 
pectate de toate populaţiile din centrul Mediteranei, precum era Delo- 
sul în lumea greacă clasică. O bortă descoperită într-o dală din templul 
de la Taxien ar putea fi dovada că acolo se găsea un oracol. Un fapt remar- 
cabil este că s-au descoperit foarte puţine urme care să ateste prezența 
unor vizitatori străini. Dacă aceste două insule erau sacre, parte din ca- 
racterul lor sacru trebuie să fi provenit și din aceea că nimeni nu avea 
dreptul să se apropie de ele, fiind locuite doar de nativi maltezi în serviciul 
Marii Zeite, pe care maltezii o reprezentau nu doar sub formă de statui 
si figurine, ci chiar sub forma templelor, cu exteriorul lor vălurat si cu 
interiorul plin de coridoare asemenea unui uter. 

Sfârșitul acestei culturi e la fel de surprinzător ca și apariţia ei. Lunga 
perioadă de pace s-a încheiat pe la mijlocul secolului al XVI-lea î.Hr. Nu 
există nici un semn de declin in cultura templelor; ci mai degrabă a fost 
vorba de o ruptură bruscă, în momentul în care au năvălit invadatorii; 
aceştia nu deţineau abilităţile cu ajutorul cărora fuseseră ridicate gran- 
dioasele monumente de pe insule, însă aveau și ei un avantaj: armele de 
bronz. Dacă ne luăm după rotitele de fus din lut si după hainele carboni- 
zate care au fost descoperite, putem bănui că acei invadatori erau torcă- 
tori si tesátori care veneau din Sicilia si din sud-estul Italiei.16 În secolul 
al XIV-lea î.Hr. le-au luat locul un alt val de coloniști sicilieni. Însă la 
acel moment Malta își pierduse deja specificul: migratorii si urmașii lor 
se instalaseră în monumentele abandonate de oamenii care dispăruseră 
de pe fata pământului. 


IV 


DACĂ ÎN MALTA NIMIC NU S-A SCHIMBAT PREA MULT vreme de câteva sute 
de ani, Sicilia a fost mult mai nestatornică, așa cum ne-am fi și așteptat 
de la o suprafață vastă și accesibilă de uscat, cu o mare varietate de resurse. 
Coloniștii au fost atrași de regiune pentru cá pe grupul de insule Lipari 
se găsea mult obsidian; au adus cu ei propria cultură, cum se poate ve- 
dea la Stentinello, lângă Siracuza, care a înflorit la începutul mileniului 
IV î.Hr., când templele malteze erau încă în construcţie. Situl, plin de 
colibe, avea un perimetru de cam 250 de metri și era înconjurat de un sant; 
înăuntru s-au găsit obiecte de ceramică și figurine simple reprezentând 

capete de animale. Era, se pare, un sat foarte ocupat, care avea nu doar 
propriii meșteșugari, ci și comanda asupra zonei rurale înconjurătoare 
si asupra țărmului, de unde își putea procura hrana. Așezările acestor 
oameni aduc foarte mult cu cele descoperite în sud-estul Italiei, de unde 
veniseră, cu siguranță, strămoșii lor. 

Circa 3000 de ani s-au scurs de la prima cultură Stentinello până la 
apariția cuprului si a bronzului; schimbările nu s-au petrecut rapid, iar 
aceste migrații erau haotice — de altfel, până astăzi nu s-a înregistrat 
nici un val mare de migrații care să zguduie Mediterana. Dar tocmai 
acest contact lent, osmotic a dus la apariţia elementelor unei culturi 
comune. În Neolitic, stilul de viata al sicilienilor de la Stentinello avea 
multe trăsături în comun cu stilul de viata al celorlalte populaţii din 
Mediterana; asta nu înseamnă că toti vorbeau aceleași limbi (cum nu 
cunoșteau scrisul, nu au lăsat nici o urmă a limbii pe care o foloseau) si 
că aveau strămoși comuni. Dar au avut cu toţii o contribuţie la marile 
schimbări economice si culturale care au dus la apariţia agriculturii, a 
domesticirii si creşterii animalelor si a olăritului. Din Siria până-n Algeria, 
din Spania până-n Anatolia, în siturile arheologice s-a găsit cam același 
tip de ceramică, brută și incizată. În aceeași perioadă, Lipari a încetat 
să mai fie un simplu depozit de unde se putea lua în voie obsidian și a 
fost colonizat de oameni cu gusturi și obiceiuri asemănătoare cu cele ale 
oamenilor de la Stentinello. Largul mării nu mai constituia un obstacol: 
coloniștii o porniseră către sud, astfel încât în siturile din Tunisia s-au 
găsit obiecte de ceramică asemănătoare cu cele de la Stentinello, precum 
si obsidian de Pantelleria, insulă situată între Sicilia si Africa.!’ 

Lipari se bucura de un standard de viata mai ridicat, fiindcă deţinea 
întâietatea asupra rezervelor de obsidian. O problemă care poate fi dezbă- 
tută la infinit rămâne următoarea: dacă succesiunea diferitelor stiluri 
de ceramică indică sau nu schimbări în compoziția populației care se 
stabilise pe insulă. Modele se schimbă fără ca populaţiile să se schimbe, 
după cum poate observa oricine privește atent către Italia modernă. 
Ceramicii decorate cu flăcări roşii, caracteristică mileniului VI î.Hr., i-au 
urmat alte tipuri, maro simplu sau negru simplu, remarcabile prin su- 
prafetele lor netede și lucioase si prin atenţia și precizia cu care erau 
lucrate. Pe la sfârșitul mileniului V î.Hr., aceste tipuri noi au deschis dru- 
mul obiectelor de ceramică ornate cu modele serpuite, zigzaguri sau 
spirale, și pictate la suprafaţă, asemănătoare cu cele găsite în Italia de 
sud și în Balcani. Au mai urmat si alte mode, din momentul în care — la 
începutul mileniului IV î.Hr. — a fost introdusă ceramica roșie pictată, 
ceea ce a dus la apariţia longevivei „culturi Diana“, concluzie la care s-a 

ajuns în urma descoperirilor făcute în principalul sit arheologic din 
regiune. Lucrurile importante de reținut sunt ritmul lent în care s-au 
produs schimbările și stabilitatea acestor societăţi insulare.!9 

În călătoriile lor pe Marea Adriatică, pe Marea Ionică si prin Strâm- 
toarea Siciliei, marinarii transportau și ofereau spre vânzare diverse 
mărfuri, majoritatea perisabile — dintre care au supraviețuit mai ales 
ceramica și obsidianul. Putem doar să ghicim ce fel de bărci foloseau 
acești primi marinari. În largul mării, obțineau izolatia folosind probabil 
acoperitori din piele; bărcile nu puteau fi mici, de vreme ce erau folosite 
pentru a transporta nu doar oameni, ci și animale si vase de lut ars.!? 
Analiza unor dovezi mai târzii — niște desene brute de pe obiecte de cera- 
mică din Insulele Ciclade — arată că bărcile nu aveau un pescaj adânc, 
ceea ce le făcea instabile pe mările agitate, și că erau acţionate cu vâsle. 
În urma câtorva experimente realizate cu o barcă de trestie botezată 
Papyrella, s-a ajuns la concluzia că primele bărci trebuie să se fi mișcat 
foarte încet — cu maximum patru noduri — și că pe vreme rea se pierdea 
şi mai mult timp. De exemplu, marinarilor le lua adesea chiar și o săp- 
tămână întreagă pentru a ajunge, trecând pe drum din insulă-n insulă, 
de pe uscatul Atticii până pe insula Melos, în Ciclade.2 

În Mediterana încă existau insule pe care se stabiliseră foarte puţini 
oameni, cum ar fi Insulele Baleare si Sardinia. Mallorca si Menorca erau 
deja locuite la începutul mileniului V î.Hr., cu toate că acolo ceramica a 
apărut doar pe la mijlocul mileniului III î.Hr. si e posibil ca la un moment 
dat să fi existat si un hiatus, atunci când primii coloniști s-au dat bătuţi 
în lupta cu natura. Cei dintâi locuitori ai Sardiniei par să fi fost crescători 
de vite care şi-au adus cu ei animalele2! De-a lungul tármurilor Africii 
de Nord nu existau construcții monumentale, nici o urmă de înflorire 
comparabilă cu cea din Malta. Majoritatea locuitorilor de pe țărmurile 
Mediteranei nu se aventurau pe mare mai departe de zonele din care 
pescuiau si de unde se vedeau ţinuturile si casele lor. Apariţia, în mileniul 
V î.Hr., a comunităţilor de fermieri din Delta Nilului și de la Faiyum (la 
vest) a fost un fenomen mai degrabă local decât mediteraneean, care a 
reprezentat răspunsul ingenios al locuitorilor din acele ţinuturi scăldate 
din plin de ape, ba chiar saturate cu apă, la resursele mediului în care 
trăiau; vreme de cel puţin câteva secole, Egiptul de Jos a fost, așadar, o 
lume închisă. Malta, Lipari, Cicladele erau și ele comunități insulare cu 
totul aparte, care aveau roluri foarte precise — două dintre ele erau sursă 
de materie primă pentru confecționarea uneltelor din piatră, iar a treia, 
în mod misterios, centrul unui cult religios complex. 


2 

3000 î.Hr.—15oo î.Hr. 


ASUPRA DEZVOLTĂRII SOCIETATILOR PREISTORICE există două perspec- 
tive de bază: o abordare difuzionistă, astăzi aproape cu totul demodată, 
care pune apariția noilor stiluri și tehnici pe seama migraţiei și a comer- 
tului; o abordare care pune accentul pe factorii din interiorul societăților 
respective care au favorizat schimbarea și creșterea. Odată ce a apărut 
tendința de a căuta explicaţii interne ale schimbării, interesul pentru 
stabilirea identităţii etnice a coloniștilor a scăzut. În parte, asta înseamnă 
că cercetătorii erau conștienți că, oricât s-ar grăbi să coreleze „rasa“ cu 
limba și cultura, realitatea de pe teren, de la fata locului, era cu totul alta: 
grupurile etnice se amestecă, limbile se împrumută, importante caracte- 
ristici culturale, precum practicile funerare, se schimbă atunci când apar 
nou-venitii. De asemenea, ar fi o greșeală să credem că orice schimbare so- 
cială este rezultatul unor progrese interne doar amplificate de dezvoltarea 
comerțului: țărmurile și insulele slab populate ale Mediteranei preistorice 
ofereau spatii vaste în care cei ce veneau în căutare de hrană, războinicii 
exilați sau pelerinii la sanctuare păgâne puteau să întemeieze noi așezări 
departe de casă. Dacă întâlneau coloniști deja stabiliți în locurile în care 
ajungeau, nou-venitii fie se inrudeau cu ei prin căsătorii, fie îi alungau 
sau îi exterminau, limba unuia sau altuia dintre grupuri devenind domi- 
nantă, din motive care au rămas până astăzi o necunoscută. 

Cicladele au devenit leagănul unei culturi bogate și vii pe la începutul 
Epocii Bronzului (cam după 3000 î.Hr.). Principalele insule erau deja, la 
acel moment, populate; sate precum Phylakopi, de pe insula Melos, erau 
prospere; pe multe dintre insule, pornind de la o vatră comună ce reunea 
câteva gospodării, s-au dezvoltat mici sate. Carierele de obsidian erau 
încă exploatate, iar cupru se găsea în vestul Cicladelor, de unde ajungea 
în Creta; produsele din Ciclade ajungeau în continuare în străinătate, 
însă doar în anumite locuri: în sudul Egeei, dar — pentru un motiv sau 

altul — nu și în nord; putem deci trage concluzia că mările erau, încă, doar 
parţial deschise, în funcţie de ce le puteau oferi locuitorilor din Insulele 
Ciclade celelalte regiuni. Se pare că locuitorii de pe insule importau foarte 
putin în satele lor; de altfel, doar câteva produse din est au fost găsite 
în siturile din Ciclade unde s-au făcut săpături. Dar nu trebuie să facem 
clasica greșeală de a crede că inventarul arheologic găsit era complet; 
țesături, alimente, sclavi, obiecte confecționate din materiale perisabile 
precum lemnul — toate acestea erau aduse de altundeva, fără îndoială, 
însă atunci când vorbim despre mileniul III î.Hr. e discutabil dacă aceste 
transporturi pot fi descrise în mod formal drept „comerț“. 

Cultura cicladică nu mai era definită doar de Insulele Ciclade, ci a 
început să se răspândească și către sud. În perioada pe care arheologii o 
numesc prima etapă din Epoca Bronzului Timpurie, în nord-estul Cretei, 
la Agia Photia, s-a dezvoltat o nouă așezare, care, judecând după metoda 

de înmormântare, pare să fi fost mai mult cicladică decât cretană. Dacă 
descriem această așezare drept o „colonie“ cicladică, formula e mult prea 
căutată; se poate spune mai degrabă că oameni născuţi în Ciclade s-au 
stabilit pe pământ cretan si au trăit în continuare în stilul în care erau 
obișnuiți. În a doua etapă din Epoca Bronzului Timpurie, pe la 2500 î.Hr., 
produsele din Ciclade au început să ajungă și dincolo de Agia Photia și 
chiar să fie imitate de meșteșugarii cretani; mai mult, aceste mărfuri au 
început să se răspândească si la nord-est, până la Troia, cetate care 
tocmai răsărea în apropiere de Dardanele și care, datorită legăturilor ei 
tot mai extinse cu interiorul Anatoliei și cu Marea Neagră, era, probabil, 
principala sursă de cositor.2 

Un singur produs însă câștiga din ce în ce mai mult prestigiu, întă- 
rind, la propriu, mâna celor care exercitau puterea politică: bronzul; iar 
cererea pentru acest aliaj trebuie să fi creat o întreagă rețea de legături 
în toată Egeea, unind Troia cu insulele. Recipientele strălucitoare și 
piedestalurile de bronz sau de cupru stăteau drept chezași pentru bună- 
starea și prestigiul proprietarilor; însă armele de bronz erau cele care le 
dădeau siguranță oamenilor în fata dușmanilor. Cei care deţineau ase- 
menea articole erau, fără îndoială, războinici de succes. Cupru se găsea 
pe insula Kythnos, la extremitatea vestică a Cicladelor, sau în Attica, în 
Grecia continentală. Primii fierari şi-au dat seama că pot întări cuprul — 
metal destul de ușor — punându-l în aliaj cu cositorul. Din momentul în 
care componentele bronzului au fost aduse laolaltă si s-a stabilit un sis- 
tem de schimburi se poate spune că rețeaua de legături ce funcționa în 
toată Egeea s-a dezvoltat până ce, în sfârșit, a atins stadiul de „rute co- 
merciale*: se stabileau legături in mod regulat, în funcție de anotimpuri, 
de la un an la altul, pentru realizarea schimburilor comerciale; inter- 
mediarii schimburilor călătoreau cu barca, însă am merge mult prea de- 
parte dacă am afirma că aceștia erau comercianţi profesioniști care trăiau 
doar din veniturile comerciale. Mediterana devenea și ea din ce în ce mai 
vie, bătută-n lung și-n lat de oameni de diverse origini care căutau sau 
erau nerăbdători să dispună de bunurile ce se găseau acolo, de origini 
variate și ele. 

Cicladele se întind de o parte și de alta a acestor rute, însă nu au primit 
neapărat influențe din mai multe direcţii, ci mai degrabă și-au dezvoltat 
pe cont propriu o formă aparte de artă; termenul „artă“ ar trebui folosit 
totuși cu oarecare rezerve, fiindcă obiectele produse în Ciclade aveau 
întrebuințări precise, chiar dacă astăzi nu le mai putem deslusi clar. „Arta 
cicladică“ a exercitat o influență deosebită asupra artiștilor moderni — 
„o simplitate a formei care iti taie respiraţia de-a dreptul“, ca să citez 

cuvintele lui Colin Renfrew -, fiindcă încă de-atunci existau o preocupare 
din ce în ce mai mare pentru proporțiile corpului uman si un simt al „ar- 
moniei“ care nu-și găsesc pereche în restul sculpturilor monumentale 
din aceeași perioadă realizate în Malta, în Vechiul Regat Egiptean sau 
în Mesopotamia.’ Proportiile obiectelor variază, de la figuri miniaturale 
într-atât de stilizate, încât ochiului modern îi par mai degrabă niște viori 
decât niște oameni, până la statui de muzicieni aproape în mărime 
naturală; figurinele în formă de vioară sunt printre cele mai vechi piese, 
datând de pe la 3000 î.Hr. Predomină figurile feminine, ducându-ne cu 
gândul la un cult al Marii Zeite. „Doamna grasă din Saliagos“, cu fesele 
ei generoase, poate avea legătură — ca si idolii maltezi — cu culturile ferti- 
litátii. Drept materie primă se folosea marmură albă de Paros, însă pe 
obiectele găsite au supraviețuit suficiente pete de culoare încât să ne 
dăm seama că toate erau viu colorate.* 

Statuile sunt asociate cu inmormántárile, si orice mormânt era însoțit 
de paisprezece „idoli“. Uneori aceștia au fost găsiți sparti, poate ca urmare 
a unor complexe ritualuri funerare. Îi înfățișau oare pe cei decedați? Se 
poate să fi avut mai multe funcții, mai ales că au fost produși fără între- 
rupere vreme de multe sute de ani (Epoca Bronzului Timpurie se întinde, 
în Ciclade, pe durata a douăsprezece secole, începând de la 3000 î.Hr.). O 
altă explicaţie ar fi că acești idoli erau psihopompi, adică însoțeau și 
ghidau sufletele morţilor pe lumea cealaltă, sau substitute ale sacrificiilor 
umane, sau chiar însoțitori care pe lumea cealaltă aveau să ofere satisfac- 
tie sexuală ori divertisment muzical. Sculpturile stau mărturie pentru 
existența unei caste de meșteșugari pricepuţi. Mormintele indică exis- 
tenta unei societăți complexe si stratificate, cu lideri și subordonați; din- 
tre bărbaţii care puteau munci, unii erau, probabil, folosiți drept vâslași 
pentru bărcile mici care făceau din ce în ce mai multe călătorii regulate 
pe Marea Egee, desi e putin probabil ca acestea să fi ajuns prea departe; 
corăbiile cu pânze par să fi apărut doar în mileniul II î.Hr. Imagini de 
bărci cu pânze se găsesc pe aşa-numitele „tigăi“, farfurii de lut gravate cu 
reprezentări ale unor obiecte în formă de miriapode cu prova ridicată.5 


II 


IMPACTUL TROIEI ASUPRA ISTORIEI MEDITERANEI a fost esenţial din 
două puncte de vedere. Pe de o parte, Troia a avut, încă de la începutul 
Epocii Bronzului, rolul de punct de tranzit care lega Egeea de Anatolia 
si de Marea Neagră; pe de altă parte, povestea Troiei reprezintă miezul 

conștiinței istorice nu doar a grecilor, care susțineau că ar fi distrus ceta- 
tea, ci și a romanilor, care susțineau că sunt descendenți ai refugiaților 
din acea cetate. Troia cea adevărată a fost greu de despărțit de Troia mitică, 
din momentul în care, în 1868, afaceristul german Heinrich Schliemann, 
obsedat de veridicitatea Iliadei, a identificat colina Isarlîk, la șase kilo- 
metri şi jumătate de punctul în care Dardanelele se deschid în Marea 
Egee, drept situl cetăţii descrise de Homer Cu toate cá unii cercetători 
au încercat să demonstreze că nu a existat nici un Război Troian si că, 
în consecință, identificarea Troiei este o falsă problemă, descoperirile din 
arhivele hitite găsite mai departe, către est, au înlăturat orice urmă de 
îndoială cu privire la faptul cá în Isarlik se găsesc ruinele cetății (sau 
ale micului stat) cunoscute de Grecia clasică sub numele de Troia sau 
Ilion. Coloniștii de mai târziu, inclusiv grecii care au construit noul oraș 
Ilion în epoca clasică, si împăratul Constantin cel Mare, care la început 
voia să construiască Noua Romă mai degrabă acolo decât în Bizanţ, știau 
şi ei, deja, că în acel loc fusese cu adevărat Troia. Încă un lucru remarcabil: 
îndelungata istorie a locului începuse cu mult înainte de data pe care 
autorii clasici au fixat-o pentru Războiul Troian (1184 î.Hr.); istoria lui a 
început încă din momentul în care bronzul s-a răspândit în estul Medite- 
ranei. Cetatea a fost reconstruită iar si iar; în 1961, unul dintre arheologii 
care săpau în situl colinei, Carl Blegen, a identificat patruzeci și șase de 
straturi pe nouă niveluri principale.” 

Troia nu a cunoscut era Neoliticului. În această cetate au locuit încă 
de la început oameni care cunoșteau cuprul si care probabil făceau negot 
cu cositor. Prima Troie, „Troia I“ (cca 3000—cca 2500 î.Hr.), era o așezare 
mică, cam la o sută de metri distanță, dar s-a transformat apoi într-o im- 
presionantă cetate fortificată, cu turnuri de pază din piatră și trei linii 
de întărituri.8 De-a lungul acestei perioade cetatea a fost intens reconstru- 
ită, iar în ultimele zile de Troia I fortăreaţa a fost distrusă de o imensă 
conflagrație. Însă înăuntrul zidurilor fortăreței oamenii duceau deja o 
viaţă domestică așezată, iar faptul că s-au găsit acolo rotite de fusuri 
dovedește că femeile teseau probabil la gura focului, lângă căminele ale 
căror resturi au fost si ele dezgropate de arheologi; așadar, reiese de la 
sine că primii troieni făceau si negot cu haine confecționate din lâna oilor 
pe care le creșteau pe câmpiile din preajma cetăţii. Casa din Troia I care 
s-a păstrat cel mai bine avea aproape douăzeci de metri în lungime, cu 
o tindă orientată către vest; se poate să fi fost locuită de unul dintre lide- 
rii comunităţii si de vasta lui familie. Primii troieni confectionau de mână 
mici figurine, în majoritate feminine, si se hrăneau cu crustacee, ton si 
delfin, precum si cu carne si cereale. În acest prim strat nu s-au găsit 

arme de metal, însă existenţa pietrelor de șlefuit indică faptul că uneltele 
de cupru și de bronz erau adesea ascuțite. Nu s-a găsit nici un indiciu al 
luxului: podoabele care au supraviețuit sunt din os, marmură sau piatră 
colorată. Ceramica, din belşug, este sobră, palid colorată si in general 
neornamentată, deși formele sunt destul de elegante? 

Troia timpurie făcea parte dintr-o lume culturală care s-a extins si 
dincolo-de Anatolia; o comunitate similară s-a dezvoltat pe insula Lemnos, 
nu departe spre vest, la Poliochni, numită uneori „cel mai vechi oraș din 
Europa“, dar si la Thermi sau Lesbos.!? Dar nu avem de ce să facem 
speculaţii despre locul din care veneau primii locuitori ai acelor ţinuturi 
sau despre limba pe care o vorbeau. Într-adevăr, de vreme ce Troia și 
Poliochni au fost mai întâi „gări“ de negot care „păzeau“ rutele comerciale 
din Egeea si de pe uscat, ele trebuie să fi atras repede oameni de diverse 
origini, la fel ca toate orașele-port, de atunci încoace. Chiar dacă Isarlik 
se află astăzi departe de mare, Troia preistorică se înălța pe marginea 
unui golf mare (de existența căruia se pare că Homer știa), care treptat 
s-a umplut cu aluviuni.!! Așadar era un oraş maritim, cu o poziţie stra- 
tegică: vânturile potrivnice puteau face imposibilă pătrunderea în Strâm- 
toarea Dardanele uneori chiar si săptămâni la rand; corăbiile de transport 
care soseau de pe mare erau reținute în golf, iar locuitorii cetății aveau 
grijă să-și asigure profitul satisfăcând nevoile celor de la bord. Toate 
astea nu s-au petrecut imediat, ci treptat, si se pare că în perioada Troia I 
navigația prin dreptul cetăţii era intermitentá și deloc ușor de controlat. 
Ceea ce a apărut în locul vechii Troia I, Troia II (cca 2500—cca 2300 î.Hr.), 
era o cetate mai mare si mai bine apărată, putin mai întinsă, cu niște 
porți monumentale și o imensă sală rectangulară, numită megaron, pro- 
babil înconjurată de coloane de lemn. Troienii care locuiau acolo erau și 
ei agricultori si tesátori — în situl arheologic a fost găsit un fus de care 
încă era agátatá o bucată de fir de ţesut carbonizat.!2 De asemenea, isi 
procurau sau confectionau ei înșiși armament sofisticat; se pare că ar- 
mele de bronz le importau, însă armele mai ușoare, făcute doar din cupru, 
le erau la îndemână si probabil le confectionau ei înșiși folosind metal 
adus de departe, pe mare. 

Chiar dacă acum se trecuse la ceramica realizată la roata olarului 
(care nu exista încă în Troia I), lui Blegen nu-i plăceau vasele lor si afirma 
că „erau oameni aspri si austeri, care nu iubeau veselia si lumina*!?; însă 
a considera că acele cupe subţiri pe care începuseră să le facă acum 
troienii erau mohorâte și fără nimic aparte e doar o chestiune de gust. 
În plus, la Troia ajungeau de departe, chiar si din Ciclade, vase mari 
pline cu untdelemn și vin. Obiecte de ceramică asemănătoare cu cele de 

la Troia au fost găsite în apropiere de țărmurile Egeei si Anatoliei, ceea 
ce poate însemna că aceste obiecte erau importate din Troia, dar și că (mai 
degrabă) stilul asemănător al ceramicii era semnul unei culturi comune 
din care făcea parte și Troia. Ce-i drept, Poliochni, cu care Troia avea atât 
de multe trăsături în comun, era de două ori mai mare decât Troia. Aceste 
așezări din Egeea nu erau nici pe departe la fel de bogate precum cetăţile 
din Egipt și Mesopotamia și nu există nici o dovadă că ar fi cunoscut și 
dezvoltat scrisul, un instrument care, la nevoie, le-ar fi fost de mare folos 
pentru comerț și contabilitate; Troia și Poliochni se integrau acum într-o 
lume comercială intercorelată prin care, pe uscat si pe mare, serpuiau 
numeroase rute comerciale regulate; iar dovada cea mai clară că acest 
lucru a sporit cu mult bunăstarea elitei din Troia II este inventarul fai- 
moasei „Comori a lui Priam“ descoperite de Schliemann. 

Lunga dispariție a acestei comori în buncărele sovietice* i-a privat 
pe cercetători şi arheologi de ocazia de a stabili câtă noimă are teoria lui 
Schliemann, care unora le pare a fi doar o náscocire de-a lui.1* Schliemann 
a adunat tot ce a găsit în mai multe tezaure, dintre care pe unul l-a numit 
„Marea Comoară“, punându-l pe seama unui asediu care însă (dacă într-ade- 
văr a avut loc) s-a petrecut abia un mileniu mai târziu. Măiestria lucră- 
turii acelor obiecte era într-adevăr impresionantă. Inventarul de bijuterii 
pentru femei si veselă de aur și argint e remarcabil, inclusiv o sosieră de 
aur și ceea ce Schliemann credea că e o parură purtată de femei, lucrată 
cu fir de aur, precum si mii de siraguri de mărgele din aur și numeroase 
lántisoare de argint; mai erau si o grămadă de obiecte făcute din alte 
materiale, de exemplu topoare ceremoniale de jad si butoni din cristal 
de stâncă, care împodobeau probabil sceptrele. Unele obiecte par să fi 
fost confecționate pe plan local; altele, inclusiv aurul, erau mai mult ca 
sigur importate. Toate acestea stau drept mărturie vie pentru existența 
unei societăți conduse de o elită prosperă a cărei bunăstare crescuse de 
pe urma profitului obținut din negotul ce se desfășura în cetate. Troia 
nu era doar un centru de comerț, ci si un centru industrial, unde probabil 


* Câteva obiecte din Comoara lui Priam se află astăzi la Muzeul de Arheologie din 
Istanbul; restul pieselor fuseseră achiziționate in 1881 de Muzeul Regal din Berlin, 
unde au rămas până în 1945, când au dispărut în mod misterios. Cu toate cá în timpul 
Războiului Rece guvernul sovietic a negat orice implicare în dispariţia artefactelor, ulte- 
rior s-a descoperit că Armata Roșie era responsabilă pentru acest furt, căci în septem- 
brie 1993 obiectele au apărut drept exponate la Muzeul Pușkin din Moscova. Rușii 
refuză, până astăzi, să renunţe la comoara furată de la germani în timpul războiului, 
susținând că o păstrează drept compensație pentru distrugerea orașelor rusești și pră- 
darea muzeelor lor de către soldații armatei naziste. (N. tr.) 

se produceau țesături grele din lână; mai exporta și cherestea de pe Mun- 
tele Ida, din apropiere, care era folosită în ţinuturile din împrejurimi la 
construirea corăbiilor si a caselor; întreaga regiune era bogată în tere- 
nuri agricole și turme. Judecând după oasele de animale descoperite în 
sit, se pare că Troia II nu era încă faimosul centru de creștere a cailor 
care avea să devină. Însă Troia era o așezare periferică, Mediterana n-a 
fost niciodată un punct important de interes pentru marii regi hititi, care 
se orientau către vestul Asiei, ținut muntos si bogat în zăcăminte minerale. 

Creşterea si dezvoltarea Troiei nu a fost un proces liniar. Troia III 
(construită după ce Troia II a fost distrusă prin foc pe la 2250 î.Hr.) a 
fost o aşezare mai săracă decât Troia II, iar locuitorii ei trăiau înghesuiți 
în vârf de colină. Carnea de broască țestoasă predomina în dieta lor. Pe 
insula Lemnos, Poliochni a fost, probabil, atacată de mai multe ori, drept 
care la sfârșitul mileniului III î.Hr. dimensiunile și bunăstarea acestei 
cetăţi scăzuseră mult. Pe la 2100 î.Hr. Troia a fost distrusă din nou, poate 
în urma unui război, dar, după reconstrucţie, nici condițiile de viață din 
Troia IV nu au fost cu mult mai bune, iar printre case serpuiau strádute 
strâmte și întortocheate. Schimbările masive din vestul Asiei afectau 
puternic si estul Mediteranei: în centrul si estul Anatoliei imperiul hitit 
si mai apoi, de pe la 1750 î.Hr., noul imperiu al lui Anitta au devenit 
punctul de interes pentru comerţ, începând chiar de la Tigru si Eufrat; 
afacerile erau deviate de pe rutele comerciale obișnuite pe unde se adu- 
ceau metale până la extremitatea nordică a Egeei.15 După vârsta de aur, 
așadar, a venit o perioadă de criză, care a durat 300 de ani sau chiar mai 
mult, cu toate cá pe la sfârşitul perioadei Troia V, la 1700 î.Hr., condiţiile 
de trai s-au îmbunătăţit; casele erau mai curate, iar locuitorii preferau 
să mănânce vită și porc în locul fripturilor de broască ţestoasă cu care 
se hrăneau strămoșii lor. Dar în ce privește comerțul și cultura dezvol- 
tarea cea mai spectaculoasă s-a petrecut, din nou, tot pe insulele din 
estul Mediteranei — în Creta si in Ciclade. 


III 


CIVILIZAȚIA MINOICĂ DIN CRETA a fost prima mare civilizație meditera- 
neeană, prima cultură bogată, literată, urbană si vie din punct de vedere 
artistic care a apărut în lumea mediteraneeană. Această afirmaţie ar 
putea fi contrazisă de faptul că avem cunoştinţă de apariţia unei civilizaţii 
avansate încă din perioada dinastică timpurie a Egiptului antic, însă 
egiptenii priveau țărmurile Mediteranei drept marginea ultimă a lumii 

lor, delimitată de Nil, sinu de marea de dincolo de el. Spre deosebire de 
egipteni, minoicii navigau în mod constant pe Mediterana și, lucru re- 
marcabil, marea era prezentă în nenumărate feluri în cultura lor — in 
modelele de pe obiectele lor de olărit și ceramică și, probabil, în cultul 
închinat zeului mării, Poseidon. Minoicii erau, mai mult ca sigur, descen- 
denti ai unor migratori veniți din Anatolia. Însă ceea ce au creat ei a fost 
o civilizaţie cu totul aparte în ce privește stilul artistic, cultele religioase, 
viata economică și organizarea socială. În plus, au lăsat în urmă și o mar- 
turie a realizărilor lor: legendele despre marele rege Minos, de al cărui 
nume arheologii moderni au legat civilizaţia acelor oameni din vechime. 
Tucidide povestește cum regele Minos a creat cel dintâi în lumea medite- 
raneeană un imperiu maritim măreț, o talasocratie; așadar, mărturii despre 
Creta străveche dăinuiseră până în secolul V — secolul de aur — atenian. 
Atenienii își mai aminteau și de un tribut sacrificial de tineri cretani care 
i se plătea in mod regulat regelui din Creta si ale cărui reminiscente se 
pot vedea în practicile rituale ale cretanilor din mileniul al II-lea!®. 

Cea mai veche așezare de la Cnossos, datând din Neolitic, își dezvol- 
tase deja un stil artistic propriu până la sfârșitul mileniului al III-lea. 
Modelele ceramicii produse în Creta la începutul Epocii Bronzului se deo- 
sebeau tot mai mult de modelele din ţinuturile vecine. Ceramica din pe- 
rioada cunoscută drept Civilizaţia Minoică Timpurie II (cca 2600-2800 î.Hr.) 
are drept caracteristică un efect de relief, obţinut prin „trucuri“ învățate 
în timpul arderii; de asemenea, meșteșugarii acordau o mare atenție și 
aspectului exterior al vaselor, astfel încât obțineau o finețe a formelor si 
o insufletire a decoratiunilor (volute spectaculoase și meandre curgătoare) 
care au făcut ca ceramica Cretei străvechi să se deosebească tot mai mult 
de cea din Anatolia aceleiași perioade. Se manifestau, desigur, și influențe 
din exterior. Pe la anul 2000 î.Hr. cretanii produceau sigilii de fildeș si 
de piatră, însemn inventat de o elită nerăbdătoare să-și afirme posesia 
asupra propriilor bunuri; unele modele, precum leii, erau, cu siguranță, 
preluate din străinătate, în vreme ce modelele abstracte amintesc adesea 
de sigiliile din Egipt sau din Orientul Apropiat — exista deja un comerț 
activ cu Siria si cu regiunea din apropierea gurilor Nilului.!? 

Nu e nevoie neapărat să alegem între cei dintâi minoici — populaţie 
indigenă foarte talentată — și minoicii migratori care au adus cu ei ele- 
mente din culturile Orientului Apropiat; Creta era o răscruce a mai multe 
culturi, care atrăgea probabil coloniștii din mai multe direcții. Scriitorii 
clasici, începând cu Homer, au tot pomenit diversele populaţii care au 
locuit insula, inclusiv pe „eteocretanii cu inimă mare“, adică „adevărații 

cretani“, si pe „nobilii pelasgi“, nume dat oricăror populații migratoare. 
Se poate ca toponimele din Creta si de pe continent cu terminatii pre- 
grecești precum -nthos si -ssa să fi rămas moștenire de la populaţiile care 
trăiseră în regiune cu mult înainte de sosirea grecilor; cel mai important 
cuvânt cu terminația -nthos este „labirint“, care în sursele clasice a fost 
pus în legătură cu palatul lui Minos de la Cnossos, în vreme ce printre 
cuvintele terminate în -ssa se găsește și acela care desemnează marea 
însăși, thalassa.18 Limba si genele sunt, totuși, subiecte separate si mai 
bine decât să încercăm să identificăm o „înzestrare nativă“, cu specificul 
ei aparte, este să-i vedem pe minoici ca pe o populație cosmopolită a cărei 
deschidere către multe culturi i-a permis să-și rafineze propriile forme 
artistice originale. Nu au rămas cantonati în stilurile si tehnicile tra- 
ditionale pe care unele culturi vecine, mai ales din Egipt, le păstraseră 
aproape neschimbate milenii la rând. 

Modul în care au fost construite palatele reprezintă cea mai limpede 
dovadă că în Creta se dezvoltase o civilizaţie locală foarte dinamică. 
Cnossosul, aflat la aproape zece kilometri depărtare de țărmul mării, a 
fost reconstruit ca un palat măreț pe la anul 1950 î.Hr. și tot cam atunci 
(Civilizaţia Minoică Mijlocie I) au apărut si alte palate, la Phaistos — în 
sud — și la Mallia — în est. Totuși, Cnossosul a rămas mereu cel mai impu- 
nator dintre palate; nu e sigur dacă acest lucru reflecta preeminenta lui 
politică sau religioasă ori doar faptul că regiunea aflată sub comanda lui 
dispunea de resurse mai bogate; teoriile potrivit cărora insula ar fi fost 
împărțită în mai multe zone de putere controlate de diversele palate 
rămân, totuși, la stadiul de teorii. Chiar și termenul „palat“ este imprecis: 
se poate ca aceste structuri să fi fost complexuri de temple, cu toate că 
am greși să ne-nchipuim că minoicii aplicau aceleași delimitări stricte 
pe care le aplică observatorul modern.!? Pe locul Cnossosului mai existase 
înainte un mic complex de temple; așadar construirea marilor palate nu 
a fost inițiativa unei noi populaţii de imigranţi care preluase conducerea, 
ci o inițiativă care s-a dezvoltat în acord cu cultura deja existentă pe 
insulă. Acest lucru dă seamă de boomul economic din momentul în care 
Creta şi-a confirmat rolul de răscruce a estului Mediteranei și de sursă 
de lână și ţesături. Palatele străine erau în mod conștient imitate: ase- 
menea palate si temple imense mai existau în Egipt, având ziduri cu fresce 
si curți pline de coloane. Dar planul, stilul si rolul palatelor din Creta 
erau, se pare, diferite.2° 

Palatul de la Cnossos a fost de mai multe ori avariat de incendii și 
cutremure, iar în istoria sa de mai bine de 200 de ani aspectul lui interior 
s-a schimbat în numeroase rânduri. Ne putem totuși imagina cam cum 

arăta pe dinăuntru. În așa-numita „Scăldătoare“, un depozit săpat sub 
podeaua Palatului Vechi, se găsea o impresionantă colecție de cupe si 
artefacte datând de pe la 1900 î.Hr., folosite, probabil, în ritualurile reli- 
gioase. Unele obiecte de ceramică proveneau din ţinuturile muntoase ale 
Cretei, dar existau acolo și obiecte exotice, precum piese de fildeș, de faian- 
ta sau de ou de strut, mărturii ale contactelor cu Egiptul si cu Siria. După 
toate probabilitățile, la Cnossos se găsea și foarte mult obsidian adus de 
pe insula Melos. E limpede deci că în perioada protopalatială (a Vechiului 
Palat) minoicii aveau, la nord, legături cu Cicladele, iar la sud și la est, cu 
Levantul si cu Nilul. Judecând după tipul aparte de greutăți pentru 
războiul de țesut găsite în Palatul Vechi, putem bănui cá Cnossosul era 
un centru de producţie pentru un tip special de haine care erau exportate 
în ţinuturile vecine; aceste greutăţi apar în afara Cretei abia după 1750 
î.Hr. Nişte recipiente enorme, pithoi, fixate în pământ, erau folosite la 
depozitarea untdelemnului, a cerealelor și a altor produse, fie pentru 
uzul de la palat, fie pentru comerț. Cretanii perfectionaserá un tip de ce- 
ramică subțire cât coaja de ou, pe care o exportau în Egipt și în Siria. 
Unele dintre obiecte erau realizate în atelierele de la palat; dar în apro- 
pierea palatelor se găseau orașe în toată regula, căci era o „civilizație“ 
în adevăratul sens al cuvântului, o cultură care se concentra, în mare 
măsură, în jurul orașelor, cu toate meșteșugurile lor. Cnossosul avea 
orașe-satelit la Katsamba și la Amnisos, care funcționau drept porturile 
lui la mare; de altfel, Amnisos este menţionat și în textele egiptene. Aici 
era construită și andocată flota și tot de aici (judecând după ceramica 
găsită) porneau expedițiile comerciale către Pelopones și Dodecanez, 
inclusiv către Rhodos, iar apoi mai departe către Milet si, probabil, Troia.?! 
Prima epavă minoică descoperită de arheologii marini a fost scoasă la 
lumină de-abia la începutul secolului XXI, în nord-estul Cretei. Corabia 
avea zece sau cincisprezece metri în lungime și adăpostea zeci de amfore 
si recipiente mari folosite, pe la 1700 î.Hr., pentru a se transporta vin 
sau untdelemn de-a lungul coastelor Cretei. Structura ei de lemn se de- 
teriorase complet, însă ne putem da seama cam cum arăta uitându-ne 
pe un sigiliu cretan pe care apare o corabie cu un singur catarg, cu o 
provă cu cioc şi cu o pupă înaltă 2 

Odată cu apariția scrisului în Creta găsim si primele dovezi ale legă- 
turilor ei externe și ale modului specific în care le aborda. În scrierea 
pictografica, sigiliile încep să apară cam de pe la 1900 î.Hr., aşadar dez- 
voltarea sistemului de scriere pare să fi coincis aproape în totalitate cu 
prima fază a construirii palatelor. La sfârșitul perioadei protopalatiale, 
existau deja vrafuri întregi de documente: inventare de bunuri primite 

sau depozitate, inclusiv tributul pe care cei ce lucrau pământurile i-l plá- 
teau conducătorului sau zeităților din Cnossos. Scrisul era folosit în prin- 
cipal pentru a tine socoteli; si în spatele scribilor exista, cu siguranță, o 
administraţie eficientă și complicată. Câteva dintre simboluri seamănă 
cu hieroglife egiptene, de unde se poate deduce că sistemul cretan de 
scriere se inspirase din scrierea egipteană. Poate pentru că sistemul de 
sunete al limbii cretane era diferit, majoritatea semnelor care s-au dez- 
voltat și au fost folosite după aceea nu aduceau cu cele egiptene. Deci ideea 
scrisului se poate să fi fost împrumutată, dar sistemul de scriere, nu. 
Incendii si cutremure puternice au pus capăt primei perioade palatiale, 
în secolul al XVIII-lea î.Hr. Phaistos a trebuit reconstruit din temelii. 
Un preot, o preoteasă și un tânăr s-au adunat la un sanctuar de pe Mun- 
tele Juktas pentru a cere îndurare de la zeii care zguduiau pământul; 
tânărul a fost sacrificat, dar imediat după aceea acoperișul sanctuarului 
s-a prăbușit și i-a îngropat pe cei care în zadar îi jertfiseră viata pentru 
zei.? Dacă ne amintim si de povestea cu tinerele si tinerii trimiși de la 
Atena drept hrană pentru Minotaur, putem afirma fără urmă de-ndoială 
că în Creta minoică se practicau sacrificiile umane. După mai multe ten- 
tative de reconstrucție, complexul care avea în centru Noul Palat a fost 
ridicat si, în ciuda a multe incendii și cutremure ulterioare, acesta poate 
fi încă văzut la Cnossos, fiind reconstituit cu multă imaginaţie de Sir 
Arthur Evans, pe la 1900: frescele impresionante, labirintul de camere, 
„apartamentele regale“ pe mai multe niveluri, curtea imensă și ceremo- 
niile pe care ni le putem închipui vag — ritualul sau sportul sáritului 
peste taur si marile procesiuni în timpul cărora i se aduceau jertfe zeiței 
Potnia.24 Perioada neopalatială (a Noului Palat) a durat de la cca 1700 î.Hr. 
până la cca 1470 î.Hr., sfarsindu-se spectaculos din pricina unor cutre- 
mure si erupții vulcanice care, de altfel, au pus capăt si civilizaţiei cicla- 
dice de pe insula Thera. Unele fresce înfățișează o vie cultură având drept 
centru palatul: într-una dintre ele vedem femei de la curte, multe cu 
pieptul dezgolit, stând, probabil, în grădina centrală; nu trebuie însă să 
ne lăsăm inselati de această pictură, care rămâne o reconstituire inte- 
ligentă pornind de la fragmente mici si disparate. Majoritatea exegetilor 
au văzut în această frescă imaginea unei culturi minoice fericite, pașnice 
şi pline de respect pentru femei; dar e foarte important să nu o judecăm 
potrivit valorilor moderne și să nu uităm că ceea ce vedem acolo este 
viata elitei — o curte princiară sau ránduieli de preoți și preotese. O între- 
bare pertinentă este dacă acele construcţii erau într-adevăr palate sau 
erau, de fapt, temple. Erau, cu siguranţă, locul unde se dezvolta o cultură 
de curte organizată în jurul cultelor religioase, în care Zeita-Sarpe, 

probabil o divinitate htoniană, avea un rol extrem de important; ca și în 
alte culturi mediteraneene timpurii, divinitátile feminine erau dominante. 

În această perioadă contactele cu străinătatea sporiseră semnifica- 
tiv. Un capac egiptean din alabastru găsit la Cnossos datează de pe la 
1640 î.Hr. Două sute de ani mai târziu, mormântul vizirului egiptean 
Rekhmire era pictat cu imagini care înfățișau daruri aduse de vizitatori 
din ținutul Keftiu; vizitatorii erau îmbrăcaţi precum cretanii, în fustanelá 
şi cu bustul gol, iar numele Keftiu amintește de „Caftor“ din Biblie, cuvânt 
care desemna Creta. Frescele sunt însoţite de legende: „Daruri de la 
prinții din ţinutul Keftiu si de pe insulele din mijlocul mării“. Cretanii 
primeau în schimb fildeș, vase de piatră cu capac pline cu parfum, aur 
şi care de lemn sub formă de bucăţi ușor de asamblat ce se transformau în 
vehicule frumos ornamentate si de mare prestigiu.2 Si totuşi, Creta nu 
dădea pe-afară de artefacte străine; și nici stilurile artistice minoice nu 
erau impregnate cu modele din exterior. Minoicii aveau încredere în pro- 
priile stiluri, pe care le putem recunoaște în unele dintre cele mai fai- 
moase obiecte descoperite la Cnossos: figurinele care o reprezintă pe 
Zeita-Sarpe cu sânii goi si cupele atent si elegant lucrate, decorate cu 
modele în formă de caracatitá. Cultura minoică, în schimb, era intens 
exportată: ceramica de calitate produsă în Grecia continentală prezintă 
aceleași modele și forme precum ceramica minoică, inclusiv desenele cu 
caracatite. 

În aceeași perioadă cretanii au renunţat la hieroglife; ţineau evidența 
bunurilor de pret folosind scrierea silabică numită Linearul A, mai putin 
elegantă decât hieroglifele, dar mai rapid de folosit. Se pare că limba pe 
care o foloseau în acele documente era luviana, o limbă indo-europeană 
înrudită cu hitita, care era si ea vorbită de-a lungul coastei vestice a Ana- 
toliei şi — dacă un sigiliu cu înscris descoperit acolo poate reprezenta un 
indiciu valid — în Troia secolului al XII-lea í.Hr?9 Luviana era folosită 
mult în corespondența oficială dintre curți, însă faptul că era utilizată 
în Creta nu înseamnă că unii sau toti cretanii erau descendenți ai unor 
luvieni anatolieni; lucrul cel mai important de reținut este cá minoicii (spre 
deosebire de troieni) au creat o civilizaţie care nu era doar anatoliană. 


IV 


PERIOADA ÎN CARE PALATELE CRETANE erau reconstruite a coincis cu 
un moment de revigorare a Cicladelor, mai ales a aşezării Akrotiri de pe 
insula Thera, cam între 1550 î.Hr. si 1400 î.Hr. Thera era, probabil, locuită 

de oameni originari din Ciclade, de cretani sau chiar de reprezentanti 
ai tuturor populatiilor care trăiau pe țărmurile Mării Egee. Toţi veneau 
după obsidianul adus de pe insula Melos. Iar pe insula Thera se cultiva 
sofran: pe o frescă vedem un moment de recoltă. Totuși, proviziile de 
obiecte mai exotice — scarabei, figurine de faianţă şi mărgele din Egipt 
si din Siria — pentru ţinuturile din Egeea erau aduse prin Creta si prin 
teritoriile dependente precum Akrotiri. Akrotiri devenise un centru im- 
portant si ajunsese să importe multă ceramică cretană. Clădirile din 
Akrotiri urmau modelul cretan; impresionantele fresce care le împodo- 
beau pereţii înfățișau flote întregi de corăbii care purtau la bord cretani 
în fustanelă și care ajungeau într-un port unde casele aveau chiar și 
două sau trei niveluri. Pe corăbii par să fi fost luptători îmbrăcaţi în 
stilul specific Greciei continentale; insula Thera funcționa ca un pod între 
civilizaţia avansată din Creta și cultura în plină dezvoltare a micenienilor 
din Grecia continentală, ceea ce dovedește că minoicii își extinseseră 
deja controlul comercial si, probabil, politic si în afara Cretei ?" 
Începând de pe la 1525 î.Hr., au apărut tot mai multe semne că stabi- 
litatea regiunii era evident amenințată. Akrotiri se afla în buza unui 
crater de vulcan imens, în parte scufundat. Zguduiturile erau tot mai 
dese; dacă aici, de frica cutremurului, evacuarea aşezării Akrotiri s-a 
făcut la timp, pe la 1500 î.Hr. insula Thera a fost măturată cu totul în 
urma uneia dintre cele mai puternice erupții vulcanice din istoria ome- 
nirii, care a înălțat insula în formă de semilună si i-a dat noi dimensiuni.?? 
Miscári seismice s-au produs si în Creta, și în sens propriu, si în sens me- 
taforic. Cutremurele au produs daune severe la Cnossos pe la 1525 î.Hr., 
anunțând începutul unei perioade în timpul căreia unele parti din palat 
au fost probabil abandonate. După imensa explozie de pe Thera, o ploaie 
nesfârșită de cenușă a făcut ca lumina soarelui să pălească, vreme de 
ani multi, poate, iar apoi a căzut toată pe pământ, astfel încât în estul 
Cretei, de exemplu, s-a așternut un strat de cenușă de aproape zece cen- 
timetri. Perturbarea gravă a agriculturii a avut drept consecinţă o în- 
delungă perioadă de foamete. În micul palat minoic de la Arkhanes, pe 
Muntele Juktas, camerele care înainte erau folosite în alte scopuri deve- 
niseră acum magazii. Nevoia de a pune la adăpost proviziile a crescut și 
mai mult în urma efectelor devastatoare ale erupției asupra întregii 
regiuni, căci nimeni nu se mai putea bizui pe negotul cu vecinii pentru 
a acoperi propriile nevoi și neajunsuri. Ne ajută să ne dăm mai bine sea- 
ma de amploarea crizei o descoperire înspăimântătoare făcută de arheo- 
logi într-o clădire din Cnossos cunoscută sub numele de Casa de Nord: 
patru sau cinci copii fuseseră ucişi, iar carnea le fusese jupuită de pe 

oase într-un act de sacrificiu ritualic sau de canibalism.?? Minoicii voiau 
să-i îmbuneze pe zei și pe zeițe, care păreau din ce în ce mai furioși. 

Picturile care înfățișează soli trimiși la curtea faraonului, la Luxor, 
datează din această perioadă. Se duseseră acolo, poate, în speranța că 
aliaţilor cretani ai faraonului le vor fi puse la dispoziţie nu bucăţi de 
fildeş, maimuțe și fazani, ci grâne din Valea Nilului. Erupția de pe insula 
Thera slăbise, dar nu distrusese complet economia și societatea din Creta, 
iar Cnossosul avea să-și păstreze bunăstarea și influența, chiar dacă la 
scară redusă, vreme de încă aproape cincizeci de ani. Această criză a fost 
doar prima etapă dintr-o serie mai lungă de schimbări care au afectat și 
au modelat identitatea politică, economică, culturală și etnică a estului 
(și, poate, a unor parti din vestul) Mediteranei. 


3 
Negustori si eroi 
1500 i.Hr.—1250 î.Hr. 


ÎN JURUL ANULUI 1500 Î.HR. ÎN CRETA s-au petrecut nu doar mari schim- 
bari economice, ci si schimbări politice semnificative. Cam la vremea aceea, 
când multe așezări, precum Arkhanes, fuseseră abandonate, pe insulă 
a sosit o dinastie grecească; dintre marile palate, doar Cnossosul supra- 
vietuise, pe când celelalte așezări minoice fuseseră distruse una după 
alta. Drept cauză au fost invocate doar cutremurele și incendiile; însă 
de vină au mai fost și invadatorii din Grecia. Cum nimeni nu poate ști 
sigur adevăratele cauze, s-a încercat coroborarea tuturor explicatiilor: 
se pare că grecii au profitat de haosul care pusese stăpânire pe Creta 
pentru a prelua controlul; sau poate că cretanii aveau nevoie de condu- 
cători puternici care să preia controlul și de aceea au apelat ei înșiși la 
greci. Fără îndoială, Creta minoică a fost atrasă în lumea grecilor mice- 
nieni, care se afla în plină dezvoltare. O zonă care în Epoca Bronzului 
(Timpurie si Mijlocie) nu prezenta prea mare importanţă în cadrul 
rețelelor comerciale devenise acum centrul puterii politice și, poate, 
comerciale din Egeea: marile centre ale culturii și puterii miceniene erau 
o serie de aşezări de-a lungul granițelor estice ale Greciei si putin in 
interior, de la Iolcos (Volos) — în nord —, trecând prin Orhomenos, Teba, 
Micene, Tirint, până jos la Pylos — în sud-vest. Primele semne ale succe- 
sului erau deja vizibile la începutul secolului al XV-lea î.Hr., când regii 
din Micene erau înmormântați în Cercul Funerar A (așa cum a fost numit 
ulterior), cu fața acoperită cu o mască de aur care pare să le fi reprodus 
trăsăturile și care imita, probabil, mástile de aur infinit mai elaborate ale 
faraonilor inmormántati.! Totuși, Micene „cea bogată in aur“ isi păstra 
rolul și reputaţia ei speciale. În secolul al XII-lea î.Hr., dacă dăm crezare 
mărturiei pe care ne-o oferă Homer prin „Catalogul corăbiilor“ (un text 
arhaic încorporat în Iliada), aproape toate micile state îl recunoșteau 
drept conducător pe acel wanax sau căpetenie a cetăţii Micene. 

Diversele descrieri ale minoicilor se contopesc imperceptibil cu po- 
vestile despre micenieni. Si asta mai ales pentru că amprenta artei 
cretane asupra Greciei continentale era foarte puternică; obiectele pro- 
duse de micenieni, precum ceramica, au căpătat doar treptat individua- 
litate, pe măsură ce olarii și-au dezvoltat propriile forme și modele. Pe 
de altă parte, se poate ca diferențele din ce în ce mai estompate dintre 
minoici şi micenieni să fi fost și rezultatul momentului în care Creta a 
cucerit, aparent, Micene, iar Cnosossul a fost ocupat de o elită care vorbea 
limba greacă și venea de pe continent; dar chiar și atunci întrepătrun- 
derile erau evidente, iar sistemul de scriere pe care îl dezvoltaseră 
micenienii pentru a înregistra dialectul lor grecesc era o adaptare a 
Linearului A, sistem silabic inventat în Creta minoică — sistemul numit 
Linearul B, care a fost descifrat (un mare triumf) în anii 1950 de către cer- 
cetătorii Ventris și Chadwick.3 La Cnossos micenienii au reconstituit — 
iar la Pylos au alcătuit — vaste arhive cu tăblițe de lut pe care înregistrau 
tributul plătit regilor și zeilor de populaţia supusă. Chiar și în sudul 
Greciei, cultele lor religioase erau foarte puţin diferite de cele ale minoici- 
lor, dacă ne luăm după artefactele pe care le-au lăsat în urmă: sigilii cu 
imagini ale zeitelor și preoţilor, reprezentări — pe o cupă si pe o casetă — 
ale sportului sau ritualului săritului peste taur (chiar și dacă aceste 
obiecte, desi găsite în Grecia, proveneau de fapt din Creta, asa cum susțin 
unii cercetători, prezența lor în Grecia arată că si acolo exista interes 
pentru ritualurile cu tauri). Multe dintre numele zeilor si zeitelor cinstite 
în Grecia clasică relevă rădăcini pregrecești, iar unele dintre aceste zeități 
pot fi identificate în mărturiile scrise care ne-au rămas de la micenieni. Și 
comerțul prezintă similarități, căci mărfurile grecești și cretane nu mai 
erau transportate pe mare doar până în Rhodos, Siria sau Troia, ci si, în 
călătorii mai lungi, până departe în Mediterana — în Sicilia si în Italia. 

Ceea ce-i făcea speciali pe micenieni era caracterul lor războinic. Mi- 
cenienii învățau repede si bine; ei s-au integrat adânc în cultura deja 
existentă. Grecii clasici le spuneau mereu cum părinții fondatori precum 
Pelops sosiseră în Grecia din alte ţinuturi (Pelops, din Anatolia), cu toate 
că strămoșii micenienilor își aveau probabil sălașul în sudul muntos al 
Balcanilor. Erau mari constructori de fortificaţii. Palatele foarte slab apă- 
rate caracteristice Cretei minoice deveniseră o raritate; Pylosul, în sud- 
vestul Peloponesului, este exemplul cel mai grăitor: aproape sigur acesta 
şi-a asigurat si mai mult protecţia intretinánd o flotă puternică — „ziduri 
de lemn“, numele cu care mai târziu oracolul de la Delphi avea să descrie 
flota Atenei. Marea avea un rol important în civilizaţia micenianá; dar 

un rol la fel de important îl aveau si bătăliile si asediile pe uscat, pe care 
adesea le reprezentau artistic și in urma cărora au rămas drept mărturie 
impresionantă masivele ziduri de apărare ale cetăților Micene si Tirint. 
Unele parti din zidurile de la Micene aveau o grosime de șapte metri; la 
Tirint, zidurile erau străbătute de tuneluri înguste (care pot fi încă 
vizitate) descrise cu mirare de către scriitorii clasici drept lucrarea unor 
giganti ciclopici. Táblitele în Linear B relevă si ele faptul că pentru 
această societate de războinici erau foarte importante carele, enumerate 
pe acele tăblițe și descrise apoi de Homer prin referiri arhaice la o lume 
dispărută plină de arme de bronz și de coifuri făcute din colti de mistret.5 
Odată cu cei decedați, în mormintele marilor conducători militari erau 

ingropate si multe arme de bronz, dar erau la fel de familiarizati si cu 
vârfurile de săgeți făcute din obsidian, subțiri ca hârtia, care le erau 
aduse din Melos si Lipari. 

Numele pe care și-l dădeau micenienii lor înșiși e un aspect important. 
„Miceniană“ e o etichetă modernă pentru civilizaţia greacă din Epoca 
Bronzului; pentru secolul al XIV-lea î.Hr., cuvântul „micenian“ are doar 
sensul de locuitor al cetăţii si al satelor (din jur) care alcătuiau așezarea 
(aproape un oraș) numită Mykenai. Forma de plural a acestui toponim, ca 
si a altor toponime din aceeași perioadă (mai ales Athenai — Atena), poate 
fi o dovadă a faptului că acele centre erau de fapt aglomerări de sate.® 
Conducătorii lor erau o castă războinică, care în secolul al XIV-lea î.Hr. 

ducea o viata luxoasă. Ei erau înmormântați nu doar cu propriile arme, 
ci şi cu pocale de aur si argint și cu cuțite de ceremonie delicat încrustate, 
prezentând scene de vânătoare. Când istoricii vorbesc despre „comerțul 
micenian“ se referă la negotul pe care-l făceau cei ce locuiau în sfera de 
influenţă politică a acestor primi despoti greci, cu toate că nimeni nu 
poate ști sigur dacă negustorii şi ţăranii vorbeau limba greacă; de fapt, 
multi trebuie să fi fost cretani care vorbeau mai multe limbi si care trăiau 
la Cnossos si la Phaistos în vremea táblitelor in Linear B. Referințele 
din arhivele hitite la vecinii cunoscuţi sub numele de Ahhiyawa si refe- 
ririle din documentele egiptene la Ekwesh sugerează că numele Akhaiwoi, 
în greaca clasică Akhaioi, „aheenii“, era folosit dacă nu de ei înșiși, cel 
putin de observatorii externi, care-i tratau, cu seriozitate, ca pe o mare 
putere localá." Consolidând legăturile comerciale stabilite de minoici, 
negustorii micenieni au păstrat contactele cu Ciprul, bogat în cupru 
(Ciprul a continuat să folosească o variantă a sistemului de scriere numit 
Linear până în perioada clasică), precum și o bogată activitate comer- 
cială în Rhodos, în Milet — pe coasta anatoliană — si pe coasta siriană. E 
posibil să fi avut contacte și cu Marea Neagră, dacă povestea lui Iason 
şi a argonautilor are o bază istorică reală. „Epava Gelidonya“, o epavă 
din secolul al XIII-lea î.Hr. descoperită în largul coastei de sud a Turciei, 
ne ajută să înțelegem mai bine lumea comercială a micenienilor. Cea 
mai mare parte a epavei a fost măturată de ape, dar încărcătura ei era 
prea grea pentru ca marea s-o poată clinti din loc: o jumătate de tonă de 
lingouri mari de cupru, precum si obiecte si sigilii de bronz care par să 
arate că vasul trecuse prin Siria și Cipru. O altă epavă, putin mai veche, 
descoperită la Uluburun, tot în largul coastei de sud a Turciei, conţinea 
o cantitate şi mai mare de cupru și, lucru uimitor, de zece ori mai puţin 
cositor — proporţia corectă pentru obținerea bronzului.? 

O noutate a comerțului micenian erau legăturile cu Italia, pe care 
Creta minoică încă nu le stabilise. Prima dovadă a unor contacte între 
Grecia continentală si Sicilia o găsim undeva prin secolul al XVII-lea î.Hr., 
dacă ne luăm după asemănările dintre ceramica grecească (din perioada 
eladică mijlocie) si cea din estul Siciliei, unde au fost descoperite câteva 
vase caracteristice perioadei eladice mijlocii. Totuși, se pare că nu era 
vorba de contacte regulate și directe, ci mai degrabă de legături răzlețe, 
prin intermediari, de vreme ce aceste vase treceau din Grecia, prin Marea 
Ionică şi apoi pe lângă călcâiul si vârful cizmei Italiei, până în Sicilia.? 
Dovezi evidente ale unor contacte regulate găsim doar mai târziu, când 
multe obiecte de ceramică din perioada târzie a Epocii Bronzului au fost 
aduse în Lipari şi mari cantităţi de obsidian au fost trimise în Grecia; 
negustorii au mai lăsat în urma lor și mărgele de faianță, aparent de 

origine egipteană, ceea ce pare să demonstreze că apăruse o vastă rețea 
comercială ce cuprindea zone mari din estul și centrul Mediteranei. Totuși, 
pe vremea când Cnossosul se afla sub autoritatea miceniană, obsidianul 
nu mai prezenta deja prea mare interes; noi filoane de cupru şi cositor 
erau exploatate în Mediterana și în Anatolia, iar marinarii micenieni 
ajungeau acum, în căutare de metale, până departe în Ischia și în vecina 
ei mai mică Vivara, unde lăsau ceramica pe care-o aduceau cu ei, pentru 
ca apoi să pornească spre coastele Toscanei (unde se găsea cositor) și 
Sardiniei (unde au lăsat în urma lor lingouri de cupru). Reprezentările 
de corăbii de pe frescele găsite pe insula Thera sunt o dovadă clară că în 
tehnologia de navigaţie se făcuseră mari progrese: se foloseau, pe lângă 
vâsle, si pânze și se construiau vase mai mari cu parapeti mai înalți, 
care puteau face față mai bine la vreme de furtună pe mare; în plus, ma- 
rinarii cunoșteau de-acum mult mai bine zonele cu bancuri de aluviuni, 
recifele şi curenţii din estul și centrul Mediteranei, cunoștințe fără de 
care nu se putea naviga între insulele greceşti și către Sicilia. Încă pre- 
dominau rutele care urmau linia coastei, lucru care se vede din traseul 
pe care îl avea ceramica miceniană, pornind din Arhipelagul Dodecanez 
şi ajungând până la călcâiul cizmei Italiei şi apoi până jos în Sicilia. 

Legăturile apropiate cu Italia au dus la apariția unor puncte comer- 
ciale dincolo de mare.!! Cu toate cá micenienii trimiteau multe obiecte 
de ceramică în Lipari, inclusiv pithoi încăpătoare, nu există nici o dovadă 
că lipariotii se aflau sub stăpânire micenianá; însă locuitorii din Lipari 
stabiliseră contacte cu ţinuturi mai îndepărtate din nord, precum Luni — 
în nordul Toscanei.!2 Lipari prezenta tot mai mare interes nu doar pentru 
obsidianul care se găsea acolo, ci și pentru rolul pe care-l căpătase: jalon 
între apele din jurul Siciliei si ţinuturile de la nord. Pithoi erau nişte 
produse standard, nu obiecte artistice, si în ele se transportau bunuri 
diverse — mai ales untdelemn, unul dintre bunurile care se importau cel 
mai mult din ţinuturile grecești. Un lántisor de chihlimbar găsit într-un 
cimitir din Lipari a fost atribuit, ca loc de proveniență, nordului Adriaticii, 
si nu estului Mediteranei. Toate astea indică faptul că micenienii erau 
cei mai bogați, dar nu și singurii negustori care se aventurau la acea 
vreme pe apele din zona centrală a Mediteranei. În aceeași perioadă, 
locuitorii din Lipari trăiau în colibe de lemn risipite din loc în loc pe pan- 
tele vulcanului de pe insulă; pentru ei, luxul însemna mărgele de chihlim- 
bar si de sticlă, nu bijuterii de aur si argint. 

Într-o aşezare din Thapsos, o insulă în largul coastei estice a Siciliei, 
s-au găsit multe dovezi ale unei culturi de origine miceniană, importată 
si foarte sofisticată. Locuitorii au ridicat un oraş ca o rețea, cu străzi largi 
chiar si de patru metri, cu case spatioase construite în jurul unor curți 

si cu morminte pline de obiecte din perioada eladică târzie, aduse din 
ținuturile grecești, care semnalează „că în acel loc exista o adevărată 
colonie străină“.!3 Într-adevăr, cele mai multe asemănări cu tipurile de 
case din Thapsos se găsesc la celălalt capăt al lumii miceniene, în Cipru, 
la Enkomi, aproape de Famagusta. Ca și cum s-ar fi realizat o copie la 
indigo a unei colonii comerciale, copie care apoi a fost transformată în 
realitate la cele două capete ale lumii miceniene. La Thapsos s-au desco- 
perit foarte multe sticlute de parfum de origine micenianá.!* Se pare cá 
era un centru industrial specializat in productia de uleiuri parfumate 
pentru o piață „internaţională“. Însă Thapsos nu era o simplă prelungire 
a cetátii Micene. Producea multá ceramicá cenusie brutá ín stil sicilian, 
deci putem bănui că acolo trăia o populaţie amestecată. În aceeași perioadă, 
o altă așezare micenianá — la Scoglio del Tonno, aproape de Tarentul din 
zilele noastre — permitea accesul mărfurilor din Adriatica, mai ales al 
cuprului din sudul Italiei, și funcţiona drept haltă pentru corăbiile cu 
destinaţia Sicilia.15 Așadar, în perioada miceniană Mediterana a căpătat 
dimensiuni tot mai mari în ochii celor care navigau pe apele ei. 


II 


PENTRU NEGUSTORII MICENIENI, mult mai importante decát vestul ne- 
dezvoltat erau zonele de coastă ale Siriei si Libanului de astázi.!9 În se- 
colul al XIV-lea î.Hr., negustorii au lăsat în urma lor, la Ugarit şi Byblos, 
în Siria, şi la Gezer și Lahish, de-a lungul coastei Canaanului, multe 
vase de ceramică miceniene (în stilul cunoscut drept „perioada eladică 
târzie II^). Se forma deja o rețea comercială levantină, suficient de vie 
încât să susțină cetăţile bogate în care negustorii din Egeea se amestecau 
cu canaanitii, cipriotii, hititii, egiptenii si cu alti locuitori sau vizitatori.! 
Porturile levantine intretineau deja de mai multă vreme legături cu Delta 
Nilului; în mormântul scribului regal Kenamon, din Teba egipteană, care 
nu a supraviețuit până astăzi, pereţii erau pictaţi cu scene ce reprezentau 
descărcarea unui transport de mărfuri într-un port egiptean sub suprave- 
gherea negustorilor canaaniti; printre mărfuri se puteau vedea țesături, 
vopsea purpurie (o specialitate de pe coasta levantină, obținută din mo- 
luștele numite Murex brandaris), untdelemn, vin şi vite. 

Ugarit era un important centru de comerț, activ încă din mileniul 
III î.Hr.; pentru o vreme s-a aflat sub suzeranitate egipteană, iar unul 
dintre regii săi, Niqmadu, s-a căsătorit cu o femeie din familia faraonului. 
Cetatea aproviziona Egiptul cu lemn de cedru din munții Libanului — 


NEGUSTORI ȘI EROI, 1500 Î.HR.—1250 Î.HR. 65 


căci în Egipt se găsea foarte puţin lemn pentru construcții. Această așe- 
zare funcţiona ca un pod între lumea mesopotamiană, din care își preluase 
si isi adaptase ciudatul alfabet cuneiform, și ţinuturile din estul Medite- 
ranei — Delta Nilului, Egeea, Creta (numită Kabturi pe tablitele ugaritice) 
şi mai ales Cipru, la cca 160 de kilometri distanță, care funcționa ca 
punct de tranzit pentru mărfurile aduse din Egipt și din ţinuturile gre- 
cesti.!? La Ugarit au fost descoperite tăblițe într-o scriere silabică cipriotă, 
ceea ce arată că în cetate locuiau si negustori din Cipru. Locuitorii din 
Ugarit erau de origini diverse: unii erau mercenari pe care egiptenii îi 
numeau maryannu, sau „tineri eroi“, si care veneau din Anatolia si din 
lumea greacă; alții erau conducători ale căror nume nu par să fie specifice 
acelei regiuni — împrejurimile Ugaritului erau locuite de vorbitori de 
canaanită, limba din care au evoluat mai apoi feniciana și ebraica. Un 
funcționar special fusese numit pentru a supraveghea afacerile negus- 
torilor străini, care aveau anumite restricţii în privința dreptului de 
şedere si a dreptului de a obține case în Ugarit. Influența minoicá se 
simte din plin în arta din Ugarit, dacă ne uităm, de exemplu, la capacul 
unei cutii de fildeş din secolul al XIII-lea î.Hr., pe care este reprezentată 
o zeiță, într-un stil ce combină trăsăturile locale cu cele specifice artiștilor 
minoici.? În Ugarit se dezvoltase o vie cultură literară; multe poeme re- 
ligioase păstrate pe tăblițe de lut prezintă asemănări izbitoare cu poezia 
religioasă evreiască de mai târziu. Aceste contacte au avut o influență 
revitalizantă si asupra artei din Egeea. Odată ce a înglobat Cnossosul, 
lumea miceniană a avut mult mai mult de oferit: obiectele realizate de 
meșteșugarii cretani, precum si obiectele produse chiar in Grecia, care 
acum atingeau măiestria modelelor lor minoice; de asemenea, tesáturile 
fine din Creta — cuvântul ri-no care apare pe táblitele în Linear B este o 
formă arhaică a cuvântului grecesc clasic linon, „pânză de in“. Se poate 
ca deja să fi existat, la acel moment, mici așezări de negustori si coloniști 
de origine egeeană care trăiau în porturile din estul Mediteranei, iar 
odată cu negustorii și mărfurile lor să fi sosit și mercenari cu arme și 
armuri. În vreme ce negotul începuse să schimbe înfăţişarea estului 
Mediteranei, războiul a transformat-o definitiv, în detrimentul comertu- 
lui si culturii avansate din acele ținuturi, aducând cu el, cum vom vedea, 
o iarnă lungă. 

Până acum am acordat o mai mare atenţie sătenilor săraci din Sicilia 
decât supușilor faraonilor și trebuie să explicăm cumva absența acestora 
din urmă în cadrul discuţiei. După unificarea ținuturilor mlăștinoase 
din Egiptul de Jos cu lunga fâșie de teren irigat natural care mărginea 
Nilul, egiptenii au pus bazele unei complexe societăți urbane; încă din 

mileniul al III-lea, când au construit piramidele, s-au arătat capabili să 
organizeze și să coordoneze forța de muncă masivă. Operele de artă rea- 
lizate pentru curtea imperială, inclusiv somptuoasele obiecte din aur și 
pietre semiprețioase, surclasau chiar si cele mai mestesugite obiecte 
produse în Creta minoică. Influenţa artei egiptene asupra tehnicilor (dacă 
nu chiar și asupra temelor) cu care erau pictate frescele cretane nu poate 
fi negată; obiectele egiptene erau la mare pret în lumea greacă arhaică; 
influența politică a Egiptului se simţea de-a lungul tármurilor Canaanului 
si Siriei, dar mai ales la Byblos. În căutare de materie primă indispen- 
sabilă precum cositorul, lemnul si cuprul, egiptenii au fost nevoiţi să-şi 
extindă influenţa în si dincolo de Sinai. Iar când ne gândim la comerțul 
maritim egiptean, primul lucru care ne vine în minte sunt legăturile cu 
sudul: expedițiile comerciale de la sfârşitul mileniului al II-lea î.Hr., pe 
Marea Rosie până în ţinutul numit Punt (sau Ta Neteru — „Tărâmul 
Zeilor“), de unde se aduceau la curtea faraonilor produse de lux precum 
fildesul si lemnul de abanos.? Cu toate cá unii faraoni au construit mult 
in Egiptul de Jos — in Biblie se pomeneste de ridicarea unei ,cetáti tari 
care folosea lui faraon drept hambar“, numită după numele lui Ramses —, 
în perioada de după 1570 î.Hr. majoritatea își îndreptau atenţia și puterea 
mai ales asupra Egiptului de Sus, chiar dacă cetatea Ramses (în egip- 
teana veche, Piramesse) a fost capitala Egiptului la un moment dat, în 
secolul al XIII-lea î.Hr., când faraonii își urmăreau activ interesele în 
Canaan si în vestul Asiei și căutau o bază mai aproape de teatrul lor de 
operaţiuni. 

Anul 1570 marchează alungarea dinastiei Hyksos, care conducea Egip- 
tul de Jos si Egiptul de Mijloc de mai bine de un secol. Acești conducători 
au fost mai târziu ocáráti si numiţi asiatici nemilosi (identitatea lor pre- 
cisă rămâne totuși un mister); în orice caz, ei au fost cei care au adus în 
Egipt inovaţii importante — carele și armura de bronz.?! Indiferent dacă 
au cucerit Egiptul în urma unei invazii armate sau au reușit să se furiseze 
în ţară și să preia puterea, erau mult mai avansați din punct de vedere 
tehnologic decât nativii egipteni; si au menţinut în permanenţă legături 
cu vecinii lor din Siria și din Creta, ceea ce pentru ei era vital dacă voiau 
să obţină proviziile de care aveau nevoie ca să-și întrețină maginária 
militară. Sfârşitul dinastiei Hyksos a survenit într-o perioadă de extra- 
ordinară vitalitate artistică, pentru care stau mărturie obiectele descope- 
rite în mormântul lui Tutankhamon. Chiar si atunci când (pe la anul 
1340 î.Hr.) faraonul eretic Akhenaton a construit o nouă capitală pentru 
zeul Soarelui la Tell el-Amarna, a ales un loc destul de aproape de centrele 
tradiționale ale puterii faraonice din Egiptul de Sus. Pentru egiptenii 

antici, cea mai importantă întindere de apă nu era nici Mediterana, nici 
Marea Roșie, ci Nilul; Mediterana o vedeau la orizont, însă (cu toate că 
apela la resursele din estul Mediteranei) Egiptul faraonic nu poate fi 
descris, din punct de vedere politic sau comercial, drept o putere medi- 
teraneeană. Abia în secolul al IV-lea î.Hr., odată cu întemeierea Alexan- 
driei, se poate spune că pe țărmurile Mediteranei apăruse un oraș măreț, 
care privea spre exterior — spre lumea greacă. Dar în acea perioadă ne- 
gustorii străini ajungeau în Egipt mai des decât călătoreau negustorii 
egipteni dincolo de mare; marinarii pictaţi pe basoreliefurile de la Sahure, 
datând de pe la 2400 î.Hr., sunt în majoritate asiatici, iar modelul cu 
corăbii care porneau pe mare pare copiat de la levantini — unele dintre 
aceste corăbii puteau naviga, probabil, şi în susul râurilor, fiind folosite 
fie ca vase de război, fie ca vase comerciale. Impresia generală este că 
egiptenii se bazau pe meşteri străini care să le construiască, să le îngri- 
jească şi să le scoată la apă corăbiile, cel putin pe Marea Mediterană.2 

Expresia „Marele Verde“ (Wadj Wer) apare în textele egiptene din 
această perioadă, însă era folosită pentru mai multe ape — de exemplu, 
pentru oaza Faiyum sau pentru Nil; uneori era folosită şi pentru a descrie 
Marea Rosie. În a doua jumătate a mileniului al II-lea î.Hr. termenul Y-m 
era arareori folosit pentru mare, inclusiv pentru Marea Mediterană, 
cuvântul în sine fiind de origine semitică (yam însemna „mare“ în ebraică). 
Mediterana nu prezenta, așadar, pentru egipteni o importanţă atât de 
mare încât să-i atribuie un nume aparte.2 În unele porturi din Delta 
Nilului, precum Tjaru (Tell Hebua), la capătul braţului estic al Deltei, 
ajungeau corăbii care veneau dinspre sau se îndreptau către Siria; portul 
Tjaru a fost folosit de dinastia Hyksos si apoi reconstruit de noii condu- 
cători din Dinastia a Optsprezecea. În secolul al XV-lea î.Hr., sub domnia 
faraonului Tuthmosis IV, în Tjaru isi avea reședința un guvernator care 
primise şi titlul de „mesager regal în toate ţinuturile străine“, iar una 
dintre responsabilitátile sale era exploatarea minelor de peruzea din 
deşertul Sinaiului. Multe bijuterii egiptene erau împodobite cu peruzea 
în acea perioadă. Însă Tjaru era si o importantă bază pentru comerțul cu 
străinătatea, după cum ne demonstrează resturile de ceramică descoperite 
acolo — ceramică ce provenea din Siria şi din Cipru, ţinuturi bogate în 
cositorul mult râvnit de egipteni. Un port şi mai important era Avaris, 
tot în estul Deltei Nilului. Încă din secolul al XVIII-lea î.Hr., printre locui- 
torii din acel port se găseau și coloniști veniți din Canaan, inclusiv soldati, 
marinari si meșteșugari. Membrii dinastiei Hyksos s-au stabilit în propria 
capitală, care, sub stăpânirea lor, se întindea pe mai bine de 200 ooo de 
metri pătraţi. Sfârşitul domniei acestei dinastii nu a însemnat și sfârșitul 

portului Avaris.24 Palatul construit acolo după alungarea faraonilor 
Hyksos a fost decorat cu fresce în stil cretan, o dovadă în plus a legăturilor 
dintre Keftiu din Cnossos si curtea faraonilor.25 

Un alt port, care devenise din ce în ce mai important, era Tanis; de aici, 
un sol egiptean din Karnak - departe în sud — fusese trimis, la începutul 
secolului al XI-lea î.Hr., într-o misiune zădărnicită la regele canaanit din 
Byblos. Sarcina lui era să obțină provizii de cherestea ce urmau a fi folosite 
la reconstruirea unei ambarcațiuni fluviale închinate marelui zeu Amon; 
solul era „bătrânul păzitor al Porții“ sau administratorul șef al templului 
zeului. Omul acesta, Wenamon, a lăsat o relatare a călătoriei lui, iar o 
copie pe papirus a acesteia a supraviețuit într-un mormânt egiptean; po- 
trivit relatării lui, pornise din Tanis pe 20 aprilie 1075 î.Hr.% Încă de la 
început a întâmpinat dificultăți: Delta Nilului era, din toate punctele de 
vedere, independentă față de Ramses XI, un faraon lipsit de forță, iar 
conducătorul local, Smendes, nu s-a deranjat să-i pună la dispoziţie lui 
Wenamon o corabie care să-l ducă la Byblos, ci l-a îmbarcat pe un vas ma- 
nevrat de un căpitan din partea locului pe nume Mengebet, care tocmai 
pornea într-o expediție comercială împreună cu un echipaj sirian. Ruta 
aleasă urmărea linia coastei și au intrat în port la Dor (la sud de Haifa 
din zilele noastre), acesta era un centru al asa-numitilor Tjekker, unul 
dintre „popoarele mării“ despre care voi vorbi imediat.27 Acolo, guverna- 
torul locului a fost amabil (i-a dat lui Wenamon pâine, vin și carne). 
Totuși, pe unul dintre marinarii din echipajul lui Mengeber l-a tentat co- 
moara adusă de Wenamon pentru a plăti cheresteaua: câteva kilograme 
bune de argint și niște vase de aur cântărind mai bine de jumătate de 
kilogram. Așa că a furat comoara și a dispărut. Wenamon s-a dus la gu- 
vernator să se plângă; iar acesta i-a spus că, dacă se va dovedi cá intr-ade- 
văr hoțul era un locuitor din Dor, îl va despăgubi, însă mai întâi trebuia 
să înceapă o investigaţie. Investigația a durat, spre exasperarea lui 
Wenamon, zece zile, însă hoțul nu a fost descoperit, iar Wenamon a hotărât 
că nu-i rămânea altceva de făcut decât să-și continue călătoria către nord. 
Când să ajungă la Byblos, a găsit aproape toată cantitatea de argint pe 
care o pierduse, ascunsă pe corabia lui Mengeber; îi aparținea, desigur, 
altcuiva, dar Wenamon i-a spus căpitanului că n-o s-o înapoieze până ce 
proprietarii corabiei nu-l vor despăgubi pentru bunurile pe care i le furase 
unul dintre membrii echipajului. 

Conducătorul din Byblos, Zekerbaal, i-a fost lui Wenamon de şi mai 
puţin folos decât cel din Dor, fiindcă nu a vrut nici măcar să-l primească, 
iar la mesajele pe care solul i le trimisese din port i-a răspuns sec să 
plece: „Căpetenia din Byblos mi-a trimis vorbă să dispar din portul lui!“28 
Si același răspuns l-a primit douăzeci si nouă de zile la rând. Venise luna 

septembrie, si Wenamon era îngrijorat că nu va reuși să plece înainte de 
ziua în care toate cursele aveau să fie oprite până la primăvara urmă- 
toare (așadar exista si pe atunci un sezon închis, valabil chiar și pentru 
cursele ce urmau linia țărmului în lungul coastei Canaanului). Mai târziu, 
regele i-a amintit lui Wenamon că odată, demult, și el lăsase niște soli 
de-ai lui să aștepte vreme de șaptesprezece ani! Așa că Wenamon a hotărât 
să-și tocmească un loc pe prima corabie care era gata de plecare, fiindcă 
Mengebet pornise deja către următorul port de escală, iar pe el îl lăsase 
în urmă. Însă dintr-odată, în timp ce la curte se făceau sacrificii pentru 
zeul Baal, unul dintre curteni a avut o viziune și, în fervoarea ce-l cu- 
prinsese, regele a hotărât să-l primească neîntârziat pe solul egiptean al 
marelui zeu Amon. Cel putin asta era explicaţia oficială, însă Wenamon 
şi-a dat seama imediat că de fapt regele urmărea să-l îndepărteze de bu- 
nurile pe care și le însușise, să piardă plecarea corabiei și să rămână fără 
argint. Totuși, Wenamon nu prea avea de ales; papirusul descrie momentul 
în care a intrat în odaia de sus a regelui, unde îl aștepta Zekerbaal, „și 
când s-a așezat cu spatele la fereastră valurile mării celei mari a Siriei 
parcă i se spărgeau în ceafă“.2 Regele n-a arătat nici un fel de respect 
pentru faraon sau pentru marele preot al lui Arnon; l-a mustrat pe Wena- 
mon pentru că nu fusese în stare să prezinte scrisoarea de împuternicire, 
care rămăsese la Tanis, si i-a desconsiderat pe marinarii egipteni fiindcă, 
spre deosebire de sirienii lui, erau niște proști incompetenti. Regele tot 
insista că avea douăzeci de corăbii din Byblos care făceau comerț cu 
Egiptul și alte cincizeci de corăbii din Sidon, cu toate că Wenamon încerca 
să-i prezinte punctul de vedere egiptean oficial, potrivit căruia, de vreme 
ce acele corăbii făceau comerţ cu Egiptul, ele nu erau considerate vase 
străine, ci corăbii care navigau sub protecţia faraonului. Așadar, de fiecare 
parte s-au oferit argumente, iar regele s-a delectat cu posibilitatea de a 
insulta Egiptul şi pe conducătorii lui într-un moment de slăbiciune al 
acestora. A recunoscut că regii dinaintea lui fuseseră de acord să le fur- 
nizeze egiptenilor proviziile de lemn cerute, însă i-a transmis lui Wenamon 
că el nu avea de gând să le dea decât contra cost; asa că a poruncit să-i 
fie aduse registrele contabile ale regatului — o dovadă interesantă a com- 
plicatei administrații din acel loc —, registre din care reiesea că egiptenii 
trimiseseră, în trecut, mari cantităţi de argint.2° Wenamon și-a pierdut 
cumpătul si a început să-l ocărască pe rege pentru lipsa lui de respect 
faţă de máretul Egipt și fata de zeul suprem. 

Wenamon știa totuși că vorbele furioase n-aveau să-i ajute la nimic, 
asa că a trimis vorbă în Egipt să-i fie trimise daruri de pret pentru Zeker- 
baal. Egiptenii i-au îndeplinit cererea și i-au trimis o sumedenie de obiecte 
de lux, printre care vase de aur si de argint si provizii de materii prime 

precum piei de bou, panza de in, peste, linte, funii si cinci sute de suluri 
de papirus pe care Zekerbaal să le poată transforma in noi registre con- 
tabile.?! Totuşi, nu era asa de uşor să i se ofere lui Wenamon ceea ce 
solicita. Regele a trimis trei sute de bărbaţi si tot atâţia boi ca să taie si 
să transporte lemnul. Zekerbaal a coborât el însuși pe tárm ca să supra- 
vegheze încărcarea vaselor cu cherestea şi i-a trimis lui Wenamon semne 
de bunăvoință: vin, o oaie și o cântăreaţă egipteană care să-l îmbuneze. 
Wenamon a reușit, în sfârşit, să plece cu o corabie al cărei echipaj era 
format din marinari din Byblos. A scăpat de piraţii din Dor care au 
încercat să-i captureze corabia, dar apoi, lovit de furtuni, a ajuns tocmai 
în Cipru, unde locuitorii l-au atacat pe neașteptate, fiind salvat de la 
moarte doar prin mila reginei.?? Textul care a supravieţuit se oprește in 
acest punct. Totuși, întreaga poveste pare a fi doar o insiruire de justificări 
si scuze pentru o misiune eşuată — și nu aflăm clar dacă lemnul a ajuns 
până la urmă în Egipt. Sigur, istorioara nu înfățișează contactele comer- 
ciale obișnuite din estul Mediteranei; dar e extrem de prețioasă fiindcă 
este prima relatare a unei călătorii de negot si a dificultăţilor politice 
care, de atunci, aveau să-i prindă mereu în mreje pe toţi cei ce încercau 
să facă afaceri la curţile unor cârmuitori străini. 

Egiptenii erau cea mai înstărită putere din regiune, însă aveau rivali 
serioşi. Apariția imperiului hitit în centrul Anatoliei, cu nemaipomenitele 
lui resurse de metale, ameninţa interesele Egiptului în Siria. Ramses II 
urmărea să obțină din nou influenţă în regiune, care slăbise în timpul 
domniei pline de tulburări a faraonului eretic Akhenaton; răspunsul 
hititilor a fost să-și mobilizeze aliaţii, inclusiv vasalii din vestul Asiei, 
precum licienii şi dardanii (nume pe care mai târziu Homer avea să-l fo- 
losească pentru troieni). Mii de care au fost aduse să lupte la Kadesh, în 
iulie 1274 î.Hr.; si cu toate că Ramses, așa cum îi era în obicei, ca faraon 
lăudăros, pretins cá se obținuse o mare victorie egipteană, nu a putut 
ascunde pagubele masive produse de ambele parti, după ce hititii dobo- 
râseră încă de la începutul luptei mai multe divizii din armata egiptea- 
nă.33 În 1258, ambele parti au căzut de acord că rezultatul fusese cel 
mult o remiză si au încheiat un tratat care stabilea granițele sferelor lor 
de influenţă în Siria, trăgând o linie în dreptul Damascului si asigurând, 
astfel, o jumătate de veac de stabilitate. Totuși, bătălia de la Kadesh poate 
fi văzută drept începutul unei serii de cataclisme si evenimente dramatice 
în lant, printre care căderea Troiei (probabil cam la nouăzeci de ani după 
lupta de la Kadesh), distrugerea fortáretelor miceniene si, nu în ultimul 
rând, sosirea misterioaselor „popoare ale mării“. 


4 


Popoarele mării si popoarele uscatului 
1250 î.Hr.—1100 î.Hr. 


ATÂT CĂDEREA TROIEI, CÂT ȘI POPOARELE MĂRII au fost subiectul unei 
vaste literaturi. Reprezintă momente dintr-o serie de evenimente care 
au afectat toată partea de est (si probabil si partea de vest) a Mediteranei. 
Troia s-a transformat cu totul la sfârşitul secolului al XVIII-lea î.Hr., când 
pe locul ei a fost construită cea mai măreață dintre cetăţile care exista- 
seră vreodată pe colina Isarlic: Troia VI, care a dăinuit — după mai multe 
mici reconditionári — până în secolul al XIII-lea î.Hr. Zidurile cetăţii erau 
groase de nouă metri sau chiar mai mult; avea porti uriaşe si un impunător 
turn de pază a cărui amintire supravietuise probabil si îl inspirase pe 
Homer, casele erau mari, pe două etaje, şi aveau curți. Membrii elitei 
care locuia în cetate trăiau în oarecare lux, deși fără toate acele bogate 
echipamente de care se bucurau contemporanii lor din Micene, Pylos sau 
Cnossos.! Săpăturile arheologice făcute în câmpia al cărei subsol dădea 
pe atunci direct pe țărmul mării au relevat existenţa unui oraș aflat pe 
un nivel inferior, cam de șapte ori mai mare decât cetatea propriu-zisă 
(cca 170 ooo de metri pătrați), aproape cât Avaris, capitala dinastiei 
faraonice Hyksos.? O sursă importantă de bogăţie erau caii, si din această 
perioadă datează cele mai vechi oase de cal descoperite de arheologi în 
sit; troienii lui Homer erau faimoși „îmblânzitori de cai“, hippodamoi, si, 
chiar dacă poetul alesese acest cuvânt doar metri gratia, epitetul se potri- 
veste perfect și cu dovezile arheologice. Într-o epocă în care marile imperii 
investeau în care de luptă și le trimiteau uneori cu sutele la pieire, de 
exemplu în bătălia de la Kadesh (sau în adâncurile Mării Roşii, după cum 
se arată în Biblie), îmblânzitorii de cai erau, cu siguranță, la mare căutare. 

Părerile despre identitatea troienilor au fost, încă de la început, împăr- 
tite. De vreme ce susțineau că se trag din troieni, vechii romani erau, cu 
siguranţă, conștienți că nu erau o simplă ramură a unei populaţii grecești. 
Totuşi, Homer i-a făcut să vorbească limba greacă. Probabil că răspunsul 

cel mai aproape de adevăr îl putem afla examinându-le ceramica. Cera- 
mica de la Troia nu era doar troiană, ci aparținea unei culturi mai vaste, 
răspândită si în mare parte din Anatolia. Troienii achizitionaserá si ceva 
ceramică eladică din ținuturile grecești, însă doar unu la sută din obiectele 
găsite în siturile Troia VI si Troia VIla reprezintă ceramică micenianá 
(sau imitații locale). Toate dovezile conduc către ipoteza că troienii erau 
membrii uneia dintre populaţiile care trăiau la marginile lumii hitite şi 
că vorbeau o limbă apropiată de hitită, luviana, limba populațiilor care 
locuiau de-a lungul coastei vestice a Anatoliei si, cum am arătat deja, 
probabil limba de pe tablitele in Linear A din Creta? Arhivele hitite ne 
demonstrează, fără urmă de-ndoială, că troienii intretineau coresponden- 
ta cu regele hitit, însă nu a supraviețuit nimic din această corespondență; 
a fost găsit doar un mic text, un sigiliu în hieroglife luviene datând din 
perioada Troia VIIb (sfârşitul secolului al XII-lea î.Hr., deși e posibil ca 

sigiliul în sine să fie mai vechi), formulările din text arată că aparținea 
probabil unui scrib si soţiei lui.* Troia era un avanpost nu doar al cetății 
Micene, ci al întregii lumi hitite. La nivel global, nu avea prea mare in- 
fluentá; însă la nivel local deținea supremaţia asupra rutelor comerciale 
din nordul Egeei, si de aceea devenise o pradă mult dorită.5 

În secolul al XIII-lea î.Hr. căpeteniile hitite începuseră să-și dorească 
să aibă tot mai multă influenţă asupra tarmurilor mediteraneene ale 
Anatoliei. Urmăreau să-i depășească pe egipteni, cu care se aflau în com- 
petiție pentru controlul asupra nordului Siriei; dar erau atenți si la alti 
rivali: regii din Ahhiyawa, adică marii regi ai cetății Micene. Troia în 
sine era cumva la o parte din drum, dar ajutorul ei militar putea fi de 
mare folos — de altfel am arătat putin mai înainte că pentru bătălia de 
la Kadesh hititii ceruseră ajutor vasalilor din vestul Asiei. Unul dintre 
punctele fierbinţi pentru care regii din Ahhiyawa se luptau cu hititii era 
cetatea Milawanda sau Milet, în trecut un centru al comerțului minoic, 
iar acum, cel puţin din timp în timp, aliat al micenienilor pe coasta Asiei 
Mici. infuriati de această alianţă, hititii au asediat cetatea, în 1320 î.Hr., 
şi au distrus-o.? Coasta Asiei Mici era, așadar, o zonă de frontieră cu multe 
tulburări, o regiune în care alianțele si înțelegerile se tot schimbau și în 
care războinicilor micenieni le plăcea mult să intervină. 

Una dintre sursele de probleme era un condotier de origine necunos- 
cută pe nume Piyamaradu. Pe la 1250 î.Hr., acesta a fost subiectul unei 
scrisori de reclamaţie pe care conducătorul hitit de la acea vreme i-a tri- 
mis-o regelui din Ahhiyawa, pe care ajunsese să-l considere prieten după 
ce în trecut avusese cu el multe neînţelegeri fiindcă nu se puneau de 
acord cine să stăpânească asupra unui anume ţinut Wilusa, nume ce 
aminteşte de denumirea grecească a Troiei, Ilion (Ilios) sau, cu forma 
originală, Wilios." Evident, linia de coastă a Asiei Mici era împărțită 
între o sumedenie de regi mărunți care uneori le erau loiali hititilor, dar 
alteori se puneau la adăpost sub protecţia regelui din Ahhiyawa: printre 
ei, Alaksandu, rege în Wilusa, al cărui nume seamănă suspect de mult 
cu Alexandru (Alexandros), celălalt nume al lui Paris, seducătorul Elenei. 
Un alt condotier, care poseda o sută de care de luptă si multi pedestrași, 
era „bărbatul din Ahhiya“ pe nume Attarssiya, nume care seamănă izbitor 
de mult cu cel al tatălui lui Agamemnon si Menelau — Atreu; acesta pare 
să-și fi condus mica armată împotriva Ciprului, ţinut de a cărui stăpânire 
erau interesați atât egiptenii, cât si hititii.? Nici unul dintre aceste nume 
nu constituie o dovadă a veridicitatii lui Homer, dar exista, cu siguranţă, 
un catalog de nume anatoliene care a fost sursă de inspiraţie pentru Homer 
sau povestitorii dinaintea lui. După ce în trecut se războise cu hititii, regele 

Alaksandu din Wilusa a încheiat cu ei un tratat; Wilusa era unul dintre 
cele patru ţinuturi din Assuwa, ale căror conducători, cu toate că își 
schimbau adeseori atitudinea fata de hititi si, prin extensie, fata de 
micenieni, își trimiseserá oștirile să lupte la Kadesh. O altă regiune din 
Assuwa purta numele de Taruisa, care aduce cu numele Troiei? Din infor- 
matiile care ni s-au păstrat despre Assuwa, se pare că se găsea în vestul 
îndepărtat al Anatoliei; și e limpede că si Wilusa, si Taruisa erau aproape 
de Ilion/Troia. Un poem descoperit în capitala hitită, scris în luviană în 
secolul al XVI-lea î.Hr., face referire la „povârnita Wilusa“; același epitet 
îl foloseşte și Homer pentru a descrie Troia. Se poate ca Wilusa și Taruisa 
să fi fost una și aceeaşi cetate sau două cetăţi învecinate care la un 
moment dat aveau un singur conducător, cam la fel cum Agamemnon 
era, la Homer, rege atât peste Argos, cât și peste Micene; însă un lucru 
e cert: Isarlik era într-adevăr Ilios a lui Homer și Troia lui Vergiliu. 

Fără îndoială că micenienii au purtat multe războaie cu anatolienii 
pentru supremația asupra ținuturilor și cetăților din vestul Asiei Mici. 
Războiul Troian a fost o amintire mai târzie a acestor conflicte, care au 
culminat cu o campanie de asediere a uneia dintre multele cetăţi ce deve- 
niseră ţintă pentru greci. Cu toate că unii istorici au încercat să arate 
că nu e plauzibil să fi existat un asediu care să fi durat zece ani, în reali- 
tate e aproape sigur cá n-a fost vorba de un război care a durat un anotimp 
sau zece anotimpuri, ci multe zeci de anotimpuri, un război cu campanii 
intermitente si întrerupt de perioade de pace pentru care stă drept măr- 
turie corespondenţa diplomatică hitită. Si nu a fost un război între marii 
regi ai cetăţii Micene și marii regi hititi, căci cele mai multe lupte le-au 
dat ambitiosii comandanţi mercenari, care trecuseră de partea adversă 
ca să fie siguri că obțin cele mai multe avantaje; nu avem de ce să bănuim 
că aceștia i-ar fi rămas loiali propriului lor grup etnic. Era un conflict la 
nivel local, între indigeni; dar uneori aveau loc și ciocniri mai puternice 
şi mai extinse, ca atunci când hititii s-au simţit obligati să-și afirme supre- 
matia asupra Miletului. Prosperitatea Ilionului/Troiei nu slăbea din 
pricina acestor neînţelegeri; într-adevăr, Troia VI risca să atragă atenţia 
cuceritorilor lacomi fiindcă se afla în imediata apropiere a rutelor comer- 
ciale care legau Mediterana de Anatolia, pe unde se transportau metale, 
țesături și, cel mai important, cai. 

Troia VI a fost distrusă nu de lăcomia oamenilor, ci de o altă forță. 
Cetatea se afla într-o zonă zguduită adesea de cutremure violente. Pe la 
1250 î.Hr., zidurile vestice au fost aruncate în afară, iar o parte din zidul 
estic s-a prăbușit cu totul, căci un cutremur puternic făcuse bucăţi în- 
tregul oraș. Mormanele de grohotis rezultate în urma prăbușirii clădirilor 

atingeau, în unele locuri, adâncimi de peste un metru si jumátate.!? 
Totuşi, circuitul principal a rămas intact." Orice s-ar fi întâmplat in ce- 
tatea de jos, despre care se știu atât de puţine lucruri, e clar că după 
acele evenimente vechea elită nu mai locuia în casele mari de dinainte, 
în cetatea de sus. Noi case au fost construite deasupra mormanelor de 
moloz rămase din Troia VI, mai înghesuite una într-alta, pentru a adă- 
posti mai mulţi locuitori înăuntrul cetăţii. În aceste case troienii începu- 
seră să îngroape vase mari de depozitare (pithoi), ceea ce nu mai făcuseră 
niciodată până atunci; aşadar, erau conștienți că trebuie să-şi adune 
provizii pentru vremurile grele care-i așteptau. Declinul importurilor de 
ceramică miceniană arată că relaţiile comerciale erau din ce în ce mai 
slabe. Troia isi atinsese apogeul, iar acum era în declin. Însă nu doar ea. 
Si Micene se afla în dificultate; cetatea de jos a fost atacată pe la 1250 
î.Hr. şi a trebuit apoi întărită; de-a lungul Istmului Corint a fost ridicat 
un zid, în speranţa că astfel atacatorii vor fi ţinuţi departe, cu toate că 
încă nu e clar cine erau de fapt acești atacatori — regii celorlalte cetăţi 
din lumea micenianá, sau invadatori stráini.!? La sfârşitul secolului 
al XIII-lea î.Hr., de-a lungul coastei au fost construite turnuri de pază 
de unde locuitorii palatelor erau alertati atunci când îi împresurau inva- 
datorii; chiar și așa, cele mai multe dintre marile centre miceniene, in- 
clusiv Tirintul si Pylosul, au fost devastate pe la anul 1200 î.Hr. La Pylos, 
când au început dezastrele, oamenii au oferit, disperaţi, sacrificii zeilor; 
pe táblitele in Linear B, într-o listă de animale sacrificiale, sunt mentio- 
nati de asemenea un bărbat și o femeie care probabil erau destinati și ei 
sacrificiului (o practică de care aminteşte legenda grecească a lui Aga- 
memnon si a Ifigeniei). Dezastrele au lovit și coastele Levantului: regele 
din Ugarit şi-a trimis trupele să se pună sub comanda hititilor, însă, in 
timpul cât au fost plecate, mai multe flote străine s-au adunat pe coasta 
siriană; regele a scris pe o tăbliță de lut o scrisoare disperată în care îl 
avertiza de pericol pe aliatul lui, regele Ciprului, dar scrisoarea nu a mai 
fost trimisă — mai bine de 3000 de ani mai târziu, tablita a fost găsită 
încă așteptând să fie introdusă în cuptor, căci, la doar câteva zile sau 
chiar la doar câteva ore de când fusese scrisă, marele centru de comerţ, 
de la Ugarit fusese dărâmat și nu avea să mai fie ridicat la loc niciodatá.!? 
Orăşelul Alalakh, care se găsea putin mai departe de mare, pe uscat, 
aproape de graniţa turco-siriană de astăzi, a fost distrus în 1194 1. Hr.; 
oraşul in sine nu și-a mai revenit niciodată, însă portul lui, al-Mina, a 
fost refăcut din temelii, si acolo s-au găsit produse miceniene datând 
dinainte si de după distrugerea orasului.'* Împărţit între facţiuni pro- 
hitite şi facţiuni pro-egiptene, regatul Alalakh era mereu supus riscurilor 

politice. Capitala hitită aflată în miezul Anatoliei continentale, la Boğazköy, 
a fost distrusă în aceeași perioadă, însă e posibil ca acest eveniment să 
fi fost rezultatul unor crize interne. Totuși, prăbușirea centrului însemna 
că hititii nu erau în stare să-și apere teritoriile dependente din Mediterana. 
Și, în ciuda avertismentelor din Ugarit, Ciprul a avut mult de suferit; orașele 
au fost dărâmate — după care au sosit refugiați greci sau invadatori, aducând 
cu ei si scrierea lor lineară arhaică și o formă primitivă a limbii grecești. 
În Creta, o parte din populaţie s-a mutat mai departe de mare, în locuri 
înalte, inaccesibile ale insulei — la Karphi și Vrokastro. 

Iar apoi, pe la 1184 î.Hr., dată cu care autorul clasic Eratostene aso- 
ciază căderea Troiei, Troia a fost din nou distrusă, de data asta cetatea 
sfarsind în flăcări; scheletul unui biet troian care încercase să fugă a fost 
găsit sub mormanele de moloz din situl Troia VIIa. Așadar, dacă intr-ade- 
văr grecii au distrus Troia la această dată, ei au obținut victoria într-un 
moment în care propriile cetăţi se aflau în declin, după ce atinseseră un 
apogeu al prosperității. Mai degrabă decât rezultatul unei ciocniri între 
Micene cea bogată în aur și instáritii îmblânzitori de cai din Troia, căderea 
Troiei VIIa a fost, se pare, o bătălie între două puteri aflate în declin; nu 
se poate demonstra cu certitudine nici că cei care au distrus Troia erau 
grecii care îşi uniseră puterile sub marele lor rege sau wanax Agamemnon; 
e la fel de probabil ca distrugătorii să fi fost o gloată amestecată de exilați 
și mercenari de origine grecească și de alte origini. E posibil să fi fost 
oamenii care atacaseră și cetățile Micene si Pylos sau refugiaţi înarmaţi 
veniți de la Micene si din Pylos. Văzută din această perspectivă, „căderea 
Troiei“ pare a fi fost un proces de durată, care începuse cu războaiele 
dintre hititi si înlocuitorii lor si dintre greci și înlocuitorii lor; dezastrul 
distrugerii cetăţii Troia VI a slăbit puterile oraşului de a rezista și chiar, 
după câte se pare, de a-și asigura hrana (drept martori stau acele pithoi 
descoperite în sit); cucerirea cetăţii pe la 1184 a provocat un dezastru de 
proporţii, iar din acel moment Troia a intrat într-un declin lent. Acest 
lucru naște mari semne de întrebare cu privire la situaţia din estul Medi- 
teranei la acel moment: dacă distrugerile produse în perioada târzie a 
Epocii Bronzului au marcat o puternică ruptură fata de trecut sau dacă 
declinul care a survenit, fără nici un dubiu, a fost mai degrabă un proces 
gradual și de lungă durată. Descoperirile arheologice indică faptul că în 
Creta și la Troia se făceau eforturi mari pentru acumularea și depozitarea 
proviziilor, ceea ce înseamnă că locuitorii se confruntau cu frecvente pe- 
rioade de foamete, care-i determinau să plece în căutare de ţinuturi mai 
bogate în provizii. În plus, „declin“ poate să însemne multe lucruri: 
pierderea unităţii politice atunci când marile imperii s-au dezintegrat; 

un regres al comerțului, când cererea a scăzut; o scădere a nivelului de 
trai nu doar pentru elita politică, ci si în restul societăţii. Din nou, toate 
întrebările se învârt în jurul unor invadatori cu identitate necunoscută 
si ne poartă pe un teren aflat la granița dintre legendă și istorie. 


II 


ACEASTA A FOST O PERIOADĂ ÎN CARE SOLDAȚII talentaţi reușeau să facă 
carieră în cadrul armatelor pentru care luptau ca să obţină controlul asu- 
pra ținuturilor de la granița estică a Mediteranei, dacă nimeni nu le solicita 
serviciile, ei puteau să se transforme în năvălitori protovikingi și să pună 
mâna pe ceea ce-şi doreau. Într-o inscripţie descoperită la Tanis, Ramses 
II anunţă cá a nimicit populaţia cunoscută sub numele de Shardana, care 
se năpustise asupra Egiptului venind de pe mare, populație ai cărei membri 
se înrolaseră, nu după mult, în armatele faraonului și fuseseră prezenţi 
la lupta de la Kadesh, în 1274 î.Hr. Pe un papirus datând din 1189 î.Hr., 
Ramses III anunţă cu pompă că i-a făcut praf și pulbere pe cei care îi co- 
tropiseră regatul, dar recunoaște că pe multi dintre invadatori i-a lăsat 
apoi să locuiască în forturile lui.! Descoperirile arheologice indică faptul 
că unii membri ai populaţiei Shardana au fost îndrumați către Golful 
Acra, unde primiseră sarcina să păzească, în numele faraonului, drumul 
regal care trecea prin tot Canaanul. Așadar, lupi paznici la oi. Luptătorii 
Shardana mânuiau foarte bine sabia si sulița și purtau niște coifuri 
speciale cu coarne.!? În vreme ce sángerosii războinici Shardana au fost 
primiți cu braţele deschise, alte grupuri au fost privite cu mult mai multă 
precauție: membrii populaţiei apiru sau habiru, de exemplu, erau văzuţi 
ca niște hoinari prin desert care nu aduceau decât necazuri si care cel 
mult puteau fi folosiţi, din când în când, drept mercenari, e posibil ca 
numele lor să fie înrudit cu cel de „evreu“, dar nu i se aplica doar unei 
mici natii semitice.!? Nu e de mirare că populaţiile mai sărace — nomazi, 
refugiaţi, exilați — erau atrase de bogăţia Egiptului și căutau să obțină 
parti din ea. Disperarea cu care încercau asta crescuse odată cu deterio- 
rarea situației economice din Mediterana în perioada târzie a Epocii 
Bronzului; ar fi fost surprinzător dacă cretanii și anatolienii n-ar fi plecat 
în căutare de pământ, locuri unde să muncească si noi oportunități. 

De la sfârșitul secolului al XIII-lea până pe la mijlocul secolului 
al XII-lea î.Hr., perioadă in care Troia VI şi Troia VIIa au fost distruse, 
Egiptul de Jos a fost împresurat de dușmani din mai multe direcţii. Prima 

ameninţare a venit din ţinuturile populațiilor din vest. O mulţime de li- 
bieni, conduși de regele lor, Meryry, avansaseră către est la sfârșitul 
secolului al XIII-lea, aducându-și cu ei familiile, turmele, aurul, argintul 
și mobila: „își petreceau zilele cutreierând pământul și luptând ca să-și 
umple burtile; veniseră în Egipt ca să caute de-ale gurii“, după cum arăta 
faraonul Merneptah într-o lungă inscripție păstrată în templul din 
Karnak. Veniseră împreună cu aliaţii lor nord-africani, Meshwesh, și cu 
mercenari străini. Ajunseseră la hotarele celui mai bogat stat din lume, 
și intenționau să rămână; dacă egiptenii nu voiau să-i primească, erau 
hotărâți să intre cu forța în regatul lor. Dar asta era mai mult decât putea 
să îndure Merneptah. Așa că în aprilie 1220 î.Hr. trupele lui au dus o 
lungă si dură bătălie împotriva libienilor si a aliaţilor lor, în ţinutul de 
vest al Deltei Nilului; bătălia s-a terminat cu înfrângerea răsunătoare a 
regelui Meryry, care a fost nevoit să plece înapoi în ţara lui, „lăsându-și 
în urmă, jos în praf, arcul, tolba cu săgeți și sandalele“. Merneptah se 
lăuda cá omoráse mai mult de 6000 de libieni și încă 3 ooo de aliați de-ai 
lor.19 Însă acesta era doar începutul unei serii de invazii — nu atât 
incursiuni ale unor năvălitori, cât încercări de migrații; în decursul a 
câteva decenii, alte grupuri de migratori aveau să sosească, cu carele lor 
trase de boi, de data asta dinspre est. Popoarele mării, care le-au atras 
atât de mult atenţia istoricilor preocupaţi de această perioadă, erau doar 
un val din numeroasele și vastele mișcări de populație, în decursul cărora 
migratorii „pe termen lung“ ajunseseră să fie mai numeroşi decât mer- 
cenarii oportuniști, iar popoarele mării ajunseseră mai numeroase decât 
popoarele uscatului. 

Libienii știau încotro să se îndrepte pentru a primi ajutor, iar regele 
Meryry isi asigurase serviciile mai multor contingente străine din „ţările 
mării“ — ca să cităm formula dintr-o inscripție. Una dintre aceste populaţii 
care le veniseră în ajutor erau Lukka, anatolieni de la numele cărora și-a 
primit numele și Licia (deși asta nu înseamnă că ei se stabiliseră deja 
chiar pe teritoriul Liciei); ca pirați si soldati, aceștia erau de multă vreme, 
cel puţin din secolul al XIV-lea, o pacoste și un pericol. Mai erau și câțiva 
luptători Shardana, dar și alte populaţii: egiptenii au raportat că în lupta 
cu regele Meryry au ucis 2 201 de Ekwesh, 722 de Tursha si 200 de 
Shekelesh.20 Faraonul Merneptah era acum convins cá rezolvase toate 
problemele din regiune si anunța cu mândrie că reuşise pacificarea cu 
forța nu doar a teritoriilor care se întindeau la vest până-n Libia, ci şi a 
ținuturilor si a populațiilor din est, afirmând că „Israelul e pustiit și nu 
mai are sămânță“ (prima referire la Israel într-un document egiptean si, 

cum spera faraonul, ultima); pacea lui fárá compromisuri se rásfrángea 
si asupra Canaanului, asupra cáruia ,tábáráse cu toate stricáciunile po- 
sibile“, preluase controlul si in Askelon si in Gezer. În sfârșit, spunea 
faraonul, 


oamenii pot umbla pe drum in voie si fárá fricá. Portile cetátilor sunt de-acum 
deschise si toti cálátorii care intra pot folosi fántánile. Zidurile si parapetele dorm 
in pace la soare páná ce pázitorii lor se trezesc. Gardienii stau intinsi, in somn 
adánc. Gárzile care pázesc granitele in desert lenevesc pe pajisti, acolo unde le 
place să stea.?! 


Cu siguranţă faraonul își angajase un bun propagandist. Dar n-avem nici 
un motiv să credem în vorbăria lui despre așa-zisa pace generală mai 
mult decât în vorbăria exagerată despre Israel. Orice pace ar fi instaurat, 
chipurile, nu a durat, oricum, decât foarte puţină vreme. Cam după treizeci 
de ani, în 1182 î.Hr., faraonul Ramses III s-a confruntat cu o nouă invazie 
dinspre vest, dar de data asta libienii n-au mai reușit să-și adune aliaţii 
din nord de dincolo de mare. Si totuși, oștirea invadatoare era si mai 
cumplită decât cea din vremea lui Merneptah: dacă egiptenii au nimicit 
într-adevăr 12 535 de dușmani, după cum se lăudau, înseamnă că armata 
libiană număra mai bine de go ooo de soldaţi, nepunând la socoteală 
trupele suplimentare 22 Printre basoreliefurile egiptene păstrate se află 
unul care înfățișează o campanie militară în decursul căreia niște inva- 
datori deveniseră membri ai armatei egiptene: apar luptători Shardana, 
cu coifurile lor cu coarne; soldaţi cu acoperăminte pentru cap pe care se 
disting modele cu penaj asemenea celor de pe micile obiecte de secol XII 
î.Hr. descoperite în Cipru; soldati cu fustanelă a căror uniformă seamănă 
cu cea purtată de luptătorii Shekelesh și pe care o regăsim în sculpturile 
din alte locuri.?? 

Aceasta a fost, dacá dám crezare vorbelor lui Ramses, o mare victorie; 
însă pacea a rămas înșelătoare: populaţiile din nord s-au mobilizat iarăși 
pe la 1179 î.Hr. (iar libienii au atacat din nou în 1176 î.Hr., pierzând mai 
bine de 2175 de războinici Meshwesh). O inscripţie lungă din templul 
de la Medinet Habu conţine versiunea egiptenilor despre desfășurarea 
evenimentelor; lucrul cu adevărat remarcabil e că descrierea se referă 
la niște frământări care zguduiseră nu doar țărmurile mediteraneene 
ale Egiptului, ci o regiune mult mai întinsă: 


Popoarele din țările străine au făcut o conspirație pe insulele lor. Toate deodată 
au început mișcări de trupe și s-au risipit în războaie. Nici o tara n-a rezistat în fata 
armelor lor. Hatti, Kode, Carchemish, Arzawa si Alasiya [Cipru] au fost distruse. 

Au transformat toate acele ţinuturi în desert, „de parcă nici n-ar fi existat 
vreodată“, si după aceea din Siria si din Canaan au pornit mai departe, 
ajungând până în Egipt.2 Egiptenii aveau dreptate să insiste asupra 
faptului că nenorocirea aceea se abătuse nu doar asupra lor, ci si asupra 
vechilor lor inamici, hititii, al căror imperiu terestru s-a dezintegrat, de 
altfel, exact în această perioadă. Populatiile care au invadat Egiptul au 
fost Peleshet, Tjekker, Shekelesh, Denyen si Weshesh, unite toate; „au 
pus mâna pe ţinuturi de pe tot cuprinsul pământului“. Imaginea e special 
folosită ca să sugereze o invazie de lăcuste. Cotropitorii au venit și pe uscat, 
si pe mare, asa că au trebuit infruntati atât pe țărmurile mediteraneene 
ale Egiptului, cât și la graniţa lui estică. Bătăliile pe uscat i-au adus pe 
egipteni si pe soldaţii din trupele lor auxiliare Shardana fatá-n față cu 
conducătorii carelor de luptă ale dușmanilor, organizați în stil hitit (câte 
trei războinici în fiecare car), invadatorii erau, așadar, în stare să mobili- 
zeze resurse considerabile, inclusiv un număr mare de cai scumpi. La fel 
ca libienii, veniseră împreună cu femeile și cu copiii lor, care călătoreau 
în căruțe mari trase de boi. 

Cei care veniseră pe mare au fost întâmpinați de palisade si ruguri 
aprinse: „au fost tarati la țărm, încercuiți si azvárliti pe plajă“2. Potrivit 
altor relatări egiptene, năvălitorii au ajuns la gurile diferitelor braţe ale 
fluviului alergând prin Deltă; de asemenea, se pare că în serviciul Egiptu- 
lui se găseau și niște corăbii de război care aveau sarcina să-i aducă pe 
atacatori la țărm, unde puteau fi capturați imediat de arcașii egipteni; 
așa cum arată pe basoreliefurile care ni s-au păstrat, aceste corăbii de 
luptă egiptene par să fi fost de fapt corăbii de râu adaptate, în vreme ce 
vasele invadatorilor semănau cu cele ale negustorilor sirieni; toate ambar- 
catiunile aveau pânze, însă probabil înaintau atât prin forţa pânzelor, cât 
și prin forța vâslelor. Corăbiile folosite de popoarele mării erau împodobite 
la prora și la pupa cu sculpturi reprezentând capete de păsări, model pe 
care îl regăsim pe un vas micenian datând din secolul al XII-lea î.Hr. și 
provenind de pe insula Skyros. Si populaţia Peleshet avea o trăsătură 
specifică, pe care o regăsim însă si la populaţiile Denyen, Tjekker și 
Shekelesh: în afară de fustanele, războinicii Peleshet mai purtau si niște 
coifuri care aveau în vârf ceva ce semăna cu un penaj, un fel de coroane 
înalte. Forţa năvălitorilor — fără a tine seamă de înfrângerea din Egipt — 
stătea nu în corăbiile lor, ci în oștiri: aveau foarte multe trupe de infanterie, 
care luptau cu lănci si săbii cu vârf ascuţit, iar pe câmpul de bătaie aceste 
arme se dovedeau mai eficiente decât carele scumpe, dar de multe ori 
fragile ale hititilor si egiptenilor. Scuturile rotunde ale războinicilor 

Shardana erau, de asemenea, foarte potrivite pentru luptele corp la corp. 
Invadatorii nu aveau încă arme de fier, cu toate că hititii începuseră deja, 
modest, să confectioneze obiecte de fier. Îi caracterizau disciplina, deter- 
minarea si (la propriu) tăișul. O imagine a acestor luptători ni s-a păstrat 
pe un vas din perioada miceniană târzie cunoscut sub numele de „Vasul 
cu războinici“: o formaţie de soldati echipați cu lănci, scuturi rotunde, 
cnemide si fustanele, care poartă pe cap coifuri cu coarne, specifice răz- 
boinicilor Shardana și aliaților lor.” Faraonul a fost, ce-i drept, destul 
de înțelept când i-a angajat drept mercenari pe luptătorii Shardana, 
fiindcă astfel se asigura că le poate tine piept invadatorilor folosind exact 
armele si tacticile lor luptă. 

Dacă s-ar reuși identificarea populațiilor menţionate în inscripțiile 
și pe papirusurile egiptene, ne-am putea face o idee mai clară despre tulbu- 
rările care aveau loc în Mediterana la acea vreme. Cercetătorii moderni 
sceptici se feresc să încerce identificarea populațiilor pomenite în docu- 
mentele care ni s-au păstrat, explicând (ca si în cazul populaţiei din Ahhi- 
yawa, din arhivele hitite) că un şir de consoane nu constituie o dovadă 
relevantă si că, in orice caz, numele migrează chiar mai ușor decât 
popoarele.?' Dar asemănările dintre numele din relatările egiptene si 
acelea pe care le cunoaștem de la Homer, din Biblie și din alte surse ulte- 
rioare sunt prea mari pentru a fi simple coincidente: una sau două asemă- 
nări ar putea fi o coincidenţă, însă dacă sunt mai mult de cinci-șase 
constituie deja o dovadă. Numele Denyen amintește de Danawoi (Danaoi, 
danaii), un cuvânt folosit de Homer când vorbeşte despre grecii care-și 
ridicaseră tabără la Troia; mai amintește si de daniti, un popor al mării 
care trăia în apropiere de Yaffa, potrivit Vechiului Testament (Cartea lui 
Iosua Navi si Cartea Judecátorilor), și care, desigur, s-a supus Legămân- 
tului lui Israel aidoma celorlalte unsprezece triburi. Aceste populaţii 
s-au dispersat; în secolul al IX-lea î.Hr. exista un „rege al poporului Dan- 
nuniyim“ la Karatepe, în sudul Turciei.?? Am arătat deja cá dardanii, sub 
forma D-r-d-n-y, apar în inscripţiile egiptene. Numele Tjekker amintește 
mai mult de teucri, vecinii anatolieni ai dardanilor, dintre care unii s-au 
stabilit pe coasta ținutului care astăzi este nordul Israelului, unde de 
altfel i-a întâlnit si solul Wenamon. Unii cercetători au depistat vagi ase- 
mănări (în ce privește sonoritatea numelor) între Shekelesh — aliaţii re- 
gelui libian Meryry - si Sicilia, între Ekwesh si Ahhiyawa (identificându-i 
cu micenienii) si între Tursha (T'r-s-w) si Toscana (identificându-i cu acei 
Tyrsenoi sau etrusci care aveau să fie cunoscuți cinci secole mai târziu). 
Aceste denumiri descriau populaţii, triburi sau locuri de baștină, dar la 

momentul la care au început să fie notate cu ajutorul hieroglifelor și-au 
pierdut vocalele, astfel încât astăzi sunt foarte greu de reconstituit.?? 
Teoria general acceptată este că pe la anul 1200 î.Hr. estul Mediteranei 
a fost tulburat de alianţe fragile si nesigure între pirați si mercenari, care 
erau in stare, din când în când, să formeze flote si oștiri suficient de 
numeroase si de puternice încât să prade centre importante precum Pylos 
și Ugarit, ba chiar — probabil — să pornească o mare campanie militară 
împotriva Troiei, care a dus, de altfel, la căderea cetăţii Troia VIIa. E 
posibil ca uneori aceștia să-și fi atacat chiar propriile ţinuturi, din care 
(dacă ne luăm după legendele grecești mai târzii) un erou a fost de multe 
ori exilat. Uneori prădarea propriilor ţinuturi a dus la exoduri de luptători 
care căutau să-și recâștige averile atacând Ciprul, Ugaritul sau chiar 
Delta Nilului. Printre aceşti luptători e posibil să se fi aflat și locuitorii 
din Taruisa, ţinut învecinat sau chiar alipit Wilusei. Numele Tursha pare 
să se refere mai degrabă la această populaţie, și nu la etruscii de mai 
târziu, cu alte cuvinte, troienii erau deopotrivă popoare ale mării și vic- 
time ale altor popoare ale mării. 


III 


EGIPTUL A REUȘIT SĂ SE OPUNĂ CUCERIRII, dar faraonii au pierdut con- 
trolul asupra Deltei Nilului, ceea ce a făcut ca — după cum se poate vedea 
din povestea cu solul Wenamon — în secolul al XI-lea î.Hr. Delta să aibă 
o existență autonomă, sub conducători care nu făceau decât să-i amă- 
gească cu promisiuni desarte pe stăpânii lor suzerani din Egiptul de Sus. 
Mai departe, către nord, evenimentele de la 1200 î.Hr. n-au dus la o 
prăbușire imediată și definitivă a vieţii culturale miceniene, dar — dacă 
legendele grecești au vreo bază reală — au cauzat multe tulburări politice. 
De fapt, unele teritorii au scăpat de distrugere. Cel mai important dintre 
acestea era Atena: chiar dacă în perioada miceniană nu era un oraș de 
primă mărime, acropola lui era încă locuită, iar la poalele acesteia, în 
cimitirul Kerameikos, locuitorii erau îngropaţi în continuare; e posibil 
să fi scăpat de la distrugere datorită faptului că era un oraș apărat natural 
de propriul relief — nu doar pantele abrupte ale cetăţii, care aveau în 
vârf ziduri „ciclopice“, ci și resurse de apă care-l puteau ajuta să reziste 
multă vreme în caz de asediu prelungit.?! Chiar si Micene a mai fost locu- 
ită o perioadă după distrugerea celor mai mari și mai importante clădiri 
ale ei. În nordul Greciei, în Thessalia, și pe alte câteva insule din Marea 

Egee, încă era pace; Rhodosul era punctul de interes al unei rute comer- 
ciale pe care se transporta ceramica de bună calitate numită „eladică 
târzie IIIC“ din Arhipelagul Dodecanez către Grecia, sudul Italiei și Siria; 
modelele tradiționale, precum cel cu caracatitá, predominau încă. Embo- 
rio, în Chios, a devenit un centru de comerț micenian înfloritor. Cam 
același lucru s-a întâmplat si cu Troia: după distrugerea cetăţii Troia 
Vila, pe locul ei s-a ridicat un oraș nou, chiar dacă nu atât de înstărit. 

Faptul că o porţiune din nordul Greciei a rămas neatinsă de distrugeri 
arată că atacatorii marilor centre veniseră din sud, de dincolo de mare; 
dar faptul că nu toate insulele au fost afectate arată că existase și o inva- 
zie dinspre nord. Tradiţia grecească a păstrat amintirea triumfului și 
supraviețuirii impresionante a Atenei în urma unei invazii dinspre nord 
a grecilor dorieni. Cum atenienii îi considerau pe dorieni strămoșii 
rivalilor lor spartani, au accentuat importanţa acestui moment din istoria 
lor mai mult decât reiese ea din dovezile arheologice. Unii cercetători 
specialiști în sfârşitul perioadei miceniene comentau astfel: „În cazul în 
care ar fi adevărat, ar fi trebuit să existe dovezi arheologice nu doar ale 
unei invazii, ci si ale unor invadatori“32. Aceşti cercetători au reuşit să 
identifice doar două inovaţii: spada, cu care se putea si tăia, și împunge, 
și un fel de ac de siguranţă cu un cant curbat, cunoscut sub numele de 
fibula-arc sau fibula-vioară. Dacă luăm în calcul si faptul că tot mai multe 
săbii noi ajungeau la acea vreme în estul Mediteranei, ne putem explica 
izbânda obţinută de cuceritorii care au năvălit în Troia, în Micene și în 
oraşele de coastă ale Siriei; dar asta nu înseamnă și că a avut loc într-ade- 
văr o invazie masivă, iar micenienii aveau și ei acces la acele noi tipuri 
de săbii. Cât despre acele de siguranţă, în această perioadă se observă o 
evoluţie paralelă a modelelor pe tot cuprinsul regiunilor din centrul și 
estul Mediteranei, cu schimbări asemănătoare peste tot, care reflectă atât 
o schimbare de gust, cât și (probabil) o rafinare a mestesugului, până 
departe in vest (în Sicilia). Si totuși, dovada lingvistică, a dialectelor, pare 
destul de limpede si convingătoare. Dialectele grecești dorice ajunseseră 
până în Pelopones. Între timp, refugiații din Grecia miceniană se așeza- 
seră în Cipru, moment considerat primul val substanţial de populaţie 
grecească sosit pe insulă, si aduseseră cu ei dialectul pe care-l vorbeau (și 
care nu a mai supraviețuit apoi decât în îndepărtata Arcadie). Dovezile 
filologice sunt, în sfârșit, de data aceasta susținute și de dovezile arheo- 
logice, fiindcă refugiații au adus cu ei si tipurile de ceramică produse în 
regiunea din jurul cetății Micene, pe care de altfel le-au perpetuat multă 
vreme, dar și moda camerelor mortuare à la grecque.?? 

Vechea cultură era deci în plină transformare. Nu e ușor să punem 
dovezile cap la cap si să le interpretăm si e discutabil dacă trecerea de 
la camerele mortuare de familie la mormintele cu una sau cu două lespezi 
(„tip cutie“) trebuie pusă pe seama unei schimbări de populaţie, pe seama 
unei schimbări de modă sau pe seama unei lipse de resurse din pricina 
căreia nu se putea aduna și organiza suficientă forţă de muncă încât să 
se construiască mausolee de familie. Indicii că vechile mestesuguri înce- 
peau să se piardă ne oferă și ceramica păstrată din acea perioadă, pe care 
arheologii o clasează peiorativ sub numele de „sub-miceniană“. Probabil 
că civilizația miceniană din Egeea a fost si ea afectată, si poate chiar mai 
devreme de anul 1000 î.Hr. centrele comerciale Milet și Emborio fuseseră 
deja distruse; transporturile de mărfuri din estul Mediteranei înregistrau 
de asemenea un declin puternic și orice mișcare de acolo trebuia mereu 
să treacă mai întâi de hártuiala piraţilor cunoscuți în tradiția grecească 
de mai târziu sub numele de „tirenieni“. Chiar dacă, inevitabil, când se 
vorbește despre acest moment crucial toată lumea isi îndreaptă atenția 
mai ales asupra estului Mediteranei, există dovezi care arată că și în 
centrul lumii mediteraneene s-a înregistrat o perioadă de hiatus. În Si- 
cilia, pe la mijlocul secolului al XIII-lea î.Hr., „au început vremuri de 
război si de teamă“; dar ameninţarea venea din Italia continentală, nu 
de la indepártatele popoare ale mării.3* Analizând ceramica din perioada 
eladică târzie descoperită în Sicilia, putem afirma că declinul contactelor 
cu Grecia începuse cam la 1200 î.Hr., după care aceste contacte au luat 
sfârşit cu totul pe la anul 1050 i.Hr.?* 

La început, migrațiile pe uscat către sudul Greciei nu au fost coordo- 
nate, cum erau incursiunile egiptene. Probabil că nici măcar n-au fost 
niște migrații adevărate, adică niște cuceriri obţinute cu arma-n mână, 
ci siruri-siruri de oameni care tot soseau, încet, dar neîntrerupt, din 
nordul Greciei și care s-au așezat în ținuturile ce astăzi formează Epirul 
și Albania, dar și primprejur. Ei au întruchipat și au consolidat o tendință 
către un trai mai simplu si mai rudimentar. Însă un asemenea mod de 
trai a diminuat mult rolul ținuturilor grecești în ceea ce mai rămăsese din 
comerțul lumii mediteraneene. Legăturile nu se pierduseră de tot: în 
secolul al XI-lea, Atena, care era principalul centru de producție pentru 
ceramica în stil linear „protogeometric“, își trimitea mărfurile pe tot 
cuprinsul Egeei, iar obiecte reprezentând acest tip de ceramică, ale cărei 
stil și tehnică erau destul de sofisticate, au fost descoperite inclusiv 
în Milet (la acea vreme reocupat) si în vechea Smirnă (o așezare nouă la 
vremea aceea). Aceste descoperiri arată că grecii începuseră să refacă o 

rețea comercială care lega, pe mare, Asia Mică de Grecia continentală 
și din care, în secolul al VIII-lea, avea să se ridice răsunătoarea civili- 
zatie ioniană. 


IV 


PAPIRUSUL CUNOSCUT SUB DENUMIREA DE ONOMASTICONUL lui Amenofis, 
descoperit la sfârşitul secolului al XIX-lea, ne este de mare folos, fiindcă 
localizează populaţia Peleshet în sudul Palestinei, populația Tjekker — în 
centrul Palestinei (localizare confirmată și de povestea solului Wenamon), 
iar populaţia Shardana — în nordul Palestinei, informaţii care concordă 
cu dovezile arheologice: popoarele mării locuiau și la Acra, iar Acra este 
probabil una dintre cetăţile ale căror baze egiptenii le-au pus cu ajutorul 
garnizoanelor de mercenari.** Legăturile lor cu această regiune erau atât 
de puternice, încât unul dintre grupuri, Peleshet, a dat si numele întregii 
regiuni. Cuvântul „Peleshet“, ca si cuvântul semitic etiopian „Falasha“ 
folosit de evreii etiopieni, înseamnă „străin“ sau „hoinar“; în ebraica 
biblică, a devenit Pelishtim; în greacă, ținutul acestor oameni a ajuns să 
se numească Palaistina, de unde termenii „filistean“ si „Palestina“. 
„Peleshet“ poate fi pus de asemenea în legătură cu termenul „pelasg“, un 
cuvânt extrem de vag, folosit de scriitorii greci de mai târziu pentru a 
identifica o ramură a populațiilor pregrecesti din Egeea care, se spunea, 
trăia în Creta — străini sau hoinari, după cum îi descria numele lor semitic. 
Cu ajutorul arheologiei, putem merge mult mai departe în încercarea de 
a-i identifica pe filisteni. Ceramica de secol XII si de secol XI î.Hr. desco- 
perită în siturile filistene precum Așdod (astăzi în Israel) seamănă, ca stil, 
cu ceramica confecţionată în lumea miceniană în perioada eladică târzie; 
cele mai multe asemănări au fost identificate în cazul ceramicii din Cipru, 
chiar dacă asta nu spune foarte mult despre originea acestor asemănări, 
de vreme ce Ciprul a fost în mod repetat invadat de popoarele mării și 
colonizat de micenieni.?" E posibil deci să fi fost vorba de un proces de 
migraţie treptată care a început pe la 1300 î.Hr., în decursul căruia s-au 
înregistrat și momente dramatice de distrugere: atunci când emigranții 
nu erau lăsați să se așeze într-un anumit teritoriu, aceștia luau arma-n 
mână, așa cum aflaseră si faraonii; în schimb, atunci când erau primiți 
pașnic sau chiar atunci când erau înfrânți de egipteni, li se permitea să 
se stabilească unde doreau, iar multi ajungeau să li se alăture războini- 
cilor Shardana în armatele faraonului. 

Filistenii au ales să se așeze în regiunea de coastă de la nord de Gaza; 
aveau patru centre importante: Gaza, Ekron, Așkelon și Așdod. Când 
„protofilistenii“ au ajuns în Așdod au adus cu ei tehnicile și stilurile mes- 
tesugarilor olari micenieni (vasele lor, care semănau cu cele miceniene, 
nu erau importate, ci manufacturate in situ din lutul care se găsea acolo). 
Filistenii (si cipriotii) au păstrat cel mai mult timp modelele miceniene 
tradiționale, care în Grecia fuseseră înlocuite cu decoraţiuni mai simple 
și mai schematice. Un model recurent, care se regăsește pe diverse obiecte 
din Gezer (in Israel), din Tell Aytun (Cisiordania) si din alte situri, infati- 
șează o pasăre cu gât lung si uneori cu capul întors; modelul este combinat 
elegant cu hasuri, dungi roşii subțiri si alte desene.*® Ceramica filistenilor 
și extraordinarele lor sicrie antropomorfice de lut, descoperite în Fâșia 
Gaza, sunt de asemenea o mărturie a influențelor preluate din arta egip- 
teană. N-ar fi fost un lucru de mirare nici ca soldaţii aflaţi în serviciu 
egiptean să fi împrumutat stilurile egiptene; însă influența miceniană 
era copleșitoare și trădează adevărata origine a împrumuturilor. 

Ceramica manufacturată în stil micenian stă drept dovadă a faptului 
că cei care traversaseră mările nu erau doar soldati si pirați. Aceste mi- 
gratii s-au petrecut la o scară mult mai mare: oamenii își luaseră cu ei 
familiile, dar și meșteșugarii și luptătorii. Așezarea filisteană de la Tell 
Qasile, care astăzi este Tel Avivul, devenise un centru de comerț agricol 
cu vin și untdelemn. Venirea filistenilor nu a adus o creștere bruscă a 
contactelor comerciale cu Egeea, ci a avut mai degrabă efectul opus, căci 
cetăţile comerciale au fost distruse, iar vechiul mod de trai de pe coasta 
canaanită a luat sfârșit. Comerţul cu alimente a rămas activ, iar deficitul 
din unele regiuni era compensat de surplusul din alte regiuni; însă co- 
mertul cu produse de lux din vremurile bune ale civilizației miceniene 
regresase mult, fiindcă nu mai existau palate grandioase unde negustorii 
călători să-și poată vinde articolele scumpe. 

Filistenii veneau din lumea greacá.? Erau de-un neam cu Agamemnon 
și cu Odiseu și vorbeau limba greacă sau poate luviana. Pe câteva sigilii 
de-ale lor sunt scrijelite semne are seamănă cu literele din silabarele 
Linearul A sau Linearul B. În Biblie se insistă mult pe faptul că filistenii 
veneau din Caftor (Creta), informaţie care dădea glas unor tradiţii locale. 
Ieremia îi numeşte pe filisteni ,rámágita insulei Caftor“. Regele David 
l-a ucis pe uriașul filistean Goliat, a cărui statură ne aminteşte de grecii 
lui Homer, armura lui Goliat, descrisă în Biblie, seamănă foarte mult 
cu armura grecilor din aceeași perioadă, înfățișată pe „Vasul cu războinic“ 
descoperit la Micene. Cum David petrecuse ceva vreme în exil printre 

filisteni, mai târziu s-a folosit de niște ajutoare care mai mult ca sigur 
erau gărzi de apărare cretane (,cheretitii^). 

Odată așezați în Palestina, multi dintre filisteni şi-au pierdut dibácia 
de marinari, s-au reorientat repede către agricultură si către mestesu- 
guri si au adoptat imediat limba vorbită de populaţia semitică și zeii 
canaaniti — cu toate că la început, când au sosit, isi cinsteau încă propriile 
zeități. În situl de la Așdod au fost descoperite niște mici figurine pictate 
înfățișând probabil, sub forma unei siluete feminine cu braţele ridicate, 
o zeiță egeeană a pământului — figurine asemănătoare idolilor de lut desco- 
periti în siturile miceniene.*! La Ekron, filistenii au construit locașuri 
de cult cu vetre în stil egeean cărora treptat le-au schimbat înfățișarea, 
transformându-le în temple canaanite.* Aici au fost descoperite și cuțite 
cu lamă de fier, folosite în temple în scop ritualic; din Biblie aflăm că 
țineau o evidență strictă a proviziilor de fier pentru ca israelitii să nu poată 
beneficia de ele; fierul îl foloseau mai ales la confecționarea obiectelor 
de pret, precum brátárile de fier, care erau ultimul răcnet în materie de 
modă. Filistenii nu erau doar jefuitori si distrugători, adică filistini în 
sensul de astăzi al cuvântului. Au pus bazele unei vii civilizaţii urbane 
de-a lungul coastelor Palestinei, ținut care a păstrat apoi multă vreme 
amprenta originilor lor miceniene. Filistenii ne arată cum un grup de 
mercenari si coloniști au reușit să ia în stăpânire ţinuturile altor populaţii, 
în vreme ce locuitorii acelor ţinuturi au obţinut, pe termen lung, o victorie 
culturală, integrandu-i pe filisteni în cultura lor canaanită, semitică. Au 
plecat din Mediterana către continent și au ocupat așezările de pe colinele 
submontane din sudul Canaanului, precum Ekron, care a ajuns faimoasă 
datorită preselor ei pentru ulei de măsline; dar în acele ţinuturi filistenii 
nu s-au avut deloc bine cu Fiii lui Israel. 


V 


MENTIONAREA ISRAELULUI aduce in prim-plan intrebarea dacá nu cumva, 
în afară de filisteni, si israelitii au pornit la drum în timpul tulburărilor 
din perioada târzie a Epocii Bronzului: Dumnezeu, prin profetul Amos, 
le-a cerut: „Oare n-am scos Eu pe israeliți din pământul Egiptului, pe 
filisteni din Caftor si pe sirieni din Chir?“43 Cei care acceptă că Ieșirea 
israeliților s-a petrecut cu adevărat în istorie plasează acest moment 
undeva în perioada dintre 1400 și 1150 î.Hr.; multe detalii din relatarea 
biblică despre sosirea Fiilor lui Israel în Egipt (dacă nu cumva despre 

plecarea lor) se potrivesc bine cu alte dovezi de care dispunem — sosirea 
călătorilor semitici în căutare de provizii de hrană și, la un moment dat, 
prezenţa la curte a unor viziri semitici care semănau destul de bine cu 
Iosif. Marea Cântare a Márii* pe care — se spune — ar fi intonat-o Moise 
după ce carele de luptă ale egiptenilor s-au împotmolit în noroiul de pe 
fundul Mării Roșii este, cu siguranță, foarte veche si pomenește de un 
soi de război al carelor a cărui descriere se potriveşte cu ce s-a întâmplat 
în perioada popoarelor márii^* Prezența nomazilor apiru si habiru în 
ținuturile de la est de Egipt este de asemenea atestată si e posibil ca 
aceștia să fi fost implicaţi în distrugerea Ugaritului; regele pare să facă 
referire la ei într-una dintre scrisorile sale disperate (de care deja am 
pomenit). Alti răzvrătiți au fost și membrii populațiilor supuse din Egipt, 
uneori prizonieri de război, ceea ce amintește de lunga perioadă de sclavie 
a israeliților în Egipt. O abordare mai precaută pe baza tuturor acestor 
dovezi ar fi să încercăm să găsim asemănări cu modul în care Homer a 
reușit să redea trăsăturile unei societăţi care existase cu sute de ani 
înaintea lui: povești orale, tradiţii, material adunat din relatările popoa- 
relor învecinate, toate acestea trebuie să-i fi ajutat pe cei dintâi israeliți 
să zugrăvească o atât de detaliată și emoţionantă dare de seamă despre 
lunga lor şedere în Egipt şi despre dramatica lor fugă din calea carelor 
de luptă ale faraonului. Mai există si o teorie foarte importantă conform 
căreia marile mișcări de populaţie descrise în acest capitol ar fi declanșat 
alte multe mișcări mai mici, dintre care una ar fi, de exemplu, migrația 
câtorva triburi semitice din Egipt, migraţie ce a trecut neobservată în 
arhivele din Orientul Apropiat (cu excepţia scurtei referințe pe care o 
făcuse faraonul Merneptah); israelitii erau nomazi apiru care pentru o 
vreme s-au întors la nomadism, s-au eliberat din sclavia în care-i tinuse 
faraonul si s-au supus de bunăvoie Dumnezeului lor. 

Când au intrat în Canaan, cu siguranţă că Fiii lui Israel nu au distrus 
nici cetatea Ierihon și nici cetatea Ai, care au fost dărâmate sute de ani 
mai devreme, ci s-au așezat cu oile și caprele lor (porci nu aveau) în satele 
de pe dealuri, făcând cu Dumnezeul lor un legământ în care le-au permis 


* Marea Cântare a Mării (în ebraică Shirat HaYam sau Az Yashir Moshe) este un 
poem, sau imn de slavă, care apare în cartea Ieșirea din Vechiul Testament — Ieșirea, 
15:1—18; se crede că a fost intonat de israeliți după ce au traversat în siguranță Marea 
Roșie pentru a da slavă lui Dumnezeu și pentru a celebra distrugerea armatei egiptene. 
Astăzi, poemul apare în cărțile de rugăciuni evreiești, dar este folosit și drept imn litur- 
gic atât în Biserica Ortodoxă, cât și în Biserica Romano-Catolică. Nu trebuie confundat 
cu „Cântecul lui Moise“ din cartea Deuteronomului. (N. tr.) 

si altor triburi şi popoare (de exemplu danitilor) să intre. Exact cum 
filistenii s-au transformat, din toate punctele de vedere, în canaaniti, 
supuși zeului Dagon și altor zei ai popoarelor din acele ținuturi, danitii 
s-au transformat în evrei, supuși Dumnezeului lui Israel. Contactele is- 
raelitilor cu Mediterana erau rare la acea vreme, fiind limitate la tribul 
danit și la tensiunile din ce în ce mai mari cu filistenii, care sosiseră din 
Caftor la hotarele aceluiași mic petic de pământ. Cum filistenii începuseră 
să cultive pământul și se amestecaseră cu populaţia canaanită din zonă, 
au încercat să obţină controlul asupra a tot mai multe regiuni de uscat 
si, evident, s-au ciocnit direct de israeliți. Dacă informaţiile din sursele 
biblice sunt corecte, conflictul a ajuns la apogeu pe la anul 1000 î.Hr. 
După ce regele Saul și fiul său au murit într-o bătălie cumplită cu filiste- 
nii, a căzut în sarcina lui David, care crescuse chiar printre dușmani, să 
zdrobească puterea filistenilor, folosindu-se de nou cuceritul punct de 
sprijin, Ierusalimul, drept bază de unde avea să domine întreaga regiune. 
În ciuda tot mai deselor succese militare repurtate, în siturile israelite 
de secol XI î.Hr. s-au găsit foarte puține urme ale luxului, iar comerțul 
cu ţările din Mediterana era foarte slab. Chiar si asa, israelitii trebuie 
avuti mereu în vedere, fiindcă pe termen lung au exercitat o influență 
însemnată asupra istoriei popoarelor mediteraneene. Din Biblie reiese 
că în estul Mediteranei se găseau o mulțime de triburi nestatornice și 
alte populaţii; nimeni nu zăbovea prea multă vreme în ţinuturile unde 
Asia si Africa se întâlneau. 

Se poate ca nu toate popoarele mării să fi venit de pe mare, iar migra- 
tiile lor se poate să nu fi fost atât de abundente pe cât voiau cronicarii 
egipteni să-i facă să creadă pe cititorii relatărilor lor. Dar în nici un caz 
nu trebuie subestimat impactul popoarelor mării și al popoarelor usca- 
tului — acestea din urmă fiind la fel de active. Dezastrele care s-au pe- 
trecut la acea vreme erau simptomele unei lumi care deja începea să se 
prăbușească. Haosul politic a fost însoţit de o criză economică, care s-a 
manifestat mai ales sub forma unor îndelungi perioade de foamete. Scurta 
referire la ciumă care apare în Biblie în episodul războiului cu filistenii 
poate fi o dovadă că unul dintre motivele haosului general era răspândirea 
ciumei bubonice sau a unei boli asemănătoare și că rădăcinile catastrofei 
trebuie căutate în aceleași locuri în care aveau să izbucnească si marea 
ciumă din vremea împăratului Iustinian și „Moartea Neagră“. Asa că n-ar 
fi de mirare ca toate ţinuturile din estul Mediteranei să fi fost zguduite 
la unison. Dar poate că, referindu-ne la o perioadă în care oricum totul e, 
in mare parte, simplă speculație, aceasta ar fi o speculație dusă mult 

prea departe. Sfârşitul Epocii Bronzului în estul Mediteranei a fost descris 
ca „unul dintre cele mai înfricoșătoare momente de cotitură din istorie“, 
mai dezastruos chiar si decât căderea Imperiului Roman, „probabil cel 
mai mare dezastru din istoria antică“ 46 Prima Mediterană, o Mediterană 
al cărei teritoriu se extinsese din Sicilia până în Canaan și de la Delta 
Nilului până la Troia, s-a dezintegrat rapid, iar reconstruirea ei sub forma 
unui bazin comercial care se întindea de la Strâmtoarea Gibraltar până 
în Liban avea să dureze sute de ani. 


PARTEA A II-A 


A doua Mediterană 
1000 î.Hr.—6oo d.Hr. 


1 


Negustorii de purpura 
1000 i.Hr.—700 î.Hr. 


SPATIUL MEDITERANEEAN SI-A REVENIT GREU si incet dupa dezastrele 
din secolul al XII-lea î.Hr. Nu e foarte clar cât de profundă a fost 
recesiunea în ţinuturile din Egeea, dar s-au înregistrat multe pierderi: 
arta scrisului a dispărut aproape complet, păstrându-se doar în rândul 
refugiaților greci din Cipru, au dispărut si modelele spiralate si serpuite 
specifice ceramicii miceniene, supraviețuind, din nou, doar în Cipru; 
comerțul a regresat; palatele au decăzut. Epoca Întunecată* nu a fost 
doar un fenomen egeean. Tulburările ajunseseră până departe în vest, 
pe insula Lipari, fiindcă în Sicilia vechea ordine luase sfârșit în secolul 
al XIII-lea în urma unui val de distrugeri, iar locuitorii din Lipari reuși- 
seră să-și asigure cât de cât prosperitatea doar construindu-și fortificații 
rezistente.! Puterea faraonilor slábise, iar ceea ce a salvat ţinuturile 
Nilului de la distrugeri şi mai mari nu a fost întărirea puterii interne, ci 
încetarea incursiunilor războinice din exterior în momentul în care năvă- 
litorii s-au așezat în alte ținuturi. 

În secolul al VIII-lea î.Hr. au apărut noi reţele comerciale, care au 
răspândit cultura Orientului până departe în vest, in Etruria si sudul 
Spaniei. Ceea ce e uimitor la aceste noi rețele este că au fost create nu 
în urma unui îndelungat proces de expansiune imperială (așa cum s-a 
întâmplat în vestul Asiei, sub formidabila stăpânire a asirienilor), ci de 
către comunităţile de negustori: grecii care se îndreptau către Sicilia și 
Italia și care, conștient sau inconștient, o luaseră exact pe urmele stră- 
moşilor lor micenieni; piraţii și negustorii etrusci, venind dintr-un ţinut 
în care de-abia acum apăreau primele cetăţi; si, foarte timpuriu, negustorii 


* După ultimele invazii doriene, începe pentru Elada așa-numita „Epocă Întune- 
cata“, care va dura aproximativ patru secole (1200-800 î.Hr.) si care mai poartă și denu- 
mirea de „Evul Mediu grec“. Această perioadă a afectat atât viața economică, cât și 
producţiile culturale care înfloriseră în timpul civilizaţiei miceniene. (N. tr.) 

canaaniti din Liban, pe care grecii îi cunoșteau sub numele de Phoinikes, 
„fenicieni“, si care lui Homer nu-i plăceau pentru că erau avizi de afaceri 
şi profit.? Si astfel începe lunga istorie a dispretului față de cei care se 
ocupau cu „negoțul“. Numele lor venea de la vopseaua purpurie obținută 
din moluștele murex, produsul cel mai de pret de pe țărmurile canaanite. 
Totuşi, grecii îi recunoșteau pe fenicieni si drept inventatorii alfabetului 
care a devenit apoi baza noului lor sistem de scriere; iar Fenicia era si 
sursa unor modele artistice care au schimbat cu totul înfățișarea artei din 
Grecia arhaică și din Italia într-o epocă de mare efervescenţă creativă. 
Cu toate că orașele de pe coasta Libanului împărtășeau aceeași cultură 
si făceau comerț împreună, nu se poate vorbi de o unitate în adevăratul 


cd 

sens al cuvântului: „comerţul maritim, nu teritoriul, era definitoriu pentru 
zona aceea“. Totuși, arheologii îi numesc de obicei pe locuitorii litoralului 
levantin canaaniti până pe la anul 1000 î.Hr., iar după aceea, fenicieni.* 
Această convenţie ascunde o problemă importantă, dar dificilă: când și 
cum au devenit cetăţile feniciene mari centre ale comerțului meditera- 
neean şi mai ales cât au fost ele în stare să construiască bazându-se pe 
succesul centrelor comerciale anterioare de pe coasta levantină, precum 
Byblos și Ugarit.5 După cum am arătat deja, Ugaritul a fost distrus pe 
la 1190 î.Hr.; coasta a fost colonizată de oameni precum populaţia Tjekker 
din Dor. Și aici a existat, cu siguranţă, o perioadă de discontinuitate; 
vechile piețe din vest au fost închise când Creta si Egeea au dispărut de 

pe harta comercială. Piraţii îi jefuiau pe negustori. Dar trăsăturile de 
bază ale vechii lumi canaanite au supravieţuit, uneori foarte pregnant.® 
Limba canaanitilor a devenit limba-standard a popoarelor care locuiau 
în ținuturile levantine: filistenii egeeni, agricultorii israeliți, orășenii din 
Tir si Sidon. Religia canaanitilor a fost si ea adoptată — cu variaţii — de 
toate popoarele din regiune, cu excepția unuia singur, dar chiar si cei 
care nu au adoptat-o oficial — israelitii — nu erau prea departe de ea, de 
vreme ce profeții lor i-au pedepsit pentru că adoptaseră practici canaanite. 
Israelitii cunoșteau si practica feniciană a jertfirii intáiului născut în 
cadrul unor ritualuri sacrificiale care le stârneau mânia și groaza pro- 
fetilor biblici si mai apoi scriitorilor latini: „Din copiii tăi să nu dai în 
slujba lui Moloh, ca să nu pângărești numele Dumnezeului táu.* 
Așadar în această regiune din Mediterana exista pe atunci mai multă 
continuitate decât în Grecia sau în Sicilia. În secolul al XI-lea î.Hr., 
prosperitatea era și acolo în declin, însă nu dispăruse cu totul. Dar, dacă 
spunem că fenicienii erau, în secolul al X-lea î.Hr., o prezenţă comercială 
însemnată, asta nu înseamnă că deja dominau comerțul pe mare. Ei 
aveau încă alte căi de explorat si, din punct de vedere comercial, faptul 
că le vindeau vopsea purpurie asirienilor bogați si imbatabili (din punct 
de vedere militar) din nordul Irakului era o mișcare mult mai bună decât 
să le-o fi vândut popoarelor mării, care sărăciseră mai toate. Însă nu. 
așa îi vedeau grecii pe cei dintâi fenicieni. Scriitorii clasici erau convinși 
că cetatea Tir fusese întemeiată cu doar câţiva ani înainte de căderea 
Troiei, în 1191 î.Hr.; în realitate, așezarea era mult mai veche de-atât, 
iar regele ei, Abi-milki, era o figură importantă prin secolul al XIV-lea 
î.Hr., dacă ne uităm prin corespondența faraonilor egipteni. Romanii, în 
schimb, credeau că fenicienii întemeiaseră deja așezări departe către 
vest cam cu un secol înainte de momentul în care se presupunea că fusese 
întemeiat Tirul: Cadiz, în 1104 î.Hr., Utica si Lixus, în nordul Africii, 
cam tot pe-atunci. Asta părea să însemne că cei dintâi fenicieni au sfidat 
începutul Epocii Întunecate si au creat o reţea de rute comerciale, descrisă 
în Biblie drept un ţinut de departe, din vest, Tarsis — nume care sună 
cam ca Tartessos, ţinut cunoscut de autorii clasici. Cu toate că mai multi 
scriitori latini menţionează întemeierea foarte timpurie a cetăţii Cádiz, 
ei nu făceau decât să repete părerile istoricului Velleius Paterculus, un 
contemporan al împăratului Augustus care a trăit cam la 1100 de ani 
după acel eveniment. Dovezile arheologice nu susțin această datare atât 
de timpurie. Chiar și în Fenicia, descoperirile arheologice datate în seco- 
lele al XI-lea si al X-lea sunt surprinzător de puţine — si asta pentru cá 
e greu să faci săpături în subsolul orașelor intens populate din Libanul 

de astăzi, dar si pentru că cetăţile levantine au avut atât de mult de su- 
ferit de pe urma deselor incursiuni ale popoarelor mării. 

În Biblie se insistă mult pe faptul că încă din secolul al X-lea regii din 
Tir erau foarte bogaţi și puternici. Din Cartea Regilor aflăm că alianțele 
dintre Hiram, regele Tirului, și Solomon, regele Israelului (care se urcase 
pe tron cam prin 960 î.Hr.), au culminat cu un tratat prin care tirienilor 
li se asigurau provizii de cereale și de untdelemn; în schimb, aceştia au 
oferit cherestea şi meșteșugari care au construit Templul din noua 
capitală israelitá, lerusalim.? Descrierea biblică a Templului este o rela- 
tare neîntrecută despre înfățișarea unui vechi centru de cult fenician și 
se potriveşte cu ruinele fundațiilor lui, pe care le putem vedea expuse la 
Hazor şi în alte locuri: un altar exterior, o intrare de altar flancată de 
două coloane si apoi un drum printr-o vastă cameră exterioară către 
Sfânta Sfintelor. Amforele israelite descoperite în Tir, cu o capacitate de 
până la douăzeci și patru de litri, sunt o dovadă că negotul cu alimente 
din ţinuturile colonizate de cei dintâi israeliți a continuat pe tot parcursul 
secolelor al IX-lea si al VIII-lea i.Hr.? Se spune că, în schimbul ajutorului 
oferit pentru construirea templului, Solomon i-a dăruit regelui din Tir 
câteva așezări din nordul Israelului; în Biblie acestea sunt numite cetăţi, 
dar se spune si că regelui Hiram nu i-au plăcut când le-a văzut, asa încât 
putem bănui că „agenţii imobiliari“ ai lui Solomon aveau darul să exa- 
gereze. |! Israelitii s-au ridicat ca o forță cu drepturi depline după secole 
întregi de păscut oile și de cultivat orz în ţinutul deluros de la est de 
așezările filistenilor. Stiau că Tirul ducea lipsă de un hinterland propice 
agriculturii, această cetate, care un secol sau două mai târziu avea să 
adăpostească aproape 30 ooo de locuitori, n-ar fi putut să supraviețuiască 
şi să crească dacă n-ar fi avut în mod constant acces la provizii de cereale. 
Pădurile pline cu cherestea de bună calitate care se ináltau în spatele 
cetăţii trebuiau exploatate pentru comerț si schimburi dacă cetatea voia 
să-și asigure singură hrana.!? Israelitii mai erau interesaţi si de murex; 
chiar dacă le era interzis să mănânce molustele dinăuntrul cochiliilor, li 
se poruncise să-și vopsească tivul veșmintelor cu purpura extrasă din 
acele cochilii. De fapt, nuanțele acestei vopsele purpurii variau de la 
albastru aprins până la roșu ruginiu, în funcţie de cât de mult era pre- 
lucrată. Tirul și cetăţile vecine aveau, așadar, două mari avantaje: dis- 
puneau de un produs de lux mult prețuit în comerțul cu ţesături din 
vestul Asiei și de o materie primă fără de care nu se puteau construi case 
și corăbii si nici confectiona nenumăratele obiecte mici necesare într-o 
gospodărie. Așadar Tirul și cetăţile vecine n-au înflorit doar ca interme- 
diari între Asia si Europa, ci aveau ceva doar al lor de oferit. 

Marele avantaj de care au dispus cetăţile feniciene din secolul al XI-lea 
până în secolul al IX-lea a fost faptul că nu au fost dependente de nici o 
mare putere din afară, ci adesea unele de altele. Scăderea drastică a 
influenței Egiptului asupra ținuturilor canaanite a însemnat o ocazie 
ideală pentru fenicieni de a-și vedea de rostul lor fără nici o intervenţie 
din afară. Sosirea ostirilor asiriene din est, în secolul al IX-lea, a fost o 
mare piedică: asirienii au măturat toate orașele de coastă, aruncându-se 
asupra lor „ca lupul asupra prăzii“, la fel cum, cel mai probabil, înglo- 
baseră în hinterland si regatul Israelului; însă erau suficient de înţelepţi 
încât să-și dea seama că Fenicia ar fi putut rămâne o sursă de bogății, 
asa că au continuat să profite de pe urma comerțului neîntrerupt din Tir 
şi din cetăţile vecine. Până în acel moment, Tirul fusese doar una dintre 
numeroasele cetăți independente care se găseau de-a lungul coastei feni- 
ciene, dar apoi a ajuns din ce în ce mai faimoasă printre străini (precum 
grecii sau israelitii) si cetatea-mamă a așezării care domina tot vestul 
Feniciei, Cartagina, întemeiată, probabil, în 814 î.Hr. La un moment dat, 
conducătorii din Tir își exercitau dominația si asupra Sidonului; de altfel, 
atât la Homer, cât și în Biblie ei sunt numiţi „regii Sidonului“ (Homer 
nu folosește niciodată cuvântul „fenicieni“, ci mereu „sidonieni“).153 Asta 
ne-ar putea face să credem că Tirul avea un statut aparte, însă dimpo- 
trivă, era un centru de comerț tipic fenician, în multe (esenţiale) privinţe. 
Ca multe alte colonii feniciene de mai târziu — si precum cetatea Arvad, 
mai la nord -, se afla pe o insulă. Poziţia foarte bine apărată i-a adus 
locului numele de Tzur, căci „Tir“ înseamnă „stâncă“ sau „fortăreață“, nu- 
mai din momentul în care, la sfârșitul secolului al IV-lea î.Hr., Alexandru 
cel Mare a construit un dig care lega Tirul de uscat cetatea a început să 
fie legată permanent de coastă. Aceste mici insule erau apărate în mod 
natural, însă resursele de apă au fost tot timpul o problemă, iar în rela- 
tările din perioada clasică târzie apare descrierea unei conducte de apă 
care alimenta cetatea Arvad cu apă de pe continent, desi apa era transpor- 
tată în cetăţi si cu barcazuri, iar apa de ploaie era stocată în cisterne.14 
În timpul lui Alexandru, Tirul avea două porturi proprii, unul orientat 
către Sidon (la nord), iar celălalt orientat către Egipt; cele două porturi 
erau legate între ele printr-un canal. În secolul al VI-lea î.Hr., profetul 
evreu lezechiel isi imagina Tirul ca pe „o corabie de desăvârșită frumusețe, 
făcută din chiparos de Senir [de pe Muntele Hermon] și cedru de Liban“; 
din Grecia și din vest ajungeau în Tir „argint, fier, cositor și plumb“, în 
vreme ce regatul Iuda trimitea „grâu de Minit și turte, ceară, miere, 
untdelemn si balsam“.16 Tot Iezechiel a făcut prorocia sumbră cá máreata 
corabie a Tirului se îndrepta deja către naufragiu, dar a imaginat si un 

periplu — sau o hartă a drumurilor — prin Mediterana si prin vestul Asiei, 
descriind Tirul drept punctul central în care se adunau toate bunurile 
din lume - bogăţiile din Tarsis în vest, din Iavan sau Ionia în nord, din 
Tubal și din alte ţinuturi și insule necunoscute. 

Tirul nu a devenit brusc cetatea glorioasă pe care o știm, ci încetul cu 
încetul. Marinarii de acolo au continuat să facă mici călătorii pe mare 
până în Cipru, Egipt sau sudul Anatoliei chiar și în perioada sumbră de 
după căderea Ugaritului, cu toate că dificultățile economice cu care se 
confrunta Egiptul în secolul al XI-lea î.Hr. s-au răsfrânt si asupra Tirului, 
care întreținea legături strânse cu Delta Nilului, în vreme ce Sidonul, 
îndreptându-și atenția mai mult către hinterlandul asiatic, avea mai mult 
succes.!? Nu e de mirare că influenţele artistice care se simțeau în Fenicia 
erau ale culturilor de multă vreme sedimentate din Asia de vest și din 
Egiptul faraonic. Ceea ce a rezultat a fost un amestec eclectic de stiluri 
asiriene si egiptene.!? Câteva piese de fildeș datând din secolul al VIII-lea 
descoperite în palatul regelui Omri din Samaria, capitala regatului Israel, 
trădează puternice influențe egiptene: două figurine ce întruchipează 
divinități stau fatá-n fata, cu aripile întinse înainte; chipul li se vede bine 
şi poartă acoperăminte pentru cap cu model în dungi, tipic egiptean. Desi 
fildesul venea mai ales de pe Marea Rosie sau, pe uscat, din Egipt, era 
trimis către vest, așa încât, de exemplu, câteva obiecte feniciene de argint 
si de fildeș au fost descoperite în mormântul unui nobil din Praeneste 
(Palestrina), la sud de Roma, datând din secolul al VII-lea î.Hr. Așadar, 
fenicienii începuseră, treptat, să-și croiască noi căi comerciale, către centrul 
şi vestul Mediteranei. 

Unele dintre cele mai de pret produse feniciene trebuiau oferite 
conducătorilor puternici drept tribut. Porţile de bronz de la Balawat, din 
nordul Irakului, care sunt expuse astăzi la British Museum, au fost 
construite pentru Shalmanasar III al Asiriei în secolul al IX-lea î.Hr.; pe 
ele este înfățișat Ithobaal (sau Etbaal), rege al Tirului, descărcând tribu- 
tul de pe niște corăbii care acostaseră într-unul dintre porturile cetății, 
iar dedesubt se vede o inscripție care anunţă solemn: „Am primit tributul 
din bărcile trimise de oamenii din Tir si Sidon“. Însă tributul n-avea cum 
să fie trimis din Tir către nordul Irakului cu corăbiile pe mare. Ceea ce 
se vede pe acele porți de bronz stă mai degrabă drept mărturie pentru 
faptul cá toti canaanitii care locuiau pe țărmurile mării își obțineau 
bogăţiile navigând pe Mediterana.!? Această informatie e confirmată 
si de analele ținute de Assurnasirpal, un rege asirian care a murit în 
859 î.Hr. și care susținea că ar fi obţinut din Tir, Sidon, Arval si alte ce- 
tati de pe coastă „argint, aur, plumb, cupru, vase de bronz, veșminte 

făcute din lână viu colorată, veşminte de in, o maimuţă mare, o maimuță 
mică, lemn de arțar, cimisir și fildeș, si o nahiru, o creatură a mării“. Aici 
putem vedea un amestec de produse exotice și produse uzuale, mărfuri 
transportate în mod curent pe Mediterana și altele produse chiar în 
Fenicia, precum si daruri mai rare — de exemplu maimutele, care erau 
aduse probabil pe Marea Roşie.2 Corăbiile comerciale care veneau de pe 
Marea Roşie și ajungeau în Mediterana apar și în Biblie, în relatarea 
despre corăbiile din Ofir, trimise din Elat de către Solomon si Hiram.?! 
Fenicienii făceau negot fără să bată monede, cu toate că nu se bizuiau 
doar pe troc.22 Pentru plăţile mari foloseau lingouri de argint şi de cupru; 
uneori mai plăteau sau erau plătiţi și în cupe făcute din metale preţioase, 
cu o greutate standard (de acestea amintesc atât povestea biblică despre 
cupa pe care Iosif a ascuns-o în sacul de cereale al fratelui lui mai mic 
Beniamin, cât si povestea cu solul Wenamon).2 Faptul cá se foloseau 
greutăți standardizate precum shekelul este o dovadă clară că, deși nu 
aveau încă monede, fenicienii reușiseră să pună pe picioare un sistem 
numit azi economie de piață; sau, în alti termeni, se familiarizaserá deja 
cu un soi de economie monetară, în care banii luau multe forme, dar încă 
nu şi pe aceea de monedă. De-abia mult mai târziu, cartaginezii au înce- 
put să bată monede, al căror scop era să usureze comerțul cu grecii din 
Sicilia și din sudul Italiei, care deja foloseau monedele cu mult entu- 
ziasm.”4 Totuși, metalele constituiau esența comerțului fenician din Me- 
diterana: prima bază comercială feniciană despre care avem cunoştinţă 
se afla destul de aproape de casă, în Ciprul cel bogat în cupru, lângă 
Larnaka, si fusese înființată în secolul al IX-lea. Cunoscută grecilor sub 
numele de Kition, iar israeliților, sub numele de Kittim, cetatea purta, 
printre fenicieni, numele simplu de „Cetatea Nouă“, Qart Hadasht, acelaşi 
nume care mai târziu avea să-i fie atribuit Cartaginei, în Africa de Nord, 
şi Cartagenei, în Spania.% Aspectul important cu privire la Kition este 
că a încercat să creeze o colonie si să câștige dominația asupra tinuturi- 
lor dimprejur; o inscripţie de pe la mijlocul secolului al VIII-lea arată că 
guvernatorul „Noii Cetăți“ era un trimis al regelui din Tir care-l venera 
pe Baal Libnan, „Domnul din Liban“, cu toate că în Kition se găsea si 
un mare templu închinat zeiței Astarte.? Gránarele Ciprului erau pentru 
fenicieni o atracţie la fel de mare precum cuprul care se găsea acolo. Fără 
proviziile de hrană care soseau în mod regulat nu doar de pe câmpurile 
de cereale din Israel, ci si din Cipru, ei n-ar fi putut face fata dezvoltării 
din ce în ce mai rapide a propriei cetăţi, a cărei bunăstare se reflecta in 
creșterea demografică şi în consumul mai mare de resurse. Din păcate 

pentru tirenieni, succesul lor în Cipru i-a atras atenţia regelui asirian; 
Sargon II (care a murit în 705 î.Hr.) a obţinut dominaţia asupra Ciprului, 
un moment care a marcat temporara, dar însemnata sosire a asirienilor 
în apele Mediteranei. O plácutá cu inscripţia care consfințea dominaţia 
lui Sargon a fost așezată în Kition; regele a primit în continuare tribut 
de pe insulă multi ani la rând, fără însă a interveni cu nimic în treburile 
interne ale supușilor, căci scopul lui era să exploateze bogăţiile insulei.27 
Acestui rege războinic nu i-a scăpat, desigur, nici atracția principală a 
insulei, cuprul. Mai târziu, stăpânirea asiriană asupra Ciprului a slăbit, 
fiindcă regele Luli al Sidonului și Tirului a fugit din Tir, refugiindu-se, 
ca să fie în siguranţă, în Cipru; acest eveniment este comemorat pe un 
basorelief care-l înfăţişează pe regele umilit care fuge cu o barcă feni- 
ciană.% Însă Ciprul era doar cel mai important punct dintr-o reţea de 
contacte care îi aduceau de-acum în mod regulat pe negustorii fenicieni 
în Rhodos și în Creta. 

Așadar, la sfârşitul secolului al IX-lea, comerțul fenician din Medite- 
rana luase avânt. Nu e încă sigur dacă acest avânt l-a precedat pe cel al 
negustorilor greci si al altor grupuri necunoscute precum acei „tirenieni“ 
a căror prezenţă fusese observată la acea vreme pe Marea Egee și pe 
Marea Tireniană. Indiferent cine a ajuns mai întâi în Italia, fenicienilor 
trebuie să li se acorde meritul de a fi deschis noi și vaste rute comerciale, 
care se întindeau de-a lungul întregii coaste a Africii de Nord. 


II 


CEA MAI BUNĂ METODĂ DE A CARTOGRAFIA imperiul comercial al celor 
dintâi fenicieni este să facem un tur al Mediteranei de pe la anul 800 î.Hr.2 
În acest tur, vom trece şi prin Strâmtoarea Gibraltar, ca să ajungem la 
Câdiz și dincolo de el, fiindcă una dintre trăsăturile distinctive ale 
comerțului fenician din Mediterana era că acești negustori din regiunile 
cele mai estice ale Mediteranei exploatau si zona prin care se ajungea 
în vestul extrem, punctul de acces către Oceanul Atlantic. Dacă luăm în 
considerare vânturile si curenţii predominanti din Mediterana si dacă 
avem în vedere că, mai mult ca sigur, fenicienii călătoreau pe mare doar 
în timpul unui sezon de navigaţie relativ restrâns — de pe la sfârşitul 
primăverii până pe la începutul toamnei —, e limpede că alegeau probabil 
o rută nordică, trecând pe lângă Cipru, Rhodos si Creta, apoi îndreptân- 
du-se prin întinderea deschisă a Mării lonice către sudul Siciliei, sudul 

Sardiniei, Ibiza si sudul Spaniei. Prin traversarea Mării Ionice și apoi 
urmând traseul dinspre Sardinia spre Insulele Baleare, ei nu au mai 
putut fi záriti de pe uscat; micenienii au avut tendinţa de a urma linia 
tarmurilor Mării Ionice, pe lângă Itaca și ajungând până la călcâiul 
cizmei italice, si au lăsat în urmă dovezi ale trecerii lor: obiecte de 
ceramică; însă faptul că în sudul Italiei nu s-a găsit ceramică levantină 
e o mărturie indirectă a încrederii în sine a marinarilor fenicieni. Odată 
ajunse în apele de pe lângă Malaga, corăbiile feniciene care porniseră 
către vest adesea se opreau. Vremea din Strâmtoarea Gibraltar putea fi 
de multe ori înșelătoare; acolo afluxul de apă din Atlantic e mare, iar 
vânturile potrivnice alternează cu ceața. Asta însemna probabil lungi 
perioade de așteptare înaintea încercărilor de a traversa strâmtoarea 
pentru a ajunge la Câdiz și în alte avanposturi comerciale. Din fericire, 
era mai ușor de intrat din Atlantic în Mediterana decât de ieșit, fiindcă 
te puteai folosi de vânturile și curenţii marini care, atunci când navigai 
din sens opus, iti puneau piedici. În timpul călătoriei de întoarcere în 
Tir, fenicienii navigau de-a lungul întinsei fâșii de coastă a Africii de 
Nord, dar chiar și pe-acolo trebuiau să aibă foarte mare grijă: în acea 
zonă erau bancuri de nisip şi aluviuni înșelătoare; de asemenea, cât timp 
treceau prin lungile strâmtori, nu prea aveau de unde și ce să cumpere, 
cum făceau în Cipru, Sicilia și Sardinia, cetăţi atât de bogate in metale.?0 
Pe de altă parte, Cartagina, cu porturile ei mari, era un loc de refugiu și 
făcea ca apele în care fenicienii navigau foarte departe de casă și în care 
pândeau o mulțime de pirați greci si etrusci să fie mult mai sigure. 
Aspectul corăbiilor poate fi reconstituit dacă ne uităm la basoreliefurile 
din palatele asiriene de la Ninive și din alte locuri. Arheologii marini au 
început să expună si resturi de corăbii feniciene: de exemplu câteva vase 
cartagineze din vestul Siciliei datând dintr-o perioadă mai târzie — secolul 
al III-lea î.Hr.; sau câteva fragmente din două epave feniciene vechi care 
transportau ceramică de secol VIII î.Hr., descoperite la treizeci si trei de 
mile marine vest de anticul port Askelon (al filistenilor).?! Impresia gene- 
rală este că fenicienii si cartaginezii preferau corăbiile masive în locul 
celor pe care le foloseau grecii. Pare să fi existat o continuitate cu vremu- 
rile în care corăbiile din Byblos și din Ugarit pluteau pe apele Mediteranei 
de est; si totuși fenicienilor le sunt atribuite și o serie de inovaţii impor- 
tante. De exemplu pintenii cu vârf ascuţit sub formă de cioc — arme de 
temut în timpul războaielor navale din perioada clasică, copiate apoi de 
greci, etrusci si romani. Inventând și folosind chila, fenicienii reușeau 
să-și echilibreze bărcile în mod iscusit și să transporte în siguranţă încăr- 

cături mari în largul mării. Arta călăfătuitului corăbiilor este, se pare, 
tot o invenţie feniciană, si cu ajutorul ei corăbiile nu mai luau apă în 
timpul lungilor călătorii pe mare. 

'Toate astea dau seamă de o creștere reală a capacităţii de transport 
ce caracteriza comerțul din Mediterana la acea vreme. Corăbiile în sine 
nu erau semnificativ mai mari decât cele din anticul Byblos: unele corăbii 
din Ugarit puteau să transporte, pe la 1200 î.Hr., încărcături de patruzeci 
şi cinci de tone, iar capacitatea corăbiilor feniciene era doar cu puţin mai 
mare.?? Se făcuseră însă mari progrese în ce priveşte stabilitatea corá- 
biilor. Şi astfel au putut începe călătoriile până departe în porturi de la 
Atlantic precum Cadiz si Mogador, si poate chiar circumnavigatia Africii, 
al cărei început Herodot îl stabilește undeva prin secolul al VI-lea î.Hr. 
Corăbiile rotunjite folosite pentru comerțul la distanță medie și mare 
aveau în lungime de trei sau de patru ori mai mult decât în lățime — erau 
uneori lungi de 30 de metri, cu toate că epavele de la Așkelon aveau cam 
jumătate din această lungime.% Asa cum le găsim înfățișate pe porțile 
de la Balawat, corăbiile feniciene aveau prove înalte, decorate cu imagi- 
nea unui cap de cal (poate pentru a cinsti un zeu al mării asemănător 
cu Poseidon, căruia de asemenea îi plăceau caii)*4; pe prová se poate să fi 
fost pictaţi ochi, iar la pupă, sub puntea superioară, dusumeaua se ter- 
mina în formă de coadă de pește. O velă pătrată se ridica pe un stâlp care, 
după cum spun profeții din Biblie, era adesea făcut din lemn de cedru 
adus din Liban; unele corăbii funcționau și cu vâsle. Cârma era o vâslă 
lată legată la babord. Arătau ca niște bărci robuste cu o mare capacitate 
de transport, foarte potrivite pentru comerțul cu cereale, vin si untdelemn, 
şi nu doar niște simple corăbii iuți care transportau cantități mici de 
obiecte de lux exotice. Ne arată asta și cele două epave vechi, lângă care 
s-au găsit aproape 8oo de amfore de vin — o încărcătură (dacă amforele 
erau pline) care cântărea douăzeci şi două de tone. Existau și ambarcaţiuni 
mai mici, nu cu mult diferite, folosite pe rutele comerciale mai scurte 
dintre porturile împrăștiate prin mai multe puncte din rețeaua comercială 
feniciană; câteva asemenea ambarcațiuni mai mici, cam pe jumătate cât 
corăbiile de la Așkelon, folosite pentru transporturi de lingouri, de îm- 
pletituri şi de ceramică din sudul Spaniei, au fost descoperite în apele din 
sudul Spaniei.” Acestea erau cargoboturile Mediteranei timpurii. Rețelele 
comerciale erau dedicate atât produselor de bază precum alimentele, cât 
şi bunurilor de pret precum obiectele de fildeș si bolurile de argint desco- 
perite în mormintele princiare din sudul Spaniei și din Etruria.?6 Un alt 
tip de ambarcaţiuni începuse să se dezvolte din ce în ce mai mult: corăbiile 
de război, al căror specific era pintenul ascuţit al etravei, făcut din bronz, 

cu care căpitanii fenicieni încercau să atace corăbiile adversarilor. Aceste 
corăbii aveau în lungime cam de șapte ori mai mult decât în lățime si nu 
le lipsea nici trinchetul. Corăbiile de război erau diferite de bărcile ro- 
tunjite pentru transportul de mărfuri si prin faptul că erau manevrate 
cu vâsle, mai ales în timpul luptelor navale.3” 

Cel mai vechi obiect fenician descoperit în Occident este o tăbliță 
inscripționată din sudul Sardiniei, „stela de la Nora“, de la sfârşitul seco- 
lului al IX-lea; inscripţia descrie construirea unui templu închinat zeului 
Pumay, al cărui nume apare și în numele feniciene uzuale precum Pumay- 
yaton (în greacă, Pygmalion). Inscripţia a fost făcută be-shardan, „în 
Sardinia“, ceea ce ne arată că insula își avea deja numele. Cum în Sar- 
dinia se găsea o varietate mare de metale fine, inclusiv fier și argint, nu 
e de mirare că fenicienii şi-au făcut apariţia si aici. E posibil ca autorii 
inscripției să fi fost chiar primii sosiți, însă faptul că au construit un tem- 
plu pare să sugereze că veniseră cu intenția să rămână în zonă; constru- 
irea unui templu era, adesea, una dintre primele acţiuni ale coloniștilor 
fenicieni. Iar regiunea din Mediterana aflată exact la sud de Nora a fost 
teritoriul în care fenicienii au ridicat așezări durabile si importante care 
au dăinuit vreme îndelungată. 


III 


CEAMAI PROEMINENTĂ DINTRE ACESTE CETĂȚI a fost Cartagina. Vergiliu 
a antedatat cu entuziasm întemeierea ei, plasând-o în perioada Războiului 
Troian, când Eneas i-a făcut o vizită reginei din această cetate, Didona 
(cunoscută si sub numele de Elissa); dar Eneida lui Vergiliu era o medi- 
tatie despre trecutul și viitorul Romei, asa că nu e de mirare că în carte 
autorul a găsit un loc și pentru cel mai puternic adversar cu care s-a 
confruntat vreodată Roma republicană. Alţi scriitori clasici, inclusiv 
istoricul evreu Flavius Iosephus, au lăsat si ei diverse mărturii despre 
apariţia Cartaginei, în care de asemenea apare Didona-Elissa fugind 
de fratele ei tiranic Pygmalion, care-i omorâse soțul — marele preot al 
lui Heracles (grecii îl asimilau pe Heracles cu zeul canaanit Melqart, 
Melk-Qart, adică „regele cetăţii“). Primul ei port de popas a fost Kition, 
în Cipru, o altă Qart Hadasht sau „Cetate Nouă“; după aceea a hotărât să 
pornească spre vest si şi-a adunat optzeci de tinere care aveau să slujească 
drept prostituate sacre si să asigure continuitatea cultului fenician în ti- 
nuturile în care urmau să se aşeze refugiatii.?? Si au mers direct în Africa 

de Nord, oprindu-se în ţinutul Cartaginei; totuși, nu erau primii fenicieni 
care ajunseseră în acea regiune, iar bărbaţii din Utica, cetate din apro- 
piere, s-au arătat bucuroși să le-ntâmpine. La rândul lor, acești bărbați 
fuseseră întâmpinați cu căldură de libienii care locuiau în zonă; iar acești 
localnici au fost primii care i-au dat Elissei numele de Didona, care 
însemna „hoinara“. Fenicienele nu au fost împiedicate să se așeze în 
acele locuri, însă când a venit vorba să obțină pământuri regele libian 
nu s-a mai arătat la fel de generos. A spus cá Didona-Elissa avea voie să 
cumpere doar atâta pământ cât putea cuprinde cu o piele de taur. Regina 
a rezolvat situația cu multă istetime, tăind pielea în fâșii foarte subțiri 
pe care le-a întins astfel încât să cuprindă colina Byrsa, acropola Carta- 
ginei. Oricât de atrăgătoare ar părea această legendă fondatoare, ea nu 
era mai mult decât o încercare a scriitorilor greci de a explica originea 
numelui colinei care se afla în inima Cartaginei, fiindcă byrsa însemna 
în greacă „piele de animal“. De fapt, ei auzeau cuvântul canaanit brt, 
,cetátuie". Chiar si după ce a fost astfel păcălit, regele libian era încă 
foarte atras de Didona. Si insista să o ia de soție; însă Didona, rămânând 
credincioasă memoriei primului ei sot, şi-a înălțat singură un rug funerar 
si şi-a dat foc, ca să scape de căsătorie; de atunci, locuitorii din regiune 
au început s-o venereze ca pe o zeitá.?? Oricât de tendentioasá este această 
poveste, ea prezintă două aspecte extrem de importante. Unul ar fi moti- 
vul reginei care-și dă foc singură pe rug, preluat de Vergiliu si integrat 
apoi în literatura clasică și, mai târziu, în literatura europeană. Un al 
doilea aspect ar fi acuratețea multora dintre micile detalii: datarea — cam 
cu treizeci și opt de ani înainte de prima olimpiadă (776+38=814) — con- 
cordă cu dovezile arheologice cu ajutorul cărora s-a stabilit că regiunea 
respectivă a fost colonizată de fenicieni exact în acea perioadă. Membrii 
elitei cartagineze au continuat să-şi spună „fiii Tirului“, bene Tzur, sau 
simplu „tirieni“, iar mai târziu autorii clasici aveau să pomenească adesea 
de daruri trimise în mod regulat de Cartagina către templul zeului 
Melgart din Tir. E posibil si ca sacrificiul de sine al Didonei să fie o ima- 
gine mai târzie care descria de fapt o realitate din lumea feniciană, o prac- 
tică adoptată cu fervoare mai ales la Cartagina: sacrificiul uman menit 
să câștige bunăvoința zeului Melqart în momentul întemeierii cetăţii. 
E dezamăgitor că în situl Cartaginei nu s-au păstrat obiecte care să 
poată fi datate cu precizie în prima jumătate a secolului al VIII-lea î.Hr.; 
cele mai vechi dovezi arheologice descoperite acolo sunt niște morminte 
datând de pe la 730 î.Hr. și niște fragmente de ceramică de pe la 750 î.Hr. 
În mod surprinzător, cele mai vechi obiecte care au supraviețuit sunt 

greceşti, nu feniciene: niște obiecte realizate în stil geometric din Eubeea 
(insulă în Marea Egee), cu toate că — așa cum vom arăta mai târziu — lo- 
cuitorii din Eubeea întemeiaseră nu cu mult înainte o colonie proprie, în 
Golful Napoli, de unde se poate să fi provenit o parte din acest inven- 
tar. Cartagina timpurie nu era, așadar, ruptă de lumea în plină dezvol- 
tare a comerțului grecesc si a noilor colonii. Dispretul lui Homer fata de 
negustorii „sidonieni“ era rezultatul contactelor dintre sferele comerciale 
greacă și feniciană. Lucru remarcabil, ceramica grecească era depozitată, 
pe post de ofrandă fondatoare, sub altarul cunoscut cu numele de tophet, 
unde erau sacrificați copiii — ritual despre care vom vorbi imediat. 
Cartagina a devenit repede regina coloniilor feniciene. Explicaţia 
obișnuită pentru înflorirea ei este că cetatea era poziționată într-un loc 
foarte favorabil pentru negustorii care călătoreau către şi dinspre sudul 
Spaniei. Totuși, obiectele de origine spaniolă sunt greu de identificat în 
straturile cele mai de jos din situl vechii Cartagine. O altă explicaţie s-ar 
baza pe originea acestei cetăţi: era un loc de refugiu pentru exilatii din 
Tir, pentru emigranții care plecaseră din Kition către Cipru si pentru 
surplusul de populaţie din cetăţile levantine de coastă, din ce în ce mai 
prospere; încorporase, de asemenea, si multi berberi — veniţi din regiuni 
învecinate. Însă adevărata cheie a succesului Cartaginei nu se găsea nici 
în Spania, nici în Fenicia, ci chiar la porţile cetăţii: agricultura bogată 
din regiune i-a impresionat pe scriitorii clasici, care descriau vilele si pro- 
prietatile din jurul cetăţii, în vreme ce un tratat de agricultură datând 
din secolul al V-lea sau al IV-lea î.Hr. si apartinándu-i autorului carta- 
ginez Magon a fost tradus si în greacă, si în latină la comanda Senatului 
Roman.*! Aristocratia din Cartagina isi sporea bogăţia de pe urma cerea- 
lelor, a uleiului de măsline și a viilor, nu de pe urma purpurei, a pădurilor 
de cedri si a fildesului, ca locuitorii din Tir. Toate astea se potrivesc bine 
cu dovada pe care o constituie acele corăbii rotunjite despre care am 
vorbit deja şi care, cum am arătat, erau mult mai potrivite pentru a 
transporta recipiente mari pline cu untdelemn și cu vin si saci de cereale 
decât pentru a duce mărfuri costisitoare, de lux. În mod limpede, Cartagina 
era deja mare și înfloritoare încă dinainte de anul 600 î.Hr., iar asta nu 
s-ar fi putut întâmpla dacă n-ar fi beneficiat în acea regiune de resurse 
bogate de hrană. Cartagina se ridicase atât de puternică fiindcă ajunsese 
punctul central al unei rețele comerciale pe care ea însăși o cládise. Din 
această rețea mai făceau parte și alte așezări feniciene din zonă; Utica 
se afla nu departe pe coasta Africii de Nord și, deși era o cetate mai veche, 
n-a reușit niciodată să concureze cu Cartagina. Motya, pe de altă parte, 
cetate din Sicilia, semăna în multe privințe mai mult cu Tirul si cu Arvadul 

decât cu Cartagina; a fost descrisă ca „modelul de așezare fenicianá*.? 
Motya a fost întemeiată în secolul al VIII-lea pe o mică insulă aflată nu 
departe de vârful vestic al Siciliei, lângă Marsala de astăzi; insula este 
bine adăpostită, întinzându-se între destul de vasta „Isola Grande“ și 
coasta siciliana.** O altă trăsătură care aminteşte de Tir este faptul cá 
la Cartagina existau „fabrici“ de prelucrare a purpurei; așadar, cetatea 
nu era doar un centru de comerț, ci și un centru industrial, unde se 
produceau inclusiv obiecte de fier. Perioada ei de vârf a fost secolul al 
VII-lea î.Hr., iar la acea vreme sacrificarea copiilor ajunsese o practică 
curentă, deși nu e clar nici până astăzi de ce s-a întâmplat așa ceva. 
Locuitorii din Motya aveau în comun cu tirienii lipsa unui hinterland 
vast asupra căruia să dețină controlul. Dar asta n-a făcut decât să-i 
stimuleze să construiască legături de prietenie cu locuitorii din Elymia, 
cetate din vestul Siciliei, al căror centru de bază, aflat nu foarte departe, 
era marele sanctuar de la Eryx (Erice), situat pe o culme ce răsărea de 
deasupra coastei de vest a Siciliei. Locuitorii din Motya aveau acces și 
la vastele saline din Trapani, pe coastă, mai jos de cetatea Eryx; și unde 
exista sare exista si posibilitatea de a conserva peștele, de exemplu tonul 
care apărea periodic în largul coastelor Siciliei. Peștele era specialitatea 
cartaginezilor, cărora li se atribuie inventarea sosului de pește cel urât 
mirositor, numit garum, care le plăcea atât de mult romanilor. Dar feni- 
cienii nu urmăreau să-și cucerească vecinii. Așezările lor era centre co- 
merciale și industriale; și n-au făcut nici o încercare de a obţine controlul 
politic asupra vestului Siciliei. 

Totuși, ambițiile teritoriale ale fenicienilor vizau ţinuturi de dincolo 
de Sicilia. În sudul Sardiniei, începând cam de pe la 750 î.Hr., a apărut un 
grup de colonii al căror scop era nu doar să devină niște porturi sigure, ci 
si să domine zonele rurale, probabil pentru a asigura resursele de bază 
necesare. Majoritatea acestor așezări erau cetăţi feniciene clasice, constru- 
ite pe istmuri care răsăreau din mare, ca la Tharros sau la Nora; în situl de 
la Sulcis, pe nivelurile cele mai de jos în care s-au făcut săpături arheologice, 
s-a găsit, ca și la Cartagina, ceramică grecească din Eubeea.“ Îndreptân- 
du-se către uscat, fenicienii au ocupat câteva dintre vechile forturi, sau 
nuraghi, păstrând însă, după cât se pare, relaţii pașnice cu indigenii sarzi, 
care de altfel s-au bucurat să le poată vinde metale si cereale negustorilor 
bogaţi stabiliti în Sulcis. Dominația fenicienilor si cartaginezilor asupra 
Sardiniei a fost confirmată pe la 1540 î.Hr., când cartaginezii și etruscii 
i-au alungat pe greci din Foceea, în urma unei bătălii navale crâncene în 
largul Alaliei, în Corsica; asta a asigurat locul insulelor Corsica și Sardinia 
în afara sferei de influență a Greciei si, având în vedere valoarea inestimabilă 

a Sardiniei ca sursă de metale felurite si de produse agricole, victoria aceasta 
a întărit mult puterea feniciană în Mediterana de vest. Cu toate că grecii 
care locuiau în Foceea își stabiliseră baza la Marsilia, vestul îndepărtat 
al Mediteranei a rămas închis intruziunilor greceşti intensive câtă vreme 
Cartagina a rămas o mare forță; a rămas în sarcina fenicienilor să exploa- 
teze potenţialul sudului Spaniei și al Marocului. Existenţa acestor așezări 
ne dă indicii despre locurile în care fenicienii se duseseră să trăiască, 
dar nu și despre cât de departe au călătorit de fapt. Câteva dovezi cu 
privire la influenţa tirienilor au fost scoase la lumină din mormintele 
din Italia, din Spania si din alte locuri: niște vase de argint moarat 
decorate cu modele animale, la mare pret în Italia centrală în secolul 
al VI-lea î.Hr. Dar e încă neclar dacă negustorii fenicieni și cartaginezi 
făceau afaceri pe cont propriu sau în numele statului. Uneori erau trimiși 
în misiune de către conducători și primeau comision pentru treaba pe 
care-o făceau — de exemplu cei care se aflau în serviciul monarhului 
asirian. În partea de vest, acești negustori au reușit să rămână propriii 
lor stăpâni. La început, erau furnizori ai curților princiare din Etruria 
şi chiar din Cartagina. Apoi, pe la anul 500 î.Hr., deja construiseră niște 
reţele comerciale care depindeau de investiţiile lor si care le aduceau 
profit direct; nimeni nu mai voia să lucreze pentru alții. 

Vestul îndepărtat devenise o atracţie din ce în ce mai mare. Scriitorii 
greci precum Strabo (începutul secolului I d.Hr.) insistau pe importanța 
sudului Spaniei ca sursă de argint. În Mediterana, prin împrejurimile 
Strâmtorii Gibraltar, exista un grup de cetăţi feniciene: Montilla, Mâlaga, 
Almuñécar și altele, astăzi îngropate în subsolul regiunii Costa del Sol. 
Unele dintre aceste așezări se aflau la câteva ore sau chiar câteva minute 
de mers pe jos unele de altele; pe multe le legau economia si societatea 
locale, cu toate că într-un sit din apropiere de Mâlaga s-au descoperit 
resturi de ceramică etruscă fin lustruită datând de la începutul secolului 
al VI-lea î.Hr., care ne indică faptul că în zonă existau legături comerciale 
si mai extinse.* O aşezare feniciană timpurie exista si în Ibiza, departe 
în larg față de țărmul iberic; aici aveau loc și schimburile obișnuite, în 
care metalele se dădeau pe untdelemn și vin, însă o altă comoară a Ibizei 
de-a lungul istoriei au fost salinele ei scánteietoare. Pe țărmul iberic, e 
interesant cazul micului oraș Toscanos, întemeiat pe la 730 î.Hr. Toscanos 
era, pe la sfârşitul secolului al VII-lea î.Hr., o comunitate de maximum 
1 500 de locuitori, ai cărei meșteșugari produceau obiecte de fier si de cu- 
pru; însă pe la anul 500 î.Hr. această așezare a fost abandonată, nu se știe 
din ce motiv. Era, se pare, un modest punct comercial fenician, în acord 
cu nevoile populaţiei iberice locale, fără prea mare importanţă în cadrul 

rețelelor comerciale feniciene mai vaste, dar extrem de important pentru 
oricine vrea astăzi să înțeleagă în ce fel i-au schimbat pe iberici contactele 
cu popoarele din est. 

De fapt, așezarea feniciană de bază din regiune se afla dincolo de 
Strâmtoarea Gibraltar, la Gadir sau Cádiz; însă, pentru că obținea profit 
în cadrul rețelelor comerciale mediteraneene ale fenicienilor, Câdizul 
timpuriu face și el parte din istoria Mediteranei. La fel ca multe alte ase- 
zări feniciene, Gadir a fost întemeiată pe o insulă din largul mării, la o 
dată cu cel putin 300 de ani mai târzie faţă de anul 1104 î.Hr., fixat si ac- 
ceptat, in mod greșit, de mai toti cercetătorii. Fenicienii ridicaseră, 
desigur, si un templu închinat zeului Melqart, iar Cicero povestește mai 
târziu că acolo se înfăptuiau și sacrificii umane — probabil în cadrul unor 
ritualuri sacrificiale de primăvară în cinstea învierii anuale a lui Melqart 
despre care vorbesc miturile canaanite. Era un templu bogat, care func- 
tiona si ca loc de depozitare a obiectelor de pret, dar si drept centru de 
cult, situație obișnuită în lumea comercială mediteraneeană timpurie. 
Iar în Gadir erau multe de depozitat sub altarul lui Melqart, căci această 
cetate era principala poartă de acces către bogăţiile ținutului cunoscut 
încă de pe vremea lui Herodot sub numele de Tartessos. E vorba de un 
loc cu privire la care învățații se tot contrazic încă din Antichitate. Unii 
consideră că Tartessos era o cetate sau chiar un râu; astăzi, acest nume 
desemnează un regat sau o regiune din sudul Spaniei, locuită de populația 
iberică nativă. Marea ei atracţie, sau mai degrabă atracţia ținuturilor 
de pe malurile râului Guadalquivir, erau zăcămintele de argint: „argintul 
e sinonim cu Tartessos“46. Dacă e să-l credem pe Herodot, negustorul 
grec Kolaios din Samos s-a abătut din drumul lui, a ajuns în sudul Spaniei 
pe la mijlocul secolului al VII-lea î.Hr. şi s-a întors din Tartessos cu şaizeci 
de talanti de argint (cam 2 ooo de kilograme). Numele atribuit în mod 
straniu regelui acelui ținut, cu care Kolaios s-ar fi si întâlnit, era Argantho- 
nios, nume ale cărui prime litere înseamnă „argint“. 

Fenicienii, nu ibericii, au fost cei care au transportat argintul către 
est, atât în Grecia, cât și în Asia, potrivit mărturiei târzii a lui Diodor din 
Sicilia (secolul I d.Hr.). Fenicienii aduceau în schimb ulei de măsline si 
mostre din lucrurile realizate de propriii meșteșugari: bijuterii, obiecte 
de fildeș, sticlute de parfum și țesături; de asemenea, încă din secolul al 
VIII-lea, i-au învăţat pe locuitorii din Tartessos cum să extragă, să purifice 
și să proceseze metalele. Metodele folosite erau sofisticate. Nu era vorba 
de o relaţie de exploatare de tip „colonial“, bazată pe „schimburi nedrepte“, 
asa cum susținea în pas cu moda un cercetător spaniol.*” Locuitorii din 
Tartessos chiar se puseseră pe treabă cu entuziasm, extrăgând și topind 

nu doar argint, ci si aur si cupru în centrele miniere din sudul Spaniei si 
din Portugalia, și — după cum recunosc chiar și cercetătorii care sunt de 
acord cu o interpretare „colonialistă“ — ibericii din zonă erau cei care 
controlau „fiecare aspect al producţiei“ și care „deţineau ferm controlul 
asupra propriilor resurse“, de la minerit până la topirea metalelor; elitele 
iberice profitau și ele, alături de fenicieni, de pe urma comerțului. Artiștii 
locali începuseră să adopte stilurile feniciene, iar bogăţiile pe care le 
dobândiseră prinții iberici le-au permis să trăiască pe picior mare. Aici, 
contactele cu Orientul au schimbat cu totul o societate occidentală, așa 
cum s-a întâmplat, la scară si mai mare, în Etruria. Fenicienii nu doar 
că ajunseseră până foarte departe, ci avuseseră și puterea ca, prin 
activităţile lor, să ridice la alt nivel viata politică si economică a unui 
ţinut aflat atât de departe de uscat. Începeau, deja, să schimbe înfățișarea 
întregii Mediterane. 

Tartessos a fost adesea identificat cu ţinutul bogat în metale numit 
Tarsis și menţionat de foarte multe ori în Biblia ebraică. Iona, fugind de 
Domnul, a pornit din Yaffa către Tarsis, despre care autorul acestei povești 
credea că se află undeva extrem de departe, cât de departe putea ajunge 
cineva pe mare. Iar Isaia a făcut o profeție înfricoșătoare despre Tir, cum 
că marinarii de pe corăbiile care aveau să vină de la Tarșiș prin Kittim 
(Kition sau Cipru) aveau să afle de distrugerea cetăţii lor natale: „Tângui- 
ti-vá, voi, corăbii ale Tarsisului, căci limanul vostru a fost nimicit.“48 


IV 


PENTRU A FACE CA SISTEMUL COMERCIAL să funcționeze, fenicienii n-au 
folosit prea mult monede, după cum am arătat deja. Mult mai important 
pentru ei era să reușească să tind evidenţa a ceea ce făceau. Negustorii 
știau să scrie și foloseau o scriere simplă, liniară, care era ușor de învățat 
și de întrebuințat, strămoșul celor mai multe dintre alfabetele moderne 
(în sensul strict al cuvântului: o scriere în care aproximativ fiecărui sunet 
îi aparține câte o literá).*? Arta cititului si scrisului era mai degrabă o 
îndeletnicire a preoților, căci complexele combinaţii de sunete din cele 
trei tipuri de scriere egiptene puteau fi citite doar de cei foarte bine 
pregătiți; chiar si sistemele de scriere silabice, precum Linearul B, erau 
destul de stângace, cu atât mai mult când trebuiau aplicate unei limbi 
ca greaca, care nu avea doar silabe simple alcătuite dintr-o consoană și 
o vocală. În alfabetul fenician, un semn pentru casă era litera b, fiindcă 
cuvântul pentru casă, bet, începea cu litera b. Multe — nu toate — dintre 

cele douăzeci și două de litere feniciene, începând cu aleph, „taurul“, 
apăruseră la fel. Secretul succesului pe care l-a avut acest alfabet constă 
în excluderea totală a vocalelor, care au fost introduse doar mai târziu, 
de greci. M/k putea, așadar, să fie cuvântul pentru „el cârmuiește“ sau 
pentru „el a cârmuit“, depinde cu ce vocale îl întregea cititorul, care 
trebuia să fie foarte atent la context. Cel mai vechi exemplu păstrat de 
scriere feniciană se găsește pe sicriul regelui Ahiram din Byblos, datând 
din secolul al X-lea î.Hr. Chestiunea cu adevărat importantă este nu să 
aflăm dacă fenicienii au inventat sau nu alfabetul de la zero (e posibil să 
fi preluat câteva litere dintr-o scriere mai veche folosită în Sinai), ci faptul 
că au reușit să-și difuzeze alfabetul pe tot cuprinsul Mediteranei, nu doar 
în așezările lor din vest, cum ne arată stela de la Nora, ci și la vecini — 
grecii din Ionia, care au transformat în vocale literele considerate de ei 
superflue, precum oclusivele guturale, inexistente în greacă, si au rede- 
senat, subtil, majoritatea semnelor.50 

Rămâne un mister ce anume creaseră fenicienii în materie de litera- 
tură. Canaanitii din Ugarit au produs o impresionantă poezie religioasă 
nu cu mult diferită de psalmi, iar cartaginezii au scris tratate de agro- 
nomie. Există tendința de a-i desconsidera pe fenicieni pe motiv că tot ce 
produceau era imitație, iar în artele frumoase dependența lor de modelele 
egiptene și asiriene e evidentă — de exemplu sculpturile lor în fildeș. Si- 
gur, de asta și aveau nevoie clienţii din Orientul Apropiat și din Medite- 
rana: mărfuri care să poarte nu ștampila orașelor canaanite însetate de 
profit, ci pe a marilor civilizaţii imperiale de pe Nil, Tigru și Eufrat; iar 
fenicienii știau cum să le satisfacă această cerere clienților de peste tot, 
chiar și din locuri îndepărtate precum, în vest, Tartessos și Toscana. 
Răspândirea culturii feniciene pe tot cuprinsul Mediteranei, până departe 
în sudul Spaniei, realizată atât cu ajutorul diverselor așezări, cât si cu 
ajutorul comerţului cu populaţiile indigene, este importantă nu doar 
pentru că a dus stilurile din est până departe în Occident; acest moment 
marchează și primele încercări reușite ale marinarilor din Orient de a 
ajunge atât de departe pe mare, mult mai departe decât ajunseseră navi- 
gatorii micenieni care se tot învârtiseră din vestul Greciei până-n sudul 
Italiei și Sicilia. 

Cu toate că fenicienii au realizat căsătorii mixte cu membrii populatii- 
lor native, nu și-au pierdut cultura lor aparte, specifică estului Medite- 
ranei, și nici identitatea de „tirieni“ sau „canaaniți“, nimic nu demonstra 
mai mult acest lucru decât practica sacrificiilor umane, pe care o adusese- 
ră cu ei din ţinutul Canaanului. Era o practică dură, care a stârnit multă 
aversiune în rândul profeților biblici si în rândul scriitorilor clasici: povestea 

cu sacrificiul ratat al lui Isaac este doar una dintre numeroasele „ocări“ 
din Biblie la adresa sacrificiilor de copii. Însă mai curând această practică 
a luat amploare în noile așezări, mai ales la Cartagina, la Sulcis și la 
Motya. În tophet-ul de la Cartagina, care se afla în sudul cetăţii și care 
astăzi poate fi vizitat, zeului Baal i-au fost jertfiți copii vreme de 6oo de 
ani; în ultimii 200 de ani ai cetăţii, 20 ooo de urne au fost umplute cu 
oseminte de copii (si, uneori, de animale mici), ceea ce înseamnă în medie 
100 de urne pe an, fără să uităm că o urnă putea conține oseminte de la 
mai multi copii. Acele tophet-uri erau locuri de închinăciune foarte spe- 
ciale. Multe urne conțineau, se pare, rămășițele bebelusilor născuţi morti, 
născuți prematur sau avortati, si multe — rămășițe de copii care mureau 
natural, dacă ne gândim că totul se petrecea într-o societate în care 
mortalitatea infantilă trebuie să fi fost foarte ridicată. Tophet-urile erau, 
așadar, cimitire pentru copiii care mureau prematur, dacă ajungeau la 
maturitate, nu mai erau incinerati, ci ingropati.?! Deci, cu toate cá sa- 
crificiile de oameni adulti se petreceau într-adevăr, așa cum arată insis- 
tent si sursele biblice, si cele clasice, acestea erau, probabil, mai putin 
comune decât pare să sugereze la prima vedere numărul mare de reci- 
piente care conțineau oase carbonizate de copii, însă au sporit atunci 
când s-au ivit mari si grele ameninţări si s-a recurs la ele ca la ultima me- 
toda de a-i îmbuna pe zei. Doi istorici greci relatează că în anul 310 î.Hr., 
când Cartagina a fost asediată de tiranul Siracuzei, bătrânii cetăţii au 
hotărât că trebuie să-l împace pe zeul Baal, a cărui mânie familiile nobile 
au potolit-o sacrificând sclavi copii în locul propriilor întâi născuţi; 500 
de copii au fost deci jertfiți zeului furios. Pe o stelă datând din secolul 
al IV-lea î.Hr. și aparţinând tophet-ului din Cartagina este înfățișat un 
preot care poartă pe cap un acoperământ plat, ca un fes, este îmbrăcat 
într-o robă transparentă și duce un copil către locul unde urmează să fie 
sacrificat. Ritualul, așa cum este el descris în textele clasice și în cele bi- 
blice, era ca victima să fie așezată de vie pe brațele întinse ale statuii 
zeului Baal; aşadar, victimele cădeau, de vii, din brațe direct în cuptorul 
de dedesubt, în care focul era deja aprins.®? Jertfirea copiilor era o moda- 
litate prin care-și afirmau identitatea de slujitori ai lui Baal, ai lui Melqart 
și ai panteonului fenician, dar și identitatea de tirieni, chiar și la sute de 
ani după ce strămoșii lor plecaseră din Liban către Africa de Nord, Sicilia 
si Sardinia. Așadar, în vreme ce producţia artistică a fenicienilor — si 
mai ales a cartaginezilor — poate părea lipsită de originalitate, aceștia 
erau, de fapt, oameni cu un coplesitor simt al identității. 

NU E CLAR ÎNCĂ DACĂ CEI DINTÂI GRECI aveau un simt identitar la fel 
de puternic ca al fenicienilor. Doar atunci când, în secolul al VI-lea î.Hr., 
o mare amenințare persană s-a ivit dinspre est vorbitorii de limba greacă 
din Pelopones, din Attica și din Egeea au început să valorifice tot ceea ce 
aveau în comun; simțul identitar elen s-a întărit si mai mult în urma con- 
flictelor dure din vest cu flotele etrusce și cartagineze.! Acei oameni se 
considerau mai degrabă grupuri distincte de ionieni, dorieni, eolieni si 
arcadieni decât eleni. Erau spartanii, mândrii moștenitori ai numelui 
dorian, care se vedeau drept imigranți de-abia sosiți din nord. Mai erau 
atenienii, care susțineau sus și tare că sunt urmașii necuceriti ai primilor 
greci. Mai erau ionienii, înfloritori în noile lor așezări din Egeea, din Chios, 
din Lesbos si de pe coasta asiatică. „Grecii“ nu pot fi descriși doar drept 
neamurile care se desfătau cu povești despre zeii și eroii greci intrate deja 
în circulaţie și prin alte locuri, mai ales printre etrusci; ei n-ar fi dorit, 
probabil, să-i recunoască drept conationali greci pe toti locuitorii teritoriu- 
lui pe care astăzi îl numim Grecia, de vreme ce-și dăduseră seama cá prin- 
tre locuitorii insulelor și ai zonelor de coastă se aflau și stranii urmași ai 
populațiilor mai vechi, numite în mod generic „pelasgi“ sau „tirenieni“; 
în plus, vorbitorii de greacă înșiși au tot plecat, în valuri, din Egeea și 
din Pelopones către Asia Mică, unde aveau să rămână mai bine de două 
milenii și jumătate, și către Sicilia, Italia și Africa de Nord. 

Cum, când si de ce a fost creată această uriașă diasporă rămâne una 
dintre enigmele care trebuie descifrate despre Mediterana din perioada 
timpurie a Epocii Bronzului. Sigur însă este că aceasta a schimbat cu to- 
tul întreaga zonă, aducând bunuri și zei, stiluri și idei, dar și oameni, 
până departe în vest — în Spania — si în est — în Siria. Grecii isi aminteau 
de aceste mișcări de populaţie și de bunuri în poveștile lor, adesea com- 
plexe si contradictorii, despre strămoșii lor de demult care se răspândiseră 

pe tot cuprinsul Mediteranei: se pare cá, la rástimpuri, populatii intregi 
au urcat pe corábii care le-au dus la sute de kilometri distantá. Legendele 
vorbesc mai mult despre vremurile ín care au fost create si ráspándite 
decát despre un trecut indepártat in care se presupune cá ar fi tráit acei 
eroi? Si se dezvoltase o adevărată obsesie pentru identificarea strămoşilor 
îndepărtați si pentru asocierea numelor de locuri si de oameni cu acești 
strămoși, ale căror mișcări pot fi astfel urmărite și cartografiate cu aju- 
torul a ceea ce astăzi știm cu siguranță că sunt etimologii false și întâm- 


plări fantastice. 


Pentru grecii antici, căderea Troiei nu a însemnat doar prăbușirea 
lumii eroice a cetăților Micene și Pylos. Ci a rămas în amintire și ca mo- 

mentul in care grecii au ridicat ancora si au pornit pe Mediterana si din- 
colo de ea; in vremurile acelea marinarii infruntau pericolele din largul 
márii — pericole vii, precum Sirenele cu cántec ademenitor, vrájitoarea 
Circe, Ciclopii. Marea involburata de furtuni care apare in Odiseea lui 
Homer si in alte povesti cu eroi care se intorc de la Troia (un grup de 
bărbaţi cunoscuţi sub numele de Nostoi, „cei care se întorc“) rămâne un 
loc învăluit în mister, ale cărui granițe au fost doar foarte vag descrise. 
Poseidon, zeul mării, nu-l avea deloc la inimă pe Odiseu si tot încerca 
să-i facă fărâme în larg corabia cea fragilă: ,,... Dara zeii de el aveau milă, / 
Nu însă și Poseidon, ce se-afla-ncrâncenat fără seamăn“, mai ales după 
ce Odiseu i-a omorât copilul monstruos — ciclopul Polifem.3 Scopul acelor 

hoinari, fie că e vorba de Odiseu, în vest, sau de Menelau din Sparta, în 
Libia și în Egipt, era, până la urmă, să se întoarcă acasă. Lumea de dincolo 
de uscat era plină de pericole ademenitoare, insule cu mâncători de lotus 
și peștera lui Calypso; dar nimic nu putea înlocui căldura căminului 
lângă care regina Penelopa stătea si tesea așteptându-și soțul pierdut 
si tot respingând petitorii cei petrecáreti. Comentatorii greci clasici ai 
lui Homer erau foarte siguri că pot identifica multe dintre locurile men- 
tionate în Odiseea, mai ales în apele din jurul sudului Italiei si al Siciliei: 
apele înșelătoare ale Scyllei și Charybdei au fost de exemplu identificate 
cu vârtejul din Strâmtoarea Messina, în vreme ce Insula Lotofagilor 
părea să semene cu insula Djerba, din largul coastelor Tunisiei de astăzi. 
Kerkyra (Corfu) era asimilată cu regatul lui Alcinou, la curtea căruia 
Odiseu și-a povestit peripetiile după ce a naufragiat pe coastele insulei 
și a fost ajutat de Nausicaa, frumoasa fiică a regelui, care i-a întrezărit, 
dincolo de goliciunea si de starea lui jalnică, caracterul nobil.* Oricine-ar 
fi fost și oricând ar fi trăit (poate pe la 7oo î.Hr.), Homer n-a fost niciodată 
foarte precis în ce privește geografia! Ar fi tentant să vedem Odiseea ca 
pe un ghid de călătorie prin Mediterana al celor dintâi navigatori greci, 
iar cercetătorii și marinarii cei mai zeloși au încercat să refacă traseul 
lui Odiseu, luând drept bună ipoteza că povestea peripetiilor lui are la 
bază întâmplări istorice reale Însă marea lui Homer a prins chip din po- 
vești venite atât din Marea Mediterană, cât și din Marea Neagră, ba poate 
chiar și din Atlantic. De pildă, insula Aiaia, unde locuia Circe, pare — 
după nume — să se fi aflat undeva în est (către răsărit). În schimb poetul 
Hesiod, aproape contemporan cu Homer, hotărâse că Circe trebuie să fi 
trăit undeva aproape de Italia. Harta Mediteranei era așadar infinit mai 
maleabilă în mâinile poetilor.® 

Grecii si vecinii lor aveau cunoștință de turbulentele în urma cărora 
multe populaţii porniseră la drum în secolele de după căderea Troiei, si 
au personalizat povestea acestor migrații identificând câţiva eroi din 
stirpea cărora susțineau că s-ar trage. Era o poveste repetată iar și iar, 
iar punctul culminant a fost când romanii au început să creadă că erau 
urmașii călătorului troian Eneas, ale cărui peripeții erau împânzite de 
întâmplări preluate din viața lui Odiseu, mai ales coborârea în Infern. 
Dar si unii dintre etrusci erau convinși că se trag din Odiseu (cunoscut 
de ei ca Ulise, de unde forma latinească Ulysses) sau din Eneas. Eroii 
greci și troieni au fost integrați în corpusul de legende mediteraneene, 
asupra căruia grecii au pierdut exclusivitatea drepturilor de autor. La 
urma urmelor, Homer n-a spus decât o mică parte din poveste: câteva 
zile din timpul asediului Troiei, în Iliada; îndelungile călătorii ale unui 

singur erou și călătoriile fiului acestuia în căutarea tatălui, în Odiseea. 
Așa că existau multe posibilități de a umple golurile rămase și o vastă 
tradiţie orală care a putut fi exploatată de scriitorii greci, începând cu 
Hesiod, în secolul al VII-lea î.Hr., și sfârșind cu marii tragici de la Atena 
și tulburătoarele lor povești despre lupta pentru putere care era în plină 
desfășurare la Micene, urmată de întoarcerea acasă a lui Agamemnon 
si de uciderea lui. Cele mai clare dovezi ale faptului că ciclul troian de 
povestiri s-a răspândit extrem de repede sunt vasele pictate, oglinzile 
încrustate și alte obiecte pe care se regăsesc nu doar scene din poveștile 
relatate de Homer, ci si alte tablouri ale Războiului Troian și ale urmărilor 
lui — cele mai vechi datând din secolul al VII-lea î.Hr.; scene din Odiseea 
pot fi identificate pe obiecte de ceramică grecească începând de pe la 
600 î.Hr., inclusiv povestea Sirenelor și, putin mai târziu, povestea vră- 
jitoarei Circe.” 

O trăsătură stranie a Odiseei nu e doar localizarea imprecisă a tar- 
murilor diverse pe care a ajuns eroul, ci și locul îndepărtat unde-și avea 
palatul. Itaca se afla la marginile lumii miceniene, fără-ndoială într-unul 
dintre cele mai îndepărtate locuri în care au ajuns cei dintâi negustori 
micenieni care au îndrăznit să se îndrepte către sudul Italiei. Dincolo de 
Itaca si de celelalte Insule Ionice se afla Kerkyra; de acolo, după o scurtă 
călătorie pe mare, corăbiile ajungeau în sudul Italiei, și astfel s-a putut 
forma micuța colonie spartană de la Taras, întemeiată în anul 706 î.Hr. 
foarte aproape de Scoglio del Tonno, unde cu secole în urmă nativii din 
sudul Italiei obtinuserá mari cantități de ceramică miceniană. După 
8oo î.Hr., ceramica din Corint și din Eubeea (în vestul Egeei) a început 
să ajungă în Itaca, iar micuța cetate Aetos, unde au fost descoperite 
multe vase de ceramică corintică, era, se pare, un punct de tranzit; tot 
acolo se găsea și un sanctuar la care marinarii aduceau drept ofrandă 
mici obiecte precum mărgele de chihlimbar, amulete de bronz și podoabe 
de aur din Creta? Au supraviețuit foarte puţine dovezi ale prezenţei unui 
centru micenian puternic și înfloritor în Itaca, cu toate că Schliemann a 
făcut tot ce-a putut ca să găsească palatul lui Odiseu. Dar insula nu a 
fost zguduită de revoluţia de la sfârșitul Epocii Bronzului; vechile centre 
de cult au continuat să se dezvolte, iar persistenta vechilor populaţii si 
a obiceiurilor lor poate fi explicaţia faptului că în legătură cu acest erou 
a supraviețuit un fond mult mai bogat de povești decât în legătură cu 
ceilalți Nostoi. Pe la mijlocul secolului al VIII-lea, la Polis, a fost ridicat 
un sanctuar închinat lui Odiseu, iar grecii din secolele de mai târziu au 
crezut tot timpul că în acel loc Odiseu închinase niște trepiede de bronz 
în momentul în care, în sfârșit, ajunsese înapoi pe insula lui; cei ce i se 

închinau eroului au adus acolo, la rândul lor, trepiede, scoase apoi la 
iveală în urma săpăturilor arheologice.? 

Homer știa foarte bine că apele de dincolo de Egeea erau deja umblate 
de negutátori. El laudă îndrăzneala piraților și disprețuiește metodele 
mercantile ale comercianților, îl descrie pe un negustor fenician ca pe „un 
pisicher, ce-adusese necazuri și-amar tuturora“, căci natia lui era una de 
„pişicheri“ si de „ucigași marunti*.!° Homer rememorează nostalgic vre- 
murile în care forma ideală de schimb nu era negotul între comercianți, 
ci darurile pe care si le făceau unii altora războinicii cei nobili: „îi dăduse 
lui Menelau două căzi de argint, două trepiede și zece taleri de aur“. Ima- 
ginea lui Homer despre o societate eroică ce se conducea după codurile 
de conduită tradiționale l-a determinat pe Moses Finley să evoce o asa- 
numită „lume a lui Odiseu“ care a precedat lumea negustorilor greci, 
bazată pe comert.!! Dar Homer însuși era ambivalent. Prinții erau si ne- 
gustori. Zeii puteau fi și ei găsiți în postura de comercianţi. La începutul 
Odiseei Atena apare dinaintea lui Telemah, fiul lui Odiseu, sub chipul 
unui negustor de neam bun: „Mentes, cumintelui Anhialos fiu, mă tin 
eu pe lume, / Iara vâslașilor meșteri din Tafos le sunt eu stăpânul. / Dara 
acum cu o navă și soții mei mândri sosirăm, / Marea ca vinul prin larg 
străbătând, spre-o cetate de oameni, / Către Temesa, și, pentru aramă, 
duc fier din cel falnic.“12 Temesa este, în general, localizată undeva în 
sudul Italiei; însă de fapt ar putea fi oriunde. Fiindcă adevărul e că 
radarul homeric de-abia bătea până-n Italia. Homer îi menționează din 
când în când pe sicilieni, deși majoritatea referintelor apar în cântul 
XXIV din Odiseea, care e fie o încheiere târzie, contrafăcută, a lucrării, fie 
o versiune în mare parte coruptă a ceea ce existase înainte. 

Într-unul dintre cele mai cunoscute pasaje din Odiseea, Homer descrie 
întâlnirea dintre echipajul lui Odiseu și ciclopi. Aceasta poate fi citită ca 
o mărturie a fricii profunde pe care, de-a lungul secolelor în care și-au 
șlefuit cultura, grecii au simtit-o ori de câte ori au intrat în contact cu 
populaţii stranii si primitive. Lui Homer nu i-a fost deloc greu să facă 
diferenţa între binefacerile civilizaţiei și cele ale sălbăticiei. Ciclopii sunt 
»táfnosi, fără lege“, nu se deranjează să cultive pământul, ci totul crește 
de la sine și doar culeg ce au nevoie; „n-au ei nici sfat și-adunare, nici 
legi“ si duc o viata sălbatică, locuind în peșteri si neluându-i deloc in 
seamă pe vecini.? Mănâncă oameni și n-au nici un pic de respect pentru 
zei.!^ Dar, cel mai important, nu cunosc beneficiile comerţului: „N-au ei, 
Cyclopii, corăbii de fel, mândre, roșii-n obraze, / Nici meșteri să li le facă, 
trudind pe uscat să le-nalte, / Navele mândre si svelte, pe toate să le-nde- 
plinească, / Spre-alte cetăţi locuite tot călătorind, cum întruna / Oamenii 

de peste tot către alţii pe nave trec marea.“15 Prin contrast, Atena îl sfă- 
tuiește pe Telemah să încerce să afle vești despre tatăl lui și să „ia 
douăzeci de vâslași și-o corabie, care-i mai bună“, descriind insula lui 
drept un loc unde oricine era meşter în arta marináriei.!9 Aceasta era o 
societate în care deplasarea pe mare era ceva firesc si ușor. Era o societate 
mobilă care începea să ia contact cu societăţi din restul Mediteranei; fie 
că se aliau, fie că se aflau în competiţie, grecii și fenicienii începeau să 
dea naștere nu doar unei adevărate Renașteri în ținuturile lor de baștină, 
ci și unor vii societăţi urbane departe de casă; iar dincolo de ţinuturile 
în care ei înșiși se agezaserá, influența lor asupra celorlalte populaţii din 
Mediterana a fost profundă. 


II 


PRIMELE CONTACTE DINTRE GRECII DIN EGEEA (mai exact, din Eubeea) 
și ținuturile care aveau ieșire la Marea Tireniană au fost descrise cu entu- 
ziasm drept un moment „care a avut, pe termen lung, pentru civilizația 
occidentală o importanță mai mare decât a oricărui alt moment de progres 
din Antichitate“. A fost un moment important nu doar pentru ţinuturile 
italiene în care au ajuns cei dintâi negustori și coloniști greci, ci și pentru 
ţinuturile lor natale, care au devenit centre comerciale înfloritoare: după 
ce prestigiul cetăților din Eubeea a palit, Corintul a ajuns să domine co- 
mertul, trimițând către vest mii de obiecte de ceramică de calitate si 
aducând de acolo materii prime precum metale și alimente; iar după 
Corint, în secolul al V-lea î.Hr. a venit rândul Atenei să obţină o poziţie 
dominantă asemănătoare. Toate aceste resurse și contacte externe le-au 
permis ținuturilor grecești să aibă parte de marea lor Renaștere de dupa 
prăbușirea civilizaţiei din Epoca Bronzului și să răspândească în străi- 
nătate obiecte realizate în diversele stiluri preferate de meșterii și artiștii 
greci, ceea ce a făcut ca arta grecilor să devină model pentru artiștii iberici 
și etrusci din vestul îndepărtat. A scrie istoria civilizaţiei grecești ca pe o 
poveste despre ascensiunea Atenei și a Spartei fără prea multe referiri la 
apele din centrul și vestul Mediteranei e ca și cum ai scrie istoria Renaște- 
rii italiene de parcă totul s-ar fi petrecut doar la Florenţa și la Veneţia. 
Primele contacte dintre greci și Golful Napoli datează încă din pe- 
rioada miceniană, dacă ne luăm după resturile de ceramică descoperite 
pe insula Vivara. Locuitorii de pe insula Eubeea și-au stabilit o bază si 
pe insula vecină, Ischia, pe la 750 î.Hr. Nu există însă dovezi că ar fi ales 
în mod conștient să meargă exact pe urmele strămoșilor lor din Epoca 

Bronzului; e, de asemenea, ciudat că în Epoca Fierului prima așezare 
grecească din Italia se afla atât de departe în largul Mării Tireniene. A 
urmat, nu după mult, o nouă așezare, pe uscat, la Kyma (Cumae) — în 
același mare golf.!? O jumătate de veac mai târziu, spartanii au întemeiat 
o colonie la Taras (Taranto), în călcâiul cizmei italice, la o distanţă ușor 
de parcurs pe mare fata de Insulele Ionice și față de Golful Corintic, iar 
acesta pare un loc mult mai logic pentru o primă încercare de așezare 
pe pământitalic. Si totuși, se știe că la acea vreme fenicienii călătoriseră 
deja pe mare până în Africa de Nord și chiar dincolo de Gibraltar, până-n 
Tartessos. Oamenii porneau în acele călătorii lungi si ambitioase cu un 
scop foarte clar: căutau metale, fie că era vorba de cuprul și fierul din 
Toscana si din Sardinia sau de argintul din Sardinia si din sudul Spaniei. 
Într-o relatare grecească târzie despre călătoriile fenicienilor la Tartessos 
se povestește despre uimirea celor care ajungeau în vestul îndepărtat și 
vedeau toate bogăţiile de acolo, dar si cum negustorii duceau untdelemn 
în Apus, de unde se întorceau cu „atât de mult argint, încât de-abia îl 
mai puteau păstra si primi, iar după ce plecau din acele locuri erau nevoiți 
să-și facă din tot acel argint nu doar obiectele de care aveau nevoie, ci 
chiar și ancorele*!?. Există, după cum vom arăta, destule dovezi cá în 
acea zonă grecii si fenicienii intretineau legături de prietenie, asa încât 
deschiderea rutelor maritime din regiune pare să fi fost o inițiativă co- 
mună, cu toate că așezările cele mai importante, precum Cartagina și 
Kyma, au dobândit o identitate etnică distinctă (în cazul cetăților gre- 
cești, nu o identitate greacă, ci una eubeeană, doriană sau ioniană). 
Legăturile dintre Eubeea si Ischia rămân un mister de la un capăt la 
altul. Si încă nu e clar de ce tocmai Eubeea a ajuns, după lunga perioadă 
de criză din timpul „Epocii Întunecate“, cea mai importantă așezare si 
cel mai important centru de comerț de dincolo de mare.” Eubeea este o 
insulă lungă, plină de vegetaţie care mărginește Grecia continentală; 
distanţa faţă de uscat este de doar câţiva kilometri, desi Hesiod, de 
exemplu, povestește cu câtă (nejustificată) frică traversa el până și acel 
canal îngust. Explicaţia cea mai plauzibilă este că cele mai importante 
cetăţi de pe insulă, Chalcis și Eretria, aveau în stăpânire bogate resurse 
naturale si începuseră să le exploateze prin negotul cu Atena si cu 
Corintul. Eubeea era bogată în cherestea, materie primă esenţială pentru 
constructorii de corăbii; de altfel, într-unul dintre imnurile homerice — o 
serie de poeme închinate zeilor, compuse prin secolul al VII-lea sau al 
VI-lea î.Hr. în stil homeric — dedicate lui Apollo insula este descrisă ca 
fiind „faimoasă pentru corăbiile ei“. O altă bogăţie era vinul — cuvântul 

vechi grecesc pentru „vin“, woinos, a fost preluat în Italia, unde etruscii 
l-au transformat într-un cuvânt pe care romanii l-au folosit apoi sub 
forma vinum.?! Numele uneia dintre cetăţile de pe insulă, Chalcis, su- 
gerează că regiunea era bogată și în cupru (khalkos), iar la Lefkandi, tot 
în Eubeea, au fost descoperite matrițe pentru turnarea picioarelor de 
trepiede datând de pe la sfârșitul secolului al X-lea î.Hr. Lefkandi era, 
la acea vreme, un centru înfloritor. Tot acolo a fost scoasă la iveală, în 
urma săpăturilor arheologice, o clădire masivă, care avea în capăt o 
absidă: are dimensiunea de 45/10 metri, datează dinainte de 950 î.Hr., e 
construită din cărămidă, are fundaţie de piatră și acoperiș din stuf. Era 
mausoleul unui mare războinic: acesta a fost găsit înfășurat într-o mantie 
de in din care au supraviețuit doar fâșii, alături de sabia și de lancea lui 
de fier, iar în Lumea de Dincolo îl insotiserá si trei cai. În același mausoleu 
fusese înmormântată și o femeie, cu bijuterii de aur și agrafe de bronz 
si de fier.22 

Locuitorii de pe insula Eubeea nu-și îndreptau toate eforturile doar 
asupra Ischiei. Într-adevăr, scopul lor era să transforme Chalcisul si 
Eretria în puncte de mare interes pentru rețelele comerciale din vestul 
si estul Mediteranei. Încă din secolul al XI-lea î.Hr. pe coasta siriană a 
ajuns ceramică din Lefkandi, iar legăturile cu Siria au fost întărite și mai 
mult odată cu instalarea unui punct de comerț la al-Mina, pe la 825 î.Hr. 
Înainte de cel de-al Doilea Război Mondial, în acel sit a făcut săpături 
arheologice Sir Leonard Woolley, care a demonstrat cu dovezi clare că 
locul era un important centru comercial și industrial, de unde porneau 
mărfuri în toate direcţiile: la est — către puternicul imperiu asirian, în 
jos pe coastă — către Tir si Sidon, dincolo de largul mării — către ţinutul 
grecesc Yavan, lonia.2 Si mai strânse erau relaţiile cu Ciprul, care era 
punct de acces către cetăţile din Siria, din sudul Anatoliei și din Delta 
Nilului. Era un loc unde se întâlneau toate culturile de pe țărmurile mării; 
colonia feniciană Kition se dezvoltase și ea destul de mult datorită negusto- 
rilor si coloniștilor greci care locuiau în bună pace acolo. În siturile arheo- 
logice de pe insula Eubeea au mai fost descoperite capul de la un buzdugan 
de bronz si multe alte obiecte de aur, faianţă, chihlimbar si cristal de 
stâncă provenind din Egipt sau din Levant.” Fasiile din vesmántul bogat 
descoperit în mormântul rázboinicului din Lefkandi arată că tesáturile 
de bună calitate erau o altă atracţie locală; reputaţia coastei siriene ca 
loc în care se găseau haine și vopsele de calitate a făcut ca grecii să-și 
întoarcă privirile către Levant. Si astfel Eubeea a ajuns, în secolul al 
IX-lea î.Hr., cea mai prosperă regiune a lumii grecești, în afară de Ciprul 
în parte elenizat. E mai puţin clar însă cine adusese toate acele bunuri 

în Eubeea. Dezvoltarea masivă a zonei începuse deja înainte ca marinarii 
din Chalcis și din Eretria să se fi stabilit la Ischia, în secolul al VIII-lea 
î.Hr. Probabil că negustorii care soseau din Cipru și din Levant nu erau 
greci, ci fenicieni; astfel se explică și relatările poeţilor greci arhaici de- 
spre cunoștințele bogate și tehnicile avansate ale navigatorilor fenicieni. 

Un alt mister rămâne ce anume obțineau eubeenii în schimbul bunu- 
rilor aduse din Cipru și din Levant. Odată ce au deschis rute comerciale 
către vest, au câștigat accesul la resurse importante de metale (cupru și 
fier), fiindcă se pare că resursele locale nu mai erau suficiente pentru a 
satisface cererea din ce în ce mai mare de produse orientale din partea 
eubeenilor. Era vorba mai ales de produse din care la săpăturile arheolo- 
gice s-au găsit foarte puţine resturi: saci cu cereale, amfore pline cu vin 
și untdelemn, sticlute de parfum. Când ceramica din Eubeea a ajuns în 
locuri îndepărtate precum regatul Israelului sau Cilicia, în sudul Anato- 
liei, probabil că a fost apreciată și pentru aspectul ei, dar ce conta mai 
mult era, cu siguranţă, conținutul. Așadar, pe măsură ce creștea comerțul, 
creştea și nevoia de a plăti pentru din ce în ce mai multe produse orientale 
de lux, iar negustorii căutau să-și facă tot mai multe provizii de metale 
și de alte bunuri pe care le puteau folosi drept plată; și așa au ajuns 
eubeenii până pe Marea Tireniană. Aveau contacte directe sau indirecte 
cu Sardinia, pentru care stau drept mărturie obiectele de ceramică des- 
coperite acolo, de origine eubeeaná, sau cel putin în stil eubeean. Si mai 
multe resurse de fier se găseau pe țărmurile si în hinterlandul Toscanei, 
o regiune cu așezări prospere care tocmai se uneau în bogata cultură 
urbană a etruscilor. Așadar, treptat-treptat, eubeenii au început să sta- 
bilească contacte cu ţinuturile din jurul Mării Tireniene, mai întâi prin 
intermediul fenicienilor, iar apoi cu propriile corăbii. 

Ischia a fost baza pe care și-au ales-o eubeenii și căreia i-au pus stra- 
niul nume Pithekoussai, „locul maimutelor“; una dintre atracțiile insulei 
erau viile, iar o alta, poziţia ei ferită, departe de țărm — un punct din 
care negustorii puteau porni, în căutare de produse, înspre sudul și cen- 
trul Italiei și înspre insulele italice.25 Între cca 750 și cca 7oo î.Hr., în 
locul cunoscut azi sub numele de Lacco Ameno a funcționat un înfloritor 
centru comercial si industrial, iar drept mărturie a legăturilor dintre 
această așezare îndepărtată și lumea greacă ne-au rămas două descoperiri 
arheologice impresionante. Una este o cupă de băut din lut, produsă în 
Rhodos și așezată în mormântul unui băiețel care murise la doar zece 
ani; la ceva vreme după ce fusese confecționată, cupa fusese decorată și 
cu o inscripţie în formă de inimă: 

Nestor avea o cupă numai bună de băut, dar oricine o va goli va fi pe dată cuprins 
de dorul Afroditei cu frumoasă cununá.?6 


Cupa lui Nestor, după cum se povestește în Odiseea, era făcută din aur, 
dar vinul turnat în ea primea o tărie pe care aurul singur nu i-o putea 
da.?” Multe dintre caracteristicile acestei inscripţii sunt uimitoare. E 
folosită o versiune a alfabetului grecesc pe care o adoptaseră locuitorii 
din Chalcis, iar acesta e un argument în favoarea ipotezei că inscripția 
nu a fost făcută la Rhodos în același timp cu cupa în sine, ci a fost adă- 
ugatá de grecii din Eubeea, care invátaserá alfabetul de la fenicienii ve- 
niti in ţinuturile lor. Eubeenii au fost cei care au dus alfabetul până 
departe ín vest, la populatiile italice, iar versiunea lor de alfabet (mai 
degrabá decát versiunea aticá, asimilatá in lumea greacá) a fost cea care 
a dat nastere alfabetului etrusc si alfabetului latin, derivat din cel etrusc. 
Cei doi hexametri de pe cupa lui Nestor reprezintá singurele versuri care 
au mai supravietuit din secolul al VIII-lea, in afará de canonul homeric. 
Referinta la Nestor este o dovadá in plus a roluluicentral pe care il avea 
Războiul Troian în viata și în mentalitatea grecilor arhaici. O dovadă a 
legăturii cu Rhodosul (fie ea directă sau prin intermediul Chalcisului și 
al Eretriei) este faptul că la Ischia arheologii au descoperit un bogat 
inventar de aryballoi, sticlute de parfum produse în Rhodos, care, după 
ce erau golite în cadrul riturilor funerare, erau depuse, și ele, în cimitire. 

A doua descoperire impresionantă de la Lacco Ameno este un mic vas, 
sau crater, pe a cărui bordură este înfățișat naufragiul unei corăbii. E 
primul obiect de acest fel, prima pictură narativă care a supraviețuit și 
care a fost scoasă la lumină dintr-un sit din Italia; ba mai mult, era de 
proveniență locală. O corabie asemănătoare cu cele pictate mai târziu 
pe ceramica din Corint s-a răsturnat, iar marinarii se zvârcolesc în mare, 
înotând din răsputeri ca să nu piară, numai că unul dintre ei s-a înecat 
deja, iar altul e pe cale să fie înghiţit de un pește uriaș — și se pare că 
n-a scăpat, dacă ne uităm puţin la următorul cadru, în care apare același 
pește mare, ghiftuit, stând aproape la verticală pe propria-i coadă. Nimic 
din această imagine nu mai apare altundeva, nici în Odiseea, nici în alte 
povești despre eroii întorși acasă după Războiul Troian; e posibil ca 
povestea înfățișată pe crater să fi fost una locală, bine cunoscută printre 
oamenii din zonă, despre niște marinari care se aventuraseră în larg, dar 
nu se mai întorseseră niciodată. În mormintele din Pithekoussai s-au 
mai descoperit și alte obiecte care atestă cât de important era comerțul 
maritim pentru locuitorii din regiune. Printre ele, câteva vase de ceramică 
neagră pictată în stilul cunoscut sub numele de bucchero, ajunse acolo 

din Etruria, dinspre sud; eleganța acestor vase constă mai degrabă în 
forma lor decât în decoraţiuni. Legăturile cu estul erau poate cele mai 
vii; cam o treime dintre mormintele ce datează din a doua jumătate a 
secolului al VIII-lea î.Hr. conțineau obiecte de origine levantină sau pro- 
duse sub influenţă levantină.% Pe o amuletă în formă de scarabeu desco- 
perită în mormântul unui copil este inscripționat numele faraonului 
Bocchoris, ceea ce permite datarea obiectului pe la 720 î.Hr.; numele 
aceluiași faraon se regăsește si pe un vas de faianță descoperit în situl 
etrusc de la Tarquinia, încât putem bănui că traficul comercial pornea 
din Egipt, trecea probabil prin Fenicia sau prin așezarea al-Mina din 
Siria și lua sfârșit în Grecia și apoi în Marea Tireniană; Pithekoussai nu 
era deci sub nici o formă capăt de drum, căci negustorii au tot înaintat 
până ce au ajuns pe ţărmul Siciliei, bogat în metale. Exact așa cum feni- 
cienii care s-au aventurat dincolo de mare au ajuns negustori mai ocupați 
și mai prosperi decât fenicienii din Levant, și eubeenii din vestul înde- 
părtat și-au construit propria lume comercială, extrem de vie, care lega 
Pithekoussai de Siria, Rhodos, Ionia și poate chiar de Corint. 

Mulţi oameni din Pithekoussai erau negustori, dar mai existau și 
meșteșugari. De vreme ce la Ischia nu se găseau metale, faptul că a fost 
descoperit o bucată de zgură de fier provenind, probabil, de pe insula 
Elba atestă că exista o puternică legătură cu Etruria. Au mai fost 
descoperite și câteva creuzete, și, de vreme ce au supraviețuit până și 
mici bucăţi de sârmă și mici fragmente de lingouri, e clar că în zonă se 
confectionau si obiecte de bronz si de fier. Era, se pare, o comunitate de 
expatriati, foarte muncitori, care la sfârșitul secolului al VIII-lea î.Hr. 
număra, potrivit celor mai credibile estimări, între 4 800 si 9 800 de oa- 
meni. O comunitate care, în timp, a devenit o mică așezare comercială 
și apoi o cetate destul de întinsă, unde s-au stabilit nu doar greci, ci si 
fenicieni și italieni veniți de pe continent. De exemplu, pe un recipient 
care conținea rămășițele pământești ale unui prunc se poate vedea un 
simbol fenician.2% Doar pentru cá Pithekoussai era o așezare întemeiată 
de greci, nu trebuie să presupunem imediat si că era locuită doar de greci, 
în speţă de eubeeni. Mestesugarii străini erau cu siguranţă bine-veniti 
dacă aduceau cu ei propriile stiluri și tehnici de lucru, fie că erau olari 
din Corint, care au început să se așeze în apropiere, la Kyma, de pe la 
725 î.Hr., sau sculptori fenicieni, care puteau satisface cererea populațiilor 
italice de bunuri orientale. Pithekoussai devenise, așadar, canalul prin care 
stilurile „orientalizante“ pătrundeau în vest. Locuitorii din zonă observa- 
seră că mai toate comunităţile rurale din sudul Etruriei, din ce în ce mai 

înfloritoare, precum Veii, Caere și Tarquinia, erau tot mai dornice de 
produse orientale, așa că le vindeau celor dintâi etrusci exact ceea ce-și 
doreau, primind în schimb metale din nordul Etruriei. Nu putem ști însă 
dacă observaseră și grupul de așezări care apăruse în jurul celor șapte 
coline italice, de-a lungul fluviului Tibru, chiar la sud de Etruria. 


III 


TUCIDIDE POVESTEȘTE cum cetăţile din Eubeea au fost zdrobite în 
„Războiul Lelantin“*, pe care-l descrie drept cel mai sângeros război 
izbucnit între greci înainte de Războiul Peloponesiac. Dar acest conflict 
este aproape imposibil de datat și știm foarte puţine lucruri despre ceea 
ce s-a întâmplat cu adevărat; e posibil să fi fost o luptă pentru controlul 
asupra resurselor de cupru și de fier care se găseau în subsolul câmpiei 
lelantine sau pentru viile și pășunile din acea câmpie.% În orice caz, 
Eubeea şi-a atins apogeul pe la anul 700 î.Hr. Un „pionier“ precoce, insula 
n-a reușit să-și mențină supremaţia atunci când alte centre, precum 
Corintul, i-au devenit adversari puternici. Corintul s-a îmbogăţit de pe 
urma comerțului cu vestul. Homer descria deja cetatea ca fiind aphneios, 
„bogată“.31 Pindar, poetul traditionalist din secolul al V-lea î.Hr., cântă 
Corintul în ale sale Ode olimpianice astfel: „Casa deschisă celor de un 
neam / Şi străinilor loc de repaos primitor, / Norocosul Corint îl vestesc, 
/ Istmicului Poseidon pridvor îmbobocit...“32. În secolul al V-lea î.Hr. 
Corintul era de trei ori mai mic decât Atena, ca teritoriu si ca populație; 
dar a reușit să profite de pe urma acestei situaţii pentru a obţine mari 
profituri din comerțul de pe tot cuprinsul Egeei și, poate în și mai mare 
măsură, din comerțul desfășurat din Grecia până-n vest, în Marea Adria- 
tică, Marea Ionică si Marea Tireniană. Cum se aflau chiar pe ruta care 
lega nordul Greciei de Pelopones, corintienii puteau obţine beneficii și 
de pe urma comerțului pe uscat ce se desfășura de-a lungul istmului.?? 
Locuitorii din teritoriile care, probabil, pe atunci încă erau doar un grup 
de așezări la poalele Acrocorintului au început să stabilească legături 


* Așa-numitul Război Lelantin s-a desfășurat cel mai probabil la sfârșitul secolului 
al VIII-lea î.Hr. (cca 710—650 î.Hr.), între cetăţile grecești Chalcis și Eretria. De partea 
cetăţii Chalcis erau aliații săi Corint, Sparta, Samos si Thessalia, iar în jurul Eretriei 
se formase o alianță compusă din Megara, Chios, Mesenia, Argos, Eghina și Milet. E 
sigur că a existat o înfruntare între Eghina și Samos care s-a soldat cu pierderi grele 
de ambele parti, însă nu e clar de partea cui a fost victoria finală. (N. tr.) 

cu restul lumii grecești de pe la goo î.Hr., când, de altfel, ceramica co- 
rintică protogeometricá a ajuns in Beotia; pe la 800 î.Hr., deja multe 
obiecte de ceramică corintică au ajuns la Delphi sub formă de ofrande 
votive.*4 Iar pe la mijlocul secolului al VIII-lea î.Hr. și mai multă ceramică 
corintică a ajuns la Pithekoussai, și de acolo mai departe, până-n Etru- 
ria. În secolul al VII-lea î.Hr., corintienii şi-au dezvoltat propriile porturi 
de o parte și de alta a istmului: Lechaion, în Golful Corintic, și Kenchreai, 
pe unde se intra în Egeea, prin Golful Saronic — aici apele erau mai calme, 
însă accesul dinspre Corint era mai anevoios și mai lent. Nu mai puţin 
importantă a fost construirea unei imense sine de cală, numită diolkos, 
un fel de pârtie pe unde echipele de sclavi corintieni puteau trage pe 
bușteni corăbiile pe uscat dintr-un port într-altul. Doar Aristofan a putut 
avea atâta imaginaţie încât să compare acel diolkos cu un act sexual: „Ce 
mai e si treaba asta cu Istmul? Îţi freci penisul in sus și-n jos mai ceva 
decât freacă toti corintienii ăia corăbiile încolo si-ncoace pe diolkos!“** O 
dovadă a faptului că la acea vreme Corintul avea legături strânse atât 
cu estul, cât și cu vestul — cu Chiosul, Samosul și Etruria — sunt obiectele 
de ceramică descoperite chiar în siturile din Corint.37 Tucidide confirmă 
și el că într-adevăr Corintul era un centru important pentru construcția 
de corăbii, căci „se spune că primele trireme construite vreodată în Grecia 
au fost făcute in Corint“38. 

Pe la 625-600 î.Hr., Periandros, tiranul Corintului, a încheiat un tratat 
cu conducătorul Miletului (pe coasta Asiei Mici) prin care căuta să-și 
creeze o rețea de alianțe până departe în Ionia si în Egipt — nepotul tira- 
nului, Kypselos, era poreclit Psammetichos, după numele unui faraon cu 
care Periandros avusese legături de afaceri. O așezare comercială ionia- 
nă s-a dezvoltat la Naukratis, în Delta Nilului, unde bineînțeles că nu 
după mult timp a apărut și ceramica corinticá.?? Pe la mijlocul secolului 
al VI-lea î.Hr., grecii din Italia si din Sicilia cumpărau aproape exclusiv 
ceramică corintică, preferând-o oricăror oferte concurente. Pe la sfârșitul 
secolului al VIII-lea î.Hr., cartaginezii imitau și ei modelele corintiniene, 
după care a și urmat acolo o mică invazie de ceramică corintică autentică. 
Iar etruscii au ales să cumpere de la corintieni cele mai de pret obiecte, 
precum vasul Chigi, care datează de pe la 650 î.Hr. si e considerat cea 
mai prețioasă piesă de ceramică ce ni s-a păstrat de la meșterii corintieni. 
De-abia în secolul al VI-lea î.Hr. Atena a ajuns să domine exporturile de 
ceramică înspre Italia.% 

Nimeni nu trebuie să creadă însă că aceste legături comerciale din 
ce în ce mai extinse cu estul și cu vestul rezistau doar datorită cererii de 
ceramică corintică, oricât de elegantă si de pretuitá era aceasta; în cetate, 

zonele special amenajate pentru producția de ceramică nu erau vaste. 
Mare parte din ceramică era folosită drept balast la bordul corăbiilor 
doldora de produse perisabile, dintre care o trecere deosebită aveau 
covoarele, păturile și hainele fine de in, de diverse culori — stacojiu, violet, 
roșu aprins și verde marin.*! Confectionarea unor asemenea obiecte de- 
pindea de resursele de coloranţi și de aceea legăturile cu negustorii de 
purpură fenicieni erau pe atunci foarte importante. Unul dintre punctele 
de contact comercial era emporiul de la al-Mina, în Levant, unde se întâl- 
neau si făceau negot grecii, fenicienii, arameicii și alte populații. Dar 
forţa Corintului consta tocmai în diversitate. Negustorii de acolo aveau 
de vânzare produse agricole, produse de la animale, cherestea, articole 
rare, ţigle de teracotă (trimise în cantităţi mari către sanctuarele de la 
Delphi, așa încât aproape orice clădire de acolo, în afară de cele al căror 
acoperiș era de marmură, avea acoperiș din ţigle de lut corintian). Obiec- 
tele mici de bronz erau în topul exporturilor, ca și armele și armurile de 
bronz și de fier, pentru care Corintul a și devenit celebru încă de pe la 
700 î.Hr. 

Preţul succesului era invidia, si au fost momente când, în timpul răz- 
boaielor cu vecinii, portul Lechaion a căzut în mâinile inamicilor Corin- 
tului. Dar principala politică a cetăţii era să încerce să menţină pacea 
cu cât mai mulți dintre vecini, ceea ce a și reușit, până la izbucnirea 
Războiului Peloponesiac, la sfârșitul secolului al V-lea î.Hr. La urma 
urmelor, conflictele pe mare și pe uscat nu erau deloc în favoarea unei 
cetăți comerciale. Dar nu e foarte clar dacă acest comerț se desfășura cu 
corăbii corintiene. Numărul mare de amfore de proveniență cartagineză 
descoperite în Corint, dintre care cele mai vechi datează de pe la 460 
î.Hr., ar putea fi o dovadă cá la acea vreme era în plină desfăşurare un 
puternic comerţ, cu alimente între Corint si vestul Mediteranei, susținut 
atât de corintieni, cât si de cartaginezi. S-a afirmat că principalul produs 
care pornea către Corint în acele amfore era sosul numit garon (în latină, 
garum), preparat din intestine de pește și adus de foarte departe, chiar 
si din punctul de comerț fenician de la Kouass, din Marocul atlantic.*4 
Amfore confecționate în Corint între sfârșitul secolului al VIII-lea și mijlo- 
cul secolului al III-lea î.Hr. au fost descoperite pe tot cuprinsul Medi- 
teranei de vest, până departe în Algeciras și Ibiza, dar și în sudul Italiei 
și în aşezările grecești din Cirenaica (coasta de est a Libiei). Aceste reci- 
piente fuseseră, evident, umplute cu ceva, iar faptul că s-au păstrat în 
număr atât de mare ne arată că era în plină desfășurare un bogat comerț 
cu cereale, vin și untdelemn; pe măsură ce creștea populaţia din orașele 

maritime ale Greciei continentale, creștea și cererea de grâne din zone 
precum Sicilia, iar prin Golful Corintic s-a creat o punte de legătură între 
grecii din vest și ţinuturile lor străvechi. Corintul a răspuns vânzându-le 
clienţilor din Sicilia si chiar de mai departe surplusul de untdelemn și 
vin din regiunile asupra cărora cetatea avea controlul.* 

Dezvoltarea spectaculoasă a Corintului stârnește multe întrebări cu 
privire la economia Mediteranei antice. Moses Finley consideră că la 
baza tuturor bogățiilor stau agricultura și comerțul local cu articole ne- 
cesare vieţii de zi cu zi; tot el afirmă că pe atunci volumul comerțului cu 
produse de lux era mult prea mic ca să fi putut genera creșterea eco- 
nomică atât de vizibilă a Corintului și, mai apoi, a Atenei. Findley s-a 
folosit de concluziile la care ajunseseră arheologii cu privire la sistemul 
schimburilor de daruri pentru a afirma că la acea vreme acesta era tipul 
prioritar de relații de pe urma cărora oamenii căutau să obţină profit. 
Însă dovezile arheologice arată exact opusul.4® De exemplu, corintienii 
începuseră să folosească monede de argint încă de la mijlocul secolului 
al VI-lea î.Hr., iar tezaurele de monede descoperite în sudul Italiei sunt 
o dovadă că acele monede ajunseseră până în vest încă de la sfârșitul 
secolului al VI-lea î.Hr. Primul sistem monetar cunoscut își are originea 
în Lidia, în Egeea, dar încă nu se știe sigur dacă de acolo achiziționa 
Corintul argint, chiar dacă e clar de unde preluase ideea unui sistem 
monetar. Într-adevăr, e posibil ca principalul motiv pentru care corintienii 
au început să bată monede să fi fost regularizarea taxelor pentru negus- 
torii care le foloseau cele două porturi si diolkos-ul.*’ În orice caz, comer- 
ciantii erau ceva mai mult decât acei agenţi care se ocupau cu schimburile 
de daruri pe la anul 600 î.Hr. 

Două figuri importante din istoria timpurie a Corintului confirmă 
această teorie. Una este cea a lui Periandros, al cărui tată condusese o re- 
volutie împotriva dinastiei Bacchiazilor, după ce aceasta se aflase multă 
vreme la conducerea cetátii. Periandros a domnit în Corint din 627 
până în 585 î.Hr.; această perioadă a fost, în termeni economici, o epocă 
de aur. Dar Herodot îi atribuia personajului multe dintre defectele unui 
adevărat tiran: și-ar fi ucis soția, pe nume Melissa, și ar fi facut amor cu 
cadavrul ei; furios pentru moartea fiului său pe insulă, ar fi aruncat în 
sclavie 300 de tineri din Kerkyra și i-ar fi trimis în Lidia ca să fie castrati. 
Pentru Aristotel, Periandros era prototipul tiranului neîndurător. Dar 
tot Aristotel relatează undeva că Periandros își rotunjea veniturile din 
colectarea de taxe din pieţe si din porturi, și că acesta era un lucru just; 
unii chiar îl numărau printre cei Sapte Invatati ai Antichităţii.+ Ce-i 

drept, surse mult mai târzii afirmă cu convingere că Periandros era un 
inamic al luxului, că odată ar fi dat foc tuturor hainelor scumpe ale femei- 
lor bogate din Corint si că ar fi interzis printr-o lege cumpărarea de sclavi, 
ca să-și pună la muncă propriii supuși. Detesta lenea. Ce e important 
de remarcat din toată povestea este că a ajuns până la noi amintirea unui 
conducător a cărui politică a fost să creeze bunăstare. 

Cealaltă figură importantă este aristocratul Demaratos, din dinastia 
Bacchiazilor, a cărui carieră este descrisă în detalii de-abia mai târziu, 
în vremea împăratului Augustus, de către Dionysios din Halicarnas, nu 
tocmai cel mai de încredere autor. Când dinastia lui a fost înlăturată de 
la putere, se pare că Demaratos a fugit în Tarquinia, pe la 655 î.Hr., si 
s-a căsătorit cu o nobilă de acolo; aceasta i-a dăruit un fiu, pe care l-au 
numit Tarquinius si care avea să devină primul rege etrusc al Romei. Se 
mai spune și că Demaratos ar fi adus cu el multi mestesugari.?! Exista, 
cu siguranţă, o diasporă corintiană, iar Bacchiazii au fost foarte activi 
întemeietori de colonii corintiene dincolo de mare. Pe la anul 733 î.Hr., 
de exemplu, au fundat Siracuza, care avea să devină cea mai puternică 
cetate grecească din Sicilia; tot cam pe-atunci au întemeiat o colonie și 
la Kerkyra, cu care au avut uneori, mai apoi, relaţii dificile 52 Fiind una 
dintre așezările corintiene de pe coasta Epirului și a Iliriei, din Kerkyra 
s-a desprins mai târziu o altă colonie, Epidamnos (astăzi, Durrés, în 
Albania). Kerkyra și Siracuza protejau comerțul către Adriatica și pe cel 
din Marea Ionică. Coloniile din Adriatica ofereau acces la resursele de 
argint din Balcani — de unde și Corintul aducea argintul folosit apoi pen- 
tru baterea monedelor. Atunci când, la începutul secolului al IV-lea î.Hr., 
tiranul Dionysios al Siracuzei tot încerca să obţină supremaţia în centrul 
Mediteranei, a „decis să întemeieze cetăţi în Marea Adriatică“ și de-a 
lungul tármurilor Mării Ionice „ca să asigure drumul către Epir și să 
aibă acolo propriile cetăţi care puteau deveni porturi temporare pentru 
corăbii“.5% Aceeași ipoteză ar putea fi valabilă și cu privire la întemeierea 
Siracuzei și a Kerkyrei: scopul întemeierii acestor așezări era protejarea 
rutelor comerciale deja existente, sau absorbția excesului de populaţie 
pe care Corintul nu-și mai permitea să-l hrănească?5% Pe măsură ce colo- 
niștii și-au consolidat controlul asupra noilor lor teritorii, au reușit încet, 
încet să facă să funcționeze și un comerț cu produse de bază, precum cerea- 
lele, și deci să reducă presiunea asupra propriilor resurse, pentru ca apoi 
cetatea-mamă să fie liberă să se dezvolte fără nici un fel de îngrădiri. 

Până la urmă, revenim mereu la întrebarea: ce a fost mai întâi, oul, 
sau găina? Căci la acea vreme existau multe motive care-l puteau deter- 
mina pe un orásean grec să se aventureze dincolo de mare: în vârful 

ierarhiei sociale erau exilatii politic; mai jos, negustorii si proprietarii 
de corăbii, care vânau mereu noi piețe; apoi meșteșugarii, care-și dădu- 
seră deja seama că pentru produsele lor exista cerere mare până foarte 
departe, în Italia și în sudul Franței; mai erau apoi si oameni simpli care 
căutau, în teritoriile din vest, pământuri pe care să le cultive. Colonizarea 
nu a fost un simptom al sărăciei din locurile de unde se pleca, ci dimpo- 
trivă, un semn al bunăstării acelor locuri și al dorinței de a construi mai 
departe, în urma și pe baza succeselor mai vechi repurtate de Corint si 
de alte cetăţi din care s-au desprins mai apoi noi așezări în Mediterana. 
Si totuși, după cum ne demonstrează cariera lui Demaratos din Corint, 
grecii mai aveau la orizont și alte ţinuturi în care puteau să se așeze ca 
oaspeţi ai puternicelor populații indigene. Cea mai importantă dintre 
aceste populaţii au fost, de departe, etruscii. 


3 


Triumful tirenienilor 
800 i.Hr.—400 î.Hr. 


ETRUSCII AU FOST IMPORTANTI nu doar pentru mormintele lor pictate 
a căror frumuseţe l-a captivat pe D.H. Lawrence, pentru misterul care 
învăluie locul unde-și află originile limba lor cu totul aparte și pentru 
puternica amprentă pe care au lăsat-o asupra Romei timpurii. Civilizaţia 
lor a fost prima apărută în vestul Mediteranei sub imboldul culturilor 
care care se cristalizaseră deja în estul Mediteranei. Cultura etruscă 
este uneori luată-n râs, sub motiv că ar fi o cultură imitativă, iar unul 
dintre cei mai distinși experți în arta grecească i-a etichetat pe etrusci 
drept „niște barbari grosolani“!; toate produsele lor care corespundeau 
înaltelor standarde grecești erau considerate realizări ale unor artiști 
greci, iar restul erau dispretuite drept dovezi ale incompetentei lor 
artistice. Totuși, majoritatea cercetătorilor laudă, ca și Lawrence, vitali- 
tatea și expresivitatea artei lor, chiar și în cazurile în care aceasta nu se 
mai plia pe viziunea clasică despre gust și perfecțiune. Dar ceea ce 
contează cel mai mult este tocmai puternica amprentă pe care Grecia si 
Orientul au lăsat-o asupra Etruriei, alături de varietatea culturilor est- 
mediteraneenerăspândite până departe în vest și de legăturile comerciale 
strânse pe care Italia centrală — unde, în trecut, micenienii ajunseseră 
arareori — le-a stabilit atât cu Egeea, cât si cu Levantul. Toate acestea 
erau parte dintr-o mișcare mai amplă care, în diverse feluri, cuprinsese 
și Sardinia și Spania mediteraneeană. 

Odată cu ascensiunea etruscilor — construirea primelor cetăţi în Italia, 
în afară de coloniile grecești timpurii, consolidarea puterii maritime etrusce, 
stabilirea unor legături comerciale între Italia centrală și Levant —, geo- 
grafia culturală a Mediteranei a trecut printr-un îndelungat proces de 
transformare. De-a lungul tármurilor vestice ale Mediteranei au apărut 
și s-au dezvoltat societăți urbane foarte complexe; acolo, produsele din 
Fenicia si din Egeea erau mereu la mare căutare, ceea ce a dus la apariția 

unor noi stiluri artistice, care îmbinau armonios tradițiile locale cu tra- 
ditiile din Orient. Pe noile rute comerciale care legau Etruria de zona de 
est soseau nu doar negustorii greci și etrusci, ci și zeii și zeițele grecilor 
și fenicienilor, iar acestea din urmă (împreună cu o panoplie de mituri 
despre Olimp, povești de la Troia și legende cu eroi) au cucerit în mod 
decisiv populaţiile din Italia centrală. S-au creat astfel vaste piețe de 
desfacere pentru vasele de calitate superioară care soseau din Corint și, 
mai târziu, de la Atena; într-adevăr, vase grecești de cea maibună calitate 
au fost descoperite mai mult în mormintele etrusce decât in Grecia. Si 
Cartagina datora mult din succesul ei timpuriu piețelor existente în 
apropiere, în Italia centrală; a dobândit astfel acces privilegiat la cetăţile 

din Etruria, iar legăturile cu acestea au fost pecetluite printr-o serie de 
tratate (printre care unul cu Roma, în 509 î.Hr.). Pe când în Africa de 
Nord și în Sicilia cartaginezii făceau negot cu populaţii a căror cultură 
o socoteau destul de înapoiată, în Etruria au găsit parteneri comerciali 
foarte binevoitori, care s-au dovedit apoi și aliați puternici în lupta pe 
care Cartagina a dat-o cu grecii din Sicilia pentru supremaţia asupra 
centrului Mediteranei. 

Etruscii au atras atenția si datorită celor două „enigme“ care-i învăluie: 
problema originilor lor etnice și, în legătură cu aceasta, problema limbii 
lor, neînrudită cu nici una dintre celelalte limbi din lumea antică. Istoricii 
din Antichitate au emis tot felul de teorii fanteziste despre o presupusă 

migrație a etruscilor dinspre estul Mediteranei; versiunea lui Herodot 
reprezintă o mărturie prețioasă despre cum vedea un grec ionian din 
secolul al V-lea î.Hr. legăturile dintre populaţiile și locurile din Medite- 
rana; iar relatarea lui s-a bucurat de o mare circulaţie. A povestit cum 
migrația ar fi avut loc în timpul domniei lui Atys, regele Lidiei — cu alte 
cuvinte, într-un trecut foarte îndepărtat. Herodot relatează că lidienii 
ar fi inventat jocurile de societate, cu excepţia jocului de dame. Iar motivul 
pentru care au făcut asta ar fi fost confruntarea cu o cruntă perioadă de 
foamete. La început, soluţia lor ar fi fost următoarea: o zi mâncau, o zi și-o 
petreceau jucând jocuri de societate în încercarea de a uita de foame și 
tot așa: „și asa au dus-o optsprezece ani“. Însă după aceea condiţiile s-au 
înrăutățit. Așa încât regele a împărțit populaţia infometatá în două și a 
tras la sorti. Jumătate din populaţie avea să rămână în Lidia, iar cealaltă 
trebuia să plece să-și caute o nouă patrie, sub conducerea lui Tyrsenos, 
fiul lui Atys. Emigrantii au pornit așadar către Smirna, și-au construit 
corăbii și au străbătut pe mare multe ţinuturi, până ce au ajuns în ţinutul 
umbrienilor, unde și-au construit cetăţi și și-au luat numele de Tyrsenoi, 
după numele conducătorului lor, Tyrsenos.? Tyrsenos (sau, în dialectul 
atic de la Atena, Tyrrhenos) era termenul grecesc standard pentru 
„etrusc“. Ne găsim, așadar, în fata uneia dintre acele povești despre 
călătorii în locuri îndepărtate care le plăceau atât de mult scriitorilor 
greci. Printre cei care chiar au crezut această poveste cum că etruscii ar 
fi migrat din est au fost si cei mai mari poeti romani — Vergiliu, Horaţiu, 
Ovidiu, Catul — si prozatorii cu mare trecere — Cicero, Tacit, Seneca. Se 
pare că povestea era, de fapt, și crezul ferm al etruscilor și al lidienilor. 
În anul 26 d.Hr., împăratul Tiberius a hotărât să ridice un mare templu 
într-una dintre cetățile din Asia Mică; în speranța de a-i convinge pe 
romani că Sardis era locul potrivit pentru un asemenea templu, cetatea 
i-a reamintit Senatului că etruscii erau coloniștii lor, trimiși acolo, cu secole 
în urmă, chiar de Roma, ceea ce dovedea că Sardis avusese dintotdeauna 
legături strânse cu Italia.* 

Dionysios, scriitor pasionat de antichităţi care a trăit în vremea lui 
Augustus și care, ca și Herodot, era originar din Halicarnas, a încercat 
cu orice pret să demonstreze că etruscii nu erau emigranţi din Orient, ci 
indigeni din Italia — „autohtoni“, născuţi din chiar pământul ținutului 
lor —, ca parte a unei teorii mai complexe prin care voia să dovedească 
înrudirea strânsă dintre greci și romani.5 Această viziune a fost foarte 
la modă, mai târziu, și printre istoricii revizioniști din secolul XX, care 
însă știau foarte bine că, de fapt, mărturia lui Herodot, încă general 

acceptată, e doar parţial satisfăcătoare. Pe de o parte, Herodot a remarcat 
si a explicat foarte bine puternica influenţă orientală asupra artei si cul- 
turii etrusce timpurii. Pe de altă parte, această influență s-a simţit mai 
mult în vremea în care fenicienii și grecii au început să pătrundă în Ma- 
rea Tireniană, de-a lungul secolelor al VIII-lea și al VII-lea î.Hr., deci la 
o dată mult mai târzie faţă de cea la care Herodot plasează sosirea orien- 
talilor în Etruria. Si nu exista nici o legătură între limba lidienilor (de 
origine luviană) și cea a etruscilor, după cum observase deja si Dionysios.® 
Scotándu-si pălăria în fata lui Dionysios, arheologul italian modern Massi- 
mo Pallottino a subliniat că întrebarea importantă se leagă nu de „rasa“ 
etruscilor, ci de modul în care a apărut civilizaţia etruscă, un amestec 
de numeroase elemente culturale: populaţii cu origini și limbi diferite, 
pe lângă negustorii străini din Fenicia și din Grecia.” Cel mult, se poate 
ca o mână de condottieri hoinari din Asia Mică să se fi proclamat condu- 
cători peste comunitățile din centrul Italiei: asta ar explica, de exemplu, 
de ce cam de pe la 650 î.Hr. elita din Tarquinia și din Caere făcuse brusc 
o pasiune așa de mare pentru mormintele uriașe în stil oriental, în vreme 
ce numele Tarquinius (Tarchna) amintește de un zeu anatolian al furtunii, 
Tarhun, care cu secole bune mai înainte le dăduse numele lui oamenilor 
și locurilor din Arzawa, în apropiere de Troia. Cât despre limba etruscă, 
aceasta trebuie să fi fost un dialect mediteraneean arhaic care a supra- 
vietuit în Italia, dar a fost înlocuit în alte parti de către invadatorii din 
nord și din est, vorbitori de limbi indo-europene precum latina. S-a în- 
cercat elucidarea problemei cu ajutorul examinării grupelor de sânge și 
a ADN-ului.? Există astfel teorii care susțin că populația de astăzi din 
Murlo (în Toscana) — în Antichitate, o importantă așezare etruscă — are 
multe gene în comun cu populaţiile levantine, și că până și vitele din 
centrul Toscanei sunt mult mai „orientale“ decât ne-am fi putut aștepta, 
așa încât cercetătorii au ajuns la concluzia că în acea regiune emigranții 
nu sosiseră singuri, ci împreună cu animalele lor? Totuși, încă de pe 
vremea etruscilor existau, pentru orientali, multe posibilități de a se sta- 
bili în cetăţile din Toscana, ca legionari — în serviciul romanilor — sau ca 
sclavi — în perioada medievală. Toate aceste informații le dau prilejul 
istoricilor să se concentreze asupra adevăratei probleme: nu de unde au 
venit etruscii, ci în ce fel a apărut în Italia cultura lor cu totul aparte. 
Dacă afirmăm că civilizaţia etruscă a apărut fără să fi existat înainte 
o migraţie în masă nu înseamnă că negăm importanța legăturilor care 
existau între Etruria și estul Mediteranei. Dimpotrivă, acest mod de a ex- 
plica apariţia așezărilor din Etruria pune accentul tocmai pe migrație — 

nu pe migraţia unor întregi populaţii, ci pe migraţia a numeroase obiecte, 
standarde de gust și culte religioase dinspre est către vest. E posibil ca 
populaţiile întregi să nu fi migrat; însă avem suficiente dovezi din surse 
istorice și arheologice ca să credem că diverși membri ai acelor populaţii 
într-adevăr au migrat, de exemplu Demaratos din Corint, despre care 
se crede că a fost tatăl regelui Tarquinius I al Romei (mort în 579 î.Hr.), 
sau Aristonothos, meșter olar grec din secolul al VII-lea, care lucra în 
orașul etrusc Caere.! Grecii si fenicienii au adus nu doar ceramică si 
produse de lux, ci și noi modele de comportament social. Banchetele și 
ospetele funerare (inclusiv obiceiul de a sta si de a mânca întinși pe cana- 
pele la banchete) se poate să fi fost copiate după modele siriene. Comporta- 
mentul sexual combina obiceiuri grecești și etrusce: cuvântul katmite 
era o prescurtare tipic etruscă a numelui grecesc Ganimede, iar în latină 
acest cuvânt a fost preluat sub forma catamitus, „tânăr homosexual“, 
împreună cu acuzația dură cum că etruscilor le-ar fi plăcut pederastia, 
desi multi observau cu uimire ce rol important le era acordat femeilor 
etrusce la banchetele la care prin alte parti aveau acces doar barbatii.1! 


II 


ÎNCĂ DE LA O DATĂ TIMPURIE, ETRUSCII au fost acuzaţi că ar fi fost 
pirați. Într-unul dintre imnurile homerice se afirmă vădit acest lucru: se 
povestește cum zeul Dionysos stătea odată pe un promontoriu de la malul 
mării, sub chipul unui tânăr chipeș, cu părul lung fluturându-i în vânt, 
îmbrăcat într-o mantie purpurie elegantă. Dar 


...pe-o corabie cu punte temeinică și buni vâslași / S-au arătat curând tálharii 
din largul mării ghiurghiulii / Tirenieni mánati de-o soartă vrăjmașă; la vederea 
lui, / Făcându-și semne, ei săriră pe mal și-l înșfăcară iute. / Si după ce l-au dus 
pe punte în sinea lor s-au bucurat.!? 


Dar lanţurile au căzut de pe trupul lui, iar cârmaciul, dându-și imediat 
seama că avea în față un zeu, nu un om, a zis: „Să nu cumva să puneţi 
mâna pe el, ca să n-abată asupra voastră vânturi aprige și furtuni groaz- 
nice.“ Dar căpitanul i-a răspuns: „Am impresia că vrea s-ajungă în Egipt 
sau în Cipru sau în ținutul hiperboreean sau chiar mai departe. Până la 
urmă tot o să ne spună cine-s prietenii lui si care le e bogăţia.“ Si răspun- 
sul lui Dionysos a venit: le-a acoperit corabia cu vrejuri de viță-de-vie, iar 
din mijlocul punţii a început să tasneasca vin; după care a plásmuit un 
urs si i-a dat viață. Marinarii infricogati au sărit cu toţii în apă și s-au 

preschimbat în delfini; dar, milos, zeul l-a cruțat pe cârmaci, arátán- 
du-i-se lui drept „mugitorul Dionysos“. Povestea cu Dionysos și piraţii a 
fost una dintre temele preferate ale pictorilor de vase, inclusiv a unuia 
dintre cei mai iscusiti pictori atenieni, Exekias. Pe o cupă plată cu fund 
mic lucrată de el este înfățișat Dionysos stând întins într-o corabie al 
cărei catarg s-a transformat în suportul pe care se invartejeste o imensă 
viță-de-vie, ajungând până sus deasupra pânzei mari, în vreme ce șapte 
delfini fac salturi în jurul corabiei; este o pictură cu figuri negre pe fond 
roșu și datează de pe la 530 í.Hr.!? Cupa poartă semnătura artistului; și, 
lucru remarcabil, a fost descoperită în necropola uneia dintre marile 
cetăţi etrusce, Vulci. Locuitorii din Vulci aveau un apetit aproape de ne- 
ostoitpentru ceramica grecească fină. Faptul că în această poveste etrus- 
cii sunt portretizati în tuse negative nu i-a împiedicat să se delecteze, si 
ei, privind cupa lui Exekias. 

În imnul homeric, Dionysos pare să stea pe un promontoriu undeva 
în estul Mediteranei, fiindcă piraţii își închipuie că probabil călătorul 
dorea să ajungă în Levant sau în „ținutul hiperboreean“, dincolo de Marea 
Neagră. Ipoteza că tirenienii navigau în apele grecești este confirmată 
de descoperirile arheologice de pe insula Lemnos și de insistența cu care 
istoricii din Antichitate relatau, ei înșiși, că pe insulele și pe coastele Egeei 
se găseau într-adevăr așezări ale acelor oameni.!^ Herodot și Tucidide 
vorbeau și ei de tirenienii si pelasgii care trăiau pe țărmurile nordice ale 
Mării Egee, în jurul Muntelui Athos, și pe insula Lemnos, cu vedere spre 
Athos, de unde au fost alungaţi în anul 511 în urma unei invazii ateni- 
ene.15 Pe baza acestor date se conturează o uimitoare reconfigurare a 
istoriei timpurii a comerțului și călătoriilor din Mediterana, în care grecii 
și fenicienii au avut, încă de foarte devreme, rivali serioși, aflaţi, într-un 
fel sau altul, în legătură cu etruscii. (Potrivit unui cercetător francez ex- 
cesiv de naiv, povestea cu Dionysos și delfinii este o istorie reală despre 
cum etruscii ar fi încercat să preia controlul asupra comerțului cu vin din 
Mediterana.)'* Toti etruscii erau (în greacă) Tyrsenoi; dar asta nu înseamnă 
neapărat si că toti acei Tyrsenoi erau etrusci. Cu siguranță, termenul 
era folosit în sens generic, pentru a-i desemna pe piraţii barbari!" 

Aceste comentarii ar putea fi ușor respinse drept un alt exemplu de 
invenţii ale istoricilor antici despre populaţiile pregrecesti. Si totuși mitu- 
rile pot fi legate de realitate. Pe o piatră de mormânt descoperită la Kami- 
nia, pe insula Lemnos, datând, probabil, de pe la 515 î.Hr., este sculptată, 
necizelat, imaginea unui războinic cu lance și scut, alături de o inscripție 
lungă cu litere grecești, dar într-o altă limbă decât greaca. De vreme ce 
au mai fost descoperite si alte câteva fragmente de inscripții în aceeași 

limbă, e limpede că piatra de mormânt de la Kaminia reprezintă o măr- 
turie despre limba care se vorbea în Lemnos pe vremea când insula încă 
era locuită de „tirenienii“ lui Tucidide. Această limbă semăna, dar nu era 
identică cu limba inscriptiilor etrusce descoperite departe de Lemnos, in 
Italia centrală. Piatra de la Kaminia a fost ridicată in memoria lui Holaies 
Foceeanul (Phokiasale), care avea o funcţie înaltă și care a murit la vârsta 
de patruzeci de ani (unii cercetători citesc ,saizeci^). Se pare că Holaies 
fusese mercenar în Foceea, pe coasta ionică, și în alte ţinuturi din jurul 
Mării Egee.!? Însă tirenienii din Egeea erau in toate privintele, cu excepția 
limbii și a pasiunii pentru piraterie, diferiți de etrusci. Lemnosul nu imita 
arta si mestesugurile din Etruria; dacă n-ar fi fost comentariile istoricilor 
din perioada clasică și inscripţiile, n-am fi avut nici o dovadă că locuitorii 
din Lemnos aveau legături cu etruscii. Pe insulă n-a supraviețuit nici 
măcar un ciob de ceramică etruscă și nici un semn al vreunei legături di- 
recte între acele ţinuturi în care se vorbeau dialecte asemănătoare.2 Un 
sit al unui templu de secol VII din apropiere de Myrina (astăzi integrat, 
în mod destul de nepotrivit, în construcția unui mare hotel) constă într-un 
labirint de coridoare și încăperi cum nu se întâlnește nicăieri în Grecia 
sau în Italia. Așadar tirenienii din Egeea erau oameni care vorbeau o 
limbă asemănătoare cu etrusca și probabil împărtășeau aceeași pasiune 
pentru piraterie, dar care își păstrau cultura extrem de conservatoare, 
spre deosebire de tirenienii din Italia, care, după cum vom arăta în conti- 
nuare, au transformat Etruria în patria unei civilizaţii inovatoare. 

E posibil ca grecii să fi încercat să pună la locul lui fiecare grup etnic 
pe care-l întâlneau, trasând graniţe ferme între ele, dar în realitate locu- 
rile precum Lemnosul sau Athosul erau punctele în care culturile vechi 
și noi se întâlneau. Uneori, în asemenea locuri au dăinuit obiceiuri și 
chiar limbi străvechi. Coastele și insulele Mediteranei n-au favorizat 
deloc uniformitatea. O droaie de populaţii diferite au trăit răspândite pe 
insulele si pe țărmurile Mediteranei în vremea aceea și încă multe milenii 
după. Categorisirea rigidă pe care scriitorii greci au aplicat-o populațiilor 
din Mediterana a distorsionat mult realitatea a ceea ce exista de fapt la 
fata locului. 


III 


ODATĂ CE NE MUTĂM PRIVIREA dinspre conservatorul Lemnos către 
Tarquinia, în sudul Etruriei, intrăm într-o lume cu totul diferită, care 
trecea prin schimbări uimitoare, sub influența unor puternice impulsuri 


TRIUMFUL TIRENIENILOR, 800 Î.HR.—400 Î.HR. 139 


venite de pe tot cuprinsul Mediteranei. Această mare transformare a în- 
ceput încă din secolul al X-lea; o cultură extrem de rafinată s-a răspândit 
pe continent pornind de pe coasta vestică a Italiei, căci regiunile aflate 
cel mai aproape de Mediterana au venit primele în contact cu diversele 
culturi din estul Mediteranei. Mai întâi o serie de comunităţi rurale au 
urmărit să ia în stăpânire terenuri unde să-și poată construi colibele, în 
vârful colinei pe care mai târziu avea să fie întemeiată máreata cetate 
cunoscută de romani sub numele de Tarquinii?! Forma de plural a nume- 
lui, asemenea celei din numele altor cetăţi etrusce (Veii, Volsinii, Vulci, Vola- 
terrae), reprezintă poate o amintire a originilor felurite. Cultura preurbană 
care a apărut în aceste așezări este cunoscută drept „cultura Villanova‘: 
Villanova este o suburbie din Bologna de astăzi unde arheologii, făcând 
săpături în bogatele morminte de incinerare descoperite acolo, au depistat 
pentru prima oară trăsăturile distinctive ale acestei culturi. Cultura 
Villanova a apărut simultan în apropierea mării — în sudul Etruriei -, 
răspândindu-se treptat către nord până în Toscana de astăzi, și peste 
Apenini — în Bologna. Totuși, saltul uriaș către civilizaţia urbană l-au 
făcut mai întâi cetățile maritime din Etruria: erau cetăţi bogate, bine 
organizate, cu elite stiutoare de carte, temple impunătoare și meșteșugari 
iscusiti. Civlizatia etruscă s-a răspândit pe uscat pornind din cetăţile din 
zonele de coastă, iar centrele importante de mai târziu, precum Perugia, 
au apărut de-abia după ce locuitorii de pe continent au fost treptat etrusci- 
zati.?? Ín acest sens, „națiunea“ etruscă a apărut, într-adevăr, în urma 
unei migrații, dar această migraţie s-a petrecut în Italia, dinspre coastele 
Mediteranei către și dincolo de Apenini, și a fost mai degrabă o migraţie 
a stilurilor mai degrabă decât o migrație a oamenilor. 

Cele mai uimitoare exemple de tehnică villanovană sunt impresio- 
nantele coifuri de bronz cu creastă, lucrate după o metodă care amintește 
de cea a obiectelor de bronz realizate în aceeași perioadă în Europa centrală; 
coifurile sunt o dovadă clară a rolului important pe care-l jucau războinicii 
în societatea rurală stratificată a villanovanilor.2 Printre nobili, trecerea 
de la incinerare la înmormântarea în morminte lungi și înguste nu a fost 
rezultatul unei mari schimbări de populaţie, ci al schimbării obiceiurilor, 
sub influenţa contactului cu oamenii care trăiau dincolo de mare. Probabil 
că acele morminte înguste s-au transformat apoi în spaţii mult mai vaste, 
precum tumulii si cavourile pictate din Tarquinia și Cerveteri. Avem 
astfel cunoștință de unul dintre primii conducători războinici ai acelor 
ţinuturi, cu toate că nu-i știm numele, fiindcă nu s-a descoperit nici o 
inscripţie în cinstea lui și nici nu dispunem de vreo dovadă care să ateste 

că villanovanii foloseau scrisul. În 1869 s-a răspândit vestea că in necro- 
pola din apropiere de Tarquinia ar fi fost descoperit un sarcofag imens; 
acest mormânt de la sfârșitul secolului al VIII-lea î.Hr. a devenit cunoscut 
drept ,Cavoul Rázboinicului*.?* Obiectele găsite înăuntru sunt o mărturie 
a faptului că în regiune ajungeau mărfuri din estul Mediteranei, dintre 
care multe se numărau printre bunurile de pret ale acelui conducător 
din Tarquinia. Paisprezece vase în stil grecesc au fost descoperite în ca- 
vou; multe dintre ele erau fabricate în Italia de olari greci imigranți, cu 
toate că aspectul lor amintește de obiectele produse în Creta, Rhodos și 
Cipru. Aceste dovezi ale unor legături mai extinse cu estul Meditera- 
nei sunt întărite și de o altă descoperire făcută în același mormânt: un 
inel în formă de scarabeu lucrat în argint și bronz, pe interior este gravat 
un leu în stil fenician.26 

Toate legăturile cu străinătatea se stabileau pe mare. Din perioada 
villanovană au supraviețuit câteva modele de mici bărci din ceramică; 
prora este în formă de cap de pasăre și se presupune că aceste obiecte 
erau așezate în mormintele piraților și negustorilor villanovani, căci o 
corabie adevărată, care să însoțească trupul sau osemintele incinerate 
ale defunctului, era imposibil de înmormântat.?7 Pe la începutul secolului 
al VII-lea î.Hr., meșterul olar Aristonothos, care a trăit și a lucrat la Caere, 
a decorat un crater cu o scenă foarte vie: o bătălie pe mare, poate între 
greci și etrusci, în care un grup se află la bordul unei ambarcaţiuni joase 
cu vâsle, iar celălalt, la bordul unei masive corăbii comerciale.?® Ne putem 
uşor imagina ce anume au dus cu ei înapoi acasă vilanovanii, dacă ne 
uităm la obiectele pe care le produceau ei înșiși și la cele pe care le 
importau, căci lumea egeeană e reflectată de aspectul armelor de bronz, 
dar mai ales de stilul ceramicii: formele villanovane tradiționale se îm- 
pleteau cu stilurile grecești, dând naștere unor vase frumos ornamen- 
tate care amintesc de stilul geometric din Grecia secolului al IX-lea î.Hr. 
Bijuteriile erau decorate cu acea fină granulaţie care avea să devină marca 
aurarilor etrusci — metodă pe care o invátaserá (și apoi o perfectionaserá) 
din Levant. Unele obiecte de bronz prezintă trăsături în comun chiar 
cu piesele fine de bronz din Urartu (în Armenia de astăzi).% Comerțul cu 
metale de bază a fost adevărata sursă a prosperității etrusce. Cu ajutorul 
bogatelor resurse locale de cupru, fier și diverse alte metale etruscii reu- 
seau să plătească pentru mărfurile pe care le importau în cantităţi tot 
mai mari din Grecia si din Levant, fiindcă produse finite aveau mult prea 
puţine de oferit (cu toate că-și găsiseră o piaţă de desfacere pentru vasele 
lor negre pictate în stil bucchero, descoperite apoi de arheologi în Grecia, 

Sicilia si Spania). Pe insula Elba, și în regiunea de coastă din jurul Popu- 
loniei, singura cetate etruscă importantă situată în largul mării, se găsea 
mult fier; putin mai înspre uscat, în apropiere de Volterra si Vetulonia, 
erau si multe mine de cupru! În secolul al VII-lea î.Hr., la Pisa, aproape 
de gurile râului Arno, a apărut o nouă așezare înfloritoare, pe unde treceau 
multe dintre metalele cu care se făcea negot.** Trecând prin Pisa, etruscii 
făceau schimb de metale cu locuitorii din Sardinia, iar unii meșteri olari 
sarzi chiar se stabileau în Vetulonia.?? Se poate ca acei meșteri să fi sosit 
mai întâi ca sclavi, căci, odată ce Marea Tireniană a fost deschisă comer- 
tului, vânătoarea de sclavi si negotul cu sclavi au devenit noi metode de 
a obține profit. Sarea era un alt bun de pret; locuitorii cetăţii etrusce Veii 
concurau cu locuitorii din cetatea vecină, Roma, pentru controlul asupra 
resurselor de sare de la gurile Tibrului. Vinul era și el printre produsele 
preferate ale negustorilor etrusci; din Marea Tireniană, era trimis către 
sudul Frantei.*4 

Exploatarea acestor bogății a devenit si mai intensă odată ce grecii 
s-au așezat în apropiere, la Ischia. Si totuși, se știe că grecii au sosit acolo 
la câteva decenii după momentul din care datează primele dovezi ale unor 
contacte între Italia centrală și lumea greacă, în secolul al VIII-lea î.Hr. 
Brose si agrafe villanovane au fost descoperite în situri arhelogice din 
Grecia; de asemenea, numeroase fragmente de scuturi și coifuri lucrate 
de meșteri în bronz villanovani.?? Poate că aceste obiecte erau transpor- 
tate pe corăbiile „tireniene“ de care vorbeau scriitorii greci. Odată ce au 
stabilit legături cu Ionia și cu Corintul, etruscii au început să producă 
ceramică protocorintiană în variantă proprie. Cei mai influenţi locuitori 
din Tarquinia și din cetăţile vecine căutau să cumpere produse de calitate 
din estul Mediteranei, prin care-și arătau puterea și rangul: ouă de strut 
aduse de negustorii fenicieni, brose de fildeș si de aur decorate cu sfincsi, 
pantere, lotuși și alte motive „orientale“, obiecte din faianţă și din sticlă 
cu decoraţiuni egiptene (de cele mai multe ori, imitații lucrate in Fenicia).36 

Un anumit import din Orient avea să schimbe cu totul înfățișarea 
Italiei. Alfabetul a ajuns la etrusci prin intermediul grecilor, deși nu se 
știe sigur dacă locul de pornire a fost Grecia însăși sau primele așezări 
grecești de la Pithekoussai și Kyma. Forma pe care au căpătat-o literele 
etrusce dovedește că proveneau din varianta eubeeană a alfabetului gre- 
cesc. Alfabetul a parcurs și el rutele comerciale; și încă de foarte devreme. 
Una dintre descoperirile arheologice remarcabile din Etruria este o tăbliță 
din secolul al VII-lea î.Hr. dezgropată în 1915 la Marsiliana d'Albegna. 
Pe margini este scrijelit un alfabet întreg, cu literele în ordinea lor tradi- 
tionalá; formele literelor par arhaice.37 Împreună cu táblita a fost găsit 

și un stylus, iar pe tăbliță se văd urme de ceară, așa încât ne putem ima- 
gina că cineva o achizitionase cu scopul de a deprinde scrisul.3 Pe acel 
model de alfabet, s-a dezvoltat apoi un alfabet etrusc standard, scris în 
general de la dreapta la stânga (la fel ca alfabetul fenician și alte câteva 
alfabete grecești timpurii), iar din acesta s-au format apoi alfabetele 
multor popoare vecine, printre care și cel al romanilor: alfabetul latin. 

Inscriptiile timpurii sunt foarte relevante pentru contactele care se 
stabiliseră la acea vreme pe mare. Comerciantii greci și etrusci își țineau 
evidența tranzacţiilor, după cum se poate vedea, de exemplu, pe o tăbliță 
de plumb descoperită la Pech Maho, în sud-vestul Franței, si datând de 
la mijlocul secolului al V-lea î.Hr. Pe o parte inscripţia este în etruscă si 
face referire la Mataliai sau Marseilles; mai târziu, tablita a fost refolosita: 
cineva a notat pe ea, în greacă, cum a cumpărat niște bărci de la negus- 
torii din Emporion, cetate grecească de pe coasta Cataloniei.3 Trei tăblițe 
de aur descoperite la Pyrgoi, portul cetății Caere, pe coastă la nord de 
Roma, sunt o mărturie a prezenței fenicienilor (cel mai probabil a carta- 
ginezilor) în cetățile maritime din Etruria. Două dintre tăblițe sunt în 
etruscă, iar a treia, în feniciană; din text aflăm cá Thefarie Velianas, „rege 
peste Cisra“ (sau Caere), a adus o ofrandă, pe la 5oo î.Hr.; regele i-a închi- 
nat un templu zeiţei etrusce Uni, identificată în general cu zeița greacă 
Hera si cu Iunona, corespondentul ei roman, însă aici identificată cu 
Astarte, zeița fenicienilor4 În regiune ajunseseră, cu siguranță, si călători 
străini: pe o piatră în formă de jumătate de semilună reprezentând o 
ancoră, care datează de pe la 57o î.Hr. și a fost descoperită în apropiere 
de Tarquinia, se poate vedea următoarea inscripţie: „Îi aparţin lui Apollo 
de la Eghina. Sostratos a pus să fiu făcut.“ Limba inscripţiei este dialectul 
grecesc folosit pe insula Eghina, din apropiere de Atena; cu siguranță e 
vorba de acel Sostratos despre care Herodot scrie că era cel mai de seamă 
negustor grec care isi vindea marfa în Tartessos.*! Etruscii n-au încercat 
nici o clipă să le pună stavile negustorilor și coloniștilor străini sau zeilor 
acestora; ci dimpotrivă, i-au primit bucuroși si au căutat să înveţe cât 
mai multe de la ei.*? 


IV 


ÎN PLIN SECOL AL VII-LEA Î.HR., cultura, politica si chiar ţinuturile etrus- 
cilor au trecut printr-o serie de transformări, când puternica influență a 
stilurilor „orientalizante“ din artă a pătruns întreaga cultură străveche 
a villanovanilor. Grecia a cunoscut un proces similar de transformare 

atunci când, prin intermediul negustorilor ionieni si fenicieni, legăturile 
ei cu Levantul au devenit mai puternice. Într-adevăr, ionienii erau parte 
din valul de influenţe din Orient care a traversat marea până-n Etruria, 
așa încât sunt greu de recunoscut influențele grecești și celelalte influențe 
din est: sculpturi reprezentând ființe inaripate păzesc cavourile celor 
decedați, care erau construite deja în stiluri din ce în ce mai opulente, 
nu doar ca simple morminte, ci ca vaste camere mortuare, imitând adesea 
locuinţele celor vii. Cele mai vechi monumente funerare din Tarquinia se 
aflau în subteran și erau construcții mari, circulare, cu un acoperiș ascuțit; 
pe dalele de tuf de la intrare erau infatisati zeii şi duhurile lumii subpă- 
mântene, dar dădeau mărturie si despre bunăstarea noii elite princiare 
care-și permitea să construiască asemenea palate impresionante pentru 
cei morți. Sursa de inspiraţie erau, cel mai probabil, mausoleurile similare 
din estul Mediteranei, din regiuni precum Lidia, Licia si Cipru. Cavourile 
pictate pentru familiile de elită au ajuns o trăsătură specifică a Tarqui- 
niei începând cu mijlocul secolului al V-lea î.Hr., cu toate cá se cunosc si 
exemple mai timpurii de asemenea construcții, în cetăţile vecine, iar în 
august 2010 anunţul cá a fost descoperită anticamera (în parte pictată) 
a unei construcții ce părea să fie un mormânt regal datând de la jumăta- 
tea secolului al VII-lea î.Hr. a suscitat multentuziasm. Ne putem închipui 
că acele mausolee arătau cam ca mormintele grecești contemporane de 
la Salamina, din estul Ciprului.** Cele mai vechi morminte vădesc o atât 
de puternică influență a artei din Ionia grecească, încât e foarte legitim 
să ne întrebăm dacă artiștii înșiși nu erau cumva greci ionieni; în mod 
evident, nu existau diferente foarte clare între meșteșugarii străini si 
cei autohtoni. Picturile din mormintele de secol VI î.Hr. de la Caere, 
astăzi expuse la Luvru și la British Museum, cu contururile lor puternice, 
cu aspectul lor ceremonios și cu atenta organizare a spaţiului, nu sunt 
realizate într-un stil curat ionian, dar aproape sigur înfățișează scene din 
mitologia greacă: judecata lui Paris, sacrificiul Ifigeniei. Mormintele pictate 
din Tarquinia erau adesea decorate cu scene din timpul ospetelor in familie, 
dar si cu scene din mitologia greacă: Ahile e înfățișat în Mormântul 
Taurilor, iar procesiunile misterioase înfățișate în Mormântul Baronului 
sunt pictate într-un stil grecesc desăvârşit. Pe o friză pictată avem repre- 
zentarea unor tineri care-și duc caii de căpăstru, precum si o întâlnire 
între un bărbat cu barbă însoțit de un tânăr si o doamnă sau o zeiţă. In 
culori simple, roșu, verde sau negru pe fond gri, fiecare dintre figuri vă- 
deste o puternică influență ioniană — de exemplu veșmintele, care includ 
acel tutulus ionian și o căciulă ascuţită, dar si mădularele grase si rotunjite. 
În anii 1920, când a vizitat acele morminte, D.H. Lawrence a fost (ca mai 

toti vizitatorii) fermecat de scenele extrem de vii și neobișnuite din Mor- 
mântul Vânătorii și Pescuitului, care înfăţişează păsări în zbor, un om 
dezbrăcat care se scufundă în mare și un pescar care leagă o frânghie; aici 
se văd limpede trăsăturile specifice mai degrabă artei etrusce decât celei 
grecești. Însă descoperirea unui mormânt pictat (cu o scenă de scufundări) 
în colonia grecească de la Poseidonia (Paestum), în sudul Italiei, este o 
dovadă că acest tip de imagini făceau parte din repertoriul general al 
pictorilor greci. 

Cam aceleaşi lucruri se pot spune si despre alte domenii artistice si, 
mai important, despre mentalitatile pe care le dezvăluie. Meşterii olari 
etrusci începuseră să imite, cu mai mult sau mai putin succes, ceramica 
cu figuri negre din Corint şi de la Atena. Mai târziu, figurile negre pictate 
pe suprafaţa roşie a vasului au fost înlocuite de figurile roşii realizate 
într-o tehnică și mai fină: vasul era pictat în negru, dar figurile erau lăsate 
aproapecomplet necolorate pe fondul roșu; iar etruscii cumpărau cantități 
impresionante de articole noi de la Atena, pe lângă imitatiile pe care le 
produceau ei înșiși.*+ Dar concepţia etruscilor era una puternic conserva- 
toare. Au preferat stilurile arhaice sau „arhaizante“ chiar si atunci când 
la Atena, în plin stil clasic, sculptura si pictura au fost investite cu un 
simt mai puternic al vieții și al „armoniei“.45 Ceramica pe care o cumpărau 
de la greci nu era întotdeauna de cea mai bună calitate. La Spina, o ase- 
zare etruscă de la gurile râului Pad, aproape toată ceramica descoperită 
de arheologi până acum s-a dovedit a fi de origine grecească, mai ales 
atică; dar uneori era de proastă calitate, după cum ne dovedește si numele 
pe care l-a primit un artist atic — „Pictorul cel mai ráu*.*6 Lucrul cel mai 
important e că subiectele desenelor de pe acele vase erau mai ales povești 
din mitologia greacă. Populatiile din Italia începeau să-și însușească 
miturile si ideile religioase ale lumii grecești; cultele vechi ale crângurilor 
si izvoarelor au rămas în continuare foarte vii, însă divinitátile amorfe 
ale populațiilor italice au căpătat contururile, formele si toanele olimpie- 
nilor. Grinda de la acoperișul unui mare templu din Veii a fost decorată, 
pe la anul 500 î.Hr., cu siluete din teracotă pictată care-i înfățișau în 
mărime naturală pe Apollo, Hermes si alti câțiva zei — opera unui sculptor 
etrusc foarte apreciat pe nume Vulca. Stilul fluid al sculpturilor nu era 
pur si simplu împrumutat cu totul de la greci; practica de a decora atât 
de viu și spectaculos grinzile de la acoperișuri era etruscă, nu grecească. 
Dar Vulca ilustra legende grecești, nu etrusce. Sculpturile lui erau produ- 
sul unui sincretism italo-greco-oriental, ceea ce, într-un anumit sens, 
numim artă etruscă. Acest sincretism era vizibil si în arta divinatiei: si 
în acest domeniu, practicile din Orientul Apropiat s-au întrepătruns cu 

practicile italice. Nimeni nu ştia să ghicească în petele de pe ficatul ani- 
malelor sacrificiale mai bine decât un prezicător etrusc, numit haruspex, 
iar la vremea la care goții au atacat Roma, în 410 d.Hr., prezicătorii etrusci 
încă mai erau consultaţi. 


V 


LEGATURILE DINTRE GRECI SI ETRUSCI au cápátat si un caracter politic, 
iar în acest domeniu relaţiile nu mai erau atât de simple ca în cultură, 
religie sau comerţ. Încă din secolul al VIII-lea î.Hr. au apărut luptele pe 
mare între popoarele din centrul Italiei și greci. Dovezi în acest sens au 
fost descoperite în timpul săpăturilor arheologice de la Olympia și de la 
Delphi, unde, în secolul al VIII-lea î.Hr., războinicii le închinau zeilor 
coifuri villanovane luate de la inamicii infránti.*^" Marinarii etrusci con- 
curau adesea sau, uneori, cooperau cu grecii ionieni din Foceea în largul 
coastelor din sudul Franţei, unde foceenii au întemeiat o colonie (viitoarea 
Marsilia).** Herodot relatează o mare bătălie între foceeni si etrusci, in 
largul tármurilor unde se afla cetatea corsicană Alalia, pe la anul 540. 
Saizeci de corăbii foceene s-au înfruntat cu şaizeci de corăbii cartagineze 
si încă şaizeci venite din Caere. În ciuda acestui dezechilibru, corăbiile 
foceene au câștigat bătălia, însă flota a fost atât de mult avariată, încât 
foceenii au trebuit să plece din Corsica. Tot Herodot povestește cum 
locuitorii din Caere i-au masacrat pe prizonierii lor foceeni prin lapidare. 
Nu după mult timp, aceştia ar fi observat că oricine trecea prin locul 
masacrului devenea imediat olog; iar asta li se întâmpla nu doar oame- 
nilor, ci si vitelor. Uimiti, locuitorii din Caere au trimis o delegaţie la 
Delphi, la preoteasa lui Apollo, iar aceasta le-ar fi poruncit să organizeze, 
la intervale regulate, jocuri în memoria foceenilor, practică ce a continuat 
până-n vremea lui Herodot; întreceri funerare asemănătoare sunt adesea 
reprezentate pe pereţii mormintelor pictate etrusce.*? Caerienii au men- 
ținut după aceea legăturile cu sanctuarul de la Delphi, unde, de altfel, 
arheologii au descoperit fundaţiile tezaurului caerienilor; într-adevăr, 
au fost primii „barbari“ cărora li s-a permis să aducă ofrande într-un 
locaș de cult eminamente elenic.5 Între timp, etruscii erau liberi să 
exploateze resursele de fier, ceară şi miere din Corsica. Însă mai impor- 
tant decât aceste resurse era faptul că la acea vreme corăbiile etrusce 
nu mai aveau de înfruntat nici un rival în nordul Mării Tireniene.?! 

În sudul Mării Tireniene situaţia era alta. Grecii din Kyma erau pe 
deplin conștienți de puterea etruscă din imediata apropiere — atât pe 

uscat, cât si pe mare —, căci în hinterland se găseau două cetăţi etrusce 
(Capua si Nola); iar etruscii obtinuserá controlul asupra a cel putin un 
oraș de coastă, Pompeii? Kyma în schimb a fost nevoită să ceară ajutor 
de la coloniile grecești din Sicilia pentru a-i putea înfrânge pe etrusci. 
În anul 474, Hieron, tiranul Siracuzei, şi-a asigurat o victorie care avea 
să schimbe mult înfățișarea vestului Mediteranei, nu doar din punct de 
vedere politic, ci si din punct de vedere comercial. Iar el știa foarte bine 
asta: într-o vreme în care trupele persane ale lui Xerxes de-abia ce fuseseră 
învinse de forța Eladei, aceasta a fost contribuţia lui la înfrângerea bar- 
barilor. Mai mult, victoria lui Hieron de la Kyma venea după o altă 
victorie, obţinută la Himera, în Sicilia, unde cu șase ani mai înainte flota 
siracuzană învinsese decisiv, sub comanda predecesorului său, Gelon, 
celălalt dușman din vestul Mediteranei, Cartagina; se spune că victoria 
lui Gelon ar fi avut loc în aceeași zi ca una dintre cele mai mari victorii 
grecești împotriva perșilor, victoria de la Salamina.5 Poetul grec Pindar, 
care a scris nu la mult timp după aceste evenimente, a folosit înfrângerea 
etruscilor la Kyma drept una dintre principalele teme ale odei pe care a 
compus-o în onoarea lui Hieron „din Etna, biruitor la întrecerea de care“: 


Mă rog plecat tie, fiu al lui Kronos, liniște / Să fie-n casa feniciană, / Iar strigătul 
tyrenienilor de luptă să-nceteze, / Jalea semetiei lor văzând-o: corăbiile de plâns in 
fata Kymei... / Şi cum au fost de stăpânul syracusienilor constránsi la suferință. / 
Când le-aruncă de pe corăbiile iuți / În mare floarea oștirii, / Ellada scăpând din 
grea robie.54 


Hieron a închinat la Olympia un coif conic cu inscripția „Hieron, fiul lui 
Deinomenes, și siracuzanii, [dedicat] lui Zeus: [pradă] tireniană din Kyma“; 
astăzi coiful se află la British Museum. Totuși, încercarea lui Pindar de 
a-i lega pe etrusci de cartaginezi („strigătul de luptă al fenicienilor“) era 
anacronică. Nu se stie din ce motiv, relaţiile dintre cartaginezi și etrusci 
începuseră deja să slăbească cu două decenii înainte de bătălia de la Kyma. 
Arheologii au constatat o întrerupere a importurilor etrusce în Cartagina, 
cu siguranţă nu înainte de 550 si nu după 500 î.Hr55 Anaxilas din Rhegion, 
un aliat grec al Cartaginei, a construit în Strâmtoarea Messina fortificaţii, 
special pentru a împiedica un posibil atac etrusc asupra cetăţii lui. Pe cont 
propriu si fără sorti de izbândă, corăbiile etrusce s-au îndreptat către sud 
ca să atace insula Lipari, care încă funcţiona — aşa cum o făcuse din vremuri 
preistorice — drept centru de comerţ ce lega vestul de estul Mediteranei.59 
La începutul secolului al V-lea î.Hr. așadar, etruscii erau din ce în ce mai 
izolaţi în vestul Mediteranei. 

Cu toate că la sfârşitul secolului al V-lea î.Hr. corăbiile etrusce au 
revenit în acţiune, siracuzanii au reușit să obţină acces pe tot cuprinsul 

Mării Tireniene. În 453—452 î.Hr., au atacat zona de coastă din largul 
cetăţii Caere și s-au instalat imediat pe insula Elba cea bogată în fier, 
unde au capturat multi sclavi; până la urmă, piraților tirenieni li s-a plá- 
tit cu aceeaşi monedă.5” Etruscii şi-au păstrat dușmănia față de Siracuza 
până la izbucnirea Războiului Peloponesiac, despre care vom discuta 
într-un capitol viitor. Când au pornit propriile atacuri asupra Siracuzei, 
atenienii erau la curent cu această ostilitate.59 În 413 î.Hr. etruscii au 
trimis trei corăbii mari de război la Siracuza în sprijinul flotei ateniene. 
Iar Tucidide a făcut o remarcă laconică în acest sens: „erau niște tirenieni 
care luptau din pricina dugmániei lor față de Siracuza“5. Erau puţini, 
dar au reușit cel puţin o dată să schimbe soarta bătăliei. Câteva veacuri 
mai târziu, cei din familia Spurinna, un clan de nobili din Tarquinia, au 
ridicat, cu mândrie, o inscripţie latinească în cinstea strămoşilor lor, 
dintre care unul fusese comandant de navă în timpul campaniei siciliene 
din 413 î.Hr.50 


VI 


LEGÁTURILE DINTRE GRECIA SI ETRURIA au fost stabilite prin intermediul 
unei cetáti din sudul Italiei faimoase datoritá gustului pentru lux al locui- 
torilor ei. Până la distrugerea ei, în 510 î.Hr., in urma unor conflicte locale, 
cetatea Sybaris a fost marele centru de comerţ unde produsele din Corint, 
din Ionia si de la Atena ajungeau înainte să fie transportate în Poseidonia 
(Paestum) și îmbarcate pe corăbiile etrusce.9! Sybaris era faimoasă, sau 
avea un prost renume, mai ales pentru relaţiile ei de prietenie cu Etruria; 
potrivit lui Athenaios din Naucratis (care a trăit în secolul al II-lea d.Hr.), 
alianțele comerciale ale cetăţii se întindeau până departe în două direcții: 
spre nord, până-n Etruria, iar spre est, până-n Milet, pe coasta Asiei Mici: 


Sibaritii purtau mantale făcute din lână adusă din Milet, și asa a apărut prie- 
tenia dintre cele două cetăţi. Sibaritii îi pretuiau pe etrusci mai mult decât pe 
oricare alte populaţii din Italia, iar dintre popoarele din Orient îi preferau pe io- 
nieni, fiindcă acestora, ca si lor, le plăcea luxul.9? 


Grecii din apus erau un fel de intermediari: nu produsele lor îi interesau 
pe etrusci, ci produsele fraților lor din lumea egeeană. 

Una dintre metodele prin care atenienii au reușit să-și mențină supre- 
matia în fata rivalilor a fost crearea unor noi canale de comunicare atunci 
când cele vechi au devenit inaccesibile din pricina războaielor și a dispu- 
telor comerciale. Bătălia de la Kyma a fost începutul sfârşitului pentru 

talasocratia etruscilor în vestul Mediteranei. Marea Tireniană nu mai 
era lacul lor, ci au fost nevoiţi s-o împartă cu cartaginezii, cu grecii din 
Graecia Magna si cu noii rivali precum romanii si volscii — care trăiau 
pe colinele din Italia centrală și care se dovediseră uimitor de versatili, 
reuşind chiar să întreprindă propriile incursiuni de piraterie. Răspunsul 
etruscilor atunci când au început să piardă tot mai multe oportunități pe 
mare a fost să preia controlul asupra cetăților de pe uscat, inclusiv asupra 
Perugiei (mai înainte, o aşezare a umbrienilor, înrudiţi cu latinii), asupra 
Bolognei (anterior locuită de „villanovani“ foarte asemănători, din punct 
de vedere cultural, cu cei dintâi etrusci) si asupra cetăților din Valea 
Padului, precum Mantova 8 Iar asta însemna deschiderea unor noi rute 
comerciale pe unde mărfurile din estul Mediteranei puteau ajunge, 
traversând peninsula, din porturi până pe țărmurile Adriaticii. Secolele 
al VII-lea si al VI-lea î.Hr. au fost o perioadă de extraordinară înflorire 
culturală a Regiunii Marche din Italia, mai ales pentru piceni, populație 
care primea, pe mare, influenţe grecești, iar pe uscat, influenţe etrusce.9* 
Însă după anul 500 î.Hr. Adriatica a devenit principalul canal de comuni- 
care cu teritoriile greceşti; această rută era convenabilă pentru marinari, 
cu toate că presupunea si o călătorie costisitoare pe uscat, prin Apenini. 
Căci corăbiile puteau porni din Golful Corintic, evitând Insulele Ionice 
si făcând apel la coloniile grecești din Apollonia si Epidamnos, înainte 
să-și croiască drum, prin ţinuturile picenilor, către Adria si Spina — porturi 
nou apărute în câmpiile mlăștinoase şi-n zonele nisipoase din nord-estul 
Italiei, aproape de viitoarele orașe Ferrara şi Ravenna. Exact aşa cum, 
în Renaștere, ducii de Este aveau să se preocupe mult, la Ferrara, cu creg- 
terea cailor de rasă, grecii din perioadele arhaică și clasică au fost atrași 
de această regiune pentru același motiv: caii de rasă crescuţi aici 65 
Spina era fie o așezare întemeiată de etrusci unde apoi a sosit un val 
mare de emigranţi greci, fie o așezare întemeiată de greci unde apoi a 
sosit un val mare de emigranţi etrusci; populaţia ei era un amestec de 
etrusci, greci, veneti din nord-estul Italiei si varii alte populaţii. Se poate 
să fi fost portul exterior al unei cetăți de pe uscat, Felsina (Bologna 
etruscă): pe o stelă de la sfârşitul secolului al V-lea î.Hr. descoperită la 
Bologna este înfăţişată o corabie de război care aparținea unui membru 
al familiei Kaikna, din Felsina, însă e greu să ne dăm seama unde ar mai 
fi putut să-și acosteze corăbiile, în afară de porturile de la Adriatica, 
precum Spina. Spina si Adria le-au oferit grecilor si etruscilor foarte 
multi sclavi italici si celtici; iar numărul acestora a crescut, probabil, 
atunci când coloniștii etrusci din Valea Padului s-au înfruntat cu inva- 

datorii celți veniți din Alpi. Spina fusese proiectată pe un model tip rețea, 
cel mai des folosit de etrusci, dar canalele ei de apă, care duceau toate 
către mare, o făceau să arate ca un soi de Venetie greco-etruscă. Arheologii 
au deschis mai bine de 4 ooo de morminte în necropola acestei cetăţi, de 
unde au recuperat foarte multe vase, datând inclusiv din secolul al V-lea 
şi de la începutul secolului al IV-lea î.Hr., deci din perioada în care legă- 
tura cu Atena încă nu fusese întreruptă, iar locuitorii din Spina încă nu 
erau nevoiţi să apeleze la ceramica de calitate inferioară ieșită din cup- 
toarele de olărit etrusce.56 Terenul agricol aluvionar din Delta Padului 
era foarte productiv, însă problema cu solurile aluvionare e lipsa stabi- 
litatii, încât în secolul al IV-lea î.Hr., când au început s-o ia la vale, cetatea 
a alunecat din ce în ce mai departe de mare. Între timp, incursiunile celtice 
în Italia, care au culminat cu un atac asupra Romei in 390 î.Hr., aproape 
că au devastat regiunea, unde, de altfel, invadatorii s-au așezat imediat 
Așadar perioada de înflorire a portului Spina a fost relativ scurtă, dar 
strălucitoare. Momentul ei de proeminentá a fost parte dintr-un proces mai 
extins în urma căruia întreaga Adriatică s-a transformat într-o piaţă de 
desfacere în care mărfurile grecești se găseau din abundență. 

Așadar apariția şi dezvoltarea cetăților etrusce au reprezentat mai 
mult decât un fenomen caracteristic Mării Tireniene; la acea vreme, și 
Adriatica era deschisă mișcărilor de populaţie şi de mărfuri. Alături de 
greci si de fenicieni, etruscii au adus și ei noi mode în Mediterana, ajutând 
la crearea unor noi interconexiuni pe tot cuprinsul mării. 


4 


Catre Gradina Hesperidelor 
1000 f. Hr.-400 î.Hr. 


EFECTELE CONTACTULUI CU ESTUL MEDITERANEI au fost numeroase si 
felurite in spaţiul pe care astăzi îl numim Italia. Cultura greacă a pătruns 
în viata cotidiană a populațiilor din Sicilia — sicanii, siculii si elimienii — 
mai încet decât în viata populațiilor din Toscana si din Latium. În Sicilia, 
atât grecii, cât şi cartaginezii s-au ţinut departe de populaţiile locale. 
Sardinia, bogată în minereuri, a fost, vreme de secole, leagănul unei vii 
civilizaţii, a cărei trăsătură specifică erau turnurile de piatră cunoscute 
sub numele de nuraghi — câteva mii de astfel de turnuri încă străjuiesc 
insula; aceste turnuri erau înconjurate, se crede, de sate prospere, care-și 
asigurau bunăstarea de pe urma bogatelor resurse agricole ale insulei. 
Primele nuraghi au fost construite pe la 1400 î.Hr., însă de-atunci altele 
noi au tot apărut, până prin Epoca Fierului.! În perioada miceniană, exis- 
taseră câteva contacte cu străinătatea, când negustorii mediteraneeni 
sosiseră pe insulă în căutare de cupru. Ne putem face o idee despre 
bunăstarea elitei locale în mileniul al II-lea î.Hr. dacă examinám mormin- 
tele descoperite de arheologi la Anghelu Ruju, în apropiere de Alghero, 
în nord-vestul Sardiniei; acestea sunt printre cele mai bogate morminte 
de la sfârşitul Neoliticului și începutul Epocii Bronzului dezgropate în 
Europa de Vest si dau seamă de contactele pe care, la acea vreme, locui- 
torii le stabiliseră cu Spania, cu sudul Franţei si cu estul Mediteranei.2 
Influența spaniolă se poate vedea examinând vasele în formă de clopot 
descoperite în acest sit. Un alt tip de legătură cu Spania era cea ling- 
vistică. De la locuitorii Sardiniei nu ne-a rămas nici o mărturie scrisă, 
fie pentru că nu foloseau scrisul, fie pentru că utilizau materiale friabile 
care nu au supraviețuit. Dar toponimele, multe încă în uz, constituie 
dovezi relevante, la fel ca limba sardă — o formă aparte a latinei târzii 
în care, în numeroasele ei dialecte, au fost încorporate și câteva cuvinte 
prelatine. Se pare că populaţiile nuragice vorbeau o limbă (limbi) ce se 

înrudea(u) cu basca — o limbă non-indo-europeană. Astfel, cuvântul sard 
pentru „miel tânăr“, bitti, seamănă foarte mult cu un cuvânt basc pentru 
„capră tânără“, bitin.’ Acest lucru nu constituie neapărat o dovadă a unei 
migrații masive din Iberia către Sardinia, cât mai degrabă o dovadă a exis- 
tentei unui grup de limbi vest-mediteraneene ai căror vorbitori se găseau 
în Spania, în sudul Franței, în câteva insule din vestul Mediteranei și 
în anumite părți din Africa de Nord. 

Încă din mileniul al II-lea î.Hr. locuitorii din Sardinia isi ingropau 
morții in impresionante morminte săpate-n stâncă, cioplite astfel încât 
să semene cu casele celor vii; aceste morminte erau alcătuite din mai 
multe încăperi legate între ele prin coridoare si decorate cu usori, cornise 
si alte elemente sculptate în piatră care imitau, probabil, accesoriile de 
lemn din locuinţele celor vii. În Sardinia de astăzi aceste morminte au 
primit denumirea domus de janas, „casele zânelor“. Însă locuitorii Sardi- 
niei antice au construit și impresionante lăcașuri sacre, precum cele de 
la Monte d'Accoddi, din nord, în apropiere de Sassari, unde, probabil prin 
secolul al XV-lea î.Hr., au ridicat, la capătul unei rampe imense, o piramidă 
trunchiată, folosită poate drept lăcaș de cult. 

Cele mai multe nuraghi se găsesc departe de coastă; multe se aflau în 
vârf de colină si tot ce stim despre ele pare să sugereze că aveau, în prin- 
cipal, scop de apărare: păzeau acele locuri de hoţii de oi, de corsari și mai 
ales de vecinii dificili din Sardinia; funcționau, de asemenea, și pe post 
de seifuri în care puteau fi depozitate cuprul si bronzul, fie în formă brută, 
fie prelucrat si modelat — diverse figurine si piese de armament. Un bun 
exemplu ar fi imensul complex de la Su Naraxi, in Barumini (sudul Sar- 
diniei), care a înflorit în secolele VIII- VI î.Hr.; la Su Naraxi se găseau un 
castel și aproximativ șaizeci de adăposturi cu fundaţie de piatră, ridicate 
în jurul unei piatete centrale. Una dintre construcţii, foarte mare, pare 
să fi fost o cameră de consiliu, înăuntrul căreia se găseau o bancă de 
piatră si nișe pentru lămpi. Su Nuraxi, atacat si distrus de cartaginezi, 
care-și aveau baza la Cagliari, nu departe spre sud, a fost reconstruit în 
secolul al V-lea și — judecând după numeroasele obiecte de teracotă, bronz 
si fier descoperite acolo — a redevenit un centru prosper.* Su Nuraxi era, 
se pare, o societate extrem de fragmentată, în care orice stăpân, fie el și 
mărunt, isi avea propriul castel. Influențele din Fenicia, din Cartagina 
și din Etruria au pătruns încet, nefiind vorba de o civilizaţie care s-a 
transformat rapid și fulminant datorită contactului cu străinătatea, 
precum s-au transformat, de exemplu, primii etrusci când au luat contact 
cu grecii si cu fenicienii.5 Interacțiunile cu Italia, Spania si Africa au 
fost mai subtile, iar societatea sardă pare să fi fost foarte conservatoare — 

nuraghi au fost construite până târziu în secolul al III-lea, când dușmani 
le erau adesea nu doar cartaginezii, ci si romanii. Nenumăratele turnuri, 
scări, culoare secrete şi creneluri descoperite în situri ca Palmavera, în 
apropiere de Alghero, datând de pe la 75o î.Hr., precum și satele fortifi- 
cate grupate la poalele acelor nuraghi dau mărturie despre o vreme în 
care invadatorii fenicieni începuseră să se aşeze în Sardinia și în care, 
așadar, era nevoie de construcții tot mai sofisticate pentru a le face fata 
duşmanilor tot mai sofisticati. Cultele religioase din Sardinia antică sunt 
de asemenea o dovadă pentru caracterul conservator al acelei societăți; 
acolo, zeii grecilor sau ai fenicienilor n-au căpătat întâietatea, iar locuitorii 
insulei venerau mai ales fântânile sfinte si taurii.9 

Sarzii n-au fost o societate urbană. Așezările lor tipice erau satele din 
jurul castelelor. În Sardinia, doar fenicienii si cartaginezii au ridicat orașe. 
Totuși, faptul că relaţiile dintrecartaginezi și sarzi au fost, la rástimpuri, 
dificile nu a dus la izolarea civilizaţiei nuragice de restul lumii. Unul dintre 
produsele exotice pe care le importau era chihlimbarul, care, pe o rută 
rămasă necunoscută, călătorea din Baltica până-n Su Nuraxi. Aurul nu 
prezenta prea mare interes pentru sarzi, iar resursele de argint din sudul 
Sardiniei aveau să fie exploatate masiv abia în secolul al XIV-lea d.Hr. 
Cele mai vechi obiecte de ceramică grecească descoperite în Sardinia (în 
afară de câteva fragmente de ceramică miceniană) datează din secolul 
al VIII-lea. A mai fost descoperit şi un vas ionian care pare să fi ajuns la 

Su Nuraxi în secolul al VII-lea. Ne putem face o idee despre cât de puter- 
nice erau legăturile sarzilor cu străinătatea dacă luăm în seamă faptul că 
ceramică de Corint a fost descoperită doar în situri din sudul Sardiniei, 
pe când ceramică etruscă (inclusiv imitații de vase grecești) a fost descope- 
rită pe tot cuprinsul insulei.” Pentru sarzi, aceste obiecte erau, desigur, 
exotice si foarte atrăgătoare, și le puteau cumpăra foarte ușor, cu lingouri 
de cupru. 

Pentru sarzi nu era o problemă să găsească cupru, ci să-l transforme 
într-un aliaj mai greu, bronzul, căci trebuiau să importe cositor din Spania 
si din sudul Franței. Iar din bronz sarzii au realizat statuete a căror 
influență a fost durabilă în timp şi-n spaţiu: figurinele umane cu picioare 
lungi au atras, de exemplu, atenţia sculptorului Giacometti (secolul XX), 
după ce, cu secole bune în urmă, îi fascinaseră și pe lucrătorii în metal 
din Vetulonia, unde erau produse, adesea de către meșteșugari sarzi, pro- 
priile figurine cu membre lungi. Câteva sute de astfel de statuete ni s-au 
păstrat chiar din Sardinia, datând din secolele VIII-VI î.Hr. Ele par să 
zugráveascá o lume aievea, cu luptători, arcași, meșteșugari si păstori, 
figurinele feminine fiind mai rare decât cele masculine. Uneori, înfățișau 
si animale, iar ocazional, probabil si zei, folosind aceste statuete în cultele 
locale.’ Figurinele ne oferă dovezi directe ale existenței navigaţiei, căci 
în porturile etrusce au fost descoperite numeroase machete de corăbii, 
dintre care cele mai vechi par să dateze din secolul al VIII-lea: una are 
prova în formă de cap de căprioară și copastiile ornamentate cu diverse 
animale și păsări; o alta, macheta unei corăbii cu fundul rotunjit, este 
împodobită cu o figurină ce înfățișează o maimuţă ghemuită, animal pe 
care cartaginezii îl aduseseră, probabil, tocmai din Africa? 


II 


GRECII DIN SUDUL ITALIEI au fost un fel de punte de legătură între grecii 
din Ionia, Attica şi Pelopones și noile oraşe care apăruseră în Etruria. 
Tot la fel, Massalia — o colonie ioniană îndepărtată, situată pe locul 
Marsiliei de astăzi — a fost punte de legătură între lumea greacă din me- 
tropole și coastele extrem-vestice ale Mediteranei.!? Din nou, foceenii au 
fost pionieri, intemeindu-si așezări pe coastele Asiei Mici pe la 600 î.Hr.; 
aproape 600 de coloniști au sosit atunci, si nu după multă vreme s-au 
căsătorit cu membri ai populaţiei locale. Marsilia timpurie s-a dezvoltat 
foarte rapid, iar teritoriul ei se întindea, în secolul al VI-lea, pe circa cinci- 

zeci de hectare.!! Dar adevărata perioadă de glorie a orașului a fost prima 
jumătate de secol din existența sa. La mijlocul secolului al VI-lea, invazia 
perșilor in Ionia i-a determinat pe foceeni să emigreze cât au putut mai 
departe de inamicii perși. Herodot relatează că perșii pretinseserá ca 
unul dintre bastioanele Foceei să fie dărâmat și o clădire din oraș să fie 
cedată în mod simbolic satrapului Persiei. Foceenii au trimis vorbă că 
sunt de acord cu propunerea, dar că ar dori un răgaz de o zi în care să se 
hotărască; însă de fapt au folosit acel răgaz ca să-și încarce pe corăbii 
toate bunurile și să pornească pe mare, prin Chios, până departe spre 
vest — mai întâi până-n Corsica, apoi până-n Massalia. Si astfel i-au cedat 
regelul Persiei un oraş pustiu.12 

Toate astea n-au făcut din Massalia un cuib de iredentisti ionieni. Ci 
dimpotrivă, Massalia era un oraș cu totul special, ai cărui locuitori au 
reușit să se ferească atunci când compatrioții lor purtau lupte cu etruscii; 
lucru explicabil, dacă ne gândim la relaţiile strânse pe care masaliotii le 
intretineau cu popoarele din vestul Mediteranei — nu doar cu etruscii, ci 
si cu cartaginezii din Africa si din Spania si cu mai putin sofisticatii liguri, 
care locuiau in nord-vestul Italiei si in sudul Frantei.!? Massalia devenise 
o zonă de contact cu popoarele celtice din vestul Europei, astfel încât 
ceramica grecească şi etruscă si alte mărfuri au pătruns si mai la nord 
de Massalia, până-n inima Galiei. Între timp, grecii, etruscii și cartagi- 
nezii făceau negot cot la cot în regiune; Pech Maho, despre care am mai 
amintit, era folosit de negustorii cartaginezi drept zonă comercială, dar 
cu siguranță era vizitat si de alţii, după cum reiese clar dintr-o inscripție 
etruscă scrijelită pe o bucată de plumb descoperită acolo. Însă, mai 
degrabă decât plumbul, ceea ce-i atrăgea pe negustori în sudul Franței 
era cositorul, fiindcă tot căutau căi de acces către resursele de cositor 
din nord-vestul Franţei şi chiar din Britania, la care ajunseseră mari- 
narii fenicieni din Cadiz. Obiectele grecești si etrusce din bronz si din 
ceramică descoperite pe cursul Senei, mai ales un masiv crater grecesc de 
bronz găsit la Vix, datând de pe la 53o î.Hr., ne ajută să ne facem o idee 
despre rutele foarte lungi pe care le parcurgeau mărfurile (și nu neapărat 
negustorii) până să ajungă in Galia.!* Acest imens vas pentru depozitarea 
vinului ne amintește că negotul cu vin era una dintre principalele surse 
ale puterii Massaliei. Într-un asemenea vas încăpeau până la 1 100 de 
litri de lichid, iar grecii obișnuiau să amestece o măsură de vin cu două 
măsuri de apă. Într-adevăr, secolul al VI-lea a fost secolul de aur al comer- 
tului grecesc în vestul îndepărtat. În ciuda faptului că o colonie ioniană 
din Corsica a fost distrusă de etrusci si cartaginezi imediat după ce se 

formase, o vreme au mai tot răsărit mici așezări la Mâlaga și în alte lo- 
curi din sudul Spaniei, dar cel mai ilustru exemplu rămâne așezarea 
Emporion, emporiul prin excelență, cunoscută astăzi sub numele de Em- 
puries. În apropiere, negustorii din Rhodos au fost, probabil, cei care au 
întemeiat aşezarea numită Rhode — astăzi Roses, în Catalonia. 

Massalia și-a menţinut multă vreme legăturile cu estul Mediteranei, 
căci acolo era mare nevoie de cositor, folosit în turnătoriile de bronz. În 
decursul săpăturilor arheologice de la Marsilia au fost descoperite mari 
cantităţi de ceramică grecească de secol VI, provenită din Eubeea, Corint, 
Atena, Sparta, Ionia si din învecinata Etrurie. De altfel, negustorii bogaţi 
din Massalia au închinat si ei la Delphi un tezaur.15 Aceasta nu era vreo 
colonie periferică şi lipsită de importanţă. Cultura din sudul Franței fu- 
sese elenizată. Un scriitor latin târziu, lustinus, a rezumat cuvintele 
unui autor dinaintea lui, Trogus Pompeius (ale cărui Istorii fili pice sunt 
astăzi pierdute), după cum urmează: 


De la locuitorii Massaliei galii au învăţat un mod de viata mai civilizat si au 
lăsat deoparte sau măcar și-au mai cizelat grosolánia; tot de la ei au învățat să-și 
cultive ogoarele și să-și împrejmuiască cetățile cu ziduri. Tot atunci, au deprins 
obiceiul de a trăi supuși legilor, nu violenței; și au mai învățat cum să îngrijească 
vita-de-vie și cum să planteze măslini; iar asupra oamenilor si a lucrurilor s-a 
așternut o asemenea lumină, încât s-ar fi zis că nu Grecia imigrase în Galia, ci 
Galia fusese strămutată în Grecia.!6 


Desigur, acest encomion a fost scris multe secole mai târziu și nu e sigur 
deloc că grecii au fost, într-adevăr, cei care au adus în zonă măslini și 
viță-de-vie.” Totuşi, trebuie spus limpede că grecii si etruscii au dezvoltat 
exploatarea intensivă a viilor și au introdus o tehnologie mai avansată 
de tescuire a măslinelor și de producere a vinului. Sir John Boardman a 
subliniat că „primul vin băut în Burgundia a fost vin grecesc adus din 
Marsilia“, iar carafele de vin ateniene, feniciene și etrusce descoperite în 
multe situri din Languedoc si Provența sunt argumente care vin in spriji- 
nul afirmației lui Boardman.!? Iustinus avea dreptate: n-a fost nevoie 
de o campanie de cucerire în stil roman pentru a pune această regiune 
pe orbita culturală a Greciei. 

Ca si în alte regiuni din vestul Mediteranei, si aici perioada din preajma 
anului 500 î.Hr. a marcat o tranziție importantă. În parte, aceasta a fost 
rezultatul tensiunilor politice din ce în ce mai puternice dintre greci și 
etrusci, care au dus la şubrezirea legăturilor comerciale pe tot cuprinsul 
Mării Tireniene. În aceeași perioadă, centrele culturale din nordul și 
estul Franţei (regiune cunoscută sub numele de cultura Hallstatt) au 

căzut într-un con de umbră, iar ţinuturile celtice dinspre răsărit au deve- 
nit miezul unei noi și foarte vii culturi continentale, așa-numita cultură 
La Tene, puternic influențată de etrusci, prin trecătorile din Alpii de Est. 
Si astfel, rutele comerciale care legau Mediterana de nordul Europei s-au 
deplasat către est, iar în Valea Ronului a dispărut cererea de produse 
mediteraneene de lux.!? În Massalia ajungea așadar din ce în ce mai 
puțină ceramică atică, cu toate cá mai apoi, la sfârșitul secolului, comerțul 
cu ceramică s-a revigorat. Însă, lucru mult mai important, grecii din Mar- 
silia n-au mai reușit să trimită vin si produse de lux către continent, în 
vreme ce departe în vest, de-a lungul coastei Spaniei, cartaginezii contro- 
lau mersul comerțului. Am arătat deja că, în lumea greacă, răspunsul 
la toată această situaţie a fost că negustorii au început să folosească din 
ce în ce mai mult o rută prin Adriatica la capătul căreia ajungeau în nou 
întemeiatul oraș Spina. Toate pierderile Marsiliei s-au transformat așadar 
în câștig pentru Spina. Un alt răspuns a fost transformarea Massaliei 
în oraş-mamă pentru o nouă generație de colonii întemeiate de-a lungul 
tármurilor în Provența si Languedoc — de exemplu Agde, desi e posibil 
ca ramificatia cea mai cunoscută a ei, Nikaia (Nisa), să fi fost întemeiată 
abia mai târziu, în secolul al III-lea.2 


III 


UNUL DINTRE CELE MAI SPECTACULOASE cazuri de elenizare a fost cel 
al Spaniei. În literatura greacă arhaică, de exemplu în scrierile lui Hesiod, 
ţinuturile cele mai vestice din Mediterana erau sălașul unor creaturi 
fantastice, precum monstrul cu trei capete Geryon; tot acolo se afla miste- 
rioasa Grădină a Hesperidelor, iar lângă Coloanele lui Hercule Atlas 
tinea cerul pe umeri.?! Asa cum am arătat deja, fenicienii au ajuns primii 
în această regiune și au întemeiat o aşezare importantă dincolo de Medite- 
rana, la Cadiz. Dintre greci, foceenii si vecinii lor au fost, din nou, pionieri, 
începând cu marinarul Kolaios din Samos, la sfârşitul secolului al VII-lea; 
se spune chiar că regele din Tartessos i-ar fi invitat pe foceeni să se așeze 
în ţinuturile lui.2? Însă din greşeală, asa cum avea să reiasă mai târziu 
din cursul evenimentelor, au ajuns în Corsica. Prezența grecească — colo- 
nisti si negustori — în Spania secolelor VI-IV a fost mai degrabă limitată, 
în comparaţie cu prezenţa cartagineză, și nu e clar nici astăzi dacă grecii 
îi vedeau pe cartaginezi ca pe niște rivali: grecii din Emporion făceau cu 
ei negot cu metale, iar monedele care se băteau în Emporion în secolul 

al IV-lea combinau motivele cartagineze cu cele din Sicilia grecească. 
Locuitorii din Emporion au recrutat, probabil, mercenari pentru a-i angaja 
în armata cartagineză care lupta cu grecii din Sicilia; Emporion nu a 
încercat nici să creeze un teritoriu vast pe care să-l aibă sub control direct. 
Bunăstarea orașului provenea nu atât din exploatarea resurselor locale, 
cât din legăturile cu ţinuturile din sudul Spaniei bogate în metale, legă- 
turi mediate de negustorii cartaginezi.?? Şi totuşi, influența culturală a 
grecilor a întrecut-o cu ușurință pe cea a Cartaginei. Cu toate că unele 
centre grecești din Catalonia înfloreau în continuare, cele din Andaluzia, 
precum Mainake, în apropiere de Mâlaga de astăzi, au dispărut curând, 
iar regiunea a trecut din nou în sfera de influență a fenicienilor. Tartessos 
cel bogat în argint și-a atins apogeul dezvoltării probabil pe la anul 
5oo î.Hr., însă în regiune mai erau o grămadă de alte oportunităţi, iar 
cartaginezii au continuat să cucerească victorie după victorie în vestul 
Mediteranei, semnând, în 509, un tratat cu nou intemeiata Romă, tratat 
prin care, politicos, dar ferm, romanilor si aliaţilor li se interzicea să 
intre în regiunile întinse ale Mediteranei de vest. 

Încercările de a închide mările sunt adesea contraproductive, fiindcă 
lasă loc pirateriei si în plus sunt greu de realizat. Cel mai probabil încă 
înainte ca punii să fi luat în stăpânire Spania, un marinar grec a întocmit 
un manual de navigaţie, Periplus, în care prezenta coastele Spaniei, 
începând din Galicia, trecând prin Strâmtoarea Gibraltar si ajungând, 
de-a lungul coastei, până-n Marsilia, care trebuie că-i era locul de baștină. 
Cu siguranţă, scopul lui era să descrie în detaliu ruta de acces către re- 
sursele de cositor din Galicia. A fost precursorul faimosului marinar grec 
Pytheas din Marsilia, care în secolul al IV-lea a descoperit ruta mari- 
timă până-n Britania.2 Lucrarea aceasta din secolul al VI-lea î.Hr., sau 
poate un pic mai târzie, a supraviețuit și a fost încorporată într-un poem 
latinesc plin de stângăcii compus de un scriitor păgân de la sfârșitul seco- 
lului al IV-lea d.Hr. pe nume Avienus.25 Avienus tot repetă cá în textul 
vechi pe care l-a folosit este descris un loc de pe coasta spaniolă care 
între timp s-a transformat într-o ruină; așadar avem de-a face cu un 
amestec de materiale antice și observaţii ale unor călători mai târzii pe 
care Avienus i-a citit de asemenea. Faptul că unele orașe, precum colo- 
nia grecească Rhodos, sunt omise sugerează că la vremea la care marina- 
rul grec și-a scris Periplul acestea nu fuseseră încă întemeiate, fiind 
totodată mărturie şi pentru vechimea mare a textului. Avienus vorbeşte 
pe larg despre Tartessos, care și-a atins apogeul dezvoltării în secolul 
al V-lea î.Hr., identificându-l, convins că informaţia e corectă, cu Cádizul 


CĂTRE GRĂDINA HESPERIDELOR, 1000 Î.HR.—400 Î.HR. 159 


şi precizând: „acum e mic, acum e abandonat, acum e doar un morman de 
ruine“36, tot el descrie negotul locuitorilor din Tartessos cu vecinii lor si 
momentul în care cartaginezii au ajuns în acel ţinut, vorbind și despre un 
munte semet, bogat în cositor, loc de mare interes pentru negustori.?" 
Textul contine și referiri la orașele feniciene decázute din sudul Spaniei — 
așadar ne putem da seama că precursorul lui Avienus a călătorit, pe la 
sfârşitul secolului al VI-lea, până dincolo de acele așezări —, precum și 
precizarea că la acea vreme unele așezări feniciene erau ocupate de colo- 
nistii cartaginezi.2 Trecând un text grecesc în vers latinesc si adăugând 
material din surse mai târzii, Avienus a creat un soi de palimpsest, din 
care astăzi ne e foarte greu să discernem diversele straturi.2? Avienus 
descrie, într-adevăr, două centre de colonizare importante din regiune, 
Tartagona si Valencia, cunoscute de el sub numele de Tyris (care a supra- 
vietuit în numele râului Turia, ce până de curând curgea prin centrul 
Valenciei), însă atunci când pomenește de Barcelona, al cărei nume e de 
origine cartagineză, se referă la ea ca la o așezare întemeiată destul de 
târziu. Vorbind de popoare aprige care locuiau de-a lungul coastei spaniole 
si care trăiau cu lapte si brânză, „precum fiarele“, Avienus reușește să 
contureze imaginea unei mari varietăți de populaţii denumite generic 
popoarele iberice, imagine confirmată de mărturiile arheologice care ne 
arată cá nu a existat o singură (si unitară) „naţiune“ iberică, ci mai multe 
triburi şi state mici.30 

Grecii şi cartaginezii au întreținut legături strânse cu popoarele 
iberice. Astfel a apărut o civilizaţie care a atins un nivel foarte înalt în 
artele frumoase, a construit orașe mari si a adoptat scrisul. Civilizaţia 
iberică nu s-a bucurat de prea mare atenţie în afara Spaniei, în ciuda fap- 
tului că ibericii ajunseseră la un nivel de rafinament pe care, dintre popoa- 
rele din vestul Mediteranei, doar etruscii au reuşit să-l depăşească! 
Aceste popoare sunt al doilea exemplu grăitor pentru pătrunderea culturii 
grecești și feniciene în occident, la capătul unor lungi rute de comerț și 
de migrație, și pentru modul în care, în arta sculpturii în piatră și a prelu- 
crării metalelor, aceste influenţe culturale s-au întrepătruns cu talentul 
băștinașilor. Însă ibericii sunt mult mai greu de identificat decât etruscii, 
care şi-au dezvoltat un simt al solidarităţii ca popor unitar, luându-și ei 
înşişi numele Rasna. Între ibericii din Andaluzia, cei de pe ţărmul Valen- 
ciei şi cei din Catalonia erau numeroase diferenţe culturale. Existau multe 
triburi, dar fără unitate politică. Nu e limpede nici măcar dacă toate vor- 
beau aceeaşi limbă sau limbi înrudite, chiar dacă, dintre limbile care au 
supraviețuit, basca şi berbera par să fie cele mai apropiate de vechile 
graiuri iberice. Pe continent, ibericii s-au amestecat cu alte populaţii, 

denumite generic — nu doar de cercetătorii moderni, ci si de Avienus — 
populatii celtice (un termen foarte vag, dar care evidentiaza traditii 
culturale continentale, și nu mediteraneene). Termenul „iberic“ este 
așadar un fel de generalizare, referindu-se la o mare diversitate de 
populaţii din secolele VII-II î.Hr. trăitoare într-o lume instabilă politic 
în care cartaginezii, grecii si, în cele din urmă, romanii au reușit să 
pătrundă ca negustori si cuceritori. 

La fel ca în Sicilia și în sudul Italiei, locuitorii așezărilor grecești, 
precum cei din Emporion, stăteau departe de populația autohtonă, dar 
cu timpul, în urma căsătoriilor mixte si a altor tipuri de legături, în orașe 
populaţia era din ce în ce mai amestecată. Nu departe de Emporion, la 
Ullastret, se găsea un oras iberic important, împrejmuit cu patru porti 
masive şi întinzându-se, în secolul al IV-lea, pe mai bine de 40 ooo de 
metri pătrați. Însă nu trebuie să ne imaginăm că relaţiile dintre iberici 
și coloniști erau în mod inerent ostile. Vom arăta, prin câteva exemple, 
în ce fel au reușit ibericii să combine lecţiile învăţate de la greci si de la 
alţii cu expresiile propriei identități. Cu toate că în sud-vestul Spaniei 
existau unele variaţii, ibericii de pretutindeni foloseau același tip de 
scriere, multe dintre caractere fiind, cu siguranţă, inspirate din alfabetul 
grecesc — nu din cel fenician. În mod straniu, după ce au ajuns la un alfa- 
bet propriu, ibericii i-au adăugat și câteva simboluri silabice, ba, be, bi, bo, 
bu si la fel pentru literele „c“ și „d“, iar apoi, lucru si mai ciudat, inventivi- 
tatea celor care au născocit această scriere a secat. Două trăsături 
esenţiale ale Spaniei moderne au apărut drept rezultat al influenţei exer- 
citate de greci asupra ibericilor: vita-de-vie şi măslinii au căpătat tot mai 
multă popularitate, cu toate că, de exemplu, poetul latin Martial critica 
vinurile catalane considerându-le de foarte proastă calitate; în orice caz, 
ibericii au preferat dintotdeauna berea, și adesea importau vinuri mai 
bune din Etruria.?? 

Un alt exemplu de împrumut cultural poate fi observat examinând 
mormintele din vechea Spanie: ibericii preferau incinerarea. La Tutugi, 
în Andaluzia, arheologii au scos la iveală multe morminte datând din 
secolul al V-lea și de mai târziu: de la simple depozite de urne până la 
tumuli somptuosi cu mai multe încăperi și coridoare, pe ai căror pereți 
se mai vedeau încă urme de picturi. Printre motivele arhitectonice folosite 
erau și coloane de sprijin decorate în stil ionic. Aceste morminte imense, 
care adăposteau, desigur, osemintele membrilor elitei, amintesc de mor- 
mintele din Etruria, sugerând astfel influenţe venite din Italia. Exista, 
la fel ca în Italia si în unele parti din estul Mediteranei, si practica de a-i 
îngropa pe cei bogaţi si faimoşi cu impresionante obiecte funerare alături: 

într-un mormânt cu trei încăperi scos la iveală la Toya s-au găsit, de 
exemplu, găleți de bronz, giuvaiere si un car?* Un al treilea exemplu de 
amestec al trăsăturilor autohtone cu influenţele venite din exterior poate 
fi găsit în sculptură. Lucrând cu piatră de var, artiștii iberici au confectio- 
nat impresionante reprezentări aproape în mărime naturală de tauri, 
cai si căprioare, redând extrem de realist principalele trăsături ale respec- 
tivelor animale; preferatele lor erau altoreliefurile și e posibil ca multe 
dintre sculpturile care au supraviețuit să fi fost decorațiuni exterioare 
ale templelor si ale altor lăcașuri de cult.?? Influența stilurilor grecești 
s-a simţit treptat si a dat naștere, până la urmă, unui stil care nu pare 
să fi fost întru totul grecesc. Acest lucru e valabil chiar și pentru secolul 
al IV-lea î.Hr., data probabilă la care a fost realizată cea mai celebră 
sculptură iberică, Dama de Elche, bustul unei preotese sau zeițe care 
poartă bijuterii extrem de sofisticate. Chiar dacă pe chipul ei se regăsesc 
în mare parte trăsăturile modelelor grecești clasice, restul statuetei se 
aseamănă mult cu alte siluete de femei în mărime naturală scoase la 
iveală de arheologi in Spania.36 Printre bijuteriile ei, de asemenea, pot 
fi recunoscute diverse modele cartagineze.?" Însă stilul veșmintelor, atât 
la bustul din Elche, cât și la alte sculpturi similare, reflectă canoanele 
iberice. Ibericilor nu le plăcea atât de mult precum grecilor și etruscilor 
să portretizeze corpul uman nud: pe un singur vas iberic se găsește o pic- 
tură cu un bărbat gol, iar acest vas a fost descoperit la Emporion, unde 
trăiau mai mult greci.38 

Ceramica dă seamă de legăturile comerciale existente și, în cazul 
vaselor pictate, dezvăluie influențele culturale, reflectate fie prin stilurile 
iconografice, fie prin interesul pe care popoarele băștinașe l-ar fi mani- 
festat faţă de zeii si eroii greci. Spre deosebire de popoarele din Italia, 
ibericii nu s-au lăsat copleșiți de ideile religioase ale grecilor si fenicienilor, 
cu toate că de-a lungul coastei arheologii au descoperit urme ale unor 
culte comune închinate Demetrei, lui Astarte si altor zei străini; de exem- 
plu, o statuetă de alabastru descoperită într-un mormânt la Tutugi este, 
în mod clar, reprezentarea unei zeițe feniciene.?? În domeniul picturii pe 
vase, ibericii s-au dovedit deosebit de originali si nu au copiat pur și 
simplu modelele grecești, așa cum au făcut adesea etruscii. Pe vasele cu 
figuri negre descoperite la Liria, în apropiere de Valencia, sunt reprezen- 
tate scene de dans si de război; siluetele de oameni sunt scoase în evidență 
într-un stil curgător semiabstract care relevă imediat un puternic simt 
al mișcării, iar spaţiile goale sunt umplute mai toate cu bucle, spirale, 
modele florale si orice alte ornamentatii care nu lăsau loc impresiei de 

vid.” În Andaluzia, modelele geometrice inspirate din modelele grecești 
de secol VI î.Hr. au dăinuit până târziu în secolul al IV-lea, însă adaptate 
astfel încât să satisfacă gusturile cumpărătorilor iberici — dragostea 
pentru păsări si animale, ca si pentru frunzisuri. Așadar nu exista un 
singur „stil iberic“, însă ibericii le datorau grecilor câteva idei fundamen- 
tale, încercând apoi să adapteze ei înșiși tot ce aduceau corăbiile grecești 
si feniciene din estul Mediteranei. 

Ibericii s-au făcut cunoscuţi dincolo de granițele Spaniei nu doar ca 
negustori, ci si ca soldaţi redutabili. Au fost recrutați de tiranul Himerei, 
în Sicilia, în anul 480 î.Hr., însă au luptat, la sfârșitul secolului al V-lea, 
si în armatele cartagineze care au atacat orașele grecești din Sicilia; după 
ce Cartagina a fost înfrântă de tiranul Siracuzei în anul 395, multi soldati 
au intrat în serviciul lui; aceștia apar menționați chiar si într-una dintre 
comediile lui Aristofan, compusă la acea vreme, stârnind râsul fiindcă 
se spunea că erau foarte păroși. Celebrele lor săbii falcata erau adaptări 
ale modelelor grecești si etrusce pe care invátaserá să le mânuiască câtă 
vreme serviseră drept mercenari.*! Plata si prăzile de pe urma războaielor 
purtate cu străinii trebuie să-i fi îmbogăţit pe multi în Iberia și astfel ne 
putem explica opulenta unora dintre mormintele iberice. Pe de altă parte, 
se ştie astăzi că adevărata sursă de prosperitate a ibericilor au fost resur- 
sele naturale ale Spaniei, mai ales metalele. Ibericii erau pozitionati cum 
nu se poate mai bine pentru a obține beneficii de pe urma traficului comer- 
cial dinspre Spania continentală către zona de coastă, căci pe acolo treceau 
corăbiile care erau încărcate in Gadir și în alte porturi de la Atlantic si 
care apoi, prin Gibraltar, ajungeau să parcurgă ruta descrisă de Avienus. 
Întreaga Mediterană era acum străbătută de vase grecești, etrusce sau 
cartagineze; popoarele din vestul îndepărtat erau subiect de glume la 
Atena din vremea lui Aristofan, iar popoarele de la Apus priveau înspre 
Grecia, mai întâi înspre Corint și mai târziu înspre Atena, ca înspre cen- 
trul suprem al stilului şi al modei. 


5 


Talasocratiile 
550 i.Hr.—4oo î.Hr. 


I 


AR FI FOST DE AȘTEPTAT CA ZONELE DE COASTĂ ale Mediteranei să joace 
rolul de limită naturală a expansiunii imperiale inițiate de marile puteri 
din Orientul Mijlociu — hititii, Asiria, chiar si Egiptul faraonic. Asirienii 
au tot încercat să intimideze Ciprul ca să-l supună, la fel cum au făcut 
si egiptenii, fiindcă resursele prețioase de cositor si de diverse alte metale 
care se găseau acolo nu puteau fi ignorate. Însă nici o încercare de a dobândi 
supremația asupra Mediteranei de est n-a fost pe măsura cuceririlor 
făcute de persi în Anatolia si în Levant de-a lungul secolului al VI-lea î.Hr. 
si a încercării perșilor de a cotropi Grecia; înfrângerea Persiei a fost 
sărbătorită drept cea mai mare victorie grecească de după căderea Troiei. 
Era vorba de o realizare nu doar militară, ci si politică, căci multe cetăți 
din Grecia se aliaseră, iar insulele din Marea Egee au colaborat luptând 
împotriva perșilor — a fost solicitat până si ajutorul Siracuzei (cu toate cá 
a ţinut piept unei amenințări venite din partea Cartaginei, instigată pro- 
babil de Persia). Grecii au celebrat victoria ridicând mai multe monu- 
mente triumfale, precum șarpele de bronz de la Delphi, care astăzi se 
găsește în Hipodromul de la Istanbul; pe acea coloană serpuita grecii au 
inscripționat numele celor treizeci si una de cetăţi care au ajutat la respin- 
gerea perșilor în celebra bătălie de la Plateea (479 î.Hr.), si lista nu era 
completă.! Tot atunci a fost înființat un „consiliu al coaliției elene“, iar 
numele de eleni, inițial atribuit de Homer tovarășilor lui Ahile, începea 
să fie din ce în ce mai mult folosit cu referire la o identitate comună expri- 
mată prin limbă, prin cultul zeilor si prin stilul de viaţă? Istoria care a 
luat naştere astfel — întâmplări relatate cel mai răsunător și mai spiritual 
de Herodot — a fost cea a felului in care grecii şi-au apărat libertatea 
împotriva tiraniei persane. În tragedia sa Perșii, jucată la Atena în 
472 î.Hr., Eschil afirma că viitorul Eladei avea să depindă în mod direct 
de soarta cetăţii sale natale: 

REGINA ATOSSA: Spune unde, în toată lumea asta plină de oameni, se găsește 
o cetate numită Atena? ` 
CORIFEUL: Departe tare, unde Stăpânul nostru soarele apune si ultima lui stră- 
luminare piere. 

REGINA ATOSSA: Si ținutul acesta aflat atât de departe spre apus il rávneste 
fiul meu drept pradă? 

CORIFEUL: Întocmai, căci, odată ce Atena e a lui, Elada-ntreagă e nevoie să i se 
supună.3 


E discutabil însă dacă grecii luptau într-adevăr pentru libertate împotriva 
tiraniei persane. La sfârșitul secolului al V-lea, în timpul Războiului Pelo- 
ponesiac, când inclestarea dintre ei atinsese apogeul, spartanii si ateni- 
enii tot încercau, pe rând, să le intre în gratii perșilor, așadar supunerea 
faţă de regele perșilor nu a fost dintotdeauna văzută ca un act josnic. Pe 
măsură ce a tot fost repovestită, istoria aceasta a căpătat şi mai multă 

amploare, mai întâi datorită lui Herodot, iar apoi, mult mai târziu, în peri- 
oada romană, datorită lui Plutarh, care a alcătuit biografiile celor mai 
iluștri oameni de stat atenieni și spartani. Imense ostiri conduse de regele 
perșilor au invadat Grecia; si totuși, printre soldati erau si multi greci, 
care, din voia lor sau nu, au fost nevoiţi să lupte împotriva altor greci. 
Stăpânirea persană pricinuia din timp în timp neplăceri precum colec- 
tarea taxelor și recrutarea trupelor, însă politica lor generală era să lase 
destul de multă libertate acelor cetăţi care le plăteau fără să se împotri- 
vească un tribut simplu de pământ și apă. 

Din perspectiva grecilor, problema persană a început în 546, odată 
cu distrugerea și cucerirea regatului Lidiei, al cărui conducător, Croesus, 
era vestit pentru bogăţia lui. Regele perșilor, Cyrus, a invitat cetățile 
grecești din Ionia, care depindeau nominal de regatul Lidiei, să i se ală- 
ture pentru a-i înfrânge pe lidieni, însă ionienii s-au arătat interesaţi de 
propunere abia după ce Lidia deja căzuse, când, deci, era deja prea târziu: 
de aceea, Cyrus n-a mai fost dispus să le ofere ionienilor condiţiile uşoare 
sub care trăiseră câtă vreme fuseseră supuși nominali ai Lidiei. Unii 
s-au conformat şi s-au văzut obligaţi să trimită trupe; sub Cyrus, jugul 
era încă ușor de dus, dar sub regii care i-au urmat obligaţiile au devenit 
din ce în ce mai numeroase, fiindcă aceștia aveau nevoie de fonduri ca 
să-și finanţeze grandioasele campanii de război. Cetăţenii din alte orașe 
au primit sfatul grecilor din Elada şi au emigrat în masă, mai ales foceenii. 
Miltiade, care avea să ajungă un general renumit în serviciul atenian, a 
pornit pe mare, din Foceea, cu cinci corăbii, o mână de refugiaţi si toate 
avutiile din cetatea sa; din nefericire, una dintre corăbii a fost capturată 
de piraţii fenicieni. La vremea aceea, cu mult mai importante pentru 
perși erau ținuturile marilor imperii din Orientul Mijlociu. Căderea 
Babilonului în mâinile lui Cyrus (anul 539), povestită în Biblie în cartea 
prorocului Daniel, a fost urmată, în 525, de căderea Egiptului în mâinile 
fiului lui Cyrus, Cambyses; între timp, perșii au supus cetăţile feniciene. 
Însă pentru fenicieni aceste evenimente nu s-au dovedit a fi chiar o 
catastrofă. Perşii au readus la viață rutele comerciale care treceau prin 
Tir si Sidon, ocolind Ionia. Fenicienii asigurau grosul flotei militare a 
perșilor în Mediterana, cu toate că grecii ionieni produceau si ei, probabil, 
corăbii pentru flota regală. Pe la anul 525, o căpetenie ioniană, Polycrates 
din Samos, care s-a aliat cu Cambyses, a reușit să mobilizeze o sută de 
pentecontere (corăbii manevrate de cincizeci de vâslași) și patruzeci de 
trireme (corăbii cu trei rânduri de vâsle dispuse pe trei niveluri); fenicienii 
construiau și ei astfel de ambarcaţiuni, ba chiar au trimis două sute de 

trireme împotriva insulei Naxos, în 499.‘ Cu alte cuvinte, a fost nevoie de 
mii de marinari pentru a forma echipajul flotei, si cel mai probabil Poly- 
krates a luat braţe de muncă nu doar din Samos. Herodot se întreba chiar 
dacă nu cumva acest personaj putea fi comparat cu talasocratul Minos.5 

Cetățile grecești din Cirenaica au acceptat suzeranitatea perșilor 
după căderea Egiptului, așa încât Imperiul Persan se întindea acum 
până departe în ţinutul care astăzi este Libia; Cartaginei, ca și altor 
cetăţi feniciene, victoriile perșilor par să-i fi fost pe plac. Asta nu înseamnă 
că perșii căutau să dobândească supremaţia în Mediterana. Grecii le-au 
sugerat fraţilor lor din Sicilia că si insula lor se afla în pericol. Si totuși, 
regiunea din Europa care-i îngrijora cel mai mult pe persi nu era Grecia, 
ci marele grup de ţinuturi care astăzi formează Ucraina, ţinuturi locuite 
pe atunci de scitii nomazi, pe care și grecii, și perșii îi priveau ca pe niște 
barbari sălbatici; regele Darius al Persiei a condus o campanie militară 
împotriva lor în anul 513. Câţiva greci si alţii de felurite origini le făceau 
probleme perșilor în nordul Egeei, iar perșii au răspuns cu brutalitate, 
ocupând insula Lemnos în 509 si masacrându-i pe multi dintre locuitori. 
Perșii urmăreau, lacomi, să obțină controlul în Eubeea, insulă faimoasă 
pentru resursele ei naturale.® Începând din 499, Ionia a fost cuprinsă de 
frământări si revolte, unele susținute chiar de cetăţile din Grecia, revolte 
ce au dus la represalii violente din partea marinarilor persi, care-şi vársau 
astfel prin sânge şi jafuri ranchiuna fata de rivalii lor greci. Si totuşi, după 
ce revoltele ioniene s-au mai domolit, perșii s-au arătat surprinzător de 
prudenti, acceptând guvernări democratice si încercând să înlăture o 
sursă importantă de tensiuni între cetăţi solicitandu-le să încheie tratate 
comerciale unele cu altele. Marele Rege al perșilor era conștient de respon- 
sabilitatea pe care-o avea în fata zeului său Ahura Mazda de a se arăta 
îndurător cu supușii si de a încuraja stabilitatea. Chiar si asa, Ionia nu 
şi-a mai recăpătat niciodată prosperitatea.” 


II 


ANUL 486, în care Xerxes a devenit rege, a marcat o schimbare radicală 
în politica perșilor: s-a trecut de la tolerarea, chiar dacă anevoioasă, a 
disidentilor la reprimarea viguroasă a tuturor inamicilor Persiei; Marele 
Rege intenționa să-i pedepsească pe greci fiindcă îi sprijiniseră pe rebelii 
ionieni. Fenicienii si egiptenii au primit ordin să furnizeze o cantitate 
mare de funii groase cu ajutorul cărora să poată fi injghebate două poduri 

din bărci peste Helespont; aceste funii trebuie să fi fost extraordinar de 
rezistente ca să facă fata curenților puternici. Fiindcă o flotă fusese deja 
aproape complet distrusă în apropiere de promontoriul Muntelui Athos, 
regele a ordonat să fie săpat un canal la baza promontoriului, în istm; si 
porunca i-a fost împlinită. Iar din loc în loc de-a lungul rutei pe care avea 
s-o străbată armata prin Tracia au fost amplasate depozite de hrană. 
Grecii şi-au dat seama imediat că aveau să poarte războiul atât pe mare, 
cât si pe uscat, asa încât spartanilor li s-a încredințat comanda supremă 
a forțelor navale — o dovadă în plus că forța maritimă a Spartei n-ar tre- 
bui niciodată subestimată. Deloc surprinzător, multi greci au fost tentaţi 
să se „medizeze“, să se supună mezilor si perșilor înainte ca ostirile lui 
Xerxes să le distrugă cetăţile şi să-i înrobească pe cetățeni. Oracolul 
Pythiei de la Delphi i-a îndemnat pe atenieni să plece din ţinuturile na- 
tale si să migreze către apus; când i-au fost cerute lămuriri, a făcut câteva 
referiri vagi la niște Ziduri de Lemn înăuntrul cărora aveau să fie în 
siguranță si care aveau să supraviețuiască în urma asalturilor perșilor, 
sugerând de asemenea că ceva cumplit avea să se întâmple la Salamina, 
nu departe de Atena către vest. 

Momentul cel mai dramatic al campaniei pe uscat a fost bătălia din 
strâmtoarea de la Termopile, în 48o î.Hr., când trei sute de bravi spartani 
au luptat până la moarte împotriva forțelor inamice care i-au copleșit; 
după această victorie, persii s-au năpustit către nordul si estul Greciei, 
iar Atena, pustie, a fost prădată, inclusiv vechile temple de pe Acropolá.? 
Campania pe mare le-a fost mult mai favorabilă grecilor, căci flota perșilor 
era compusă în majoritate din trireme feniciene, foarte rapide si ușoare, 
împotriva cărora grecii au mobilizat propriile trireme, mai grele şi mai 
rezistente. Fenicienii păreau să fie în avantaj potrivit cifrelor, însă grecii 
cunoșteau mările mult mai bine.’ Ținând piept flotei perșilor la Salamina, 
in 480 î.Hr., aliaţii greci au reușit să întârzie dezastrul care părea aproape 
inevitabil: momentul în care persii aveau să cucerească aproape întreg 
Peloponesul. Salamina e o insulă despărțită de zona de uscat a Atticii 
printr-o strâmtoare foarte îngustă la est, unde flotele s-au aflat fatá-n 
fata, si printr-o strâmtoare putin mai largă dincolo de golful dinspre 
Eleusis, la vest. Cu mai mult de 200 de vase de transport maritim (unii 
cercetátori sustin cá ar fi fost chiar 380), grecii, in majoritate atenieni, au 
infruntat intre 600 si 1 200 de corábii inamice; au fost nevoiti, asadar, 
Sá-i atragá pe fenicieni in stramtoarea mai ingustá dintre Salamina si tár- 
mul grecesc și să-i tind blocaţi acolo.!? Si au reușit să facă asta, printr-un 
vicleșug demn de Odiseu: o iscoadă ateniană i-a anunţat pe persi că grecii 

plănuiau să pornească pe furiș către vest imediat ce avea să se lase 
întunericul. Fenicienii au fost trimiși deci să patruleze ieșirea dinspre 
vest. Însă grecii au rămas pe loc și, la ivirea zorilor, patrulele trimise să 
blocheze ieșirea grecilor au fost uimite să vadă că era liniște și nimic nu 
se-ntâmplase. Între timp, grecii au început lupta cu restul flotei feniciene, 
care rămăsese în strâmtoarea de est. Corăbiile corintiene au întins pân- 
zele si au gonit până-n strâmtoarea de vest către Eleusis, atrăgându-i 
astfel ca un magnet pe dușmani, care însă bineînțeles că n-au mai fost 
în stare să-și manevreze corăbiile în locul acela atât de îngust. În tot 
acest răstimp, Marele Rege Xerxes sedea pe un tron de aur pe înălțimile 
la poalele cărora se întindea Golful Salamis, așteptând să vadă spectacolul 
agreabil al unei zile victorioase pentru flota persană. În loc de asta, regele 
a văzut cum două sute de corăbii feniciene şi multe alte corăbii persane 
au fost scufundate sau capturate, în vreme ce grecii au pierdut doar vreo 
patruzeci de corábii.! Grecii ionieni aflaţi în serviciul persan au evitat 
înfruntarea cu congenerii lor de pe uscat și s-au îndepărtat repede cu coră- 
biile. A fost o victorie foarte ciudată: flota persană n-a fost zdrobită — 
probabil în jur de o mie de corăbii felurite erau încă la apă, iar o întreagă 
armată persană se afla în apropiere. Însă în urma bătăliei de la Salamina 
s-a dovedit că Xerxes n-avea să cucerească prea repede sudul Greciei. 
Spartanii şi atenienii erau stăpâni peste Marea Egee și o salvaseră de 
la a fi transformată în mare persană. Victoria pe uscat de la Plateea, din 
anul următor, a confirmat o dată-n plus că marea coaliție grecească era 
invincibilă. Ajustând putin calendarul, curând grecii s-au putut mândri 
că, în aceeași zi cu victoria de la Salamina, siracuzanii conduși de Gelon 
i-au înfrânt o dată pentru totdeauna pe cartaginezii care încercau să 
cucerească Sicilia. E posibil ca punii să fi pornit acea invazie în încercarea 
de a crea un al doilea front pentru Persia și pentru aliaţii ei fenicieni. 
Desigur, ideea că perșii fuseseră înfrânți și în est, si în vest le-a mers 
drept la inimă grecilor. 

Războiul Persan a confirmat înalta moralitate a spartanilor, eroii în- 
fránti la Termopile, și a atenienilor, care, după ce și-au sacrificat cetatea 
lăsând-o pustie în mâinile perșilor, au obținut o mare victorie pe mările 
Atticii. Atât Atena, cât si Sparta au mai triumfat după aceea si în alte 
bătălii navale, mai ales la Samos, insulă pe care au eliberat-o de sub stă- 
pânirea persană, si în apropiere, la promontoriul Mykale, unde, în anul 
479, au reuşit să incendieze flota persană si au ajutat la înăbușirea re- 
voltelor din Ionia. Xerxes a rămas, astfel, cu mai putin decât avea la ince- 
put; Eschil l-a zugrăvit drept o figură tragică, un om care şi-a propus 

mai mult decât era în stare să obțină, sfidând astfel zeii greci si abátánd 
mânia lor și asupra perșilor, și asupra grecilor. Eschil mai spune apăsat 
si că principiul fundamental pentru care luptaseră grecii era libertatea: 


Se pune în mișcare mai întâi aripa dreaptă, în bună rânduială, 
Navă lângă navă, apoi întreaga flotă pornește înainte. 

Se auzea în preajmă o chemare înmulțită: 

»Purcedeti, fii ai grecilor, eliberaţi pământul patriei, 
Eliberati-va copiii și femeile, 

Lăcașurile zeilor la care vi s-au închinat părinții, 

Mormintele străbunilor! 

Aceasta-i lupta pentru tot si toate!“12 


III 


ATENA, SPECTACULOS RECONSTRUITĂ, devenise acum apărătoarea înfo- 
cată a democrației (democrație ce le era înnăscută doar bărbaţilor liberi 
care alcătuiau corpul cetátenesc, nu si metecilor ori străinilor). Devenise 
și centrul unui soi de imperiu local, folosindu-și flota pentru a menține 
controlul asupra insulelor din Marea Egee.! Sparta în schimb căuta să-și 
păstreze supremaţia în sudul Peloponesului, unde o mică elită formată 
din soldati spartani foarte bine instruiți (hoplitii) conducea o populaţie 
mult mai numeroasă formată din persoane care aparţineau statului fără 
să fie cetățeni (ilotii) si aliaţi liberi, dar fără drepturi politice (periecii). 
Sparta era „doar o adunătură de sate“ — scria Tucidide —, fără monumente 
grandioase, în vreme ce Atena — credea el —, datorită monumentelor ei 
impunătoare, lăsa impresia că este de două ori mai puternică decât era 
în realitate.14 

Cultele religioase au fost cele care au unificat imperiul atenian ce 
tocmai se năștea. Cel mai puternic cult era cel închinat zeului Apollo pe 
insula sacră Delos. Delos se află pe la mijlocul lanțului Insulelor Ciclade, 
cam la jumătatea drumului peste Marea Egee, ajungându-se uşor la ea 
din ţinuturile locuite de grecii ionieni: insula Samos la est-nord-est, insula 
Chios la nord-nord-est. Faimosul pirat Polykrates din Samos a fost foarte 
interesat de Delos și a închinat insula Rheneia, aflată în apropiere, lui 
Apollo din Delos; nu cu mult înainte de anul morţii, 522 î.Hr., a construit 
un lant uriaș cu care voia să lege Rheneia de Delos.!5 Delosul le-a atras 
atenţia si locuitorilor altor câteva insule vecine, de exemplu naxienilor, 
care au așezat în Delos o terasă sculptată („Terasa Leilor“), făcută din 
marmura pentru care insula Naxos era faimoasă. Luând parte la cultul 

lui Apollo din Delos, ionienii își exprimau solidaritatea cu congenerii lor 
greci de pe tot cuprinsul Egeei. Cultul lui Apollo presupunea nu doar 
sacrificii, ci si sărbători în decursul cărora aveau loc întreceri sportive, 
reprezentații corale și dansuri; Tucidide citează un poem arhaic dedicat 
zeului Phoebus-Apollo: 


Si altă dată te-ai desfătat în suflet, Apollon, la Delos, 

Unde se adună ionienii cu haine care ating pământul, 

Cu soțiile și copiii la reședința ta, 

Unde, cinstindu-te cu întreceri de pugilat, de dans și de cântec 
Se bucură când ránduiesc intrecerile.!5 


Un centru de cult în mijlocul Mării Egee a fost, desigur, locul potrivit în 
care, în anul 477 î.Hr., a fost înființată, prin legături de jurământ, o coa- 
litie de cetăți grecești — Liga Deliană; scopul ei mărturisit era să mențină 
presiunea asupra perșilor după retragerea lui Xerxes. Se pare că atenienii 
au fost cei care au venit cu ideea ca Delosul să devină cartierul general 
al Ligii. Astfel, nu doar că era recunoscut caracterul sacru al locului, dar 
era si un mod de a distrage atenţia de la faptul că Atena deţinea, de fapt, 
supremaţia în ligă. La început, tezaurul a fost dus în sanctuarul atenian 
din Delos, însă în 454 a fost transferat la Atena, căci la acea vreme deja 
devenise evident că Liga Deliană era un instrument al politicii ateniene — 
atenienii numiserá toti administratorii ligii, care de fapt trebuiau aleşi 
din Ionia si din insulele Mării Egee.!” Atenienii credeau în natura sacră 
a Ligii si o exploatau din plin. 

Democraţia de acasă si imperiul din exterior au fost foarte rar privite 
ca două ipostaze aflate în dezacord; mottoul istoricului Sir John Seeley 
era imperium et libertas, „imperiu şi libertate“.18 Atenienii știau foarte 
bine de ce aveau nevoie de un imperiu: desigur, nu doar ca să-i țină pe 
perși la distanță. Cetatea avea nevoie să atragă resurse importante pentru 
a-şi asigura supraviețuirea; existau multe locuri din care puteau face 
rost de provizii si, la fel, destule locuri transformate în poziții de apărare 
de-a lungul rutelor ce duceau la sursele de provizii. Cea mai mare pro- 
vocare era obținerea accesului către proviziile de grâne. Există păreri 
diverse despre cât de mare era Atena în secolul al V-lea î.Hr.; o estimare 
aproape de realitate, pentru sfârșitul secolului al V-lea, ar fi 337 ooo de 
locuitori în Atena si în teritoriile stăpânite de ea in Attica.!? Toti acei 
oameni nu puteau fi hraniti folosindu-se doar resursele locale. Cu toate 
că ogoarele nu păreau, la prima vedere, mănoase, în unele zone din Attica 
a fost practicată o agricultură intensivă, iar Aristofan a descris marea 
varietate de produse pe care atenienii le puteau cumpăra din zonele rurale 

din imprejurimi: castraveti, struguri, miere, smochine, napi, reusind 
chiar să crească anumite culturi când sezonul lor deja trecuse, încât nici 
nu mai stiai ce anotimp al anului era.?° Dar sursele din perioada clasică 
indică faptul că Attica putea hrăni aproximativ 84 ooo de oameni din re- 
sursele proprii — în orice caz, nu mai mult de 106 000.2! Aşadar Atena 
importa grâne ca să-și asigure traiul, mare parte din ele venind tocmai 
din Eubeea, din zona Mării Negre (Pontos) şi din Sicilia. Cam jumătate 
din proviziile de grâne proveneau deci din import; existau chiar transpor- 
tatori si comercianţi de cereale (desigur, țintă a multe critici) care aveau 
grijă ca în cetate să nu se sufere de foame. 

Retorul Isocrate, care a scris pe la 380 î.Hr., i-a descris pe așa-numiții 
klerouchoi, colonizatori atenieni trimiși în teritoriile stăpânite de Atena 
pentru a administra pământurile de unde cetatea isi obținea proviziile. 
Era nevoie de asemenea administratori fiindcă „aveam, în raport cu 
numărul cetățenilor noștri, un teritoriu foarte mic, însă un imperiu uriaș; 
nu doar că aveam de două ori mai multe corăbii de război decât toate 
celelalte state laolaltă, dar acestea erau suficient de puternice încât să 
înfrunte de două ori pe atâtea corăbii“22. Tot Isocrate sublinia importanța 
insulei Eubeea — „aveam asupra acesteia mai mult control decât asupra 
propriului nostru stat“ —, căci încă din 506 î.Hr. atenienii luaseră în 
stăpânire pământurile marilor familii din Chalcis si le impártiserá la 
4 000 de cetățeni, după care, şaizeci de ani mai târziu, aceleași terenuri 
au fost redistribuite de Pericle.2 Totuşi, în 411, aproape de sfârşitul 
dezastruosului Război Peloponesiac, Eubeea a scăpat de sub controlul 
atenian; Tucidide afirma cá „Eubeea le fusese atenienilor mult mai de 
folos chiar şi decât Attica“, iar pierderea Eubeei a stârnit panică mai 
mare chiar și decât înfrângerea suferită în Sicilia, regiune care era pentru 
atenieni un grânar important.?* 

Teoria general acceptată potrivit căreia Marea Neagră a fost dintot- 
deauna sursa principală de grâne se bazează pe surse din secolul al IV-lea 
si de mai târziu.” Înainte de această dată, referirile la gránele din Marea 
Neagră sunt doar ocazionale, pomenindu-se de exemplu de anul ciudat 
în care a fost penurie de provizii în Egeea. Evident, Atena avea surse de 
aprovizionare pe tot cuprinsul Egeei, în Tracia, in Lemnos, în Eubeea si 
în Lesbos, unde pământurile lucrate de 20 000 de locuitori ai insulei le-au 
fost împărțite unui număr de 3 ooo de beneficiari atenieni, care apoi le-au 
permis vechilor proprietari ai pământurilor să locuiască în continuare 
acolo, drept robi ai lor.?9 Toate acestea ne conduc către concluzia cá pe atunci 
se practica un comerţ cu grâne sistematic si bine organizat, realizare a 

politicii ateniene pentru a evita dependența nesigură de proviziile pe care 
reușeau sau nu să le procure negustorii în Egeea sau în afara ei.?” Prin- 
cipalii beneficiari ai acestui sistem erau cetățenii bogaţi cărora li se 
dăduseră pământuri în ţinuturile de dincolo de mare (chóra) aflate sub 
stăpânirea imperiului atenian.?8 


IV 


ATENA NU TOLERA NESUPUNEREA, și când naxienii au încercat să se eli- 
bereze, în 470, a impus dări în bani în locul corăbiilor pe care le trimitea 
înainte Naxosul; această măsură a fost extinsă apoi, aplicându-se mai 
multor aliaţi ai Atenei, iar drept mărturie a modului în care Atena inte- 
legea să-și impună autoritatea în Egeea ni s-au păstrat numeroase registre 
si liste cu plata acelui tribut. Însă pe lângă Liga Deliană mai exista și o 
Ligă Peloponesiacă, care cuprindea oraşele din sudul Greciei și era domi- 
nată de Sparta. Tucidide prezintă diferența dintre cele două ligi: 


Spartanii nu-i puneau pe aliaţii lor să le plătească tribut, dar aveau grijă ca 
aceștia să fie guvernati de oligarhii care să servească interesele Spartei. Atena, 
pe de altă parte, luase în stăpânire, de-a lungul timpului, flotele aliaţilor ei (cu 
excepţia flotelor insulelor Chios si Lesbos), după care le-a impus, în loc, dări si 
contribuţii în bani.?? 


Așadar Sparta colabora cu aliaţii ei, în vreme ce Atena isi impunea auto- 
ritatea asupra supușilor. Pe de altă parte, aliații Atenei erau impresionați 
de succesele pe care le repurta cetatea aflată la conducere, adesea chiar 
si mult în afara hotarelor Greciei — atenienii știau bine că puteau folosi 
victoriile obținute în străinătate pentru a-și impune hegemonia în Egeea. 
În 466, sub conducerea comandantului atenian Kimon, aliaţii au zdrobit 
flota persană, care număra două sute de corăbii, în largul coastei Asiei 
Mici, la gurile râului Eurymedon. Aliaţii s-au luptat vitejeste cu perșii, 
trimițând ei înșiși două sute de corăbii în Egipt în sprijinul unei revolte 
împotriva stăpânirii persane (459), revoltă care s-a încheiat totuși cu o 
înfrângere umilitoare. Zece ani mai târziu, Liga Deliană şi-a trimis flota, 
sub comanda lui Kimon, ca să se alăture revoltei din Cipru, insulă aflată 
tot sub stăpânire persană. Între timp, Atena hartuia rivalii și rebelii, 
înăsprind strânsoarea asupra Eubeei, dar, în 446, a încheiat și pacea cu 
cel mai de temut rival în lupta pentru impunerea hegemoniei — Sparta. 
Cum Sparta si Atena aveau, fiecare, propriile obsesii — Atena ţinând cu 
dinţii de posesiunile ei din Egeea, iar Sparta căutând să-şi menţină 

supremaţia in Pelopones —, sferele lor de interes nu erau greu de separat. 
Adevăratele greutăți aveau să apară atunci când orașe mai mici au atras 
Atena şi Sparta în diversele lor încăierări. 

Izbucnirea Războiului Peloponesiac poate fi pusă pe seama unor 
evenimente petrecute în Adriatica, într-un oraș mic, dar aflat în poziție 
strategică, întemeiat la marginea ținutului locuit de iliri: Epidamnos. 
Era punct de escală pe ruta comercială — din ce în ce mai importantă — 
pe care se transportau mărfurile dinspre Golful Corintic către coloniile 
etrusce și grecești Spina și Adria, o rută asupra căreia Atena manifesta 
un interes deosebit. Epidamnosul fusese întemeiat de coloniștii corintieni 
din Kerkyra (Corfu), era, așadar, un fel de nepot al Corintului și, ca multe 
alte orașe grecești, era dezbinat de lupte permanente între facțiunile 
aristocrate si cele democrate (436—435 î.Hr.). Democratii, sub impresura- 
rea aristocraților si a aliaţilor lor barbari, ilirii, au cerut ajutor Kerkyrei; 
însă locuitorii din Kerkyra s-au arătat complet lipsiți de interes să se 
amestece. Se considerau o forță navală respectabilă, deţinând o sută 
douăzeci de corăbii (a doua flotă ca mărime după cea a Atenei), aflată în 
competiție pe mare cu cetatea-mamă, Corint, cu care de altfel, în mod 
hotărât, aveau relații reci: corintienii erau convinși că cei din Kerkyra 
nu le arătau respectul ce i s-ar fi cuvenit unei cetáti-mamá, în vreme ce 
locuitorii din Kerkyra susțineau că „puterea lor financiară de la acea 
vreme îi făcea egali cu cele mai bogate state din Elada, iar resursele lor 
militare erau cu mult mai mari decât ale Corintului*.?! Relaţiile s-au 
deteriorat si mai mult atunci când Corintul a răspuns la apelul nepoților 
săi din Epidamnos si a trimis coloniști care să ajute cetatea aflată sub 
asediu.?? Si astfel, un conflict aparent fără rost a izbucnit între Corint si 
Kerkyra în legătură cu intervenţia Corintului într-o zonă maritimă despre 
care cei din Kerkyra erau convinşi că e sub stăpânirea lor. Kerkyra a 
cerut ajutor Atenei, considerând că, folosindu-și puternica ei flotă, Atena 
ar putea bloca inițiativa ambițioasă a Corintului; „Corintul — spuneau 
cei din Kerkyra — ne-a atacat pe noi mai întâi, pentru ca după aceea să 
vă atace si pe voi.“33 Kerkyra a cerut deci să fie primită printre aliaţii 
Atenei, cu toate că ştia prea bine că, potrivit termenilor tratatelor încă 
în vigoare dintre Sparta si Atena — prin care se dorea menținerea echili- 
brului între Liga Deliană și Liga Peloponesiacă —, cererea aceasta avea 
să fie socotită o acţiune nepotrivită: 


În Elada sunt trei puteri navale importante — Atena, Kerkyra și Corintul. Dacă 
Corintul obține controlul asupra noastră mai întâi, iar voi lăsați ca flota noastră 
militară să se unească cu a lui, va trebui să luptati împotriva flotelor reunite ale 
Kerkyrei si Peloponesului. Însă dacă ne primiți drept aliați veţi intra în război 
având şi corăbiile noastre, si pe ale voastre.?* 

Judecând după aceste cuvinte, toti se așteptau ca războiul să izbucnească. 
În 433 atenienii au mobilizat si trimis corăbii în ajutorul Kerkyrei, vase 
care s-au îndreptat spre Sybota (situată între Kerkyra si ţărmul Greciei), 
unde 150 de corăbii din Corint si din cetăţile aliate s-au înfruntat cu 110 
corăbii din Kerkyra. Flota ateniană a avut asupra inamicilor mai ales 
un impact de natură psihologică: escadra ateniană a ajuns când lupta 
era deja în toi și, la vederea ei, flota corintiană s-a retras în grabă, con- 
vinsă fiind că o flotă ateniană și mai mare avea să sosească în urma celei 
dintâi — dar asta, de fapt, nu s-a întâmplat. Precautá, Sparta s-a ţinut 
departe de toate aceste evenimente.? 

Tucidide era interesat de război si de politică, mai ales de ratiunile 
din spatele deciziilor politice ale statelor grecești din timpul conflictului 
dintre Atena și Sparta. Însă rămân multe mistere pe care nici chiar el 
n-a reuşit să le dezlege: de ce şi-ar fi dorit atenienii, care construiserá 
un adevărat imperiu în Egeea, să se implice într-un conflict izbucnit în 
ape de la vest de Grecia — în mările Ionică și Adriatică; și cât au cumpănit 
interesele comerciale al Atenei, Corintului și Kerkyrei în decizia de a 
porni la război. Corintienii și atenienii nu erau atât de orbi încât să nu-și 
dea seama de noile oportunităţi de afaceri care începeau să se întrevadă 
în Adriatica în secolul al V-lea î.Hr. Cu siguranţă tot rațiuni de natură 
financiară au stat și în spatele unei alte decizii a Sfatului atenian: ase- 
dierea Potideei, o colonie corintiană (si aliat al Atenei) din peninsula 
halkidiană, nu departe de Salonicul de astăzi; Thessalia oferea acces la 
câteva dintre ţinuturile cultivate cu cereale din care Atena își procura 
proviziile, iar dacă ar fi obţinut controlul asupra Thessaliei atenienii ar 
fi putut controla și insulele din nordul Egeei (precum Lemnos), asupra 
cărora deja își exercitau dominaţia. Între timp, Liga Peloponesiacă se 
confrunta cu din ce în ce mai multe nemulțumiri şi plângeri la adresa 
Atenei, chiar şi din partea aliaţilor acesteia: Eghina, insula aflată între 
Attica si Pelopones, protesta cu privire la prezența unei garnizoane ate- 
niene, compromitándu-si astfel autonomia.’ Cu alte cuvinte, ceilalți 
greci erau martori la acţiunile Atenei prin care aceasta își transforma 
vechiul sistem de alianţe într-un imperiu și se întrebau nedumeriti cum 
si când avea să se sfârșească tot acel proces. Spartanii au decis că era 
nevoie să dea tonul; multi locuitori ai Spartei n-aveau nici o tragere de 
inimă să meargă la război și, când chestiunea a fost supusă la vot în Adu- 
nare, n-a fost prea clar cine vocifera mai tare — cei care se pronuntau în 
favoarea războiului, sau cei care cereau pacea.3! 

În prima fază a conflictului dintre Atena si Sparta, asa-numitul Război 
Arhidamic (431-421 î.Hr.), Atena a reușit să-şi demonstreze măiestria 

superioară pe mare; în 428, atenienii au răspuns în forță unei răscoale 
din Lesbos, care se iscase când cetățenii din principalul oras de pe insulă, 
Mitilene, conspiraseră pentru a alunga stăpânirea ateniană de pe insulă 
si isi măriseră flota militará.?? Cei din Mitilene au transmis deci Spartei 
că atenienii „sunt destul de îngrijoraţi văzându-ne flota, la gândul că s-ar 
putea urni ca o mare forță si că s-ar alătura flotei voastre sau a unei alte 
puteri; astfel, dacă ne acordati sprijinul vostru deplin veți câștiga de 
partea voastră un stat care deține o flotă imensă (ajutor care vouă v-ar 
fi cel mai de folos)“.39 Cei din Pelopones i-au primit imediat în liga lor pe 
aliaţii din Mitilene; însă asta nu a salvat Mitilene mai târziu, când a fost 
recucerită de Atena. În faimoasa, sau infama, dezbatere care a urmat, 
poate fi detectat deja parfumul unic si inconfundabil al democrației ate- 
niene: atenienii au fost de acord cu propunerea nemiloasă a generalilor 
(precum Kleon) de a-i ucide pe toti locuitorii de sex masculin din Mitilene 
si de a lua in sclavie toate femeile si toti copiii. O triremá a fost trimisá 
imediat in Lesbos pentru a pune ín aplicare acest decret. Totusi, atenienii 
au tot chibzuit si s-au tot răzgândit, încât până la urmă au trimis o a doua 
triremă care să anuleze sentința. Cea de-a doua triremă a gonit după 
prima, a tot încercat, fără succes, s-o prindă din urmă, însă a reușit să 
ajungă la timp pentru a salva întreaga populație. Așadar asta însemna 
imperiul, cum rebelii nu renuntau, atenienii au început, treptat, să-și pri- 
veze de independenţă aliaţii, încetând să-i mai trateze drept egalii lor. 

Războiul Peloponesiac a însemnat imense pierderi de vieți omenești, 
pricinuite atât de felurite boli, cât și de pura cruzime a oamenilor. Ciuma, 
poate chiar ciuma bubonică, s-a abătut asupra Greciei în anul 430 și a 
făcut ravagii la Atena. Rutele maritime din Mediterana au fost dintot- 
deauna căi propice pentru propagarea pandemiilor, așa cum aveau să do- 
vedească mai târziu, în mod dramatic, două alte cazuri de ciumă — despre 
care avem mult mai multe informaţii: ciuma din timpul împăratului Iusti- 
nian, în secolul al VI-lea d.Hr., si Moartea Neagră din secolul al XIV-lea. 
Patologiei acestei boli nu i s-a acordat prea multă atenţie, fiindcă era 
socotită a fi o pedeapsă trimisă de zei pentru păcatele oamenilor. 

În 425, atenienii au încercat să aducă războiul în Pelopones stabilind 
o bază militară la Pylos, fosta capitală a lui Nestor, de unde puteau opri 
şi prelua ei proviziile care de fapt trebuiau să ajungă în Sparta.“ Drept 
urmare, 420 de hopliti spartani s-au pomenit izolaţi pe insula Sphacteria, 
în vecinătatea Pylosului, si pentru o vreme soarta lor a părut că avea să 
depindă de mersul războiului. Soldaţii aceia reprezentau, probabil, cam 
o zecime din elita armatei spartane, așa încât recuperarea lor era o ches- 
tiune de mare importanţă pentru Sparta. Un armistițiu local între 

spartani şi generalul atenian a avut drept urmare predarea flotei spar- 
tane din acele ape, în jur de șaizeci de corăbii, luate ostatice de Atena 
până când negocierile între cele două parti aveau să se încheie. Toate 
acestea păreau să anunţe sfârșitul războiului; însă, când delegaţii spar- 
tani s-au aflat în fata Sfatului atenian, le-a fost cu neputinţă să accepte 
victoria dușmanilor lor.*! Asa că războiul a continuat, si un comandant 
atenian, Kleon, a surprins pe toată lumea mergând la Pylos în fruntea 
unui grup operativ de negociere si obținând capitularea hoplitilor din 
Sphacteria — ceea ce nu se întâmplase la Termopile.*? 

Nu după multă vreme, războiul s-a extins și dincolo de Marea Egee 
si de apele din jurul Kerkyrei. Însă motivul pentru care atenienii au 
deschis un nou front în Sicilia în anul 427 rămâne un mister. Tucidide 
socotea că atenienii sperau să împiedice aprovizionarea cetăților din 
Pelopones cu grâne sosite din Sicilia si că începeau să se întrebe, totodată, 
„dacă nu cumva ar fi posibil să obțină ei controlul asupra Siciliei“.% Obis- 
nuiti să deţină supremaţia în insule, atenienii nu și-au dat seama cát 
de mare era de fapt această insulă și câţi rivali aveau în lupta pentru 
obținerea stăpânirii asupra ei: cartaginezii erau posibili rivali; siracuzanii 
erau o amenințare imediată, fiindcă erau coloniști dorieni, bine înarmaţi 
cu o flotă mare care ar fi putut intra în război de partea Peloponesului.^* 
Vechile acorduri și înțelegeri reveneau acum în prim-plan: potrivit lui 
Tucidide, coloniștii sicilieni erau împărțiți, în mod clar, întreionieni, care 
sprijineau alianța ateniană, și dorieni, care instinctiv sprijineau Sparta. 
Leontini, o colonie ioniană din estul Siciliei aflată în război cu Siracuza, 
a cerut ajutorul Atenei, iar atenienii au trimis acolo douăzeci de corăbii; 
încrederea în sine a atenienilor a crescut imediat datorită succeselor 
rapide pe care le-au obținut, inclusiv eliberarea coloniei Leontini si insta- 
larea stăpânirii ateniene în Strâmtoarea Messina. Siracuza părea mai 
slabă decât ar fi fost de așteptat, iar Sicilia — o cucerire uşor de făcut. 
Însă această presupunere s-a dovedit ulterior a fi fost dezastruoasă. 

În următoarea fază a conflictului dintre Atena și Sparta „problema 
siciliană“ a devenit din nou de actualitate. Reţeaua ateniană de alianțe 
din Sicilia s-a extins pe tot cuprinsul insulei, încorporându-i inclusiv pe 
elimienii elenizati din vestul Siciliei. Locuitorii din Segesta (sau Egesta) 
tocmai începuseră să construiască minunatul templu care a supraviețuit 
până astăzi. Ei vedeau în Atena puterea care avea să-i apere de Siracuza 
si de aliaţii ei; când Selinous, oraș dorian din sud, a atacat Segesta, se- 
gestanii au trimis o delegaţie la Atena ca să ceară ajutor (416/415 î.Hr.). 
Selinous (Selinunte) este un alt oras sicilian antic al cărui templu imens 

a supraviețuit până în zilele noastre. Ambasadorii segestani au avut 
grijă să sublinieze că evenimentele acelea erau doar începutul încercărilor 
Siracuzei si ale grecilor dorieni de a obține hegemonia asupra întregii 
insule, ceea ce pare destul de plauzibil — mai multi tirani ai Siracuzei 
aveau ambiţii pan-siciliene. Toate aceste argumente nu făceau altceva 
decât să hrănească pofta atenienilor de a redeschide frontul din Sicilia.45 
Segesta era pregătită să-i plătească pe atenieni pentru ajutorul pe care 
aveau să i-l ofere, plănuind să le trimită un dar generos de șaizeci de 
talanti de argint nebătut în monede; ambasadorii atenieni la Segesta au 
fost ospátati si cinstiți cu vin din vase de aur și argint și s-au întors cu 
impresia că fuseseră pe o insulă neînchipuit de bogată și că o eventuală 
cucerire a ei ar servi foarte bine intereselor ateniene. Dar, iscusiti, seges- 
tanii nu făceau de fapt altceva decât să-și tot refolosească stocul relativ 
mic de veselă de lux, plimbând-o dintr-o casă în alta pe măsură ce amba- 
sadorii atenieni treceau în vizită din gazdă-n gazdă.*6 Toate astea, însă, 
erau mai mult decât suficiente pentru a le stârni interesul lacomilor ate- 
nieni, şi astfel Sfatul a votat pentru trimiterea a şaizeci de corăbii către 
Sicilia; unul dintre comandanți era Alcibiade, susținător fervent al expe- 
ditiei în Sicilia, care mai târziu avea să trădeze Atena si să treacă, fără 
rușine, când de partea Spartei, când de partea Persiei, pentru ca, spre 
sfârşitul războiului, să fie reprimit cu brațele deschise de Atena drept 
posibilul salvator al cetății." Însă Alcibiade n-a mai avut ocazia să-și 
demonstreze valoarea; a fost acuzat de implicare într-o stranie acțiune 
de sacrilegiu — pângărirea şi distrugerea pe timp de noapte a mai multe 
herme, sculpturi falice sub formă de stâlpi amplasați din loc in loc prin 
toată Atena. Dându-și seama că la Atena ar fi fost în mai mare pericol 
decât la Sparta, a dezertat imediat în tabăra dușmană. 

În 415 atenienii au început în sfârșit asaltul asupra Siracuzei, un loc 
greu de biruit, fiindcă cetatea se afla pe un pinten care bloca intrarea în 
portul cel mare, în vreme ce către nord erau mlaștini, cariere de piatră si 
câmpuri deschise pe care cele două tabere adversecăutau să le împrejmu- 
iască cu ziduri înalte — ziduri de apărare construite de siracuzani pentru 
a-i ţine departe pe atenieni și ziduri de atac construite de atenieni pentru 
a împresura Siracuza si a-i secătui proviziile. Si totuși, aceste acţiuni nu 
erau întreprinse fără ajutor din afară: spartanii au trimis întăriri, iar 
atenienii au apelat la non-greci — la etrusci si la cartaginezi — pentru spri- 
jin naval. Etruscii au trimis câteva corăbii, care și-au dovedit calităţile; 
cartaginezii s-au mulțumit să stea pe margine, căci pentru ei hegemonia 
ateniană în Sicilia era la fel de dezavantajoasă ca si cea siracuzaná.*? 

Sosirea unui comandant spartan, Gylippos, cu o mica flotă si cu armată 
a slăbit elanul atenienilor si, când a început lupta, flota siracuzană a 
rămas fermă pe poziţii la intrarea în Marele Port şi e posibil chiar să fi 
reușit să zdrobească flota militară ateniană (inclusiv întăririle care so- 
siseră de curând) Au urmat, nu după mult, victorii dramatice pe uscat; 
7 000 de soldati atenieni au fost capturați și duși la carierele de piatră 
din apropierea Siracuzei, unde au fost lăsaţi să zacá în căldură, astfel 
încât alte câteva mii dintre ei au murit de insolatie si de foame. Multi 
au fost trimiși în sclavie, cu toate că, potrivit lui Plutarh, unii reușeau să 
scape dacă se arătau în stare să recite versuri din tragediile lui Euripide, 
care grecilor din Sicilia le plăceau atât de mult.5 Expediția siciliană s-a 
încheiat, așadar, cu un dezastru uman la fel de dureros precum ciuma; 
si a dat naştere, bineînțeles, unui dezastru politic: o teribilă pierdere a 
prestigiului, impresia că politica ateniană era lipsită de orice viziune și 
vestea că cel mai capabil politician atenian din generaţia lui, Alcibiade, 
fusese primit acum de spartani cu brațele deschise. 

Pornind la război împotriva Siciliei în speranţa că va putea opri 
aprovizionarea cu grâne a Peloponesului, Atena trecea acum printr-un 
adevărat coşmar: propriul flux al proviziilor de cereale era în pericol. În 
411 spartanii au încercat să încheie o alianță cu Persia care, sperau ei, 
avea să aducă corăbiile feniciene în Egeea. Poziţia perșilor era însă 
neclară, fiindcă aceştia duceau tratative si cu atenienii: pentru ei ar fi 
fost mai avantajos ca grecii să lupte unii împotriva altora până când 
aveau să obosească și să intre în impas, moment în care ei ar fi putut să 
pună mâna pe orice voiau. Așa că flota feniciană promisă Spartei în 411 
n-a mai sosit niciodată; însă cei din Pelopones şi-au folosit propriile 
resurse navale pentru a obține controlul asupra Helespontului si a instiga 
la revoltă cetatea Byzantion — punct strategic vital. Seria de bătălii navale 
din Helespont a demonstrat că în lupta dură pe mare avantajul flotei 
militare ateniene a provenit din lipsa de experienţă a spartanilor, însă 
Atena nu și-a obținut cu ușurință victoriile si, dacă ar fi pierdut fie şi o 
singură bătălie, probabil că ar fi pierdut întreg războiul.5! În 406, în bă- 
tălia navală din Insulele Arginuse, aflate între Chios și uscatul Asiei, 
atenienii au obţinut o victorie spectaculoasă, pierzând doar douăzeci şi 
cinci de corăbii din cele 155 cu care porniseră, însă după aceea au risipit 
imediat entuziasmul victoriei târându-i în proces pe comandanții flotei, 
sub acuzaţia de sacrilegiu, fiindcă nu reușiseră să recupereze din mare 
cadavrele marinarilor atenieni înecaţi. 

Spartanii au ştiut cum să răspundă la înfrângere: au început să-și 
construiască o flotă proprie.52 Doar distrugând Attica n-ar fi reușit să 

iasă învingători; acesta era un război care trebuia câștigat pe mare. În 
secolul al VI-lea Sparta îl provocase deja pe Polycrates din Samos la o 
bătălie navală, iar ataşamentul Spartei fata de propria flotă militară nu 
trebuie subestimat; spartanii au reușit să-și mobilizeze aliații și supușii, 
folosindu-se de vaslasi iloti. Unul dintre cei mai de succes generali ai lor 
din ultimele faze ale războiului cu Atena a fost comandantul naval (na- 
uarchos) Lysandros, care era considerat într-atât de eficient, încât, cand 
mandatul său a expirat și nu mai putea fi ales să servească drept na- 
uarchos, a fost numit locţiitor al unui alt nauarchos si lăsat să-şi ducă 
la bun sfârşit sarcina de a înfrânge Atena. El a fost cel care a pus capăt 
războiului, în urma bătăliei de la Aigospotami (405), unde a capturat 
sau a scufundat aproape întreaga flotă ateniană.5 Atena a cerut pacea 
si imperiul ei s-a năruit; Sparta devenise acum noua putere imperială 
elenă, chiar dacă fusese nevoită să lupte din greu si pe uscat, si pe mare 
în primii ani ai secolului al IV-lea pentru a-și obține și afirma supremaţia.54 

Războiul Peloponesiac a determinat, aşadar, transformarea Mării 
Egee dintr-un lac atenian într-un lac spartan. Însă acest război a avut 
repercusiuni dure şi în Adriatica și în Sicilia. A fost un război în care 
ambițiile imperiale s-au întrepătruns, până la urmă, cu interesele de 
natură economică, mai ales în problema obținerii controlului asupra ru- 
telor pe care erau transportate proviziile de grâne către Atena și către 
alte cetăţi din Sicilia, din Egeea și din Marea Neagră. Și totuși, la sfârșitul 
secolului al IV-lea, epoca cetátilor-state stătea să se încheie; geografia 
politică si economică a estului Mediteranei, inclusiv fluxul de grâne, s-a 
schimbat în mod decisiv după cuceririle unui rege macedonean obsedat 
de propria descendență divină. Mai mult, tot în apus avea să aibă loc și 
următoarea mare luptă pentru supremaţia asupra Mediteranei, când 
Cartagina a început să se confrunte cu rivali din ce în ce mai puternici 
ai propriei hegemonii locale. Două cetăţi de pe coasta africană, Cartagina 
si Alexandria, aveau să domine istoria politică si culturală a Mediteranei 
vreme de două secole. 

ÎN 333 Î.HR. ALEXANDRU III, regele Macedoniei, ale cărui pretenții că ar 
fi grec erau tratate cu oarecare scepticism la Atena, a pornit să se răzbune 
pe regii persani care în secolele anterioare fuseseră o amenințare atât 
de mare asupra Greciei, și a făcut-o zdrobind o imensă armată persană 
în bătălia de la Issos, dincolo de Porţile Ciliciei. Si totuși, nu l-a urmat 
pe regele persan, Darius III, până-n inima Persiei. Íntelegea foarte bine 
nevoia de a anihila puterea persană de-a lungul tarmurilor Mediteranei, 
aşa încât a mărșăluit către sud prin Siria si Palestina, unde n-a cruțat 
nici o cetate feniciană dintre cele care în trecut îi incredintaserá Persiei 
propriile flote; Tirul i-a rezistat vreme de şapte luni — spre amarnica sa 
mânie —, chiar si după ce Alexandru a construit celebrul dig care de-atunci 
si până-n ziua de azi unește cetatea insulară cu țărmul. Odată ce Tirul 
a fost cucerit, majoritatea locuitorilor au fost măcelăriți, inrobiti sau 
crucificati.! Regele a ocolit Ierusalimul, alegând drumul prin Gaza, fiindcă 
adevărata lui țintă, la acea vreme, era Egiptul, condus de satrapi persani 
de mai bine de două sute de ani — de pe vremea lui Cambyses —, iar mo- 
mentul în care a cucerit acel ţinut a adus schimbări radicale nu doar în 
Egipt, ci și în tot estul Mediteranei. În urma victoriei lui Alexandru, 
orientarea Egiptului s-a schimbat cu totul: privea acum mai degrabă 
spre exterior — spre Mediterana — decât spre interior — deci spre Valea 
Nilului? În 331 î.Hr. a hotărât să întemeieze o cetate la marginea Egip- 
tului, în punctul său cel mai vestic, pe un pinten de calcar despărțit de 
ţinuturile aluvionare din interior printr-un lac cu apă dulce - o cetate 
învecinată cu Egiptul mai degrabă decât făcând parte din el, după cum 
arată si numele pe care l-a primit mai târziu în documentele romane, 
Alexandria ad Aegyptum, „Alexandria din drumul către [sau „din apro- 
piere de“] Egipt“. Această percepție cum că Alexandria era mai degrabă 
o cetate din Mediterana decât o cetate a Egiptului avea să persiste vreme 

de mai bine de două milenii, până la expulzarea comunităților străine 
care locuiau acolo, în secolul XX. În toată această perioadă însă, Alexandria 
a fost cea mai măreaţă cetate din Mediterana. 

Printre lucrurile care-l motivau pe Alexandru se afla, desigur, şi dorința 
de a fi glorificat.3 Recent, fusese încoronat drept faraon în vechea capitală 
a Egiptului de Jos, Memphis, si, după ce vizitase Alexandria, avusese o 
așa-zisă întrevedere cu zeul suprem, Ammon; de aceea, îi plăcea să creadă 
că e mai degrabă fiul zeului Ammon decât fiul máretului rege Filip II al 
Macedoniei, ale cărui cuceriri în Grecia puseseră de fapt bazele a ceea 
ce avea să devină imperiul lui Alexandru. Acesta din urmă era obsedat 
de epopeile homerice, ba chiar (potrivit lui Plutarh) Homer îi apărea în 
vise şi îi reamintea un fragment din Odiseea care descria o insulă din 
largul coastei Egiptului numită Pharos, dotată cu un port foarte mare și 
frumos. Alexandru a înțeles imediat ce importanță putea ajunge să capete 
Alexandria odată transformată în centru de comerț, iar biograful lui, 
Arrianus, notează că regele era foarte dornic să ducă la bun sfârşit orga- 
nizarea ei ca atare: din păcate, n-a avut la îndemână suficientă cretă cu 
care să traseze pe sol o linie împrejmuitoare marcând viitoarele ziduri 
ale cetăţii, așa că arhitecţii lui Alexandru i-au sugerat să folosească în loc 
de cretă făină de orz, chiar dacă pe aceasta trebuia s-o ia din proviziile 
pe care le aveau cu ei soldații macedoneni. Până la urmă, stolurile de 
păsări care au ciugulit făina au marcat graniţele cetatii.* La fel ca si în 
alte cetăţi noi din lumea mediteraneeană, străzile au fost așezate sub 
formă de caroiaj care, în mare parte, s-a păstrat până astăzi, chiar dacă 
drumurile largi din Alexandria antică s-au îngustat mult, iar din orașul 
vechi de deasupra nivelului mării a supraviețuit foarte putin — practic 
nimic din oraş așa cum arăta el la sfârşitul secolului al IV-lea î.Hr. Ceea 
ce impresiona la această cetate era perfecțiunea proporţiilor ei: trei mile 
(cinci kilometri) de la vest la est și cam jumătate din această dimensiune 
de la nord la sud: un oraş lung si îngust, despre care se spunea că sea- 
mana, ca formă, cu o manta grecească, sau chlamys.5 Porturile ieșeau în 
evidenţă în planul cetăţii, fiind despărțite unul de celălalt de un dig lung 
care unea noul oraș cu insula Pharos, despre care scrisese Homer. 

Nu după multă vreme, Alexandru a lăsat în urmă Egiptul, márgáluind 
triumfător prin Persia către India, si a murit în Babilon la opt ani după 
ce întemeiase Alexandria, în vârstă de doar treizeci si doi de ani. Odată 
cu el a murit și visul lui de a întemeia un imperiu eleno-persan care să 
aducă laolaltă culturile avansate a două națiuni márete, iar imperiul lui 
a fost împărțit între trei generali rivali, în Macedonia si Grecia, Siria si 

Orient, și Egipt. Dinastia de generali care a luat în stăpânire Egiptul a 
fost cea care a împlinit până la urmă visul lui Alexandru de a întemeia 
o mare cetate la hotarele Egiptului. Ptolemeu I Soter („Salvatorul“) și-a 
atribuit singur puterea și titlul de faraon, reunind în stilul lui de a domni 
ideile elene și egiptene cu privire la conducere și guvernare; statuile 
Ptolemeilor îi reprezentau în stilul clasic pur, ca faraoni (singura concesie 
fiind uneori coafurile grecești), iar faraonii construiau temple pentru zeii 
egipteni în stilurile egiptene arhaice.” Ptolemeii căpătaseră şi obiceiul 
de a se căsători cu propriile surori, aşa cum făcuseră și faraonii multă 
vreme înaintea lor, o practică pe care grecii nu au adoptat-o. Însă Alexan- 
dria devenise și unul dintre centrele cele mai vii ale unei culturi grecești 

revigorate care s-a răspândit pe tot cuprinsul Mediteranei. Trăsătura 
distinctivă a culturii „elenistice“ este că nu a reprezentat doar apanajul 
grecilor, stilurile artistice elenistice au ajuns până-n Cartagina si Etruria, 
iar ideile elenistice i-au captivat deopotrivă pe israeliți, pe sirieni si pe 
egipteni. Cultura elenistică a fost adeseori tratată ca o formă populară 
degradată a culturii clasice din Atena antică, o cultură caracterizată de 
stiluri flamboiante în artă și arhitectură — un fel de baroc grecesc antic. 
Si totuşi, lumea elenistică — si în particular Alexandria (mai degrabă 
decât Elada însăși) — a dat naștere unora dintre cele mai faimoase nume 
din știința și cultura greacă: matematicianul Euclid, inventatorul Arhi- 
mede, comediograful Menandru, urmaţi, în perioada romană timpurie, 

de filozoful evreu alexandrin Philon și de fizicianul Galenus. Alexandria 
a avut o importanță majoră în răspândirea acestei noi și extrem de deschise 
versiuni a culturii greceşti pe tot cuprinsul Mediteranei; a devenit astfel 
farul culturii mediteraneene. 

Cu totul impresionant era amestecul de inovaţie si tradiţie din politica 
religioasă a Ptolemeilor. Cei dintâi Ptolemei au fost bărbaţi de o extraor- 
dinară ambiţie, energie si curiozitate, deschisi către multe culturi si cu 
vederi largi în modul lor de a conduce economia egipteană. În vremea lor, 
mai degrabă decât în vremea lui Alexandru cel Mare, s-a transformat 
Alexandria într-un oraș plin de viata. Ptolemeu I Soter (mort în 283/282) 
si Ptolemeu II Filadelful (mort in 246) au adus la Alexandria o populaţie 
mixtă de greci, sirieni, egipteni și evrei. Mulţi evrei au ajuns în cetate 
ca soldaţi loiali, majoritatea fermecati de personalitatea lui Alexandru 
cel Mare; „Alexandru“ a rămas, de altfel, pentru totdeauna un nume 
favorit printre evrei. Aceşti evrei aveau, desigur, un cult propriu, cu totul 
aparte, iar Ptolemeii nu doreau să se amestece în nici un fel în treburile 
lor; o regiune destul de întinsă din estul Alexandriei, cunoscută ca Delta, 
a devenit încet-încet locul unde se concentra mai toată activitatea evre- 
iască, şi acolo a apărut cea dintâi așezare evreiască importantă de pe 
țărmurile Mediteranei. Vechii israeliți erau, in mare măsură, un popor 
de țărani legati de pământ, robiti si impresurati de filisteni si de alte 
popoare care trăiau de-a lungul coastelor. Din acest motiv ei n-au apărut 
pregnant, până la acel moment, în istoria Mediteranei. Însă odată cu 
întemeierea Alexandriei credințele si cultura evreilor au început să se 
răspândească, încet-încet, pe tot cuprinsul Mediteranei. Philon a eviden- 
tiat rolul lui Moise ca legiuitor si a subliniat valoarea etică deosebită a 
poruncilor divine transmise de acesta urmașilor. Puternicul mesaj etic 
combinat cu un sistem de legi foarte bine structurat, laolaltă cu atracția 
intelectuală pe care o reprezenta monoteismul au adus către iudaism, în 
următoarele câteva secole, un număr tot mai mare de convertiți și sim- 
patizanti. Mai târziu, tradiția evreiască avea să caracterizeze aceasta 
perioadă drept o epocă de opoziţie, adesea violentă, între elenism si iu- 
daism, care a culminat cu revolta macabeilor împotriva conducătorilor 
Seleucizi din Siria si Palestina în secolul al II-lea î.Hr. Si totuși, in mod 
evident, acei conducători n-au reuşit să sprijine la rándu-le tradiția res- 
pectului pentru iudaism pe care rivalii lor ptolemeici din Egipt au intele- 
s-o atât de bine: Seleucizii au încercat să pună capăt practicilor evreiești 
precum circumcizia și să aducă la Templu ofrande păgâne. Sărbătoarea 
Hanukkah, care comemorează revolta evreilor, ajunsese să fie tratată ca 

o celebrare a respingerii definitive a tradiţiei elene. Revolta era, desigur, 
si o expresie a sentimentelor antielene, însă tocmai aceste sentimente dau 
seama despre cât de elenizati ajunseseră de fapt majoritatea evreilor — 
criticati pentru că participau sau asistau la jocurile elene si pentru că 
învățau filozofia greacă. Greaca, mai degrabă decât aramaica (graiul 
evreilor din Palestina), era limba atât de răspândită printre evreii alexan- 
drini, încât, aşa cum vom vedea, a fost întocmită până și o versiune gre- 
cească a Bibliei. Mai mult, în primele două secole de existență a Alexandriei, 
grecii şi evreii trăiau laolaltă în bună pace. Evreii îi pomeneau pe Ptolemei 
în inscripțiile dedicatorii din numeroasele lor sinagogi, lăudându-le cu 
înfocare dinastia, însă fără să accepte afirmaţia care se auzea adesea 
prin templele păgâne cum cá Ptolemeii erau „divini“.8 

Restului populaţiei, și în special grecilor, Ptolemeu Ii-a oferit un nou 
cult, cel al zeului Sarapis. Sarapis era, în parte, de origine egipteană, o 
combinaţie între zeul taur Apis si zeul înviat Osiris (de unde, într-adevăr, 
numele [O]sir-apis). Dar Sarapis căpătase si multe dintre caracteristicile 
zeilor greci: câteva atribute ale lui Dionysos, ale lui Zeus si chiar — in 
paralel cu atributele lui Osiris — ale lui Hades, zeul Lumii subpământene. 
Era de asemenea asociat și zeului grec numit Vindecătorul, Asclepios. 
Era adesea reprezentat ducând pe cap o măsură de cereale, care simboliza 
legătura lui cu rodnicia Egiptului şi cu bogăţia din ce în ce mai mare a 
comerțului cu grâne care se desfășura acolo. Această figură extrem de 
eclectică putea fi deci reprezentată la fel de bine atât în stil grecesc, cât 
şi în stil egiptean. Cand Ptolemeii au ridicat un mare templu închinat 
lui Sarapis, numit Serapeion sau Serapaeum, pe locul unde presupuneau 
ei că s-ar fi născut zeul, la Memphis, acest templu a fost împodobit cu 
sculpturi descrise ca „fiind realizate în stilul grecesc pur“, cu toate că un 
alt Serapeion, cel din Alexandria, era înconjurat de sfincși realizaţi în 
cel mai pur stil egiptean, dintre care multi au supraviețuit până astăzi. 
Sarapis a ajuns până la urmă foarte popular la Alexandria: „Operaţiunea 
de a crea o zeitate nouă, oricât de bizară ni s-ar părea nouă astăzi, probabil 
că la vremea aceea nu a părut deloc asa.“!° Fiindcă grecii nu considerau 
că zeii lor erau exclusiv eleni și acceptau faptul că aceştia isi făceau 
apariţia și se manifestau, sub diverse chipuri, la mai multe popoare. Așadar, 
inventarea zeului Sarapis a făcut parte dintr-un proces prin care zeii 
egipteni au fost adaptati la noii practicanți, grecii. Întrebarea pe care și-o 
puneau grecii nu era „Cu ce sunt zeii voştri diferiți de ai nostri?“, ci „Prin 
ce sunt zeii vostri asemenea cu ai noștri?“. Natura eclectică a lui Sarapis 
reflecta, de asemenea, intuiţia că de fapt nu existau diferențe chiar atât 

de mari între cei doispreze zei olimpieni si că personificarea lor (de exemplu 
în epopeile lui Homer) era o metodă de a înţelege si a pune ordine într-o 
multitudine de atribute divine — atitudine vădită si de încercările de a-l 
transforma pe Sarapis în venerabilul senior dintr-o triadă de zei greci sau 
egipteni. Toate acestea au culminat odată cu încercările (mult mai târzii) 
de a-l reprezenta pe Sarapis drept unicul și adevăratul Zeu al Universului, 
aflat în conflict deschis cu creștinii din Alexandria." 


II 


CEA DE-A DOUA INOVAȚIE importantă realizată în timpul lui Ptolemeu I 
si Ptolemeu II a fost construirea máretului far de pe insula Pharos; cuvântul 
„Pharos“ a supraviețuit în greacă, in latină și în limbile romanice cu inte- 
lesul de „far“. A fost imediat recunoscut drept una dintre marile minuni 
ale lumii, alături de Colosul din Rhodos, despre care putem spune pe 
scurt: ambele monumente preamáreau gloria cetăților în care se aflau, 
însă dădeau mărturie și despre cum gloria aceea fusese obținută în mare 
măsură de pe urma comerțului. Farul s-a regăsit încă de la început în 
planurile după care urma să fie construită Alexandria; lucrul a început 
în 297 î.Hr., iar construirea Farului s-a încheiat abia în 283. În parte, a 
fost construit din nevoie: aproape de țărm se găseau multe bancuri de 
nisip și aluviuni, invizibile pe timp de noapte și greu de detectat ziua. 
Era esenţial ca drumul care ducea către intrarea în Alexandria să devină 
din ce în ce mai sigur, dacă se dorea ca orașul să-și folosească la maxi- 
mum potenţialul de important centru de comerț al întregii Mediterane. 
Masiva construcție comandată de Ptolemei se înălța 135 de metri deasu- 
pra valurilor, Farul avea trei niveluri, baza lui era de formă pătrată și 
se încheia în partea de sus cu o platformă pe care era așezat un turn 
octogonal, gol pe dinăuntru, având în vârf o colonadă circulară, care la 
rându-i purta în capăt o imensă statuie a lui Zeus. Nişte oglinzi uriașe 
reflectau lumina până departe în largul mării — la o distanță de aproxi- 
mativ patruzeci de mile marine. Rămâne un mister modul în care era 
iluminat Farul Fiindcă, deși părți din construcţie au fost ulterior refolosite 
pentru fortăreața mamelucă — mai mică, dar impresionantă și ea —, constru- 
ită la sfârşitul secolului al XV-lea pe locul unde fusese Farul, și cu toate 
că, scoase la iveală în urma săpăturilor arheologice subacvatice, câteva 
fragmente mari din construcție pot fi astăzi văzute si studiate, aspectul 
exact şi modul de funcționare al Farului rămân încă o necunoscută. 

Construirea Farului si a întregii Alexandrii a fost posibilă, într-adevăr, 
doar pentru că Ptolemeii reușiseră să intre în posesia unor resurse imense. 
Marea lor realizare a fost nu doar că au capitalizat acele resurse, ci și că 
le-au multiplicat, pe măsură ce Alexandria și-a dezvoltat din ce în ce mai 
mult activitatea comercială. De fapt, unii cercetători au subliniat că bu- 
năstarea Alexandriei era asigurată din hinterlandul egiptean în aceeași 
măsură ca sau poate chiar mai mult decât din Mediterana: geograful 
Strabon era de părere că „importurile către cetate sosite prin canale erau 
mult mai numeroase decât cele sosite pe mare“, cu toate că el a scris la 
câteva secole după epoca de aur a lui Ptolemeu I și Ptolemeu II, la înce- 
putul secolului I d.Hr.!? Cetatea era deschisă către două zări, legând 
Egiptul de Mediterana ca niciodată până atunci; iar legăturile cu tinu- 
turile de dincolo de Mediterana - prin Marea Rosie, până-n India - i-au 
asigurat Alexandriei poziția de principal centru de comerț între Oceanul 
Indian și Mediterana, poziţie pe care avea să şi-o menţină, cu doar foarte 
puţine întreruperi, vreme de două milenii. Ptolemeii știau foarte bine 
cum să susțină si să întărească forța economiei alexandrine și egiptene. 
Stiau, de asemenea, că stăpânirea căilor mării nu depindea doar de 
Alexandria. Se luptau din greu să aducă și cetăţile din Fenicia sub stă- 
pânirea lor, cu preţul conflictului care izbucnise astfel între ei și rivalii 
lor, Seleucizii. Dacă voiau să întreţină o flotă mereu pregătită de acţiune, 
erau nevoiţi să-și extindă dominaţia politică mult dincolo de Egipt, până-n 
ținuturile bogate în cherestea: Cipru, Liban și sudul Anatoliei; de altfel, 
fără o asemenea flotă n-ar fi avut cum să stăpânească acele tinuturi.!? 
Si astfel a început un soi de competiţie navală, în care creștea văzând 
cu ochii nu doar mărimea flotei egiptene și a celei siriene, ci şi mărimea 
corăbiilor care le alcătuiau. În secolul al IV-lea ambele tabere au reușit, 
în unele momente, să mobilizeze chiar si mai mult de 300 de corăbii, iar 
șantierele navale feniciene au transformat cedrii Libanului într-o flotă 
trainică pentru regii Seleucizi; sub Ptolemeu II, o flotă alcătuită din 336 
de corăbii de război includea 224 de cvadrireme, trireme și ambarcaţiuni 
mai mici, însă și numeroase nave-gigant — 17 cvincvireme şi alte corăbii 
încă si mai mari identificate după numărul de vâslaşi care se presupune 
că stăteau pe fiecare bancă: 5 de câte şase, 37 de câte șapte, 30 de câte 
nouă, 14 de câte unsprezece, și tot aşa până la 2 imense de câte treizeci. 
Mai târziu, Ptolemeu IV Philopator (mort în 204) avea să construiască o 
corabie cu bănci de câte patruzeci de vâslași, care era, probabil, un uriaș 
catamaran.!* Nu stim cu certitudine dacă acesta era numărul real de 
vaslasi sau dacă indica doar faptul cá era vorba de niște „corăbii mai mari 
decât cele mai mari corăbii imaginabile“. „Catamaranul“ lui Ptolemeu IV 

nu a intrat niciodată în război și probabil că nava nici nu era potrivită 
pentru așa ceva; pe de altă parte, o asemenea corabie ilustra din plin 
bunăstarea și măreția faraonilor greci ai Egiptului. Avea mai bine de 
130 de metri în lungime si mai mult de 16 metri în lăţime, iar despre 
echipaj se spune că număra peste 4 ooo de vâslași si peste 3 ooo de ma- 
rinari (cu tot cu echipajul auxiliar). Numai ca să asiguri hrana și apa 
pentru un asemenea echipaj, era nevoie de o mică flotă de bărci care să 
transporte proviziile.15 Şi totuși, dimensiunile mari nu erau singurul lucru 
impresionant din aspectul acelor corăbii. Pintenul unei corăbii din secolul 
al II-lea î.Hr. descoperit pe fundul mării în apropiere de Atlit, in Israel, 
măsoară doi metri si un sfert în lungime si cântărește 465 de kilograme.!$ 
În afară de cherestea pentru flotă, Ptolemeii mai trebuiau să găsească 
si resurse de aur, argint, cositor si fier, însă fierul, în mod misterios, fusese 
neglijat în Egipt în vremea în care, secole de-a rândul, hititii, filistenii, 
grecii si cartaginezii confectionaserá enorme cantități de arme, echipa- 
mente şi unelte de fier. Poate că asta s-a datorat faptului că solul egiptean 
devenea atât de maleabil după revărsările Nilului, încât nu prea mai era 
nevoie de pluguri grele de fier. Pe de altă parte, exista totuși o înfloritoare 
industrie a prelucrării metalelor, iar exportul de veselă de aur, argint și 
bronz devenise unul dintre atuurile Alexandriei, alături de exportul de 
țesături, ceramică şi — o specialitate a cetăţii — sticlărie.17 Papirusul era 
o altă specialitate egipteană care avea mare cerere în ținuturile învecinate 
încă din vremea lui Wenamon, în secolul al XI-lea î.Hr.; acum, papirusul 
egiptean era chiar mai larg răspândit, pe tot cuprinsul Mediteranei. Una 
dintre cele mai entuziaste piețe de desfacere pentru aceste mărfuri era 
Cartagina, care folosea etalonul de greutate ptolemeic pentru propriile 
monede; Cartagina era prețioasă pentru Ptolemei, fiindcă argintul din 
Spania și din Sardinia era transportat prin aceasta cetate.18 Relaţii strânse 
existau si cu Rhodosul, care, în secolul al III-lea î.Hr., era un centru de 
comerț, la fel de important ca Alexandria. Așadar Alexandria se impusese 
ca unul dintre cele mai mari centre de afaceri din întreaga Mediterană; 
puterea ei se sprijinea nu doar pe extraordinarele realizări ale celor dintâi 
Ptolemei, ci şi pe rapida ei integrare în rețeaua comercială elenistică. 
Unul dintre administratorii regelui Ptolemeu II, pe nume Apollonios, 
apare într-o serie de papirusuri din deșertul egiptean. Printre acestea 
este și o declaraţie pentru mărfurile încărcate pe o corabie, datând de pe 
la mijlocul secolului al III-lea î.Hr. — o încărcătură trimisă pentru gospo- 
dăria lui Apollonios, din Siria către Alexandria —, papirus din care aflăm 
multe informaţii despre bogăţia şi varietatea mărfurilor cu care se făcea 
negot la acea vreme: nuci din zona Mării Negre, un produs la mare căutare 


FARUL MEDITERANEI, 350 Î.HR.—100 Î.HR. 189 


pe rutele comerciale din Mediterana; brânză de Chios; ulei de măsline, 
smochine, miere, bureti si lână. Pe corabie mai erau, de asemenea, carne 
de mistreț, alte soiuri de vânat și carne de capră. Dar cea mai mare parte 
a încărcăturii consta în vin — 138 de amfore standard și 6 amfore mici cu 
vin obișnuit si 5 amfore standard plus 15 amfore mici cu vin dulce pentru 
desert.’ Tot acest comerț, era atent si cu precizie taxat. Ptolemeii mos- 
teniseră de la faraoni un sistem foarte strict de control al comerțului, de 
la care n-aveau nici o intenţie să se abată. Corăbiile acostau fiecare in 
portul în care fusese stabilit să acosteze, iar încărcăturile lor erau atent 
verificate. Acest sistem antic de taxe comerciale a funcționat până târziu, 
în vremea romanilor, a bizantinilor și a arabilor: erau taxe ad valorem (pe 
valoare adăugată), reprezentând un procent din valoarea estimată a 
încărcăturii, uneori până la 50 la sută (la vin și la untdelemn), alteori doar 
o treime sau un sfert; taxele erau colectate nu doar în porturi, ci si in 
staţiile de taxare interne amplasate de-a lungul Nilului, când mărfurile 
erau aduse pe fluviu la Alexandria.2 Cu toate că aceste taxe făceau ca 
mărfurile să ajungă pe cheiurile din Alexandria la un pret mai mare, ce- 
rerea pentru cerealele egiptene si pentru celelalte produse era atât de 
mare, încât acele mărfuri își găseau foarte repede cumpărători în estul 
Mediteranei. În plus, alexandrinii au profitat din plin de pe urma poziţiei 
lor de intermediari în fluxul comercial care lega Oceanul Indian și Marea 
Mediterană. Chiar dacă si în trecut, la Naukratis si în alte parti, negus- 
torii greci reușiseră să pătrundă si să se integreze in acest flux comercial, 
acum contactele lor erau cu mult mai extinse. Aurul, tămâia si smirna 
erau trei dintre produsele foarte apreciate care erau aduse pe Marea 
Rosie. În 270/269 Ptolemeu II Filadelful a redeschis un canal care unea 
Delta Nilului cu lacurile de la vest de Sinai (astăzi traversate de Canalul 
Suez) si a deschis o rută maritimă prin Marea Rosie. Mărfurile indiene 
au ajuns, încet-încet, lucruri obişnuite la Alexandria, în vreme ce Ptolemeii 
au profitat de faptul că aveau acces la elefanții africani și indieni si i-au 
cumpărat pentru propria armatá.?! Un alt papirus egiptean descoperit 
conţine lista cu încărcătura de pe o corabie numită Hermapollo, care 
ajunsese din India având la bord 60 de cutii cu nard, 5 tone de mirodenii 
de tot soiul si 235 de tone de fildeș și abanos.?? Si astfel s-au pus bazele 
imensului comerț mediteraneean cu mirodenii, iar Alexandria avea să 
rămână centrul lui cel mai important chiar și după ce, la sfârșitul secolului 
al XV-lea, portughezii au deschis ruta comercială către Indii prin Capul 
Bunei Speranțe. 

Totuşi, produsul pe care Alexandria îl comercializa cu cel mai mare 
succes erau cerealele. Şi asta, în parte, și pentru ca orașului însuși să-i 
poată fi asigurată hrana. Au fost construite canale care legau lacul 

Mereotis, de lângă Alexandria, cu Delta Nilului, pentru ca accesul la 
grâne să nu mai fie o problemă. Însă Ptolemeii știau foarte bine si că pe 
piețele internationale va fi întotdeauna nevoie de cereale; Atena putea 
face rost de grâne din Bosfor, dar Rhodosul era dornic să cumpere grâu 
egiptean, inclusiv pentru numeroșii lui parteneri comerciali.23 Ptolemeii 
s-au trezit dintr-odată deținând o poziţie extrem de puternică si de favo- 
rabilă fiindcă mosteniserá o oránduire potrivit căreia majoritatea pá- 
mântului egiptean era posesiune a faraonului. Așadar aveau justificarea 
necesară pentru a-i împovăra pe ţărani cu plata unei rente enorme si 
pentru a pretinde aproape jumătate din tot ce se producea, căci după 
revărsările Nilului ogoarele erau atât de fertile, încât o asemenea cerere 
nu era chiar exagerată. Noi oportunități s-au ivit si pe piața de export: o 
serie de invazii ale triburilor celtice si scitice în Marea Neagră puneau în 
pericol sursele de provizii și rutele de transport al proviziilor pe care Atena 
si alte cetăţi grecești se bazau pentru a-și procura hrana. Dându-și seama 
că au șanse mari să se îmbogăţească de pe urma comerțului cu cereale, 
Ptolemeii s-au străduit să mărească mult calitatea și cantitatea producţiei 
de cereale. De asemenea, au extins suprafețele cultivate și au încurajat 
folosirea uneltelor de fier ca metodă de creștere a eficienței si a câștigurilor: 
„folosirea pe scară atât de largă a fierului în agricultura egipteană aproape 
că a dus la o adevărată revoluţie“24. Sistemul de irigaţii a fost îmbunătăţit, 
iar printre dispozitivele folosite pentru udarea pământurilor s-a aflat și o 
invenţie a lui Arhimede: celebrul lui surub, care câștigase întâietate fata 
de egipteanul fellahin şi care în acele vremuri era cunoscut sub numele 
de kochlias sau „melcul“.25 Perşii au fost cei care au introdus un nou soi 
de grâu, superior soiurilor egiptene tradiționale, iar avantajele acestui 
nou soi s-au vădit cât Alexandru era încă în viata. Zonele cultivate cu viță- 
de-vie au fost extinse mult pe țărmurile la care avea ieşire Alexandria și 
se pare că exista pe atunci si o producţie considerabilă de vinuri de calitate; 
dar si mai mult, probabil, se dezvoltase o industrie a untdelemnului, încă 
dinainte ca măslinii ptolemeici să se fi răspândit în tot Egiptul. Făcând 
toate acestea, Ptolemeii au asigurat o prosperitate care avea să dureze 
până în perioada bizantină. 


III 
PTOLEMEII ÎȘI CHELTUIAU cu mare ușurință câștigurile. Glorificarea 


dinastiei a fost obținută capturând cadavrul lui Alexandru cel Mare în 
timp ce era purtat prin Siria şi îngropându-l cu mare fast undeva în cen- 

trul Alexandriei (alexandrinii și-au făcut apoi vreme îndelungată de lucru 
tot încercând să găsească locul exact în care fusese înmormântat). Dar 
Alexandria era un oraș foarte viu, iar clădirile ei cele mai mari erau, de- 
loc surprinzător, cele din anexele imensului complex al palatului, aflate 
în zona de nord. Acolo Ptolemeii infiintaserá două instituţii aflate în 
legătură una cu cealaltă care le statorniceau profunda aplecare către 
studiu şi învățătură si, în același timp, ambiția lor ca toate lucrurile pe 
care le făceau să fie cele mai mari și cele mai bune: Mouseionul, sau 
„Muzeul“, si Biblioteca din Alexandria, unde papirusul din Egipt a fost 
folosit pentru a alcătui cea mai mare colecție de texte scrise pe care a 
cunoscut-o lumea vreodată. Ideea unui Mouseion, un sanctuar închinat 
Muzelor, nu era nouă (la Atena existau, drept sursă de inspiraţie, multe 
asemenea construcţii, iar Ptolemeu I a avut ca sfătuitor un învăţat atenian, 
pe nume Demetrios din Phaleron), însă dimensiunile construcţiei, longe- 
vitatea şi influența ei au fost cu totul impresionante. Mouseionul nu era 
doar un centru de cult în care erau cultivate, cu eleganţă si rafinament, 
muzica, filozofia şi artele. Era un adevărat Institut de Studii Avansate, 
un All Souls College*, unde învățații, nefiind nevoiţi să predea prea mult, 
se puteau dedica literaturii, științei și filozofiei. Potrivit lui Strabon, 
exista acolo chiar si un soi de salon, iar membrii luau masa împreună 
mereu, această instituție primise din partea regelui un aşezământ și un 
preot care se afla în fruntea comunității.26 

A doua mare instituţie de studiu si învățământ, Biblioteca, este și ea 
învăluită în mister. Nu era o bibliotecă publică, cu toate că orice cărturar 
serios avea acces acolo — ba mai mult, existau încăperi-anexe în care 
învățații puteau să organizeze dezbateri si să lucreze împreună. Înfiin- 
tarea instituţiei s-a datorat unei hotărâri a lui Ptolemeu I de a „dota 
biblioteca cu scrieri din lumea-ntreagă, atâta vreme cât acestea erau 
demne de o atenţie deosebită“27. Chiar dacă s-a afirmat cá Mouseionul 
era orientat mai degrabă către învățătura în limba greacă, e limpede că 
Biblioteca, în orice caz, își extinsese interesul mult dincolo de lumea 
greacă, cu toate că, cel mai probabil, majoritatea textelor non-grecesti 
erau traduse înainte să fie depozitate în bibliotecă — cronici ale faraonilor 
egipteni, Biblia ebraică, povești indiene. Sub conducerea lui Demetrios 


* All Souls College sau The College of All Souls of the Faithful Departed, colegiu 
la Oxford, infiintat de Henric VI si Henry Chichele (fellow al New College si arhiepiscop 
de Canterbury), în 1438. Astăzi, colegiul este în primul rând o instituţie de cercetare aca- 
demică (păstrând însă puternice legături si cu viata publică), cu interes deosebit pentru 
Științele socio-umane şi teoretice, găzduind, totodată, o impresionantă bibliotecă. (N. tr.) 

din Phaleron (cca 350—cca 280) si a priceputilor lui succesori, Biblioteca 
a fost amplasatá undeva in interiorul marelui complex al palatului Ptole- 
meilor, cu toate cá, nu după mult timp, a apărut și o „bibliotecă-fiică“, 
Serapeionul, care era, se pare, mai accesibilă, chiar dacă avea în colecţiile 
sale cam de zece ori mai putine cárti decát biblioteca principalá, 42 800 
de suluri de papirus fata de 400 000 de cărți „amestecate“ si go ooo de 
cărți „neamestecate“ din depozitul central.2 Unele dintre suluri conțineau 
mai multe texte, dar lucrările mai mari (despre care poetul alexandrin 
Callimah a spus faimoasele cuvinte mega biblion, mega kakon — „carte 
mare, rău mare“) erau împărțite în mai multe suluri separate. Mărturiile 
de care dispunem sugerează totuși că aspectul legat de calitate era la 
concurenţă cu cel legat de cantitate. Ptolemeii erau hotărâți să pună mâna 
pe cele mai bune texte ale marilor autori: i-au îmbrobodit pe atenieni să 
le trimită exemplarele-etalon ale tragediilor lui Eschil, Sofocle şi Euripide 
pentru a fi copiate, însă de fapt nu li le-au mai returnat niciodată, cu 
toate că astfel au pierdut o sumă imensă în argint lăsată drept zálog.?? 
Între timp învățații de la Mouseion și-au folosit energia mai ales pentru 
clasificarea și editarea operelor marilor poeţi ai Greciei arhaice și clasice, 
precum Sappho şi Pindar, neglijându-i atât pe autorii clasici mai puțin 
cunoscuți, dar foarte valoroşi, cât si pe propriii contemporani talentaţi, 
precum Callimah, ale căror lucrări au trebuit adesea reconstituite din 
mici fragmente de papirus descoperite în deserturile din Egipt.?? Așadar, 
Mouseionul si Biblioteca au avut o importanţă crucială în alcătuirea 
canonului marilor scriitori clasici si în sanctificarea Greciei arhaice si 
clasice drept epoca de aur a producției literare, în dauna Alexandriei 
elenistice înseși. 

Ar fi o greșeală să subapreciem producţiile literare ale Alexandriei 
ptolemeice. Callimah din Cirene și Apollonios din Rhodos s-au numărat 
printre învățații Bibliotecii din Alexandria, iar Callimah a pus la punct 
un sistem de catalogare pentru Bibliotecă. Însă amândoi au scris și lucrări 
de o importanţă nepieritoare: Callimah era faimos pentru epigramele 
sale, în vreme ce principala contribuție a lui Apollonios a fost o epopee 
în stil homeric, Argonauticele, în care istoriseste peripetiile lui Iason in 
căutarea Lânii de Aur și povestea lui de dragoste cu Medeea. Dar stilul 
lui nu parodia stilul lui Homer: avea o neobișnuită abilitate de a prezenta 
evenimentele de parcă ar fi fost martor la ele, adresându-se audienței în 
mod direct, iar stilul lui mai degrabă preţios si înflorit are un farmec aparte. 
În descrierea pe care o face apelor Mediteranei pe care se presupune că 
le-ar fi străbătut Iason și sistemului de râuri din Europa se simte influ- 
enta geografilor si etnografilor alexandrini contemporani cu autorul, cu 

toate că de fapt Apollonios n-a reușit niciodată să scape de sub influența 
geografiei homerice, lucru pentru care comentatorii romani l-au luat în 
râs, scotándu-i în evidență greselile.?! 

Biblioteca din Alexandria era unică în ce priveşte mărimea și exhausti- 
vitatea, dar își avea rivalii ei. Regii din Pergam, de pe coasta Asiei Mici, 
au adunat si ei multe cărți, infiintandu-si propria bibliotecă; se spune că, 
din dorința aprigă ca Biblioteca din Pergam să nu se dezvolte, Ptolemeu II 
a impus embargo pe exportul de papirus către Pergam. Dar bibliotecarii 
din Pergam au găsit o soluţie: foloseau pergament făcut din piei de ani- 
male (pergamenon) drept suprafață si material pentru scris.?? Pe de altă 
parte, colecţiile alexandrine s-au îmbogăţit rapid, după care au început 
încet-încet să scadă. Uzura, sustragerea ilicită a unor suluri cu texte (îm- 
prumutul era interzis) și perioadele în care manuscrisele au fost neglijate 
au făcut ca, chiar si dacă Iulius Caesar n-ar fi incendiat câteva depozite 
cu cărți de pe cheiul Alexandriei — probabil niște depozite auxiliare ale 
Bibliotecii —, perioada de glorie a Bibliotecii din Alexandria să se încheie 
la un moment dat.3 Chiar dacă distrugerea Bibliotecii este în general 
pusă pe seama invaziei arabe din 642 d.Hr., principala teorie acceptată 
astăzi de majoritatea cercetătorilor este că, încă dinainte de acea invazie, 
mai rămăsese prea putin de distrus din Bibliotecă, drept care astăzi, din 
păcate, nu ni s-a păstrat nici măcar un singur text scris original din toată 
acea măreaţă bibliotecá.?* 

Cele mai clare dovezi că Ptolemeii n-au fost deloc închiși la intelep- 
ciunea altor popoare sunt numeroasele mărturii ale autorilor antici despre 
faptul că Ptolemeu II a comandat o traducere a Bibliei ebraice.35 O poveste 
celebră spune că șaptezeci si doi de învățați evrei au fost trimiși la 
Alexandria de Marele Preot din Ierusalim, au fost închiși în șaptezeci si 
două de odăi și li s-a cerut să traducă Pentateuhul, izolați complet unul 
de altul. Au ieșit de acolo cu şaptezeci si două de traduceri identice, 
„Septuaginta“.36 De fapt, Septuaginta a apărut treptat, de-a lungul a mai 
multe decenii, şi a venit în întâmpinarea nevoilor de cunoaştere nu doar 
ale iscoditorilor Ptolemei si ale invatatilor lor, ci si ale evreilor alexandrini, 
printre care erau din ce în ce mai multi vorbitori de limba greacă; nu se 
stie sigur dacă marele filozof Philon stăpânea bine ebraica. În mod intere- 
sant, Septuaginta avea la bază un text ebraic care, în unele locuri, era 
diferit de textul standard, „masoretic“, al Bibliei ebraice păstrat de evrei 
și conţinea fragmente apocrife înlăturate din Biblia evreilor. O parte dintre 
aceste fragmente, precum cărțile cunoscute sub numele de „Înţelepciu- 
nea lui Solomon“, vădesc puternice influențe din filozofia elenistică — o 
dovadă în plus că evreii din Alexandria nu erau rupti de cultura elenistică, 

ci o imbrátisau cu entuziasm. Septuaginta a fost una dintre contribuţiile 
esențiale ale Alexandriei în istoria culturală a Mediteranei, fiind adop- 
tată de creştinii din Constantinopol drept text al Vechiului Testament; 
într-adevăr, creştinismul bizantin a păstrat mult mai mult din cultura 
evreiască alexandrină decât evreii înșiși, inclusiv voluminoasele lucrări 
ale lui Philon. 

Ar fi ușor să alcătuim un catalog al celor mai destoinici învățați greci 
care au studiat în Alexandria ptolemeică. Unii dintre cei mai influenţi 
au fost totodată şi cei mai obscuri: de exemplu, Euclid a fost o persoană 
în carne și oase, sau un grup de matematicieni? În secolul al III-lea î.Hr., 
Eratostene, care a măsurat cu o remarcabilă precizie diametrul Pămân- 
tului, a fost bibliotecar la Alexandria; un alt om de știință si savant ino- 
vator a fost Aristarh, care și-a dat seama că Pământul este cel care se 
învârte în jurul Soarelui, si nu invers, chiar dacă nu a fost luat în serios 
când şi-a expus această teorie, iar influenţa lui a pălit în perioada romană, 
când un alt alexandrin, Claudius Ptolemeu, a publicat propria descriere 
a Pământului — cu la fel de multă influenţă —, descriere în care Pământul 
rămânea în centrul Universului. La Alexandria a existat și o foarte vie 
tradiție medicală; înțelegerea corpului omenesc a fost îmbunătățită prin 
practica autopsiei, dar si prin practica disecării de vii a prizonierilor con- 
damnati la moarte. Probabil că Arhimede a petrecut în Egipt doar foarte 
putin timp din lunga lui viață (287—212 î.Hr.), dar a păstrat mereu legă- 
tura cu matematicienii alexandrini precum Eratostene.?" Cariera lui ne 
aminteste de fascinatia pe care o exercita curtea Ptolemeilor cu toate 
masináriile ei ingenioase. Una dintre aceste maşinării si invenții a fost 
scoasă la iveală de arheologi de pe fundul Mării Mediterane în largul 
insulei Antikythera si pare să fie un model mecanic al Universului.** 
Stiinta alexandrină a fost de interes nu doar pe plan local. Descoperirile 
si invențiile multora dintre acești savanţi au dăinuit veacuri în sir, vă- 
dindu-și importanţa, și reprezintă dovezi în plus ale extraordinarei 
vitalitáti a culturii elenistice, cultură a cărei capitală s-a statornicit, 
singură, Alexandria. 


IV 


ALEXANDRIA NU POATE FI PRIVITĂ SEPARAT de restul lumii elenistice. 
Succesul ei comercial a depins de legăturile pe care le-a menţinut cu 
estul Mediteranei şi cu apusul — până departe în Cartagina, dacă nu 
chiar şi dincolo de ea. Dar în Mediterana de est mai exista un loc care 

umplea golul ivit în urma declinului Atenei în calitatea ei de mare putere 
maritimă şi comercială: Rhodosul, a cărui aristocrație insulară de origine 
grecească a reușit să-şi păstreze independența în lupta cu rivalii chiar 
dacă lumea de dincolo de insulă a fost destul de repede împărțită de gene- 
ralii macedoneni între ei. Locuitorii din Rhodos au reușit să reziste unei 
încercări a regelui seleucid Demetrios de a cuceri insula, în anul 305; 
Demetrios a luat cu el 40 ooo de soldați din Siria si a tot hărțuit și atacat 
Rhodosul vreme de un an, însă până la urmă fermitatea si curajul locui- 
torilor l-au determinat să abandoneze — prima dintr-un lung sir de faimoa- 
se încercări de asediere a Rhodosului. Această victorie a fost sărbătorită 
prin construirea unei statui gigantice a zeului-soare Helios, care străjuia 
în portul insulei — celebrul Colos din Rhodos, terminat pe la 280 î.Hr. 
Rhodienii au reușit chiar să-și impună stăpânirea teritorială asupra 
insulelor din estul Mării Egee și pe coasta Asiei Mici, care deveniseră o 
sursă importantă de bunuri si forță de muncă. Aveau mare nevoie de 
forță de muncă fiindcă își construiseră o flotă mare și făcuseră eforturi 
însemnate ca să elibereze mările de pirați, a căror apariție fusese conse- 
cinta inevitabilă a declinului forței maritime ateniene. În 206—203 î.Hr. 
rhodienii s-au străduit din greu să alunge piraţii stabiliti în Creta.“ Ei 
se ghidau după principiul că marea pe care navigau nu trebuie să se afle 
sub stăpânirea unei puteri unice, astfel încât scopul lor era să mențină 
un echilibru între forțele rivale. Așadar, cu toate că intretineau bucuroși 
legături comerciale si politice strânse cu Egiptul ptolemeic, erau gata 
să-i ajute si pe Seleucizi dacă flota militară egipteană avea să încerce să 
ia în stăpânire estul Mediteranei. Rhodienii au obținut toate acestea fără 
să se cázneascá, în mod ridicol, să-și construiască tot felul de corăbii 
uriașe, care le plăceau atât de mult Ptolemeilor si Seleucizilor. Corabia 
preferată a rhodienilor era triemiolia, o variantă a triremei care putea 
înainta, simultan, și prin forța pánzelor, si prin forța vâslelor, fiind astfel 
o corabie ideală pentru a-i alunga pe pirați; rhodienii foloseau, de aseme- 
nea, o formă timpurie de „foc grecesc“, făclii incendiare pe care le aruncau 
din vârful catargelor direct pe puntea corăbiilor inamice.*! 

Cu toate că Ptolemeii construiseră o flotă de război impunătoare, tra- 
ficul comercial din Alexandria era controlat de corăbiile rhodiene, care 
puteau ajunge în Egipt în doar trei sau patru zile dacă aveau vânt bun, 
iar la întoarcere în Rhodos, chiar și iarna, străbăteau mările la fel de 
bine, chiar dacă cu o viteză mult mai micá.*? Diodor din Sicilia scria: 
„rhodienii aveau cele mai mari câștiguri de pe urma negustorilor care-și 
duceau mărfurile pe mare până-n Egipt“; tot el adăuga: „s-ar putea spune 
chiar că cetatea lor era susținută de acel imperiu“.** Rhodienii preluau 

cea mai mare parte din cerealele trimise către nord, iar din Rhodos plecau 
către Egipt mari cantităţi de vin, fiindcă rhodienii cultivaseră viță-de-vie 
peste tot pe insulă; drept dovezi fizice ale acestui comerț ni s-au păstrat 
toartele stantate a peste 100 ooo de amfore rhodiene, descoperite la 
Alexandria si în împrejurimile ei.“ Asemenea vase pentru vin au fost 
descoperite și în situri de pe tot cuprinsul Egeei, până-n zona Mării Negre, 
si către apus, la Cartagina si in Sicilia. Sursele antice menţionează o 
cifră estimativá a valorii anuale a comerţului rhodian pe la anul 200 î.Hr.: 
50 ooo ooo de drahme, cu 2 la sută taxă percepută pe toate mărfurile 
care intrau sau ieșeau din cetate, ceea ce însemna cam 1 000 000 de drahme 
anual.“ În estul si centrul Mediteranei exista o întreagă rețea de bancheri 
rhodieni; ei acordau credite, alimentând astfel rețelele comerciale din 
Mediterana. Etaloanele de greutate ale monedelor rhodiene au fost adop- 
tate de orașele și insulele din întreaga Egee. Toate astea i-au adus Rhodo- 
sului mai degrabă apreciere decât dușmănie: când insula a fost devastată 
de un cutremur în anul 227 sau 226 î.Hr., a primit sprijin de la conducă- 
torii din Sicilia, Egipt, Asia Mică și Siria. 

Celălalt mare centru comercial si bancar din lumea elenistică a fost 
insula Delos, folosită la început de rhodieni pe post de birou de deconturi 
pentru comerțul lor local.*9 Începând din 168 î.Hr., romanii, care, impru- 
denti, se războiseră cu regele Macedoniei până când ajunseseră într-o 
situație fără ieșire, au început să se amestece în rețelele comerciale din 
Egeea. Au început să-i trateze pe rhodieni nu ca pe niște aliați (si ca pe 
niște valoroși parteneri comerciali), ci ca pe locuitorii unei insule-satelit, 
insulă de la care pretindeau să-și pună flota în serviciul Romei pentru a 
o sprijini în conflictul cu regii Macedoniei. Drept pedeapsă fata de lipsa 
de entuziasm a rhodienilor, Senatul Roman şi-a încurajat un aliat mai 
docil, Atena, să se ocupe de Delos, cu două condiţii: populaţia de pe insulă 
trebuia alungată, iar insula trebuia să funcționeze ca un port liber. 
Delosul a fost repopulat de o comunitate de negustori, dintre care multi 
erau veniți din sudul Italiei, aceștia din urmă asigurând, menținând si 
dezvoltând legăturile cu occidentul; populaţia de pe insulă crescuse, pe 
la anul 100 î.Hr., potrivit estimărilor, până la circa 30 ooo de locuitori. 
În Rhodos afacerile nu mai mergeau, ceea ce a dus la un declin sever al 
insulei; se pare că venitul din activităţi comerciale al Rhodosului a scăzut 
atunci rapid la 15 ooo de drahme. Între timp, succesul comercial al 
Delosului a întărit şi faima deja mare a sanctuarului aflat pe insulă. 
Săpăturile arheologice de la Delos au scos la iveală vaste zone comerciale, 
care nu erau întărite, fiindcă erau protejate prin însuşi caracterul sacru 

alinsulei. Existau numeroase agorai sau piețe pentru negustorii italieni, 
în care se găseau nu doar colonade, porticuri, prăvălii și birouri, ci și 
altare închinate principalilor zei ai comerțului, precum Poseidon, stăpânul 
mărilor, sau Hermes, mesagerul zeilor. Italienii au încurajat comerțul 
cu parfumuri si alifii, si astfel s-au creat legături indirecte, prin interme- 
diul Siriei, cu rutele comerciale nabateene, pe unde se ajungea la tămâia 
si mirtul din Arabia. Mergea foarte bine si comerțul cu sclavi, în majori- 
tate victime ale pirateriei care, la sfârșitul secolului al II-lea î.Hr., ajun- 
sese o amenințare din ce în ce mai mare, odată cu reaparitia piraților 
cilicieni în est (desigur, o urmare a declinului Rhodosului, care în trecut 
reuşise să scape mările Anatoliei de pirați). În perioada romană Delosul 
era, potrivit descrierilor, „cel mai mare emporiu din lume“.*” 

Cu toate că Delosul și-a construit prosperitatea, într-o oarecare 
măsură, pe necazurile Rhodosului, succesul acestei insule este o dovadă 
în plus a modului în care, de-a lungul secolelor al III-lea si al II-lea î.Hr., 
reţelele de comerț si de afaceri din estul Mediteranei s-au integrat din ce 
în ce mai mult într-un sistem coerent și bine condus, mai întâi sub hege- 
monia Rhodosului și apoi sub cea a Delosului. Delosul a adus noi parteneri, 
lărgind reţeaua prin includerea negustorilor din Puteoli, în Golful Napoli. 
Lumea elenistică era împărţită, din punct de vedere politic, în trei mari 
unităţi — Grecia, Siria si Egiptul —, și totuşi la orizont se intrevedea o 
unică, imensă, zonă comercială. Un singur element lipsea: máreata cetate 
Cartagina dispăruse de pe hartă pe la mijlocul secolului al II-lea î.Hr. Așa 
că acum trebuie să ne întoarcem în timp și să vedem cum s-a întâmplat 
asta şi cum de, încă înainte de anul 100 î.Hr., necizelatii provinciali de la 
Roma au ajuns să ia în stăpânire chiar și mările grecești. 

PE CÂND RĂZBOIUL DINTRE ATENA ȘI SPARTA era în toi, alte multe 
conflicte izbucniseră între cetăţile grecești din apus, în lupta lor pentru 
supraviețuire. Cartagina era, în zona ei din Mediterana, o putere maritimă 
la fel de mare pe cât era Atena în răsărit. În anul 415, cartaginezii au 
stat pe margine privind cum atenienii atacă Siracuza. Își dădeau foarte 
bine seama că grecii erau dezbinati si deci prea ocupați cu încăierările 
lor ca să se mai preocupe și de centrele de comerț feniciene din Sicilia. 
Din punctul lor de vedere, orice reușea să slăbească puterea grecească 
în Sicilia era bine-venit. Pe de altă parte, distrugerea puterii ateniene 
dăduse naștere unei noi probleme, căreia cartaginezii n-au întârziat să-i 
găsească rezolvare. Nu era prima dată când siracuzanii amenințau să 
preia controlul asupra insulei. Totuși, adevărații scandalagii s-au dovedit 
a fi, încă o dată, locuitorii elimieni din Segesta, care, nemulțumiți de pră- 
pădul abătut asupra lor după ce-i chemaseră în ajutor pe atenieni, ape- 
lau acum la Cartagina, de la care cereau sprijin împotriva vechilor lor 
rivali, grecii din Selinunte. Cartaginezii aveau multe motive pentru care 
să accepte să ajute Segesta. Aceasta se afla într-o regiune plină de colonii 
punice, de fapt feniciene, dintre care cele mai importante erau Panormos 
(Palermo) și Motya. În 410, când segestanii s-au oferit să intre sub auto- 
ritatea Cartaginei ca să primească în schimb de la ea protecție, Adunarea 
cartagineză şi-a dat imediat seama că venise vremea ca cetatea să-și 
consolideze stăpânirea asupra vestului Siciliei.! Momentul în care seges- 
tanii au cerut sprijinul Cartaginei a fost decisiv în trecerea de la o fragilă 
confederație de aliați si centre de comerț condusă de Cartagina la un 
imperiu cartaginez printre ai cărui supuși se numărau nu doar prietenii 
fenicieni, ci și toate celelalte popoare cucerite — „libienii“, cum erau numiți 
de scriitorii greci berberii din Africa de Nord, elimienii, siculii si sicanii 
din Sicilia, fără să-i mai amintim pe sarzi si pe iberici. 

Printre membrii elitei cartagineze, mai existau și alti factori, de natură 
personală, care puteau determina schimbări, căci cetatea era, la vremea 
aceea, controlată de un grup de dinastii puternice cu autoritate absolută 
în Senat. Cum se povesteşte, un cartaginez care s-a făcut repede remarcat, 
pe numele lui Hannibal, ajunsese să-i urascá inversunat pe toti grecii 
după ce bunicul său, Hamilcar, a fost ucis în bătălia de la Himera, din 
480 î.Hr., împotriva armatei siracuzane. În urma unei victorii obținute 
ușor în anul 410, sub conducerea redutabilului Hannibal, selinuntienii 
au fost alungaţi de pe teritoriul segestan, după care, în 409, a avut loc o 
a doua mare invazie, cu trupe aduse din sudul Italiei, din Africa de Nord, 
din Grecia și din Iberia. Într-o lucrare care este, într-un fel, continuarea 
istorisirilor lui Tucidide, Xenofon povestește că Hannibal adusese cu el 
100 000 de soldati, probabil dublu fata de câţi au fost în realitate.? Cu 
ajutorul unor complicate arme de asediu asemănătoare cu cele folosite 
de fenicienii din Orientul Apropiat, zidurile cetății Selinunte au fost 
năruite după doar nouă zile. Locuitorii au plătit un pret atroce pentru 
încercările lor de rezistență: 16 ooo de selinuntieni au fost trecuţi prin 
sabie, iar 5 ooo au fost inrobiti. A urmat imediat prădarea cetății Himera, 
unde 3 ooo de prizonieri bărbați au fost sacrificați, pentru a răzbuna 
moartea bunicului lui Hannibal, pe locul în care acesta fusese ucis în anul 
480.3 Cartaginezii nu doar că şi-au dat frâu liber furiei, ci erau hotărâți 
acum și să-și asigure confortabil stăpânirea asupra celei mai mari parti 
din Sicilia în detrimentul Siracuzei. Acesta nu era totuși un război „etnic“ 
al fenicienilor împotriva grecilor: cartaginezii au trimis o ambasadă la 
Atena, iar atenienii, aflându-se la vremea aceea aproape de sfârșitul răz- 
boiului cu Sparta, s-au arătat foarte binevoitori cu cartaginezii, fiindcă 
doreau să atragă de partea lor cât mai multi aliati.* Atena și Cartagina 
puteau obține beneficii si de pe urma comerțului pe care aveau să-l facă 
împreună, odată ce în lumea greacă se va fi asternut din nou pacea. 

Apoi, în 407, cartaginezii au îmbarcat 120 ooo de soldaţi pe 120 de 
trireme, dacă dăm crezare relatării mai degrabă neverosimile a lui Xeno- 
fon, si au invadat vestul Siciliei, chiar și având la dispoziţie asemenea 
forţe, a durat șapte luni până ce, înfometată, cetatea Akragas (Agrigent) 
a capitulat. Orașul a fost spoliat de cele mai valoroase opere de artă, 
printre care se afla si un taur de bronz înăuntrul căruia — se spunea — 
un tiran al Agrigentului din secolul al VI-lea își arsese victimele.5 Aceste 
achiziţii le-au deschis cartaginezilor gustul pentru stilurile grecești; cu 
siguranţă, în secolul al III-lea arta si arhitectura grecească erau deja 
dominante la Cartagina. Vestul Siciliei era acum sub controlul direct al 
Cartaginei, care începea să-și întoarcă privirea si spre răsărit, în special 

spre Gela, cetate aflată pe coasta de sud ce avea să-i deschidă calea către 
Siracuza. Locuitorii din Gela au fugit. Siracuzanii, văzând o înfrângere 
după alta suferite de greci, s-au grăbit să ceară pacea, iar cartaginezii, 
care cheltuiau sume imense pentru armata si flota lor, au acceptat-o 
degrabă, în termeni destul de generosi. Cuceririle din vestul si sud-estul 
Siciliei aveau să rămână sub controlul lor, însă populația grecească a 
primit permisiunea să se întoarcă, în vreme ce zona de est a Siciliei, cu 
populația ei formată din greci si siculi, avea să rămână independentă 
față de Cartagina, care-și atinsese deja principalele obiective. 

O victimă clară a întregului conflict a fost democrația. Siracuza ajun- 
sese, încă o dată, sub stăpânirea unui tiran longeviv, Dionysios I (mort 

în 367), primul dintr-o dinastie extrem de temută. Există o poveste despre 
un tiran sicilian care, știind cât era de disprețuit şi detestat de supuși, 
a fost foarte uimit ca într-o bună zi să afle că o bătrână închina cu regulari- 
tate rugăciuni în templul din cetate pentru sănătatea lui. Tiranul a che- 
mat-o si a întrebat-o de ce făcea asta. Iar femeia i-a răspuns, fără teamă, 
că-l socotea un despot neîndurător, însă igi amintea de vremurile inde- 
părtate ale tinereţii ei, în care tiranul de atunci, cu toate că se arătase 
nemilos, fusese urmat la tron de un conducător încă si mai rău, iar după 
acesta, de încă unul, chiar mai cumplit. Asa că, i-a spus bătrâna, se ruga 
pentru viata tiranului, știind că, dacă ar fi murit, ar fi fost urmat la tron 
de un despot de-o cruzime neînchipuită. Tiranul a fost într-atât de 

impresionat de răspunsul sincer al femeii, încât i-a dăruit o pungă plină 
cu galbeni. Toţi acei tirani se bizuiau pe forța brută și nu pretindeau 
deloc că guvernează ca niște monarhi constitutionali. Dar erau totodată 
si oameni cu gust si cu o cultură aleasă; o generaţie anterioară de tirani 
sicilieni câştigase respectul și laudele poetului Pindar, iar noua generaţie 
se îngrijea de filozofi precum Platon, care a vizitat Siracuza în 388 sau 
387, unde, după cum se spune, s-a întors apoi de mai multe ori, în speran- 
ta de a-i ghida pe succesorii lui Dionysios I către niște politici construite 
în mod corect pe baza principiilor platoniciene $ Cu toate că cea mai mare 
parte din impresionanta corespondență dintre Platon și conducătorii 
Siracuzei este astăzi considerată a fi fost scrisă, de fapt, într-o epocă mai 
târzie, povestea legăturilor lui Platon cu curtea siracuzană ne reamin- 
teste faptul că nu doar mărfurile grecești, ci şi ideile grecești călătoreau, 
la acea vreme, pe tot cuprinsul Mediteranei. 

Tiranul Dionysios I a fost cel care a făcut pace cu Cartagina; dar tot el 
a fost şi cel care a reaprins conflictul cu Cartagina, mai târziu, în 398, 
luând cu forța Motya, cetatea pe care o cuceriseră fenicienii în vestul 
Siciliei. Locuitorii au fost masacrați si nici măcar femeile si copiii n-au 
fost crutati, ci au ajuns imediat pe piețele de sclavi; negustorii greci care 
trăiau acolo au fost crucificati ca trádátori." Acesta a fost sfârșitul istoriei 
cetății Motya, dar începutul unui conflict încă şi mai aprig, care a făcut 
ca, până la urmă, o imensă flotă cartagineză să ajungă, în anul 396, în 
portul din Siracuza. Din nou, orașul era ameninţat cu distrugerea; din 
nou, siracuzanii au profitat de pe urma poziționării portului lor ca să 
nimicească flota inamică și în același timp, pe uscat, să atace si forțele 
pedestre ale dușmanilor. Văzând că e pe cale să fie înfrânt, Himilcon, co- 
mandantul cartaginez, a făcut o înţelegere secretă cu Dionysios si a eva- 
cuat, salvându-i, cât a putut mai multi soldaţi originari din Cartagina, 
abandonându-și însă aliaţii iberici, siculi și libieni. Ibericii cei păroşi, 
mercenari profesioniști, au fost inglobati în forțele armate siracuzane. 
Lucru si mai grav, în regiunile din Africa de Nord aflate sub stăpânire 
cartagineză era din ce în ce mai multă rumoare si, pentru o vreme, părea 
că însăși Cartagina avea să fie copleșită de mulțimea de sclavi și răzvrătiți 
care se adunase pe locul Tunisului de astăzi, nu departe de Cartagina. 
Rebelii s-au risipit până la urmă, însă Cartagina a trecut printr-un cutre- 
mur politic. Singura soluţie era să cedeze către tiranul Siracuzei cetăţile 
grecești câștigate în virtutea precedentului tratat de pace, cu toate că 
umilința n-avea să fie deplină: aşezările punice rămâneau sub stăpânire 
cartagineză. Dionysios își abătuse atenţia de la acestea conducând in- 
cursiuni în alte locuri din Mediterana — în 384 a atacat Pyrgoi, portul 

exterior al cetăţii etrusce Caere, luând cu el, locul odată cucerit, un tezaur 
imens evaluat la aproximativ 1 500 de talanti, sumă cu care putea plăti 
o armată însemnată. Avea, probabil, nevoie si de faima pe care i-o aducea 
această victorie, fiindcă atletii trimiși de el la Jocurile Olimpice din acel 
an fuseseră batjocoriti drept reprezentanți ai unui tiran cu nimic mai 
bun decât regele perșilor. Dionysios n-a căutat să întemeieze un imperiu 
siracuzan, ci să-și impună, fără scrupule, propria autoritate și putere, 
atitudine pe care atenienii au aprobat-o în mod tacit atunci când i s-au 
adresat cu numele de „archon (arhonte, conducător) al Siciliei“.8 Şi-a ma- 
nifestat in mod evident intenţia si interesul de a reîncepe lupta pentru 
obținerea stăpânirii asupra Siciliei și seria de noi conflicte dintre Siracuza 
si Cartagina din anul 375 a culminat cu pierderea unei întregi armate 
cartagineze — 15 ooo de soldati, dintre care două treimi au fost uciși, iar 
o treime au fost aruncaţi în sclavie. Cartagina a ripostat si s-a răzbunat 
înfrângându-l pe Dionysios si ucigând 14 ooo de soldaţi siracuzani. Re- 
zultatul a fost că, până la urmă, Cartagina a reușit să-și păstreze supre- 
matia asupra regiunilor din vestul Siciliei pe care le stăpânea de multă 
vreme si chiar şi-a recăpătat stăpânirea asupra unora dintre cetățile 
grecești cucerite de Hannibal. 


II 


ÎN CIUDA RELAȚIILOR MEREU OSTILE dintre Cartagina și Siracuza, rezul- 
tatul tuturor acestor războaie a fost că, de fapt, Cartagina s-a apropiat 
foarte mult de lumea grecească. Cetatea se despártise acum, din toate 
punctele de vedere, de Fenicia; și nu știm sigur cât de intens era comerțul 
pe care Cartagina îl întreținea cu Tirul și Sidonul la sfârșitul secolului 
al IV-lea, în comparaţie cu puternicele legături pe care Cartagina le 
reînnodase cu cetăţile grecești din Elada, din Sicilia și din Italia. Zeul 
cartaginez Melqart era identificat cu Heracles. Cartaginezii erau convinși 
că îi aduseseră o mare jignire zeiței Demeter prădându-i unul dintre tem- 
plele din Sicilia, asa că au importat cultul ei la Cartagina, încercând 
chiar să oficieze ritualurile de la templu potrivit tipicului grecesc, cu 
ajutorul grecilor care locuiau în cetate.? Cartaginezii au învăţat limba 
greacă — la un moment dat, când relațiile dintre greci şi cartaginezi erau 
foarte proaste, li s-a interzis să mai învețe si să mai vorbească greaca, o 
dovadă clară că aceasta devenise a doua limbă vorbită de elita locală, 
după punică. Membrii acestei elite exploatau în mod activ solul fertil 
de-a lungul coastei Africii de Nord, deținând adesea, nu departe de acea 

zonă, moşii bogate, unde aveau grâne, fructe si vin din belșug. Orașele 
mai mici întemeiate de fenicieni de-a lungul coastei africane erau acum 
cetăți supuse. Se încheiau din ce în ce mai multe căsătorii între cartagi- 
nezi și populaţia locală, o practică de la care nu se abăteau nici familiile 
cartagineze conducătoare, care se înrudeau uneori cu membri ai familiilor 
regilor berberi din regiune sau chiar cu membri ai familiilor grecești de 
vază din Sicilia. Cartagina ajunsese un oraş cosmopolit, cu mai bine 
de 200 000 de locuitori, probabil, cu vaste suburbii si cu porturi comerciale 
si navale. 

De-a lungul secolului al IV-lea, cartaginezii au supravegheat îndea- 
proape Siracuza. Au purtat, de asemenea, lupte aprige pentru a obține su- 
prematia pe mările dintre Africa si Sicilia, ca și asupra insulei. În 344—343, 
când amiralul corintian Timoleon a devenit salvatorul Siracuzei, toată 
lumea și-a dat seama cât de valoroasă era de fapt strâmtoarea. Acest 
amiral ajunsese faimos si fiindcă organizase o conspirație ca să-şi ucidă 
fratele şi să ajungă tiran al Corintului în locul lui. Plutarh povestește că 
Timoleon şi-a acoperit fata si a plâns amarnic în vreme ce ceilalți doi 
conspiratori i-au ucis fratele.!? Timoleon părea aşadar un aliat ideal 
pentru nobilii siracuzani nemulțumiți de politicile lipsite de scrupule ale 
dinastiei tiranului Dionysios. Încă de când Corintul a întemeiat Siracuza, 
toată lumea și-a dat seama că de fapt Corintul avea să rămână mereu 
locul în care se putea merge pentru a cere ajutor, chiar dacă acesta nu 
mai era una dintre principalele forțe politice și economice ale lumii gre- 
cești si putea oferi doar o flotă foarte mică. Cartagina a trimis corăbii 
care să întâmpine și să blocheze flota cu care sosea Timoleon, însă acesta 
a reuşit cumva să se strecoare, iar Cartagina s-a trezit astfel târâtă 
într-un nou război devastator: 3 ooo de cartaginezi au murit în luptă în 
anul 341, în vestul Siciliei, iar generalul cartaginez, Hasdrubal, a fost 
crucificat când s-a întors acasă — pedeapsa obișnuită pentru incompetenta 
pe câmpul de luptă. Cartagina nu și-a pierdut ținuturile din vestul Siciliei 
aflate sub stăpânirea ei, însă Timoleon s-a proclamat conducător al insulei, 
având grijă ca în aproape fiecare cetate grecească să fie instaurat un 
sistem de guvernare aristocratică. Apoi, vreme de două decenii, tiranii 
n-au mai fost la moda; si, lucru mai important, grecii sicilieni păreau cá 
inteleseserá cât de important este să fie uniti si să colaboreze.! 

Pe vremea lui Plutarh, care a murit în anul 120 d.Hr., Timoleon era 
aclamat drept eroul iubit de zei care „stârpise tirania din rădăcini“ și eli- 
berase Sicilia de sub stăpânirea punilor barbari. În realitate, Timoleon 
nu era cu mult diferit de tiranii de dinaintea lui. Preluase puterea cu 

ajutorul mercenarilor si, înlăturându-i pe ceilalți tirani mărunți de pe 
insulă, își afirma, de fapt, atât de disputata supremație asupra Siracuzei. 
Un lucru bun la el a fost că a avut bunul-simt de a se retrage de la condu- 
cere la bătrânețe, suferind de cataractă și respectat de locuitorii Siracuzei. 
Celălalt lucru care i-a salvat imaginea a fost că în timpul conducerii lui 
s-a petrecut o revigorare a economiei aproape în întreaga Sicilie. Multe 
cetăţi au fost reconstruite, inclusiv cele care fuseseră devastate de războa- 
iele cu Cartagina: Akragas (Agrigentul) și Gela, de exemplu, au revenit 
la viaţă; nu mai putin important, mici centre populate de greci au crescut 
si s-au dezvoltat mult. Scornavacche, în sud-estul Siciliei, este locul unde 
existase un mic oraș grecesc care în 405 fusese distrus în urma unui atac 
al siculilor, dar care acum ajunsese un centru important de industrie a 
ceramicii.!? Această renaștere a fost opera noilor coloniști, dar si a vechii 
populaţii siculo-grecesti. Timoleon a adus, probabil, peste 60 ooo de colo- 
nisti chiar din Grecia si din cetăţile grecești din sudul Italiei. Comerțul 
cu cereale dintre Sicilia şi Atena ajunsese, la sfârşitul secolului al IV-lea, 
din ce în ce mai constant; dacă judecăm după numărul mare de monede 
corintiene datând din aceeași perioadă descoperite în Sicilia, se pare că 
existau legături comerciale deosebit de puternice între cetăţile din Marea 
Ionică si Corint, fiindcă prin Corint treceau toate produsele agricole sici- 
liene care erau transportate în Grecia.!? Ar fi o greșeală să punem acest 
nou val de prosperitate doar pe seama eforturilor lui Timoleon. Secolul 
al IV-lea a fost momentul unei mai extinse revigorări a comerțului în 
centrul Mediteranei. Ciuma care izbucnise în timpul Războiului Pelopone- 
siac aproape că trecuse, iar populaţia își revenea încet-încet. Atât Carta- 
gina, cât şi cetăţile greceşti din Sicilia avuseseră parte de îndelungi 
perioade de pace, suficiente pentru a-și restabili legăturile comerciale cu 
orientul si occidentul. Cartagina, de pildă, se bucura de legături comer- 
ciale strânse cu Atena si obținea beneficii, de asemenea, de pe urma legă- 
turilor cu Spania. 

Ultimul conflict major dintre Cartagina și Siracuza a izbucnit în anul 
311. Hamilcar, comandantul cartaginez din vestul Siciliei, a avut de în- 
fruntat un inamic redutabil, Agathokles, care a reușit să răstoarne sis- 
temul de guvernământ instituit de Timoleon și să se proclame tiran al 
Siracuzei. Agathokles, ca și predecesorii săi, urmărea să pună toată sau 
cea mai mare parte din Sicilia sub stăpânirea Siracuzei. Hamilcar se 
gândea în schimb că cel mai mult ar servi interesele Cartaginei o inte- 
legere prin care Siracuza să preia controlul în estul si centrul Siciliei; 
cartaginezii vedeau, cu îngrijorare, cum Agathokles era din ce în ce mai 
interesat de cetatea Akragas, care se afla nu departe de propriile lor 

aşezări din vestul Siciliei. În 311 Agathokles a mărșăluit împreună cu o 
armată imensă către Akragas, însă o flotă cartagineză formată din cincizeci 
sau şaizeci de corăbii a reuşit să ajungă la timp și să-l alunge pe Agathokles. 
În anul următor, Hamilcar a debarcat cu 14 ooo de oameni (de fapt doar 
unul din șapte era cetățean al Cartaginei) și apoi a măturat totul în cale 
în Sicilia, ajutat de forţele locale nemultumite de ambițiile lui Agathokles. 
Tiranul Siracuzei și-a dat imediat seama că nu mai avea nici o ieșire și 
că pierduse războiul în Sicilia. Posesiunile lui au trecut în stăpânirea 
Siracuzei. Însă tot îi mai rămăsese ceva: banii si trupele — 3 ooo de merce- 
nari greci si alti 3 ooo de mercenari etrusci, samniti și celți aduși din 
Italia. Dacă-i adăugăm și pe cei 8 ooo de oameni pe care îi recrutase din- 
tre localnici, constatăm că adunase forte cât pentru o flotă de șaizeci de 
corăbii de război; iar în august 310 î.Hr. flota aceasta a ajuns pe coasta 
din apropierea Cartaginei, după ce a reușit să treacă de o barieră formată 
din vase cartagineze. Neînfricat si de o cutezantá sfidătoare, Agathokles 
şi-a debarcat oamenii, și-a incendiat corăbiile (fiindcă nu avea oameni 
care ar fi putut rămâne să le păzească) si şi-a condus trupele în marș către 
Cartagina, așezându-și tabăra în apropiere, pe locul unde azi se află 
Tunisul.!^ Asta însemna că de fapt Cartagina se afla sub asediul siracu- 
zanilor exact în timp ce Siracuza se afla sub asediul cartaginezilor. 
Cum avea foarte uşor acces la mare, Cartagina era imposibil de încer- 
cuit si cucerit fără forte navale serioase, asa că nici măcar când Agathokles 
a reușit să cucerească zona de coastă nord-africană încă nu își asigurase 
si capitularea cetăţii. Si totuși, probabil Cartagina a fost foarte afectată 
după ce și-a pierdut ogoarele mănoase și livezile. În momentul în care 
Agathokles a debarcat si a pornit la atac pe uscat împotriva cartaginezilor, 
aliaţii lui libieni au dezertat — în jur de 10 ooo de soldati —, iar 3 ooo din- 
tre mercenarii săi italieni și greci au fost uciși pe câmpul de luptă. După 
cum bine s-a spus, Agathokles „nu era pe măsura lui Alexandru nici ca 
iscusintá, nici ca resurse“.15 Însă măcar înțelegea că venise vremea să 
facă pace și, în mod previzibil, din acel moment harta Siciliei a revenit la 
vechiul ei aspect, cu Cartagina stăpânind peste capătul vestic şi grecii 
păstrând conducerea asupra zonelor de est si centru.!6 Surprinzător, 
această înfrângere nu a însemnat sfârşitul carierei lui Agathokles. El și-a 
afirmat puterea în calitate de „rege al Siciliei“ luându-și acest titlu nou 
si neobișnuit din dorința de a-i imita pe regii greci care, începând cu 
Filip și Alexandru ai Macedoniei, se proclamaseră conducători ai estului 
Mediteranei. Si a început să-și îndrepte ambițiile imperiale spre alte 
regiuni, mai ales spre Adriatica, máritándu-si fiica cu regele Pyrrhus al 
Epirului — văr cu Alexandru cel Mare si general de mare talent, la fel ca 

acesta — si încheind astfel o alianță cu el; o altă alianță a încheiat-o cu 
Ptolemeii, conducătorii Egiptului. A luat în stăpânire insulele Kerkyra și 
Lefkada din Marea Ionică și şi-a extins conducerea si asupra sudului Italiei, 
zonă pe care a cotropit-o de două ori. Si totuși, Agathokles n-a lăsat nici o 
moștenire concretă: n-a reușit să întemeieze o dinastie, așa cum sperase, iar 
imperiul lui maritim n-a supraviețuit după ce a fost asasinat în 289 î.Hr." 

Adevărata moștenire a lui Agathokles a fost faptul că cel mai aprig 
dușman al lui, Cartagina, a supraviețuit și a continuat să prospere. Mai 
mult, romanii au cerut o reînnoire a tratatului lor comercial cu Cartagina, 
încheiat în anul 509 î.Hr. În vreme ce, in 509, cartaginezii încă îi vedeau 
pe romani doar ca pe niște vecini destul de folositori ai prietenilor lor 
etruscii, acum ei aveau de-a face cu o mare putere din Italia, putere care, 
peste doar câteva generaţii, avea să încerce să scoată cu totul Cartagina 
în afara Siciliei. Ca să putem înţelege toate aceste evoluţii trebuie, din 
nou, să ne întoarcem în timp. 


III 


LA ANUL 300 Î.HR., PROEMINENTA și, desigur, întâietatea Romei în Peninsula 
Italică era rezultatul războaielor purtate pe uscat; Roma nu avea nici o 
ambiţie să ajungă o mare putere navală, iar tratatele cu Cartagina, re- 
înnoite în 348 î.Hr., arată că romanii care au străbătut mările au călă- 
torit ca negustori, nu ca oameni de arme. Aceste tratate ofereau garanții 
că ei n-aveau să se abată în regiunile aflate în sfera de influență cartagi- 
neză, mai ales în Sicilia, cu toate că în vremurile de foamete aprigă, de 
exemplu in 493, cerealele au fost aduse la Roma tocmai din Sicilia.18 
Principala preocupare a celor dintâi romani a fost să înfrângă popoarele 
vecine, precum volscii, care coborâseră din Apenini în speranţa de a se 
așeza în ţinuturile întinse din Latium, la sud de Roma. Romanii au mai 
avut de înfruntat si o altă mare amenințare, în 390 î.Hr., venită din partea 
invadatorilor gali, de care i-a salvat, în vreme de noapte, în urma unui 
episod ajuns celebru, un stol de gâște guralive. Relaţiile cu etruscii, a căror 
cultură i-a influențat pe romani în mare măsură, au fost mult mai 
complexe, însă distrugerea din temelii a uneia dintre cele mai importante 
cetăți etrusce, Veii, în 396 î.Hr., a marcat o primă etapă a procesului de 
cucerire și supunere a ținuturilor etrusce sudice.!? După căderea cetății 
Veii, unde se putea ajunge pe jos de la Roma, restul cetăților etrusce n-au 
mai fost distruse, ci incluse în rețeaua de teritorii stăpânite de romani; 
după ce a fost înfrântă, în 253, bogata cetate Caere a devenit un aliat 

subordonat al Romei si a pierdut controlul asupra unei părți din zona ei 
de coastă, inclusiv asupra portului Pyrgoi, unde în trecut se adunaseră 
si se agezaserá multi negustori greci si cartaginezi. Așadar nu e o coinci- 
dentá faptul că, la doar câteva decenii după ce își începuseră cuceririle 
si expansiunea de-a lungul coastei de sud a Etruriei, romanii au reușit 
să-și construiască flote imense și să înfrângă flotele militare cartagineze 
în largul Siciliei. Pe lângă faptul cá obtinuserá controlul asupra multor 
centre de pe coasta Etruriei, romanii au început apoi să-și dezvolte pro- 
priul port exterior, Ostia, cu toate că rolul lui inițial fusese acela de canal 
pe unde mărfurile si proviziile din Magna Graecia si din Etruria ajungeau, 
pe Tibru, la Roma.?? 

Corăbiile comerciale veneau si plecau, dar flota militară romană pare 
să fi apărut aproape de nicăieri, gata înarmată. Romanii au răspuns cu 
pasivitate la amenințările venite de pe mare: în 338 î.Hr. piraţii volsci 
din Antium (Anzio), de pe coasta latină, au atacat gurile Tibrului, dar au 
fost învinși si alungaţi, iar romanii au dus cu ei înapoi acasă, drept trofee, 
rostra — rostrurile sau pintenii corăbiilor pe care le distruseseră. Aceste 
rostra au fost expuse în Forul Roman, pe podiumul de unde se ţineau 
discursuri, ceea ce explică faptul că termenul rostrum, rostru, înseamnă 
până astăzi și platformă, podium de pe care cineva poate tine un discurs.?! 
Câţiva ani mai târziu, pe la 320 î.Hr., un tratat cu cetatea Taras, din sudul 
Italiei, întemeiată de coloniștii spartani, stipula că corăbiile romane nu 
aveau voie să intre în golful Taranto, delimitând așadar sfera de influență 
tarentină și protejând interesele comerciale ale cetăţii care ajunsese pe 
vremea aceea să dețină supremaţia în sudul Italiei și să conducă „Liga 
cetăților italiote“.22 Desi ar fi de așteptat ca tratatul să fi statornicit si 
relații de prietenie, explicaţia mai probabilă pentru această înțelegere 
ar fi că de fapt campaniile militare pe uscat ale romanilor împotriva sam- 
nitilor si a altor dușmani aduseseră ostirile romane din ce în ce mai 
aproape de cetăţile grecești; drept urmare, trebuiau stabilite şi trasate 
pe hartă niște limite. Tratatele, contractele si celelalte tipuri de docu- 
mente legale menţionează adesea situații posibile, dar nu imediate si 
nici măcar reale, iar până astăzi încă nu s-au descoperit dovezi că Roma 
ar fi căutat să-și înarmeze flote imense, cu toate că în 311 duumviri nava- 
les, literal „doi bărbaţi navali“, au fost desemnaţi să construiască o classis, 
o flotă, si să se asigure că aceasta e menținută în stare bună de functio- 
nare.2? Dar era, probabil, o flotă mică. 

Războiul cu samnitii a împins armatele romane tot mai departe către 
sud, în strădaniile lor de a încercui vastele si puternicele ostiri samnite. 
În 282 î.Hr., când zece corăbii sub comandă romană au ajuns până la urmă 

în Golful Taranto, acestea au fost atacate de grecii din Taras, iar romanii 
au pierdut jumătate din flotilă; fără să se dea bătuți, romanii şi-au așezat 
o garnizoană în orașul Thourioi (Thurii), care se afla tot în Golful Taranto 
şi care ceruse ajutorul Romei împotriva atacurilor pornite de locuitorii 
din hinterlandul lucanic. Cetatea Taras nu s-a arătat ostilă fata de Roma 
fiindcă s-ar fi temut de pericolul de pe mare, căci cele zece corăbii romane 
nu însemnau nimic față de sutele de corăbii pe care le puteau mobiliza 
cetăţile maritime grecești; adevărata ameninţare era faptul că prezența 
romană pe uscat avea să dezbine Liga Italiotá si să stârnească cetăţile 
grecești din sudul Italiei una împotriva alteia.?* Frica de Roma i-a de- 
terminat pe tarentini să-și îndrepte privirile către Adriatica si să ceară 
ajutorul regelui Pyrrhus al Epirului; acesta se pretindea urmaș al lui 
Ahile, așa încât ecourile Războiului Troian se simțeau din plin în cam- 
pania lui împotriva Romei, care, la vremea aceea, deja se lăuda că fusese 
întemeiată de urmașii troianului Eneas. Nu e sigur dacă regele Pyrrhus 
se vedea pe sine drept viitorul stăpân al Mediteranei, întemeind un 
imperiu apusean la fel de vast precum cel pe care vărul său, Alexandru, îl 
crease în Răsărit; se poate ca el să fi râvnit doar recompensele pe care 
grecii de la apus erau dispuși să le ofere în schimbul unei asemenea 
armate impresionante de mercenari, organizată în falange și dotată cu 
elefanți. Așa cum se temeau tarentinii, cetățile din sudul Italiei au ales 
să i se alăture Romei, dar, unele, si lui Pyrrhus, iar când Pyrrhus a înain- 
tat în Italia câteva dintre cetăţile care până atunci sprijiniseră Roma 
şi-au schimbat dintr-odată, oportuniste, opțiunea. Pyrrhus a deținut con- 
trolul asupra sudului si centrului Italiei între 280 si 275 î.Hr.; însă 
victoriile lui i-au adus prea puţine beneficii, așa încât, la doar câţiva ani 
după ce Pyrrhus, exasperat, s-a retras, Roma a luat în stăpânire Tarasul. 
Cetățile grecești din sudul Italiei au continuat să-și vadă de treburi, fă- 
când uneori pe plac Romei (de exemplu, în cazul baterii unor monede pe 
care a fost înfățișat chipul zeiței Roma).25 Romanii nici n-au dorit si nici 
n-au fost în stare să stăpânească peste orașele din zonele sudice înde- 
părtate atâta vreme cât s-au considerat o mare putere pe uscat adânc 
înrădăcinată în Latium. Și-au întemeiat si ei câteva așezări: Paestum — 
la sud de Napoli, Cosa — în Etruria — si Ariminum (Rimini) erau cetăți 
de coastă care aveau drept misiune apărarea căilor de comunicare pe 
uscat si pe mare de-a lungul tármurilor Italiei, dar mai ales zonele con- 
tinentale, de exemplu hotarele ținutului samnit, care aveau să devină 
mai târziu colonia Beneventum (Benevento).26 

Războaiele Punice au scos Roma din carapacea ei italică. Cartagina 
intrase şi ea în război împotriva lui Pyrrhus şi a obținut o importantă 

victorie navală în anul 276 î.Hr., scufundându-i două treimi din flotă 
(formată din peste o sută de corăbii).27 Primul Război Punic a fost purtat 
în Sicilia și în Africa și a avut drept rezultat, pentru prima dată, extin- 
derea influenței romane în largul mării; cel de-al Doilea Război Punic 
(în majoritate, campanii pe uscat) i-a purtat pe romani în Spania, cu 
toate că principalul câmp de bătaie a fost Italia însăși, mai ales după 
invazia lui Hannibal prin Alpi; cel de-al Treilea Război Punic, foarte 
scurt, a adus implicarea din ce în ce mai puternică a Romei în treburile 
din Africa și s-a încheiat cu distrugerea Cartaginei în anul 146 î.Hr. Stra- 
niu e că, cel putin la început, romanii nu aveau intenţii și scopuri prea 
clare. Romanii nu porniseră să distrugă din temelii Cartagina; dimpotrivă, 
aveau vechi tratate încheiate cu această cetate şi la mijloc nu se afla nici 
un conflict de interese evident2 Între primul si al doilea război a fost 
un răstimp de pace în care relaţiile dintre Roma și Cartagina, dacă nu 
chiar și încrederea reciprocă, se imbunátátiserá. Si totuși, la sfârșitul 
războaielor Roma s-a ridicat drept o mare putere mediteraneeană, extin- 
zându-și stăpânirea nu doar peste Cartagina, cetatea învinsă și ajunsă o 
ruină, ci si, în același an, peste mare parte din Grecia. Acesta este, poate, 
un alt exemplu de imperiu dobândit „într-un moment de neatentie“. Roma 
a început să-și construiască o imensă flotă de război doar atunci când 
şi-a dat seama că acest lucru era esenţial pentru a câștiga Primul Război 
Punic. Ambele cetăți au fost implicate, înainte vreme, într-o serie de con- 
flicte printre care şi unele dintre cele mai mari bătălii navale din Antichi- 
tate, soldate cu zeci de mii de victime atât pe uscat, cât si pe mare. Nu 
degeaba au comparat istoricii izbucnirea Războaielor Punice cu Primul 
Război Mondial, când, iarăşi, o serie de incidente aproape fără importanță 
au iscat o scânteie de la care până la urmă s-a aprins focul ce a cuprins 
regiuni atât de intinse.? La fel cum Primul Război Mondial a fost mult 
mai mult decât un conflict între Germania și alianța anglo-francezá, 
Războaiele Punice au fost mult mai mult decât un conflict între Cartagina 
si Roma, fiindcă nu la mult timp după izbucnirea războiului au apărut 
si alte interese: oraşele iberice, regii nord-africani, căpeteniile din Sardinia 
si, în decursul Primului Război Punic, cetăţile grecești din Sicilia. În os- 
tirile pe care Hannibal le-a condus împotriva Romei erau si recruți gali, 
etrusci si samniti; iar în flotele pe care Roma le-a trimis împotriva carta- 
ginezilor se găseau și foarte multe — probabil marea majoritate — corăbii 
furnizate de greci si de alti aliaţi din centrul si sudul Italiei. Dacă dăm 
acestor războaie numele de „războaie punice“ afirmăm, în mod eronat, 
că majoritatea conflictelor s-au desfăşurat pe fondul unei vechi și neîntre- 
rupte rivalități de moarte între Cartagina și Roma.30 

IV 


ISTORICII ANTICI ERAU UIMITI de durata, intensitatea si brutalitatea 
Războaielor Punice. Polibiu, istoricul grec care a fost martor la ascensiu- 
nea Romei, beneficia de patronajul unuia dintre generalii din Războaiele 
Punice și era de părere că Primul Război Punic a fost cel mai mare război 
purtat vreodată. Durata acestui război — din 264 până în 241 î.Hr. — o 
depășise cu mult pe cea a Războiului Troian, iar cel de-al Doilea Război 
Punic (218—201) a fost de asemenea lung si istovitor, lăsând în urma lui 
un dezastru pentru toată agricultura.*! Războiul cu Cartagina a început 
cu neînțelegerile iscate departe de Roma, dar nici una din cele două mari 
cetăți nu și-a dat seama că ar fi fost în interesul lor să intervină în acele 
neînțelegeri. Criza a început când Messina, cetate aflată în vârful cizmei 
italice, a fost atacată si cucerită de un grup de mercenari din Campania 
care mai înainte îl slujiseră pe Agathokles, tiranul Siracuzei, si care erau 
cunoscuți sub numele de mamertini, sau „oamenii zeului Marte“. Aceștia 
au ajuns în regiune pe la anul 280 î.Hr. si, de capul lor, au făcut o mulțime 
de fărădelegi, atacând oraşele din estul Siciliei; romanii s-au trezit im- 
plicati si ei în acele acţiuni, fiindcă avuseseră atât de mare succes în 
propriile campanii din Italia, încât ajunseseră până la Rhegion (Reggio), 
cetate grecească situată chiar vizavi de Messina, și o cuceriseră în anul 
270. Aşadar Sicilia intrase deja în vizorul romanilor; dar asta nu înseam- 
na că intenționau să cucerească insula. Când noul conducător al Siracuzei, 
Hieron, i-a înfrânt pe mamertini în luptă, mercenarii s-au speriat şi au 
trimis mesageri atât la Roma, cât și la Cartagina, cerând ajutor militar. 
Hieron era o forță care trebuia luată în considerare; avea legături comer- 
ciale si diplomatice cu Ptolemeii, în Egipt, si, urmând o veche si ilustră 
tradiție, nu doar că patrona Jocurile Olimpice, ci chiar concura la unele 
probe.?? Din fericire, o flotă cartagineză se afla în apropiere, pe insula 
Lipari, iar amiralul ei i-a convins pe mamertini să-l lase să așeze o garni- 
zoană cartagineză in Messina.?? 

Mamertinilor nu le plăcea să fie la cheremul nimănui, așa că nu după 
mult s-au răzgândit; s-au întors către Roma, cerând sprijin împotriva 
cartaginezilor. Dar Senatul n-a fost ușor de convins că Roma ar trebui 
să se implice într-un conflict izbucnit dincolo de peninsulă. Polibiu spune 
că mulți romani se temeau că, astfel, cartaginezii aveau să ia complet în 
stăpânire Sicilia, după care aveau să înceapă să se amestece și în treburile 
Italiei 34 Potrivit uneia dintre versiuni, Senatul nu dorea să ia o hotărâre, 
așa încât o adunare populară a votat pentru implicarea în război. Chiar 

si asa, acesta nu era un război împotriva Cartaginei. Generalul roman 
trimis în Sicilia l-a atacat pe Hieron, cum o făcuseră si cartaginezii. Mi- 
siunea lui era să apere Messina de dușmanii mamertinilor. Ideea că de 
fapt generalul intenționa să cucerească Sicilia si să alunge de pe insulă 
forțele punice nu are nici o noimă. Scopul lui era să restabilească echili- 
brul de puteri în regiune. Probabil că, de fapt, mamertinii au reușit să 
alunge singuri garnizoana cartagineză din Messina; apoi, odată ajuns 
acasă, comandantul cartaginez a fost crucificat pour encourager les 
autres*. Romanilor le-a fost greu să pătrundă prin Strâmtoarea Messina, 
iar pe insula Lipari se afla o flotă cartagineză foarte puternică — în plus, 
generalul roman nu avea deloc experiență pe marea învolburată dintre 
Italia si Sicilia; așadar, deloc surprinzător, ajutorul direct acordat de 
romani mamertinilor a fost destul de haotic. Când în sfârşit a ajuns, 
generalul n-a reușit altceva decât să-l împingă pe tiranul Hieron al Sira- 
cuzei să încheie o alianță necinstită cu Cartagina. Acţiunile romanilor au 
fost apoi împiedicate de faptul că duceau mare lipsă de corăbii. Comandan- 
tul lor, Appius Claudius, a cerut ajutor de la Taras, Velia, Napoli și alte 
cetăți grecești pentru a încropi o flotă alcătuită din trireme și pentecon- 
tere (cu câte cincizeci de vâslaşi).35 Se spune că după ce au zdrobit flota 
romană, cartaginezii au trimis la Roma un mesaj arogant: ori acceptaţi în- 
telegerea pe care v-o propunem, ori n-o să mai puteți nici măcar să vá spá- 
lati pe mâini in mare.36 Chiar si asa, Cartagina spera cá va obține pacea. 

Romanii erau prea mândri ca să dea atenție unei asemenea amenin- 
tari si, pe la 263-262 î.Hr., aveau deja in Sicilia cel putin 40 ooo de oameni 
înarmați si gata de luptă. Hieron al Siracuzei a fost impresionat de asta 
si a hotărât să-l sprijine pe cel care părea că va ieși învingător, trecând 
de partea Romei, după ce multă vreme fusese de partea Cartaginei (hotă- 
rare pentru care probabil a primit și o recompensă generoasă). Si mai 
important, romanii reușiseră să găsească o soluție pentru a transporta 
pe mare multi soldati deodată — soldati care nu erau toti romani sau de 
neam latin, ci si recruti din rándul popoarelor aliate din Italia, in vreme 
ce si in tabára cartaginezá din Agrigent se gáseau foarte multi mercenari 
iberici, gali si liguri.?" Roma a ieșit învingătoare, a jefuit cetatea, i-a vân- 
dut ca sclavi pe toti cei 25 ooo de locuitori si a pornit să împlinească ceea 
ce acum părea un plan realist: să-i alunge pe cartaginezi din Sicilia.38 
Și totuși, asta nu înseamnă că Roma se vedea deja stăpâna unei Sicilii 


* În limba franceză, în original: „pentru a-i încuraja pe alţii“ — referire ironică la 
o acţiune (de pildă o execuţie) care, prin puterea exemplului, era menită să-i constrângă 
pe alții să se supună. (N. tr.) 

coloniale. Ambitiile ei erau mult mai modeste. Roma era mulțumită atâta 
timp cât avea garantat accesul la grânele din Sicilia, căci populaţia ei 
crescuse nemaipomenit de mult. Oricât au disprețuit optimatii romani 
din generaţiile următoare viata dedicată comerțului, existau puternice 
motive de natură comercială pentru care războiul trebuia continuat, odată 
ce începuseră să se întrevadă șansele de a fi cástigat.?? 

Roma avea nevoie de o flotă de război adecvată. Polibiu scrie că doar 
din acel moment au început romanii să-şi construiască propria flotá.*? 
Tot atunci s-a produs si importanta ruptură de o practică veche: romanii 
au încetat să se mai bazeze pe corăbiile furnizate de aliaţii greci sau de 
clienţii etrusci, trecând la o flotă de război care cuprindea cu mult mai 
mult decât cele zece sau douăzeci de corăbii de care se ocupau „cei doi 
bărbaţi navali“. Modul in care au obținut romanii această flotă rămâne 
un mister si mai mare decât modul în care și-au alcătuit spartanii flota. 
Sparta beneficia de experienţa si iscusinta cetăților grecești vecine, dintre 
care multe se aflau în sfera ei de influență. Acum, în 261 sau 260, se 
luase hotărârea că Roma trebuie să construiască o sută de cvincvireme 
si douăzeci de trireme. Romanii capturaseră o cvincviremă cartagineză 
si au folosit-o drept model.*! Rămân un mare mister şi următoarele: cum 
şi-au echipat si înarmat romanii flota pe care și-au construit-o, cum au 
dobândit principalele cunoștințe și deprinderi de navigație care aveau 
să-i ajute să străbată cu corăbiile toate locurile pline de capcane din 
mările Tireniană si Ionică, cum au reușit să asambleze puzzle-ul-mozaic 
de bârne și bucăţi de cherestea de diferite forme și mărimi, cum, mai 
ales, au reuşit asa ceva in doar șaizeci de zile după ce le fusese adusă 
cheresteaua tăiată (aşa cum avea să precizeze mai târziu Pliniu cel 
Bătrân) — având în vedere că folosirea lemnului aceluia proaspăt tăiat 
si încă neuscat ar fi putut crea mari probleme când se zvânta si începea 
să se contracte. Polibiu remarca cu justete că acele corăbii erau „prost 
construite si greu de urnit din loc“4?. Soluţiile de etanșare si tachelajul 
trebuiau fie obținute, fie produse. Se spune că membrii echipajelor romane 
se antrenau din greu mai întâi pe uscat, váslagii deprinzánd tehnica si 
dezvoltându-și rezistența înainte să cuteze să pornească pe mare. Dovezi 
în plus care fac plauzibilă ipoteza construirii în timp record a flotei romane 
au apărut când au fost descoperite resturile unei corăbii de război carta- 
gineze pe ale cărei bârne se zăresc litere din alfabetul punic (litere care 
țineau si loc de cifre) — dovadă că la Cartagina corăbiile erau probabil 
asamblate potrivit unor indicații numerice. Nu ştim dacă liniile de asam- 
blare romane se aflau la Ostia sau în cetăţile grecești din sudul Italiei, 
dar în orice caz asamblarea a fost o operaţiune extrem de costisitoare. 

După ce la început ezitase îndelung, acum Roma se angaja fără rezerve 
în războiul cu Cartagina; și totuși, romanii nu aveau încă în minte niște 
obiective clare. Dar purtarea acelui război devenise o chestiune de onoare. 

Rămâne o problemă deschisă și dacă această flotă a fost sau nu efi- 
cientá. Prima încercare de a o folosi, la Lipari, a fost un dezastru; coman- 
dantul roman a fost reţinut în portul insulei Lipari, iar echipajul lui s-a 
speriat atât de tare, încât a fugit. Totuși, nu după mult timp a urmat o 
victorie în aceleași ape, la Mylai, victorie înlesnită de o invenţie: un 
instrument de apucat care n-a avut viață lungă, dar a rămas faimos, 
denumit korax — „corbul“. Acest instrument consta într-o rampă ce putea 
fi ridicată si orientată în mai multe direcţii, compensând lipsa de mania- 
bilitate a corăbiilor romane; sub rampă se găsea un tárus greu și ascuțit 
făcut din fier, care nu doar că agăța ca o gheară corabia inamică, dar îi 
si tăia adânc puntea.* Scopul era ca marinarii romani să poată ajunge 
la bordul corăbiilor cartagineze, pentru ca acolo să facă ce ştiau ei mai 
bine, să lupte corp la corp. Romanii încă nu se încredeau în mare și cău- 
tau să transforme bătăliile navale purtate cu ajutorul vaselor cu pinteni 
într-un fel de bătălii pe uscat în care puntile corăbiilor deveneau câmp 
de luptă pentru soldaţii înarmaţi. Ambele părți veneau, de la an la an, 
cu flote tot mai mari și mai amenințătoare. Polibiu spune că, în marea 
bătălie navală din anul 256 de la Eknomos, în vestul Siciliei, 230 de co- 
răbii romane au înfruntat în jur de 350 (mai probabil 200) de corăbii 
cartagineze si 150 000 de soldati; aceasta a fost „probabil cea mai mare 
bătălie navală din istorie“.** Mai târziu, în timpul aceluiași război, într-o 
bătălie crucială purtată în largul Insulelor Egadice, la vest de Sicilia, în 
anul 241, numărul de corăbii si de oameni a fost doar cu putin mai mic, 
ceea ce înseamnă că, în ciuda îngrozitoarelor distrugeri provocate de 
bătăliile în sine si de furtuni si în pofida deteriorării inerente pe care o 
sufereau corăbiile ţinute prea mult timp la apă, șantierele navale lucrau 
la potenţial maxim pentru a înlocui tot ce se strica sau se pierdea. Cifra 
indicată, anume sute de corăbii, este, cu siguranţă, impresionantă si ne- 
egalată în secolele următoare, și totuși, confuzia cu privire la aceste nu- 
mere care se regăseşte la mai toti autorii clasici ne arată cát de ușor se 
puteau exagera si pe vremea aceea. Istoricii moderni au fost si ei fermecati 
de acele cifre, care de fapt capătă un sens doar dacă sunt înțelese ca fă- 
când referire la totalul corăbiilor, nu doar la triremele și cvincviremele 
foarte la modă pe atunci — adăugând la socoteală și vasele de transport 
care duceau soldati, cai, dar mai ales provizii, fiindcă corăbiile de război 
nu puteau rezista mai mult de două-trei zile fără apă proaspătă si provizii 
generoase de hrană (asemenea provizii de hrană suplimentare mai erau, 

în general, de găsit sila negustorii care, nu lipsiți deun interes anume, ră- 
mâneau neutri si isi așezau mărfurile pe țărm în apropiere de locurile unde 
se desfășurau diversele bătălii, în speranţa de a obţine câștiguri rapide). 

În mare măsură datorită acelei korax, bătălia de la Eknomos a fost 
un mare triumf al romanilor. Flota romană a învățat foarte repede si 
cum să se grupeze mai bine în poziţie de luptă, anume formând escadrile 
compacte si foarte apropiate unele de altele; dar s-au confruntat cu mari 
dificultăţi în a ţine rândurile strânse în iureșul bătăliei. Aceste formaţii 
de luptă trebuiau, cu siguranţă, să imite modelul formațiilor de luptă 
romane folosite în mod obișnuit pe uscat, oferindu-le romanilor un avantaj 
asupra flotei cartagineze, ale cărei corăbii erau mai răsfirate fiindcă ami- 
ralii puni contau pe uşurinţa cu care vasele lor puteau fi manevrate și 
puteau porni în urmărirea dușmanilor. Cartaginezii aveau avantajul 
vitezei și preferau să coboare rapid pe puntea laterală sau chiar la pupa 
corăbiilor inamice, pintenándu-i și înecându-i pe dușmani; la Eknomos, 
flota cartagineză intenționa probabil să încercuiască flota romană și s-o 
lovească decisiv de pe margini și din spate.*? Cu alte cuvinte, bătălia de 
la Eknomos este importantă în istoria strategiilor navale nu doar datorită 
numărului de corăbii si de marinari, ci reprezintă si un exemplu uimitor 
de ciocnire între două flote de război cu concepţii foarte diferite despre 
metodele prin care trebuia purtată o bătălie pe mare.*$ 

Victoria de la Eknomos i-a deschis flotei romane calea prin strâm- 
toarea siciliană și i-a oferit Romei drum liber către Africa. Planul cel mai 
important era acum invadarea ținuturilor din miezul imperiului cartagi- 
nez. Dar, atacând Cartagina, romanii nu s-au gândit nici o clipă că aveau 
s-o si cucerească, si cu atât mai putin că aveau s-o distrugă complet. În 
anul 256 o flotă romană a debarcat mai bine de 15 ooo de oameni la Aspis, 
putin mai la est de Cartagina, iar soldaţii au năvălit în fermele si orășelele 
din apropiere, luând, după câte se spune, 20 ooo de sclavi, cu toate că 
multi dintre aceștia erau prizonieri romani sau de neam italic care acum 
puteau fi eliberați. Dar romanii nu au reușit să-și mențină poziţia în Africa 
si, alungaţi, au pornit înapoi pe mare în iulie 255, readucând în Sicilia cel 
putin 364 de corábii.*" Aici, lipsa de experiență pe mare le-a pricinuit roma- 
nilor un dezastru cu mult mai groaznic decât le-ar fi putut aduce vreodată 
flota cartagineză. Comandanții romani au nesocotit sfatul cârmacilor, care, 
desigur, nu erau romani și care îi avertizaseră insistent că nu era deloc 
sigur să navigheze aproape de ţărmul sicilian într-o perioadă din an 
cunoscută pentru furtunile ei neașteptate și violente. Dar romanii voiau 
să-și afirme poziţia si să intimideze orașele aflate de-a lungul coastei de 
sud a Siciliei, pentru ca acestea să capituleze. Furtunile puternice au 

aruncat multă apă peste bordul corăbiilor lungi și joase ale romanilor și 
le-au scufundat pe toate, mai puţin optzeci, singurele care au supraviețuit 
din toată acea flotă uriașă; de asemenea, 100 ooo de oameni s-au înecat, 
aproximativ 15 la sută din totalul efectivelor militare din Italia: „un de- 
zastru mai cumplit ca acesta nu s-a pomenit niciodată, nici pe mare, nici 
pe uscat“, spune Polibiu.4 

Actul final al războiului a fost bătălia navală din anul 241 î.Hr. din 
largul Insulelor Egadice, la vest de Sicilia, bătălie în care flota romană, 
acum reconstruită, a scufundat sau a capturat cam 120 de corăbii carta- 
gineze; Cartagina și-a dat atunci seama că trebuia neapărat să ceară 
pacea. Roma a cerut daune consistente, fără să susțină însă că, din acel 
moment, Cartagina nu mai avea dreptul să existe. Cetăţii înfrânte i s-a 
cerut să plătească o despăgubire de optzeci de tone de argint (3 200 de 
talanti) de-a lungul a zece ani si, mai important, să renunţe la interesele 
din Sicilia și de pe insulele din largul Siciliei. Cartagina a promis, de 
asemenea, să nu trimită corăbii de război în apele italiene și să nu-l atace 
pe Hieron al Siracuzei, trădătorul care acum era un aliat puternic al 
Romei. Într-adevăr, principalul beneficiar al victoriei era Hieron, căruia 
romanii îi încredințaseră supravegherea zilnică a activităţii din Sicilia. 
Roma nu avea nici o dorință de a-și extinde stăpânirea directă asupra 
Siciliei. Scopurile războiului fuseseră stabilite încet și treptat, dar chiar 
si la sfârșit Roma nu a prevăzut nimic mai mult decât neutralizarea Car- 
taginei. Bineînţeles, flota comercială cartagineză şi-a continuat călătoriile 
regulate pe tot cuprinsul Mediteranei, fiindcă era obligată să facă asta 
dacă intenţiona să-i poată plăti Romei imensa sumă în argint pe care 
aceasta o pretindea. 


Vv 


AM ZABOVIT MAI MULT asupra Primului Război Punic fiindcă acest con- 
flict marchează momentul in care a apărut prima flotă romană. Al Doilea 
Război Punic, după cum au căzut de acord si istoricii antici, a fost o conse- 
cinta firească a celui dintâi. După ce a fost înfrântă, Cartagina a fost 
supusă unei presiuni din ce în ce mai mari din partea conducătorilor din 
Numidia, din hinterlandul Africii de Nord, si s-a confruntat si cu o rebe- 
liune în rândul armatei de mercenari care-şi avea taberele în Sicilia. Mer- 
cenarii i-au ucis pe comandantul cartaginez si pe toti cartaginezii pe care 
i-au mai găsit pe insulă si, când in Sicilia au fost trimise trupe supli- 

mentare care să înăbușe revolta, acestea s-au alăturat, până la urmă, 
rebeliunii. Totuși, la un moment dat mercenarii au fost alungaţi, au ajuns 
în Etruria si au cerut ajutor Romei, ajutor pe care Senatul s-a arătat 
dispus să li-l ofere. Romanii erau foarte nemulțumiți din pricină cá, în 
urma acestei revolte, Cartagina arestase 500 de negutátori italieni care-i 
sprijiniseră, într-ascuns, pe cei răzvrătiți. Cartagina și-ar fi dorit, desigur, 
să-și restabilească autoritatea asupra zonelor din Sardinia pe care le 
stăpânea înainte, dar, confruntati cu hotărârea romanilor, cartaginezii 
au dat înapoi, astfel încât în anul 238 nu doar că au trimis la Roma 1 200 
de talanti de argint, ci au cedat chiar si Sardinia.5 Aşadar, Roma își 
stabilise, foarte repede, pretenţiile asupra celor mai mari două insule 
din Mediterana, iar Sardinia o obținuse aproape numai prin amenințări. 
Cartagina era mult prea obosită ca să mai protesteze. E îndoielnic dacă 
Roma ar fi putut să ridice pretenţii asupra a mai mult de câteva porturi 
şi centre de coastă frecventate de negustorii punici. Sardinia era de ne- 
cucerit, cu sutele ei de comunități adunate, sub conducerea unor căpetenii 
independente, în jurul acelor nuraghi. Sarzii nu erau mai cooperanti cu 
romanii decât erau cu cartaginezii; aşa că Roma a trebuit să aștepte 
până în 177 î.Hr. ca să obţină o victorie decisivă asupra sarzilor.?! Roma 
era interesată mai ales de poziția strategică a Sardiniei, care-i putea 
garanta controlul asupra mărilor tireniene; nu insula o doreau cu ardoare, 
ci zonele ei de coastă, cu porturi sigure, fără pirați și fără corăbii de răz- 
boi punice, porturi din care propria flotă putea face rost şi de provizii. 
Aşadar, Roma începuse deja să-și creeze o strategie a prezenței ei în 
lumea mediteraneeană, bazată, in mod deliberat, pe principiul detinerii 
controlului pe mări. 


VI 


FAPTUL CĂ ROMANII puseseră mâna pe Sicilia si Sardinia — sau că, mai 
degrabă, Cartagina fusese alungată de pe acele insule — i-a determinat 
pe cartaginezi să-și îndrepte atenţia către apus. Cartagina nu mai 
rămăsese decât cu Malta, Ibiza si câteva mici centre de comerț din Africa 
de Nord si din sudul Spaniei. În Spania, Hamilcar Barca a întemeiat un 
imperiu care a întrecut cu mult, ca dimensiuni și ca aspirații, reţeaua 
de așezări comerciale creată de fenicieni cu multe secole înainte. Hamilcar 
căuta să obțină stăpânirea pe uscat; dar întrebarea pe care şi-au pus-o 
inclusiv istoricii antici este: voia stăpânire personală, sau prin aceasta 

dorea să facă posibilă o nouă expansiune a cartaginezilor, care astfel ar 
fi putut ajunge să pună mâna și pe minele de argint din vechiul Tartessos? 
Probabil adevărul era undeva la mijloc. Familia lui Hamilcar, Barcizii, 
era foarte puternică la Cartagina, cu toate că sistemul ei de guvernământ 
republican și modul în care își folosea autoritatea nu au rămas necontes- 
tate. Cercetătorii încă nu s-au pus de acord dacă pe monedele în stil 
grecesc bătute în coloniile spaniole ale Cartaginei era reprezentat chipul 
unui zeu, precum cel al lui Melqart, sau chipul încununat al unui condu- 
cător în stil elenistic; fiecare dintre Barcizi a fost tentat să se închipuie 
un nou Alexandru, iar întreaga familie încerca astfel să instaureze o mo- 
narhie teritorială în apus.52 O poveste celebră, dar legendară poate, ne 
arată limpede că Hamilcar era hotărât să scoată Cartagina de sub jugul 
roman: înainte să plece spre Spania în 237 î.Hr., Hamilcar a pregătit un 
sacrificiu pentru zeul Baal Hamon si, chemându-l lângă el pe mezinul 
său, Hannibal, i-a cerut să pună mâna pe vita de jertfă şi să jure că „nici- 
odată nu le va arăta bunăvoință romanilor“.53 

Deloc surprinzător, Hamilcar s-a concentrat mai întâi să obțină contro- 
lul asupra regiunilor bogate în resurse de argint din sudul Spaniei. Ca 
si în Sardinia, ideea de a obţine „controlul“ trebuia pusă în practică cu 
grijă. Asa că Hamilcar a încheiat alianțe cu căpeteniile iberice și celtibere 
si şi-a mărit, treptat, armatele, astfel încât în 228 î.Hr. a avut la dispoziție 
pe câmpul de bătălie probabil cam 56 ooo de soldati. Cealaltă metodă 
prin care Barcizii au încercat să obţină controlul (vreme de mai multe 
generaţii, căci lui Hamilcar i-au urmat, în Spania, mai întâi ginerele — 
Hasdrubal — și apoi, după asasinarea lui Hasdrubal, propriul fiu - Hanni- 
bal) a fost întemeierea de cetăţi. Hamilcar a întemeiat Akra Leuke, despre 
care în general se crede că se afla pe locul orașului Alicante de astăzi, 
iar pe la 227 î.Hr. Hasdrubal s-a gândit să întemeieze o cetate mai departe 
către apus, de-a lungul coastei, si mai aproape de resursele de argint. În 
mod straniu, cartaginezii nu erau deloc inventivi când trebuiau să născo- 
cească nume de oameni si de locuri; aveau nenumărați Hannibali si 
Hasdrubali. Iar Hasdrubal și-a numit noua cetate simplu: „Noua Cetate“, 
Qart Hadasht, cunoscută astăzi sub numele de Cartagena, cu toate că, 
încă de pe vremea lui Polibiu, pentru a evita confuzia cu cetatea-mamă, 
istoricii făceau adesea referire la ea numind-o Noua Cartagină, „Noua 
Cetate Nouă“.5+ Hasdrubal s-a asigurat că-și face simțită prezenţa con- 
struindu-si un palat măreț pe vârful unuia dintre dealurile pe care era 
situată cetatea. Lucru si mai important, la Cartagena se putea ajunge 
foarte ușor din Africa de Nord, iar asta a transformat-o într-un punct-cheie 
din lanţul de porturi și garnizoane care legau Cartagina de Spania. 

Înfruntarea dintre Cartagina si Roma a avut loc, de fapt, în nordul 
Spaniei, la Saguntum, de-a lungul coastei din dreptul Valenciei de astăzi. 
După un lung asediu, la sfârşitul anului 219 Hannibal a prădat acest 
oraș, care se afla sub protecție romană. Faptul că romanii s-au arătat 
interesaţi de un loc atât de îndepărtat de sfera lor politică și comercială 
sugerează că-i îngrijorau deja cei optsprezece ani în care Cartagina își 
consolidase tot mai mult poziţia în Spania. Încă o dată, adevăratul motiv 
de dispută a fost de natură strategică: romanii nu voiau să fie intrecuti 
de cartaginezi, asa cá au refuzat să le permită să-și întărească poziția 
atât de mult încât să se poată stabili din nou în Sardinia sau în Sicilia. 
Mai înainte, Hasdrubal se alăturase înțelegerii dintre Roma și Cartagina 
cu privire la părţile din Spania care aveau să se afle sub autoritatea 
punilor — astfel, cartaginezii aveau să rămână la sud de fluviul Ebru, 
care se găsea destul de departe de Saguntum, spre nord.55 Roma și-a dat 
imediat seama că era cazul să intervină ca să preîntâmpine revigorarea 
puterii cartagineze. În acest context, când Hannibal a pornit cu armata 
prin Alpi si a adus războiul la porțile Romei, el a încercat de fapt, foarte 
inspirat, să abată conflictul departe si de Spania Barcizilor, si de mările 
în care Cartagina fusese învinsă cu douăzeci și trei de ani înainte. Asta 
nu i-a împiedicat pe romani să atace Spania, conduși de Gnaeus Publius 
Scipio, care avea sub comanda sa nu mai putin de 25 ooo de soldati și care 
ajunsese în Spania pe mare, acostând în vechiul centru de comerț Empo- 
rion. Scipio a reușit să câştige înfruntarea navală cu Cartagina, însă 
flota lui era mică, în comparaţie cu cea care luptase în Primul Război 
Punic: în jur de treizeci si cinci de corăbii sub comandă romană. Totuși, 
nu după mult timp, dezertarea aliaților lor celtiberi i-a lăsat pe romani 
cu totul descoperiți. 

Un alt nouteatru de război a fost nordul Greciei. Conducătorul Mace- 
doniei, Filip V, a fost atât de impresionat de marea victorie obținută de 
Hannibal în fata romanilor la Cannae, în sudul Italiei (216 î.Hr.), încât 
a ridicat si el armele împotriva Romei. Roma s-a văzut astfel în imposibili- 
tatea de a lupta pe atâtea fronturi deodată, iar Filip a obținut mai multe 
victorii în apele din largul coastei Albaniei. Încă o dată, romanii vedeau 
problema macedoneană din perspectiva strategiei lor din Italia. Îngrijo- 
rati că ar putea pierde controlul asupra coastei de sud a Adriaticii, au 
trimis o armată la Brundisium (Brindisi) ca să preîntâmpine pericolul 
debarcării macedonene.56 Macedonenii au rezistat atacului şi Roma nu 
i-a putut determina să capituleze. Roma începea astfel să-și dea seama 
că puterea sa din ce în ce mai mare în Mediterana o adusese în contact 
și chiar în conflict cu vecini cărora mai înainte nu le acordase atenţie. 

Cicero a scris asa despre Sicilia: „a fost prima piatră prețioasă din 
coroana noastra imperiala, primul loc care a putut fi numit provincie“. 
Căci romanii începuseră, la acea vreme, să considere cá nu le mai era de 
nici un folos să-și exercite doar puterea imperială informală în zone pre- 
cum Sicilia. Hieron al Siracuzei a fost tratat cu onoruri și i s-a permis 
să facă o vizită de stat la Roma în anul 237; în mod semnificativ, acesta 
le-a adus romanilor 200 ooo de banite de cereale din Sicilia. I s-au dat 
în stăpânire sudul și estul Siciliei, dar în 227 nordul si vestul, care fuseseră 
scena câtorva dintre cele mai aprige confruntări navale cu Cartagina, au 
fost puse sub autoritatea pretorilor romani; garnizoanele militare şi 
flotele stăteau în loc pe insulă, dar trebuiau hrănite, iar corăbiile de răz- 
boi care patrulau prin centrul Mediteranei aveau și ele nevoie de provizii 
de hrană. În consecinţă, romanii au hotărât să pună la punct mai multe 
sisteme formale de impozitare a grânelor. Problemele au început în 215, 
după moartea bătrânului Hieron, iar conflictul a izbucnit la Siracuza.5" 
Factiunile din oraș ostile față de Roma doreau o alianță punică în spe- 
ranta că aceasta va reuși să-i asigure Siracuzei (lucru foarte putin pro- 
babil) dominaţia asupra întregii insule, ca şi cum Cartagina n-ar fi așteptat 
nici un câștig din asta.58 În mod remarcabil, Cartagina a reușit să se 
instaleze din nou pe insulă, cu zeci de mii de soldati; iar Akragas a devenit 
una dintre cele mai importante așezări punice. Însă romanii și-au dezlăn- 
tuit toată forța armatelor si a flotei lor împotriva Siracuzei, în anul 213. 
Siracuza era, de departe, cel mai mare oraş de pe insulă și sursa noilor 
dificultăţi cu care se confruntau romanii. Când aceștia din urmă au în- 
cercat să blocheze portul, corăbiile lor au stat atât de distantate între 
ele, încât flota cartagineză a trecut de ele nestigherită, cu toate că în 212 
încercarea cartaginezilor de a ajunge la Siracuza cu un convoi imens de 
700 de corăbii comerciale sub protecția a 150 de vase de război s-a dovedit, 
deloc surprinzător, mult prea ambițioasă. Si totuși, la acea vreme bloca- 
dele navale erau aproape imposibil de realizat, mai ales împotriva unei 
cetăți care dispunea de un port larg și lungi diguri de apărare. Siracuzanii 
si cartaginezii au făcut bucăţi flota romană, beneficiind de ajutorul fai- 
mosului Arhimede, care a născocit, bucuros, noi dispozitive — cu care co- 
răbiile romane erau săltate direct din apă, după ce erau zdruncinate atât 
de tare, încât tot echipajul se rostogolea in mare — și niște oglinzi care 
reflectau razele arzătoare ale soarelui sicilian direct pe scândurile coră- 
biilor inamice, până când acestea luau foc. Până la urmă, totuși, tenacita- 
tea romanilor a dus la cucerirea Siracuzei în 212, când, se spune, a fost 
ucis si Arhimede, chiar în timp ce desena în nisip schița unei noi invenţii 

de-ale lui.5% Anul următor, Akragas le-a fost smulsă cartaginezilor, iar 
după încă un an Roma se lăuda deja că în Sicilia nu mai rămăsese nici 
picior de cartaginez.9? Beneficiile de pe urma acestor cuceriri n-au fost 
doar de natură militară și politică, ci şi de natură culturală: Siracuza a 
fost spoliată de toate comorile, iar sculpturile grecești au fost purtate în 
triumf până la Roma, si astfel gustul romanilor pentru cultura mult supe- 
rioară a elenilor a crescut semnificativ. 

Războiul a continuat vreme de încă un deceniu, iar soarta lui s-a decis 
în urma evenimentelor din afara Siciliei, cu toate că, fără acele victorii 
din Sicilia, mult din ceea ce Roma a reușit să obțină după aceea ar fi fost 
imposibil de realizat. În vest, în anul 209, Publius Cornelius Scipio a 
cucerit Noua Cartagină imediat după ce a reuşit să străbată pe jos cu 
soldaţii săi marea lagună care márginea cetatea. Totuși, ostilitățile s-au 
concentrat, din ce în ce mai mult, spre Africa, unde romanii l-au învins, 
până la urmă, pe Hannibal în bătălia de la Zama, din 202 î.Hr.; după 
multi ani în care a cutreierat si a adus prăpăd în stânga şi-n dreapta prin 
toată peninsula, acesta nu a reușit totuși să-și îndeplinească obiectivele 
cu care pornise spre Italia. Faptul că romanii au fost în stare să transporte 
mii de oameni din Sicilia în Africa a fost crucial, chiar dacă și alianțele 
cu regii numizi au avut un rol hotărâtor în succesele obţinute de romani. 
De fapt, Roma câștigase supremaţia pe mare, iar acest lucru a fost stator- 
nicit si prin ultimul si cel mai umilitor tratat încheiat cu Cartagina, prin 
care acesteia din urmă i se permitea să păstreze doar zece trireme — deci 
nici măcar imensele cvincvireme pentru care ajunsese faimoasă. Cinci 
sute de corăbii de război - după cum povestește Titus Livius — au fost luate 
de romani din marele port circular al Cartaginei, pentru a fi arse. Romanii 
au pretins, din nou, dări imense; în plus, Cartagina a fost lăsată fără 
toate posesiunile ei din afara Africii, precum si fără câteva ţinuturi afri- 
cane, care le-au fost date în stăpânire numizilor. Ținuturile spaniole pe 
care Hamilcar Barca le dobândise cu atâta trudă au fost cedate de ase- 
menea Romei. Cartaginei i s-a interzis și să mai lupte în războaiele din 
afara Africii, fiind practic redusă la statutul de stat-client al Romei. Astfel 
de termeni le-au mai fost impusi de-a lungul vremii diverșilor vecini ita- 
lici, însă Cartagina, în urma tuturor acelor renuntári, a fost de-a dreptul 
secátuitá.9! Încă o dată Roma ajunsese într-o poziţie de supremație, fără 
ca măcar să-şi fi propus să obțină o asemenea întâietate. 

VII 


CHIAR ȘI DUPĂ VICTORIA împotriva lui Hannibal, Romei îi mai rămăse- 
seră încă multe probleme nerezolvate în centrul Mediteranei. Astfel că 
a mai purtat alte două războaie cu macedonenii, care au fost obligați, până 
la urmă, să accepte protectoratul roman; mai la sud, Roma s-a războit și 
cu Liga Etoliană, în Grecia centrală; mai la est, a luptat împotriva arma- 
telor conduse de Seleucizi — generalii greci care câștigaseră puterea în 
Siria după moartea lui Alexandru cel Mare. În 187 î.Hr., Roma isi extin- 
sese accesul din ținuturile din Spania care le aparținuseră înainte Barci- 
zilor, peste Mediterana, până în Levant. Mai existau încă potenţiali rivali, 
precum Ptolemeii, în Egipt, cu flotele lor imense, însă, pentru prima oară, 
întreaga Mediterană simţea din plin influenţa politică puternică a unui 
singur stat, Republica Romană. În decursul tuturor acestor conflicte 
Cartagina a rămas deoparte și a respectat întru totul condițiile umilitoare 
ale tratatului încheiat cu Roma. Cartaginezii şi-au cedat de bunăvoie cele 
câteva corăbii de război care le mai rămăseseră și le-au trimis în luptă, 
în Războiul Sirian, pe mările stăpânite odinioară de strămoşii lor îndepăr- 
tati. De asemenea, le-au trimis armatelor si flotelor romane provizii de 
grâne adunate de pe moşiile ce se întindeau dincolo de orizont, departe 
de Cartagina.®® În 151 î.Hr. cartaginezii au terminat de plătit si dările 
pe care le datorau Romei. Si exact în momentul acela a izbucnit conflictul 
lor cu regele octogenar al Numidiei, Masinissa. Cartaginezii se credeau, 
de-acum, scápati de sub jugul roman, așa încât au luat singuri hotărârea 
să-l atace pe Masinissa. Dar romanii nu erau tocmai de aceeași părere. 
O Cartagină prosperă, renăscută, in stare să-și aleagă singură politicile 
era acum văzută drept o ameninţare indirectă pentru supremaţia pe care 
romanii reușiseră să şi-o impună aproape pe tot cuprinsul Mediteranei, 
chiar dacă nu se întrevedea nici o ameninţare directă asupra posesiunilor 
romane din Sicilia, Sardinia sau Spania. După o vizită la Cartagina în 
calitate de mediator oficial între cartaginezi și regele Masinissa, ultratra- 
ditionalistul Cato s-a întors de acolo cu convingerea obsesivă că viitorul 
Romei avea să fie sigur doar dacă cetatea aceea era anihilată. În mod 
constant, el acuza Cartagina în discursurile ţinute în fața Senatului Ro- 
man și nu uita ca, la sfârșitul fiecărui discurs — chiar dacă unele nu aveau 
nici o legătură cu Cartagina —, să pronunțe cuvintele rămase celebre: 
Ceterum autem censeo Carthaginem esse delendam — „De asemenea, eu 
sunt de părere că Cartagina trebuie distrusă“.5 Si astfel au început 
hartuielile. Mai întâi, Cartaginei i s-a cerut să pună la dispoziţie un 

număr de ostatici, ceea ce a si făcut, după care i s-a cerut să-și pună la 
dispoziție tot armamentul, inclusiv 2 ooo de catapulte, ceea ce, din nou, a 
făcut. Însă cea de-a treia cerere a Romei era pur si simplu inacceptabilă: 
cartaginezii trebuiau să plece cu toţii din cetate, în interiorul continentului 
şi să se așeze la cel puţin cincisprezece kilometri depărtare, într-un loc pe 
care erau liberi să şi-l aleagă. Dacă romanii credeau că era un gest generos 
din partea lor să-i lase pe cartaginezi să-și aleagă locul unde să trăiască, 
se inselau amarnic. Bineînţeles, cartaginezii au refuzat să se supună, si 
astfel a izbucnit un nou război; după cum se înțelegea limpede și din cea 
de-a treia cerere a romanilor, acesta, spre deosebire de toate celelalte 
confruntări de dinainte, era un război pentru supraviețuirea Cartaginei. 
Sub comanda lui Scipio Aemilianus, fiul vitreg al faimosului Scipio care-l 
înfruntase pe Hannibal, forțele armate romane s-au îndreptat direct spre 
Africa de Nord. De data asta nu mai era vorba de o dispută departe de cetate, 
în Sicilia sau în Spania, care se aflau acum în afara sferei de influență — 
mult restrânsă — a Cartaginei. Cu toate că, în mod impresionant, carta- 
ginezii au reușit, cu o extraordinară energie, să-și construiască o nouă 
flotă de război, cetatea a fost încercuită de pe mare si asediată pe uscat si 
a căzut definitiv în mâinile romanilor în primăvara anului 146. Scipio a 
vândut ca sclavi toti locuitorii si a arat mare parte din oraș (există chiar 
o legendă care spune că a pus sare în pământ ca să se asigure că n-avea 
să mai răsară vreodată o nouă Cartaginá). 

Războaiele Punice au durat aproape 120 de ani. Importanţa lor s-a în- 
tins mult dincolo de vestul și centrul Mediteranei: în anul în care Carta- 
gina a fost distrusă, Roma și-a consolidat și stăpânirea asupra Greciei, 
deschizând astfel perspectiva unor înfruntări dure cu conducătorii Egip- 
tului si ai Siriei pentru dominaţia asupra estului Mediteranei. La sfârșitul 
a mai bine de două decenii de lupte cu ligile de cetăţi macedonene și apoi 
grecești, Corintul a fost şi el cucerit, tot în 146 î.Hr. Corintul era conside- 
rat centrul opoziției fata de Roma, însă, datorită celor două porturi mari 
de care dispunea, atracțiile lui comerciale erau de netăgăduit. Întreaga 
cetate a fost jefuită fără milă, ca pradă. Toată populaţia a fost aruncată 
în sclavie. Maretele si, în multe cazuri, străvechile ei opere de artă au 
fost vândute la licitaţie. Nenumărate corăbii cu sculpturi și picturi au 
fost descărcate la Roma, ceea ce a dus la o creștere și mai mare a inte- 
resului nobililor pentru arta grecească. Consecințele culturale ale distru- 
gerii unei cetăți au fost, așadar, dintre cele mai diverse. Civilizaţia punicá 
a dăinuit, în chip de cultură populară a Africii de Nord, mult după căderea 
Cartaginei, în vreme ce civilizația greacă s-a răspândit către apus după 

căderea Corintului.56 Dar aceste războaie au rămas în conștiința roma- 
nilor în cu totul alte feluri. Scriind în timpul lui Octavian Augustus, 
Vergiliu a istorisit încurcata poveste de dragoste dintre Didona, regina 
întemeietoare a cetăţii Cartagina, si Eneas, refugiatul troian. Era, conform 
poveștii, o relaţie tumultuoasă care nu şi-ar fi găsit rezolvarea dacă, pe 
rugul funerar, Cartagina Didonei, simbolizată prin însuși trupul reginei, 
n-ar fi fost distrusă prin foc: 


Casele-n larmă sunt toate, cu plânset și vai! de femeie. 
Jalea dă zvon pan’ la ceruri, adâncă, sub mii de suspine, 
Parcă, de tot în ruină, Carthagina, Tyrul cel antic 

Se prábuseau sub năvala dușmanilor, prinse de flăcări 
"Naltele culmi și palaturi fiind, si la zei, si la oameni!6? 

„Marea noastră“ 
146 î.Hr.—15o d.Hr. 


RELAȚIA DINTRE ROMA ȘI MEDITERANA începuse deja să se schimbe în 
mod semnificativ înainte de căderea Cartaginei şi a Corintului. Această 
relaţie căpătase două forme. În primul rând, o relaţie politică: încă dinain- 
tea celui de-al Treilea Război Punic devenise clar că sfera de influență 
romană se întindea, la apus, până în Spania, iar în răsărit, până în Rho- 
dos, chiar și în perioadele în care Senatul Roman nu și-a exercitat stăpâ- 
nirea directă asupra zonelor de coastă si a insulelor. În al doilea rând, era 
o relaţie comercială, prin care se creaseră legături din ce în ce mai strânse 
între negustorii romani si cam toate regiunile din Mediterana. Si totuși, 
membrii Senatului și negustorii erau două categorii de oameni complet 
diferite. Ca si eroilor lui Homer, nobililor romani le plăcea să se laude 
că ei nu își mânjiseră niciodată mâinile făcând negot, pe care-l asociau 
cu înșelăciunea, delapidarea și necinstea. Cum ar fi putut un negustor 
să obțină profit fără minciuni, înșelătorii și mită? Negustorii bogați erau 
escroci de succes; averea lor depindea de riscurile pe care și le asumau 
şi de noroc.! Această atitudine condescendentă nu i-a împiedicat totuși 
pe multi romani — nici chiar pe cei mai aleși, precum Cato cel Bătrân 
sau Cicero — să se implice în activități comerciale, care însă, bineînțeles, 
se desfăşurau prin agenţi și intermediari — majoritatea, romani într-un 
nou sens al termenului. 

Cum obținuse controlul asupra întregii Italii, Roma le-a oferit statutul 
de aliaţi cetățenilor din multe orașe care ajunseseră sub stăpânirea ei si, 
de asemenea, și-a întemeiat propriile colonii cu veterani ai armatei. „Roma- 
nitatea“ însemna așadar din ce în ce mai mult altceva decât simplul trai 
la Roma; în plus, doar o parte din populaţia orașului era formată din 
cetățeni romani în adevăratul sens al cuvântului, care aveau dreptul să 
voteze, un drept refuzat femeilor și sclavilor. Probabil că în secolul I î.Hr. 
la Roma trăiau cam 200 ooo de sclavi, deci cam o cincime din populația 

totală. Modul lor de trai reprezintă o parte importantă din istoria etnică 
a Mediteranei. 

Prizonierii aduși de la Cartagina si din Corint au fost probabil puși 
să muncească pe ogoare, fiind nevoiţi să îndure un trai greu, departe de 
casă si nemaiștiind nimic de soarta soțiilor si copiilor lor. Prizonierii 
iberici au fost duși să muncească în minele de argint din sudul Spaniei, 
în condiții cumplite. Dar aceia care dovedeau înzestrări puteau servi ca 
profesori de greacă în casele nobililor sau ca agenţi comerciali ai stă- 
pânilor lor, fiind chiar trimiși în călătorii de negot pe mare (în ciuda 
riscului ca aceștia să se facă nevázuti prin bordelurile din Alexandria). 
Adunánd fonduri în peculium, un fel de pusculitá a sclavului — cu toate 

Cilicia „Aspră“ 


că, după lege, ca toate celelalte bunuri ale sclavului, și aceasta pusculita 
era tot proprietatea stăpânului —, sclavul putea, până la urmă, să ajungă 
să-și cumpere libertatea; alteori, unii stăpâni recunoscători își eliberau 
sclavii preferați — adesea prin testament. Libertii reușeau uneori să se 
îmbogăţească, făcându-se bancheri sau negustori, si să se bucure de 
majoritatea beneficiilor presupuse de calitatea de cetăţean roman. Si 
astfel, la Roma populaţia de imigranți greci, sirieni, africani, spanioli a 
crescut din ce în ce mai mult și nu e deloc surprinzător că greaca, limba 
standard de comunicare din estul Mediteranei, devenise si limba folosită 
zi de zi în multe dintre cartierele Romei. Poetul Lucan, care a scris în 
secolul I d.Hr., bombănea: „populaţia din oraș nu mai e formată din cei 

născuți la Roma, ci din pleava omenirii: asa un talmes-balmes de rase si 
neamuri, încât, nici dac-am fi vrut, n-am fi putut avea parte de un război 
civil“2. Snobismul lui mirosea si a ură de sine: se născuse la Cérdoba, in 
sudul Spaniei, și fusese adus la Roma de mic copil. Deja până și în rân- 
durile senatorilor se găseau fii de liberti, pe lângă etrusci, samniti si 
latini de familie bună.3 Plaut, autor de comedii, şi-a garnisit una dintre 
piese — pline, în general, de negustori vicleni si de sclavi isteti — cu câteva 
pasaje în limba punică vorbită în Africa de Nord. Amestecul de limbi a 
devenit și mai mare atunci când, atrași de oraș și de porturile lui exte- 
rioare, multi negustori străini au sosit la Roma: tirieni, fiindcă în vremea 
lui Augustus negustorii din máreata — cândva — cetate feniciană își recá- 
pătaseră locul lor important în comerțul mediteraneean; evrei, printre 
care în acea perioadă erau și mulți marinari și încărcători de corăbii; 
italieni din sud, fiindcă, așa cum vom vedea mai târziu, Golful Napoli 
avea un rol special în sistemul roman de aprovizionare. Sintagma „ne- 
gustor roman“ înseamnă așadar „negustor aflat sub protecţia Romei“ 
mai degrabă decât „negustor de origine romană“. 

Influența Romei asupra Mării Mediterane a depins de trei factori: 
proviziile cu care se asigura hrana pentru un oraș atât de mare, porturile 
prin care aceste provizii puteau ajunge în oraș și protecția asigurată 
negustorilor din oraș — înfrângerea piraților care, prin prezența lor in 
estul Mediteranei, amenințau stabilitatea rețelelor comerciale construite 
în jurul Alexandriei, al Delosului și al altor parteneri ai Romei. 


II 


PIRAȚII PORNESC MEREU în căutare de bogății. Comerţul înfloritor din 
secolul al II-lea î.Hr. crease condiții ideale pentru ca până și piraţii să 
prospere, mai ales pentru că nici rhodienii, nici delienii nu aveau forța 
maritimă necesară ca să curețe estul Mediteranei de corăbiile tâlharilor — 
cu atât mai puţin după ce Rhodosul a intrat în declin. Piraţii pricinuiau 
pagube si în occident, si în orient. În 123—121 î.Hr. Metellus „Balearicus“ 
și-a căpătat porecla după ce a reușit să înlăture o formă de piraterie deo- 
sebit de dăunătoare practicată în Insulele Baleare, pe atunci aflate sub 
stăpânire romană: piraţii aceia tot străbăteau mările pe niște bărci mici 
aproape cât plutele, dar se dovedeau a fi o pacoste imensă + După ce capitala 
punică a fost distrusă, n-au mai fost negustori cartaginezi care să păzească 
ordinea pe acele mări. Romanii au început atunci să-și dea seama cá 
aveau si ei responsabilități, pe care le-au luat imediat în serios. În 74 î.Hr. 


x 

tânărul patrician Gaius Iulius Caesar a fost capturat de pirați în timp 
ce călătorea spre Rhodos, unde mergea să studieze retorica (era un om 
foarte învăţat). Cum era o pradă pentru care puteau cere o răscumpărare 
grasă, piraţii l-au tratat onorabil, însă, chiar înainte să fie eliberat, Caesar 
a avut curajul să le promită, mai în glumă, mai în serios, că o să se întoarcă 
şi o să-i distrugă. Si chiar a adunat o flotilă, i-a capturat, la rându-i, pe 
cei care-l capturaseră si i-a crucificat. Si, cum ei fuseseră atât de politicosi, 
a poruncit, foarte amabil si el, ca înainte să fie ridicaţi pe cruci să li se 
taie şi gátul? Nenumárate flote mici si agile făceau tot mereu incursiuni 
de jaf pe rutele de transport pornind din bazele aflate în Creta, în Italia 
si pe țărmurile stâncoase din sud-estul Turciei — zona extrem de abruptă 
și accidentată care primise un nume pe potrivă, „Cilicia Aspră“, și care 
se întindea chiar la nord de Cipru si la câţiva kilometri est de Rhodos. 
Cum comerțul din cetăţile etrusce, cândva márete, se afla de mult în declin, 
proprietarii de corăbii din Etruria au adoptat metode mai putin ortodoxe 
de a obține profit. O inscripţie din Rhodos, de exemplu, amintește moartea 
celor trei fii ai lui Timakrates, uciși în timpul luptelor cu piraţii tirenieni 
care terorizau estul Mediteranei.9 Uneori, chiar flotele militare trimiteau 
corsari care să patruleze pe mări si să urmărească anumiţi dușmani. 
Asta a făcut si Nabis, regele Spartei, pe la anul 200 î.Hr., încheind o 
alianță necinstitá cu piraţii cretani care atacau corăbiile ce transportau 
provizii către Roma.” Generalii romani rebeli din Sicilia, precum Sextus 
Pompeius, fiul faimosului Pompei, și-au trimis propriile corăbii si au 
încercat să deturneze proviziile de grâne destinate Romei, ceea ce Sextus 
Pompeius a și reușit cu uşurinţă — avea sub stăpânirea lui si Sicilia, si 
Sardinia? Conducătorii insulelor si ai porturilor de coastă au cerut taxe 
de tranzit de la corăbiile comerciale care treceau prin apele lor și au 
răspuns cu violenţă la orice nesupunere. Piraţii aveau nevoie de locuri 
sigure în care să-și descarce banii, bunurile si sclavii pe care îi capturau, 
aga că depindeau de bunăvoința si colaborarea locuitorilor din câteva 
porturi mai mici, precum Attaleia, care atrágeau tot felul de hoţi, escroci, 
traficanţi si pungasi. Piraţii cilicieni au reușit să formeze comunități în- 
tregi pe versanții estici ai Munţilor Taurus. Aceștia vorbeau limba luviană 
si trăiau în comunități organizate în clanuri, în care bărbaţii și femeile 
aveau importanţă si drepturi egale, si conduse de bătrâni sau tyrannoi.? 
Echipajele de pe corăbiile piraţilor erau formate din munteni care migra- 
seră pe coastă și se refugiaseră pe acele corăbii, cu toate că n-ar fi putut 
deprinde arta marinăriei fără să fi primit mult ajutor de la marinarii 
din Side şi din Attaleia, de pe coastă. Potrivit geografului Strabo, locuitorii 
din Side le-au permis piraților cilicieni să organizeze târguri de sclavi 

pe chei, desi știau bine că prizonierii erau de fapt oameni născuţi liberi. 1° 
Plutarh descrie bărcile acestor pirați, atât de ușoare, dar folosite cu atâta 
eficiență: 


...Igi făceau un renume prin prădăciunile făcute si se făleau cu micile catarge 
de aur, de la spatele corabiei, cu pânze de purpură, cu vâsle care aveau capetele 
late de argint. Flaute, psalmi și betii pe întreg ţărmul mării... 


În 67 î.Hr. piraţii ajunseseră deja până la porţile Romei, atacând portul 
Ostiei și coastele Italiei.!? Iar Plutarh adaugă: 


Puterea aceasta a piraților se întinsese pe toată partea mării din jurul nostru, 
încât devenise cu totul nenavigabilă și inaccesibilă pentru orice fel de negot. Mai 
ales acest lucru i-a determinat pe romani, care se stinseseră de foame în for și se 
așteptau la o mare criză, să-l trimită pe Pompeius ca să elibereze marea de pirati.!? 


Pompei se remarcase deja (sau isi făcuse dușmani - în funcţie de tabăra 
pe care o susținea fiecare) în timpul luptelor pentru putere de la Roma.!4 
Dorea să ofere o soluţie care avea să pună capăt o dată pentru totdeauna 
problemei legate de piraterie. În 66 î.Hr. a împărţit Mediterana în treispre- 
zece zone, fiecare dintre ele urmând să fie curățată în mod sistematic de 
pirați. Mai întâi, s-a ocupat de problema piraţilor care bántuiau apele 
din apropiere de Roma, alungându-i cu totul din Marea Tireniană. A mers 
cu o flotă în Sicilia, în Africa de Nord si în Sardinia, agezánd garnizoane 
în locurile pe care Cicero le numea „cele trei grânare ale statului“ si ga- 
rantând astfel inclusiv siguranța Romei.15 Se spune că toată această 
lucrare ar fi durat patruzeci de zile. După care Pompei s-a pregătit să se 
năpustească asupra Ciliciei; însă vestile despre toate realizările lui de 
la apus au ajuns în Cilicia înaintea flotei sale, așa încât, imediat ce a 
apărut în apropierea orașelor ciliciene de coastă, acestea i s-au predat. 
Posibilităţile de a lupta pe mare si pe uscat erau destul de limitate.!9 
Pompei ajunsese în Cilicia probabil cu cincizeci de corăbii de război si 
cincizeci de transportoare: așadar o flotă nu prea mare, însă vasele ușoare 
ale cilicienilor oricum n-aveau cum să-i ţină piept într-o eventuală bătălie, 
iar Poporul Roman votase să-i fie trimise încă 500 de corăbii dacă avea 
nevoie de ele.!7 Scopul lui Pompei nu era să ucidă toti piraţii, ci să pună 
capăt pirateriei: în loc să-și masacreze inamicii, el a fost de acord ca aces- 
tia doar să se predea, după care i-a recolonizat în altă parte, oferindu-le 
ţinuturi agricole.18 Senatul se oferise să-l sprijine pe Pompei vreme de 
trei ani; campania lui a durat de fapt doar trei luni. Așadar pirateria era 
mai degrabă doar o mică neplăcere, și nu o mare năpastă care amenința 
rutele de aprovizionare ale Romei. 

Pompei a folosit războiul împotriva piraţilor drept o trambulină care-l 
ajuta să instaureze dominaţia romană asupra Siriei și a Palestinei, a căror 
stabilitate putea fi asigurată în două feluri: cu ajutorul armatei romane 
şi cu condiția ca regii locali să accepte că o alianță cu Roma le-ar fi garan- 
tat cel mai bine autoritatea.!? Pompei nu intenţiona, totuși, să transforme 
Orientul in unica lui stăpânire. Dominatia romană asupra estului Medi- 
teranei a fost un efect secundar al violentelor războaie civile care l-au 
aruncat pe marele Pompei în luptă împotriva lui Iulius Caesar, pe Brutus 
atât împotriva lui Marc Antoniu, cât şi împotriva lui Octavian, iar pe 
Marc Antoniu împotriva lui Octavian, care avea să devină Caesar Au- 
gustus. În 48 î.Hr. partizanii lui Pompei si cei ai lui Gaius Iulius Caesar 
s-au înfruntat în luptă la Pharsalus, în nord-estul Greciei („asta au vrut 
ei“, comenta Caesar privindu-si dușmanii cum mor)20 Pompei a fugit în 
Egipt; atras într-o capcană, a fost înjunghiat mortal chiar când ajunsese 
pe ţărmul pe care el credea că va fi în siguranță. Singurul teritoriu vast 
din estul Mediteranei care mai rămăsese în afara stăpânirii romane era 
Egiptul: „o pierdere dacă era distrus, un risc dacă era anexat, o problemă 
dacă trebuia guvernat“.?! Pornit cu furie în urmărirea lui Pompei, Iulius 
Caesar a ajuns la două zile după ce rivalul său fusese ucis; totuși, și-a 
dat imediat seama că avea acum ocazia să consolideze puterea și influența 
romană în Egipt oferindu-i sprijin fermecătoarei, inteligentei si viclenei 
(chiar dacă nu atât de frumoasă pe cât se spune) regine Cleopatra, care 
lupta pentru putere cu fratele ei, regele Ptolemeu XIII. După cum se știe, 
Caesar şi-a atins scopurile asaltând Alexandria și a fost acuzat că a 
distrus toată sau mare parte din máreata Bibliotecă de acolo. A reușit 
să instaleze permanent trupe romane în Egipt, sub pretext că acestea 
urmau s-o apere pe regina încă independentă. Fie că a cucerit sau nu cu 
adevărat Egiptul, e sigur că regina Cleopatra l-a cucerit pe el, după care 
aceasta a născut un băiat, pe nume Ptolemeu Caesar, pe care regina l-a 
luat cu ea la Roma și pe care mai toată lumea l-a considerat fiul lui Caesar. 
Imaginea unui general roman al cărui fiu ar fi putut deveni următorul 
faraon al Egiptului i-a neliniștit pe politicienii romani, fiindcă le confirma 
că si Caesar avea ambiții imperiale — chiar dacă majoritatea istoricilor 
sunt de părere că „Caesar a fost asasinat pentru ceea ce era, nu pentru 
ceea ce ar fi putut ajunge“.22 

După asasinarea lui Caesar în 44 î.Hr., rivalitatile dintre politicienii 
romani amenințau să scoată, încă o dată, Egiptul din sfera de influență 
romană. Cu toate că moștenitorul lui Caesar, Octavian, si prietenul lui 
Caesar, Marc Antoniu, i-au răzbunat moartea măcelărindu-i asasinii, în 
42 î.Hr., în bătălia de la Philippi, aproape de țărmurile nordice ale Mării 

Egee, relatiile dintre ei doi s-au deteriorat apoi din ce in ce mai mult. Con- 
ducătorii victorioși s-au desemnat pe ei insisi triumviri si au împărțit între 
ei lumea romană: Octavian a luat în stăpânire apusul, Marc Antoniu — 
Egiptul și răsăritul, iar Lepidus — Africa. Cei trei doreau astfel nu atât să 
rupă în trei posesiunile Romei, cât să impună noul regim si să reorgani- 
zeze provinciile. Marc Antoniu i-a dat Cleopatrei în stăpânire mai multe 
cetăți feniciene, câteva oraşe din Cilicia „Aspră“ si întreg Ciprul (anexat 
în 58 î.Hr.). Cilicia era foarte valoroasă, fiindcă, vreme îndelungată, fusese 
folosită drept sursă de cherestea, ca si Fenicia și Ciprul. Cu toate acestea, 
Antoniu a fost și el, ca şi alt roman de seamă dinaintea lui, sedus de far- 
mecele Cleopatrei, iar detractorii lui susțineau că acesta se visa următorul 
rege al Egiptului. Sau poate că dorința lui era ca Alexandria să devină 
noua capitală a unui imperiu pan-mediteraneean? După o campanie victo- 
rioasă împotriva armenilor, a mărșăluit într-o procesiune triumfală pe 
străzile din Alexandria, eveniment de care locuitorii de acolo nu mai avuse- 
seră parte niciodată până atunci.? După momentul acesta, neîncrederea 
si suspiciunile dintre Octavian si Antoniu au devenit din ce în ce mai evi- 
dente, iar lupta lor pentru putere s-a transformat într-un război deschis. 

Octavian a obținut cea mai mare victorie publică în 31 î.Hr., nu în Egipt, 
ci în nord-vestul Greciei, pe mare, la Actium, în apropiere de Insulele 
Ionice. Antoniu avea o flotă mult mai mare decât a lui Octavian și o bună 
rută de aprovizionare până în Egipt; în schimb ducea lipsă de loialitate 
din partea celor pe care îi credea aliaţii săi: aceştia au dezertat rând pe 
rând și, în fata unei blocade realizate de corăbiile lui Octavian, Antoniu 
n-a mai avut altceva de făcut decât să scape cu fuga către Alexandria, 
cu cele patruzeci de corăbii pe care le mai salvase.?* Nu putem sti sigur 
dacă aceasta a fost într-adevăr o mare bătălie, însă Octavian era pe deplin 
conștient de extraordinara ei valoare propagandistică. 


Iată-l pe-Augustus, de-aici pe italici ducándu-i el, Caesar, 

Cu senatori si poporul roman, cu Penatii și zeii, 

Sus stând, pe pupa-i înaltă, iar tâmpla de-un nimb i-e cuprinsă, 
Flăcări aprinse, când sus, tocma-n slavă, i-e steaua străbună. 


Iar de cealaltă parte se află netrebnicul de Antoniu: 


Dincoace, barbari-având, si-ntre arme ce nu-s de o seamă, 
Vine Antoniu, ce-a-nfrânt Aurora și Roșia Mare — 

Duce Egiptul cu sine și răsăriteana urdie, 

Bactria cea de pe urmă... și-a lui Egipteancá — soţie! 
(Sequitur, nefas, Aegyptia coniunx).25 


„MAREA NOASTRĂ“, 146 Î.HR.—150 D.HR. 233 


Înfruntarea de la Actium a fost, așadar, sărbătorită apoi milenii de-a 
rândul drept una dintre bătăliile decisive din istoria lumii. Rezultatul ei: 
Octavian a obţinut din nou în întreaga Italie faima si sprijinul de care 
dusese lipsă multă vreme; victoria lui a făcut ca estul Mediteranei să 
rămână legat de Roma pentru următoarele trei veacuri, până când la 
Constantinopol a fost întemeiată o Nouă Romă, instaurându-se astfel un 
nou echilibru de puteri. 

Antoniu a mai supraviețuit un an în Egipt, până când armatele lui 
Octavian au năvălit dinspre răsărit și apus; înfrânt în bătălie, s-a sinucis, 
iar la doar câteva zile după aceea Cleopatra, ultimul dintre faraoni, a 
făcut același gest. Nu mai contează dacă într-adevăr s-a otrăvit cu veninul 
unei vipere, acesta e doar un detaliu. Important e că Octavian ajunsese 
acum stăpânul Egiptului și că a înțeles imediat pe ce moştenire pusese 
mâna. Avea să domnească precum un faraon, păstrând, cu orice preț, 
Egiptul drept stăpânirea lui personală si guvernând prin viceregi direct 
răspunzători în fata lui, si nu în fata Senatului și Poporului Roman, care, 
în teorie, aveau dreptul să-și exercite în Egipt autoritatea absolută.26 
Octavian ştia foarte bine că cea mai mare comoară a Egiptului nu erau 
smaraldele sau purpura, ci spicele de grâu ale Nilului. 

Războiul împotriva pirateriei, luptele pentru dobândirea unor mari 
suprafeţe cu terenuri agricole în estul Mediteranei și războaiele civile de 
la Roma au avut așadar consecințe politice şi economice dramatice pentru 
lumea mediteraneeană. Din acel moment, romanii au devenit garanții 
şi păzitorii siguranţei pe mare, din Strâmtoarea Gibraltar până pe coas- 
tele Egiptului, Siriei şi Asiei Mici. Si astfel s-a încheiat transformarea 
întregii Mediterane într-un lac roman. Procesul durase 116 ani. Prima 
lui fază a tinut de la căderea Cartaginei și a Corintului până la campania 
din Cilicia, din 66 î.Hr. Cea de-a doua fază, mult mai scurtă, a luat sfârșit 
în momentul în care Octavian a dobândit Egiptul. După ce şi-a învins 
rivalii, Octavian s-a proclamat Caesar Augustus, Princeps sau conducător 
unic al lumii romane. Victoria lui în războaiele civile este adesea consi- 
derată momentul în care a fost instaurată o nouă ordine, odată cu nașterea 
Romei imperiale, la care a contribuit mult si ajutorul poeților si istoricilor 
de propagandă precum Vergiliu, Horaţiu și Titus Livius. Dar noua ordine 
imperială a fost creată si datorită extinderii stăpânirii romane până 
departe în Egipt. Mediterana devenise așadar mare nostrum, „marea 
noastră“, dar acel „a noastră“ făcea referire la o Romă cu mult mai vastă 
decât ceea ce îndeobște se înțelegea prin sintagma Senatul și Poporul 
Roman, Senatus Populusque Romanus. Cetăţenii romani, libertii, sclavii 

şi aliaţii misunau pe tot cuprinsul Mediteranei: negustori, soldati si pri- 
zonieri se intersectau străbătând mările încolo şi-ncoace. Toţi duceau cu 
ei o cultură predominant elenistică, care pătrunsese adânc si la Roma 
(poeţii si dramaturgii precum Vergiliu, Plaut și Terentiu au preluat multe 
concepte, subiecte si forme metrice grecești), era o cultură în care isi fă- 
cuseră loc din ce în ce mai multe teme de origine orientală, de mult obis- 
nuite pe străzile din Alexandria, însă doar acum intrate în uzul curent 
la Roma: cultul zeiței Isis, descris de Apuleius în romanul sáu burlesc 
Măgarul de aur, cultul Dumnezeului lui Israel, adus la Roma de negus- 
torii și prizonierii evrei înainte de anul 7o d.Hr., când romanii au distrus 
Ierusalimul. În centrul întregii rețele se afla, desigur, Roma, un oraș ca 
un furnicar cosmopolit, cu milioane de locuitori care trebuiau hrániti. 
Dobândirea Egiptului le-a asigurat romanilor proviziile de grâne și a de- 
venit astfel garanţia pentru popularitatea stăpânirii imperiale. 


III 


COMERȚUL CU CEREALE nu era doar o sursă de profit pentru negustorii 
de la Roma. În anul 5 î.Hr. Caesar Augustus a împărțit grâu la 320 000 
de cetățeni bărbaţi si, cu mândrie, a ținut să consemneze acest lucru 
într-o măreață inscripție publică ce amintea victoriile şi realizările lui, 
fiindcă a câștiga și a păstra bunăvoința romanilor era la fel de important 
ca a obține victorii pe mare si pe uscat.? Începea acum epoca „pâine și 
circ“, iar grija față de Poporul Roman era o artă pe care multi împărați 
romani au inteles-o si au mânuit-o foarte bine (de fapt, pâinea coaptă a 
început să fie împărțită oamenilor abia din secolul al III-lea d.Hr., când 
împăratul Aurelian a înlocuit grâul cu páinea).?? La sfârşitul secolului 
I î.Hr. Roma deținea controlul asupra unora dintre cele mai importante 
surse de cereale din Mediterana: pe acelea din Sicilia, Sardinia şi Africa, 
protejate mereu de Pompei cu atâta grijă. Probabil că unul dintre efecte 
a fost scăderea numărului de culturi de cereale din centrul Italiei: la sfâr- 
situl secolului al II-lea î.Hr., tribunul roman Tiberius Gracchus se plângea 
deja cá Etruria fusese abandonată în favoarea imenselor moşii unde 
marii proprietari obțineau profit mai mult de pe urma turmelor decât 
de pe urma pământurilor lor? Roma nu mai depindea acum de clima capri- 
cioasă din Italia pentru a-și obține proviziile de hrană, dar nu-i era deloc 
uşor nici să păstreze, de la depărtare, controlul asupra Siciliei și Sardiniei, 
după cum a dovedit-o și conflictul cu rebelul comandant Sextus Pompeius. 
Au fost create sisteme de schimb din ce în ce mai complicate pentru a asi- 

gura fluxul proviziilor de grâu şi al celorlalte produse către Roma. Când 
Augustus a schimbat cu totul fata orașului, iar pe Colina Palatină au 
apărut palate grandioase, a început să crească din ce în ce mai mult și 
cererea pentru produse de lux — mătăsuri, parfumuri, fildeş din Oceanul 
Indian, desăvârşite sculpturi grecești, sticlărie, piese de metal moarat 
din estul Mediteranei. Mai înainte, în 129 î.Hr., Ptolemeu VIII, rege al 
Egiptului, a primit vizita unei delegaţii romane conduse de Scipio, cuce- 
ritorul Cartaginei, si a reușit să-și contrarieze oaspeții apărând la pe- 
trecerile opulente organizate în cinstea lor îmbrăcat doar într-o tunică 
transparentă de mătase (probabil adusă din China), prin care romanii îi 
puteau vedea nu doar silueta solidă, ci și organele genitale. Dar sobrie- 
tatea lui Scipio deja nu mai era la modă printre nobilii romani.?? Până 
si Cato cel Bătrân (mort în 149 î.Hr.), care era la fel de sobru ca Scipio, 
obișnuia să cumpere 2 la sută din acțiunile afacerilor de transport mari- 
tim, investindu-si banii într-o serie de curse comerciale în care îl trimitea 
drept agent al său pe libertul preferat, Quintius.?! 

După momentul în care Delosul a devenit un port liber (168—167 î.Hr.) 
şi până în secolul al II-lea d.Hr. s-a înregistrat o creştere imensă a trafi- 
cului maritim. După cum am arătat deja, problema legată de piraterie 
ajunsese aproape insignifiantă după anul 69 î.Hr.: călătoriile pe mare 
erau din ce în ce mai sigure. Lucru interesant, majoritatea corăbiilor celor 
mai mari (de la 250 de tone în sus) datează din secolele II si I î.Hr., pe 
când cele mai multe corăbii, indiferent de perioadă, puteau transporta 
maximum 75 de tone. Corăbiile mai mari, care transportau corpurile de 
gardă formate din soldați înarmaţi, reușeau să se apere mult mai bine 
de pirați, chiar dacă nu erau la fel de rapide precum ambarcatiunile mai 
mici. Iar când pirateria a dispărut, corăbiile mai mici au devenit tot mai 
populare. Acestea puteau transporta cel mult 1 5oo de amfore, în vreme 
ce pe corăbiile mai mari, ale căror dimensiuni nici n-au fost de fapt între- 
cute până pe la sfârşitul Evului Mediu, încăpeau 6 ooo de amfore sau 
chiar mai multe. Uniformitatea mărfurilor transportate pe aceste corăbii 
indică existența unor fluxuri comerciale regulate: cam jumătate dintre 
corăbii transportau mereu un singur tip de încărcătură, fie că era vorba 
de vin, de untdelemn sau de cereale. Produsele vrac (vărsate) erau trans- 
portate în cantități si mai mari pe tot cuprinsul Mediteranei. Zonele de 
coastă cu acces la porturi se specializau uneori pe anumite produse pentru 
care solul lor era potrivit, lăsând aprovizionarea regulată cu alimente de 
bază în seama negustorilor itineranti. Siguranţa lor era garantată de pax 
romana, pacea romană instaurată după înlăturarea pirateriei şi după ex- 
tinderea stăpânirii romane asupra întregii Mediterane. 

Micul port Cosa, aflat pe un promontoriu din largul coastei etrusce, 
ne oferă o impresionantă mărturie despre circulația mărfurilor la acea 
vreme. Din atelierele sale ieșeau mii de amfore, activitate încurajată si 
susținută de o celebră familie de nobili romani de la începuturile epocii 
imperiale, Sestii, care şi-au transformat orașul natal într-un centru indus- 
trial de succes. Multe amfore de Cosa au fost descoperite pe o epavă găsită 
la Grand-Congloué, în apropiere de Marsilia: majoritatea celor 1 200 de 
vase erau stantate cu literele SES, însemnul familiei. O altă epavă, desco- 
perită sub cea dintâi, datează din 190-180 î.Hr. și conținea amfore din 
Rhodos si din alte orașe din Egeea, precum si mari cantități de veselă 
produsă în sudul Italiei, care urmau să ajungă în sudul Galiei sau în 
Spania. Asemenea articole ajungeau uneori și pe continent, până în re- 
giuni foarte îndepărtate, cu toate că în general alimentele aduse vrac 
erau consumate in sau în apropiere de zonele de coastă, fiindcă — în afară 
de cazul în care puteau fi aduse pe râuri — era extrem de greu si foarte 
scump să fie transportate pe continent. Transportul maritim era incompa- 
rabil mai ieftin decât transportul pe uscat, problemă cu care — asa cum 
vom vedea — s-a confruntat chiar si o cetate aflată atât de aproape de 
mare precum Roma.?? 

Cerealele erau pe atunci alimentul de bazá, mai ales Triticum durum, 
grául arnáut, din Sicilia, Sardinia, Africa si Egipt (arnáutul era mai 
uscat, si nu atât de moale, aga încât se păstra mai bine), chiar dacă 
cunoscătorii preferau siligo, un grâu moale făcut din alac.3 O dietă care 
avea în centru pâinea doar umplea burtile, așa că această dietă era 
îmbogățită cu companaticum („ceva cu pâine“) format din brânză, peste 
sau legume. Legumele, în afară de cele murate, se stricau repede și nu 
prea puteau fi transportate departe, însă pentru brânză, untdelemn și 
vin se găseau piețe de desfacere pe tot cuprinsul Mediteranei, în vreme 
ce carnea în saramură, transportată pe mare, era în general rezervată 
armatei romane.?? Din ce în ce mai popular ajunsese garum-ul, un sos 
urât mirositor făcut din măruntaie de peste, care era turnat în amfore 
şi vândut în toată Mediterana. Săpăturile arheologice întreprinse la 
Barcelona, în apropiere de catedrală, au scos la iveală o fabrică ce producea 
garum, aflată printre alte clădiri dintr-un oraș (de mărime medie) de 
epocă imperială.36 Dacă aveau vânt bun, corăbiile puteau ajunge de la 
Roma la Alexandria cam în zece zile, parcurgând aproximativ 1 600 de 
kilometri; dacă vremea era nefavorabilă, drumul de întoarcere putea 
dura chiar și de șase ori mai mult, chiar dacă transportatorii încercau 
de obicei să nu facă mai mult de trei săptămâni. Nu era deloc recomandat 

să navighezi de pe la mijlocul lui septembrie până pe la începutul lui 
noiembrie și din martie până la sfârșitul lui mai. Acest „sezon închis“ 
s-a păstrat, în mare măsură, până târziu în Evul Mediu.” 

În Faptele Apostolilor, Pavel din Tars descrie cu tablouri foarte vii o 
călătorie pe mare plină de pericole pe timp de iarnă. Pavel, un prizonier 
al romanilor, a fost îmbarcat pe o corabie alexandrină care transporta 
cereale si care plecase din Myra (de pe coasta sudică a Anatoliei) îndrep- 
tându-se spre Italia; călătoria a fost făcută spre sfârşitul sezonului de na- 
vigatie, corabia a fost mult întârziată de vânturile nefavorabile, iar când 
a ajuns în largul Cretei marea s-a învolburat periculos. În loc să rămână 
peste iarnă în Creta, căpitanul, nesăbuit, s-a aventurat pe mare în vreme 
de furtună, iar corabia i-a fost purtată si aruncată încolo si-ncoace pe 
valuri uriașe vreme de două săptămâni. Până la urmă, membrii echipaju- 
lui „au ușurat corabia aruncând tot grâul peste bord în mare“. Marinarii 
au reușit astfel să cârmească și să ajungă până pe insula Melita (Malta), 
însă, când au atins țărmul, corabia s-a făcut bucăți. Pavel spune cá „bar- 
barii“ care locuiau pe insulă s-au purtat bine cu călătorii sosiți de departe; 
nimeni nu a murit, însă Pavel si toti ceilalți au rămas blocaţi pe insula 
Malta vreme de trei luni. Tradiţia malteză spune că, în timpul acesta, 
Pavel i-a convertit la creștinism pe toti locuitorii insulei; în schimb Pavel 
scrie despre maltezi că erau superstitiosi si primitivi — când l-a vindecat 
pe tatăl bolnav al guvernatorului insulei, oamenii locului l-au luat drept 
un zeu. Imediat ce vremea si condițiile pe mare s-au îmbunătățit, cu toții 
s-au îmbarcat pe o altă corabie de la Alexandria, care rămăsese și ea pe 
insulă toată iarna, si au plecat; astfel, Pavel a ajuns după aceea la Sira- 
cuza, în Reggio (în vârful sudic al cizmei italice) si apoi — la o zi distanță 
de Reggio — în portul din Puteoli, în Golful Napoli, unde prima corabie 
care transporta cereale probabil că ar fi trebuit să ajungă de la bun în- 
ceput; de acolo Pavel a pornit spre Roma (si, potrivit tradiției creștine, 
spre propria moarte prin decapitare).38 

În mod surprinzător, guvernarea romană nu a construit o flotă comer- 
cială de stat precum cele care aveau să apară mai târziu în republica 
venețiană medievală; majoritatea negustorilor care duceau cereale la 
Roma ca să le vândă erau comercianţi particulari, chiar dacă unii adunau 
grâne de pe domeniile personale ale împăratului aflate în Egipt sau prin 
alte párti.?? Pe la anul 200 d.Hr., corăbiile cu cereale aveau un deplasa- 
ment mediu de 340 până la 400 de tone, ceea ce le permitea să transporte 
cam 50 000 de modii sau măsuri de cereale (o tonă însemna în jur de 
150 de modii); câteva dintre corăbii ajungeau si la 1 ooo de tone, dar, 

cum am arătat deja, existau si nenumărate corăbii mai mici care efectuau 
curse pe mare. Roma avea probabil nevoie de aproximativ 40 de milioane 
de măsuri de cereale anual, așa încât trebuia ca între primăvara și toam- 
na fiecărui an la Roma să ajungă încărcătura de pe 8oo de corăbii de 
mărime medie. În secolul I d.Hr., Flavius Iosephus afirma că Africa 
furniza grâne suficiente pentru opt luni din an, iar Egiptul, grâne sufi- 
ciente pentru restul de patru luni.“ Aşadar, o cantitate totală mai mult 
decât suficientă pentru a acoperi cele 12 000 ooo de măsuri de cereale care 
trebuiau împărțite gratuit celor 200 ooo de cetățeni romani bárbati.*! 
Partea centrală a Africii de Nord alimentase Roma cu provizii de cereale 
încă de la sfârşitul celui de-al Doilea Război Punic, iar călătoriile scurte 
şi rapide de-acolo până-n Italia erau, în sine, mult mai sigure decât 
cursele lungi de la Alexandria la Roma. 

Foarte multi negustori călătoreau din oraşele exportatoare de cereale 
de pe coasta Africii de Nord către Ostia, unde se adunau sub porticul 
cunoscut astăzi sub numele de Piazzale delle Corporazioni.*? Solul Africii 
nu se uscase si nu se erodase încă, ci era foarte fertil datorită unui ciclu 
ideal în care iernile ploioase erau urmate de veri secetoase.** Împăratul 
însuși vedea în asta extraordinare oportunități: Nero a confiscat pămân- 
turile a șase dintre cei mai mari proprietari, iar Pliniu cel Bătrân spune 
că tot el ar fi dobândit si jumătate din Provincia Africa (in mare, Tunisia 
de astázi).*? Iar partea aceea din Africa a fost transformată dintr-o regiune 
bogată care în primul rând asigura proviziile propriilor orașe, mai ales 
pe cele necesare Cartaginei, într-o regiune care asigura proviziile pentru 
zone mult mai vaste din centrul Mediteranei, mai ales pentru Roma și 
pentru restul Italiei. În această rețea au fost incluse nu doar ţinuturi 
aflate sub stăpânire romană, ci si teritoriile regilor independenți din 
Mauretania, în vreme ce la Roma mai ajungeau și alte produse din Africa: 
smochine (Cato cel Bătrân afirma că acestea ajungeau la Roma în cel 
mult trei zile), trufe şi rodii pentru mesele îmbelșugate ale romanilor 
mai bogaţi; lei si leoparzi pentru amfiteatrele romane. Începând din 
secolul al II-lea d.Hr., împărații i-au încurajat pe țăranii africani să se 
așeze în ținuturile de la marginile imperiului, căci producţia italiană se 
afla în declin și nu mai era suficientă nici măcar pentru populația italică, 
darămite pentru tot restul imperiului. Funcţionarii de stat ai lui Hadrian 
din Africa de Nord scriau: „Caesar al nostru, în neobositul său zel cu care 
veghează la nevoile supușilor săi, a ordonat ca toate pământurile propice 
pentru măslini, viță-de-vie si cereale să fie imediat insámántate si culti- 
vate“.47 Se practicau deja irigatiile si îndiguirile, pentru a aduna si a re- 

distribui apa din ploile de iarnă, iar sistemul pus la punct în acea vreme 
a fost abandonat abia în secolul al XI-lea, în urma invaziilor arabe; tot 
atunci a înflorit si o economie agricolă mixtă, ca si industria ceramicii — 
„articolele de ceramică africană roşie mată“ exportate dincolo de mare 
ne furnizează mărturii importante despre metodele după care se desfă- 
şura comerțul în perioada târzie a Imperiului Roman. Intensificarea și 
comercializarea produselor agricole africane au fost aşadar rezultatul 
unor initiative romane. După ce puterea si influența romană s-au răspân- 
dit pe tot cuprinsul mării, Mediterana devenise o zonă unitară de schim- 
buri comerciale. 

Din perspectiva fiscului imperial, cerealele din Egipt aveau unele 
avantaje faţă de cele din Africa. Acestea nu erau trimise doar la Roma, 
căci Egiptul a continuat să aprovizioneze și zone întinse din estul Medi- 
teranei și al Egeei. Alexandria era considerată o sursă de încredere, pe 
care o asigurau revărsările anuale ale Nilului, în vreme ce proviziile de 
cereale venite din regiunile în care astăzi se află Marocul, Algeria, Tunisia 
şi Libia erau adesea nesigure si trebuiau adunate din mai multe centre.” 
Lucrul cel mai important, proviziile de cereale ale Imperiului Roman nu 
au depins de o sursă unică și nesigură într-o epocă în care din când în 
când foametea lovea până și ţinuturile fertile precum Sicilia; chiar si în 
Egipt au fost câteva — rare — perioade de foamete cruntă.50 Odată ce 
romanii au dobândit accesul la rezervele de cereale din întreaga Medite- 
rană, n-au mai avut grija unor asemenea lipsuri. Roma avea hrană sufi- 
cientă; iar împărații au bătut monede care înfățișau, spre amintire, 
distribuirea de cereale. În 64—66, Nero a făcut si el referire directă la pro- 
viziile de cereale pe câteva monede pe care le-a bătut în acei ani — mo- 
nede de bronz foarte elegante (cum de altfel ne-am fi si așteptat din partea 
celui care se proclamase arbitru al bunului-gust). Zeița Ceres e reprezen- 
tată ținând in mâini spice de grâu si stând cu fata la un alt personaj, 
Annona („Recolta“), care tine în mâini un corn al abundenței; la mijloc 
între cele două se află un altar pe care fusese așezată o măsură de cereale, 
iar în fundal se záreste pupa unei corăbii de cereale.5! 


IV 


ODATĂ CE GRÂNELE, untdelemnul și vinul au ajuns în Italia, ele au trebuit 
cumva aduse la Roma, dar, cum aceasta se găsea cam la cincisprezece 
kilometri de mare, se ajungea greu acolo, fiindcă drumul pe Tibru era 
anevoios din pricina meandrelor fluviului, iar oraşul în sine ducea lipsă de 

porturi bune. În epoca lui Augustus, soluția găsită a fost următoarea: ce- 
realele erau aduse mai întâi în Golful Napoli, în portul mare și bine apărat 
din Puteoli, astăzi Pozzuoli — o suburbie a orașului Napoli. De acolo 
grânele erau încărcate pe corăbii mici care le transportau pe Tibru până 
pe coasta Campaniei si a Latiumului, căci între Cosa (din Etruria) si Gaeta 
(la granița dintre Latium și Campania) nu existau porturi bune. De aceea, 
Nero (mort în 68 d.Hr.) a plănuit construirea unui imens canal suficient 
de larg încât două cvincvireme să poată trece una pe lângă alta, canal 
care urma să lege portul Ostia cu Golful Napoli, pentru a scăpa de călăto- 
riile greoaie şi uneori periculoase de-a lungul coastei italice. Când acest 
proiect măreț s-a împotmolit, porturile de la gurile Tibrului au avut oca- 
zia să se dezvolte, mai ales Ostia, ale cărui vaste ruine care au supra- 
vietuit până astăzi sunt o mărturie a faptului că întreținea legături 
comerciale cu Africa, cu Galia şi cu Orientul; însă despre Ostia vom vorbi 
puţin mai departe. 

La Puteoli se afla din timp când urmau să sosească flote încărcate 
cu grâne: 


Astăzi ne apărură pe neașteptate corăbiile alexandrine, care sunt de obicei tri- 
mise mai înainte și anunţă sosirea flotei care le urmează. Li se zice „mesagerele“ 
si ivirea lor e un prilej de bucurie in Campania. Toată lumea se află pe digul de la 
Puteoli și-n marea mulțime de nave recunoaște pe cele din Alexandria după 
pânze.52 


Acest lucru era posibil fiindcă flotele alexandrine destinate transportului 
de cereale erau alcătuite dintr-un tip aparte de corăbii cu pânze, „și numai 
acestea pot să-și desfacă pânzele mici pe care în larg și le întind toate 
corăbiile“. Împăratul Gaius Caligula (mort in 41 d.Hr.) era foarte mândru 
de flota alexandrină cu baza la Puteoli și l-a împiedicat pe prințul evreu 
Irod Agrippa să se întoarcă în Iudeea prin Brindisi, Grecia si Siria, for- 
tándu-l să se îmbarce pe o corabie din Puteoli — căpitanii de nave din 
Alexandria erau faimoși pentru că îşi cârmeau corăbiile de parcă ar fi fost 
conducători de care. La câteva zile de la plecarea din Puteoli, Irod Agrippa 
a ajuns în Egipt.55 Puteoli a ajuns celebru pentru cimentul lui, făcut din 
cenușă vulcanică și folosit la fabricarea betonului în toată Italia. Lucrul 
cel mai important, acest ciment era folosit şi pentru construirea unor 
debarcadere și cheiuri în care să încapă chiar si cele mai mari corăbii.5% 
Puteoli era deja un centru de comert cu produse de lux precum marmura 
grecească sau papirusul si sticla egiptene când Egiptul a căzut în mâinile 
romanilor. Negustorii din Puteoli făceau comerț și în Delos, unde se adu- 
naseră deja foarte multi negustori din sudul Italiei. Legăturile cu Delosul 

au făcut ca multi sclavi să ajungă în Italia trecând prin Puteoli. Ca şi la 
Roma, la Puteoli se adunase o populație extrem de amestecată, cu mici 
colonii de comercianţi fenicieni din Tir, de nabateeni din deserturile de 
dincolo de Palestina, de egipteni care au introdus cultul zeului Sarapis.55 
Fenicienii fuseseră cândva o mare forță la Puteoli, însă în 174 d.Hr. au 
traversat o perioadă de criză, când au hotărât să le scrie edililor din Tir 
cerându-le să le plătească imensa chirie pe care o datorau pentru birourile 
si magaziile lor, spaţii care, spuneau ei, erau mai mari decât cele acordate 
negustorilor de alte natii: 


Înainte vreme tirienii care locuiesc la Puteoli reușeau să-l susțină si să-l apere 
singuri; erau multi și bogaţi. Dar acum am mai rămas foarte puţini și avem 
multe datorii și cheltuieli pentru sacrificiile închinate zeilor poporului nostru, 
cărora le-am construit temple aici; și nu avem suficiente resurse ca să plătim 
chiria pentru corăbiile noastre care stationeazá în port, anume suma de 100 000 
de denari pe an.56 


Negustorii care „făceau comerț în Alexandria, în Asia si în Siria“ au 
construit un templu si în cinstea lui Jupiter, a Iunonei si a Minervei.57 
Au fost ridicate, de asemenea, edificii publice luxoase, pe cheltuiala celor 
mai bogate familii din cetate. Puteoli era, probabil, orașul din Campania 
în care (deşi nu-l numește) Petroniu, scriitor de la curtea lui Nero, și-a 
plasat acțiunea scandalosului său roman Satyricon. Unul dintre perso- 
najele principale, Trimalchio, este un libert care a făcut avere pe mare, 
apoi a pierdut-o („Neptun mi-a înghiţit 30 ooo ooo de sesterti într-o sin- 
gură zi“), apoi a luat-o din nou de la capăt, ajungând până la urmă să 
renunțe la comerț, de bogat ce ajunsese — cu o avere ce număra multe 
milioane de sesterți.58 

Chiar dacă nu stim sigur dacă la Puteoli au existat cu adevărat liberti 
care să fi avut atât de mare succes precum personajul de roman Trimal- 
chio, există dovezi clare care ne arată că libertii jucau un rol foarte 
important în afacerile din port. De exemplu, un număr impresionant de 
tăblițe de ceară descoperite la Pompeii contin mărturii despre afacerile 
familiei Sulpicii, bancheri din Puteoli; 127 de documente ni s-au păstrat, 
majoritatea datând din perioada 35 d.Hr.-55 d.Hr5 Unul dintre docu- 
mente este un împrumut de o mie de denari acordat lui Menelaus, un 
grec născut liber, din Caria (în Asia Mică), de către sclavul Primus, agent 
al negustorului Publius Attius Severus. Numele lui Severus mai apare 
$i în cu totul alt loc: stantat pe niște amfore care conțineau sos de peste 
exportat din Peninsula Iberică spre Roma. Menelaus deținea propria 
corabie pentru mărfuri, iar împrumutul era, probabil, un avans plătit 

pentru transportul unui lot de garum de la Puteoli la Roma.® Toate aces- 
tea arată cât de bine era integrat portul Puteoli în vasta lume meditera- 
neeană — patrie pentru un căpitan de corabie grec, care întreținea legături 
strânse cu un foarte bogat negustor roman de sos de pește spaniol. Pre- 
zenta unui sclav care, departe de orașul său natal, Roma, isi desfășura 
activitatea în calitate de agent de încredere al lui Severus nu era deloc 
neobișnuită. Bancherii greci din perioada de înflorire a Atenei se fami- 
liarizaseră cu unele dintre practicile și tehnicile bancare adoptate la 
Puteoli. Un lucru inedit e modul în care acele operaţiuni ajunseseră 
acum să fie folosite pe tot cuprinsul Mediteranei, de la fabricile de garum 
din Spania si până-n Egipt. Creditele nu reprezentau doar un împrumut 
în monedă forte sau în produse de bază: cuvântul „credit“ (însemnând 
în limba latină „el crede“) implică si noțiunea de încredere. Colaborarea 
si încrederea erau mult mai ușor de obținut si mult mai eficiente în epoca 
păcii romane. 

Cu ajutorul cerealelor și-a obținut Puteoli, de fapt, bunăstarea; estimă- 
rile arată cá, la acea vreme, prin port treceau cam 100 000 de tone de 
grâne anual.9! Lucrul cu cerealele însemna o grămadă de sarcini pentru 
sclavi si pentru muncitorii plătiţi: fie cá grânele erau încărcate în saci sau 
vărsate în diverse recipiente, ele trebuiau descărcate în porturile din 
Italia unde soseau și apoi încărcate la loc pe corăbii sau barje mai mici 
cu care erau transportate la Roma. Mai întâi erau verificate din punct de 
vedere calitativ și, desigur, impozitate. Trebuiau depozitate fie în porturi, 
fie chiar la Roma, iar depozitarea cerealelor nu era o operațiune simplă, 
fiindcă acestea trebuiau protejate de mucegaiul periculos, de insecte și 
de șoareci, ceea ce înseamnă că trebuiau aerisite şi păstrate la tempera- 
tura potrivită.52 Negustorii de cereale inchiriau diverse încăperi din 
depozitele de mărfuri, dintre care multe erau imense: grânarul Horrea 
Galbana, de la Roma, avea mai bine de 140 de încăperi la parter, iar 
grânarul Grandi Horrea, de la Ostia (pe coastă), oferea la parter 60 de 
incáperi.9? Poziţia portului Puteoli era foarte avantajoasă si pentru aceia 
care căutau o piață de desfacere pentru produsele de lux din Orient, pre- 
cum mărfurile indiene aduse prin Alexandria, fiindcă pe acolo se ajungea 
la reședințele de vară ale aristocrației senatoriale — la Baiae, Hercula- 
neum și Stabiae; Puteoli se afla aproape de Napoli — la acea vreme, încă, 
un oraș prosper — și de orașele mai mici din jurul acestuia, precum Pompeii. 

Ostia, aflată la gurile Tibrului, a preluat treptat conducerea, devenind, 
în locul oraşului Puteoli, principalul port de escală pentru corăbiile care 
transportau mărfurile destinate Romei. Portul a fost întemeiat cândva 
prin secolul al V-lea î.Hr., când Roma și Veii se luptau pentru a obține 

controlul asupra salinelor de la gurile Tibrului, însă Ostia a rămas multă 
vreme un loc nu cu mult mai mare decât o radă dintr-un estuar. În timpul 
domniei lui Augustus și a lui Tiberius s-au desfășurat multe programe 
de construcții, însă abia în timpul lui Claudius s-au făcut eforturi mari 
pentru a oferi facilități portuare aproape de Roma, iar în anul 42 d.Hr., 
la doar trei kilometri nord de Tibru, a început construirea unui nou port, 
cunoscut sub numele simplu de Portus. Scopul era nu atât surclasarea 
portului Puteoli, cât asigurarea accesului Romei în condiţii bune la 
proviziile de cereale. Din păcate, digurile și cheiurile lui Claudius s-au 
dovedit a fi prost făcute și nefolositoare: în 62 d.Hr., 200 de corăbii din 
port au fost distruse de o furtună neașteptată. După un secol, împăratul 
Traian a consolidat Portusul din Ostia construind un port hexagonal 
mult mai sigur si mai impresionant în interiorul portului lui Claudius. 
În timpul succesorului său, Hadrian, au fost refăcute și modernizate și 
multe zone întinse în care se aflau depozite si prăvălii. Ostia era plină de 
blocuri de cărămidă, cu locuinţe pe mai multe etaje — pe la începutul 
secolului al IV-lea, avea deja un aer burghez, iar multi dintre imigranții 
mai săraci care ajunseseră în port au fost nevoiți să plece către Roma, 
unde se găseau locuințe mai ieftine.64 


V 


DUPÁ CE OCTAVIAN A PRELUAT PUTEREA, toate tármurile Mediteranei 
si toate insulele erau deja sub stápánire romaná sau in sfera de influentá 
romană: Mediterana devenise, într-adevăr, mare nostrum.® Victoria lui 
Octavian a fost inceputul unei lungi si impresionante perioade (mai bine 
de 200 de ani) de pace in Mediterana. Desigur, au mai existat scurte 
perioade de tulburári pricinuite de pirati, de exemplu in vestul indepártat 
al Africii de Nord, unde piratii mauri aveau spatiu de actiune, fiindcá 
era o zoná in care autoritatea romaná era destul de slabá: in 171—172 d.Hr. 
pirații mauri au atacat Spania si Africa, iar împăratul, Marcus Aurelius, 
a mărit flota pentru ca aceasta să poată tind piept pericolelor. Însă in 
general, când forțele navale romane s-au angajat in război, au făcut-o 
departe de Mediterana, fiindcă aveau flote mari si puternice chiar si în 
Britania si de-a lungul Rinului si al Dunării, unde încercau să-i tind la 
distanţă pe năvălitorii germanici. Nici măcar instabilitatea din inima 
imperiului nu a tulburat prea mult pacea Mediteranei. În agitatul „an 
al celor patru împărați“, 68-69 d.Hr., anul de după sinuciderea lui Nero, 
împăratul Otho a recrutat mii de marinari care urmau să stăvilească 

pericolul adus de rivalul și posibilul său înlocuitor, Vitellius. Otho se baza 
pe sprijinul a două corăbii militare italiene, cu bazele la Ravenna si la 
Misenum, foarte aproape de Puteoli. Cel care a obținut victoria finală în 
69, Vespasian, a folosit si el forța navală romană, însă cu totul altfel: de 
la baza sa din Egipt, mai întâi a blocat şi interceptat fluxul de cereale 
către Roma, iar apoi, când s-a apropiat el însuși de Roma, a împărțit, cu 
generozitate, proviziile de hrană Poporului Roman, subminându-l astfel 
complet pe Vitellius.5 Mai târziu, împărații au folosit flotele militare ori 
de câte ori armatele romane au trebuit transportate, de exemplu în Africa, 
pentru a înăbuși diverse revolte locale. Traian a trimis flote în Cirenaica, 
Egipt si Siria pentru a curma o mare revoltă evreiască in 115—116.57 Mari- 
narii erau uneori nevoiți să lupte pe uscat după ce ajungeau în locurile 
spre care porniseră, însă marile bătălii navale de felul celor din Războa- 
iele Punice ajunseseră la acea vreme doar subiecte pentru literatură, si 
nicidecum evenimente în care marinarii se puteau aștepta oricând să 
fie implicaţi. 

Nu e deloc surprinzător că flota militară romană a primit mult mai 
puţină atenţie decât cea greacă sau decât neobositul, necrutátorul brat 
al statului — armata romană. Ipoteza general acceptată astăzi este că de 
fapt flota militară romană n-a avut prea multe de făcut în epoca vestitei 
pax romana. Serviciul în flota militară nu era cotat atât de bine precum 
cel în slujba armatei. În secolul al II-lea, de exemplu, un soldat legionar 
s-a transferat, la cererea lui, în flota militară; fusese pedepsit pentru 
comportament inacceptabil.5 Si totuși, pentru multi soldati serviciul in 
cadrul flotei militare era o mândrie. Dintr-un papirus egiptean de la 
începutul secolului al II-lea d.Hr. aflăm că un anume Sempronius a fost 
mâhnit să audă că fiul său Gaius fusese convins să nu se înroleze în flota 
militară, asa cum avea în intenție: „Vezi să nu te lași până la urmă 
convins, fiindcă altfel n-o să te mai numesti fiul meu... Ai face bine să 
intri într-un serviciu onorabil.“ Dar recrutarea în flota militară avea 
consecințe sociale importante. Marinarii din Mediterana călătoreau pe 
tot cuprinsul lumii romane, inclusiv oameni din regiuni continentale 
precum Panonia (pe cursul Dunării); foarte multi dintre aceştia erau 
greci (lucru deloc surprinzător) și egipteni — nu doar greci stabiliți în 
Egipt, ci si oameni născuţi acolo, din părinţi egipteni. Toti aceşti naviga- 
tori au adus cu ei si propriii zei, iar Sarapis era venerat de multi marinari 
din flota militară romană, fie că aceștia erau sau nu de origine egipteană: 
„Sarapis e stăpânul mărilor și îi călăuzește atât pe negustori, cât si pe 
soldaţi.“70 Amestecul de zei era ceva foarte obișnuit în lumea romană. 
Dar existau deja si presiuni într-o cu totul altă direcţie. Intrând într-un 

serviciu în care latina era limba conducătorilor, recrutii au căutat să se 
latinizeze şi să se romanizeze, luându-și chiar şi nume romane: 


Apion îl salută pe Epimachos, tatăl și stăpânul lui. Înainte de toate, mă rog să fii 
sănătos și să-ți meargă bine tot timpul, ducánd-o bine alături de sora mea, de fiica 
ei și de fratele meu. Aduc mulțumiri Stăpânului Sarapis pentru că m-a salvat o 
dată când am fost in mare pericol pe mare... Îți trimit un mic portret al meu făcut 
de Eukremon. Numele meu este acum Antonius Maximus.” 


Câţiva ani mai târziu, acest soldat s-a căsătorit și a avut trei copii, doi cu 
nume roman și unul cu nume grecesc; în acel moment, lui „Antonius 
Maximus“ nu prea îi mai păsa de Sarapis, fiindcă se ruga pentru sănăta- 
tea şi bunăstarea surorii lui la „zeii de aici“.72 

Flota militară romană a avut mai puţin prestigiu fiindcă era mai 
degrabă o forță de poliție decât o forță de luptă. Existenţa ei garanta 
siguranţa rutelor maritime civile, cu toate că pentru corăbiile comerciale 
nu erau trimise escorte militare — în parte pentru că acestea erau admi- 
nistrate de persoane private, în parte pentru că arareori era nevoie de 
asemenea măsuri. Prezenţa discretă a unor flote la Misenum (aproape 
de Napoli), la Ravenna si într-o serie de aşezări de coastă precum Forum 
Iulii (Fréjus) — în Provența — era suficientă pentru a garanta securitatea 
acelor zone. Cartagina, reconstruită în 29 d.Hr. pe post de centru de 
comerț și administrație cunoscut sub numele oficial Colonia Iulia Concor- 
dia Carthago, nu era folosită de flota militară, deşi devenise principalul 
oras roman din Africa de Nord (surclasând Alexandria). Totuși, exista 
o prezență navală romană în Cezareea, către vest, fiindcă dincolo de 
această provincie se găsea Mauritania, o regiune adeseori turbulenta.”4 
Asta însemna pax romana pentru Mediterana: nu era atât un proces 
activ prin care rivalii erau distruși, iar învingătorii igi instaurau pacea — 
„au distrus totul și au numit asta pace“, după cum afirma ironic Tacit 
despre armatele romane din nordul Europei —, cât o prezență benefică. 
Roma a fost mereu foarte conștientă — cel putin până pe la mijlocul 
secolului al III-lea — că avea nevoie ca flota să fie menţinută în stare 
foarte bună de funcționare. Corăbiile erau, în majoritate, traditionalele 
cvadrireme și cvincvireme de la sfârşitul lumii clasice; nu avem dovezi 
că, până în perioada bizantină, s-ar fi petrecut vreo înnoire semnificativă 
în domeniul construcției de corăbii, asa încât flotele militare romane s-au 
confruntat mereu cu problemele obișnuite ale ambarcatiunilor cu copastie 
mică, ce nu măsurau, în general, mai mult de patru metri deasupra apei: 
nu făceau fata pe mările învolburate si nu puteau călători pe timp de 
iarnă.” Flota avea de asemenea drept sarcină să escorteze oficialitățile 

atunci când călătoreau prin imperiu, însă (spre deosebire de corăbiile 
medievale) aceste galere nu erau folosite și pe post de corăbii comerciale, 
în parte din pricina aspectului lor si în parte fiindcă împăratul nu dorea 
să fie confundat cu un negustor de rând. 

Ideea de a transforma Misenum si Ravenna în principalele două centre 
de comandă isi are originea în vremea lui Augustus.” Misenum era postul 
de control pentru operaţiunile din vestul Mediteranei, dar influența lui 
se întindea mult mai departe către est. După ce corăbiile cu cereale din 
Egipt ajungeau la Puteoli, deci în portul vecin, Misenum veghea la toate 
mişcările de pe acea rută maritimă. Un lac de pe continent, dincolo de 
Misenum, a fost dragat si legat de zona de coastă, pentru ca flota să aibă 
un port interior sigur; si imediat în jurul portului au apărut multe vile 
ale romanilor bogaţi; Tiberius însuși și-a petrecut câteva din ultimele 
zile de viaţă acolo.” Pe de altă parte, de la Ravenna erau trimise si flote 
care să supravegheze coasta dalmată, zonă folosită dintotdeauna de pirați 
şi tâlhari drept ascunzătoare; tot în sarcina acelor flote cădea și suprave- 
gherea Mării Egee. Ravenna era înconjurată de lagune (actuala linie de 
țărm se află la câţiva kilometri distanță de cea din vechime) și de aceea 
nu era tocmai locul potrivit pentru un port, așa încât portul orașului a 
fost construit cam la trei kilometri distanţă, într-un loc numit, simplu, 
Classis, adică „Flota“; Classis era legat de Ravenna printr-un canal. Acest 
port este înfățișat în mozaicurile de la Ravenna din secolul al VI-lea, ceea 
ce dovedește că şi-a păstrat vreme îndelungată prestigiul și importanța; 
tot ce a mai supraviețuit astăzi din gloria portului Classis este biserica 
Sant’ Apollinare in Classe, datând tot din secolul al VI-lea și decorată 
cu multe asemenea mozaicuri.’® Abilitatea cu care au reușit romanii să 
supravegheze neobosit întreaga Mediterană, mai ales din posturile de co- 
manda aflate în Marea Tireniană si în nordul Adriaticii, este impresionantă. 

Cel mai probabil, un negustor din secolul al II-lea se va fi întrebat 
dacă exista ceva care ar fi putut zdruncina unitatea Mediteranei. Avea 
unitate politică, sub conducerea Romei; unitate economică, ceea ce le per- 
mitea comercianților să călătorească încoloşi-ncoace prin toată Mediterana 
fără nici un fel de piedici; unitate culturală, dominată de cultura elenis- 
tică, fie de expresie latină, fie de expresie grecească; în multe privințe, si 
o unitate religioasă, sau mai degrabă unitate în diversitate, căci popoarele 
din Mediterana își împrumutau zeii unele de la altele, cu excepția evreilor 
şi a creştinilor. Stăpânirea unică asupra acelei mare nostrum a asigurat 
libertatea de mișcare și a făcut ca în Mediterana să apară un amestec 
de culturi nemaivăzut niciodată până atunci şi nici de atunci încoace. 


9 


Credinte vechi si noi 
1 d.Hr.—450 d.Hr. 


CA ÎN ORICE ORAS-PORT din lumea romană, si populația din Ostia era 
foarte amestecată. În 1961, în timpul lucrărilor la un drum care urma să 
lege Roma de noua ei poartă către lume — aeroportul Fiumicino —, arheo- 
logii au făcut, la periferia portului Ostia, o descoperire extraordinară: 
sinagoga din Ostia, cea mai veche clădire de sinagogă care a supraviețuit 
în Europa. Cea mai timpurie parte a construcției datează din secolul I 
d.Hr., însă clădirea a fost restaurată sau reconstruită partial în secolul al 
IV-lea. A fost folosită fără întrerupere pentru rugăciunile evreiești vreme 
de cel putin 300 de ani. O inscripție din secolul al II-lea amintește de 
chivotul ce fusese construit pentru păstrarea sulurilor ce conțineau Legea, 
pe cheltuiala unui anume Mindis Faustos; inscripţia este, în principal, 
în limba greacă, cu câteva cuvinte latinești, căci evreii de la Roma, care 
intretineau legături strânse cu Orientul, au continuat să folosească greaca 
drept limbă de fiecare zi. Clădirea sinagogii şi anexele ei se întind pe 856 
de metri pătrați şi toate indiciile ne conduc către concluzia că aceasta era 
cea mai mare sinagogă a comunității prospere de sute de evrei care locuia 
în oraș. Pe lângă sinagogă, în secolul al IV-lea în incinta complexului se 
mai găseau si un cuptor, probabil pentru coacerea pâinii nedospite pentru 
Paștele evreiesc, si o baie rituală. Mai existau acolo si încăperi laterale, 
folosite probabil pentru şcoală și pentru întrunirile consiliului evreiesc 
si ale tribunalului rabinic. O arhitravă sculptată înfățișa marele sfesnic 
care se aflase în Templu, cornul de berbec în care se sufla de Anul Nou și 
simbolurile Sărbătorii Corturilor, lămâiul și ramura de finic împodobită.! 
Însă iudaismul nu era singura religie răsăriteană care avea multi adepti 
la Ostia. Un mic templu de cărămidă din altă zonă a orașului a fost iden- 
tificat drept un sanctuar al zeului Sarapis. În incinta lui se găsea o curte 
pavată cu un mozaic în alb şi negru înfățișând scene de pe Nil. Multe inscrip- 
tii fac referire la cultul zeiței Isis; mai existau și numeroase sanctuare 


248 A DOUA MEDITERANĂ, 1000 f.HR.—600 D.HR. 


g 
oe Jj ^ 


Hipona * The 


100 200 300 400 mile 
1 1 1 1 


200 400 600 km 


ale lui Mithra, zeu care avea mare trecere in randul armatei romane; se 
spune că, în timpul extazelor lor dezlántuite, adepţii zeitei-mamá Cybele, 
care era venerata si la Ostia, se castrau singuri.” 

Purtate de-a lungul rutelor comerciale, străvechile sisteme de credință 
au fost mutate în Italia si în alte ţinuturi din Iudeea sau de pe cursul 
Nilului și au fost preschimbate prin contactul cu cultura elenistică din 
estul Mediteranei. Uneori oamenii au călătorit pe tot întinsul Mediteranei 
ducând cu ei o credință nouă mai degrabă decât una veche. Pavel din 
Tars s-a lovit de multe greutăţi în drumul său către Roma si în aceeași ce- 
tate se crease un fel de linie de succesiune care ducea înapoi în timp 
până la un alt călător din Orient, frate întru credință cu Pavel: Simon 

Petru. În decursul călătoriilor sale în Siria, Asia Mică, Grecia si Italia, 
Pavel a predicat despre un om care era aclamat de multimi drept Mesia 
al evreilor, dar care de fapt era insusi Dumnezeu intrupat. Astfel, in 
Mediterana fuseseră deja sădite semințele unei mari revoluţii religioase, 
seminţe care apoi au crescut încet, dar sigur. 


II 


CELE DOUĂ SCHIMBĂRI MAJORE ale Mediteranei din perioada târzie a 
Imperiului Roman s-au produs în urma invaziilor germanice și în urma 

adoptării creștinismului drept religie oficială a împăraţilor romani. Cresti- 
narea s-a petrecut încet, cu puternice opoziții din partea păgânilor și a 
evreilor. Cultele orientale s-au răspândit foarte uşor pe tot cuprinsul 
Mediteranei, însă nici iudaismul, nici creștinismul nu puteau fi comparate 
cu cultele păgâne, după cum foarte bine știau și romanii. Evreii și creştinii 
erau văzuți ca „atei“, în sensul că negau vehement tocmai existența zeilor 
păgâni. Refuzau să-i închine sacrificii împăratului zeificat. Şi totuși, pe 
măsură ce au dobândit tot mai multă putere în Mediterana, romanii au 
avut grijă să-i trateze pe evrei ca pe o excepție; evreii acceptau să-i închine 
sacrificii Dumnezeului lor în cinstea împăratului si se ştia despre ei că 
aveau, prin urmare, un fel cu totul aparte de a-și dovedi loialitatea. Toti 
ceilalți supuși erau obligaţi să-i aducă sacrificiile cerute împăratului zeifi- 
cat, iar refuzul creştinilor de a face asta i-a aruncat în afara legii și i-a 
expus la riscul morţii violente în amfiteatru. Predicánd cu înfocare cuván- 
tul lui Hristos dincolo de comunitatea evreiască, Sfântul Apostol Pavel 
şi urmașii lui creaseră o comunitate din ce în ce mai numeroasă de creștini 
pe care romanii nu-i mai puteau considera o simplă ramură a poporului 
evreu. Acești creștini nu mai respectau nici obiceiurile evreiești: acum 
inima trebuia circumcisá, nu trupul, iar a nu mânca porc ajunsese să 
însemne a nu te comporta ca un porc. Persecutiile în sine i-au întărit pe 
creştini şi mai mult: i-au transformat în martiri pe cei ucişi de romani 
şi, lepădând ideea evreiască potrivit căreia osemintele morţilor erau necu- 
rate, au început să venereze moaștele martirilor. În viziunea câtorva cre- 
dinciosi entuziaști, chiar si suferințele acelor martiri erau de fapt o 
închipuire, fiindcă de fapt Hristos îi întărea și îi făcea să nu mai simtă 
durerea provocată de colții leilor fiorosi, în vreme ce alții găseau bucurie 
în durere si în suferință, fiindcă astfel dovedeau cá în sfârșit cágtigaserá 
mila lui Hristos si răsplata vieții vesnice.? 

Cu toate că, în general, evreilor li se garanta dreptul de a-și practica 
religia, politica romană nu era consecventă. De exemplu, drept pedeapsă 
pentru o înșelăciune comisă la Roma de patru escroci care susțineau că 
adunaseră bani pentru Templu, împăratul Tiberius alungase deja 4 000 
de evrei romani in Sardinia, regiune în care erau aruncaţi de obicei exi- 
latii. Una dintre victimele acestor escroci era soția unui senator, care (ca 
în multe alte cazuri) simpatiza cu iudaismul. Claudius a fost de acord 
să le redea evreilor de la Alexandria drepturile cetățenești pe care le pier- 
duseră în vremea împăratului nebun Gaius Caligula, însă nu s-au păstrat 
dovezi că într-adevăr comunităţile evreiești din diaspora formaseră o 
opoziție unită fata de cei care dețineau puterea; tulburările si revoltele 
de pe străzile Alexandriei erau rezultatul neînțelegerilor care se instala- 

seră de mult între evrei si greci, nu al politicii guvernamentale, care, in 
opinia grecilor, îi favoriza mult prea mult pe evrei. Totuși, presiunile la 
care au fost supuși evreii din Palestina au dus la răspândirea — forțată 
sau de bunăvoie — a evreilor pe tot cuprinsul Mediteranei. Din perspectiva 
istoriei mediteraneene, importanța momentului în care împăratul Titus 
a distrus Marele Templu în anul 7o d.Hr. și a celui în care Hadrian a dis- 
trus întreg Ierusalimul în 131 d.Hr. constă în chiar simplul cuvânt „dias- 
pora“. E foarte puţin probabil, după cum a arătat și istoricul evreu Flavius 
Iosephus, ca romanii să fi avut în intenție să distrugă Templul evreilor 
atunci când au înăbușit revolta evreiască din anul 70; însă, odată ce 
lăcașul de cult a fost ars din temelii si jefuit, noul împărat, Vespasian, si 
fiul sáu Titus și-au dat imediat seama de avantajul politic pe care li l-ar fi 
adus o ceremonie triumfală în timpul căreia puteau etala comorile luate 
drept pradă din Templu; asa că Titus a putut comemora apoi această 
procesiune pe faimoasele reliefuri dinăuntrul Arcului lui Titus, monument 
care poate fi încă văzut la capătul dinspre apus al Forului Roman.‘ Foarte 
mulți sclavi evrei au fost deportați în Italia și dincolo de ea. 

Lucrul neobișnuit a fost că Roma nu le-a permis evreilor să-și reia 
ritualurile sacrificiale la Ierusalim. Distrugerea Templului nu însemna 
şi distrugerea completă a imensului sanctuar și a curților lui împodobite 
cu colonade (mare parte din zidurile de împrejmuire au supraviețuit până 
astăzi). În urma unor reparaţii însemnate, restaurarea cultului ar fi putut 
începe. Bunul și bătrânul împărat Nerva (mort în 98) s-a învoit să-i scu- 
tească pe evrei de o taxă specială care le fusese impusă după Războiul 
Iudaic si se părea că restaurarea cultului nu era departe.5 Dar succesorul 
său, împăratul-soldat Traian, a adoptat o politică dură, iar la sfârşitul 
domniei lui a înăbușit necruţător revoltele evreiești din Siria, Egipt si 
Cirenaica (115—116): când evreii s-au risipit prin toată Mediterana, tensiu- 
nile care înainte nu depășeau Palestina și Alexandria s-au extins mult 
dincolo de acele regiuni. Se pare că în Palestina era destul de liniște în 
timpul acestor revolte. Succesorul lui Traian, Hadrian, a găsit o soluţie 
intransigentá: a reconstruit Ierusalimul ca pe un oraș închinat lui Jupiter 
Capitolinus, sub numele de Aelia Capitolina, iar bărbaţilor circumcisi nu 
le-a mai dat voie să intre în oraș. Hadrian pornise cu furie asuprirea evreilor 
şi a Dumnezeului lui Israel, în total dezacord cu respectul pe care, în mod 
tradițional, romanii îl acordau altor religii. Revolta care a urmat în Pa- 
lestina în 132-136 a fost curajoasă, însă fără nici o speranţă de izbândă; 
succeselor pe termen scurt, inclusiv reclădirea Ierusalimului și poate chiar 
şi restaurarea riturilor sacrificiale, le-au pus capăt până la urmă o imensă 
înfrângere şi cruntele masacre făcute de armatele lui Hadrian, în care 
şi-au pierdut viata nu mai putin de 600 ooo de evrei€ Încă o dată, aceste 

evenimente au avut un impact cu mult mai mare in Mediterana: foarte 
multi evrei au fost împrăștiați spre apus, ca sclavi sau ca fugari; cu sigu- 
rantá, în Spania secolului următor trăiau deja multi evrei.” Efectele în- 
frângerii de la Ierusalim n-au fost doar politice si demografice. Iudaismul 
isi preschimba deja înfățișarea spre sfârşitul epocii Templului, când secte 
precum cea a fariseilor au contestat autoritatea vechii preotimi de la 
Templu. Pierderea Templului a împins si mai departe toate aceste transfor- 
mări, initiate si supravegheate de rabini, care erau mai degrabă învățați 
laici decât preoţi de la Templu; iar sinagoga, care în sine nu era o noutate, 
a devenit centrul studiilor și rugăciunilor evreiești. 

Persecutarea creştinilor cunoscuse de asemenea mai multe valuri. În 
secolul I d.Hr., Nero dăduse vina pe creștini pentru focul devastator care, 
de fapt, i-a dat ocazia să reconstruiască mari părți din Roma poleindu-le 
aur si măreție. La mijlocul secolului al III-lea împărații au reînceput 
persecutare creştinilor în tot imperiul. Împăratul Decius a fost cinstit în 
portul Cosa din Toscana drept restitutor sacrorum, „restauratorul lucru- 
rilor sacre“, probabil o referire la frenetica lui vânătoare de creștini. O mo- 
dalitate de a scăpa de persecuție era, pentru creștini, să facă compromisuri 
de fațadă, veneránd în public zeii romani, dar păstrându-și credința în 
spatele ușilor închise. Dezacordul față de această soluție si, chiar mai 
grav, contestarea legitimitátii ordinelor preoțești ale celor care „înmâ- 
naseră“ (donaverunt) scripturile autorităților romane au dus la acuzaţii 
dure si la schisme: Biserica Donatistă, activă în Africa în secolul al IV-lea, 
s-a proclamat, în fata împăciuitorilor, deținătoarea unică a adevăratei 
credințe. O altă cale de ieșire din dilema în care îi aruncaseră autoritățile 
romane a fost pentru creştini să se prefacă a fi evrei: „sinagogă sâmbăta, 
biserică duminica“, o poziție condamnată în câteva predici antievreiești 
durerostite la Antiohia in anii 390. La acea vreme, desigur, creștinii deja 
izbândiseră, însă pe tot cuprinsul Mediteranei granițele dintre creștinism 
si iudaism erau mult mai putin limpezi pentru observatorii din afară 
(inclusiv pentru multi evrei si creștini) decât vor să ne lase să înțelegem 
profeţii furiosi ai religiei creștine oficiale*, precum Sfântul Ciprian. 


* Aici si în toate locurile unde autorul folosește, în original, cuvântul Orthodox / 
Orthodoxy în sintagme precum Orthodox Christianity, Orthodox Church, Orthodox belief, 
(proto-)Orthodox | non-Orthodox factions etc. am ales să nu traducem acest cuvânt prin 
románescul „ortodox“, ci prin echivalentele lui (religia creștină oficială, biserica creștină 
oficială, credinţa oficialá/dreapta-credintá, sectele (proto-)crestine oficiale/sectele pseudo- 
creștine sau eretice etc.) pentru a evita confuzia cu sensul pe care îl deţine astăzi cuvân- 
tul: Biserica Ortodoxă — cunoscută și ca Biserica Ortodoxă Răsăriteană sau Biserica 
Greco-Ortodoxá (a cărei prezență este dominantă în zonele care s-au aflat în spaţiul cul- 
tural al imperiilor bizantin si rus) — prin opoziție cu alte multe biserici creștine care isi 
consideră, și ele, propriile învățături ca fiind drepte sau chiar singurele drepte. (N. tr.) 

Înfierarea iudaismului s-a născut dintr-un sentiment al permanentei 
competiţii acerbe cu această religie, şi nu dintr-o dorință de a-i răpune 
pe cei care se aflau deja la pământ. Nici una din cele două tabere n-a ară- 
tat îndurare. Si totuși, publicul larg nu era prea interesat de punctele 
subtile din doctrină, ci era atras mai degrabă de codurile etice şi de aspira- 
tiile religioase ale celor două religii, care, de fapt, nu erau foarte diferite — 
iubirea față de aproape, speranța că Dumnezeu iti va oferi răsplata măcar 
în viata de apoi, dacă nu pe lumea asta. Multi evrei erau probabil destul 
de liberali când venea vorba să respecte si să pună în practică legile reli- 
giei lor, legi care încă erau modificate şi îmbunătăţite până în cele mai 
mici detalii în academiile din Babilonia, iar acest lucru a făcut ca oamenii 
să se poată mișca cu mult mai multă ușurință între diversele religii si secte. 

Într-o relatare despre viata si procesul martirului creştin Pionius, 
care a murit la Smirna în timpul persecuțiilor ordonate de împăratul 
Decius, apar multe referiri la „grecii, evreii si femeile“ care au format o 
mulțime ostilă în piețele publice din Smirna atunci când el a fost arestat; 
Pionius a refuzat să ia parte la cultul păgân într-o perioadă în care si 
evreii, și păgânii își ţineau sărbătorile (probabil sărbătoarea evreiască 
Purim si Dionisiile păgâne — ambele, sărbători în timpul cărora beţia 
era mai mult decât permisă). La asemenea ocazii, sărbătorile evreilor se 
contopeau pe nesimţite cu cele ale păgânilor, oricât de multe interdicții 
rabinice existau? La Smirna și in alte locuri trăiau comunităţi evreiești 
mari si respectate care atrágeau multi acoliti si convertiți, ca și „oameni 
cu frica lui Dumnezeu“ care urmau riturile evreiești fără să se conver- 
tească, astfel încât populația evreiască era, din punct de vedere etnic, 
destul de amestecată.10 

Pentru multi creștini, la fel de supărătoare ca succesul evreilor era 
şi prezența creştinilor eretici. Desigur, cei pe care unii îi considerau eretici 
erau considerati de alţii creștini. Si totuși, probabil că existau, într-adevăr, 
şi mişcări foarte radicale. Lângă crucea pe care era răstignit Pionius era 
o alta pe care se afla un adept al sectei marcionitilor, o mișcare de origine 
creştină care susținea că Dumnezeul evreilor era de fapt Satana si care 
nu recunoștea Biblia ebraică.!! În ciuda tuturor neînțelegerilor cu evreii, 
majoritatea creştinilor acceptau Biblia ebraică si nu căutau să aducă 
modificări textului; fiindcă găsiseră în ea profeţii despre venirea lui 
Hristos, o pretuiau mult, însă o citeau și o interpretau altfel decât evreii. 
Pentru Sfântul Augustin (mort în 430), evreii erau păstrătorii cărților 
sfinte, având rolul de servitori cărora li se poruncise să se îngrijească de 
proprietatea stăpânilor lor, în ciuda faptului că, de fapt, nu înțelegeau 
prea bine ce anume aveau în grijă. 

Evreii si creștinii s-au întâlnit si pe întinsul Mării Mediterane. Foarte 
mulți evrei erau proprietari de corăbii. Printre porturile în care ajungeau 
adesea evreii se număra si Gaza. Însă printre rabini existau controverse 
dacă evreii din Gaza puteau sau nu să ia parte la marele târg local orga- 
nizat în cinstea unui zeu grec — controverse care, încă o dată, ne arată cât 
de firave erau uneori granițele între comunitățile evreiești și cele creștine 
la sfârşitul lumii elenistice și romane.!? Si totuși, unii marinari evrei au 
fost foarte scrupulosi în a respecta aceste granite. În 404 un episcop din 
Asia Mică a plecat pe mare din Alexandria, unde evreii aveau propria 
breaslă de navicularii, deţinând destul de multe corăbii cu care-și făceau 
treaba. Căpitanul corabiei pe care s-a îmbarcat episcopul era Amarantus, 
el și echipajul lui fiind evrei, pe care episcopul îi cam lua în râs; dar în- 
tr-o vineri, după lăsarea întunericului, când căpitanul a lăsat corabia să 
plutească în derivă, episcopul s-a temut mult pentru viata lui. Era ajunul 
Sabatului, seară în care, după câte spunea căpitanul, n-avea voie să navi- 
gheze decât dacă pasagerii ar fi fost în pericol de moarte. Într-un asemenea 
caz, toate legile evreiești s-ar fi anulat. Toate informaţiile care s-au păstrat 
despre corabia aceea ne fac să ne întrebăm cum de, până la urmă, a ajuns 
cu bine la destinaţie: i se rupsese tachelajul, așa încât pânzele nu mai 
puteau fi desfăcute si ridicate, iar căpitanul vânduse ancora de rezervă. 
În aceeași perioadă, discuţiile dintre rabini consemnate în Talmud arată 
că pentru evrei devenise ceva foarte obișnuit să străbată Marea cea Mare. 
Pe lângă dezbaterile pe marginea chestiunilor de drept comercial, rabinii 
mai aveau de stabilit si dacă era sau nu legal ca evreii să călătorească 
pe mare în ziua Sabatului și care erau acțiunile permise în ziua odihnei 
(de exemplu, colectarea apei sau plimbarea pe puntea corabiei).14 


III 


SE CREDE ÎNDEOBȘTE că împăratul Constantin s-a convertit la creștinism 
după victoria pe care a obținut-o în fata rivalului sáu Maxentiu în bătălia 
de la Podul Milvius (chiar la porțile Romei), în octombrie 312; după această 
victorie, i-a mai luat încă treisprezece ani până să se proclame unicul 
stăpân al Imperiului Roman. De fapt, a fost botezat abia pe patul de 
moarte, în 337, însă prin Edictul de la Milano, din 313, a ridicat interdicția 
practicării religiei creştine, iar Noua Romă, pe care împăratul a asezat-o 
la Constantinopol, avea să devină un oraș creștin, nepângărit cu temple 
păgâne. Constantin (desi nu era teolog) a condus si a mediat lucrările unui 

tensionat Conciliu bisericesc la Niceea, în 325, conciliu care a încercat 
să transeze problemele teologice foarte dificile legate de natura Treimii; 
rezultatul a fost o mare schismă în sânul Bisericii, care era deja, oricum, 
dezbinată, cu toate că, începând din acel moment, Crezul de la Niceea a 
devenit baza creștinismului ca religie oficială. Împăratul se proclama 
„episcop al tuturor celor din afara Bisericii“; dar era, de asemenea, pontifex 
maximus, întâi-stătătorul imperiului. Fie pentru că și-a dat seama că 
schimbările religioase trebuie să fie treptate, fie pentru că inclusiv el 
făcea multe confuzii între ideile păgâne si cele creştine, Constantin a 
acordat importanță egală practicilor păgâne și celor creştine; de exemplu, 
în mod ciudat, la ceremoniile dedicatorii pentru întemeierea Noii Rome 
crucea lui Hristos a fost aşezată deasupra carului Zeului-Soare. În Vechea 
Romă, arcul lui de triumf, bogat ornamentat, care a supraviețuit până 
astăzi, nu făcea nici o referire la noua lui credință, fata de care, în orice 
caz, senatorii erau ostili. Dar tot Constantin a pus si fundaţiile máretei 
biserici creștine închinate Sfântului Petru, săpând fără milă pe locul unde 
se afla un cimitir păgân ale cărui ruine zac acum îngropate sub bazilica 
renascentistă a Sfântului Petru. Un alt exemplu de contradicție: monedele 
lui Constantin aveau inscripitia SOL INVICTVS, „soarele neînvins“. Tot 
Constantin a interzis — stabilind drept pedeapsă pentru încălcarea inter- 
dictiei moartea — folosirea în scopuri private a vestitilor haruspices, pre- 
zicători etrusci care citeau viitorul în măruntaiele vitelor de sacrificiu, 
dar în schimb a poruncit ca acești prezicători să fie consultați dacă cumva 
un fulger ar fi trăsnit vreunul dintre palatele imperiale de la Roma. Au 
existat si încercări de a-i împăca pe păgâni cu creștinii: armata a primit 
ordin să rostească rugăciuni adresate zeului care le adusese victoria 
împăratului si evlaviosilor săi fii, fără însă a se preciza cine era zeul cu 
pricina. Schimbările se petreceau încet și din motive de natură practică; 
cultul împăratului avea foarte multi adepţi, iar un conducător care fusese 
vreme de aproape douăzeci de ani angajat într-o luptă pentru putere nu-i 
putea elibera atât de uşor pe acești adepti păgâni ai lui de un cult care 
simboliza puternica lor loialitate fata de împăratul zeificat.15 

E de la sine înțeles că politicile lui Constantin au ușurat enorm de 
mult răspândirea creștinismului pe tot cuprinsul Mediteranei. Au existat 
totuşi si unele dificultăți. Una dintre problemele cu care s-a confruntat 
„organizarea“ imperială era apariţia sectelor pseudo-crestine (eretice) care 
nu recunoșteau rezolutiile Conciliului de la Niceea dictate de Constantin: 
monofizitii — în Siria si în Egipt (mai ales Biserica Coptă) —, arianistii — 
în rândul popoarelor barbare de pe teritoriul Europei —, toate — biserici 

alternative care, din perspectiva Bisericii Crestine oficiale, negau faptul 
că în interiorul Treimii Tatăl si Fiul aveau roluri egale. Pe lângă aceste 
secte mai existau si nenumărate grupări mai mici, precum marcionitii 
şi donatistii, ale căror neînțelegeri cu vecinii lor creştini începuseră încă 
dinainte ca împăratul Constantin să fi proclamat creștinismul drept 
religie oficială a imperiului. Toate aceste mișcări erau reprezentate și în 
spațiul mediteraneean, „călătorind“ încolo şi-ncoace uneori prin inter- 
mediul mercenarilor si năvălitorilor barbari, alteori prin intermediul 
pelerinilor si al creștinilor care fugeau de persecuție, pe vremea când, 
de exemplu la Cartagina sau în Antiohia sau la Alexandria, bisericile 
încercau să răzbată și să iasă triumfătoare zdrobindu-se una pe alta. 

O altă problemă era persistenta credințelor păgâne. Doar unul dintre 
succesorii lui Constantin, pitorescul Iulian, s-a lepădat de creştinism. Iulian 
a studiat filozofia neoplatonică la Atena, iar în 360, când a ajuns împărat, 
isi întorsese deja fata de la creştinism. Pentru că dispretuia această 
religie, a răspuns favorabil la solicitarea evreilor de a li se permite să aducă 
din nou jertfe la Ierusalim si de a redeschide templele págáne.!9 Scopul 
lui era să înființeze o „biserică“ păgână care să aibă propriul întâi-stătător; 
acesta era un fals compliment adus episcopilor creștini, care își creaseră, 
pentru propria religie, un sistem complex de organizare pe tot cuprinsul 
imperiului.!! Domnia lui Iulian a fost scurtă si dominată de războaiele 
din Orient cu perșii; dar păgânismul nu s-a stins imediat după aceea. 
Abia în secolul al VI-lea, când Iustinian I a desființat vechile şcoli si 
academii de la Atena, studierea textelor filozofice din perspectivă păgână 
a luat sfârșit. „Păgânismul“ însemna nu un set de credinţe, ci culte (religii) 
locale foarte variate, sincretice, schimbătoare, fără un crez anume si fără 
texte revelate de divinitate.1 Creștinismului i-a fost greu să înfrângă 
toate aceste culte păgâne, în ciuda faptului că noul cod etic pe care îl ofe- 
rea creștinismul câștigase repede interesul multor oameni, fiindcă ac- 
centul cădea pe lucrarea caritabilă, si a faptului că scopul declarat al 
creştinismului era să-i câștige „și pe evrei, si pe greci, fie ei sclavi sau 
oameni liberi“. În multe locuri, cultele creștine au înglobat și elemente 
păgâne, iar multi zei locali au fost transformați în sfinți creștini (de exem- 
plu, imaginea sfinţilor războinici răsăriteni are foarte multe în comun 
cu imaginea lui Heracles). Granița dintre păgân și creștin nu era deloc 
bine conturată, iar cultele păgâne au rămas multă vreme foarte puternice 
în cadrul comunităţilor locale de la țărmurile Mediteranei: pe la anul 
700, pe vremea invaziilor islamice, aceste comunități aveau o poziție 
foarte bine consolidată în Africa de Nord și în Spania. 

O modalitate foarte violentă prin care necreștinii au fost descurajati 
a fost distrugerea templelor și sinagogilor acestora. Pe la anul 400, Gaza 
era un port viu și un centru intelectual care câștigase mult de pe urma 
poziției lui: se afla pe ruta comercială care lega Mediterana — prin orașele 
Beer Seva si Petra — de orașele nabateene din deserturile Arabiei.19 Or- 
dinele imperiale prin care templele din Gaza urmau să fie închise au fost 
ignorate și în acest port, şi în multe alte locuri; interesele locale aveau 
prioritate în fata ordinelor trimise de la Constantinopol, iar majoritatea 
locuitorilor din Gaza au rămas págáni.?? Porfir, episcopul din regiune, 
care ducea o viaţă de ascet, a fost supus la umilința de a sluji într-o 
singură biserică, în vreme ce păgânii îşi venerau divinitátile într-un număr 
mare de temple imense, închinate Soarelui, Afroditei, Atenei și unui zeu 
cunoscut sub numele de Marnas — o ipostază a lui Zeus —, al cărui templu, 
Marneionul, era cu deosebire grandios: o construcție circulară, bombată, 
înconjurată de două rânduri de colonade. Când Porfir s-a plâns cu privire 
la această situaţie patriarhului de la Constantinopol, teribilul Ioan 
Chrysostom, acesta a emis un ordin prin care máretul templu trebuia 
închis; însă trimisul împăratului a fost mituit si a permis ca Marneionul 
să rămână deschis. Prin urmare, Porfir s-a văzut silit să apeleze la îm- 
păratul însuși; si astfel, în anul 402, în Gaza au debarcat mai multe trupe 
imperiale. Vreme de zece zile, acestea au ars şi au demolat toate templele 
mai mici, confiscându-le comorile. Apoi și-au îndreptat atenția către 
Marneion, unde păgânii au încercat să apere templul baricadándu-se în 
spatele porţilor lui márete. Dar soldaţii imperiali au uns porţile cu untură 
şi cu smoală și le-au dat foc, după care au jefuit templul și au curățat 
oraşul de toti idolii pe care i-au întâlnit în cale. Împărăteasa Eudoxia a 
trimis fonduri pentru ca pe locul unde mai înainte fusese Marneionul să 
fie construită o mare biserică și, spre mânia păgânilor, dalele de marmură 
recuperate din Marneion au fost refolosite în pavajul acestei noi biserici, 
asa că păgânii trebuiau să págeascá pe rămășițele vechiului lor sanctuar. 
Eudoxia a mai trimis si treizeci si două de coloane de marmură verde de 
Eubeea, iar biserica a fost târnosită în 407, în ziua de Paști. În vremea 
aceea, multi păgâni s-au convertit, potrivit hagiografului lui Porfir.?! Si 
păgânii au recurs la violență: la un moment dat, Porfir a fost nevoit să 
scape cu fuga peste acoperișurile plate din Gaza (o fi fost el ascet, dar 
n-avea deloc vocaţie de martir).?? Creștinismul era doar una dintre reli- 
giile din Gaza, un oraş în care se găseau si foarte multi păgâni, evrei si 
samariteni, iar creștinii nu erau acolo nici cei mai numeroși, nici cei mai 
puternici. Însă avantajul lor era că puteau solicita oricând sancțiuni 

oficiale; iar avantajul păgânilor si al evreilor erau dimensiunile imense 
ale imperiului. În general, ceea ce se întâmpla în Gaza sau în Insulele 
Baleare îi scăpa din vedere Constantinopolului. 


IV 


A TREIA DIFICULTATE în calea răspândirii creștinismului a fost insis- 
tenta cu care iudaismul continua să-și afirme propria poziție. Cercetătorii 
moderni tind să susțină că, după ce Titus si Hadrian au distrus Ierusali- 
mul și după ce Constantin a ales drept religie creștinismul, iudaismul 
şi-a pierdut orice forță. Si totuși, iudaismul continua să impresioneze 
prin vechimea lui. Nici codul etic pe care-l propunea nu era foarte diferit 
de cel creştin: „să nu le faci altora ce tie nu-ți place; la asta se reduce 
toată Legea, iar restul nu sunt decât comentarii“, cum spunea Hillel cel 
Bătrân, faimosul rabin contemporan cu Isus. Convertitii au fost mereu 
bine-veniti în sânul creştinismului (inclusiv sclavii, care adesea erau 
convinşi să se convertească), fără să se fi ţinut prea mult cont cât de 
bine informați erau sau cât de atent respectau legea si tradiția în care 
intrau.23 Aşadar nu e nici o surpriză că luptele pentru supremație între 
iudaism si creștinism au continuat, în lumea mediteraneeană, până târ- 
ziu în secolul al V-lea. Împărații creștini au încercat să pună capăt prac- 
ticii circumciziei în rândul sclavilor si să-i înlăture de la putere pe evrei. 
Prezentând iudaismul drept o religie lipsită de orice putere, legislația 
imperială de la începutul secolului al V-lea le interzicea evreilor să-și 
construiască noi sinagogi, permițându-le însă să păstreze tot ce aveau 
la momentul acela.?* Iudaismul avea să se prăbușească, la propriu. 

Ne putem face o idee limpede despre cum arăta bătălia pentru suflete 
în regiunile îndepărtate ale Mediteranei examinând o scrisoare impre- 
sionantă a lui Severus, episcop de Menorca si prieten al Sfântului 
Augustin, în care descrie convertirea în masă a 540 de evrei din Menorca 
în anul 418 d.Hr.” Severus spunea răspicat că evreii erau cea mai puter- 
nică grupare a societății din Menorca, totuși un loc lipsit de prea mare 
influență: „cel mai prăpădit ţinut dintre toate, din pricină că e foarte 
mic, foarte secetos si foarte sălbatic“. Evreii erau grupaţi în partea de 
est a insulei, la Magona, astăzi Maó sau Mahon, în vreme ce creştinii se 
găseau în vest, la Jamona, astăzi Ciutadella; Severus afirmă că evreii nu 
aveau cum (din punct de vedere fizic) să supraviețuiască la Jamona - au 
încercat, dar au fost rápusi de boală sau chiar de furia fulgerelor. În 

orice caz, figurile cele mai importante de pe insula erau evrei, mai ales 
Theodorus, „care era locuitor de frunte atât datorită bogăției, cât si 
pentru că era respectat de toată lumea, nu doar printre evrei, ci şi printre 
creștini“ la Magona.2% Fratele mai mic al lui Theodorus, Meletius, s-a 
căsătorit cu Artemisia, fiica lui Litorius, un important conducător militar 
care avea să devină adjunctul lui Flavius Aetius, cel mai faimos general 
roman din secolul al V-lea, si să conducă armatele de mercenari huni 
care au obținut victoria în Galia.?" Asta nu înseamnă că Litorius era 
evreu, mai ales că legislația imperială în vigoare la acea vreme nu per- 
mitea ca o asemenea funcție înaltă să-i fie atribuită unui evreu; oricare 
ar fi fost religia cu care simpatiza el, fiica lui a devenit adepta riturilor 
evreieşti. Severus insistă intenționat asupra tensiunilor dintre evreii 
si creştinii de pe insulă, deși, în mod limpede, până în anul 400 relaţiile 
dintre comunităţile din regiune au fost destul de paşnice. Severus vor- 
beste de „vechiul nostru obicei de a ne face repede prieteni“ și „de a ră- 
mâne atașați de ei vreme îndelungată“, cu toate că afirmă răspicat si 
că acest comportament era, de fapt, pácátos?? Legile adoptate la Constan- 
tinopol nu i-au înlăturat de la conducere pe Theodorus si pe membrii 
familiei lui de evrei. 

Acestea au fost vremuri extrem de schimbătoare în vestul Mediteranei. 
Alaric, căpetenia goților, a jefuit Roma în 410; după aceea oștile vizigote 
au cotropit Spania, iar alte popoare barbare — vandalii, suebii, alanii — 
au pătruns și ele în Imperiul Roman de Apus. Nici unul dintre aceste 
grupuri nu ajunsese încă o mare putere navală, însă chiar si la Menorca 
se simţea din plin apropierea unui mare pericol. În 416, când osemintele 
recent descoperite ale Sfântului Stefan au fost aduse la Menorca, printre 
creștinii din Magona, care se pretindeau a fi gazde pentru acele oseminte, 
s-a stârnit un imens val de entuziasm.% Sfântul Stefan era „cel dintâi 
martir“ al creștinilor, privit drept „primul care pornise războiul în numele 
Domnului împotriva evreilor“, aşa că a fost purtat în procesiune prin 
Mediterana, de la Ierusalim, unde de curând îi fuseseră descoperite ose- 
mintele, până în Spania și în Africa de Nord. Iar Menorca a fost popasul 
în care sfântul a stârnit o adevărată revolutie.?? Descoperirea osemintelor 
Sfântului Ştefan a fost exploatată de creștinii de la Ierusalim pentru a 
mări presiunea asupra evreilor de acolo; cu puţin înainte ca osemintele 
să fie găsite, Gamaliel, patriarhul evreilor de la Ierusalim, fusese depose- 
dat de funcția care îi asigura în mod traditional întâietatea — cores- 
pondentul unui prefect imperial — si i se ordonase să nu mai permită 
circumcizia celor ce se converteau și construirea de noi sinagogi. Se spune 

că în 414 patriarhul de la Alexandria i-ar fi alungat pe evrei din cetatea 
sa; tot la acea vreme, în estul Mediteranei multi oameni au fost forțați 
să se convertească si multe sinagogi au fost inchise.?! După ce moaștele 
Sfântului Stefan au ajuns la Menorca, populaţia creștină de acolo a căpă- 
tat încredere. Creștinii (inclusiv Severus) și evreul Theodorus începuseră 
să viseze lucruri despre care episcopul știa că, cel mai probabil, preziceau 
apropiata convertire a evreilor. Peste tot domnea o atmosferă apocaliptică: 
nu cumva convertirea evreilor avea să vestească A Doua Venire a lui Hristos 
pe pământ? Severus a scris: 


Poate că vremea prorocită de Apostol a venit într-adevăr, vremea în care toate 
neamurile vor veni împotriva lui Israel, iar Împăratul împăraţilor și Domnul 
domnilor va coborî pentru a salva pe poporul Său Israel. Și poate că Domnul 
voia ca această scânteie să se aprindă de la marginile pământului, pentru ca 
toată suflarea de pe pământ să se facă vâlvătaie de la această scânteie a dragostei 
ca să mistuie prin foc pădurea necredintei.22 


Metodele folosite de creștini n-au fost deloc delicate. Evreii au fost acuzaţi 
că ridicaseră armele împotriva lor. Pe 2 februarie 417, creştinii s-au adunat 
la Jamona si au mărșăluit de-a lungul insulei, cam 45 de kilometri, dar 
ni se dau asigurări că nu le-a fost deloc greu să facă o asemenea călă- 
torie, căci au avut mereu în minte scopul lor măreț. Severus a solicitat 
accesul în sinagogă, sub pretextul că avea să caute arme, si, cu mari reti- 
cente, a fost primit ináutru; însă, înainte să înceapă inspecția, violențele 
au şi izbucnit. Creştinii au năvălit în sinagogă si i-au dat foc, având grijă 
ca între timp să pună mâna pe toate lucrurile de pret — argintul (pe care 
mai târziu l-au restituit) şi sulurile care conţineau Tora (pe care au hotă- 
rat să le păstreze). Armele s-au dovedit a fi fost doar o invenție. Iar Seve- 
rus recunoaște că răzbunarea împotriva evreilor a început-o un creștin 
hot, „stăpânit nu de iubirea pentru Hristos, ci de iubirea pentru jafuri“. 
A doua zi s-a convertit primul evreu, pe nume Ruben; restul evreilor au 
deliberat vreme de trei zile, timp în care Theodorus a încercat să-i con- 
vingă pe creștini de adevărul ambelor religii, fiind, până la urmă, înfrânt 
cu argumente atât de natură teologică, cât si de natură practică, fiindcă 
Ruben l-a îndemnat astfel: „dacă vrei cu adevărat să fii ferit de pericole 
şi respectat și bogat, trebuie să crezi în Hristos“. Theodorus s-a hotărât 
astfel să se crestineze doar dacă cea mai mare parte a poporului său avea 
să-l urmeze în fata cristelnitei, ceea ce s-a si intámplat.?? Unii au mai 
amânat gestul: sora vitregă a lui Theodorus, Artemisia, a fugit într-o 
peşteră, ca să-şi poată păstra credința, după ce soțul ei se convertise; 
dar într-o bună zi, când roaba ei i-a adus apă, iar aceasta a căpătat 

dintr-odată gust de miere, și-a dat seama că tocmai trăise o minune, asa 
că s-a creștinat şi ea.?* 

Cum Severus este singura sursă care oferă informaţii despre aceste 
întâmplări, e greu să pătrundem dincolo de ceea ce ne spune el. În rela- 
tarea lui există câteva lucruri frapante: importanţa pe plan politic a 
evreilor și rolul de frunte jucat de evreice. Cât despre faptul că nici chiar 
lungul marș de la Jamona până la Magona n-ar fi avut de fapt la bază 
intenţii agresive, o mărturie în acest sens este remarca lui Severus cum 
că evreii s-au alăturat și ei marșului „cu o minunată bunătate“ atunci 
când i-au auzit pe creștini cântând Psalmul 9.35 Așadar se impune nu 
doar concluzia că evreii și creștinii avuseseră relaţii bune înainte ca 
moaștele Sfântului Stefan să ajungă la Menorca, ci si aceea că granițele 
dintre iudaism și creștinism fuseseră foarte subțiri, și că tocmai acest 
lucru n-a fost pe placul episcopilor. Evreii din Menorca au fost siliți prin 
violență să se convertească; însă relaţiile bune care existau acolo de mult 
între evrei şi creștini au mai înmuiat șocul acelei convertiri forțate. Mo- 
noteismul, așa cum se conturase el după Conciliul de la Niceea, începea 
să triumfe în Mediterana, dar caracterul lui exclusivist i-a determinat 
nu doar pe păgâni, ci si pe monoteistii cu alte convingeri să se aşeze in 
linie de bătaie, gata de luptă. 


10 


Dez-integrarea 
400—600 


ÍNCÁ DE LA APARITIACELEBREICÁRTI a lui Edward Gibbon Istoria declinului 
și a prăbușirii Imperiului Roman, istoricii au tot încercat să răspundă la 
întrebările următoare: de ce, când si dacă într-adevăr acest măreț Impe- 
riu Roman a căzut. Cineva a scos în evidență faptul că până acum au fost 
avansate cel putin 210 explicaţii posibile, unele dintre ele de-a dreptul 
ridicole („semitizarea“, homosexualitatea, pierderea virilitátii).! Ipoteza 
conform căreia invaziile barbare ar fi distrus Roma — atât cetatea, cât si 
imperiul — nu mai era în vogă la un moment dat, după care a ajuns din 
nou la modá? Unii istorici au afirmat cu hotărâre că întregul concept de 
„cădere a Romei“ are la bază o neînțelegere si au subliniat că moştenirea 
romană a cunoscut o lungă continuitate.? Si totuși, dintr-o perspectivă 
mediteraneeană, e foarte limpede că unitatea de care s-a bucurat multă 
vreme Marea cea Mare s-a năruit pe la anul 8oo. Iar din acel moment a 
început procesul de dezintegrare, care a durat câteva veacuri în șir și a sus- 
citat, din nou, nenumărate ipoteze asupra cauzelor acestui fenomen: nea- 
murile germanice barbare din secolul al V-lea și de mai târziu, cuceritorii 
arabi din secolul al VII-lea, Carol cel Mare si armatele lui france din 
secolul al VIII-lea, fără să mai pomenim de luptele interne pentru putere 
dintre generalii romani, fie că aceştia căutau să obțină stăpânirea pe plan 
local sau însăși coroana întregului imperiu. Evident, nu a existat o sin- 
gură „cauză“ a declinului Romei, ci tocmai acumularea a zeci de probleme 
a pus capăt vechii orânduiri şi, totodată, celei de-a „doua Mediterane“. 
În lunga perioadă dintre anul 400 și anul 800, Mediterana s-a scindat 
atât din punct de vedere economic, cât şi din punct de vedere politic: îm- 
páratii romani şi-au dat seama că sarcina de a guverna ţinuturile me- 
diteraneene și vastele regiuni europene de la vest de Rin și de la sud de 
Dunăre depășea puterea unui singur om. Diocletian, care și-a început 
domnia in 284, și-a stabilit baza în răsărit, la Nicomedia, si a lăsat 

guvernarea si administrarea imperiului in máinile unui grup de co-impá- 
rati, mai intái un alt , Augustus" in rásárit, iar apoi, din 293 páná in 305, 
încă doi delegati sau „Cezari“, sistem cunoscut sub numele de tetrarhie.* 
Resedinta lui de la Nicomedia era ín sine o anticipare a deciziei lui 
Constantin din 330 de a întemeia o „Nouă Romă“; după ce a privit si către 
locul în care cândva se aflase máreata cetate Troia, de unde poporul 
roman se mândrea că-și trage originile, Diocletian a ales până la urmă 
emporiul Byzantion, cu portul lui cel mare si cu poziția lui strategică pe 
ruta comercială care lega Marea Neagră de Mediterana. Cealaltă schim- 
bare majoră si neașteptată care s-a petrecut a fost, desigur, momentul 
în care Constantin a recunoscut creştinismul drept religie oficială a im- 
periului, după veacuri întregi în care această religie fusese practicată 
doar pe ascuns. 

Italia a rămas baza împăraților din apus până în 476, când ultimul 
dintre ei, care, în mod potrivit, se numea Romulus, „micul împărat“ 
(Augustulus), a fost detronat de comandantul germanic Odoacru. Dar 
centrul de putere se mutase deja în răsărit, si asta pentru a recunoaște 
noile realități economice din Mediterana: în răsărit lumea comercială a 
perioadelor elenistică şi ptolemeică încă era înfloritoare, cu porturi active 
precum Alexandria, Gaza si Efes, unite prin strânse legături de comerț 
şi prin cultura lor comună - cultura greacă. Cu toate cá ar fi o abordare 
simplistă să comparăm un Răsărit predominant urban cu un Apus pre- 
dominant rural — căci majoritatea ținuturilor din est erau încă populate 
de agricultori și păstori —, putem spune că numărul mare de orașe de pe 
țărmurile estice ale Mediteranei si multitudinea de îndeletniciri agricole 
din Răsărit au pus bazele unei economii mult mai complexe. Tesáturile 
bogate datând de la sfârşitul perioadei romane din Egipt pot fi încă ad- 
mirate în muzeele lumii, iar produsele de lux circulau în cantități mai 
mari prin estul Siciliei. Modelul de distribuție a produselor de bază s-a 
schimbat de asemenea. Una dintre urmările întemeierii Constantino- 
polului a fost că cerealele aduse din Egipt erau acum redirectionate 
dinspre Vechea Romă către Noua Romă.5 În 330 aceasta părea să fie o 
schimbare destul de inofensivă. Africa, în orice caz, asigura două treimi 
din necesarul de cereale al Romei. Era o zonă prosperă, iar Cartagina 
era la acea vreme cel mai mare oraş din Mediterana după Roma și 
Alexandria. Dacă (așa cum e foarte posibil) populația imperiului era în 
scădere la sfârșitul secolului al III-lea si în secolul al IV-lea, ca urmare 
a bolilor, puterea din ce în ce mai mare a provinciilor nord-africane era 
o garantie că, totuși, capitala Imperiului Roman de Apus avea să-şi 

primească în continuare hrana. Senatorii si ordinele ecvestre romane si 
cartagineze și-au extins moşiile africane. Breslele proprietarilor de co- 
răbii din tată-n fiu, sau navicularii, au fost puse sub protecție imperială; 
membrii au primit înlesniri fiscale si au fost primiți în ordinele ecvestre. 
Cu toate că fiscul imperial nu intervenea direct în gestionarea transpor- 
tului maritim, faptul că navicularii se aflau sub patronajul lui era o ga- 
rantie că fluxul de cereale rămânea activ. 

Agricultorii africani țineau si ei la mare pret măslinii si vita-de-vie 
drept surse de câștig; regiunea a înflorit datorită exportului de untdelemn 
si vin către Italia şi către multe alte zone. Articolele de „ceramică africană 
roșie mată“ au devenit principalele obiecte de ceramică nu doar pentru 

Mediterana, ci și pentru regiunile continentale îndepărtate precum Galia 
sau chiar Britania. Dintre mărfurile exportate din Italia, la mare căutare 
erau cărămizile. Nu că africanii n-ar fi ştiut să le facă; dar cărămizile erau 
folosite cu mare succes drept balast pe corăbiile de cereale care se întor- 
ceau in Africa golite de toti sacii cu grâu.” Aceea a fost o perioadă de maxi- 
mă dezvoltare pentru Africa, cu precădere pentru Cartagina. Oraşul era 
bine proiectat, cu o rețea de străzi aşezate sub formă de caroiaj, și avea 
multe clădiri frumoase — cartaginezii erau încântați mai ales de amfitea- 
trul lor și n-au renunțat la jocuri nici măcar atunci când au fost amenin- 
tati de pericolul invaziilor barbare. Mândria orașului era portul, căci portul 
circular din vechea Cartagină fusese reconstruit, pe vremea lui Traian 

adăugându-i-se un frumos port exterior hexagonal — o copie a portului 
hexagonal pe care acelaşi împărat l-a construit la Portus, în apropiere 
de Ostia —, în ambele construcții putând fi recunoscută schița vechilor 
„porturi punice“.8 

Africa era pe atunci și un loc foarte liniștit, în care domnea pacea. Înce- 
pând din secolul al III-lea granițele exterioare ale imperiului fuseseră în 
permanență sub asaltul barbarilor, in îndepărtata Britanie „conții de 
pe ţărmul saxon“ au organizat apărarea în fata năvălitorilor germanici 
de pe tot întinsul Mării Nordului. Chiar si când hoardele de goți, suebi si 
alte populaţii germanice au mărșăluit prin Galia, Italia și Spania în preaj- 
ma anului 400 si chiar si după ce Roma însăși a fost jefuită în 410, Africa 
părea să fie, încă, o regiune sigură.” Un faimos intelectual african, Au- 
gustin, care a ajuns episcop de Hipona și a murit în 430, a fost, după cum 
se spune, atât de zguduit de prădarea Romei, încât acest eveniment l-a 
inspirat să scrie lucrarea ce avea să devină capodopera lui, Despre cetatea 
lui Dumnezeu, în care descrie o „cetate“ aflată în Rai întrecând cu mult 
efemera măreție pământească a Romei și a imperiului ei. Si totuși, Hipona 
si Cartagina, cel putin, păreau să fie protejate de mare. Barbarii, se stie, 
erau foarte buni soldati, nu marinari iscusiti. Gotii erau blocați în Italia 
şi nu puteau nici măcar să treacă din Calabria în Sicilia. Alti barbari, 
vandalii si alanii, se îndreptau către apus, în munţii din Spania. Așa încât 
părea că nici unii dintre ei nu puteau fi cu adevărat un pericol. 

Vandalii erau de neam germanic și, pentru o vreme, au locuit în regiu- 
nea care astăzi face parte din sudul Poloniei; erau adepţi ai arianismului, 
ca majoritatea populațiilor barbare, urmând un crez potrivit căruia în 
Treime Fiul nu era egal cu Tatăl si nici veşnic ca El, ci doar purcedea de 
la Tatăl. Chiar dacă între timp a ajuns un sinonim al distrugerii, cuvântul 
„vandalism“ a fost folosit pentru prima dată abia în 1794, de un episcop 
francez care constata cu disperare distrugerile provocate de revolutio- 
nari.!° Vandalii au fost, desigur, foarte bucuroşi să poată aduna averi, 
iar regii vandali s-au cam codit când a fost vorba să verse înapoi în circui- 
tul economic tot aurul si argintul pe care-l strânseseră — proces cunoscut 
celor care studiază istoria economiei drept tezaurizare. Spre deosebire 
de ei, alanii îşi aveau obârşia în Caucaz și migraserá în sud-estul Europei; 
vorbeau o limbă de sorginte iraniană, iar obiceiurile lor erau foarte diferite 
de cele ale vandalilor — de exemplu nu aveau sclavi. Aceste triburi barbare, 
straniu aliate, au pătruns în Spania si au impártit-o între ele, însă in 
416 au fost atacate si masacrate de Wallia, căpetenia goților, în numele 
unei alianțe nou încheiate cu Imperiul Roman, alianță care de altfel nu 

a avut viatá lungá. Barbarii s-au priceput adesea mai mult sá se lupte 
intre ei decát sá poarte rázboi cu romanii. Se spune cá vandalii din Bae- 
tica — în linii mari Andaluzia de astăzi — ar fi fost nimiciti aproape până 
la unul. Dar, după o asemenea înfrângere spectaculoasă, supraviețuitorii 
au fost nevoiţi să-și caute alte ţinuturi in care să se așeze. Scopul lor era 
să cucerească si să se stabilească într-un loc, nu să jefuiască si apoi să 
dispară imediat de acolo. Alegerea pe care au făcut-o, Africa, pare logică, 
de vreme ce se aflau atât de aproape de acea regiune. În vara anului 429, 
conduși de Genseric, regele lor schiop, dar necruţător, au reușit să-și cro- 
iască drum prin Strâmtoarea Gibraltar. 

Regiunea din jurul orașului Tanger, Mauritania Tingitana, era guver- 
nată din Spania și era singura bază romană dintr-o zonă controlată în 
rest de regii mauri, a căror relație cu Roma se desfasurase, în general, 
în termeni buni si precauti. Roma considera această regiune mai putin 
valoroasă decât alte parti din Africa de Nord si se mulțumea aici cu alianțe 
destul de vagi.!! Genseric, de asemenea, era interesat mai degrabă să 
obţină controlul asupra celor mai bogate zone din Africa. Cartagina se 
afla într-un ţinut al fágáduintei plin de grâu si de măslini, care părea 
încă si mai imbelsugat decât sudul Spaniei.!? Totuși, trebuia să treacă 
prin strâmtoare cu nu mai putin de 180 ooo de soldați, femei si copii (un 
număr care ne arată că povestea nimicirii aproape totale a vandalilor 
din Baetica e mult exagerată).13 Dar nu avea corăbii, iar multe dintre 
bărcile folosite în apele acelea abia puteau duce șaptezeci de oameni o 
dată. Dacă într-adevăr a reușit să adune laolaltă câteva sute de ambarca- 
tiuni mai mici, probabil că și-a purtat oamenii prin strâmtoare vreme 
de o lună. Dar tot rămâne întrebarea de unde a făcut rost Genseric de 
toate acele bărci. Drumul lui prin Strâmtoarea Gibraltar l-a purtat până 
pe țărmul Atlanticului, de la Tarifa, cel mai sudic punct al Spaniei, până 
pe plajele dintre Tanger și Ceuta. Călătoria aceasta scurtă, repetată ia- 
rági si iarăşi peste niște ape care, chiar și vara, sunt adesea neprietenoase, 
i-a adus pe vandali și pe alani în Mauritania Tingitana, unde însă n-au 
zăbovit, ci şi-au continuat marșul pe uscat către răsărit si, după trei luni, 
au ajuns la Hipona, în mai sau iunie 430.14 Hipona a rezistat vreme de 
paisprezece luni, fiindcă vandalii nu aveau prea multă experiență în 
luptele de asediu, iar Hipona era foarte bine apărată de zidurile ei roma- 
ne — un bun exemplu de precauţie și prevedere, căci, în timpul lungilor 
ani de pax romana, mijloacele de apărare ale cetăţii ar fi putut fi foarte 
ușor neglijate. Printre cei care, aflându-se înăuntrul zidurilor cetăţii, 

supravegheau tot ce se întâmpla dincolo de ele se afla și episcopul cetății, 
Augustin, care a murit chiar în timpul asediului. Iar Augustin a putut 
medita la faptul că distrugerile pe care barbarii eretici le aduseseră la 
Roma amenințau acum să cuprindă și provincia lui. 

Cucerirea Hiponei a fost urmată de instalarea unei noi orânduiri 
ariene, din pricina căreia aproape 5oo de episcopi catolici au fost alungaţi 
din eparhiile lor — foarte mici, în unele cazuri — care adoptaseră inva- 
taturile de credinţă ale Conciliului de la Niceea. Aceasta a fost o vădită 
abatere de la practica ariană tradiţională de tolerare a catolicilor.15 
A urmat cucerirea Cartaginei, însă acum Genseric s-a dovedit foarte răb- 
dátor; cetatea a căzut abia în 439, cu toate cá la acea vreme ţinuturile 
din jurul ei se aflau deja în mâinile vandalilor. Acest oraș a devenit astfel 
noua capitală a imperiului. Totuşi, vandalii din Africa nu erau niște 
distrugători, ci dimpotrivă, datorau mult vechii orânduiri. Genseric își 
dădea bine seama că trebuia să fie mai mult decât un simplu rege peste 
poporul său — rex Vandalorum et Alanorum, „rege al vandalilor si al ala- 
nilor“, după cum suna titlul lui oficial.!9 În 442, vandalii au încheiat un 
tratat cu romanii, prin care regele primea dreptul să-și exercite suvera- 
nitatea teritorială depliná." Nu avem dovezi că stăpânirea vandală a 
dus la un declin economic, chiar dacă mare parte din aurul pe care îl 
adunase Genseric a rămas în tezaurul lui. Programele de construcţii și 
consolidări au continuat, iar la Cartagina au ajuns mulți negustori orien- 
tali, aducând cu ei monede bizantine; negustorii din Africa de Nord au 
călătorit în Orient, iar frumosul port comercial al Cartaginei a fost reno- 
vat.!? În timpul perioadei vandale s-a înregistrat si o creştere semnifi- 
cativă a numărului de amfore din estul Mediteranei importate de Cartagina. 
Cartaginezii mâncau însă și din cele mai frumoase vase de ceramică roşie 
mată produse local. Faptul că cerealele din Africa de Nord nu mai erau 
rechizitionate pentru a fi exportate la Roma, ci erau preluate și vândute 
de negustorii locali a stimulat inițiativa economicá.!? Vandalilor le plăceau 
mult mătăsurile orientale, băile, ospetele și teatrele; le plăceau mult si 
jocurile de noroc. Se purtau ca niște adevăraţi protectori ai poeziei latine 
şi erau la fel de puternic romanizați ca si goții care, stabilindu-se in Italia, 
au început înfrumusețarea Ravennei — centrul lor de guvernământ.2 Ca 
si goții, totuși, şi-au păstrat numele germanice (Gunthamund, Thrasa- 
mund etc.) din generatie-n generaţie, cu toate că limba latină și, la scară 
mai mică, limba punică erau folosite drept lingua franca în Africa. Viaţa 
rurală n-a fost tulburată de cucerire, după cum se înțelege din impresio- 
nantele tăblițe de lemn cu arhive de stat din hinterlandul regatului 

vandal — așa-numitele tăblițe Albertini.?! Nu doar că vechiul sistem s-a 
menținut, ci și-a păstrat si tradiționala lui forță. Populaţia romană, pu- 
nică si maură din nord-vestul Africii le-a asigurat vandalilor corăbiile si 
transportul maritim de care aveau nevoie pentru a sustine statul vandal?? 
Corăbiile erau folosite pentru comerț sau pentru transportarea trupelor, 
după cum era nevoie. În 533 regele Gelimer avea 120 de corăbii, pe care le-a 
trimis în Sardinia în speranţa că va reuși să-l învingă pe guvernatorul rebel 
al insulei. Vandalii n-au avut trebuintá de corăbii de război tradiționale; 
ci atunci când străbăteau mările pentru a cuceri alte ţinuturi aveau nevoie 
doar să fie transportaţi împreună cu caii si armele lor.” 

Regatul vandal cuprindea nu doar provinciile africane ale Imperiului 
Roman. Chiar dinainte de invazia în Africa, vandalii năvăliseră de mai 
multe ori pe Insulele Baleare; iar în 455 le-au anexat.2 Şi astfel li s-au 
deschis noi oportunități, mai ales după moartea faimosului și puternicului 
general roman Aetius, în 454, și după asasinarea, în anul următor, a mult 
mai putin abilului împărat roman al Imperiului de Apus Valentinian III? 
Expediția lor cea mai temerară a fost în iunie 455, când armata vandalá 
a ajuns la Roma. Scopul nu era un război sfânt arian împotriva catolicilor, 
ci jefuirea cetăţii: ostașii vandali aveau instrucțiuni nu să distrugă si să 
ucidă, ci să găsească și să pună mâna pe toate comorile, mai ales pe cele 
din tezaurul imperial. Şi chiar au luat cu ei o pradă imensă, inclusiv 
foarte multi sclavi (pe care i-au tratat cu dispreț, despártind soţi de soțiile 
lor, părinți de copiii lor). Potrivit unor mărturii, printre comorile capturate 
se aflau si imensul sfesnic si alte multe vase de aur pe care Titus le con- 
fiscase din Templul de la Ierusalim si care au fost apoi păstrate la Car- 
tagina drept trofee până când bizantinii au recucerit orașul in 534.26 
Genseric a mai jefuit şi Corsica, în 455 sau 456, şi a folosit-o drept sursă 
de unde se aproviziona cu lemn pentru propriile corăbii, iar episcopii 
catolici exilați s-au văzut nevoiți să muncească din greu ca tăietori de 
lemne pe insulă. În aceeași perioadă vandalii au încercat să cucerească 
şi Sardinia, cu toate că au pierdut-o prin 468 si au recuperat-o abia prin 
482. S-au stabilit pe insulă împreună cu maurii alungaţi din ţinuturile 
lor africane — așa-numiții Barbarikinoi —, care au dat şi numele munților 
sălbatici ai Barbagiei, din nord-estul Sardiniei. Vandalii nu s-au sfiit nici 
să încerce să cucerească si Sicilia, năvălind fără milă, încă din 440, în 
Strâmtoarea Siciliei, și apoi încă o dată în 461 sau 462, după care au 
continuat să atace insula an de an. Pentru o vreme, au reușit să preia 
controlul asupra Siciliei în defavoarea romanilor, însă cu puţin înainte 
de moartea lui Genseric (în 477, după o jumătate de veac de conducere 

războinică) au ajuns la o înțelegere cu generalul germanic Odoacru, care-l 
detronase pe ultimul împărat din Apus cu doar câteva luni mai înainte 
şi care acum domnea ca rege peste toată Italia. Odoacru a plătit tribut 
pentru Sicilia, dar a lăsat doar capătul vestic din jurul orașului Marsala 
sub stăpânirea directă a vandalilor. Şi totuși, o vreme se părea că vandalii 
aveau să obțină controlul asupra celor trei mari gránare din vestul Medi- 
teranei: Africa, Sicilia si Sardinia.27 Apoi, după ce vandalii au hotărât 
că obtinuserá din Sicilia si din Italia tot ce-ar fi putut spera să obțină, 
au început să náváleascá si pe coastele Greciei și Dalmației, distrugând 
Zakynthosul (în Insulele Ionice) în ultimii ani de domnie a lui Genseric. 
Vandalii au creat un imperiu maritim cu un caracter întru totul aparte. 
Nu avem dovezi că ar fi încurajat pirateria în largul mărilor și nici că 
regii lor ar fi avut interese comerciale directe. Şi au știut foarte bine că, 
atunci când au dobândit controlul asupra grânarelor imperiului, au pus 
mâna pe regiunile vitale pentru Roma; de aceea, e posibil ca perioadele 
de foamete din Italia de prin jurul anului 450 să fi fost agravate sau 
chiar cauzate de intervenția vandalilor în fluxul de cereale. Nu s-au an- 
gajat prea des în luptă cu flotele Imperiului Roman, fiindcă acest tip de 
război maritim fusese aproape cu totul abandonat la vremea respectivă 
(cu toate că prin anii 460 Genseric a reușit să distrugă două flote bi- 
zantine). Chiar dacă apogeul imperiului vandal a fost domnia întemeieto- 
rului sáu, Genseric, vandalii au rămas o forţă importantă vreme de șaizeci 
de ani după moartea acestuia din 477. Pe la anul 5oo, ostrogoții arieni 
(„goții răsăriteni“) stăpâneau Italia, vandalii arieni stăpâneau Africa, 
iar vizigoții arieni („goții apuseni“) stăpâneau Spania si sudul Galiei. 
Geografia politică, umană (etnică) si religioasă a Mediteranei se schim- 
base decisiv în decursul a un secol și jumătate cât trecuse de la întemeie- 
rea Noii Rome. Iar procesul de dez-integrare era în plină desfășurare. 


II 


DEZINTEGRAREA TREBUIE ÎNȚELEASĂ în mai multe feluri. Ruptura 
dintre vestul si estul Mediteranei s-a produs in mod treptat si în ambele 
zone au existat mai multe momente de criză, de pe urma cărora regiunile 
răsăritene au avut mult de suferit, dar și-au revenit mai repede și mai 
hotărâtor decât Apusul. Epoca marilor invazii a avut consecințe dramatice 
şi asupra statului bizantin timpuriu, dar în Apus urmarea a fost dispariția 
autorităţii imperiale, în vreme ce în Răsărit autoritatea imperială a 


DEZ-INTEGRAREA, 400-600 271 


rezistat marilor năvăliri ale goților, slavilor, persilor si arabilor, care i-au 
purtat pe invadatori până la inexpugnabilele ziduri ale Constantinopo- 
lului din secolul al VII-lea. Mare parte din Grecia s-a aflat sub stăpânirea 
triburilor slave în secolul al VII-lea. Si totuși, economia întregii Medite- 
rane era și ea sub asediu, dar din partea unui cu totul alt invadator. Anii 
540 au fost anii ciumei, probabil ciuma bubonică si pneumonică ale cărei 
simptome au fost foarte asemănătoare cu cele ale Morţii Negre ce avea 
să fie marea calamitate a secolului al XIV-lea.2® Ca şi Moartea Neagră, 
ciuma din vremea lui Iustinian a răpus foarte multi oameni, probabil 
cam 30 la sută din populaţia Bizanțului, mai ales dintre locuitorii de la 
oraș. Iernile reci, dar uscate din estul Mediteranei au dus la lipsa apei 
potabile și a hranei și probabil cam același fel de schimbări climatice au 
făcut ca, în zonele răsăritene mai îndepărtate, ciuma să se răspândească 
din ţinuturile estice ale Asiei, unde încă se manifesta o puternică epi- 
demie, către apus.2 Mai mult, pe la sfârşitul Imperiului Roman, o etapă 
de răcire bruscă a vremii a dus, probabil, la deteriorarea solului, în timp 
ce abandonarea terasamentelor construite pentru cultivarea vitei-de-vie 
şi a măslinilor a determinat probabil alunecări de teren și eroziune. Dar 
aici intervine o problemă de genul „ce a fost mai întâi: oul, sau găina?“ 
abandonarea vitei-de-vie si a măslinilor a venit, probabil, în urma unei 
scăderi a cererii, iar aceasta trebuie să fi avut şi ea o cauză. O altă ex- 
plicatie ar fi următoarea: din pricină că, având nevoie de tot mai multe 
cereale, imensa populaţie care trăia la marginile Mediteranei a supra- 
exploatat solul, acesta a fost sărăcit de copaci și de orice alte elemente 
care-l puteau susține, astfel încât suprafaţa solului, propice culturilor 
de plante, a alunecat și a fost purtată până la gurile râurilor, care au 
inghitit-o. O serie de accidente ecologice (căci oamenii de la vremea aceea 
n-aveau instrumente cu care să măsoare efectele acțiunilor lor asupra 
naturii) au distrus, aşadar, pământurile de pe urma cărora trăiau, ceea 
ce a dus la foamete. Putem bănui deci că scăderea populaţiei din jurul 
Mediteranei a început încă dinainte să se fi abătut ciuma, care a lovit 
încă și mai puternic populaţia slăbită din pricina lipsei de imunitate la 
boală provocată de foamete și de epidemiile locale de boli mai puţin pri- 
mejdioase.% Toate acestea pot părea mai degrabă simple teorii, însă avem 
destule dovezi, din Africa de Nord, Efes (în Asia Mică), Olympia (în Grecia), 
Nora (în Sardinia) şi Luni (în nord-vestul Italiei), care ne arată că acest 
proces de colmatare a avut loc cu adevárat.?! 

În vremea împăratului bizantin Iustinian I ( 527-565), în ciuda răspân- 
dirii rapide a bolii, s-au făcut mari eforturi pentru restabilirea stăpânirii 

romane pe tot cuprinsul Mediteranei. Înainte ca ciuma să lovească, 
Iustinian deja recâștigase controlul asupra Cartaginei (în 534); iar banii 
au fost atunci cheltuiţi în exces pentru înfrumusețarea orașului: în 
faimosul lui port circular a fost construit un nou portic și au fost ridicate 
noi ziduri si șanțuri, căci evenimentele care avuseseră loc cu un secol in 
urmă dovediseră că până și un oraş din Africa de Nord era vulnerabil în 
caz de atac pe uscat. Prăbușirea regatului vandal a fost urmată de Războa- 
iele Gotice din Italia, sub conducerea lui Belizariu, strălucitul general 
al lui Iustinian; armatele bizantine s-au făcut stăpâne peste tot ce au găsit 
în cale în Sicilia si, la doar doi ani de la căderea Cartaginei, au cucerit si 
Napoli, printr-o viclenie bine cunoscută, pătrunzând în oraș printr-un 
tunel subteran. Iustinian dorea revigorarea Italiei, considerând-o o ches- 
tiune specială de onoare; Ravenna, care înainte vreme fusese baza regilor 
ostrogoți, a ajuns încă o dată centrul unde s-au stabilit oficialitățile impe- 
riale, exarhii, iar portul ei, Classis, şi-a recăpătat rolul de bază militară 
a flotei bizantine de război. Portul din Napoli a fost întărit, căci inamicii 
goți ai lui Iustinian rămăseseră plini de mânie după ce Belizariu recásti- 
gase oraşul pentru a-l pune din nou sub stăpânirea impáratului.?? Marea 
putere a Bizanțului s-a extins chiar si până la linia de coastă din jurul 
Genovei — primele semne de activitate economică într-o regiune care 
avea să devină unul dintre cele mai mari centre de comerț din Medite- 
rana.% Cum nu-i era frică să lupte pe mai multe fronturi deodată, Iusti- 
nian și-a condus armatele si în sudul Spaniei, reuşind să câştige controlul 
asupra regiunii din jurul Cartagenei, în ciuda opoziției vizigoților. Odată 
ce şi Sardinia şi Insulele Baleare au ajuns sub stăpânire bizantină, a 
apărut un imens lant de comunicare ce se întindea din ţinuturile aflate 
în inima Bizanțului, către Ceuta, până în Strâmtoarea Gibraltar. 
Încercarea lui Iustinian de a reface un Imperiu Roman panmeditera- 
neean a secătuit resursele Constantinopolului într-o vreme în care orașul 
trecea printr-o mare criză economică. Italia era pe atunci devastată de 
război si de boalá.?* Au continuat si încercările optimiste de a îmbunătăţi 
porturile si de a consolida sistemele de apărare din cetátile-port, în ciuda 
prăbuşirii demografice de după marea ciumă. În speranţa de a întări 
legăturile dintre Constantinopol și Italia, cetatea Dyrrhachion (vechiul 
Epidamnos) a fost înconjurată cu un sir impresionant de ziduri si turnuri, 
dintre care o parte au supraviețuit până astăzi. Dyrrhachion se afla la 
capătul drumului pe uscat care ducea la Constantinopol, Via Egnatia, 
dar și accesul pe mare spre Egeea a fost înlesnit prin lucrări similare în 
Corint, cu toate că mare parte din populaţia de acolo, deja în mare parte 

rápusá de ciumă, s-a retras pe insula Eghina, din Marea Egee.35 De o po- 
veste asemănătoare a avut parte si Cartagina. Lucrările portuare n-au 
garantat vitalitatea economică a cetăţii. Numărul de amfore orientale 
aduse la Cartagina a scăzut semnificativ după ce orașul a fost recuperat 
de bizantini. În mod paradoxal, pe măsură ce stăpânirea politică a fost 
impusă dinspre Răsărit, legăturile comerciale cu Răsăritul s-au deteriorat; 
în schimb, se poate ca declinul comerțului să fi fost rezultatul noilor 
încercări de a plasa negotul cu cereale sub controlul statului.36 

Secolul al VI-lea a fost de asemenea o perioadă extrem de schimbă- 
toare în estul Mediteranei; Efesul aproape că s-a prăbușit, la fel ca Atena 
şi Delphi, chiar dacă Alexandria, de exemplu, a rămas un oraș viu, cu 
aproximativ 100 ooo de locuitori, până pe la mijlocul secolului. Totuși, 
unele regiuni au avut parte de revitalizare: orașul Gortyna, din Creta, a 
fost împodobit cu clădiri noi şi frumoase în secolul al VII-lea, după ce 
fusese zguduit de un mare cutremur, si a devenit astfel centrul unei 
industrii ceramice de mare succes. Un avantaj de care se bucurau atât 
Creta, cât și Ciprul era că invaziile slave nu ajunseseră până pe aceste 
insule. Cantitátile mari de monede de aur datând de la începutul secolului 
al VII-lea atestă cá cele două regiuni s-au bucurat de prosperitate neîntre- 
ruptă. Mai multe insule din Marea Egee, precum Samos si Chios, au pri- 
mit în sânul lor oameni care fugiseră din calea slavilor și au fost 
revigorate de noii coloniști sosiți acolo într-o vreme când prin alte locuri 
populația era în scădere.37 „Legea Maritimá din Rhodos“ s-a transformat 
în cod oficial de legi maritime atât în Bizanţ, cát si dincolo de el.?5 Pe 
lângă barbarii nordici, Bizanțul s-a confruntat cu pericolul complex al 
vechilor rivali din lumea grecească, împărații perși. Invaziile lor au avut 
consecințe devastatoare asupra oraşelor de pe coastele Mediteranei. 
Sardis a fost, până în 616, o impunătoare capitală de provincie, cu străzi 
pavate cu marmură, porticuri şi una dintre cele mai mari sinagogi din 
Mediterana; după ce perșii au distrus cetatea, din ea n-a mai rămas decât 
un morman de ruine arse și n-a mai fost reconstruită niciodată. Pergamul, 
odinioară faimos pentru impresionanta lui bibliotecă, a avut parte de o 
soartă asemănătoare.3? 

În ciuda tuturor acestor dezastre, unele dintre vechile reţele comer- 
ciale au rămas active, ba chiar au fost revigorate. După ce stăpânirea 
bizantină a fost reinstaurată în regiune, grânele din Valea Padului erau 
încărcate în portul Classis și exportate. Napoli, pe de altă parte, avea 
legături din ce în ce mai slabe cu Africa, de unde, cândva demult, importa 
mari cantități de cereale. Acest lucru a reiesit si din faptul că, în urma 
săpăturilor arheologice din straturile de secol VI ale orașului Napoli, au 

fost descoperite foarte puţine piese de ceramică africană (care înainte 
vreme se găseau din belșug). Decăderea ceramicii africane roşii mate 
s-a petrecut atunci când la Napoli au început să ajungă cantități însem- 
nate de ceramică din estul Mediteranei, inclusiv amfore din Samos, una 
dintre insulele care înfloriseră în vreme ce Grecia continentală suferea 
o prăbuşire catastrofală sub stăpânirea slavă. De fapt, pe la anul 600 
ceramica de Samos a apărut și la Roma, Ravenna, Siracuza și Cartagina, 
așa încât putem deduce că legăturile dintre estul Mediteranei și ținuturile 
recent recuperate din Italia si din Africa au fost, în mod evident, menti- 
nute si poate chiar întărite. Sudul Italiei si Sicilia și-au păstrat legăturile 
strânse cu străinătatea, iar conducătorii lombarzi din sudul Italiei au 
reușit chiar să bată monede de aur. Adriatica era la vremea aceea un lac 
bizantin periferic și tot în această perioadă pot fi găsite primele semne 
ale apariţiei unui grup de porturi mlăștinoase în zonele ei cele mai măr- 
ginase — comunităţile din care mai târziu avea să se dezvolte Venetia. 
Mai către vest condiţiile erau mult mai dificile. De exemplu, oraşul Luni 
a decăzut brusc si nu și-a mai revenit niciodată. Pe la anul 600, locuitorii 
deja nu mai puteau bate decât monede de plumb 2 Mai existau încă slabe 
legături între Genova si Bizanţ, dar acestea erau, probabil, mai mult de 
natură politică decât de natură comercială. Marsilia în schimb și-a păstrat 
locul de frunte printre centrele de comerț din vestul Mediteranei, însă 
era doar o palidă umbră a impunătoarei cetăţi greceşti de demult. În 
secolul al VI-lea a scăzut mult și numărul de amfore orientale, așa încât 
pe la anul 600 mai rămăseseră doar un sfert din câte se găseau pe la 
anul 500; iar în secolul al VII-lea aceste amfore au dispărut cu totul. Pe 
de altă parte, amforele africane au fost din nou la mare căutare în secolul 
al VI-lea, asa încât comerțul pe distante medii din vestul Mediteranei a 
continuat, prin intermediul Marsiliei. Nici contactele cu Răsăritul nu 
încetaseră cu totul. Episcopul Grigorie de Tours, cronicar al neîndură- 
torilor și sălbaticilor regi merovingieni ai Galiei, pomenește de vinul 
adus din porturile siro-palestiniene Gaza și Laodiceea.*? Dovezi că această 
afirmaţie era adevărată au fost descoperite pe epava unei corăbii datând 
din vremea lui Grigorie găsită de arheologi în apropiere de Port Cros, în 
largul coastei de sud a Franței: nenumărate amfore de vin din Egeea si 
din Gaza. ^^ 

De-a lungul timpului au mai fost descoperite incá vreo optzeci de epave 
datánd din aceeasi perioadá. Pe la anul 600, o corabie care transporta 
smoalá, ceramicá din Africa de Nord, amfore din Gaza si urcioare pe care 
se vad inscriptii cu litere grecesti s-a scufundat in largul coastei de sud 
a Frantei; ambarcatiunea era foarte prost construitá, cu bordaj subtire 

de lemn și cu articulaţii care nu se îmbinau cum trebuie, așa încât nue 
de mirare că s-a scufundat. Nu era o corabie mare; avea un deplasament 
de sub 50 de tone si putea transporta maximum 8 ooo de măsuri de grâu, 
infim faţă de capacitatea unei corăbii romane pentru cereale.55 Corábiile 
din secolele al VI-lea și al VII-lea erau mai mici decât predecesoarele lor 
romane. O epavă descoperită în largul Turciei, la Yassı Ada, datând cam 
de pe la 626, fusese construită cu ajutorul unor cuie mai subțiri decât ar 
fi folosit romanii; desi cu un deplasament mai mare de 50 de tone, era o 
corabie construită în pripă, „care putea rezista doar atât cât să scoată 
un profit frumușel“.*6 În schimb avea o bucătărie bine amenajată, cu 
acoperiș de ţiglă, iar obiectele găsite acolo — boluri, farfurii si cupe — 
sugerează că ambarcatiunea provenea din Egeea sau de la Constanti- 
nopol.*” Din când în când s-au mai scufundat si corăbii cu încărcături 
mult mai scumpe: epava de la Marzameni, în Sicilia, datează de pe la 540 
si transporta cam 300 de tone de marmură verde și albă. Corabia avea 
drept încărcătură ornamentatiile cu care urma să fie împodobită o în- 
treagă biserică, asemănătoare cu ornamentatiile care se găseau în bi- 
sericile din Ravenna și din Libia. Aceste piese scumpe erau trimise peste 
mare ca să vestească de fapt uniformitatea religioasă: un unic stil de 
decorare a bisericilor avea să reflecte o unică teologie sub autoritatea 
unicului împărat, Iustinian cel Mare. Epavele descoperite în estul Me- 
diteranei indică existenţa în zonă a unor legături mai puternice, care 
uneau insulele și zonele de coastă. De exemplu, o corabie naufragiată în 
largul coastei de sud-vest a Turciei, la Iskandil Burnu, datând de la 
sfârșitul secolului al VI-lea, transporta vin din Gaza și un obiect care a 
fost identificat drept o oală cu capac, pentru mâncare cuser, așa că e 
foarte posibil ca acea corabie să fi aparținut unui evreu (ca în povestea 
lui Amarantus, căpitanul evreu de la începutul secolului al V-lea).* 
Făcând un scurt bilanţ al Bizanțului timpuriu, avem atât dovezi ale 
unei severe crize economice, cât şi dovezi ale unei neîntrerupte vitalitati — 
aceasta din urmă, vizibilă mai ales în insulele din estul Mediteranei. Așa 
ceva era de aşteptat după cutremurul demografic pricinuit de ciuma 
bubonică. Harta comercială a Mediteranei a fost redesenată, pe măsură 
ce vechile centre au dispărut, iar cele noi au devenit din ce în ce mai puter- 
nice. Mediterana bizantină s-a hrănit din activitatea principalelor centre 
vii din punct de vedere economic care mai supravietuiserá si astfel a fost 
posibilă puternica revigorare din secolele al VIII-lea și al IX-lea. Mai 
spre apus, această revigorare s-a produs mult mai încet si mult mai greu. 

ÍN SECOLUL AL VI-LEA, UNITATEA zonei mediteraneene fusese deja dis- 
trusá. Mediterana nu mai era mare nostrum, nici din punct de vedere 
politic, nici din punct de vedere comercial. Au existat tentative de a aráta 
cá unitatea fundamentalá a Mediteranei, cel putin ca spatiu comercial, 
a supravietuit páná in timpul cuceririlor islamice din secolul al VII-lea 
(culminánd cu invadarea Spaniei in 711) sau chiar páná cánd imperiul 
franc al incestuosului criminal ín masá Carol cel Mare a pus stápánire 
pe Italia si Catalonia.! De asemenea, au existat tentative de a aráta cá 
refacerea zonei mediteraneene a inceput cu mult mai devreme decát au 
presupus ultimele generatii de istorici si cá era in pliná desfasurare in 
secolul al X-lea sau chiar al IX-lea.? E greu de contestat acest lucru in 
cazul Bizanțului, care părea că-și revine, sau în cazul teritoriilor islamice, 
care se întindeau, la acea dată, din Siria si Egipt până în Spania si Portu- 
galia, dar rămân semne de întrebare legate de partea de vest a Meditera- 
nei. Aproape că nu e o exagerare să spunem că unii istorici constată un 
declin în aceleași momente în care alții înregistrează un progres. Din aceste 
constatări putem deduce în mod logic că exista o variaţie foarte mare între 
regiuni, dar rămâne întrebarea când anume și-a pierdut zona meditera- 
neeană unitatea — dacă și-a pierdut-o — si când anume şi-a recuperat-o. 
La fel cum în Antichitate integrarea Mediteranei într-o unică zonă comer- 
cială, și ulterior într-o unică zonă politică, durase secole întregi, de la 
epoca întunecată a secolului al X-lea î.Hr. până la nașterea Imperiului Ro- 
man, în perioada celei de-a „treia Mediterane“ procesul de integrare a 
fost extrem de lent. Integrarea politică totală nu a mai fost obținută nici- 
odată, în ciuda eforturilor cuceritorilor arabi si, mai târziu, ale celor turci. 

Desi Bizanțul pierduse numeroase teritorii de uscat, în favoarea sla- 
vilor şi a altor inamici, imperiul a păstrat totuși câteva posesiuni valo- 
roase. Sicilia, parti din sudul Italiei, Cipru și insulele din Marea Egee au 
rămas sub conducerea Imperiului Bizantin, care a extras bogății din 

minele de aur si de argint aflate în unele din aceste teritorii. Chiar si 
Sardinia si Mallorca se aflau sub stăpânire bizantină, dar nu e clar dacă 
mai exista încă o rețea funcțională de comunicare de-a lungul Mării 
Mediterane. Constantinopolul şi-a menținut controlul asupra Egiptului, 
sursa principală de aprovizionare cu cereale, în ciuda faptului că orașul 
se micsorase vizibil. Negustori „sirieni“, alături de cei evrei, au fost men- 
tionati în cronicile din vestul Europei, demonstrând perpetuarea rolului 
jucat de descendenţii fenicienilor în rețelele comerciale care traversau 
Mediterana. Imperiul Bizantin și-a dat seama că este amenințat serios 
nu numai de popoarele barbare din nord, ci și de dușmanii din est. Dar, 
în ciuda ocupaţiei de scurtă durată a Ierusalimului de către persani, la 

începutul secolului al VII-lea, nu persanii au fost cei care au năruit puterea 
bizantină în Siria si Egipt. 

Departe, de-a lungul rutelor comerciale traversate de negustorii sirieni 
în căutarea parfumurilor și a mirodeniilor ce se vindeau în Mediterana, 
dincolo de teritoriile desertice ale nabateenilor, putin în interior fata de 
coastele estice ale Mării Roșii, lua naștere o putere religioasă si politică ce 
avea să schimbe definitiv relaţiile dintre țărmurile de nord și de sud ale 
Mării Mediterane. În timpul lui Mahomed (mort în 632), țelul musulma- 
nilor era să obțină convertirea popoarelor păgâne din Arabia și supunerea 
sau convertirea triburilor evreiești arabe. Unificarea triburilor sub stin- 
dardul Islamului (însemnând „supunere“ — dacă nu față de Allah, măcar 

fata de cei care îl venerau pe Allah) a fost urmată de o mobilizare extraor- 
dinară de energie militară si politică, sub primii „locţiitori“ sau califi care 
i-au urmat lui Mahomed si ale căror armate au cucerit Ierusalimul și Siria 
în doar câţiva ani de la moartea sa, înainte de a năvăli în Egipt sub co- 
manda lui ‘Amr ibn al-'As in 641. Desigur, ibn al-As avea deja neînțelegeri 
cu stăpânul său, califul. Deși unitatea absolută a lui Dumnezeu era dogma 
islamului, unitatea adepților săi s-a destrămat repede. 

Islamul nu s-a născut în Mediterana, dar a interactionat încă de la 
început cu religiile monoteiste rivale din zona Mării Mediterane, iudais- 
mul și creștinismul (a interactionat si cu păgânismul, însă doar în sens 
negativ, din moment ce musulmanii refuzau să tolereze alte religii în afara 
iudaismului, a creștinismului și a zoroastrismului din Persia). Islamul 
a reușit să câştige adepţi printre creștinii din Siria, întrucât multi dintre 
ei erau membri nemulțumiți ai bisericilor care propovăduiau monofizis- 
mul, persecutate de Biserica de orientare greacă. Doctrina monofizitilor, 
potrivit căreia Isus nu avea rol egal în Sfânta Treime, ci era Fiul întrupat 
al lui Dumnezeu, a făcut, probabil, în timp, islamul mai atrăgător pentru 
acești creștini, având în vedere că musulmanii îl socoteau pe Isus, sau 
Isa, cel mai mare profet după Mahomed și recunoșteau nașterea din 
Fecioară, subliniind, în același timp, că dimensiunea lui Isa era doar 
umană. Alte practici ale islamismului corespundeau obiceiurilor evreiești, 
în mod special interdicția privind consumul de carne de porc, rugăciunile 
zilnice în conformitate cu practica (de cinci ori pe zi la islamici, de trei 
ori pe zi la evrei) și lipsa unei caste preoțești responsabile cu ritualurile 
religioase, acesta fiind un lucru care dispăruse, practic, din iudaismul de 
după distrugerea Templului. În viziunea musulmanilor, Biblia ebraică 
si Noul Testament erau texte deformate, din care fusese eliminată profeția 
privind venirea celui mai mare profet; pe de altă parte, se admitea faptul 
că evreii si creştinii, „popoarele Cărţii“, venerau același zeu ca si mu- 
sulmanii. Din această viziune s-a născut conceptul de dhimmi, desem- 
nând populaţiile de creștini și evrei cărora li se garanta dreptul de a-și 
practica propria religie după ce erau cucerite, în schimbul plății impo- 
zitului pe cap de locuitor, denumit jizyah, atâta vreme cât nu încercau 
să-i convertească pe musulmani la credinţa lor. Într-adevăr, impozitele 
plătite de dhimmi au devenit unul dintre pilonii de rezistență ai statului 
islamic. Scutită de serviciul militar, la care aveau dreptul doar musulmanii, 
populația dhimmi susţinea sistemul militar prin impozitele pe care le 
plătea. De aceea, convertirea rapidă a tuturor coptilor din Egipt si a 
tuturor berberilor din Africa de Nord avea să ridice probleme. Sistemul 
de impozite al califatului a fost astfel slăbit. Era firesc ca islamul să adopte 

o atitudine tolerantă fata de dhimmi, care erau, ca să-l cităm pe Bernard 
Lewis, „cetățeni de mâna a doua, si totuşi cetățeni“. Cu alte cuvinte, erau 
considerati o parte integrantă din populaţie, și nu o minoritate străină — 
reprezentau chiar o majoritate în afara Arabiei, în secolele al VII-lea și 
al VIII-lea, de-a lungul coastelor Siriei, în Egipt și în îndepărtata Spanie, 
precum și în teritoriile estice precum Persia. 

Cucerirea Egiptului de către o armată arabă de aproximativ 12 ooo de 
soldati a fost mai ușoară datorită ostilitátii coptilor față de Bizanțul ortodox. 
Efectul imediat asupra Constantinopolului a fost pierderea rutei care îi 
aproviziona cu cereale, de la Nil, pe toti cetățenii Noii Rome. Mai târziu, 
în 674 și 717, Constantinopolul avea să se confrunte cu asediile arabe, dar 
pentru moment arabii au rămas în Africa și priveau din Egipt nu spre 
Mediterana, ci mai la sud, spre Nubia: ocuparea teritoriilor din apropiere 
de Marea Roșie le-ar fi permis să consolideze cucerirea Arabiei. Principala 
ţintă a expansiunii arabe, imediat după moartea lui Mahomed, o reprezen- 
tau Irakul și Iranul, având în vedere că Persia era cea mai mare putere 
din regiune, chiar în nordul Arabiei. Scopul lor initial nu era, așadar, să 
creeze un imperiu care să se întindă de-a lungul întregii coaste de sud a 
Mediteranei. Cuceririle mediteraneene au fost o chestiune secundară. Abia 
după ce au fost înfrânți de mai multe ori in Nubia, arabii s-au întors spre 
vest, către cetatea Cirenaica, pătrunzând în teritoriile triburilor berbere.5 

Aceasta s-a dovedit a fi o decizie inteleaptá. Desi Cirenaica si Provincia 
Africa rămăseseră sub stăpânire bizantină, exista pericolul ca ele să de- 
vină baze într-un război de recuperare a Egiptului. Pentru a evita acest 
lucru, arabii trebuiau să obțină controlul coastelor si porturilor din nordul 
Africii, și acest lucru era posibil numai cu ajutorul unor mari contingente 
proaspăt sosite din Yemen, si chiar cu ajutorul berberilor, populația nativă 
din nordul Africii, constând într-o combinaţie de locuitori romanizați ai 
orașelor și triburi rurale de diferite credințe. Arabii aveau, de asemenea, 
nevoie de o flotă, si o victorie navală „arabă“ împotriva bizantinilor din 
Rhodos, încă din 654, poate însemna doar că avuseseră succes în închirie- 
rea unor echipaje locale creștine: bătălia navală a constat, probabil, dintr-o 
luptă între greci, de o parte, și greci, sirieni si copti, de cealaltă parte. Le- 
găturile cu berberii nu erau întotdeauna ușoare: triburile berbere păgâne 
se converteau la islam, și apoi reveneau la vechile credințe de îndată ce 
arabii dispăreau în zare; se spune că un anumit trib a fost convertit la 
islam de douăsprezece ori. Exista, de asemenea, un mare număr de 
berberi creștini si berberi evrei, si regina Kahina, posibil berberă evreică, 
era pomenită ca o războinică îndrăzneață.” Convertirea la islam a nordului 
berber al Africii, în secolul al VII-lea, a fost rapidă, uşoară și instabilă, dar 

a fost destul pentru a aduce trupele berbere în căutarea prăzii, pe măsură 
ce armatele islamice începuseră să se confrunte cu țintele adevărate din 
jurul orașului bizantin Cartagina. Începând cu anii 660, ei au pus stăpâ- 
nire pe oraşele mai mici ale vechii Provincii Romane Africa, sau, așa cum 
o numeau ei, Ifriqiya, şi au întemeiat un oraș de garnizoană propriu, re- 
tras fata de Mediterana, la Qayrawan, fiind mai interesați de pământurile 
din vecinătatea sa, unde puteau să-și ducă la pășunat cămilele, decât de 
explorarea mării. În 698, înconjurată dinspre uscat si lipsită de ajutorul 
potrivit din partea Constantinopolului, Cartagina a fost asediată de o 
armată arabă de 40 ooo de soldati aduși din Siria si din alte parti, alături 
de care au luptat aproximativ 12 ooo de berberi. Cucerirea Cartaginei 
de către arabi, mai degrabă decât cucerirea ei de către romani, cu aproape 
750 de ani înainte, a dus la sfârşitul istoriei sale extraordinare ca nod 
comercial si ca imperiu. Arabii nu voiau s-o folosească si au construit un 
nou oraş în apropiere, Tunis. Bizanțul pierduse încă unul din teritoriile 
sale cele mai bogate; rămășițele Spaniei cucerite de Iustinian fuseseră 
absorbite deja de vizigoți, în jurul anului 630, si bizantinii nu mai aveau 
decât o autoritate slabă asupra Ceutei, Mallorcăi și Sardiniei. În fapt, 
puterea bizantină în vestul Mediteranei se risipise. 


II 


CUCERIRILE ISLAMICE reprezintă un paradox pentru istoricii Medite- 
ranei. Pe de-o parte, aceste cuceriri au destrămat unitatea Mediteranei, 
pe de altă parte, islamul a fost cel care a pus bazele creării unei noi uni- 
táti a zonei mediteraneene, desi nu pe toată suprafața mării, având în 
vedere că rețelele comerciale si de comunicație islamice erau limitate, în 
principal, la țărmurile de sud si de est ale mării. S-au dezvoltat legături 
comerciale strânse cu Constantinopolul, Asia Mică si partea bizantină a 
Mării Egee, dar si cu câteva porturi italiene care se aflau sub o suzera- 
nitate bizantină destul de permisivă, în special Veneţia și Amalfi; însă 
locuitorii Galiei de sud si ai Italiei au avut de-a face cu marinarii musul- 
mani mai mult sub neplăcuta formă a năvălitorilor în căutare de sclavi. 
Sclavii au devenit principala marfă care era transportată între Europa 
occidentală și lumea islamică, de obicei pe apele Mediteranei (dar s-au 
dezvoltat și rute terestre care transportau sclavi dinspre estul Europei 
spre Spania, trecând prin niște clinici de castrare aflate în mănăstirile 
din Flandra). Persistenta pirateriei poate fi o dovadă că negotul a conti- 
nuat, pentru că nu are nici un sens să fii pirat dacă n-ai pe cine să jefuiesti; 

dar majoritatea victimelor „sarazinilor“ erau probabil oameni de uscat 
atacați pe coastele de sud ale Italiei si ale Franţei de către invadatorii in 
căutare de sclavi. S-a remarcat absenţa a alte trei mărfuri: papirusul, aurul 
şi stofele de lux, după multe secole în care se presupune că au fost articole 
de comerţ, esenţiale. Plecând de la dispariţia lor, marele istoric belgian 
Henri Pirenne a afirmat că secolele al VII-lea şi al VIII-lea au marcat 
despărțirea fundamentală de Antichitate, în zona mediteraneeană; co- 
mertul a fost redus la minimum.® Din moment ce aproape tot papirusul 
era produs în Egipt, dispariţia acestui produs antic din vestul Europei 
şi înlocuirea lui cu pergamente produse local ar putea să indice faptul 
că papirusul nu mai era comercializat de-a lungul Mediteranei. Papalita- 
tea era una din puținele instituţii care a continuat să folosească papirusul 
chiar până în secolul al X-lea sau al XI-lea, iar Roma avea avantajul de 
a se afla în vecinătatea porturilor încă funcționale din Golful Napoli si 
Golful Salerno, care aveau legături si cu Constantinopolul, si cu teritoriile 
musulmane. 

Există totuși dovezi că negotul a continuat să rămână activ, chiar 
dacă nu mai era așa de intens. În 716, regele franc al Galiei, Chilperic II, 
a acordat călugărilor de la mănăstirea din Corbie scutiri de impozite 
consistente si le-a permis să importe papirus si alte bunuri din est prin 
portul Fos-sur-Mer din Delta Ronului, deși nu făcea decât să confirme 
privilegii mai vechi, asa că asta nu demonstrează că negotul prin portul 
Fos era încă viu.? În zilele sale de prosperitate, portul Fos servea transpor- 
tului spre nord, din Spania, nu numai a pieilor și a papirusului (cincizeci 
de testele în fiecare an), ci şi a 10 ooo de livre de untdelemn, 30 de butoiase 
cu sos de peste, din cel rău mirositor, 30 de livre de piper, de cinci ori mai 
mult chimion si cantități uriașe de smochine, migdale și măsline, presu- 
punând că toate aceste cantităţi au sosit vreodată la destinaţie. Asa 
cum s-a văzut, Marsilia, în apropiere, era unul din puţinele porturi din 
nord-vestul Mediteranei care nu dispăruseră cu totul. Cercetările arheo- 
logice demonstrează că orașul chiar s-a dezvoltat în secolul al VI-lea, și 
că legăturile cu Cartagina si regiunea cartagineză au rămas puternice 
după anul 600. A existat chiar și o emisiune monetară locală, cu monede 
de aur, dovadă a legăturilor mediteraneene, dacă ținem cont că nu exista 
nici o sursă de aur importantă în vestul Europei." Dar, către sfârșitul 
secolului al VII-lea, Marsilia ajunsese într-o situație dificilă. Cucerirea 
Cartaginei de către arabi a însemnat pierderea legăturilor cu Africa. 
Proviziile de aur s-au consumat şi monedele n-au mai putut fi bătute, 
având în vedere că nu mai soseau amfore din răsărit. 

Un grup de negustori evrei aventurieri, poligloti, numiți Radhaniyyah, 
sau ,radhaniti", a fost descris de scriitorul arab ibn Khurdadbih"?, din 

secolul al IX-lea. El a enumerat patru rute pe care călătoreau acești ne- 
gustori, pe uscat prin Galia și trecând de Praga spre regatul bulgarilor 
albi care se întindea pe teritorii vaste, deschise, la nordul Mării Negre, 
sau pe mare, din Provența în Egipt si apoi pe Marea Rosie, către India, 
sau o rută din Antiohia, în Levant, spre Irak, India, insula Ceylon si din 
nou pe mare spre Orientul Îndepărtat. Pe de altă parte, unii negustori 
au pornit din Spania şi s-au îndreptat spre Levant parcurgând coasta 
nord-africană, o rută mai ușor de urmat pe uscat decât pe apă, din cauza 
bancurilor de nisip și a curenților de aer si de apă nefavorabili.!3 Negus- 
torii radhaniti care se întorceau din Delta Nilului puteau să se îmbarce 
spre Constantinopol sau puteau să caute o cale de întoarcere în Galia. 
Aceste descrieri ale rutelor lor îi înfățișează pe radhaniti ca pe niște 
negustori de mirodenii, transportând condimente, parfumuri și leacuri, 
deși contactele lor din nord le permiteau să aducă arme de fier, blănuri 
si sclavi în sud, în zona mediteraneeană, unde cumpărătorii musulmani 
duceau lipsă de fier si erau bucuroși să cumpere săbii din nord.!^ Pe 
lângă radhaniti, mai existau multi alti negustori de sclavi, creștini si 
musulmani; în anul 961, existau 13 750 de Saqaliba, sclavi slavi, care 
trăiau în Córdoba musulmană. Războiul dintre germanici si slavi din 
teritoriile wenzilor, în zona care reprezintă acum Germania de Est, a 
asigurat o sursă bogată și constantă de prizonieri, şi termenii sclavus și 
„sclav“ amintesc de originea slavă a multora din acești robi. Au sosit si 
în Siria si Egipt sclavi din zonele de frontieră slavă, alături de cerchezi 
aduși de la Marea Neagrá.!5 Desi îngrozitoare, soarta acestor sclavi, chiar 
si a celor care suportau trauma castrării, nu era întotdeauna comparabilă 
cu soarta numărului mare de sclavi transportaţi peste Atlantic către 
America, câteva secole mai târziu. Tinerii voinici nu erau castrati, ci 
intrau în garda din Cérdoba a emirului, cîteodată avansând până la un 
grad militar înalt. Pe de altă parte, femeile puteau intra în lumea închisă 
a haremului, iar băieții frumoși ajungeau în posesia prinților pederaști. 
Un negustor care pare să fi fost radhanit este Abraham din Zaragoza, 
un evreu spaniol care beneficia de protecția personală a împăratului 
franc Ludovic cel Pios. El a fost activ în jurul anului 828 și a fost scutit 
de plata impozitului; a avut permisiunea explicită de a cumpăra sclavi 
străini și de a-i vinde pe teritoriile francilor, dar în 846 negustorii evrei 
au fost acuzaţi de către arhiepiscopul din Lyon de a nu fi căutat provizii 
mai departe de orașele din Provența si de a fi vândut sclavi creștini 
cumpărătorilor din Córdoba.!9 

Ín timp ce forța maritimă romană se bazase pe stârpirea pirateriei, 
forța navală musulmană se baza pe practicarea pirateriei. Tocmai prin 

asta a devenit atrăgător serviciul în flota mahomedana pentru greci, 
copti, berberi si spanioli, care asigurau, fără îndoială, echipajul vaselor. 
Flota comercială din vest era tinta de voie a piraţilor din serviciul con- 
ducătorilor musulmani. Un scriitor arab din secolul al IX-lea a descris 
cum navele creştine de pe Marea Mediterană puteau fi considerate ţinte 
legitime ale piraților musulmani, atunci când navele se îndreptau spre 
alte teritorii creștine; dacă o navă era capturată si căpitanul ei susținea 
că el călătoreşte sub protecția unui conducător mahomedan, de exemplu 
un emir andaluzian, i se putea cere o dovadă scrisă.!! Desi invazia Spaniei, 
în 711, de către armatele arabe si berbere, implicase puține operațiuni 
navale — în afară de operaţiunea crucială de traversare a Strâmtorii Gi- 
braltar —, pe parcursul secolului al VIII-lea flotele musulmane au deve- 
nit tot mai puternice în vestul Mediteranei. O izbucnire a pirateriei după 
căderea Cartaginei, în 698, a fost destul de ușor reprimată de forța navală 
bizantină, dar faptul că Bizanțul își pierduse controlul real asupra mărilor 
din vestul Siciliei le-a dat flotelor musulmane mână liberă asupra insu- 
lelor si coastelor care încă recunoșteau, chiar si vag, suzeranitatea bizan- 
tind: Insulele Baleare, Sardinia, coasta Liguriei.18 

Securitatea acestei regiuni s-a diminuat serios în jurul anului 8oo. Pe 
întreaga suprafață de vest a Mării Mediterane au izbucnit atacuri mariti- 
me. Aceste evenimente sunt în general redate ca o luptă pentru a stăvili 
invadatorii arabi care încercau să pună stăpânire pe insulele meditera- 
neene. Cu toate acestea, navele musulmane erau mai interesate, de multe 
ori, în obținerea prăzii (inclusiv prizonieri, pe care îi scoteau la vânzare) 
decât în tentativa de a extinde stăpânirea islamului. Si creştinii erau 
dornici să ia sclavi si să obțină capturi, desi se aflau mai mult în defensivă. 
Mai mult decât atât, tocmai fiindcă exista acum o mare putere în vest, 
dispusă să ţină piept navelor musulmane, tensiunea a crescut si piraţii 
au devenit mai indrázneti ca oricând. În 798, navele arabe au atacat 
Insulele Baleare, pe care nu le avuseseră în vedere în atacul inițial asupra 
Spaniei. Știind că orașul Constantinopol nu avea capacitatea de a le oferi 
nici un ajutor, locuitorii din Baleare au apelat la conducătorul Galiei și 
al Italiei de Nord, Carol cel Mare, pe care l-au recunoscut drept noul lor 
stăpân. Carol cel Mare a trimis ajutoare si arabii au fost respinși la urmă- 
torul atac asupra Insulelor.1 Regele i-a cerut fiului sáu, Ludovic, să con- 
struiască o flotă pentru apărarea Deltei Ronului și a condus noi lupte de 
apărare pe coastă pentru a proteja porturile din sudul Franței si din nord- 
vestul Italiei. Hadumar, contele franc al Genevei, a condus o flotă împo- 
triva arabilor care invadau Corsica si a fost răpus în luptă. Confruntările 

au continuat atât in apele din Sardinia, cât si din Corsica, si un amiral 
franc pe nume Burchard a distrus treisprezece corăbii inamice. Între timp, 
venețienii controlau apele din jurul Siciliei si de lângă Africa de Nord 
(multi alții aveau să li se alăture în curând), şi vasele lor sau alte vase 
din serviciul bizantin au obținut victorii importante împotriva navelor 
din al-Andalus, Spania islamică. Treisprezece nave arabe care au atacat 
insula Lampedusa, mică, dar importantă din punct de vedere strategic, 
poziționată între Sicilia și Africa, au fost distruse de bizantini în 812. În 
scurtă vreme, locuitorii din nordul Africii au considerat că lucrurile merse- 
seră destul de departe şi au semnat un armistițiu de zece ani cu Gregorios, 
conducătorul Siciliei bizantine.2 Navele creștine stăpâneau acum vestul 
Siciliei, în timp ce bizantinii câștigaseră un răgaz foarte necesar in Medi- 
terana centrală — atacurile arabilor asupra Siciliei și Calabriei produse- 
seră multă pagubă în orașele si satele expuse de pe coastă. 

Din nefericire pentru bizantini, musulmanii au hotărât că voiau mai 
mult de la Sicilia decât sclavi si prăzi, si au declanșat o invazie, în 827, 
care a adus, treptat, întreaga insulă sub comanda emirilor aghlabizi din 
Africa de Nord. Ei și-au reluat atacurile asupra insulelor Sardinia si 
Corsica iar francii au ripostat cu un atac naval ambițios asupra coastei 
africane. Problema era că flota francă nu avea o bază permanentă şi, 
deși câștigase mai multe bătălii, o singură înfrângere, la Sousse, a fost 
suficientă pentru a-i forța pe franci să părăsească Africa. În orice caz, 
gloria Imperiului Carolingian trecuse odată cu moartea lui Carol cel Mare, 
în 814, si succesorul său, Ludovic cel Pios, a trebuit să-și abată atenţia 
de la vestul Mediteranei din cauza rivalitatilor interne. În jurul anului 
840, arabii erau liberi să atace Marsilia, Arles și Roma. Spre rușinea atât 
a bizantinilor, cât şi a francilor, care-și revendicau, în egală măsură, domi- 
natia asupra sudului Italiei, o navă musulmană a ocupat portul Bari, în 
847, punând bazele unui emirat care a rezistat până în 871, când, în cele 
din urmă, francii şi bizantinii au învățat să coopereze suficient de mult 
încât să-i elimine pe musulmani.?! După mai multe tentative în secolul 
al IX-lea, pirații musulmani au reușit să înființeze, în secolul al X-lea, 
mai multe baze de-a lungul coastei Proventei și putin mai departe de 
mare, la Fraxinet (în satul La Garde-Freinet). Prezenţa piraților arabi 
punea în mare pericol comerțul creștinilor din Provența, asigurándu-le, 
totodată, musulmanilor provizii de sclavi si de prăzi de război.22 

III 


BIZANTINII AU AVUT ATÂT SUCCESE, cât şi eşecuri în fata avansului mu- 
sulmanilor. După ce au rezistat atacurilor arabe asupra Constantinopo- 
lului în anul 718, şi-au mobilizat flota la începutul secolului al VIII-lea, 
însă revoltele locale, mai ales cele din Sicilia, puneau în pericol controlul 
lor asupra rutelor maritime de pe Marea Mediterană. Încă din secolul 
al VI-lea, flota bizantinilor fusese dominată de dromân, o variantă a ga- 
lerei de război care, în timp, a crescut în dimensiuni, dar a devenit nava 
de război clasică folosită pe apele Mediteranei până în secolul al XII-lea. 
Caracteristicile acestui vas erau următoarele: era folosită o velă latină, 
în locul unei pânze de navigaţie pătrate, băncile váslasilor erau pozitio- 
nate sub nivelul punţii principale și (posibil) construcţia cocii vasului se 
făcea pornind de la un schelet. La început, aceste vase aveau o echipă 
mică de cincizeci de vaslasi, câte unul pe fiecare parte (fiind astfel numite 
„monoreme“), dar s-au transformat în bireme, vase pe care fiecare vâslă 
era manipulatá de câte o pereche de vâslași, însumând până la o sută 
cincizeci de oameni.?? Flota musulmană, echipată cu nave asemănătoare, 
se confrunta cu probleme mari: zonele de mică adâncime, stâncile si ban- 
curile de nisip ale țărmului nord-african împiedicau deplasarea vaselor 
pe coastă, de la est la vest. Arabii erau obligaţi să navigheze de la insulă 
la insulă, spre nord, și acesta — alături de piraterie şi procurarea de sclavi — 
a fost unul dintre motivele pentru care navele musulmane au pătruns 
amenintátor în apele din zona Insulelor Baleare, Sardiniei și Siciliei.24 
A spune că navele bizantine „își apărau apele teritoriale“ reprezintă doar 
o descriere sumară a modului în care vasele operau: era esențial ca 
galerele să aibă acces pașnic la porturile de unde puteau să-și ia provizii, 
pentru a putea să patruleze eficient pe o anumită zonă din mare. A deţine 
controlul de la distanță, prin intermediul flotelor trimise din centrul 
Bizanțului, era imposibil, şi cea mai bună soluție era înființarea unor 
baze bizantine pe frontiera maritimă.25 Bizantinii au reușit să păstreze 
controlul asupra apelor din nordul Cretei si al Ciprului (pe care le-au 
pierdut, pentru o vreme, în fata arabilor). Au putut, astfel, să păstreze 
căile de comunicaţie în Marea Egee, și chiar puțin mai departe, dar 
situația era mult mai tensionată la marginea Imperiului Bizantin, si în 
special în Marea Adriatică. 

Dificultăţile lor în zonă au fost create nu atât de arabi, care au ocupat 
oraşul Bari mai târziu, cát mai ales de franci, care stăpâneau, către sfár- 
şitul secolului al VIII-lea, porțiuni mari din Italia, inclusiv fosta Provincie 
Bizantină sau Exarhatul (din anul 751), a cărei capitală se afla la Ravenna. 

Armatele francilor erau încă active în apropiere de Marea Adriatică in 
jurul anului 790, când Carol cel Mare a nimicit marele și bogatul imperiu 
al avarilor, anexând Imperiului Carolingian regiuni mari din actualele 
ţări Slovenia, Ungaria si din nordul Balcanilor. În 791, francii au luat in 
posesie Istria, peninsula stâncoasă din nordul Mării Adriatice care se afla 
încă sub stăpânire bizantină, din punct de vedere oficial.26 Aceste cam- 
panii au dus la o confruntare directă a intereselor francilor și bizantinilor. 
Ostilitatea dintre franci si bizantini a fost amplificată de încoronarea lui 
Carol cel Mare ca împărat roman al părţii de vest, în ziua de Crăciun a 
anului 8oo, la Roma, chiar dacă noul împărat nu a luat în serios evenimen- 
tul, considerându-l lipsit de importanță. Imperiul Bizantin a rămas foarte 
susceptibil în legătură cu revendicarea lui de a fi adevăratul succesor al 
Imperiului Roman, până la dezmembrarea sa, în 1453. Vestea că împăra- 
tul Carol cel Mare ar fi avut de gând să cucerească Sicilia a adus și mai 
multă neliniște. El părea chiar să conspire cu Harun ar-Rashid, califul 
abbasid al Bagdadului, care i-a trimis un elefant în semn de prețuire, pre- 
cum și cheile de la Biserica Sfântului Mormânt din Ierusalim, asupra căreia 
bizantinii isi revendicau autoritatea protectoare. 

De la Constantinopol, Marea Adriatică era văzută ca prima linie de 
apărare în fata armatelor și navelor dușmanilor care încercau să pătrundă 
în inima Bizanțului. Apărarea zonei Via Egnatia, drumul care se întindea 
de la Dyrrhachion la Thessalonika, avea o motivație militară, care mergea 
dincolo de importanţa sa ca rută comercialá.?" Astfel, bizantinii au facut 
eforturi să apere coastele dalmată si albaneză în fata francilor, slavilor, 
arabilor si a altor invadatori si corsari. În ciuda faptului că mozaicuri 
timpurii superbe, aparținând culturii bizantine, au supraviețuit în orașe 
precum Poreč, în Istria, aceasta era o regiune în care biserica de tip latin 
era dominantă si unde se vorbea o formă de latină vulgară, care a evoluat 
în limba dalmată, acum dispărută.% Influenţa bizantină s-a manifestat 
si asupra coastei italiene a părţii de nord a Mării Adriatice, întinzându-se 
într-un uriaş semicerc peste lagunele si ținuturile mlăștinoase din Grado 
si în jos, pe malul italian, pe lângă o serie de bancuri de nisip, sau lidi, 
până la portul Comacchio, nu departe de Ravenna, mai la nord. Pentru 
că, prin pierderea exarhatului de Ravenna, Bizanțul nu pierduse în 
întregime stăpânirea italiană, și, chiar dacă această zonă era locuită mai 
mult de peşti decât de oameni, si producea mai multă sare decât grâu, 
s-a dovedit a avea o valoare nebănuită. 

Aceasta era o lume nesigură, în care apa si nămolul se luptau pentru 
supremație. Era locul in care râurile Piave, Pad si Adige, alături de alte 
râuri mici, își depuneau aluviunile. După cum relatează scriitorul Casiodor, 

din secolul al VI-lea, primii locuitori ai acestor ţinuturi mlăștinoase tra- 
iau „ca păsările de apă, acum pe mare, acum pe uscat“, şi avutul lor consta 
doar din peste si sare, desi recunoștea faptul că, dintr-un anumit punct 
de vedere, sarea era mai valoroasă decât aurul: căci toată lumea are nevoie 
de sare, dar probabil există oameni care nu au nevoie de aur. Casiodor îi 
idealiza pe locuitoii mlaștinilor, spunând că „ei împart aceeași mâncare 
si au case asemănătoare, încât nu pot să fie invidiosi pe locuinţele celor- 
lalti si sunt lipsiţi de viciile care domină lumea*.?? Invaziile barbare au 
transformat zona, nu prin cucerirea lagunelor, ci prin transformarea lor 
într-un loc de refugiu pentru cei care scăpau din fața armatelor neamului 
germanic al longobarzilor. Această imigrare nu a avut loc dintr-odată, 
dar câteva sate s-au format la Comacchio, Eraclea, Jesolo, Torcello si un 
grup de insule mici de lângă „malul înalt“ sau Rivo Alto, mai târziu pre- 
scurtat Rialto. În comunitatea mică din Torcello existau ateliere de sti- 
clărie, încă din secolul al VII-lea. Conducătorii longobarzi le-au acordat 
privilegii locuitorilor din Comacchio, probabil încă din anul 715. O insulă, 
Grado, a devenit reședința unui patriarh foarte nobil a cărui autoritate 
bisericească s-a răspândit asupra tuturor lagunelor, deși a crescut numă- 
rul episcopilor personali — orice așezare, de orice dimensiune, avea un 
episcop, și au început să fie construite biserici impresionante în secolele 
al VIII-lea si al IX-lea, drept dovadă a dezvoltării comertului.?? La fel ca 
în Dalmatia, episcopii urmau ritualul latin, desi din punct de vedere politic 
erau supuși Constantinopolului. Înaintea căderii exarhatului bizantin, 
locuitorii săi contau pe Ravenna pentru consiliere politică directă și 
protecție militară, și, încă din 697, exarhul a numit un comandant mili- 
tar, numit dux, pentru a apăra lagunele.*! După prăbușirea exarhatului 
din 751, valoarea lagunelor consta, în mod paradoxal, în depărtarea la 
care se găseau. Ele reprezentau o afirmare cu putere a prezenţei continue 
a adevăratului Imperiu Roman în nordul Italiei. 

Drept urmare a sosirii francilor în Italia, spre sfârșitul secolului 
al VIII-lea, locuitorii lagunelor au fost tentaţi să-i arate loialitate noului 
împărat roman, Carol cel Mare. Armatele lui se aflau în apropiere și a 
putut să-i atragă cu promisiuni privind privilegiile comerciale în Lombar- 
dia si mai departe. Mai mult decât atât, francii igi cágtigaserá respectul 
prin interesul lor față de cultura clasică; începuseră să-și netezeascá 
marginile aspre ale identităţii lor barbare. În lagune si in Dalmatia au 
apărut grupuri care erau fie de partea francilor, fie de partea bizantinilor. 
La începutul secolului al IX-lea, bizantinii erau hotărâți să-și păstreze 
poziţia si au trimis o flotă în nordul Mării Adriatice, luptându-se cu 

francii pe mare. În anul 807, bizantinii au recuperat majoritatea lagunelor, 
și doi ani mai târziu au asaltat portul Comacchio, încă loial francilor. 
Acest lucru a avut efectul nefericit de a atrage o armată si o flotă francă 
spre regiune, conduse de fiul lui Carol cel Mare, Pepin, rege al Italiei. Pepin 
a alungat flota bizantină, lagunele rămânând astfel expuse în mod primej- 
dios, si a asediat canalul Malamocco, sperând să ajungă la Rivo Alto si 
la așezările din lagună; relatările sunt diferite, dar se pare că nu a reușit. 
Cronica de secol XIV a dogelui Andrea Dandolo descrie cum locuitorii îi 
bombardau pe franci cu pâine pentru a demonstra că atacurile nu-i 
afectează si că încă mai aveau destul de mâncare, o poveste asociată cu 
atât de multe asedii, încât nu i se poate da crezare.?? Atât francii, cât si 
bizantinii considerau acest război o distragere a atenţiei de la lucruri 
mai importante și voiau să facă pace. Carol cel Mare a înţeles că dacă ceda, 
putea să-și asigure recunoașterea sa, obținută cu greu, ca împărat, de 
către bizantini. În 812 a apărut o formulă care respecta drepturile bizan- 
tinilor de suzeranitate asupra lagunelor, dar le cerea locuitorilor să le 
plătească francilor un tribut anual de treizeci și șase de livre de argint 
si să le ofere ajutor pe mare împotriva slavilor din Dalmatia. Plata tri- 
butului nu era o problemă, pentru că pacea le-a adus acces privilegiat la 
piețele din Italia, si acest colt al Mării Adriatice putea să funcționeze ca 
un canal de comunicație între vestul Europei și Bizanţ, bucurându-se de 
protecția imperiilor atât din est, cât și din vest. Aceasta era o situație 
unică, de care negustorii au profitat din plin. 

Din lagune și din războiul de pe Marea Adriatică purtat cu împăratul 
Carol cel Mare s-a născut orașul Veneţia, ca entitate fizică, politică și co- 
mercială. Conflictul cu francii i-a încurajat pe oamenii împrăștiați din 
lagună să se adune pe un grup de insule care să poată fi apărat, ferit 
printr-un banc lung de nisip de invadatorii de pe mare, dar suficient de 
departe de coastă pentru a-i descuraja pe cotropitorii de pe uscat. Încetul 
cu încetul, venețienii s-au așezat pe insulele cele mai apropiate de Rialto, 
și au început să bată adânc piloni de lemn în pământul plin de apă și să 
construiască locuinţe de lemn din bușteni aduși din Istria. Veneţia tim- 
purie nu era un oraș din marmură și nu avea nici măcar un episcop 
propriu — cel mai apropiat episcop locuia pe insula Castello, la marginea 
de est a așezărilor din jurul zonei Rialto.3 Venețienii erau la fel de pri- 
ceputi în a conduce bărcile cu pânze și luntrile prin delta fluviului Pad, 
pe cât erau de pricepuţi în a naviga pe Marea Adriatică, dar au apărut 
câteva familii care şi-au impus controlul asupra funcției de dux, sau doge, 
în special familii care dețineau ferme în ţinuturile de pe continent, pentru 

că Venetia nu era încă atât de dominată de comerț încât elitele sale să-și 
piardă interesul în a lucra pámántul.?* 

Cu toate acestea, chiar înainte ca Veneţia să înceapă să se închege 
într-un singur oraș, începuseră să se dezvolte legăturile comerciale cu 
zone foarte îndepărtate. În timp ce comerțul cu sare, pește si bușteni nu 
trebuie subestimat, venețienii și-au asumat rolul de antreprenori în ne- 
gotul limitat cu bunuri de lux care se desfășura între est si vest. Existau 
puţini concurenți: în secolul al VIII-lea, chiar și Roma primea puţine 
lucruri din cealaltă parte a Mării Mediterane. Volumul importurilor de 
lux era mic, dar profiturile erau mari, datorită riscurilor si a raritatii 
bunurilor pe care le aduceau venețienii: mătăsuri, bijuterii, obiecte din 
aur, oseminte de sfinți. Le vindeau aceste lucruri mai departe prinților 
longobarzi, regilor franci si episcopilor iubitori de lux, mai ales în Valea 
Padului si în zonele învecinate. Au fost găsite monede bizantine si uneori 
arabe în zone din nordul Mării Adriatice. Un tezaur de monede datând 
din timpul războiului naval bizantino-franc a fost descoperit lângă Bologna, 
aproape de râul Reno, unul dintre cursurile de apă care se varsă în lagune. 
E un sac amestecat de monede din aur de proveniență bizantină, isla- 
mică si din sudul Italiei, monedele bizantine sunt din Constantinopol 
iar aurul islamic cuprinde piese din Egipt și Africa de Nord. Acest lucru 
indică faptul că banii au fost transportaţi pe o corabie de un negustor cu 
relaţii de partea cealaltă a Mării Mediterane. Vase venețiene erau însăr- 
cinate uneori să transporte ambasadori care mergeau la sau se întorceau 
de la Constantinopol.36 Acum că Marsilia era în declin, Venetia devenise 
principalul port prin care se păstra contactul cu estul Mediteranei — din 
punct de vedere comercial, diplomatic și ecleziastic. 

Dintre toti călătorii care au ajuns la Venetia, din est, de departe cel 
mai faimos a fost un iudeu mort de mult timp, numit Marcu, căruia i se 
atribuia scrierea uneia dintre Evanghelii și întemeierea Bisericii din 
Alexandria. În anii 828—829, niște negustori venețieni care ajunseseră in 
Alexandria au îndesat rămășițele lui într-un butoi, au acoperit oasele 
sfinte cu carne de porc și au trecut prin vamă cu încărcătura lor, pentru 
că funcționarii musulmani refuzau să verifice mărfurile aflate sub carnea 
de porc — dacă un hot de moaşte reușea în stratagema sa, acesta era un 
semn clar că sfântul respectiv incuviinta.?" Sfântul Marcu a fost aşezat 
într-o capelă ridicată lângă locuința dogelui, cu toate că doar în secolul 
al XI-lea capela a fost mărită substanţial, pentru a crea bazilica măreață 
care până în secolul al XIX-lea nu a fost catedrală, ci capela dogelui. Acest 
lucru nu numai că a transformat Veneţia într-un centru de pelerinaj, în 


204 A TREIA MEDITERANĂ, 600—1350 


detrimentul Alexandriei, ci a însemnat si faptul cá Venetia își insusea o 
parte din identitatea antică a Alexandriei ca unul din locurile tradiționale 
ale creștinismului.3 Datorită legăturilor sale strânse cu Constantinopolul, 
Veneţia căuta, de asemenea, să susțină cultura bizantină în mijlocul tre- 
cutei fale a Imperiului Roman de Apus. Venețienii începeau să creeze nu 
doar un oraș deosebit, construit pe apă, ci si o cultură și o organizare po- 
litică specifice, suspendate între Europa vestică, Bizanţ și Islam. 


IV 


FAPTUL CĂ VENEȚIA şi, putin mai târziu, Amalfi au devenit principalele 
centre ale comunicaţiei restrânse între est si vest arată cât de mult fusese 
întreruptă continuitatea. Acestea erau orașe noi. Dimensiunea prăbușirii 
în fostul Imperiu Roman fusese atât de mare, încât vechile centre co- 
merciale ale Mediteranei de vest au dispărut de pe harta comercială. 
Acest lucru nu era valabil si în estul Mediteranei, unde Alexandria a 
supravieţuit crizei din secolul al VI-lea și a rămas un centru comercial 
puternic după ce islamicii au cucerit Egiptul. La sfârșitul secolului al 
VIII-lea, deja sunt semne de redresare generală în Bizanţ, dar vestul se 
refăcea mai încet și dispăruseră contactele intense peste Marea Medite- 
rană care se dezvoltaseră când Roma domina întreaga mare. Sub stăpâ- 
nirea Romei, aceste contacte fuseseră mai mult decât comerciale: idei 
religioase au circulat din răsărit către capitala imperiului; au fost copiate 
stiluri de artă; au fost aduși soldati și sclavi, din locurile lor de baștină 
foarte îndepărtate. În Evul Mediu încă se mai aduceau sclavi, deși în 
număr mai mic, însă influenţele culturale dinspre est spre vest au căpătat 
un caracter exotic, sub forma unor daruri de la curtea Constantinopolului 
trimise pe mări nesigure către curtea vreunui rege barbar, dacă puteau 
să treacă de navele piraţilor sau să supraviețuiască furtunilor. 

Când istoricii au încercat să calculeze afluenta de trafic pe Marea 
Mediterană în acel moment, au fost nevoiți să admită cá exista un trafic 
mult mai scăzut în secolul al VIII-lea decât în veacul al IX-lea, și acest 
lucru nu pare să fie doar rezultatul dispariției izvoarelor scrise din secolul 
al VIII-lea, din moment ce dovezile naufragiilor din acea perioadă sunt, 
de asemenea, mai putine.?? Din 410 deplasări în aceste două secole asu- 
pra cărora avem mărturii, doar un sfert datează din secolul al VIII-lea, 
si acestea includ drumuri făcute de misionari, pelerini, refugiați si amba- 
sadori, de multe ori aflaţi în călătorii speciale. Pot fi identificate doar 
douăzeci si două de transporturi comerciale; negustorii musulmani nu 

voiau să pătrundă pe teritoriile necredinciosilor, si cei despre care avem 
informaţii sunt fie evrei, fie sirieni, chiar dacă acești termeni ajunseseră 
în cele din urmă aproape sinonimi cu „neguţător“.40 Ambasadorii circulau 
între vestul Europei și Bizanţ, în speranța de a dezvolta contactele poli- 
tice, comerciale, ecleziastice si culturale, având în vedere că aceste contacte 
nu erau înfloritoare. Deși au fost găsite în vestul Europei monede arabe 
din secolele al VIII-lea si al IX-lea, acestea au sosit în cantități mai mari 
la sfârşitul secolului al VIII-lea, când Carol cel Mare croia drum pentru 
noua sa stăpânire francă ce se întindea până în nordul Spaniei si în sudul 
Italiei, iar monedele bizantine au început să apară în număr mai mare 
doar de la jumătatea secolului al IX-lea.*! De fapt, multe dintre aceste 
monede arabe erau europene, fiind produse în Spania mahomedană. 

Refacerea contactelor dintre teritoriile din estul și vestul Mediteranei, 
precum și dintre țărmurile ei de nord si de sud, depindea de activitățile 
unor grupuri de negustori care reușeau să circule pe mare nestingheriti. 
Diferiti factori influentau capacitatea lor de a face acest lucru: identitatea 
lor religioasă, mecanismele legale pe care le foloseau pentru a controla 
riscurile și a-și asigura profitul, abilitatea lor de a comunica unul cu altul 
la distanţe mari. În secolul al X-lea, s-au format astfel de grupuri atât 
în zonele islamice, cât si în anumite parti ale Italiei. 

Traversarea hotarelor 
dintre crestinatate si islam 
900—1050 


EXTINDEREA DOMINATIEI MUSULMANE in Maroc, Spania si in cele din 
urmá in Sicilia insemna cá jumátatea de sud a Márii Mediterane deve- 
nise un lac condus de musulmani, oferind noi oportunitáti extraordinare 
pentru comert. Negustorii evrei apar mentionati cel mai des in documen- 
tele vremii. Nu se stie dacá acest lucru e o consecintá a pástrárii mai multor 
dovezi legate de ei, sau dacá aveau mai mult succes decát coptii si crestinii 
sirieni sau decát musulmanii din orasele din Africa de Nord, Spania si 
Egipt. Existá motive sá credem cá negustorii care nu erau musulmani 
aveau un avantaj deosebit. Musulmanii erau constrânși de legile de 
guvernare, care le interziceau să trăiască sau măcar să facă negot pe 
teritoriile necredinciosilor. De-a lungul secolelor, asta însemna că stăpânii 
orașelor musulmane din Mediterana le deschideau ușile negustorilor 
creștini si evrei, dar locuitorii musulmani ai acelor orașe se fereau să se 
aventureze în Italia, Catalonia sau Provența. 

Motivul pentru care se știu atât de multe despre comercianții evrei 
este că sute de scrisori si de documente comerciale au supraviețuit în 
colecţia cunoscută sub numele de Genizah de la Cairo. La mijlocul secolu- 
lui al VII-lea, invadatorii arabi ai Egiptului și-au stabilit baza la Fustat 
(care înseamnă ,,sant“), la marginea modernului Cairo, și doar mai târziu 
şi-au mutat capitala în împrejurimile máretei cetăţi a Noului Cairo.! 
Vechiul Cairo, sau Fustat, a devenit baza populaţiei iudaice și copte a 
orașului; în secolul al XI-lea, un grup de evrei a reconstruit sinagoga 
Ben Ezra, care cuprindea la etaj un depozit, sau Genizah, accesibil numai 
cu o scară mobilă, în care aruncau si indesau hârtiile si manuscrisele de 
care nu mai aveau nevoie. Evreii voiau să evite distrugerea oricărui lucru 
care conţinea numele lui Dumnezeu; extrapolând, ei nu distrugeau nimic 
scris cu caractere ebraice. Pe bună dreptate s-a spus că această colecţie 
Genizah este „opusul unei arhive“, pentru că scopul înființării ei era mai 

degrabă să se arunce documente fără să fie distruse, de fapt ingropándu-le 
deasupra pământului, decât crearea unei încăperi accesibile care să poată 
fi utilizată pentru referinţe sistematice.2 Aceste manuscrise au ajuns în 
atenţia specialiștilor în 1896, când două cercetătoare scoțiene au adus 
la Cambridge ceea ce părea să fie textul ebraic al Cărții Invataturii lui 
Ieșua Ben Sira, sau Ecleziastul, cunoscut anterior numai din versiunea 
greacă păstrată în Septuaginta, și atribuită de evrei (și mai târziu de pro- 
testanti) textelor aprocrife, necanonice. Fie că era vorba de un original 
ebraic, pierdut, sau de o traducere în ebraică dintr-un original grec, era 
o descoperire extraordinară. La Cambridge, dr. Solomon Schechter, spe- 
cialist în studiul Talmudului, a fost atât de entuziasmat, încât s-a dus la 
Cairo şi a negociat achiziționarea conținutului din depozitul sinagogii, 
aducând cu el aproape trei sferturi din toate manuscrisele, adeseori frag- 
mente mici de texte rupte, călcate în picioare, mototolite, amestecate 
atât de tare încât a fost nevoie de o sută de anipentru a le pune în ordine 
(alte fragmente fuseseră deja vândute bucată cu bucată la piață si au 
sfârşit prin a fi împrăștiate de la Sankt Petersburg la New York).? Acest 
Genizah conţinea un număr mare de scrisori comerciale (de multe ori, 
vai!, nedatate), dar și corespondenţă cu scrisul de mână al multor per- 
sonalitáti evreiești din acea perioadă, dintre care se detaşează Moise 
Maimonide, filozoful spaniol, si Iuda Halevi, poetul spaniol.* 

Până la cercetarea scrisorilor comerciale din Genizah, informația 
despre viaţa economică în lumea islamică medievală trebuia adunată cu 
greu din referintele prezente în cronici, înregistrările cazurilor juridice 
și dovezile arheologice. Așadar, la fel de importantă ca descoperirea și 
conservarea acestui material a fost decizia luată de Shlomo Dov Goitein 
(care trăia în Israel și ulterior s-a mutat la Princeton) de a cerceta acest 
material în speranţa de a reconstitui viata socială și economică a ceea 
ce el numea „o societate mediteraneeană“. Această sintagmă impune 
întrebarea cát de tipici erau „evreii din Genizah“ pentru societățile de 
comercianţi din lumea mediteraneeană, în perioada pentru care au su- 
pravietuit cele mai multe dovezi, aproximativ 950-1150. Nu este sigur 
nici măcar dacă membrii sinagogii Ben Ezra erau reprezentativi pentru 
evreii din Egipt. Sinagoga lor urma vechea liturghie „palestiniană“, pre- 
mergătoare liturghiei folosite mai târziu de evrei în Italia și în Germania. 
O altă sinagogă servea intereselor evreilor „babilonieni“, care îi includeau 
nu numai pe evreiiirakieni, ci si pe toti aceia care urmau această liturghie 
concurentă, mai ales pe evreii sefarzi din Iberia. Existau, de asemenea, 
multi evrei karaiti în Egipt, care nu recunoșteau autoritatea Talmudului, 
si existau și câţiva samariteni. Totuși, coplesindu-i cu onoruri, evreii 

sinagogii Ben Ezra au convins multi evrei bogaţi tunisieni care locuiau 
în Fustat să li se alăture. Așa s-ar putea explica de ce documentele din Ge- 
nizah conțin mai multe informaţii despre legăturile peste Marea Medite- 
rană cu Tunisia și Sicilia, decât cu Spania sau cu Irak. 


TRAVERSAREA HOTARELOR DINTRE CRESTINATATE ȘI ISLAM, 900-1050 299 


Constantinópol 
Dyrrhachion 
Thessálünika 
EN a 
S mg 
o 
% ya ce 
k a Sai 3 
a$ A^ 5 SI SI 
= a Os 


m. 


Alexandria 
e Cairo (Fustat) 


II 


DOCUMENTELE DIN GENIZAH nu inregistreaza doar detalii despre viata 
celor care locuiau la Fustat. Acesti evrei corespondau cu familia, cu prie- 
tenii si agentii comerciali din majoritatea tarilor din jurul Mediteranei, 
inclusiv al-Andalus, Sicilia si Bizant, desi exista un contact limitat cu 
oraşele creștine din Vest.5 Există multe referințe la negustori musulmani, 

cărora li se incredintau adesea mărfuri pentru a fi transportate pe uscat 
(pe coasta Africii de Nord era un trafic foarte intens, pe uscat) aceasta 
deoarece multi evrei aveau rezerve în a călători pe uscat de Sabat; lucru 
greu de evitat atunci când insoteai o caravană. Să călătorești pe mare, 
de Sabat, era mai uşor, atâta vreme cát nu porneai în călătorie chiar în 
ziua Sabatului.9 Poate cá acest amănunt simplu, preferința lor religioasă 
pentru călătoriile pe mare, i-a transformat pe evreii menţionaţi în Geni- 
zah în negustori atât de întreprinzători, dispuși să traverseze Marea 
Mediterană. Ei au întemeiat o societate unită, cu propriile sale elite și 
cu obiceiurile sale, creând punti peste Mediterana — se făceau alianțe 
matrimoniale între familii din Fustat și din Palermo, iar unii negustori 
aveau case, si chiar soții, în mai multe porturi. Anvergura acestor contacte 
reiese dintr-o scrisoare din secolul al XI-lea trimisă din Fustat. Un anume 
ibn Yiju îi scria fratelui său, Iosif, din Sicilia, oferindu-i fiului acestuia 
mâna fiicei sale și anuntándu-l că singurul său fiu murise cât timp ibn 
Yiju fusese plecat departe, în Yemen.” Aceasta era, aşadar, o societate 
mediteraneeană caracteristică, dar care privea dincolo de hotarele Medi- 
teranei, întrucât Egiptul juca rolul unei punti între sfera comercială me- 
diteraneeană și cea din Oceanul Indian, cu care era conectat printr-un 
drum scurt pe uscat către portul Aydhab de la Marea Roșie. Negustorii 
coordonau rețele comerciale extinse care legau vestul Mării Mediterane 
de Yemen și de India. Mirodeniile din Orient erau aduse în Mediterana 
prin Egipt. 

Evreii din Genizah se plasau minunat pentru a putea profita de noua 
prosperitate care se nágtea în zonele musulmane ale Mediteranei. Egiptul 
era centrala economică a regiunii. Alexandria a renăscut ca nod comer- 
cial si de comunicaţii pe mare; Cairo s-a dezvoltat ca veriga principală 
în lanţul care lega Alexandria de Marea Roșie, prin intermediul Nilului 
și al deșertului. De asemenea, Cairo a devenit capitală când dinastia 
Fatimizilor și-a mutat baza la est de Tunisia, în Cairo, în anul 969, unde 
s-au înscăunat califi, revendicând drepturile califilor rivali din dinastia 
Abbasizilor, in Bagdad, si a Omeyyazilor, in Córdoba. Califii Fatimizi 
erau siiti, darerau conștienți că domneau peste o populaţie care cuprindea 
mai mulți musulmani sunniti si multi creștini copti si evrei, pe care îi 
tratau, in general, cu respect. Cand au arborat steagul siit, au facut-o 
pentru a-si impune autoritatea fata de rivalii lor sunniti din Mediterana 
si din Est. Dinastia Fatimizilor și-a câștigat întâietatea în Orientul Mijlociu 
transportând mărfurile către Marea Roşie prin Egipt și obținând un profit 
frumos, reflectat în emisia monedelor de aur. Acest lucru a fost obţinut 

în detrimentul dinastiei Abbasizilor, care trăise foarte bine, în trecut, de 
pe urma rutelor comerciale care urmau cursul dintre Golful Persic și 
fluviile Tigru si Eufrat, si acum isi vedeau monedele de aur scăzând în 
valoare si profiturile micgorándu-se. Negustorii din Genizah au putut să 
exploateze aceste rute pe Marea Rosie, când vindeau produse de lux 
aduse din Orient clienților lor din Mediterana.? 

Acești comercianţi evrei s-au specializat în anumite mărfuri: ei nu s-au 
implicat semnificativ în comerțul cu cereale. Cu toate acestea, trebuie să fi 
existat un comerț cu cereale foarte activ, pentru că unul din efectele majore 
ale creării lumii islamice a fost începutul renașterii orașelor din Levant 
si din Africa de Nord — într-adevăr, unele din ele erau baze noi, oraşe 
garnizoană precum Fustat si Qayrawan, porturi prin care era transpor- 
tat aurul Saharei, ca Mahdia (al-Mahdiyyah) si Tunis. Multi locuitori ai 
orașelor contau pe alimente de bază și materii prime aduse din exterior, 
în acest fel fiind asigurate inclusiv fibrele textile si metalele de care aveau 
nevoie pentru industriile lor. Grupuri specializate de artizani au apărut 
în număr mare în orașe, producând bunuri pentru export și cumpărând 
alimente aduse de departe. Tunisienii au ajuns să depindă de cerealele 
aduse din Sicilia, dar ei (sau negustorii din Genizah, acţionând în numele 
lor) exportau pânză de in si țesături din bumbac, acestea fiind fabricate 
adesea chiar din bumbacul neprelucrat adus din Sicilia. Această simbioză 
între teritorii separate de Mediterana se întâlnea de jur împrejurul mării: 
Spania islamică obținea cereale din Maroc si le vindea marocanilor pro- 
duse finite — din materiale textile, ceramică sau metal. Când condiţiile 
au fost prielnice, egiptenii s-au îndreptat, asa cum o făcuseră si în secolele 
anterioare, către Ciprul bizantin si către Asia Mică, pentru a obține lem- 
nul care le lipsea atât de mult.? 

Negustorii din Genizah au profitat din plin de oportunităţile create 
de dezvoltarea economică. Nemultumiti de instrumentele comerciale pre- 
văzute în legea evreiască, ei urmau, în general, practicile comerciale mu- 
sulmane, care atribuiau riscul unei acţiuni comerciale comanditarului 
de acasă, mai degrabă decât intermediarului responsabil cu transportul, 
aga cum cereau rabinii.!? Asta însemna că negustorii mai tineri puteau 
să facă o carieră ca intermediari sau comisionari ai celor mai importanţi 
comercianți, fără să se teamă de o sărăcire totală dacă afacerea lor egua.!! 
Erau folosite metode sofisticate pentru transferul plăţilor dintr-o parte 
în alta a Mediteranei: erau cunoscute diferite tipuri de certificate de 
garantie, polite si cecuri, care erau esenţiale dacă negustorii care călăto- 
reau voiau să rezolve socotelile, să achiziţioneze mărfuri, când aveau 

nevoie, și să achite cheltuielile.!? Ei făceau comerţ intens cu in si cu mă- 
tase și adesea sulurile de mătase erau folosite ca o formă de investiţie, 
puse la păstrat până venea timpul potrivit să se obțină niște bani pe ele. 
Inul provenea din Egipt și era dus în Sicilia și Tunisia, în timp ce mătasea 
provenea uneori din Spania si Sicilia; în Sicilia se făceau imitații de 
mătase persană — practica imitării mărcii originale era des întâlnită in 
lumea islamică, și trebuie privită nu ca un act de falsificare, ci ca un 
semn de respect.!? Negustorii din Genizah erau specialiști în a distinge 
diferite categorii de mătase si știau că cea mai bună mătase spaniolă 
putea să le aducă un venit de 33 de dinari pe livra de material, la portul 
de import din Egipt, în timp ce mătasea siciliană de proastă calitate 
putea să ajungă și sub 2 dinari pe livrá.!^ Inul se comercializa în canti- 
táti mult mai mari, si filat, si nefilat, si mai era un tip de material făcut 
partial din in care chiar a fost numit după Fustat — „fustian“, un termen 
pe care negustorii italieni l-au adoptat pentru tesáturile din in si bumbac 
realizate oriunde, chiar și în Germania, si care va fi preluat în limbile 
europene moderne. 

Lumea negustorilor din Genizah se întindea până la marginea de vest 
a lumii cunoscute. Deși al-Andalus, Spania islamică, nu era un punct 
central în afacerea dezvoltată de negustorii Genizah, există totuşi multe 
referințe la asociaţi ai lor care isi aveau obârşia în Spania. Unii dintre 
aceştia, numiţi al-Andalusi, sau ha-Sefardi, „spaniolii“, se mutau din loc 
în loc în jurul Mediteranei, cum ar fi familia lui Iacob al-Andalusi, care 
locuia in Sicilia, Tunisia și Egipt, la mijlocul secolului al XI-lea.!5 Marele 
negustor Halfon ben Nethanel se afla în Spania între anii 1128—1130, 
apoi în India în intervalul 1132—1134, si din nou în al-Andalus în 1138 si 
1139.15 Sicilia era unul din nodurile rețelei comercianților menţionaţi in 
Genizah. Când a fost cucerită de musulmani, în secolul al IX-lea, primul 
oraș care a cedat în fata invadatorilor a fost Mazara, în vestul insulei. 
A devenit marele port de destinație pentru mărfurile trimise din Egipt, 
iar ambarcaţiuni mici obișnuiau să transporte mărfuri din partea cealaltă, 
din Mahdia și alte porturi tunisiene; odată sosite în Mazara, mărfurile 
erau încărcate pe vase mai mari pentru a fi expediate în est. Unele dintre 
navele care călătoreau între al-Andalus, Sicilia și Egipt erau mari; în jurul 
anului 1050, zece nave mari, fiecare dintre ele transportând aproximativ 
500 de pasageri, au ajuns în Palermo, din Alexandria. În Mazara exista 
o piață faimoasă a inului din Egipt si negustorii egipteni așteptau cu 
nerăbdare să afle care erau prețurile acolo, astfel încât să stie cât in mai 
trebuia trimis în vest. În cealaltă direcţie călătorea mătasea, folosită 

mult la trusourile mireselor egiptene, alături de multe alte textile de 
calitate: perne, cuverturi, covoare si un obiect numit mandil, sau mantila, 
care acoperea părul miresei.17 Sicilia avea suprafeţe mari de pământ lá- 
sate pentru pășunat, si nu e de mirare că pielea de bună calitate, uneori 
cu foiţă de argint aurit, si brânza de oaie erau printre exporturile cele 
mai apreciate ale insulei.!? Bránza era transportată tocmai până în Egipt, 
chiar dacă o parte din ea era proaspătă. 

Asta nu înseamnă că totul era calm în Sicilia musulmană; bizantinii 
atacau estul Siciliei (împăratul era hotărât să recupereze această podoabă 
pentru Constantinopol) și se dădeau lupte între emiri rivali. O scrisoare 
plină de amărăciune trimisă în Egipt, la începutul secolului al XI-lea, 
descrie experienţele nefericite ale unui anume Iosifben Samuel în timpul 
unui nou atac al bizantinilor asupra Siciliei. El se născuse în Tunisia, 
dar locuia în Egipt, unde se căsătorise; avea și o casă în Palermo. În 
urma unui naufragiu, a ajuns pe coasta Africii de Nord, dezbrăcat și fără 
un ban. Din fericire, a găsit un evreu în Tripoli care îi datora niște bani, 
cu care şi-a cumpărat haine noi si a pornit într-o călătorie către casa lui 
din Palermo, pentru a constata că un vecin o dărâmase între timp. Se 
plângea că nu avea bani să-l aducă în fata justiţiei pe acest om. Totuși, 
a reușit să trimită zece livre de mătase în Egipt, împreună cu un pumn 
de monede de aur. Era dispus să treacă prin furcile caudine ale navelor 
bizantine; voia să se întoarcă în Egipt, să își ia soţia și fiul şi să-i aducă 
la Palermo, dar se întreba dacă soţia lui va fi de acord, sau dacă nu cumva 
va trebui să divorțeze de ea. Se obișnuia ca negustorii care călătoreau 
să întocmească o scrisoare conditionalá de divorț pentru cazul in care 
mureau fără martori și soțiile lor erau lăsate în uitare, împiedicate de 
legea evreiască să se recăsătorească. Acest divorț putea să se infáptuiascá 
acum, dacă ea voia, dar Iosif protesta, susținând că el își iubea soţia si 
că scrisese scrisoarea de divorț numai din frică de Dumnezeu și fiindcă 
se temea de soarta pe care ar fi putut s-o aibă peste mări. El continua, 
plin de durere: 


O, Doamne, o, Doamne, Domnul meu, și băieţelul meu! Ai grijă de el, cu atenţia Ta 
extraordinară, pe care o cunosc atât de bine. Când va fi mai în putere, fă să pe- 
treacă timp cu un profesor.!? 


Documentele din colecţia Genizah sunt bogate în informații legate de 
navigație. Majoritatea proprietarilor de vase erau musulmani. Era bine 
să te imbarci devreme și să-ți supraveghezi încărcătura înainte de 
plecarea vasului; exista obiceiul să te îmbarci cu o zi înainte de plecare 
și să petreci noaptea respectivă afundat în rugăciune şi scriind scrisorile 

si instructiunile de ultim moment. Desigur, un orar strict era de neconce- 
put si era posibil ca navele să fie nevoite să rămână în port din cauza 
furtunilor, veștilor despre pirați sau chiar a intervenţiei autorităților, 
cum s-a întâmplat într-un caz în care o navă din portul Palermo ce urma 
să plece spre Spania, la sfârșitul sezonului de navigaţie, a fost confiscată 
de stăpânire și toți pasagerii au fost abandonați pe coastă întreaga iarnă. 
Un călător se plângea că a fost reținut în Palermo „legat de mâini și de 
picioare“ — a nu se citi literal. Durata unei călătorii era, de asemenea, 
imprevizibilă; în 1062 o corabie a călătorit de la Alexandria la Mazara în 
șaptesprezece zile, dar o altă scrisoare descrie o întreagă săptămână 
petrecută cu scurte escale, din loc în loc, pe măsură ce un negustor pe 
nume Perahya Yiju încerca să navigheze de la Palermo la Messina (care 
îi displăcea profund și pe care o considera mizerabilă). I-a luat mai mult 
de două luni unei corăbii mici să ajungă de la Alexandria la Almeria; un 
alt vas a avut nevoie de cincizeci de zile pentru a ajunge la Palermo, dar 
se putea ajunge acolo si în treisprezece zile.20 Pasagerii îşi aduceau pro- 
priile asternuturi de pat, tacâmuri si vase, iar uneori dormeau culcati 
pe marfa lor, ceea ce, dacă transportau in, nu era așa de lipsit de confort; 
nu existau cabine si în timpul călătoriei toată lumea stătea pe punte. 
Apar puţine informaţii în scrisori legate de mâncare, dar probabil cá era 
foarte simplá.?! Goitein considera cá naufragiile erau rare — au fost reti- 
nute de istorici pentru că descrierile lor sunt, inevitabil, expresive. Vasele 
soseau la destinație și oamenii despre care se vorbește in Genizah nu se 
temeau de mare. Probabil cá era la fel de periculos cum era să cálátoresti 
pe uscat. Când navigau pe coasta Africii de Nord, căpitanii vaselor încer- 
cau să nu piardă din vedere ţărmul, și existau turnuri de veghe care mo- 
nitorizau mișcarea vaselor, s-ar părea că pentru siguranța acestora, și 
nu doar pentru a controla intrările în vamă. Se trimiteau mesaje înapoi 
în Alexandria, care confirmau deplasarea navelor, și oamenii de afaceri 
primeau vesti cum că navele lor călătoresc cu bine.?? 

Există dovezi din plin referitoare la circulaţia cărţilor și a cărturarilor — 
evrei, după cum o arată aceste mărturii, dezváluindu-ne cum rutele comer- 
ciale transportau și idei, nu numai in. În jurul anului 1007, a fost trimisă 
de la Maroc la Bagdad o întrebare privitoare la o chestiune religioasă, 
prin intermediul negustorilor musulmani care călătoreau spre est cu o 
caravană de cămile.22 Ceea ce puteau să facă evreii puteau foarte uşor să 
facă și musulmanii, și texte din lucrări grecești de medicină și filozofie 
s-au strecurat în sudul Spaniei, peste întinderea de ape a Mediteranei. 
E adevărat că nimeni nu înţelegea textele medicale ale lui Dioskorides 

când au ajuns la Cérdoba, în secolul al X-lea; totuși, se spune că doctorul 
califului, evreul Hasday ibn Shaprut, ar fi lucrat cu un călugăr grec și îm- 
preună au realizat o versiune în limba arabă. Un anumit grad de unitate 
economică, culturală si religioasă fusese obținut de-a lungul liniei care 
unea Spania cu Egiptul si cu Siria. În ciuda diviziunilor de sectă dintre 
siiti si sunniti si a divergenţelor politice între dinastiile Omeyyazilor, 
Fatimizilor și Abbasizilor, teritoriile islamului interactionau în domeniile 
comercial și cultural. La acest lucru a contribuit mișcarea constantă a 
pelerinilor musulmani pe Marea Mediterană, în drumul lor spre Mecca, 
ca și activitatea negustorilor de diferite credinţe. Cei care au fost lăsați 
deoparte în mare măsură au fost locuitorii din Europa de Vest creștină. 
În secolele al X-lea si al XI-lea, negustorii latini din Italia si din Provența 
încă se aventurau cu prudenţă în aceste ape. Numai un mic număr de 
oraşe creștine își trimiteau navele pe mările musulmane, știind că secre- 
tul succesului era colaborarea cu adversarul musulman. Unul din aceste 
orașe era Veneţia, a cărei istorie timpurie a fost deja analizată. Altul era 
portul Amalfi, la fel de deosebit prin poziția sa neverosimilă, agăţat de 
munţii din Peninsula Sorentină. 


III 


AMALFI E UNUL DIN MARILE MISTERE ale istoriei Mediteranei. Dacă 
vreun oras din sudul Romei s-ar fi remarcat drept un mare centru 
comercial italian, cu siguranţă ar fi fost bogatul Napoli, care avea o 
industrie a pânzei de in, acces spre interiorul țării și proporţii perfecte; 
mai mult decât atât, Napoli avea o istorie comercială consecventă, după 
ce trecuse printr-o perioadă de recesiune, pe parcursul secolelor al VI-lea 
si al VII-lea, dar nu se prabusise. Si cu toate acestea, de-a lungul secolelor 
de ascensiune a orașului, aproximativ între anii 850 si 1100, Amalfi a 
depășit Napoli ca nod comercial internaţional, chiar dacă era lipsit de 
istorie, fiind format în jurul unui turn de veghe în secolele al VI-lea și al 
VII-lea.*4 Cu o singură stradă principală serpuind în sus si cu ganguri 
mici care se afundă printre clădirile sale, Amalfi părea un rival fără per- 
spective al Veneţiei 25 Era aproape imposibil să prinzi vânt favorabil dimi- 
neata si din această cauză navigația trebuie să fi fost foarte constrânsă.26 
Toate astea i-au făcut pe unii istorici să vorbească despre „mitul Amalfi“ 
și să respingă descrierea făcută orașului de către scriitori creștini, evrei 
și în mod special musulmani drept marele centru comercial al vestului, 

în secolele al X-lea și al XI-lea. Un istoric italian a descris Amalfi ca pe 
un oraș „fără negustori“: din această perspectivă, locuitorii orașului își 
cultivau viile si grădinile pe pantele stâncoase și priveau comerțul doar 
ca pe un mijloc de a câștiga un venit suplimentar.? Totuși, construirea 
unor corăbii capabile să ajungă pe alte continente era o afacere costisi- 
toare si a creat impulsul pentru dezvoltarea comercială. 

Micul Amalfi e doar o parte din poveste. Titulatura „amalfitan“ era 
de fapt o marcă, referindu-se generic la o mulțime de negustori și marinari 
din tot sudul Italiei, în special la locuitorii dintr-un grup de orașe mici 
de pe culmile Peninsulei Sorentine. Suspendate deasupra orașului Amalfi, 
fără porturi proprii, Ravello si Scala își trimiteau negustorii, pe mare în 
corăbiile deţinute de Amalfi; Atrani se află la o distanţă de cinci minute 
de mers pe jos de Amalfi, fiind separat de acesta printr-un afloriment; 
satele Maiori și Minori sunt situate pe scurtul drum de pe coastă ce duce 
la Salerno; Cetara a devenit o localitate de pescari. Pe scurt, tot ţărmul 
de sud al Peninsulei Sorentine, de la Positano la máreata mănăstire San- 
tissima Trinită, din La Cava, înființată în 1025, era considerat „Amalfi“. 
Analogia cu Veneţia în mlaștinile sale este mai potrivită decât pare. 
Venetia a luat naștere dintr-un grup de comunități mici, izolate de apa 
mării, mai degrabă decât de munți abrupți si povârnișuri greu accesibile, 
toate acestea dând locurilor un caracter inexpugnabil. Ambele comunități 
considerau că s-au format ca adăposturi pentru refugiaţi în fata invaziilor 
barbare. Amalfi, sub conducerea ducilor care — ca și dogele din Venetia — 
recunoșteau vag autoritatea bizantină îndepărtată, forma un oraș risipit, 
fragmentat. Într-o perioadă de atacuri ale sarazinilor din Africa de Nord, 
această dispunere neomogenă i-a oferit o rezistență similară cu cea a 
venețienilor împrăștiați prin lagune. 

Primele semne că amalfitanii erau capabili să lanseze o forță navală 
pot fi găsite încă din anul 812, când au fost somati, alături de marinarii 
din Gaeta, un alt oraș care a devenit activ în comerțul mediteraneean, 
de către guvernatorul bizantin al Siciliei să reziste incursiunilor musul- 
mane care ajunseseră tocmai în insulele Ischia și Ponza, situate în largul 
mării. Pericolul a crescut în momentul în care armatele musulmane au 
invadat Sicilia iar navele musulmane au lansat cu obrăznicie un atac 
tocmai până la Roma, jefuind atât bazilica San Pietro, cât și bazilica Sfân- 
tul Pavel din Afara Zidurilor; trei ani mai târziu, o flotă din sudul Italiei 
a reușit, cu greutate, să înfrângă dușmanul într-o bătălie navală de lângă 
Ostia, și timp de mai multe secole acest eveniment a fost considerat salva- 
rea Romei — fiind reprezentat în frescele lui Rafael din palatul de la Vatican, 

pentru că patronul sáu, Leon X, avea acelaşi nume cu papa care domnea 
în momentul victoriei, Leon IV2 Papa a încercat să atragă orașul Amalfi 
de partea sa și i-a acordat acces gratuit la porturile Romei. Dar ce sens 
avea — probabil că s-au întrebat negustorii săi — să desfăşoare comerț cu 
Roma, când ei aveau nevoie în primul rând să pătrundă în Sicilia, Tunisia 
și în zone mai îndepărtate, în căutarea produselor de lux pe care curtea 
papală din Roma încă le râvnea. Așa că locuitorii din Amalfi și din Gaeta 
au încheiat un târg cu musulmanii, în ciuda amenințărilor de excomu- 
nicare ale papei, și acest lucru le-a adus salvarea materială, dacă nu și 
spirituală. În anul 906, consulul din Gaeta deţinea monede din aur, argint 
și bronz, bijuterii, mătase și accesorii din marmură pentru o biserică, pre- 
cum si terenuri si animale, toate acestea fiind menţionate în testamentul 
Sáu. Amalfitanii aprovizionau, de asemenea, marea abație de la Monte 
Cassino, mama mănăstirilor benedictine, pe teritorul continental din su- 
dul Italiei, acționând ca reprezentanți ai ei pe teritorii îndepărtate precum 
Ierusalimul. Erau patronii unei mănăstiri benedictine situate între mă- 
năstirile sfinte de pe Muntele Athos, într-un moment în care Biserica 
greacă si cea latină păstrau o aparenţă a relaţiilor amicale. 

Conducătorii de la Constantinopol erau bucuroși să emită, din depăr- 
tare, scrisori grandilocvente care confereau anumite titluri, cum ar fi cel 
de protospatarius (teoretic, titlul unui comandant militar), ducelui din 
Amalfi şi altor locuitori de seamă.% În orice caz, exista o familie, Panta- 
leon, care avea trecere la împărat. În secolul al XI-lea, un membru al 
familiei Pantaleon a adus niște seturi minunate de uși de bronz la abația 
din Monte Cassino, la catedrala din Amalfi și la bazilica Sfântul Pavel 
din Afara Zidurilor.*! Acestea erau doar un exemplu al magnificelor pro- 
duse de lux pe care familia Pantaleon le aducea din est. Locuitorii din 
Amalfi voiau să aibă pe teritoriul bizantin baze de unde să poată face ne- 
got, și dețineau cheiuri si depozite în Constantinopol, în secolul al X-lea.*? 
Petármulcelálalt al Mării Adriatice, amalfitanii, împreună cu venețienii, 
erau principalii locuitori ai cetăţii bizantine extrem de bine fortificate 
de la Dyrrhachion.?? Atât negustorii venețieni, cât si cei din Amalfi erau 
nerăbdători să profite de marele drum care mergea de la Dyrrhachion 
la Constantinopol, prin Thessalonika. 

Amalfi a lăsat o amprentă durabilă si mai departe în est, în teritoriul 
stăpânit de dinastia Fatimizilor. Oamenii din Amalfi au înființat un 
sanatoriu în Ierusalim, un oraș care oferea puţine beneficii comerciale, 
în afara comerțului cu moaște din ce în ce mai neverosimile. Dar amalfi- 
tanii, în calitate de reprezentanţi ai abației de la Monte Cassino, au oferit 

posibilitatea călugărilor benedictini de a acorda ajutor pelerinilor care 
plecau din Europa, în număr tot mai mare — de multe ori din porturile 
din sudul Italiei — spre Tara Sfântă. Acest azil s-a dezvoltat, dintr-un 
lăcaș mic, în Ordinul Cavalerilor Ospitalieri ai Sfântului Ioan de Ierusa- 
lim, iar călugării săi luptători au apărat mai târziu insulele Rhodos și 
Malta de turci. O filiatie neîntreruptă se întinde din secolul al XI-lea 
până la Ordinul Suveran Militar de Malta, care are acum reședința la 
Roma.?* O legendă povesteşte că amalfitanii erau în Ierusalim când 
acesta a fost asediat de armatele Primei Cruciade, în 1099. În momentul 
în care li s-a poruncit de către musulmani să arunce cu pietre spre 
mulțimea de cruciați, ei au fost obligati să se supună; ca prin minune, 
pietrele s-au transformat în pâini, în zbor, si au potolit foamea armatei 
creștine. Adevărul era, desigur, că amalfitanii aveau de câștigat când 
evitau să se implice în conflictele dintre creștini și musulmani. 

În secolul al X-lea exista o colonie a amalfitanilor în Fustat; în 996, 
aceştia au fost acuzați că puseseră foc pe docurile califilor din dinastia 
Fatimizilor si aproximativ 160 de negustori italieni au fost omorâţi în 
revolta care a urmat.?? Tráind în Fustat, amalfitanii au stabilit relaţii 
strânse cu negustorii evrei și uneori apare menţionat un loc numit „Malf“ 
în scrisorile descoperite în Genizah. Negustorii din Genizah călătoreau 
spre Amalfi pentru a vinde piper. Lăsând la o parte pogromul, legăturile 
cu membrii dinastiei Fatimizilor le-au adus bunăstare amalfitanilor.26 
Ei au putut să bată o monedă de aur creată din topirea profiturilor ob- 
ținute în urma comerțului lor în Africa. 

Vestul era în plină redresare, aducând profit celor care erau dispuși 
să facă un târg cu inamicul musulman, precum amalfitanii. Pe de altă 
parte, alte două orașe italiene, Genova și Pisa, începeau să demonstreze 
că o politică mai agresivă aducea beneficii și mai mari. 


3 


Marea cea Mare se schimba 
1000—1100 


ASCENSIUNEA ORASELOR PISA SI GENOVA este aproape la fel de miste- 
rioasá ca ascensiunea oragului Amalfi, si misterul este adáncit de succesul 
neasteptat al acestor orase in curátarea vestului Márii Mediterane de 
pirati si in crearea unor rute comerciale sustinute de colonii de negustori 
si de coloniști, departe în est, până in Tara Sfântă, Egipt si Bizanţ. Pisa 
si Genova aveau configurații extrem de diferite. Genova fusese reședința 
unui guvernator bizantin în secolul al VII-lea, dar după aceea au urmat 
două sau trei sute de ani de liniște, întrerupte brutal de jefuirea orașului 
de către corsarii sarazini din Africa de Nord, în anii 934 si 935.1 Localita- 
tea nu are resurse importante; este cocotatá pe un versant al Alpilor 
Ligurici şi e izolată de câmpiile producătoare de cereale. Produsele 
privilegiate ale coastei sale sunt vinul, castanele, plantele medicinale și 
uleiul de măsline, si din aceste ierburi și acest untdelemn Genova a per- 
fectionat sosul cu busuioc cunoscut sub numele de pesto, un produs care 
se potrivește sărăciei, mai degrabă decât bogăției. Portul sáu a devenit 
complet funcțional pe la sfârşitul Evului Mediu, după multe secole de 
îmbunătățiri, dar navele sale erau cel mai bine protejate de vreme rea 
când erau trase pe țărmurile nisipoase, la vest sau la est de Genova, unde 
au si fost asamblate cele mai multe dintre ele.2 Genova nu era un centru 
industrial, cu excepția construcţiilor navale. Genovezii trebuiau să se 
lupte să supraviețuiască și au început să vadă călătoriile comerciale ca 
pe o soluţie pentru supraviețuirea orașului. Pe măsură ce orașul se dez- 
volta, creştea si dependenţa de stocurile externe de grâu, pastramă și 
brânză. Din aceste începuturi modeste a apărut una din cele mai ambi- 
tioase rețele comerciale din lumea preindustrială. 

Pisa arăta destul de diferit. Orașul se întinde de o parte și de alta a 
râului Arno, la o distanță de câţiva kilometri de mare; vărsarea râului în 
mare, cu zonele lui nămoloase, mlăștinoase, a privat Pisa de un port bun. 

Calitatile sale cele mai mari constau în câmpiile întinse care se întindeau 
până pe coastă, sădite cu cereale si, mai aproape de țărm, cu turme de 
oi care asigurau lână, piei, carne și produse lactate pentru locuitorii din 
Pisa. Aceștia aveau mai puține motive să fie îngrijoraţi în legătură cu 
hrana lor decât cei din Genova. Pe de altă parte, coasta toscană joasă era 
mai expusă decât Liguria cea muntoasă in fata corsarilor din ascunză- 
torile musulmane aflate în Provența sau Sardinia, si, până în momentul 
în care locuitorii din Pisa au avut prima flotă, dușmanul lor principal îl 
reprezentau musulmanii. În anul 982, navele din Pisa s-au alăturat arma- 
tei împăratului german Otto II, în marșul ei spre sud, înspre Calabria, 
sperând să poată pune capăt incursiunilor musulmane în Sicilia. În 

AS 


următorul secol, Pisa si Genova s-au concentrat asupra curátárii Mării 
Tireniene de pirații sarazini. Era limpede că, pentru a obține acest lucru, 
cele două orașe trebuiau să stabilească poziții de comandă în Sardinia, 
asa cá Pisa si Genova au răspuns imediat, în forță, sosirii in Sardinia, 
în 1013, aarmatei și flotei comandantului musulman Mujahid, conducă- 
torul ținuturilor Dénia si Mallorca.* Autoritatea lui Mujahid nu ajunsese, 
aproape sigur, mai departe de câteva baze din Sardinia, fie că el năzuia 
sau nu să cucerească toată insula. Alungarea lui Mujahid din Sardinia, 
dusă la bun sfârșit în anul 1016, a sporit cu mult receptarea locuitorilor 
din Pisa si din Genova ca reprezentanți ai sfântului război creștin îm- 
potriva inamicului musulman. Echilibrul de forte între creștini si 

musulmani se schimba încet; puterea centrală din teritoriile musulmane 
se fragmenta tot mai mult, iar flotele din Pisa și din Genova au profitat 
de ocazie. 


II 


CU CÂT CUNOȘTEAU MAI BINE locuitorii celor două oraşe Sardinia, cu atât 
mai mult înțelegeau că era valoroasă în sine. Pe insulă se creșteau multe 
oi și, prin secolul al XII-lea, cei din Genova și Pisa au început să considere 
Sardinia o prelungire a regiunilor lor rurale, numite contado. Exista o 
producție mare de cereale, de calitate medie; în sud erau lagune mari care 
puteau fi transformate in saline; genovezii și locuitorii din Pisa nu au avut 
nici un scrupul să-i înrobească pe sarzi, pe care îi considerau primitivi. 
Acești sarzi vorbeau o formă de latină târzie, păstrată în documente amă- 
nuntite referitoare la bunuri, care enumerau oile, bovinele și caii unei 
societăți care se schimbase incredibil de puţin din timpul construcţiilor de 
tip nuraghi. Sardinia rămăsese o societate pastorală care isi întorcea 
privirile de la mare: era insulară, dar nu era cu adevărat mediteraneeană. 
Instituţiile politice și religioase erau arhaice. Regi mărunți, sau „juzi“, 
apăruseră în secolul al X-lea ca ultimii reprezentanți ai puterii bizantine, 
acum apuse. Dar Bizanțul dáinuia în altă formă. Bisericile de pe insulă 
urmau o versiune a ritului grec și, înainte de 1100, cel putin unele dintre ele 
erau construite în stilul grecesc, cruciform. Papalitatea a protestat vehe- 
ment împotriva acestor obiceiuri și a sprijinit sosirea călugărilor de pe 
teritoriul continental, inclusiv călugări benedictini de la Monte Cassino. 
'Toate aceste schimbări au dus la transformarea stilului de viață în Sardinia; 
membrii familiilor mai importante, așa-numitele maiorales, au luat în 
căsătorie locuitori din Pisa sau din Genova și puteau acum să cumpere cu 
ușurință produse de pe continent, având în vedere că până și vasele de 
bucătărie se importau. Dar nivelul de trai al țăranilor sarzi a rămas extrem 
de scăzut; ei sufereau de diverse boli, aveau o dietă sărăcăcioasă și o mor- 
talitate crescută. Asta însemna mai puţine guri de hrănit și mai multe 
cereale pentru export. Există un singur cuvânt care poate să descrie felul 
în care Pisa şi Genova au tratat Sardinia: exploatare. 

În secolul al XII-lea, genovezii trimiteau regulat nave pe insula ale 
cărei produse ieftine, dar vitale asigurau o recuperare sigură a investi- 
tiilor. Oricine avea niște bani puși deoparte — de exemplu văduvele cu 
o moștenire modestă — putea să investească, în siguranţă, cinci-zece lire 

de argint, genoveze, într-o expediție comercială în Sardinia și să spere 
să i se întoarcă șase-douăsprezece lire, câteva luni mai târziu.5 Sardinia 
le-a oferit celor din Pisa si Genova prima lor experiență colonială. Cele 
două orașe încercau să mențină controlul câștigând loialitatea juzilor. 
În jurul anului 1100, acest lucru se obținea de multe ori prin intermediul 
marilor biserici ale celor două orașe. Mariano Torchitorio, judele orașului 
Cagliari, din sud, a dăruit bisericii San Lorenzo din Genova pământuri 
în sudul Sardiniei. Dar era un om prevăzător: a avut grijă ca și Pisa să 
primească nişte cadouri. Chiar si asa, învrăjbirea relaţiilor dintre cele 
două orașe nu dădea rezultate decât pe termen scurt. Pisa și Genova 
erau prea puternice pentru a li se putea împotrivi. Locuitorii Pisei au 
construit catedrale și mănăstiri în stilul lor caracteristic de arhitectură, 
frapant, cu exteriorul acoperit de benzi din marmură albă și neagră; nu 
se putea face o afirmare mai clară a ascendentei orașului Pisa. Biserica 
Santa Trinită di Saccargia, construită la începutul secolului al XII-lea, 
este un exemplu tipic, din nordul Sardiniei, al acestei arhitecturi, fațadele 
și lateralele clădirii arătând ca o zebră. Locuitorii din Pisa şi Genova au 
fost cei care au construit primele orașe bine fortificate, de la construcţiile 
de tip nuraghi încoace: în zona condusă de judele din Cagliari, pisanezii 
au ocupat dealul abrupt cunoscut sub numele de Castello, care încă 
domină orașul Cagliari, înconjurându-l cu ziduri înalte și făcând din el 
o incintă unde soldații si negustorii din Pisa puteau să locuiască în 
siguranţă. Înfiinţarea cetăţii Alghero, în nord-vestul Sardiniei, în jurul 
anului 1102, e pusă pe seama familiei Doria din Genova. În secolele al 
XII-lea si al XIII-lea, Genova si Pisa și-au putut consolida autoritatea 
asupra Sardiniei, în ciuda tentativelor papilor și sfinților împărați romani 
de a pretinde că Sardinia era proprietatea lor (cel puţin teoretic). Cu 
toate acestea, conta cine era acolo, la fata locului. Problema era că atât 
Genova, cât si Pisa năzuiau să guverneze cât mai mult din insulă, fiecare 
pentru sine. Rezultatul a fost un conflict înverșunat între cele două orașe. 
Cel mai des ajungeau la război din cauza Sardiniei, si nu a dezacordurilor 
din Italia continentală. La anul 1200, apele din jurul Sardiniei fuseseră 
deja curățate, în mare parte, de pirații musulmani; dar existau o mulțime 
de pirați italieni — cei din Pisa jefuindu-i pe genovezi si invers. 

III 


UNUL DINTRE MOTIVELE pentru care Pisa si Genova au putut să-și lan- 
seze propriile lor flote a fost prăbușirea autorităţii centrale în Italia de 
Nord. „Regatul Italiei“ avea putin mai mult decât o existență teoretică 
și conducătorul său era, din secolul al X-lea, regele german care era 
îndreptăţit, de asemenea, să revendice coroana Imperiului Roman de 
Apus, reînviat în 962, odată cu încoronarea lui Otto I, de către papă. Pu- 
terea vicontilor imperiali locali a slăbit; guvernarea de zi cu zi a acestor 
orașe a ajuns în mâna aristocraților. La începutul secolului al XII-lea, ei 
au început să se organizeze în comunități autonome — istoricii folosesc 
termenii „comună“ și „oraș-republică“, dar au îmbrățișat o mulțime de 
termeni, inclusiv „companie“ (compagna), în Genova, care însemna, 
ad litteram, „cei care mănâncă pâine (pane) împreună“. Într-adevăr, 
forma de guvernământ a Genovei, după 1100, semăna cu administrarea 
unui parteneriat comercial. Compagna a fost înfiinţată pe termen scurt, 
doar pentru câțiva ani, pentru a găsi soluţii la probleme specifice, cum 
ar fi construcţia unei flote pentru cruciadă sau tensiunile politice care 
se sfarseau uneori, în Genova, prin asasinate sau lupte de stradă. Comuna 
era, în anumite privinţe, o instituţie publică, incluzând întreaga comu- 
nitate, dar din alt punct de vedere, foarte important, era o asociaţie 
privată, deși distincţia dintre „public“ și „privat“ nu era clară în minţile 
genovezilor din secolul al XII-lea. Orașul era presărat cu enclave private, 
proprietatea mănăstirilor sau a nobililor, mici porțiuni de teritoriu 
privilegiat care au fost aduse, încetul cu încetul, sub controlul celor care 
conduceau compagna. Aceştia și-au luat titlul răsunător de „consul“, 
dovedind că erau familiarizați cu modelul republican roman, deși existau 
nu mai putin de șase consuli când a fost înființată prima compagna." La 
fel ca în Roma antică, sistemul electoral era manipulat cu grijă de cei 
care deţineau cu adevărat puterea, si în această perioadă ei proveneau 
întotdeauna din clasa nobililor.8 

Acești nobili au creat imperiul comercial al Genovei, și o evoluție 
asemănătoare a fost înregistrată si în Pisa. Întrebarea dificilă este cine 
erau aceștia; nu ne referim la numele lor, cum ar fi Doria sau Spinola, 
în Genova, sau Visconti şi Alliata, în Pisa, nume care sunt consemnate 
necontenit — ci întrebarea e dacă bogăţia și puterea lor proveneau din 
comerț sau de pe uscat. Comunele italiene au adunat mica nobilime a 
regiunii din jurul unui oraș, care se stabilise definitiv în acel loc, cu mult 
timp în urmă, alături de o mulțime de oameni proaspăt înstăriți al căror 

statut depindea de averea făcută din comerț, din atelierele de țesături 
sau din afacerile bancare. Pe la începutul secolului al XII-lea, în Pisa si 
în Genova aceste grupuri s-au amestecat prin alianțe matrimoniale adu- 
cătoare de venituri noi în familii cu vechime, care aveau nevoie de mai 
multi bani peşin. Prestigiul de a intra într-o familie ai cărei membri au 
dobândit faimă pe câmpul de bătaie sau în luptele navale îi atrăgea pe 
cei mai bogați membri ai comunității comerciale. S-a născut un nou tip 
de coeziune. Această aristocrație nu era dispusă, in mod cert, să împartă 
puterea cu meșteșugarii și corăbierii care formau majoritatea cetățenilor. 
Apariţia comunei nu însemna că orașele deveniseră republici democratice, 
ci mai degrabă că oligarhia triumfase — si, de aici, luptele inversunate 
care se purtau între facțiuni, pe străzile din Genova. Si totuși, între aceste 
izbucniri de violență existau mai multe oportunităţi de a face bani ca 
niciodată. Membrii elitei investeau în comerțul peste mări, orientat spre 
destinaţii din ce în ce mai îndepărtate; cumpărau proprietăți în orașe, dar 
continuau să le administreze si pe cele din mediul rural, ba chiar să le 
extindă cumpărând terenuri pe celălalt țărm al mării, în Sardinia. Condu- 
cerea orașului nu se prea amesteca în aceste activităţi, cu excepția situa- 
tiilor in care alianțele internationale afectau comerțul, iar aceste alianțe 
erau stabilite de aceiași oameni care dominau breasla comercialá.? 
Acestea erau direcţiile care se puteau constata în toată Italia de Nord, 
în jurul anului 1100, chiar dacă Pisa și Genova au fost printre primele 
orașe care au format o comună aristocrată. Dezvoltarea orașelor din inte- 
rior, mai ales în marea câmpie lombardă, a avut un efect important asu- 
pra acțiunilor din Mediterana, întrucât orașele au devenit centre ale 
cererii de produse de lux aduse de peste mări, în timp ce membrii lor de 
seamă animau producția de țesături și obiecte din metal de calitate spo- 
rită, care puteau fi transportate peste Marea Mediterană, în schimbul 
mătăsurilor și al mirodeniilor pe care le solicitau acum cei din elită. 
Genova, Pisa si, în partea estică a Italiei, Venetia au început să furnizeze 
bunuri unor consumatori cu care generația mai bătrână de negustori din 
Amalfi nu reușise să stabilească un contact strâns și regulat. Mai mult 
decât atât, aceste orașe au început să privească dincolo de Alpi. Resedin- 
tele si orașele din sudul Germaniei au primit bucuroase bunurile care 
soseau prin Venetia si în secolul al XII-lea negustorii germani au sosit 
aici, punând bazele depozitului german, sau Fondaco dei Tedeschi, care 
va funcționa pe parcursul multor secole ca biroul comercial al negustorilor 
germani stabiliti în Venetia.!? Comerciantii genovezi au început să-şi în- 
drepte pașii la nord de fluviul Ron, spre târgurile care începeau să apară 

în Champagne, de unde puteau să cumpere cele mai bune stofe flamande 
din lână, pe care să le transporte în jos pe Ron, spre Marea Mediterană. 
Se năștea o reţea vastă, concentrată pe comerțul maritim al orașelor 
Genova, Pisa si Venetia, dar cu ramificații care se întindeau în tot vestul 
Europei. 

Această revoluţie comercială a fost susținută de o dezvoltare spectacu- 
loasă a procedeelor comerciale si a metodelor de tinere a registrelor. Mo- 
tivul pentru care se cunosc atâtea lucruri despre economia și societatea 
genoveze, în această perioadă, este că, începând din anul 1154, au supra- 
vietuit volume ample care contin contracte, testamente, vânzări de tere- 
nuri si alte tranzacții, înregistrate de notarii oragului.!! Primul din aceste 
registre notariale păstrate este o carte masivă scrisă pe o hârtie groasă, 
netedă, adusă de la Alexandria de un anume Giovanni Scriba („loan 
Scribul“), printre clienţii lui numărându-se cele mai puternice familii 
din Genova de la mijlocul secolului al XII-lea.12 Procedeele comerciale 
au devenit din ce în ce mai sofisticate, lucru care a devenit necesar si din 
cauza dezaprobării publice manifestate de Biserica Catolică fata de orice 
semăna a cămătărie, un termen al cărui înțeles varia foarte mult, de la 
dobândă exorbitantă, până la simple profituri comerciale. Trebuiau dez- 
voltate anumite mecanisme pentru a evita blamul ecleziastic, care putea 
duce, în forma lui cea mai severă, la excomunicare. Se puteau face împru- 
muturi într-o monedă, pentru a fi achitate în altă monedă, iar astfel 
dobânda era ascunsă în rata de schimb valutar. Însă adesea negustorii 
de înscriau în ceea ce ei numeau o societas, sau un „parteneriat“, în care 
un comanditar investea trei sferturi din suma totală și colegul (sau colega) 
lui investea un sfert, fiind, totodată, de acord să călătorească spre orice 
destinaţie s-ar fi stabilit si să facă negustorie acolo. La întoarcerea sa, 
profiturile s-ar fi împărţit în două. Era o bună metodă pentru un tânăr 
negustor să înceapă să adune bani, dar un alt tip de aranjament a devenit 
si mai frecvent: commenda, unde asociatul care călătorea nu investea 
nimic în afară de abilitățile si munca lui, și primea un sfert din profit. 
Aceste aranjamente au contribuit la răspândirea bunăstării dincolo de 
elita aristocrată; se forma o clasă de negustori dinamică, ambițioasă, 
fără teamă de pericolele de pe mare si de porturile din ţinuturi stráine.!? 
Negustorii din Genova si din Pisa priveau spre țărmul celălalt al Medite- 
ranei şi identificau oportunităţi la fiecare pas. 

IV 


STAPANIREA APELOR din apropiere de casă a fost experiența necesară 
care a anticipat organizarea unor acțiuni mai riscante si mai ambitioase 
în Bizanț si în teritoriile islamice. Venetia trebuia să curețe apele Mării 
Adriatice de flotele musulmane, în timp ce orasul Bari se afla în stăpânirea 
emirilor musulmani (între 847 si 871); în anul 880 a fost recompensată 
pentru eforturile sale cu un privilegiu oferit de împăratul Bizanțului, în 
semn de recunoștință. În 992, Veneția a mai venit o dată în ajutorul bizan- 
tinilor si cu această ocazie a primit o cesiune a drepturilor comerciale.14 
Pisanezii si genovezii nu aveau un patron atât de puternic cum era 
împăratul grec, si se bizuiau doar pe propriile lor eforturi. În 1063, o flotă 
din Pisa a atacat portul orașului Palermo, aflat sub stăpânire musulmană, 
distrugând o serie de nave dusmane si capturând lanțul cel mare care 
se întindea pe toată lungimea portului, pentru a-i opri pe intruși. Nu au 
pătruns mai departe de chei, dar tot au luat cu ei o pradă bogată. Au 
folosit profiturile de pe urma atacului pentru a-L slăvi pe Dumnezeu, 
întrucât au donat o parte din câștig máretei catedrale Santa Maria pe 
care locuitorii din Pisa începeau s-o construiască, si, dacă era ceva ce 
putea să indice bunăstarea tot mai mare a oraşului, această minunată 
biserică din marmură. 

Incursiunile pe care le-au făcut au creat impresia că erau angajați 
într-o luptă sfântă împotriva musulmanilor. Dumnezeu avea să le răsplă- 
tească eforturile cu victorii, pradă și cu beneficii spirituale — care nu erau 
încă foarte limpede definite. Nu exista o delimitare clară între recom- 
pensele materiale si cele spirituale. Acest lucru reiese din evenimentele 
petrecute în anul 1087, când genovezii si pisanezii au lansat un atac asu- 
pra orașului Mahdia, de pe coasta Tunisiei.16 Așezată pe un promontoriu, 
Mahdia fusese întemeiată de conducătorii din dinastia Fatimizilor, care 
în cele din urmă au luat în stăpânire Egiptul, si era unul din cele mai 
importante orașe prin care trecea pulberea de aur adunată din cotitura 
fluviului Niger, de dincolo de Timbuktu; transportat cu caravanele de-a 
lungul Saharei, aurul ajungea la Marea Mediterană si era pompat in 
economia teritoriilor islamice. Controlul asupra oraşului Mahdia poate 
fi văzut si ca o soluție pentru a controla Strâmtoarea Siciliei si pentru a 
avea acces liber la coridorul dintre estul si vestul Mării Mediterane. De 
aceea, Mahdia va rămâne mult timp ținta cuceritorilor creștini — regii 
normanzi, în secolul al XII-lea, cruciații francezi, în secolul al XIV-lea. 
Dar la sfârşitul secolului al XI-lea, orașul era pe culmile prosperității. 

Era frecventat de negustorii menţionaţi în documentele din colecția 
Genizah, care vindeau acolo produse ca piperul adus din Orient și inul 
egiptean.!! Din 1062 până în 1108, Mahdia a fost condusă de un singur 
emir puternic, Tamin, care s-a îmbogăţit nu numai din comerț, ci si din 
atacurile piraților asupra orașelor Nicotera, in Calabria, si Mazara, în 
Sicilia.1% Era o adevărată pacoste pentru vecinii săi apropiați. Conducătorii 
dinastiei Fatimizilor au dezlántuit, în mod nesăbuit, armatele beduinilor 
(Banu Hillal și Banu Sulaym), gândindu-se că vor putea aduce din nou 
Tunisia sub stăpânire egipteană. În cele din urmă, beduinii au amplificat 
cu totul dezordinea și au distrus în întregime regiunile rurale, astfel 
încât locuitorii din Africa de Nord au devenit dependenţi de grânele si- 
ciliene, după atâtea secole în care Tunisia fusese grânarul Mediteranei. 
Potrivit unui scriitor arab de la începutul secolului al XIII-lea, ibn al-Athir, 
creștinii au încercat să-l coopteze pe Roger, contele normand al Siciliei, 
în campania lor împotriva cetății Mahdia (el petrecuse ultimul sfert de 
secol extinzând controlul creștinilor asupra insulei), dar Roger „și-a ridicat 
coapsa, a tras un mare part“ si s-a plâns de toate problemele care s-ar fi 
creat: „comerțul cu alimente va trece în mâinile lor, din mâinile sicilienilor, 
și eu o să pierd, în favoarea lor, tot profitul pe care-l fac în fiecare an din 
vânzarea grânelor“.20 

Chiar si fără Contele Roger, aliaţii italieni au fost dispuși să meargă 
înainte, în 1087. Papa Victor III i-a întâmpinat pe membrii expediției la 
Roma, unde aceștia au primit traiste de pelerin care arătau că vizitaseră 
mormântul Sfântului Petru. Lucrul acesta i-a stârnit pe istoricii moderni 
ai cruciadelor, care au susținut cu tărie, în mod just, că, începând cu pre- 
dica Primei Cruciade, în 1095, cruciații erau considerati pelerini: „pele- 
rinajele şi războiul sfânt erau alăturate, în mod evident“.2! La fel ca in 
Palermo, italienii au făcut multe stricăciuni atacând Mahdia, dar nu au 
cucerit orașul si probabil că nici nu se așteptau să reușească asta. Cu 
prada pe care au luat-o au putut să plătească pentru construirea bisericii 
San Sisto in Cortevecchia, în centrul orașului Pisa, si au decorat fațada 
bisericii cu ceramică luată de la Mahdia.?? Mai mult decât atât, pelerinii 
din Pisa au comandat un poem despre victorie, în latină. „Cântecul despre 
victoria celor din Pisa“ (Carmen in victoriam Pisanorum) este plin de 
imagini biblice care evocă lupta copiilor lui Israel cu vecinii lor păgâni. 
Locuitorii din Mahdia, Madianiti, au fost transformați, în viziunea poe- 
tului, în vechii midianiti, în timp ce războinicii pisanezi s-au înfățișat 
drept urmașii macabeilor si chiar ai lui Moise: „Iată! Încă o data israelitii 
jefuiesc Egiptul si se bucură că l-au învins pe faraon; ei traversează 

Marea cea Mare ca si cum ar trece peste cel mai uscat pământ; Moise 
scoate apă din cea mai seacă piatră“.23 Poemul creează o atmosferă febrilă 
în care cauza sfântă a luptei împotriva necredincioșilor ia locul considera- 
tiilor pur comerciale. 

Faptul că relaţiile dintre pisanezi și musulmani nu erau întotdeauna 
ostile e dovedit de prezenţa ceramicii islamice în decoratiunile bisericilor 
din Pisa.24 Aceste produse ceramice, smáltuite cu arta si decorate în culori 
vii, erau destul de diferite, ca stil, de articolele mai simple produse în 
vestul Europei, iar când erau inserate în exteriorul bisericilor luceau în 
soare ca niște bijuterii.” Castroanele de ceramică mari, sau bacini, fixate 
în turnurile și fațadele bisericilor din Pisa spun o poveste uimitoare nu 
numai despre război, dar și despre comerț și despre fascinația italienilor 
pentru obiectele aduse din Orient. Bisericile construite în secolul al XI-lea 
etalau în exterior obiecte egiptene din ceramică, de bună calitate. Existau 
vase aduse din Sicilia si din Tunisia înainte si mult după campania din 
Mahdia. Marocul trimitea la Pisa cantităţi mari de obiecte mai simple, 
din ceramică verde și maro, acoperite de un smalţ albástrui. Pisanezii s-au 
obișnuit atât de mult cu acest tip de decoraţiuni, încât au continuat să 
introducă bacini în turnurile bisericilor mult timp după ce își dezvoltaseră 
propria lor industrie de ceramică smălțuită, în secolul al XIII-lea. Pentru 
că italienii nu au luat doar obiectele de la musulmani, ci și tehnologia, 
punând bazele industriei de ceramică maiolică din Renașterea italiană. 

Un castron inserat în fațada bisericii San Piero a Grado, de lângă Pisa, 
înfățișează o corabie cu trei catarge, cu pânze triunghiulare, o provă foarte 
curbată si o pupă abruptă; aceasta este o corabie din Mallorca musulmană 
şi desenul e foarte stilizat?9 Chiar si aga, imaginea ne oferă o vagă idee 
despre tipul de nave masive care transportau mărfurile între Spania, Africa 
si Sicilia, în zilele de dominație musulmană asupra apelor din sudul Mării 
Mediterane. Ea corespunde descrierii unor vase de mare capacitate, cu- 
noscute ca qunbar, care transportau atât mărfuri grele, cât şi pasageri, 
descrieri redate în scrisorile din Genizah.2 Un alt bacino înfățișează o 
ambarcatiune mai mică, prevăzută cu vâsle, dar și cu o pânză, alături de 
o corabie cu două catarge, si aceasta ar putea fi o galeră rapidă, lungă, 
adâncă si suplá.?? Încă o dată, scrisorile din Genizah ne vin în ajutor. Aici 
apar galerele ușoare numite ghurab; cuvântul desemnează lama ascuţită 
a unei săbii, ţinând cont de abilitatea acestor vase de a străpunge valurile. 
La fel, ambarcatiunea lungă si cu bordaj îngust ar putea fi o garib, o barjă 
de mare care putea să acopere distanţa dintre Tunisia si Siria.”9 

V 


PROVOCÁRILE LA ADRESA DOMINATIEI MUSULMANE ín Mediterana au 
atins pragul critic la sfarsitul secolului al XI-lea. Expansiunea crestinilor 
in zonele musulmane din Mediterana era in pliná desfasurare in preajma 
anului 1060, ca urmare a invadării Siciliei de către armatele lui Robert 
Guiscard si ale fratelui său, Roger de Hauteville, cavaleri normanzi care 
își croiseră deja stăpâniri proprii în teritoriile longobarde și bizantine 
din sudul Italiei. În 1061, cu zece ani înainte de a prelua controlul orașului 
Bari, capitala provinciei bizantine cunoscute ca „Longobardia“, au fost 
tentaţi să traverseze Strâmtoarea Messina și să intervină în certurile 
înverşunate dintre cei trei emiri care stăpâneau Sicilia si care uitaseră 
complet de amenințarea normandă. Unul dintre acești emiri, ibn al-Hawas, 
își tinea propria soră în arest de protecţie în orașul Enna, aflat pe vârful 
unei coline; era soţia asuprită a puternicului si antipaticului emir din 
Catania, ibn ath-Thimnah, ale cărui încercări de o readuce cu forța esu- 
aseră. Ajuns la o stare de disperare, ibn ath-Thimnah i-a implorat pe 
normanzi să vină în ajutorul lui, iar Robert și Roger de Hauteville au 
fost de acord. Ei au sosit, cel puţin aparent, nu ca invadatori, ci ca aliați 
ai emirulului din Catania, și s-au folosit de această înțelegere pentru a 
lua în stăpânire, treptat, întreaga insulă, începând cu capturarea cetății 
Messina si continuând cu cucerirea orașului Palermo, în 1072 (desi cuceri- 
rea nu a fost completă până când nu a căzut și Noto, în 1091). Capacitatea 
lor de a fi pus în mișcare oameni și cai, prin Strâmtoarea Messina, e 
uimitoare. Roger a devenit conte în Sicilia si s-a căsătorit cu o aristocrată 
din Savona, în nord-vestul Italiei; un mare număr de coloniști din Liguria 
si din alte parti ale Italiei au urmat-o în Sicilia, devenind cunoscuți sub 
numele de Lombardi. Cu această imigrație a început procesul lent al 
latinizării Siciliei, iar vorbitori de dialecte înrudite cu limba vorbită în 
Liguria mai puteau fi încă găsiţi, în secolul XX, în anumite orașe din 
estul Siciliei.?? 

Cu toate acestea, caracterul insulei nu s-a schimbat prea repede. Pen- 
tru că mare parte din Sicilia, în secolul al XII-lea, a rămas patria unei 
populaţii amestecate de musulmani — majoritari în preajma anului 1100, 
greci — numeroși, dar într-o măsură puţin mai mică, și evrei — probabil 
5% din toată populaţia, cu coloniștii latini — fie ei normanzi sau „lom- 
barzi“ — estimati la mai putin de 1%. Grecii erau concentrați mai mult 
în nord-estul Siciliei, în regiunea din jurul vulcanului Etna, cunoscută 
sub numele de Val Demone, şi în special în Messina, care a devenit 

principala cală de lansare din Sicilia normandă. Fiecare grup beneficia 
de o autonomie semnificativă: libertatea de a practica propria religie — 
care a fost păstrată cu sfințenie în „tratatele de capitulare“ acordate 
orașelor cucerite cum ar fi Enna; aveau dreptul la propriile lor instanțe 
judecătorești pentru cazurile care apăreau între coreligionari; o garantie 
a protecţiei oferite de conte, cu condiția ca musulmanii și evreii să plă- 
tească un impozit numitgesia, care era, de fapt, o continuare a taxei jizyah, 
introduse de musulmani, ce trebuia achitată de neamurile Scripturii, 
doar cá acum creștinii erau scutiți iar musulmanii erau obligati să plă- 
tească acest impozit. 

Cucerirea de către Robert Guiscard a provinciei bizantine din sudul 
Italiei și a principatelor longobarde învecinate provocase, între timp, 
mânia nestăpânită a împăratului bizantin. Relaţia dintre papalitate si 
Biserica Ortodoxă Greacă se deteriorase constant în secolul al XI-lea, pe 
măsură ce papii începuseră să-și impună autoritatea asupra tuturor 
creştinilor iar victoriile normande amenințau să scoată sudul Italiei de 
sub suveranitatea Bisericii de orientare greacă. Cu toate că Marea Schismă 
din 1054 este adesea considerată momentul decisiv în separarea Apusului 
catolic de Răsăritul ortodox, evenimentele acelui an s-au succedat, de 
fapt, unui lung sir de conflicte: nunțiul papal Umberto de Silva Candida 
a trântit pe altarul bisericii Hagia Sofia din Constantinopol o bulă de 
excomunicare adresată patriarhului din Constantinopol și suveranului 
său, împăratul. Cu abilitate, bizantinii răspândiseră de-a lungul timpului, 
echilibrat, populaţia latină și greacă în orașele de coastă din regiunea 
Apulia, unde episcopii latini erau adesea mai dispuși să recunoască 
autoritatea de la Constantinopol, cel puţin în chestiunile politice, decât 
autoritatea conducătorilor din Occident, inclusiv a papei. Sosirea norman- 
zilor i-a întors pe latini împotriva latinilor și pe greci împotriva grecilor; 
cucerirea de către normanzi a extremității inferioare a Italiei, Calabria, 
și apoi a Siciliei, a adus mii de greci sub stăpânirea fratelui lui Robert, 
Roger. După capitularea orașului Bari, in 1071, ostilitatea față de nor- 
manzi a crescut și mai mult, întrucât Robert plănuia invadarea teritoriilor 
bizantine de partea cealaltă a Mării Adriatice, fata în fata cu Italia. El 
considera cetatea Dyrrhachion și insulele din Marea Ionică o poartă de 
intrare prin care putea să pătrundă mult în teritoriul Imperiului Bizantin, 
cu ajutorul fiului său, Bohemond, un uriaș blond. Pentru a-și justifica 
atacul împotriva Bizanțului, Robert a pretins că acţiona în numele împă- 
ratului Mihail Doukas, detronat și exilat; el a primit în anturajul său un 
călugăr fugar despre care a declarat că ar fi fost Mihail. A defilat cu acest 
călugăr, gătit cu podoabe imperiale, prin faţa zidurilor cetății Dyrrhachion, 

după care (asa cum pretinde istoricul Anna Comnena) „Mihail“ a fost 
rapid si vehement denunțat ca fiind un impostor de către cetățenii insirati 
pe creasta zidurilor cetăţii. Era previzibil ca Anna să redea astfel situația, 
ea fiind fiica împăratului aflat la domnie, Alexios Comnenul, fondatorul 
unei dinastii puternice ale cărei succese police și militare au generat o 
renaștere substanţială în destinul Imperiului Bizantin. Anna bănuia, și 
e greu să nu-i dai dreptate, că Robert voia să obțină tronul de la Constan- 
tinopol. Atacul său asupra Albaniei a fost numai prima fază dintr-un 
război pe care intenţiona să-l poarte de-a lungul drumului roman Via 
Egnatia, până în centrul Imperiului Bizantin. 

Între anii 1081-1082, Robert a construit o flotă de nave cu capacitatea 
de a transporta turnuri de asediu masive, acoperite cu piei de animale, 
cu intenția de a lansa un atac naval asupra cetății Dyrrhachion, în timp 
ce Bohemond urma să avanseze pe uscat după ce debarca la Valona, mai 
jos, pe coastă. Era vară și apele mării ar fi trebuit să rămână liniștite, 
dar Anna Comnena povestește că Dumnezeu i-a ajutat pe bizantini trimi- 
tand o furtună puternică ce a împrăștiat și distrus flota lui Robert. Pe 
măsură ce norii se goleau, turnurile construite pe nave au fost îngreunate 
de pieile de animale îmbibate cu apă și s-au prăbușit pe punte. Navele 
s-au scufundat iar Robert și câțiva dintre oamenii lui au fost norocosi să 
supraviețuiască, aruncaţi pe țărm. Chiar și în fata unei asemenea nenoro- 
ciri, incápátánatul Robert Guiscard nu a considerat că ar fi vorba despre 
o judecată divină si era hotărât să reia atacul.?! Şi-a adunat forțele și a 
atacat cetatea Dyrrhachion, chiar aducând niște turnuri de asediu şi mai 
mari, care depășeau înălțimea zidurilor. Aceste ziduri erau atât de solid 
construite, încât, potrivit scriitorilor bizantini, pe partea de sus a zidului 
puteau să treacă două care de luptă, unul pe lângă altul — o imagine care 
are legătură mai mult cu Homer decât cu realităţile arsenalului de război 
din secolul al XI-lea, din care dispăruseră de mult carele de luptă. Pentru 
că cetatea Dyrrhachion putea fi cucerită numai prin trădare si viclenie. 
În cele din urmă, un negustor din Amalfi a deschis porțile orașului în faţa 
invadatorilor. 

Împăratul Alexios a avut o soluţie inteligentă la problema admi- 
nistrării unui război cu un dușman puternic la extremitatea vestică a 
imperiului său. Flota lui nu era capabilă să poarte și să câștige o bătălie 
la o distanță atât de mare de casă. Forța navală bizantină era reținută 
în Marea Egee, iar Imperiul Bizantin avea destul de multe probleme pe 
uscat: turcii selgiucizi atacau granița de est, in Asia Mică, slavii in Bal- 
cani, fără a mai vorbi de luptele de dezbinare care se duceau chiar la 

Constantinopol. Bizantinii preferau să folosească diplomaţia în locul 
luptei, dar, în mod evident, doar diplomaţia nu putea să-l îmblânzească 
pe Robert Guiscard. În schimb, diplomaţia a fost folosită în altă direcţie, 
la Veneţia, unde negustorii se temeau de conflictele ce ar fi putut să facă 
ieşirea la Marea Adriatică impracticabilă. O victorie normandă în Albania 
ar fi permis flotelor din sudul Italiei să controleze accesul la Marea Adria- 
tică. Veneţia prefera ca puterea care controla coasta vestică a sudului 
Mării Adriatice să nu controleze si coasta estică. Așa încât venețienii au 
fost de acord să ofere ajutor naval împotriva flotei lui Guiscard, la 
Dyrrhachion. Au pornit pe ape transportând grămezi de bârne grele cu 
piroane înfipte în ele si s-au năpustit asupra navelor dușmane, găurin- 
du-le bordajul. În cele din urmă, bizantinii au recuperat cetatea Dyrrha- 
chion si Robert (confruntându-se cu probleme acasă, în Italia) a fost forțat 
să se retragă, deşi Bohemond a continuat, un timp, să facă ravagii în 
Albania. Când Robert a reluat atacul asupra Imperiului Bizantin era bă- 
trân si bolnav și a murit în timpul acestei campanii, in 1085, în Kefalonia, 
în micul port Fiskardo, care încă poartă porecla lui Guiscard, „cel Siret". 
Deși împăratul Alexios și curtea sa au răsuflat usurati la aflarea veștii, 
aceasta nu era în nici un caz ultima încercare a conducătorilor din sudul 
Italiei de a invada Imperiul Bizantin prin Albania. 

Între timp, venețienii au trimis mesageri la împăratul Alexios si, în 
anul 1082, acesta a emis o Bulă de Aur care i-a copleșit cu daruri, subli- 
niind, în același timp, că erau supușii lui, duli. Cel mai preţios și mai 
controversat dintre cadourile lui a fost acordarea dreptului de a face co- 
mert, degrevati de impozite, oriunde în Imperiul Bizantin cu excepția 
Mării Negre și a Ciprului. Împăratul voia să menţină rolul special jucat 
de Constantinopol ca legătură între Mediterana, de unde primea miro- 
denii și produse de lux, și Marea Neagră, de unde negustorii aduceau 
blănuri, chihlimbar și alte produse din nord. Venetienilor li s-au acordat 
chiar și diverse pământuri lângă Cornul de Aur, inclusiv un chei de 
descărcare si propria lor biserică (cu brutária sa).?? Privilegiul din 1082 
a introdus un etalon de aur în Mediterana și, ori de câte ori orașele ita- 
liene negociau o alianță cu un partener comercial care avea nevoie de 
ajutor naval, aveau un model pe care să-l imite. 

Există mai multe puncte de vedere cu privire la gradul în care econo- 
mia Imperiului Bizantin a ajuns să fie dominată de venețieni si de alti 
negustori italieni. Pe termen lung, prezenţa italienilor a stimulat, probabil, 
producţia bunurilor din agricultură si a stofelor, pentru export.?* În mod 
clar, în jurul anului 1100, prezența venețienilor în Bizanţ era încă foarte 

limitata. Principalele destinatii ale negustorilor venetieni in lumea bizan- 
tind erau surprinzător de aproape de casă: cetatea Dyrrhachion, odată 
recuperată de la normanzi; orașul Corint, la care puteau să aibă acces 
fără să intre în Marea Egee, prin portul antic de la Lechaion, în Golful 
Corintic. De acolo, venețienii luau vin, untdelemn, sare și cereale pen- 
tru a le duce acasă, în orașul lor înfloritor, unde cererea pentru aceste 
produse alimentare destul de simple era mereu în crestere.?? Pentru cei 
mai multi negustori venețieni, orașul Constantinopol, cu mátásurile lui, 
pietrele sale preţioase și obiectele din metal, se afla dincolo de orizont. 
Dar venețienii au început să se gândească să profite la maximum de pri- 
vilegiile care le fuseseră acordate. Era o chestiune de drepturi, pentru 
că ei încă se mai considerau locuitori ai unei porțiuni îndepărtate a Im- 
periului Roman de Răsărit și se mândreau cu statutul lor de supuși 
imperiali: nu există dovadă mai clară a acestui fapt decât arhitectura și 
decoraţiile bazilicii San Marco, care fusese reconstruită în a doua jumá- 
tate a secolului al XI-lea într-un stil bizantin asumat, inspirat de Biserica 
Sfinţii Apostoli din Constantinopol. Bazilica San Marco era proiectată 
să evoce o listă întreagă de legături cu Orientul, pentru că proclama de 
asemenea, cu mândrie, legătura sa cu Alexandria, scaunul patriarhal al 
sfântului ale cărui moaște le păstra.36 

Așadar, până la sfârşitul secolului al XI-lea, orașele Pisa si Genova 
se ridicaseră la luptă, din ce în ce mai eficiente, pentru a curăța vestul 
Mării Mediterane de pirații musulmani, si își organizaserá propria lor 
stăpânire în Sardinia; între timp, venețienii cágtigaserá ceea ce urma să 
devină o poziţie inegalabilă în Imperiul Bizantin. Dominația musulmană 
în Mediterana nu mai putea fi considerată indiscutabilă, în special 
din momentul în care armatele și corăbiile Primei Cruciade au început 
să se urnească. 


4 


„Răsplata pe care o va da Domnul“ 
1100—1200 


ÎN ANUL 1095, PRIN PREDICA pe care a tinut-o la Clermont, în centrul 
Franţei, papa Urban II a declanșat o mișcare ce va transforma harta poli- 
tică, religioasă si economică a Mediteranei si a Europei. Tema discursului 
său era rușinea suportată de crestinátate, din următoarele cauze: perse- 
cutiile la care erau supuși creștinii în Orientul musulman, înfrângerea 
armatelor creștine in fata turcilor si ocara ca Biserica Sfântului Mormânt 
din Ierusalim, locul Răstignirii si al Învierii lui Hristos, să se afle acum 
în mâinile necredincioșilor.! Ceea ce papa Urban intenționa să fie un 
discurs de mobilizare, menit să adune voluntari din sudul Franţei care 
să meargă în est să-i ajute pe bizantini în lupta împotriva turcilor, a fost 
înțeles ca un apel către cavalerii creștinătății să înceteze lupta unul 
împotriva altuia (lucru care le punea în pericol sufletul) și să-și folosească 
forțele împotriva necredinciosilor, uniti într-un pelerinaj sfânt, sub arme, 
cu convingerea că cei care mureau în această măreaţă călătorie urmau 
să câștige mântuirea veșnică. Aici apărea ocazia de a înlocui actele de 
penitentá, impuse de biserică, printr-un lucru pentru care nimeni nu era 
mai potrivit decât clasa cavalerilor — războiul, dar de data aceasta în 
slujba Domnului. Doar treptat a devenit doctrină oficială conceptul iertării 
tuturor păcatelor trecute celor care luau parte la o cruciadă. Dar ceea ce 
au înțeles oamenii din ce a oferit papa, în numele lui Hristos, a mers din- 
colo de formulările mai prudente ale avocaţilor canonici. 

Ruta principală urmată de Prima Cruciadă a ocolit Marea Mediterană 
si a purtat armata pe uscat, prin Balcani si Anatolia; multi cruciați nici 
n-au văzut marea decât la Strâmtoarea Bosfor, în Constantinopol, până 
când să ajungă în Siria, într-un număr mult diminuat din cauza războiului, 
a bolilor si a epuizárii.? Si nici măcar în Orient tinta lor nu a fost vreun 
oraș maritim, ci Ierusalimul, asa încât cucerirea sa în anul 1099 a creat 
o enclavă izolată de mare — o problemă pe care nu puteau s-o rezolve 


326 A TREIA MEDITERANĂ, 600—1350 


Bougie 
(Bijaya) 


| ——> rute comerciale italienesti ) 


100 200 300 400 mile 
1 L 1 1 


o 
L 
I 

[t] 


RE 400 600 km 


decát navele italiene, aga cum se va vedea mai tárziu. O altá fortá a plecat 
din Apulia, unde fiul lui Robert Guiscard, Bohemond, adunase o armată. 
Bizantinii se temeau că el va voi să reia manevrele de cucerire a teritorii- 
lor bizantine puse în practică de tatăl său, așa încât, când a ajuns la 
Constantinopol, au exercitat presiuni asupra lui să recunoască autoritatea 
împăratului și să devină vasalul sáu, sau lizios, un termen feudal din vest 
care a fost folosit pentru că era mai plauzibil ca Bohemond să respecte 
jurămintele făcute potrivit obiceiurilor lui natale, decât pe cele conforme 
cu legea bizantină. Când, în 1098, s-a declarat print al Antiohiei, un oraș 
pierdut de curând de bizantini în favoarea turcilor, curtea imperială a 
făcut toate eforturile pentru a afirma sus si tare că principatul său se afla 

sub suzeranitate bizantiná. Era uimitor cá o gloatá mare de oameni, de 
multe ori prost inarmati, s-a dovedit capabilá sá captureze cetatea 
Antiohia, in 1098, si orasul Ierusalim, in 1099, desi bizantinii erau mai 
dispusi sá priveascá aceastá intámplare ca pe-o loviturá norocoasá tipic 
barbará, decát ca pe o victorie pusá la cale de Hristos. Vázut de la 
Constantinopol, rezultatul cruciadei nu era intru totul negativ. Cavalerii 
veniti din vest se instalaserá in zone de frontierá sensibile, aflate intre 
teritoriile bizantine si pământurile disputate de turcii selgiucizi si califii 
dinastiei Fatimizilor. 

Motivatiile religioase ale lui Bohemond în decizia de a se alătura cru- 
ciadei nu trebuie subestimate, dar el era un tip pragmatic: a înțeles că 

armatele cruciatilor nu vor putea să păstreze nici o cucerire, fără să aibă 
acces la Marea Mediterană și fără ajutor naval din partea flotelor creștine 
capabile să protejeze liniile de alimentare din vest. De aceea, el avea nevoie 
să stabilească legături cu navele italiene. Putea să conteze pe entuziasmul 
care fusese generat la Genova si Pisa de veștile privind discursul papei 
Urban, redat genovezilor de episcopii din Grenoble și din Orange. Cetă- 
tenii din Genova au decis că era timpul să uite de neînțelegerile lor si să 
se unească într-o compagna, sub conducerea a şase consuli; scopul acestei 
compagna era în primul rând acela de a construi si a înarma nave pentru 
cruciadă. Istoricii au polemizat îndelung asupra faptului că genovezii 
priveau cruciada ca pe-o oportunitate de a face afaceri si încercau să obțină 
privilegii comerciale în teritoriile pe care cruciații le-ar fi cucerit, similare 
cu cele primite de venețieni, de curând, în Imperiul Bizantin. Cu toate 
astea, ei nu aveau cum să prevadă rezultatul cruciadei, erau dispuși să-și 
întrerupă activitățile comerciale si să-și investească toată energia în 
construirea unor flote care urmau, cel mai probabil, să fie pierdute departe, 
în bătălii și furtuni. Ceea ce-i motiva era fervoarea sfântă. Potrivit unui 
participant genovez la Prima Cruciadă, cronicarul Caffaro, chiar înainte 
de cruciadă, în 1083, o navă genoveză numită Pomella îi transportase pe 
Robert, conte de Flandra, și pe Godefroy de Bouillon, primul conducător 
latin al Ferusalimului, la Alexandria; de acolo, ei inaintaserá cu greu 
spre Sfântul Mormânt și începuseră să viseze să îl recupereze pentru 
crestinátate.? Povestea era fantezie curată, dar exprima sentimentul 
trăit de aristocrații genovezi, că orașul lor era menit să joace un rol im- 
portant în războiul pentru cucerirea Ierusalimului. 

Douăsprezece galere si un vas mai mic au plecat din Genova în iulie 
1097. Echipajul era format din aproximativ 1 200 de bărbaţi, o mare parte 
din populaţia bărbătească a orașului, având în vedere că populaţia totală 
a orașului Genova era, probabil, de numai 10 ooo de oameni Cumva flota 
a ştiut unde sunt cruciații și a luat contact cu ei în dreptul coastei nordice 
a Siriei. Antiohia se afla încă sub asediu iar flota genoveză a intrat în 
portul Sfântul Simeon, portul exterior al orașului, care functionase ca o 
poartă spre Mediterana încă din Epoca Bronzului.5 După capitularea 
orașului, în iunie 1098, Bohemond i-a răsplătit pe cruciații genovezi cu o 
biserică în Antiohia, treizeci de case în apropiere, un depozit si o fântână, 
creând nucleul unei colonii comerciale. Această donaţie a fost prima din 
multele daruri pe care genovezii urmau să le primească în statele create 
de cruciați. La începutul verii din anul 1099, membrii unei importante fa- 
milii genoveze, familia Embriachi, au ancorat la Yaffa, aducând ajutoare 

armatei de cruciați care asedia Ierusalimul — ei şi-au demontat propriile 
nave, transportând la Ierusalim lemnul din care erau construite, pentru 
a fi folosit la construirea mașinăriilor de asediu. Si apoi, în august 1100, 
douăzeci și șase de galere și patru nave cu provizii au plecat de la Genova 
transportând aproape 3 ooo de bărbaţi.” Ei au luat contact cu condu- 
cătorul francez al proaspăt creatului Regat al Ierusalimului, Balduin I, 
și au început procesul lent de cucerire a unei fâşii din coastă, întrucât 
era esenţial să păstreze liniile de aprovizionare din vestul Europei către 
regatul aflat în luptă. Au jefuit orașul antic de pe coastă Cezareea, în 
mai 1101.? Când conducătorii genovezi au împărțit prada, au dat fiecărui 
marinar câte două livre de piper, ceea ce demonstrează cât de bogat în 
mirodenii putea să fie chiar și un port minor din Levant. Au luat, de 
asemenea, o cupă mare, verde, care se afla în Marea Moschee din Ceza- 
reea, fiind convinși cá era potirul folosit la Cina Cea de Taină si că era 
din smarald (o eroare rectificată câteva secole mai târziu, când cineva 
l-a scăpat și s-a descoperit cá era din sticlá).? Având în vedere că pocalul 
e aproape sigur o piesă de calitate făcută de meșteșugari romani, datând 
din secolul I d.Hr., intuiţia lor privind originea sa nu a fost cu totul greșită. 
Obiectul a fost dus cu mare pompă la catedrala din Genova, unde e expus 
și în ziua de azi, suscitând interesul ca unul din candidaţii la titlul de 
Sfântul Graal.!9 

Pocalul verde a fost probabil, pentru genovezi, un premiu la fel de 
mare ca oricare din privilegiile comerciale obţinute, toate acestea fiind 
sărbătorite în analele orașului ca niște semne ale recompensei divine. 
Genovezii au stabilit relaţii bune cu stăpânitorii fiecărui stat cruciat 
(erusalim, Tripoli, Antiohia), care aveau nevoie de ajutor pentru a obţine 
controlul asupra porturilor din Siria și Palestina. În 1104, norocul lor a 
fost si mai mult sporit de capturarea orasului-port Acra, cu o radă por- 
tuară multumitoare și cu acces bun spre interior. Pe parcursul următoa- 
relor două secole, Acra a funcționat ca bază principală a negustorilor 
italieni care făceau comerţ cu Tara Sfântă. Genovezii deţineau docu- 
mente care să ateste că stăpânitorii Ierusalimului le-au promis o treime 
din orașele care au fost cucerite cu ajutorul lor, până pe coasta Palestinei, 
deși nu toată lumea e convinsă că aceste documente sunt autentice; dacă 
nu e asa, ele sunt, oricum, o dovadă a ambițiilor mari ale genovezilor. 
Li s-a promis chiar o treime din „Cetatea Babilon“, numele european uzual 
pentru Cairo, întrucât existau planuri constante de a invada și Egiptul 
condus de dinastia Fatimizilor. La toate acestea s-au adăugat scutiri le- 
gale care mergeau de la dreptul penal până la drepturile de proprietate, 

care îi separau pe genovezi de aplicarea de zi cu zi a justiţiei de către tri- 
bunalele regelui.!? Genovezii au insistat să li se permită să ridice o inscrip- 
tie în litere aurite, care să menţioneze privilegiile lor speciale, în Biserica 
Sfântului Mormânt din Ierusalim. Indiferent dacă a fost realizată sau 
nu o astfel de inscripţie, cererea unui astfel de document public arată 
cât de hotărâți erau genovezii să-și păstreze statutul extrateritorial spe- 
cial în Regatul Ierusalimului, care nu și-a creat niciodată o flotă puternică 
proprie.13 


II 


GENOVEZII AVEAU COMPETITORI. Si pisanezii erau entuziaști în privința 
cruciadei, trimițând o flotă, în 1099, sub conducerea arhiepiscopului lor, 
Daimbert. Au fost recompensati pentru ajutorul lor în cucerirea cetăţii 
Yaffa, în 1099, si au putut să-și întemeieze o bază comercială acolo.'* Cel 
mai greu s-au hotărât venețienii, dintre cele trei orașe italiene, să trimită 
ajutoare cruciaților. Venețienii erau conștienți că împăratul Bizanțului 
nu privea cu ochi buni sosirea la Constantinopol a hoardelor de cruciați 
din vest, flămânzi și prost echipați. De asemenea, ei nu voiau să-i expună 
riscurilor pe negustorii venețieni care făceau afaceri în Alexandria, oraș 
aflat sub stăpânirea dinastiei Fatimizilor. Cu toate acestea, văzând ce 
daruri le adusese cruciada genovezilor, au trimis, în cele din urmă, două 
sute de vase spre Orient. Prima oprire a fost în micul și decăzutul oraș 
Mira, în sudul Asiei Mici, unde au săpat după osemintele Sfântului Nicolae, 
sfântul protector al marinarilor. Venețienii erau gelosi că, in 1087, un grup 
de marinari din Bari reuşise să plece pe furis din Mira cu moaștele Sfân- 
tului Nicolae, în jurul cărora au ridicat o splendidă bazilică din piatră 
albă. Din acel moment orașul Bari, care era bine plasat ca punct de plecare 
pentru pelerinii ce voiau să ajungă în Tara Sfântă, a devenit el însuși 
un centru important de pelerinaj. Venețienii au găsit suficiente rămășițe 
pământești ale sfântului cât să construiască în jurul lor biserica San 
Niccolò, pe cordonul litoral venețian.! După Mira, şi-au îndreptat din 
nou atenția spre cruciadă. Principala lor sarcină era să-i ajute pe cru- 
ciati să atace Haifa; jefuirea ei, în 1100, a fost însoțită de un masacru in- 
grozitor al populaţiei musulmane si evreiești.16 Această cucerire le-a 
oferit cruciaților controlul asupra întregului golf ce se întindea de la Mun- 
tele Carmel la oraşul Acra. Cea mai mare parte a coastei Palestinei era 
deja în mâinile lor în 1110, deși orașul Ascalon a rămas sub stăpânire 

egipteană tocmai până în anul 1153.17 Acest lucru a servit, de fapt, inte- 
reselor italienilor, întrucât navele lor erau necesare atâta timp cât mai 
existau forțe inamice pe coasta Ţării Sfinte, şi cu cât era mai mare nevoie 
de flotele lor, cu atât mai însemnate erau privilegiile pe care puteau spera 
să le obţină de la curtea regală din Ierusalim. 

Italienii puteau să se felicite. Comerțul se dezvoltase în mod evident 
pe timp de pace, dar si pe timp de război existau oportunități excelente: 
capturarea prăzilor materiale si a sclavilor, proviziile de armament (ade- 
sea pentru ambele tabere), atacurile piraterești asupra navelor dușmane. 
Cu toate acestea, nu era ușor să împaci sprijinul pentru regii latini din 
Ierusalim cu celelalte legături și angajamente, în special în Egipt si in 
Bizanţ. Împăratul Bizanțului începuse să se întrebe dacă nu cumva le 
acordase venețienilor prea multe privilegii. În 1111, pisanezilor li s-a 
oferit un număr limitat de privilegii comerciale și apoi, în 1118, fiul si 
succesorul lui Alexios Comnenul, loan II, a refuzat să reînnoiască Bula 
de Aur acordată Veneţiei in 1082. N-ar fi trebuit să fie surprins de faptul 
că venețienii şi-au îndreptat atenţia în altă parte; ei au arătat mult 
entuziasm fata de cruciadă si au răspuns unui apel pentru ajutor naval 
trimițând o flotă mare către Tara Sfântă. În 1123, la Ascalon, a fost 
trimisă pe fundul mării o bună parte din flota dinastiei Fatimizilor.18 
Acest lucru le-a permis venețienilor să supună unei blocade orașul Tir, 
care era încă în mâinile musulmanilor, dar a capitulat în anul următor. 
Aici venețienii s-au instalat într-o poziție deosebit de privilegiată, obti- 
nând nu numai o treime din oraș, ci si proprietăți în afara lui si dreptul 
la o biserică, o piaţă, o brutărie și o stradă în fiecare oraș la cucerirea 
căruia ar fi contribuit, pe viitor. Urmau să fie scutiţi de orice taxă comer- 
cială; s-a proclamat ca „pe orice teritoriu al regelui sau al baronilor săi, 
orice venetian va fi la fel de liber ca la Venetia*.? Orașul Tir a devenit 
baza lor principală de pe coasta siro-palestiniană. Acest lucru nu a împie- 
dicat flota dinastiei Fatimizilor să întreprindă incursiuni ocazionale, dar 
flota egipteană a înțeles că acum nu mai avea nici o bază de unde să 
poată primi provizii. La un moment dat, niște corăbieri egipteni care au 
încercat să acosteze pentru a-și face provizii de apă au fost alungaţi de 
arcasii loiali din regatul latin.” Egiptenii au pierdut accesul la pădurile 
Libanului, o resursă vitală, timp de milenii, pentru constructorii de nave 
din Levant. Desi bătălia navală de la Ascalon nu a însemnat distrugerea 
întregii flote a Fatimizilor, a marcat, totuși, o cotitură: navele musulmane 
nu mai puteau să conteste supremaţia flotelor creștine. Comanda culoa- 
relor maritime din estul Mării Mediterane ajunsese în mâinile creștinilor 

din Pisa, Genova si Venetia. Participarea acestor orase la primele cruciade 
le-a adus nu doar sferturi din cetăţile aflate în Tara Sfântă, ci si dominaţia 
asupra mișcărilor de-a lungul unor porțiuni mari din Mediterana. 

În cele din urmă, până și împăratul Bizanțului a înţeles cá nu putea 
să stea în calea venețienilor. Cu părere de rău, le-a confirmat privilegiile, 
în 1126.2! Prezenţa venețienilor stimula economia Bizantului.?? Chiar 
dacă venețienii nu plăteau nici un impozit fiscului regal, supușii bizantini 
cu care aceștia făceau afaceri trebuiau să plătească și, pe termen lung, 
profitul din impozitul comercial a crescut, mai degrabă decât să scadă. 
Dar împărații nu puteau întotdeauna să vadă mai departe de preocupările 
fiscale urgente. Existenţa unui grup cu privilegii atât de mari, care nu 
plătea nici un impozit, a dat naștere xenofobiei.2 În jurul anului 1140, 
împăratul Manuel I Comnenul a reluat atacul asupra venețienilor, adop- 
tând tactici diferite: el a observat că italienii veniseră în număr mare în 
Constantinopol, unii dintre ei devenind rezidenţi și integrându-se în 
viata orașului (burgesioi, sau burghezie), in timp ce alţii, care erau mai 
dificili, veniseră doar ca să facă negot de pe un mal pe celălalt al mării. 
El a creat o zonă închisă, lângă Cornul de Aur, luând înapoi pământurile 
unor negustori germani și francezi, astfel încât să creeze un cartier 
venetian și să îi controleze mai ușor pe negustorii italieni. 


III 


ASCENSIUNEA COMERCIANTILOR din nordul Italiei a dus la eclipsarea 
altor grupuri de negustori care făcuseră afaceri cu succes în Mediterana, 
în secolul al XI-lea: locuitorii din Amalfi si negutátorii menţionaţi în 
colecția Genizah. Amalfi a pierdut favorurile acordate de curtea bizantină, 
iar negustorii săi stabiliți la Constantinopol au fost chiar constrânși să 
le plătească impozit venețienilor. Un motiv evident era acela că amalfitanii 
nu puteau să pună la dispoziţie ceea ce oferea Veneţia: o flotă mare, capa- 
bilă să înfrângă navele lui Robert Guiscard. Deși orașul Amalfi a reușit să 
rămână în general independent fata de stăpânirea normandă până în 
1131, statutul său în ochii bizantinilor a fost grav compromis de pozitio- 
narea atât de aproape de fortărețele cuceritorilor normanzi din sudul 
Italiei — Salerno se află la distanţă de o scurtă plimbare cu barca?* Dar 
Amalfi conta încă. În 1127, oraşele Amalfi si Pisa au încheiat un tratat 
de prietenie. Dar în 1135 pisanezii s-au alăturat unei invazii germane 
asupra regatului normand proaspăt înfiinţat în sudul Italiei şi în Sicilia. 

Regele Roger al Siciliei a permis navelor din Amalfi să părăsească portul 
și să atace orice vas inamic întâlnit în cale — nu există nici o îndoială că 
bunuri de valoare. În timp ce bărbaţii din Amalfi erau plecaţi, flota 
pisanezilor a pătruns în portul Amalfi și a jefuit orașul, obținând o pradă 
bogată; a atacat din nou în 1137.% Comerţul maritim al orașului Amalfi 
s-a restrâns la apele Mării Tireniene, incluzând Palermo, Messina și 
Sardinia, însă comerțul său pe uscat, din sudul Italiei, s-a dezvoltat frumos, 
aşa încât multe orașe din interior, cum ar fi Benevento, au început să aibă 
mici nuclee de amalfitani.26 În preajma anului 1400, Amalfi devenise o 
sursă de bunuri nepretentioase, dar esenţiale, cum ar fi: vin, untdelemn, 
untură, lână și pânză de in, însă devenise cunoscut și pentru hârtia sa de 
calitate.27 Dincolo de aceste schimbări, exista o continuitate uimitoare. 
Locuitorii din Amalfi au înțeles întotdeauna că marea nu era singura lor 
sursă de existență. Ei au continuat să cultive viță-de-vie pe pantele abrupte 
ale Peninsulei Sorentine, şi nu se considerau doar negustori profesionigti.?? 

Schimbările mai mari care afectau Mediterana în secolul al XII-lea 
au marginalizat orașul Amalfi, era așezat prea departe de noile centre 
comerciale din nordul Italiei si de pe partea cealaltă a Alpilor. Locuitorii 
din Genova, Pisa si Venetia puteau avea acces destul de uşor la Franța 
și Germania, fără a mai vorbi de câmpia lombardă, și au reușit să pă- 
trundă în marile orașe producătoare de textile de departe, din Flandra, 
astfel încât vânzarea de stofe flamande din lână, de bună calitate, cumpă- 
rătorilor din Egipt a devenit o sursă constantă de profit pentru genovezi. 
Amalfi reprezenta o clasă mai veche de negustori ambulanți, în care un 
număr mic de negustori transporta o cantitate limitată de bunuri de lux, 
foarte scumpe, aduse din marile centre de civilizaţie din lumea islamică 
si din Bizanţ, pentru un număr la fel de mic de principi bogaţi si prelati 
din Europa de Vest. De aceea, membrii elitei din Amalfi, Ravello și din 
oraşele învecinate au folosit cunoștințele de arhivare și contabilitate 
transmise de strămoșii lor pentru a intra în administraţia civilă a rega- 
tului Siciliei, unde multi dintre aceștia au avut cariere de succes. Această 
elită nu și-a pierdut gustul pentru motivele orientale. Familia Rufolo din 
Ravello a construit un palat în secolul al XIII-lea care împrumuta din 
stilurile arhitecturale islamice, iar catedrala din Amalfi, cu faimosul 
„Claustru al Paradisului“, evocă elemente atât din stilul islamic, cât și 
din cel bizantin.?? Decizia de a împrumuta motive orientale nu indica o 
deschidere specială spre alte religii și culturi. La fel ca în Veneţia, stilu- 
rile exotice proclamau bogăţia, prestigiul si mândria familială, dar si 

nostalgia pentru zilele in care Amalfi (împreună cu Venetia) domina 
comunicatiile dintre Orient si Occident. 

În aceeași perioadă a intrat în umbră un alt grup de comercianți și 
călători, negustorii menţionaţi în documentele colecţiei Genizah. În jurul 
anului 1150, frecvenţa scrisorilor negustorești depozitate în arhiva de la 
Cairo a început să scadá??; după 1200, chestiunile care nu erau legate de 
egipteni aproape că au dispărut din scrisori. Panorama vastă, care se 
întindea de la al-Andalus la Yemen și India, se restrângea acum la Valea 
și Delta Nilului. Dezastrele politice includeau ascensiunea sectei Almohad 
în Maroc si Spania, intolerantă fata de evrei; printre refugiații evrei din 
Vestul dominat de această sectă se afla filozoful si medicul Moise Mai- 
monide.?! Cu toate astea, cea mai mare dificultate cu care se confruntau 
negustorii menționați în Genizah era ascensiunea italienilor. Venetia și 
Genova descurajau stabilirea evreilor în aceste orașe — potrivit unui călător 
evreu spaniol, în Genova trăiau doar doi evrei în jurul anului 1160, care 
migraseră din regiunea Ceuta, aflată în Maroc? Pe măsură ce italienii 
obțineau un control tot mai mare asupra căilor de comunicație de-a lungul 
Mării Mediterane, şi pe măsură ce flotele negustorilor musulmani deve- 
neau expuse mai mult ca niciodată atacurilor creștinilor, vechile rute 
maritime deveneau tot mai putin atrăgătoare pentru negustorii din Ge- 
nizah. Si pe măsură ce forța maritimă italiană creștea, chiar și rutele din- 
tre Bizanţ si Egipt, pe care negustorii Genizah călătoriseră în trecut, au 
căzut în mâinile proprietarilor italieni de nave, care beneficiau de privilegii 
oferite atât de împăratul bizantin, cât și de califii dinastiei Fatimizilor. 

Mai exista un motiv important pentru care negustorii evrei au pierdut 
influența. La sfârșitul secolului al XII-lea a apărut un consorțiu de negus- 
tori musulmani cunoscuţi sub numele de karimi, care a preluat comanda 
rutelor ce coborau prin Marea Roșie spre Yemen și India, rute de-a lungul 
cărora evreii fuseseră deosebit de activi pe parcursul ultimelor două 
secole. Aceste rute aprovizionau Mediterana: mirodenii și parfumuri 
orientale soseau în portul Aydhab, pe coasta egipteană a Mării Roșii, 
erau transportate pe uscat la Cairo şi apoi cu vaporul, pe Nil, până la 
Alexandria. În urma încercărilor din anii 1180 ale unui cavaler cruciat 
rebel, Reynaud de Châtillon, de a lansa o flotă în Marea Roșie (în speranța 
de a asedia Medina și Mecca), Marea Roșie a fost închisă călătorilor care 
nu erau musulmani. Karimii au continuat să ţină sub influenţa lor afa- 
cerile din zonă până la începutul secolului al XV-lea.% O asociere impor- 
tantă, mediată de conducătorii Egiptului, i-a adus împreună pe italieni 
si pe karimi si a asigurat fluxul constant de piper si alte mirodenii spre 
Mediterana. Rețelele comerciale în care un singur negustor trebuia să 

călătorească pe distanțe foarte mari, cum ar fi din sudul Spaniei până 
în India, erau acum împărțite în două: sectorul mediteraneean era creștin, 
iar sectorul Oceanului Indian era musulman. 

Conducătorii dinastiei Fatimizilor și succesorii lor, din dinastia Ayyubi- 
zilor (dintre care cel mai vestit a fost comandantul militar Saladin, de 
origine kurdă), au devenit tot mai interesaţi de profiturile pe care le pu- 
teau obține din comerț. Si asta nu dintr-un spirit mercantil, ci pentru cá 
ei considerau că afacerile cu mirodenii, în mod special, puteau fi o sursă 
de fonduri care să le acopere cheltuielile de război. Timp de douăspre- 
zece luni, în intervalul 1191—1192, taxa numită „cincime“ (khums) a adunat 
28 613 dinari de aur de la negustorii creștini care făceau afaceri prin 
porturile de pe Nil. Asta înseamnă că exporturile prin aceste porturi ajun- 
geau la mai mult de 100 ooo de dinari, chiar și într-o perioadă dificilă — 
Saladin capturase Ierusalimul, a Treia Cruciadă începuse și orașele italiene, 
precum și cele catalane si cele din sudul Franței, igi trimiteau flotele în 
Tara Sfântă.3% În ciuda denumirii sale, taxa a fost ridicată la o valoare 
mai mare de o cincime pentru mirodenii precum chimenul, chimionul și 
coriandrul, conducătorii Egiptului fiind conștienți de interesul crescut 
al locuitorilor din vestul Europei pentru aceste produse. La sfârșitul seco- 
lului al XII-lea, un funcţionar superior de vamă arab, numit al-Makhzumi, 
a alcătuit un ghid de impozitare în care a înregistrat mărfurile care 
treceau prin porturile egiptene. El descrie o gamă mult mai mare de pro- 
duse decât cele menţionate în scrisorile găsite în colecția Genizah: orașul 
Damietta exporta pui, cereale și alaun — acesta din urmă fiind un monopol 
al statului în Egipt. Alaunul era cerut în cantităţi tot mai mari de produ- 
cătorii europeni de textile, care foloseau acest praf gri, mat, ca pe-un agent 
de fixare a vopselurilor si de curátare.?? Egiptul era, de asemenea, o sursă 
de in, impozitat puternic de stat; de smaralde, asupra cărora statul im- 
punea un control din ce în ce mai mare; de aur, jefuit din mormintele 
faraonilor, si de un medicament foarte apreciat, cunoscut în Vest sub 
numele de mommia — pudra unei substanţe folosite la îmbălsămare. În 
porturile din Delta Nilului se primea cherestea, care se găsea foarte putin 
în Egipt, Alexandria primea fier, coral, untdelemn și șofran, aduse în Est 
de negustorii italieni.99 Unele dintre aceste mărfuri puteau fi considerate 
materiale de război, iar curtea papală devenise tot mai îngrijorată de 
rolul flotelor din nordul Italiei în furnizarea de arme musulmanilor, în 
timp ce acționau ca — sau se dădeau drept — principala forță navală de 
apărare a Regatului Latin al lerusalimului. Scriitorii arabi menționează 
un tip de scut numit janawiyah, adică „Genova“, sugerând că cel putin 
o parte din aceste scuturi au fost aduse ilegal din Italia.®” 

Din când în când, tensiunile acumulate izbucneau și negustorii italieni 
erau arestați, dar dinastiile Fatimizilor și Ayyubizilor nu puteau risca 
să-și submineze veniturile. La un moment dat, niște marinari din Pisa 
i-au atacat pe pasagerii musulmani aflaţi pe o navă de-a lor, i-au omorât 
pe bărbaţi si au înrobit femeile și copiii, furându-le si toată marfa. În re- 
plică, stăpânirea egipteană i-a trimis la închisoare pe pisanezii care se 
aflau în acel moment în Egipt. Curând după aceea, în perioada 1154-1155, 
negustorii din Pisa au trimis un ambasador la dinastia Fatimizilor, în 
Egipt. Situaţia a fost ameliorată și au obţinut promisiunea unui permis 
de liberă trecere.38 Negustorii din Pisa nu erau singurii care preferau 
Egiptul Ţării Sfinte. Din aproape 400 de contracte comerciale venețiene 
care au supraviețuit dinainte de 1171, nu e de mirare că mai mult de jumă- 
tate se referă la afaceri desfășurate în Constantinopol, dar șaptezeci si 
unu au legătură cu Egiptul, mai degrabă decât cu Regatul Latin de Ieru- 
salim.5 Acestea sunt doar câteva exemple de acte care au supraviețuit 
accidental, dintr-un mare număr de documente acum dispărute, în majori- 
tatea lor, dar ele ne arată cât de puternică era atracția Orientului. 

Nord-vestul Africii îi atrăgea, de asemenea, pe negustorii italieni, 
când nu aveau acces în Constantinopol, Alexandria, Acra sau Palermo 
din cauza neînțelegerilor cu conducătorii acestor orașe. Comerciantii din 
Pisa și Genova au vizitat porturile din Magreb ca să facă rost de piei, 
lână, ceramică de calitate și, din Maroc, cantităţi din ce în ce mai mari 
de cereale. De mare valoare erau proviziile de aur, sub formă de pulbere 
de aur, care ajungeau în orașele din Magreb prin caravanele ce traver- 
sau deșertul Sahara.“ La mijlocul secolului al XII-lea, aceste teritorii 
au ajuns sub stăpânirea intransigentei secte islamice Almohad. Aceasta 
avea propriul ei calif berber si era privită de sunnitii musulmani (de pildă 
dinastia Almoravid, pe care o înlocuiseră) ca o erezie extremă. Carac- 
teristica principală a acestei secte era o încercare de a reveni la ceea ce 
era considerat un Islam pur și natural, al cărui principiu fundamental 
era Unicitatea absolută a lui Dumnezeu - chiar si numirea atributelor 
sale, cum ar fi mila, însemna răstălmăcirea adevăratei naturi a lui 
Dumnezeu. Deși erau ostili față de grupurile lor minoritare de evrei si 
creștini, califii dinastiei Almohad din Spania si Africa de Nord îi primeau 
pe negustorii străini, pe care îi considerau o sursă de venit. În 1161, geno- 
vezii au trimis ambasadori la califul dinastiei Almohad din Maroc; s-a 
stabilit o pace de cincisprezece ani, genovezii au fost asiguraţi că pot să 
călătorească pe teritoriile stăpânite de calif, cu marfa lor, fără să li se pro- 
voace vreo neplăcere. În 1182, Ceuta primea 29% din comerțul genovez 
înregistrat, puţin mai mult decât Sicilia normandă, dar, dacă includem 

şi orașele Bougie (actualul Béjaia) și Tunis, înseamnă că Africa de Nord 
domina comerțul Genovei, cu aproape 37%.*! 

Genovezii au primit câte un fonduk — un depozit și un sediu de afaceri, 
cu spaţii pentru locuit — în Tunis, Bougie, Mahdia și alte orașe de pe 
coasta Africii de Nord. Clădirile din aceste așezări de afaceri care se mai 
văd si azi în Tunis sunt din secolul al XVII-lea și au aparținut negustorilor 
italieni, germani, austrieci si francezi.*? Fonduk-urile italienilor si ale catala- 
nilor se puteau extinde în adevărate cartiere comerciale. Documentele 
notarului genovez Pietro Battifoglio, din 1289, descriu o comunitate geno- 
veză mare și activă, stabilită în Tunis, formată din negustori, soldaţi, pre- 
oti si femei decăzute, care se mândreau foarte mult cu taverna lor plină 
cu butoaie de vin, pe care chiar si califul se bucura să le poată impozita. 


IV 


PE BAZA ACESTOR CONTRACTE COMERCIALE poate fi reconstituită viața 
si cariera anumitor negustori genovezi si venețieni de succes. În vârful 
scării sociale se aflau marile familii patriciene, cum ar fi familia della Volta, 
din Genova, ai cărei membri se aflau adesea în poziția de consuli și care 
dirijau politica externă a republicii — dacă Genova să aibă parte de pace 
sau război cu Sicilia normandă, cu Bizanțul, cu musulmanii din Spania 
și așa mai departe. Având în vedere că ei erau, de asemenea, investitori 
activi în comerțul peste mare, acționau cu un avantaj crescut, fiind ca- 
pabili să negocieze tratate politice care le aduceau dividende comerciale 
pe care erau nerăbdători să le valorifice.*? Marile familii genoveze erau 
grupate în clanuri compacte, și interesul comun al clanului avea prioritate 
asupra intereselor individuale. Preţul pe care îl plătea Genova era re- 
prezentat de luptele puternice între facţiuni, deoarece clanurile rivale 
încercau să câştige conducerea consulatului si a altor poziţii. La cealaltă 
extremă, patriciatul venetian reușea, în general, să țină conflictele sub 
control, acceptând autoritatea dogelui ca fiind primul între egali; din 
nou, familii mari precum Ziani, Tiepolo şi Dandolo dominau atât funcţiile 
importante, cât si comerțul în destinaţii cu adevărat profitabile, cum ar 
fi Constantinopolul si Alexandria. Succesul lor a avut un efect secundar 
și asupra averilor unei clase de mijloc superioare, urbane, care includea 
multi negustori de mare succes. Nu doar descendența îi deosebea pe 
membrii marilor familii patriciene de negustorii plebei; patricienii puteau, 
de asemenea, să apeleze la bunuri mult mai diverse, așa încât, dacă 

afacerile se diminuau pe timp de razboi, ei mai aveau venituri din pro- 
prietáti urbane si rurale sau din arendarea terenurilor. Poziţia lor era 
mai putin fragilă decât cea a negustorilor obișnuiți; aveau mai mult cheag. 
Aşadar, în timp ce revoluţia comercială a adus multe averi, a contribuit 
si la îmbogățirea mai accentuată a elitei si la întărirea, mai degrabă 
decât la slăbirea, poziției ei dominante în marile oraşe maritime din 
Italia secolului al XII-lea. 

Din documentele păstrate avem multe informaţii despre doi „oameni 
noi“. Romano Mairano, din Veneţia, a început de jos, în anii 1140, cu ex- 
peditii comerciale în Grecia, operând mai ales din colonia venețiană de 
la Constantinopol.* Apoi s-a îndreptat spre destinaţii mai ambitioase, 
inclusiv Alexandria si Tara Sfântă. Cariera lui ne arată cum venețienii 
preluaseră rutele maritime care legau Bizanțul de teritoriile musulmane. 
Ei aveau, de asemenea, o activitate constantă în comerțul bizantin intern, 
păstrând contactul între Constantinopol si orașele grecești mai mici.*® 
Până în 1158, Romano a prosperat mult, furnizând Cavalerilor Templieri 
din Tara Sfântă 50 ooo de livre de fier. Nu era doar un simplu negustor, 
a devenit un proprietar de nave remarcabil. Norocul părea încă să-i mai 
surâdă când împăratul bizantin s-a întors împotriva venețienilor, pe care 
Manuel I îi bănuia că l-ar fi susținut pe dușmanul lui, regele Siciliei, si 
pe care grecii îi invidiau tot mai mult pentru poziţia puternică pe care o 
ocupau (sau se credea că o ocupă) în economia Imperiului Bizantin. Con- 
stient de această stare de lucruri, Mairano a început să-și consolideze 
afacerea in Venetia, la sfârşitul anilor 1160. După ce a murit prima lui 
soție, s-a recăsătorit si a devenit si mai bogat datorită zestrei bogate a noii 
lui soţii. Lucrând împreună cu Sebastiano Ziani, viitor doge, el a construit 
cea mai mare corabie din flota comercială venețiană, Totus Mundus, sau 
Kosmos (în greacă), cu care a navigat la Constantinopol. Părea că relaţiile 
cu împăratul se îmbunătăţesc, iar Manuel I a emis chiar și un decret în 
care declara cá va spánzura pe oricine îi supăra pe venețieni. Dar scopul 
lui era să creeze un fals sentiment de siguranţă, iar în martie 1171 împă- 
ratul a dezlántuit o Kristallnacht împotriva venețienilor, știind că poate 
conta pe sprijinul popular. Mii de venețieni au fost arestaţi în locuinţele 
lor, sute au fost omorâţi si proprietăţile lor au fost confiscate. Cei care au 
putut să scape și să ajungă pe chei, unde corabia Kosmos stătea gata de 
plecare, s-au protejat de săgețile aprinse si de pietrele aruncate cu cata- 
pulte acoperindu-se cu piei de animale muiate în oțet. Kosmos a reuşit 
să ajungă în portul Acra, aducând veşti despre dezastru, dar Romano 
Mairano pierduse toate celelalte bunuri ale lui și avea probabil datorii 


»RASPLATA PE CARE O VA DA DOMNUL“, 1100-1200 339 


mari după construcţia máretei sale corăbii. Doi ani mai târziu, navele lui 
au reapărut lângă oraşul Ancona, care își proclamase supunerea fata de 
Manuel Comnenul si era sub asediul rivalului lui Manuel, împăratul 
german Frederic Barbarossa. În mod firesc, venețienii l-au preferat de 
data aceasta pe Barbarossa, și nu pe Manuel, lăsând la o parte preocu- 
parea lor că Ancona devenea un oraș rival, din punct de vedere comercial, 
în Marea Adriatică. Ei au fost bucuroși să ajute la bombardarea Anconei, 
desi orașul a rezistat în fata atacurilor germane +7 

Acum Mairano avea în jur de cincizeci de ani, şi a trebuit să-și refacă 
afacerile de la zero. Putea să facă acest lucru numai cerând iarăşi ajuto- 
rul familiei aristocrate Ziani; fiul răposatului doge, Pietro, a investit 
1 000 de lire în bani venețieni într-o călătorie pe care Romano voia s-o 
facă la Alexandria. Romano ducea cu el o mare încărcătură de cherestea, 
ignorând avertismentele papei cu privire la comerțul cu materiale de 
război. Întrucât relaţiile dintre Venetia si Constantinopol erau atât de 
proaste, a trimis vase în Africa de Nord, Egipt și Regatul Ierusalimului, 
făcând comerț, cu piper și cu alaun. A fost gata să se întoarcă la Constanti- 
nopol atunci când un nou împărat a anunțat reprimirea venețienilor în 
condiții foarte bune, în perioada 1187—1189. Chiar și la bătrânețe, Romano 
a continuat să investească în comerțul cu Egipt și cu Apulia, deși a rămas 
iarăşi fără bani în 1201, când s-a împrumutat de la vărul său; a murit nu 
mult timp după aceea.*® A fost, aşadar, o carieră marcată de suisuri si 
coborásuri, la fel de remarcabilă prin succesele sale cát si prin prăbușirea 
dezastruoasă a afacerilor si fuga sa dramatică, de la jumătatea carierei. 

O altă carieră inegală a fost aceea a lui Solomon din Salerno. Desi 
venea din sudul Jaliei, el făcea comerţ, de la Genova, unde, ca si Mairano, 
era apropiat de familiile patriciene.*9 Si el avea relaţii personale cu regele 
Siciliei, şi se spune că era supusul lui fidel, sau fidelis. A arătat că vrea 
să fie considerat genovez când a cumpărat niște pământ în apropierea 
orașului si a încercat să injghebe o alianță matrimonială între fiica sa si 
un membru al unei familii patriciene; își întorsese spatele către Salerno. 
Recunostea cá Salerno, Amalfi si alte orașe vecine fuseseră depășite cu 
mult de centrele comerciale mult mai agresive Genova, Pisa și Veneţia, 
iar Genova a fost locul în care și-a făcut averea. A adus-o cu el din Salerno 
pe soția lui, Eliadar, care era un comerciant activ, întrucât nu exista nici 
o restricţie în Genova la adresa femeilor care voiau să investească bani 
într-o expediție comercială. Solomon și Eliada făceau o pereche formida- 
bilă, acţionând pe întinderea întregii Mediterane. Ca și Romano Mairano, 
Solomon era dispus să călătorească în cele mai îndepărtate colțuri ale 

mării, în căutarea bogatiei. fl atrăgeau oportunități extraordinare în 
1156, în Egipt, Sicilia si Occident. În vara acelui an a hotărât să profite 
de dispoziția mai deschisă a califilor din dinastia Fatimizilor. A acceptat 
să călătorească în Alexandria în numele unei echipe de investitori, şi 
apoi să urmeze cursul Nilului până la Cairo, unde urma să cumpere 
mirodenii orientale, inclusiv lac, o rășină care putea fi folosită ca lustru 
sau vopsea, și lemn-roșu (Caesalpinia echinata), sursa unui colorant roşu. 
Solomon avea, de asemenea, o mulțime de interese care-l mânau în alte 
parti. În același an încerca să recupereze două livre și două treimi de 
monede siciliene de aur, o sumă uriașă pentru acele timpuri, de la un 
genovez care se ascunsese cu banii în Sicilia, în timp ce ambasadorii geno- 
vezi negociau un tratat cu regele său.5 A fost plecat aproape doi ani in 
Orient, lăsând-o pe Eliadar acasă, să gestioneze o rețea comercială tri- 
unghiulară care unea Genova, Fréjus si Palermo. 

După întoarcerea lui din Orient, Solomon și-a îndreptat atenţia către 
Vest, făcând comerț cu Mallorca și Spania, dar si cu Sicilia si tara lui 
favorită, Egipt, unde a investit sume foarte mari de bani. Un document 
descrie un drum ocolit pe care Solomon l-a comandat, specific pentru 
expedițiile mai ambitioase ale acelor vremuri: „în Spania, apoi la Sicilia 
sau Provența sau Genova, de la Provența la Genova sau Sicilia, sau dacă 
dorește de la Sicilia la Romania [Imperiul Bizantin] şi apoi la Genova, 
sau de la Sicilia la Genova“5! Marii patricieni genovezi investeau bani 
cu înflăcărare în expediţia lui Solomon în Egipt, ignorând o clauză din 
documente care preciza că nava putea fi vândută în Egipt. Pentru că 
italienii nu numai că trimiteau lemn în șantierele navale din Alexandria, 
dar trimiteau şi nave întregi, gata pentru a fi folosite în flota dinastiei 
Fatimizilor. Solomon era în culmea gloriei sale; deşi era un venetic, fiica 
sa, Alda, a fost logodită cu fiul unui membru puternic al clanului Mallone. 
Solomon avea propriul lui notar care îi înregistra afacerile, iar documentele 
vorbesc cu generozitate despre „curtea lui Solomon“, sugerând că ducea 
un trai extravagant. Cu toate acestea, la fel ca Romano Mairano, depindea 
de schimbările politice, asupra cărora nu avea nici un control. Desi era 
prieten cu regele Siciliei din 1156, Genova a fost forţată, în 1162, să aban- 
doneze o alianţă care se dovedise foarte profitabilă, oferindu-i acces la 
cantități mari de grâu și de bumbac, împăratul german Frederic Barba- 
rossa le sufla genovezilor în ceafă, iar aceștia au fost constrángi să se 
alăture armatei sale careinvada Sicilia. Ansaldo Mallone a anulat logodna 
avantajoasă dintre fiul său şi fiica lui Solomon. Dintr-odată, imperiul co- 
mercial al lui Solomon si Eliadar părea foarte fragil. 

Cu toate acestea, un contact restrâns cu Sicilia mai era încă posibil. 
În septembrie 1162, la câteva luni după ce genovezii au abandonat Sicilia 
în favoarea Germaniei, Solomon i-a primit pe emisarii unui distins sicilian 
musulman, ibn Hammud, conducătorul comunității musulmane din 
Sicilia, care i-a trimis un avans pentru protecţia unui mantou din blană 
de hermină, a unor cupe din argint și altor bunuri valoroase. Un scriitor 
sicilian arab afirma în mod elocvent despre ibn Hammud: „nu poate 
îndura să-i ruginească banii“. Era foarte bogat: profitând de acuzațiile 
că era neloial, regele Siciliei l-a amendat cu 250 de lire de aur, o sumă 
uriaşă.52 Astfel de contacte i-au permis lui Solomon să-și păstreze afa- 
cerea, dar împrejurările erau descurajante pentru cineva cu interesele 
si priceperea lui. Conflictele dintre Genova si regele Ierusalimului au 
descurajat comerţul cu Tara Sfântă, iar accesul la estul Mediteranei a 
fost îngreunat de separarea de regele Siciliei, ale cărui flote controlau 
rutele dintre vestul si estul Mării Mediterane. La fel ca alti negustori 
genovezi, Solomon si soția sa şi-au îndreptat atenţia dinspre est spre 
vestul mării, făcând comerț, cu importantul port Bougie din zona care 
este acum Algeria. Solomon probabil că a murit în jurul anului 1170. 
Telul lui de a pătrunde în patriciatul genovez printr-o alianță matrimo- 
nială a fost zădărnicit de evenimentele politice. Până când el si mos- 
tenitorii lui nu intrau în rândurile patriciatului, poziţia lui rămânea 
vulnerabilă. Pământul pe care-l cumpărase lângă Genova valora numai 
108 lire în bani genovezi de argint, iar averea lui consta mai mult în bani 
lichizi, împrumuturi, investiţii şi speculaţii, în timp ce averea aristocrației 
orașului era puternic înrădăcinată în proprietăți urbane și rurale. Tocmai 
acest lucru le dădea rezistența ce le lipsea oamenilor ca Solomon din Sa- 
lerno si Romano Mairano. Si cu toate astea, tocmai prin colaborarea lor, 
patricienii şi negustorii au creat revoluția comercială care se desfăşura. 


5 
Cărări pe mare 
1160-1185 


I 


NU EXISTĂ JURNALE INTIME sau jurnale de bord ale căpitanilor de corăbii 
din secolul al XII-lea, dar există descrieri pline de viata ale călătoriilor 
de-a lungul Mării Mediterane, scrise de pelerini evrei și musulmani care 
navigau din Spania spre Orient. Beniamin din Tudela a fost un rabin 
dintr-un oraș din Navarra si a pornit în călătorie în jurul anului 1160.! 
Scopul jurnalului său era să descrie ţinuturile Mediteranei, zone mari 
din Europa și Asia, tocmai până în China, în ebraică, pentru un public 
evreu, iar el a notat cu atenţie numărul de evrei din fiecare oraş pe care 
l-a vizitat. Cartea lui relatează călătorii veritabile de-a lungul Mediteranei, 
prin Constantinopol si pe coasta Siriei, desi descrierile pe care le face 
zonelor mai îndepărtate, dincolo de Mediterana, se bazează în mod evident 
pe relatări si pe zvonuri, devenind tot mai fantastice pe măsură ce rabinul 
se lăsa pradă imaginaţiei. Totuși, el a ajuns în mod cert la Ierusalim și își 
exprima uimirea în fața presupusului mormânt al regelui David, de pe 
Muntele Sion. Cum entuziasmul creştinilor față de Tara Sfântă devenea 
tot mai puternic, pelerinii evrei își îndreptau si ei atenţia într-acolo, sub 
influența cruciaților pe care îi dezaprobau.? Traseul călătoriei lui Benia- 
min cobora de la Navarra prin Regatul Aragonului și de-a lungul fluviului 
Ebru, la Tarragona, unde masivele fortificaţii antice construite de „uriași 
si de greci“ l-au impresionat. De acolo, a mers mai departe la Barcelona, 
„un oraş mic si frumos“, plin de rabini înţelepţi si de negustori din toate 
ținuturile, inclusiv din Grecia, Pisa, Genova, Sicilia, Alexandria, Tara 
Sfântă si Africa. Beniamin ne oferă dovezi prețioase si timpurii că Bar- 
celona începea să dezvolte contacte de-a lungul Mediteranei. Un alt loc 
ce îi atrăgea pe negustorii din toată lumea, chiar și din Anglia, după spusele 
lui Beniamin, era Montpellier; „se găsesc acolo oameni de toate natiile, 
care fac afaceri prin intermediul genovezilor si al pisanezilor“.5 

I-a luat rabinului patru zile să ajungă pe mare de la Marsilia la Genova® 
Genova, scria el, „e înconjurată de un zid și locuitorii ei nu sunt conduși 

de un rege, ci de juzi, pe care îi aleg după dorință“. El a subliniat, de 
asemenea, că genovezii „deţin comanda mărilor“. Se referea aici și la pira- 
terie, nu numai la comerț, pentru că menţionează atacurile genovezilor 
asupra teritoriilor musulmane si creştine (inclusiv Imperiul Bizantin) si 
se arată impresionat de prada pe care aceștia au adus-o. La distanţă de 
două zile de navigat se afla Pisa, dar genovezii erau mereu în război cu 
locuitorii acestui oraş, care avea, după spusele lui, „zece mii“ de turnuri, 
din care oamenii se luptau.” Beniamin a călătorit apoi la Bari, dar a găsit 
oraşul părăsit, în urma distrugerii sale de către regele Wilhelm I, în 1156 
(despre care vom afla mai multe lucruri mai încolo).8 A traversat marea 
spre Corfu, despre care spunea că se afla tot sub stăpânire siciliană în 
acel moment, și apoi, plin de energie, a început să meargă de-a lungul 
unor rute pe uscat, prin Teba către Constantinopol, întorcându-se la 
Marea Mediterană doar după ce a ajuns la Peninsula Gallipoli. De acolo, 
a navigat mai departe făcând escale scurte pe insulele din Marea Egee, 
şi a ajuns în Cipru, unde a fost șocat de comportamentul unor „evrei eretici 
numiți Epikursin [epicurei], pe care israelitii i-au excomunicat de peste 
tot“, pentru că ziua de Sabat, la ei, excludea vineri noaptea și includea 
sâmbătă noaptea.” Prezenţa lor ne reamintește că în estul Mediteranei 
încă se dezvoltau o mulţime de secte mici — în timp ce călătorea de-a lungul 
coastei Libanului, Beniamin a întâlnit o sectă si mai periculoasă, asasinii 
ismailiti, dar a putut să-i evite si să ajungă la Gibellet, una din bazele 
genoveze din Levant, guvernată, aşa cum observă el corect, de un membru 
al familiei nobile Embriachi. Rabinul a fost fascinat de templul antic pe 
care l-a descoperit acolo, cu o statuie aşezată pe tron și două statuete femi- 
nine de fiecare parte a sa. Aceasta era o dovadă a practicilor păgâne antice 
cu care vechii israeliți rivalizaseră, dar el considera că există și păgâni 
contemporani: pornind la drum din nou, trebuia să treacă prin teritoriul 
stăpânit de războinicii druzi, pe care îi descrie ca pe niște păgâni nelegiuiti, 
care probabil practicau incestul şi făceau schimb de soţii între ei. 
Beniamin a ajuns si în Egipt pe parcursul călătoriei lui, si a fost foarte 
impresionat de facilitățile portului din Alexandria: exista Farul, vizibil 
de la o depărtarea de 100 de mile marine, şi se găseau negustori din toată 
lumea: „din toate regatele creștine“, inclusiv Veneţia, Toscana, Amalfi, 
Sicilia; din Grecia, Germania, Franţa si Anglia; din Spania si Provența 
şi din multe teritorii musulmane, cum ar fi al-Andalus si Magreb.!! „Ne- 
gustorii din India aduc acolo tot felul de mirodenii, iar negustorii din 
Edom [crestinátate] cumpără de la ei.“ Mai mult decât atât, „fiecare nație 
are un han al ei*.!? Beniamin s-a întors acasă pe la Sicilia, iar descrierea 
pe care o face gloriei de la curtea siciliană va fi redată în următorul capitol. 

Montpellier 


II 


BENIAMIN POATE FI DESCRIS astăzi drept un anticar. Era fascinat de 
clădirile antice din Roma, Constantinopol si Ierusalim. Dorinţa lui nestá- 
pânită de a enumera fiecare comunitate evreiască pe care o întâlnea era 
completată de un simt al detaliului si de o fascinatie față de numeroasele 
popoare pe care le-a întâlnit. Când scria despre Tara Sfântă el se trans- 
forma, în mod previzibil, într-un ghid al sanctuarelor şi mormintelor 
evreieşti ale rabinilor din Ierusalim, Hebron si Tiberiada, si ignora locurile 
sfinte creştine. Scopul lui personal în această călătorie era mai degrabă 
să viziteze Tara Sfântă ca un pelerin, si totuşi celelalte preocupări ale 
lui dominau. La fel se întâmpla şi cu Muhammad ibn Ahmad ibn Jubayr, 

care a scris aproximativ douăzeci si cinci de ani mai tárziu.!? E] s-a născut 
în 1145 la Valencia, dar a devenit secretarul guvernatorului din Granada, 
care era fiul califului “Abd al-Mwmin, din dinastia Almohad. În ciuda 
apartenenței sale la secta Almohad, guvernatorului îi plăcea să consume 
băuturi alcoolice și a insistat, la un moment dat, ca ibn Jubayr să guste 
niște vin. Acesta era înspăimântat de ideea de a nu-și asculta stăpânul, 
si a băut alcool pentru prima dată în viata lui. Dar când guvernatorul a 
înțeles cât îl afectase asta pe secretarul său, a umplut de șapte ori cupa 
cu monede de aur și i le-a dăruit acestuia. 

Ibn Jubayr a hotărât că cel mai bun mod de a folosi acești bani era să 
acopere costurile unei călătorii la Mecca, și a pornit la drum în februarie 

1183; a lipsit din Spania mai mult de doi ani. În Ceuta a găsit o corabie 
genoveză gata să pornească spre Alexandria. Prima parte a drumului a 
făcut-o întorcându-se pe coasta din al-Andalus, ajungând la Dénia, de 
unde vasul s-a îndreptat spre Ibiza, Mallorca si Menorca, ajungând în 
Sardinia la două săptămâni după ce plecase din Maroc: „a fost o călătorie 
de la un țărm la altul deosebită prin viteza ei“.15 Era, de asemenea, o 
călătorie care traversa granițele politice: de la Marocul condus de secta 
Almohad, la Insulele Baleare, conduse de sunniti din familia Almoravid, 
dușmanii indárjiti ai dinastiei Almohad, si până în Sardinia, unde puterea 
navală a pisanezilor era suverană. Cu toate acestea, pericolul nu venea 
din partea oamenilor, ci a naturii. S-a iscat o furtună puternică, lângă 
Sardinia, dar în cele din urmă corabia lui ibn Jubayr a ajuns la Oristano, 
în vestul Sardiniei, unde câţiva pasageri au coborât să ia provizii, unul 
dintre ei, un musulman, a fost abătut după ce a văzut opt musulmani, 
bărbaţi și femei, care fuseseră scoși la vânzare, ca sclavi, in piatá.!$ Nava 
lui ibn Jubayr a profitat de un vânt favorabil pentru a ieși din port. Lucru 
care a fost o greșeală. O altă furtună s-a pornit, atât de puternică, încât 
corabia nu putea să-și folosească velele mari, iar una din ele a fost ruptă 
de vântul sălbatic, împreună cu una din vergile pe care erau prinse 
pânzele. „Atât căpitanii creştini prezenţi, cât și musulmanii care mai călă- 
toriseră și trecuseră prin furtuni pe mare au spus că nu mai văzuseră 
niciodată în viata lor o asemenea vijelie. Descrierea păleşte în fata reali- 
tatii“.!” Totuşi, chiar si pe această vreme cumplită au reușit să-și atingă 
tinta, Sicilia, pentru că nava urma ceea ce se cheamă „ruta insulelor“, un 
traseu îndreptat spre vest care valorifica la maximum curenții și direcția 
vántului.!? Dacă ar fi aşteptat, vânturile de iarnă din nord-vest ar fi avan- 
tajat călătoria lor, dar vremea de la începutul primăverii era imprevizibilă 
deoarece vânturile predominante isi schimbau directia.!? Au ocolit Sicilia, 
uitându-se la vulcanul Etna, si s-au îndreptat spre Creta, unde au ajuns 
pe timp de noapte, la aproximativ patru săptămâni după ce plecaseră 
din Ceuta. De acolo, au traversat porțiunea numită Marea Libiană, spre 
Africa de Nord, si pe 29 martie au zărit în depărtare Farul din Alexandria. 
Întreaga călătorie a durat treizeci de zile, ceea ce nu era foarte mult com- 
parativ cu călătoriile menţionate în scrisorile din colecția Genizah.2 

A urmat un sir de necazuri atât pe uscat, cât si pe mare. Când au sosit 
în Alexandria, funcționarii vamali de aici au urcat pe vas si au notat 
detaliile personale ale fiecărui pasager și o listă cu toate mărfurile 
transportate. Musulmanilor li s-a cerut să plătească impozitul caritabil 
numit zakat, chiar dacă aveau asupra lor doar proviziile necesare pentru 

hajj. Un alt pasager distins, Ahmad ibn Hassan, un doctor din Granada, 
a fost condus sub pază la resedinta stăpânirii pentru a fi chestionat despre 
situația din Apus si pentru a răspunde la întrebări legate de bunurile 
transportate pe vas. Această examinare a pasagerilor mai importanţi 
era o procedură standard în porturile Mării Mediterane: ibn Jubayr a 
fost supus unui interogatoriu și mai sever când a ajuns la Palermo, pe 
drumul de întoarcere către Spania.?! Apoi, pasagerii au fost supuși unui 
control umilitor, excesiv de amănunțit, de către slujbasii vamali: 


Clădirea vămii era plină ochi cu mărfuri. Toate bunurile lor, mari și mici, au fost 
controlate și aruncate în dezordine, în timp ce mâinile slujbașilor se vârau în 
beteliile lor în căutarea unor lucruri care ar fi putut fi strecurate acolo. Proprie- 
tarilor li s-a cerut apoi să jure că nu mai aveau nimic altceva decât ceea ce fusese 
deja găsit. În acest răstimp, din cauza talmes-balmesului de mâini și a îmbulzelii, 
multe lucruri au dispárut.?? 


Numai de-ar fi fost toate astea aduse la cunoștința dreptului si milostivu- 
lui sultan Saladin, se gândea ibn Jubayr, el ar fi pus capăt, cu siguranţă, 
unui astfel de comportament. 

Totuşi, ibn Jubayr admira Alexandria foarte mult. Astăzi au mai 
supraviețuit foarte puţine vestigii ale orașului antic sau medieval. Chiar 
şi pe vremea lui ibn Jubayr, Alexandria subterană era mai impresionantă 
decât oraşul de la suprafaţă: „clădirile de sub pământ sunt la fel cu cele 
de deasupra, chiar mai frumoase si mai rezistente“, cu fântâni si cursuri 
de apă care curg pe sub casele si aleile orașului. Pe străzi, a remarcat 
coloane înalte care „se înalță și umplu cerul și al căror scop sau motivul 
ridicării lor nimeni nu-l știe“, i s-a spus că erau folosite de filozofii din 
trecut, dar el era convins că făceau parte dintr-un observator astronomic. 
Amintirile legate de Biblioteca din Alexandria s-au transformat în legende. 
A fost extrem de impresionat de Far; la ultimul nivel al acestuia exista 
o moschee, iar ibn Jubayr s-a dus acolo să se roage. A auzit că existau 
aproximativ 12 000 de moschei în Alexandria — cu alte cuvinte, foarte 
multe — iar preoții musulmani care slujeau acolo primeau salariile de la 
stat. Asa cum se cuvenea într-un oras măreț al lumii islamice, în Alexandria 
era plin de școli religioase, sanatorii și băi publice; stăpânirea coordona 
un program în care bolnavii erau vizitaţi acasă si doctorii erau informati 
asupra stării lor, ei fiind responsabili cu îngrijirea pacienţilor. Două mii 
de pâini erau împărțite călătorilor zilnic. Când fondurile publice erau 
insuficiente pentru acest lucru, fondurile personale ale lui Saladin aco- 
pereau costurile.?? Impozitele erau foarte mici, desi evreii şi creștinii tre- 
buiau să plătească impozitele standard dhimmi. Ibn Jubayr era, în mod 

ciudat, extrem de laudativ la adresa sultanului din dinastia Ayyubizilor, 
al cărui islam sunnit fusese într-un fel îndepărtat din credințele sectantilor 
Almohad, si ale cărui relaţii cu stăpânirea Almohad erau dificile. 

De la Alexandria, ibn Jubayr a călătorit în amonte pe fluviul Nil, către 
Marea Roșie și Mecca, și s-a întors la Marea Mediterană doar în septem- 
brie 1184, îndreptându-se spre coastă de la Damasc, peste Ínáltimile 
Golan, și ajungând la Acra, în Regatul Latin al Ierusalimului. A trecut 
prin teritorii locuite de musulmani, dar stăpânite de franci: localitatea 
Tibnin, spune el, „aparține scroafei numite regină care este mama por- 
cului care este domn în Acra“, adică aparține Reginei Mamă a Regatului 
Latin al lerusalimului.?* Ferm hotărât să reziste ispitei, ibn Jubayr si 
ceilalți pelerini au intrat în Acra pe 18 septembrie, exprimându-și speranța 
arzătoare cá Allah va distruge orașul. Si aici vizitatorii erau trimiși la 
Vamă, care avea o curte mare cu suficient spațiu pentru a adăposti cara- 
vanele sosite de curând; existau bănci de piatră pe care stăteau funcționarii 
creştini, dar ei vorbeau și scriau în arabă, inmuindu-si penele în călimări 
făcute din abanos ori din aur. Ei lucrau pentru un dregător care percepea 
impozitele și acesta îi plătea regelui o sumă mare de bani pentru concesiu- 
nea administrării vămii. Era o practică obișnuită în Mediterana medie- 
vală, iar clădirea pe care ibn Jubayr a vizitat-o era aproape sigur Khan 
al-‘Umdan, o construcţie cu foarte multe arcade, proiectate în jurul unei 
curți, care încă se mai află lângă port, deși a fost reconstruită în mare 
măsură în perioada dominaţiei turce.” La etaj era spaţiu pentru depozi- 
tarea mărfurilor, după ce erau controlate, dar ofițerii vamali erau constiin- 
ciosi si verificau chiar si bagajele celor care declaraseră că nu transportă 
nici o marfă; spre deosebire de Alexandria, „toate astea se făceau cu politeţe 
şi cu respect, fără severitate și nedreptate“.26 

Chiar și în 1184, Acra era un port important și a devenit și mai impor- 
tant după ce italienii si alti negustori europeni au fost copleșiți cu noi 
privilegii, începând cu anul 1190. Aceste daruri le-au fost făcute ca răsplată 
pentru ajutorul naval acordat în timpul crizei care a urmat după ce Saladin 
a capturat Ierusalimul si cea mai mare parte din regatul cruciaților, in 
1187. Negustorii din Pisa au putut să-și mute afacerile de la Yaffa, care 
se afla prea departe în sud pentru a le aduce toate beneficiile comerțului 
levantin, mai la nord, în portul Acra, care avea legături bune cu oraşul 
Damasc si cu interiorul continentului. Dar asta nu însemna că Acra ar fi 
avut un port deosebit de bun. Navele ancorau la intrarea în port iar acesta 
putea fi închis cu un lanţ (ca majoritatea porturilor mediteraneene), iar 
marfa trebuia transportată cu bacul de pe țărm: „nu poate primi vasele 

mari, care trebuie să ancoreze in afara lui, doar navele mici izbutind să 
intre“. Când era vreme rea, corăbiile trebuiau trase pe uscat. Porturile 
bune nu erau o premisă obligatorie pentru negustorii medievali care își 
alegeau destinațiile comerciale — vezi, de asemenea, Barcelona, Pisa ori 
Messina. Cu toate astea, lui ibn Jubayr i se părea că Acra, „în măreţia 
sa, seamănă cu Constantinopolul“, referindu-se nu la mărimea portului, 
ci la felul în care negustorii musulmani și creștini se întâlneau acolo, 
sosind pe mare sau cu caravana, astfel încât „străzile și drumurile sale 
sunt strangulate de apăsarea oamenilor, si e greu să mai găseşti un loc 
unde să pui piciorul“. Ca întotdeauna, ibn Jubayr nu uita să-şi mascheze 
admiraţia pentru cele văzute cu imprecatii: ,necredinta si lipsa de evlavie 
mistuiesc acolo pământul, și e plin de porci și de cruci“, porcii fiind 
creștinii destrábálati, dar şi animalele murdare. „Pute si totul e mizerabil, 
plin de gunoi si de excremente.?" Deplángea, desigur, transformarea 
moscheilor, de către cruciați, în biserici, dar a remarcat că în fosta 
Moschee de Vineri exista un colt pe care musulmanii aveau voie să-l 
folosească. Pentru că relaţiile dintre coloniștii franci și populaţia locală 
era mai puţin încordată decât şi-ar fi dorit ibn Jubayr, adept al sectei 
Almohad, sau cruciații nou veniţi. Aceştia au fost uluiti de atitudinea 
cooperantă pe care au găsit-o. Cel mai mare şeic de Shaizar, oraș în 
nordul Siriei, Usama ibn Mungidh (1095-1188), a lăsat niște memorii 
ale timpului său care dezvăluie relaţii de prietenie dincolo de linia de de- 
marcatie între creştini şi musulmani. A ajuns să cunoască bine un cava- 
ler franc despre care a scris: „era un prieten foarte apropiat şi petrecea 
atât de mult timp cu mine încât a început să-mi spună «frate»“.28 Francii 
din Regatul Ierusalimului au împrumutat putin din cultura musulmană, 
comparativ cu contactele culturale intense care aveau loc în acest timp 
în Spania și în Sicilia, şi, cu toate astea, s-a format o convivencia utilă. 
Ibn Jubayr era foarte tulburat de prezenţa musulmanilor în acest regat 
creştin. „Nu poate exista“, scria el, „nici o justificare în fata lui Dumnezeu 
pentru ca un musulman să stea într-o tara păgână, dacă nu doar trece 
prin ea, când drumul e liber în teritoriile musulmane.?? 

Cu toate astea, navigarea pe o corabie creștină era considerată cea mai 
sigură si mai de încredere, iar pentru a se întoarce în Apus, ibn Jubayr a 
ales o navă sub comanda unui corăbier genovez „care era perspicace în 
meseria sa si priceput la îndatoririle de căpitan de vas“. Scopul lor era să 
prindă vântul de est care sufla doar timp de două săptămâni, în octombrie, 
deoarece pentru restul anului, în afară de perioada de la jumătatea lui 
aprilie până la sfârşitul lui mai, vânturile dominante veneau din vest. Pe 

6 octombrie 1184, ibn Jubayr si alti musulmani s-au imbarcat pe vas, 
alături de 2 ooo de pelerini creştini care veniseră de la Ierusalim, desi 
estimarea lui pare incredibil de mare pentru o singură navă. Creștinii si 
musulmanii împărțeau spațiul de pe punte, dar se evitau unul pe altul: 
„musulmanii şi-au păstrat locuri separate de franci“ şi ibn Jubayr își 
exprima speranța că Dumnezeu îi va elibera în curând, pe musulmani, 
de compania lor. El și ceilalţi musulmani și-au încărcat mărfurile pe 
corabie și în răstimpul în care nava aştepta un vânt favorabil, se duceau 
în fiecare noapte pe uscat, să doarmă mai confortabil. Hotărârea de a 
proceda asa era să ducă la un dezastru. Pe 18 octombrie, vremea încă nu 
părea destul de bună pentru a se ridica ancora, iar ibn Jubayr era pe 
țărm, în patul lui, când nava a ieşit în larg. Disperati s-o ajungă din urmă, 
el si prietenii lui au închiriat o barcă mare, cu patru vâsle, si au pornit 
după corabia pe care se aflau, în fond, toate lucrurile lor și pentru care 
plătiseră călătoria. A fost un drum periculos, pe marea agitată, dar până 
la venirea serii au reușit să ajungă din urmă vasul genovez. Au avut cinci 
zile de vânt prielnic, avansând mult, până când a început să sufle un vânt 
din vest; căpitanul tot schimba direcția, încercând să evite stricáciunile, 
dar pe 27 octombrie vântul s-a abătut cu toată puterea asupra vasului și 
o vergă cu pânzele prinse de ea s-a rupt și s-a prăbușit în mare, însă mari- 
narii au reușit să facă una nouá.?? Când vântul s-a potolit, mare era „un 
palat lustruit cu sticlă“, cuvinte pe care ibn Jubayr le cita din Coran.*! 
În noaptea de 1 noiembrie, creştinii celebrau Sărbătoarea Tuturor Sfinti- 
lor; toti creștinii, tineri și bătrâni, bărbaţi și femei, ţineau câte o lumânare 
aprinsă si ascultau rugăciuni si predici: „toată corabia, de sus până jos, 
era luminată de felinare aprinse“.32 Încă o dată, ibn Jubayr a fost evident 
impresionat, dar, ca de obicei, nu voia sa recunoască acest lucru. 
Jurnalul lui ibn Jubayr ne oferă o descriere fără egal a modului în 
care se desfășura viata în timpul unei călătorii pe mare, în acea perioadă. 
E] relatează cum creștinii sau musulmanii care mureau pe vas erau 
înmormântați în maniera tradițională, fiind lăsaţi în apa mării. Sub legea 
maritimă genoveză, căpitanul primea bunurile celui care murise pe mare: 
„nu există nici o modalitate prin care adevăratul moştenitor al celui mort 
să-și câștige moștenirea, si am fost foarte uimiti de acest lucru“.33 Corabia 
nu a facut nici o oprire pentru aprovizionare si, în câteva zile, multi pe- 
lerini de ambele credințe au rămas fără provizii. Cu toate astea, subli- 
niază el, exista suficientă mâncare poaspătă de cumpărat pe vas, și „pe 
această corabie erai ca într-un oraş plin cu toate lucrurile necesare“. Se 
găseau pâine, apă, fructe (inclusiv pepeni, smochine, gutui și rodii), alune, 
năut, fasole, pește şi multe altele; corăbierii genovezi experimentați erau 

constienti că existau clienţi pentru orice alimente ar fi putut încărca pe 
vas. Impinsi de vânt spre o insulă aflată sub control bizantin, pasagerii 
au luat carne și pâine de la localnici. Corabia a trecut prin mai multe 
furtuni în drumul său pe lângă Creta și pasagerii au început să se teamă 
că vor fi nevoiţi să petreacă iarna pe una din insulele grecești sau undeva 
pe coasta africană, presupunând că ar fi supraviețuit. De fapt, au fost 
aruncaţi de vânt înapoi pe insula Creta. Ibn Jubayr a fost impresionat 
si a citat nişte versuri dintr-un poet arab care încep asa: „marea e amară, 
nesupusă“.34 Aflând că toamna exista o perioadă când puteai să cálátoresti 
în siguranță dinspre est spre vest, ibn Jubayr considera acum că: 


toate modalităţile de a călători au anotimpul lor potrivit, iar călătoria pe mare 
ar trebui să se facă la timpul prielnic și în perioada recunoscută ca atare. Nimeni 
nu ar trebui să se aventureze în mod nesăbuit, pe timp de iarnă, așa cum am făcut 
noi. De la început si până la sfârșit, situaţia noastră e în mâinile lui Dumnezeu.%5 


Pesimismul lui era nefondat. Nu după mult timp, alte cinci corăbii venind 
din Alexandria au apărut la orizont: acest grup de vase a intrat în portul 
unei insule din Marea Ionică și a luat carne, untdelemn și pâine neagră 
arsă, preparată din grâu și orz, si totuși „oamenii se îmbulzeau pentru 
ea, în ciuda prețului ridicat — si chiar nu era nimic ieftin de vânzare — si 
îi multumeau lui Dumnezeu pentru ceea ce le dăruise“.36 

Când vasele au plecat din port, se apropia sfârşitul lui noiembrie; călă- 
toria a devenit si mai dificilă pe măsură ce începea iarna. În sudul Italiei, 
„valurile umflate ne izbesc încontinuu, loviturile lor fácándu-ti inima să 
sară din piept“. Dar au coborât pe uscat în Calabria, unde multi dintre 
pasagerii creştini au hotărât că suferiseră destul, deoarece, pe lângă 
furtunile suportate, erau acum morti de foame. Ibn Jubayr si prietenii 
lui trăiau cu puţin mai mult de o livră de biscuiţi umezi în fiecare zi. Cei 
care au coborât de pe vas le-au vândut celor rămași alimentele pe care le 
mai aveau, și musulmanii era dispuși să plătească chiar și un dirham de 
argint pentru un singur biscuit.?" Uşurarea pe care au simtit-o când au 
ajuns aproape de Sicilia s-a risipit foarte curând. Strâmtoarea Messina 
clocotea, pentru că marea era înghesuită între continent şi Sicilia. Vân- 
turile puternice au împins nava către ţărmul din apropiere de Messina 
şi una din vele s-a intepenit, astfel încât nu mai putea fi coborâtă; corabia 
a fost împinsă în faţă, spre apa prea putin adâncă, cu vântul din spate, 
si chila ei a lovit fundul mării și s-a blocat. O cârmă s-a rupt: ancora nu 
folosea la nimic; toti cei de pe vas, musulmani si creştini deopotrivă, și-au 
pus vieţile în mâinile Domnului. Anumiți pasageri cu statut social ridicat 
au fost duși la mal într-o barcă lungă, dar aceasta a fost zdrobită când a 

încercat să se întoarcă de la tarm. Au apărut bărci mai mici pentru a-i 
ajuta pe pasagerii aflaţi la nevoie, dar nu cu cele mai bune intenţii: pro- 
prietarii lor cereau un pret mare pentru privilegiul de a fi salvat. Vestile 
despre naufragiu au ajuns la regele Siciliei, care sosise de curând la 
Messina să supravegheze construirea flotei lui de război, şi regele a venit 
să se uite la corabie. Nemulțumit de comportamentul proprietarilor de 
bărci, a ordonat să li se împartă 100 de tari (mici monede din aur) ca să 
aducă la mal mai mulți musulmani care erau prea săraci să plătească 
preţul cerut. Ibn Jubayr s-a minunat în fata clarviziunii lui Dumnezeu, 
care l-a adus pe rege la Messina, lucru care „s-a dovedit o binecuvântare 
salvatoare pentru noi“.38 Regele Wilhelm i-a salvat cu adevărat pe cei care 
rămăseseră pe punte, pentru că, a doua zi după ce corabia s-a împot- 
molit, s-a rupt în bucăţi. 

În ciuda experienței îngrozitoare prin care trecuse, ibn Jubayr a fost 
uluit de cât de accesibil era portul din Messina. Navele puteau înainta 
chiar până la țărm, si nu era nevoie de slepuri ca să transporte pasagerii 
şi marfa pe mal — singurul lucru necesar era o scândură. Navele erau 
„rânduite la chei precum caii priponiti de tárugi sau ţinuţi în grajduri“. 
Totuși, pentru a ajunge în Andaluzia, el a trebuit să traverseze insula 
până la Trapani, unde a căutat o navă genoveză pregătită să se îndrepte 
spre Spania. În mod normal, acest lucru n-ar fi trebuit să fie o problemă, 
dar regele impusese un embargo pe toate navele: „se pare că pregătește o 
flotă, şi nici o navă nu are voie să pornească pe mare până când flota lui 
nu a plecat. Să dea Domnul să-i fie planurile zădărnicite şi să nu-și atingă 
scopurile!“ Cu timpul, martorul nostru şi-a dat seama că destinatarul 
acestei flote era Imperiul Bizantin, pentru că toată lumea vorbea în Sicilia 
despre bărbatul tânăr pe care regele Wilhelm îl tinea la curtea sa si pe 
care intenţiona să-l pună pe tronul bizantin, într-o reluare a planurilor 
lui Robert Guiscard, de cu un veac în urmă.“ Embargoul era o problemă, 
dar se puteau influenţa slujbașii regelui, folosind metodele tradiționale. 
Ibn Jubayr a reușit să găsească un loc pe unul din cele trei vase care se 
îndreptau spre vest, iar proprietarii genovezi l-au mituit pe funcţionarul 
regal, care a închis ochii la plecarea lor. Corăbiile au pornit pe 14 martie 
1185. Trecând printre Insulele Egadice, în vestul Siciliei, au oprit în micul 
port Favignana, unde s-au intersectat cu vasul condus de genovezul Marco, 
transportând pelerini nord-africani din Alexandria, oameni pe care ibn 
Jubayr îi întâlnise în urmă cu câteva luni chiar la Mecca. S-au reîntâlnit 
prieteni vechi si au făcut un ospăț împreună. De data aceasta, patru nave 
au pornit spre Spania, dar vântul părea să le joace feste, întrucât au fost 
împinse spre Sardinia, apoi spre sud; în cele din urmă au mers cu viteză 

înainte, din nou pe lângă Sardinia, spre Ibiza, Dénia si Cartagena, unde 
ibn Jubayr a pus piciorul pe pământ spaniol din nou, ajungând în sfârşit 
acasă, la Granada, pe 25 aprilie 1185. Şi-a încheiat povestirea cu urmă- 
toarele cuvinte ostenite ale unui poet arab: „şi-a aruncat lucrurile și a 
stat jos, cum face călătorul la sfârșitul călătoriei sale“ 41 

Ibn Jubayr a fost foarte ghinionist în privinţa vremii, iar naufragiul 
de la Messina nu era o calamitate care să se întâmple în fiecare zi. Cu 
siguranţă el a exagerat pericolele pe care le-a înfruntat, precum si nu- 
mărul şi încercările celor de pe corabie. Cu toate acestea, în multe privinţe, 
călătoria lui a fost probabil tipică pentru timpul respectiv, în special 
folosirea navelor genoveze atât de către pelerinii creștini, cât si de cei 
musulmani. El scrie despre căpitanii genovezi care „conduceau“ corăbiile, 
dar aceste nave mari nu erau de obicei deținute de căpitan. Investitorii 
genovezi cumpărau acțiuni, de multe ori atât de puţine, încât puteau 
ajunge la a şaizeci și patra parte, așa încât dreptul de proprietate asupra 
vaselor comerciale era destul de segmentat. Un investitor eficient împăr- 
tea riscurile si cumpăra acţiuni pe mai multe vase. Cuvântul folosit pen- 
tru aceste acţiuni era loca, „locuri“, si puteau fi vândute si moştenite la 
fel ca acţiunile din ziua de azi.42 Nu aveau un pret fix, pentru că navele 
erau diferite, și la fel era numărul acțiunilor în care se împărțea valoarea 
navei; acțiunile puteau fi cumpărate adesea cu aproximativ 30 de lire în 
bani genovezi, aceasta fiind o sumă pe care un genovez din clasa de mijloc 
putea s-o primească printr-o moștenire și se hotăra s-o investeasă pentru 
a face profit. Printre acţionari exista si un număr mic de femei; foarte 
multi acţionari aparţineau conducerii orașului Genova, printre ei numă- 
rându-se si membrii celor mai importante familii din oraș, della Volta si 
Embriachi. Detinerea acestor acțiuni le aducea venit din taxele plătite 
de călători şi din închirierea spaţiului de depozitare negustorilor. Valoarea 
totală a acțiunilor putea varia de la 2 480 de lire, un exemplu de sumă 
mare din anul 1192, până la go de lire, sumă care se referea, cu siguranță, 
la o navă aproape complet uzată sau care necesita reparaţii majore. 

Existau două categorii mari de vase. Galerele uşoare erau folosite 
în război si pentru transportul ambasadorilor în tari străine, dar, la fel 
ca în Antichitate, erau nepotrivite pentru apele agitate și trebuiau să 
urmeze linia țărmului, folosind vâslele ca pe-o forță auxiliară când nu 
era vânt puternic sau când intrau în port. Galerele aveau un catarg cu 
o singură velă latină și un cioc ascuţit sau o cange, mai degrabă decât un 
pinten, la proră. Echipajul număra între douăzeci si optzeci de vaslasi, 
care erau cetățeni liberi. Mai degrabă decât să împartă o vâslă uriașă, 

cum se obișnuia începând cu secolul al XVI-lea, vâslașii stăteau câte doi 
pe o bancă, fiecare dintre ei manevrând câte o vâslă de mărime diferită, 
un sistem care a devenit cunoscut la Veneţia sub numele de vâslit alla 
sensile. Calitatea lor esenţială era viteza; puteau depăși cu ușurință 
navele cu prora și pupa rotunjite. Multe galere erau deţinute de persoane 
private, dar erau solicitate de Comună pe timp de război, probabil cu o 
despăgubire consistentă.+5 Documentele genoveze menţionează vasele 
pântecoase cunoscute cu denumirea simplă, latinească, pentru navă, navis, 
mult mai des decât menţionează galerele, și nu spun prea multe despre 
ambarcatiunile mai mici, denumite barca, deoarece aceste corăbii făceau 
doar călătorii scurte, de-a lungul coastei sau până în Corsica sau Sardi- 
nia, puteau transporta puţine mărfuri şi se investeau puţini bani în ele.“ 
Marile naves puteau să atingă 24 de metri în lungime și 7,5 metri în 
lăţime. La începutul secolului al XIII-lea, puteau să aibă două sau chiar 
trei catarge cu velatură latină, deși ibn Jubayr ne arată clar că se ajustau 
la velatură pătrată dacă vântul o cerea. După anul 1200, aceste nave au 
început să fie mai înalte, cu două sau chiar trei punti, dar puntile inferioare 
erau foarte înghesuite și scopul era să se crească spațiul de depozitare şi 
nu neapărat confortul călătorilor. Carma fixată pe etambou nu era încă 
folosită în Mediterana, unde avea în continuare mare răspândire rama de 
guvernare tradițională, preferată de greci si de etrusci. Nu se poate sti 
sigur cât rezistau vasele. Galerele romane solide avuseseră o viata lungă 
transportând cereale, dar vasele medievale erau construite mai superficial 
şi era nevoie de multă atenţie pentru carenajul și reparația lor. 

Într-adevăr, majoritatea vaselor ajungeau la destinaţie în siguranță, 
deci investiţiile în corăbii nu erau investiţii proaste, dacă se puteau rea- 
liza mai multe călătorii. Asta înseamnă că orașele care trimiteau un număr 
mic de vase pe mare, precum Amalfi și Savona (nu departe de Genova), 
erau dezavantajate: negustorii lor nu puteau să-și extindă investiţiile. 
Asa că unii dintre ei, ca Solomon din Salerno, s-au dus la Genova, Pisa 
sau Venetia si au înțeles că ar putea face afaceri mai bune acolo. Acest 
lucru a avut un efect multiplicator. Comerțul acestor state s-a dezvoltat 
foarte mult şi potenţialii rivali s-au dovedit incapabili să le facă fata. 
Triumful celor din Genova si Pisa în partea lor din Mediterana a fost 
încununat de stăruința lor, la sfârșitul secolului al XII-lea, ca navele din 
porturile provensale care navigau către Levant să poată transporta doar 
pelerini si alti pasageri, nu si marfuri.*® 

Toată lumea era înghesuită pe punte împreună cu calabalâcul, iar 
călătorii dormeau sub cerul liber, folosindu-și bunurile pe post de perne 

si saltele. Din secolul al XIII-lea, mărfurile puteau fi depozitate sub punte 
şi s-au construit cabine la fiecare capăt al corabiei, aşa că exista acest 
spațiu la dispoziţia celor dispuși să plătească pentru o călătorie mai 
confortabilă, la clasa întâi din Evul Mediu.’*? În aceste condiţii groaznice 
de călătorie pe mare, ceea ce îi mâna pe multi dintre călători de partea 
cealaltă a Mării Mediterane era credinţa: credinţa pelerinilor, pentru 
care împrejurările potrivnice de pe mare erau un test de devotament care 
le câștiga binecuvântarea lui Dumnezeu; si încrederea negustorilor în 
capacitatea lor de a-şi asuma riscuri calculate si de a ieși în câştig din 
expedițiile în ţinuturile din sudul si estul Mării Mediterane, uneori 
pândite de pericole. Negustorii erau, de asemenea, conștienți că orice 
profit al lor, era posibil doar datorită lui Dumnezeu cel milostiv — era 
proficuum quod deus dederit, „răsplata pe care a dat-o Domnul“. 


6 


Caderea si ridicarea imperiilor 
1130-1260 


FLOTELE DIN PISA, GENOVA SI VENETIA nu erau singurele nave care 
străbăteau apele Italiei. Cucerirea Siciliei de către Roger I, „Marele 
Conte“, a fost finalizată în 1091. Sub stăpânire normandă, insula a înflorit: 
portul Messina atrăgea negustori latini, funcționând ca un loc de escală 
pe drumurile comerciale care uneau Genova şi Pisa de Acra şi Alexandria; 
ibn Jubayr îl numea „târgul negustorilor păgâni, centrul navelor din lu- 
mea întreagă“, și observa că era un arsenal mare, unde se construia flota 
siciliană.! Conducătorul păstra pentru folosul propriu o mare parte din 
catranul, fierul și oţelul produs pe teritoriul sáu, pentru că era esenţial 
să controleze materia primă necesară construirii de nave? Fiul lui Roger I, 
Roger II, nemilos si înzestrat, a pus stăpânire pe porțiuni mari din sudul 
Italiei, conduse de verii lui; la fel de important, a obţinut nou creata 
coroană a Siciliei de la papă, în 1130. Era un om cu ambiţii mediteraneene 
şi se vedea un succesor al despotilor greci, afirmând că nu era un uzurpa- 
tor, ci conducătorul care va face să renască un regat antic.? Apărea în 
public îmbrăcat în costum imperial bizantin sau în veșmânt de emir arab. 
A decorat capela palatului său cu frumoase mozaicuri grecești şi cu un 
acoperiș superb, din lemn, lucrarea unor meșteșugari arabi. I-a comandat 
unui print refugiat din Ceuta, al-Idrisi, o geografie a lumii care să-i per- 
mită (cu harta ce o însoțea) să contemple Mediterana și lumea de dincolo 
de ea, în detalii extraordinare. 

Propaganda era însoțită de acţiune. În perioada 1147—1148, în timpul 
celei de-a Doua Cruciade, și-a îndreptat atenţia spre Imperiul Bizantin. 
Cruciada a fost convocată de papă în 1147, ca urmare a capitulării în fata 
musulmanilor a principatului cruciat al Edessei, în nordul Siriei; Roger 
şi-a oferit flota, dar, sub presiunea dușmanului său, regele Conrad III al 
Germaniei, oferta lui nu a fost acceptată. Roger a găsit alte întrebuin- 
ţări pentru flota sa. In 1148, a profitat de faptul cá Manuel Comnenul, 

împăratul bizantin, era prins cu trecerea armatelor celei de-a Doua Cru- 
ciade pe teritoriul său. Flota lui Roger a ocupat Corfu si a atacat oraşele 
Corint si Atena, in timp ce trupele lui pătrundeau pe uscat, furând din 
Teba zeci de războaie evreieşti de țesut mătasea, care au fost puse în 
funcțiune în atelierele din palatul său. Un cronicar bizantin făcea urmă- 
toarea observație elocventă despre galerele siciliene care se întorceau: 


Dacă cineva ar fi văzut triremele siciliene încărcate cu atâtea obiecte frumoase, 
afundate până la vâsle, ar fi spus cu siguranță că nu erau nave de pirați, ci nave 
de negustori care transportau lucruri dintre cele mai diverse.* 


În mod previzibil, a existat o reacție. Venețienii, alarmati că Roger con- 
trola acum ieșirea la Marea Adriatică, i-au trimis ajutor naval lui Manuel 
Comnenul, care nu a avut încotro şi a trebuit să le reînnoiască privile- 
giile comerciale pe care le considera deja exagerate. Neîncrederea sa în 
venețieni a crescut când a primit rapoarte despre cum își petreceau tim- 
pul când cetatea Corfu era asediată: luând în râs înfățișarea oachesa a 
lui Manuel, au îmbrăcat un negru african în straie somptuoase, l-au 
instalat pe una din navele amiral imperiale și au interpretat ironic cere- 
moniile sacre de la curtea bizantină.5 Fără de voie, Roger îi obliga pe 
bizantini si pe venețieni să-și dea seama cât de mult se antipatizau 
reciproc. Atacurile lui Roger asupra Greciei erau incursiuni fulgerătoare, 
dar el intenţiona să creeze un imperiu durabil și peste mări, în Africa de 
Nord. A ştiut să exploateze confuzia politică si economică de acolo: in 
timpul unei perioade de foamete cumplită, a folosit cerealele siciliene 
pentru a smulge recunoaşterea autorităţii sale de la emirii africani, unul 
după altul, și a trimis o flotă împotriva orașului Tripoli, în 1146, capturân- 
du-l fără dificultate.” Doi ani mai târziu, când al-Hasan, emirul din 
Mahdia, s-a dovedit nesupus, a lansat o flotă sub conducerea amiralului 
Gheorghe din Antiohia, un creştin grec foarte nestatornic, dar si foarte 
competent, care îl slujise înainte pe emirul din Mahdia. În largul micii 
insule Pantelleria, flota siciliană a întâlnit o navă din Mahdia si a desco- 
perit că avea la bord porumbei călători. Gheorghe l-a forțat pe căpitan 
să trimită un mesaj către Mahdia în care să-i spună emirului că, desi o 
flotă siciliană pornise, într-adevăr, la drum, aceasta se îndrepta către 
Imperiul Bizantin. Al-Hasan a considerat acest lucru foarte plauzibil și 
s-a îngrozit când a văzut navele siciliene apărând la orizont, în zorii zilei 
de 22 iunie 1148. Emirul a fugit, orașul a fost cucerit cu ușurință si Gheor- 
ghe le-a permis trupelor sale să jefuiască în voie timp de două ore. 
După aceea, a extins protecţia regală asupra locuitorilor din Mahdia, 
$i a asigurat chiar împrumuturi pentru negustorii locali, astfel încât 

comerțul să se poată relua cât mai repede. Au fost desemnaţi judecători 
din comunitatea locală, pentru a garanta că musulmanii puteau continua 
să trăiască după legile lor; au sosit negustori străini; a fost redată prosperi- 
tatea oraşului. Roger considera această serie de cuceriri o primă etapă în 
întemeierea unui „regat al Africii“ partial recrestinat. A încercat să așeze 
creştini în Mahdia, întrucât creştinismul dispăruse treptat de acolo, în 
ultimele cinci secole. Dar el avea si un plan strategic mai amplu, urmărind 
să câștige controlul asupra mărilor din jurul regatului său — în 1127, re- 
ocupase deja Malta (cucerită pentru prima oară de tatăl său, în 1090) si 
era nerábdátor să-și impună influența asupra insulelor din Marea Ionică, 
din vestul Greciei. Stăpânirea tuturor acestor puncte i-ar fi permis să 

creeze un cordon sanitaire naval în jurul regatului său, care să garanteze 
că flotele dușmane — fie venețiene, în serviciul Imperiului Bizantin, fie 
din Pisa, în slujba împăratului german — nu ar fi putut conduce o invazie 
asupra teritoriilor sale. Îl preocupau planurile unor campanii navale 
asupra coastei Spaniei. În momentul morții sale, in 1154, era așadar pe 
punctul de a crea o mare talasocratie.!° Roger nu a navigat cu flota sa, 
dar a pus-o sub comanda administratorului-gef Gheorghe din Antiohia, 
care acum își etala titlul de „emir între emiri“. Mai târziu, în 1177, un 
anume William din Modica a fost numit emir, sau amiratus, al „norocitei 
flote regale“, și în acest sens specific naval a început să fie folosit cuvântul 
amiratus, sau „amiral“, în Franța, Spania si în alte parti, în secolul al 

XIII-lea. Era un termen cu etimologie arabo-siciliană care reflecta 
supremația flotei siciliene în Mediterana centrală, în secolul al XII-lea.!! 

După 1154, fiul lui Roger, Wilhelm „cel Rău“, a fost mult mai puţin pri- 
ceput în a păstra structura regatului decât tatăl său. Confruntându-se 
cu o invazie bizantină la Apulia, la care contribuia și flota venețiană, 
Wilhelm a dat, probabil, dovadă de înțelepciune când a recunoscut că stă- 
pânirile africane nu puteau fi apărate. Oraşele nord-africane au sesizat 
dificultăţile cu care se confrunta Wilhelm acasă și şi-au pus speranța in 
expansiunea rapidă a mișcării Almohad in Maroc; chiar califul Almohad 
a condus asaltul asupra cetății Mahdia, în 1159. În ianuarie 1160, luptă- 
torii sectei Almohad au străpuns zidurile cetăţii, punându-i pe creştinii 
şi evreii care trăiau acolo să aleagă între moarte si trecerea la islam.!? 
Wilhelm a fost acuzat direct de această mare înfrângere, dar în realitate 
el (sau consilierii lui) au dat dovadă de diplomație în relaţiile externe. 
Wilhelm a stopat invazia bizantină şi a ajuns la o înțelegere cu Manuel 
Comnenul, fiind prima dată când un împărat bizantin a recunoscut, cu 
obidă, este drept, legitimitatea regatului. 

Chiar când genovezii, venețienii si cei din Pisa obtinuserá controlul 
asupra rutelor întinse pe care circulau mărfurile şi pelerinii între Occident 
si Orient, sicilienii au pus stăpânire pe coridoarele maritime esenţiale 
dintre Marea Tireniană si Orient si Marea Adriatică si Orient. Suprema- 
tia navală a Siciliei în aceste ape îi punea în încurcătură pe italienii din 
nord. Dacă nu voiau ca navele lor să fie la mila flotei siciliene, trebuiau 
să lege prietenie cu curtea de la Palermo. Totuși, ei erau permanent atrași 
în alte direcţii de dorința lor de a-i îmbuna atât pe împăratul bizantin, 
cât şi pe cel german. În 1156, genovezii au semnat un tratat cu regele 
Wilhelm I, despre care cronicarul orașului scria: „s-a spus pentru mult 
timp si peste tot, de către oameni înţelepţi din toată lumea, că genovezii 
au primit mai mult decât au dat*.!? Regele Wilhelm avea nevoie de o 
asigurare că genovezii nu-și vor oferi flota duşmanilor lui, într-o invazie 
a regatului sáu.!^ Genovezilor li s-au oferit reduceri de impozite pentru 
mărfurile aduse din Alexandria și din Tara Sfântă prin Messina, întrucât 
tratatul avea în vedere securitatea rutelor care duceau spre Orient, dar 
şi dreptul de a exporta anumite produse din Sicilia. Deopotrivă, genovezii 
aveau nevoie de produsele din Sicilia. Pe măsură ce se dezvolta, oraşul 
avea nevoie de tot mai multă hrană, iar grâul sicilian era mai bogat și de 
calitate mai bună decât cel din Sardinia, pentru care genovezii concurau, 
în orice caz, cu cei din Pisa. Tratatul descrie cum vor achiziționa geno- 
vezii grâu, pastramă de porc (din nord-vestul Siciliei, o regiune locuită 

în majoritate de creştini), lână, piei de miel și bumbac (provenind mai ales 
din zona din jurul orașului Agrigento).15 Timp de mai multe secole, Genova 
va depinde de cerealele din Sicilia, care se puteau cumpăra ieftin și se 
transportau, la costuri mici, în orașul lor înfloritor, iar aducând cantități 
mari de bumbac neprelucrat din Sicilia în nordul Italiei, genovezii au 
pus bazele unei industrii a bumbacului care se va dezvolta mult în Evul 
Mediu.!6 O parte din cel mai bun bumbac provenea din Malta, care era 
condusă de regele Siciliei, iar bumbacul maltez apare deja consemnat la 
Genova în 1164.17 Treptat, comerțul insulei Sicilia a fost redirecționat, 
astfel încât legăturile cu Africa de Nord, de obicei strânse, au fost înlocuite 
de relaţiile apropiate cu nordul Italiei. Aflată sub stăpânire normandă, 
Sicilia intra în rețeaua economică europeană. Deocamdată, era încă un 
teritoriu exotic unde negustorii puteau găsi nu numai cereale, ci si zahăr 
și plante de indigo, produse tradiționale ale Mediteranei islamice care 
au ieșit din uz după 1200, pentru a fi înlocuite de cantități tot mai mari 
de grâu, pe măsură ce agricultorii musulmani din zona Genovei se împu- 
tinau. Pentru că genovezii aduceau în Sicilia tot mai multă stofă de lână 
italiană și chiar flamandă, pentru a-și putea plăti grâul, bumbacul și 
celelalte bunuri, legăturile dintre nord si sud au devenit din ce în ce mai 
strânse și a început să se dezvolte o relaţie reciproc avantajoasă între 
nordul și sudul Italiei, în care Sicilia furniza materie primă și alimente, 
iar nordicii puneau la dispoziție produse finite. Conducătorul Siciliei, ca 
stăpân al unor mari moşii de cereale de pe insulă, a putut să facă o mare 
avere din bunurile sale modeste, dar de importanţă vitalá.!? 

Regele Wilhelm II „cel Bun“ (1166—1189) a acordat o atenţie deosebită 
afacerilor mediteraneene mai extinse, valorificând existența unei flote 
mari si puternice. Şi-a extins autoritatea dincolo de Marea Adriatică, 
luând sub protecția sa orașul dalmat Dubrovnik (Ragusa), care începea 
să devină un port important.’ Dar el tintea mult mai departe de Marea 
Adriatică. În 1174, a lansat un atac masiv asupra Alexandriei, în Egipt; 
în 1182, a pornit către Mallorca, deși flota lui n-a obţinut nimic. Trei ani 
mai târziu, Imperiul Bizantin era ţinta lui, iar când a murit plănuia să 
trimită ajutoare statelor cruciate asediate. S-a considerat un luptător 
întru Hristos atât împotriva musulmanilor, cât si a grecilor. În campania 
lui cea mai ambițioasă, din 1185, a pătruns mult cu flota siciliană în Impe- 
riul Bizantin. Aputut să apeleze la ajutorul negustorilor din nordul Italiei 
pentru că în 1182, într-o izbucnire de violență încurajată deschis de noul 
împărat, Andronicos Comnenul, latinii din Constantinopol au fost masa- 
crati. S-a aflat despre asta când o navă venețiană care intra în Marea Egee 
a întâlnit lângă Capul Malea alte vase venețiene, ale căror echipaje au 

strigat: „De ce vă opriţi aici ? Dacă nu fugiţi sunteţi cu toții morti, pentru 
că noi, împreună cu toti latinii, am fost exilați din Constantinopol.“ Cu 
toate astea, majoritatea victimelor masacrului erau din Pisa sau din Ge- 
nova — venețienii erau încă prinși într-una din disputele lor veșnice cu 
Constantinopolul, și nu fuseseră multi de fata. 

Prin 1185, Wilhelm a găsit pretextul de care avea nevoie: la curtea lui 
a sosit un impostor vagabond, care se pretindea un împărat detronat, 
iar Wilhelm a luat asupra sa sarcina nobilă de a-i reda acestui personaj 
neconvingător tronul imperial.” Când a sosit timpul potrivit pentru ac- 
tiune, flota sa a urmat traseul stabilit de Robert Guiscard în urmă cu 
un secol: cetatea Dyrrhachion a fost cucerită si o armată a debarcat, pă- 
trunzând până în orașul Thessalonika, care a fost capturat și prădat cu 
ajutorul flotei regale, trimisă pe după Peninsula Pelopones. Capitularea 
celui de-al doilea oraş ca importanţă din Imperiul Bizantin i-a pus pe 
jar pe greci.22 Sicilienii s-au dovedit incapabili să păstreze Thessalonika, 
dar atacul lor a accentuat ura bizantinilor pentru locuitorii din Apus.23 
Dacă aspiraţiile lui Wilhelm includeau întreaga Mediterană, ceea ce 
lipsea era durabilitatea. La acest capitol, italienii din nord se descurcau 
mult mai bine. 


II 


ULTIMII ANI AI SECOLULUI AL XII-LEA și începutul secolului al XIII-lea 
au adus o serie de dezastre politice care au schimbat geografia politică 
a Mediteranei pentru mult timp, chiar dacă republicile maritime italiene 
au profitat de aceste schimbări pentru a obţine un control tot mai sigur 
asupra coridoarelor Mării Mediterane. În 1169, regele Ierusalimului, 
Amaury, a făcut un calcul complet greșit când a decis să se alieze cu 
împăratul Manuel Comnenul în scopul de a ataca Egiptul condus de 
dinastia Fatimizilor. Manuelurma să pună la dispoziție o flotă bizantină 
masivă, ceea ce ne arată că, dacă aveau voinţă, bizantinii puteau totuși 
să adune un mare număr de vase. Amaury urma să mobilizeze armata 
francă și împreună ar fi atacat Delta Nilului și Cairo. În timpul eveni- 
mentelor, o armată francă a ajuns, într-adevăr, la Cairo, dar tentativele 
ei de a instala acolo un guvern-marionetă au declanșat o reacție adversă 
a populaţiei. Fatimizii au fost rásturnati și Egiptul a devenit nu un aliat 
supus, ci centrul opoziţiei faţă de regatul latin.” În scurtă vreme, un nou 
sultan Ayyubid, Saladin, un musulman sunnit de origine kurdă, va vedea 
în lupta pentru cel de-al treilea oraș al Islamului în ordinea relevantei 

religioase o cauză care îi va uni pe musulmanii din Orientul Mijlociu 
împotriva francilor.” Amenințarea fata de Ierusalimul condus de franci 
era cu atât mai mare cu cât Saladin combina stăpânirea asupra Siriei 
musulmane cu controlul asupra Egiptului, anulând strategia tradițională 
a francilor de a-i învrăjbi pe conducătorii Siriei împotriva Fatimizilor. În 
1187, greaua înfrângere a unei armate france prost conduse, la Coarnele 
de la Hattin, lângă Tiberias, a condus la capturarea Ierusalimului si la 
cucerirea coastei Palestinei, inclusiv a marelui port Acra; numai orașul 
Tir a rezistat. 

Reacţia Apusului a fost fermă, dar nu a reușit să-și atingă scopul. A 
Treia Cruciadă, lansată în 1189, se baza mult pe puterea navală: vasele 
din Marsilia au contribuit la transportul armatei lui Richard I, rege al 
Angliei si duce de Normandia, spre Levant, trecând prin Sicilia — unde 
intervenţia lui (legată în mare măsură de încercări josnice de a recupera 
zestrea soției lui, care fusese căsătorită cu răposatul rege Wilhelm IT) a 
produs mișcări sociale si lupte între grecii și latinii din Messina. Richard 
a reușit să cucerească insula Cipru, care se afla în mâinile unui membru 
rebel al dinastiei Comnenilor, și în cele din urmă portul Acra a fost recu- 
perat, împreună cu o fâșie de pământ de-a lungul coastei — în teritoriile 
pe care se află acum statele Israel și Liban —, dar nu si Ierusalimul. Strá- 
zile din Acra erau acum mai pline ca niciodată de marinari si negustori 
italieni: nevoia disperată de ajutor naval a conducătorilor franci i-a de- 
terminat pe aceștia să le ofere negustorilor străini privilegii comerciale 
în Acra și Tir — negustorii din Marsilia, Montpellier și Barcelona au 
primit „Palatul Verde“, o clădire din Tir pe care s-o folosească drept bază 
a lor, precum si scutiri de la taxele vamale.26 

Acra a devenit un oraș divizat între mai multi stăpâni, care își susti- 
neau cu convingere drepturile: existau cartiere autonome pentru venețieni 
si pisanezi, aproape de port, și o importantă porțiune genoveză era vârâtă 
în spatele acestor două enclave. La mijlocul secolului al XIII-lea, cartierul 
venețian, înconjurat de ziduri, includea biserici închinate Sfântului Marcu 
şi Sfântului Dimitrie; exista un palazzo pentru conducător, sau bailli, al 
comunităţii, un rezervor de apă, un fonduk cu șaisprezece prăvălii la par- 
ter, spatii de depozitare pe trei niveluri si o locuinţă pentru preotul biseri- 
cii Sf. Marcu. Cartierele italiene erau foarte aglomerate — cel genovez se 
pare că avea aproximativ șaizeci de case.2! Între aceste comunități diferite 
a izbucnit conflictul armat: Războiul Sfântului Sabas (1256—1261) a în- 
ceput cu o ceartă asupra hotarului dintre cartierul genovez și cel vene- 
tian, care a scăpat de sub control și s-a terminat cu evacuarea genovezilor 
din Acra. Ei și-au mutat reședința in Tir, în timp ce venețienii, care 

fuseseră predominanti în Tir, s-au stabilit în număr si mai mare în Acra. 
Republicile rivale au devenit atât de obsedate unele de altele, încât păreau 
să ignore pericolul constant care venea de la dușmanii musulmani ai 
regatului, desi în această privință nu stăteau mai prost decât nobilii franci 
puși pe hartá ai Orientului latin. Ordinele Militare al Templierilor si al 
Ospitalieri (sau al Cavalerilor Sfântului Ioan) dețineau, de asemenea, 
cartiere mari în Acra, si pretindeau la rândul lor autonomie politica.” 
Tinánd seama de pământurile pe care li le cedase patriarhului Ierusali- 
mului și altor seniori, nu mai rămăsese mult din orașul Acra pentru 
regele franc, dar el beneficia de venituri tot mai mari din impozitele 
comerciale — chiar și negustorii scutiți de dări trebuiau să facă afaceri cu 
negustorii din interior, care plăteau întreaga taxă, inclusiv un impozit 
standard constând în ceva mai mult de 11 procente din valoarea mărfii. 
Conducătorii medievali din Mediterana înțelegeau foarte bine că scăderea 
taxelor stimula comerțul, aducându-le un profit mai mare, nu mai mic.?? 

Saladin era la fel de dornic precum rivalii săi franci să încurajeze vizi- 
tele italienilor. Erau pur și simplu prea valoroși ca sursă de venit — si, cand 
nu-i vedea nimeni, de armament.% Egiptul cumpăra din ce în ce mai 
multe bunuri europene, în special ţesături fine din Lombardia si Flandra. 
Cererea nu era generată doar de dorinţa de a se îmbrăca în haine de lux 
și exotice (pentru un egiptean), adesea confecționate din stofele englezești 
cele mai bune si mai moi si colorate cu indigo scump adus din Orient sau 
cu grana spaniolă, o vopsea roşie asemănătoare cu cârmâzul. Industriile 
din Orientul Mijlociu erau în declin. Nu e foarte clar de ce s-a întâmplat 
acest lucru; Mediterana islamică era încă intens urbanizată si câteva 
orașe precum Cairo, Damasc și Alexandria erau foarte mari. Totuși, clar 
e că italienii au profitat de acest lucru. 

Pisa a funcţionat ca o poartă pentru alti negustori toscani care puteau 
să locuiască în cartierele pisaneze de peste mări atâta vreme cât se 
supuneau legilor din Pisa si plăteau taxele cerute rezidentilor din Pisa 
în acele locuri; atunci erau considerați pisanezi si puteau să se bucure 
de scutirile pe care le acordase conducătorul local orașului Pisa. Un oraș 
bine amplasat pentru a-și vinde produsele în Orient era orașul cu multe 
turnuri San Gimignano, în interiorul zonei Toscana, care era cel mai mare 
centru de producţie a sofranului din Apus. Sofranul, pregătit din staminele 
fragile ale unei plante erbacee, era un exemplu rar de condiment care 
putea fi produs la o calitate superioară în Occident fata de teritoriile din 
Orient. Era folosit drept colorant, condiment și medicament iar producerea 
lui era foarte laborioasă: în consecință, era foarte scump.?! Negustorii din 
San Gimignano duceau acest produs la Acra și apoi pătrundeau în 

teritoriile musulmane, ajungând chiar până la Alep. Revoluţia comercială 
declanșată de Genova, Pisa și Veneţia începea să cuprindă locuitorii altor 
orașe, mai îndepărtate de coasta Mării Mediterane. Florenţa avea, de 
asemenea, mare succes: negustorii oraşului făceau comerț ambulant cu 
textile de bună calitate, franceze și flamande, care erau prelucrate în 
atelierele sale, și mai târziu au început să producă propriile lor imitații 
excelente ale acestor materiale. Oamenii de afaceri florentini au început 
să acumuleze cantități mari de aur din comerțul lor în Tunis, Acra si in 
alte parti, nu doar din vânzarea stofelor, dar si din schimbul aurului pe 
argint, care era mai potrivit pentru plăți de valoare medie, dar se găsea 
în cantități foarte mici în vestul islamic. În 1252, atât genovezii, cât si 
florentinii aveau o rezervă de aur suficient de mare pentru a putea bate 
propriile lor monede de aur, primele care au apărut în Europa de Vest 
(în afară de Sicilia, sudul Italiei si anumite parti din Spania) de pe vremea 
lui Carol cel Mare.?? Prin 1300, prezența florinului din Florenţa in orice 
colt din Mediterana demonstra întâietatea italienilor si integrarea tot 
mai mare a Mării celei Mari într-o singură zonă comercială. 


III 


CHIAR MAI DRAMATICĂ decât prăbuşirea dinastiei Fatimizilor a fost pră- 
busirea regatului Siciliei. Dacă Saladin a fost capabil să păstreze vechiul 
sistem de conducere, inclusiv exercitarea monopolurilor lucrative, Sicilia 
şi sudul Italiei au căzut pradă baronilor nesátiosi, care au creat o instabi- 
litate uriașă în Mediterana centrală, în preajma anului 1190. În ciuda 
opoziției puternice din partea majorității baronilor sicilieni, împăratul 
german Henric VI de Hohenstaufen a invadat regatul, pe care îl revendică 
în numele soției sale (fiica regelui Roger II, născută după moartea 
acestuia), cu sprijinul oportunist al flotelor din Pisa si Genova: A putut 
să se bucure de victoria lui doar trei ani, între 1194 si 1197, plănuind, in 
tot acest timp, o cruciadă și un război pentru cucerirea oraşului Constan- 
tinopol. Apoi, văduva lui, Constance, a încercat în ultimul an al vieţii ei 
să-i redea Siciliei vechiul echilibru, dar dezintegrarea începuse deja: 
musulmanii se revoltau în vestul Siciliei și urmau să rămână răsculați 
timp de un sfert de secol. După moartea ei, fiul său cel mic, Frederic, a 
devenit jucăria factiunilor rivale din Palermo, iar baronii si episcopii din 
sudul Italiei continentale au profitat de ocazie şi au preluat terenuri ale 
Coroanei, fără să întâmpine o opoziție puternică. 

Controlul apelor din jurul Siciliei a trecut in mana piratilor din nordul 
Italiei. Genovezii si pisanezii au decis să concretizeze câteva din promi- 
siunile generoase pe care le făcuse împăratul Henric când i-a atras în 
această alianță. Genovezilor li se promisese stăpânirea asupra orașului 
Siracuza, așa că, în 1204, un pirat genovez, Alamanno da Costa, s-a 
înscăunat acolo drept „contele de Siracuza“. Navele pisanezilor erau 
permanent atacate, pe apele siciliene, de piraţii genovezi, care acționau 
cu aprobarea Comunei genoveze. Între timp, prietenul genovez al lui 
Alamanno, Henrico Pescatore („Pescarul“) s-a instalat drept conte de 
Malta. Henrico, contele de Malta, era unul din cei mai periculoși corsari 
din largul mării, cu propria flotilă si cu ambiţii mari — în 1205 a trimis 
două galere si 300 de marinari genovezi si maltezi să dea atacuri pe apele 
greceşti, unde au capturat două vase venețiene negustoresti ce se îndrep- 
tau spre Constantinopol, încărcate cu bani, arme si 200 de baloturi de 
țesături europene. După ce au creat un incident internaţional, au pătruns 
tocmai până la Tripoli, în Liban, unde au asediat orașul până când contele 
său creștin a căzut la învoială, promițând drepturi comerciale pentru 
genovezi în schimbul ajutorului primit împotriva musulmanilor sirieni.35 
Realizările lui Henrico au fost puse în versuri de marele trubadur Peire 
Vidal, care se afla în anturajul său: 


El este darnic si cutezător și galant, steaua genovezilor, și îi face pe toti dușmanii 
lui să tremure, pe mare și pe uscat... Si dragul meu fiu, contele Henrico, și-a 
învins toti dușmanii și e un adăpost sigur pentru prietenii săi, încât oricine dorește 
poate să vină sau să plece, fără ezitare sau frică.36 


Aşadar, atunci când urmăreau să-și împlinească ambițiile personale, 
piraţii genovezi încercau să obțină beneficii si pentru orașul natal, care 
era puţin probabil să-i abandoneze, dacă se considera că lucrează în 
interesul republicii. 

Următoarea incursiune a lui Henrico, tentativa de a cuceri Creta, a 
venit ca urmare a prăbușirii unei alte mari puteri din Mediterana. După 
moartea lui Manuel I Comnenul, din 1180, disputele privitoare la succe- 
siune au consumat energiile politice ale aristocrației bizantine; aceste 
energii fuseseră epuizate, în plus, de o mare victorie militară a turcilor 
la Myriokephalon, în Asia Mică, în urmă cu patru ani, bătălie din care 
Manuel fusese norocos să scape cu viață.” Piraţii italieni şi-au stabilit 
baze în Marea Egee; insula Corfu a căzut în mâinile unui pirat genovez 
care putea acum să atace navele venețiene care iegeau din Marea Adria- 
ticá.?? Pisanezii si genovezii erau nerăbdători să se răzbune pe greci pentru 
masacrul concetátenilor lor de la Constantinopol, din 1182, care a fost 

pomenit mai devreme în acest capitol.?? Una din cele mai mari crime a 
fost comisă de piratul genovez Guglielmo Grasso, care era aliat cu un 
pirat din Pisa numit Fortis. După ce în 1187 au asediat insula Rhodos 
fără să suporte nici o consecință, au atacat o navă venețiană trimisă de 
Saladin la Isaac Anghelos, împăratul bizantin; pe lângă ambasadorii lui 
Saladin, nava transporta animale sălbatice, diferite tipuri de lemn, metale 
preţioase și un dar special de la sultan, un fragment din „adevărata 
cruce“. Piraţii i-au omorât pe toti cei de pe vas, în afara unor negustori 
pisanezi şi genovezi, și Fortis a pus mâna pe relicvă, urmând să străbată 
Marea Mediterană până la orașul înconjurat de stânci Bonifacio, în sudul 
insulei Corsica, deţinută, la acea vreme, de conationalii lui pisanezi. 
Genovezii erau convinși că erau maiindreptatiti decât pisanezii să deţină 
adevărata cruce și au atacat Bonifacio, capturând atât relicva, cât și 
orașul, pe care l-au păstrat în continuare si l-au folosit drept bază a 
operaţiunilor lor comerciale în nordul Sardiniei.*? Protestele Apusului 
față de atacul asupra emisarilor lui Saladin au fost puţine, întrucât 
călătoria solilor săi era privită ca o dovadă că bizantinii și conducătorii 
dinastiei Ayyubid erau aliaţi împotriva Regatului Ierusalimului. 

Criza a tulburat profund Bizanțul pe toate fronturile. În sud-estul 
Europei, puterea bizantină era disputată de comandanții războinici din 
Bulgaria și Serbia. Membrii familiei Comnenilor, care pierduseră con- 
trolul asupra coroanei imperiale, şi-au înființat state de sine stătătoare 
în Trebizonda (Trabzon), pe malul Mării Negre, și în Cipru. Bizanțul era 
fragmentat chiar înainte de a fi cucerit. Când a fost plănuită o nouă 
cruciadă spre est, în 1202, s-a presupus că ţinta ei va fi baza puterii eco- 
nomice a lui Saladin, Alexandria. Dacă orașul Alexandria putea fi capturat, 
putea fi, apoi, dat la schimb pentru orașele pierdute ale regatului Ierusa- 
limului, sau putea fi folosit ca avanpost de pe care să fie distrusă puterea 
dinastiei Ayyubid. Povestea celei de-a Patra Cruciade a fost spusă de 
multe ori: cum cruciații au închiriat vase din Venetia; cum nu puteau plăti 
sumele care li s-au cerut, cum venețienii i-au convins să captureze Zara 
(Zadar), pe coasta dalmată, în schimbul plății; cum cruciații au hotărât, 
apoi, să înainteze spre Constantinopol, în speranța de a-l instala pe pro- 
tejatul lor, Alexios Anghelos, pe tronul imperial; cum relaţiile dintre cru- 
ciati, în principal venețieni, si greci s-au răcit spre anul 1203, pe măsură 
ce ostilitatea față de Alexios creștea în rândul grecilor, cum Alexios IV a 
fost răsturnat si cruciații au răspuns cu un asediu asupra orașului Constan- 
tinopol; si cum în aprilie 1204 marile ziduri ale cetăţii au fost escaladate 
$i orașul socotit inexpugnabil a fost cucerit si apoi prădat în câteva zile 1 

Venetienii au umplut tezaurul bazilicii San Marco cu cupe incrustate cu 
pietre preţioase, ulcioare din cristal de stâncă, manuscrise iluminate si 
cărţi cu coperte aurite, relicve ale sfinţilor si alte obiecte minunate din 
prada luată din palatul imperial și din marile biserici ale oraşului. Multe 
din aceste obiecte încă se află la bazilica San Marco, în special caii din 
bronz în mărime naturală de la Hipodromul din Constantinopol. Orașul 
Sfântului Marcu era acum noul Constantinopol, dar si noua Alexandrie.*? 

Cei care au avut cel mai mult de profitat de pe urma căderii Constan- 
tinopolului au fost venețienii, care au pus stăpânire pe rutele comerciale 
ale Bizanțului şi puteau acum să-și elimine rivalii după bunul lor plac. 
Imperiul era divizat: Thessalonika și dreptul asupra insulei Creta i-au 
fost acordate unui conducător cruciat, artistocratul Bonifaciu de Montferrat, 
din nord-vestul Italiei, în timp ce coroana cetății Constantinopol a ajuns 
la Balduin, contele de Flandra. Câţiva principi greci au continuat să re- 
ziste în Asia Mică, la Nikaia (Nicaea), și în Balcanii de vest, la Epir. Împă- 
ratul Balduin trebuia să petreacă mult timp luptându-se cu bulgarii, 
resursele sale fiind limitate. Rămășițele statelor grecești luptau din răs- 
puteri să recupereze teritoriul din inima Bizanțului, iar imperiul latin 
de Constantinopol, sărăcit, a fost în cele din urmă dezmembrat de Mihail 
Paleologul, conducătorul orașului Nikaia, care a recâștigat orașul Con- 
stantinopol în 1261.43 Venetia, pe de altă parte, s-a autoproclamat „domn 
peste un sfert şi o jumătate dintr-un sfert din imperiul de Romania“ 
(adică Imperiul Bizantin). Partea venețiană a crescut, cel putin teoretic, 
când Bonifaciu, care se afla sub presiune, la fel ca împăratul Balduin, a 
hotărât să strângă 1 ooo de mărci de argint din vânzarea insulei Creta 
republicii. El nu controla propriu-zis insula, asa încât Venetia trebuia 
să o ia în stăpânire. Venețienii aveau motive bine întemeiate pentru a 
face acest lucru: insula se afla așezată pe circuitul rutelor către est si era 
o sursă de cereale, untdelemn și vin, cunoscută deja negustorilor venețieni. 

Înainte ca venețienii să treacă la fapte, Henrico, contele de Malta, a 
lansat un atac naval ambițios asupra Cretei, urmărind să devină regele 
insulei, iar genovezii, care fuseseră exclusi de la prada celei de-a Patra 
Cruciade, îl susțineau în secret. În 1206, contele a ocupat Candia (Hera- 
klion) si paisprezece forturi de pe insulă. E] a trimis, cu îndrăzneală, un 
sol la papa Inocetiu III, cerând să fie făcut rege al Cretei, însă papa nu 
a fost de acord. Genova pretinsese că nu era implicată în proiectul măreț 
al lui Henrico, dar a început să fie interesată direct începând cu 1208 si 
îi furniza nave, oameni și mâncare; nu după mult timp, genovezilor li 
s-au promis depozite, cuptoare, băi şi biserici în orașele de pe insulă. 

După o primă reacţie, venețienii au ripostat cu oameni și armament: un 
membru al nobilei familii Tiepolo a fost numit duce de Creta, o funcţie 
care va servi adesea ca o perioadă pregătitoare pentru poziția de doge al 
Veneţiei. Genovezii nu aveau chef de un război lung cu Veneţia şi au sem- 
nat un tratat în 1212, deși a mai durat încă șase ani până să pună capăt 
pirateriei conților genovezi de Malta si Siracuza.“ După asta, Henrico 
şi-a oferit dezinvolt serviciile lui Frederic, rege al Siciliei și (începând cu 
1220) sfânt împărat roman, devenind amiralul acestuia; braconierul 
ajunsese administratorul oficial al domeniului de vânătoare. 
Importanţa acestui conflict scurt nu trebuie subestimată. Era prima 
mare confruntare între oraşele Genova şi Veneţia, care au devenit rivale 
de-a lungul rutelor ce duceau spre Acra — unde, asa cum s-a văzut, s-au 
încăierat amarnic între 1256 si 1261. Genovezii erau profund iritati de 
controlul venețienilor asupra comerţului fostului Imperiu Bizantin, si 
nu e de mirare că și-au oferit ajutorul naval lui Mihail Paleologul atunci 
când acesta a recâștigat orașul Constantinopol în 1261, în schimbul unor 
privilegii consistente. Dar după 1212 Creta a ajuns în mâinile venețienilor 
şi aceştia s-au trezit stăpâni peste o populaţie greacă ce nu iubea deloc 
republica (a existat o mare revoltă în 1363). Pe de altă parte, Veneţia își 
asigurase liniile de aprovizionare în estul Mediteranei; treptat, grecii si 
venețienii au învățat să coopereze și s-a dezvoltat o cultură mixtă pe 
insulă, deoarece venețienii se căsătoreau cu nativi din Creta — chiar și 
graniţele dintre creștinii ortodocși si cei catolici au fost astfel estompate.*® 


IV 


ÎN CIUDA ACESTOR INTERACȚIUNI LOCALE care se petreceau în Creta, e 
greu de estimat importanţa comunităţilor italiene în dezvoltarea culturală 
din Orientul latin sau din Mediterana. Au fost descoperite câteva manu- 
scrise lámuritoare din Regatul Ierusalimului din secolul al XIII-lea, care 
dovedesc că artiștii din est împrumutau imagistica bizantină în moduri 
asemănătoare cu cei din Toscana sau Sicilia. Căderea Constantinopolului 
în 1204 a adus mai multe obiecte bizantine în vest, accentuând influența 
bizantină asupra artei italiene și oferind, de asemenea, un mijloc prin 
care venețienii interesați de textele clasice le puteau obţine și studia.*® 
Motivele islamice erau de interes doar ca decoraţiuni, și apăreau pe clă- 
dirile din Venetia si din sudul Italiei, dar curiozitatea fata de cultura 
care le produsese era foarte limitată. Interesul faţă de culturile orientale 


370 A TREIA MEDITERANĂ, 600—1350 


era mai mult de ordin pragmatic. In Constantinopol, in secolul al XII-lea, 
existau câțiva traducători pisanezi ale căror strádanii de a traduce lucrări 
din filozofia greacă au depășit ceea ce probabil că reprezenta sarcina lor 
principală — traducerea corespondenței oficiale către si din Vest, în sau 
din latină. Iacob Pisanezul lucra ca interpret al împăratului Isaac An- 
ghelos, în 1194.4" Pisanezul Maimon, fiul lui Wilhelm, al cărui nume ne 
indică obârșia mixtă, a ajutat la negocierile cu membrii dinastiei Almohad 
din Africa de Nord; secretarii pisanezi corespondau cu dinastia Almohad 
în arabă. Pisanezii au învăţat chiar și câteva lecţii utile de contabilitate, 
din Africa de Nord. Negustorul pisanez Leonardo Fibonacci a trăit o 
vreme în Bougie şi a scris un tratat renumit despre cifrele arabe, la înce- 
putul secolului al XIII-lea.48 Dar conservatorismul innáscut al notarilor 
a făcut ca socotelile să rămână o sarcină obositoare, efectuată în cifre 
romane. 

Căile comerciale mediteraneene au transportat o serie de idei noi care 
urmau să aprindă sudul Franţei pentru mai multe zeci de ani, după 1209. 
În secolul al XI-lea, împărații bizantini au înăbuşit permanent erezia 
bogomilismului, care predica o viziune dualistă asupra universului, în 
care un Dumnezeu bun al unei impárátii spirituale se lupta cu Satan, 
care stăpânea peste lumea cărnii. Istoricii au căutat să arate cum cruciații 
care treceau prin Constantinopol în timpul Primei și celei de-a Doua 
Cruciade, sau negustorii italieni din Pisa si din alte părți, au luat contact 
cu aceşti bogomili si au dus mai departe credința lor, in Europa, unde s-a 
transformat în erezia catará din Languedoc, în secolul al XII-lea. Catarii 
italieni, în general mai moderați în doctrina lor, păreau să fi ajuns sub 
influenţa ereticilor din Balcani, care-și propagau ideile peste Marea 
Adriatică, prin Dubrovnik și localităţile învecinate. Cu toate acestea, difi- 
cultatea în ceea ce privește teza că aceste idei au ajuns în vestul Euro- 
pei pe principalele rute maritime comerciale este că ideile nu au prins 
rădăcini in orase-port: Montpellier era un centru important al comertu- 
lui mediteraneean, dar era considerat, în general, lipsit de eretici; la fel, 
e foarte greu să găsești catari genovezi. Genovezii și venețienii nu se 
prea potrivesc profilului catar. Genovezii erau prea ocupați să facă bani 
şi să se grijească de nevoile trupești — Genuensis, ergo mercator, cum se 
spunea, adică „genovez, deci negustor“. 


7 


Negustori, mercenari si misionari 
1220—1300 


I 


PRĂBUŞIREA IMPERIILOR din Mediterana centrală si de est a coincis cu 
dezintegrarea stăpânirii dinastiei Almohad, în vestul îndepărtat. Califii 
şi-au pierdut entuziasmul pentru doctrinele extremiste ale sectei Almohad 
si au fost acuzați că au trădat principiile mişcării lor. În urma înfrângerii 
militare în fața regilor creștini ai Spaniei, la Las Navas de Tolosa, în 1212, 
califul se spune că ar fi fost strangulat de unul din sclavii săi. Teritoriile 
dinastiei Almohad din Spania si Tunisia au ajuns în mâinile unei noi ge- 
neratii de regi locali, care recunoșteau doar de formă doctrina Almohad. 
Conducătorii dinastiei Hafsid, care au luat în stăpânire orasul Tunis, s-au 
autoproclamat succesori la califatul deținut de secta Almohad, desi au 
făcut acest lucru mai mult ca să-și afirme legitimitatea, decât dintr-un 
sentiment de devotament fata de doctrinele Almohad. Dinastia berberă 
a Marinizilor a înlăturat stăpânirea sectei Almohad in Maroc, la mijlocul 
secolului al XIII-lea, după o luptă lungă. În același timp, dinastia Nasrid 
s-a instalat la Granada, unde avea să stăpânească până în 1492; a aderat 
strict la islamul sunnit, nu la doctrina sectei Almohad. În secolul al XIII-lea 
a avut loc o transformare majoră în vestul Mediteranei, dominat de creş- 
tini: rivalitatea dintre Pisa și Genova asupra stăpânirii apelor din jurul 
insulelor Corsica si Sardinia a culminat cu înfrângerea orașului Pisa în 
bătălia de la Meloria si cu pierderea insulei Elba, bogată în fier, în 1284.1 
Desi pisanezii încă nu pierduseră controlul asupra portiunilor mari din 
Sardinia pe care le stăpâneau, ba chiar au recuperat insula Elba, a apărut 
un nou rival pentru Pisa şi Genova: nu o republică maritimă, ci un grup 
de oraşe conduse de Barcelona si susținute de forța din ce în ce mai mare 
a regelui de Aragon, conte de Catalonia, Iacob I „Cuceritorul“. 
Interesul pentru Mediterana al regilor Aragonului nu s-a făcut simțit 
până în secolul al XIII-lea. Conducători ai unui regat mic, muntos, care a 
răsturnat numai emiratul musulman de Zaragoza, în 1118, ei investeau 
multă energie în încercările de a se amesteca în regatele creștine Castilia 

si Navarra. Dar în 1134 regele Alfonso de Aragon, „cel Bătăios“, a murit, 
nelăsând nici un urmas; fratele lui, un călugăr, a fost obligat să renunțe 
la sihăstrie si să zămislească un copil. A avut o fiică ce s-a măritat, în cele 
din urmă, cu contele de Barcelona. În consecință, ținutul Barcelonei și 
Regatul Aragonului au rămas unite începând cu mijlocul secolului al XII- 
lea, dar unitatea lor era una personală, reprezentată de conducător, care 
a rămas conte (aflat, teoretic, sub suzeranitatea regelui Franței) în Cata- 
lonia, si rege numai în ținutul muntos al Aragonului. Mai mult decât atât, 
atenția contelui de Barcelona era abătută de conflictele regionale din 
Catalonia, unde el era, în cel mai bun caz, primul între egali. Cu toate 
acestea, orizontul contelui se întindea dincolo de Catalonia, pentru că avea 

mai multi aliati si vasali de partea cealaltá a Muntilor Pirinei, in Langue- 
doc si Roussillon. Ín 1209, implicarea contelui-rege de Aragon-Catalonia 
(asa cum e numit adesea) in afacerile din sudul Frantei a determinat 
atragerea lui in marea cruciadá promovatá de papalitate impotriva ere- 
ticilor catari, Cruciada Albigensianá. Desi cátiva dintre vasalii din sudul 
Frantei au fost acuzati de a fi protejat ereticii, sau chiar de a fi eretici ei 
insisi, contele-rege Petru II a acordat prioritate obligatiilor lui de suzeran 
si a venit in ajutorul lor impotriva armatei invadatoare din nordul Frantei, 
condusá de Simon de Montfort; Petru a fost omorát in bátália de la Muret, 
lángá Toulouse, in 1213, lásánd un tánár mostenitor, Iacob, in Montpellier; 
aceste evenimente au destabilizat si mai mult Catalonia? 

Barcelona încă era, pe vremea lui Beniamin din Tudela, „o cetate mică 
şi frumoasă“, deși el subliniază că în jurul anului 1160 era vizitată de 
negustori din Italia si din toată Mediterana: Totuşi, acest moment era 
o scădere în evoluţia Barcelonei, pentru că dacă vreun oraș spaniol de 
pe coasta Mediteranei păruse în secolul al XI-lea că se afla pe punctul 
de a se dezvolta foarte mult, acesta era Barcelona, locuit de creștini. Sub 
conducerea conților săi activi şi războinici, care isi petreceau timpul 
amenințând și atacând regatele musulmane împrăștiate în sudul Spaniei, 
orașul primea un tribut bogat, furnizând aur economiei și încurajând 
oamenii de afaceri prosperi, precum Ricart Guillem, să investească în 
vii, livezi şi alte proprietăți din partea vestică a orașului (aproape de zona 
modernă La Rambla). Ricart, fiul unui castelan, era în plină ascensiune 
în Barcelona: a luptat împotriva dificilului mercenar El Cid, în 1090, si 
s-a dus în Zaragoza musulmană să schimbe argint pe aur. Dar această 
perioadă de înflorire a Barcelonei a fost scurtă și a fost urmată de un 
îngheț, lung; plăţile tributului au încetat la sfârşitul secolului al XI-lea, 
după ce dinastia Almoravizilor s-a instalat în sudul Spaniei.5 Apoi, odată 
cu ascensiunea oraşelor Pisa și Genova, Barcelona a fost marginalizată 
pentru că era localizată putin mai departe de rutele străbătute de navele 
italiene când se îndreptau spre minunatele regiuni Ceuta si Bougie: aces- 
tea preferau să coboare pe lângă Mallorca si Ibiza si să ia contact cu 
coasta iberică la Denia, pe pintenul de uscat aflat puţin mai la sud de 
Valencia. Barcelona nu avea un port bun; portul excelent pe care-l vedem 
azi este o construcţie modernă. Catalanii trebuiau încă să se bazeze pe 
flota genoveză când armata lor a atacat Tortosa, în 1148. Cu toate acestea, 
catalanii au început să-şi construiască propriile flote mici, ridicând un 
şantier naval lângă Poarta Regomir din Barcelona, intrarea sudică a 
orașului, unde drumul care cobora de la catedrală dădea către plajă 
(această zonă se află acum în interiorul orașului, în partea de sud a „Car- 
tierului Gotic^).9 Barcelona era, de asemenea, o capitală, în care palatul 
contelui-rege domina cartierul de nord-est. Pentru că, deși Barcelona a 
avut un sistem de guvernare stabil, nu a fost niciodată o republică liberă, 
iar întemeietorii orașului nu au avut libertatea de mișcare pe care o 
aveau pisanezii si genovezii.’ Dar acesta era unul din factorii care au de- 
terminat succesul Barcelonei. În secolul al XIII-lea, interesele patricie- 
nilor si cele ale contelui-rege începeau să coincidă tot mai mult. Cu toții 
începuseră să devină conştienţi de beneficiile comerțului internațional 
pe mare si ale campaniilor navale pe ţărmul celălalt al Mării Mediterane. 

II 


ÎN DECURSUL PERIOADEI LUNGI în care Iacob I a fost minor, nefiind 
prezent în orașul mamei sale, Montpellier, marii seniori catalani s-au 
încăierat între ei: chiar si asa, drepturile regale nu erau complet submi- 
nate, pentru că printre susținătorii lui Iacob se numărau aristocrați 
precum contele de Roussillon, care considera că apărarea autorității 
regale îi va consolida propria lui poziţie. În jurul anului 1220, tânărul 
rege era nerăbdător să devină cunoscut ca erou cruciat. A reluat vechile 
planuri de cucerire a cetăţii Mallorca, locuită de musulmani, care fusese 
stăpânită pentru puţină vreme de strămoșul lui, Ramon Berenguer III, 
în 1114, datorită ajutorului naval primit de la pisanezi. De această dată 
însă, regele a propus să atace Mallorca cu o flotă compusă din navele 
supușilor săi. Căci genovezii şi pisanezii erau instalaţi confortabil în 
Mallorca, unde aveau baze comerciale, așa că nu erau interesați de 
planurile lui.8 Regele a început prin a-și consulta supușii la un banchet 
mare, în Terragona, oferit de un important proprietar de corăbii, Pére 
Martell; acesta a lăudat expediţia ca fiind justă și profitabilă: 


Așa că purcede, considerăm că e drept să cucerești insula pentru două motive: 
primul, că și tu, și noi vom avea o putere mai mare; celălalt, că cei ce vor auzi de 
cucerire vor crede cá e o minune să poti să iei pământuri si un regat în mijlocul 
mării, unde a binevoit Domnul să-l puná.? 


Din acel moment, a fost clar că interesele regelui și ale negustorilor 
coincideau. 

Pe lângă navele catalane, regele Iacob mai putea mobiliza și resursele 
orașului Marsilia, deoarece conții din Provența erau membrii unei ramuri 
mai mici a dinastiei de Barcelona. În mai 1229, a adunat 150 de vase 
mari, alături de mult mai numeroase nave mici. Iacob susținea că „toată 
marea părea albă de pânze de corabie, atât era de mare flota“.1 După o 
traversare dificilă, catalanii si aliaţii lor au debarcat si au capturat, până 
la sfârşitul anului, capitala, Madina Mayurqa (pe care catalanii o numeau 
Ciutat de Mallorca, Palma modernă). Orașele catalane, precum si Marsilia 
şi Montpellier, au fost recompensate pentru ajutorul lor prin acordarea 
unor proprietăți urbane si terenuri în afara zidurilor cetăţii. Fiind con- 
stient de sensibilitatea genovezilor si a pisanezilor, regele a acordat 
privilegii comerciale negustorilor italieni din Mallorca, desi ei se opuseseră 
expediției sale. Aceste gesturi au pus bazele dezvoltării comerciale a 
oraşului Ciutat de Mallorca. Cu toate acestea, au mai trecut multe luni 
până când regele a putut să pună stăpânire pe restul insulei. În 1231, 

Iacob a determinat insula Menorca să se predea printr-o inselatorie: și-a 
adunat trupele în estul Mallorcăi, astfel încât să poată fi în raza vizuală 
a celor din Menorca, iar în timpul nopţii fiecărui soldat i s-au dat două 
torte, așa încât musulmanii din Menorca, văzând flăcările în depărtare, 
au fost convinși că o armată uriaşă era gata să-i atace si au trimis un 
mesaj de capitulare. Au plătit apoi un tribut anual în schimbul garantării 
dreptului de a se autoguverna si de a practica islamul.!! Insula Ibiza a 
fost cucerită în 1235, într-o expediție privată aprobată de rege, dar orga- 
nizată de episcopul de Tarragona. 

Asa cum o arată cucerirea insulei Ibiza, Iacob era putin interesat de 
afacerile interne ale acestor insule. El a fost bucuros să predea conducerea 
insulei Mallorca în mâinile unui principe iberic, Pedro de Portugalia, în 
schimbul unor teritorii de importanță strategică în Munţii Pirinei, aupra 
cărora Pedro avea dreptul. Iacob isi concentra încă atenția mai mult spre 
uscat, decât spre mare. Totuşi, consecința campaniei lui în Mallorca a fost 
că Insulele Baleare au devenit brusc un avanpost al navelor creştine, iar 
Iacob şi-a sărbătorit victoria redând faptele sale într-o autobiografie, 
prima astfel de lucrare scrisă de un rege medieval care ni s-a păstrat. 
Era scrisă în catalană, o limbă pe care negustorii și cuceritorii o purtau 
acum peste mare și pe coasta spaniolă, la Mallorca, și apoi, când Iacob 
a cucerit Valencia în 1238, în acest nou teritoriu creștin aflat sub stăpâ- 
nirea sa. La sfârşitul vieţii, întrucât regele avea doi fii, a decis să-i ofere 
celui mai mare, Petru, regiunile Aragon, Catalonia si Valencia, dar a 
creat un regat extins al insulei Mallorca pentru mezinul său, Iacob. 
Acest nou regat, care a durat din 1276 până în 1343, includea teritorii 
valoroase pe care Iacob le stăpânea pe partea franceză a Munţilor Pirinei: 
Roussillon, Cerdagne si Montpellier, un centru comercial important care 
lega Mediterana de nordul Franţei. În mod premeditat sau nu, el crease 
un regat care avea să trăiască de pe urma mării. 

Cuceririle au ridicat următoarea problemă: ce era de făcut cu populaţia 
musulmană. Iacob îi considera pe musulmani o valoare economică. În 
Mallorca, multi au rămas, supuși conducătorilor creștini. Comunitatea 
musulmană s-a disipat încet, unii emigrând, alţii convertindu-se. Asta 
nu a făcut ca regiunea să rămână pustie: creştinii au migrat pe țărmul 
celălalt al mării, fie din Catalonia, fie din Provența, și structura populației 
insulei s-a schimbat rapid, așa încât, prin anul 1300, musulmanii repre- 
zentau o minoritate inconjuratá.!? Pe de altă parte, in Valencia, regele a 
încercat să se prezinte ca un rege creștin peste un regat musulman: deși 
centrul orașului Valencia era lipsit de musulmani, s-a dezvoltat o suburbie 

musulmană înfloritoare și, de la un hotar la altul al vechiului regat mu- 
sulman de Valencia, comunităţilor musulmane li se garanta dreptul de 
a-şi urma propriile legi și propria religie și chiar (așa cum s-a întâmplat 
şi în Menorca) de a le interzice evreilor și creștinilor să se stabilească în 
micile lor orașe și sate. Acestea erau centre de producție importante, 
adesea specializate în recoltele si mestesugurile aduse de arabi în vest, 
la începuturile cuceririlor islamice: ceramică, cereale (inclusiv orez), fructe 
uscate și stofe de calitate erau disponibile si le aduceau regelui si proprie- 
tarilor nobili un venit valoros obținut din impozitul pe comerț, desfășurat 
pe uscat sau pe țărmul celălalt al Mării Mediterane. Acordurile de 
capitulare care le-au fost oferite musulmanilor uneori abia dacă indicau 
că fuseseră învinşi; sunau aproape ca niște tratate între egali.!* Dar asta 
părea o metodă bună de a asigura stabilitatea, cel putin până când mu- 
sulmanii din Valencia s-au revoltat şi le-au fost impuse condiții mai 
severe, în jurul anului 1260. Toleranta regală era reală, dar condiționată 
şi fragilă. 

Iacob a văzut un potenţial aparte în evrei, chiar dacă majoritatea 
comunităţii evreiești din Barcelona nu era prea interesată de comerțul 
maritim (sau, contrar stereotipurilor simpliste, de cămătărie).15 Regele 
i-a invitat pe evreii din Catalonia, Provența si Africa de Nord să se sta- 
bilească în Mallorca. El avea mai ales în vedere un anume evreu din 
Sijilmasa, orașul din extremitatea nordică a Saharei unde soseau multe 
caravane care aduceau aur extras din cotitura fluviului Niger. Acesta 
era Solomon ben Ammar, un om activ în comerț si finanţe în preajma 
anului 1240, care a intrat în posesia unei proprietăţi în Ciutat de Mallorca. 
Un astfel de personaj putea să pătrundă cu ușurință pe piața din Africa 
de Nord, transformând Mallorca într-un pod între Catalonia si Medite- 
rana islamică. La fel ca multi alti evrei din Spania, avea avantajul că 
vorbea fluent limba arabă. Așadar nu este o coincidență că, pe parcursul 
secolului următor, evreii și cei convertiți de la iudaism care locuiau în 
Mallorca au înființat ateliere cartografice care utilizau informaţiile geo- 
grafice exacte ce proveneau atât din surse musulmane, cât și creștine, 
şi au produs faimoasele portulane, hărți care uimesc prin acurateţea 
detaliilor cu care trasează coastele Mediteranei şi mările din departare.'® 

Pe teritoriul Spaniei, întâlnirea dintre cele trei religii avraamice a 
luat diferite înfățișări. În Toledo, departe de coasta mării, pe teritoriul 
regatului Castiliei, regele Alfonso X susținea traducerea textelor scrise 
în limba arabă (inclusiv lucrări grecești traduse în arabă), folosind inter- 
mediari evrei. Pe țărmurile Mării Mediterane, astfel de activităţi erau 

mai limitate. Două întrebări esenţiale îl frământau pe Iacob I de Aragon: 
una de natură practică — cum să păstreze controlul asupra unei populații 
musulmane care putea deveni combatantă, în Valencia si în alte teritorii 
pe care le stăpânea; și una de natură religioasă — dacă si cum să le ofere 
supușilor săi evrei si musulmani posibilitatea de a se converti la cresti- 
nism. Din moment ce avea beneficii enorme din impozitele speciale im- 
puse acestor comunităţi, regele se confrunta cu aceeași dilemă pe care o 
avuseseră primii cuceritori musulmani ai țărmului sudic al Mediteranei: 
prea multe convertiri la creștinism ar fi aruncat în aer sistemul de 
impozitare. Așa că, atunci când insista ca supușii săi evrei să meargă la 
sinagogă să asculte predicile ţinute de călugării misionari, era bucuros, 
în taină, că ei preferau să-i plătească o taxă specială pentru a fi scutiți 
de aceste cerinţe. Si totuși, a făcut un gest public de sustinere a cálugá- 
rilor misionari. Ramon de Penyafort, magistru general al Ordinului 
Dominican, acorda prioritate misiunilor adresate evreilor catalani și musul- 
manilor din Africa de Nord. Una din marile lui realizări a fost crearea 
şcolilor de limbi străine, unde misionarii puteau să înveţe arabă și ebraică 
la cel mai înalt nivel si puteau să studieze Talmudul și hadith-ul, astfel 
încât să-i poată combate pe rabini si pe imami pe teritoriul lor.17 În 1263, 
regele Iacob a fost gazda unei dezbateri publice în Barcelona, la care 
eminentul rabin Nahmanides, din Girona, si Pavel Crestinul, un evreu 
convertit, au polemizat puternic asupra venirii lui Mesia; fiecare tabără 
pretindea că avea dreptate, dar Nahmanides știa că din acel moment 
era un om urmărit si că va fi nevoit să părăsească Catalonia. Fugind la 
Acra, el şi-a pierdut inelul cu sigiliu pe plajă. Acesta a fost găsit și se 
află azi expus la Muzeul Israelului din Ierusalim.!? 

Ceva din specificul întâlnirilor de zi cu zi între oameni de religii diferite 
se poate simți dintr-o relatare a unei a doua dezbateri, mai mică, între 
un evreu și un vestit negustor genovez, Ingheto Contardo, care a avut loc 
în depozitul genovez din Mallorca, în 1286. Se obișnuia ca un rabin din 
partea locului să vină în loggia genoveză pentru a polemiza cu partenerul 
său genovez. Contardo nu-l trata pe rabin ca pe un dușman, ci ca pe un 
prieten care avea nevoie de luminare si mântuire. El a spus că, dacă ar 
întâlni un evreu care îngheaţă de frig, ar accepta fără discuţie să dea jos 
o cruce din lemn, să o rupă în bucăţi și să-i dea foc pentru a face cáldurá.!? 
Evreul l-a luat pe Contardo peste picior cu următoarea întrebare: dacă 
Mesia a venit, de ce lumea se afla în război, si de ce genovezii se luptau 
atât de aprig cu pisanezii? Această perioadă de conflict inversunat ne 
oferă un fundal pe care putem încerca să înțelegem evoluţia unui cabalist 
fermecător care a călătorit în susul si în josul Mediteranei si care avea 

cunoștințe despre misticismul creştin și musulman: Abraham ben Samuel 
Abulafia, născut în Zaragoza în anul ebraic 5000 (1239-1240).? Abulafia 
era preocupat de Apocalips — tema unui Mesia care s-ar fi putut revela 
în prezența papei fusese pomenită si în dezbaterea de la Barcelona, din 
1263.7! El a călătorit de la un capăt la altul al Mediteranei. Plecând din 
sudul Italiei, a încercat să pătrundă dincolo de Acra în 1260, dar drumul 
său prin Tara Sfântă până la râul legendar Sambatyon, unde locuiau 
cele Douăsprezece Triburi Pierdute ale lui Israel, a fost blocat de luptele 
dintre franci, musulmani și mongoli. Abulafia s-a întors la Barcelona, 
dar a pornit cu nerăbdare la drum din nou, în jurul anului 1270, predicân- 
du-si învăţăturile în orașele Patras şi Teba din Grecia, stârnind mânia 
evreilor din Trani, în sudul Italiei, şi îndreptându-se către curtea papală, 
unde intenţiona să destăinuie misiunea sa mesianică, în tot acest timp 
scriind cărți profetice. În scrierile sale a dezvoltat un sistem cabalistic 
specific, extatic, caracterizat prin credinţa lui că literele alfabetului ebraic 
puteau fi folosite, în combinaţii elaborate, pentru a construi o cale spiri- 
tuală către Dumnezeu. Era convins că putea să arate cum sufletul, cu- 
fundat în contemplarea lui Dumnezeu, isi va părăsi înfățișarea materială 
si va participa la strălucirea inefabilă a lui Dumnezeu. Din fericire pentru 
el, papa a murit cu câteva zile înainte de audiența programată și (după 
o lună petrecută în închisoare, când a reușit numai să-i zăpăcească pe 
temnicerii lui franciscani) s-a întors în sudul Italiei şi în Sicilia, înconju- 
rat de ucenicii lui devotați; ultima lui apariție a fost pe insula Comino, 
dintre Malta si Gozo, în 1291, o perioadă în care era periculos să traiesti 
în acele ape. 

Viaţa lui Abulafia demonstrează cum ideile religioase radicale erau 
diseminate prin călătoriile pe apele Mediteranei, câteodată promovate 
chiar de reformator, altă dată de adepţii lui. Existenţa lui ne arată, de 
asemenea, cum erau împărtășite între mistici ideile despre cum să te 
apropii de Dumnezeu si cum se făceau schimburi de idei între adepţii 
tuturor religiilor revelate. Un autor si misionar catalan prolific, Ramon 
Llull (1232-1316), a încercat să pună laolaltă credințele comune ale evre- 
ilor, creştinilor şi musulmanilor, propriile lui teorii mistice și teologia 
Ordinului Sfintei Treimi, și a creat un sistem sau o „Artă“ pe care a pro- 
movat-o de-a lungul Mediteranei, în călătorii la fel de ambitioase precum 
cele făcute de Abraham Abulafia. Llull provenea din ramura de Mallorca 
a unei familii respectate din Barcelona; în noua societate creată în Mallor- 
ca, a prosperat drept curtean regal, dar susținea că dusese o viaţă de 
păcat si depravare; o experienţă mistică pe Muntele Randa din Mallorca, 
in 1274, l-a convins că trebuie să-și folosească talentul pentru a converti 

necredinciosii.?? A încercat să înveţe arabă si ebraică si a înființat o scoala 
de limbi străine pentru misionari, la Miramar, în munții de pe insula 
Mallorca. A alcătuit sute de cărți si a vizitat Africa de Nord de câteva ori 
(doar pentru a fi expulzat deoarece l-a atacat pe Profet), dar nu există nici 
o dovadă că a convertit vreodată pe cineva. Poate că „Arta“ lui era prea 
complicată pentru toată lumea, în afara unui grup restrâns de adepti. 
Pentru a explica această „Artă“, putem s-o considerăm o încercare de a 
clasifica tot ceea ce există și de a înțelege relaţiile dintre aceste categorii. 
Astfel, el definește nouă „absoluturi“ (deşi numărul variază în lucrările 
sale), care includeau Bunătatea, Măreţia, Puterea si Înţelepciunea, si nouă 
,relativitáti^, cum ar fi Începutul, Mijlocul si Sfârşitul. Abundenta de coduri, 
diagrame și simboluri fac cărţile lui să pară impenetrabile la prima vedere, 
deși a scris, de asemenea, povestiri pe tema convertirii, adresându-se unui 
public mai larg.?3 

Llull era diferit de ceilalți misionari creștini pentru cá afirma cá evreii, 
crestinii si musulmanii venerau acelasi Dumnezeu, si s-a opus curentului 
tot mai puternic de a-i considera pe rivalii creştinătăţii adepţii lui Satan. 
În a sa Carte a păgânului si a celor trei înţelepţi a oferit o descriere în 
general corectă si bine informată a credințelor iudaismului, creștinismului 
si islamului și i-a permis unui interlocutor evreu să aducă dovezile 
existenței lui Dumnezeu. Cartea lui sustine că „la fel cum avem un singur 
Dumnezeu, un singur Creator, un singur Domn, ar trebui să avem și o 
singură credință, o singură religie, o singură sectă, un singur fel de a-L 
iubi si a-L respecta pe Dumnezeu, si ar trebui să ne iubim si să ne ajutăm 
unul pe altul“.24 A încercat să pună în practică ceea ce predica. A scris 
un ghid scurt pentru negustorii care vizitau Alexandria si alte teritorii 
musulmane, precizând cum ar trebui aceştia să se angajeze în discuție 
cu locuitorii în legătură cu meritele comparative ale creştinătăţii si ale 
islamului. Dar negustorii erau mult mai interesaţi să se angajeze în 
discuţii despre prețul piperului; în plus, știau că orice critică adusă isla- 
mului putea să determine arestarea sau deportarea lor, sau chiar execuţia. 
Prima încercare a lui Llull de a traversa marea de la Genova în Africa, 
în 1293, a eșuat deoarece până si el şi-a pierdut curajul. isi încărcase 
deja toate cărţile şi alte bunuri pe corabie când a fost paralizat de frică 
şi a refuzat să ridice ancora, indignándu-i pe cei care fuseseră impresio- 
nati de vorbele lui frumoase. Totuși, curând după aceea, a pornit, într-ade- 
văr, spre Tunis, și acolo i-a anunţat pe musulmani că era dispus să se 
convertească la credința lor dacă puteau să-l convingă de adevărul ei — 
un siretlic pentru a-i atrage în dezbatere. Disputele sale verbale au atras 
atenţia sultanului şi a fost îmbarcat pe o corabie genoveză, cu porunca 

fermă să nu se mai întoarcă niciodată, altfel urmând să fie condamnat 
la moarte. Astfel de amenințări la adresa misionarilor îi făceau adesea 
să viseze la martiriu.25 După ce a propovăduit învățăturile sale la Napoli 
si în Cipru, Llull s-a întors în Africa de Nord în 1307, de data aceasta la 
Bougie, ducându-se în piață să denunțe islamul. Când a fost arestat, le-a 
spus autorităţilor: „adevăratul rob al lui Hristos, care a trăit adevărul 
credinţei catolice, nu se va teme de pericolul morții fizice, când poate 
câştiga harul vieţii spirituale pentru sufletele necredincioșilor“. Totuși, 
Ramon Llull câștigase simpatia negustorilor genovezi si catalani, care 
aveau ceva influenţă la curte și au avut grijă să nu fie executat. S-a întors 
la Tunis în 1314, într-o vreme când sultanul urma o stratagemă tradi- 
tionalá: pentru a-și întări poziţia în fata rivalilor, căuta sprijinul catala- 
nilor și a lansat zvonul că era interesat să se convertească la creștinism. 
Așa că Llull a fost în sfârșit primit cu braţele deschise, dar era bătrân şi 
probabil că a murit pe o corabie care se întorcea la Mallorca, în primăvara 
lui 1316.76 

Sultanul era mai interesat de mercenari decât de misionari. Armata 
catalană i-a sprijinit pe conducătorii din Magreb, dar şi regii de Aragon 
apreciau prezenţa lor: au oferit o garanţie că sultanii din Africa de Nord 
nu vor fi inselati de rivalitátile crâncene care, asa cum se va vedea, zgu- 
duiau monarhiile creştine din vestul Mediteranei, la sfârşitul secolului 
al XIII-lea şi începutul secolului al XIV-lea. Unii mercenari, cum era 
Henric, prințul de Castilia, erau aventurieri care nu reușiseră să își 
asigure teritorii in Europa.” Acesta nu era un fenomen nou. Către sfârşitul 
secolului al XI-lea, papa Grigore VII trimisese scrisori împăciuitoare 
emirilor din nordul Africii în speranţa că vor avea în vedere necesitățile 
religioase ale soldaţilor creștini din armatele musulmane. În Spania, 
creştinii intrau în armatele musulmane și musulmanii intrau în cele creş- 
tine. Totuși, prin anul 1300, mercenarii făceau parte dintr-o strategie mai 
amplă care a transformat teritoriile din Africa de Nord în protectorate 
virtuale ale regatului de Aragon-Catalonia. 


III 


UN ALT DOMENIU în care catalanii erau specialisti era navigația. Pe la 
sfârşitul secolului al XIII-lea, navele catalane aveau o reputaţie bună în 
privința siguranței si fiabilitátii; dacă un negustor era în căutarea unei 
corăbii, să zicem în Palermo, pe care să-și încarce marfa, ştia că ar fi 
bine să aleagă un vas catalan, precum nava trainică Sanctus Franciscus, 

deținută de Mateu Oliverdar, care se afla acolo în anul 1298.8 Dacă ge- 
novezii preferau să împartă dreptul de proprietate asupra corăbiilor lor, 
catalanii dețineau adesea o navă în întregime. Ei închiriau spațiul de 
pe vas negustorilor de grâu sau comerciatilor de sclavi din Toscana si 
căutau oameni de afaceri bogaţi, care să fie interesați să năimească toată 
nava, sau o parte din ea.2 Proprietarii de corăbii si negustorii din Barce- 
lona se strecurau în locuri pe care italienii le dominau de mult timp. În 
jurul anului 1270, văduva din clasa de mijloc Maria de Malla, din Bar- 
celona, făcea comerț cu Constantinopolul si Marea Egee, trimitandu-si 
fiii să aducă mastic (ţinut la mare pret ca gumă de mestecat), ea exporta 
ţesături fine în Orient, inclusiv pânzeturi de la Châlons, din nordul Fran- 
tei. Marea specialitate a familiei de Malla era comerțul cu blănuri, inclu- 
siv blănuri de lupi si de vulpi.?? Catalanilor li s-a acordat dreptul de a 
înfiinţa fonduk-uri conduse de propriii lor consuli în Tunis, Bougie și în 
alte oraşe din Africa de Nord. Se făceau profituri mari de pe urma consu- 
latelor din străinătate. Iacob I a fost indignat când a descoperit, în 1259, 
ce mică era chiria plătită lui de consulul catalan din Tunis și imediat a 
triplat-o.?! O altă ţintă a expansiunii catalane era Alexandria; în preajma 
anului 1290, familia de Malla era acolo în căutare de seminţe de in și de 
piper. În secolul al XIV-lea, regele Iacob II de Aragon a încercat să-l con- 
vingă pe sultanul Egiptului să-i acorde autoritate protectoare asupra 
unor locuri sfinte creştine din Palestina, iar sultanul i-a promis relicve 
ale Patimilor lui Hristos dacă va trimite „nave mari încărcate cu multe 
mărfuri“.32 Papalitatea, cu sprijinul aparent al regelui de Aragon, a în- 
cercat să interzică comerțul intens al catalanilor și italienilor în Egipt; 
cei care făceau comerţ, cu dușmanii musulmani urmau să fie excomunicați. 
Dar regele a avut grijă ca doi stareti catalani să decidă cine putea să-i 
gratieze pe negustorii care făceau afaceri în Egipt, în urma plăţii unei 
amenzi exorbitante. Aceste amenzi s-au transformat într-un impozit pe 
comerț și produceau venituri consistente: în 1302, impozitele din comerțul 
cu Alexandria însumau aproape jumătate din veniturile din Catalonia, 
înregistrate, ale regelui. Departe de a interzice comerțul, regii de Aragon 
au devenit complici în desfășurarea lui.?? 

Catalanii voiau, bineînțeles, să conteste monopolul italienilor asupra 
comerțului cu mirodenii din Orient. Cu toate astea, adevărata lor putere 
stătea în rețeaua pe care o creaseră în vestul Mediteranei. Catalanii, 
pisanezii si genovezii se îmbulzeau pe străzile spatiosului cartier al străi- 
nilor din Tunis, o zonă de concesiune plină de fonduk-uri, taverne și bise- 
rici. Accesul la porturile din Africa de Nord însemna acces la rutele aurifere 
care traversau Sahara; în aceste teritorii, catalanii aduceau pânză de in 

si ţesături de lână din Flandra si din nordul Franței, si, pe măsură ce 
propria lor industrie textilă s-a dezvoltat, după 1300, exportau ţesături 
de bună calitate din Barcelona și Lleida. Aduceau, de asemenea, sare, 
care se găsea din plin pe insula catalană Ibiza, în sudul Sardiniei și în 
vestul Siciliei, dar lipsea în deserturile din sud si uneori era folosită acolo 
ca valută în sine. Pe măsură ce Barcelona începuse să prospere, în secolul 
al XIII-lea, ei trebuiau să aibă grijă să fie suficiente provizii de mâncare 
pentru un oraș în dezvoltare. Imediat Sicilia a devenit centrul comerțului 
lor cu grâu, transportat în nave mari, încăpătoare, cu coca rotunjită, și 
au avut atât de mult succes încât, din 1260, au început să aprovizioneze 
si alte parti din Mediterana cu grâu sicilian: Tunis, care nu şi-a revenit 
niciodată după devastarea regiunilor rurale din Africa de Nord de către 
triburile arabe, în secolul al XI-lea; Genova si Pisa, de la care ar fi aşteptat 
să-și asigure singure proviziile; oraşele din Proventa.?* Un contract co- 
mercial din preajma anului 1280 stipula pur și simplu ca nava Bona- 
ventura, care fusese de curând în portul Palermo, să navigheze spre 
Agrigento, unde urma să fie umplută cu „atât de mult grâu cât poate 
suporta și transporta corabia“. 

Catalanii s-au specializat şi într-un alt tip de transport: cel al sclavilor. 
Aceștia erau descriși în diferite variante: „negri“, „măslinii“ sau „albi“ şi 
erau în general musulmani prizonieri din Africa de Nord. Erau puși la 
vânzare în Mallorca, Palermo și Valencia și trimiși să realizeze diverse 
treburi domestice în gospodăriile proprietarilor lor catalani sau italieni. 
În 1287, regele de Aragon a hotărât că locuitorii din Menorca erau vinovaţi 
de trădare, a declarat tratatul de capitulare din 1231 nul si a invadat 
insula, înrobind întreaga populație, care a fost apoi împrăștiată în în- 
treaga Mediterană — pentru o perioadă, a existat un excedent pe piața 
de sclavi. Sclavii cei mai norocosi si cu cele mai bune relații urmau să 
fie ráscumpárati de coreligionarii lor - musulmanii, evreii si creştinii, 
cu toţii au strâns fonduri pentru răscumpărarea fraților lor, si cele două 
ordine religioase, Ordinul Sfintei Treimi și Ordinul Mercedarian, bine 
reprezentate in Catalonia si Provența s-au specializat în răscumpărarea 
creștinilor care căzuseră în mâinile musulmanilor.** Imaginea tinerei 
femei agresate pe țărmurile din sudul Franţei de corsari sarazini era o 
temă recurentă în romanele de dragoste medievale, dar catalanii erau 
gata să răspundă cu aceeași monedă; ei au pătruns cu forța în rețelele 
comerciale mediteraneene, prin piraterie ca și prin afaceri cinstite. 

Între timp, navele din Mallorca asigurau un flux continuu de trafic 
spre Africa de Nord si Spania. Un număr uimitor de autorizaţii emise 
corăbierilor care voiau să plece din Mallorca în 1284 ne arată că navele 

plecau de pe insulă aproape în fiecare zi a anului, chiar si în mijlocul lui 
ianuarie, și nu exista un sezon închis, chiar dacă afacerile erau mai dina- 
mice în lunile calde. Unele din aceste nave erau vase mici numite barque, 
echipate cu mai puţin de o duzină de oameni, care puteau să se strecoare 
rapid pe mare, până pe Spania continentală, de nenumărate ori. Mai 
reprezentativă era o navă mai mare, leny, însemnând literal „lemn“; 
acestea erau mai potrivite pentru drumurile putin mai lungi pe apă, 
către Africa de Nord?" Corăbierii din Mallorca au fost si pionieri. În 1281, 
două nave genoveze si un vas din Mallorca au ajuns în portul Londra, 
unde negustorii din Mallorca au încărcat pe navă 267 de baloturi de lână 
englezească de cea mai bună calitate; mallorcanii au continuat să facă 
un comerț regulat cu Anglia și pe parcursul secolului al XIV-lea. Fenicienii 
nu avuseseră probleme în a trece prin Strâmtoarea Gibraltar, cu desti- 
natia Tartessos, dar navele medievale se luptau cu afluxul de apă din 
Atlantic si cu ceața si vânturile din față, dintre Gibraltar si Ceuta. Se 
luptau, de asemenea, la propriu, cu stăpânii acestor tarmuri — berberii 
marinizi în Maroc şi conducătorii dinastiei Nasrid din Granada, în sudul 
Spaniei. Acestea nu erau ape primitoare și deschiderea rutelor navale 
din Mediterana era un triumf diplomatic și în egală măsură unul tehnic. 
Lâna neprelucrată și texturile flamande puteau fi acum aduse în Medi- 
terana direct și destul de ieftin din nord, ajungând în atelierele din 
Florența, Barcelona si alte oraşe unde lâna era procesatá și textilele erau 
prelucrate. Alaunul, fixativul care se obținea cel mai ușor de la Foceea, pe 
coasta Asiei Mici, putea fi transportat la atelierele de pânzeturi din Bruges, 
Ghent si Ypres, evitându-se astfel călătoria lungă, anevoioasă si costisi- 
toare, pe uscat și pe râu, prin estul Franţei sau al Germaniei. Navigarea 
pe Marea Mediterană și pe Oceanul Atlantic a început încet, încet să fie 
legată, chiar dacă existau crize constante și flotele de război ale catalanilor 
patrulau adesea strâmtorile. La începutul secolului al XIV-lea, construc- 
torii de nave mediteraneeni imitau forma largă, rotunjită a corăbiilor 
nordice, vase mari de transport de mărfuri care cutreierau Marea Baltică 
si Marea Nordului — au adoptat chiar și numele lor, cocka. Si pe coasta 
Marocului, navele catalane si genoveze au descoperit piețe pline de ce- 
reale, de care aveau atâta nevoie, și unde locuitorii erau interesați să 
cumpere textile italienesti si catalane; în anii 1340, aceste nave pătrun- 
seseră deja până în Insulele Canare, pe care negustorii din Mallorca au 
încercat (fără succes) să le cucereascá.?? 

În mod previzibil, negustorii din Mallorca, supuși regelui lor după 
1276, au cerut să aibă propriii consuli si propriile fonduk-uri. Acesta a 
fost unul din numeroasele motive de tensiune dintre cei doi fraţi, Petru 

de Aragon si Iacob de Mallorca, ce impartisera regatul lui Iacob I. Marina- 
rilor si negustorilor nu le-a luat mult să exploateze aceste tensiuni. În 
1299, un escroc pe nume Pere de Grau, care deținea o navă, a fost acuzat 
că a furat o ladă cu scule de la un dulgher genovez în portul Trapani din 
vestul Siciliei. Ripostând prompt, Pere a afirmat că, de fapt, dulgherul 
îi furase o barcă cu vâsle. Cazul a fost adus înaintea consulului catalan, 
dar Pere a criticat violent acest lucru: „acest consul nu are nici o jurisdicție 
asupra cetățenilor din Mallorca, doar asupra celor care se află sub stă- 
pânirea regelui de Aragon“.39 Pe cât de repede și-au extins catalanii re- 
teaua comercială de-a lungul Mediteranei, pe atât de repede amenința 
să se fărâme în bucăţi. 


IV 


ACEASTĂ FRAGMENTARE s-a extins în toată Mediterana. La mijlocul 
scolului al XIII-lea, schimbările politice dramatice au schimbat încă o 
dată echilibrul regional de putere. Expeditiile cruciate au încercat să 
protejeze în zadar fâșia de coastă fragilă și îngustă, condusă de la Acra, 
ce isi spunea Regatul Ierusalimului. Cu cât acesta devenea mai mic, cu 
atât mai mult era disputat între grupurile de baroni, pentru că monarhia 
era foarte slăbită si alte forte religioase, inclusiv Comunele italiene si 
Ordinele Militare ale Ospitalierilor şi Templierilor erau foarte puternice. 
Conducătorii din vest erau conștienți de pericolul pe care-l reprezenta 
Egiptul pentru regat și o serie de cruciade purtate pe mare aveau ca 
țintă Egiptul: a Cincea Cruciadă a câştigat pentru putin timp contro- 
lul asupra oraşului Damietta, în Delta Nilului, în perioada 1219-1221; 
Ludovic IX al Franţei a implicat, de asemenea, Damietta într-o cruciadă 
dezastruoasă, în 1248; în ambele ocazii, cruciații sperau să dea cuceririle 
lor egiptene la schimb pentru Ierusalim, sau chiar să conducă și Egiptul 
şi Tara Sfântă, un vis desart. Cu toate acestea, atenţia regilor creştini a 
fost distrasă, încetul cu încetul, de la cruciade de conflictele care se desfă- 
şurau mai aproape de casă, cum era lupta pentru Sicilia, care va fi discu- 
tată mai târziu în acest capitol. Era multă retorică legată de cruciade, 
dar se făceau puţine expediții navale, şi după 1248 perioada expedițiilor 
la scară mare către Tara Sfântă a luat sfarsit.4° Comandanți militari 
proveniți din sclavi au preluat comanda în teritoriile conduse de dinastia 
Ayyubid, controlând Egiptul si Siria din 1250 până in 1517; acești ma- 
meluci au prelungit aranjamentele comerciale stabilite între negustorii 
italieni si stăpânirea egipteană, dar erau, în acelaşi timp, hotărâți să 

șteargă de pe hartă Regatul Latin al Ierusalimului. Orașul Acra a fost 
cucerit de mameluci în 1291 printr-un masacru îngrozitor, desi multi 
refugiați s-au înghesuit pe ultimele nave care plecau şi au ajuns în sigu- 
ranta în Cipru. Acra a dispărut ca centru al comerțului international si 
stăpânirea latină în est a fost încredințată regatului Cipru. 

Am văzut deja că o consecință a celei de-a Patra Cruciade a fost un 
regim franc slab în oraşul Constantinopol, pe care grecii din Nikaia l-au 
recuperat cu ajutor genovez in 1261 — răsplata pentru Genova constând 
în importante privilegii comerciale care includeau accesul la cerealele, 
sclavii, ceara și blănurile de la Marea Neagră. A avut loc o schimbare 
violentă si în Sicilia, unde Frederic II a reactivat si a revigorat sistemul 
de guvernare normand; una din realizările lui a fost reconstrucţia flotei 
siciliene, pe care a lansat-o într-o campanie împotriva insulei Djerba din 
Africa de Nord, în 1235.*! Când papalitatea s-a opus stăpânirii sale 
combinate, în Germania, Sicilia și o parte din nordul Italiei, Frederic și-a 
folosit flota cu folos, în 1241, capturând o întreagă delegaţie de cardinali 
şi episcopi care călătoreau la bordul unor nave genoveze spre Roma pen- 
tru a participa la un consiliu convocat de papa.*? Ca o ironie, amiralul lui 
Frederic era un alt genovez, Ansaldo de' Mari, pentru că genovezii erau 
împărţiţi între a-i oferi sprijin si a i se opune lui Frederic. Dacă războaiele 
crâncene dintre Frederic și papalitate nu fac parte strict din istoria Medi- 
teranei, anii care au urmat după moartea regelui survenită în 1250 au 
avut repercusiuni majore asupra Mediteranei ca întreg. În perioada 1266— 
1268, urmaşii lui Frederic din Sicilia si sudul Italiei au fost înfrânți si a 
lipsit foarte putin să fie exterminați de apărătorul papei, Carol, contele 
de Anjou si Provența si fratele regelui cruciat al Franței, Ludovic IX. 

Carol a încercat să creeze un imperiu mediteraneean, nu doar pentru 
el, ci pentru urmașii lui angevini. În centrul acestui imperiu, el vedea 
regatul Siciliei si sudul Italiei, înconjurate de un cordon sanitaire maritim, 
care asigura controlul asupra apelor dintre Sicilia și Africa și dintre 
sudul Italiei si Albania si Sardinia, în egală măsură. În tinereţe, contele 
obținuse deja Provența de la conducătorii din Aragon, căsătorindu-se cu 
o moștenitoare a regiunii; sub stăpânirea lui, patricienii rebeli din Marsilia 
au fost obligaţi să-i accepte autoritatea și portul a devenit marele lui 
arsenal.“ A avut grijă ca fiul sáu, Filip, să fie ales rege al Sardiniei în 
1269, în ciuda opoziţiei regelui Iacob I de Aragon.“ A cumpărat dreptul 
pentru Regatul Ierusalimului, care devenea din ce în ce mai mic, de la 
prințesa Maria de Antiohia, în 1277, chiar dacă regele din Cipru avea o 
pretenţie similară, general recunoscută. Carol se considera un cruciat 

împotriva musulmanilor, fie în Tunis, fie în est, dar principala lui preocu- 
pare în răsărit era fostul Imperiu Bizantin. A revendicat teritoriile obținute 
în Albania de dinastia Hohenstaufen și a cucerit cetatea Dyrrhachion; 
apoi, cu aprobarea unui număr de conducători albanezi, și-a asumat titlul 
de „rege al Albaniei".5 După reîntoarcerea grecilor la Constantinopol, el 
visa să readucă dinastia francă înapoi pe tronul imperial pe care-l cucerise 
după a Patra Cruciadă şi să câștige mâna împăratului franc pentru fiica 
lui. Era convins că împăratul grec, Mihail VIII Paleologul, nu era inte- 
resat cu adevărat în reunificarea bisericilor de orientări latină şi greacă 
sub controlul papei. Pentru el, singurul mod prin care grecii schismatici 
puteau fi aduşi sub autoritatea Romei era prin forță. 

Carol plănuia să trimită, împreună cu venețienii, o flotă mare împo- 
triva orașului Constantinopol; Dyrrhachion putea să constituie o bază 
din care să pătrundă mult în Imperiul Bizantin, de-a lungul drumului 
Via Egnatia. Vechile planuri de luptă ale lui Robert Guiscard și Wilhelm 
cel Bun erau scoase din sertar și șterse de praf. Carol a investit jumă- 
tate din veniturile lui bogate în construcţia flotei care cuprindea între 
cincizeci si șaizeci de galere si aproximativ alte treizeci de nave auxiliare. 
Aceste galere erau vase minunate, mari, solide și care se pare că puteau 
să navigheze în condiţii de siguranţă în largul márii.$ Administrarea 
unei astfel de flote costa cel puţin 32 ooo de uncii de aur, poate chiar 
50 000 de uncii.*’ A fost un calcul extrem de greșit a ceea ce erau dispuşi 
să accepte supușii săi, care plăteau impozite foate mari. Oala sub presiune 
a dat în clocot. În Palermo, descendenţii coloniștilor latini care migraseră 
spre insulă începând cu sfârşitul secolului al XI-lea s-au întors împotriva 
soldaţilor lui Carol de Anjou în marea răscoală a Vecerniilor Siciliene, 
în martie 1282.5? Ei strigau „Moarte francezilor!“, dar ostilitatea lor se 
manifesta si fata de grupul de birocrati din Amalfi si din Golful Napoli 
care, fiind excluși din comerțul mediteraneean de către genovezi si pisa- 
nezi, isi folosiseră calităţile de contabili în sprijinul lui Frederic II, mai 
întâi, si apoi al lui Carol L4 Pasiunea lor pentru detaliile precise ale 
sistemului de impozitare le-a atras dugmánia elitelor siciliene. Rebelii 
au cucerit rapid insula, sperând că vor întemeia acolo o federaţie a repu- 
blicilor libere. Respinsi de papă, marele aliat al lui Carol, la care apelaserá 
cu naivitate, cerându-i sprijinul, rebelii s-au întors spre soțul nepoatei 
lui Frederic, ultima supraviețuitoare a dinastiei Hohenstaufen: regele 
Petru III de Aragon, fiul lui Iacob Cuceritorul. 

În august 1282, s-a întâmplat ca Petru si flota lui să fie prin apropiere, 
într-o campanie despre care Petru afirma că făcea parte dintr-un război 

sfânt împotriva orașului Alcol din Africa de Nord. Dacă această acțiune 
era de fațadă, şi de fapt Petru plănuia să atace Sicilia, acesta e un detaliu 
istoric îndelung disputat. Evenimentele din Palermo, începând cu revoltele 
care au izbucnit după ce un soldat francez îi făcuse avansuri sexuale unei 
tinere soții siciliene, păreau destul de necoordonate, chiar haotice. Când 
a sosit in septembrie, Petru, sau mai degrabă soția lui, Constance, a 
câștigat sprijinul majorităţii elitei siciliene. El venea, în definitiv, să apere 
dreptul ei asupra Siciliei, si ar fi ocupat si sudul Italiei dacă locuitorii ei 
s-ar fi alăturat revoltei şi dacă ar fi avut resursele necesare să înfrângă 
armatele bine finanţate ale lui Carol de Anjou (acesta beneficia de împru- 
muturi de la bancherii florentini, al căror sprijin garanta provizii de grâu 
din Apulia pentru orașul Florenţa, în curs de dezvoltare).5 Membrii 
dinastiei de Anjou l-au convins pe regele Franţei să atace regatul Arago- 
nului în 1283 (un dezastru pentru Franţa), conducătorii Aragonului sus- 
țineau facțiunile antipapale din Italia, asigurând un centru de loialitate 
în conflictul devastator dintre guelfii proangevini și ghibelinii proaragonezi 
din orașele Toscanei și Lombardiei.*! Rezultatul a fost o situaţie fără ie- 
şire: în 1285, când atât Petru III, cât şi Carol I muriseră, regele Arago- 
nului deţinea Sicilia și regele de Anjou deţinea sudul Italiei, dar amândoi 
se autointitulau „regele Siciliei“. (Regatul continental este numit, în mod 
convenţional, „regatul de Napoli“.) În ciuda încercărilor papei de a media 
conflictul, în 1302 si mai târziu, rivalitatea dintre angevini si aragonezi 
a continuat pe parcursul secolului al XIV-lea, consumând resurse finan- 
ciare prețioase si din când în când izbucnind in exterior. 

Lupta s-a purtat pe mare, dar și pe uscat. Carol de Anjou considera, 
probabil, mica flotă catalană drept un rival neînsemnat. Asta a fost o gre- 
şeală, mai ales după ce regele Petru l-a desemnat pe Roger de Lauria, un 
nobil din Calabria, amiral al flotei sale. Acesta a fost unul din cei mai 
mari comandanți navali din istoria Mediteranei, un nou Lysandros.? Spre 
deosebire de flota catalană, compactă si bine coordonată, flota lui Carol 
era echipată impresionant, dar îi lipsea coeziunea; era formată dintr-un 
amestec pestrit de luptători din sudul Italiei, Pisa si Provența. În octom- 
brie 1282, Roger de Lauria a nimicit flota lui Carol în dreptul coastei 
Calabriei, la Nicotera, capturând douăzeci de galere angevine și două 
pisaneze și determinându-l pe Carol să treacă în defensivă, în sudul 
continental al Italiei.5 În orice caz, dacă avea să recâștige vreodată Sicilia, 
Carol trebuia să controleze şi Strâmtoarea Siciliei, care separă insula de 
Africa. Si aici a fost împiedicat de Roger de Lauria, iar bătălia s-a purtat 
pe apele de lângă Malta, care era disputată de o garnizoană angevină şi 

o forță invadatoare aragonezá. În iunie 1283, o flotă provensală de optspre- 
zece galere a sosit în ceea ce avea să devină Marele Port din Malta, dar 
a fost urmărită acolo de flota lui Lauria, de douăzeci si una de galere. 
Cele două flote s-au luptat toată ziua, iar pe la căderea serii angevinii 
au fost obligaţi să-și abandoneze multe nave şi să sabordeze altele. La 
fel de mari au fost pierderile angevinilor: cam 3 5oo de detașamente ale 
contelui de Anjou au fost ucise iar aragonezii au luat câteva sute de pri- 
zonieri, inclusiv nobili. Majoritatea victimelor erau probabil din Marsilia, 
oraş care se poate să-și fi pierdut aproape o cincime din populaţie în 
batalie.54 Când francezii au lansat atacul asupra Cataloniei, în 1283, 
flota catalană era din nou pregătită, capturând jumătate din flota fran- 
ceză în dreptul orașului de coastă Roses. Roger de Lauria a afirmat: „nici 
o galeră sau corabie şi nici măcar vreun pește nu trece pe mare decât 
sub blazonul regelui de Aragon“.55 

Angevinii erau acum neputincioşi în a-și apăra tamurile din sudul 
Italiei în fata raidurilor catalane constante, si pierderea supremației pe 
Marea Tireniană a fost confirmată în iunie 1284, când fiul lui Carol I, 
Carol, prințul de Salerno, a fost suficient de nesăbuit să conducă o flotă 
angevină împotriva lui Roger de Lauria, în apele de lângă Napoli. Multi 
marinari napoletani ştiau că nu te poti lupta cu catalanii si a trebuit să 
fie amenințați cu moartea ca să se îmbarce. De această dată, dezastrul 
s-a produs sub altă formă. Flota napoletană nu a fost distrusă, dar câteva 
galere provensale au fost capturate si la bordul uneia din ele se afla Carol 
de Salerno.56 E] va rămâne prizonierul aragonezilor până în anul 1289, 
chiar dacă tatăl său a murit în 1285 si (cel putin în ochii angevinilor) el 
a devenit atunci rege al Siciliei si conte de Provența. În anii care au ur- 
mat, flota catalană și-a extins cu îndrăzneală operaţiunile de-a lungul 
Mediteranei, atacând Cefalonia (aflată în posesia napoletanilor), Insulele 
Ciclade si Chiosul; insula Djerba si Kerkennah, în apropiere de coasta 
Tunisiei, au fost readuse sub controlul Siciliei. Nimeni nu putea să-i 
reziste lui Roger de Lauria. Seria lui neîntreruptă de victorii navale a 
făcut ca Sicilia să rămână în mâinile aragonezilor. 

Mallorca era un alt soi de problemă. Petru III a fost de la început iri- 
tat de decizia tatălui său de a împărți teritoriile între regele de Aragon 
si regele de Mallorca. Când fratele sáu mai mic, Iacob II de Mallorca, a 
îmbrățișat, in mod perfid, cauza angevinilor, Petru a invadat regiunea 
Roussillon, a pătruns în palatul regal din Perpignan si, neputând intra 
în dormitorul fratelui său, pe care acesta îl încuiase, a izbit în ușă, mai 
să o dărâme, în timp ce Iacob se strecura afară printr-o gură de canal 

infectă si fugea prin ţinut. Şi-a recuperat coroana doar în 1298, prin 
mijlocirea papei.5" Cu toate acestea, Petru a luat o decizie similară cu a 
tatălui său când a separat insula Sicilia, proaspăt cucerită, de celelalte 
teritorii ale sale, lăsând-o prin testament fiului său celui de-al doilea ca 
o entitate separată. Asta evidentia un fapt nefiresc: sicilienii nu luptaseră 
pentru casa de Barcelona, ci pentru casa de Hohenstaufen. Mai mult 
decât atât, Sicilia era departe de casă și era dificil sau chiar imposibil 
de controlat de la Barcelona. Totuşi, insula era cu siguranță dezirabilá. 
Cu mult înainte de Vecerniile Siciliene, negustorii catalani veneau în 
număr foarte mare la Palermo, Trapani și în alte porturi, în căutare de 
cereale și de bumbac. Totuși, scopul lui Petru era să răscumpere drepturile 
dinastice ale soţiei sale, și nu să apere interesele negustorilor săi. După 
moartea lui, oportunităţile pentru negustori au fost periclitate de con- 
flictul dintre cei trei regi aragonezi — conducătorii regatelor Aragon- 
Catalonia, Mallorca și Sicilia. 

În ciuda diviziunilor politice și a embargourilor ocazionale în lumea 
catalano-aragoneză, catalanii au obţinut un loc alături de italieni. Ei au 
intrat în competiţia pentru stăpânirea Mării Mediterane la momentul 
potrivit: genovezii, pisanezii si venețienii nu câştigaseră încă un control 
total asupra rutelor maritime când Barcelona a început să concureze pen- 
tru accesul în Africa, Sicilia și Orient. Catalanii aveau cunoștințe im- 
presionante în arta navigației, inclusiv în cartografie. Dar aveau şi un 
avantaj care le lipsea cu desăvârşire adversarilor lor: sub protecţia regilor 
de Aragon, au câștigat acces uşor la curtea stăpânitorilor din Tunis, 
Tlemcen si Alexandria. Generatiile de mai târziu vor privi epoca lui Iacob 
Cuceritorul si Petru cel Mare ca pe evul eroic al Cataloniei. 

CAPITULAREA ORAȘULUI ACRA în 1291 a șocat vestul Europei, care însă 
făcuse prea puţine ca să protejeze orașul în ultimele decenii. Au apărut 
o mulțime de planuri de a organiza expediţii noi, si printre cei mai mari 
entuziaști era si Carol II de Napoli, după eliberarea lui din temnita ca- 
talană. Dar asta numai teoretic, căci era mult prea ocupat să încerce să-i 
înfrângă pe aragonezi pentru a fi capabil să lanseze o cruciadă, si nici 
nu avea resursele necesare să facă asta.! Negustorii italieni și-au diver- 
sificat investiţiile pentru a face fata la pierderea accesului către mătăsu- 
rile și mirodeniile aduse din Orient, prin Acra. Veneţia a preluat încetul 
cu încetul poziția de lider în Egipt, în timp ce genovezii s-au concentrat 
mai mult pe mărfurile voluminoase aduse din Marea Egee şi Marea 
Neagră, în urma înfiinţării unei colonii genoveze în Constantinopol, în 
1261. Dar împărații bizantini erau precauti cu genovezii. Si ei îi preferau 
pe venețieni, desi într-o mai mică măsură, asa încât genovezii să nu crea- 
dă că pot face tot ce vor. Mihail VIII si fiul său, Andronicos II, le-au 
delimitat genovezilor terenul înalt din nordul Cornului de Aur, zona cu- 
noscută drept Pera sau Galata, unde un turn genovez masiv încă domină 
orizontul din nordul Istanbulului; le-au acordat, totodată, dreptul la auto- 
guvernare și colonia genoveză s-a dezvoltat atât de rapid, încât a trebuit 
foarte curând să fie mărită. Pe la mijlocul secolului al XIV-lea, veniturile 
din comerț ale coloniei genoveze Pera le-au depășit pe cele ale orașului 
grec Constantinopol într-o proporție de aproape şapte la unu. Acești îm- 
párati le-au predat, efectiv, genovezilor controlul asupra Mării Egee și 
Mării Negre, iar flota lui Mihail, compusă din aproximativ optzeci de nave, 
a fost desființată de fiul său. Se credea că Dumnezeu va proteja Constanti- 
nopolul drept răsplată pentru respingerea tuturor ispitirilor de a intra 
într-o uniune a Bisericii Ortodoxe sfinte cu rătăcita Biserică Catolicá? 
Genovezii tolerau, în general, prezența venețienilor, pentru cá un război 
ar fi afectat comerțul si ar fi consumat resurse valoroase. Uneori, cum s-a 

Venetia A 


Aigues-Mortes 


Barcelona 


intámplat in 1298, atacurile piratilor dintr-o tabárá declansau o crizá si 
orasele intrau, intr-adevár, in rázboi. Bátália dela Curzola (Koréula) din 
acelan a adus optzeci de galere genoveze impotriva a mai mult de nouázeci 
de vase venetiene. Venetienii se simteau acasá pe Marea Adriaticá. Dar, 
datoritá perseverentei, genovezii au iesit victoriosi si sute de venetieni 
au fost luaţi prizonieri, printre care se număra (se spune) si Marco Polo, 
care i-a dictat povestirile lui extraordinare despre China si Orient unui 

Constantinopol ® 


Ayas (Laiazzo) 


trubadur pisanez cu care împărțea celula in Genova Adevărata poveste 
a familiei Polo nu era doar una de cutezantá — sau nesábuintá —, o poveste 
a unor negustori venețieni de bijuterii care plecau spre Orientul Înde- 
părtat, prin Acra, însoțiți de tînărul Marco. Ascensiunea Imperiului 
Mongol în secolul al XIII-lea a condus la o reconfigurare a rutelor comer- 
ciale transasiatice și a deschis un drum ce aducea mătăsurile orientale 
la țărmurile Mării Negre, desi coridoarele maritime de pe Oceanul Indian 

si Marea Rosie au continuat să funcționeze, aducând mirodenii din Indiile 
Orientale către Alexandria si Mediterana. De îndată ce au obţinut accesul 
la Marea Neagră, în preajma anului 1260, genovezii și venețienii au în- 
cercat să pătrundă în acest comerț exotic, transasiatic. Fideli aparen- 
telor, venețienii erau mai interesaţi în produsele scumpe, de lux, în timp 
ce genovezii se concentrau mai ales pe sclavi, cereale și fructe uscate, 
produse locale de pe țărmurile Mării Negre. Exista, de asemenea, o cerere 
mare pentru ceara de bună calitate, pentru iluminarea bisericilor şi 
palatelor din vestul Europei. Genovezii au înființat o bază comercială de 
succes la Caffa, în Crimeea, în timp ce venețienii operau din orașul Tana, 
de lângă Marea Azov. În Caffa, genovezii adunau mii de sclavi, majori- 
tatea cerchezi sau tătari; îi vindeau ca servitori în orașele italiene sau 
mamelucilor din Egipt, care îi recrutau în garda sultanului. Ideea genove- 
zilor de a-i furniza dușmanului musulman trupe de elită a cauzat, în 
mod previzibil, alarmă și dezaprobare la curtea papală. 

Genovezii expediau cereale pontice mult mai departe decât la Constan- 
tinopol, revigorând comerțul cu grâne din zona Mării Negre, care asigu- 
rase hrana pentru locuitorii Atenei antice. Pe măsură ce orașele italiene 
cresteau în dimensiuni, obțineau cerealele necesare de la distanţe tot 
mai mari de casă: Maroc, țărmurile Bulgariei și ale României, Peninsula 
Crimeea, Ucraina. Costurile de producţie în aceste locuri erau cu mult 
mai mici decât în nordul Italiei așa încât, chiar şi după ce se adăuga costul 
transportului, cerealele din aceste zone puteau fi puse la vânzare, acasă, 
la preţuri mai mici decât importurile din Sicilia sau Sardinia. Side aceste 
importuri era în continuare mare nevoie. Genovezii distribuiau grâne din 
toate aceste surse în Mediterana: ei si catalanii alimentau oraşul Tunis; 
ei transportau grâne din Sicilia în nordul Italiei.+ Florenţa era unul din 
orașele cu cerere constantă, dezvoltându-se acum ca un centru economic, 
de producție și finisare a textilelor. Desi se afla situată departe de mare, 
Florenţa depindea mult de Marea Mediterană pentru proviziile ei de 
lână și hrană; orașul stăpânea un teritoriu mic ce producea destul grâu 
pentru a hrăni locuitorii timp de numai cinci luni din cele douăsprezece. 
Solul din Toscana era în general sărăcăcios, iar cerealele locale nu se 
comparau cu grâul bogat în gluten care se importa din alte zone. O soluţie 
o reprezentau împrumuturile regulate pe care orașul le dădea aliatului 
său, regele angevin de Napoli, care le oferea acces la grâul din Apulia, 
ce părea nesfârşit.5 

Aceste creșteri reflectau schimbările majore în societatea şi economia 
teritoriilor din jurul Mării Mediterane. Prin anul 1280 sau 1300, populaţia 
creştea si prețul la cereale creștea în paralel. Cazurile de foamete locală 

au devenit mai frecvente iar orașele trebuiau să caute la distanţe tot mai 
mari hrana de care aveau nevoie. Revoluţia comercială din Europa a 
determinat o explozie a creşterii urbane, pentru că perspectivele de anga- 
jare în orașe îi atrăgeau pe lucrătorii din zonele rurale. Orașele au început 
să domine economia zonei mediteraneene din vestul Europei, mai mult 
ca niciodată în istorie: Valencia, Mallorca, Barcelona, Perpignan, Narbonne, 
Montpellier, Aigues-Mortes, Marsilia, Savona, Genova, Pisa si Florenţa, 
cu florinii ei de aur, folosiți la scară mare si imitati, ca să numim centrele 
cele mai importante din arcul cel mare care se întindea de la teritoriile 
catalane la Toscana. Oraşul Aigues-Mortes, bogat în sare, a cărui infati- 
sare s-a schimbat în mică măsură de la începutul secolului al XIV-lea, a 
fost fondat prin 1240 ca o poartă comercială către Mediterana pentru 
regatul Franţei, care obținuse de curând controlul direct asupra regiunii 
Languedoc. Regele Ludovic IX privea cu îngrijorare dezvoltarea orașului 
Montpellier, un centru comercial, bancar si de producţie care se afla, in 
cadrul unui angajament feudal complex, sub guvernarea regelui de Aragon. 
El spera să devieze afacerile către noul său port, în lagunele sărate, pe 
care l-a folosit si ca punct de plecare pentru cruciada sa dezastruoasă, 
din 1248. Între timp, Aigues-Mortes a devenit curând un port extern al 
oraşului Montpellier, care a evitat controlul regelui Franţei timp de încă 
un secol. Venețienii aveau propriile lor soluții la problema cum să-i 
hrănească pe cei 100 ooo de locuitori ai oraşului. Au încercat să directio- 
neze toate grânele care soseau în nordul Mării Adriatice spre oraș; vene- 
tienii aveau acces la ele primii, apoi ceea ce rămânea era redistribuit către 
vecinii înfometați precum Ravenna, Ferrara si Rimini. Ei încercau să 
transforme Marea Adriatică în ceea ce avea să se numească „Golful 
Venetian“. Venețienii au negociat dur cu Carol de Anjou si cu succesorii 
lui pentru a-și asigura accesul la grâul din Apulia si erau chiar pregătiți 
să-i ofere sprijin lui Carol I în campania împotriva Constantinopolului, 
care trebuia să pornească în 1282, anul Vecerniilor Siciliene. 

Pe lângă hrană, marile vase cu fund rotunjit ale venețienilor şi geno- 
vezilor transportau alaun din Asia Mică spre Apus; genovezii au creat 
la început niște enclave la marginea zonelor în care se producea alaunul 
şi, scurt timp, pe coasta Asiei Mici, unde aventurierul genovez Benedetto 
Zaccaria a încercat să înființeze, în 1297, un „regat al Asiei“, iar apoi în 
apropiere, pe insula Chios, care a fost recucerită de un consorțiu de familii 
de negustori genovezi în 1346 (si a fost păstrată până în 1566). Chios nu 
numai că le oferea accesul la alaunul din Foceea, ci producea, de aseme- 
nea, fructe uscate și mastic. Si mai important decât Chios era orașul 
Famagusta din Cipru, care umplea golul lăsat de căderea cetăţii Acra. 

Ciprul se afla sub stăpânirea familiei Lusignan, de origine franceză, desi 
majoritatea locuitorilor de pe insulă erau greci bizantini. Conducătorii 
ei erau de multe ori implicaţi în luptele dintre facţiuni, dar dinastia a 
reușit să supraviețuiască încă două secole datorită prosperității pe care 
Ciprul o avea din comerțul său intens cu teritoriile vecine.” Comunităţi 
mari de negustori străini au venit în vizită și s-au stabilit aici: Famagusta 
era baza negustorilor din: Veneţia, Genova, Barcelona, Ancona, Narbonne, 
Messina, Montpellier, Marsilia si din alte parti; bisericile sale gotice 
acum în ruine stau mărturie pentru bogăţia deţinută de negustorii sái.? 

Din Cipru, rutele comerciale s-au extins spre un alt regat creștin, 
Regatul Armean din Cilicia, pe coasta de sud-est a Turciei moderne. Ne- 
gustorii vestici aprovizionau Armenia cu grâu, prin Cipru, și foloseau 
Armenia ca pe o poartă către rute comerciale exotice si greu accesibile 
care îi duceau departe de Mediterana, spre piețele de mătase din orașul 
persan Tabriz si chiar mai departe. Ciprul avea legături strânse cu Beirut, 
unde negustorii creștini sirieni acționau ca agenti ai oamenilor de afaceri 
din Ancona si Venetia, furnizându-le cantități uriașe de bumbac nepro- 
cesat pentru a fi transformat în pânzeturi în Italia și chiar în Germania, 
un semn clar că în Mediterana lua naștere un sistem economic unitar, 
traversând granițele dintre crestinátate si islam. O parte din postavul de 
bumbac ajungea în cele din urmă înapoi în Orient, pentru a fi vândut în 
Egipt si în Siria. Comerţul si politica se întretăiau în mod decisiv, în 
viziunea regilor din dinastia Lusignan. Când regele Petru I al Ciprului 
a lansat o cruciadă ambițioasă împotriva Alexandriei, in 1365, marele 
său plan includea stabilirea unei hegemonii creștine asupra porturilor 
din sudul Anatoliei (dintre care capturase deja două) si din Siria, dar o 
campanie de durată în Egipt era mai presus de resursele sale; expediția 
s-a transformat în jefuirea dezgustătoare a Alexandriei, confirmând că 
ceea ce fusese proclamat ca un război sfânt era motivat de considerente 
materiale. La scurt timp după întoarcerea sa în Cipru, regele Petru, care 
ştia cum să-și facă dușmani, a fost omorát.? 


II 


SUPREMAȚIA COMERCIALĂ a negustorilor italieni si catalani se baza pe 
supremaţia lor navală. Marile vase cu pupa rotunjită puteau naviga liber 
de pe țărmurile creștine pe cele musulmane doar pentru că galere lungi, 
cu vâsle, patrulau mările. Galerele aveau lungimea de aproape opt ori mai 

mare decât lățimea si foloseau pentru deplasare atât forța vâslelor, cât si 
pe cea a vântului. La vâsle, patru sau șase bărbaţi stăteau în linie, doi 
sau trei pentru fiecare vâslă. Ca nave comerciale, erau cele mai potrivite 
pentru transportul unor cantităţi mici de bunuri valoroase, cum ar fi condi- 
mentele, pentru că spațiul de depozitare era foarte redus. Erau rapide si 
ușor manevrabile, dar tot erau predispuse la a se inunda în largul mării, 
sfârşind prin a se scufunda. Pe măsură ce ruta către Flandra se dezvolta, 
navele cu destinaţia în Atlantic au fost construite mai lungi, mai late și, 
cel mai important, mai înalte, așa încât noile „galere mari“ puteau să 
înfrunte vânturile și curenţii din Golful Biscaya. Navele cu pupa rotunjită 
includeau doar câteva nave venețiene și genoveze de mărimea vasului 
Roccaforte, construit in 1260: aceasta era o navă masivă de aproximativ 
5oo de tone, mai mult decât dublul deplasamentului majorităţii vaselor 
de acest tip. 

Anumite flote, mai ales cele care navigau din Venetia spre Levant 
sau spre Flandra, se deplasau in convoi si aveau protectie armata (ceea 
ce venetienii numeau sistemul muda). Chiar si asa, atacurile violente ale 
piraţilor musulmani sau creștini puteau să întrerupă traficul pentru 
perioade lungi de timp. În 1297, o bandă rebelă din Genova, condusă de 
un membru al familiei Grimaldi, al cărui obicei de a purta glugă se spune 
că i-ar fi adus porecla „Călugărul“, a capturat zona stâncoasă Monaco, 
la extremitatea vestică a teritoriilor stăpânite de genovezi (de fapt, nu- 
mele Monoikos provine de la coloniștii veniți din Foceea, în Antichitate, 
şi nu are nici o legătură cu termenul pentru călugăr, monaco). Marinarii 
din Monaco au rămas o problemă timp de mai multe zeci de ani, dându-se 
drept susținători ai regelui angevin de Napoli, Robert cel intelept, care 
devenise stăpân peste Genova în 1318. În 1336, piraţii din Monaco au 
capturat două galere care se întorceau din Flandra încărcate cu mărfuri. 
Senatul a fost nevoit să suspende toate călătoriile spre Flandra, care nu 
au mai fost reluate timp de douăzeci de ani. Reprezentanţii familiei Gri- 
maldi nu şi-au schimbat atitudinea, au rămas o problemă si sunt si azi 
conducători ai statului Monaco, desi au găsit mijloace putin mai respecta- 
bile decât pirateria pentru a face bani.!” 

În timp ce comerțul a dat naștere unei clase de negustori plină de 
succes, a întărit, de asemenea, puterea familiilor patriciene. În Veneţia, 
nobilimea controla rutele comerciale cele mai profitabile, lăsând în seama 
negustorilor din clasa de mijloc, cu vasele lor cu pupa rotunjită, comerțul 
cu cereale, sare şi vin. Nu era tocmai clar cine se califica drept nobil, deși 
existau niște familii vechi, cum ar fi Dandolo, care fuseseră în vârful 
scării sociale timp de secole. Întrebarea era cine trebuia lăsat să urce pe 


398 A TREIA MEDITERANĂ, 600—1350 


această scară, într-un moment de prosperitate tot mai mare, când multi 
oameni noi se imbogátiserá și pretindeau dreptul de a stabili încotro să 
se îndrepte convoaiele de galere şi cu ce rege străin trebuiau semnate 
tratatele, decizii care erau luate (la începutul secolului al XIV-lea) de Se- 
natul aristocrat. Soluţia care a fost găsită în 1297 a fost limitarea mem- 
brilor Marelui Consiliu, din care se formau Senatul si înaltele comitete, 
la cei care erau deja membri și la descendenții lor — în jur de 200 de 
familii, multe dintre ele neamuri de negustori foarte importante, cum ar 
fi familia Tiepolo. Această „închidere“, sau Serrata, urma să fie finală, mai 
mult sau mai putin, deși, în decursul timpului, anumite familii au fost 
admise în rândul nobilimii pe usa din dos.13 Serrata a fost, aşadar, o ocazie 
de a reafirma superioritatea aristocrației în politică, comerț si societate. 


III 


ȘI CATALANII SE BUCURAU DE SUCCES la începutul secolului al XIV-lea. 
Sfârşitul formal al Războiului Vecerniilor Siciliene în 1302 a redeschis 
rutele care uneau Sicilia, Mallorca şi Barcelona. Cel mai important, regele 
Aragonului a decis să revendice dreptul asupra Sardiniei, pe care papa 
i-l acordase lui Iacob II de Aragon, în 1297, în schimbul Siciliei, spera 
papa. Fratele lui Iacob, Frederic, a reacționat agresiv, ţinând de Sicilia 
în calitate de monarh independent al ei și doar în 1323 regele Alfonso IV 
a lansat o invazie asupra Sardiniei. Dacă motivațiile lui ţineau în primul 
rând de continuitatea dinastiei, comunitatea de negustori catalani consi- 
dera că avea foarte mult de câștigat din cucerirea unei insule atât de 
bogate în cereale, sare, brânză, piele și — cel mai important — argint.15 
Cuceritorii aspiranti au uitat să ia în calcul vesnica rezistență a sarzilor 
nativi fata de stăpânirea din exterior. Catalanii umpleau mai mult orașele, 
în special de-a lungul coastelor (urmașii lor vorbitori de catalană trăiesc 
si azi in Alghero) si îi ţineau pe sarzi în afara zidurilor orașelor. În acest 
timp, genovezii si pisanezii considerau invazia catalană o încălcare a 
drepturilor lor de stăpânire. Pisanezilor li s-a permis, în cele din urmă, 
să dețină proprietăţi în sudul Sardiniei, dar Pisa era o forță epuizată — 
nu cu mult timp înainte, orașul luase în considerare chiar supunerea 
voluntară în fata lui Iacob II de Aragon. Genovezii ridicau probleme mai 
serioase. Ei au răspuns cu atacuri violente asupra navelor catalane, în 
timp ce catalanii au fost la fel de agresivi. Apele din jurul Sardiniei au 
devenit primejdioase. Sardinia era o insulă controversată — disputată 
între stăpânii ei aspiranti si locuitorii ei vechi, disputată de diferitii stă- 

pani care ar fi putut-o prelua. Spre sfârşitul secolului al XIV-lea, rezis- 
tenta băștinașilor a culminat în crearea unui regat dinamic cu reşedinţa 
la Arborea, în partea de centru-vest a insulei, a cărui regină, Eleonora, 
este renumită ca justitiará.!ó 

Ca urmare a instalării pe tronul Aragonului a ambitiosului și mărun- 
tului rege cunoscut drept Petru cel Ceremonios (Petru IV), în 1337, curtea 
aragoneză a început să dezvolte ceea ce s-ar putea numi o strategie im- 
perială. La începutul domniei sale, el a hotărât să rezolve problema 
comportamentului vărului său din Mallorca. Regele Iacob III de Mallorca 
lăsa impresia unui instabil mintal. Era extrem de iritat de insistența lui 
Petru IV că regele Mallorcăi ar fi un vasal al regelui de Aragon, dar a venit 
la Barcelona să discute relaţia lor tensionată. Nava lui a acostat in fata 
zidurilor unui palat de pe malul mării și la insistențele lui a fost construit 
un pod acoperit, care ducea de la palat la navă; apoi, el a încercat să-l 
atragă pe Petru la bordul vasului și se zvonea că avea un plan nebunesc 
de a-l rápi pe regele Aragonului. Comunitatea de afaceri din Mallorca a 
resimţit toate aceste întâmplări drept istovitoare. Negustorii voiau si 
aveau nevoie să mențină legături strânse cu partenerii lor din Barcelona. 
A fost o usurare când regele Aragonului l-a declarat pe Iacob nesupus si 
a capturat Mallorca în 1343; flota catalană cuprindea 116 nave, inclusiv 
douăzeci și două de galere.!" Iacob a murit la scurt timp, încercând să-și 
recupereze teritoriile pierdute. La sfârşitul vieții sale lungi (a domnit 
timp de cincizeci de ani), Petru încerca să negocieze o alianță matrimo- 
nială care ar fi readus Sicilia aragoneză acasă. Visul său imperial începea 
să devină realitate: în sfârşit, un „imperiu“ catalano-aragonez prindea viata, 
de pe urma căruia negustorii catalani sperau să aibă mult de câștigat. În 
1380, Petru a explicat importanţa acestor legături transmediteraneene, 
cugetánd, în acelaşi timp, la necesitatea de a păstra controlul asupra in- 
sulei Sardinia, distrusă de război: 


Dacă Sardinia e pierdută, va fi pierdută și Mallorca, pentru că hrana pe care 
Mallorca este obișnuită s-o primească de la Sicilia și Sardinia nu va mai sosi, și 
astfel teritoriul va rămâne lipsit de populaţie si va fi pierdut.!? 


Tesea la iveală o rețea care unea Sicilia, Sardinia, Mallorca si Catalonia, 
în care insulele italiene furnizau regulat provizii esenţiale de hrană 
pentru Mallorca şi Barcelona. 

Intretinerea flotei era o adevărată problemă. În secolul al XIII-lea a 
fost construit în Barcelona un mare arsenal, între ale cărui ziduri se găsește 
acum Muzeul Maritim. Aici marangozii lucrau la adăpost și cercuri mari 
de fier erau suspendate de boltă, permițându-le să folosească macarale si 

scripeti pentru ridicarea carenei. Dar costul pentru constructia unui arse- 
nal in care să poată fi adăpostite douăzeci si cinci de galere a fost estimat 
de un consilier regal la 2 ooo de uncii de aur, o sumă mai mare decât cea 
pe care şi-o puteau permite regii Aragonului. Acest cost nu cuprindea și 
cheltuielile pentru menţinerea vaselor în bună stare și pentru aproviziona- 
rea marinarilor cu hrană, armament şi alte echipamente. Dieta mari- 
narilor la bordul galerelor catalane era invariabilă, constând în pesmeti, 
pastramă, brânză, fasole, untdelemn si vin, alături de năut si pástái; 
principala diferenţă față de regimul alimentar al marinarilor genovezi, 
venețieni, napoletani, era proporția alimentelor: venețienii primeau mai 
putin pesmet si brânză și mult mai multă pastramă, în timp ce flota na- 
poletană era beată de atâta vin (oare astfel să se explice rezultatele 
proaste în bátálii?).!? Folosind usturoi, ceapă și mirodenii se putea obţine 
o pastă suficient de gustoasă pentru a fi consumată cu pesmeti si se știa 
că usturoiul și ceapa te protejau față de anumite boli precum scorbutul. 
Biscuitii erau exact ceea ce ne spune denumirea lor: biscoctus, ,copti de 
două ori“, asa încât erau tari, dar usori, se puteau conserva bine și erau 
hrănitori.20 Pare ciudată lipsa peștelui uscat. Acesta reprezenta o parte 
importantă din regimul alimentar din Barcelona; exista mult ansoa local, 
dar şi pește adus din apele Atlanticului, mai ales în Postul Paștelui, când 
creștinii nu aveau voie să consume carne. Pe de altă parte, regele nu avea 
nici un motiv să cumpere peste când acesta se găsea din abundență sub 
carena vasului. Felurile de mâncare sărate duceau la o nevoie crescută 
de apă, ceea ce constituia o problemă constantă. Fiecare om avea nevoie 
de cel putin opt litri de apă pe zi, mai ales când se vâslea pe arsgitá. Navele 
puteau transporta mai mult de 5 ooo de litri de apă, care devenea stătută 
ușor si trebuia purificatá și aromată cu oțet. Dar proviziile trebuiau com- 
pletate si, la fel ca în Antichitate, soluţia era dată de apropierile frec- 
vente de tárm.?! Gestionarea acestor probleme de aprovizionare era una 
din sarcinile neplăcute pe care trebuia să le întreprindă amiralul. Acesta 
era mult mai mult decât un comandant naval. 

Anumite zone din vestul Mediteranei erau inaccesibile. În jurul anului 
1340, comanda asupra Strâmtorii Gibraltar era disputată între genovezi, 
catalani și marinizii din Maroc.22 Problema era cu atât mai mare cu cât 
exista teama unei invazii marocane în sudul Spaniei, o reluare a inva- 
ziilor declanșate de Maroc care au reprezentat o amenințare atât de mare 
asupra regatelor creștine din Iberia în secolele al XI-lea și al XII-lea. Din 
fericire pentru puterile creștine, regii musulmani din Granada erau în 
general la fel de dornici să evite dominația marinizilor ca şi creștinii, dar, 

la sfârşitul anilor 1330, aceștia s-au aliat cu marocanii, punând în mare 
pericol trecerea prin Strâmtoarea Gibraltar. Așa cum făcuse și altă dată, 
regele Castiliei a încercat să obţină controlul asupra strâmtorii atacând 
Gibraltarul, dar a fost el însuși atacat de forțele musulmane si s-a retras 
cu mare reticentá 2 În 1340, flota castiliană a fost înfrântă, în largul Strâm- 
torii Gibraltar, de o flotă marocană refăcută, şi a pierdut treizeci si două 
de nave de război. Șocul înfrângerii castilienilor creştini i-a determinat pe 
aragonezi să facă pace cu aceștia, cu care erau în relaţii conflictuale de 
mult timp. Regele Aragonului spera să pregătească pentru luptă cel putin 
şaizeci de galere, dar a fost nevoit să solicite fonduri parlamentarilor săi 
(membrii asa-numitelor Corturi), Corturile din Valencia au oferit douăzeci 
de galere și chiar și necooperantul rege al Mallorcăi a oferit cincisprezece. 
În timpul acesta, marocanii erau liberi să intre în Spania, dar castilienii, 
de data aceasta cu ajutorul portughezilor, au zdrobit o armată marocană 
în bătălia de la Salado, din sudul Spaniei, în octombrie 1340. Steagurile 
marinizilor purtate în bătălie, capturate de către castilieni, se află și azi 
în tezaurul catedralei din Toledo. Această victorie nu a pus totuși capăt 
războiului și detașamente de câte zece sau douăzeci de nave au fost 
trimise în mod constant către Strâmtoarea Gibraltar. Un număr destul 
de mic, în comparaţie cu cel al marocanilor, care reușiseră să trimită 250 
de nave, inclusiv șaizeci de galere, în 1340.74 Războiul s-a sfârșit în 1344, 
când regele Alfonso XI de Castilia a pătruns în Algeciras, cu rezultatul 
că un rege creştin deținea partea din nord a strâmtorii, chiar dacă Gibral- 
tarul din imediata vecinătate a rămas necucerit.25 

Activitatea navală a musulmanilor s-a reanimat si în estul Medite- 
ranei. Într-o anumită măsură, aceasta era o reacție în fata succeselor 
repurtate de creştini în apele din largul Turciei. În 1310, Cavalerii Ospi- 
talieri, îndepărtați din Acra cu aproape două decenii mai devreme, au 
pornit din baza pe care o aveau la momentul respectiv, în Cipru, și au 
cucerit insula Rhodos, care fusese timp de mai multi ani ţinta atacurilor 
turcilor și care se afla din punct de vedere oficial sub suzeranitate bizan- 
tiná?9 Cavalerii Ospitalieri şi-au stabilit acum baza în Rhodos, construind 
o flotă mare și implicându-se în acţiuni de piraterie. Au negociat, de 
asemenea, la nesfârșit, cu conducătorii vestici — regii din Franța, Napoli 
și din alte teritorii — în speranţa de a obţine ajutor pentru formarea unei 
uriaşe flote cruciate. Dar scopul acestei flote nu mai era numai Tara 
Sfântă şi statul mameluc din Egipt si Siria. Tot mai mult, atenţia lor se 
concentra spre turci, a căror venire pe țărmurile din Asia Mică a schimbat 
regulile jocului: turcii pătrunseseră dincolo de cordonul bizantin stabilit 
de mult timp care îi închidea în podișul anatolian si, la fel cum Cavalerii 

Ospitalieri s-au adaptat la mare, asa au făcut si turcii, cu ajutorul efecti- 
velor grecești atrase din flota imperială. Mihail VIII desfiintase flota 
bizantină în 1284 pentru a economisi bani, considerând că flotele italiene 
îl vor proteja si cá era acum în siguranță faţă de Carol de Anjou care era 
prins în lupta împotriva rebelilor din Sicilia. Un număr de mici principate 
turcești au apărut de-a lungul coastei Asiei Mici, în mod special emiratul 
de Aydin, ‘care se învecina cu Marea Egee. Din fericire pentru creştini, 
aceste emirate turcești pierdeau la fel de mult timp cu conflictele dintre 
ele pe cât pierdeau cu atacurile asupra pământurilor creștine. Chiar și 
în aceste condiţii, emiratul Aydin devenise o ameninţare importantă 
pentru vecinii săi, până în anul 1318, când emirul său, Umur Pașa, a in- 
trat într-o alianță cu mercenarii catalani care dobândiseră controlul 
asupra Atenei cu câțiva ani în urmă și recunoșteau autoritatea oficială 
a regelui aragonez al Siciliei.27 S-a format o alianţă ciudată între acești 
catalani și turcii din Aydin, spre marea nemulțumire a venețienilor — 
insula Santorini, care era posesiunea feudală a unui nobil venetian, a 
fost atacată de două ori, iar venețienii se temeau că aliaţii ar putea să 
amenințe în continuare Creta.”8 

Soluţia în fata amenințării aduse de turci părea să stea într-o cruciadă 
navală bine finanțată şi corect echipată, în care Cavalerii Ospitalieri, 
flotele italiene, angevinii din Napoli și francezii și-ar fi unit forțele pentru 
a obţine controlul total asupra Mării Egee. Acest plan a fost compromis 
de ambițiile venețienilor si ale genovezilor, care erau preocupați în special 
de protejarea rutelor lor comerciale si a posesiunilor pe care le aveau în 
zonă. O „Sfântă Alianţă“ de flote apusene, la care a aderat şi Veneţia în 
cele din urmă, a curățat pentru moment Marea Egee de pirați, în 1334.% 
Dar problema nu s-a rezolvat si papa a lansat cu nerăbdare o altă cruciadă 
în urma căreia cetatea Smirna a fost cucerită de la Umur Pașa, în 1344. 
Cruciada de la Smirna a fost o reuşită doar în aparenţă. Creștinii izbu- 
tiseră să adune o flotă de numai treizeci de galere: entuziasmul vestic 
fusese mai mult teoretic decât practic.30 După ce au cucerit cetatea, pe 
care au păstrat-o, în mod uimitor, până când marele Timur a capturat-o 
în 1402, cruciații nu au reușit să cucerească interiorul ţării și, astfel, un 
centru comercial valoros a fost transformat într-un oraș de garnizoană 
asediat. Cruciații erau lipsiţi de resurse, acesta era adevărul. Conducători 
precum Robert cel intelept, regele angevin de Napoli, strangea de mult 
timp impozite pentru cruciadă si chiar echipa in mod constant flotele 
cruciate, dar acestea au fost apoi, ca prin minune, reorientate si folosite 
în războiul regelui împotriva genovezilor ghibelini sau împotriva arago- 
nezilor din Sicilia. 

Instabilitatea acestei regiuni a fost potentatá de întărirea prezenţei 
genoveze, ca urmare a cuceririi insulei Chios de către o societate pe 
acţiuni genoveză, în 1346; insula fost împărţită între investitorii genovezi 
şi administrată de companie, sau Mahona. Principalele lor surse de profit 
erau alaunul, masticul și fructele uscate și nu erau dornici de alte expe- 
ditii riscante ale flotelor vestice; chiar şi Cavalerii Ospitalieri și-au pierdut 
treptat fervoarea de a participa la cruciade și au profitat de poziţia favora- 
bilă a insulei Rhodos pe rutele comerciale. Imediat la est, înfrângerea 
cetății Aydin a lăsat un gol de putere în Anatolia care a fost repede umplut 
de un grup de turci parveniti, ascunși în zona de nord-vest. Turcii osman- 
lâi sau otomani erau entuziaşti ai războiului sfânt împotriva Bizanțului 
(ei au cucerit cetatea Nikaia în 1331), dar, la fel ca toţi turcii în această 
perioadă, erau dispuși să-şi ofere serviciile conducătorilor creștini care 
aveau nevoie de mercenari. Asa se face că împăratul grec Ioan VI Canta- 
cuzino le-a permis să se stabilească în partea europeană a Strâmtorii 
Dardanele, în Peninsula Gallipoli, primul lor cap de pod balcanic. 

Ascensiunea flotelor creștine nu a rămas, așadar, fără provocări, chiar 
până la mijlocul secolului al XIV-lea. Catalanii se luptau să mobilizeze 
flote suficient de mari pe cât ar fi fost necesare dacă musulmanii cu care 
rivalizau pentru dominaţia asupra Strâmtorii Gibraltar ar fi trebuit stă- 
viliti. Chiar si asa, alianţa dintre regele Aragonului si negustorii catalani 
crease o rețea bine alcătuită, capabilă să furnizeze teritoriilor din vestul 
Mediteranei atât produse de strictă necesitate, cât si produse de lux. În 
ciuda întreruperilor minore si a multelor momente rău prevestitoare, 
pacea s-a menţinut între Genova și Veneţia din 1299 până în 1350. Amiralii 
genovezi în căutarea unui război bun au găsit alti clienţi. Ei îi slujiseră 
deja lui Frederic II în secolul al XIII-lea; prin 1300, îi învățau pe castilieni 
cum să-și mobilizeze flotele în Mediterana și în Atlantic si au pus bazele 
flotei portugheze. Dar au fost incapabili să-i reziste unui alt invadator 
ucigaș care s-a întors în Mediterana după șapte sau opt sute de ani. 


IV 


MOARTEA NEAGRĂ a fost considerată câteodată o formă naturală de con- 
trol a expansiunii excesiv de rapide a economiei Europei şi a teritoriilor 
mediteraneene în Evul Mediu Mijlociu: populația creștea atât de repede, 
încât exercita o presiune inadmisibilă asupra pământului, forțând creste- 
rea prețului la cereale si epuizând producţia alimentelor de lux precum 

ouăle si puii. S-a început cultivarea terenurilor periferice, care produceau 
o recoltă slabă; orice tulpină de cereală conta. Foametea lovea din ce în 
ce mai des, în special în zone intens urbanizate cum ar fi Toscana, deși 
penuria era cu mult mai mare în nordul Europei, în special începând cu 
Marea Foamete din 1315, care a avut un efect mic asupra zonelor din sudul 
Alpilor.31 Cu toate acestea, putem contura si o imagine mai optimistă. 
Până în 1340, populaţia scăzuse, cel puţin în vestul Europei și în Bizanţ. 
Între 1329 si 1343, populaţia urbană a Mallorcăi se micşorase cu 23% si 
cifre asemănătoare pot fi obținute pentru orașele din Provența si din alte 
párti.? Creşterea specializării a stimulat reţelele comerciale, aducând 
în oraşe produse de strictă necesitate în schimbul unor produse comer- 
ciale. Încă din 1280, pisanezii au abandonat terenurile neproductive cu 
cereale de la gura râului Arno în favoarea creșterii oilor, ei comercializau 
pielea, carnea, brânza și lâna în schimbul cerealelor aduse de peste mări, 
pentru că nu există aproape nici o parte a oii care să nu poată fi valorifi- 
cată. Micul oraş San Gimignano din Toscana, specializat în recolte de 
interes comercial precum sofranul si vinul, a fost capabil să întreţină o 
populaţie mai densă decât oricând altcândva înainte de secolul XX. Re- 
teaua sa comercială s-a extins în Mediterana, unde, asa cum s-a văzut, 
negustorii săi vindeau sofranul local în regiuni atât de îndepărtate în 
răsărit precum orașul Alep. Această tendință de „comercializare“, vizibilă 
şi în nordul Europei, a anticipat multe din dezvoltările care au urmat 
după Moartea Neagră. 

Indiferent dacă economia se refăcea sau nu după criza din jurul anului 
1340, Moartea Neagră a dezechilibrat Europa și lumea islamică. Dispa- 
ritia a aproape jumătate din populaţia teritoriilor din jurul Mării Medi- 
terane urma să producă efecte dramatice asupra vieții sociale, economice, 
religioase și politice a popoarelor mediteraneene. A fost și un șoc psiho- 
logic, nu doar unul economic.?? Cu toate acestea, ciuma nu a produs o 
eră întunecată îndelungată, asemănătoare perioadelor sumbre care au 
marcat sfârşitul Epocii Bronzului și prăbuşirea unității romane in Medite- 
rana. Apariția ciumei accentuase problemele fostului Imperiu Roman si 
întârziase refacerea sa, dar nu a fost singura cauză a crizei majore care a 
urmat. Dar ciuma secolului al XIV-lea a fost principalul factor al transfor- 
mărilor din Mediterana si din teritoriile mai îndepărtate, care au dus la 
crearea unei noi ordini. 

Genovezii erau vinovaţi, fără să știe, de apariția Morţii Negre în Medi- 
terana. Ciuma bubonică a fost adusă la baza lor comercială de la Caffa, 
în Crimeea, nu de către negustori, ci de armatele mongole care au atacat 

Caffa in 1347.54 Câteva nave italiene au reușit să fugă de războiul din 
Crimeea; ele au mers pe rutele ce duceau la Constantinopol, dar, chiar 
dacă echipajul navelor nu era infectat, existau pasageri clandestini la 
bord care erau contaminati: şobolanii negri, care se hrăneau cu cerealele 
ce umpleau calele flotelor de pe Marea Neagră și care erau purtători de 
purici de ciumă, paraziți aflaţi şi în baloturile de pânză din depozitele 
navelor. În septembrie 1347, ciuma bubonicá se dezlántuise deja în ca- 
pitala Imperiului Bizantin și, pe măsură ce locuitorii începeau să fugă, 
transportau infecția cu ei. O corabie încărcată cu sclavi a pornit către 
Alexandria de la Marea Neagră, transportând mai mult de 300 de per- 
soane; potrivit istoricului arab al-Magrizi, doar patruzeci și cinci de oa- 
meni mai erau în viata când corabia a ajuns în Egipt, si toti au murit la 
scurt timp.35 Nu e de mirare cá Alexandria a devenit un focar din care 
s-a răspândit ciuma bubonică în estul Mediteranei, infectând Gaza în 
primăvara lui 1348. Primul port din vestul Mediteranei care a fost infectat 
a fost Messina. Un istoric sicilian atribuia vina apariţiei bolii celor 
douăsprezece galere genoveze care, fugind din răsărit, au sosit la Messina 
în octombrie 1347. Locuitorii orașului s-au împrăștiat în toată insula, 
ducând germenii cu ei, şi infecția a traversat strâmtoarea până în orașul 
Reggio, ajungând la Napoli până in mai 1348.% În primăvara lui 1348, 
Moartea Neagră pusese deja stăpânire si pe Mallorca si de acolo s-a 
răspândit pe rutele comerciale clasice traversând lumea catalană, spre 
Perpignan, Barcelona și Valencia și în jos, spre regatul musulman al 
Granadei, ajungând in Almeria până in mai 1348.37 În aceeași lună, 
locuitorii Barcelonei au organizat o procesiune cu relicvele și statuile lor, 
implorând intervenţia divină pentru a pune capăt ciumei; o astfel de pro- 
cesiune a contribuit, în mod firesc, la răspândirea bolii, în loc să-i pună 
capăt.58 Oraşul Tunis a fost infectat în aprilie 1348, luând microbii cel 
mai probabil de la Sicilia, în timp ce o altă sursă de infecţie se afla pe 
vasele catalane care plecau din Mallorca spre porturile din Maroc și 
Algeria.?? Explozia urbană care a avut loc între secolele al XII-lea si al 
XIV-lea a făcut ca țărmurile vestice ale Mediteranei să fie la fel de vulne- 
rabile în fata ciumei ca și orașele supraaglomerate din Orientul Mijlociu. 
Peste tot, ciuma făcea să dispară un număr uluitor de oameni: o treime 
până la jumătate din populaţie, posibil chiar 60% sau 7o% în anumite 
zone din vestul Mediteranei, cum ar fi Catalonia.*° Pe măsură ce se rás- 
pândea, devenea tot mai viguroasă, luând o formă pneumonică ce putea 
să omoare în câteva ore în urma unei infecţii transmise pe calea aerului. 

Pierderea a aproape jumătate din populaţia Europei si a Mediteranei 
a avut efecte dramatice asupra relaţiilor economice. Cererea de alimente 

s-a micşorat semnificativ, chiar dacă printre consecințele imediate ale 
ciumei s-a numărat faptul că multă lume a ajuns infometata; terenurile 
agricole din Sicilia si de aiurea au fost lăsate necultivate pentru că oa- 
menii care ar fi trebuit să lucreze pământul erau morti sau împrăștiați. 
Populaţia marilor oraşe comerciale a scăzut mult, pentru că boala se 
răspândea cu ușurință pe străzile și canalele din Genova, Veneţia și din 
alte oraşe comerciale.*! Moartea Neagră nu a apărut doar o dată: izbucniri 
repetate ale ciumei, în secolul al XIV-lea, au diminuat numărul populaţiei 
din nou, exact când era pe punctul de a-și reveni; noi tipuri de ciumă 
i-au afectat în special pe tineri, pentru că generațiile mai vechi trăiseră 
pe timpul ciumei si dezvoltaseră o anumită rezistenţă. În secolul ulterior 
revoltei Vecerniilor, se pare că Sicilia a pierdut 60% din populaţie, care 
a scăzut de la 850 ooo la 350 ooo de locuitori; două evenimente de impor- 
tanta majoră au fost ciuma din 1347 și o altă ciumă care s-a declanșat 
pe insulă în 1366.4? Nimic nu mai putea fi la fel după devastárile și groaza 
aduse de Moartea Neagră. Cu toate acestea, ciuma, desi transformase 
Mediterana, nu a produs o criză îndelungată. Vechile instituţii precum 
fonduk-urile negustorilor au supraviețuit, genovezii, venețienii și catalanii 
au continuat să se saboteze reciproc, creştinii făceau planuri elaborate 
pentru cruciade împotriva mamelucilor, a căror forță rămăsese neclintită, 
pentru moment. Dincolo de toate astea, s-au produs schimbări subtile, 
dar importante în modul în care operau vechile rețele si au apărut pri- 
mele semne că o zonă comercială rivală se forma dincolo de Strâmtoarea 
Gibraltar. Din această redresare s-a născut a patra Mediterană, la sfâr- 
situl secolului al XIV-lea. 

A patra Mediterană 
1350—1830 

Asa-zisi împărați romani 
1350-1480 


ODATĂ CU APARIȚIA CIUMEI si cu scăderea dramatică a populaţiei, con- 
strângerile asupra proviziilor de hrană din Mediterana s-au diminuat. 
Asta nu însemna că vechiul comerţ mediteraneean cu cereale era pe cale 
de dispariție. De fapt, s-a dezvoltat: pe măsură ce terenurile de proastă 
calitate agricolă au fost abandonate si transformate în pășuni, si pe mă- 
sură ce alte zone au început să fie dedicate unor produse precum zahărul 
si materiile colorante, viata economică a teritoriilor din jurul Mării celei 
Mari s-a diversificat. Se punea accentul pe specializare şi comerțul cu toate 
tipurile de mărfuri era astfel stimulat. Economia Mediteranei începea să 
prindă o nouă formă. S-au impus contactele locale: produse precum cheres- 
teaua erau transportate pe coastele Cataloniei; lâna era trimisă pe țărmul 
celălalt al Mării Adriatice, de la Apulia spre orașele înfloritoare ale Dalma- 
tiei si de la Menorca (faimoasă pentru oile ei) în Toscana, unde în jurul 
anului 1400, „Neguţătorul din Prato“, Francesco di Marco Datini, avea 
grijă în mod obsesiv ca orice balot să fie înregistrat și toată corespondența 
să fie păstrată — aproximativ 150 ooo de scrisori —, spre marele ajutor al 
istoricilor.! Unul din agenţii săi din Ibiza se plângea: „acest pământ e 
nesănătos, pâinea e rea, vinul e rău — să mă ierte Dumnezeu, dar nimic 
nu e bun! Mă tem că aici o să sfârșesc“.2 Dar exigenţele profesionale ve- 
neau înaintea confortului personal. 

Negutátorul din Prato avea, de asemenea, agenti din Toscana trimiși 
în San Mateu, pe coasta spaniolă, de unde puteau să obțină cea mai bună 
lână aragonezá; în interiorul Spaniei, departe de coastă, oile cucereau 
podișul Meseta, pentru că milioane de animale pásteau pe terenurile 
înalte vara si pe podiș, iarna. Legăturile lui Datini ajungeau până în 
Magreb, iar în răsărit, până în Balcani și Marea Neagră. În preajma anu- 
lui 1390, el a fost implicat în negotul cu sclavi, într-o perioadă când cer- 
chezii de la Marea Neagră si berberii din Africa de Nord erau vânduți 

D itttat de Mallorca 


în pieţele de sclavi din Mallorca si Sicilia? Din teritoriile orientale de 
dincole de Mediterana, el obtinea indigo, lemn-rosu, piper, aloe, curcumá 
si ghimbir albastru, ca si bumbac, mastic si zahár rafinat, din teritoriile 
Márii celei Mari. Din Spania si Maroc importa, in afará de cantitáti mari 
de láná neprelucratá, pene de strut, fildes, orez, migdale si curmale. A 
comandat un serviciu de masa in Valencia, decorat, aga cum se obisnuia, 
cu blazonul sáu, si s-a supárat cánd a repetat comanda, cátiva ani mai 
tárziu, si a constatat cá nu fusese pástratá nici o inregistrare a desenului.* 

Datini era un oligarh si nu era reprezentativ pentru un om de afaceri 
de la sfarsitul secolului al XIV-lea, dar cariera lui ilustreazá perfect vita- 
litatea neintreruptá a comertului si a schimburilor. A reusit sá adminis- 

treze afaceri in conditiile cele mai potrivnice, chiar si cánd ducele de 
Milano umbla dupa prada in jurul Toscanei, in 1402, máturánd sub lovi- 
tura lui de pumn toate orasele importante, cu exceptia Florentei. Negusto- 
rii mediteraneeni au știut întotdeauna cum să profite si de război, si de 
pace. Cu toate acestea, o schimbare importantă se produsese. La începutul 
secolului al XIV-lea, cele trei mari bănci florentine ale familiilor Bardi, 
Peruzzi şi Acciaiuoli stabiliseră legături strânse cu regii din Napoli, Cava- 
lerii din Rhodos si conducătorii din interiorul Europei, care se bazau prea 
mult, cu toţii, pe creditele pe care aceste bănci le ofereau; dar băncile s-au 
prăbușit în ajunul Morţii Negre, când a devenit evident că acumulaseră 
prea multe datorii riscante (în special împrumuturi acordate regelui 

Angliei). Băncile internaționale care le-au înlocuit în cele din urmă au avut 
grijă să nu acorde prea multe privilegii si efectuau operații modeste; acest 
lucru era valabil pentru Banca Medici, în ciuda puterii politice si a faimei 
de care se bucura familia deținătoare.5 O prudență mai mare asigura 
profituri stabile. Si ambițiile erau mai modeste: catalanii trimiteau mai 
puţine galere până în Flandra şi Anglia iar Marsilia, cândva un centru 
comercial important, și-a pierdut din însemnătate. Au apărut astfel noi 
structuri, legate de noi atitudini mentale. Viaţa urbană era stimulată 
nu numai de creşterea specializării, reflectată de dezvoltarea breslelor 
de mestesugari, ci si de migrarea spre oraş a locuitorilor din mediul rural 
ale căror sate nu mai puteau funcţiona din lipsă de mână de lucru. În 
Egipt, abandonarea pământurilor a dus la neglijarea lucrărilor de iriga- 
tie care mentinuserá stabilitatea ecologică a Deltei Nilului. Delta a sárá- 
cit si plățile pentru muncă au scăzut, în timp ce pe țărmurile europene 
tindeau să crească din cauza disponibilitatii limitate a forței de muncă.” 
Cu toate acestea, populaţia orașelor a crescut, în multe cazuri ajungând, 
până prin 1400, la nivelul la care era înainte de apariția ciumei, și acest 
lucru i-a încurajat pe genovezi, venețieni si catalani să continue explora- 
rea depozitelor de cereale ale Mediteranei si ale Mării Negre. 

Chiar dacă apariția ciumei a creat sentimentul că creştinii trebuiau 
să se căiască pentru păcatele lor, aceste păcate nu includeau cu siguranță 
luptele dintre ei: Venetia si Genova se atacau reciproc în anii 1350-1355, 
si din nou în anii 1378-1381 (Războiul din Chioggia). În ambele situaţii, 
cauza conflictului a fost dezacordul asupra accesului către Marea Neagră 
din Marea Egee. În timpul primului conflict, venețienii s-au aliat cu re- 
gele Aragonului, care concura cu genovezii pentru controlul Sardiniei. 
Venețienii și-au trimis flota în vestul Mediteranei, obținând o victorie 
împotriva genovezilor lângă orașul Alghero, în nordul Sardiniei, în 1353, 
în timp ce catalanii au trimis o flotă tocmai în Bosfor, pierzând un amiral 
în bătălie. Cu toate acestea, războiul nu a adus beneficii nici unei parti: 
Venetia a fost obligată să recunoască pierderea ducatului de Dalmatia 
în favoarea Ungariei, după 350 de ani, iar Genova a sfârşit într-un război 
civil — orașul a căzut sub stăpânirea seniorilor Visconti de Milano, care 
au stabilit că resursele genovezilor erau epuizate și au făcut pace cu o 
Venetie la fel de epuizată, în 1355.8 

Când războiul a izbucnit din nou, în 1378, atenţia s-a concentrat initial 
asupra micii insule Tenedos, a cărei stăpânire se credea că garantează 
dominarea rutei ce trecea prin Strâmtoarea Dardanele. Cu doi ani mai 
devreme, un uzurpator bizantin donase insula genovezilor, în schimbul 
ajutorului acordat de aceștia, dar Veneţia şi-a asigurat promisiuni de la 

unul din rivalii săi cá va obține controlul asupra insulei.? Disponibilitatea 
Genovei și a Veneţiei de a se război între ele este cu atât mai surprin- 
zătoare cu cât Moartea Neagră redusese cu mult numărul celor care 
puteau să lupte, iar venețienii trebuiau să recruteze un mare număr de 
vâslași din Dalmatia. Mai existau si alte probleme serioase. Între aceste 
războaie, venețienii s-au confruntat cu o revoltă in Creta, în 1363, în care 
erau implicaţi nu doar nativii greci, ci și câțiva nobili venețieni, cum ar 
fi membrii măreției si vechii familii Gradenigo. Revolta a pus sub semnul 
întrebării rețeaua venețiană de aprovizionare, deoarece Creta era exploa- 
tată — sau supra-exploatată, așa cum reiese din aceste evenimente — pen- 
tru cerealele sale, vinul, untdelemnul si legumele sale, compensând lipsa 
unei suprafeţe suficient de extinse în nord-estul Italiei. În timpul celor 
două războaie, Veneţia și-a asumat riscuri serioase, într-un mod diferit 
si chiar mai periculos, când Genova si Venetia s-au ciocnit pe Marea 
Adriatică, pe care navele genoveze au îndrăznit să pătrundă foarte rar. 
În 1378-1380, Venetia a fost expusă periculos, într-o perioadă când regele 
Ungariei controla malul estic al Adriaticii. Venetia se confrunta cu vesnica 
problemă: ambițiile sale imperiale în estul Mediteranei puteau fi garantate 
numai dacă mările din apropierea Veneţiei erau stăpânite de republică. 

Când genovezii au putut să solicite ajutorul regelui Ungariei si al 
seniorului de Padua, Carrara, vecinul Veneţiei, aceasta s-a trezit înconju- 
rată. În 1379, genovezii au ars satele care se întindeau de-a lungul fâșiei 
litorale venețiene si forțele aliate au atacat orașul Chioggia, aflat la 
extremitatea sudică a lagunei. Aliaţii s-au lăudat că nu vor avea pace până 
când nu vor pune frâiele pe cei patru cai de bronz care se aflau deasupra 
porticului de la bazilica San Marco. Orașul se confrunta cu cel mai mare 
pericol de când Imperiul Carolingian asediase lagunele, la începutul 
secolului al IX-lea. Venetia a reușit să reziste atacului, în cele din urmă, 
genovezii au fost cei care au căzut sub asediu, pentru că proviziile lor se 
epuizaseră. În iunie 1380, genovezii şi-au dat seama că poziția lor era de 
nesustinut si au facut pace. Un aspect important al acestui conflict este 
că venețienii au folosit foarte mult praf de pușcă, folosind tunuri montate 
pe teugele navelor lor. Comandantul genovez Pietro Doria a murit când o 
ghiulea a lovit un turn care s-a prăbușit peste el.!! 

Istoricilor Veneţiei le-ar plăcea să clasifice Războiul din Chioggia 
drept o victorie venețiană, dar sosirea genovezilor pe țărmurile nisipoase 
ale litoralului venetian a reprezentat o umilință uriașă. Venetia a pierdut 
Tenedos, nu a reușit să recupereze Dalmatia, a fost nevoită să recunoască 
drepturile genovezilor în Cipru (și astfel rolul genovezilor în comerțul cu 
zahăr) si chiar a trebuit să predea ducelui austriac colonia continentală 

Treviso, pierzând, aşadar, terenurile cu cereale pe care le deţinea în 
nord-estul Italiei — o umbră habsburgică avea să cadă asupra unor părți 
din nord-estul Italiei până la sfârșitul Primului Război Mondial.!? Atât 
în urma războiului din 1350, cât și a celui din 1378, Veneţia a avut mai 
mult de pierdut decât de câștigat, atât în ceea ce privește teritoriile, cât 
şi reputaţia sa. Dar, pe cât de serioase erau aceste conflicte, ele nu repre- 
zentau decât întreruperi dramatice ale relațiilor altfel destul de pașnice, 
având în vedere că vasele celor două orașe făceau comerț unele lângă 
altele în Marea Egee, în Constantinopol și mai departe, în teritoriile cu 
cereale din Crimeea. După 1381, cele două orașe au avut grijă să evite 
complicațiile, definindu-si sferele comerciale și interesele comerciale cu 
mare grijă: Veneţia a rămas centrul principal al comerțului cu Levantul, 
trimitándu-si galerele in Alexandria și Beirut, în căutarea condimentelor; 
genovezii erau mai interesați de cantităţile mari de bunuri transportate 
în vase cu pupa rotunjită — alaun, cereale și fructe uscate —, mergând în 
căutarea acestor produse în Asia Mică, Grecia şi Marea Neagră; „coa- 
căzele“* își luau numele de la Corint, iar statul grec independent Trebi- 
zond, pe coasta sudică a Mării Negre, era o sursă de alune fără rival. Nu 
se mai alerga după expedițiile comerciale ambitioase care, în preajma 
anului 1300, fi trimiseserá pe călătorii genovezi si venețieni departe, in 
Persia, si chiar până în China; negustorii au hotărât să se concentreze 
pe revigorarea legăturilor vitale din jurul mării.13 

Un element de stabilitate îl reprezenta eficienta industrie venețiană 
de construcție de nave, cea mai mare industrie din oraș si probabil cea 
mai bine organizată din întreaga Mediterană. Arsenalul, care se afla lângă 
marele atelier de parâme denumit Tana, era deja cunoscut la începutul 
secolului al XIV-lea, când Dante a auzit în adâncurile sale negre chiar 
ecourile Iadului. 


Precum, pe șantiere, venețienii 
fierb iarna toată în cazane smoală 
și-apoi lipesc cu dânsa sumedenii 


de crăpături la nave-a căror boală 
e bátránetea — și-âstfel unu'-astupá 
cu dop de cálti spárturile din calá, 


un altul face corzi, altul se-ocupá 
de pânzele care-au cedat furtunii...14 


* Engl. „currants“. (N. tr.) 

Exista un Arsenal Vechi, cu spaţiu de andocare pentru douăsprezece 
galere, si un Arsenal Nou, de trei ori mai mare. La sfârşitul secolului 
al XIV-lea, se crease un sistem de producţie eficient, sub comanda unui 
amiral: Arsenalul putea produce cam trei galere comerciale mari pe an, 
ceea ce nu poate părea mult, dar mărimea galerelor crescuse semnificativ 
de când voiajele către Levant și Flandra deveniseră mai regulate, înce- 
pând cu anii 1340. Aceste galere mari erau trireme, echipate cu vele latine, 
care puteau avea o încărcătură de până la 150 de tone de marfă, dar 
transportau si echipaje foarte mari, chiar de 200 de marinari. Doar cetă- 
tenii venețieni puteau să încarce mărfuri pe aceste vase, care călătoreau 
în convoi, adesea însoţite de galere mai mici, înarmate, de-a lungul unor 
rute analizate cu atenţie și aprobate de Senat; aveai nevoie de douăzeci 
si cinci de ani pentru a obține dreptul la cetăţenie si, aga cum s-a văzut, 
călătoriile cele mai avantajoase, care făceau negot cu mătăsuri și miro- 
denii, erau dominate de investiţiile nobililor venețieni. Pentru mărfuri 
mai putin valoroase, venețienii foloseau vase comerciale de tip cogă, cu 
pupa rotunjită si cu vele pătrate, construite în șantiere private si supuse 
unor restricții mai mici în ceea ce priveşte aspectul lor. Cea mai mare 
cogă cunoscută, din secolul al XV-lea, avea o lungime de aproape treizeci 
de metri si un deplasament de 720 de tone. Abilitátile în construcția 
vaselor erau egalate de iscusinta în navigaţie şi Venetia concura cu Genova 
şi cu Mallorca drept centru important de cartografie. Marinarii venețieni 
aveau, așadar, o mulțime de informaţii precise despre coastele Mării 
Mediterane. Mai mult decât atât, odată cu intrebuintarea tot mai mare 
a busolei, era posibil să navighezi cu mai multă încredere si să extinzi 
sezonul de navigare aproape pe toată perioada anului.!6 


II 


O INIŢIATIVĂ DE AFACERI care le oferea corăbierilor activitate era trans- 
portul pelerinilor în Tara Sfântă. Pierderea ultimelor avanposturi creștine 
din Palestina nu a pus capăt pelerinajelor: regii de Aragon concurau cu 
alţii pentru a-și asigura vagi drepturi de protecţie asupra locasurilor 
creștine din Tara Sfântă, iar sultanii mameluci ştiau că puteau să joace 
cartea Tárii Sfinte când negociau înțelegerile politice și comerciale cu con- 
ducătorii occidentali. Pelerinajul era, si trebuia să fie, solicitant din punct 
de vedere fizic. Călugărul dominican Felix Fabri a călătorit în 1480 din 
Germania în Tara Sfântă si a lăsat o descriere relevantă a mirosurilor, dis- 
confortului și a mizeriei de la bord: carne plină de viermi, apă nepotabilă, 

paraziți peste tot. A făcut drumul de întoarcere din Alexandria în afara 
sezonului, fiind expus vânturilor și valurilor care i-au epuizat pe pelerinii 
dinaintea lui, precum ibn Jubayr. Cu toate acestea, a învățat că cel mai 
bun loc de dormit era să se strecoare pe baloturile compacte cu miro- 
denii.!” Dar pelerinajul lua o nouă formă, cel putin pentru un număr mic 
de oameni studiosi. În 1358, Petrarca a fost invitat de un prieten, Giovanni 
Mandelli, să facă împreună o călătorie la Mormântul Sfânt. Hotărând că 
era mult mai sigur să rămână pe loc, Petrarca i-a acordat lui Mandelli 
privilegiul de a scrie o cártulie în care descria itinerarul acestuia de la un 
țărm la altul al Mediteranei. Vorbea despre toate locurile pe care le vizitase 
Ulise, atrăgea atenţia asupra templului Iunonei Lacinia din Crotona, în 
extremitatea sudică a Italiei, remarca faptul cá Cilicia era locul în care 
Pompei a învins bandele de pirați; isi lua un scurt răgaz să contemple locul 
răstignirii lui Hristos („nu ai fi făcut un efort atât de mare pentru vreun 
alt motiv decât acela de a vedea cu ochii tăi... lucrurile pe care le-ai văzut 
deja cu mintea ta“); dar, în cele din urmă, l-a lăsat pe Mandelli nu în 
Ierusalim, ci în Alexandria, și nu printre saci cu mirodenii, ci lângă mor- 
mântul lui Alexandru si lângă urna lui Pompei.!? Turismul cultural pen- 
tru vizitarea unor locuri faimoase ale Antichității clasice era pe punctul 
de a începe. Au supraviețuit mai mult de patruzeci de manuscrise ale 
Itinerarului lui Petrarca, ceea ce ne arată cât a fost de popular, mai ales 
în secolul al XV-lea, in Napoli, pentru că era plin cu informaţii despre 
obiectivele clasice de pe coasta de sud a Italiei și asta i-a atras pe cititori 
(mai mult decât interesul pentru locurile sfinte). 

Turismul clasic propus de Petrarca a fost transformat în realitate în 
jurul anului 1420, de un negustor din Ancona care era transfigurat la 
vederea monumentelor clasice — mai întâi cele din orașul sáu si apoi cele 
din Mediterana. Cyriaco din Ancona avea şi motivații politice: s-a pre- 
zentat în fata sultanului otoman, care nu şi-a dat seama că unul din sco- 
purile lui era să adune informaţii care ar fi putut fi folosite într-o cruciadă 
împotriva turcilor. Dar lui Cyriaco îi făcea o plăcere reală să viziteze rui- 
nele epocii clasice și s-a dus la Delphi, unde, spre uimirea locuitorilor 
unei zone lăsate în paragină, a petrecut şase zile, în 1436, arătând en- 
tuziasm faţă de ceea ce el credea, în mod greșit, că era templul cel mai 
important, şi față de teatru şi de stadion, copiind inscripții şi desenând 
planuri.?? Deşi majoritatea celor interesați de epoca clasică preferau să 
rămână așezați confortabil în fotoliile lor, ca Petrarca, cariera lui Cyriaco 
ne arată că profilul călătorului mediteraneean nu mai era exclusiv religios 
sau comercial. 

Doar foarte puţini din cei care călătoreau isi asumau modul de viata 
al nativilor, adoptând religia si obiceiurile popoarelor care trăiau pe celă- 
lalt țărm al Mediteranei. Printre aceștia se numără si extraordinarul 
Anselm Turmeda, un călugăr din Mallorca ce a descoperit învățăturile 
islamului în Bologna și a călătorit în Africa de Nord, unde s-a convertit 
si a devenit un cunoscut învățat musulman de la începutul secolului 
al XV-lea, sub numele “Abdallah at-Tarjuman; mormântul lui încă se află 
în Tunis. Un secol mai târziu, învățatul și diplomatul al-Hasan ibn 
Muhammad al-Wazzan, sau Leon Africanul, născut în Granada, a fost 
luat prizonier de piraţii creștini și dus la Roma, unde a devenit un protejat 
al papei Leon X şi a scris o geografie a Africii: vorbim despre cineva care 
putea să redea unui public occidental realităţile fizice ale lumii islamice 
de dincolo de Marea Mediterană și care putea să se miște cu ușurință 
între islam si crestinism.?° 


III 


SOARTA REGILOR DE ARAGON si a regatelor în număr mare aflate sub 
stăpânirea lor ne oferă o perspectivă foarte bună asupra situației Medite- 
ranei la sfârşitul secolului al XIV-lea si în secolul al XV-lea. Influenţa 
catalană s-a extins dincolo de Marea Mediterană, până în pieţele de 
desfacere din Alexandria si Rhodos, si, la sfârşitul secolului, regele de 
Aragon era o personalitate cunoscută atât în Peninsula Iberică, cât si în 
restul Europei. Martin cel Tânăr, fiul și moștenitorul regelui Martin de 
Aragon, s-a căsătorit cu moștenitoarea Siciliei după ce aceasta fusese, 
după toate probabilitățile, răpită si trimisă în Spania, oferindu-i o jus- 
tificare puternică pentru a invada insula, în 1392; în secolul al XV-lea, 
insula a fost guvernată de viceregi, care răspundeau în fața membrilor 
parlamentului insulei, iar clasa regilor aragonezi tot mai ineficienti, care 
să conducă Sicilia, a dispărut. Evident că pacea le era prielnică sicilienilor 
si era, de asemenea, bună pentru cei care voiau să cumpere cerealele lor. 
Nobilii catalani au început să achiziționeze moşii vaste în Sicilia si să se 
stabilească acolo.?! Cea din urmă realizare a lui Martin cel Tânăr, înainte 
să fie doborât de malarie în Sardinia, a fost recágtigarea controlului ca- 
talano-aragonez asupra unor porțiuni mari şi din Sardinia, după care 
influența culturii catalane a dominat, de exemplu în artá.?? 

Noile ambiţii ale conducătorilor din Aragon au fost demonstrate cel 
mai bine de Alfonso V, care a urcat pe tron în 1416 și urma să devină unul 
din cei mai mari monarhi ai secolului al XV-lea.23 Descendenta pe linie 

masculină a casei de Barcelona se stinsese, iar Alfonso provenea din di- 
nastia de Castilia; cu toate acestea, el privea dincolo de hotarele Medi- 
teranei și planurile sale includeau întreaga mare. La fel ca toti regii 
aragonezi, și-a câștigat o poreclă, iar porecla lui, Alfonso „cel Mărinimos“, 
îi reflectă perfect dorinţa de a fi perceput ca un patron generos, înzestrat 
cu calităţile princiare despre care citise în lucrările compatriotului său 
spaniol, Seneca, filozoful împăraţilor romani din Antichitate; pentru că 
Alfonso V era un cititor pasionat al textelor clasice, fiind foarte interesat 
în relatările eroice ale războiului antic. El ştia cá doi dintre împărații ro- 
mani cei mai de succes, Traian si Hadrian, erau spanioli.” Alfonso își 
dorea să refacă Imperiul Roman în Mediterana, în fața amenințării tot 
mai mari a turcilor. La începutul domniei sale a atacat Corsica, pe care 
papalitatea o oferise regilor Aragonului în același timp cu Sardinia, cu 
mult timp în urmă, în 1297. Nu a reușit să obțină mai mult decât cetatea 
Calvi, dar campania sa demonstrează că ambițiile lui nu erau nicidecum 
limitate la teritoriile pe care le mostenise în Spania. Urmându-și visul im- 
perial roman, el și-a concentrat atenţia asupra Italiei, oferindu-si serviciile 
confuzei regine de Napoli, Ioana II, si chiar obținând promisiunea acesteia 
că va fi numit moștenitorul ei (în ciuda unei pitoreşti vieți personale, regina 
nu avea nici un fiu). Din nefericire, Ioana II îi promisese si lui René de 
Anjou, duce de Anjou si conte de Provența, că îi va lăsa moștenire regatul 
ei tot mai instabil. Le bon roi René împărțea cu Alfonso pasiunea pentru 
cultura cavalerească și patronajul artelor, de asemenea, aveau aceeași 
dorinţă de a acumula regate, deși până la sfârşitul vieţii lui, în 1480, lui 
René nu-i rămăsese nici un regat, fata de cele șase sau şapte regate si un 
principat pe care le stăpânea Alfonso când a murit, in 1458.% Bătălia inter- 
mitentă cu René pentru controlul sudului Italiei a durat douăzeci de ani 
si a consumat resurse importante ale regatului, pentru că întreținerea 
unei flote puternice era extrem de costisitoare. Rezervele financiare ale 
monarhiei erau periculos de mici si Alfonso a fost astfel forțat să meargă 
supus în fata parlamentarilor, dându-le ocazia să negocieze pentru privi- 
legiile pe care le apreciau cel mai mult.26 Din fericire, René de Anjou era 
si mai sărac, dar a reușit să mobilizeze flota genoveză: ostilitatea geno- 
vezilor față de catalani nu pălise de la invazia catalană a Sardiniei, un 
secol mai devreme. 

Alfonso a trecut prin mari primejdii. În 1435 a condus flota sa îm- 
potriva genovezilor, lângă insula Ponza, dar a fost înfrânt, luat prizonier 
si dus la Genova. Genovezii au fost obligaţi să-l aducă pe prizonier în 
fata stăpânului lor, ducele de Milano, Filippo Maria Visconti, care a fost 
fermecat de Alfonso și a schimbat cursul evenimentelor când a decis să 

facă o alianţă cu acesta. Ducele de Milano se gândea chiar să-i lase prin 
testament ducatul său lui Alfonso, ale cărui planuri pentru dominarea 
Italiei l-au distras de la problemele iberice. Războiul lung si costisitor 
cu René a culminat când Alfonso a pus stăpânire pe Napoli săpând nişte 
tunele sub zidurile sale, in 1442. Chiar si după ce a fost izgonit din regatul 
de Napoli, pe care-l considerase întotdeauna al său, René a exercitat pre- 
siuni asupra aragonezilor cuceritori și Genova a rămas baza expedițiilor 
ostile asupra sudului Italiei, până în preajma anului 1460.27 Nici campaniile 
italiene nu au încetat odată cu cucerirea regatului de Napoli. În 1448, 
Alfonso bătea la porțile statului Piombino, mic, dar foarte valoros din punct 
de vedere strategic, care includea insula Elba, bogată în fier, și care avea 
propria flotă, ce făcea negot si întreprindea incursiuni tocmai până în 
Tunis.” Din Piombino putea să-şi exercite controlul asupra mișcării navelor 
între Genova și Napoli, în timp ce orașul oferea, de asemenea, o bază de 
atac asupra Toscanei. Piombino s-a dovedit a fi prea greu de cucerit, desi 
seniorul de Piombino începuse, cu înțelepciune, să plătească un tribut 
anual, sub forma unui pocal din aur, pentru a-și asigura bunăvoința lui 
Alfonso; în decursul anilor, bazele de pe toate coastele insulei Elba au ajuns 
sub stăpânirea aragonezilor, iar în secolul al XVI-lea sub control spaniol.?? 
La jumătatea secolului al XV-lea, aproape toată Italia era împărțită între 
cinci mari puteri: Milano, Florența, Veneţia, papalitatea și regele de Aragon. 
Deși regele de Aragon controla cea mai mare parte a teritoriului (chiar 
mai mult, dacă includem și cele două insule italiene), a fost nevoit să-și 
abandoneze visul de dominare a peninsulei când celelalte patru puteri au 
încheiat la Pacea de la Lodi, din 1454, la care a subscris si Alfonso un an 
mai târziu. Acest tratat a asigurat pacea (cu câteva întreruperi importante) 
pentru următoarea jumătate de secol și unul din scopurile sale era să 
redirectioneze energia semnatarilor către sarcina urgentă de a lupta 
împotriva turcilor. 

Constantinopolul căzuse în fața lui Mehmet Cuceritorul cu un an 
înainte de semnarea păcii. Toate planurile de a opunerezistentá atacurilor 
turcilor nu au dus la nimic; de fapt, turcii avansau cu o încredere tot mai 
mare prin Balcani. Deja din 1447 Alfonso îi promisese ajutorul regelui 
Ungariei, loan Huniad. Alfonso a adunat trupele promise, numai că apoi 
le-a trimis să lupte în războiul său cu Toscana. Cu toate acestea, nu era 
chiar un cinic în ceea ce priveşte cruciada împotriva turcilor.?? Alfonso se 
considera, cu mândrie, un rege salvator şi un luptător întru Hristos — un 
nou cavaler Galahad, o temă prezentă în sculpturile minunate ale arcului 
lui de triumf din Napoli. El l-a susținut imediat pe Skanderbeg, marele 

rebel albanez, împotriva turcilor, pentru că pierderea Albaniei în fata 
otomanilor ar fi adus armatele si flotele acestora în apropiere de sudul 
Italiei?! Ambitiile lui Alfonso mergeau până la Kastellórizo, o insulă 
micuță la est de insula Rhodos, care a devenit o bază pentru operaţiunile 
navale aragoneze, departe, în estul Mediteranei (acum este cea mai 
îndepărtată posesiune a Greciei).32 Cu putin timp înainte de căderea 
Constantinopolului, Alfonso și prințul grec Demetrios Paleologul făceau 
planuri să preia puterea în Constantinopol de la ultimul împărat bizantin, 
Constantin XI, iar Alfonso avea propriii lui viceregi în Pelopones. Aceste 
planuri márete de a-i învinge pe turci si de a recupera teritoriile din estul 
Mediteranei au fost comemorate după moartea lui Alfonso în romanul 
antrenant al lui Joannot Martorell, Tirant lo Blanc.3? in multe privinte, 
eroul láudáros Tirant este un personaj ín stilul lui Alfonso, sau mai 
degrabá personajul care si-ar fi dorit sá deviná regele, si (printre scenele 
explicite de dragoste) cartea era pliná de sfaturi privitoare la cel mai 
bun mod de a infránge o armatá turcá, dar si de a-i birui pe genovezii pe 
care Alfonso îi considera aliaţi secreti ai otomanilor.?^ În Tirant lo Blanc, 
armata genovezá incearcá sá puná piedici armatei Cavalerilor Ospitalieri, 
care apárá insula Rhodos ín fata turcilor: 


Excelenta Voastrá ar trebui sá stie cá doi cálugári genovezi din ordinul nostru 
ne-au trádat, pentru cá, la sfatul lor, mizerabilii de genovezi au trimis toate 
acele nave incárcate mai mult cu soldati decát cu marfá. Trádátorii din castelul 
nostru au înfăptuit un lucru murdar îndepărtând dinţii din arbaletele noastre 
si înlocuindu-i cu săpun si branza.* 


Comportarea genovezilor în timpul ultimului atac asupra Constantino- 
polului, în 1453, a ridicat suspiciuni asemánátoare.? 


IV 


PÂNĂ ÎN 1453, datorită unei administrații bune si a devotamentului fata 
de cauza sfântă a jihad-ului, otomanii nimiciseră deja majoritatea 
statuletelor rivalilor turci aflate de-a lungul coastei Asiei Mici, mai ales 
fortăreața Aydin, stăpânită de pirați. În ciuda unei înfrângeri grele în 
fata războinicului central-asiatic Timur (Tamerlan) în 1402, otomanii 
și-au revenit repede. În preajma anului 1420, ei deveniseră deja iarăși 
activi în Balcani. Împăratul bizantin a vândut cetatea Thessalonika Ve- 
netiei, în 1423; dar, după ce tânjiseră atât de mult să o stăpânească, 
venețienii nu au fost capabili să o păstreze decât şapte ani, înainte de a 

o pierde în fata armatelor sultanului Murad II. Succesiunea tânărului 
Mehmet II a rezolvat disputa dintre sfetnicii destul de prevăzători care 
se opuneau unei expansiuni rapide, de teama unei lărgiri prea mari, și 
grupul mai aventuros al celor care îl considerau pe Mehmet conducătorul 
unui Imperiu Roman renăscut, controlat de turcii musulmani, care ar fi 
combinat concepte de stăpânire romano-bizantine, turcești și islamice. 
Scopul lui era de a reface si întregi Imperiul Roman, mai degrabă decât 
de a-l distruge. Secretarii lui greci emiteau documente care îl descriau 
drept Mehmet, Basileus si Monarh Absolut al Romanilor, titlu pe care îl 
folosiseră împărații bizantini.?" Dar visul sáu imperial nu se mulțumea 
cu Noua Romă; el isi dorea să devină și stăpânul Vechii Rome. Intrigile 
politice au adus, de asemenea, problemele occidentale în atenția sa. Revolta 
lui Skanderbeg, în Albania, l-a făcut pe sultan să își dea seama că existau 
erori în tactica tradițională de a permite unor vasali creștini independenți 
să conducă teritoriile balcanice. Chiar si cei care fuseseră educati ca 
musulmani, la curtea otomană, ca Skanderbeg, puteau deveni trădători. 
Astfel, autoritatea otomană trebuia impusă direct şi puterea otomană se 
strecura către țărmurile Mării Adriatice. Skanderbeg a murit în 1468, 
după care revolta albanezilor s-a stins; până în anul 1478, Mehmet obținuse 
controlul asupra orașului Valona (Vlora), pe coasta albaneză, și în decursul 
următoarelor luni a smuls de la venețieni orașul Scutari (Shkodra), do- 
minat de castelul Rozafa, ridicat pe un deal stâncos.38 Durazzo (Durrés), 
vechea cetate Dyrrhachion, a rămas în mâinile venețienilor până la în- 
ceputul următorului secol, iar portul Kotor (Cattaro), aflat în fiordul din 
Muntenegru, se bucura de protecţie venețiană; dar restul stăpânirii vene- 
tiene din această parte a Mării Adriatice a fost înghițită 9? 

Venețienii fuseseră lipsiți de entuziasm fata de Skanderbeg, îngrijoraţi 
că susținerea rebelilor le-ar fi compromis poziția comercială la Constanti- 
nopol. Dar pierderea coastei Albaniei a fost un pret mare, nu numai dato- 
rita importanței sale ca sursă de sare, ci si pentru că venețienii aveau 
nevoie să navigheze pe lângă ţărmul albanez, când ieșeau din Marea 
Adriatică. Si rutele pe uscat, departe de coastă, erau apeciate, întrucât 
le ofereau acces la argint, la sclavi și la alte produse din zona muntoasă 
a Balcanilor. Dificultăţile au fost accentuate de atacurile turcilor asupra 
bazelor navale venețiene din Marea Egee: insulele Lemnos și Negroponte 
au căzut în mâinile otomanilor. Fiind atentă la consecinţe, Sublima Poartă 
(așa cum era numită adesea curtea otomană) le-a acordat în continuare 
venețienilor privilegii comerciale. Mesajul său era clar: otomanii puteau 
tolera negustorii creștini veniți de peste mări, la fel cum o făcuseră si 
conducătorii musulmani din jurul Mediteranei, de-a lungul secolelor; dar 

considerau dominaţia teritorială a venetienilor sau genovezilor in Akdeniz, 
sau Marea Albă, inacceptabilă.40 

Până la sfârşitul domniei sale, Mehmet era hotărât să înfrunte pute- 
rile creștine în Mediterana. Atenţia turcilor era îndreptată, evident, 
asupra cartierului general al Cavalerilor Ospitalieri, printre altele, pe 
insula Rhodos, pe care o ocupaseră din 1310 și de unde lansaseră atacuri 
piraterești asupra vaselor musulmane; ei obtinuserá, de asemenea, con- 
trolul asupra unor popasuri de pe coasta Asiei Mici, în mod special orașul 
Bodrum, în care se afla un castel al Cavalerilor Ospitalieri, construit din 
pietrele marelui Mausoleu din Halicarnas. Rhodosul îl atrăgea și pe 
Mehmet, ca fiind una din cetăţile faimoase ale lumii antice.*! Un con- 
structor de tunuri saxon numit Meister Georg, care locuise în Istanbul, 
le-a oferit turcilor informaţii prețioase despre așezarea fortăreței; dar, 
în 1480, apărarea insulei Rhodos s-a dovedit prea puternică, chiar si 
pentru tunurile mari turceşti, manevrate de cei mai mari specialiști. Nici 
una din parti n-a arătat milă: Cavalerii Ospitalieri au organizat misiuni 
pe timpul nopții si au adus în cetate capetele turcilor pe care îi omorâseră, 
arătându-le într-o procesiune prin oraș, pentru a-și încuraja apărătorii. 
Sătui de rezistența dârză, turcii au făcut pace cu Cavalerii, care au pro- 
mis să nu mai atace navele turcesti.*?? Sultanii nu au uitat această în- 
frângere, dar insula Rhodos a rămas proprietatea Cavalerilor Sfântului 
Joan pentru următorii patruzeci si doi de ani. Si nici europenii occidentali 
nu au uitat ce s-a întâmplat la Rhodos, pentru că acest eveniment a adus 
o încurajare într-un moment în care amenințarea turcilor era foarte mare. 
La scurt timp, o gravură în lemn care reda asediul a devenit un prim 
bestseller în Veneţia, Ulm, Salamanca, Paris, Bruges și Londra. 

În același timp, flotele turcești amenințau vestul Europei. Sudul Italiei 
era o ţintă evidentă, din cauza apropierii ei de Albania și deoarece con- 
trolul otomanilor asupra ambelor părţi ale intrării in Marea Adriatică 
ar fi forţat Venetia să se supună voinței sultanului. Venetia nu voia să 
pară că se opune turcilor. Când aceștia au atacat Otranto, în 1480, navele 
venețiene au contribuit la transportul trupelor turcești din Albania în 
Italia, desi acest lucru a fost dezaprobat la nivel oficial, chiar în Venetia. 
O sută patruzeci de nave otomane, transportând 18 ooo de oameni, au 
traversat strâmtoarea, inclusiv patruzeci de galere. După ce locuitorii 
din Otranto au refuzat să se predea, comandantul turc, Gedik Ahmet 
Pașa, a spus explicit ce se va întâmpla cu supraviețuitorii și a intensificat 
atacul; orașul avea o apărare slabă și nu deţinea nici un tun, iar rezultatul 
era previzibil. Când a cucerit orașul, Ahmet Pașa a omorât întreaga 
populație masculină, lăsând în viață 10 ooo de oameni din aproape 22 000; 


ASA-ZISI ÎMPĂRAȚI ROMANI, 1350-1480 423 


8 ooo de sclavi au fost trimisi in Albania, prin stramtoare. Decanul de 
vârstă al episcopilor a fost omorât în altarul Catedralei din Otranto. Apoi, 
turcii s-au răspândit prin regiunea sudică Apulia, atacând orașele vecine. 
Regele de Napoli, fiul lui Alfonso V, Ferrante, își trimisese armata în 
Toscana, dar de îndată ce trupele si vasele sale au fost gata, a putut să 
lanseze un contraatac cu succes. Chiar și când s-au retras, turcii și-au 
manifestat în mod explicit intenţia de a se întoarce și de a cuceri porturile 
din Apulia, în timp ce zvonurile înfățișau deja o armată mare, pregătită 
să atace atât Italia, cât si Sicilia, din Albania.% 

Atacul asupra oraşului Otranto a reprezentat un soc uriaș pentru 
Europa occidentală. Toate puterile creştine din Mediterana și-au oferit 
ajutorul împotriva turcilor, în special Ferdinand II, rege de Aragon si 
văr al lui Ferrante de Napoli. Veneţia era excepţia izbitoare, pretinzând 
că era prea obosită după decenii de conflict cu armatele și flotele sulta- 
nului. Detasamentele turcești de atac începuseră să pătrundă în Friuli, 
o zonă din nord-estul Italiei aflată partial sub dominație venețiană — și 
pe uscat, si pe mare, turcii erau amenintátor de aproape, iar venețienii 
preferau impácarea.** Consulul venetian din Apulia a fost sfătuit să-și 
exprime multumirea fata de victoria creștinilor, câștigată de regele de 
Napoli, oral, si nu în scris; mesajele scrise erau, de multe ori, interceptate 
de spioni iar Serenissima Republică se temea că sultanul putea să vadă o 
scrisoare de felicitare furată si să acuze Venetia de atitudine ambivalentă. 

Pericolul iminent al unui nou atac asupra sudului Italiei a dispărut 
când Mehmet a murit, în mai 1481. Avea doar patruzeci și nouă de ani. 
În timpul anilor care au urmat, conducătorii apuseni precum Carol VIII 
al Franţei şi Ferdinand de Aragon vor face din războiul împotriva turcilor 
o preocupare centrală a politicii lor. Aceşti monarhi considerau că, dacă 
ar fi controlat sudul Italiei, ar fi putut să pună mâna pe resursele de care 
aveau nevoie pentru o mare cruciadă și să folosească Apulia ca pe o plat- 
formă avantajoasă de lansare a atacurilor asupra teritoriilor otomane, 
care acum se aflau atât de aproape; amândoi aveau, de asemenea, reven- 
dicări discutabile asupra tronului de Napoli, fără a tine seama de prezența 
unei dinastii locale de origine aragoneză. Invazia lui Carol VIII asupra 
sudului Italiei, în 1494-1495, i-a adus stăpânirea regatului de Napoli, 
dar poziţia lui s-a dovedit de nesustinut, si a trebuit să se retragă la 
scurt timp. Venetia se simțea acum amenințată din toate părțile. Cru- 
ciadele împotriva turcilor n-ar fi făcut decât să pună în pericol traficul pe 
apele din dreptul Albaniei otomane. Astfel, la sfârşitul secolului al XV-lea, 
Veneţia a preluat controlul unor porturi din Apulia pentru a-și asigura 

libertatea de mişcare prin strâmtoare. În 1495, prin scene de masacru 
sângeros si violuri sălbatice, venețienii au capturat orașul Monopoli de 
la francezi; apoi l-au convins pe regele de Napoli, Ferrante II, să le cedeze 
orașele Trani, Brindisi si Otranto fără vărsare de sânge, și le-au păstrat 
până în 1509. Regele avea nevoie de aliaţi, iar ei aveau nevoie de produ- 
sele din Apulia: cereale, vin, sare, untdelemn, legume și salpetru pentru 
tunurile lor.“ Cu toate acestea, pierderea cetății Durazzo în fata turcilor, 
în 1502, a lipsit Veneţia de cel mai important punct de obţinere de infor- 
matii pe partea albaneză a strâmtorii. Ei tocmai construiseră noi fortifi- 
catii, care stau și astăzi în picioare. Mediterana devenise împărțită în 
două: un răsărit otoman și un apus creștin. O întrebare evidentă se referea 
la tabăra care urma să câştige competiția; dar o altă întrebare era aceasta: 
ce putere creștină urma să domine apele Mediteranei de vest? 


V 


CATEVA PUNTI AU FOST CREATE peste aceste douá lumi. Curtea otomaná 
era fascinatá de cultura occidentalá, un lucru firesc avánd ín vedere re- 
vendicarea sa de a domni peste vechiul Imperiu Roman; intre timp, 
europenii din vest încercau să-i înțeleagă pe turci si au continuat să achi- 
zitioneze bunuri exotice orientale." Artistul Gentile Bellini a plecat de 
la Venetia la Constantinopol, unde a pictat un portret faimos al lui 
Mehmet II care se află acum la Galeria Naţională din Londra Presiunea 
exercitatá asupra Apusului era rareori intreruptá (poate doar cánd sulta- 
nii igi concentrau atentia asupra Persiei, in locul Europei), dar otomanii 
si-au dat seama de importanta formárii unei zone neutre intre teritoriile 
lor si vestul Europei, zonă ai cărei negustori puteau să câştige accesul in 
lumile contrastante ale creștinătății apusene și ale turcilor. Această zonă 
era mica, dar activa republică comercială Dubrovnik, cunoscută euro- 
penilor occidentali ca Ragusa. Originile sale, la fel ca în cazul oraşelor 
Venetia sau Amalfi, se află într-un grup de refugiaţi din fata invaziilor 
barbare, care au ocupat un promontoriu stâncos în sudul Dalmației, 
protejat printr-un lant de munți de incursiunile slavilor. Ragusanilor 
de sorginte latină li s-a alăturat, la scurt timp, o populaţie de origine 
slavă, iar până la sfârșitul secolului al XII-lea orașul era bilingv, cu o 
parte din locuitori vorbind dialecte sudice slave și cealaltă parte vorbind 
dalmata, o limbă romanică înrudită strâns cu italiana; în limba slavonă, 
locuitorilor li se spunea dubrovéani, „cei din păduri“. Desi au participat 

la negocieri cu prinți sârbi si bosniaci hotărâți, referitor la problemele 
interne, ragusanii aveau nevoie de protectori, pe care i-au găsit în regii 
normanzi de Sicilia şi apoi în Venetia, care şi-a consolidat autoritatea în 
sudul Dalmației după cea de-a Patra Cruciadă din 1202—1204.*? 

După ce regele ungar a smuls Veneţiei Dalmatia, în urma intervenţiei 
sale în războiul din 1350 dintre Venetia si Genova, orașul a intrat sub 
suzeranitate ungară (începând din 1358).5 Acest lucru le-a permis ragu- 
sanilor să-și dezvolte propriile instituţii si propria lor rețea comercială, 
fără prea multe intervenţii externe. A apărut o elită comercială, capabilă 
să profite de accesul la interiorul Bosniei, bogat în argint și în sclavi; 
Dubrovnik a devenit principalul centru din regiune pentru achiziția 
sării.51 Cererea de argint în estul Mediteranei a fost întotdeauna mare, 
din cauza lipsei de resurse locale, iar negustorii ragusani au mers și mai 
departe, în teritoriile bizantine si turcești ale Orientului.5? Dubrovnikul 
a putut să profite mult de pe urma noilor oportunități ivite după Moartea 
Neagră. Comerțul local s-a dezvoltat — într-adevăr, fără grâul, untdelem- 
nul, pastrama, vinul, fructele şi legumele care erau aduse regulat din 
Apulia in Dalmatia, nici Dubrovnikul, nici vecinii săi n-ar fi supraviețuit; 
chiar și peștele era importat din sudul Italiei, pe cât de neverosimil poate 
părea acest lucru într-un oraș maritim.5% Exista foarte putin pământ 
potrivit pentru a se cultiva ceva pe el. Un scriitor din secolul al XV-lea, 
Philippus de Diversis, a prezentat astfel principalele trăsături ale orașului 
său natal: 


Cetatea Ragusa, din pricina sterilitatii sale, dar și din cauza numărului mare de 
locuitori, are un venit foarte mic, astfel încât nimeni nu poate trăi cu familia lui din 
proprietăţile sale decât dacă are si alte venituri, si de aceea e nevoie să facă negot.5* 


El se simțea deranjat de implicarea elitei oraşului în comerț, întrucât 
știa că elita Romei antice se ferise de așa ceva. Pe de altă parte, lipsa re- 
surselor locale a stimulat dezvoltarea unor industrii importante: lâna 
brută din Italia si Spania era prelucrată în ţesături de lână si, pe la mij- 
locul secolului al XVI-lea, Dubrovnikul devenise un important centru 
textil. Legătura cu oraşele din sudul Italiei, de-a lungul Mării Adriatice, 
era de o importanţă vitală. Dubrovnikul le oferea regilor de Napoli in- 
formaţii prețioase despre ce se întâmpla în teritoriile otomane. În schimb, 
acești regi au contribuit la dispariţia pirateriei pe Marea Adriatică şi îi 
scuteau pe ragusani de taxele portuare.55 Navele acestora aveau voie să 
domine apele din dreptul regiunii Apulia. Acesta era începutul unei etape 
de dezvoltare în care flota ragusană urma să devină una din cele mai 
mari flote comerciale din Mediterana; Dubrovnikul, si nu argonautii lui 


426 A PATRA MEDITERANĂ, 1350—1830 


Iason, a introdus în limba engleză cuvântul argosy*, o stâlcire a lui 
„Ragusa“. Un nobil ragusan, Benedetto Cotrugli, sau Kotruljevic, a deve- 
nit administratorul unei monetării în Napoli, dar este mai cunoscut 
pentru micul său tratat despre arta comerțului, care definea calitățile 
comerciale ce garantau succesul. Printre sfaturile sale înțelepte adresate 
negustorilor se afla si acela că ar trebui să evite jocurile de noroc si 
jocurile de cărți, si nici n-ar trebui să bea sau să mănânce prea mult.56 

O republică maritimă care se afla la o distanţă ce putea fi străbătută 
cu pasul de teritoriile conduse de marii prinți slavi nu avea cum să evite 
încercările lor de a se amesteca, si acesta este motivul pentru care 
ragusanii preferau să aibă protectori care locuiau la o distanță mai mare 
de orașul lor - chiar si turcii. Dificultăţile s-au înmulţit la mijlocul 
secolului al XV-lea, când duşmanii — slavi si turci — s-au apropiat din 
mai multe direcţii. Orașul era bine protejat de zidurile sale impresio- 
nante, care există şi azi. Unul dintre dușmanii săi era Stjepan Vukčić, 
herceg (sau duce) al teritoriilor din spatele Dubrovnikului care au primit 
numele Herţegovina. Titlul său era confirmat de curtea otomană, deși 
el era liber în gândire și privea supunerea față de Sublima Poartă ca pe 
un mod de a-i garanta autoritatea, mai degrabă decât de a i-o compromite. 
A hotărât să strângă bani înființând un așezământ comercial care să 
depășească oraşul Dubrovnik, după cum spera el, la Herceg Novi, la 
intrarea în Golful Kotor. Sursa profitului urma să fie dată nu de mărfurile 
exotice din Orient, ci de sare, comercializată prin Dubrovnik, în mod 
traditional?" Ragusanii nu erau lipsiți de ambiţii teritoriale. Ei voiau, 
desigur, să obțină Herceg Novi si chiar si oraşul sârb Trebinje, putin mai 
central în Herţegovina. În 1451, mesagerii ragusani au anunţat că recom- 
pensa pentru omorârea ducelui (care era si bănuit de eretic) era de 
15 ooo de ducati si ridicarea la rangul de nobil in Dubrovnik. 

Această ameninţare l-a speriat suficient de mult pe Vukčić încât să-l 
facă să-și retragă armatele de pe teritoriul Dubrovnikului, care însă a 
fost nevoit să se confrunte imediat cu o nouă ameninţare, pentru că 
Mehmet Cuceritorul își extindea puterea, triumfător, asupra principatelor 
din Balcani. Așa că în 1458 ambasadorii ragusani s-au dus la curtea 
sultanului de la Skopje cu o ofertă de supunere, în schimbul căreia tră- 
geau nădejde să obţină confirmarea privilegiilor lor comerciale. A fost ne- 
cesară o anumită negociere, dar din 1472 au început să trimită 10 ooo 
de ducati tribut anual — sumă care a continuat să crească58 Platile regulate 
de tribut erau o garanţie mai bună a siguranței decât zidurile masive 


* Engl. pentru navă, flotă, vas mare comercial. (N. tr.) 

ale cetăţii. A apărut o situaţie ciudată. Ragusanii făceau comerț cu terito- 
riile stăpânite de otomani, si totuși le ofereau ajutor dușmanilor turcilor — 
de pildă lui Skanderbeg, când a trecut din Albania în sudul Italiei, pentru 
a intra în serviciul regelui Ferrante de Napoli, care era asediat; ei au 
avut grijă de Vukčić când a fost deposedat de turci, uitând dorinţa lor 
iniţială de a-l nimici. Cu toate acestea, turcii au asuprit rareori Dubrov- 
nikul, văzând destule avantaje în rolul său de intermediar comercial 
care aproviziona Sublima Poartă cu mărfuri și tribut. În preajma anului 
1500, ragusanii au putut să profite de dificultatea în care se aflau vene- 
tienii, care se luptau să oprească avansul otomanilor de-a lungul coastei 
Albaniei. Venetia nu mai putea face negot cu Constantinopolul, dar 
corăbiile ragusane puteau să-și arboreze steagul fără teamă pe apele stă- 
pânite de turci și să transporte mărfuri între Orient și Occident. Lăsând 
la o parte tributul pe care îl plăteau sultanului otoman, locuitorii Dubrov- 
nikului fluturau mitul libertăţii orașului lor, conţinut în mottoul simplu 
LIBERTAS. 


2 


Schimbări în Occident 
1391-1500 


ÎN VREME CE RAGUSANII beneficiau de relaţia lor specială cu turcii, 
genovezii si venețienii erau ceva mai prudenti în a construi astfel de 
legături cu Poarta otomană. Deşi sultanul era interesat de astfel de con- 
tacte, aceștia din urmă înțelegeau că zona Mediteranei de est devenea 
un spaţiu din ce în ce mai periculos. Aceste dificultăți erau agravate si 
de disputele ocazionale dintre venețieni și sultanii mameluci ai Egiptului, 
care impuneau taxe tot mai mari pentru a-și susține astfel material 
regimul. Mamelucii reprezentau, de asemenea, și un pericol regional. 
În 1424-1426 aceștia au invadat Ciprul, luându-l cu ei pe regele Ianus, 
împreună cu alti 6 ooo de captivi; o recompensă de 200 ooo de ducati 
le-a fost plătită pentru ca Ianus să fie eliberat și repus în drepturi, spu- 
nându-se despre acesta că nu a mai râs vreodată după acest episod. În 
1444 ei au asediat insula Rhodos. În 1460, aceștia susțineau un preten- 
dent la coroana Ciprului, trimițând optzeci de nave în direcția insulei, 
spre groaza lumii creștine, căci nimeni nu înțelegea de ce Iacob de 
Lusignan, un copil nelegitim, dorea să emită pretenţii, apelând la ajutorul 
egiptenilor, la un tron pentru care nu era indreptatit.! 

Pe măsură ce presiunea otomanilor și a mamelucilor asupra acestor 
zone devenea tot mai insuportabilă, genovezii și rivalii lor şi-au mutat 
interesul către Occident, achizitionand zahăr din Sicilia şi Spania, si 
grâu din Sicilia și Maroc. La mijlocul secolului al XV-lea s-a produs o reală 
renaștere economică a Genovei, aparent în ciuda tuturor preconizărilor: 
oraşul era încă epuizat de luptele interne, dar largi segmente ale popu- 
latiei aveau de câştigat de pe urma activităților de comerț si a investiţiilor, 
generând astfel profit. Un interes deosebit îl prezentau acțiunile la noua 
bancă publică, Banco di San Giorgio, care a dobândit, în final, stăpânirea 
asupra insulei Corsica.2 Pierderea accesului liber al genovezilor la minele 
de alaun din Foceea, în Asia Mică, a fost compensată de descoperirea, în 

1464, a unor mine de alaun chiar la poalele Romei, la Tolfa; papa Pius II 
descria descoperirea drept „cea mai mare victorie împotriva turcilor“. 
Această descoperire reducea dependența faţă de otomani, dar nu mic- 
sora dependența celorlalți fata de genovezi, care şi-au îndreptat atenția 
către centrul Italiei, construind un nou monopol al alaunului acolo. Tehno- 
logia producţiei de zahăr a călătorit către vest înaintea negustorilor, ceea 
ce făcea ca industria de zahăr din Orient să intre într-un declin. Mori de 
zahăr sofisticate, numite trappeti, au fost dezvoltate în Sicilia. În Valencia 
se putea cultiva trestia de zahăr în cea mai nordică regiune din Europa, 
si negustori din locuri îndepărtate, precum Germania, puneau bazele 
primelor plantaţii; nevoia de vase ceramice utilizate în procesarea 
zahărului brut făcea ca industria locală de ceramică să se dezvolte conco- 
mitent, făcând din Valencia un loc faimos pentru ceramica sa „hispano- 
morescă“, care poate fi găsită și astăzi în marile muzee contemporane.* 
Atracția spre vest era atât de puternică, încât a trecut prin Strâmtoarea 
Gibraltar către Madeira, în jurul anului 1420, și apoi către Azore, Insulele 
Canare, Insulele Capului Verde si Sâo Tomé — majoritatea fiind achiziţii 
portugheze, deși capitalul şi priceperea veneau de la genovezi, în timp 
ce primele stocuri de zahăr se spune că veniseră din Sicilia în Madeira.5 

Punctele de oprire de pe drumul către Atlantic începeau să devină, şi 
ele, importante. Granada, deși stat musulman până în 1492, a devenit 
un centru de operare pentru negustori genovezi, florentini și catalani, care 
vizitau cu regularitate Almeria si Mâlaga, cumpărând mătăsuri, fructe 
uscate si ceramică. Este greu de imaginat cum s-ar fi putut menţine la 
putere (si cum ar fi putut construi palate precum Alhambra) sultanii 
Nasrizi ai Granadei dacă nu s-ar fi bizuit pe sprijinul economic venit din 
partea negustorilor creştini. Deși voiau să creadă că practicarea ferventă 
a credinței islamice este baza societăţii din Granada, aceștia înțelegeau 
şi importanţa fondurilor străine. Granada era neutralizată si de reusitele 
ocazionale ale regilor de Castilia în a impune sultanilor plata unui tribut. 
Războiul la graniță dintre Castilia şi Granada nu avea să înceteze, desi 
părea că ia mai mult forma unui turnir de lungă durată, care reușea mai 
degrabă să creeze balade despre frumoase prințese maure, decât să 
cucerească teritorii. 

Această stabilitate fragilă a fost pusă în pericol în august 1415, când 
portughezii au trimis 100 de nave împotriva Ceutei, capturând oraşul 
după un scurt asediu, în timpul căruia fiul regelui, Henrico, cunoscut 
mai târziu sub numele de „Navigatorul“, a obţinut ceea ce dorea. A fost o 
victorie remarcabilă: portughezii au subestimat curenţii problematici 

din strámtori gi o parte din flotá a fost impinsá de furtunile de vará cátre 
Spania. Acest lucru i-a permis guvernatorului din Ceuta să câştige timp 
pentru a chema întăriri din Maroc, desi, in mod nesăbuit, a anulat ulterior 
solicitarea. Portughezii au oscilat între a-şi urma planul inițial sau a 
ataca Gibraltarul, pe teritoriul Granadei; în multe privinţe, Gibraltarul 
era o opțiune care se impunea, pentru că aparținuse când de Fez, când de 
Granada, în urma unei revolte din 1410. Dar Ceuta era mai mare, mult 
mai bogată, aflându-se într-o poziție mai accesibilă, suită pe o mică 
peninsulă ce face legătura între cea mai joasă înălțime a muntelui Monte 
Hacho şi continentul african. Cucerirea sa i-a uimit pe ceilalți conducători 
europeni. Nimeni nu putea înțelege ce era în mintea curții portugheze. 

Uimirea acestora a fost sporită de taina portughezilor: toată lumea știa 
că ei construiau o flotă, angajând vase străine, dar, în mare, se presupu- 
nea că portughezii plănuiau să atace teritoriul Granadei, în ciuda insisten- 
tei castilienilor că atacurile asupra Granadei îi erau rezervate Castiliei.” 

Astfel, portughezii au ajuns în Strâmtoarea Gibraltar ca o indezirabilă 
a patra putere, alături de Marocul Marinizilor, Granada Nasrizilor si 
Castilia. Chiar dacă portughezii aspirau la bogăţia Ceutei, au eşuat în a o 
dobândi: negustorii musulmani evitau de-acum cetatea, care a devenit un 
oras-fantoma populat, în principal, de o garnizoană portugheză si de 
condamnatii trimiși aici să-și ispágeascá pedeapsa. Portughezii sperau, 
probabil, că această cucerire a Ceutei le va deschide accesul către câmpurile 

de grâne de pe coasta atlantică a Marocului, dar campania lor produsese 
efectul invers. Ceuta a devenit o piatră de moară ce atârna de gâtul 
portughezilor. Cu toate acestea, erau prea mândri pentru a renunţa la 
ea si chiar sperau să obțină mai multe teritorii marocane: în 1437, por- 
tughezii au încercat să cucerească orașul Tanger și au suferit o înfrângere 
umilitoare (mult mai târziu, în 1471, au ocupat totuși orașul). Fratele 
prințului Henrico, Fernando, a fost trimis la Fez ca ostatec, urmând să fie 
eliberat după ce portughezii returnau Ceuta; Henrico a fost de acord și 
apoi, spre rușinea lui eternă, nu și-a mai ţinut promisiunea, asa încât 
fratele lui a fost lăsat să moară în inchisoare.® Rezultatul pe termen lung 
a fost că Ceuta a rămas sub stăpânirea portughezilor şi, din 1668, a 
spaniolilor? Începând cu secolul al XVI-lea, când Luis de Camées a scris 
marele său poem epic despre expansiunea portugheză, Lusiada, cucerirea 
zonei Ceuta a fost considerată primul pas spre expansiunea portugheză 
de-a lungul coastei Africii: 


Neliniștita Thetis căi deschide 

și mii de păsări albe-i taie-argintul 
spre unde-a pus hotar pe veci Alcide 

în albe aripi vântu-și poartă-alintul...10 


Evident, totuși, că portughezii nu puteau încă să prezică deschiderea ru- 
telor comerciale care înconjurau Africa, spre India — posibilitatea pătrun- 
derii în Oceanul Indian din Atlantic fusese respinsă cu îndârjire in 
Geografia lui Ptomeleu. 

Mediterana, și nu oceanele îndepărtate, era ţinta imediată a corăbie- 
rilor portughezi.!! Una din trăsăturile marii restructurári care a urmat 
după Moartea Neagră a fost apariția unor noi centre de afaceri și a unor 
noi grupuri de comercianţi; călătoriile celor care veneau în Mediterana 
din Oceanul Atlantic, așa cum erau portughezii, au devenit tot mai frec- 
vente. Cea mai mare parte a acestui comerț a fost efectuată prin curse 
scurte, regulate, exploatate intens. Portughezii, bascii, negustorii din 
Cantabria si din Galicia organizau transporturi regulate de peste sărat 
tocmai in Valencia si Barcelona.!? Existau și călătorii mai ambitioase, 
de lungă durată: o navă englezească e prezentă, conform mărturiilor, la 
Ibiza, în 1412; în 1468, regele Ferrante de Napoli a semnat un pact comer- 
cial cu Eduard IV al Angliei.13 Expeditii englezeşti foarte ambitioase au 
fost lansate de negustorii din Bristol. În 1457, Robert Sturmy a pornit 
cu trei nave spre Levant, dar pe drumul de întoarcere genovezii i-au 
atacat vasele în dreptul insulei Malta, scufundând două dintre ele. Când 
vestile despre acest atac au ajuns în Anglia, a avut loc un puternic protest 

public împotriva genovezilor, care blocau tentativele nord-europenilor 
de a concura în comerțul mediteraneean. Primarul orașului Southampton 
a arestat în pripá toti genovezii pe care i-a putut gási.!^ Acestea erau în- 
ceputurile violente ale legăturilor dintre Anglia și Mediterana, care 
urmau să transforme marea în secolele următoare. 

Nu e nici o surpriză că navele franceze încercau să-și creeze o nișă in 
comerțul cu mirodenii către Alexandria, lansând navele din porturile de 
la Marea Mediterana.'5 Jacques Coeur de Bourges, fiul unui blánar pros- 
per, a călătorit în 1432 de la Narbonne la Alexandria și Damasc şi a 
rămas fascinat de oportunitățile comerciale din Levant. A intrat în 
serviciul regal, unde talentul său a fost imediat remarcat, a fost supusul 
regelui Carol VII ca șeful intendentei, sau argentier, responsabil pentru 
aprovizionarea curţii regale cu bunuri, inclusiv produse de lux; în perioada 
1440-1450 a început să-și împlinească visul de a crea legături între 
Franţa, pe de o parte, si Egipt si Africa de Nord, de cealaltă parte. El 
avea în subordine cel putin patru galere si, potrivit unui scriitor contem- 
poran, a fost „primul dintre toti francezii timpului său care a echipat si 
a armat gelere care, încărcate cu veșminte din lână si alte produse din 
atelierele frantuzesti, călătoreau în susul si în josul coastelor Africii si 
Orientului“.16 A început să vadă localitatea Aigues-Mortes, prinsă în 
mlaștinile stătute de lângă Montpellier, ca pe cea mai potrivită bază 
pentru un ambițios program de construcție de nave; consiliul municipal 
al Barcelonei era îngrijorat că urma să devieze într-acolo comerțul cu 
mirodenii si că încerca să stabilească un monopol regal francez. Nu e 
prea clar dacă galerele frantuzesti erau deţinute de regele Franţei sau 
de ambițiosul său argentier; poate că aceasta era o problemă mai putin 
importantă, pentru că regele și bancherul său împărțeau profiturile. 
Reţeaua de agenţi a lui Jacques Coeur a fost consolidată de încercările 
de a-i intra în gratii depuse de sultanul mameluc al Egiptului, care fi 
îngăduia să facă negot în termeni preferentiali. Jacques Coeur a fost con- 
siderat un reprezentant al mercantilismului, receptiv la avantajele poli- 
tice ale unei strategii comerciale active pe Marea Mediterană.!” Succesul 
său i-a adus invidia, în timp ce contactele sale cu puterile străine, mer- 
gând de la sultanul mameluc la René de Anjou, conducătorul Proventei, 
păreau să indice că duce propria politică externă. În 1451, dușmanii s-au 
întors împotriva sa; a fost arestat sub acuzaţia de delapidare și trădare, 
torturat si exilat. Desi reţeaua sa comercială nu a supraviețuit incarce- 
rarii sale, cariera lui Jacques Coeur demonstrează detaliat noile oportu- 
nitáti de care puteau să profite oamenii de afaceri ambitiosi, la jumătatea 
secolului al XV-lea, în Mediterana. 

TOATE VASELE care treceau prin Strâmtoarea Gibraltar trebuiau să-și 
croiască drum pe lângă marea stâncă. Aventurierii castilieni erau hotărâți 
să recupereze orașul, care aparținuse pentru scurt timp regatului Casti- 
liei, în secolul al IV-lea. Astfel, în anul 1436, după un atac eșuat asupra 
Gibraltarului, contele de Niebla moare înecat, împreună cu cei patruzeci 
de compatrioți ai săi, în încercarea de a se retrage. Ca urmare a acestui 
atac, rămășițele pământești ale contelui au fost expuse într-o manieră 
rușinoasă, într-un cos de nuiele, numit barcina de către localnici. Una 
din intrările Gibraltarului poartă și astăzi acest nume. 

Stânca a fost cucerită, în cele din urmă, de către ducele de Medina 
Sidonia, care a profitat de absenţa elitei responsabile cu apărarea orașului, 
plecată să-și aducă omagiile sultanului din Granada. Nobili foarte 
puternici înzestrați cu o masivă flotă militară, ducii de Medina Sidonia 
au considerat că puteau face tot ce pofteau în Gibraltar, chiar și în privința 
locuitorilor, așa că au decis să înlocuiască populația indigenă cu o nouă 
populație. Prin urmare, în 1474, circa 4 350 de conversos, noi convertiți 
la creștinism de origine iudaică, s-au stabilit în Gibraltar. Această mișcare 
îi avantaja pe noii locuitori, dat fiind faptul că în acest fel puteau scăpa 
de prigoana îndreptată împotriva lor de către autoritățile din Córdoba 
natală. Înţelegând necesitatea înrădăcinării lor aici, aceștia s-au oferit 
imediat să întrețină garnizoana orașului din propriile resurse. În scurt 
timp însă, ducele s-a convins că intenția reală a convertitilor era aceea 
de a închina orașul regelui si reginei, drept recompensă pentru toleranța 
arătată lor. Plănuise o expediție împotriva regiunii portugheze Ceuta 
(atât de mare îi era dragostea fata de vecinii creștini), dar și-a îndreptat 
flota spre Gibraltar, în schimb, pe care l-a recuperat cu ușurință. De data 
aceasta, conversos au fost cei nevoiți să părăsească orașul. Stânca a 
rămas în mâinile familiei de Medina Sidonia până în anul 1501, când 
regina Isabela a Castiliei a insistat ca acest avanpost să revină sub con- 
trolul regalitatii.1® 

Castilia avea, la acea dată, o coastă la Marea Mediterană destul de 
limitată din punct de vedere teritorial, constând în vechiul regat musul- 
man al Murciei, cucerit în secolul al XIII-lea. În secolul al XV-lea, atât 
Castilia, cât şi Aragonul asistau la intense perioade de revolte interne, 
toate acestea culminând în jurul anului 1470 cu bătălia aprigă pentru 
coroana Castiliei dintre regina Isabela și regele Portugaliei. Între timp, 
Isabela devenise soţia lui Ferdinand II, rege al Aragonului si al Siciliei. 

Ca si coroana Castiliei, cea a Aragonului fusese obținută în urma unei 
sângeroase perioade de război civil. Regele Alfonso V de Aragon, mort în 
1458, la Napoli, tratase regatul său din sudul Italiei ca pe o simplă pro- 
vincie, dáruind-o, înaintea morții, fiului său nelegitim, Ferrante; toate 
celelalte posesiuni ale sale (cele aflate pe teritoriul spaniol, Insulele 
Baleare, Sardinia si Sicilia) i-au revenit fratelui lui Alfonso, Ioan, care 
devenise, prin căsătorie, si rege al Navarrei. Acesta a refuzat să cedeze 
Navarra moștenitorului de drept al provinciei, Carol, prinţ de Viana, ai 
cărui susținători din Navarra, dar și din Catalonia, îl considerau un erou, 
imagine amplificată de moartea în circumstanţe neclare, cel mai probabil 
prin otrăvire. Războiul civil care a izbucnit în Navarra a anticipat războiul 
civil din Catalonia. Cauzele acestui conflict rezidă în tensiunile sociale 
dintre spaţiul urban și cel rural, care isi aveau baza în profundele schim- 
bari economice rezultate după Moartea Neagrá.!? 

În Barcelona, facțiunile populare cum ar fi gruparea intitulată Busca 
cereau micșorarea impozitelor, participare reprezentativă în cadrul guver- 
nului local, limite rezonabile în ceea ce privea onorariile percepute de către 
avocaţi şi medici, dar si restricţii aplicate importului de haine venite din 
ţările străine, precum și restricţii asupra utilizării de nave străine.20 
Mesajul acestora (la care monarhia lipsită de fonduri rezona) a fost rezu- 
mat într-un singur cuvânt, redrec, „redresare economică“. Busca a câștigat 
puterea în consiliul orășenesc, dar s-a dovedit incapabilă să rezolve proble- 
mele orașului Barcelona. În timpul domniei lui Alfonso V, Busca se găsea 
în situaţia de a duce constant lupte pentru supremație cu rivala sa, Biga, 
un partid independent, format din vechi familii de patricieni. La izbucnirea 
războiului civil catalan, în 1462, orașul se afla, încă, puternic divizat între 
diversele interese ale acestor facțiuni. Si în Mallorca se afla o societate 
foarte dezbinată. În secolul al XV-lea, vorbim de o societate măcinată de 
repetate explozii la nivel politic, exprimate prin puternica rivalitate dintre 
locuitorii capitalei și forenses, „intruşii“, denumire dată celor care locuiau 
pe insulă, dar în afara capitalei. Pe fondul absenței regelui Alfonso din 
teritoriile spaniole, acest conflict a devenit din ce in ce mai pronunțat; 
oraşul Mallorca a fost asediat de către forenses. Mai mult decât atât, ciuma 
a continuat să decimeze populaţia insulei în a doua jumătate a secolului 
al XV-lea (in 1467, 1481 si in 1493).21 

Însă imaginea nu era chiar atât de sumbră cum ar putea părea. În 
Mallorca, bogaţi mecena comandau impresionante opere de artă. Aceasta 
este perioada în care cetățenii orașelor Mallorca, Valencia, Barcelona și 
Perpignan au ridicat celebrele llotjas, sau „loggii“, ansambluri arhitecturale 

care găzduiau tribunalul comercial cunoscut sub numele de „Consulatul 
Mării“. Acest tribunal servea drept instituţia abilitată spre a desfăşura 
tot ceea ce însemna afaceri si activităţi conexe (înregistrarea contractelor 
de asigurare pentru călătoriile pe mare, vânzarea obligatiunilor sau 
schimburile monetare).22 Ceea ce a rămas în istorie ca fiind llotja din 
Mallorca, ridicată în jurul anului 1430, este opera reputatului arhitect 
catalan Guillem Sagrera, autorul celebrei săli grandioase a regelui 
Alfonso din masiva fortăreață Castelnuovo din Napoli, operă ce a purtat 
cu sine stilul goticului spaniol târziu și peste Mediterana. Maiestuosul 
proiect al //otja-ei lui Sagrera, cu imensele sale coloane, a fost urmat, 
partial, atunci când arhitectul catalan Pere Compte a ridicat llotja din 
Valencia, între anii 1483 si 1498, edificiu care nu se lasă cu nimic mai pre- 
jos în comparație cu modelul urmat. O remarcabilă inscripţie în limba la- 
tind, aflată în partea superioară a unuia dintre pereţii interiori ai lJotja-ei 
din Valencia precizează următoarele: 


Sunt o ilustră casă construită în cincisprezece ani. Concetáteni, bucurati-va si 
vedeţi ce lucru bun este să întreprinzi o afacere, atunci când aceasta nu dă naș- 
tere la minciuni, ci păstrează credința unui vecin în celălalt, când aceasta nu 
dă prilej ingeláciunii, și nu dă bani cu camătă. Negutátorul care procedează 
corect va prospera și va avea parte de belșug, iar sufletul său se va bucura de 
viata eternă. 


La prima vedere, nu pare că aceasta era o epocă a belsugului pentru 
regatul de Aragon.% Esecurile bancare din anii 1380 au demobilizat orice 
fel de iniţiative financiare, iar capitalul italian, descurajat în primele 
decade ale secolului, a început să domine comerțul de pe țărmul spaniol 
al Mediteranei.?* Elita comerțului din Barcelona a devenit saturată de 
nesiguranța negotului si de toate pericolele sale si a preferat tot mai 
mult să investească în obligaţiuni, care aveau câștiguri destul de sigure; 
aceste practici economice au fost încurajate si mai mult când a apărut o 
nouă bancă, Taula de Canvi („masa de schimb“), în cadrul //otja-ei din 
Barcelona, pe malul mării, în 1401. Mai mult decât atât, nevoile financiare 
ale regelui pentru a susține campaniile militare din Mediterana au golit 
treptat vistieriile sale spaniole. Si totuși, erau si vești bune. Reţeaua 
comercială a Coroanei Aragonului nu s-a dezintegrat; ba dimpotrivă, a 
căpătat o nouă vitalitate. Vasele plecau din Barcelona către bazinul estic 
al Mării Mediterane aproape an de an, între 1404 si 1464, si majoritatea 
erau catalane, nu străine. În anul 1411, unsprezece vase catalane au 
navigat către Levant, în 1432, șapte, iar în 1453, opt. Aceste cifre par mă- 
runte, însă vasele erau trimise spre a aduce mărfuri de valoare, cum ar 

fi mirodeniile, care erau comercializate în cantități mici. După ce au 
construit cu mare grijă aceste relaţii comerciale cu Levantul, de-a lungul 
zecilor de ani, catalanii au ajuns să ocupe locul trei, după venețieni si 
genovezi, în marele negot cu Levantul; ei făceau comerț în Beirut si au 
păstrat un consulat în Damasc.2 Existau și curse regulate (în general 
cu vase străine) către Flandra si către Anglia.26 

Acestea erau rutele de vază urmate de marile galere, dar exista si un 
intens comerț făcut cu robuste vase de tip cogă, ce transportau cereale, 
fructe uscate, untdelemn, sare și sclavi. Au fost descoperite în arhive 
documente ce atestă peste 2 ooo de călătorii efectuate din Barcelona 
între 1428 și 1493, cam un sfert către Sicilia, aproape 15% către Sardinia, 
și peste 10% către sudul Italiei, cu alte cuvinte, către posesiunile italiene 
ale Coroanei Aragonului. Si insula Rhodos era una din destinațiile navelor 
catalane (129 in această perioadă), căci nu era numai fortăreața Cavale- 
rilor Ioaniti; era un nod important al rețelei de drumuri comerciale către 
destinații importante precum Turcia, Siria si Egipt.” Comerţul cu textile 
întreprins de catalani în sudul Italiei i se datora în mare măsură regelui 
Alfonso. După capturarea orașului Napoli, în 1442, acesta i-a exclus pe 
comercianții florentini care dominaseră afacerile sub domnia regilor 
angevini, înlocuindu-i cu comercianţi catalani, spre bucuria acestora. În 
1457, orașul aragonez Napoli era deja plin de negustori catalani, care 
ajunseseră să fie majoritari.?? Aceștia reuşiseră să inunde sudul Italiei 
cu materiale ieftine făcute din lână, încât regele Ferrante de Napoli, deși 
îi era nepot regelui de Aragon, a încercat să interzică importul acestor 
materiale în anul 1465.?? 

Erau și alte schimbări subtile, dar importante, în caracteristicile ge- 
nerale ale comerțului catalan din secolul al XV-lea. Rețelele comerciale 
locale, bine integrate, au devenit din ce în ce mai importante; navele 
călătoreau pe distanțe mai mici, căutând să se aprovizioneze în destinaţii 
convenabile, cât mai apropiate. S-au înregistrat legături comerciale 
constante între micuțul orășel Tossa (numărând cam 300 de locuitori) si 
Barcelona, bazate pe transportul unor mari cantități de lemn din pădu- 
rile catalane către Barcelona.% O sursă și mai importantă de lemn o repre- 
zenta orașul Mataró, a cărui biserică deţinea o machetă remarcabilă de 
navă cu pupa rotunjită, cunoscută sub numele de nau, machetă păstrată 
în prezent la Rotterdam. Acest vas în miniatură stă mărturie a iscusintei 
catalanilor în construcţia navelor în secolul al XV-lea.?! O altă linie activă 
de comerț, modestă, dar importantă, o constituia transportul de pește. 
Registrele fiscale din 1434 arată cum erau transportate marile cantități 

de sardină sărată, din Golful Biscaya până la Barcelona, in timpul Pos- 
tului Mare al Paștelui; locuitorii Barcelonei erau, de asemenea, mari 
consumatori de ton, merluciu și anghilă. De-a lungul coastelor spaniole 
acostau nave aducând cu ele miere, untdelemn, lemn, metale, piei, pig- 
menti pentru vopsele — o diversitate de produse locale care reprezentau 
baza redresării economice după valurile de epidemii de ciumá.3? 

După 1462, comerțul din Barcelona a fost afectat vreme de un deceniu 
de războiul civil catalan, dar, după anul 1472, redresarea a venit incredibil 
de repede.33 În anii 1470 au fost numiţi consuli pentru a veghea asupra 
activităţilor comerciale catalane, atât în porturi mari, cât şi în micile 
porturi de la Marea Mediterană, precum și în câteva porturi de la Marea 
Adriatică, cum ar fi Veneţia și Dubrovnik, Trapani, Siracuza și insula 
Malta din regatul Siciliei. Comercianti din Savoia, precum și negustori 
germani veneau să-şi desfășoare activităţile în Barcelona. Existau, din 
nou, multe oportunităţi.3+ Si Mallorca a rămas surprinzător de vivace, 
în ciuda crizelor interne. Din Mallorca se răspândeau nave către Africa 
de Nord, Barcelona, Valencia, Napoli, Sardinia si, ocazional, până în 
locuri mai îndepărtate precum Alexandria și insula Rhodos. Din cele 
aproape 400 de călătorii între Mallorca si nordul Africii înregistrate in 
prima jumătate a secolului al XV-lea, circa 80% dintre nave erau din 
Mallorca. Ca si în secolele precedente, Mallorca rămânea un punct esen- 
tial pentru comerțul catalan în Africa de Nord, o piață, de altfel, râvnită 
datorită accesului său la resurse de aur. Tot în Mallorca, negustorul evreu 
Astruch Xibili prospera ca agent de asigurări pentru comercianții din 
Spania continentală, sudul Franţei si nordul Africii.35 Aici, ca şi in Barce- 
lona, asigurările maritime erau luate din ce în ce mai serios, reflectând, 
de fapt, realitățile vremii: atacurile piraţilor musulmani îndreptate 
împotriva navelor creștine, conflictele dintre statele creștine si revoltele 
orășenești. Si totuși, interesant de remarcat sunt stăruința, si chiar opti- 
mismul celor care făceau afaceri pe mare în acea perioadă. 

Un oraș care va repurta o adevărată explozie economică era Valencia, 
pe teritoriile Coroanei Aragonului. Reputatul istoric britanic John Elliott 
a scris astfel despre acest episod: „pentru Valencia, secolul al XV-lea a 
reprezentat epoca de aur“, o descriere exactă, dacă luăm în considerare 
emisia monedelor de aur, care a rămas „neclintită ca un giroscop“ pe 
durata secolului al XV-lea.36 Orașul era rezidența favorită a regelui Al- 
fonso V, înainte să abandoneze Spania pentru Italia, lucru reflectat de 
numeroasele opere de artă realizate și de ambitioase planuri arhitecturale. 
Valencia a jucat un rol important în dezvoltarea instituţiilor comerciale. 

În interiorul magnificei sale llotja, Consulii Mării, oficiali care deţineau 
statutul de judecători regali, se reuneau pentru a decide în cazuri ce 
ţineau de dreptul maritim sau cel comercial. Aceştia erau aleși dintre 
„cei mai abili, competenti și experimentați“ membri ai comunității negus- 
toresti, si aveau ca îndatorire să emită decizii judecătoreşti rapide, fără 
ceremonii pompoase, impartiale, atât pentru cei bogaţi, cât si pentru cei 
săraci. Însă ei preferau înțelegerile în afara tribunalului, pentru a asigura 
o atmosferă armonioasă între membrii comunității, mai degrabă decât 
să încurajeze confruntarea.?" Consulatul Valenciei a devenit faimos în 
special datorită cuprinzătorului set de legi tipărit și răspândit în oraș, 
în anul 1494. Codul de legi viza probleme vechi în dreptul maritim: 


Dacă vreo proprietate sau marfă suferă vreo distrugere cauzată de șobolani, la 
bordul vasului, și patronul a uitat să aducă o pisică pentru ca aceasta să păzească 
bunurile de dăunători, atunci acesta va plăti daunele; totuși, nu găsim nici o 
variantă în cazul în care pisicile ar fi fost pe vas la încărcarea mărfii, dar pe 
durata călătoriei acestea ar fi murit, lăsând ca șobolanii să prejudicieze încărcătura 
înainte ca vasul să acosteze pentru ca patronul să cumpere alte pisici. Dacă acesta 
achiziționează pisicile din primul port întâlnit în drumul său, aducându-le la 
bordul navei, atunci el nu poate fi tras la răspundere pe motiv de neglijentá.3? 


În timpul unei furtuni, căpitanul vasului avea obligaţia de a-i aduna pe 
toti comercianții aflaţi la bord, dacă era convins că vasul urma să se 
scufunde în caz că nu se arunca măcar o parte din încărcătură. El trebuia 
să spună: 


„Domnilor, negustori, dacă nu vom ușura din încărcătură, noi înșine ne vom afla 
în pericol, împreună cu tot echipajul și întreaga marfă, riscând să pierdem totul. 
Dacă dumneavoastră, domnilor comercianţi, consimtiti in a arunca peste bord 
o parte din marfă, atunci vom putea, cu ajutorul lui Dumnezeu, să salvăm întreg 
echipajul împreună cu cea mai mare parte din încărcătură...“ E evident că este 
mult mai înțelept să renunti la o parte din încărcătură, decât să sacrifici vieţile 
celorlalţi, întreaga marfă, și chiar nava.?? 


Principiul fundamental care rezidă din meticuloasa legislaţie a Consula- 
tului Mării este acela că responsabilitatile celor două parti ale acordului 
trebuiesc recunoscute, și părțile protejate. Astfel, dacă comandantul 
navei stabilește o anumită dată de plecare cu un potenţial pasager, și 
plecarea este amânată din diverse motive, acesta este obligat să îi retur- 
neze pasagerului întreaga sumă corespunzătoare taxei de transport, îm- 
preună cu o despăgubire pentru prejudiciul astfel produs. Dar pasagerii 
aveau si ei obligaţii potrivit codului, si nu în ultimul rând respectarea 
acestor reguli.“ Dat fiind faptul cá Valencia exporta ceramică de înaltă 

calitate (printre acestea numărându-se servicii de masă pentru regele 
Eduard IV al Angliei sau pentru familia de’ Medici din Florenţa), nu este 
de mirare că erau plătiți docheri iscusiti pentru a încărca fragila ceramică 
la bordul navelor. Dacă făceau o treabă bună, și totuși mai existau obiecte 
sparte, comercianții, si nu proprietarul navei, erau cei trasi la raspundere.*! 
Marinarii primeau carne în zilele de duminică, martea și joia, si tocană 
în restul zilelor, iar seara primeau biscuitul marinăresc cu brânză, ceapă, 
sardine sau un alt fel de pește. Exista, de asemenea, și vin inclus în 
aceste ratii, acesta provenind din stafidele sau chiar smochinele aduse 
la bordul navei (smochinele erau cufundate în apă pentru a produce o 
infuzie dulce, de culoare pámántie).£ 

Valencia a avut de câștigat de pe urma dificultăţilor prin care trecea 
Barcelona — criza băncilor, răfuiala politică dintre Biga si Busca, si, mai 
presus de toate, încercările repetate ale nobilimii din Barcelona de a înlă- 
tura bancherii străini ai orasului.** A mai beneficiat si de pe urma pozi- 
tiei sale mai avantajoase de-a lungul drumurilor comerciale care legau 
nordul Italiei de Atlantic.** Galerele genoveze si cele florentine treceau 
pe lângă Ibiza, evitând astfel Barcelona. Acostând în Valencia, acestea 
puteau încărca produsele locale ale numeroasei — încă — populaţii musul- 
mane din zona rurală a Valenciei, denumită horta: fructe uscate, zahăr 
si orez, alimente foarte apreciate la curtea engleză, acolo unde orezul se 
gătea cu carne de pui máruntitá, totul îndulcit cu zahăr, dând astfel un 
amestec alb cunoscut sub numele de „blancmange“.5 Capitalul străin 
domina Valencia, stimulând viata economică și crescându-i avantajul în 
raport cu Barcelona, care era mai xenofobă. Comunitățile active ale geno- 
vezilor, milanezilor, venețienilor, toscanilor, flamanzilor și germanilor 
foloseau Valencia drept baza lor în partea vestică a Mediteranei.*® Milane- 
zii importau armament și alte bunuri din metal. Negustorii din Languedoc 
erau interesaţi de însemnatele cantităţi de lână aduse din podișul cas- 
tilian, negot purtat, în mare măsură, de evreii din Toledo. Negustorii 
musulmani din Valencia făceau comerţ cu regatul nasrid al Granadei.*? 
Încercările pline de lăcomie ale regelui Ferdinand de a aplica impozite 
mari orașului au determinat încetinirea creșterii economice la sfârșitul 
secolului al XV-lea.*? Si totuşi, bilanțul pentru Coroana Aragonului este 
unul pozitiv, cu atât mai mult dacă punem la socoteală posesiunile ita- 
liene: Sicilia, bogată în grâu și zahăr, Sardinia, bogată în grâu şi sare.50 
Federaţia regatelor catalan și aragonez a înflorit, beneficiind de pe urma 
restructurării economice radicale care a urmat Morţii Negre. 

III 


A EXISTAT ȘI O CIUDATENIE în ceea ce priveşte succesul Valenciei: lipsa 
unei comunităţi de evrei practicanți. O caracteristică unică a regatelor 
iberice în secolul al XV-lea, prin comparaţie cu alte state ale Europei 
apusene, era prezenţa în fiecare dintre regate a creştinilor, evreilor si 
musulmanilor. În Spania, relaţiile de zi cu zi dintre celetrei comunităţi erau 
de multe ori cordiale, cu exemple de creștini participând la nunți musul- 
mane sau evreiești, în vreme ce musulmanii și creștinii infiintau ateliere 
de lucru comune în Valencia. Dar, la sfârșitul secolului al XIV-lea, această 
convivencia era înlocuită cu o atmosferă generală de neîncredere. Răspân- 
direa Morţii Negre a fost pusă pe seama evreilor, lucru ce a condus la ata- 
curi violente împotriva acestora in Barcelona, dar si în alte orage.?! Unul 
dintre efectele epidemiei de ciumă a fost apariția unei noi clase de mijloc, 
ai cărei membri îi considerau uneori pe evrei rivali în afaceri. La sfârşitul 
secolului al XIV-lea, Ferran Martinez, arhidiacon de Ecija, în sudul Spaniei, 
predica cu intensă pasiune împotriva evreilor, încercând să demoleze 
sinagogi si să le fure manuscrisele și cărțile de valoare. Coroana castiliană 
s-a dovedit neputincioasă în fata forțelor dezlántuite de el și astfel, în 1391, 
au izbucnit revolte populare în sprijinul său, în Sevilia, răspândindu-se 
spre nord și spre est în ţinuturile aragoneze, însoțite de masacrări ale 
evreilor și de convertiri în masă. 

Infecția a traversat vestul Mediteranei, conducând la atacuri asupra 
evreilor în Sicilia aragonezá, în 1392.52 În oraşul Valencia, cartierul evre- 
iesc a încetat să mai existe, căci numai 200 de evrei márturisiti au su- 
pravietuit omorului în masă sau convertirii celor 2 500 de evrei din oraş. 
Socul a fost la fel de mare în Barcelona, unde evreii s-au stabilit încă din 
secolul al VIII-lea. Cartierul evreiesc, numit Call, situat în colțul nord- 
vestic al orașului vechi, a fost invadat si distrus. În Mallorca, un protest 
rural îndreptat împotriva unui locotenent-guvernator a scăpat de sub 
control si, în încercarea eșuată de a pătrunde în Castelul Bellver, aflat 
în afara orașului, țăranii s-au îndreptat către Call, ucigând mare parte 
dintre cei pe care i-au găsit acolo. Regele Ferdinand I de Aragon si papa 
Benedict XIII au organizat o dezbatere publică între evrei si creștini la 
Tortosa, in 1413-1414, creând astfel si mai multă tensiune între cele 
două grupuri. Aceasta nu era o dezbatere între doi parteneri egali, ci o 
ocazie în plus de a-i brutaliza si determina să se convertească pe multi 
dintre liderii evrei.53 Astfel, numărul evreilor care mărturiseau iudaismul, 
în teritoriile aragoneze, a scăzut, deşi printre cei convertiți au existat 

multi care practicau religia străbunilor în spatele ușilor închise. Această 
tăinuire avea să fie si mai importantă odată cu restabilirea Inchiziției, 
în jurul anului 1480, pe teritoriile regatelor spaniole. Viaţa evreilor în 
Aragon părea că se apropie de sfârşit, dar nu ca rezultat al expulzărilor 
în masă, ci ca urmare a presiunilor greu de suportat din Peninsula Iberică. 
Convertirile în masă din anii 1391 si 1413-1414, păreau să arate că, 
sub presiune, majoritatea evreilor erau gata să renunțe la iudaism. După 
ascensiunea regelui Ferdinand II la tronul Aragonului, în 1479, el a reve- 
nit treptat la politicile dure ale bunicului si tizului său. Pentru a rezolva 
problema evreilor convertiți care își păstraseră practicile religioase stră- 
bune (numiţi „marani“), el a resuscitat Inchiziția aragoneză şi a extins-o 
pe tot teritoriul Spaniei, lucru considerat chiar si de vechile familii cres- 
tine drept un instrument de intervenţie regalá.5* Călugării dominicani 
care au condus Inchiziția au reușit să-l convingă pe Ferdinand cá misiu- 
nea sa nu va fi încheiată decât în momentul în care convertitii vor fi se- 
parati total de evrei, prin îndepărtarea tuturor evreilor marturisiti de 
pe teritoriul Spaniei.55 Marea speranță a lui Ferdinand era că majoritatea 
evreilor vor alege varianta convertirii, nu a exodului (regele nu antipatiza 
evreii si arăta bunăvoință față de acei conversos sinceri). Si totuși, ca 
urmare a decretelor, evreii au migrat în masă. Mulţi evrei, posibil în jur 
de 75 ooo, au abandonat Spania, majoritatea fiind din Castilia, având 
în vedere dispariția numeroaselor comunităţi catalane si aragoneze după 
frământările din 1391. Totuşi, evreii spanioli din Aragon si Castilia au 
pornit în căutarea refugiului de pe ţărmul Coroanei aragoneze. 
Refugiații erau tratați în mod diferit, câteodată bine, alteori execrabil: 
nu avem nici un motiv să nu credem poveștile care vorbesc despre navele 
golite de evrei care au fost aruncaţi în mare de către căpitani si echipajele 
lor.5$ Sultanul din Maroc nu îi voia, astfel că opţiunea celui mai apropiat 
ţinut, cel musulman, a fost înlăturată. Desi multe dintre vasele care i-au 
purtat pe mare erau genoveze, nici Genova nu era o soluție, întrucât nu 
încurajase niciodată formarea unor așezări evreiești în oraș: evreii care 
au ajuns pe țărmul genovez au fost lăsaţi să se stabilească într-o zonă 
stâncoasă, neprielnică pentru activităţi omenești; având de înfruntat o 
iarnă grea, multi erau tentaţi să aleagă calea convertirii.?" Soluţia cea mai 
inteleaptá era ca aceștia să se îndrepte către teritorii din sudul Italiei, 
acolo unde Ferrante, vărul lui Ferdinand, îi aştepta cu braţele deschise, 
având grijă ca slujbașii săi să verifice fiecare imigrant pentru a i se cunoaşte 
calificarea, fie de mestesugar, fie de comerciant, si cerând ca aceștia să fie 
trataţi humanamente. Câteva luni mai târziu, Ferrante a primit un al 

doilea val de imigranţi evrei, proveniţi din Sicilia aragonezá, de unde 
fuseseră alungaţi în ciuda protestelor consiliului local din Palermo, care 
se temea de eventuale repercusiuni asupra activităților economice.®® Fer- 
dinand a rămas decis să alunge evreii, pe măsura ce cucerea noi teritorii 
peste mare — și i-a expulzat din Oran, in 1509, si din Napoli, în 1510.9? 

Mai important decât numărul lor este impactul pe care exilatii l-au 
avut asupra bazinului mediteraneean. Mulţi dintre ei s-au dus în sudul 
Italiei, de unde, pe măsură ce erau din nou expulzați, s-au împrăștiat: 
unii au mers mai la nord, ajungând la curţile prinților din Ferrara si 
Mantova, care erau mai receptivi; alții au ajuns la Poarta otomană, unde 
sultanului nu-i venea să creadă norocul de a fi dobândit medici, comer- 
cianti si tesátori atât de iscusiti. Un reprezentant francez la curtea oto- 
mană, în secolul al XVI-lea, scria astfel despre evrei: 


au printre ei meșteșugari pricepuți in toate artele si meseriile, in special dintre 
maranii excluși și alungaţi din Spania și Portugalia, care, spre marea pierdere 
a creştinătăţii, i-au învăţat pe turci diverse invenţii, meșteșuguri și mașinării 
de război, precum și moduri de a produce artilerii, archebuze, praf de pușcă, muni- 
tie; i-au ajutat, de asemenea, să facă primele tipărituri, lucru nemaivăzut până 
la acea vreme în acele locuri, punând în lumină diverse cărți în limbi diferite, 
precum greacă, latină, italiană, spaniolă, și chiar limba lor maternă, ebraica.50 


Otomanii, stăpânind zone vaste în care musulmanii erau o minoritate, au 
acceptat cu ușurință prezența evreilor pe teritoriile lor, impunându-le 
restricţiile obișnuite pentru cei cu statutul de dhimmi. Tesalonic (Thessa- 
lonika) a devenit un loc predilect pentru aşezarea evreilor. 

Multi exilați au considerat expulzarea din Spania un semn că prigoana 
împotriva evreilor va înceta în curând, odată cu mântuirea evreilor con- 
duşi de Mesia. În acest sens, multi evrei s-au întors pe meleagurile stră- 
mosesti, stabilindu-se in Safed, pe dealurile Galileii, unde intenționau 
să-și deschidă ateliere de ţesut, alături de alte afaceri. Tot în această 
perioadă, ei se afundă din ce în ce mai mult în texte cabalistice, dând 
naștere la o poezie liturgică ce avea să fie propagată în tot bazinul me- 
diteraneean, și nu numai. Unul dintre rabinii acelor timpuri, pe nume 
Iacob Berab, isi croise drum din Maqueda, în apropierea orașului Toledo, 
până în Fez, apoi în Egipt și, într-un final, ajunsese la Safed, unde visa 
să reînvie vechiul consiliu evreiesc al inteleptilor, Sanhedrin, ca un 
preludiu la Era Mesianică.$! Pe măsură ce exilatii se îndreptau tot mai 
spre răsărit, aceștia duceau cu ei amintirile din Spania, numite, în ebraică, 
Sepharad. Mulţi dintre acești evrei sefarzi au continuat să vorbească, 
timp de secole, spaniola de secol XV, pe care au răspândit-o în cadrul 

comunităților evreiești de pe teritoriile otomane și din nordul Africii — o 
limbă numită „ladino“, deși dobândise și elemente de vocabular din alte 
limbi, precum turca. Adoptarea pe scară largă a limbii „ladino“ printre 
evreii din bazinul mediteraneean făcea parte dintr-un act de imperia- 
lism cultural prin care sefarzii își impuneau, de asemenea, liturghia si 
practicile specifice asupra evreilor din Grecia, Africa de Nord și mare 
parte din Italia. Sefarzii susțineau apăsat că erau descendenţii echiva- 
lentilor evreieşti pentru hidalgos si că reprezentau aristocrația evreilor 
care trăiseră în lux și splendoare în Spania. Oare nu la aceștia se referea 
profetul Obadia când spunea „exilul Ierusalimului care este în Sefarad“? 

În anul 1492 s-a petrecut si stingerea ultimei domnii musulmane in 
Spania, când Boabdil, rege al Granadei, a predat orașul, pe 2 ianuarie, 
regelui Ferdinand și reginei Isabela, după un lung și dureros război care 
nu a făcut decât să întărească suspiciunea asupra dubioasei revendicări 
asupra tronului Castiliei formulată de către Isabela. Tratatul de capitu- 
lare le conferea musulmanilor dreptul de a rămâne pe teritoriul fostului 
lor regat; dacă ar fi dorit să plece, toate costurile de transport urmau să 
fie suportate de către rege si regină. Doar în 1502 au fost expulzați din 
Granada și din alte orașe castiliene, ca urmare a unei revolte din Sierra 
Granada care avusese loc cu trei ani mai devreme. Cu toate astea, nimic 
similar nu s-a petrecut pe teritoriile Coroanei Aragonului, a cărei popu- 
latie musulmană predomina în regatul Valencia și în sudul Aragonului. 
Cel mai probabil o treime din populaţia regatului Valencia era musul- 
mană în secolul al XV-lea, diminuându-se odată cu stabilirea familiilor 
creştine în număr tot mai mare și convertirea unor familii musulmane 
la credința dominantă. Celebrul tribunal al apei, care se mai întâlnește 
si astăzi, în fiecare zi de joi, în afara catedralei din Valencia, pentru a 
decide distribuţia cantităților de apă pentru irigarea câmpurilor din jurul 
orașului, perpetuează câteva dintre principiile și metodele fermierilor 
arabi din Evul Mediu Târziu Izolarea de lumea islamică, dar și pierde- 
rea elitelor, presupuneau, pentru musulmanii din Aragon și Valencia, o 
luptă permanentă de păstrare a valorilor islamice si a limbii arabe.9? 
Ferdinand era un conducător pragmatic, în ciuda politicilor sale, dându-și 
seama că expulzarea musulmanilor ar conduce la depopulare și la haos 
economic în regatele a căror prosperitate fusese deja periclitată prin răz- 
boiul civil de sub domnia tatălui său. Abia în 1525, la nouă ani după moar- 
tea sa, s-au întreprins eforturi de crestinare a fiecărui musulman spaniol 
si doar din 1609 „moriscii“, cum ajunseseră să fie numiţi, au fost expulzați 
fără milă din Spania.9* 

IV 


ÎN REGATELE CASTILIEI ȘI GRANADEI, Ferdinand deţinea un statut cvasi- 
egal cu cel al soţiei sale, Isabela, deși aceasta avea doar calitatea de con- 
soartă. După moartea acesteia, în 1504, lui Ferdinand i-a fost refuzată 
regența Castiliei de către nobilimea curţii, ani la rând, ceea ce l-a determi- 
nat să-și concentreze întreaga atenţie și forță pentru revigorarea vechiului 
imperiu mediteraneean al unchiului său, Alfonso. Principala sa grijă a 
devenit legată de averile Coroanei Aragonului, considerând că, după moar- 
tea sa, Aragonul și Castilia vor urma, din nou, drumuri separate. Cu spri- 
jinul „Marelui Căpitan“, strălucitul comandant militar Gonzalo Fernândez 
de Cârdoba, regele a reinstaurat stăpânirea aragoneză asupra orașului 
Napoli, în 1503, în urma unei scurte bătălii purtate cu armatele franceze, 
care se întorseseră în Italia sub conducerea regelui Ludovic XII, mai mult 
cu intenţia de a revendica ducatul de Milano decât de a-i zdrobi pe turci.® 
Ca şi în cazul regelui Alfonso, orașul Napoli nu reprezenta pentru Ferdi- 
nand un scop în sine: el urmărea un tel mesianic, acela de a conduce o 
cruciadă împotriva turcilor, pentru recuperarea Ierusalimului. În acest 
sens, regele a întreprins câteva expediţii în est, cum a fost cea condusă 
de „Marele Căpitan“ în Chefalonia, nu foarte departe de călcâiul Italiei.96 
Aceste vise ale regelui erau stimulate şi de insistențele excentricului 
navigator genovez Cristofor Columb, care îi promitea regelui destul aur 
provenit din Indii cât să-i asigure acestuia orice i-ar fi dorit inima.9 
Ferdinand prefera să-și vadă supușii catalani navigând mai degrabă 
pe Mediterana decât în apele Atlanticului, si aici a fost inspirat de ideea 
unchiului său, regele Alfonso, de a dezvolta o piață catalană comună, care 
să includă Sicilia, Sardinia, Napoli, Mallorca și nou-dobânditele posesiuni 
din Africa de Nord. În 1497, ducele de Medina Sidonia demonstrase deja 
cât de ușor s-a putut captura Melilla, oraș de pe coasta Marocului care 
a rămas până astăzi posesiune spaniolă. Cu ajutorul puternicului cardinal 
Cisneros, Ferdinand a cucerit oraşul Oran în 1509, adăugându-l celorlalte 
posesiuni spaniole. Vârstnicul cardinal Cisneros, călare pe un catâr, flutu- 
rând o cruce de argint, conducea trupele spaniole, îndemnând soldaţii să 
lupte în numele lui Hristos. Înflăcărarea sa nu fusese diminuată de cuce- 
rirea Granadei, unde, în marele său dispreț fata de Islam, poruncise 
entuziast să se facă focuri de tabără din cărți în arabă, privánd astfel 
omenirea de vaste cunoștințe preţioase. Căderea orașului Oran a fost ur- 
mată de capturarea cetăților Béjaïa si Tripoli în 1510. Prezenţa garni- 
zoanelor spaniole de-a lungul coastei nord-africane până aproape de Libia 

a întărit forța creştinilor în zona centrală si de vest a Mediteranei, dar, 
în același timp, a făcut ca adversarii musulmani din zonă să mizeze pe 
cucerirea orașelor aflate sub steag spaniol. Pe lângă dimensiunea presti- 
giului obţinut de către Ferdinand în războiul său împotriva Islamului, 
exista si o dimensiune practică a ambițiilor sale africane. Controlul 
asupra coastei Magrebului avea să confere protecție vaselor catalane, si 
nu numai, care se îndreptau către Orient, nu atât pentru că acestea fo- 
loseau trasee de-a lungul țărmului african, cât pentru că se aflau în calea 
piraților musulmani. 

Ferdinand a demonstrat cât de importantă era de fapt Mediterana în 
gândirea sa când, după moartea reginei Isabela, și-a petrecut luni întregi 
la Napoli încercând să pună pe picioare orașul după distrugerile lăsate 
de război. În scurt timp, s-a căsătorit cu destoinica și cultivata prințesă 
din Pirinei, Germaine de Foix, în speranța zămislirii unui moștenitor de 
sex masculin care să acceadă la Coroana Aragonului®’. Însă acest lucru 
nu s-a întâmplat, planurile sale grandioase fiind compromise de stingerea 
stirpei pe linie bărbătească. Fiul lui Ferdinand si al Isabelei, Infantele 
Juan, a murit înaintea părinţilor săi. lar Germaine de Foix nu a avut nici 
un fiu care să supraviețuiască. Atât regatul Castiliei, cât si Aragonul au 
trecut, așadar, din mâinile fiicei lui Ferdinand, cunoscută în istorie sub 
numele de Ioana cea Nebună, în cele ale nepotului său, prințul habsbur- 
gic Carol de Ghent.70 Sub domnia lui Carol, puterea a fost mutată decisiv 
din Aragon înapoi în Castilia. Odată cu deschiderea drumurilor comer- 
ciale spre Lumea Nouă, Castilia, si, in special, Sevilia, a cunoscut o dezvol- 
tare uluitoare, în timp ce rețeaua de drumuri comerciale ale catalanilor, 
din Mediterana, a devenit din ce în ce mai amortitá. Interesele clasice 
ale aragonezilor au continuat să fie reprezentate în Italia, însă castilienii 
au preluat tot mai mult puterea asupra imperiului mediteraneean, 
guvernat cândva de la Barcelona si Valencia."! 


3 
Ligi sfinte si aliante profane 
1500—1550 


RECONFIGURAREA HĂRȚII MEDITERANEI ca urmare a schimbărilor pro- 
vocate de Moartea Neagră a reprezentat un proces lent. Pe lângă schimbă- 
rile politice survenite în Mediterana, cu precădere expansiunea puterii 
otomane, evenimentele care au avut loc dincolo de Strâmtoarea Gibraltar 
urmau să transforme în mare măsură viața celor care trăiau pe țărmurile 
şi insulele ei. Deschiderea către Atlantic începuse deja în deceniul premer- 
gător epidemiei de ciumă, odată cu primele călătorii de-a lungul coastei 
Africii către Insulele Canare, continuând cu descoperirea și stabilirea 
primelor aşezări ale portughezilor in Madeira si în Insulele Azore, la 
începutul secolului al XV-lea.! Pe măsură ce plantațiile de zahăr se dez- 
voltau in Madeira, Flandra si alte parti din nordul Europei se puteau 
aproviziona utilizând o rută directă prin Atlantic cu unul din produsele 
cele mai costisitoare care fuseseră obținute înainte în Mediterana. Înce- 
pând cu 1482, odată cu întemeierea fortăreței portugheze São Jorge da 
Mina („Mina“) în Africa de Vest, nu departe de Ecuator, aurul începea 
să ajungă în Europa pe o altă cale decât traversarea deșertului Sahara 
si porturile musulmane din Magreb; punerea în mișcare a acestui comerț 
prin Guineea compensa pentru eșecul legat de incapacitatea Ceutei de 
a plăti costurile de întreținere. Oceanul Atlantic devenea și o sursă de 
sclavi pentru stăpânii din Mediterana: băștinași din Insulele Canare, ber- 
beri de pe malul african și, din ce în ce mai numeroşi, sclavi negri aduși 
la nord din Mină. Mulţi dintre aceștia ajungeau în Valencia, Mallorca și 
în alte porturi mediteraneene, după ce treceau prin Lisabona.2 

Apoi, odată cu pătrunderea lui Columb în Insulele Caraibe, în octom- 
brie 1492, Castilia a obținut o altă sursă importantă de metale prețioase 
care a fost exploatată fără milă prin impunerea unor taxe mari, plătite 
în aur, asupra indienilor, deși aceștia aveau statutul de supuși liberi ai 
Coroanei. Genovezii, în ciuda lipsei de popularitate în Spania, s-au instalat 

în Sevilia, de unde au controlat, prin decret regal, atât operațiunile comer- 
ciale transatlantice, cât si operațiunile financiare. Presiunea otomanilor 
asupra posesiunilor genoveze din estul Mediteranei a crescut, asa încât 
genovezii s-au aliat în mod stăruitor cu Spania, singura putere care părea 
în măsură să țină piept forței turcilor. Pe măsură ce navigația pe Medite- 
rana se făcea în condiții din ce în ce mai periculoase, venețienii au început 
să-şi reconsidere si ei opțiunile. Pe la mijlocul secolului al XV-lea, Venetia 
se găsea prinsă în zbuciumatele jocuri politice ale Italiei renascentiste, 
dobândind, sub conducerea dogelui Francesco Foscari, o stăpânire pe uscat 
mult mai întinsă față de ceea ce deținea Veneția cu un secol înainte. Îm- 
puternicirea dogelui se întindea la vest tocmai până la Bergamo, acolo 

unde leul Sfântului Marcu întâlnea șarpelele orașului Milano. Acest lucru 
nu însemna că Veneţia își abandonase interesele din bazinul mediteraneean, 
însă, pe măsură ce Serenissima Republică pierdea posesiunile din estul 
Mediteranei în favoarea otomanilor, era nevoită să se axeze pe noile pose- 
siuni de pe continent, Terraferma, direcție pe care o va urma atât în seco- 
lul al XVI-lea, cât si în secolul al XVII-lea Venetia se simțea din ce în ce 
mai expusă si conducătorii ei erau conştienţi de riscul de a fi acuzați de 
fatarnicie şi oportunism, de către Europa occidentală, din pricina nehotă- 
rarii cu privire la un atac al flotei militare venețiene asupra otomanilor. 
Sentimentul că navigația pe mare nu mai prezenta siguranță nu era 
lipsit de temei. Începând cu sfârşitul secolului al XV-lea, pirații cutreierau 


450 A PATRA MEDITERANĂ, 1350—1830 


Mediterana atacand vase, coaste si insule, de unde se alegeau cu mii de 
sclavi anual.‘ Printre ţinuturile creștine cele mai afectate de pirații mu- 
sulmani se numărau Calabria, Sicilia si Mallorca, regiuni care nu mai 
trăiseră astfel de raiduri din vremea sarazinilor, în secolele al IX-lea și 
al X-lea. Pirateria a început să se întindă ca o epidemie; controlul înde- 
lungat al negustorilor italieni și catalani asupra mărilor începea să devină 
o amintire. Existau atât pirați creștini, cât si pirați musulmani; dintre cei 
creştini, cavalerii Ordinului Sfântului Ioan din insula Rhodos erau cei mai 
activi. Ei erau dedicati cauzei războiului sfânt împotriva Islamului, bazán- 
du-se pe proprietăţile lor din Europa occidentală pentru a plăti cheltuielile 
de întreținere a șase galere bine echipate. Pe de altă parte, corsarii berberi 
au amenințat creștinătatea timp de trei secole. Bizuindu-se pe sprijinul 
Porții otomane, şi-au stabilit baze sigure în Africa de Nord; sub comanda 
energică a unor comandanți talentaţi, au dus războiul dintre flotele cres- 
tine și musulmane până departe în vestul Mediteranei.5 

Bazinul estic al Mediteranei a devenit un soi de lac otoman în timpul 
primului sfert al secolului al XVI-lea. O explicaţie evidentă pentru expan- 
siunea otomană o reprezintă dorința de a răspândi credinţa islamică, iar 
sultanii nu i-au uitat pe strămoșii lor care luptaseră împotriva bizanti- 
nilor ca ghazis, soldati sfinţi ai Islamului; cu toate acestea, în zona Balca- 
nilor au preferat să îi lase pe creștini și pe evrei să-și păstreze credința, 
socotind, așa cum o făcuseră și califii arabi de la începutul Evului Mediu, 
că „popoarele Cărţii“ erau o importantă sursă de venit provenit din taxe. 
Au căutat să protejeze comerțul, în parte deoarece voiau să-și aprovizio- 
neze curtea magnificá si capitala bogată cu mătăsuri, bijuterii, aur si 
mărfuri mai modeste precum cerealele, dar si pentru că au înțeles cá 
drumurile comerciale funcționale erau o altă sursă importantă în sporirea 
veniturilor — de unde si bunăvoința de a-i proteja pe ragusani si de a 
încheia tratate comerciale cu venețienii si genovezii.€ În alte teritorii, au 
încercat să-și impună voința. În 1516, armatele otomane i-au zdrobit pe 
mameluci în Siria, deschizând calea către ocuparea imediată si ușoară 
a Egiptului. Astfel, creştinii au rămas stăpâni peste o seamă de insule: 
în insulele din Marea Egee, diverși nobili italieni (ei înșiși, de multe ori, 
pirați) au fost jefuiti de turci timp de mai multe zeci de ani; Ciprul a 
rămas o posesiune venețiană si insula Chios a rămas în mâinile geno- 
vezilor, dar insula Rhodos a fost supusă unui asediu lung si dur, în 1522. 
Cu această ocazie, noul sultan, Soliman I, avea să-și demonstreze calită- 
tile militare. A fost prezent acolo pentru a răzbuna înfrângerea suferită 
la Rhodos, în 1480. Fortăreaţa fusese consolidată extrem de bine în 

așteptarea unui asediu otoman, însă apărarea zidurilor era asigurată 
de numai 300 de Cavaleri, desi mai erau si multi alții cu ranguri infe- 
rioare. În ciuda vremii neprielnice, Soliman nu a vrut să renunţe la ase- 
diu si a determinat insula Rhodos să capituleze. Cavalerii s-au predat 
în decembrie 1522 și le-au fost oferite condiții generoase de capitulare, 
pentru că otomanii arătau uneori respect fata de cei care luptaseră cu 
vitejie împotriva lor.” 

Ramasi fără casă, Cavalerii Ospitalieri au fost obligati să reinceapá 
lupta împotriva musulmanilor. Din fericire, Carol V (Quintul), împărat 
al Sfântului Imperiu Roman si stăpân al teritoriilor Coroanei Aragonului 
(inclusiv Sicilia), avea o soluţie promptă. El le-a acordat Cavalerilor o 
cartă de privilegii extraordinară, în martie 1530, prin care arăta că 
„rătăciseră timp de mai multi ani“ în căutarea unei „reședințe stabile“; 
era gata să renunţe în favoarea lor la câteva dintre provinciile ce țineau 
de regatul Siciliei: Tripoli, situat pe coasta africană, Malta si Gozo. În 
schimbul recunoașterii suveranităţii Siciliei, ceea ce li se cerea era un 
soim dăruit viceregelui Siciliei, la fiecare sărbătorire a Zilei Tuturor Sfin- 
tilor. Ferdinand Catolicul instalase o garnizoană spaniolă la Tripoli în 
1510, desi s-a dovedit dificil să reziste în fata constantelor amenințări 
din partea berberilor ce impresurau orașul. Pentru Carol, era important 
să menţină orașul Tripoli în mâini creştine; l-a pierdut in 1551, după care 
atenţia lui s-a concentrat pe menţinerea insulei Malta. 

La o primă vedere, corsarii berberi păreau foarte diferiți față de Cava- 
lerii Ioaniti, bine organizaţi. Cu toate acestea, si corsarii erau războinici 
care stăteau bine la capitolul experiență de luptă. Parte dintre aceștia 
erau de origine greacă, renegati care renuntaserá de bunăvoie la credința 
creștină; alții proveneau din Calabria, din Albania sau erau de origine 
evreiască, genoveză si chiar maghiară.” Nu erau — sau cel putin nu toti — 
psihopati rátáciti, interesaţi doar de pradă si distracție. Printre ei erau 
si navigatori iscusiti, precum Piri Reis, ale cărui hărți detaliate cu Medi- 
terana și lumea mai îndepărtată ofereau Porții otomane informaţii precise, 
în era marilor descoperiri.!? Dar cel mai cunoscut corsar era Barbarossa, 
supranumit astfel de către occidentali datorită bărbii sale roșii. De fapt, 
personajul a fost creat pornind de la doi pirați, Uruj sau Oruc si fratele 
său mai mic, Hizr sau Khizr. O mulțime de povești au fost tesute în jurul 
acestor pirați, multe dintre ele rămânând până astăzi puse sub semnul 
îndoielii. În general, se crede că cei doi frati s-au născut în Lesbos, în 
vremea lui Mehmet Cuceritorul, cel care a cucerit insula de la ducele 
său italian, Niccold Giustiniani. Tatăl fraţilor fusese, cel mai probabil, 

creștin, servise in armata otomană ca ienicer si se căsătorise apoi cu o 
creștină, așezându-se la casa sa; făcea comerț cu ceramică în bazinul 
Mării Egee, până aproape de Constantinopol, în nord, luându-și deseori 
fiii cu el. În aceste călătorii și-au dezvoltat frații Barbarossa abilitățile 
lor de marinari. Într-una din călătorii, Uruj aduna cherestea din porturile 
din Anatolia, când a observat că nava sa era urmărită de galera Sfânta 
Născătoare de Dumnezeu, a Cavalerilor Ioaniti din Rhodos. Uruj a fost 
capturat și trimis ca sclav să tragă la ramele galerei, deși peste doi ani 
a fost răscumpărat, ceea ce era o practică obişnuită; cu toate acestea, a 
apărut o legendă despre evadarea sa eroică. A fost bucuros să se întoarcă 
pe mare, petrecándu-si timpul, alături de Hizr, în apele dintre Spania si 
Magreb; se spune despre cei doi frati că ar fi ajutat multi refugiați evrei 
și musulmani din Spania să treacă marea, în 1492.11 

Cei doi frati dispuneau de o galeră ușoară, echipată cu aproape 100 
de voluntari, toti aflaţi în căutarea pradei si a gloriei, stabilindu-și baza, 
în jurul anului 1502, în insula Djerba, care era de multtimp un cuib de 
pirați si scena bătăliilor între invadatorii creștini si apărătorii musulmani. 
Ca urmare a stabilirii unei relaţii bune cu orașul Tunis, operau în calitate 
de pirați autorizaţi ai sultanului dinastiei Hafsid. În 1504, au pornit către 
insula Elba, ale cărei mici golfulete erau în avantajul corsarilor, și s-au 
năpustit asupra a două galere ce s-au dovedit a fi în slujba papei Iulius II, 
dar si asupra unei nave spaniole care avea la bord 300 de soldati si 60 de 
nobili aragonezi, având ca destinaţie oraşul Napoli. Au învins cu ușurință 
galerele, ceea ce le-a adus o reputaţie de temut, devenind eroi în Tunis și 
inamici declarați ai Romei. În 1506, deţineau deja opt nave, iar succesul 
lor le adusese atâta faimă, încât sultanul otoman le-a acordat titlul 
onorific de „Protectori ai Credinței“, khayrad-din sau, în turcă, „Hayrettin“. 
Se purta un război de uzură între corsarii musulmani și dușmanii lor 
creștini, aceștia nu erau doar marinari catalani şi genovezi (fie negus- 
tori, fie corsari), ci si portughezi și spanioli care isi impuneau constant 
prezenţa în forturile de pe coasta mediteraneeană și cea atlantică a Maro- 
cului. În ciuda succeselor repurtate cu orașele Melilla si Oran, tot ce au 
mai putut cuceri spaniolii în Alger au fost doar niște stânci care apărau 
portul, pe care le-au fortificat cu tunuri în 1510, dar care nu puteau înlo- 
cui controlul asupra oragului.!? 

În timpul acestor conflicte, musulmanii deţineau un avantaj: acela 
că puteau oricând cere sprijin de la căpeteniile războinice aflate în vecină- 
tatea orașului Tetuan din Maroc. Își petreceau verile călătorind pe mare, 
atacând Spania si luând mii de sclavi pe care îi foloseau la întărirea 
zidurilor de apărare ale orașului Tetuan. Hizr susținea că a capturat 

douăzeci si una de vase comerciale si 3 800 de sclavi creştini (inclusiv 
femei si copii) într-o singură lună. Cei doi frati asediau neîncetat insulele 
Mallorca, Menorca, Sardinia și Sicilia, iar impactul atacurilor lor poate 
fi măsurat în numărul orașelor și satelor care s-au mutat de pe coastele 
insulelor din vestul Mediteranei, unde erau expuse atacurilor, pentru fi 
reconstruite câţiva kilometri mai în interiorul uscatului.!* Despre Uruj 
se spunea că era capabil să muște din traheea victimelor asemenea unui 
buldog furios, reputaţie sângeroasă de care se folosea pentru a-și atinge 
scopurile politice, ca un veritabil politician viclean. Şi-a creat propriul 
regat, începând cu orașul Jijelli de pe coasta algeriană. Locuitorii orașului 
au fost impresionați când a capturat o galeră siciliană încărcată cu grâu 
într-un moment în care proviziile lor erau foarte limitate. I-au cerut să 
preia puterea si, în scurt timp, Uruj a dat o lovitură de stat în Alger. A ex- 
ploatat criza succesorală din Tlemcen, un oraş important situat la mică 
distanță de mare, și s-a autoproclamat conducătorul acestui oraș în 1517. 
Toate aceste mișcări îi îngrijorau profund pe spaniolii din Oran, care 
duceau o politică de apropiere fata de liderii locali.!* Noul conducător al 
Spaniei, Carol de Habsburg, a înțeles cá este nevoie de mobilizarea tru- 
pelor în teritoriile sale din Africa de Nord. Din fericire, problema din 
Tlemcen a fost rezolvată de localnici, care l-au considerat pe Uruj un agent 
al Porții otomane; alungat, acesta a fost încercuit de trupele spaniole si 
ucis în bătălie. 

Al doilea Barbarossa, Hizr, cunoscut mai ales sub numele de Hayrettin, 
a început să aibă o reputaţie și mai de temut decât cea a lui Uruj. Pentru 
a sublinia succesiunea la primul Barbarossa, care avea barba roșie, Hizr 
şi-a vopsit si el barba în roșu. Şi-a consolidat puterea asupra orașelor de 
pe coasta Magrebului, reușind să ia în 1529, de la spanioli, forturile aflate 
pe insulele de la intrarea spre Alger.15 În același an a învins flotila 
spaniolă în dreptul insulei Formentera, din Insulele Baleare, la care avea 
acum acces uşor, capturând şapte galere cu tot cu căpitanii lor, enervân- 
du-se la un moment dat pe aceștia, a ordonat să fie hácuiti cu cuțite 
ascutite.!6 Algerul a devenit capitala lui Barbarossa, dar el a avut grijă 
să își asigure protecţia sultanului. Era prea departe de Constantinopol 
pentru a-și menţine autonomia, dar suficient de important pentru sultan 
încât să poată beneficia de sprijinul material al Sublimei Porţi. Sultanii 
otomani erau nevoiţi să-și concentreze atenţia când spre Mediterana, 
când spre Balcani, când spre Persia, si luptele lor cu sahii Sefavizi din 
Orient îi distrăgeau adesea de la problemele din Mediterana. Însă ajutorul 
lui Hayrettin Barbarossa părea cea mai bună soluţie în a-și asigura 
controlul în Mediterana, fără a-și consuma prea multe resurse în acest 

teatru de război. Pentru a întări acest sprijin, Barbarossa a primit titlul 
de emir al Algerului si îi plăcea să-și spună kapudan pasa, căpitan ge- 
neral. Sultanul Selim i-a trimis un stindard otoman, tunuri și muniții 
precum și 2 ooo de ieniceri. 

Până la începutul anilor 1530, Hayrettin câștigase deja încrederea lui 
Soliman, succesorul lui Selim, fiind chemat chiar la curtea din Constan- 
tinopolpentru a-l sfătui pe sultan cu privire la strategia turcilor în vestul 
Mediteranei, pentru că întrebarea cea mare era cât de multă presiune 
trebuiau să exercite aceștia asupra rivalilor lor spanioli. Se spune că 
marele vizir Ibrahim Pasa l-ar fi încurajat chiar pe Barbarossa să lanseze 
un atac asupra localităţii Fondi, pe coasta Italiei, la sud de Roma, în spe- 
ranta de a o captura pe frumoasa văduvă Giulia Gonzaga, al cărei sot 
fusese seniorul regiunii. Potrivit legendei, ea a scăpat, pe jumătate des- 
puiată, în timp ce turcii dărâmau porţile din Fondi, deși în realitate ea 
nici nu fusese în Fondi în acea noapte.!! Alarmat, viceregele din Napoli 
a văzut în acest episod o reluare a celor petrecute la Rhodos, acum însă 
sudul Italiei fiind cea din urmă frontieră în calea otomanilor.18 Deloc 
surprinzător, Hayrettin a fost cel trimis de sultan în fruntea unei flote, 
la Tunis, în 1534, când a izbucnit o luptă pentru succesiune în urma morții 
regelui din Tunis, cunoscut pentru suspiciunea sa fata de turci. Barbarossa 
a dat un atac neaşteptat asupra orașului, deși Carol Quintul a executat 
un contraatac, strângând rândurile în ciuda amenințărilor lui Barbarossa 
de a-i extermina pe cei 20 ooo de sclavi creştini prinși înăuntrul orașu- 
lui Tunis. Carol a recuperat Tunisul în 1535, incredintándu-l, în mod prag- 
matic, celui mai tânăr fiu al fostului rege, deși a impus un tribut greu: 
12 000 de galbeni, doisprezece șoimi si şase armăsari falnici.!9 Dar Carol 
s-a bucurat prea devreme de entuziasmul supușilor săi în urma acestei 
victorii. Câteva luni mai târziu, o flotilă a plecat din Alger și s-a îndreptat 
către Menorca, unde oamenii lui Barbarossa au arborat cu nerusinare 
steagurile spaniole și au intrat cu cinism în masivul port natural de la 
Mahon. Au jefuit oraşul si au luat 1 800 de sclavi.2 


II 


REACȚIA CREȘTINILOR la extinderea influenţei turcești în vestul Medite- 
ranei a luat două forme: confruntarea și adaptarea. Regele francez, 
Francisc I, s-a dovedit dispus să coopereze cu otomanii, fapt ce i-a scanda- 
lizat pe multi dintre rivalii săi; însă în Spania lupta cu turcii era văzută 
ca o continuare și o acutizare a marii cruciade pe care creștinii o purtau 

de mult timp împotriva maurilor. Carol Quintul căuta „ajutor și îndru- 
mare din partea Creatorului“, în speranţa că ajutorul divin îl va ajuta 
să facă tot ce este „mai eficace împotriva lui Barbarossa*.?! Sub comanda 
amiralului genovez Andrea Doria a început, astfel, contraatacul crestin.2? 
Familia Doria dăduse multi amirali genovezi străluciți în secolele prece- 
dente si Andrea era un spirit independent: a arătat acest lucru când a 
decis să nu participe personal la atacul întreprins de regele Francisc I 
asupra orașului Napoli, în 1528, şi apoi a schimbat taberele, trecând de 
partea regelui Carol Quintul. Cel mai probabil, Andrea Doria s-a lăsat 
ademenit mai mult de bani decât de principii, în această alegere. Doria 
conducea propria flotă, desi avea acces la șantierele navale ale orașului 
său de provenienţă; a angajat echipaje de voluntari, la care s-au adăugat 
câteva grupuri de condamnaţi; seria de succese repurtate l-au făcut popu- 
lar printre voluntari, desi impusese un regim moral strict, care interzicea, 
printre altele, blasfemia.” În multe aspecte, Andrea Doria îi semăna lui 
Hayrettin Barbarossa, combinând un anumit grad de independenţă cu 
disponibilitatea de a lucra în sprijinul unei cauze. Trimis împotriva Greciei 
în 1532, acesta şi-a demonstrat din plin valoarea în fata noului său stăpân 
prin executarea impecabilă a capturării bazei navale Coron, aflată în 
extremitatea sudică a Peloponesului. Doria a reușit să străpungă cordonul 
de nave turcești, plasándu-si propriile trupe de partea cealaltă, spre 
uimirea inamicilor. În trecut, Coron si Modon erau „ochii imperiului ve- 
netian“, protejând drumurile comerciale care duceau spre Orient, prin 
Marea Ionică. Recuperarea orașului Coron din mâinile turcilor a fost o 
victorie strategică semnificativă; Soliman a condus șaizeci de galere în 
încercarea de a recuceri orașul, dar Doria le-a respins.” 

Îngrijorarea statelor creștine occidentale a crescut în 1537, când 
Soliman a trimis 25 ooo de oameni sub comanda lui Hayrettin împotriva 
insulei Corfu. Un asediu al turcilor asupra insulei reprezenta o amenin- 
tare evidentă pentru Occident: otomanii ar fi dobândit o pistă de lansare 
pentru atacuri asupra Italiei și ar fi fost în poziţia de a controla traficul 
pe Marea Adriatică. O Ligă Sfântă s-a format la Nisa, sub patronaj papal, 
aducându-i împreună pe genovezul Doria, pe spanioli si pe venețieni — 
cei care fuseseră întotdeauna atât de prudenti în relaţiile lor cu Sublima 
Poartă. La începutul lui 1538, Hayrettin a răspuns cu o serie de atacuri 
asupra bazelor venețiene din estul Mării Mediterane, care includeau 
Nafplion și Monemvasia în Pelopones. Acesta nu era un război bazat pe 
strategia compromisului: luate împreună, insulele venețiene si stațiile 
de coastă confereau puncte de aprovizionare şi protecţie pentru navele 
occidentale. Otomanii susțineau că au cucerit douăzeci si cinci de insule 

din mâinile venețienilor, fie prin atacuri, fie prin impunerea tributului.” 
Impresia că Doria era, la urma urmei, propriul său stăpân a fost confir- 
mată de prestaţia lui precaută, când masivele forte ale Ligii Sfinte — care 
cuprindeau 36 de galere papale, 10 nave ale Cavalerilor Ioaniti, 50 de 
nave portugheze si 61 de nave genoveze — au întâlnit flota otomană co- 
mandată de Hayrettin, în bătălia de la Preveza, în dreptul insulei Corfu, 
la 28 septembrie 1538.” Cand a văzut că flota occidentală suferea pierderi 
considerabile, s-a retras în loc să continue lupta. În calitate de genovez, 
Doria nu avea nici un interes în apărarea venețienilor şi — deși era con- 
stient de pericolul pe care îl reprezentau Soliman si Hayrettin — prioritatea 
lui era protejarea Mediteranei occidentale. Un cronicar francez al timpului 
îi compara pe Doria şi Barbarossa cu doi lupi care nu se devorează, sau 
cu doi corbi care „nu își scot ochii unul altuia“.27 


III 


REGELE FRANȚEI A OFERIT O SOLUȚIE DIFERITĂ cu privire la problema 
otomanilor. Francisc I era prins într-un conflict cu Carol Quintul datorită 
pretențiilor istorice pe care cei doi le aveau asupra diferitelor teritorii din 
Italia — ducatul de Milano, revendicat în trecut de către Ludovic XII, și 
regatul Napoli, invadat în trecut atât de Carol VIII, cât şi de Ludovic XII. 
Dacă regele Carol văzuse în cucerirea regatului Napoli, din 1495, primul 
pas în pornirea unei cruciade victorioase împotriva Constantinopolului 
si a Ierusalimului, Ludovic XII, care a domnit din 1498 până în 1515, 
privea către un orizont ceva mai îngust. El a lansat totuși o expediție 
navală în Lesbos, finalizată cu un dezastru care l-a vindecat de orice fel 
de ambiţii în estul Mediteranei. S-a implicat în conflictele tot mai aprige 
din Genova în 1507, înăbușind o revoltă în oraș, dar scopul sáu era, încă 
o dată, să-și consolideze puterea în partea de nord-est a Italiei, mai de- 
grabă decât să lanseze o mare expediție franceză împotriva turcilor. I-a 
subestimat lui Ferdinand de Aragon abilitatea de a mobiliza opoziția din 
nordul Italiei. Învins la Ravenna în 1511, Ludovic a fost nevoit să se retragă 
din Italia; cu toate acestea, succesorul său, Francisc I, a decis să răzbune 
Franţa în fata dușmanilor săi Habsburgi, recuperând mai întâi orașul 
Milano si apoi dezvăluind planuri tot mai ambitioase, care au culminat 
cu umilitoarea înfrângere în bătălia de la Pavia, din 1525, când a căzut 
în mâinile inamicilor.2? După eliberarea sa din închisoarea de la Madrid, 
Francisc s-a lepădat imediat de promisiunea de a trăi în pace alături de 

vecinii săi Habsburgi, căci toate teritoriile care înconjurau Franța fi 
juraseră credinţă regelui Carol Quintul. Unii din acești vecini nu îi erau 
chiar loiali lui Carol si Francisc avea mai puţine motive să se teamă de 
o eventuală încercuire decât își imagina, dar știa, în același timp, că nu 
putea să-și urmeze visul de a întemeia un imperiu în Italia decât păstrând 
presiunea asupra Habsburgilor.2 

Regele francez a încercat să-și rezolve problemele cu statele creștine 
occidentale amestecându-se în războaiele mediteraneene dintre spanioli 
si turci. În fond, scopul pentru care Francisc căuta o alianţă cu turcii 
nu era obţinerea păcii, ci crearea de intrigi. În 1520, a trimis un emisar 
la Tunis îndemnându-i pe corsari să „sporească dificultățile împăratului 
la Napoli“, un plan care demonstra putinul interes pe care Francisc îl avea 
pentru locuitorii din sudul Italiei, pe care aspira să-i conducá.?! Pentru 
moment, alianţa dintre francezi si turci era secretă și o mare parte din 
intervenţiile francezilor a avut loc în Balcani, unde agenti francezi in- 
curajau diverși lideri războinici locali să participe alături de turci în 
atacuri împotriva habsburgilor. Francisc a trimis ambasadori la Soliman 
în 1529, dornic să se răzbune pe Andrea Doria pentru dezertarea amira- 
lului; în același an, francezii au trimis tunuri care au fost folosite la dete- 
riorarea fortului spaniol de la intrarea în portul Algerului. Sapte ani mai 
târziu, Carol Quintul a aflat de o înțelegere între francezi si otomani 
pentru un atac simultan al tuturor stăpânirilor habsburgice. Carol a încer- 
cat să-l pună la punct pe Francisc solicitând de urgenţă înființarea unei 
Ligi Sfinte împotriva turcilor, pentru că, dacă această mișcare avea loc, 
regele francez era obligat să aleagă în mod public între unitatea creștină 
si o alianţă cu turcii; ceea ce conta pentru Francisc era echilibrul de 
putere, iar el considera că otomanii puteau fi folosiți pentru a contra- 
balansa dominaţia habsburgică.32 Ne putem întreba cum ar fi reacționat 
Francisc dacă atacul lui Soliman asupra Vienei, din 1529, s-ar fi soldat 
cu o victorie. Un ambasador trimis la sultan în 1532 îi explica acestuia 
clar și răspicat intenţiile francezilor: Soliman trebuia să se concentreze 
asupra Italiei, mai degrabă decât asupra Austriei si Ungariei. Francisc 
considera că trupele lui Soliman puteau să îi alunge pe Habsburgi din 
peninsulă, după care el ar fi pătruns sub stindardul lui Hristos în Italia, 
ca un salvator ales de Dumnezeu. Cu toate acestea, Soliman era din ce 
în ce mai preocupat de conflictul cu șahul Persiei și lăsase gestionarea 
războiului din Mediterana pe mâinile lui Hayrettin Barbarossa, în Africa 
de Nord, fapt perceput de către partea franceză drept un act de cinism 
pur. Prin 1533, alianța dintre cele două forte nu mai reprezenta nici un 
secret: ambasadori din partea lui Hayrettin au fost primiţi în Franţa si 

câteva luni mai târziu au sosit unsprezece frumoase galere turcești, 
aducând emisari din partea sultanului însuși. Negocierile s-au finalizat 
cu un tratat comercial, „Capitulațiile“, care masca, de fapt, o alianță 
politică.33 

Francezii nu făceau nici efort în a-şi masca sprijinul pentru turci. În 
1537, douăsprezece galere franceze au pornit pe mare pentru a aprovi- 
ziona 100 de nave otomane, colindând zona centrală a Mediteranei în 
căutarea flotei lui Hayrettin si evitând navele cavalerilor maltezi. În 
1543, un ambasador francez se afla pe una dintre navele flotei lui 
Hayrettin când acesta prada coastele din sudul Italiei, luând-o prizonieră 
pe fiica guvernatorului din Reggio. Sultanul s-a oferit chiar să îi împru- 
mute regelui Franţei navele lui Barbarossa. Flota lui Barbarossa a fost 
primită în Marsilia cu fanfară si sărbători publice. Pe lângă ospátul dat 
în cinstea marinei otomane, Francisc s-a oferit să aprovizioneze flota de 
război a lui Hayrettin asa încât „el să fie stăpânul mării“. Turcii s-au dis- 
trat apoi organizând raiduri de-a lungul coastei spre est, care nu erau 
posesiunile Franţei, ci ale ducelui de Savoia, vasal al împăratului: Nisa 
a fost asediată și călugărițele din Antibes înrobite. 

Acesta era punctul în care avea să se petreacă cel mai curios lucru din 
istoria ciudatei alianțe franco-otomane. Francisc a deschis orașul Toulon 
vaselor turcești, invitându-i pe oamenii lui Hayrettin să petreacă iarna 
acolo. Regele i-a dăruit lui Barbarossa un ceas și o farfurie de argint. Trei- 
zeci de mii de soldaţi turci s-au împrăștiat prin oraș si prin suburbiile 
sale iar catedrala din Toulon a fost transformată în moschee. A fost 
deschisă o piață de sclavi pentru că turcii au continuat să ia în robie bărbați 
si femei din împrejurimile orașului, trimițând o parte din bărbați la galere. 
Moneda otomană a început să circule în locul celei franceze. Consiliul 
local s-a plâns că trupele turcești consumau prea multe măsline iar provi- 
ziile de alimente și combustibil erau pe sfarsite, într-o zonă nu foarte 
bogată în resurse naturale. Barbarossa era conștient de controversa pe 
care o iscaseră oamenii săi în Franţa și era îngrijorat de epuizarea rapidă 
a proviziilor, l-a convins pe rege să-i dea 800 ooo de monede écu de aur si 
a pornit mai departe, pe mare, în mai 1544. Jafurile au continuat însă pe 
o scară mai largă după ce Barbarossa a plecat din Toulon, convingând și 
flota franceză să i se alăture: orașul Talamone, pe coasta toscană, a fost 
predat; insula Ischia a fost distrusă în urma refuzului de a plăti tributul 
în bani, băieți si fete; la toate acestea a asistat, stingherit, si ambasadorul 
lui Francisc, le Paulin.?* Ceva mai târziu în acel an 1544, Francisc a 
încheiat o pace rușinoasă cu Carol Quintul, promițând să-şi unească for- 
tele cu Spania împotriva turcilor, dar în realitate nici Francisc, nici 

succesorul său, regele Henric III, nu au avut nici o remuscare în a cola- 
bora cu flotele otomane, inclusiv cu corsarii berberi, pentru a ataca te- 
ritoriile dușmanului comun, Habsburgii. La finalul anilor 1550, de 
exemplu, flota Franţei si cea a Algerului şi-au unit forțele într-un atac 
comun asupra insulei Menorca, întotdeauna expusă și vulnerabilă, şi 
asupra localităţii Sorrento, parte din provincia Napoli. 

Nici Carol Quintul nu era într-atât de principial încât să refuze coope- 
rarea ocazională cu conducătorii musulmani din Mediterana, mai ales cu 
stăpânii din Tunis. Veneţia, de asemenea, avea o tradiţie în păstrarea 
unei atitudini împăciuitoare față de otomani pentru a-și servi interesele 
comerciale. Neutralitatea Dubrovnikului era asigurată prin plata tribu- 
tului către Sublima Poartă. Dar regele Francisc isi urmărea propriile 
interese mai crâncen decât rivalii săi creştini, şi o făcea în speranța că 
astfel va câştiga noi teritorii în Italia și gloria de comandant militar. 
Carol Quintul era o figură mai sobră, atent în făurirea politicilor sale care 
erau, în bună măsură, reacționare: el era conștient de expansiunea 
Islamului în Mediterana în acelaşi timp cu expansiunea protestantismu- 
lui în Europa, în timp ce Franţa contesta supremaţia Sfântului Imperiu 
Roman și a regatelor spaniole care se aflau acum sub conducerea lui. 
Implicările sale politice au fost determinate de confruntările cu Soliman 
Magnificul si cu Martin Luther si succesorii săi. La abdicarea sa, în 1556, 
nu cu mult înainte să moară, raportul de forte în Mediterana a rămas 
fragil. Trei evenimente petrecute în următorii şaisprezece ani urmau să 
confirme divizarea Mării celei Mari între un Occident parțial creştin și 
un Orient majoritar musulman: asediul asupra Maltei, cucerirea Ciprului 
de către otomani și bătălia de la Lepanto. 


IV 


ARUNCÂND O PRIVIRE asupra dispunerii forțelor navale în Mediterana 
secolului al XVI-lea se putea observa faptul că venirea otomanilor crease 
o nouă ordine care aducea aminte, cumva, de primele zile ale Islamului. 
Acum, când un imperiu musulman încerca încă o dată să se extindă atât 
pe uscat, cât şi pe mare, flota musulmană câștigase controlul asupra 
apelor din estul Mediteranei şi provoca flotele creștine din vestul Medite- 
ranei prin intermediul delegaților săi, conducătorii berberi. Era o transfor- 
mare uimitoare. După secole în care vasele musulmane exercitaseră un 
control nesigur asupra apelor din apropierea statelor islamice — flotele 

mamelucilor, in dreptul Egiptului si Siriei; vasele marocane in vestul 
îndepărtat; emirii turci in Marea Egee -, puterea maritimă islamică se 
extinsese pe scară largă.%5 Constantinopolul a devenit centrul de comandă 
al unei flote enorme, contrastánd cu situația din perioada bizantină, când 
puterea navală fusese transferată în mâinile genovezilor şi venețienilor. 
Amirali iscusiti au devenit experti in arta războiului pe mare. Aceasta 
nu era doar o forță de luptă; sultanii erau tot mai interesaţi în a-și apro- 
viziona capitala atât cu grâul necesar pentru o populație aflată în creştere, 
cât si cu produse de lux pentru curtea imperiala.** Între timp, în vest, 
puterea navală a spaniolilor ajunsese să se bazeze pe resursele italienilor. 
Majoritatea navelor „spaniole“ care vor apărea evocate în următorul capi- 
tol, în luptele cu turcii din Malta și Lepanto, erau puse la dispoziție de 
posesiunile spaniole Napoli si Sicilia.” Arsenalul din Messina fusese 
activ secole de-a rândul; însă rolul jucat de Sicilia și de sudul Italiei în 
lupta pentru supremația maritimă în Marea Mediterană nu mai fusese 
atât de important de când Carol de Anjou încercase să construiască un 
imperiu maritim în secolul al XIII-lea. 

Pe lângă aceste schimbări, exista și conservatorism. Una dintre cele 
mai extraordinare particularităţi ale istoriei Mediteranei o reprezintă 
longevitatea galerei. Vasele, cu precădere cele construite de otomani din 
lemn verde, nu erau la fel de rezistente ca marile nave ale romanilor cu 
care aceștia transportau grânele în Antichitate. Dar modelul unei galere 
clasice a suferit modificări destul de mici de-a lungul timpului, dacă fa- 
cem abstracție de modelele construite de venețieni, galere de mari dimen- 
siuni, încete și greoaie, care trebuiau remorcate până în port și care erau 
derivate din marile galere comerciale utilizate în Evul Mediu Târziu 
pentru transportul mărfurilor către Flandra și Levant.?? Lungimea unei 
galere spaniole putea să atingă aproximativ patruzeci de metri, lățimea, 
doar cinci sau șase metri, raportul fiind, în mare, de 8:1. La fel ca în Anti- 
chitate, existau o punte superioară, pe toată lungimea navei, şi o punte 
inferioară, cu bănci pentru cei care trăgeau la vâsle. Un vas de mărimea 
celui descris ar fi avut 25 de astfel de bănci pe fiecare parte, iar pe o bancă 
încăpeau cinci váslagi?? Viteza de propulsie conferită de pânze era de 
asemenea utilizată când se putea, iar în vestul Mediteranei erau prefera- 
te pânzele mai mari, spre deosebire de Veneţia sau de Imperiul Otoman. 
Aceste pânze erau, probabil, mai potrivite pentru navigația pe apele 
întinse ale bazinului vestic mediteraneean, însă în Marea Adriatică, Marea 
Ionică sau Marea Egee galerele urmau, de obicei, un traseu de la o insulă 
la alta și înaintau încet de-a lungul liniei de coastă foarte neregulată — 
exista chiar o intensă reţea de comunicaţii prin intermediul galerelor în 

partea otomană a Mării Egee.40 Folosind velele, vasele cápátau o viteză 
respectabilă, atingând chiar și zece până la douăsprezece noduri, dar 
viteza obișnuită de navigaţie, cu un ritm normal de vâslire, era de trei 
noduri si putea fi dublată atunci când era necesar, în urmăriri sau re- 
trageri. În mod evident, vaslasii nu puteau păstra viteze mari pentru 
mult timp; un stroc de douăzeci și șase de lovituri de vâslă pe minut nu 
putea fi susținut fizic decât pentru douăzeci de minute. Iar vechile pro- 
bleme persistau: puntea de bord liber prea joasă, care se inunda cu 
ușurință atunci când vasul se afla în largul mării, și dificultatea aprovizio- 
nării vâslașilor cu apă și mâncare fără a face prea multe opriri pe drum. 
Aceste probleme puteau fi rezolvate dacă vasele nu navigau prea departe 
de uscat pe timp de furtună, așa că galerele se ţineau în preajma coastei. 
Si totuși, aceste vase aveau avantajul manevrabilitátii precise, deoarece 
nu erau dependente în întregime de capriciile vânturilor din Mediterana, 
echipajele experimentate putând să întoarcă navele chiar și în spaţii 
înguste. 

Echipajele erau adesea compuse din sclavi si oameni liberi. Arta de 
a conduce un echipaj consta, desigur, în sublinierea importanței de a 
lucra în echipă. O practică frecventă era aceea de a amplasa vâslașii 
liberi lângă sclavi, unii lângă ceilalţi; oamenii liberi aveau anumite pri- 
vilegii și puteau fi folosiți pentru paza sclavilor, adesea legaţi cu lanțuri. 
Flotele otomane erau compuse fie din vase cu echipaje formate din 
voluntari, fie din vase cu echipaje compuse din sclavi. Un raport datând 
din secolul al XVI-lea face referire la o flotă alcătuită din 140 de nave, 
dintre care 40 erau compuse din echipaje de sclavi, 60 din recruți musul- 
mani liberi, care primeau salariu, si alte 40 din voluntari creștini, care 
erau, de asemenea, plătiți; tot din această însemnare aflăm că în timp 
de război se recrutau doar musulmani liberi, deoarece aceștia puteau fi 
de încredere. Satele trebuiau să trimită recruți si să plătească pentru 
întreţinerea acestora — câte un recrut pentru fiecare douăzeci până la 
treizeci de gospodării.12 Venetia chiar deţinea propria Milizia da Mar, 
un organ guvernamental stabilit în 1545, însărcinat cu organizarea 
recrutării pentru Venetia și posesiunile sale; aproape 4 ooo de vâslași 
se aflau în posesia breslelor si confreriilor venețiene si peste 10 000 de 
recruți se aflau înregistrați pentru a forma, în orice moment, echipaje 
pentru galere.** Atât vâslașii liberi, cât si sclavii erau supuşi unei disci- 
pline stricte, indiferent dacă serveau pe nave creștine sau musulmane. 
Era esenţial ca vaslasii să tina ritmul, susținând greutatea vâslei (unele 
galere aveau vâsle individuale, dar cele mai multe dintre ele aveau rame 
pentru cinci vâslași, fiind numite „cvincvireme“). Condiţiile de la bord 

erau extrem de neplăcute în timpul deplasării: vâslașii erau nevoiți să 
se usureze în locul unde stăteau, deși unii comandanți mai intelegatori 
se asigurau ca fecalele si celelalte mizerii să fie spălate la două zile. Între 
timp, aerul devenea rău mirositor. Exista un spaţiu mic pentru depozita- 
rea bunurilor si vaslasii se puteau ghemui, pentru a se odihni, sub bănci 
si prin colțuri. Sclavii în lanţuri nu aveau însă nici o șansă să scape cu 
viață dacă o galerá se umplea de apă si se scufunda; aceasta a fost soarta 
unui mare număr de sclavi, de ambele părți, în timpul bătăliei de la 
Lepanto, din 1571. În timpul deplasării, multi vâsleau aproape dezbrácati; 
o altă problemă era deshidratarea pe mare, în timpul verilor fierbinţi 
ale Mediteranei, si multi vâslași mureau la postul lor, desi un căpitan 
cu un dram de minte pricepea că nu isi putea permite să piardă vâslașii. 
Lucrul în schimburi însemna că váslagii aveau timp să-și reîncarce 
bateriile. Aceia dintre vâslași care se dovedeau a fi mai cooperanti erau 
promovați în structura de comandă a vasului, fiind eliberaţi din activitatea 
ternă şi mizerabilă de sub punte, pentru a se asigura de păstrarea rit- 
mului de vâslire sau pentru alte sarcini importante. Imaginea vieții pe 
deplin nenorocită de pe galere ar trebui, până la un punct, modificată, 
desi ar fi, iarăşi, eronat să prezentăm tratamentul la care erau supuși 
sclavii și chiar oamenii liberi de la vâsle într-o lumină pozitivă, dominată 
de respect. Cuvântul-cheie era disciplina de fier. 

Sclavii de pe galerele otomate erau însemnați, având capetele rase, 
cu excepţia sclavilor musulmani, care isi lăsau să atârne o suvita de par; 
purtau o verigă de fier pe un picior, ca simbol al captivitatii. Toate aceste 
semne îi făceau uşor de recunoscut pe uscat, acolo unde isi petreceau o 
mare parte a timpului. Desi călătoriile pe mare în timpul iernii nu erau 
rare (pentru transportul diverșilor ambasadori, atacuri fulgerătoare și nu 
numai), sclavii de pe galere erau lăsaţi pe uscat iarna și adesea erau impli- 
cati în activităţi care nu aveau nimic de-a face cu treburile marinărești, 
fiind, de exemplu, mână de lucru în ateliere si în grădini de zarzavaturi; 
unii dintre ei se apucau de comerț pe cont propriu, ceea ce contravenea 
legilor (cel putin în cazul Veneţiei), dar era esenţial pentru ei dacă voiau 
să strângă bani pentru răscumpărarea libertăţii. Chiar și în timpul sezo- 
nului de navigaţie erau nevoiţi să petreacă o perioadă de timp la țărm, 
în așteptarea ordinului de a porni pe mare, si li se puneau la dispoziție 
anumite cartiere, sau bagni, constând adesea în grote sau celule constru- 
ite în interiorul zidurilor cetăţii, într-o zonă retrasă, rezervată strict lor, 
cu propriile prăvălii și pieţe. Condiţiile în aceste bagni variau de la to- 
lerabile la mizere, violul homosexual fiind ceva la ordinea zilei. Pe de 

altă parte, puteai găsi si locuri destinate rugăciunii, cum ar fi moscheea 
din bagno-ul orașului Livorno sau spaţiile dedicate slujbelor religioase 
în bagno-ul din Alger. Toleranta fata de alte religii era contrabalansata 
de tendința de a trece la o altă religie, fapt des întâlnit in Africa de Nord, 
pentru a-ți răscumpăra libertatea; renegatii creştini au jucat un rol foarte 
important în flotele berbere, adesea obținând comanda flotei.^* 

Se pare că vaslasii erau suficient de bine hrániti pentru a-și îndeplini 
datoriile solicitante, hrana lor accentuând necesitatea deselor apropieri 
de coastă. În funcţie de flotă, regimul lor alimentar varia, la fel ca în se- 
colele precedente: de exemplu, în 1538, ratia unui vâslaș, sau ciurma, de 
pe ogalerá siciliană a marinei spaniole cuprindea 26 de uncii din biscuitii 
navei, în fiecare zi, cu patru uncii de carne timp de trei zile pe săptămână, 
înlocuită de tocană (conținând în principal legume)pentru restul de patru 
zile. Vasele spaniole preferau năutul, cantitatea de carne oferită scăzând 
în timpul secolului al XVI-lea. În această perioadă, galerele căpătau 
dimensiuni din ce în ce mai mari, în vreme ce costul hranei creștea în 
Europa occidentală. Ceea ce a dus la costuri exorbitante de întreţinere 
a galerelor în ultima parte a secolului al XVI-lea: „voracitatea unei galere 
mediteraneene de război, aidoma lăcomiei unui Tyrannosaurus rex, depă- 
şise capacitatea mediului ambiant de a o susţine“.+5 Costurile enorme 
ale campaniilor otomane, în Balcani și în Persia, şi, de cealaltă parte, 
ale spaniolilor în Țările de Jos, unde izbucniseră revolte sub domnia suc- 
cesorului regelui Carol Quintul, severul său fiu Filip II, nu mai permi- 
teau celor două mari flote militare să investească, fapt ce avea să le aducă 
într-un impas. 

JEAN DE VALETTE a fost un cavaler al Ordinului Sfantului Ioan care a 
condus raiduri ale sclavilor in vremea când Cavalerii Ospitalieri își aveau 
încă baza în insula Rhodos. La câţiva ani după evacuarea de pe insula 
Rhodos, la a cărui capitulare a și asistat, Jean de Valette a fost numit 
guvernator al orașului Tripoli, care le fusese acordat Cavalerilor Ioaniti, 
împreună cu insula Malta; apoi, în 1541, galera sa, San Giovanni, a avut 
o confruntare cu piraţii turci iar guvernatorul a fost capturat și trimis 
ca sclav la galere, deși avea o vârstă destul de înaintată (pentru acele 
timpuri), patruzeci și șapte de ani. A supraviețuit umilintelor timp de 
un an, până când a fost eliberat datorită unui schimb de prizonieri efec- 
tuat între Cavalerii de Malta si turci. Întors in Malta, a avansat în ie- 
rarhia ordinului; era vestit pentru caracterul său coleric, dar şi admirat 
drept un conducător curajos si impunător. Aceste calități îl recomandau 
drept un potential lider al ordinului, într-un moment în care puterea oto- 
mană se apropia din ce în ce mai mult de Malta și de Sicilia. În 1546, 
Turgut sau Dragut, unul dintre cei mai abili comandanți navali din servi- 
ciul otomanilor, a ocupat orașul Mahdia, situat pe coasta tunisiană, pe 
care spaniolii l-au recucerit în 1550. Turgut s-a confruntat cu flota lui 
Andrea Doria în dreptul insulei Djerba, dar a reușit să îi scape printre 
degete acestuia; Turgut a navigat spre Malta și Gozo, pustiind cele două 
insule și îndreptându-se către asaltul victorios asupra orașului Tripoli, 
pe care creştinii l-au pierdut după patruzeci de ani de ocupatie.! Spaniolii 
au încercat să restabilească echilibrul în favoarea lor și în 1560 au trimis 
o flotă constituită din aproape 100 de vase (jumătate dintre acestea fiind 
galere) în speranţa de a captura, în sfârșit, Djerba. Andrea Doria ajunsese 
acum la o vârstă înaintată și comanda i-a fost încredințată, prin favori- 
tism, moștenitorului și strănepotului său, Gian Andrea Doria, care s-a 
dovedit incapabil de a păstra o disciplină strictă în rândul căpitanilor 
săi, lucru esenţial pentru a rezista în faţa contraatacului forțelor otomane 

conduse de Piyale; un tânăr si talentat amiral cu ascendentá creștină. 
Se spune că ordinul dat de Piyale de a ridica pânzele şi de scufunda flota 
spaniolă „a rămas drept una dintre cele mai neașteptate decizii din istoria 
navală“.2 Puţine galere spaniole au scăpat din dezastrul de la Djerba.’ 
Le-au trebuit ani multi flotelor papale și siciliene să-și revină de pe urma 
acestei înfrângeri. Pe lângă pierderile materiale suferite, spaniolii si ita- 
lienii au pierdut dintre cei mai de seamă ofițeri si marinari, dar si mese- 
riasi iscusiti (dogari, şefi de echipaj) — aproape 600 dintre cei mai buni 
oameni ai spaniolilor.+ Această victorie le-a întărit turcilor încrederea în 
ei înșiși, dar și în faptul că sunt pe punctul de a realiza ceva măreț. 

În joc era chiar comanda asupra întregii Mediterane. Dacă un condu- 
cător şi-ar fi propus să controleze coridorul dintre estul si vestul Medite- 
ranei, trebuia să controleze strâmtorile siciliene. Odată cu pierderea 
orașului Tripoli, și cu autoritatea asupra Tunisiei pusă sub semnul 
îndoielii, apărarea Maltei devenea o chestiune crucială pentru crestinátate. 
Cronicarii otomani își exprimau nerăbdarea cu care așteptau ca sultanul 
să cucerească această „stâncă blestemată“, pentru ca traficul dintre 
Magreb si Marea Egee să se desfășoare mai ugor? Necesitatea de a cuceri 
Malta devenea tot mai mare în urma atacurilor din partea flotei piraților 
Ospitalieri. Dintre comandanții maltezi, cel mai cunoscut era Romegas. 
La începutul lunii iunie a anului 1564, acesta a condus un atac, din vestul 
Greciei, asupra unui mare galion turcesc, Sultana, care se îndrepta spre 
Venetia; Romegas și-a însușit mărfuri în valoare de 80 ooo de ducati. Apoi, 
i-a capturat pe guvernatorii oraşelor Cairo si Alexandria, dar si pe una 
dintre cele mai iubite doici a haremului imperial, despre care se credea 
că are 107 ani. Drept urmare, Soliman şi-a exprimat răspicat scopul: 


Intentionez să cuceresc insula Malta și l-am numit pe Mustafa Pașa drept coman- 
dant al acestei campanii. Insula Malta servește drept sediu central pentru păgâni. 
Maltezii au blocat deja drumul folosit de pelerinii și comercianții musulmani, în 
partea de est a Mării Albe, către Egipt. Am ordonat ca Piyale Pașa să ia parte la 
această campanie, împreună cu Marina de Război Imperială $ 


O flotă otomană masivă a pornit din Constantinopol la go martie 1565, 
cu convingerea că porțile Mediteranei de vest aveau să fie în curând descu- 
iate; 170 de nave de război si peste 200 de vase de transport, purtând cu 
ele 30 ooo de oameni, au virat spre țărmurile Maltei în ziua de 18 mai." 
La vederea liniei orizontului, albă de numărul pânzelor, oricine ar fi con- 
siderat că aceasta era o armată invincibilă. La acestea se adăugau și 
alte vase, sub comanda lui Turgut, care isi avea baza în Tripoli. Clestele 
otoman avea să zdrobească și să captureze Malta. 

Că acest lucru nu s-a întâmplat până la urmă s-a datorat, în parte, 
deciziilor greșite luate de către comandanții turci si, în parte, devotamen- 
tului maltezilor înșiși, arătat noilor stăpâni, Cavalerii Ospitalieri. Nobi- 
limea malteză s-a refugiat în palatele såle de piatră din vechea capitală 
de la Mdina, situată în centrul insulei. Dar maltezii de rang inferior au 
aderat cu entuziasm la cauza creștinătății, operând ca iscoade, înotând 
în ape primejdioase pentru a transmite mesaje garnizoanelor sub asediu. 
Conflictul s-a concentrat în zona Marelui Port si a gurilor de intrare. Capi- 
tala nouă, Valletta, a fost construită numai după asediu, iar pe locul unde 
se află acum era înainte un promontoriu stâncos, Muntele Sciberras, la 
capătul căruia se afla fortul Sfântul Elmo, apărat de ziduri destul de 

joase. Pe partea opusă fortului Sfântul Elmo, Cavalerii s-au instalat in 
vechiul port al Maltei, Vittoriosa, în prezent Birgu — unde își desfăşurau 
traiul după cum o făcuseră şi în Rhodos, construind cartiere pentru fiecare 
dintre diviziile lor, langues, în care era împărțit Ordinul Sfântului Ioan 
(langue-ul de Anglia, condus acum de oregină protestantă, putea întruni 
un singur Cavaler). Dincolo de capătul orașului Vittoriosa, masivul castel 
Sfântul Angelo străjuia deasupra portului. Vizavi se afla suburbia sa, 
Senglea, cele două fiind despărțite de un golfulet îngust. Acestea erau, in 
bună parte, zone puternic fortificate, şi nu este de mirare că turcii erau 
atraşi de ele. Un soldat italian care a contribuit la apărarea Maltei, Fran- 
cisco Balbi di Corregio, şi-a scris chiar memoriile din timpul asediului și 

a descris, după câte se pare cu destulă precizie, discuţiile dintre cei doi 
comandanți otomani, Mustafa Pașa, responsabil de forțele terestre, si 
mai tânărul Piyale, care conducea forțele navale. Balbi susținea deschis 
că, dacă sfatul dat de Mustafa cu privire la asedierea Mdinei ar fi fost pus 
în practică, „noi am fi fost cu siguranță pierduţi, deoarece toate proviziile 
noastre veneau prin Mdina. Dar Bunul Dumnezeu nu a permis ca lucru- 
rile să se petreacă așa, făcând ca prin voia Sa cei doi comandati turci, în 
gelozia lor, să se contrazică violent unul cu celălalt — după cum am aflat 
de la cei care au dezertat“? În schimb, turcii au decis să atace fortul Sfântul 
Elmo, pe motiv că ar fi putut astfel să zdrobească apărarea Marelui Port 
de către Cavaleri, prin această mișcare pătrunzând si în micul golf nordic 
Marsamuscetto (canalul dintre Valetta modernă si Silema), unde sperau 
să poată acosta mare parte din flota lor. Erau plini de încredere. Sfântul 
Elmo avea să fie al lor în mai puţin de douăsprezece zile. 

Turcii au subestimat însă hotărârea adversarilor lor și au fost luaţi 
prin surprindere de peisajul dezolant în care se găseau: o insulă stâncoasă, 
lipsită de umbra copacilor, care ar fi putut să le susțină numai cu mare 
greutate armata uriașă. Fortul Sfântul Elmo era apărat de 8oo de trupe, 
aprovizionate din plin cu carne (inclusiv cu bovine vii), biscuiţi, vin și 
brânză. Era atacat încontinuu; Cavalerii ráspundeau atacului furtunos 
al turcilor prin folosirea cercurilor de la butoaie, pe care le aprindeau si 
le aruncau în mijlocul echipajelor de pe nave. Turcii au început să-și dea 
seama că Malta nu era atât de vulnerabilă precum își închipuiseră ei. 
Sfântul Elmo a rezistat în mod remarcabil până pe 23 iunie. Acest lucru 
se datora, partial, dăruirii cu care Cavalerii căutau să apere cauza cres- 
tind. Erau dispuşi să lupte până la moarte în mijlocul unor inspáimán- 
tătoare scene de măcel; Balbi mărturisea că apele Marelui Port erau 
inrosite de sânge. Optzeci si nouă de cavaleri creștini au murit pe durata 
asediului, ei fiind doar elita unei forte mult mai însemnate: 1 500 de sol- 
dati francezi, italieni si spanioli au murit odată cu ei. Însă forțele otoma- 
ne suferiseră pierderi mult mai serioase: aproximativ patru soldaţi turci 
morti pentru un soldat occidental.!! Jean de Valette, devenit acum Mare 
Maestru, le ridica moralul soldaţilor prin permanenta sa prezenţă oriunde 
era nevoie, dând senzaţia că nu dormea niciodată. Navele creștine venite 
în ajutor din Sicilia nu au reușit să realizeze prea multe, deşi, până la 
începutul lunii iulie, 7oo de oameni ai aliaţilor au putut să pătrundă în 
Vittoriosa. Pentru alungarea turcilor de pe insulă era nevoie de un ajutor 
mult mai numeros, dar marile curți europene nu constientizau încă im- 
plicatiile unei victorii otomane. De Valette trimitea constant mesaje Siciliei 
prin care cerea ajutorul, dar regelui spaniol îi era prea teamă să nu isi 

piardă flota, asa cum se întâmplase la Djerba. Uneori, regele Filip vedea 
conflictul doar prin ochii unui contabil, deși era foarte convins că avea 
datoria de a opri avansul otomanilor în Mediterana de est. Regele a accep- 
tat totuşi, într-un final, propunerea lui Don Garcia de Toledo, viceregele 
Siciliei, de a trimite o armată numeroasă în Malta; dar slaba comunicare 
dintre Madrid și Palermo a accentuat întârzierea ajutorului, ca și numă- 
rul redus de galere disponibile în Sicilia (Don Garcia a putut să adune 
doar douăzeci și cinci, spre sfârșitul lui iunie, urmând ca două luni mai 
târziu să adune 100).? 

Căderea fortului Sfântul Elmo a făcut ca turcii să poată lansa atacul 
mult amânat asupra fortáretelor ioanitilor Senglea si Vittoriosa, folosind 
tunurile pe care Mustafa Pașa le plasase pe un teren mai înalt, în spatele 
acestor orașe. Au urmat săptămâni de bombardamente intense și măcel 
îngrozitor. Pur şi simplu apărătorii erau norocoși sau, în viziunea lor, 
Dumnezeu îi păzea atât pe ei, cât si insula. Într-un moment de disperare, 
la începutul lui august, un detașament maltez a devastat o tabără oto- 
mană de lângă Senglea. Cei pe care i-au omorât erau prea bolnavi să mai 
lupte, însă prăpădul pe care l-au produs a fost potentat si de presupunerea 
că ei ar fi fost mult asteptatele forte siciliene venite în ajutorul Maltei. 
De fapt, ei plecaseră călare din Mdina, întorcându-se acolo ulterior, și, 
când turcii şi-au trimis detașamentul lor in Mdina, au fost socati să vadă 
cât de bine era apărată vechea capitală. Acest lucru și alte evenimente 
au declanșat si mai multe certuri între Piyale si Mustafa Pasa, după 
cum povestește Balbi. Piyale insista că auzise de sosirea unei mari flote 
creștine venite în ajutor. „Dacă așa stăteau lucrurile, el credea că era de 
datoria sa să salveze flota. «Sultanul», spunea el, «se gândește mult mai 
mult la o flotă decât la o armată precum aceasta.» Cu această replică, 
plecă.“13 Masacrul feroce a continuat pentru încă o lună, turcii punând 
mină pe sub construcții din Vittoriosa si transformând orașul într-un 
morman de moloz; Mustafa era umilit în scrisorile primite de la Soliman, 
prin care sultanul cerea informaţii despre asaltul care ar fi trebuit, după 
cum stăruia acesta, să ajungă deja la un victorios sfârșit. 

Pentru scurtă vreme, a părut că norocul se întorsese de partea turci- 
lor: furtunile târzii de vară făceau ca navele plecate din Sicilia să fie 
deviate într-un vast arc format între Siracuza, trecând de insula Pantelle- 
ria către Trapani, după care își croiau, în cele din urmă, drum către Gozo, 
ajungând în Malta pe 6 septembrie 1565. Vestile despre debarcarea sicilie- 
nilor au creat și mai multe dispute între Piyale și Mustafa Pașa: 


După o prelungită și amară dezbatere, Mustafa a conchis că, după părerea sa, 
dacă era sigură debarcarea unei forte de sprijin atât de puternică, atunci cea mai 

bună soluție era ca trupele lor să plece degrabă. Dar Piyale i-a răspuns: „Și ce scuză 
vei oferi sultanului, o, Mustafa? Dacă vei pleca fără a vedea măcar inamicul, nu iti 
va tăia capul? Dacă nu îi vei vedea, nici nu îi vei putea spune de ce forte ai fugit.“14 


Astfel, Mustafa a acceptat să rămână si să lupte, dar trupele sale nu i-au 
împărtăşit decizia: 10 ooo de soldati sicilieni i-au pus pe fugă pe oamenii 
lui Mustafa, aproape de Mdina, iar trupele otomane au fugit către navele 
lui Piyale. Până pe 12 septembrie, toti turcii rămași în viață plecaseră 
deja. Mii au fost lăsaţi în urmă, în morminte improvizate pe Muntele 
Sciberras. Balbi raportează cá 35 ooo de soldati turci au murit în asediu, 
ceea ce ar reprezenta un număr mai mare decât totalul soldaților angajați 
initial în atac.15 

Impactul asediului Maltei asupra moralului occidentalilor nu trebuie 
subestimat. Vestea înfrângerii turcilor a ajuns la curtea papală o săptă- 
mână mai târziu. Papa a anunţat în fata publicului că victoria li se dato- 
rează lui Dumnezeu și Cavalerilor, fără să menţioneze sprijinul din partea 
regelui Filip.!6 Victoria din Malta intrerupea, astfel, o serie de înfrân- 
geri in fata lui Soliman și a piraţilor berberi: pierderea insulei Rhodos, 
bătălia din Preveza, umilitoarea înfrângere de la Djerba. Spaniolii au 
prins forte proaspete si au început să construiască o nouă flotă în Cata- 
lonia, în sudul Italiei și la Sicilia, fiind convinși că otomanii se vor reîn- 
toarce cu altă armată; dar aveau acum energia și încrederea de a încerca 
să oprească un contraatac otoman, în loc să-l evite. Se pare că turcii pri- 
veau înfrângerea ca pe o inversare de situație incomodă, mai degrabă 
decât ca pe un sfârșit al autorității otomane în Mediterana. Sultanul se 
mai baza, încă, pe resurse însemnate de forțe omenești. De fapt, nu își 
pierduse nici întreaga flotă. Nici Piyale si nici Mustafa Pașa n-au fost 
descápátánati, desi lui Mustafa i s-a luat poziția de comandă. Dar, în 
ciuda tuturor așteptărilor, Cavalerii Ospitalieri reușiseră să împiedice 
pătrunderea decisivă a otomanilor în Mediterana de vest. Desigur, turcii 
aveau deja aliaţi în acea zonă, printre emirii berberi care recunoscuserá 
suveranitatea otomană. Turcii sperau, de asemenea, să găsească aliaţi 
chiar pe teritoriul Spaniei, printre musulmanii convertiți, moriscos, sau 
morisci, dintre care multi încă mai practicau credința musulmană si 
erau iritati de încercările de a suprima „practicile maure“ în materie de 
religie și obiceiuri de zi cu zi. Acești morisci au pornit o revoltă, la sfâr- 
situl anului 1568, dar au fost zdrobiți după numai doi ani de vărsare de 
sânge, în timpul cărora au primit ajutor din partea statelor berbere — 
lucru ușor, întrucât „în Spania acelor vremuri nu existau deloc galere, 
deoarece forțele regelui erau complet ocupate în alte locuri îndepărtate“.1? 


AKDENIZ — BĂTĂLIA PENTRU MAREA ALBĂ, 1550-1571 471 


O reuşită otomană ar fi plasat monarhia spaniolă pe o poziţie defensivă in 
ceea ce considerau a fi spațiul lor maritim, în ciuda prezenței corsarilor 
musulmani. În schimb, Sublima Poartă şi-a întors atenţia către estul 
Mediteranei, examinând faptul că trei dintre cele mai importante insule, 
Chios, Cipru şi Creta, erau, încă, posesiuni genoveze și venețiene. 


II 


CAVALERII ERAU IZOLATI în raport cu oamenii peste care domneau. Erau 
nobili francezi, spanioli și italieni; cel puţin la nivel oficial, nu zămisleau, 
iar din punct de vedere ierarhic, chiar și Cavalerul cel mai mic în rang 
era considerat mai important decât un nobil maltez.18 După 1565, au fost 
preamáriti ca fiind izbăvitorii creștinismului, iar tăria de caracter si hotá- 
rârea de care au dat dovadă în circumstanțe groaznice le-au câștigat 
respectul din Europa protestantă până în dușmănosul Constantinopol 
otoman. Totuși, poziţia strategică a Maltei în inima Mediteranei era expri- 
mată acum și altfel decât ca țintă pentru armatele și flota otomane. Veni- 
rea Cavalerilor și alegerea Vittoriosei, în detrimentul Mdinei, drept centru 
de guvernare au stimulat foarte mult viața a ceea ce fusese înainte un 
simplu port pescăresc. Pirateria fusese o sursă importantă de venit pentru 
cavaleri, încă din perioada când erau stabiliți în insula Rhodos, dar ei îi 
încurajau, de asemenea, pe căpitanii maltezi să încerce să obțină permise 
de a avea nave sau vase private; le era îngăduită arborarea steagului Ordi- 
nului (o cruce albă pe fond roșu), dar erau obligati să-i plătească 10% din 
profituri Marelui Maestru. Cu toate acestea, echiparea unei nave care 
avea nevoie de tunuri era o afacere costisitoare; o flotilă a piraţilor putea 
cuprinde o combinaţie de nave deținute de Marele Maestru si vase ale 
piraţilor locali.1® Corsari precum Romegas aduceau, adesea, navele cap- 
turate în Malta, scotandu-le la licitație.” Printre cele mai de pret capturi 
se aflau cele cu încărcătură de sclavi, care, dacă erau bărbaţi, puteau fi 
folosiți pentru galerele Cavalerilor. În Malta secolului al XVI-lea exista 
o piață de sclavi uriașă. Pe măsură ce portul Vittoriosa se dezvolta, 
devenind un important punct de oprire în călătoriile transmediteraneene, 
navigatorii creştini se bazau din ce în ce mai mult pe această piață de 
sclavi pentru a înlocui captivii care mureau sau evadau pe durata călă- 
toriei. Ca si în secolele precedente, exista si profitul obținut din ráscum- 
părarea sclavilor care aveau pe cineva interesat de ei în tara de origine.?! 

Pe timp de relativă pace, maltezii făceau comerț în apele dimprejur, 
în special cele ale Siciliei, unde au avut loc peste 80% din călătoriile 

dinspre insulă între 1564, ajunul Marelui Asediu, si 1600. Din moment 
ce numărul acestor călătorii către Sicilia se ridica la aproape 4 700, inten- 
sitatea acestor activități comerciale devine destul de evidentă. Analele 
vremii ne informează, de asemenea, si despre efectuarea a peste 300 de 
voiaje către Marsilia, aproape 250 de călătorii spre Napoli, dar și ocazio- 
nale călătorii de negot către Egipt, Siria, Libia, Constantinopol, Alger, 
Dalmatia, până în îndepărtata Mare a Nordului, către Anglia sau Flandra. 
Între timp, însăși prezența Cavalerilor făcea din Malta unul dintre polii 
de atracţie ai Mediteranei. Comercianti greci din Rhodos le urmăreau 
paşii. Dar, coborând ierarhic, existau și comercianţi maltezi care contau 
prea putin în afacerile internationale, mici rotite în marea mașinărie 
care distribuia hrană în întreaga Mediterană. Sătenii din Naxxar, Zebbug, 
dar si din alte zone de uscat investeau mici sume de galbeni în speculaţii 
comerciale al căror scop era acela de a aduce grâu sicilian în Malta. Un 
alt produs care se găsea foarte greu în Malta era lemnul, iar prezența 
cavalerilor era sinonimă cu o cerere mare de bușteni, deoarece aceștia 
erau, în primul rând, o forță navală. Abilitatea lor de a păstra insula 
aprovizionată cu lemn este aproape la fel de impresionantă precum măre- 
tele proiecte de construcţii initiate de Jean de Valette, construcţii care 
au rezultat în ceea ce vedem astăzi în Marele Port. În calitate de urmași 
ai Ordinului Ospitalier al Sfântului Ioan din Ierusalim, Cavalerii de Malta 
nu și-au uitat îndatorirea de a se îngriji de cei bolnavi: marele pavilion 
al infirmeriei lor era cel mai mare edificiu public din Europa, la începutul 
modernităţii. Grija pentru pacienţii lor necesita provizii de ierburi, adesea 
scumpe si exotice, si chiar de metale de lux: obiceiul servirii mâncării cu 
tacâmuri de argint nu reflecta nevoia de lux, ci ideea conform căreia argin- 
tul era mult mai igienic decât ceramica. 

Malta nu era singurul loc din zona centrală a Mediteranei care trăia 
o dezvoltare economică fără precedent, în secolul al XVI-lea. Era perioada 
în care apăreau „porturile libere“ pe fiecare țărm al Italiei. S-au dezvoltat 
două tipuri de porturi: acela unde oamenii de toate religiile și originile 
erau bine-veniti si protejați fata de intervenţia Inchiziției și porturile 
libere în sensul modern al cuvântului, acolo unde taxele erau reduse sau 
chiar abolite în vederea încurajării negotului. Un exemplu bun pentru 
primul tip îl reprezintă Ancona, port situat în vestul Adriaticii, în cadrul 
Statelor Papale.?? Cu toate că orașul se concentra pe schimburile trans- 
adriatice, în speţă cu Dubrovnikul, Ancona a reușit să menţină un comerț 
transmediteraneean limitat în perioada Evului Mediu Târziu, fiind ţinut, 
pe de-o parte, sub observaţie de venețienii dornici de monopol, pe de alta 

parte protejat de patronii papali din Ancona. În jurul anului 1500, doar 
două sau trei nave erau trimise spre Levant în fiecare an, întorcându-se 
cu mătase neprelucrată, bumbac, dar si cu mirodenii, produse care erau 
distribuite în restul zonei, atât prin Ancona, cât si prin Dubrovnik. Printre 
bunurile trimise din Ancona către Orient se aflau: săpunuri, untdelemn 
si vin, dar și țesături încărcate din Florența si din Siena, alături de un 
faimos produs secundar al afacerii cu ţesături, hârtia de Fabriano, făcută 
din cárpe, conform unor tehnici pe care italienii le invátaserá din Orient — 
ca dovadă a înlocuirii, în secolul al XVI-lea, a tehnologiei provenite din 
Orient cu cea din Occident.?* La acea dată, florentinii îşi concentrau 
comerțul estic cu țesături prin Ancona; acesta nu consta doar în mătăsuri 
si catifele produse în Florența, ci și în bunuri obținute din toată Europa 
occidentală: pânze de in provenite din Reims, transportate de-a lungul 
râurilor si drumurilor către Lyon, care devenise, între timp, un centru 
comercial înfloritor ce lega nordul de sudul Europei. Scopul era acela de 
a aproviziona piețele bogate din Constantinopol si Imperiul Otoman. Din 
anii 1520, florentinii au putut să facă afaceri aproape de casă, deoarece 
negustorii turci, ragusani, greci și evrei se adunau la Ancona, devenit 
rapid un port liber pentru toate nationalitatile si religiile. Comerciantii 
evrei erau împărțiți în două grupuri: Ponentini, sefarzi din Mediterana 
de vest, descendenți ai convertitilor marani (în unele cazuri aceștia încă 
mai erau, în mod teoretic, catolici, fiind trecuţi, în mod ambiguu, drept 
„portughezi“), si Levantini, sefarzi care se stabiliseră în Imperiul Otoman, 
făcând comerț în Constantinopol, Salonic si Smirna. Primul dintre gru- 
puri acumulase mai mult din elementele traiului occidental, pe când cel 
de-al doilea, obiceiurile orientale. 

Din Balcani veneau mari cantităţi de piei de animale și, pe măsură 
ce Ancona creștea și devenea tot mai înfloritor, orașul a trebuit să apeleze 
la alte surse decât pieţele italiene pentru proviziile de cereale — pe care 
ragusanii le-au oferit binevoitori din propriile surse de aprovizionare din 
Sicilia, sudul Italiei, Marea Egee si Albania (o sursă de mei).25 Proviziile 
de cereale au început să fie supuse unor presiuni din ce în ce mai mari, 
spre sfârșitul secolului al XVI-lea: pământul era cedat pentru vii si plan- 
taţii de măslini, ca urmare a micșorării numărului de locuitori în Italia 
si Peninsula Iberică, dar rezultatul inevitabil a fost acela că moşiile pro- 
duceau grâne doar pentru consumul local, pierzând interesul de a apro- 
viziona piața internațională. Acest lucru a pus probleme pentru acele 
comunităţi orăşeneşti care puteau supraviețui doar importând hrana în 
surplus provenită din alte zone ale Mediteranei. Această problemă era 

doar una dintr-o serie întreagă de dificultăți care era pe cale să schimbe 
nu doar caracterul comerţului de-a lungul Mării celei Mari, ci si caracterul 
cultivării pământurilor de pe țărmurile sale.2 În timp ce stocul de stofe 
florentine scădea, spre sfârşitul secolului al XVI-lea, ca urmare a luptelor 
politice din centrul Italiei, Ancona tintea tot mai departe, importând 
stofe de lână din îndepărtata Londră, stofe care treceau apoi spre Dubrov- 
nik, Herceg Novi si Kotor, pentru a fi distribuite in zona Balcanilor.? 
Ridicarea Anconei nu era, deci, un simplu fenomen dintr-un mic colț al 
Italiei. Orașul dezvoltase o întreagă rețea de „conexiuni“, cele mai con- 
centrate erau în Marea Adriatică, dar se extindeau mult dincolo de acest 
spaţiu. Ancona era o „adevărată frontieră“ între Islam și lumea creştină, 
un spaţiu în care negustori de toate natiile se întâlneau fata în față 28 
Partenerul de afaceri al Anconei, oraşul Dubrovnik, a atins cel mai 
înalt nivel al averilor acumulate exact în această perioadă de grele ten- 
siuni între otomani și spanioli, pentru că Senatul său conducea cu agili- 
tate relaţiile cu cele două forțe navale. Plata tributului a continuat să 
curgă către Sublima Poartă, în timp ce nave ragusane au participat cu 
entuziasm, alături de Armada Spaniolă, la tentativa dezastruoasă a 
acesteia de a cuceri Anglia în 1588; „epava Tobermory“, găsită în Scotia, 
se presupune că era o navă din Dubrovnik.2% Faptul cá o republică al 
cărei teritoriu consta într-un oraș înconjurat de ziduri putea sustine o 
flotă de 180 de nave, încă de la începutul anilor 1530, era ceva extraor- 
dinar. Capacitatea totală a flotei, în anii 1580, era estimată la 40 ooo de 
tone.% Oraşul Dubrovnik beneficia de pe urma faptului că era atât un 
oraș catolic, cât si un vasal otoman. A început să-și deschidă porțile negus- 
torilor care nu erau creștini. Ocrotitorii orașului au vrut, la început, să 
interzică stabilirea evreilor, întrucât numărul evreilor din oraş a început 
să crească în urma expulzărilor din Spania și din sudul Italiei, din anii 
1500. Dar, pe la 1532, au început să vadă în negustorii evrei o legătură 
esențială cu Ancona, unde evreii fuseseră puternic încurajați să se sta- 
bilească. În acest context, ocrotitorii oraşului au început să scadă taxele 
vamale pentru comercianții evrei, în speranţa că le vor stimula afacerile. 
Printre numeroșii sefarzi stabiliți aici se numărau și medici. Un micut 
ghetou a fost întemeiat în 1546, însă nu într-o zonă neplăcută sau înde- 
părtată, așa cum era cazul ghetoului din Veneţia: era așezat în apropierea 
Palatului Sponza, care devenise sediul vămii, chiar lângă Stradun sau 
Placa, strada principală din Dubrovnik, foarte atractivă. Deşi mare parte 
din zonă a fost reconstruită în 1667 în urma unui cutremur important, 
ghetoul, împreună cu sinagoga sa veche?!, pot fi văzute și astăzi. 

Dubrovnik a devenit un oras cosmopolit. Aceasta era perioada sa de 
efervescenta culturala, in care studierea textelor in limba latina era 
dublată de dezvoltarea literaturii croate — autorul dramatic Marin Držić 
era influențat de dramaturgul antic latin Plaut şi a devenit centrul 
atenţiei nu numai a naționaliștilor croați, ci si a sârbilor titoisti, care 
vedeau în el un vestitor al socialismului. Între timp, franciscanii și domini- 
canii stránseserá cărți pentru a crea biblioteci însemnate, care mai 
supraviețuiesc si astăzi. Stilurile artistice, în bună măsură dependente 
de cele ale italienilor și venețienilor, sunt o dovadă în plus a profundei 
influenţe pe care cultura italiană a exercitat-o asupra celei croate.32 Ita- 
liana a continuat să fie limba oficială în administraţie. Orasele-port ale 
Adriaticii (inclusiv Veneţia) reprezentau spaţii unde cultura occidentală 
si cea orientală au creat un amestec caleidoscopic. 

Dubrovnik privea atât spre mare, cât și spre uscat. Orașul era o sursă 
de pielărie adusă din interiorul Bosniei, importând piei din orașul vecin 
Trebinje si mai departe, din Mostar si Novi Pazar, dar locuitorii oraşului 
aduceau piei și prin sud, de pe coasta Bulgariei, prin Marea Marmara, 
Marea Egee si Marea Ionicá.? Ragusanii erau mari specialisti în comerțul 
cu stofe de lână din Europa, la începutul secolului al XVI-lea (inclusiv 
stofe produse de ei, din lână provenită din Balcani), desi în a doua jumă- 
tate a secolului au fost nevoiți să-și directioneze mare parte din comerțul 
cu lână către rutele comerciale pe uscat, din Balcani. Acesta era, în parte, 
rezultatul competiției cu venețienii, care şi-au direcționat afacerile departe 
de Dubrovnik, către noul lor avanpost, orașul Split, aflat la mai mică de- 
părtare. Cealaltă dificultate cu care se confruntau atât ragusanii, cât şi 
venețienii era apariția competitorilor din Marea Nordului: olandezii și 
englezii, despre care vom vorbi în cele ce urmează.% Înfloritoarea colonie 
ragusană din Londra a pălit în a doua jumătate a secolului al XVI-lea 
din cauza nesigurantei care domnea pe apele din vestul Mediteranei; 
nici măcar neutralitatea ragusanilor nu îi proteja împotriva costurilor 
prohibitive destinate asigurărilor maritime.* O altă cauză pentru intreti- 
nerea acestui climat de tensiune era, după cum vom vedea mai departe, 
pirateria uscocilor, confrații croaților, care se foloseau de micile golfulete 
si insule din apropierea nordului Dubrovnikului. 

S-a constatat un declin în traficul naval, în secolul al XVI-lea, si a 
crescut importanţa drumurilor comerciale pe uscat.?6 Fernard Braudel 
vedea acest fenomen, în mare măsură, ca o urmare firească a sfârşitului 
de secol XVI, însă această tendință începuse mai devreme, pe măsură 
ce orașele Ancona, Dubrovnik și alte câteva centre au devenit o interfață 

între lumea otomană si Europa occidentală, întrucât fiecare dintre tabere 
era însetată, pe timp de conflict, de bunurile celeilalte. Braudel sublinia 
ideea că un factor important a fost reproducerea în masă a catârilor în 
Cipru, Andaluzia, Napoli si în alte parti; dar asta ar fi însemnat (pentru 
a folosi o metaforă) să pui căruța înaintea calului. De ce ar fi devenit 
catârii, mai degrabă decât vasele, mijloacele de transport preferate? Un 
răspuns este acela că securitatea pe mare scăzuse atât de mult, încât 
transportul pe uscat, perceput mult timp drept lent și costisitor, a dobân- 
dit un avantaj semnificativ în raport cu cel pe mare. De exemplu, la sfarsi- 
tul secolului al XVI-lea, mătasea neprelucrată era trimisă din Napoli în 
Livorno şi apoi spre Germania şi Flandra pe uscat. Dubrovnik a devenit 
din ce în ce mai implicat în afacerile din Balcani prin Bosnia şi Hertego- 
vina si mai putin entuziast cu privire la transporturi către puncte îndepăr- 
tate, precum Anglia, Marea Neagră și Levantul.3 Chiar şi apariția unor 
noi centre comerciale pe malurile Mediteranei era văzută de Braudel 
drept dovada vitalitátii drumurilor pe uscat fata de cele pe mare: dezvol- 
tarea orașului Smirna, la începutul secolului al XVII-lea, care asigura, 
prin Anatolia, accesul la bogăţiile Persiei; încercările venețienilor de a-și 
dezvolta comerțul prin Kotor si apoi de-a curmezisul „muntelui negru“ 
din Muntenegru. A fost remarcabilă propunerea refugiatului maran 
Daniel Rodriguez de a transforma Split în orașul principal al Veneţiei 
pe coasta de est a Adriaticii, ceea ce a dus la reconstrucţia vechiului oraș 
si la crearea, până în 1600, a unui viguros centru comercial, specializat 
în produse orientale precum mătăsuri, covoare și ceară.% Otomanii au 
incuviintat entuziaşti astfel de strategii, stabilind puncte de pază de-a 
lungul drumurilor comerciale ce treceau prin Balcani. Marile galere vene- 
tiene erau trimise acum doar pentru a întreprinde modeste călătorii, pe 
o distanță de o treime din Adriatica, către Split, în loc să mai pornească 
spre destinații mai îndrăzneţe precum Alexandria sau Southampton; dar 
chiar şi aceste călătorii scurte erau supuse adversitátilor generate de 
piraţii croati.?? Această preferință pentru rutele mai scurte, locale, înce- 
puse deja să apară după Moartea Neagră (cazurile din apele spaniole 
au fost deja citate anterior). Diminuarea rutelor lungi era un proces gra- 
dual; însă importanţa Mării Mediterane ca mijloc de comunicare începea 
să scadă.% 

Spre deosebire de efectele războiului și ale pirateriei, deschiderea 
către Atlantic a fost un stimul extrem de important pentru economia 
țărilor din nordul Europei; secara adusă din zona Mării Baltice a devenit 
cel mai important produs comercializat în nord. Năpasta inflaţiei în 

Spania si Europa de vest a fost uneori atribuită afluxului masiv de argint 
american, în această perioadá.*! A patra Mediterană nu a fost numai 
fracturată, ca rezultat al conflictului dintre otomani și Habsburgi, dar a 
fost si marginalizată, ca rezultat al viguroasei expansiuni a economiei 
din Atlantic. Si totuși, imaginea nu era atât de sumbră. Barcelona, de 
exemplu, nu fusese rasă de pe harta comercială, deși majoritatea relată- 
rilor despre oraș par să-și piardă interesul odată cu sfârşitul zilelor sale 
de glorie medievală. Contractele pentru construcția de corăbii erau nume- 
roase, pentru a satisface nevoile flotelor pornite împotriva turcilor și a 
corsarilor berberi. Stofele catalane şi-au găsit o nouă piaţă de desfacere 
în Lumea Nouă. Comerţul Barcelonei e posibil chiar să se fi extins în 
secolul al XVI-lea, îndreptându-se, așa cum o indică tendințele vremii, 
spre interiorul Spaniei, în detrimentul rutelor pe mare. Pe mare, negusto- 
rii din Genova și din sudul Franţei au început să domine tranzacțiile 
care porneau din Barcelona, iar genovezii controlau comerțul din insulele 
Mediteranei de vest, acolo unde catalanii ocupaseră prima poziție timp 
de trei secole. Existau voci care cereau excluderea genovezilor din Barce- 
lona, in 1591, desi ostilitatea față de negustorii italieni în Spania nu era 
un lucru nou. Pe de altă parte, un mare număr de imigranți francezi s-au 
stabilit în Barcelona, în asa măsură încât, potrivit unei estimări, 10% 
din populaţia orașului avea origini franceze în anul 1637.12 În sudul 
Italiei, genovezii au preluat contactele la distanță si gestionarea finanțelor 
orașului Napoli, aflat sub dominație spaniola.*? Într-adevăr, Genova a 
devenit bancherul imperiului spaniol, plătind credite în avans pe care 
finanțele spaniole se bizuiau cu adevărat, în ciuda câștigurilor anticipate 
din argintul Americii.^* 


III 


DINTRE CEI CARE ȘI-AU DESCOPERIT NOI VOCATI traversând Mediterana 
făceau parte și evreii exilați din Spania si Portugalia. Doi dintre aceştia 
au devenit cunoscuți în toată lumea, fiind direct implicaţi în seria de 
evenimente care au culminat cu pierderea Ciprului în favoarea otomanilor 
si marea bătălie de la Lepanto. Beatriz Mendes de Luna s-a născut în 
jurul anului 1510, în Portugalia, la câţiva ani după convertirea în masă 
a evreilor portughezi, în 1497. Trăind în Flandra, sub același conducător 
ca şi Spania, Carol Quintul, familia ei a fost pusă sub suspiciunea de 
erezie, desi mai multi dintre membrii familiei erau căsătoriți cu membri 

ai familiei imperiale; problema cu acumularea unor averi atât de mari 
era prezența unui sentiment fals de securitate — si, din motive religioase 
sau mai putin religioase, bogatii marani au devenit tinte uşoare.* Carol 
Quintul era convins că răspândirea protestantismului în ţinuturile sale 
germane era datorată necuratilor evrei convertiți. În 1545, Beatriz de 
Luna, împreună cu rudele sale apropiate, au părăsit în grabă Flandra, 
către Venetia, desi si acolo a fost suspectatá că încerca să-i treacă pe alții 
la religia iudaică și a găsit un adăpost mai sigur în Ferrara, unde familia 
princiară Este adopta o atitudine mai liberală fata de imigranții nou 
creștinați, care aduseseră prosperitate, cunoștințe medicale si muzică 
rafinată în orașul lor tot mai minunat. Beatriz de Luna şi-a înapoiat ave- 
rile si s-a reinventat sau s-a redescoperit drept Gracia Nasi, care trăia in 
mod deschis ca o evreică și sprijinea refugiații marani ce fugeau de 
Inchizitie; prima traducere a bibliei ebraice în limba spaniolă care a fost 
tipărită, „Biblia din Ferrara, în limba ladino“, i-a fost dedicată ei si se 
adresa atât cititorilor evrei, cát şi celor crestini.*® Până în 1552, deja 
atrăsese prea mult atenţia Inchiziției asupra ei si se simţea în pericol în 
Italia; a pornit, cu fast, spre Constantinopol, cu o escortă de patruzeci 
de călăreţi care au insotit-o pe durata întregului drum prin Balcani. 
Guvernul ragusan a dat dovadă de spirit de clarviziune când a primit-o, 
căci, odată ajunsă la Constantinopol, agenţii ei comerciali din Dubrovnik 
au adus o mulțime de afaceri în oraș.* Sultanul le-a permis ei si antura- 
jului său să se îmbrace în continuare în stilul venetian, neobligându-i 
să poarte hainele speciale pentru evrei. Totuşi, Doña Gracia nu a întors 
spatele vestului, menținându-și interesul pentru Italia si Mediterana, 
cu hotărârea de a-și apăra coreligionarii. 

A devenit evident cât de puternică era această hotărâre a ei când 
Inchiziția papală a descins în Ancona, în 1555, căutând eretici printre su- 
tele de „portughezi“ care făceau comerț în oraș și care fuseseră încurajați 
să se stabilească aici, în trecut. Persecutia refugiaților marani evidenția 
noua politică agresivă a papei Paul IV, care îi închisese pe evreii din Roma 
într-un ghetou înghesuit; el a fost șocat de răspândirea a ceea ce considera 
necredintá, într-un oraş de negustori care se afla sub jurisdicție papală. 
În acest sens, agenţii săi i-au arestat pe portughezi, confiscându-le bunu- 
rile (care se spune că valorau 300 ooo de ducati) și i-au ars pe douăzeci 
si şase dintre aceștia pe rug. Doña Gracia a reușit să îi vorbească sulta- 
nului și, în martie 1556, Soliman Magnificul i-a trimis papei Paul o scri- 
soare răsunătoare, prin emisarul aliatului său, regele Franţei, prin care 
îi cerea eliberarea prizonierilor evrei care erau supușii săi; sultanul 

sublinia că vistieria sa pierduse 400 ooo de ducati, dar se exprima într-o 
manieră politicoasă, vorbind despre sine ca despre „Marele Împărat peste 
toti Împărații“, si acceptând cá papa este „Domnul Înalt și Puternic al 
Generației lui Isus Mesia“.4% Drept răspuns, papa a precizat că era pregătit 
să crute viata si să salveze proprietăţile supușilor turci ai sultanului, dar 
că arderea pe rug a noilor creştini va continua; el susținea că bunăvoința 
sa față de evreii neconvertiti avea să fie ilustrată de construcția unui 
ghetou special pentru ei în Ancona (fără nici o ironie). Când aceste infor- 
matii au ajuns la Constantinopol, cercul Doñei Gracia a început o acțiune 
de boicotare a negotului cu Ancona. Un număr de marani fugiseră spre 
nord, către portul Pesaro, aflat sub stăpânirea ducelui de Urbino; astfel, 
spre iritarea locuitorilor din Ancona, toate activitățile comerciale au fost 
deviate de la portul lor, care fusese atât de strălucit timp de aproape 
jumătate de secol, către un rival nesemnificativ.*? 

Pesaro, însă, avea dotări mult inferioare portului din Ancona, astfel 
că evreii care nu erau marani se temeau că vor suferi alături de vecinii 
lor creștini din cauza unui boicot al turcilor. Dispute au apărut și pe 
teritoriul Imperiului Otoman, unde rabinii sefarzi refuzau să fie conduși 
de o femeie bogată, cu instinct de dominatoare, şi care mai era, pe deasu- 
pra, crescută ca o creștină portugheză. Nu au văzut în ea o nouă Estera, 
care proteja si salva negustorii evrei, în ciuda generozitátii cu care a 
construit sinagogi și şcoli pe tot teritoriul imperiului. Boicotul a eşuat. 
Ancona a supravieţuit. O singură femeie nu putea înăbuși Ancona; dar 
inteleptii orașului înțelegeau că un boicot turcesc condus de negustorii 
sefarzi ar fi însemnat sfârşitul prosperității lor. Ei au recunoscut influența 
considerabilă pe care acest grup înțelept, cunoscut în toată lumea, o exer- 
cita, cu abilitatea sa de a depăși granițele politice, culturale si religioase, 
în ciuda riscului de a deveni victimele episoadelor locale de persecuție. 
Exilatii din Spania si Portugalia se mutaseră mai la est (si în unele cazuri 
chiar mai la nord de Ţările de Jos), dar această diasporă nu a însemnat 
doar noi așezări în ţinuturi îndepărtate de Peninsula Iberică. A apărut 
o întreagă rețea maritimă, care în punctul ei de glorie ajungea până în 
Brazilia şi în Indiile de Vest, într-o parte, și până în Goa şi Calicut, în 
cealaltă.5 Aceşti evrei acopereau o arie comercială mai mare decât stră- 
moșii lor, negustorii menţionaţi în colecţia Genizah, în urmă cu cinci 
secole. Expulzarea evreilor din Spania fusese o tragedie și un dezastru 
pentru cei care trecuseră prin această experiență; următoarea generație, 
însă, a transformat distrugerea în regenerare. 

Donei Gracia i s-au alăturat, la Constantinopol, nepotul și ginerele sáu, 
Joao Miguez, care după circumcizie şi-a luat numele Iosif Nasi, ales cu 


480 A PATRA MEDITERANĂ, 1350—1830 


modestie, întrucât însemna „prinţ“. Cariera lui a fost si mai dramatică 
decât cea a mătușii sale. El a avut norocul de a-l fi susținut pe candidatul 
câștigător în lupta succesorală care a urmat morţii lui Soliman Magnificul, 
în 1566, devenind sfetnicul sultanului Selim II, „Selim cel Betiv“, despre 
care se spunea că prefera sticlele bataliilor.5! Vinul i-a sporit averile lui 
Iosif Nasi, la fel cum a grăbit căderea stăpânului său. Desi Soliman 
interzisese vânzarea vinului în Constantinopol, în ideea respectării legii 
islamice, lui Iosif Nasi i-a fost acordat un monopol asupra cárutelor de 
vin care soseau din Creta venețiană și treceau prin Constantinopol spre 
Moldova. Această mișcare aducea taxe în valoare de 2 ooo de ducati pe 
an guvernului otoman și veniturile sale au crescut când interdicția vinului 
în capitală a fost îmblânzită pentru a le permite evreilor și creștinilor 
să facă negot, ceea ce însemna, desigur, că această afacere se infiltra în 
economia de fond (asa cum se întâmplase deja la Palatul Topkapi).5? Un 
loc renumit încă din Antichitate pentru vinurile sale era insula lui Dionis, 
Naxos, aflată în Arhipelagul Cicladelor, și de aceea era firesc ca Iosif Nasi 
să primească titlul de duce de Naxos, imediat după accesiunea la tron a 
lui Selim. Insula rămăsese sub o vagă autoritate venețiană până în 1536, 
după care turcii au preluat conducerea, dar i-au permis ducelui latin să 
rămână, atâta timp cât plătea tributul; locuitorii greci ortodocși ai insulei 
s-au plâns Sublimei Porţi de o proastă guvernare, iar Selim a considerat 
că numirea unui duce evreu era la fel de potrivită precum numirea unuia 
catolic. În realitate, locuitorii insulei Naxos erau ostili oricărui tip de 
guvernare venită din exterior, desi Nasi igi petrecea cea mai mare parte 
din timp la Constantinopol, unde adoptase un stil de viata grandios si se 
mândrea cu titlul său. 

Iosif privea însă mai departe de Marea Egee. El a dezvoltat o strategie 
prin care voia să încurajeze stabilirea evreilor în Tiberiada, Galileea.5? 
Evreilor sefarzi cu înclinații mistice, din apropiatul Safed, le lipsea o sursă 
stabilă de venit, în ciuda încercărilor de a promova o industrie textilă și 
chiar una de tipărituri; ducele de Naxos vedea salvarea în mătăsuri si a 
propus realizarea unor plantații de duzi. El a aranjat, de asemenea, ca 
lâna venită din Spania să fie trimisă peste Mediterana, către Tiberiada, 
în speranţa stimulării unei industrii cu stofe de lână care o imita pe cea 
din Venetia, in continuă dezvoltare.5* El isi dorea să atragă imigranţi 
tocmai din Italia, deoarece un nou val de persecuții în Statele Papale 
determinase sute de evrei să fugă în teritoriile mai tolerante ale oto- 
manilor, din Orient. O scrisoare circula prin comunităţile evreiești din 
jurul Mediteranei, scrisă într-un limbaj bombastic: 

Am auzit din toate colțurile acestor meleaguri cântecele de glorie adresate celui 
drept, Nasi (prințul), cel numit mai sus, care a împărțit cu dărnicie bani din bu- 
zunarul său, aranjând în multe locuri, cum ar fi Ancona sau Veneţia, vase și aju- 
toare, pentru a pune capăt gemetelor celor captivi. 55 


Nu era ușor să călătorești până în Tiberiada. Un transport de imigranţi 
a căzut pradă Cavalerilor Ioaniti, iar pasagerii săi au fost transformați 
în sclavi. Prin repopularea vechilor oraşe sfinte ale Palestinei, imigranții 
evrei sperau să grăbească venirea lui Mesia; nici ei si nici Iosif Nasi nu 
aveau o noțiune coerentă de construcţie a unui stat sau principat evreiesc. 
În cursul evenimentelor, inițiativa din Tiberiada a fost spulberată deoare- 
ce regiunea era încă nesigură și abia pe la mijlocul secolului al XVIII-lea 
imigranții evrei s-au întors aici, de data aceasta definitiv.56 


IV 


DUCELE DE NAXOS a exercitat o influență considerabilă la curtea oto- 
mană. În 1568, exasperat de numeroasele încercări eşuate de a-și recupera 
averea si bunurile care îi fuseseră confiscate în Franţa, l-a convins pe 
Selim să emită un decret prin care o treime din bunurile aflate la bordul 
navelor franceze să fie expropriate până la rezolvarea revendicărilor 
ducelui. Tinta decretului era comerțul către Levant desfășurat prin 
Alexandria, însă actul a cauzat o serie de probleme atunci când functio- 
narii egipteni au înțeles să aplice această măsură și navelor venite din 
Venetia si Dubrovnik. Între timp, curtea franceză era şocată de faptul 
că un aliat cu tradiţie (turcii) putea să nesocotească aceste relaţii doar 
pentru apărarea intereselor particulare ale unui singur om (acesta mai 
era si evreu, pe deasupra), care ar fi susținut că a fost nedreptăţit. Desi 
relaţiile dintre regele francez și sultanul otoman s-au refăcut, treptat, 
revendicările lui Iosif Nasi nu au fost niciodată pe deplin satisfăcute. 57 
Însă sultanul era pregătit să îi asculte sfaturile din nou, în timp ce oto- 
manii se pregăteau, în 1569, de invadarea Ciprului. Când o explozie masi- 
vă a distrus depozitul de praf de pușcă din Arsenalul venetian, in luna 
septembrie a acelui an, împreună cu patru galere, acest eveniment — care 
fusese, cel mai probabil, un accident — a fost atribuit, conform zvonurilor, 
masinatiunilor întreprinse de Iudeul din Naxos. Ducele avea, într-adevăr, 
dușmănie pe venețieni — care o trataseră rău pe faimoasa lui mátusá si 
care voiau să controleze insulele ce îi aparțineau, în Arhipelagul Ciclade- 
lor. Se spune că Selim cel Betiv i-ar fi promis, printre paharele de vin, lui 

Nasi, premiul cel mare: Coroana Ciprului, pe care otomanii au hotarat 
să o smulgă din mâinile venetienilor, poveste brodata cu tot felul de amă- 
nunte potrivit cărora Nasi și-ar fi comandat o coroană pentru marea zi a 
triumfului, pe care pusese să fie inscripționat „Iosif Nasi, rege al Cipru- 
lui“. Mai exact, observatorii venețieni considerau că Iosif Nasi făcea tot 
mai multe eforturi și presiuni pentru ca un atac asupra Ciprului să fie 
iniţiat, în ciuda opoziţiei Marelui Vizir, Mehmet Sokollu.58 Ca de obicei, 
turcii nu se grăbeau să-și formuleze politica și existau tabere care susti- 
neau răspicat fie pacea, fie războiul. Chiar și așa, zvonul unui atac asupra 
Ciprului începuse să circule în luna ianuarie 1566, când diplomatul 
venetian (bailo) însărcinat cu afacerile conationalilor săi la Constantinopol 
a raportat că se făceau planuri în acest sens; în septembrie 1568, vene- 
tienii au fost din nou alarmati de sosirea în Cipru a unei flote de șaizeci 
și patru de galere turcești aflate, teoretic, într-o vizită cu scopuri pașnice. 
Turcii examinau de fapt fortificațiile orașelor pe care voiau să le captu- 
reze: Nicosia, în interior, și Famagusta, pe coasta de est. Printre vizitatori 
se afla şi ducele de Naxos.5% 

Insula Cipru era o ţintă evidentă, o proprietate creştină izolată in 
colțul îndepărtat al Mediteranei orientale. Turcii îi alungaseră cu putin 
timp în urmă (în 1566) și pe genovezi din insula Chios, ultima lor bază 
în Marea Egee. Prezenţa acestor enclave creștine în apele lor le distrăgea 
atenţia turcilor de la alte preocupări importante precum lupta împotriva 
sahilor safavizi sau dorința de a păstra apele Oceanului Indian ferite de 
noul lor rival, flota portugheză a Indiei. Insula Cipru reprezenta un refu- 
giu pentru piraţii creștini care prădau navele cu grâne, iar acum, că pro- 
ductia era în scădere, rutele care duceau grâne către Constantinopol si 
către alte centre mari trebuiau protejate. O altă problemă o constituiau 
atacurile piraţilor creştini asupra grupurilor de pelerini care călătoreau 
pe aceste ape către locurile sfinte ale Islamului din Peninsula Arabică. 
Apărătorii războiului purtat de Islam pot invoca faptul că au mai existat 
situații când insula s-a aflat sub ocupaţie musulmană, sau cel puţin 
plătea un tribut; era o lege fundamentală aceea că teritoriile care făcuseră 
odată parte din dar al-Islam trebuiau recuperate, când se putea. Într-ade- 
văr, atunci când venețienii au obiectat asupra amenințării turcilor de a 
ataca Ciprul, Sokollu a menţionat că problema era discutată de către 
experţii în legea islamică, conduși de Marele Muftiu, si nu a fost impre- 
sionat de argumentul că turcii avuseseră relaţii bune cu venețienii timp 
de mai multe decenii.9 De această dată, însă, Sublima Poartă a dat un 
ultimatum, cerând Veneţiei să predea insula dacă dorea să evite războiul. 

Pe măsură ce tonul otomanilor se înăsprea, același lucru se întâmpla 
si cu regele Filip II, desi el era preocupat, ca de obicei, de obținerea fon- 
durilor cu care să-și plătească o flotă; trupele sale erau innámolite, la 
propriu, în Flandra, unde luptau cu protestanții si cu alti rebeli care se 
ridicaseră împotriva Coroanei. Filip spera ca papa să poată strânge fondu- 
rile necesare pentru a purta acest război împotriva turcilor. El putea să 
asigure costurile doar pe jumătate, și Venetia, doar un sfert.9! A urmat 
o târguială intensă, atât în problema fondurilor, cât și în privința cui va 
asigura comanda trupelor. Filip II a început să fie mai putin preocupat 
de evenimentele din Ţările de Jos după ce ducele de Alva a impus in 
această regiune o pace dificilă și instabilă.62 Pe teritoriul Spaniei, rebe- 
liunea din grupul de morisci, dintre care multi şi-au păstrat credința 
ancestrală, a epuizat resursele spaniole și a încetinit răspunsul lui Filip 
la apelul pentru crearea Ligii Sfinte; a accentuat, de asemenea, necesita- 
tea creării acestei Ligi pentru că pericolul unui atac rapid al turcilor asu- 
pra Spaniei, susținuți de morisci și de liderii berberi, a stârnit teama că 
armatele islamice se puteau întoarce pe pământ spaniol. 

Toate aceste sováieli le-au dat turcilor libertatea să se nápusteascá 
asupra Ciprului. La începutul lui iulie 1570, o armată masivă de 100 000 
de oameni, cu o flotă cuprinzând 400 de nave, dintre care 160 de galere, 
a ajuns pe insulă.63 Otomanii au decis că primul atac se va da asupra 
orașului Nicosia, în interiorul insulei, desi venețienii ordonaseră consoli- 
darea zidurilor şi extinderea lucrărilor la terasamente. Nicosia a rezistat 
o vreme, dar, după lupte crâncene purtate în interiorul cetăţii, soldaţii 
turci au început să omoare, să violeze si să jefuiască locuitorii. În tot 
acest timp, puterile occidentale încă aveau dispute, fără să știe ce se în- 
tâmpla în Cipru. În cele din urmă, o flotă cu mai puţin de 200 de nave a 
pornit către Cipru, la mijlocul lui septembrie, și a aflat vestea înfrângerii 
de la Nicosia în timp ce naviga către răsărit; ezitările asupra următoarelor 
mișcări au dus la noi neînțelegeri între amiralul lui Filip, Gian Andrea 
Doria, și comandantul flotei papale, Marcantonio Colonna. Nu s-a făcut 
nimic pentru a-i ataca pe turcii care cuceriseră Nicosia și aceasta a fost 
o decizie inteleapta, deoarece Doria avea dreptate: nu mai era nici o șansă 
de a recuceri un oraş în interiorul insulei fără a te baza pe armate mari 
si o flotă impresionantă. Asediul Maltei fusese concentrat pe partea ex- 
ternă a unei insule mici; Ciprul era o cu totul altă problemă Singura 
speranță mai rămânea la Famagusta, necucerită încă de turci, datorită 
unei linii de apărare robuste și a faptului că putea fi aprovizionată de pe 
mare. A apărut o ocazie în iarna lui 1571, când flota turcească se retrăsese, 

în mare parte, din apele care înconjurau Famagusta; un escadron 
venetian a pătruns printre liniile slabei defensive turcești, dar a lăsat 
doar 1 319 soldati, care se vor alătura celorlalți apărători, un total de 
8 100 de soldati. Mehmet Sokollu, din Constantinopol, a considerat cá 
era un prilej bun să le propună venețienilor pacea, dacă acceptau să pre- 
dea cetatea Famagusta. El se indoia de capacitatea acestora de a sustine 
apárarea.9? Venetia s-a dovedit totuși incápátánatá — venețienii au reușit 
chiar să cucerească orașul Durazzo, pe care îl pierduseră la începutul se- 
colului, și care din punct de vedere strategic le era la fel de vital cum le 
era turcilor insula Cipru. Venețienii au refuzat oferta unei baze comerciale 
în Famagusta în schimbul cedării insulei. În orice caz, negocierile, purtate 
într-o altă formulă, se apropiau de sfârșit. A fost întemeiată Liga Sfântă, 
o ambițioasă forță cruciată care îi aducea împreună pe papá, Venetia si 
Spania și prin care regele Filip a obţinut promisiunea că unul din cele mai 
importante obiective pentru el, si anume războiul din nord-vestul Africii, 
urma să fie un obiectiv permanent ale Ligii. Comandantul Ligii urma 
să fie tânărul și energicul bastard al lui Carol Quintul, Don Juan de Austria. 

Construcţia unei mari flote necesare acțiunilor Ligii Sfinte a continuat, 
Si în acest timp cetatea Famagusta a rezistat. Turcii au trimis o flotă via 
insula Creta, stăpânită de venețieni, pe care au asediat-o, către Marea 
Ionică și sudul Mării Adriatice, distrăgând atenţia flotei venețiene de la 
alte acţiuni importante. Printre cetăţile de pe coasta Adriaticii care au 
căzut în mâinile turcilor se afla si Ulcinj, situată la granița de nord dintre 
actualul Muntenegru și Albania. Navele otomanilor şi-au urmărit inamicii 
până în nord, către Kortula si Dubrovnik (desi ragusanii au reușit să-și 
păstreze neutralitatea, onorată, cu grijă, de ambele párti).57 Apoi, turcii 
s-au îndreptat către orașul Zadar, situat în partea de nord a Adriaticii 
si periculos de aproape de Veneţia însăși, acolo unde amintirile Războiului 
din Chioggia, desfășurat cu 180 de ani înainte, erau, probabil, reînviate. 
Cu toate acestea, scopul lor era să-i sperie, și nu să-i zdrobească pe ve- 
netieni — pentru a-i convinge că imperiul lor era vulnerabil si că orice 
rezistență fata de puterea otomană era în zadar. Mai mult decât atât, 
după câteva luni bune de bombardament, orașul Famagusta, distrus, 
era pregătit să se predea. La începutul lui august, comandantul venetian, 
Bragadin, s-a prezentat la cortul comandantului turc, Lala Mustafa. 
Dispozitia acestuia s-a schimbat când a aflat că cincizeci de pelerini 
musulmani pe care venețienii îi încarceraseră au fost executați. Indigna- 
rea lui Lala Mustafa s-a transformat în furie. Toţi însoțitorii venetianului 
au fost omorâţi pe loc iar Bragadin a fost mutilat; zece zile mai târziu a 

fost jupuit de viu, iar pielea sa împăiată a fost purtată prin toată insula 
Cipru, în triumf, apoi trimisă la Constantinopol.® Acesta era un mesaj 
atât pentru curtea otomană, în special pentru Mahomed Sokollu, cât și 
pentru Veneţia: prin comportamentul său odios, Lala Mustafa spera să 
îi submineze pe cei care credeau că pacea cu venețienii mai era încă 
posibilă.5% Însă nu era nevoie de o astfel de demonstraţie dură: flota Ligii 
Sfinte era gata să pornească. Aflată pe mare, în dreptul insulei Corfu, 
flota creștină a aflat de capitularea cetății Famagusta. Această veste nu 
a făcut decât să le întărească hotărârea.70 

Marea bătălie de la Lepanto, la intrarea în Golful Corintic, care a 
urmat, a fost privită mult timp drept una dintre bătăliile maritime deci- 
sive ale istoriei: după spusele lui Fernand Braudel, „unul dintre cele mai 
spectaculoase evenimente militare din Mediterana, din timpul secolului 
al XVI-lea“. Studiul acestuia asupra lumii mediteraneene din epoca lui 
Filip II culminează cu relatarea bătăliei: „Nu există nici o îndoială asupra 
faptului că, în această situație, Don Juan a fost instrumentul destinului“, 
declară emfatic şi misterios Braudel. O bătălie aproape de gurile de văr- 
sare ale Mării Adriatice avea alte implicaţii decât asediul strâmtorilor 
siciliene. Turcii dezvăluiseră, în lunile de dinaintea bătăliei, că aspirau 
la cucerirea Adriaticii şi şi-au dublat atacurile maritime cu atacuri pe 
uscat efectuate din Bosnia, aflată sub dominație turcă, îndreptate asupra 
proprietăților venețiene din extremitatea nordică a Adriaticii. Aceste 
raiduri nu erau determinate doar de tendinţe imperialiste sau de dorința 
de răspândire a credinței musulmane. Așa cum se va vedea, turcii erau 
împinși înainte si de piraţii si bandiții creștini slavi din nordul Dalmației, 
cruciații uscoci. 

Echilibrul dintre forțele rivale era unul delicat. Numărul soldaţilor 
de la bordul fiecăreia dintre flote era similar: undeva în jurul a 30 ooo 
de combatanți, desi este posibil ca marinarii turci să fi avut mai multă 
experientá."! Turcii aveau mai multe nave decât creştinii: doar 200 de 
nave ale creştinilor și aproape 300 de partea otomanilor, pe care amiralul 
turc, Miiezzinzâde Ali, le-a organizat într-o formaţie de semilună, în 
speranţa cá va inválui cu flota lui navele creștine, în timp ce partea centrală 
a liniilor sale ar fi divizat flota creștină în grupuri vulnerabile.” Navele 
occidentalilor erau rezistente, în vreme ce multe vase otomane erau con- 
struite din lemn verde si erau considerate de scurtă folosință — potrivite 
pentru câteva sezoane de utilizare intensă. Otomanii se bazau pe o flotă 
compusă din galere ușoare, care se scufundau destul de mult în apă, fapt 
ce le creștea vulnerabilitatea, dar le si permitea să înainteze în apele mici 
ale tármurilor, în speranţa învăluirii ambarcatiunilor creștine grele. 

Venetia prefera utilizarea galerelor uşoare." Armata creştină avea de 
două ori mai multe tunuri decât turcii, însă turcii aduseseră cu ei un 
număr mare de arcași; tunurile se încărcau greu si într-un interval lung, 
pe când arcasii potriveau săgeata în strună într-o fracțiune de secundá 74 
Ambele armate foloseau archebuze, arme de mână, care nu erau prea 
precise, dar care puteau fi încărcate relativ repede si înlocuiau nimici- 
toarele arbalete folosite în Evul Mediu Târziu.” Vasul-amiral al spanio- 
lilor, Real, ducea cu el 400 de soldati sarzi care foloseau archebuze; 
vasul-amiral al otomanilor, Sultana, transporta jumătate din numărul 
spaniolilor.” La care se adăugau problemele create de locul foarte strâmt 
de desfășurare a ostilităților, Insulele Kurzolari, la est de Itaca, acolo 
unde canalele înguste împiedicau înaintarea galerelor creștine.” 

În aceste circumstanţe, nu este de mirare că bătălia a generat un 
număr înspăimântător de victime. Navele Ligii Sfinte purtau convinge- 
rea că venise momentul decisiv al războaielor cu turcii si multi au pierit 
în acte de bravadă în fata focului continuu al turcilor. Comandantul 
venețian, Agostino Barbarigo, a dat dovadă de lipsa oricărei preocupări 
pentru siguranța navei sale, vasul-amiral al Serenissimei Republici, când 
a dat comanda ca acesta să se îndrepte către galereleturcești care înain- 
tau si să stea în calea lor. Căpitanii venețieni, membrii unor vechi dinastii 
venețiene precum familiile Querini și Contarini, erau omorâți unul după 
altul. Barbarigo n-a renunțat, cu orice risc, chiar si atunci când, in mod 
nesăbuit, și-a ridicat viziera în timp ce un val de săgeți cădea pe punte si 
a fost lovit chiar în ochi, fapt care îi va aduce moartea, la scurt timp. Dar 
galerele napoletane si cele papale, alăturate escadroanelor venețiene, 
înaintau din spate tot mai tare, obligându-i pe turci să se retragă încetul 
cu încetul.78 Lovituri grele de ghiulea de la prova galeaselor venețiene 
făceau bucăţi vasele turcilor, iar sclavii care vásleau în lanțuri erau trasi 
pe fundul mării împreună cu resturile zdrobite ale galerelor. Fumul 
ridicat în urma neîncetatei artilerii îi împiedica pe arcașii turci să mai 
vadă tinta. Mácelul era necruţător, îngrozitor si fanatic.7? În cele din 
urmă, soldații creștini au cucerit nava-amiral a lui Miiezzinzâde Ali, care 
a murit luptând barbateste; capul său a fost înălțat în vârful unei sulițe, 
ceea ce avea să crească moralul crestinilor9? Lupta nu s-a încheiat aici, 
deoarece au intrat în bătălie și nave algeriene. La lăsarea întunericului, 
flota Ligii Sfinte s-a retras din apele înroșite de sânge ale bătăliei și s-a 
adăpostit de furtuna care se apropia. În dimineaţa următoare a devenit 
evident, în urma dovezilor limpezi ale morții si distrugerii, nu numai cá 
Liga Sfântă câștigase o importantă victorie, dar că numărul celor uciși din 
tabăra otomană era aproape imposibil de evaluat. Poate 25 ooo de turci 


AKDENIZ — BĂTĂLIA PENTRU MAREA ALBĂ, 1550-1571 487 


sau chiar 35 000, incluzánd nu numai sclavii de pe galere, dar și căpitani 
si comandanți, în timp ce pierderile de partea creștinilor erau ceva mai 
ușoare, deși considerabile: 8 ooo de morti si un număr si mai mare de 
răniți, dintre care 4 ooo au murit în scurt timp; aproape două treimi din- 
tre ei erau venețieni, o lovitură grea pentru forța calificată de muncă a 
orașului, pe care Veneţiei nu i-a fost uşor s-o suporte. Pe de altă parte, 
aproape 12 ooo de creștini găsiți pe galerele turcești au fost eliberati.?! 

În Venetia, vestea victoriei, desi amară din pricina numărului de vic- 
time, a atenuat din deznădejdea simțită la pierderea Ciprului. Măsura 
victoriei a fost dată de sosirea de la Lepanto a navelor venețienilor care 
purtau cu ele stindardele inamicului învins; victoria a fost sărbătorită 
în Venetia, la Roma, dar si în alte oraşe din Italia și Spania, nu numai 
prin focuri de artificii si fieste, ci si, mai important pentru posteritate, 
prin vaste fresce și pânze expuse în Palatul Dogilor si în alte locuri pu- 
blice.®? Dar victoria rămânea, în termeni de strategie, doar o inclestare 
masivă de forte, pentru că în anii ce vor urma nici una dintre cele două 
puteri nu va mai avea nici oamenii, nici lemnul și proviziile ca să mai 
organizeze astfel de flote sau să le pună în pericol în mari bătălii pe 
mare.?? Don Juan de Austria, în bucuria victoriei, insista ca Liga să 
înainteze și spre Constantinopol, însă regele Filip II, mai precaut, consi- 
dera că era mai bine ca navele să fie lăsate peste iarnă în Italia.8 Este 
adevărat că, așa cum afirma Braudel, victoria de la Lepanto a conferit, 
ulterior, protecție asupra Italiei și Siciliei, ferindu-le de alte atacuri, dar 
victoria de la Malta păstrase deja dominaţia creștină în apele țărmului 
sicilian. Harta politică a Mediteranei fusese trasată în anii precedenti 
şi-n săptămânile anterioare zilei de 7 octombrie 1571; Famagusta capitu- 
lase iar venețienii nu mai aveau nici o speranță să recupereze Ciprul. 
Malta rezistase, iar turcii trebuiau să se gândească de două ori dacă 
voiau să mai atace fortăreața apărată de Cavaleri, chiar dacă s-au întors 
în acele ape, în 1574, pentru a-şi consolida poziţia în Tunis. Si cel mai 
important, sublinia Braudel, era faptul că „iluzia supremaţiei otomane 
fusese spulberată“.85 Lepanto a consolidat o situaţie care deja se contu- 
rase: Marea Mediterană era acum împărțită între două puteri navale: 
otomanii, în Răsărit, stăpânind cele mai importante tármuri și insule, 
în afară de Creta venețiană, și spaniolii, în Apus, susținuți de flotele 
Maltei și ale Italiei. 

Interlopii Mediteranei 

PERIOADA DINTRE BĂTĂLIA DE LA LEPANTO si mijlocul secolului al XVII-lea 
este întru câtva unitară. Pirații berberi nu au dispărut — ba mai mult, 
au devenit si mai agresivi, având mână liberă din partea otomanilor, pen- 
tru că Sublima Poartă nu mai intenționa să-și extindă autoritatea directă 
în vestul îndepărtat al Mediteranei.! Vestul Mediteranei era de asemenea 
expus unor raiduri violente ale corsarilor creștini — Cavalerilor de Malta 
li s-au alăturat acum Cavalerii Sfântului Stefan, pirați toscani și luptători 
sfinți al căror ordin a fost creat în 1562 de Cosimo I de Medici, duce de 
Toscana. Ca si venețienii, ei au adus ca semn al victoriei de la Lepanto 
câteva stindarde otomane, care mai atârnă încă, nepotrivite locului, în 
biserica lor din Pisa, proclamând credința musulmană în sânul ritualului 
catolic. Ar fi inutil să reamintim arhicunoscuta poveste a atacurilor si 
ripostelor dintre Cavalerii Creștini de Malta sau Cavalerii Sfântului Ste- 
fan şi corsarii berberi; cele mai năpăstuite victime erau întotdeauna cei 
care erau capturați de pe puntile corăbiilor comerciale sau de pe țărmurile 
Italiei, Spaniei si Africii (francezii erau oarecum imuni la raidurile 
musulmane, datorită legăturilor lor cu Poarta) si făcuți sclavi. Galerele 
pornite din Sicilia au continuat să patruleze mările, în speranţa de a 
apăra posesiunile italiene ale regelui Spaniei de prădători, dar vremea 
luptelor de galere mari apusese, nu numai pentru că alte tipuri de corăbii 
erau considerate acum mai eficiente, ci pentru că era prea scump să 
construieşti si să intretii galere. Totuşi, otomanii și-au reconstruit flota 
de război imediat după bătălia de la Lepanto. Vestea alarmantă s-a 
răspândit pe alocuri în Occident: se credea ferm că otomanii vor lansa 
un al doilea mare atac asupra unei ţinte creștine. 

Cu toate acestea, Sublima Poartă isi pierduse gustul pentru războaiele 
navale și se mulțumea să-i lase în pace pe spanioli, ocupându-se de tra- 
ditionala rivalitate cu împărații siiti ai Persiei. Era o situaţie foarte 

convenabilă, pentru că nici interesul spaniol nu se mai îndrepta acum 
spre Mediterana; cel mai important scop al lui Filip II era să-i înfrângă pe 
noii necredinciosi care proliferau în întreaga Europă de nord: protestanții. 
Filip era incoltit de războaiele cu Elisabeta a Angliei și supușii ei rebeli 
din Tárile de Jos. Îi alungase nu numai pe otomani, ci si pe morisci, ale 
căror pământuri din Andaluzia fuseseră depopulate și abandonate? În 
plus, primise și un premiu neașteptat: Portugalia și imperiul său de peste 
mări. Plin de fumuri de cruciat, tânărul rege Sebastian al Portugaliei 
şi-a condus trupele către o înfrângere grea în Maroc, în 1578, fiind urmat 
la tron de ultimul membru al casei de Aviz, cardinalul Henric; după ce 
acesta a murit, fără să lase moștenitori, în 1580, coroana portugheză i-a 
revenit lui Filip al Spaniei, care nu a urmat vechiul vis portughez de cuce- 
rire a Marocului.? Mediterana părea destul de mică în comparaţie cu uria- 
sul conglomerat de teritorii stăpânit de Filip în Lumea Veche si în Lumea 
Nouă. În 1589, un teoretician italian, Giovanni Botero, a publicat o lucrare 
despre Rafiunile de stat, care a devenit foarte populară în Spania. El 
afirma că statele dispersate sunt în mod inevitabil slabe, dar că spaniolii 
au reușit să gestioneze cu bine această situație folosindu-și în mod flexibil 
flota. În interiorul Imperiului Spaniol, „nici un stat nu este atât de izolat 
încât să nu poată fi ajutat pe cale navală“, astfel încât marinarii catalani, 
basci și portughezi să ajungă împreună în Iberia, în statele italiene ale 
regelui Filip sau chiar în Țările de Jos: „Imperiul, care altfel ar putea pă- 
rea fárámitat și greu de stăpânit, trebuie considerat o unitate compactă 
cu forțele navale în mâinile unor astfel de oameni."* 

Pacea care s-a lăsat în Mediterana a fost rezultatul aranjamentului 
tacit dintre otomani și spanioli. Dar traversarea mării a devenit și mai 
periculoasă odată ce patrulele spaniole nu au mai protejat decât apele de 
coastă ale sudului Italiei, Siciliei şi Spaniei. Negustorii evrei și musulmani 
se trezeau mereu cu bunurile furate de piraţii creștini. Pericolul crescuse 
odată cu apariţia în apele Mediteranei a altor navigatori care zdruncinau 
ordinea. Pe măsură ce economia atlantică a început să se dezvolte, naviga- 
torii olandezi, germani si englezi au înaintat profund în Mediterana, fie 
pentru comerț, fie pentru piraterie; odată ce negustorii din nordul Europei 
şi-au subordonat o mare parte din traficul de grâne si mirodenii din Medi- 
terana și din Atlantic, relaţia dintre cele două mari mări, care s-a dezvol- 
tat gradual începând din 1300, a devenit tot mai consistentă. Vom spune 
în curând mai multe despre acești vizitatori, totuși existau si interlopi 
din interiorul spaţiului mediteraneean care amenințau serios navigația 
puterilor dominante tradiționale. Uscocii din Senj operau dintr-o bază 
ascunsă printre ostroavele si golfuletele din nordul Dalmației, în spatele 

insulelor Cres, Krk si Rab. Frumoasa linie de coastă din zilele noastre 
inspira pe atunci, la sfârşitul secolului al XVI-lea, numai teamă. Era un 
hotar între teritoriile otomane din Balcani si domeniile habsburgice din 
actuala Slovenie si din nordul Croației, ca să nu mai vorbim de posesiunile 
venețiene de pe coasta adriatică. În asemenea locuri, bandiții si corsarii 
indarjiti, care nu ascultau de nimeni, puteau să prospere în voie, mai ales 
dacă se prezentau drept cruciați creștini de rând împotriva turcilor, în 
slujba creștinătății si a Austriei habsburgice.5 

Uscocii au devenit figurile de tip Robin Hood ale folclorului croat; deși 
puţini la număr si bazându-se pe corăbii mici, ei au reușit să închidă 
Venetia într-un colt al Adriaticii. Acest lucru i-a transformat în eroi pen- 

tru o scoala de istorici nationalisti si apoi socialisti din Iugoslavia mo- 
dernă Dar nu ar trebui să avem o viziune prea romantică asupra uscocilor. 
Si ei erau conduși de lideri bogaţi si nu se deosebeau cu mult de badele 
de corsari si de bandiți de pe țărmurile creștine si musulmane ale Mării 
celei Mari. Termenul uskok înseamnă „refugiat“; ca si la piraţii berberi, 
în rândul uscocilor exista o mare diversitate etnică: printre ei se aflau 
recruți din coloniile venețiene de pe țărmurile Adriaticii, Dubrovnik și 
Albania, dar și marinari italieni şi renegati musulmani de ocazie. Unii 
se născuseră sub Habsburgi, alții sub otomani, alții sub venețieni; iar 
condiția lor s-a modificat prea putin de-a lungul timpului, astfel încât în 
anii 1590 multi dintre ei proveneau din Dalmatia, de dincolo de orașele 


492 A PATRA MEDITERANĂ, 1350—1830 


Zadar si Split, o zonă aflată sub mare presiune în timpul indelungatelor 
lupte pentru pământ dintre otomani si Habsburgi.” Venețienii considerau 
că uscocii sunt „foști supuși ai Sultanului care s-au refugiat în Senj, pentru 
că nu mai puteau suporta tirania miniștrilor turci“8. Senj părea un loc pro- 
pice pentru a face avere: „Oamenii obișnuiți cu sapa si cu plugul, prost 
îmbrăcaţi şi în picioarele goale deveniseră, în scurt timp, grași si prosperi.“? 

Senj nu avea un port natural. Când se pornea vântul numit bora, 
corăbiile trebuiau trase la mal si legate bine, ca să nu fie răsturnate. Dar 
orașul era bine protejat de munţii abrupți și de pădurile dese care-l încon- 
jurau.!0 La apogeul influenţei lor, între bătălia de la Lepanto si 1610, apro- 
ximativ, uscocii au putut să-și construiască avanposturi în apropiere de 
Senj, spre sud, până la gurile râului Neretva, nu departe de Dubrovnik." 
Erau o bandă de nestăpânit. Faptul că autorităţile austriece făcuseră 
pace cu dușmanii nu i-a oprit să profite de orice oportunitate de a ataca 
corăbiile venețiene sau turcești. În anii 1590, departe de a-i primi pe 
uscoci ca refugiaţi creștini din Imperiul Otoman, venețienii i-au tratat în 
continuare ca pe niște criminali periculoși, încercuind orașul Senj si exe- 
cutându-i pe multi dintre ei (desi in 1596 numărul total de oameni înarmaţi 
din Senj era de numai 1 000, si în general de circa 600).!? Venețienii i-ar fi 
tolerat numai dacă ar fi fost de acord să renunţe la faptele lor marsave si 
să servească în mod loial pe galerele Serenissimei Republici.14 

Încă din anii 1520, uscocii din Senj începuseră să amenințe corăbiile 
turcești din Adriatica. Si venețienii erau o pradă ușoară, din cauza fap- 
tului că acceptau să încheie tratate cu turcii și a ostilităților ocazionale 
dintre Veneţia şi Habsburgi la granițele slovene. La început, uscocii se 
multumeau să captureze încărcături de peste, vin, untdelemn și brânză 
transportate cu bărci locale, dar în curând au trecut la atacuri asupra 
corăbiilor comerciale de mari dimensiuni cu destinația Dubrovnik sau 
Ancona, amenințând linia de comunicaţie care se întindea pe uscat și pe 
mare din Toscana până la Constantinopol.15 În 1599, venețienii erau atât 
de exasperati, încât au trimis un transport de vin otrăvit în apele infestate 
de uscoci, special ca să fie capturat, iar uscocii să moară cu toții band 
vinul. Cum aceştia nu au murit totuși, a fost evident că tertipul a eșuat. 
Si relaţia cu Dubrovnik era tensionată. Ragusanii erau considerați colabo- 
ratori ai turcilor, iar întemeietorii orașului știau că turcii nu ar tolera 
colaborarea dintre Dubrovnik și uscoci. La un moment dat, Ragusanii 
au împodobit una din porțile orașului cu capetele uscocilor executați, 
dând un semnal clar atât uscocilor, cât si otomanilor. Rezultatul a fost 
cel previzibil: un raport ragusan afirma că „ei au exact aceeaşi părere 
despre noi ca si turcii“16. 

Totuşi, uscocii erau în general interesați mai degrabă de marfa evreilor 
si musulmanilor decât de cea a creştinilor și asaltau corăbiile pur si sim- 
plu pentru a confisca bunurile „necredincioșilor“; astfel, negustorii evrei 
aveau şanse cam de şapte ori mai mari să intre într-un conflict comer- 
cial, în comparație cu creștinii. Nici musulmanii nu stăteau prea bine: în 
1581, când corabia i-a fost asaltată de uscoci, un căpitan din Perast, port 
înfloritor din Golful Kotor, şi-a liniștit pasagerii musulmani spunându-le 
că va avea grijă de ei, dar apoi a plecat spre Senj, unde a petrecut alături 
de uscoci, în timp ce pasagerii erau inrobiti si luaţi de pe vas.!7 Comer- 
ciantii evrei si musulmani care făceau negot în afara Italiei au încercat 
diverse subterfugii. Să-și marcheze corăbiile cu semnul crucii era poate 
prea evident; un alt tertip era să tina un registru contabil secret, alături 
de unul falsificat. Între timp, episcopul de Senj confirma bucuros că comer- 
ciantii creștini care colaborau cu turcii, mai ales în comerțul cu arma- 
ment, meritau să fie excomunicați — sau, altfel spus, nu putea fi adusă 
nici o obiectie dacă luptătorii sfinţi din Senj le confiscau marfa. 


II 


ACESTE TRANSFORMĂRI au confirmat o direcție generală în viata politică 
si economică a Veneţiei, vizibilă începând cu mijlocul secolului al XV-lea: 
retragerea din negotul levantin și integrarea orașului în viata Italiei de 
nord. Destul de departe de consecinţele pirateriei, venețienii au trebuit 
să asimileze noul drum spre Orient deschis de portughezi în 1497. Pre- 
zenta venețiană a rămas puternică în Constantinopol, unde până în 1560 
au fost înființate douăsprezece case de comerț, deși vânzările s-au redus 
considerabil față de perioada de înflorire a comerțului din epoca medie- 
vală.18 Pe lângă patricienii care dominaseră în mod traditional comerțul 
venețian în Levant își desfășurau activitatea şi alți comercianți, mai ales 
evreii care se stabiliseră în Veneţia în secolul al XVI-lea. Aceștia constitu- 
iau o comunitate mixtă. Erau evrei germani și italieni, care se ocupau 
mai ales cu cămătăria, cu acordul autorităţilor orașului, și trebuiau să 
locuiască în „noul stabiliment“, sau Ghetto Nuovo, izolat undeva în nordul 
orașului. Vecini cu ei erau membrii comunităților implicate mai mult în 
comerțul mediteraneean, mai ales în cel de dincolo de Balcani, până în 
Salonic şi Constantinopol — sefarzii, împărțiți (ca în Ancona) în „levantini“, 
cei din Imperiul Otoman, si „ponentini“ sau vestici, în special marani 
portughezi care adesea duceau, sau cel putin lăsau să se creadă cá duc, o 
viață de creștini. Ponentinii s-au confruntat cu amenințarea interogatoriilor 

Inchiziției venețiene, dar, în compensație, nevoia Veneţiei de a avea co- 
mercianti în Levant a cântărit mai mult decât orice scrupule de a le im- 
pune credința creştină.!? Pragmatismul venețienilor s-a manifestat de 
asemenea prin asentimentul autorităților la sancţionarea unei biserici 
grecești ortodoxe, San Giorgio dei Greci, pentru că până atunci toate bise- 
ricile grecești din Italia erau unite, adică recunoșteau autoritatea papală.20 
„Declinul Veneţiei“ este prea facil identificat pur şi simplu cu declinul 
puterii venețiene pe mare.?! De fapt, Venetia s-a dovedit deosebit de adap- 
tabilă în secolul al XVI-lea. În Europa de Vest continentală, a fost o pe- 
rioadă de expansiune economică, iar venețienii și-au asigurat din plin 
partea de câștig. Vechile industrii, precum sticlăria, au evoluat în același 
timp cu dezvoltarea masivă a altora, precum producerea hainelor din 
lână. În 1516 orașul producea mai putin de 2 ooo de haine anul, în timp 
ce în 1565 producţia ajunsese de mai bine de zece ori mai mare.?? Oraşul 
a profitat de pe urma declinului în producţia de textile similare din Flo- 
renta si a importului regulat de lână neprelucrată din Spania. Această 
industrie a contribuit la dezvoltarea căilor comerciale spre vest: proviziile 
soseau și pe uscat, prin Lombardia, și pe mare, deși Veneţia avea încă ne- 
voie să se aprovizioneze cu grâne, untdelemn si vin din posesiunile ei din 
Insulele Ionice si Creta. Pierderea Ciprului a dus la reducerea traficului 
maritim venetian, dar pacea reînnoită cu otomanii era o asigurare că pen- 
tru moment Creta se afla în siguranță sub dominație venețiană — princi- 
pala ameninţare de acolo nu erau turcii, ci rázvrátitii ei băștinași. 
Reconfigurarea Veneţiei (un cuvânt mai potrivit decât „declin“) le-a 
permis altora să pătrundă mai ușor pe piața comercială levantiná. Retra- 
gerea Veneţiei a fost compensată de o revitalizare a activității comerciale 
în rândul grecilor, care deserveau comerțul Imperiului Otoman în Marea 
Egee si între Asia Mică si Egipt.?? Pe de alta parte, venirea englezilor a 
fost un rezultat secundar a inversunatei rivalități dintre regele Spaniei 
si regina Angliei, dintre monarhul catolic și adversarul său protestant. 
Elisabeta a fost tentată să stabilească contactul cu Înalta Poartă, în parte 
din rațiuni politice — vedea în „turc“ un adversar al lui Filip II cu care se 
putea alia —, dar si din raţiuni comerciale. În 1578, ministrul ei Walsingham 
a redactat un tratat despre „comerțul cu Turcia“, în care afirma că sosise 
momentul ca, în secret, „un om capabil“ să înceapă să-i ducă sultanului 
scrisori din partea reginei. În 1580 a fost fondată o companie turcească 
destinată să promoveze comerțul cu ţinuturile otomane.2 Tratatul reflecta 
de asemenea apariția unei agresivitati a comercianților englezi dornici 
de a pătrunde pe pieţe dominate în mod traditional de comercianții ita- 

lieni, care aprovizionaseră o perioadă îndelungată Anglia cu mărfuri 
exotice. Crescând tarifele pentru corăbiile venețiene și mărfurile lor, re- 
gina şi-a exprimat clar intenţia de a-i favoriza pe negustorii locali în co- 
mertul din Mediterana, desi în 1582 tot ea a reînnoit acordurile cu Venetia, 
iar galioanele venețiene au avut acces în Anglia până la sfârșitul domniei 
ei.” O ţintă a englezilor era Marocul, unde comercianții Companiei Ber- 
bere își făceau simțită prezenţa chiar și înainte de ascensiunea pe tron 
a reginei Elisabeta, în 1558. Exporturile includeau armamentul, despre 
care negustorii englezi credeau că ar putea fi folosit împotriva spanioli- 
lor şi portughezilor.26 

Nimic din toate acestea nu i-a împiedicat pe englezi să încerce să dez- 
volte alte căi care să ocolească complet Mediterana, pentru a aduce miro- 
denii în nordul Europei printr-un canal nord-vest sau nord-est, mai 
friguros, dar mai rapid, după cum se credea, decât ruta portugheză în 
jurul Africii; astfel, englezii au început să se implice în comerțul rusesc. 
Pentru cá nu au reușit să obțină mirodeniile pe care le căutau, s-au întors 
în Mediterana, folosind acea combinație de piraterie și comerț pentru 
care corsarii elisabetani au devenit atât de faimoși; mulți dintre cei impli- 
cati in Compania Turciei (cunoscută în curând drept Compania Levan- 
tului) investiseră de asemenea în Compania Moscovei.2’ Venețienii nu 
erau deloc încântați de această evoluţie a situaţiei. Pe măsură ce vasele 
comerciale engleze pătrundeau în apele turcești, Veneţia era văduvită de 
veniturile pe care le obținea de obicei făcând să circule stofele englezești 
din Venetia spre teritoriile otomane. Acordul dintre regina Angliei si 
sultanul otoman era o veste foarte proastă. Venețienii nu aprobau nici 
politica religioasă a Elisabetei; Veneţia nu era nici pe departe cel mai sin- 
cer adept al papalității, dar nu a vrut nici să trimită un ambasador oficial 
în Anglia, până în 1603, anul morţii reginei Elisabeta.?? Însă au existat 
câteva schimbări de pe urma cărora Serenissima Republică a avut de 
câştigat. Corăbiile englezești au început să navigheze la fel de departe 
precum cele venețiene, situaţie care a făcut ca orașul să fie aprovizionat 
cu produsele nordice de care supraviețuirea lui depindea din ce în ce mai 
mult, mai ales cu grâne: comerțul cu grâne din nord s-a dezvoltat din ce 
în ce mai mult, în timp ce pământurile din spaţiul mediteraneean erau 
tot mai putin exploatate și lipsurile erau accentuate de repetate perioade 
de foamete, care au început să lovească încă din anul 1587. Și peștele din 
Atlantic, uscat si păstrat în sare, era un produs favorit — stoccafisso (bato- 
gul) a devenit și a rămas un ingredient de bază în bucătăria venețiană. 

Englezii şi olandezii au ajuns să cumpere și să vândă în aceeași mă- 
surá.? La început, interesul englezilor nu era comerțul cu mirodenii 

precum piperul si ghimbirul, ci cel cu produse obtinute de pe insulele 
aflate sub dominație venețiană: Zante si Kefalonia, din Insulele Ionice. 
Încă din Evul Mediu Târziu, englezii fuseseră obsedati de coacăze si sta- 
fide, iar competiţia cu venețienii pentru accesul la ceea italienii numesc 
uva passa, „struguri uscați“, a cauzat numeroase incidente grave. Negusto- 
rii englezi s-au infiltrat în Insulele Ionice cu un succes atât de mare, 
încât în curând au ajuns să cumpere majoritatea fructelor uscate de acolo. 
Autorităţile venețiene au încercat să-i împiedice pe insulari să facă comerţ, 
cu alti negustori, o interdicţie de care locuitorii s-au plâns la unison si 
pe care cei mai multi au ignorat-o.3 

Între timp, englezii nu au avut scrupule în a ataca vase venețiene, 
mai ales dacă făceau comerţ cu Spania, care le furniza bumbacul de care 
aveau nevoie pentru războaiele de ţesut. În octombrie 1589, un căpitan 
englez a intrat în conflict cu un căpitan venetian în portul Corfu; italia- 
nul l-a provocat pe englez la duel și l-a numit „câine insolent“. Când 
corabia venețiană a ieșit din port, căpitanul englez a urmărit-o cu îndrăz- 
neală. După un scurt schimb de focuri, italianul n-a mai suportat şi a 
abandonat corabia, dar căpitanul englez nu s-a lăsat și i-a urmărit în 
continuare, o vreme, barca cu care se întorcea în portul Corfu. Acești 
pirați nu respectau pe nimeni. În 1591, piraţii englezi care fuseseră întâm- 
pinati bine în portul Alger au jefuit pe canalul dintre Insulele Baleare 
si Barcelona o corabie ragusană care naviga spre vest de la Livorno. 
Conducătorii nord-africani erau adesea mulțumiți să-i lase pe pirați să 
le folosească porturile, atâta timp cât aceștia împărțeau prada cu condu- 
cătorii berberi. Se întâmpla ca echipajele să fie jumătate musulmane, 
jumătate engleze.*! Un exilat englez, John Ward, a strâns sub comanda 
sa 300 de oameni; în 1607, l-a determinat pe căpitanul unei galere cu 
mirodenii venețiene să se predea, de groază, și a vândut încărcătura în 
Tunis, pentru 70 ooo de coroane, obținând apoi si alte capturi de bunuri, 
în valoare de 400 ooo de coroane.?? Enervati de felul in care erau trataţi 
protestanții atunci când cădeau în mâinile Inchiziției, piraţii englezi 
profanau si biserici catolice de pe insulele deţinute de Venetia.?? 

Mare parte din succesul piraţilor se datora noii tehnologii. Ei aduceau 
în Mediterana corăbiile cu bordaj înalt pe care italienii le numeau bertoni. 
Semănau foarte mult cu galerele ce deveneau la modă în flota spaniolă 
si în cea venețiană, dar aveau chila adâncă și robustă si funcționau bine 
cu trei arbori cu greement pătrat. Nu erau foarte mari şi aveau echipaje 
de circa şaizeci de persoane, cu un tun la fiecare trei oameni. Atunci când 
rivalii lor din Mediterana reușeau să captureze aceste corăbii, ei profitau 

din plin; ba chiar le cumpărau de la căpitani englezi sau olandezi. Totuși, 
Veneţia era ciudat de conservatoare. Corăbiile cu vele latine apăraseră 
mărfurile si supremația orașului secole la rând, astfel că încercările de 
a convinge autorităţile că noul tip de corăbii este vital pentru apărarea 
republicii s-au dovedit inutile. Elitele venețiene nu puteau înțelege de 
ce ceea ce functionase în secolul al XIII-lea nu mai funcționa în secolului 
al XVII-lea. Vasele bertoni au devenit o privelişte obișnuită în Veneţia 
abia la începutul secolului al XVII-lea, când republica implora Anglia și 
Olanda să o sprijine în lupta împotriva Habsburgilor austrieci. În 1619, 
flota venețiană avea deja cincizeci de bertoni, alături de cincizeci de galere. 
Totuşi, chiar si atunci când căpitanii venețieni navigau la cârma corábiilor 
bertoni, păreau incapabili să-i întreacă în iscusintá pe marinarii nordici. 
În 1603, Santa Maria della Grazia, o bertone venețiană, care se îndrepta 
spre Alexandria, a fost capturată în largul Cretei, teritoriu venetian. Apoi, 
în timp ce naviga în Adriatica a fost din nou atacată după ce a fost 
eliberată și jefuită de arme. Italienii nu mai erau cvasiinvincibili pe apă. 
Nordicii îi atacau însă si pe nordici; relația dintre englezi si olandezi 
a fluctuat puternic între sfârşitul secolului al XVI-lea si începutul seco- 
lului al XVII-lea. În 1603, Thomas Sherley, aflat la comanda unui echipaj 
pestrit de marinari englezi, italieni si greci, a atacat două corăbii olandeze 
care transportau grâne provenite din Marea Egee, din Insulele Ciclade 
spre Genova. Sherley a fost încântat să pozeze în agentul ducelui de Toscana 
si într-un fel de cruciat împotriva turcilor, desi rămâne un mister ce 
legătură avea cu asta un atac împotriva olandezilor. Sherley a trebui să-i 
scrie ducelui ca să se explice, pentru că, în mod clar, își depășise atri- 
butiile. Familia de Medici cumpăra bucuroasă bertoni engleze si angaja 
marinari englezi. Ba chiar ducele a făcut rost de praful de pușcă de care 
avea nevoie din Anglia. Se întreba dacă nu ar fi o idee bună să-l ademe- 
nească în slujba sa pe John Ward, care părea un corsar foarte priceput. 
Ducele de Savoia, al cărui teritoriu s-a extins până la Nisa, şi-a pus de 
bunăvoie portul Villefranche și blazonul la dispoziţia a tot felul de marinari 
dubioși.3+ Așa cum a arătat Alberto Tenenti, „în Mediterana sfârşitului 
de secol XVI se petrecea o schimbare majoră, atât navală şi comercială, 
cât şi psihologică“ spiritul de cruciadă fusese înlocuit de un cinism care 
era uneori mascat de limbajul războiului sfânt, dar în rândul piraților 
acesta era trădat de cooperarea lor cu turcii si maurii?? Cea mai clară 
dovadă în acest sens a fost oferită de Cavalerii Sfântului Ștefan: în secolul 
al XVII-lea ajunseseră corsari suficient de abili încât să profite de pe urma 
concesiilor pe care li le făceau ducii de Toscana, din familia de’ Medici. 

Nordicii au descoperit că viata grea de pe corăbii din veacul al XVII-lea — 
apă murdară, biscuiţi plini de gárgárite, disciplină dură — devenea putin 
mai ușoară atunci când navigau în apele Mediteranei. John Baltharpe 
a fost un marinar englez care a povestit în versuri șchioape călătoria 
lui în Mediterana din anul 1670. Când acostează la Messina, „la bord este 
organizată în fiecare zi o piață“ de unde poate cumpăra 


Ciorapi de mătase, carpete, coniac, 
Năframe de mătase și foarte pe plac: 
Verze, morcovi, napi si nuci, 

De lângă ele să nu te mai duci. 

Ce-și poate dori omul de mâncare 

De la niște femeiuști ușoare: 

Lămâi, portocale, smochine delicioase, 
Si vin de Seracusa, și ouă lucioase. 


La Livorno Baltharpe a găsit, încântat, peste foarte gustos, „care pent’ 
italieni e mâncare de soi“, în timp ce la „Cales“, sau Cagliari, „nu lipsea 
'nica“. Chiar si la Alicante, unde se găsea rar carne și „în loc de brânză 
englizească şi de unt, primim un pic de untdelemn, dar, Doamne, parcă-i 
mult mai crunt“, exista consolarea vinului roșu din abundență — „sângele 
ăsta de tauri... îi dulce, delicios, te ispiteste, şi sticla acusica se goleşte“.36 
Privind în viitor, strădaniile amiralului Nelson din jurul anului 1800 pen- 
tru a le asigura oamenilor săi proviziile de lămâi siciliene — 30 ooo de 
galoane pe an, distribuite întregii marine engleze — au făcut ca echipajele 
lui din Mediterana si de mai departe să nu sufere de scorbut.*” 
Interesul nordicilor pentru Mediterana a crescut odată cu creşterea stan- 
dardului de viata în secolul al XVI-lea, si, chiar dacă în secolul al XVII-lea 
acesta a stagnat, după bătălia de la Lepanto nordicii au devenit o prezență 
permanentă. Identitatea lor varia: germanii hanseatici au fost pionieri 
(venind în 1587, când nu s-au făcut recoltele din Mediterana), dar nu și-au 
impus prezenţa, în vreme ce „flamanzii“ reuneau tot mai multi protestanți 
olandezi din provinciile rebele din nordul Olandei spaniole, mai degrabă 
decât catolici din Flandra.?? Ascensiunea flotelor olandeze a început atunci 
când Anvers a devenit centrul comerțului cu mirodenii între portughezi 
si Orient, dar prosperitatea olandeză se baza atât pe profiturile din co- 
mertul si pirateria tot mai extinse în Mediterana, cât si pe câştigurile de 
pe urma traficului din Oceanul Atlantic si din Oceanul Indian.% Atunci 
când Provinciile Unite și-au stabilit de facto independența fata de Spania, 
afacerile s-au mutat rapid în șantierele navale ale Olandei. În Mediterana 
a existat la început o cooperare cu negustorii francezi care se îndreptau 

tot mai des spre Africa de Nord si le permiteau uneori olandezilor să arbo- 
reze pavilionul francez (garantându-le siguranţa în apele otomane).*? Ex- 
presia „pavilion de complezentá" este foarte potrivită: căpitanii făceau tot 
felul de aranjamente pentru a obţine protecţie in fata stăpânilor tarmu- 
rilor si insulelor Mediteranei. 


III 


DINTRE TOȚI NAVIGATORII din Mediterana, ,natia portugheză“, formată 
în majoritate din marani, era cea care atrăgea cel mai mult atenţia. Inchi- 
zitia portugheză se abtinuse (din poruncă regală) să-i persecute pe noii 
creștini în anii de după interzicerea iudaismului în Portugalia (1497); 
dar s-a întors din nou împotriva lor în 1547, producând plecarea multora 
dintre ei spre insule mai primitoare. Statutul neclar al evreilor ponentini 
a fost exploatat de conducători ca ducii de Toscana, întotdeauna bucuroși 
să-și ofere patronajul tuturor comercianților care i-ar fi putut ajuta să-și 
mărească averea. Extinzându-și favorurile către „portughezi“, ducii n-au 
intenționat să-i elibereze pe toti evreii din dominioanele lor; în 1570, i-au 
închis pe evreii din Florenţa într-un ghetou.*! Totuși, treptat, au început 
să vadă avantajele creării unei porti deschise prin care nu numai maranii, 
cu o vasalitate religioasă îndoielnică, ci şi evreii levantini, musulmanii 
si europenii nordici să poată beneficia de dreptul de a se împământeni 
si de a cumpăra mărfuri cu impozite speciale. Ducele Cosimo I, care a 
murit în 1574, a transformat Livorno, dintr-un sat pescăresc mohorât, 
într-unul dintre marile centre ale comerțului mediteraneean. Spre sfâr- 
situl vieţii lui, portul se dezvoltase foarte mult si a fost săpat un canal 
care lega orașul de râul Arno, care facilita transportul mărfurilor înspre 
si dinspre Pisa si Florența; în timpul succesorului său, Francesco I, Livorno 
a fost împrejmuit cu acele impresionante ziduri pentagonale. În interior 
a fost realizat un plan stradal rectangular, în stil roman, în acord cu cele 
mai bune principii renascentiste de planificare urbană. Treptat, populația 
a crescut: în 1601, orașul avea aproape 5 ooo de locuitori, dintre care 
762 de soldati, 114 evrei si 76 de prostituate tinere, acestea din urmă, o 
tristă amintire a serviciilor sexuale la mare căutare în toate porturile 
mediteraneene. După aceea, pe măsură ce infrastructura portului s-a 
dezvoltat, oraşul a cunoscut o explozie.*? 

Dreptul străinilor de a trăi în Livorno a fost confirmat de o serie de 
privilegii, denumite Livornine, care au determinat relația dintre stăpânirea 
familiei de’ Medici si supușii săi ne-catolici pentru mai bine de două secole. 

Prin cel mai faimos dintre privilegii, datand din 1593, ducele a extins 
invitaţia către „comercianții de toate natiile, levantini si ponentini, spanioli 
si portughezi, greci, germani si italieni, evrei, turci si mauri, armeni, persi 
si alţii“.4 Se observă ușor că italienii se află spre capătul listei, si asta 
într-un orașitalian. Este de asemenea semnificativ că documentul reitera 
invitaţia către marani: ca ponentini, ca negustori iberici, ca evrei. Comer- 
ciantii ponentini trebuiau să se declare evrei, în ciuda măștii lor de creştini, 
punându-se astfel la adăpost de influența Inchiziției; aceasta însemna 
că trebuiau să-și schimbe permanent identitatea, mai ales dacă făceau 
afaceri consistente cu Spania si Portugalia, dar o făceau de bunăvoie.f5 
Existau puţine restricţii cu privire la activităţile lor economice; numai în 
Italia le era permis să achiziționeze pământ. Deși de obicei locuiau 
aproape de sinagogă, care, în secolul al XVIII-lea, devenise o clădire opu- 
lentă, nu exista un cartier evreiesc oficial. Exista de asemenea o biserică 
pentru comercianții armeni din Mediterana de est. În bagno, cartierele 
rezervate sclavilor de pe galere, existau trei moschei, deși la Livorno ve- 
neau tot mai mulți comercianţi musulmani liberi; a fost acordată şi per- 
misiunea pentru construirea unui cimitir musulman 45 

Toate acestea reflectau deschiderea căilor comerciale între Livorno si 
teritoriile islamice: în jurul anului 1590 soseau deja corăbii din Alexan- 
dria, dar marele succes a fost deschiderea căilor spre Africa de Nord, între 
1573 Si 1593, o perioadă în care Braudel și Romano au identificat patru- 
zeci si patru de călătorii spre Livorno dintr-un lant mare de teritorii, 
între orașul Larache, din Maroc, și Tunisia. Aceste contacte nu ar fi putut 
fi stabilite fără investiţiile comercianților sefarzi sau fără cooperarea 
dintre conducătorii berberi si familia de’ Medici; și olandezii s-au implicat 
în acest trafic, ocupându-se de siguranţa lui și mărind capacitatea de 
transport. Drumurile erau vitale pentru aprovizionarea Toscanei, pe care 
erau transportate grâne din Africa de Nord, ceară, piei, lână si zahar.*” 
Alte produse de bază, precum cositorul, semințele de pin, tonul, ansoa, 
erau aduse din Spania și Portugalia, adesea cu ajutorul corăbiilor prove- 
nind din porturile din sudul Franței. Ceva se schimbase în geografia măr- 
furilor spaniole. Barcelona avea puţine contacte cu Livorno, iar Valencia 
juca doar un rol modest, dar Alicante, care avea un port excelent și oferea 
acces, prin drumurile sale de calitate, la produsele din spaţiul spaniol, era 
portul favorit din Spania mediteraneeană. Alicante nu producea prea 
multe în afară de săpun din uleiul de măsline local si de vin; „păstra în 
vremuri moderne ceva din aerul unei fabrici coloniale, de tipul celor care 
puteau fi întâlnite în hinterlandul amortit al Asiei sau Africii“.4 Pe drumul 

dintre Alicante si Livorno (si pe un drum rival, dintre Alicante si Genova), 
ragusanii erau cei mai importanţi intermediari, transportând cârmâz, 
acel colorant roșu extras din gogosile unor insecte, orez, mătase, miere, 
zahăr si mai ales lână, iar negustorii evrei jucau si ei un rol de seamă în 
acest comerț, deși le era interzis să-și practice religia în regatele spaniole +? 

Livorno a stabilit de asemenea relaţii cu teritorii de dincolo de Strâm- 
toarea Gibraltar — cu Cadiz, care devenise un foarte important centru 
comercial spaniol în Atlantic, cu Lisabona si cu ţinuturile din Marea 
Nordului. Olandezii erau atrași de aceste ţinuturi ca albinele. Desi pri- 
vilegiile Livornine nu încurajau în mod special stabilirea protestanților 
in Livorno, negustorii olandezi și-au dat seama că puteau trăi acolo in 
pace, dacă păstrau o oarecare discreţie. Livorno era inima rețelei olandeze 
din Mediterana și în același timp ţinta multor corăbii olandeze care ve- 
neau din apele Atlanticului. În ciuda intensificării comerţului cu Africa 
de Nord și în pofida unor perioade cu recolte bogate, Toscana a tânjit în 
continuare după grânele din zona baltică. Se considera că acestea erau de 
mai bună calitate decât cele din Mediterana si de asemenea - chiar dacă 
se adăugau costurile de transport — erau de obicei mai ieftine. Așa cum 
am arătat, acesta era rezultatul declinului agriculturii în jurul tarmurilor 
Mediteranei din acea perioadă. Italienii au devenit tot mai interesați de 
secara din nord: în 1620, aproximativ una din cinci corăbii olandeze care 
aducea grâne în Livorno avea o încărcătură numai de secară. Ducii de 
Medici au negociat prețuri avantajoase în Olanda, pentru ca supușii lor 
să-și poată cumpăra suficientă mâncare; iar atunci când în Mediterana 
existau destule grâne, acestea puteau fi date la schimb contra hering uscat 
şi afumat, sardele, cod si chiar caviar.50 Negustorii olandezi care aduceau 
grânele nu transportau pur și simplu marfă spre și dinspre nordul Europei. 
Ei s-au infiltrat în transportul de produse din Mediterana, găsind întot- 
deauna spaţiu în cală pentru grâne si sare din sudul Italiei, pe care le 
duceau în nordul Italiei. Dacă în nordul Europei venea foametea, cum s-a 
întâmplat în 1630, căpitanii olandezi se ofereau să ia provizii pentru 
Livorno din Marea Egee, înfruntând ordinul otoman conform căruia oricine 
era prins exportând grâne ilegal era legat de un stâlp și lăsat să moară 
de foame. Atunci când în Mediterana erau suficiente rezerve de grâne, 
aceiași căpitani se aprovizionau cu lână și sare din Alicante, cu vin și fructe 
uscate din Insulele Ionice, cu mătase din Marea Egee, și asa mai departe, 
si încercau să-și dezvolte relațiile cu marile centre comerciale levantine — 
Alep devenise cel mai important astfel de centru din Siria, iar acolo exista 
un consul oladez care căuta marfă şi în Palestina și Cipru. Cum Alep nu 

este port, corăbiile acostau la Alexandretta, de unde mărfurile trebuiau 
cărate pe uscat; printre acestea se găseau produse exotice precum indi- 
goul si rubarba, apreciată pentru virtuțile sale medicale.*! 

În 1608 ducele Ferdinand a permis ,natiei flamando-germane“ să 
construiască o capelă catolică dedicată Fecioarei, cu o criptă în care 
puteau fi îngropați negustorii flamanzi si olandezi. Inevitabil, multi pro- 
testanti preferau să fie îngropați în afara circumscriptiilor catolice; le 
era permis să folosească grădinile private. Pe de altă parte, căpeteniile 
,natiei" erau catolici evlaviosi, precum Bernard van den Broecke, trezorier 
al capelei Fecioarei, care-şi organizase afacerea într-o casă mare de pe 
strada principală, Via Ferdinanda. Casa lui avea zece dormitoare și o ca- 
meră de primire decorată cu vreo zece tablouri, o colivie cu un papagal, 
o masă pentru jocul de table si mobilier de calitate; grădina avea o fântână 
si o oranjerie. De la Livorno, van den Broecke se ocupa de o întreagă rețea 
de afaceri, care includea curtea ducelui de Toscana, Napoli, Sicilia şi 
Venetia si, bineînţeles, nordul Europei. În 1624, plănuia chiar să creeze 
o rută comercială prin care să transporte cod direct din Newfoundland 
la Napoli, dar a fost încurcat de intervenția engleză — codul i-a fost con- 
fiscat pentru că regele englez era din nou în război cu Spania, care stă- 
pânea Napoli. Totuși, englezii si olandezii (inclusiv van den Broecke) 
cooperau uneori comercial cu Spania, folosind stema Toscanei drept 
pavilion de complezentá. Van den Broecke nu avea scrupule să se implice 
în comerțul cu sclavi din Mediterana, deși în acest caz scopul lui era să 
obțină răscumpărări de la familiile sclavilor cu relații. S-a asigurat cá 
sclavii din gospădăria sa erau bine îngrijiţi, astfel încât să poată fi 
eliberaţi în condiţii perfecte; aceștia trebuiau „să trăiască bine și să fie 
bine îmbrăcaţi, fără însă să fie rasfatati“?. Casa comercială a lui van 
den Broecke a prosperat până în anii 1630, când tensiunile politice cu 
Spania, competiția cu englezii și epidemiile au îngreunat tot mai mult 
traiul. Dar orașul și-a păstrat supremaţia în comerțul din Mediterana, 
mai ales datorită faptului că evreii sefarzi au continuat să-l folosească 
drept punct de legătură cu alte așezări sefarde de interes: cu Alep, cu 
Salonic şi, din ce în ce mai des, cu Smirna. 


IV 


MARELE SUCCES AL ORAȘULUI LIVORNO nu a fost o excepţie. Şi genovezii 
au încercat în secolul al XVII-lea să-și creeze propriul port liber, începând 
în 1590 cu alimente și extinzând scutirile de taxe la toate bunurile în 1609. 

Acesta a fost un alt tip de port liber fata de Livorno: in Genova, impor- 
tanta era libera trecere a mărfurilor, in timp ce in Livorno mai importantă 
era atragerea negustorilor, scutiti de restrictiile cu privire la dreptul de 
sedere si de a face comert. Caracteristicile orasului si afacerile se schim- 
baseră foarte mult de când Genova intrase în competiţie cu Pisa, Venetia 
si Barcelona pentru stăpânirea Mediteranei. Trecerea de la interesul 
sporit pentru comerț spre ajutorul material acordat curții spaniole a 
influenţat întreaga societate genoveză, aşadar cei care au acoperit datoria 
regală spaniolă au fost membrii familiilor de elită. Până în anii 1560, 
aceștia nu mai erau interesaţi să dețină corăbii.55 Vasele genoveze au 
devenit minoritare printre cele ce ajungeau în portul Genova: începând 
din 1596, mai mult de 70% din corăbiile care treceau pe acolo erau străine. 
După cum se poate bănui, ragusanii erau foarte activi, dar la fel erau și 
vasele hanseatice din Germania și din Țările de Jos, cu olandezii jucând 
un rol tot mai important în secolul al XVII-lea.5 La sfârșitul secolului 
al XVI-lea, negustorii genovezi cumpărau adesea participatii la corăbiile 
ragusane, dar aceasta nu face decât să confirme marea schimbare care 
se produsese: cu două secole în urmă, ideea că o mică republică adriatică 
putea să depășească „La Superba“, mândra republică genoveză, ar fi 
fost rizibilă. 

Genovezii se considerau aliați ai Coroanei spaniole; regele Spaniei îi 
considera mai degrabă supușii lui, dar insistența asupra acestei probleme 
nu a făcut decât să scadă interesul genovez pentru colaborarea cu Spania. 
Numai pentru a arăta care era în viziunea lor locul genovezilor, în 1606 
si 1611 spaniolii s-au asigurat că tributarii lor, Cavalerii de Malta, aveau 
întâietate în fata genovezilor în privința ordinelor de luptă, fapt pe care 
Genova l-a interpretat corect drept o dovadă a statutului său de posesiune 
spaniolă. Disputele pe acest subiect au ajuns până într-acolo încât galerele 
genoveze si malteze, în formaţie de luptă, au ameninţat să întoarcă armele 
unele împotriva altora, iar amiralii spanioli au fost nevoiţi să le forțeze 
sárenunte. Dar finanţele spaniole depindeau în mare măsură de ajutorul 
genovezilor, ale căror galere transportau argint din Spania la Genova — 
aproape șaptezeci de milioane de monede de 8 reali între anii 1600 și 
1640. Principiul după care funcționau împrumuturile genoveze către Co- 
roana spaniolă era că avansurile trebuiau rambursate din veniturile în 
aur și argint obţinute din Lumea Nouă.55 Alte galere erau destinate 
comerțului lucrativ cu borangic din Messina; cu un secol în urmă, mătasea 
se numárase printre mărfurile care duseserá la renașterea prosperității 
Genovei; ea simboliza relaţiile bune, dar tulburi cu Spania, pentru că 
provenea din Sicilia, o posesiune spaniolă, alături de grâul sicilian, fiind 

totuși impozitată aspru de un guvern spaniol avid să pună mână pe ulti- 
mul bánut de la negustori.59 

Genovezii si venetienii impártáseau aceeasi nostalgie pentru vremu- 
rile trecute, pentru o perioadá in care Genova ajunsese la prosperitate 
trimitándu-si galerele pe tot cuprinsul Mediteranei si chiar dincolo de 
ea. Ín 1642, un nobil genovez, Antonio Giulio Brignole Sale, a scris un 
tratat in care analiza argumentele in favoarea si impotriva construirii 
unei noi flote de galere, care, asa cum visau párintii Genovei, ar fi trebuit 
Sá refacá averea orasului. El era convins cá Mediterana era teatrul de 
operatii ideal, pentru cá ,provinciile sunt mai numeroase si mai diverse, 
iar porturile lor sunt foarte aglomerate, astfel cá toatá lumea isi poate 
gási de lucru mult mai usor“. Construirea de galere ar fi permis reinnoirea 
„vechilor drumuri levantine“, care erau „teatrul privilegiat al achiziţiilor 
si gloriei Genevei“, un punct asupra căruia Sale insista recunoscând în 
același timp că cei care-i combăteau proiectul aduceau drept argument 
faptul că Mediterana nu mai arăta la fel ca în epoca medievală si că gale- 
rele construite în stil medieval nu ar reînvia acea lume pierdută.5? 

La sfârşitul secolului al XVI-lea și în secolul al XVII-lea, Mediterana 
a suferit de un fel de dezorientare. În ciuda încercărilor genovezilor de a 
reface comerțul levantin, Mediterana și-a pierdut supremaţia în traficul 
dintre Europa occidentală si comercianții din Atlantic, pentru care Medi- 
terana era doar unul dintre punctele de interes, şi nu neapărat cel mai 
important și mai atrăgător; aceste puncte de interes acopereau zone 
întinse, din Olanda până în Brazilia si Indiile de Est, sau din Anglia până 
în Newfoundland si Moscova.58 Promisiunile din secolul al XV-lea si 
începutul secolului al XVI-lea nu fuseseră îndeplinite. 


6 


Diaspore disperate 
1560-1700 


SULTANII OTOMANI SI REGII SPANIOLI, impreuná cu autoritátile insárci- 
nate cu colectarea taxelor, au inceput sá fie foarte interesati de identitatea 
religioasá a celor care treceau prin teritoriile Mediteranei sub controlul 
lor. Uneori, într-o epocă marcată de conflictele dintre imperiile creștine 
si cele musulmane, Mediterana pare să fie puternic scindată între cele 
două credințe. Totuși musulmanii acceptaseră mult timp existența majori- 
tátilor creștine in multe dintre pământurile pe care le stăpâneau, în 
vreme ce alte grupuri navigau (metaforic vorbind) între diversele identi- 
tăţi religioase. Deja am făcut cunoștință cu evreii sefarzi, cu extraordinara 
lor abilitate de a se da drept creștini „portughezi“ atunci când intrau în 
Spania mediteraneeană. Această existenţă suspendată între mai multe 
lumi a fost una din cauzele tensiunilor din secolul al XVII-lea, atunci 
când mulți sefarzi au venerat un evreu smintit din Smirna drept Mesia. 
Tensiuni similare au apărut în sânul populației musulmane rămase în 
Spania. Istoria tragică a asa-numitilor morisci s-a petrecut departe de 
Marea Mediterană, între convertirea ultimilor practicanți musulmani 
declaraţi, în 1525, și actul final al expulzării lor din 1609; tocmai izolarea 
lor de lumea musulmană le-a dat acestor oameni identitatea lor specială, 
de asemenea suspendată între religii. 

Lumea locuită de acești morisci se deosebea prin câteva aspecte impor- 
tante de lumea locuită de celălalt grup de conversos, cei de origine evre- 
iască. Desi unii dintre morisci au fost táráti în fata Inchiziției, la început 
autorităţile spaniole au închis ochii la faptul că islamul era în continuare 
practicat; uneori se puteau face anumite „servicii“ Coroanei pentru a evita 
amestecul Inchiziției, care, ofensatá, constata că nu-și mai poate rotunji 
veniturile confiscând proprietăţilor suspectilor eliberati.! Multe comuni- 
táti de morisci nu aveau un preot creştin, astfel că practicarea vechii 
religii nu constituie o surpriză; chiar si în zonele în care a avut loc cres- 
tinarea, uneori nu s-a obținut decât o crestinátate islamizatá, pentru care 

stau mărturie extraordinarele tăblițe de plumb din Sacromonte, de lângă 
Granada, cu profetiile lor despre faptul că „arabii vor fi cei care vor sprijini 
religia în zilele de pe urmă“ si cu referintele lor misterioase la un calif creştin 
sau succesor (al lui Isus, nu al lui Mahomed). În multe privințe, principala 
preocupare a Coroanei era mai degrabă politică decât religioasă: un scriitor 
creştin spaniol a consemnat faptul că liderii moriscilor din Granada au 
negociat în secret cu conducătorii statelor berbere si cu turcii, în speranța 
de a întemeia un mic stat sub protecția lor, dar aceasta era o cauză pierdută, 
pentru că nu existau corăbii si provizii; în plus, porturile spaniole din Africa 
de Nord funcționau în oarecare măsură ca o barieră în contactul dintre 
statele berbere si morisci, în timp ce „corsarii din Alger se pricep mult mai 

bine la piraterie si la comertul de coastá decát la expeditiile lungi pe 
uscat“3. Totuși, situaţia nu trebuia neglijată. Moriscii ar fi putut să-i 
sprijine pe sultanii otomani generând o diversiune în Spania, în timp ce 
armatele şi marina regelui catolic se aflau în expediţii în regiunile înde- 
părtate — nu doar în Lepanto sau în Malta, ci și în Olanda. Filip II, ca și 
tatăl lui, Carol Quintul, a fost tentat să judece problema necredinciosilor 
în tonuri nete, astfel că, pentru Filip, prezenţa în Spania a populației 
morisce nesupuse era, până la urmă, același tip de problemă ca si prezența 
în posesiunile lui cele mai nordice a calvinistilor nesupusi: „Am o datorie 
atât de specială fata de Dumnezeu si de lume să actionez", scria Filip, 
pentru că, „dacă ereticii ar ajunge să domine (ceea ce Domnul, sper, nu va 

îngădui), ar putea naște si alte necazuri si pericole, mai mari, ba chiar 
război în ținuturile noastre.“4 

Se pare că aceste temeri au devenit realitate în ultimele zile ale anului 
1568, odată cu izbucnirea violențelor în rândul moriscilor din Granada, 
exasperati de încercările repetate ale autorităților si ale Inchiziției de a-i 
transforma în creștini supuși. Moriscilor li se ordonase să vorbească casti- 
liana în loc de arabă; li s-a interzis să poarte ,straiele moresti in care 
erau asa de făloși“; femeilor li s-a ordonat să renunțe la văl si să-şi arate 
feţele, de asemenea, li s-a ordonat să nu se reunească la băile publice, iar 
dansurile maure la nunți și la alte ceremonii au fost si ele interzise.5 
Timp de doi ani de zile s-a purtat un război oribil si sângeros între acești 
rivali care nu voiau să cedeze nici un pic de teren; conform temerilor, din 
Africa de Nord au sosit turci şi berberi care le-au oferit ajutor rebelilor 
si s-au stabilit legături diplomatice cu Sublima Poartă si cu conducătorii 
nord-africani.® 

Si totusi acest ajutor nu a fost suficient pentru a forta retragerea tru- 
pelor spaniole, conduse de Don Juan de Austria, a cărui cruzime l-a ajutat 
în curând să obțină comanda marinei creştine din Lepanto. Problema 
moriscilor era că, „în loc să se bazeze pe propriile lor puteri, au continuat 
să se amăgească (în ciuda tuturor evidențelor) cu speranţa că le vor veni 
în ajutor armate mari din statele berbere, sau, dacă acestea esuau, vor 
veni flote uriașe, care să-i scoată în mod miraculos, pe ei, familiile lor și 
bunurile lor, din ghearele noastre“. De fapt, Poarta a decis că Spania nu 
îi era la îndemână si și-a îndreptat atenţia către o ţintă mult mai accesi- 
bilă si mai uşor de atins, Cipru. Dificultăţile moriscilor au fost accen- 
tuate de faptul că rebeliunea isi avea centrul în Munţii Alpujarras si in 
Granada, departe de coastă. În urma înfrângerii, 50 000 de morisci s-au 
trezit împrăștiați prin Castilia, părăsind singura mare comunitate de 
musulmani din regatul Valencia.” Aceasta a fost totuşi o soluție temporară; 
atunci când Filip a urcat pe tronul Portugaliei, în 1580, părea că se ivise 
ocazia ca uniformitatea religioasă să fie impusă în toată Iberia. Una dintre 
posibilitățile luate în considerare a fost trimiterea moriscilor pe mare în 
corăbii care urmau să fie scufundate, pentru că nu avea nici un rost ca 
populaţia ostilă din Africa de Nord să fie sporită. Episcopul de Segorbe a 
sugerat, cinic, ca moriscii să fie trimiși în Newfoundland, „pentru că acolo 
vor muri până la ultimul“, mai ales după ce toti bărbaţii vor fi fost castrati 
şi toate femeile vor fi fost sterilizate.!0 Posibilitatea unei expulzări in 
masă se afla așadar pe agenda anilor 1580, cu aproapetrei decenii înainte 
să fie finalizată. Întrebarea era nu dacă trebuiau să fie alungaţi, ci cum 
anume. Bineînţeles, se pornea de la certitudinea că toti moriscii erau 

potenţiali trădători, dușmani politici si religioși ai creştinătăţii, ignoran- 
du-se numărul semnificativ de convertiți care se integraseră în societatea 
creştină (unii, chiar devenind preoți), nu se tintea cont nici de repercusiu- 
nile pentru Spania, în contextul dificultăților economice tot mai mari, 
mai ales în centrele morisce din regatul Valencia. Pentru că, era evident, 
declinul Valenciei avusese deja loc; exista o îngrijorare legitimă cu privire 
la starea industriilor mátásii și zahărului, și teama că din cauza eșuării 
lucrărilor de irigație orașul va rămâne fără proviziile, oricum insuficiente, 
din zonele rurale.!! Parlamentul valencian nu avea nici o îndoială că ex- 
pulzarea avea să-i ruineze pe proprietarii de pământ, inclusiv bisericile 
și mănăstirile, iar emisarii din Valencia i-au vorbit regelui despre faptul 
că Coroana avea să piardă veniturile pe care le obținea în mod normal 
din paza coastelor Spaniei. Însă totul a fost în van — până ca emisarii să 
ajungă la regele Filip III, decretul de expulzare fusese deja emis, în 
august 1609.22 

Până la urmă, a învins argumentul că era mai ușor ca aceşti oameni 
să fie trimiși în Africa de Nord, iar în debutul decretului de expulzare se 
insista asupra corespondenţei trădătoare pe care o purtau liderii moriscilor 
cu conducătorii berberi si turci.? Deşi decretul prevedea evacuarea ime- 
diată, cu ajutorul corăbiilor puse la dispoziție de Coroană, procesul s-a 
dovedit, inevitabil, mai lent, și expulzările au continuat până în anul 1614. 
Argumentele economice împotriva expulzării au fost parțial luate în 
seamă: la fiecare 100 de morisci, 6 puteau rămâne, cu condiţia să fi fost 
fermieri și să fi arătat simpatii creștine; se aştepta de la ei „să le arate 
celor care intrau în stăpânirea proprietăţilor cum să folosească, printre 
altele, morile de zahăr si sistemele de irigaţii“. Decretul stabilea în cele 
mai mici detalii (care cititorului modern i-ar aduce aminte de infama 
Conferinţă de la Wannsee, din Berlinul nazist) categoriile precise de 
oameni care trebuiau să plece, deoarece existau și familii mixte și se pu- 
nea problema copiilor care aveau unul dintre părinți creștin traditional. 
Porturile din care trebuiau să plece erau cu grijă desemnate; printre 
acestea se numărau Alicante, Valencia si Tortosa. A fost organizată o cam- 
panie de propagandă în care se afirma că moriscii erau pe cale să aducă 
flota otomană în Spania și cá oferiseră 150 ooo de soldati pentru a-i ajuta 
pe turci. Moriscii au fost tentaţi să se opună, dar au abandonat orice 
speranţă că ar putea să facă așa ceva atunci când au văzut cât de nu- 
meroase erau trupele spaniole trimise să-i escorteze afară din ţinutul lor 
natal. Firește, moriscii au hotărât ca nimeni să nu accepte să fie inclus în 
categoria specială a celor cărora li se permitea să rămână și să-i învețe 
pe creștini să exploateze pământul. Solidaritatea populaţiei morisce este 


510 A PATRA MEDITERANĂ, 1350—1830 


impresionantă. În regatul Valenciei, ducele de Gandia a aflat disperat că 
nu mai rămânea nimeni care să cultive trestia de zahăr de pe plantațiile 
sale. Pentru el, ca si pentru morisci, ceea ce s-a întâmplat a fost un de- 
zastru. Pe 2 octombrie 1609 aproape 4 ooo de morisci s-au îmbarcat la 
Dénia, multi dintre ei pe galere napoletane trimise special să-i ducă pe 
coasta berberă; apoi, numărul celor care s-au îmbarcat a crescut, astfel 
că în scurt timp au fost duși în Africa de Nord 28 ooo de morisci. Coră- 
biile spaniole i-au lăsat pur și simplu acolo: cei din primul transport au 
fost duși la Oran, care era, încă, posesiune spaniolă, iar la sosire moriscii 
au negociat cu conducătorul provinciei Tlemcen pentru dreptul de a se 
stabili pe pământ musulman. Alti refugiați n-au luat în seama oferta 
spaniolilor si şi-au organizat singuri transportul: 14 500 dintre ei s-au 
îmbarcat la Valencia, în văzul locuitorilor creștini, care veniseră să cum- 
pere mătăsuri la preturi-chilipir în ceea ce a devenit, prin forța lucrurilor, 
„un gigantic târg de vechituri“.15 Unii morisci au dat astfel clar de înțeles 
că pentru ei acesta era un act de eliberare mai degrabă decât o persecuție: 
prinții berberi „ne vor lăsa să ne ducem viata ca mauri, nu ca sclavi, asa 
cum am fost trataţi de către stăpânii noştri“. 

Potrivit mărturiilor, numărul persoanelor care au plecat a fost de peste 
150 000, desi unii contemporani au estimat că de fapt a fost mai mic: In- 
chizitia din Valencia a furnizat cifra de 100 656, dintre care 17 766 imbarcati 
chiar din portul Valencia, având printre ei 3 269 de copii sub doisprezece 
ani si 1 339 de sugari.!? În curând atenţia s-a îndreptat către fostul regat al 
Aragonului, din care au plecat 74 ooo de morisci, un număr mai mic au 
plecat din Catalonia; multi au plecat pe mare prin Tortosa, în timp ce alții 
au ales o rută pe uscat, prin Pirineii francezi, în condiții groaznice. Regele 
Henric IV al Franţei a insistat că trebuia ca aproape toti să fie transpor- 
tati pe mare în Africa de Nord.” Alianţa franco-otomană nu includea si 
protecţia musulmanilor spanioli, iar Henric, care ieşise învingător după 
războaiele crâncene dintre protestanți si catolici, a fost refractar la ideea 
unei si mai mari diversitáti religioase în regatul pe care-l câștigase renun- 
tand la protestantism.!? Totusi, francezii au fost uluiti de ceea ce au vá- 
zut. Cardinalul Richelieu a descris mai târziu aceste evenimente drept 
„cel mai straniu, cel mai barbar act din analele omenirii“, deși probabil că 
el a fost interesat mai degrabă să-i condamne pe spaniolii creștini decât 
să-i apere pe spaniolii musulmani.!? Între timp, Coroana spaniolă și-a 
îndreptat atenţia către Castilia, iar la începutul anului 1614 Consiliul de 
Stat l-a informat pe Filip III că misiunea fusese îndeplinită.2 Din toate re- 
gatele spaniole, probabil cá au fost expulzați în jur de 300 ooo de morisci.21 

Din perspectiva spaniolilor creştini, expulzarea a fost un act împotriva 
necredinciosilor, desi unii creştini de origine musulmană bine văzuți au 
fost trataţi la fel, în ciuda asigurărilor că li se va permite să rămână 
celor care se botezaseră voluntar. Efectul ciudat al brutalitátii Coroanei 
a fost faptul că pe coasta berberă se instalase acum o populație mixtă, 
profund nemulțumită de politica spaniolă, iar moriscii şi-au mobilizat 
energiile pentru a da atacuri pirateresti pe coastele spaniole. Pe lângă 
dorința de răzbunare, aceştiau simțeau încă nostalgia romantică după 
trecut. Muzica din al-Andalus s-a păstrat în parte printre morisci si în 
parte în sânul celorlalte grupuri exilate înaintea lor — refugiați în urma 
tulburărilor din Granada si din alte regiuni, care se stabiliseră deja in 
oraşele din Africa de Nord. Pământenii din Africa de Nord au fost mai 
putin primitori decât speraseră exilatii. Multi dintre morisci păreau să se 
fi adaptat mult prea mult la cultura hispanică din punctul de vedere al 
limbajului, al portului și al obiceiurilor, după decenii de campanii creștine 
împotriva „practicilor maure“, de aceea, stăteau izolaţi de populația magre- 
biană. Majoritatea membrilor comunității morisce care s-au stabilit în 
Tunisia vorbeau spaniola si multi dintre ei aveau nume spaniole; ba chiar 
au adus în Africa de Nord fructe americane precum perele tepoase de 
cactus, produse pe care le cunoscuseră în Spania între 1492 și 1609.22 
Dacă voiau să-și găsească niște camarazi care să le înțeleagă obiceiurile, 
aflau uneori buni tovarăşi în evreii sefarzi, care trăiau aceeași nostalgie 
pentru vechea Spanie a celor trei religii, păstrau la rându-le distanța fata 
de comunitățile evreiești şi continuau să vorbească o formă a castilianei. 
Astfel, în exilul din Africa de Nord a luat naștere o rudenie de ordin emotio- 
nal între evreii sefarzi şi andaluzii musulmani. 


II 


ÎN ACELAȘI SECOL, mai târziu, şi evreii sefarzi au trecut printr-o criză 
acută. Aceasta a pornit din orașul Smirna, sau Izmir. Smirna și Livorno 
alcătuiau o parte dintr-un sistem binar care lega Italia de lumea otoma- 
ná.? Nici unul din cele două orașe nu fusese un loc important la începutul 
secolului al XVI-lea. Dar baronul de Courmenin a vizitat Smirna in 1621 
și a scris următoarele: 


În prezent, în Izmir are loc un trafic intens de lână, ceară de albine, bumbac și 
mătase, pe care armenii le aduc acolo în loc să le ducă în Alep. E mai avantajos 
pentru ei să meargă acolo, deoarece nu plătesc la fel de multe dări. Sunt destui 

comercianți, mai mult francezi decât venețieni, englezi sau olandezi, care trăiesc 
in mare libertate.24 


Ca şi în cazul fructelor uscate din Insulele Ionice, produsele locale au adus 
Smirna în atenția comercianților străini; alti comercianți din acea vreme 
au observat sosirea unor cantităţi din ce în ce mai mari de mătase persană, 
adusă în Anatolia de armeni. Turcii aveau mai puţine probleme cu negus- 
torii de mătase europeni decât cu comercianții europeni care căutau grâne 
sau fructe, deoarece și Constantinopolul avea nevoie de aceste produse. 

După anul 1566, comerţul european cu insulele din Marea Egee a fost 
dezechilibrat din cauza pierderii ultimei posesiuni genoveze din regiune, 
Chios. Fără o bază genoveză puternică în afara uscatului, Smirna a înce- 
put să se dezvolte, oferind bumbac produs local și mărfuri noi, precum 
tutunul, în privința căruia Sublima Poartă avea îndoieli — nu pentru că 
nu i-ar fi plăcut în general aroma lui, ci deoarece cu cât regiunea producea 
mai mult tutun, cu atât puteau fi cultivate mai puţine plante comestibile, 
iar capitala otomană avea în permanenţă nevoie de provizii regulate de 
hrană.% Aproape imediat după căderea orașului Chios, Carol IX al Fran- 
tei a asigurat drepturile de comerţ, în Smirna pentru negustorii francezi 
(în 1569), iar Elisabeta I a asigurat un set de privilegii de comerț în acea 
zonă în 1580, care a devenit terenul pentru Compania Engleză a Levan- 
tului; apoi, în 1612, au primit privilegii și olandezii.26 Comerciantii străini 
apreciau poziția ferită a Smirnei, într-un golf, care împiedica atacurile 
fulgerătoare ale corsarilor, iar prezenţa lor a atras în oraș multi evrei, 
greci, arabi si armeni.?! În relatarea unui călător din 1675 se pomenește, 
oarecum neplauzibil, despre o populaţie evreiască de 15 ooo de persoane, 
care în realitate trebuie redusă la doar câteva mii. Aceşti evrei veneau 
din toată Mediterana și de dincolo de ea: erau evrei sefarzi, atât levantini, 
cât si portughezi, romanioti (evrei greci) si askenazi din Europa răsări- 
teană. Statutul legal al evreilor portughezi varia, deoarece aceștia își 
căutau protectori de pe urma cărora puteau profita în privința scutirilor 
de impozite: la un moment dat, la sfârşitul secolului al XVII-lea, evreii 
(alături de danezi și venețieni) au acceptat protecţia engleză, apoi s-au 
orientat spre ragusani și, în sfârșit, sultanul i-a luat sub protecţia lui, fapt 
care îi priva de multe scutiri de taxe si îi bucura pe rivalii lor - Compania 
Levantului afirma în 1695 că „cei mai mari rivali ai noștri din Smirna 
sunt evreii“.28 

Statutul special al Smirnei secolului al XVII-lea era vizibil mai ales 
în esplanada portului, pe Strada Francilor. Acolo se găseau casele elegante 
ale europenilor. Grădinile din spatele lor dădeau spre chei, astfel că 

mărfurile puteau fi transportate pe acolo; terasele urcau înspre depozitele 
europene? Un vizitator francez semnala în 1700: 


Turcii pot fi arareori văzuţi pe Strada Francilor, care se întinde pe toată lungimea 
orașului. Pe această stradă, ai impresia cá te afli în crestinátate; aici nu se vor- 
bește decât în italiană, franceză, engleză sau olandeză. Toată lumea își scoate 
pălăria în semn de salut. 


Dar, dintre toate limbile care se auzeau pe Strada Francilor, cea mai des 
întâlnită era provensala negustorilor din Marsilia, „pentru că din Pro- 
venta vin mai multi decât din oricare parte“. Creștinii aveau dreptul 
să-şi administreze propriile taverne, dar o făceau mai degrabă fără price- 
pere, lăsându-le deschise toată ziua și toată noaptea. Un alt fapt remar- 
cabil era libertatea lor de cult: „cântă in fata tuturor, în biserici, cântă 
psalmi, predică și oficiază slujbe fără nici o grijá^.?? Luase naștere un 
oraș-port functional, în care, din nevoia de a face comerț, musulmanii, 
evreii si mai multe secte creștine convietuiau: existau trei biserici folosite 
de europenii occidentali, două folosite de greci și încă una folosită de 
armeni. Existau de asemenea și câteva sinagogi, dar evenimentele care 
au aprins lumea evreiască în anii 1660 s-au petrecut în sinagoga portu- 
ghezá; iar focul rezultat avea să-i afecteze atât pe evrei, cât si pe creștini 
si musulmani. 

Diversele grupuri etnice şi religioase din Smirna conlucrau în afaceri. 
Comerciantii Companiei Engleze a Levantului angajau adesea agenti 
evrei, iar printre aceştia se afla și un samsar decrepit şi bolnav de gută 
pe nume Mordecai Zevi (scris și Sevi, Tzvi sau Sebi), un evreu grec care-și 
dedicase la început cariera umilei sarcini de a face comerţ cu ouá.?! Avea 
trei fii; doi dintre ei au devenit la randu-le samsari, dar al treilea, Shabbe- 
tai, a început să aibă niște viziuni neobișnuite si s-a cufundat în câteva 
dintre cele mai absconse domenii ale învățăturii evreiești. Studiile caba- 
listice au înflorit pentru o lungă perioadă, mai întâi în cercurile evreieşti 
din Spania şi, din 1492, printre sefarzii din Safed, în Palestina. Rabinii 
au impus ideea că studierea Kabbalei înainte de vârsta de patruzeci de 
ani ar fi fost periculoasă, pentru că abia la această vârstă oamenii căpătau 
cunoștințele necesare și deveneau maturi; dar această opinie nu l-a descu- 
rajat pe Shabbetai Zevi, care s-a instruit singur, desi era foarte tânăr: 
„a învăţat totul singur, pentru că era unul dintre cei patru destinati să 
ajungă prin propriile puteri la cunoașterea Creatorului“, ceilalți fiind 
patriarhul Avraam, lezechia, regele regatului Iuda, și Iov.? Descrierile 
stărilor schimbătoare ale lui Shabettai și ale comportamentului său sunt, 
fără îndoială, dovezi ale personalităţii sale bipolare. Îndoiala de sine și 

introspectia erau compensate de trăiri extatice si megalomanie. Când 
declama cuvintele profetului Isaia „Ridica-mă-voi în ceruri“, isi imagina 
că făcea asta cu adevărat şi-i ruga pe prietenii săi să-i confirme că avea 
puterea să leviteze. Dar ei negau că l-ar fi văzut făcând așa ceva. Aşa că el 
îi admonesta: ,,N-ati fost demni de o asemenea viziune glorioasă, pentru 
cá nu v-aţi purificat, ca mine.“33 

Părea să fi venit timpul pentru mântuirea poporului lui Israel. În anii 
1640, masacrele cumplite provocate de cazaci în estul Europei au generat 
o criză puternică în rândul evreilor, până în Mediterana, iar refugiații 
aduceau cu ei povești despre ce se întâmplase in adăposturile pe care le 
găsiseră în Imperiul Otoman. Evreii resimteau criza aproape la fel de 
puternic ca în 1492, când expulzarea din Spania declanșase pentru prima 
dată fervoarea mesianică. Shabbetai, trecut acum de douăzeci de ani, a 
început să se considere o figură mesianică, desi nu era foarte clar cine 
anume dorea să fie. A lăsat deoparte tradiția de secole și a început să 
pronunțe în sinagogă numele din patru litere al lui Dumnezeu (pe care 
evreii îl înlocuiesc cu termenul Adonai, „Domnul meu“) si chiar să contra- 
zică porunci din Tora, de exemplu porunca de a nu mânca grăsimea din 
jurul rinichilor animalelor, care era rezervată pentru sacrificiile din templu. 
Ba chiar rostea această rugăciune atunci când mânca din hrana inter- 
zisă: „Binecuvântat să fii, Doamne, Dumnezeul nostru, regele universului, 
care îngădui ceea ce este interzis.“ Viaţa lui era foarte grea: soția lui, 
Sara, era de-a dreptul o târfă și câștigase ceva bani ca ghicitoare, dar 
stătea lângă ea numai pentru a imita viața profetului Osea, care se că- 
sătorise cu o prostituată.* A petrecut câtva timp în Salonic, unde a înce- 
put să strângă în jurul lui adepti impresionați de harul lui profetic si de 
siguranţa lui de sine. A călătorit prin Mediterana de est, sperând în mod 
cert să câștige aprobarea rabinilor palestinieni, ale căror opinii ar fi fost 
respectate peste tot în lumea iudaică; cel mai cunoscut adept al său a fost 
un evreu guraliv din Gaza pe nume Nathan, care a devenit cel mai fervent 
apărător al său. Din păcate, Shabbetai a refuzat să facă minuni, chiar 
si pentru adepţii săi din Hebron, unde rabinul-sef sefard, Haim Abulafia, 
a afirmat: „Nu cred că Mesia va veni în felul acesta.“35 La urma urmei, 
Shabbetai nu era atestat ca urmaș al regelui David. 

La întoarcerea în Smirna, el și adepţii săi „sabateeni“ au asaltat sina- 
goga portugheză pe 12 decembrie 1665 și au alungat vechea conducere. 
Odată ce el si adepţii lui au făcut rost de o bază pentru activităţile lor, au 
instituit noi serbări, iar pe cele vechi le-au anulat (mai ales sărbătoarea 
de vară, prin care era comemorată căderea Templului, devenită cu sigu- 

rantá inutilă odată ce mântuirea pentru care se rugau evreii în aceasta 
zi era acum la îndemână). A chemat la citirea Torei si femeile, o practică 
până atunci necunoscută, și a animat congregația declamând în iudeo- 
spaniolă poezie erotică intitulată Meliselda, în care frumoasa fiică a unui 
împărat întâlneşte un tânăr si face dragoste cu el: „faţa ei, o sabie de 
lumină licărindă, buzele ei, precum coralii, strălucitoare şi roşii, carnea 
ei ca laptele, albă și atât de dulce“.36 Fapt neobservat de nimeni până 
atunci, acest cântec era în mod evident o alegorie a legăturii dintre Mesia 
si Tora, care reprezenta Prezența Divina. Mesia era un rege real, nu doar 
un lider religios, astfel că Shabbetai și-a însușit autoritatea imperială 
și a început să-și numească adepţii regi si împărați ai unor ţinuturi 
precum Portugalia, Turcia și Roma (ultimele două funcţii erau rezervate 
pentru fraţii săi); e de la sine înțeles că îndeplinea extrem de mândru si 
încântat oficiul de „rege al iudeilor“; vestile despre realizările lui, dacă 
pot fi numite așa, au ajuns până la Amsterdam, prin corespondența co- 
merciantilor sefarzi şi cregtini.?" Departe de a stârni furia, aceste fapte 
confirmau credința adepților săi cá era Mesia cel așteptat. 

Pentru creștini, semnificaţia acestor evenimente, pe care le consemnau 
perseverent, era oarecum diferită: „Numai Dumnezeu știe dacă el poate 
să fie unealta schimbării acestei generaţii indárátnice.9? Interesul comerci- 
antilor creștini pentru fervoarea tot mai mare din rândul evreilor din 
Mediterana de est (care în curând s-a răspândit si în Italia) este mai ușor 
de înțeles pornind de la rădăcinile mișcării lui Shabbetai. Imaginea pe 
care şi-o crease, de Mesia care avea puterea si autoritatea de a anula parti 
ale vechii Legi, seamănă cu portretul lui Isus din Nazareth din Evanghelii. 
Tânărul Shabbetai intrase în contact, prin activitatea tatălui sáu, cu en- 
glezii şi cu alti comercianți creștini din Smirna. Si în rândul acestora se 
răspândiseră idei apocaliptice, deoarece Anglia anilor 1640 era un ținut 
al efervescentei religioase: entuziastele secte protestante se luptau între 
ele pentru întâietate, unele adoptând idei mesianice proprii (la care Oliver 
Cromwell nu era în nici un caz imun), aceste secte își citeau asiduu varian- 
tele lor ale Vechiului Testament si erau foarte atente la pasajele despre 
care credeau că anunţă cea de-a Doua Venire a lui Hristos. Printre aceste 
grupuri se număra și Partida Celei de-a Cincea Monarhii, precursorii 
Quakerilor, care aveau la bază numeroase credințe apocaliptice? O altă 
mișcare ce i-a influențat pe comercianții creștini si, indirect, pe Shabbetai 
Zevi, a fost „Iluminarea Rozicruciană“, un sistem de cunoștințe oculte, 
inclusiv alchimice, răspândit cu ajutorul tiparului la începutul secolului 
al XVII-lea. Această mișcare isi avea originile in Germania distrusă de 

Războiul de Treizeci de Ani, dar doctrina ei a atras oameni de ştiinţă din 
toată Europa de nord. Acele căi comerciale pe care era transportat bum- 
bacul din Smirna în Anglia au adus în Levant ideile ezoterice. 

Totuși, activitatea lui Shabbetai Zevi era centrată pe zonele otomane 
ale Mediteranei, si nu e surprinzător că numele lui a ajuns în atenția 
sultanului. Era vorba despre un supus evreu care îl numise pe fratele său 
„rege al Turciei“, iar în sinagogile adepților săi rugăciunea tradițională 
pentru suveran fusese modificată, astfel încât, în loc să ceară binecuvân- 
tarea lui Dumnezeu pentru sultan, adunarea se ruga pentru „Mesia al 
nostru, unsul Dumnezeului lui Iosif, leul ceresc si cerbul ceresc, Mesia 
al dreptăţii, regele regilor, sultanul Shabbetai Zevi".*! Vizirul, Fazıl Ahmet 
Pașa, intrase sub influența unei ramuri puritane a islamului, care descon- 
sidera alte religii; fusese ocupat cu războiul împotriva venețienilor în 
Creta, dar acum îi atrăgea atenţia stăpânului său asupra acestui profet 
incomod.42 Shabbetai avea propriile planuri, care l-au adus în preajma 
lui Fazil Ahmet. Pe 30 decembrie 1665 Shabbetai si adepţii lui au pornit 
cu o corabie din Smirna spre Constantinopol, unde avea să-și stabilească 
împărăţia. O călătorie în afara sezonului propice era riscantă, chiar și 
pe o distanță scurtă în Marea Egee, dar cuvintele Psalmului 106 erau 
suficiente ca să potolească furtuna pe care au traversat-o: „Şi i-a poruncit 
furtunii și s-a liniștit şi au tăcut valurile mării.“ A călătorit pe mare timp 
de aproape patruzeci de zile. Evreii din Imperiul Otoman se adunaseră 
în număr mare să-l întâmpine; dar autorităţile turceşti l-au așteptat și 
ele. A fost dus la închisoare, dar până și drumul său până în temniță a 
fost tratat de adepţii săi ca o mare procesiune publică; odată ajuns în 
închisoare, reușea totuși să-și păstreze aura în fata lor. Sultanul, Meh- 
met IV, se afla la Adrianopol (Edirne), în drum spre Balcani, astfel că a 
durat ceva vreme până când profetul a putut fi adus în fata lui. Acolo i 
s-a oferit să aleagă între a dovedi, printr-o minune, că el este Mesia și a 
se converti la islam. Minunea care i se cerea era următoarea: trebuia ca, 
dezbrăcat, arcașii turci să tragă în el si săgețile să treacă în mod miraculos 
prin corpul lui fără să-l rănească. Shabbetai a ezitat. Prefera „să se facă 
turc“, şi asta a si facut, fără multă tevaturá.*? 

Apostazia lui Shabbetai Zevi a fost cu atât mai dramatică cu cât evreii 
din Adrianopol se adunaseră să asiste la sosirea lui la curtea sultanului 
având mari aşteptări. Or, el i-a dezamăgit. A acceptat funcţia onorifică de 
„paznic al porţilor palatului“ și numele de Mehmet Effendi. Șocul pentru 
comunitățile evreiești din Turcia, din Italia și din alte părţi a fost imens. 
În lumea iudaică unii susțineau că toate acestea dovedeau doar că era 
vorba de un impostor, alții erau descumpániti si descurajati de cursul 

evenimentelor, iar cei din a treia categorie vedeau in actiunile lui o alta 
etapă arevelatiei sale: poate cá Mesia trebuia să pară cá se face turc înainte 
să se arate cu adevărat — asa că unii dintre adepții săi i-au urmat pilda si 
au acceptat islamul, păstrându-și totodată, în secret, practicile evreiești 
si formând comunitatea Dénme, care mai supraviețuiește încă în unele 
zone din Turcia. Chiar dacă un cronicar iezuit a accentuat faptul că 
Shabbetai avea cu el provizii de biscuiţi cu care se întărea în lungile pe- 
rioade de post, nu există nici o justificare pentru presupunerea că era 
un impostor de rând. Era un om smintit, megaloman și necugetat, dar 
chiar şi adversarii săi recunoșteau că și el, şi susținătorul său, Nathan 
din Gaza, erau oameni învățați.“ Totuși, „un pic de învăţătură e un lucru 
periculos“, adevăr nicăieri mai valabil decât în universul ezoteric al 
Kabbalei. Călătoriile lui și răspândirea mișcării pe care a fondat-o scot 
la iveală aspecte importante cu privire la reţelele care legau porturile 
Mediteranei: de la baza comercială din Smirna ideile lui au pătruns în 
Salonic, Livorno si apoi în Balcani si în Italia. Ideile lui n-au luat naștere 
numai din pământul evreiesc, ci au fost irigate de entuziasmul apocaliptic 
al comercianților protestanți care veniseră în Smirna, cu ideile lor, din 
Anglia, Olanda și Europa Centrală. Nordicii au contribuit la reînnoirea 
hărţii religioase și comerciale a Mediteranei. 


III 


MEDITERANA SECOLULUI AL XVII-LEA, cu corsarii săi renegati, cu comuni- 
tatea moriscă exilată, cu sabateenii convertiți, cu comercianții „portughezi“, 
era, așadar, un loc în care identitățile religioase erau adesea distorsionate 
sau reconfigurate. Comunitățile creștine suportau de asemenea presiuni 
imense, după cum o arată cazul insulei Creta. Aici, venețienii au dus o 
îndelungată luptă pentru a-și păstra controlul asupra ultimelor lor pose- 
siuni de peste mări. Creta devenea o povară financiară tot mai apăsătoare 
pentru Veneţia, iar republica se întreba când, mai degrabă decât dacă, 
va trebui să trimită acolo o mare flotă care să apere insula împotriva 
turcilor, deoarece ocuparea Ciprului, în 1571, avea să fie urmată în mod 
inevitabil de un asalt turcesc asupra Cretei. Dar aceasta nu era pur si 
simplu o luptă cu turcii. Cretanii înșiși — descendenţi atât ai grecilor, cât 
si ai venețienilor, care formaserá familii mixte pe insulă — au observat 
oportunitatea pe care le-o oferea comerțul cu vin și untdelemn de la sfâr- 
situl secolului al XVI-lea de a planta viță-de-vie și măslini pe teritoriul 

insulei; până la mijlocul secolului al XVII-lea, uleiul de măsline devenise 
principalul produs exportat de Creta, iar vinul cretan potolea setea con- 
sumatorilor din zona otomană a Mării Egee şi din Delta Nilului. Producția 
de grâne a scăzut atât de mult, încât cretanii nu mai aveau suficiente 
resurse pentru propria lor hrană, o schimbare cu atât mai uimitoare cu 
cât Creta fusese multă vreme și grânarul Veneţiei. Cretanii au început 
să importe grâne din teritoriile otomane, afacere care a funcționat foarte 
bine atâta timp cât venețienii au continuat să-l curteze pe sultan si atâta 
timp cât acesta nu a considerat că imperiul nu mai avea suficiente rezerve. 
Astfel, legăturile dintre Creta şi lumea otomană deveneau tot mai strân- 
se încă dinainte ca turcii să ia sub control Creta, la mijlocul secolului 
al XVII-lea 45 Singurul motiv pentru care turcii tolerau controlul venetian 
asupra Cretei era dorința de a menține fluxul afacerilor între Venetia si 
teritoriile otomane; dar pe măsură ce Venetia devenea tot mai putin in- 
teresată de comerțul levantin, Sublima Poartă devenea la rându-i tot 
mai puţin interesată de relația sa specială cu Serenissima Republică. 
Turcii au observat și ei că puterile europene se atacau reciproc, în ceea 
ce a devenit Războiul de Treizeci de Ani, astfel că existau puţine șanse 
pentru un răspuns la unison al creștinilor împotriva unui asalt asupra 
Cretei. Mai mult, otomanii nu mai erau preocupaţi de războiul cu Persia, 
pentru care își mobilizaseră energiile între 1624 și 1639.59 

Casus belli pentru lungul Război Cretan a fost capturarea, la sfârşitul 
anului 1644, a unei corăbii turcești care călătorea de la Constantinopol 
spre Rhodos și apoi mai departe, spre Egipt, avându-l la bord pe eunu- 
cul-sef al haremului si pe nouljudecător de la Mecca. Piraţii erau maltezi; 
l-au ucis pe eunucul-sef și l-au luat prizonier pe judecător. Apoi au pus 
mâna pe o pradă consistentă. Chiar dacă venețienii nu au avut nici un 
rol în acest atac, tribunalul turcesc a susținut că maltezii utilizau portu- 
rile venețiene din Creta si din Kefalonia. La sfârşitul lui iunie 1645, o 
mare flotă otomană a încercuit Creta + Flotele militare creştine din Me- 
diterana de vest au fost mobilizate în timp util și au mai fost trimise câ- 
teva corăbii din Napoli, Malta şi Statele Papale. Evident, si Venetia și-a 
pregătit flota, iar republica l-a numit comandant al ei pe dogele octogenar, 
dar toate aceste eforturi au fost inutile: în următoarele câteva luni, turcii 
au cucerit al doilea și al treilea oraș ca mărime din insulă, Chania și 
Rethymnon, si o mare parte din interiorul ei.% Din fericire pentru Venetia, 
capitala, Candia, avea un sistem de apărare de nădejde, format din canale, 
ziduri și fortificaţii, aceasta era o arhitectură militară modernă, menită 
să reziste oricăror bombardamente din partea turcilor. Strategia generală 

a aliaţilor era să atragă flota otomană in lupte departe de Creta si aproape 
de inima imperiului: Strâmtoarea Dardanele a devenit foarte repede un 
punct-cheie al conflictului, iar începând din 1654 au avut loc mai multe 
conflicte sângeroase in care venețienii au încercat să oprească flota oto- 
mană să intre în Marea Egee ca să ofere sprijin campaniei cretane.*? 
Totuşi, presiunea asupra orașului Candia creștea, și in 1669 situația deve- 
nise critică. Regele spaniol a promis ajutor, care nu a mai sosit, pentru 
că el era mult mai preocupat de posibile atacuri din partea Franței decât 
de ameninţarea turcilor. Regele francez a trimis ajutor, dar flota lui nu 
se compara cu marina otomană, astfel că o victorie navală obținută repede 
si uşor de turci i-a pus pe fugă pe aliaţi, care au lăsat Candia fără apărare. 
Pe 6 septembrie 1669 venețienii au predat orașul și au recunoscut suve- 
ranitatea otomană asupra Cretei, cum era de aşteptat, au profitat de 
această situaţie pentru a semna un tratat de pace cu otomanii.5 Vene- 
tienii înțelegeau foarte bine că tocmai se încheiase o epocă măreață din 
istoria lor, pentru că fuseseră stăpânii Cretei încă de la începutul secolului 
al XIII-lea. Când au capitulat, trimisii venețieni au declarat: „Am venit 
să predám o fortăreață fără egal in lume. Este o perlă nepretuitá, cum 
nici un sultan nu mai are.“ În câteva ore, un sultan a intrat într-adevăr 
în posesia ei. 

Sosirea otomanilor nu a provocat o revoluţie in Creta.*! Candia a deve- 
nit centrul unei rețele comerciale regionale, in timp ce Chania, la vest, 
a devenit portul preferat pentru comerţul internaţional. În zonele unde 
venețienii făcuseră odinioară comerț, francezii i-au înlocuit bucuroşi, 
exploatând istoria legăturilor lor apropiate cu Sublima Poartă. În ciuda 
răspândirii islamului în Creta, producţia de vin a continuat. Atât negusto- 
rii francezi, cât si cei cretani obțineau de pe insulă vin dulce de Malvasia, 
untdelemn, fructe uscate, brânză, miere şi ceară; ocazional, era exportat 
grâu, mai ales atunci când coastele Africii de Nord erau lovite de foamete. 
Călugării de la mănăstirea Arkadi produceau un vin „bogat, aromat, cu 
caracter, cu o culoare puternică“, cu un parfum excelent, conform mărtu- 
riei unui călător francez din 1699. Între timp, cretanii și-au dezvoltat 
gustul pe care nu-l pierduseră niciodată pentru cafea, care venea din 
Yemen prin Egiptul otoman, de acum înainte principala piață pentru pro- 
dusele cretane. De asemenea, iese în evidenţă si evoluția negustorilor 
locali, care sub autoritatea venețiană fuseseră forțați la o poziţie discretă, 
dar începuseră să se afirme încă dinainte de cucerirea otomană. Aceasta 
înseamnă că, atunci când turcii au preluat insula, existau acolo suficienţi 
oameni pricepuţi la afaceri, negustori pregătiți să asigure cu ajutorul 
produselor de pe insulă bunăstarea teritoriilor otomane.52 

Marinarii si negustorii greci erau din ce în ce mai uşor de găsit, dar 
în Candia, orașul cucerit, majoritatea negustorilor erau musulmani. Ar 
fi ușor de presupus că orașul fusese repopulat, dar majoritatea acestor 
negustori musulmani candioti erau de fapt cretani de-ai locului care-și 
schimbaseră religia, nu ţinutul de baştină. În 1751, musulmanii deţineau 
aproape toate cele patruzeci si opt de vase din care era compusă marina 
comercială a Candiei.53 Acceptarea de bunăvoie a islamului în toate 
orașele cretane este remarcabilă. Populaţia autohtonă a avut grijă ca 
trecutul să nu fie uitat: greaca, nu turca, era limba comună pe toată in- 
sula, folosită atât de musulmani, cât si de grecii ortodocși. Cretanilor le 
fusese întrerupt contactul obișnuit cu Biserica de orientare latină, care 
pe vremea stăpânirii venețiene controlase viata religioasă a insulei. 
Venețienii le interziseseră episcopilor ortodocşi să mai pună piciorul pe 
insulă, deși bisericile și mănăstirile ortodoxe funcționau în continuare 
sub protecţie guvernamentală — călugării cretani erau admirati în afara 
insulei și unii dintre ei au devenit stareti ai mănăstirii Sfânta Ecaterina 
din Sinai. Cuceritorii otomani s-au folosit de oportunitatea de a câştiga 
sprijin din partea ortodocșilor, numind un arhiepiscop al Cretei încă 
dinainte să pună stăpânire pe Candia.5 După aceea, la fel de importantă 
ca islamizarea Cretei a fost reafirmarea primatului ortodoxiei în rândul 
celor care n-au adoptat noua credinţă. Creta, cu legăturile ei strânse cu 
Sinaiul, a devenit centrul unei revigorări a ortodoxiei grecești în Medite- 
rana de est. 


IV 


SENTIMENTUL CĂ EXISTA O SINGURĂ COMUNITATE a locuitorilor portu- 
rilor, coastelor și insulelor din Mediterana este întărit de dovezile utilizării 
unei limbi comune, așa-numita lingua franca sau „grai franc“.55 Limbile 
care le permiteau oamenilor de pe diversele tarmuri ale Mediteranei să 
comunice existau din timpuri străvechi, atunci când punica, greaca şi 
chiar latina vulgară erau răspândite pe porțiuni extinse din centura 
Mediteranei.5 Probabil că multi comunicau într-un fel de argou în care 
semnele si sunetele jucau un rol important. În rândul evreilor sefarzi, 
iudeo-spaniola era suficient de răspândită, din Levant până în Maroc, 
pentru a înlesni comunicarea dintre negustori, pelerini si alti călători, si 
a ajuns să fie adoptată chiar si de evreii romanioti de limbă greacă. În 
vreme ce vorbitorii de limbi romanice nu aveau de obicei mari dificultăți 
de comunicare (după cum poate depune mărturie oricine a fost prezent 

în Spania la o întâlnire la care au participat si vorbitori de italiană), exis- 
tau bariere serioase între limbile latine și araba sau turca din ţinuturile 
musulmane. La începutul perioadei moderne turcii foloseau un bogat 
vocabular nautic derivat din latină și din greacă, fapt care spune multe 
despre sursele din care s-au inspirat pentru construirea corăbiilor şi 
echipamentului lor5" Nevoia marinarilor şi negustorilor de a comunica 
era la fel de mare ca dorința proprietarilor de sclavi de a putea da ordine 
prizonierilor lor, iar bagni, cartierele de sclavi, erau de asemenea locuri 
unde turcii sau europenii, în funcţie de situaţie, strigau ordine în acest 
ciudat amestec de limbi al cărui nucleu era totuși, în general, o combinaţie 
de italiană și spaniolă. Lingua franca tunisiană era mai apropiată de 
italiană, în timp ce lingua franca din Alger era mai apropiată de spaniolă; 
diferențele dintre ele erau determinate de vecinátáti si de politică.58 
Despre un pasa din Alger din secolul al XVIII-lea s-a spus că „înțelegea 
si vorbea lingua franca, dar considera nedemn de el să o folosească in 
relaţiile cu creştinii liberi“. Lingua franca era folosită de obicei de cor- 
sarii renegati, care învățau uneori cu greu turca si araba. Unele cuvinte 
în lingua franca sufereau schimbări etimologice, astfel că în mediile 
turceşti cuvântul forti, derivat din italiană, însemna nu „puternic“, ci 
„uşor“, iar todo mangiado însemna nu numai „mâncat cu totul“, ci, mai 
general, „dispărut“.59 Ar fi o greşeală să considerăm lingua franca o limbă 
cu reguli formale şi cu un vocabular bine stabilit; ba mai mult, tocmai 
fluiditatea şi versatilitatea ei au exprimat cel mai bine identitatea schim- 
bătoare a oamenilor din Mediterana la începutul perioadei moderne. 

ÎN DECURSUL SECOLULUI AL XVII-LEA natura relaţiilor dintre statele 
europene suferea schimbări dramatice, cu repercusiuni considerabile 
asupra Mediteranei. La sfârșitul Războiului de Treizeci de Ani, în 1648, 
catolicii erau deja în conflict cu protestanții, iar identitatea confesională 
era o problemă extrem de importantă pentru puterile concurente din 
Europa. După 1648, s-a dezvoltat tot mai mult un anumerealism politic, 
sau cinism calculat. În câţiva ani, un protestant englez de seamă, Oliver 
Cromwell, a putut să coopereze cu regele spaniol, în timp ce suspiciunea 
englezilor în privinţa olandezilor a dus la conflictul din Marea Nordului. 
Implicarea engleză în Mediterana a evoluat: flotele regale au început să 
intervină, iar englezii (după unirea cu Scotia din 1707, britanicii) căutau 
baze permanente în Mediterana de vest: întâi Tanger, apoi Gibraltar, 
Menorca si, în 1800, Malta. De aceea, perioada dintre anul 1648 si Răz- 
boaiele Napoleoniene a fost marcată de frecvente răsturnări, pentru că 
englezii treceau de la alianțele cu spaniolii la cele cu francezii, iar pro- 
blema importantă a succesiunii regale spaniole a divizat Europa și a 
oferit perspectiva prădării unui imperiu spaniol în declin în Mediterana. 
În vreme ce dificultăţile Spaniei erau evidente, mai puţin vizibil era fap- 
tul că otomanii nu se mai aflau la apogeu: asediul otoman asupra Vienei, 
din 1683, a fost un eșec, dar galerele turceşti încă mai reprezentau o 
amenințare serioasă în Mediterana, iar berberii erau aliați de încredere 
care le puteau oferi ajutor în cazul izbucnirii unui război naval. 

Totuși, venețienii au reușit să câștige controlul asupra Moreei sau 
(Peloponesului) pentru câţiva ani si, lucru interesant, de data aceasta ei 
erau agresorii. Mai indrázneti decât fuseseră până atunci, venețienii au 
tintit în mod ambițios să dărâme puterea otomană în regiunile cele mai 
apropiate de rutele lor de navigaţie. În 1685 și 1686 au cucerit si au demolat 
mai multe fortărețe turceşti pe ambele laturi ale Moreei, culminând cu 


ÎNCURAJAREA STRĂINILOR, 1650-1780 523 


cucerirea cetății Nafplio pe 30 august 1686. Acesta era numai preludiul 
încercării de a cuceri întreaga coastă dalmată, începând cu baza turcească 
de la Herceg Novi, pe care au capturat-o în septembrie 1687. Otomanii 
au capitulat in 1698, recunoscând controlul venetian atât asupra Dalma- 
tiei, cât si asupra Moreei. Rezultatul nu a fost o pace de lungă durată, 
deoarece Veneţia a pierdut aproape toată Moreea până în 1718, când flota 
sa a înfruntat o mare flotă otomană în largul Greciei de vest, la Capul 
Matapan. Ambeletabere au suferit pierderi serioase, dar turcii au înțeles 
că nu vor mai putea niciodată să-și recâștige dominaţia si s-au predat. 
Un nou tratat a asigurat jumătate de secol de pace cu otomanii, de care 
Veneţia avea nevoie, într-o vreme în care puterea și influența sa păleau. 
Cea mai importantă problemă pentru Veneţia nu mai era protecţia co- 
mertului levantin, în care rivalii din afara Mediteranei jucau acum un 
rol decisiv, ci mai degrabă protecția dominioanelor din Dalmatia ale 
republicii. Dar Serenissima Republică arătase cá nu era o forță istovită, 
în timp ce turcii trebuiau să lupte pentru fiecare bucăţică de pámánt.! 


II 


LA SFÂRȘITUL SECOLULUI AL XVII-LEA si începutul secolului al XVIII-lea, 
unele evenimente din vestul îndepărtat au avut de asemenea repercusiuni 
asupra Mediteranei, generând conflicte între englezi si spanioli si, mai 
târziu, între britanici și francezi. În 1655, cucerirea de către englezi a 
Jamaicăi, ocupată de spanioli în urma călătoriilor lui Columb, a transfor- 
mat prietenia spaniolă față de Lordul Protector al Commonwealthului 
într-o furie a spaniolilor cauzată de sprijinul acestuia pentru o acțiune 
care amenința siguranța flotelor aducătoare de comori. Pe măsură ce se 
adunau norii de furtună, corăbiile engleze navigau spre Câdiz ca să spio- 
neze marina regelui Filip IV. Existau două motive de îngrijorare: că regele 
spaniol va încerca să elibereze Jamaica cu o flotă masivă si că accesul in 
Mediterana al corăbiilor comerciale engleze va fi blocat de agresiuni din 
partea spaniolilor. Dacă ar fi putut fi creată, o bază engleză la intrarea 
în Mediterana ar fi avut numeroase avantaje strategice. Spionul lui 
Cromwell, Montague, a raportat că prada cea mai râvnită era Gibraltarul, 
care însă era protejat de fortificaţii puternice. În acest caz, ar fi fost poate 
mai oportun să-și îndrepte atenţia către coasta berberă. El era de părere 
că, cu ajutorul a „douăsprezece până la cincisprezece pânze de fregate 
agile“ si al unui fort, strâmtoarea ar fi putut să fie menţinută deschisă 

comerțului englez. Printre orașele care puteau fi cucerite se numărau 
Ceuta, oraș pe care acum îl controlau spaniolii, și Tanger, un post de 
comandă portughez. Cromwell a rămas pasionat de ideea de a cuceri 
Gibraltarul, iar Samuel Pepys, care a devenit mai târziu secretar al 
marinei, a insistat să trimită în strâmtoare o corabie încărcată cu roabe 
si lopeti, cu scopul de a face un canal prin istmul ce lega stânca Gibralta- 
rului de uscat; dar corabia a fost capturata.? 

Chiar şi după ce monarhia din Anglia a fost restaurată, sub Carol II, 
ideea de a înfige steagul englez la intrarea în Mediterana nu a fost uitată. 
Ocazia perfectă a apărut aproape imediat, in 1661, prin reînnoirea vechii 
alianţe dintre Anglia si Portugalia, din nou independentă fata de Spania, 

care nu numai că o adusese pe Ecaterina de Braganza în Anglia în calitate 
de regină răbdătoare a lui Carol, ci a oferit Angliei ca parte din zestrea 
ei orașele Bombay și Tanger. Astfel, a fost câștigată o bază fără să se 
tragă nici un foc de armă, deși guvernatorul portughez era nemulțumit 
de ordinul primit, prin care preda Tangerul, si considera că făcând asta 
și-ar dezonora înaintașii, care detinuserá orașul încă din 1471.3 Observa- 
torii străini au fost si ei consternati. Regele Ludovic XIV i-a scris ambasa- 
dorului francez la Londra, plângându-se că englezii încercau să câștige 
controlul asupra Strâmtorii Gibraltar — ar putea încerca, se gândea el, 
să perceapă taxe de la vasele care treceau pe acolo, asa cum făcuseră da- 
nezii la intrarea în Marea Baltică. 

Cât despre englezi, ei erau dezamágiti de aspectul decăzut al orașului 
si îngrijoraţi că nu vor putea asigura rezervele de apă necesare: „deocam- 
dată, nici o sursă de apă în afară de Fortul Fântânii, la care maurii, dacă 
l-ar cunoaște și le-ar sta-n putere, nu ne-ar lăsa să ajungem“, cum a ra- 
portat Samuel Pepys.5 Englezii își imaginaseră în mod greșit că Tangerul 
va fi o bijuterie nouă și strălucitoare în coroana lui Carol II. Orașul era 
practic pustiu şi trebuia repopulat. O idee, folosită cu câteva secole mai 
înainte, când portughezii puseseră stăpânire pe orașul Ceuta, din apro- 
piere, era să fie aduși acolo deținuți de drept comun; o altă idee, și mai 
ciudată, era ca o treime din populaţia Scoției să fie strămutată acolo. Se 
presupunea că stăpânirea orașului avea să încurajeze comerțul atât cu 
Marocul atlantic, cát si cu statele berbere din Mediterana.6 Dacă s-ar fi 
obținut acest lucru, era vitală dezvoltarea unor relaţii bune cu conducă- 
torul zonei de dincolo de zidurile oraşului. Acesta era Abdallah Ghaylan, 
căruia englezii îi spuneau Gayland; avea sub autoritatea lui patru triburi 
arabe la câmpie și optsprezece triburi berbere pe dealuri. Se spune că 
era durduliu, hâtru, desfrânat, „prudent şi necumpătat: o fire contradic- 
torie“.7 Oscila între prietenie, sau cel putin între promisiuni de prietenie, 
si ostilitate; de exemplu, a respins o cerere din partea englezilor de a 
strânge din împrejurimile Tangerului lemn care să fie folosit pe post de 
combustibil. Cu ajutorul atitudinii lui circumspecte, a obținut o mulțime 
de concesii din partea guvernatorului englez, care nu voia să riște sigu- 
ranta noii colonii înainte să fie măcar bine organizată. În cele din urmă, 
cererile lui au devenit exagerate (a cerut cincizeci de butoaie cu praf de 
pușcă și dreptul de a folosi corăbiile engleze) și în curând trupele maro- 
cane au început furturile de vite si altercatiile cu soldaţii englezi: în 
aceste lupte au fost omorâţi mai mult de 600 de soldati, inclusiv guverna- 
torul, lordul Teviot, pentru ca apoi situaţia să se inverseze, când Ghaylan 
s-a împrietenit din nou cu englezii.? 

Tangerul sub stăpânire engleză a devenit un oraș-port plin de viata. 
Spațiile goale găsite de primul lui guvernator au fost în curând populate 
cu oameni de cele mai diverse origini: pe lângă garnizoana formată din 
1200 până la 2 ooo de oameni, orașul avea cam 600 de locuitori civili, 
printre care se amestecau uneori negustori olandezi, călugări portughezi, 
sclavi musulmani si evrei europeni si nord-africani. Evreii dădeau de 
bănuit, din cauza legăturilor lor cu musulmanii, cu care făceau comerț. 
Samuel Pepys a consemnat povestea „unui biet evreu și a soţiei lui, care 
au venit din Spania ca să scape de Inchizitie“; comandantul-sef al garni- 
zoanei engleze nu i-a arătat nici un fel de compasiune, „suduind: «să fie 

blestemat, ar trebui să fie ars!», si au fost duși în fata Inchiziției gi arşi“.? 
Alţi vizitatori au fost mai bine primiți. Pepys a descris sosirea unor 
negustori turci sau armeni tocmai din Smirna, care și-au așezat produsele 
pe nisip, „ca să fie cárate de ei la Fez, pentru vânzare“.10 Negustorii în 
căutarea unui adăpost sigur puteau să capete încredere văzând noile și 
impresionantele fortificaţii care înconjurau orașul, și cheiul era la fel de 
impresionant, deși Christopher Wren refuzase invitaţia să-l proiecteze.! 

În Anglia, opiniile cu privire la utilitatea Tangerului erau împărțite, 
dar când lordul Belasyse a devenit succesorul lui Teviot la guvernare, în 
1665, a pledat pentru virtuțile orașului: 


Majestatea Sa ar putea să fie mai mândru de el decât de oricare dintre dominioa- 
nele sale, dacă ar fi aici să vadă dincolo de strâmtoare panorama asupra Spaniei, 
corăbiile care trec, munții rodnici ai Africii, parfumurile îmbătătoare ale florilor, 
fructele și legumele rare, aerul excelent, cărnurile și vinurile pe care acest ţinut 
le oferă, după câte se pare, sau le va oferi.!? 


Era o viziune optimistă. Se contura un război cu olandezii; olandezii încer- 
cau să creeze o flotă mediteraneeană, iar englezii au ripostat consoli- 
dându-și legăturile politice și comerciale cu Tunis și Tripoli. Apoi olandezii 
au distrus flotila care aducea ajutoarele de care era nevoie disperată în 
Tanger, iar câteva luni mai târziu, la începutul lui 1666, Ludovic XIV a 
hotărât să sprijine Olanda calvinistă împotriva Angliei. Şeful cabinetului 
său de miniștri, Colbert, care se străduia din greu să promoveze mărfurile 
si tesáturile, a trimis corăbii împotriva englezilor în Mediterana. Dar 
piraţii englezi „tangerinezi“ s-au dovedit remarcabil de eficienţi în lupta 
împotriva francezilor si olandezilor si au adus corăbiile capturate, îm- 
preuná cu toată încărcătura, in Tanger, unde au fost scoase la vánzare.? 
Colonia se dovedea destul de rezistentă. Din multe puncte de vedere, cea 
mai gravă problemă a ei se afla la Londra, nu în jurul Strâmtorii Gibraltar. 
Costurile afacerii Tanger au fost întotdeauna un motiv de îngrijorare 
pentru curte, care era angajată în conflicte pe mai multe fronturi. Atâta 
timp cât Tangerul a contribuit la războiul cu olandezii, prezența engleză 
de acolo era întemeiată. De asemenea, era clar că Tanger era o bază efi- 
cientă pentru cooperarea cu conducătorii berberi, mai ales din Alger, sau 
pentru operaţiuni împotriva piraţilor berberi care nu respectau tratatele 
cu Anglia. Dar nu toată lumea era convinsă că Anglia avea nevoie de o 
bază la porţile Mediteranei, mai ales cât timp Ghaylan se dovedea un 
vecin atât de imprevizibil, forțând garnizoana din Tanger să-și consume 
resursele de armament și forța de muncă pe care Anglia le-ar fi putut 
folosi altundeva. 

Aceste considerente l-au determinat pe Carol II să-şi regândească 
politica în 1683. Ajunsese dependent din punct de vedere financiar de 
rivalul lui dintotdeauna, Ludovic XIV, care fusese multă vreme ostil colo- 
niei engleze, si pur si simplu nu-şi mai permitea să poarte alte campanii 
împotriva marocanilor. Carol II a hotărât să sponsorizeze garnizoana 
Tangerului din propriile sale resurse, până la 7o ooo de lire pe an și 
1 600 ooo în total, dar stia că nu va putea continua asa la nesfârșit.14 
Era luată în considerare ideea de a reda orașul portughezilor (care, la 
fel ca multi negustori englezi, insistau asupra faptului că era foarte 
valoros în lupta împotriva piraţilor) sau de a-l da noilor aliaţi ai lui Carol 
II, francezii (a căror flotă devenea periculos de mare — 276 de corăbii în 
1683). Dar până la urmă ultimul guvernator, lordul Dartmouth, a fost 
trimis în 1683 cu instrucțiuni precise să demoleze orașul si să distrugă 
cheiul. Așadar, în 1684, englezii au evacuat în sfârșit Tangerul, lăsând 
în urmă doar o grămadă de ruine.15 Însă ceea ce a supravieţuit a fost 
aspiraţia de a deţine controlul asupra Strâmtorii Gibraltar. Carol II aban- 
donase Tangerul cu un real regret, și au trecut numai douăzeci de ani 
până când Anglia a cucerit orașul mediteraneean deasupra căruia steagul 
britanic flutură chiar și astăzi. 


III 


CUCERIREA GIBRALTARULUI nu a fost totuși o încercare atent plănuită 
de a pune în practică ideea unei baze engleze la intrarea în Mediterana. 
A fost o achiziţie făcută „într-un moment de avânt necugetat“, pentru a 
cita din nou faimoasa formulare a lui Sir John Seeley. În anii 1690 era 
deja evident faptul că Spania avea să fie zdruncinată de o criză a succe- 
siunii. Ultimul reprezentant al ramurii spaniole a Habsburgilor, Carol II 
(care a murit in 1700), nu avea nici un moștenitor si era considerat idiot; 
căsătoriile consangvine ale Habsburgilor le afectaseră serios sănătatea 
în ultimele două secole. În testamentul său, îl numea moștenitor pe Filip 
de Bourbon, duce de Anjou, nepotul lui Ludovic XIV; deloc surprinzător, 
vecinii Franței au văzut în faptul cá un print francez mostenea vastul 
imperiu spaniol sursa unor consecințe dezastruoase pentru Americi și pen- 
tru Mediterana, transformând Franţa într-o putere mondială mai mare 
decât fusese Spania la apogeul său. Alternativa părea a fi păstrarea succe- 
siunii habsburgice în Spania, prin urcarea pe tronul spaniol a unui membru 
al ramurii austriece. Cum regele Angliei era acum olandez, Wilhelm de 
Orania, interesele engleze si olandeze coincideau, desi englezii insistau, 

cum si spaniolii ar fi putut s-o facă, că „nu erau cáláuziti de alte interese 

decât cele comerciale si de navigaţie“; dacă un print francez ar fi devenit 

regele Spaniei, „comerţul mediteraneean ar fi fost abandonat ori de câte 

ori regele francez ar fi considerat de cuviință, pentru că el ar fi fost stă- 

pânul strâmtorii si al tuturor ținuturilor si porturilor din acea mare 
« 


asistate sau sprijinite de Franţa“.16 Regele Wilhelm a mers si mai departe, 
argumentánd: 


Ín ce priveste comertul mediteraneean, va fi absolut necesar sá detinem porturile 
de pe coasta berberá; de exemplu Ceuta si Oran, si de asemenea unele porturi de 
pe coasta Spaniei, precum Mahón, din insula Menorca, despre care se spune cá 
e un port foarte bun; poate cá ar trebui sá detinem intreaga insulá, pentru a fi 
mai siguri de posesia portului. 


Dar Ludovic XIV era neclintit in opinia cá teritoriile spaniole precum 
Ceuta, Oran si Menorca nu trebuiau ocupate de Anglia, care nu avea de 
ce sá aspire la mostenirea spaniolá. Bineinteles, Menorca nu fácea parte 
din Peninsula Iberică, dar „i-ar face stăpânii întregului comerț din Medi- 
terana și ar scoate din joc cu siguranță toate celelalte naţiuni“, în afară 
de Olanda. Posesia engleză sau olandeză asupra Mahónului ar fi submi- 
nat poziția Toulonului ca bază de comandă a marinei franceze, o problemă 
cu atât mai gravă cu cât Colbert murise, iar flota militară franceză nu 
mai era condusă cu mână de fier.” 

Englezii vedeau războiul pentru succesiunea spaniolă (1701-1714), 
dintre Filip de Anjou, din familia bourbonilor, și Carol III, din ramura 
austriacă a Habsburgilor, ca pe o oportunitate să profite de pe urma crizei 
din Spania: existau insule caraibiene care puteau fi cucerite și corăbii cu 
comori care puteau fi capturate. Englezii nu se hotărau dacă să atace 
Cádizul sau Gibraltarul, dar cauzele erau în același timp interferența cu 
căile spaniole de comunicaţie din Atlantic si mult lăudata protecţie a co- 
mertului englez din Mediterana. Cadiz era un oraș mai mare si mai bogat; 
Gibraltarul era mic, dar poziţia lui strategică era mai ademenitoare.!9 
În iulie 1704, un Consiliu de Război întrunit la bordul navei-amiral a 
amiralului Angliei, Rooke, a hotărât că Gibraltarul ar trebui atacat cu o 
armată condusă de prințul George de Darmstadt-Hesse. Scopul era „subor- 
donarea lui fata de regele Spaniei“, nu cucerirea Gibraltarului pentru 
Anglia.!? Desigur, nu era vizat decât un singur rege al Spaniei, aspirantul 
austriac. Locuitorii din Gibraltar erau invitaţi, printr-o scrisoare regală 
pompoasă, să-l accepte pe Carol III ca rege, dar ei au insistat politicos și 
în același timp cu hotărâre că „sunt supușii credincioși si loiali ai regelui 
Filip V“, aspirantul francez, si apoi i-au urat viata lungă lui George de 

Hesse. Gibraltarul era apărat temeinic de ziduri rezistente si de arme 
de bună calitate, însă ceea ce le lipsea apărătorilor, nu și atacatorilor, 
era numărul recrutilor. După ce atacatorii au sechestrat femeile și copiii 
în refugiul lor, altarul Fecioarei, din capătul sudic al stâncii, Consiliul 
orașului si guvernatorul militar au hotărât că „ar fi pe placul Majestății 
Sale mai degrabă să negocieze si să se predea decât să reziste în van, pro- 
vocând pierderi grave orașului şi vasalilor săi“.2 „Majestatea Sa“ se 
referea, din nou, la Filip, nu la Carol. Astfel că Gibraltarul s-a predat, în 
schimbul unor garanții: cuceritorii nu aveau să impună protestantismul — 
la urma urmei, capturaseră orașul în numele unui rege catolic. Populaţia 
locală s-a mutat în orașul San Roque, aflat în apropiere, mai în interiorul 
continentului, localitate care încă se consideră patria locuitorilor din 
Gibraltar.?! 

Discutiile despre cine trebuia sá guverneze stánca Gibraltarului au 
exprimat clar si apásat faptul cá aceastá cucerire fusese infáptuitá de 
trupele engleze în numele dreptului rege al Spaniei: „Anglia nu ar dori 
să pretindă că a făcut o cucerire“ pentru sine.22 Hesse spera să folosească 
Gibraltarul ca poartă spre Spania: a fost aprobat planul de a fi atacată 
Catalonia, pornind pe mare din Gibraltar, iar regele Carol III a sosit în 
Gibraltar pentru a-l pune în aplicare. Ironia sorții a facut ca, la scurt timp 
după ce regele a luat în stăpânire prima bucăţică din Spania, Gibraltarul 
a fost pierdut definitiv în favoarea reginei britanice. Acum începea să se 
pună accentul pe ideea că Gibraltarul „nu avea să apere o flotă împotriva 
uneia mai mari, ci avea să fie o garanție și un ajutor pentru corăbiile pe 
cont propriu sau pentru câțiva războinici, si astfel un mare avantaj pentru 
comerțul nostru“.23 Englezii au început să înțeleagă că stăpânirea Gibral- 
tarului oferea perspective mai vaste de control asupra Mediteranei de vest. 
Ambasadorul englez la Lisabona, Methuen, a avertizat că, dacă aspirantul 
Carol III eșua în încercarea de a ajunge pe tronul Spaniei, „Anglia nu 
trebuia în nici un caz să renunțe la Gibraltar, care va fi întotdeauna o 
garanţie a comerțului și privilegiilor noastre în Spania“. Propagandiștii 
din Anglia lăudau avantajele Gibraltarului, „situat în centrul zonei noastre 
de comerț, în gura strâmtorii, întins de la un țărm la altul si dominând 
prin vasele noastre de război toate căile de comunicaţie între estul Franței 
şi Câdiz“.2 Totul numai o hiperbolá: de fapt, Gibraltarul era un oras mic, 
abandonat, al cărui arsenal naval era încă sărăcăcios. 

În 1711 balanţa puterii s-a schimbat semnificativ odată cu moartea 
sfântului împărat roman Iosif I, fratele lui Carol III. Carol s-ar fi putut 
aștepta să fie ales pe tronul imperial și să folosească și mai multe resurse 
din teritoriile habsburgice din răsărit în războiul spaniol. Dar nimeni 

nu dorea revenirea la imperiul dual al lui Carol Quintul. N-a fost prea 
greu ca guvernatorul englez să fie ademenit într-o înțelegere prin care 
Filip era acceptat ca rege spaniol atâta timp cât acest mic defileu neîn- 
semnat din sudul extrem al Spaniei (asa cum se vedea de la Paris) ră- 
mânea în mâinile englezilor. Argumentele erau nesfarsite si foarte 
complicate. La un moment dat francezii au obiectat în numele lui Filip V 
împotriva ideii ca „fie si cel mai neînsemnat coltisor al Spaniei“ să fie 
cedat altcuiva; apoi au început dezbaterile cu privire la ce însemna cu 
adevărat cedarea Gibraltarului — părerea cea mai optimistă era că aceasta 
nu implica decât cedarea castelului, orașului și portului, nu si a pămân- 
turilor din împrejurimi, nici chiar a stâncii.25 Dar se punea întrebarea 
ce anume era Gibraltarul. 

Tratatul de la Utrecht, din 11 aprilie 1713, a stabilit, teoretic, toate 
aceste aspecte. În articolul 0, Filip V, acum recunoscut de britanici ca 
rege al Spaniei, ceda 


întreaga proprietate asupra orașului și castelului Gibraltar, împreună cu portul, 
fortificațiile si forturile ce tin de acestea; și renunță la numita proprietate, pentru 
a fi deținută și exploatată în mod exclusiv, cu drepturi depline, pentru totdeauna, 
fără excepție sau piedică. 


Catolicii își puteau practica religia în mod liber în Gibraltar, dar Ana, 
regina Angliei, a convenit, în urma petitiei regelui Filip, ca evreii și maurii 
să nu aibă voie să locuiască în Gibraltar, deși corăbiile din Maroc puteau 
acosta acolo.?9 Interdictia a fost doar o promisiune uşor de nesocotit pentru 
noul conducător al orașului, astfel că în scurtul interval dintre cucerirea 
Gibraltarului din 1704 și tratatul din 1713 samsarii evrei sosiseră deja 
din Maroc. Erau din ce în ce mai apreciaţi pentru faptul că aprovizionau 
marina cu mâncare si cu echipament. Totuşi, a fost nevoie de câteva decenii 
pentru ca Gibraltarul să fie exploatat la potențial maxim și apreciat: existau 
numeroase plângeri cu privire la faptul că nu erau suficiente prăvălii si 
nici posibilități pentru repararea corăbiilor. Evreilor li s-au alăturat tot 
mai mulți genovezi în secolul al XVIII-lea. S-a format o societate pestriță, 
constând în principal din samsari, vânzători ambulanți şi negustori care 
aprovizionau corăbiile; dar Gibraltarul era dominat de populaţia sa mereu 
în schimbare, de aproape 5 ooo de suflete, și mare parte din populaţia 
civilă trăia în condiţii care nu pot fi numite decât mizere.?" 

IV 


TRATATUL DE LA UTRECHT conferea Marii Britanii încă o bucăţică de pă- 
mânt spaniol: Menorca. În anii 1670, corăbiile britanice angajate în alter- 
catii cu corsarii berberi o folosiseră ca staţie de aprovizionare cu alimente, 
cu acordul spaniolilor, dar facilităţile nu erau deloc numeroase — prea 
puţine hanuri si prea multi șobolani, desi „pâinea, vinul, găinile, ouăle, 
toate erau ieftine, cu opt reali cumpárai o oaie“. În 1708 britanicii au 
ocupat insula, dar aliatul lor Carol III nu voia să cedeze suveranitatea 
asupra ei; atunci când britanicii au hotărât, în schimb, să se înțeleagă cu 
Filip V, aspirantul la tron din partea bourbonilor a fost de acord să cedeze 
insula în ciuda dezavantajelor pentru Franţa, o concesie pe care a regre- 
tat-o imediat.? Ducele de Marlborough a recunoscut importanţa insulei 
Menorca, pentru care Gibraltarul putea servi drept escală — începea să se 
contureze o strategie complexă pentru crearea de baze britanice perma- 
nente în Mediterana.% Dar lipsa de resurse a insulei era o problemă strin- 
gentă. Dacă pe ţărmul ei ar fi staționat o armată, Menorca nu ar fi avut 
resurse pentru a hrăni pe toată lumea, deoarece abia producea grânele 
necesare pentru hrana populaţiei locale, iar animalele de acolo aveau carnea 
tare. Unele zone ale insulei erau golase, astfel că erau greu de găsit pro- 
vizii de lemne. Se găseau cu greu chiar si cantonamente pentru soldaţi.s! 
Serviciul militar în călduroasa şi uscata Menorca era considerat un chin. 
Si totuși, Mahón era cel mai bun port natural din Mediterana: are aproape 
5 kilometri lungime și în unele locuri aproape un kilometru lățime; intrarea 
are o deschidere de aproximativ 200 de metri, împiedicând astfel corăbiile 
străine să pătrundă în port și să provoace ravagii. Mai mult, intrarea era 
apărată de un fort rezistent, fortul Sfântul Filip. La fel de important ca 
portul era faptul de a deţine un punct strategic, o bază aproape de sudul 
Franţei: flota franceză din Toulon se afla la 350 de kilometri nord-est. 
Comandantul forțelor britanice în Spania, Stanhope, a scris că „Anglia nu 
ar trebui niciodată să renunţe la insulă, care va face legea în Mediterana 
atât în vreme de pace, cât si în vreme de război“ si a subliniat importanța 
sa în a-i ţine la distanţă pe francezi: așa cum britanicii păstrau orașul 
Dunkerque ca să-i poată stăpâni pe francezi în Canalul Mânecii, trebuiau 
să păstreze si Menorca pentru a-i stăpâni pe francezi în Mediterana? 
Britanicii au început să se întrebe dacă nu cumva Menorca avea po- 
tential neutilizat. Cu un port atât de bun, insula putea deveni un depozit 
pentru marfa din Mediterana. Locuitorii insulei puteau deveni „oameni 
bogaţi și prosperi“ dacă comerţul era incurajat.?? Richard Kane, unul din- 
tre cei mai capabili guvernatori ai insulei, a inițiat lucrări majore care 

au contribuit la prosperitatea ei. Mlastinile au fost asanate si transformate 
în livezi (un soi de prun numit quen, de la „Kane“, este cultivat si astăzi 
pe insulă) si au fost importate vite din Africa de Nord, în speranța de a 
îmbunătăţi talia şi calitatea animalelor de pe insulă. Kane împărtășea 
spiritul inovatorilor englezi din secolul al XVIII-lea, care întreprindeau 
o revoluţie agricolă in tara lui natală. În 1719 a fost terminat un drum 
care lega Mahón de Ciutadella — lucrările au durat trei ani si drumul este 
şi astăzi cunoscut drept Cami d'En Kane, „drumul domnului Kane*.?4 
Mahón a fost desemnat noua capitală, în locul rivalului sáu Ciutadella 
(fostul Jamona), de pe coasta apuseană. Acest lucru a adâncit prăpastia 
dintre localnicii din Menorca, mai ales nobilimea insulei, și autoritățile 
britanice, care-i considerau adesea pe insulari nerecunoscători și 
necooperanti: guvernatorul Murray le-a scris în 1777 magistraților insulei, 
numiți jurats, în 1777, intrebándu-i dacă erau dornici să vadă întoarcerea 
Inchiziției sau a piraţilor berberi, de care acum erau apárati, asta după 
ce britanicii îi scápaserá si de sărăcia lor dintotdeauna.?? Mahón a devenit 
punctul de interes al eforturilor de dezvoltare ale britanicilor: au fost 
construite noi docuri si au fost proiectate străzile înguste care caracteri- 
zează si astăzi oraşul. Amprenta arhitecturii engleze este încă vizibilă 
în ferestrele glisante ale caselor, amintind mai degrabă de orașele de 
coastă din sudul Angliei decât de cele din Spania. 

Toate aceste proiecte utile nu au reușit să propulseze Menorca în 
fruntea porturilor comerciale din Mediterana; orașul a rămas înainte de 
toate o bază navală. Rivalitatea anglo-franceză (şi anglo-olandeză) a 
continuat atât în comerț, cát si în război, si, desi comerțul britanic în 
Mediterana a rezistat bine concurenței, francezii au fost liderii pieţei 
aproape pe tot parcursul secolului al XVIII-lea. Producătorii francezi de 
stofe ştiau mai bine să răspundă cererii piețelor levantine, oferind haine 
mai subțiri si în culori mai vesele, mai potrivite pentru gustul si climatul 
turcești. Comerțul englez în Turcia s-a restrâns foarte mult, după succesul 
din secolul precedent: între 1700 și 1774 exporturile au scăzut de la 
233 000 la 79 ooo de lire. Francezii și-au luat partea leului din comerțul 
cu Smirna de-a lungul secolului al XVIII-lea, prin Marsilia, transformând 
Smirna în principalul centru al comerțului otoman cu Apusul, deși erau 
la fel de ocupați si în Siria, Cipru, Alexandria, Salonic, regentele berbere 
si Constantinopol (cu întreruperi precum grava epidemie de ciumă bubo- 
nică de la Marsilia din 1720). În ansamblu, comerțul britanic cu Medite- 
rana a înflorit în această perioadă, dar nu la fel de repede precum cel cu 
America, Africa si Asia. Mai mult, comerțul a fost împiedicat de conflicte- 
le din interiorul Mediteranei, fie cu Franţa, fie cu Spania. Admirabilele 

planuri de a transforma Menorca în grânarul Mediteranei de vest, de a 
dezvolta o industrie locală a bumbacului sau de a crea saline nu au avut 
efectul scontat.?6 

Dorinţa de încurajare a comerțului a avut alte efecte importante asu- 
pra populaţiei de pe insulă. Încă de la începutul ocupaţiei britanice, atât 
protestanții, cât și evreii si grecii şi-au găsit locul acolo. Britanicii au 
promis să apere drepturile Bisericii Catolice, în ciuda unei oarecare suspi- 
ciuni că de fapt catolicii erau obligați să nu fie loiali Coroanei britanice 
(un argument contrazis de prezenţa în serviciul britanic a unui număr 
mare de soldati irlandezi catolici). Cu toate acestea, autorităţile catolice 
nu au primit bine insistența britanicilor asupra faptului cá instituţii 
străvechi precum Inchiziția nu aveau ce căuta într-un teritoriu aflat sub 
dominație britanică. În 1715 si apoi în 1721 guvernatorul Kane a emis 
decrete prin care îi excludea de pe insulă pe preoții catolici străini și li- 
mita domeniile Bisericii. În cele din urmă, Kane a hotărât că venise tim- 
pul să construiască biserici anglicane în Menorca, biserici care (aşa cum 
s-a observat) ar fi fost primele construite în Mediterana. Britanicii nu 
promiseseră, aşa cum au făcut în Gibraltar, să-i excludă pe evrei și pe 
mauri din Menorca, iar până în 1781 luase naştere o comunitate formată 
din circa 5oo de evrei, care avea propria sinagogă. Diversitatea etnică și 
culturală din insula Menorca a fost accentuată de venirea câtorva sute 
de greci, deși sosiseră din apropiere: în Corsica exista o comunitate de 
refugiați greci. Grecii primiseră dreptul de a-și construi o biserică, dar 
ostilii catolici au refuzat la început să le vândă o bucată de pământ în 
acest scop, cu toate că liderii lor religioși erau greco-catolici, care recunos- 
teau autoritatea papală, dar foloseau liturghia greacă. După câteva secole 
de Inchizitie, localnicii din Menorca nu mai aveau răbdare cu diversele 
practici religioase, iar în încercarea de a proteja libertatea cultului brita- 
nicii au produs in mod inevitabil noi tensiuni.?" 

Elita din Menorca, organizată în mai multe comunităţi, numite univer- 
sitats, îi privea în continuare pe britanici ca pe o armată de ocupaţie care 
le amenința moralitatea. Nobilii s-au asigurat că fiicele lor evită contac- 
tul cu ofițerii britanici, căci unii dintre ei aveau supărătorul obicei de a 
merge la mănăstiri să stea de vorbă cu călugărițele drágute. În 1749 trei 
cálu-gárite în căutare de iubire au plecat pe furiș de la o mănăstire din 
Ciutadella și s-au ascuns în casa unui ofițer britanic. S-au convertit la 
anglicanism și s-au măritat cu ofițeri britanici, spre indignarea magistra- 
tilor locali, deşi guvernatorul nu a făcut decât să dea un ordin prin care 
le interzicea oamenilor săi să aibă relaţii cu călugărițele de pe insula.*8 

Altfel, asocierile dintre colonialisti si locuitorii insulei erau limitate. Totusi, 
ocupatia britanică a durat suficient pentru a lăsa o amprentă (inclusiv 
pe hârtie, căci unul dintre lucrurile importate de la Londra a fost o tipar- 
nitá). Catalana menorcană s-a îmbogăţit cu termeni din domeniul mari- 
tim: móguini pentru „mahogany (mahon)“, escri pentru „screw (elice)“, 
rul pentru „ruler (cârmaci). Chiar si bucătăria de pe insulă a căpătat 
savoare englezească: grevi, sosul lăsat de friptură, și o tărie cu aromă 
de ienupăr pe bază de gin londonez. Strigătul războinic al copiilor din 
Menorca, faitim!, derivă din englezescul „fight him! (luptă-te cu el!)“.39 

Englezii nu s-au bazat doar pe reputaţia sistemelor de apărare ale 
insulei. Sfântul Filip era una dintre cele mai rezistente fortărețe din 
Imperiul Britanic, având o reţea de tunele de mare adâncime în care 
oamenii puteau să se ascundă, laolaltă cu proviziile, dar mai rămânea o 
problemă importantă, care nu putea fi rezolvată decât de guvernul de la 
Londra: deficitul de trupe.“ Această problemă, împreună cu lipsa sprijinului 
naval adecvat, s-a dovedit fatală pentru conducerea engleză, și până la urmă 
chiar pentru protagonist, în 1756, când amiralul Byng și-a dat seama că 
nu poate salva Menorca de invazia franceză. Procesul care a urmat si exe- 
cutia amiralului Byng au umbrit evenimentele care au făcut ca Menorca 
să intre sub dominație franceză. Războiul de Şapte Ani nu a început în 
Mediterana, ci pe fluviul Ohio, unde francezii încercau să construiască o 
linie de fortărețe care să lege Louisiana, în sud, de Marile Lacuri, în nord; 
efectul ar fi fost acela de a circumscrie cele treisprezece colonii britanice 
țărmului estic al Americii de Nord. Francezii urmăreau de asemenea să-i 
îngrădească pe britanici în Mediterana, indreptándu-si atenţia către apele 
Toulonului, sediul marinei sale mediteraneene. La Londra s-a raportat că 
francezii instalau acolo șaisprezece sau șaptesprezece nave militare. Con- 
sulul britanic din Cartagena părea să știe ce se întâmpla: 


Am primit informații conform cărora 100 de batalioane mărșăluiesc spre Roussillon 
cu mare grabă, iar aceste trupe au misiunea să atace Menorca, urmând să fie 
transportate acolo cu corăbii comerciale aflate acum la Marsilia și să fie însoțite 
de toate vasele de război la Toulon.*! 


Iniţial, Mediterana a fost un teatru de operațiuni secundar în Războiul 
de Şapte Ani, dar în curând a devenit evident faptul că britanicii sperau 
să folosească Menorca drept bază din care să intervină în comerțul francez 
din Levant. 

În parte din lipsă de fonduri, guvernul englez a răspuns anemic amenin- 
țării franceze. Amiralul Byng a fost un comandant foarte competent, dar 
și-a dat seama că misiunea lui este aproape imposibilă atunci când i-a 

fost încredinţată o escadră formată din numai zece corăbii si trupele aveau 
cu 722 de oameni mai putin decât necesar. Apoi alte vase de război care 
au fost trimise cu misiuni în Atlantic au avut întârzieri. Byng avea misi- 
unea să verifice dacă Menorca fusese ocupată de francezi și să elibereze 
insula, sau, dacă nu fusese atacată, să baricadeze portul Toulon.*? Abia 
iesise din Portsmouth, în drum spre Mediterana, în aprilie 1756, când 
flota franceză a descins în Menorca, sub comanda navală a marchizului 
de Galissonniére si sub comanda militară a ducelui de Richelieu. Richelieu 
era strănepotul strălucitului si neîndurătorului cardinal care-l slujise pe 
Ludovic XIII; Galissonniére era un marinar priceput care-şi construise 
încet cariera (probabil pentru că era scund si cocosat). Galisonniére s-a 
asigurat că flota franceză era suficient de mare pentru acea misiune: 
avea 163 de corăbii de transport pentru un efectiv de 15 ooo de oameni. 
Printre corăbiile de atac se număra Foudroyant, cu optzeci si patru de 
tunuri, cu care nu se putea compara nimic din escadra britanică (ajunsă 
acum la paisprezece corăbii), nici măcar nava-amiral, Ramillies. Fran- 
cezilor nu le-a fost deloc greu să ajungă în Ciutadella si să-i câștige de 
partea lor pe menorcani, care erau cât se poate de nerăbdători să scape 
de britanicii protestanți. Atacatorii puteau să înainteze spre est, spre 
Mahon, pe drumul de calitate construit de guvernatorul Kane, deși brita- 
nicii au trimis evrei si greci care i-au distrus pretioasa suprafață, ingreu- 
nând înaintarea francezilor, cu tunurile lor grele. Totuși, în câteva zile 
trupele britanice nu mai deţineau decât fortul Sfântul Filip.** 

Așadar, când Byng se afla în largul Insulelor Baleare, la mijlocul lui 
mai 1756, sarcina cu care s-a confruntat a fost eliberarea fortului Sfântul 
Filip. La un consiliu de război cu ofițerii săi experimentați, a subliniat 
cele mai importante întrebări care aveau să determine strategia escadrei 
sale: existau șanse să elibereze Menorca atacând flota franceză? Bineîn- 
teles că nu. Chiar dacă nu ar fi existat nici o flotă franceză în acele ape, 
Menorca putea fi scoasă de sub controlul francez? Iarási, părerea lor era 
că nu. Dar, dacă erau învinşi, Gibraltarul era amenințat? Da, ar fi fost. 
Aşa că au hotărât: „Suntem în mod unanim de acord cu ideea că flota ar 
trebui să plece imediat spre Gibraltar.“45 Guvernatorul a rămas să apere 
fortul Sfântul Filip, ceea ce a și făcut, cu mult curaj, atâta timp cât a 
fost posibil. Cât despre Byng, a devenit tapul ispășitor pentru politica 
indecisá si zgârcită a guvernului britanic, care a trebuit să explice opiniei 
publice mâniate de ce o posesiune mediteraneeană a britanicilor căzuse 
în mâinile vechiului lor adversar. După un proces la curtea marțială, în 
care s-a apărat cu dibăcie împotriva acuzațiilor că părăsise câmpul de 

luptă, a fost totuşi găsit vinovat si executat pe 14 martie 1757. În mod 
cert, nu a fost vina lui pentru pierderea insulei Menorca.“ Printre cei 
care au încercat să intervină în favoarea lui au fost ducele de Richelieu, 
un adversar galant, și corespondentul ducelui, Voltaire, care descrie în 
cea mai faimoasă operă a lui sosirea lui Candide la Portsmouth, unde 
asistă la execuţia unui amiral britanic: „în această tara este considerat 
un lucru bun să ucizi din când în când un amiral, pentru a-i încuraja pe 
ceilalți“. 

Francezii au stăpânit Menorca numai câţiva ani; pacea cu Anglia a 
readus insula sub conducere britanică între 1763 si 1782 si, după un in- 
terludiu spaniol, între 1798 și 1802, când lupta împotriva lui Napoleon 
a dat insulei un nou rol strategic. Totuşi, britanicii nu s-au simţit niciodată 
bine în Menorca, desi erau conștienți de avantajul strategic de a deține 
o bază în vestul Mediteranei. Pe de o parte, această situaţie se datora 
faptului că găsiseră insula secătuită și pustie, ciudat de izolată, în ciuda 
apropierii de Franţa, Spania si Africa (cum se plânsese episcopul Severus 
cu multe secole în urmă). Pe de altă parte, se întrebau dacă o puteau 
folosi ca pe o momeală, cedând-o unui eventual adversar în speranța de 
a lega o prietenie fermă cu o altă putere mediteraneeaná.^' Astfel de dis- 
cutii au avut loc în 1780, cu Rusia. Pentru a înțelege cum a devenit Rusia 
o putere în Mediterana, trebuie să ne întoarcem cu câţiva ani în urmă. 


8 


Perspectiva ruseasca 
1760-1805 


SLABICIUNEA TOT MAI ACCENTUATA a Imperiului Otoman a adus Medite- 
rana în atenţia țarilor Rusiei. De la sfârșitul secolului al XVII-lea puterea 
rusească s-a extins către sud, spre Marea Azov și Caucaz. Petru cel Mare 
cucerea provincii în imperiul persan, iar otomanii, care stăpâneau Crimeea, 
se simțeau amenintati.! Pentru moment, ruşii erau ocupați cu conflictul 
cu suedezii pentru dominația Balticii, dar Petru încerca să obțină acces 
direct și la Marea Neagră. Aceste manevre purtau atât amprenta vechii 
Rusii, pe care Petru încercase s-o reformeze, cât și amprenta noii Rusii 
tehnocrate pe care încerca s-o creeze. Ideea că ţarul era moștenitorul reli- 
gios si chiar politic al împăratului Bizanțului — că Moscova era „a Treia 
Romă“ — nu fusese uitată atunci când Petru şi-a stabilit noua capitală 
pe țărmul Mării Baltice, la Sankt Petersburg. De asemenea, rușii puteau 
acum să se laude cu sute de vase capabile să înfrunte pretenţiile turcilor 
în privința Mării Negre, deși nu erau nici pe departe în stare să ducă 
până la capăt un război naval, iar corăbiile erau prost construite, în ciuda 
călătoriei pe care Petru cel Mare a făcut-o pentru a inspecta santierele 
navale din Europa apuseană, sub pseudonimul Piotr Mihailovici. Pe scurt, 
era o flotă „care stătea foarte slab la capitolele disciplină, antrenament, 
morală, fără dibăcie în manevre şi rău administrată și echipată“, un con- 
temporan a remarcat că „nimic nu fusese condus mai prost decât marina 
rusească“, deoarece depozitele regale rămăseseră fără parâme, catran 
si piroane. Rușii au început să angajeze amirali scoțieni, în încercarea de 
a crea o structură de comandă modernă, iar pentru aprovizionarea depozi- 
telor s-au orientat spre Marea Britanie; această relaţie a fost consolidată 
cu ajutorul intensei relații comerciale dintre Marea Britanie si Rusia, 
care a înflorit tot mai mult pe parcursul secolului al XVIII-lea, în timp 
ce comerțul englez din Levant s-a diminuat: în ultima treime a secolului 
al XVIII-lea, în Levant plecau cel mult douăzeci şi șapte de corăbii brita- 

nice pe an, în vreme ce spre Rusia plecau șapte sute.? În economia Mării 
Nordului, Baltica și Atlanticul au devenit tot mai importante, în timp ce 
Mediterana devenea un fel de zonă moartă. 

De aceea, nu este deloc surprinzător faptul că nu evenimentele din 
Mediterana, si nici măcar cele din Marea Neagră, nu au adus flota ru- 
sească în apele Mediteranei. Departe în nord-estul Europei, împărăteasa 
Rusiei Ecaterina cea Mare și-a impus propriul candidat la mult rávnitul 
tron al Poloniei; raidurile împotriva oponenților noului rege s-au răspân- 
dit în teritoriul otoman, iar în 1768 au declanşat un război turco-rus.? 
Britanicii semnaseră un tratat comercial cu Ecaterina, în 1766, și erau 
convinși că, dacă se purtau bine cu ea, împărăteasa Ecaterina le-ar fi pu- 
tut aduce multe avantaje. Guvernul britanic a crezut că expansiunea 
maritimă a Rusiei avea să accentueze dependența față de Marea Britanie, 
deoarece expansiunea nu putea fi obținută decât cu ajutorul britanic. 
Guvernul mai credea că negustorii francezi ar fi putut invada Marea 
Neagră, dacă nu erau împiedicaţi de succesul unei campanii rusești 
împotriva turcilor. Ideea unui război indirect a devenit tot mai prezentă 
în imaginaţia politică britanică: flota rusească avea să alunge din Medite- 
rana orice ameninţare la adresa intereselor britanice. Ministrul lui 
Ludovic XV, de Broglie, vedea problema cam în același fel: în opinia lui, 
o victorie navală a Rusiei împotriva turcilor ar fi stânjenit comerțul fran- 
cez în Levant.* 

Totuşi, șansele ca rușii să aibă succes în Mediterana păreau mici. Flota 
Mării Negre nu putea să riște trecerea Bosforului pe lângă capitala 
otomană, astfel că rușii au hotărât să trimită cinci escadre din Baltica în 
Mediterana, prin Strâmtoarea Gibraltar. Astfel, era imperativ, atât în 
Marea Nordului, cât si în Mediterana, ca rușii să poată utiliza facilitățile 
navale ale unei puteri prietene — unele corăbii ale lor nu erau, în mod 
clar, în stare să petreacă mai multe luni pe mare (imediat ce au ajuns în 
portul englez Hull, două nave mari au trebuie să sufere reparații majore, 
iar una dintre ele a eşuat atunci în largul coastei engleze). Britanicii făceau 
eforturi să-și apere presupusa neutralitate, dar Amiralitatea a dat ordine 
prin care vasele rusești puteau să cumpere orice voiau din Gibraltar si 
Menorca. În ianuarie 1770 patru corăbii de luptă au fost pregătite în 
Mahon, iar rușii au trimis acolo în funcţia de consul un afacerist grec.5 

În timp ce turcii isi exprimau nemulțumirea faţă de ajutorul dat de 
englezi flotei rusești, rușii au înaintat spre est, atacând flota turcească 
pe 6 iulie 1770, în largul oraşului Çesme, ascuns în spatele insulei Chios. 
La începutul bătăliei, rușii au întâmpinat o dificultate: una dintre co- 
răbiile lor a explodat atunci când catargul cuprins de flăcări al unui vas 

turcesc a căzut pe puntea ei. In final, rușii au fost pur si simplu norocosi: 
un vânt puternic din vest i-a ajutat să-și folosească vasele incendiare in 
strâmtoarea dintre Chios și ţărmul turcesc, astfel că multe corăbii turcești 
au ars pe apă. Împăratul austriac a fost impresionat și îngrijorat: „în- 
treaga Europă va trebui să coopereze pentru a opri acest neam, turcii 
nu sunt nimic în comparaţie cu ei“.6 Deși înregistraseră o victorie si, 
într-un anumit sens, câștigaseră supremația pe mare, rușii nu știau ce 
să facă în continuare; totuşi, au înființat niște puncte de aprovizionare si 


PERSPECTIVA RUSEASCĂ, 1760-1805 541 


e Dubrovnik 


Constantinopol; ~ 


timp de câțiva ani au avut loc ambuscade și atacuri în Marea Egee și în 
sud, până în orașul Damietta, unde l-au capturat pe guvernatorul Damas- 
cului. Dar, asa cum britanicii descoperiseră în cazul Menorcăi, ceea ce 
conta cu adevărat era posesia unui port important, poziționat strategic, 
iar rusii nu aveau asa ceva. 

Totuși, se observa deja că balanța puterii din Mediterana se modificase 
în mod imprevizibil. Declinul puterii otomane si slăbiciunea tot mai accen- 
tuată a Veneției lăsaseră un gol si, asa cum vom vedea, nu numai rușii, 

cisi danezii, suedezii si apoi americanii s-au infiltrat in Mediterana, chiar 
dacă principalele lor interese se aflau în alte părți. Acesta era într-adevăr 
un aspect al problemei: cu excepţia venețienilor si ragusanilor, conser- 
vatori, toată lumea vedea în Mediterana una dintre numeroasele sfere 
de influență politică şi comercială în care era necesar să acționeze — chiar 
si piraţii berberi făceau raiduri in Atlantic fără teama de consecințe. 
Pasivitatea francezilor în fața contraofensivei engleze le-a lăsat rușilor 
mână liberă în estul Mediteranei.” Asa că, până în 1774 au avut loc puţine 
lupte, deoarece ruşii, oricât de improbabil era asta, obtinuserá controlul 
absolut asupra apelor Levantului. Însă în același timp nu reușiseră să 
cucerească insulele importante din Marea Egee, precum Lemnos și Imbros, 
care controlau accesul în Dardanele, și era greu de prevăzut cum aveau 
să-și continue prezența în Mediterana, dacă nu puteau intra acolo decât 
prin Gibraltar.? Rușii trebuiau încă să aprecieze ce avantaje puteau obține 
de pe urma prezenței în Mediterana: controlul asupra estului Mediteranei 
nu era un scop in sine, asa cum s-a observat în 1774, atunci când rușii au 
făcut pace cu turcii. Prin termenii tratatului de la Küçüc Kainarca, turcii 
recunoșteau pentru prima dată controlul rusesc asupra unei părți din 
țărmul Mării Negre; Rusia și-a asigurat dreptul de a trimite corăbii în 
Mediterana prin Bosfor, fapt care a deschis perspectiva unei revitalizări 
a vechilor drumuri comerciale care legau țărmurile de nord ale Mării 
Negre de Mediterana. Ecaterina II a început să ia în considerare datoria 
Rusiei ortodoxe fata de popoarele creştine din Europa răsăriteană, mai 
ales fata de greci. În 1770, ruşii au atátat o revoltă greceasă serioasă, 
dar zadarnică, în Moreea. Idealul de a-i ajuta pe ortodocșii din Grecia 
aflați sub stăpânire otomană era doar o parte dintr-un ideal mai mare: 
recâştigarea Constantinopolului pentru creștinătatea ortodoxă, ,Máreata 
Idee“ la care tarii ruși aveau să se gândească mult timp.? 


II 


CEI CÂȚIVA ANI DE SUCCES în Marea Egee au stârnit apetitul curții ru- 
sesti pentru si mai multe aventuri mediteraneene. Un aspect important 
al acestor proiecte a fost faptul că isi aveau obârșia departe de Mediterana. 
În 1780 guvernul britanic era implicat în războiul său cu coloniile ameri- 
cane rebele, devenit si mai primejdios din cauza ajutorului pe care Franţa 
si Spania îl dădeau Statelor Unite. Din 1779 până în 1783, Gibraltarul 
s-a confruntat din nou cu blocade spaniole si, în final, cu bombardamente 

necruțătoare, în timpul cărora a fost apărat cu dârzenie de guvernatorul 
Eliott.!? Aflată sub asemenea presiune, Marea Britanie avea nevoie de 
aliați puternici, preferabil aliați dotati cu corăbii, iar cel mai la îndemână 
prieten s-a dovedit a fi Rusia. Totuși, prietenia trebuia cumpărată. Mi- 
nistrul britanic Stormont a încercat să o atragă pe Ecaterina într-un atac 
conjugat asupra Mallorcăi, impus, în opinia lui, de faptul că „avantajul 
de a deţine un port atât de bine situat este prea evident pentru ca Rusia 
să nu profite de el“. De asemenea, el a subliniat că „Petru cel Mare ar fi 
fost de îndată de acord cu ideea“ si că guvernul britanic ar fi bucuros ca 
Rusia să cucerească Mallorca. Stormont era îngrijorat de zvonurile că 
dușmanii Marii Britanii încercaseră să atragă Rusia de partea lor ofe- 
rindu-i Puerto Rico sau Trinidad. Britanicii au înţeles că Mediterana era 
marea de care Rusia se simțea în mod misterios atrasă. Ruşii erau exigenti 
în privința ofertelor de insule din Caraibe, indiferent dacă veneau din partea 
spaniolilor sau a britanicilor. Ministrul Ecaterinei II Potiomkin a coborât 
privirea de la înălțimea lui impresionantă si i-a spus trimisului britanic la 
Sankt Petersburg, Sir James Harris: „Ne-ai ruina dacă ne-ai oferi colonii 
îndepărtate. Vezi bine că vasele noastre abia pot să iasă din Marea Baltică, 
cum crezi că vom putea traversa cu ele Atlanticul?“ Lui Sir James i s-a dat 
clar de înțeles că „singura cesiune care ar determina-o pe împărăteasă să 
devină aliatul nostru este Menorca“, aceasta avea să devină „un stâlp al 
gloriei împărătesei“. În planul său, Potiomkin nu prevăzuse să câștige spri- 
jinul menorcanilor: toti aveau să fie alungaţi, iar insula avea să fie populată 
cu greci. Menorca trebuia să devină un bastion al ortodoxiei în vestul 
Mediteranei, un avanpost al luptei rușilor împotriva otomanilor. 

Problema lui Harris era că această propunere exprima doar interesele 
lui Potiomkin și ale guvernului său; de fapt, guvernul britanic nu autori- 
zase o ofertă explicită și ruşii se bucurau de oportunitatea de a acționa 
ca factori de putere într-o Europă dezbinată. Pe de o parte, Ecaterina 
râvnea cu adevărat Menorca, dar pe de altă parte înțelegea că britanicii 
aşteptau o recompensă substanţială, sprijinul naval al Rusiei. Ştia, de 
asemenea, că Menorca avea să fie greu de apărat în fata incursiunilor 
spaniole şi franceze. Așa că a hotărât: „Nu mă voi lăsa ispitită.“ A decis 
că misiunea ei era să aducă pacea între părțile combatante, nu să adân- 
cească conflictul din Atlantic și Mediterana. Simţul ei practic triumfase, 
iar după un an hotărârea ei şi-a găsit justificarea, căci spaniolii isi îndrep- 
tau atenţia spre Menorca şi în februarie 1782 au scos insula de sub con- 
trolul britanic.!! Un comentariu concis cu privire la aceste acțiuni ale 
țarinei aparține unui scriitor anonim, probabil Edmund Burke: 

Anglia avusese suficient timp să analizeze si suficiente motive să dezaprobe aceasta 
politică absurdă și oarbă, sub influenţa căreia își făcuse un aliat nesigur și un prie- 
ten care a lăsat mereu loc de suspiciuni, de la capătul Golfului Botnic, pentru a 
crea un nou imperiu naval în Mediterana si în arhipelag.!? 


Acest comentariu a fost scris câțiva ani mai târziu, când guvernului bri- 
tanic începea să-i pară rău pentru sprijinul pe care-l acordase Rusiei. 
Acum, în 1788, guvernul britanic se întreba dacă nu cumva Ludovic XVI 
ar fi interesat de o blocadă comună a Canalului Mânecii, pentru a-i îm- 
piedica pe ruși să ajungă in Mediterana.!? 

În ciuda faptului că Ecaterina respinsese oferta de a cuceri Menorca, 
aceste negocieri, împreună cu răcirea prieteniei dintre englezi si ruși, 
demonstrează că Rusia își câștigase un rol semnificativ în războiul şi 
diplomaţia din Mediterana, pe care avea să încerce să-l păstreze de atunci 
înainte. Anexarea Crimeii în 1783 și extinderea autorității ruseşti de-a 
lungul țărmului Mării Negre (ducând la formarea Odessei) au sporit pre- 
tentiile Rusiei în Mediterana, pentru că acum țarina avea o bază pentru 
campanii comerciale și navale în Dardanele. Multe depindeau de relaţiile 
cu turcii; în 1789, în timp ce Ecaterina era în război cu Sublima Poartă, 
corsarii greci autorizaţi de ruși jefuiau corăbiile turcești în Marea Adria- 
tică şi Marea Egee. Aveau sprijinul binevoitor al Veneţiei, angajată în 
ultimele sale acte de afirmare a statutului de republică independentă: un 
căpitan grec, Katzones, a primit permisiunea să utilizeze ca bază Corfu, 
posesiune venețiană, determinándu-i pe ruși să privească insula ca pe un 
posibil atu în Mediterana. Katzones le-a pus probleme turcilor: a cucerit 
castelul Herceg Novi, din Golful Kotor, şi a organizat raiduri până în Cipru. 
În 1789, trei „escadre indisciplinate, foarte dezorganizate și asemănătoare 
celor ale piraţilor“ sub steag rusesc erau o adevărată pacoste pentru oto- 
mani.1+ Aceste raiduri erau o dovadă clară a instabilității din Mediterana. 

Calea pentru redobândirea stabilităţii era evidentă: cel putin pe ter- 
men scurt, tratatele de pace au rezolvat orice pretenţie teritorială și au 
asigurat siguranța navigaţiei comerciale. Astfel, după semnarea păcii 
cu turcii în 1792, comerțul rusesc în Mediterana a început să înflorească, 
inclusiv datorită faptului cá Odessa avea o poziţie atât de bună — nu era 
aproape deloc ameninţat de gheturi și avea acces direct la spaţiile deschise 
ale Ucrainei și sudului Poloniei. În anul în care a fost întemeiat în mod 
oficial, 1796, Odessa găzduia deja patruzeci şi nouă de corăbii turceşti, 
treizeci si patru de corăbii rusești si trei corăbii austriece si atrăgea colo- 
niști din Grecia, Albania și ţinuturile slave din sud. De asemenea, veneau 
acolo negustori din Corfu, Napoli, Genova si Tripoli. În câţiva ani, prin 

1802-1803, Odessa ajunsese să importe cantități semnificative de ulei de 
măsline, vin, fructe uscate și lână din Grecia, Italia și Spania, cu precă- 
dere pe vase grecești si italiene sub pavilion de complezenta turcesc, rusesc 
sau austriac, între timp, porturile rusești de la Marea Neagră exportau 
grâne cu o valoare de două ori mai mare decât cea a importurilor (intr-ade- 
văr, în 1805 exporturile de grâne aveau exorbitanta valoare de 5 700 000 
de ruble).15 Tot acest succes comercial ar fi fost imposibil de obținut fără 
libera trecere prin Bosfor și Dardanele, care putea fi garantată numai 
de un tratat al Turciei cu Rusia, sau, într-o ipoteză mai puţin pașnică, 
de o victorie rusească în fata otomanilor, care ar fi scos Constantinopolul 
de sub dominaţia turcească, redându-l stăpânilor săi ortodocşi. 

În anul întemeierii Odessei, Ecaterina a fost urmată pe tronul Rusiei 
de fiul său Pavel, a cărui ambiţie a întrecut-o cu mult pe cea a mamei sale, 
pentru că ea fusese suficient de inteleapta să recunoască limitele puterii 
rusești. Pavel făcuse deja o lungă călătorie în Mediterana, în 1782, sub 
pseudonimul de „contele Nordului“, trecând prin Napoli, Veneţia și 
Genova, iar această experienţă i-a stârnit interesul de a întemeia un 
avanpost rusesc în regiune.16 În scurta sa domnie de cinci ani, a propulsat 
din nou Rusia în inima Mediteranei. Rușii căutau încă o bază insulară 
în Mediterana; dar ţarul Pavel și-a îndreptat atenţia la est de Menorca 
si s-a concentrat pe Malta. Totuşi, ca si în trecut, era nevoie de intervenţia 
Rusiei în evenimente ce se derulau departe de Mediterana, astfel că 
Pavel a fost la început interesat nu de insulă, ci de Cavalerii săi. Legătu- 
rile dintre Cavalerii de Malta si Rusia datau de multi ani. Petru cel Mare 
îl trimisese pe generalul sáu Boris Seremetev pe insulă în 1697, cu pro- 
punerea unei campanii conjugate împotriva otomanilor. Corăbiile ruseşti 
ar fi angajat flota otomană în Marea Neagră, în timp ce mica, dar puter- 
nica flotă malteză i-ar fi atacat pe turci în Marea Egee. Însă Marele 
Maestru nu a fost dispus să se lase pe mâna unui imperiu încă prea putin 
cunoscut, imperiul rus, care a rămas, la urma urmei, bastionul crestina- 
tatii ortodoxe. Totuși, Seremetev i-a impresionat pe Cavaleri prin atitu- 
dinea sa pioasă fata de fragmentele de moaște din mâna Sfântului Ioan 
Botezătorul, aduse în impunătoarea biserică mănăstirească din Valletta 
pentru slujba de Rusalii, la care a asistat, spre fascinația Cavalerilor, acel 
vizitator dintr-o altă lume creştină." 

Si în timpul domniei Ecaterinei au existat probleme între Cavaleri si 
curtea rusească. Acestea se învârteau în jurul unei mari mosteniri a unui 
nobil polonez, care a dus la întemeierea unui priorat al Ordinului Ospita- 
lierilor în zonele poloneze aflate sub control rusesc.18 Ecaterina se gândea 

că-i poate folosi pe Cavaleri împotriva oponenților săi din Polonia si in 
1769 l-a primit la curte pe Michele Sagromoso, un Cavaler de Malta ita- 
lian, veche cunoștință de-a ei, știind că aducea mesaje de la Marele 
Maestru și de la papă, care, firește, era dornic să întemeieze instituții 
catolice în imperiul rus. Problemele religioase au apărut totuși atunci 
când Ecaterina a trimis ca agent în Malta un ciudat protejat de-al ei, ita- 
lian, controversatul marchiz de Cavalcabó. Lucrurile n-au început bine: 
Cavalerii au obiectat la prezența unui charge d'affaires numit de o putere 
non-catolică, iar Cavalcabó s-a dovedit o figură deloc demnă de încredere, 
fiind suspectat de conspirație cu facțiunea puternic profrancezá a Cavale- 
rilor. Trebuie spus că multi dintre Cavaleri erau francezi, iar Ordinul de 
Malta deţinea multe proprietăţi în Franta.? Scopul lui Cavalcabó era 
să obțină accesul în Malta pentru flota rusă, care la acel moment era încă 
prezentă în estul Mediteranei. În 1775, frustratul agent imperial uneltea 
cu fosta nobilime malteză, care fusese de mult dată la o parte de Cavaleri 
si spera acum să conducă o revoltă împotriva conducătorilor tiranici si 
să incredinteze insula împărătesei Ecaterina. Cavalerii au început să fie 
tot mai iritati de ciudatul comportament al agentului Ecaterinei. Au 
descins în casa lui din Floriana, o suburbie a Vallettei, pe care au găsit-o 
plină de arme. Cavalcab6 a fost alungat și și-a petrecut ultimele zile în 
dizgrație, trăind în Franţa cu frica de a nu fi arestat pentru fraudă.20 
Astfel, atitudinea ţarului Pavel față de Cavalerii de Malta nu a consti- 
tuit o surprizá.?! Pavel studiase în tinereţe istoria Cavalerilor și avea o 
viziune romantică asupra acestui ordin ca potențială pavăză împotriva 
revoluției: erau niște nobili de origine pură, uniţi de un ideal creștin 
comun, dincolo de meschinele diferende dintre statele europene din vre- 
mea lui. Nu-i păsa de identitatea catolică a Cavalerilor și nu s-a îndoit 
niciodată că el, cel mai mare principe ortodox, putea să conlucreze cu 
acest ordin.22 Cavalerii de Malta, și-a imaginat el, puteau să-l sprijine 
pe două fronturi: un priorat polonezo-rus ar fi contribuit cu bani și mână 
de lucru la lupta împotriva turcilor în Europa răsăriteană, în timp ce 
Cavalerii care locuiau în Malta, colaborând cu escadrele rusești, aveau 
să-i preseze pe turci în Mediterana. În curând, stăpânirea ortodoxă avea 
să fie restaurată în fostele ţinuturi bizantine. Însă exista un obstacol de 
netrecut în calea acestui vis. Numele lui era Napoleon Bonaparte. 

III 


RĂZBOAIELE REVOLUȚIEI şi Războaiele Napoleoniene care au urmat au 
afectat întreg spaţiul mediteraneean. În 1793, nu cu mult după ce guver- 
nul revoluționar a declarat război Marii Britanii, pentru un timp a părut 
că flota britanică putea reuși să împiedice flota franceză să folosească 
apele Mediteranei. Cum războiul dintre Franţa și vecinii săi devenea tot 
mai acut, odată cu lichidarea necruțătoare a opozanților iacobinilor radi- 
cali, în provinciile franceze au izbucnit mai multe revolte. Locuitorii din 
Toulon i-au înlăturat de la putere pe iacobini si au apelat la britanici să 
le salveze orașul de armatele revoluționare care înaintau spre sud. Refu- 
giatii soseau în număr mare, iar proviziile erau insuficiente. Din fericire, 
corăbiile engleze, comandate de lordul Hood, puseseră deja Toulonul sub 
blocadă. Pe 23 august Hood a acceptat să se ocupe de Toulon, cu condiția 
ca locuitorii să-l recunoască drept succesor la tron pe regele Ludovic XVII. 
Cetăţenii au înghiţit în sec și au fost de acord, deoarece teama lor de 
iacobini cântărea mai mult decât lipsa de entuziasm pentru monarhie. 
Ocupaţia a adus circa jumătate din flota franceză sub control britanic. 
Însă Hood deţinea puţine trupe de uscat, iar atunci când armata revo- 
lutionará, condusă de Napoleon Bonaparte, a cucerit fortul de la intra- 
rea în port cunoscută ca „Petit Gibraltar“ (pe 17 decembrie 1793), Hood 
şi-a dat seama că poziţiile britanice erau amenințate. În timp ce se retră- 
geau, britanicii au distrus nouă corăbii franceze de război, precum și trei 
fregate, şi au aruncat în aer mai multe stocuri de bușteni, de care depin- 
dea viitorul flotei franceze. De asemenea, au remorcat alte douăsprezece 
corăbii, pe care le-au inclus în flotele britanică și spaniolă.25 

Aceasta a fost una dintre cele mai puternice lovituri împotriva flotei 
franceze din întregul război cu Franța, cel putin la fel de serioasă precum 
distrugerile provocate în bătălia de la Trafalgar. Și totuşi pierderea 
orașului Toulon le-a provocat britanicilor o mulțime de probleme. Atâta 
timp cât Napoleon a fost activ, fiecare comandant britanic din Mediterana 
a privit către Toulon.?* Comandanții britanici trebuiau să inventeze noi 
modalităţi de a înfrunta flota franceză acolo. O soluţie era recuperarea 
Menorcái, care a fost ocupată din nou în 1798, ca avanpost apropiat de 
sudul Franţei. Totuși, mai înainte apăruse o altă soluţie tentantă. În 1768 
Coroana franceză scosese Corsica din mâinile genovezilor, care pierduseră 
oricum controlul asupra insulei în favoarea forțelor naționaliste conduse 
de Pasquale Paoli, un abil vorbitor și mobilizator. Astfel, înainte ca Franța 
să declare război Marii Britanii, în Livorno circulau știri potrivit cărora 
guvernul revoluţionar nu avea nici un interes pentru Corsica si insula 

avea să fie vândută. Se spunea că ruşii erau dornici să finanțeze o licitație 
organizată de guvernul genovez, pentru a recupera Corsica, pe care o 
considerau o potenţială bază navală în Mediterana.*> Aceste zvonuri au 
făcut ca interesul britanic pentru Corsica să devină tot mai mare odată 
ce Marea Britanie a intrat în război cu Franța. 

În timp ce Toulon se afla sub stăpânire britanică, Pasquale Paoli s-a 
arătat tot mai entuziasmat de o alianţă a insulei Corsica cu Marea Bri- 
tanie. El a înțeles cât de important ar fi fost ca englezii să piardă Toulonul, 
notând: „cucerirea Toulonului ne este utilă; îi obligă pe englezi să ne eli- 
bereze“. Însă Paoli a supraestimat importanța Corsicăi. În această carte 
ea nu a ocupat un loc la fel de pregnant precum Sardinia, Mallorca, Creta 
sau Cipru, pur și simplu pentru că oferea mai puţine facilități pentru 
navigația în Mediterana si mai puţine produse proprii decât celelalte 
insule. Existau culturi de grâne în Balagne, o zonă din nord care fusese 
exploatată încă de când intrase sub autoritatea Pisei, în secolul al XII-lea, 
dar societatea de acolo era orientată spre interior, izolată, conservatoare, 
astfel că se ajungea cu greu la ea. De aceea, nu a fost deloc surprinzător 
că genovezii au renunțat până la urmă la încercarea de a cuceri insula.26 
Totuși, britanicii au început să-și imagineze cá Corsica avea un potential 
de bază navală încă nevalorificat. Era posibil, conform opiniilor vremii, 
ca Ajaccio să devină un port rival pentru Livorno, iar Corsica, „un centru 
comercial care să influenţeze toate piețele din Mediterana si din Levant“. 
În 1794, Golful Saint-Florent din Balagne a fost luat cu asalt de britanici 
si în câteva săptămâni parlamentul corsican a votat unirea cu Marea 
Britanie; insula urma să fie o comunitate cu guvernare proprie aflată 
sub autoritatea suverană a regelui George III. Corsicanilor li s-a permis 
să aibă propriul drapel, pe care era desenat un cap de maur alături de 
armele regale si de mottoul: Amici e non di ventura, „Prieteni, si nu din 
întâmplare“.27 

Cu toate acestea, relaţia dintre britanici si corsicani s-a înrăutățit: 
Paoli a fost dezamăgit, iar comitetele revoluționare au devenit tot mai 
active, pentru că Napoleon și-a infiltrat activiști în insula natală. Pe 
parcursul anului 1796, guvernul lui William Pitt a hotărât că poziția bri- 
tanică în Corsica nu mai putea fi susținută; uniunea dintre insula Corsica 
si Marea Britanie a fost anulată, iar trupele britanice au fost retrase. 
Sperantele cu privire la valoarea insulei s-au spulberat rapid. Pitt s-a 
gândit că Ecaterina cea Mare ar putea să preia Corsica, în schimbul pro- 
misiunii de a garanta în mod special accesul pentru corăbiile britanice; 
a vrut s-o facă să creadă că ar putea stăpâni insula bazându-se doar pe 

6 ooo de soldati si pe bunăvoința parlamentului corsican. Ecaterina a 
murit înainte să primească această propunere. În viziunea britanicilor 
asupra prezenței rusești în Mediterana, rușii puteau fi manevrati astfel 
încât să îndeplinească diverse sarcini secundare pentru Marea Britanie, 
în timp ce aceasta își dedica eforturile şi cheltuielile substanţiale războ- 
iului cu Franţa revoluţionară si ulterior cu Napoleon. 

Scoaterea Mediteranei de sub controlul francez a devenit sarcina lui 
Nelson și a destoinicilor săi camarazi Hood, Collingwood, Troubridge și 
ceilalți. Un scop important era blocarea încercărilor lui Napoleon de a 
instala o bază franceză în Egipt, de unde putea interveni în proiectele 
Coroanei britanice şi mai departe spre est, în India, unde britanicii își 
impuseseră puterea încă de la mijlocul secolului al XVIII-lea. Într-o scri- 
soare franceză interceptată de britanici erau enunțate argumentele 
pentru campania din Egipt: 


Guvernul s-a orientat asupra Egiptului și Siriei: tari care prin clima, prosperi- 
tatea și fertilitatea solului ar putea deveni grânarele comerțului francez, depozitul 
ei de belșug și, odată cu trecerea timpului, depozitarele comorilor Indiei: este 
aproape indubitabil că atunci când vom stăpâni și vom organiza aceste tari vom 
putea să ne orientăm către ținuturi și mai îndepărtate și, în final, să distrugem 
comerțul englez în Indii, să-l întoarcem în favoarea noastră și să devenim de 
asemenea stăpânii Africii și Asiei. Toate aceste consideraţii au determinat guver- 
nul nostru să se gândească la o expediţie in Egipt.? 


Nelson era un comandant strălucit, dar adversarul său, Napoleon, a fost 
cel care a împins conflictul dintre Marea Britanie și Franța adânc în 
Mediterana, şi din nou cursul evenimentelor poate fi privit mai bine, deși 
neconvențional, din perspectivă rusească si malteză. 

Bonaparte a observat din capul locului că Malta era o pradă pentru 
care merita să lupte. Pe când era încă angajat al Directoratului revolutio- 
nar, in 1797, le-a scris superiorilor săi că „insula Malta prezintă un mare 
interes pentru noi“, subliniind că Franța avea nevoie de un Mare Maestru 
prietenos. Această problemă putea fi rezolvată, în opinia lui, pentru cel 
puţin jumătate de milion de franci: Marele Maestru în funcţie nu se 
refăcuse după o puternică lovitură și era de așteptat ca succesorul lui să 
fie germanul von Hompesch: 


Valletta are 37 ooo de locuitori foarte binevoitori față de Franța; englezii au dispă- 
rut complet din Mediterana; ce-ar fi ca flota noastră sau a spaniolilor, înainte să 
plece in Atlantic, să navigheze până la Valletta și s-o cucerească? Sunt doar 500 
de Cavaleri, iar regimentul Ordinului are doar 600 de oameni. Dacă nu facem asta, 
Malta va cădea în mâinile regelui de Napoli. Această insulitá merită orice pret.?? 

Aceste comentarii erau foarte perspicace, chiar dacă Napoleon a supra- 
evaluat valoarea Maltei ca bază de aprovizionare, având în vedere criza de 
lemn și de apă de acolo. Impunătoarele fortificaţii ale Vallettei erau o mască 
în spatele căreia se ascundea o armată de apărători nepregatiti, oameni 
care, în orice caz, erau adesea preocupați de traiul bun — idealurile înflă- 
cărate, chiar fanatice, ale primilor Cavaleri Ospitalieri își pierduseră forța, 
chiar dacă războiul împotriva păgânilor turci rămânea principalul scop 
al corsarilor maltezi.? Mai mult, pericolul cuceririi Maltei de către na- 
politani avea o importanță nu numai locală. „Regele celor două Sicilii“ era 
în bune relații cu Nelson si cu Marea Britanie, iar pretenţia lui istorică de 
a fi cel mai puternic suveran al arhipelagului maltez a fost recunoscută 
prin tributul constând într-un șoim pe care Marele Maestru îl plătea în 
fiecare an. 

Cum era de așteptat, von Hompesch a fost ales Mare Maestru în iulie 
1797. Acesta a văzut în țarul rus un aliat care putea să redea Ordinului 
averile sale prin intermediul prioratului polonezo—rus și spera de aseme- 
nea să obţină sprijin de la împăratul austriac, stăpânul ținutului sáu 
natal, și de la Cavalerii francezi, care erau consternati de evenimentele 
din Franţa, unde Ordinul deţinea multe proprietáti.?! Von Hompesch a 
dedus în mod corect că altele erau de fapt interesele lui Napoleon, dar 
Bonaparte era convins că pentru a-și îndeplini obiectivele în estul Medite- 
ranei trebuia să controleze Malta. Atunci când o masivă flotă franceză a 
plecat din Toulon în mai 1798, îndreptându-se către Egipt cu popas în 
Malta, von Hompesch a avut în continuare încredere în ruși și în austrieci, 
de parcă aceştia l-ar fi putut ajuta cu ceva. Doublet, care lucrase ca 
secretar pentru fostul Mare Maestru, a observat că „Malta n-a mai văzut 
niciodată o flotă atât de mare în apele sale“, iar liderii comunității 
locuitorilor nativi ai Maltei au subliniat ironia faptului că de data aceasta 
o flotă occidentală, nu una turcească, era trimisă să-i răpească Ordinului 
insula.?? Odată ce flota franceză a ajuns in Malta, von Hompesch a 
insistat precaut că navele puteau să intre în port doar câte patru o dată, 
iar trimisul lui Napoleon s-a plâns: „Cât timp le-ar lua unui număr de 
500 sau 600 de corăbii să se aprovizioneze astfel cu apă si cu alte lucruri 
de care mai au nevoie urgentă?“ Trimisul s-a plâns în continuare de 
faptul că nu cu mult timp în urmă britanicii fuseseră trataţi mai bine.?? 
Totuși, acesta era răspunsul pe care și-l dorise Bonaparte. Acum avea 
un motiv întemeiat să debarce 15 000 de oameni și să cucerească insula. 
Von Hompesch și-a dat seama că nu avea nici o șansă să reziste împotriva 
forțelor net superioare ale francezilor. A predat insula, iar pe 13 iunie 
Napoleon i-a alungat pe Cavaleri; a topit mari cantităţi de argintărie și 

şi-a însușit arhivele lor, nu pentru a citi documentele, ci pentru cá munitia 
era de obicei ambalată în hârtie. Astfel, Cavalerii au fost deposedati de 
identitate si lăsați la mila puterilor creștine, asa cum fuseseră si după 
căderea orașului Acra și a insulei Rhodos. Supravietuirea Ordinului era 
din nou amenințată. 

Cucerirea Maltei nu a făcut decât să întărească hotărârea țarului 
Pavel de a readuce flotele rusești în Mediterana. În mod cert, el a supraes- 
timat insula ca sursă de lemn și apă. Dar era pregătit să treacă și la alte 
cuceriri, mai substantiale.?* Prima sa mișcare a fost să convingă prioratul 
rusesc al Ordinului să-l elibereze din funcție pe von Hompesch și să-l 
aleagă ca nou Mare Maestru pe ţar, în noiembrie 1797.55 Apoi a conferit 
Ordinul Cavalerilor de Malta mai multor nobili ruși ortodocși și purta 
zilnic veșmintele de Maestru, pentru a lăsa impresia că era la fel de 
mândru de poziția lui (contestată) de Mare Maestru ca și de cea de impá- 
rat al Rusiei. Se considera un model de perfecțiune cavalerească. „În 
momentul de față“, a observat un ministru austriac, „singura preocupare 
a ţarului este Malta.“36 

Una dintre numeroasele surprize pe care Pavel le-a făcut contempo- 
ranilor săi a fost alianța cu otomanii. Aceasta a avut loc după marea 
victorie a amiralului Nelson împotriva flotei lui Napoleon în Golful Abukir, 
aproape de Alexandria, în vara anului 1798 (Bătălia Nilului), după aceea, 
britanicii au putut să alunge armatele franceze din Egipt, nu înainte 
însă ca Napoleon să fi prădat tara de multe dintre antichitatile sale.?" 
Din secolul al XVI-lea, Sublima Poartă fusese în general mulțumită de 
alianța sa cu Franţa. Totuși, amestecul francezilor în Egiptul otoman nu 
putea fi tolerat. În plus, în Balcani existau agitatori periculos de solidari 
cu francezii, mai ales marele dictator militar albanez Ali Pașa din Ioannina. 
Acum venise în mod evident vremea ca sultanul să se întoarcă împotriva 
unei Frante care manifestase în Levant ambiţii mai mari decât puteau 
îngădui otomanii și în același timp se dovedise mai vulnerabilă decât ob- 
servatorii flotelor şi armatelor lui Napoleon s-ar fi putut aștepta. Cel mai 
important aspect al alianţei ruso—turce a fost acordul preliminar, semnat 
la doar câteva săptămâni după Abukir, ceea ce a permis marinei rusești 
să intre în Mediterana prin Bosfor.?? Din fericire, turcii si ruşii s-au 
înțeles asupra unui obiectiv comun: Insulele Ionice, pe care Napoleon le 
cucerise cu putin timp înainte, insusindu-si rămăşiţele imperiului vene- 
tian, după ce cucerise Venetia în mai 1797. Turcii suspectau că Ancona 
avea să fie folosită ca bază pentru o invazie franceză în Balcani și vedea 
preluarea controlului asupra insulei Corfu și a vecinilor săi ca pe un pas 
necesar pentru o blocadă a Adriaticii. Fiecare dintre parti a reușit să 

lase deoparte marea neîncredere pe care o resimțea față de noul aliat. 
Comandantul marinei ruse, necioplitul, primitivul Usakov și-a îndreptat 
gelozia împotriva lui Nelson, pentru că nu voia ca britanicii să câştige 
toată gloria, iar Nelson, la rândul său, era hotărât să-i menţină pe acești 
aliați bizari în estul Mediteranei, în timp ce el câştiga Malta si Corfu 
pentru Marea Britanie. „Îi urăsc pe ruși“, a scris el, descriindu-l pe Usakov 
drept un „ticălos“.39 Turcii isi construiserá în sfârşit o flotă din corăbii 
franceze moderne, dar marinarilor, dintre care multi erau de fapt greci, 
le lipsea disciplina, în timp ce şantierele navale rusești din Marea Neagră 
nu erau în stare să producă vase suficient de robuste pentru a rezista 
unui război lung departe de casă.“ Totuşi, forțele reunite ale Turciei si 
Rusiei preluaseră controlul asupra Insulelor Ionice încă de la începutul 
lui martie 1799. Ca de obicei, ţarul și-a amintit de Ordinul Ioaniților 
atunci când l-a recompensat pe Usakov, care a devenit acum Cavaler de 
Malta. Guvernarea Insulelor Ionice a avut o formulă specială. Cele șapte 
insule aveau să constituie o „republică septinsulară“ aristocratică, aflată 
sub suzeranitatea Turciei; totuși, Rusia avea să exercite o influență 
deosebită asupra ei, ca putere protectoare. îl 

Lăsând deoparte îndoielile sale reale cu privire la buna stare de navi- 
gabilitate a flotei ruseşti și la comandantul său, Nelson i-a scris lui Usa- 
kov, propunându-i un atac conjugat asupra Maltei, un plan care părea 
mai realist acum, când o armată rusă avansa la sud de Torino. Nelson 
era îngrijorat că această acţiune avea să se transforme într-o invazie ru- 
sească realizată cu sprijin britanic. El a insistat: „Deşi este posibil ca 
una dintre puteri să aibă ceva mai mulți oameni pe insulă decât cealaltă, 
nu trebuie să deţină și superioritatea. În momentul în care steagul francez 
este coborât, trebuie înălțate culorile Ordinului, nu altele.“42 În opinia 
unui istoric, „planurile ruseşti în Mediterana nu păruseră niciodată mai 
promițătoare decât în octombrie 1799“. Si Usakov stia asta, iar în decem- 
brie a primit cu stupoare un ucaz imperial în care i se transmitea că 
țarul se răzgândise: trebuia să părăsească neîntârziat Mediterana şi să 
se retragă împreună cu întreaga flotă rusească in Marea Neagră; poziţiile 
rusești din Corfu trebuiau încredințate direct turcilor, în speranța că 
aceasta îl va determina pe sultan să favorizeze trecerea unei flote ruseşti 
din Marea Egee în Marea Neagră. Retragerea a avut loc în scurt timp. 
Intervenţia ruşilor în Insulele Ionice ameninţa să se suprapună peste 
controlul habsburgic asupra Adriaticii, iar austriecii abia începuseră să 
se obișnuiască cu stăpânirea Veneţiei, pe care Napoleon le-o făcuse cadou. 
Planurile ţarului Pavel erau rupte de realitate, si i-a oferit cu mărinimie 
sfântului împărat roman alegerea între Venetia și Țările de Jos, inchipuin- 

du-si că imparte Europa postrevolutionará aliaților şovăielnici care l-au 
înfruntat pe Napoleon.* 

Cât de departe de realitate erau ambițiile lui Pavel s-a putut vedea 
când Uşakov nu a reușit să-și conducă flota degradată în estul Mediteranei 
si a fost obligat să petreacă iarna in Corfu. Ruşii au abandonat neputin- 
ciosi atacul britanic asupra Maltei, plecând din Corfu in Marea Neagră 
abia în iulie 1800. Napoleon își pierduse orice speranță de a se agăța de 
Malta și, „pentru a le arunca dușmanilor mărul discordiei“, i-a oferit-o în 
dar lui Pavel; ţarul a căzut în capcană, acceptând oferta, pentru ca în no- 
iembrie 1800 să afle că Malta fusese cucerită de britanici cu câteva luni 
inainte.“ Britanicii au hotărât să dea uitării faptul că intenţia lor márturi- 
sită fusese să restaureze Ordinul Cavalerilor si nici nu s-au obosit să înalțe 
steagurile vreunuia dintre aliați atunci când au cucerit Valletta: nici pe 
cel al ţarului Mare Maestru, nici pe cel al Ordinului Sfântului Ioan, nici 
pe cel al regelui de Napoli, fost suzeran al Maltei. Ministerul de Externe 
de la Londra a semnalat cu jumătate de gură, în stilul tipic Ministerului 
de Externe, neregulile si și-a exprimat temerile sfielnice cu privire la faptul 
că ţarul, „în calitatea sa recunoscută de Mare Maestru“, avea să se simtă 
ofensat (o exagerare). Dar armata și marina britanice, in situ în Malta, nu 
aveau să permită această situatie.*5 Steagul care a fluturat in Malta timp 
de mai bine de un secol și jumătate a fost cel britanic. Napoleon nici nu 
visase vreodată la ceea ce s-a întâmplat în continuare: ţarul a creat o 
„neutralitate armată a Nordului“, cu ajutorul Danemarcei, Suediei și Pru- 
siei, sia pus un embargo asupra corăbiilor britanice. Apoi visul lui Napoleon 
s-a transformat într-un cosmar. În Marea Baltică si în Marea Nordului au 
izbucnit conflictele; Nelson, desi teoretic era doar secundul comandantului, 
s-a remarcat din nou ca strălucitorul câștigător al bătăliei de la Copen- 
haga, în aprilie 1801, când flota daneză a fost făcută bucati.4* Cam cu o 
săptămână înainte, nemulțumiți, ofițerii ruși s-au înființat în dormitorul 
țarului și l-au sugrumat. Britanicii au primit cu satisfacție vestile despre 
soarta acestui aliat imprevizibil; recunoscând un alt megaloman, Napoleon 
a fost impresionat și a hotărât că în spatele asasinatului se afla o conspi- 
ratie britanică. Dar Pavel își era propriul duşman, cel mai mare. 


IV 


SUCCESORUL LUI PAVEL, Alexandru I, și-a început domnia cu mai multă 
prudenţă. Atunci când Rusiei i s-a propus să fie garantul autonomiei 
Maltei sub guvernarea restaurată a Cavalerilor, ca urmare a tratativelor 

de pace paneuropene cu Franţa din 1801, ţarul a sovait politicos: cine ar 
fi trebuit să fie garant al Maltei, dacă nu regele celor două Sicilii, in cali- 
tatea sa de suzeran al insulei? Pe de altă parte, Alexandru era hotărât 
să stârnească din nou interesul Rusiei fata de Insulele Ionice, având in 
vedere mai ales faptul că Imperiul Otoman părea să se clatine (avea să 
urmeze o lungă perioadă de instabilitate). Consilierul imperial Czartoryski 
numea Turcia ,descompusá si cangrenatá în cele mai importante și vitale 
puncte ale sale“.48 Dacă Imperiul Otoman avea să se dizolve, Czartoryski 
prevedea ca partea europeană a Turciei să fie împărțită între Romanovi 
și Habsburgi, cu câte o bucată pentru Marea Britanie și Franţa în Marea 
Egee, Asia Mică si Africa de Nord, Grecia rămânând independentă. Împă- 
ratul habsburgic avea să câștige coasta dalmată, inclusiv portul Dubrov- 
nik, în timp ce Rusia avea să stăpânească Golful Kotor și insula Corfu, 
precum şi, bineînţeles, Constantinopolul. Au fost întreprinse acţiuni 
practice: a fost întărită apărarea Insulelor Ionice, în fata unei amenințări 
franceze din sudul Italiei, şi au fost trimiși consuli în orașe precum Kotor, 
în speranța de a fi câştigate de partea Rusiei.” Dar Pacea de la Amiens 
cu Franţa a fost anulată în 1803 (în parte din cauza refuzului Marii Bri- 
tanii de a ceda Malta), iar Napoleon, care avea să devină în curând împă- 
rat autoincoronat al Franţei, a început să-și încordeze din nou mușchii 
pe uscat.50 Aceste evenimente l-au convins pe Alexandru să-și conducă 
din nou corăbiile în Mediterana. Sarcina a devenit mai ușoară în urma 
„Blorioasei victorii“ obținute de lordul Nelson la Trafalgar, chiar la intrarea 
în Mediterana, pe 21 octombrie 1805.5! Mediterana a devenit mai sigură 
pentru navigația antifranceză, dar eroul Nelson, mort, nu mai era acolo 
să avertizeze asupra nestatorniciei rușilor, care, de fapt, făcuseră mari 
eforturi pentru a îmbunătăţi starea propriei flote. 

Sub conducerea lui Alexandru, ca si sub cea a predecesorilor săi, 
interesele Rusiei în Mediterana au fost strâns legate de simpatia ei 
pentru slavii ortodocşi, astfel că țarul plănuia să-și extindă protecţia asu- 
pra lor. De aceea, ruşii au trimis corăbii în Golful Kotor, care oferea acces 
la principatul ortodox înconjurat de munți Muntenegru, o regiune pe care 
turcii nu se obosiseră niciodată s-o ia în stăpânire. Importanţa Muntene- 
grului pentru ruși era ideologică, nu practică, chiar dacă se spunea că 
Golful Kotor găzduia 400 de vase comerciale, dintre care probabil că 
unele nu erau mai mari decât luntrile.52 Si problema religioasă a inter- 
venit în tratativele Rusiei cu Dubrovnik. De teama sârbilor, ragusanii 
descurajaseră în mod tradițional Biserica Ortodoxă în restrânsele lor 
domenii, iar în 1803 Senatul a ajuns chiar să închidă paraclisul Consula- 
tului rusesc. În martie 1806, o armată franceză avansa deja în josul 

coastei dalmate, iar guvernarea ragusaná a acceptat cu reticentá să-i 
lase pe soldaţii ruși să ocupe fortificațiile portului Dubrovnik, în cazul 
sosirii francezilor. Dar la sfârşitul lunii mai, în timp ce francezii intrau 
pe teritoriul ragusan, Senatul a hotărât că de fapt catolicii francezi erau 
preferabili ortodocșilor ruși, declanșând o luptă care s-a desfășurat pe 
deasupra capetelor lor între trupele franceze şi cele rusești, ajutate de 
slavii muntenegreni. Desi rușii au reușit pentru o vreme să-și extindă 
influenţa de-a lungul coastei dalmate, Dubrovnik a rămas o bază franceză, 
iar în 1808 guvernul său republican a călătorit în mare secret până în 
Republica Venețiană. Un trimis al comandantului francez Marmont a 
declarat: „Domnii mei, Republica Ragusană și guvernul său sunt dizolvate 
si noua administraţie este instalată.“ Dubrovnik a fost pus întâi sub 
autoritatea Italiei napoleoniene, iar apoi sub cea a noii provincii Iliria. 
Marmont a fost răsplătit cu ineditul titlu de duc de Raguse.5 Colapsul 
nu a fost numai politic, deoarece, deși în 1806 Dubrovnik găzduia 277 
de corăbii, în 1810 numai patruzeci si nouă erau încă în uz.5* Republica 
fusese prinsă fără voia sa în conflicte care nu i-ar fi putut servi interesele. 
Slăbirea puterii otomane i-a lăsat pe ragusani fără tradiționala garanţie 
din partea turcilor cu privire la neutralitatea si siguranţa sa; astfel că 
atunci când au încercat să-și asigure sprijinul turcesc a fost fără folos, 
deoarece în acea etapă otomanii erau în mare parte indatorati francezi- 
lor.55 Era un sfârșit umilitor pentru o republică ce-și stabilise ca deviză, 
cu mult optimism, LIBERTAS. 

Asa a început si sfârșitul intervenţiei rusești în Mediterana. În con- 
tinuare, rușii reușeau cu greu să mențină sub control operaţiunile la 
atât de mare depărtare de Sankt Petersburg. Acestea au fost compromise 
de colapsul pactului ruso-turc la sfârșitul anului 1806, în urma unor 
neînțelegeri grave cu turcii în privinţa Valahiei, din România de astăzi. 
Rușii și turcii s-au trezit pur și simplu în război. Desi cu șovăială, Marea 
Britanie i-a sprijinit într-o oarecare măsură pe ruși, dar flota rusească a 
fost cea care a dus una dintre cele mai mari bătălii navale din Războaiele 
Napoleoniene, în largul Muntelui Athos, la sfârşitul lui iunie și începutul 
lui iulie 1807, în speranţa de a deschide Dardanelele.59 Pe hârtie, a fost 
o victorie rusească, dar în realitate flota turcească era încă în stare să 
blocheze strâmtoarea, iar ţarul se sáturase în orice caz de această situație. 
Comerţul dinspre Marea Neagră spre Mediterana devenise neprofitabil 
în timpul conflictului; în urma înfrângerilor din Europa, ţarul a făcut 
pace cu Napoleon la Tilsit, în 1807, si a renunțat la pretenţiile din Medi- 
terana. De asemenea, și-a abandonat flota în Mediterana. Corábiile 
rusești erau pur și simplu blocate acolo. Cele care au încercat să treacă 

în Atlantic au fost cu uşurinţă capturate de britanici. Mai multe corăbii 
au plecat spre Trieste, Veneţia și Corfu, dar nu au avut nici o apărare 
acolo, astfel că au fost încercuite, abandonate sau chiar sabordate; altele 
au ajuns la Toulon și s-au alăturat marinei franceze: Napoleon sperase 
că unul dintre avantajele păcii cu Rusia va fi achiziționarea flotei sale. 
Câţiva ofițeri francezi au pornit în grabă spre insula Corfu, pentru a 
înălța acolo steagul francez, în locul celui rusesc.5” Intervenţia din Medi- 
terana costase Rusia o mulțime de bani, dar până la urmă nu-i asigurase 
nici un avantaj durabil. 


9 
Dei, bei si pașale 
1800-1830 


BÁTÁLIA DE LA TRAFALGAR a lásat Mediterana deschisá pentru navigatia 
britanicá, dar Marea Britanie nu cástigase incá suveranitatea incontes- 
tabilă asupra întinderilor marine. Lupta dură pentru controlul Siciliei si 
al sudului Italiei între Marea Britanie, acționând în sprijinul regelui Ferdi- 
nand de Napoli, și armatele lui Napoleon, acționând în sprijinul maresa- 
lului Murat, care încerca să uzurpe tronul napoletan, a atins apogeul în 
iulie 1806, prin bătălia de la Maida (o victorie britanică, departe în Cala- 
bria).! Bătălia de la Maida a demonstrat cá Napoleon permisese in mod 
necugetat ca atâtea trupe să rămână masate în condiții mizere departe 
de zonele din nordul si centrul Italiei pe care isi dorea cel mai mult să le 
controleze. Uitase de visul mai vechi de a folosi Taranto ca bază pentru 
controlul asupra sudului Italiei şi intrării în apele adriatice si ionice.? 
Totuși, flota britanică era mult mai răsfirată decât o sugerează poveştile 
victoriilor sale. Britanicii trebuiau să menţină deschis canalul de comuni- 
catie care lega Malta de Trieste, deoarece Trieste devenise o importantă 
sursă de provizii din Imperiul Austriac, acum că drumurile prin Germania 
erau blocate de armatele lui Napoleon. Iar în 1808 francezii păreau deja 
să pună din nou mâna pe controlul asupra Mediteranei; isi instalaseră 
din nou flota la Toulon, si exista temerea că vor fi atacate naval Napoli 
si Sicilia. 

Guvernul britanic se întreba dacă un război în Mediterana era înte- 
meiat. Au apărut şi alte griji: francezii încercau să cucerească Spania şi 
odată cu izbucnirea Războiului Peninsular atenţia s-a mutatcătre extrem 
de durele campanii pe uscat din Iberia. Cât de dificile erau condiţiile se 
poate vedea din mărimea flotei britanice, care avea numeroase alte sarcini 
în apropiere de Anglia, în Caraibe si în alte părți. Pe 8 martie 1808 cinci- 
sprezece corăbii de război erau sub controlul amiralului Collingwood, 
talentatul succesor al lui Nelson; una se afla la Siracusa, încă una la 

Messina si o alta în Corfu; douăsprezece stăteau de pază la Cadiz. Aceste 
mari vase de război erau sprijinite de treizeci și opt de fregate, slupuri, 
bricuri si vase purtătoare de artilerie în Mediterana, majoritatea patru- 
land si făcând cercetări până în dreptul Turciei si în Adriatica. În etape 
anterioare ale Războaielor Napoleoniene forța navală britanică fusese și 
mai redusă: unsprezece corăbii de război în iulie 1803, zece în iulie 1805.4 
În comparaţie cu imensele flote de război din Antichitate sau de la 
Lepanto, flotele marinelor rivale la începutul secolului al XIX-lea păreau 
minuscule. Pe de altă parte, corăbiile engleze erau în mod clar superioare 
celor franceze şi spaniole, mai ales în privinţa gurilor de foc.5 Guvernul 
britanic trebuia mereu să aleagă unde să-și concentreze resursele navale, 

si totuși aceste decizii erau luate la mare distanţă în timp si spațiu de 
flotele din Mediterana: propunerile pentru blocade în Toscana, Napoli și 
Dubrovnik au dus deliberările în domeniul fantasticului.® 

Britanicii aveau nevoie de aliaţi. Ambitiile rusești fuseseră utile pen- 
tru obţinerea ajutorului naval. În 1809 britanicii au încercat să se folo- 
sească de dictatorul militar albanez Ali Pașa, în speranţa că acesta va 
cuceri Insulele Ionice pentru ei. De asemenea, au încercat să câştige spri- 
jinul rebelilor greci împotriva otomanilor, care totuși îi erau din instinct 
ostili lui Ali Pașa. Iar guvernul britanic se temea totodată că tulburările 
excesive din ţinuturile vestice ale Imperiului Otoman aveau să-i slăbească 
atât de tare pe turci, încât imperiul lor putea să sufere o implozie. Nu 

voiau să se întâmple asta tocmai atunci, în timpul unui război cu Napoleon 
de care depindea chiar supraviețuirea Regatului Unit. În Mediterana, 
singura ieșire din această situație dificilă era să ocupe Insulele Ionice si 
să plaseze Republica Septinsulară sub protecția Marii Britanii. Amiralul 
Collingwood a venit cu 2 ooo de oameni, a căror simplă sosire în Insulele 
Ionice a fost suficientă pentru a-i speria pe francezi, care s-au predat jos- 
nic. Contele Stadion, un ministru austriac, credea că Marea Britanie de- 
venise acum „stăpâna Adriaticii.” 

Până la sfârşitul Războaielor Napoleoniene, Marea Britanie isi câş- 
tigase prăzile râvnite: Malta, Corfu, Sicilia. Sicilia devenise efectiv un 
protectorat englez în ultimele etape ale Războaielor Napoleoniene, între 
1806 si 1815. Regelui Ferdinand nu-i plăcea dependența lui de ajutorul 
britanic, dar britanicii țineau cu dinţii de Sicilia: aveau nevoie de baze 
navale acolo și trebuiau să obţină provizii pentru flota lor.’ Prezenţa en- 
gleză pe insulă era o garanţie că Murat nu avea s-o invadeze în 1810, 
deși Napoleon îi ordonase să facă asta, astfel că mărșăluise până la Strâm- 
toarea Messina? Britanicii au înţeles că trebuie să fie o prezenţă perma- 
nentă în Mediterana pentru a-i tine departe pe francezi, mai ales departe 
de Egipt si de drumurile către India. În ciuda deprecierii generale a co- 
mertului din Mediterana, funcționa totuși o mentalitate comercială, iar 
piețele din Mediterana ar fi fost si mai atractive dacă Marea Britanie ar 
fi avut acces liber la ele. Războaiele Napoleoniene au adus și alte schim- 
bari dramatice. Distrugerea Republicii Venețiene de către Napoleon, în 
1797, nu a produs prea mari păreri de rău în restul Europei; iar ragusa- 
nii nu au putut convinge pe nimeni să le redea privilegiile după ce Bona- 
parte a fost învins. Vechile puteri comerciale din Mediterana au dispărut 
de pe hartă. 


II 


DECLINUL COMERȚULUI RAGUSAN ȘI VENEȚIAN oferea noi oportunități 
pentru corăbiile altor popoare, non-mediteraneene. Comerțul mergea prost, 
însă rămâneau o mulțime de posibilități comerciale. Sicilia, e adevărat, 
isi pierduse poziția din vremurile bune de grânar care răspundea nevoilor 
întregii Mediterane. Populaţia insulei a crescut cu aproape jumătate pe 
parcursul secolului al XVIII-lea, dar mare parte din această creştere se 
concentra în orașe, mai ales la Palermo. Între timp, producţia de cereale 
a scăzut drastic, mai ales din cauza incapacității de creştere a capacităţii 

de producţie si in parte deoarece pământurile nu mai erau cultivate. in 
secolul al XVII-lea sicilienii exportaserá nu mai putin de 40 000 de tone 
de cereale pe an, dar condiţiile climatice se inráutátiserá acum; clima mai 
umedă din timpul așa-numitei „Mica Epocă de Gheatá* era numai unul 
dintre factori, la care se adăuga faptul că producătorii din Mediterana se 
confruntau cu concurența din Marea Baltică si din alte regiuni. În secolul 
al XIX-lea, antreprenori britanici precum Woodhouse și Whitaker încura- 
jau culturile de viță-de-vie în vestul Siciliei, pentru producţia de vinuri 
grele de Marsala. Existau însă produse care încă puteau fi găsite foarte 
uşor în Mediterana — coral din Sardinia si Africa de Nord, fructe uscate 
din Grecia şi Turcia, cafea exportată prin ţinuturile otomane. Danezii, 
norvegienii si suedezii, care obtinuserá profit considerabil din comerțul 
nordic, şi-au făcut apariţia în largul coastelor Africii de Nord, in „regen- 
tele* berbere (numite așa deoarece conducătorii lor, cunoscuţi fie ca dei, 
fie ca bei, fie ca pașale, erau oficial delegaţii sultanului otoman). Din 
1769 danezii îi trimiseseră „daruri“ deiului din Alger, care în schimb le 
proteja corăbiile, deşi periodic hotăra că vrea daruri din ce în ce mai mari, 
pe care le obținea jefuind corăbiile scandinave, astfel cá in jurul anului 
1800 aceste pretenţii i-au adus pe algerieni și pe danezi în pragul răz- 
boiului. Între timp, beiul din Tunis s-a simţit atât de jignit de scăderea 
calităţii darurilor, încât în mai 1800 a capturat câteva corăbii daneze, 
iar în iunie a trimis câțiva oameni să doboare stâlpul cu steag al consula- 
tului danez, declanșând astfel un scurt război în care danezii si în curând 
suedezii s-au văzut la mila lui." 

Aceste probleme au fost rezolvate pe cale diplomatică. Beii şi deii voiau 
daruri, cu ajutorul cărora isi păstrau finanţele pe linia de plutire. Politica 
lor, după cum a fost informat Congresul Statelor Unite, era să atragă 
fiecare popor în apele Mediteranei prin noi tratate comerciale, pentru ca 
după aceea „să rupă prietenia cu fiecare popor cât mai des posibil*.!? Din 
cauza prea numeroaselor înțelegeri cu puterile europene, regentele ber- 
bere nu au mai putut să răpească marfă şi prizonieri de la bordul coră- 
biilor străine. Prizonierii puteau fi ráscumpárati, dar alteori puteau fi 
folosiţi ca pioni diplomatici, pentru asigurarea darurilor; şi, în timp ce 
zăceau în condiții mizere în închisorile berbere, puteau fi folosiți ca mână 
de lucru gratuită (deși ofițerii erau în general trataţi mai bine). Noaptea 
marinarii de rând erau legati cu lanțuri de podea, iar in Tripoli primeau 
o ratie zilnică constând în nişte pesmeti făcuți din orz si fasole, plini de 
impurități, puţină carne de capră, untdelemn și apă. Puși la muncă pentru 
construirea zidurilor orașului Tripoli, prizonierii transformați în sclavi 
erau uneori obligati să muncească în capul gol in argitá, ocáráti drept 
„câini creștini“ şi biciuiti.!? Conducătorii nord-africani știau, bineînţeles, 

că statele creştine ar fi mers oricât de departe pentru a câștiga libertatea 
acestor oameni, ca si a femeilor care erau în continuare răpite de pe tar- 
murile Sardiniei, Siciliei și Insulelor Baleare. 

Însă exista o altă naţiune ale cărei corăbii au oferit noi oportunități 
santajului berber: Statele Unite ale Americii. Conflictul Americii cu ora- 
sul Tripoli a fost primul război pe care nou infiintata Uniune l-a purtat 
împotriva unei puteri străine, și acest război a dus la crearea unei marine 
americane.! Scriitorii americani i-au prezentat pe nord-africani ca pe niște 
„barbari“ necivilizati, descriere pentru care nu era nevoie de mare inven- 
tivitate, având în vedere faptul că pe atunci numele comun al Magrebului 
era „Barbaria“.15 Rapoartele trimise de consulii americani în Tunis și în 
alte parti confirmau părerea că beii, deii si pașalele erau tirani greu de 
controlat, a căror atitudine fata de arta guvernării reiesea clar din decapi- 
tările si amputările la care trimisii americani fuseseră martori. George 
Washington și-a exprimat o opinie fermă despre corsarii berberi într-o 
scrisoare trimisă lui Lafayette în 1786: 


În vremuri atât de luminate, de liberale, cum este posibil ca marile puteri mari- 
time ale Europei să se supună plății unor tributuri anuale către micile state 
piraterești din Barbaria? Numai de-am fi avut o marină capabilă să-i civilizeze 
pe acești dușmani, sau să-i strivească de tot.16 


El nu a reușit să prevadă că în curând Statele Unite aveau să se alăture 
forțelor europene în plata acestor tributuri către statele berbere. 

Ideea adusă în discuţie de mai multi istorici, că războiul american 
împotriva statelor berbere a fost o luptă a creştinătăţii împotriva „barba- 
rismului“ islamic, nu corespunde realităţii. Cum a scris Frank Lambert, 
„motivul Războaielor Berbere a fost în primul rând comerțul, nu teologia“; 
tratatul din 1797 între Statele Unite şi Tripoli afirma explicit că Statele 
Unite nu erau din punct de vedere constituțional o ţară creștină, iar 
președintele Madison era convins că această declaraţie imbunátátise 
mult relaţiile cu Africa de Nord, eliminând diferenţele religioase dintre 
subiectele de disputá.!" Aceasta deoarece, „mai degrabă decât războaie 
sfinte, erau o prelungire a Războiul de Independenţă american*.!? Pe 
hârtie, Războiul de Independenţă se încheiase în 1783, atunci când brita- 
nicii recunoscuseră ieșirea celor treisprezece colonii de sub autoritatea 
Coroanei. În realitate, rămăseseră multe probleme nerezolvate, mai ales 
dreptul corăbiilor americane de a face comerț liber în Atlantic și in Medi- 
terana. Americanii erau gata să lupte si pentru principiul conform căruia 
cetățenii noului stat trebuiau să fie primiţi în porturile străine la fel de 
bine ca cetăţenii statelor europene cu tradiție. Marea Britanie considerase 

coloniile americane drept parte integranta dintr-un sistem colonial inchis 
în care posesiunile sale transatlantice aveau să-i asigure materii prime si 
în același timp să absoarbă producţia tot mai mare a industriei britanice. 
Întregul sistem era protejat de o reţea de taxe comerciale tipică pentru 
perspectiva mercantilistă a secolului al XVIII-lea. Opoziția americană a 
fost exprimată la faimoasa „Partidă de ceai de la Boston“, în 1773; s-a 
dovedit foarte greu pentru ambele parti să renunţe la această relaţie. În 
1766, cu zece ani înainte de Revoluţia Americană, Pennsylvania Gazette 
a scris că „un act pentru libera trecere prin Mediterana“ aprobat de au- 
toritátile britanice a fost ars cu dispreţ într-o cafenea din Philadelphia.!? 

Pentru americani, comerțul în Mediterana punea două tipuri de pro- 
bleme, care de fapt erau strâns legate. Chiar şi după 1783, se întâmpla 
ca porturile britanice precum Gibraltar să fie refractare privind găzduirea 
corăbiilor americane, iar căpitanii britanici profitau de orice oportunitate 
de a confisca încărcăturile de pe aceste corăbii — căpitanii britanici făceau 
orice pentru a forța echipajele americane să intre în serviciul britanic, 
mai ales pe.vremea când Marea Britanie era în război cu Franţa. Politi- 
cienii britanici precum lordul Sheffield îi considerau pe americani poten- 
tiali rivali comerciali care puteau submina supremația comercială a Marii 
Britanii, desi se stia că şansele lor de a face comerţ, de succes in Medite- 
rana erau limitate, din cauza piraților berberi. Al doilea tip de probleme 
erau relațiile cu conducătorii din Africa de Nord: americanii încercau să 
obțină liber acces în porturile lor si asigurări că vasele lor nu sunt atacate 
în larg de corsarii din Alger, Tunis și Tripoli. În mod clar, Jefferson era 
de acord cu lordul Sheffield, observând că europenii erau deja o prezență 
masivă în Mediterana, dar americanii trebuiau să se strecoare prin strâm- 
torile unde piraţii „puteau să supravegheze foarte bine orice mişcare“.20 

Astfel, era limpede că americanii nu puteau să concureze cu puterile 
europene în ce priveşte volumul comerțului din Mediterana, mai ales cu 
Franța, care la sfârşitul secolului al XVIII-lea era fruntagá în comerțul 
mediteraneean. Totuși, intervenţia americană a avut consecințe semnifi- 
cative pentru statele berbere, reconfigurând relațiile acestora cu puterile 
navale non-musulmane. Războaiele Berbere au fost prima etapă dintr-o 
serie de evenimente care au culminat prin cucerirea Algeriei de către 
Franța, începând din anul 1830. Printre actorii principali s-a numărat 
familia Bacri, bancheri evrei stabiliți în Alger, în afară de faptul că-l 
finantau pe dei, membrii familiei Bacri făceau comerț cu Livorno si pás- 
trau legături comerciale strânse cu coreligionarii lor din bazele britanice 
din Gibraltar si Menorca. Influenţa lor la curtea deiului este cu atât mai 
surprinzătoare cu cât observatorii americani credeau că evreii erau prost 

tratați în Algeria. Dar deiul și-a dat seama că-i putea folosi pe bancherii 
evrei ca intermediari în afacerile cu europenii si că erau complet la mâna 
lui. Deiul din Alger l-a executat pe David Coen Bacri în 1811, după ce un 
lider evreu rival, David Duran, ai cărui strămoși veniseră din Mallorca 
în urma pogromurilor din 1391, l-a acuzat fără milă de trădare. Duran 
spera să se instaleze pe locul de onoare al lui Bacri, dar în curând i-a 
împărtășit soarta. 

Cu toate acestea, câteva familii evreieşti de elită au rămas în relații 
apropiate cu deiul, devenind astfel uneori ţinta unor comentarii ostile 
din partea unor personaje precum consulul american în Tunis, William 
Eaton.?! În 1805 Eaton le-a adresat un apel locuitorilor din Tripoli, infor- 
mându-i că americanii sprijiniseră un pretendent rival la funcţia de pasa. 
I-a implorat să înțeleagă că americanii erau „oameni de toate natiile, de 
toate limbile şi de toate religiile“, care trăiau „la cele mai îndepărtate 
granițe ale Apusului“. Despre Yussuf Karamanli, pașa în funcţie, le-a 
spus că era „un trădător ordinar și un sperjur, care are drept comandant 
naval un renegat betiv și drept consilier principal un evreu hrăpăreț“. 
Comandantul naval, Murad Reis, era un antiamerican virulent; venise 
în Alger sub numele de Peter Lisle, un scoțian împătimit al rachiului, se 
convertise si se căsătorise cu fiica pasalei, fără să renunțe însă la pasiunea 
pentru tărie. „Fiţi siguri“, scria Eaton, „că Dumnezeul americanilor este 
același cu cel al mahomedanilor; unicul Dumnezeu adevărat si atotputer- 
nic.“22 Tunis și împrejurimile sale i s-au părut o lume inaccesibilă. Dar o 
revelație, într-un anume sens. Când a văzut sclavii albi si negri care se 
găseau din abundență in Africa de Nord musulmană, și-a pus problema 
nedreptatii sclaviei: 


Sufletul îmi este cuprins de remușcări când mă gândesc că aceasta este doar o 
imitație a crudei barbarii pe care am văzut-o în tara mea natală. Și totuși ne fălim 
cu libertatea și dreptatea natural.“ 


Eaton a observat că în Tunis, ca si în Alger, trăiau negustori evrei care 
păreau să domine comerțul. A descris o companie comercială evreiască, 
Giornata, care-i plătea beiului din Tunis 60 ooo de piaștri anual și deținea 
o „fabrică“, sau antrepozit, în Livorno. A afirmat că în fiecare an din Tunis 
erau exportate 250 ooo de piei de animale si mari cantități de ceară de 
albine. De asemenea, se trimiteau în Europa untdelemn, grâu, orz, fasole, 
curmale, sare si septel (inclusiv cai); în toiul războiului dintre Anglia și 
Franţa, ragusanii făceau pe cáráugii, beneficiind de statutul special al 
orașului Dubrovnik, care în ultimii ani fusese tributar Sublimei Porţi. 
Între timp, în pieţele din Tunis era mare nevoie exact de produsele pe 

care americanii le puteau aduce în Africa de Nord: „muselină, alimente, 
haine de calitate, fier, cafea, zahăr, piper și mirodenii de toate felurile, 
lumânări de ceară prelucrată, cârmâz, pește uscat și cherestea“. Tot el a 
prezis că acestea ar fi fost cumpărate la prețuri de trei ori mai mari decât 
cele care s-ar fi obţinut în Statele Unite.25 Comentariile sale arată că avea 
în vedere nu numai comerțul direct între Statele Unite și Africa de Nord, 
ci și pe cel din Mediterana și din Atlantic. Relatările sale confirmă lipsa 
industriei manufacturiere în Tunis, Alger si Tripoli; chiar şi lumânările 
trebuiau să fie importate, în ciuda faptului că se exportau cantități enorme 
de ceară. Totuși, lipsa lemnului de calitate în Africa de Nord rămânea o 
problemă serioasă, mai ales pentru statele care-și construiau propriile 
flote pirateresti. Într-o anumită măsură, această problemă a fost rezolvată 
prin achiziţionarea sau confiscarea de corăbii străine, dar flotele berbere 
începuseră să bată în retragere încă de la sfârşitul secolului al XVII-lea, 
sub presiunea britanică si olandeză; în 1800, fiecare stat berber se putea 
considera norocos dacă reușea să mobilizeze o duzină de corăbii-pirat. La 
comerțul din Africa de Nord se putea adăuga comerțul din alte colțuri ale 
Mediteranei, posibil numai atâta timp cât Statele Unite s-au bucurat de 
relaţii pașnice cu regentele berbere. Thomas Jefferson a înregistrat expor- 
turi substanţiale de grâu, făină, orez și peşte uscat sau marinat din Ame- 
rica în Mediterana, suficiente pentru a asigura încărcătura pentru o sută 
de corăbii anual; dar „negustorii noștri știau foarte bine că la capătul 
aventurii lor în apele acestei mări aveau să sufere jafuri din partea statelor 
pirateresti de pe coasta berberă“.26 


III 


IMEDIAT DUPĂ RĂZBOIUL DE INDEPENDENȚĂ, Statele Unite au încercat 
să rezolve problema corsarilor berberi. În mai 1784 Congresul a autorizat 
negocieri cu statele berbere. Sultanul din Maroc a fost primul conducător 
care a recunoscut independenţa Statelor Unite. Între 1786 si 1797 ameri- 
canii au semnat tratate cu Maroc, Alger, Tripoli si Tunis. În tratatul cu 
Alger, din decembrie 1794, Statele Unite îi promiteau deiului 642 5oo de 
dolari pe loc si provizii navale anuale în valoare de 21 600 de dolari, inclusiv 
praf de pușcă si alice, catarge din lemn de pin si bordaje din lemn de 
stejar, i-au dăruit de asemenea si un set de ceai din aur. Era o schimbare 
radicală fata de condiţiile initiale impuse de dei: 2 247 ooo de dolari bani 
pesin si două fregate cu coca îmbrăcată în cupru. Totuși, dificultățile au 
continuat, deoarece deiul s-a plâns că nu a primit banii care i se cuveneau, 

astfel că a primit un alt dar — „o corabie americană nouă cu 20 de tunuri, 
de mare viteză, pentru fiica sa“ —, însă deiul a cerut şi a şi obținut în 
schimb o corabie cu 36 de tunuri.27 Conducătorii nord-africani le reprosau 
întotdeauna americanilor si europenilor calitatea slabă și cantitățile insu- 
ficiente ale bunurilor pe care le pretindeau. Puterile creștine chiar făceau 
economii, considerând că aceste pretenţii nu erau decât un jaf fățiș. 

În 1800, George Washington, un cuirasat american masiv care înainte 
era folosit drept vas de comerț în Indiile Orientale, a sosit în portul Alger 
încărcat cu darurile pe care le ceruse conducătorul de acolo și, în plus, 
cu zahăr, cafea și sardele. Plângându-se, ca de obicei, că darurile ameri- 
canilor întârziaseră, deiul i-a cerut ferm căpitanului să meargă la Constan- 
tinopol împreună cu un sol algerian; căpitanul s-a speriat prea tare ca 
să refuze. Încărcătura lui ciudată a fost descrisă ca un fel de „arcă a lui 
Noe“: cuprindea nu doar cai, vite si 150 de oi, ci si patru lei, patru tigri, 
patru antilope și doisprezece papagali, si de asemenea 100 de sclavi negri 
trimiși sultanului otoman ca tribut si un grup de ambasadori format din 
tot atâtea persoane. Căpitanului i s-a ordonat să arboreze steagul alge- 
rian, dar el l-a schimbat în curând cu cel al Statelor Unite; s-a raportat 
că marinarii, pentru a-și bate joc de islam, au întors corabia în timpul 
rugăciunilor musulmane, pentru ca oamenii care se rugau să nu mai ştie 
în ce direcţie se afla Mecca? Americanii se simțeau jigniti aflând din 
propriile ziare despre astfel de umilinte, dar, cu toate riscurile, relaţiile cu 
deiul au rămas aceleași. În timp ce relaţiile cu Algerul se mențineau pe 
linia de plutire, desi deloc solide, cele cu Tripoli s-au deteriorat atunci când 
pasaua a cerut tributuri tot mai mari. Pentru cá nu le-a primit, şi-a trimis 
oamenii la consulatul american să doboare stâlpul pe care era arborat 
steagul Statelor Unite și apoi a trimis corăbii să vâneze prăzi; flotila lui 
includea, pe lângă un vas suedez capturat, corabia Betsy, din Boston, 
capturată de la americani cu câţiva ani înainte și rebotezată Meshuda.?? 

A fost o perioadă, între octombrie 1801 si mai 1803, când englezii si 
francezii au încetat războiul, iar americanii și scandinavii încercau să 
exploateze relativa liniște din Mediterana în scopuri pur comerciale. Dar 
statele berbere le stăteau mereu în cale, astfel că Statele Unite au simţit 
pentru prima dată că sunt forțate să intre în război cu o putere străină. 
În 1802 suedezii, având si ei nemulţumirile lor, li s-au alăturat bucuroși 
americanilor într-o blocadă a orașului Tripoli. Acest conflict lua deja 
amploare, si s-a extins si mai mult atunci când împăratul marocan, mâ- 
nios pentru că americanii refuzaseră să garanteze libera trecere a coră- 
biilor sale cu grâne către Tripoli, a declarat război Statelor Unite.% Apoi, 
în octombrie 1803, fregata Philadelphia, care lua parte la blocada de la 

Tripoli, a eșuat în timp ce urmărea un vas din Tripoli. A fost capturată de 
oamenii pasalei, împreună cu echipajul său format din 307 oameni. 
Pasaua s-a gândit că ar putea folosi această ocazie ca să obţină o răscum- 
părare de 450 000 de dolari. Comandantul flotei americane, Preble, era 
încă fidel unei soluții militare și era convins că, deținând vasul Phila- 
delphia, adversarii aveau avantajul necesar pe mare: chiar si în vreme 
de pace, aceştia aveau să folosească Philadelphia în raiduri sau ca obiect 
de negocieri prin care să stoarcă bani de la americani și europeni. Corabia 
trebuia distrusă, sau, și mai bine, recástigatá. A fost pus la cale un plan 
îndrăzneţ, pentru un atac de noapte asupra corabiei, iar keciul Intrepid 
a fost trimis la Tripoli pe 16 februarie, după căderea nopții, arboránd în- 
draznet steagul britanic, sub comanda locotenentului Stephen Decatur. 
Intrepid şi-a croit drum până în portul din Tripoli: călăuza portului a 
fost chemată în lingua franca şi i s-a spus că vasul aducea provizii. Între 
timp, flota din Tripoli nu bănuia nimic din ce se întâmpla. Decatur a 
devenit o legendă a Americii în urma atacului principal, care a fost mult 
ușurat de retragerea în masă a majorității adversarilor. Dându-și seama 
că nu aveau cum s-o ducă înapoi în propriile linii, americanii au dat foc 
Philadelphiei la un sfert de oră după ce o recágtigaserá. Se spune cá 
vâlvătaia a luminat întregul Tripoli.?! Un alt atac asupra portului din 
Tripoli, din august 1804, i-a adus lui Decatur și mai multă faimă: se spune 
că urmărise o namilá de mameluc turc care-și omorâse fratele în acea 
zi; s-a luptat cu uriașul, nu a cedat nici chiar când i s-a rupt hangerul si 
în cele din urmă (după ce un marinar altruist care a parat lovitura mortală 
destinată lui Decatur i-a salvat viata) a reușit să-l împuște pe turc de la 
mică distanţă. Evenimentul a fost imortalizat în mai multe texte și picturi 
în toată America. Arăta cum curajul american învinsese forța brută, cum 
micul, curajosul și abilul Decatur îl învinsese pe marele și urâtul sclav 
mameluc. Această mică victorie de la Tripoli a contribuit din plin la spo- 
rirea încrederii americanilor.?? 

Totuși, nu au fost în stare să treacă peste voința pașalei, așa că au 
adoptat o cu totul altă strategie, pentru care William Eaton a pledat mult 
timp. Eaton a călătorit în Alexandria în căutarea lui Hamet, pretendentul 
la tronul din Tripoli, care fusese îndepărtat de fratele lui mai mic, Yusuf. 
Eaton s-a pomenit la conducerea unei armate formate în majoritate din 
arabi, pe care să o ducă pe uscat, din Egipt la Tripoli, în condiţii grele. 
Armata a mărșăluit 65o de kilometri în șase săptămâni, până la Derne, 
un oras de coastă despre care se credea că-l va accepta pe Hamet drept 
conducător. Până la urmă, Statele Unite nu au reușit să-l impună în Tripoli, 
dar ameninţarea întoarcerii lui Hamet a fost suficientă pentru ca pasaua 

s& accepte negocieri. A fost de acord cu niste termeni modesti, care nici 
nu sufereau comparație cu averile pe care le obtinuserá alti conducători 
nord-africani — o răscumpărare în valoare de 60 ooo de dolari.?? 


IV 


ALGERULS-A DOVEDIT MAI PUTIN SUPUS. În 1812, aflând că a izbucnit răz- 
boiul între Statele Unite si Marea Britanie, deiul din Alger a hotărât să 
forțeze şi mai mult mâna americanilor, care acum nu mai puteau mobili- 
za o flotă în Mediterana. A insistat că darurile aduse la bordul vasului 
Allegheny erau de proastă calitate: de exemplu, ceruse douăzeci și șapte 
de funii groase și primise doar patru. A cerut 27 ooo de dolari și, pentru 
că americanii l-au refuzat, i-a alungat până când aveau să plătească această 
sumă, pe care consulul, Lear, a trebuit s-o împrumute de la familia Bacri 
cu o dobândă de 25%.* Între timp algerienii aduseseră acasă bricul ameri- 
can Edwin, pe care-l capturaseră, angajat în comerțul de contrabandă prin 
Gibraltar în sprijinul armatei britanice din Spania (fără să ştie de deterio- 
rarea gravă a relaţiilor anglo-americane). Echipajul de pe Edwin a fost 
ţinut prizonier în Alger împreună cu corabia, iar guvernul Statelor Unite, 
preocupat cu războiul de pe coasta Atlanticului si din Canada, a decis să 
trimită un emisar în Magreb, în speranța că negocierile încă mai puteau 
avea succes. Mordecai Noah a fost numit consul la Tunis. Era un personaj 
remarcabil, care voia cu tot dinadinsul să le arate evreilor că își aveau 
locul lor în societatea americană, care cerea ca „poporul evreu“ să fie 
încurajat să-și aducă avutiile din Lumea Veche dincoace de Atlantic, spre 
beneficiul tuturor americanilor. Administrația americană stia totul despre 
familia Bacri, iar Noah putea favoriza relaţiile cu deiul prin intermediul 
coreligionarilor săi. În iarna lui 1814 a trecut Gibraltarul, cultivând relaţiile 
cu comunitatea evreiască din Gibraltar și obținând de la unul din liderii 
ei o scrisoare de recomandare către familia Bacri. Dar a reușit să asigure 
eliberarea a doar câțiva dintre prizonierii americani.?? 

Preşedintele Madison nu a fost un partizan al războiului, dar Statele 
Unite simtiserá gustul sângelui în războiul împotriva orașului Tripoli și 
vedeau războiul cu Algerul ca pe o a doua etapă a unui conflict care avea 
să pună capăt neplăcerilor cauzate de conducătorii berberi. Pe 17 februa- 
rie 1815 Statele Unite si Marea Britanie au făcut pace; o săptămână mai 
târziu, Madison a cerut Congresului să declare război Algerului, iar ame- 
ricanii au mobilizat cea mai mare flotă pe care o alcătuiseră vreodată 
(formată însă din doar zece vase de război). Eroul naţional Stephen Deca- 

tur a fost numit la conducerea expeditiei?9 A răspuns din plin așteptărilor, 
capturând mai multe corăbii algeriene cu mult înainte să ajungă în Alger. 
Drept urmare, se găsea într-o poziție excelentă pentru a-i pune condiţii 
deiului, care preluase de puţin timp funcţia (cei doi dei dinaintea lui fuse- 
seră asasinați). Trimisul deiului i-a cerut lui Decatur timp de gândire în 
privința termenilor tratatului pe care americanii încercau să-l impună, 
dar acesta i-a răspuns: „Nici măcar un minut!“ Tratatul cu Alger a fost 
urmat rapid de alte două tratate, cu Tunis si Tripoli. Tratatul cu Alger 
asigura eliberarea prizonierilor americani si stabilea funcţiile consulului 
american, dar importanţa sa reală în istoria Mediteranei constă în 
articolul al doilea: nu aveau să mai existe niciodată daruri sau tributuri. 
Aceasta a fost marea reușită a expediției lui Decatur. Fusese creat un 
precedent, iar importanţa lui a fost foarte bine înțeleasă de puterile 
europene; priveau Statele Unite cu mult mai mult respect decât o făcuseră 
vreodată. Americanii erau mândri de ei înșiși — John Quincy Adams a 
scris: „campania noastră navală în Mediterana a fost poate la fel de mă- 
reatá ca toate faptele înscrise în analele naţiunii noastre“. Nu era o istorie 
îndelungată, însă victoria cu ajutorul unei flote nou alcătuite a devenit 
cu atât mai impresionantă. Victoriile împotriva berberilor au fost un 
moment definitoriu pentru construirea identității americane. 


V 


ŞI ÎN ORIENT LUA NAȘTERE O NOUĂ ORDINE de lucruri. În 1800, sultanul 
otoman își dăduse deja seama că supușii săi egipteni și greci nu mai 
puteau fi stápániti. Dictatorul militar Muhammad Ali a profitat de haosul 
creat în Egipt de sosirea şi retragerea lui Napoleon pentru a-i da jos pe 
funcţionarii mameluci ai statului otoman si a se instala la conducerea lui 
în anul 1805. Deși recunoștea suzeranitatea otomană si oficial ocupa funcția 
de guvernator, era mai degrabă propriul său stăpân. Era un albanez care 
vorbea albaneza și turca, nu araba, şi privea dincolo de lumea otomană, 
încercând să dobândească tehnologia și cunoștințele din Europa apuseană, 
mai ales din Franţa — a fost pentru Egipt ceea ce fusese Petru cel Mare 
pentru Rusia. Considera că evoluţia economică era cheia succesului în 
planurile sale, astfel că a trecut pământurile în proprietatea statului și a 
construit o flotă de război. Această politică amintește în cele mai mici 
detalii de politica dinastiei ptolemeice, aplicată cu 2 ooo de ani înainte. 
A încurajat noi amenajări agricole, inclusiv lucrări de irigație, deoarece 
ştia cá în Europa occidentală exista o cerere mare de bumbac de bună 

calitate, dar își propusese de asemenea să construiască o bază industrială, 
astfel încât Egiptul să nu devină un simplu exportator de materii prime 
către popoarele bogate.?? Ambitia lui era să aducă în Egipt beneficiile 
expansiunii economice care schimba fata Europei la începutul secolului 
al XIX-lea. Observase, de exemplu, sărăcirea accentuată a Alexandriei: 
întinderea și populaţia orașului scăzuseră, astfel că ajunsese doar cu 
putin mai mare decât un sat; comerțul la mare distanță era nesemnificativ. 
Dar sub conducerea lui Muhammad Ali a renăscut, odată cu sosirea imi- 
grantilor de pe tot cuprinsul Mediteranei de est: turci, greci, evrei, sirieni.” 

Insistenta tot mai mare a lui Muhammad Ali s-a reflectat în anii 1820 
în încercările lui de a obține recunoașterea autorităţii sale asupra Cretei 
si Siriei. Pentru a transforma Egiptul într-o putere navală modernă, guver- 
natorul trebuia să obțină provizii serioase de cherestea, iar pentru asta, 
ca întotdeauna, trebuia să cucerească teritorii bine împădurite. Dificulta- 
tea cu care s-a confruntat în anii 1820 a fost faptul că otomanii se dove- 
deau si mai neputincioşi în administrarea teritoriilor din Europa decât 
a celor africane. În 1821 au izbucnit mai multe răscoale în Moreea, unde 
relieful îi avantaja pe rebeli, care în curând au preluat controlul asupra 
zonei rurale, lăsând în seama turcilor controlul asupra bazelor navale 
din Nafplion, Modon si Coron. Totuși, turcii nu mai erau stăpânii mărilor. 
Noile centre de rezistență erau insule precum Hydra si Samos. Comunită- 
tile comerciale greceşti, tot mai active începând din secolul al XVII-lea, 
au încropit o flotă de război formată mai ales din corăbii comerciale dotate 
cu tunuri. Ambele flote greceşti, una de treizeci si șapte de vase, cealaltă 
de douăsprezece, aveau comandanți din Hydra. La sfârşitul lui aprilie, 
acești corsari greci capturaseră deja patru vase de război turceşti, inclusiv 
două cuirasate, fapt care le-a dat grecilor încredere să patruleze în Marea 
Egee și să înfrunte flota turcească în apropiere de Dardanele; deși flota 
grecească nu a putut tine piept celei turcești, grecii s-au retras fără pier- 
deri serioase. În 1822, guvernul turcesc era sătul de raidurile grecilor, 
astfel că a mobilizat o flotă mult mai mare, formată în majoritate din 
vase aduse din statele berbere. În aprilie turcii au intervenit în Chios, 
unde membrii unei expediții greceşti încercau să cucerească citadela. 
Expediția a fost alungată și turcii au masacrat aproape întreaga populație, 
într-o baie de sânge care a rămas, bineînțeles, în istoria rezistenței gre- 
cești împotriva turcilor, constituind de asemenea un subiect impresionant 
pentru o pictură a lui Eugène Delacroix. Grecii au ripostat cu aceeași 
monedă: cinci luni şi jumătate mai târziu, i-au masacrat pe musulmanii 
si evreii din Tripoli, în Moreea. De-a lungul secolelor, multi greci au de- 
venit musulmani și multi musulmani s-au elenizat. Masacrele si epurările 
etnice din timpul războaielor turco—grecesti, care au durat un secol si 

jumătate, au avut așadar la bază un tragic refuz al moştenirii comune a 
turcilor și grecilor în estul Mediteranei. 

Totuşi, observatorii din Marea Britanie, Franţa si Germania au sárbá- 
torit succesul grecilor, văzându-i ca pe moștenitorii lumii antice, ale cărei 
istorie, filozofie și literatură le studiaseră la şcoală. Guvernele ar trebui 
să fie mai precaute în privința sprijinului acordat rebelilor: pragmatic, 
guvernul britanic şi-a pus problema dacă dezintegrarea Imperiului Oto- 
man era de dorit în acel moment, o viziune împărtășită de Muhammad 
Ali, deși aproape nimeni nu-și închipuia că va mai dura mult. Problema 
era că degringolada Balcanilor avea să afecteze negativ echilibrul de 
putere în întreaga Europă, delicatul mecanism cunoscut drept „Concertul 
European“, creat ca urmare a înfrângerii finale a lui Napoleon la Waterloo. 
Un motiv de îngrijorare era Austria, care-şi proteja interesele comerciale 
menţinând în estul Mediteranei o flotă de vase de război mai mare decât 
a Marii Britanii (număra douăzeci și două). Grecii nu-i suportau pe aus- 
trieci, din cauza faptului că acceptau comerțul cu turcii, deși ei nu făceau 
decât să continue tradiția comerțului între Dalmatia și estul Mediteranei 
prin Dubrovnik şi oraşele vecine. Puterile europene le-au trimis ajutoare 
substanţiale grecilor abia în 1827. Între timp Muhammad Ali a văzut în 
răzvrătirea grecilor o oportunitate de a trage spuza pe turta lui și a hotă- 
rât să trimită o flotă în Grecia la începutul lui 1825. Voia să cucerească 
Creta, Ciprul, Siria si Moreea pentru propriul său imperiu și isi închipuia 
că putea pune mâna pe Grecia dacă-i alunga rapid pe greci şi repopula 
sudul Greciei cu fellahin egipteni. Scopul lui era obținerea dominației 
asupra întregii Mediterane de est. Şi-a pus la bătaie toate armele, trimi- 
tand şaizeci si două de vase în apele de la est de Creta, în speranţa de a 
distruge forțele navale grecești în sudul Mării Egee.*? 

În octombrie 1827, când negocierile între părțile rivale erau deja în 
curs, o flotă formată din douăsprezece corăbii britanice, opt corăbii rusești 
si şapte corăbii franceze, aflată în largul portului Navarino, s-a întâlnit 
aproape din întâmplare cu o flotă otomană de aproximativ șaizeci de 
vase aduse din Turcia, Egipt și Tunis, inclusiv trei vase de război mari 
(adversarii aveau zece asemenea vase). În ciuda unui armistițiu, turcii 
au refuzat intrarea flotei aliaţilor în portul Navarino. Aliaţii au hotărât 
că era nevoie de o desfăşurare de forte, iar aceasta s-a transformat într-o 
bătălie în toată regula, în urma căreia flota musulmană a fost zdrobită. 
Unele vase turcești au reușit să scape plecând spre Alexandria; altele 
au fost sabordate. Si flota aliaţilor, mai ales vasele-amiral ale britanicilor, 
rușilor si francezilor, a suferit stricăciuni, iar 182 de oameni au fost uciși. 
Aliaţii n-au prea știut cum să folosească această victorie — sultanul 

otoman a ripostat declarând război sfânt împotriva păgânilor, iar 
britanicii și francezii, știind despre luptele interne din Grecia, şi-au trimis 
propriile corăbii împotriva căpitanilor greci răzvrătiți care le făceau în 
continuare probleme.“ Dar bătălia de la Navarino a fost un pas esenţial 
către asigurarea unui tratat prin care, în 1828, a fost recunoscută in- 
dependența Greciei sudice, aflată sub haotica suzeranitate otomană. 
Muhammad Ali și-a dat seama că cea mai bună cale de urmat în viitor 
era revigorarea comerțului cu Marea Britanie si cu Franța prin Alexandria, 
astfel cá în următorii câţiva ani a îmbunătăţit șantierele navale si a 
valorificat Canalul Mahmudia, care lega Alexandria de Delta Nilului. 
Acesta fusese construit cu zece ani mai devreme.4 lar acum venise timpul 
să fie fructificat. 


VI 


UNA DINTRE CAUZELE INVAZIEI FRANCEZE în Algeria au fost şi niște 
evenimente neprevăzute, provocate nu de corsarii berberi, cum s-ar putea 
crede, ci de afacerile familiei Bacri. Francezii nu fuseseră niciodată foarte 
interesați de întârzierile acumulate în plata datoriilor pentru cerealele 
din Algeria, care constituiseră hrana armatei franceze încă de la începutul 
Războaielor Revoluţiei. În 1827, cei din familia Bacri rămăseseră fără bani 
si au insistat ca aceste pierderi să fie acoperite de guvernul algerian, până 
când francezii aveau să-și plătească datoriile. Deiul era convins cá familia 
Bacri si francezii complotau, încercând să stoarcă bani de la e149 Istoria 
recentă a arătat, bineînțeles, că de fapt deii erau cei care încercau să 
stoarcă bani de la alte popoare. Deiul îi privea cu suspiciune pe francezi 
si pentru că începuseră să fortifice două dintre bazele comerciale din 
Algeria. Prin urmare, pe 29 aprilie 1827 între dei și consul a izbucnit un 
conflict în timpul căruia deiul s-a enervat atât de tare, încât l-a lovit pe 
consulul francez peste față cu un plici de muște. Francezii au reacționat 
cerând să fie trasă o salvă de artilerie în cinstea steagului francez, dar 
deiul nici nu a vrut să audă de un asemenea gest simbolic și și-a trimis 
corsarii să atace corăbiile franceze. În vara lui 1829 francezii au organizat 
o blocadă a portului Alger. Totuși, nu vedeau cucerirea Algeriei ca pe soluția 
problemelor lor, gândindu-se la început că ar fi mai bine să-l lase pe 
Muhammad Ali să se ocupe de chestiune, dată fiind politica lui profranceză. 

Dar comunitatea comercială din Marsilia a subliniat câteva argumente 
în favoarea cuceririi Algerului: în timpul blocadei, comerțul cu Algeria 
avusese de suferit, în timp ce rebeliunea grecească împotriva turcilor 

incurcase afacerile franceze din Levant. Comerciantii din Marsilia isi 
doreau un partener de afaceri sigur si de incredere, care sa fie controlat 
de francezi. Acest partener era, evident, Algerul, aflat la sud de Marsilia. 
Si s-a dovedit o ţintă ușor de cucerit. În iulie 1830 deiul a plecat în exil la 
Napoli, deşi a trebuit să-și lase aproape toată averea în urmă. Două oraşe 
mai mici ale regenței algeriene, Oran şi Constantine, au fost atribuite 
unor prinți tunisieni prietenoși — după aproape trei sute de ani de ocupa- 
tie, spaniolii hotărâseră că era o posesiune prea scumpă, așa că in 1792 
le-o vânduseră musulmanilor.* Totuși, francezii nu aveau o idee clară 
despre ce voiau să facă în Algeria. Au început să atace ţinte din vestul 
si estul Algeriei: conducătorul instalat în orașul Constantine avea propria 
strategie pentru a transforma orașul în centru de comerţ cu europenii, 
si probleme asemănătoare au existat si in Annaba, la est de Alger. În 
anii 1830, francezii au fost nevoiţi să înainteze în Algeria mai mult decât 
se așteptaseră. Otomanii nu voiau să-i sprijine în nici un fel pe conducă- 
torii nord-africani care le cereau ajutorul, atât din lipsă de resurse, cât 
si din ambiţie. Si totuși, în ciuda conflictelor care proliferau in mai multe 
provincii, Algeria a atras coloniști din Franţa și din Spania: în 1847 s-au 
aşezat acolo în jur de 110 ooo de oameni, care nu se instalau pur și sim- 
plu în oraşe, ci voiau, multi dintre ei, să obțină proprietăţi desprinse din 
pământurile care aparțineau statului în vremea vechiului regim. Ora- 
sele au cunoscut ample proiecte de construcţie în deceniile următoare, iar 
Algerul a fost transformat într-o nouă Marsilie, cu străzi largi și clădiri 
solide, impunătoare. Cucerirea Algerului a fost prima etapă dintr-o serie 
de cuceriri coloniale prin care multe dintre poziţiile strategice din Medite- 
rana au fost împărțite între Franța, Marea Britanie, Spania și (desi la 1830 
încă nu luase naștere ca stat) Italia. 

Istoria celei de-a patra Mediterane a început într-o vreme când gale- 
rele venețiene, genoveze şi catalane își croiseră drum pe mare pentru a 
ajunge în orașul lui Alexandru. Și s-a încheiat atunci când Egiptul a 
devenit poarta de acces către Orient, asa cum conducătorii din vechime 
nu putuseră decât să viseze. Când utilajele de dragare isi terminaseră 
treaba si Canalul Suez a fost deschis nu numai pentru corăbii, ci si pentru 
vapoare, s-a deschis și o nouă epocă în istoria Mediteranei: a luat naștere 
a cincea Mediterană. 


PARTEA A V-A 


A cincea Mediterană 
1830-2010 


1 


Estul si Vestul se vor intalni intotdeauna 
1830—1900 


RUDYARD KIPLING, supranumit „poetul Imperiului“, a scris faimoasele 
versuri „Estul rămâne Est, Vestul, Vest, si niciodată nu se vor întâlni“. 
Chiar dacă, la începutul secolului XX, observatorii europeni fuseseră foarte 
impresionați de diferențele fundamentale dintre atitudinea si stilul de 
viata din Est si din Vest, în secolul al XIX-lea situația nu era aceeași. 
Apoi a luat naştere idealul de a unifica Estul si Vestul: o unificare fizică, 
prin Canalul Suez, dar si o unificare culturală: occidentalii au căpătat 
gustul culturilor din Orientul Apropiat, iar conducătorii ținuturilor din 
Orientul Apropiat — sultanii otomani și guvernatorii lor din Egipt, care 
se bucurau de o mare autonomie — priveau către Franţa si Marea Brita- 
nie în căutarea unor modele cu ajutorul cărora să revigoreze economia 
slăbită a propriilor teritorii. Pe atunci, era o relație de reciprocitate: în 
ciuda afirmațiilor celor care văd în „orientalism“ expresia culturală a 
imperialismului occidental, stăpânii Mediteranei de est căutau în mod 
activ contacte cu Vestul și se considerau membri ai unei comunități de 
conducători care includea atât Europa, cât si Mediterana.! Ismail Pasa, 
guvernator al Egiptului între 1863 și 1879, se îmbrăca întotdeauna în 
haine europene, desi uneori combina redingota și epoletii cu fesul de pe 
cap; vorbea turca, nu araba. De asemenea, sultanii otomani, și mai ales 
funcționarii înalți (multi dintre ei albanezi, precum Ismail), etalau adesea 
haine occidentale. În privinţa ideilor occidentale erau, fireşte, mai pre- 
cauti. Guvernatorii din Egipt își trimiteau bucuroşi supușii ageri la minte 
să studieze la Scoala Politehnică din Paris, o instituţie napoleoniană; in 
același timp, evitau să se amestece prea mult cu societatea saloanelor 
franceze: voiau să importe idei esenţiale, dar idei tehnologice, nu politice. 
La începutul secolului al XIX-lea dispăruse aproape complet ideea că 
ținuturile otomane sunt domeniul unor războinici ai credinței. Pierzân- 
du-si supremaţia militară si navală în Răsărit, otomanii nu mai provocau 

teamá, ci fascinatie. Obiceiurile lor traditionale au atras atentia unor 
artisti occidentali precum Delacroix, dar alti europeni, mai ales Ferdinand 
de Lesseps, constructorul Canalului Suez, erau ferventi promotori ai 
modernizárii. Conducátorii egipteni erau la rándu-le nerábdátori sá in- 
tegreze Egiptul in Europa. Nu vedeau nici o contradictie intre faptul cá 
se afla intr-un colt african al Levantului si vocatia lui occidentalá: Europa 
era (si este) mai mult o idee, un ideal, decát un spatiu.? 

Campaniile lui Napoleon in Orient stárniserá deja interesul francezilor 
pentru Egipt: aga cum Egiptul fusese centrul unui imperiu máret si bogat, 
Franta moderna avea acum toate mijloacele pentru a juca acelasi rol in 
Europa, in Mediterana si in restul lumii. Conceptul de bazá era acela de 

„civilizaţie“, un concept care si astăzi guvernează modul în care francezii 
isi văd locul în lume. Fascinatia pentru Egiptul antic a început cu atenta 
inventariere a monumentelor antice de către proiectantii din armata lui 
Napoleon; departe de a fi un privilegiu, era o sarcină care exprima inte- 
resele centrale ale acţiunii franceze în Mediterana de est, prin care fran- 
cezii pozau în moștenitori ai imperiilor faraonilor si al dinastiei ptolemeice. 
Subiectele egiptene nu și-au pierdut puterea de fascinatie nici după înche- 
ierea epocii lui Napoleon: sub conducerea nepotului său, Napoleon III, 
între 1848 şi 1870, „stilul celui de-al doilea imperiu“ a făcut un canon din 
utilizarea formelor decorative egiptene în ornamentarea mobilierului ele- 
gant şi în detaliile arhitectonice. Dificultatea în contactul cu mentalitatea 

egiptenilor din vechime consta în faptul că scrierile lor erau imposibil de 
descifrat. Dar chiar și această problemă a fost rezolvată până la urmă, 
atunci când trupele franceze au descoperit o inscripţie hieroglificá, hieraticá 
si grecească la Rosetta, pe care Napoleon și-a insusit-o (desi acum se află 
la British Museum). Descifrarea scrierilor egiptene de către tânărul geniu 
francez Champollion, în 1822, a deschis noi perspective asupra Egiptului 
antic si, alături de cucerirea Algerului, câțiva ani mai târziu, a contribuit 
din plin la convingerile Franţei cu privire la misiunea sa în ţinuturile 
otomane din Mediterana. 

Au existat oameni care, din entuziasm, au făcut o obsesie pentru 
atracțiile Orientului. În jurul anului 1830, Barthélemy-Prosper Enfantin 
s-a autointitulat profetul unei noi secte dedicate creării de legături între 
Mediterana și Marea Roşie. Nu era pur şi simplu o problemă comercială 
și inginerească. Enfantin vedea în întâlnirea geografică dintre Est și Vest 
crearea unei noi ordini mondiale în care principiul masculin, reprezentat 
de spiritul rational al Vestului, se unea cu principiul feminin, reprezentat 
de misterioasele forte vitale ale Estului: „să transformăm Mediterana 
în patul nuptial al căsniciei dintre Est si Vest si să facem ca această 
căsnicie să se consume deschizând un canal prin Istmul Suez“. Din această 
legătură avea să ia naștere o lume a păcii, în care semizeul Enfantin ar 
fi fost aclamat ca moștenitor al Apostolului Pavel, ba chiar si al lui Moise, 
al lui Isus si al lui Mahomed. Aceasta era numai una dintre ideile sale 
care făceau vâlvă. Insistenta cu care tinea să-și arate respectul cuvenit 
faţă de femei a uimit multă lume din Constantinopol și Cairo; și probabil 
că ciudatul său costum bleu cu pantaloni evazati l-a făcut să treacă drept 
un fel de bufon la Paris. Totuși, a fost acceptat în societatea saloanelor 
franceze si, după ce a cercetat cu atenţie terenul dintre Mediterana si Suez, 
a fost primit de Muhammad Ali, care i-a ascultat cu atenţie planurile cu 
privire la canalul care să lege Estul de Vest.3 Guvernatorul Egiptului s-a 
arătat la fel de entuziasmat ca toată lumea de ideea revigorării economice 
a teritoriilor sale, dar considera că săparea unui canal prin desert ar fi 
adus mai multe pierderi de resurse decât câştiguri: se gândea circumspect 
că acest canal avea să scoată Egiptul de pe traseul mărfurilor, neaducând 
nici un profit pentru Alexandria sau Cairo (acum legate de Nil şi de Cana- 
lul Mahmudia), ci doar pentru oamenii de afaceri occidentali care încercau 
să stabilească relații comerciale între Franța sau Anglia si India. 

Excentricitátile lui Enfantin păreau mai uşor de tolerat în tara sa na- 
tala, Franţa, deoarece el exprima spectaculos o convingere care schimba 
din ce în ce mai mult viziunea despre societate și economie a francezilor. 
Influentati de scrierile lui Saint Simon, Enfantin si contemporanii săi 

puneau accentul pe necesitatea unei îmbunătățiri simultane atât a vieții 
materiale, cât si a vieţii morale. Noua tehnologie, inclusiv căile ferate si 
vapoarele, începea să schimbe fata economiei europene, desi în Anglia 
începuse să se întrevadă si partea întunecată a industrializării. Totuşi, în 
saloanele Parisului stăpână era teoria, hrănită în continuare de etosul 
Franţei revoluţionare. Progresul devenise un ideal. În mod semnificativ, 
devenise un ideal în aceeași măsură în Egiptul lui Muhammad Ali ca și 
în Franţa lui Ludovic-Filip. Transformarea idealului în realitate, în cazul 
Canalului Suez, a fost sarcina lui Ferdinand de Lesseps. El a combinat 
bogata experiență diplomatică cu stăpânirea detaliilor necesară pentru 
a înființa o Companie a Canalului, pentru a vinde multe (dar nu suficiente) 
dintre acțiunile sale si, cel mai important, pentru a-şi sustine proiectul 
până când a învins rezistența celor care aveau obiecţii la planurile lui. 
Călătorind neobosit cu vaporul între Franța si Levant, în Spania, în Anglia 
si în alte parti, chiar si la Odessa, a păstrat mereu legătura cu complexa 
rețea de politicieni, investitori şi ingineri specialiști de care depindea 
proiectul Canalului. A beneficiat de imensul avantaj al unor legături de 
familie cu Ludovic-Napoleon, preşedintele Republicii din 1848 şi împărat 
între 1852 și 1870: verişoara sa era mama împărătesei. 

Multi au afirmat că ideea Canalului le aparține, desi în deşertul stân- 
cos din vestul Peninsulei Sinai încă se mai păstrau urmele unor vechi 
canale construite pentru a lega Mediterana de Marea Rosie. În secolul 
al III-lea î.Hr., Ptolemeu II Filadelful extinsese rămășițele unui canal 
construit de persi în jurul anului 500 î.Hr. Legăturile dintre Nil si Marea 
Roşie au rămas deschise, cu intermitențe, până la începutul perioadei 
arabe. Însă scopurile erau încă limitate: ‘Amr ibn al-‘As, cuceritorul arab 
al Egiptului, a folosit canalul pentru a transporta grâu din Egipt către 
Mecca.‘ Ideea cá un canal ar fi putut lega căile comerciale din Medite- 
rana de cele din Oceanul Indian nu a fost adusă în discuţie până în secolul 
al XIX-lea, din motive întemeiate: Egiptul era practic poarta Nilului, iar 
construirea unei alte porti în desert i-ar fi văduvit pe conducătorii lui de 
veniturile din taxe de care Ptolemeii, Fatimizii si Mamelucii depinseseră 
întotdeauna. 

Au existat și alte idei pentru crearea unei căi comerciale care să lege 
cele două mări. În anii 1820 tânărul antreprenor englez Thomas Waghorn 
a observat întârzierile considerabile ale corespondenţei din India către 
Anglia si a înţeles potenţialul unui drum de la Bombay până în Istmul 
Suez, pe care-l puteau folosi și pasagerii dispuși să suporte căldura și dis- 
confortul unei călătorii cu trăsura prin desert între Marea Rosie si Nil. 
Bucuria de a ajunge la Nil era umbrită de consternarea provocată de 

sobolanii, gândacii, mustele si puricii care invadau vapoarele si corăbiile 
care transportau pasagerii pe râu. După aceea, era destul de ușor să ajungi 
în Anglia, având în vedere faptul că un pachebot făcea lunar drumul între 
Alexandria, Malta şi Falmouth, din comitatul Cornwall — vom vorbi mai 
târziu despre aceste pacheboturi.5 Atunci când de Lesseps l-a întâlnit pe 
Waghorn, a fost impresionat, scriind că „era un adevărat exemplu“ — nu 
atât de curaj si inițiativă, cât de convingere cu privire la necesitatea unei 
legături utile între Marea Rosie si Mediterana.6 Britanicii susțineau în 
continuare că era preferabil un traseu pe fluviul Nil. Cât timp a fost prim- 
ministru, lordul Palmerston s-a opus vehement planurilor lui de Lesseps. 
Existau probleme tehnice care nu puteau fi rezolvate, în ciuda tuturor 
studiilor de teren. Nivelul Mării Roşii era oare același cu nivelul Meditera- 
nei? Scopul era construirea unui canal, nu a unei cascade. Varietatea 
solurilor — deșert nisipos, deşert stâncos, mlaștini — complica şi mai mult 
întreprinderea. Dar adevăratele motive din spatele opoziţiei lui Palmer- 
ston nu erau doar cele tehnice. Dacă proiectul avea succes, francezii ar fi 
obținut o cale de acces spre India, prestigiul lor în Egipt ar fi crescut foarte 
mult, iar interesele britanice în Mediterana şi în Oceanul Indian ar fi 
avut de suferit. 

Nici sultanul otoman nu era deloc convins că trebuia să susțină constru- 
irea unui canal până la Marea Roşie. În parte, era o problemă politică. De 
Lesseps a insistat ca guvernatorii să hotărască singuri în privința cana- 
lului și să-i ignore pe cei care afirmau că nu conta decât permisiunea din 
partea sultanului. Primul guvernator pe care proiectul lui de Lesseps l-a 
cucerit a fost Said, obezul fiu al lui Muhammad Ali, pe care pasiunea 
exagerată a copilului său pentru macaroane îl adusese la disperare. Said 
era de fapt un politician chibzuit, dispus să autorizeze studii de teren, 
să investească masiv în acțiunile lui de Lesseps si chiar să finanțeze zia- 
rul Companiei Canalului Suez. Said a șovăit, e drept, dar, cu cát se implica 
mai mult în proiect, cu atât devenea mai evident că pierderile pe care avea 
să le sufere dacă acesta dădea gres erau inacceptabile. Era, fireşte, o pro- 
blemă de bani, mai ales că de Lesseps nu a reușit să cadă la învoială cu 
Jacob de Rothschild în 1856.7 De Lesseps s-a orientat către o altă sursă 
de finanţare, lansând o ofertă de acţiuni către întreaga lume, la care nu 
au răspuns cu relativ entuziasm decât guvernatorul egiptean si francezii. 
De Lesseps era un bărbat convingător, cum a descoperit Said când ac- 
tiunile nevândute au trebuit să-i fie impuse guvernatorului. Said a primit 
si recompense: noul port din capătul nordic al Canalului a fost numit 
Port Said; chiar dacă la început era doar o tabără sărăcăcioasă, pe măsură 

ce lucrările la Canal avansau s-a extins rapid, iar pentru marea deschi- 
dere căpătase un impresionant chei făcut din blocuri imense de beton 
stivuite în apă. Până la moartea lui Said, în ianuarie 1863, proiectul 
avansase substantial, chiar dacă nu era nici pe departe sigur că data-tin- 
tă de finalizare, 1869, va putea fi respectată: trebuiau mutate mari can- 
titáti de pământ, iar porțiunile de sol mai înalte de pe cursul proiectat 
al Canalului trebuiau străpunse prin săpături. Până atunci, soluția 
fuseseră lucrătorii angajaţi de Said pentru o muncă forțată comparabilă 
cu cea practicată în Egipt încă de pe vremea fiilor lui Israel. În Europa, 
munca forțată nu era privită cu ochi buni, pentru că aducea aminte de 
sclavie si pentru că era ineficientă, oamenii pierzând mult timp cu dru- 
murile între Nil şi Canal. 

Situaţia s-a schimbat odată cu instalarea unui nou guvernator, compe- 
tentul și abilul nepot al lui Said, Ismail. Înainte nu fusese un susţinător 
al proiectului Canalului, deoarece era un mare proprietar de terenuri și 
nu agrea munca forțată, pentru care fellahin-ii trebuiau să-și abandoneze 
câmpurile, adesea în lunile în care era cea mai mare nevoie de ei. Ismail 
absolvise Academia Militară Saint-Cyr si cunoștea concepțiile occidentale. 
Nu intenţiona să-și democratizeze monarhia, dar (ca și țarul Alexandru IT) 
considera că sistemul muncii forțate era anacronic într-o societate pe 
cale de modernizare. El a fost cel care a spus: „Egiptul trebuie să devină 
parte din Europa.“ Atunci când a interzis acest sistem, de Lesseps a 
trebuit să caute forță de muncă în altă parte, dar, cu toate că a cerut aju- 
tor până şi Chinei, nu a reușit să găsească suficienți muncitori. Răspun- 
sul, datorat în totalitate adepților modernizării, a fost mecanizarea, astfel 
că la sfârșitul anului 1863 Borel, Lavalley și Compania au început să 
lucreze la proiectarea mai multor tipuri de utilaje, fiecare destinat câte 
unui tip specific de sol de pe cursul Canalului. Aproximativ trei sferturi 
din pământul îndepărtat de pe cursul Canalului a fost săpat cu ajutorul 
acestor utilaje, mai ales în ultimii doi ani ai proiectului, între 1867 şi 1869, 
dar exista si o mare doză de neprevázut: chiar în ultima zi, a fost descope- 
rita o stâncă enormă pe cursul Canalului, care amenința orice corabie 
de pescaj mediu si a trebuit să fie dinamitată.? Utilizarea maşinilor a 
dublat costurile întreprinderii, dar fără mecanizare proiectul nu ar fi fost 
în nici un caz finalizat la timp, ceea ce era vital pentru obținerea acor- 
dului din partea guvernatorului, a sultanului si a împăratului francez. 

Ismail era convins că-și putea folosi veniturile frumusele din comerțul 
cu bumbac pentru a-și plăti contribuţia la construcţia Canalului. În anii 
1860 Egiptul avea o poziție suficient de bună pentru a profita de cererea 

mare de bumbac in intreaga lume, cerere care explodase pentru ca princi- 
palul furnizor din Atlantic, Statele Unite, era cufundat într-un război 
civil. Pe termen lung, perspectivele nu erau atât de favorabile pe cât 
credea Ismail, dar, ca mai toti politicienii, nu şi-a dat seama că după 
explozie avea să urmeze și un colaps; în 1866 rămăsese deja fără fonduri, 
iar de Lesseps a contractat un credit cu dobândă mare la Paris, fără 
măcar să-l consulte. Până la finalizarea Canalului, Ismail Pașa plătise 
240 000 000 de franci pentru construcție, aproape 10 000 ooo de lire ster- 
line la cursul de schimb al vremii.!? Ismail şi-a dat seama că din punct 
de vedere politic trebuia să acţioneze cu prudență. A convins Sublima 
Poartă să-i asigure un nou titlu și dreptul automat la succesiune pentru 
întâiul născut, văzând în toate acestea, pe bună dreptate, o recunoaștere 
a faptului că acum era un suveran independent din toate punctele de 
vedere. Turcii au recondiționat un vechi titlu persan, „khedive“, care 
părea să afirme autoritatea regală, desi nimeni nu cunoștea exact inte- 
lesul lui. Pe de altă parte, Ismail avea suficiente motive să fie îngrijorat 
de dezvoltarea Companiei Canalului Suez, care funcționa, cel putin pentru 
europenii stabiliți în zona Canalului, ca un fel de guvern autonom. Con- 
trolul egiptean asupra acestui proiect începuse deja să slăbească. 

Ceremoniile pentru deschiderea Canalului, din noiembrie 1869, au 
exprimat în mod clar dorinţa noului khedive de a fi acceptat în rândul 
liderilor europeni. Printre invitaţi s-au numărat împărăteasa Eugenia 
a Franţei, care a venit cu vaporul cu zbaturi L'Aigle, Franz Josef, impára- 
tul Austriei, si prințese din Prusia si Olanda. Pentru a marca evenimentul 
au avut loc ceremonii religioase, atât în rit creştin, cât si în rit musulman. 
Duhovnicul împărătesei a proclamat: „astăzi două lumi diferite devin 
una“, „astăzi este zi de sărbătoare pentru întreaga umanitate“. Acest mesaj 
de înfrățire a umanităţii, cu care Enfantin ar fi fost cu siguranță de acord, 
era exact cel pe care voia să-l promoveze si Ismail. Preotul i-a făcut un 
elogiu si lui de Lesseps, comparându-l cu Cristofor Columb, desi de Lesseps 
era convins că niciodată nu mai fusese oficiată o asemenea ceremonie 
care să-i aducă laolaltă pe musulmani si pe creștini.!! Pe 17 noiembrie 
un mare convoi format din peste treizeci de corăbii a plecat din Port Said 
pe Canal, iar călătoria fetelor domnești a fost întreruptă doar de pauze 
generoase pentru recreere și divertisment. Barca cu vâsle a împărătesei 
a ajuns la Marea Rosie pe 20 noiembrie și a fost întâmpinată cu 21 de 
salve de tun. De Lesseps „transformase Africa într-o insulă“, asa cum a 
consemnat The Times.12 

Totul depindea acum de volumul traficului pe Canal, de pe urma că- 
ruia Ismail spera cu optimism să obțină cât mai multe beneficii; el a 


ESTUL ȘI VESTUL SE VOR ÎNTÂLNI ÎNTOTDEAUNA, 1830—1900 585 


primit dreptul la 15% din profit. Nu e deloc surprinzător că negustorii si 
corăbierii au avut nevoie de câţiva ani pentru a se obişnui cu existența 
unei noi căi rapide către Orient. În 1870 au fost transportate pe Canal 
mai mult de 400 ooo de tone de bunuri, cu aproape 500 de vase. În 1871 
cifra a crescut la 750 ooode tone. Dar lui Ismail i se promisese că va primi 
beneficii de pe urma unor transporturi de 5 ooo ooo de tone anual, țintă 
care nu a fost atinsă imediat. Pe durata lucrărilor la Canal, Port Said a 
atras destul de multe vapoare franceze (șaizeci și patru) și de asemenea 
multe vapoare egiptene și multe corăbii turcești. Vasele austriece aduceau 
cărbuni din Tara Galilor si din sudul Franţei, lemn din Corsica si Istria 
si vin din Provența, care-i inveselea pe europenii stabiliti pe țărmurile 
aride ale Peninsulei Sinai.15 Contrastul dintre statisticile din aceasta 
perioadă și cele din anii de după inaugurarea Canalului arată schimbările 
reale care s-au produs odată cu deschiderea accesului. Pe termen lung, 
creşterea a fost substanţială: in 1870 traversau Canalul 486 de corăbii, 
în 1871, 765, iar în restul deceniului cifra a ajuns la aproximativ 1 400, 
trecând de 2 ooo în 1880 si atingând un apogeu de peste 3 600 in 1885, 
după care a scăzut insignifiant. În ciuda indiferentei guvernului britanic 
fata de proiect, oamenii de afaceri britanici au început în curând să profite 
de el, iar în 1870 investitorii britanici deţineau două treimi din trafic. În 
următorii douăzeci de ani, influența britanică a crescut tot mai mult, astfel 
că în 1889 Regatul Unit avea monopolul a peste 5 ooo ooo de tone de bu- 
nuri, din aproape 6 8oo ooo de tone; în consecință, Franța a rămas cu o 
parte infimă (362 ooo de tone) şi cu mici procente din transporturile din 
Germania, Italia și Austria (mai ales din Trieste). Consiliul de Comerţ 
de la Londra a afirmat: „comerțul între Europa și Orient se desfășoară 
în proporție din ce în ce mai mare prin intermediul Canalului, iar Marea 
Britanie acoperă o proporție din ce in ce mai mare din acest comert*.4 
Era un viitor strălucit, dar in 1870 acţionarii nu puteau decât să spere, 
iar nesiguranța lor a crescut pe măsură ce Compania Canalului își dove- 
dea incapacitatea de a produce dividende, sau, cum proclama un pamflet 
francez: „Agonia Canalului Suez — Rezultate zero — Urmează falimen- 
tul!“15 De Lesseps a hotărât să se concentreze asupra unui alt proiect de 
canal, prin Panama (care-i depășea capacitatea tehnică si financiară), iar 
împăratul francez, înfrânt în războiul cu Prusia, a fost obligat să se exi- 
leze, în timp ce Parisul a rămas pe mâinile comunarzilor săi. Odată ce a 
fost restaurată ordinea în Paris, cea de-a Treia Republică și-a declarat 
sprijinul ferm pentru Canal, dar nu a putut face prea mult pentru neajuto- 
ratii investitori. Ismail fusese părăsit de aproape toată lumea, iar în 1872, 

falit, a fost obligat să contracteze un împrumut de 800 ooo ooo de franci 
(32 000 ooo de lire sterline); in 1875 datoriile lui ajunseseră la aproape 
100 000 000 de lire, iar suma pe care trebuia s-o plătească în fiecare an, 
de aproximativ 5 ooo ooo de lire, era mai mare decât câștigurile sale — 
în 1863 guvernul egiptean nu reușise să strângă o sumă atât de mare 
din taxe. Însă creditorii erau atrași de veniturile lui colaterale: deţinea 
multe acţiuni la Compania Canalului Suez, inclusiv cele pe care de Lesseps 
îl obligase să le cumpere atunci când investitorii străini nu se arătaseră 
interesaţi de ele. Condusese Egiptul către o mai mare independenţă po- 
litică, dar costurile erau atât de mari, încât risca acum să compromită 
această independență. În 1875 singura opțiune părea să fie vânzarea 
acţiunilor egiptene. Cumpărătorii francezi erau gata să se năpustească 
asupra lor. Apoi Benjamin Disraeli a fost informat despre această situaţie 
si şi-a dat seama că, pentru 4 000 ooo de lire, avea posibilitatea să câștige 
controlul parțial asupra drumului mediteraneean către Indii. A informat-o 
pe regina Victoria că achiziționarea acțiunilor, „o afacere de milioane“, 
„avea să dea posesorului lor o imensă, dacă nu cumva decisivă, influență 
în managementul Canalului. Este vital pentru autoritatea si puterea 
Majestății Voastre în acest moment crucial ca acest Canal să aparțină 
Angliei“. La sfârşitul anului 1875 guvernul britanic a devenit posesorul 
a 44% din totalul acţiunilor și totodată acţionar majoritar. Disraeli a 
informat-o pe regină: „s-a aranjat: este al dumneavoastră, Doamnă“.16 
Această tranzacție a avut consecințe semnificative pentru Egipt şi 
Mediterana. A fost înfiinţată o Comisie de Control Dublu Anglo-Francez 
pentru administrarea tezaurului de stat egiptean și pentru stabilirea 
rezonabilă a bugetului conducerii, instituție prin care influența Marii 
Britanii asupra afacerilor egiptene a crescut foarte mult. Totuşi, comisia 
a acceptat ca dreptul la 15% din veniturile aduse de Canal să poată fi 
vândut de khedive unei bănci franceze la un pret foarte scăzut, care nu 
i-a consolidat prea mult poziția. Pe bună dreptate, sultanul otoman a 
văzut în asta un prim pas către subordonarea Egiptului de către Franța 
si Anglia, în timp ce, fiind dependent de împrumuturile străine, Ismail 
risca să nu mai poată plăti tributul anual către Constantinopol. De aceea, 
visa să găsească noi active în Sudan, însă ar fi costat prea mult să trimită 
armate spre sud. Apoi s-a izolat tot mai mult: în 1879 sultanul l-a revocat 
din funcţie, dar, în acele vremuri mai pașnice, n-a primit ca pedeapsă decât 
exilul în Golful Napoli. Totuși, detronându-l pe Ismail, sultanul s-a supus 
în realitate presiunilor Comisiei de Control Dublu, iar sub conducerea 
următorului khedive, Tawfiq, fiul lui Ismail, care se înţelegea bine cu 

marile puteri europene, Egiptul s-a adâncit şi mai mult în mrejele contro- 
lului britanic. În 1882 asupra lui Tawfiq plana deja o imensă presiune 
internă: în urma unei lovituri de stat militare a fost instalat un guvern 
arab ostil vechii elite turco-albaneze. La sfârșitul verii lui 1882, cu ajuto- 
rul unui corp de armată trimis din Anglia forțele britanice au bombardat 
Alexandria, unde, spre dezgustul europenilor, avusese loc un masacru al 
străinilor; britanicii au securizat Canalul Suez si au înaintat spre Cairo, 
cu scopul declarat de a-l ajuta pe Tawfiq să revină pe tron.! Egiptul a 
devenit astfel din toate punctele de vedere un protectorat britanic, chiar 
dacă khedive (si succesorii săi, regii Egiptului) şi-au păstrat în mare 
măsură autonomia. Prin detronarea lui Ismail, sultanul inaugurase o 
serie de evenimente care au dus până la urmă la pierderea Egiptului de 
către Imperiul Otoman, dar de fapt această serie de evenimente începuse 
când muncitorii lui de Lesseps săpaseră prima brazdă a Canalului Suez. 


II 


CEALALTĂ SCHIMBARE care s-a produs în Mediterana la mijlocul seco- 
lului al XIX-lea a fost sosirea vapoarelor, urmată de sosirea vaselor cu 
carcase îmbrăcate în fier. Primele încercări de a construi vapoare datează 
încă din anii 1780, în Statele Unite si în Franța. Principalele elemente 
noi aduse de navigația cu vapoare erau viteza, fiabilitatea si regularitatea. 
În legătură cu viteza nu trebuie exagerat: o viteză de opt noduri era consi- 
derată mare. Totuși, drumul pentru vapoare între Trieste si Constanti- 
nopol, deschis în 1837, putea fi parcurs în două săptămâni, față de drumul 
cu corabia, care dura o lună sau chiar patruzeci de zile, iar la sfârșitul 
secolului vapoarele mai mari, cu carcase îmbrăcate în fier și cu elice, ajun- 
geau în capitala turcă în mai puţin de o săptămână. Vapoarele nu mai 
pluteau în derivă în fata vânturilor potrivnice si puteau să navigheze în 
Mediterana în orice sezon. Navigatia nu se mai supunea constrângerilor 
rutelor tradiționale, care urmau vânturile si curenţii ce predominau; cu 
alte cuvinte, drumurile între două puncte stabilite au devenit mai directe, 
astfel că se putea calcula destul de precis când anume trebuia să ajungă 
un vas. Pe de altă parte, vapoarele erau foarte scumpe, și — spre deosebire 
de corăbii, care nu erau încărcate si cu masinárii — cala vapoarelor era 
plină de combustibil (sub formă de cărbuni), ca să nu mai vorbim de mo- 
toare și boilere, principala încărcătură din centrul vaselor, precum și came- 
rele pentru echipaj şi pentru pasageri; de asemenea, încărcătura conținea 
si pânze care să sporească sau să înlocuiască la nevoie puterea aburilor. 

Într-un raport se explica faptul că „vasele cu aburi nu pot să fie si nu vor 
fi niciodată nave de transport“, deoarece erau niște nave rapide, nu pu- 
teau întârzia fără grijă în porturi încărcând și descărcând marfă, așa 
cum făceau de obicei corăbiile.18 

A devenit evident că vapoarele erau utile pentru transportul corespon- 
dentei, inclusiv al transferurilor bancare; cu alte cuvinte, vapoarele puteau 
juca un rol vital în sprijinirea comerțului: cu ajutorul lor plățile se făceau 
mai repede, informaţiile comerciale circulau mai ușor și erau asigurate 
călătoriile pasagerilor care considerau că aceste nave poștale erau mai 
confortabile. Guvernul francez plănuia rute pentru navele poştale încă 
din 1831, când vapoarele au deschis un drum între Marsilia și sudul 
Italiei.? Apoi au putut fi stabilite orare fixe: în 1837 guvernul austriac 
a semnat un contract cu compania Osterreichischer Lloyd, cu sediul în 
Trieste, pentru două călătorii pe lună din Trieste la Constantinopol și 
Alexandria, trecând prin Corfu, Patras, Atena, Creta si Smirna, pentru 
a transporta lichidităţi, corespondenţă si pasageri.2 Cu patru ani înainte, 
un grup de agenti de asigurări din Trieste infiintaserá organizația 
cunoscută ca Lloyd Austriaco, împrumutând numele de la cafeneaua 
londoneză unde luase naștere în secolul al XVIII-lea o organizaţie coo- 
perativă de asigurări similară. În 1835 Osterreichischer Lloyd a înfiinţat 
o companie de construcții de vapoare, pornind de la ideea că accesul la 
informațiile de ultimă oră avea să contribuie pozitiv la bunul mers al 
afacerii cu asigurări; 60% din capitalul organizaţiei Osterreichischer 
Lloyd a fost repede preluat de banca Rothschild, din Viena, iar sucursala 
londoneză a băncii a sprijinit organizaţia în achiziționarea de vase și 
motoare din Anglia.?! În 1838 flota Ósterreichischer Lloyd număra zece 
vapoare, dintre care cel mai mare, Mahmudié, a fost botezat, sugestiv, 
după numele canalului care lega Alexandria de Nil şi cântărea 410 tone; 
motoarele sale produceau 120 de cai-putere. Flota a fost descrisă de 
consulul britanic in Trieste astfel: „bine construită, bine echipată si cu 
un echipaj bine pregătit“.22 

În afara Mediteranei, Compania Peninsulară de Navigaţie cu Aburi 
oferea servicii de navigaţie din Anglia prin Strâmtoarea Gibraltar, înce- 
puse deja să se specializeze într-un serviciu de poștă maritimă între Anglia 
si Peninsula Iberică (la aceasta se referea cuvântul „peninsulară“ din 
numele firmei, care a devenit apoi „Peninsulară și Orientală“, sau P & O), 
adoptând culorile roșu și auriu ale steagului spaniol și albastru și alb 
ale steagului portughez în vigoare pe atunci. Rivalitatea dintre P & O si 
Osterreichischer Lloyd a produs câteva neplăceri: în 1845 compania brita- 
nică a înființat o rută care traversa Mediterana către Marea Neagră, 

până la Trebizonda — odată ajunși în Marea Neagră, britanicii amenințau 
interesele comerciale ale vapoarelor austriece care făceau naveta pe 
Dunăre și de-a lungul coastelor Mării Negre.?? Navigatia cu vase cu aburi 
devenise o afacere profitabilă: puterile europene se luptau pentru a obține 
supremaţia asupra rutelor comerciale, dar competiția a rămas surprin- 
zător de pașnică: în Mediterana mijlocului de secol XIX au izbucnit câteva 
conflicte navale, dar amenințarea pirateriei fusese în mare măsură redusă 
odată cu victoriile americane și franceze asupra statelor berbere, iar 
după războiul de independenţă grecesc ciocnirile între flote militare au 
devenit foarte rare. 

O excepţie a fost conflictul care a culminat cu o victorie navală aus- 
triacă în fata nou infiintatei flote italiene, în dreptul orașului Lissa, astăzi 
cunoscut ca Vis, în iulie 1866. După cucerirea Veneţiei de către austrieci 
în urma Războaielor Napoleoniene, flota venețiană a ajuns sub comandă 
austriacă, iar pentru o perioadă austriecii au controlat de asemenea și 
flotele ținuturilor toscane stăpânite pentru scurt timp de Habsburgi — 
până în 1848, limba comandamentului marinei habsburgice a fost italiana, 
iar majoritatea marinarilor erau italieni, deși în 1866 60% din forța de 
muncă era germană.2 Flota habsburgică era bine administrată; fratele 
regelui, Ferdinand Maximilian, care mai târziu a devenit împăratul 
Maximilian al Mexicului si a avut un destin tragic, a fost comandant-sef 
între 1854 si 1864 şi a dezvoltat-o nu numai achizitionánd vase cu aburi, 
ci si îmbrăcând carcasele navelor sale în fier. Când a preluat-o, flota avea 
doar corăbii si câteva vapoare cu zbaturi; a dat în funcţiune câteva goelete 
cu elice, apoi fregate blindate, foarte scumpe — în 1861 uzinele metalurgice 
austriece nu puteau produce suficiente plăci de fier în timp util, astfel 
că plăcile trebuiau comandate de pe Valea Loarei și exportate din Marsilia 
în deplină discreţie. Totuși, motoarele erau construite la o fabrică nouă 
din Trieste, la care împăratul deținea un pachet de acţiuni. De aceea, l-a 
lăsat pe fratele său să cheltuiască oricât considera necesar.25 

Din cauza ținuturilor din nordul Italiei pe care le stăpânea, împăratul 
a intrat în conflict cu forțele care voiau să unifice peninsula sub condu- 
cerea casei de Savoia. O alianță între Prusia și regatul Italiei a amenințat 
controlul austriac asupra Veneţiei si nord-estului Italiei. În confruntarea 
dintre flota austriacă și cea italiană din largul coastei croate, în dreptul 
orașului Lissa, flota austriacă a fost depăşită numeric — italienii aveau 
douăsprezece vapoare cu carcase îmbrăcate în fier, în timp ce austriecii 
mobilizaserá numai șapte. Italienii aveau în plus si câteva vapoare fără 
blindaj. Pe de altă parte, italienii se gândiseră în mod clar la forma pe 
care ar fi trebuit s-o ia acţiunea lor. O confruntare între nave blindate 

ar fi fost o noutate, iar austriecii au hotărât (o întoarcere la Antichitate) 
că tactica potrivită era să atace adversarul cu pintenul etravei. Deși 
corăbiile lor au avut destul de suferit de pe urma acestei tactici, austriecii 
au reușit să scufunde două nave blindate italiene. Comandantul austriac 
a recunoscut: „A fost un haos total... E un miracol că nu am pierdut nici 
măcar un vas.“ În mod neașteptat, austriecii câștigaseră.2 Victoria nu 
le-a asigurat controlul asupra Veneţiei, pe care au pierdut-o în favoarea 
regatului Italiei, dar a împiedicat Italia să câştige controlul asupra coastei 
dalmate (de unde veneau o parte din marinarii „austrieci“).27 La drept 
vorbind, pierderea Veneţiei în urma bătăliei de la Lissa nu a făcut decât 
să crească importanţa orașului Trieste ca poartă către Mediterana a 
Imperiului Habsburgic. 

Trieste a înflorit spectaculos sub stăpânirea habsburgică. Cu treizeci 
de ani înainte de deschiderea Canalului Suez, un diplomat american de 
la Viena i-a raportat secretarului de stat de la Washington în termeni 
laudativi: 


Trieste în sine este un oraș frumos și în mare parte nou — și, ca mai toate orașele 
noi, este foarte activ. Are un port excelent, cu ape de adâncime potrivită pentru 
aproape orice vas. Are 50 ooo de locuitori, majoritatea ocupându-se cu comerțul, 
despre care se spune că e lucrativ și înfloritor. Importurile sale sunt în valoare de 
50 de milioane de florini [peste 100 ooo ooo de dolari], iar exporturile, în valoare 
de 40 de milioane.28 


Trieste s-a confruntat cu multe greutăţi: produsele austriece provenite 
din vecinătatea orașelor Viena și Praga nu aveau o calitate foarte bună, 
astfel că erau greu de vândut în Mediterana, în timp ce accesul în Austria 
era blocat de Alpi. Pe de altă parte, Trieste era un port liber care se 
bucura de numeroase scutiri de la taxele comerciale standard. Încă din 
1717 orașul primise privilegii de la împăratul Carol VI al Austriei şi avea 
în spate o întreagă tradiţie a comerțului în Adriatica — in 1518 Carol 
Quintul le oferise negustorilor din Trieste drepturi speciale în sudul 
Italiei. În aceste secole Trieste era încă un oraș mic, umbrit în mare 
măsură de Veneţia, de sub a cărei tutelă politică scăpase în secolul al 
XIV-lea. În schimb eliberarea de sub tutela economică a Veneţiei a durat 
mai mult: la sfârşitul secolului al XVIII-lea negustorii venețieni trans- 
bordau mărfuri prin Trieste pentru a profita de statutul său de port liber. 
Orașul a câștigat si mai multe privilegii, odată cu un set de coduri de 
legi maritime, la sfârşitul secolului al XVIII-lea, sub domnia împărătesei 
Maria Tereza, iar Trieste a reușit să-și folosească şi mai bine poziția 
atunci când Venetia și-a pierdut independența, în 1797: în 1805 au fost 
înregistrate acolo 537 de corăbii, marea majoritate deținute de veneţieni.2? 

Mai exista încă un aspect deosebit în legătură cu Trieste. Fiind la 
curent cu succesul orașului Livorno, Carol VI a creat o enclavă în care 
oamenii de afaceri de toate credințele să se stabilească și să prospere. 
După ce Iosif II şi-a proclamat Edictele de Tolerantá în anii 1780, evreilor 
şi altor grupuri etnice li s-a garantat siguranta.*° Ghetoul din Trieste, 
înghesuit pe colinele din spatele castelului, a fost desființat în 1785. Un 
scriitor evreu, Elia Morpurgo, care era şi producător de mătase, a lău- 
dat-o pe Maria Tereza drept „femeia virtuoasă“ descrisă în Cartea 
Proverbelor, deoarece ajutase la înflorirea comerțului spre bunăstarea 
supușilor săi: „porturile sunt deschise, drumurile au devenit mai scurte, 
sigure și ușoare, pavilioanele sunt respectate și în siguranță pe mare“. 
Celelalte grupuri religioase care se găseau în Trieste erau armenii, grecii 
ortodocşi, luteranii, calvinistii, sârbii ortodocși. Fiecare grup era organizat 
ca o nazione de la care se aştepta să se gândească la bunăstarea orașului 
înainte de a primi alti coloniști, care trebuiau să fie utili economiei, nu 
oameni de nimic. În spatele etichetelor etnice se găseau de fapt numeroase 
grupuri etnice, mai ales sloveni și croați din vecinátáti, dar si germani, 
olandezi, englezi, albanezi și turci imigranţi sau doar în trecere, o guazza- 
buglia sau amestecătură de oameni si de limbi, desi limbile dominante 
în viata publică erau italiana si germana.?! 

În special orașul scriitorului Italo Svevo este cunoscut pentru comu- 
nitatea sa evreiască, bine integrată în societatea locală în anii 1830, desi 
şi-a păstrat propriile școli si instituţii. Firește, rabinii au început să fie 
foarte preocupați de respectarea religiei, fie că era vorba de respectarea 
Sabatului sau de atitudinea obişnuită fata de legile dietare evreiesti.?? 
Populaţia evreiască a crescut substantial, de la doar 100 de persoane în 
1735, când oraşul avea o populaţie de mai putin de 4 ooo de persoane, 
la 2 400 de persoane în 1818, când Trieste ajunsese să aibă peste 33 000 
de locuitori. Având mai puţine restricţii decât în oricare dintre celelalte 
posesiuni habsburgice, evreii din Trieste au jucat un rol semnificativ în 
dezvoltarea economică a orașului. Şi teoria, și practica au avut de câştigat 
de pe urma cunoştinţelor lor — G.V. Bolaffio a scris o carte despre schimbul 
valutar, iar Samuel Vital a scris despre asigurări, în timp ce în deceniile 
care au urmat evreii din Trieste s-au remarcat în studiul contabilităţii, 
economiei si dreptului comercial. Evreii au contribuit de asemenea la 
Borsa, adică la Bursă, si au fost implicaţi în fondarea companiei Oster- 
reichischer Lloyd: printre fondatori s-au numărat evreii Rodrigues da 
Costa si Kohen, grecul Apostopoulo, slavul Vučetić, renanul Bruck și 
ligurianul Sartorio, dintre care ultimii doi au fost atât de apreciaţi de mo- 
narh, încât au primit titluri nobiliare.33 Această diversitate etnică crea 

de asemenea și o efervescenţă culturală. La sfârșitul secolului Trieste 
ajunsese celebru pentru cafenelele sale literare, începând cu Caffé degli 
Specchi, „Cafeneaua oglinzilor“, deschisă în 1837, iar viaţa intelectuală și 
politică a sfârşitului de secol XIX era dominată de problema apartenenței 
orașului Trieste la Italia sau la Austria, exceptând prezenţa în oraş a unei 
populaţii slovene care se afirma tot mai mult.*+ 

Văzut dinspre Viena, un alt oraş în care multe etnii reușeau să conlo- 
cuiască mai mult sau mai puţin pașnic, Trieste părea poarta ideală către 
Orient. Începând din 1830, timp de treizeci de ani afacerile din portul său 
au înflorit treptat: importurile s-au dublat, iar numărul de vapoare a înce- 
put să crească în detrimentul corăbiilor. În 1852 aproape 80% din mărfuri 
erau transportate cu ajutorul corăbiilor, în timp ce în 1857 numai două 
treimi mai erau transportate astfel. Cel mai important partener comer- 
cial al orașului Trieste era Imperiul Otoman, spre care în anii 1860 se 
îndreptau circa o treime din exporturi, dar şi Statele Unite, Brazilia, Egip- 
tul, Anglia si Grecia se bucurau de contacte regulate cu Trieste; acesta 
ocupa locul al treilea în transporturile navale comerciale către Alexandria, 
după Marea Britanie şi Franța, înaintea Turciei si Italiei, poziție pe care 
nu a pierdut-o până la sfârşitul secolului al XIX-lea. La fel de impresio- 
nantă este si gama variată de mărfuri, desi majoritatea erau pur și simplu 
tranzitate către Viena și Imperiul Habsburgic: cafea, ceai si cacao, mari 
cantităţi de piper, orez si bumbac.3 Între anul de deschidere a Canalului 
si anul 1899, cantitatea de mărfuri transportate a crescut aproape de 
patru ori.36 

Istoria orașului Trieste si a companiei Osterreichischer Lloyd arată 
oportunităţile şi greutăţile cu care s-au confruntat cei ce au încercat să 
profite de noile condiţii din Mediterana pe parcursul secolului al XIX-lea. 
Navigatia din Mediterana devenise de nerecunoscut: Marea cea Mare 
era acum o poartă de acces către Oceanul Indian, iar trecerea era o ex- 
perienta diferită de oricare alta din trecut; informaţia a început să circule 
rapid în toate părțile, odată cu dezvoltarea rețelelor poștale; era mai 
multă pace și siguranță decât oricând de la apogeul Imperiului Roman 
încoace. Si totuşi Mediterana nu era dominată nici de austrieci, nici de 
turci şi nici chiar de francezi, ci de regatul Marii Britanii. 


2 


Grecii si ne-grecii 
1830—1920 


O TRASATURA IMPORTANTĂ a celei de-a cincea Mediterane a fost desco- 
perirea primei Mediterane și apoi a celei de-a doua. Lumea greacă a ajuns 
să-și însușească eroii Epocii Bronzului, cu ale lor care descrise de Homer, 
iar pentru lumea romană s-au descoperit rădăcini adânci în prea putin 
cunoscuta civilizație etruscă. Astfel, pe parcursul secolului al XIX-lea și 
al începutului de secol XX au apărut perspective complet noi asupra Medi- 
teranei. Tonul a fost dat de creșterea interesului pentru Egiptul antic, 
despre care am vorbit în capitolul precedent, dar un rol important a jucat 
si tradiţia studiilor biblice. În secolul al XVIII-lea, în așa-numitul Grand 
Tour, călătorii bogaţi din Europa de nord vizitau vestigiile antice din 
Roma și Sicilia, iar englezii vedeau în această activitate o alternativă 
plăcută pentru viata de la Oxford sau Cambridge, unde cei interesați de 
studiu aveau de-a face numai cu texte antice, nu si cu obiecte.! Pe de altă 
parte, la sfârşitul secolului al XVIII-lea a fost revigorată și perspectiva 
estetică asupra operelor de artă antice, atunci când istoricul Winckelmann 
a început să formeze gustul pentru arta greacă, explicând că grecii s-au 
dedicat reprezentării frumuseţii (ceea ce romanii n-au reușit să facă). 
Cartea sa Istoria artei antice a fost publicată în germană în 1764 şi în 
franceză imediat după aceea, având o enormă influență. 

În deceniile următoare, descoperirile de la Pompeii și Herculaneum, 
la care a contribuit din plin Sir William Hamilton, gazda încornorată a 
amiralului Nelson, și apoi cele din Etruria au sporit și mai mult interesul 
nord-europenilor pentru arta antică, oferind arhitecţilor o mare bogăţie 
de modele, iar colecționarilor, prăzi consistente — atunci când au început 
să fie deschise mormintele etrusce, „vasele etrusce“, de fapt în majoritate 
grecești, au fost scoase din Italia. În Grecia, înainte de a se face excavații 
şi de a se exporta obiectele găsite, trebuia obținut acordul autorităţilor 
otomane; cel mai celebru caz, statuile Partenonului, a fost urmat de alte 

achiziții pentru muzeele nordice: Altarul din Pergam a fost trimis la 
Berlin, fațada Mormântului lui Agamemnon de la Micene a fost trimisă 
la British Museum, si asa mai departe. Numeroasele sculpturi nuduri 
conservate au trezit pasiuni estetice și, deloc surprinzător, erotice. Siturile 
arheologice din Mediterana puteau fi practic vizitate prin mijlocirea mari- 
lor muzee din Anglia, Franța si Germania, unde colecțiile de obiecte an- 
tice erau impregnate de principiile lui Winckelmann: pentru a înțelege 
arta antică, era vitală aprecierea frumuseţii ei.? Si lumea mediteraneeană 
a fost importată în Europa de nord, prin reconstituirile creative ale Anti- 
chitátii în lucrările unor artişti precum Lawrence Alma-Tadema si 
J.W. Waterhouse, din Anglia. Precizia aproape fotografică a lui Alma-Ta- 
dema în reconstituirea detaliilor îndelung studiate i-a adus o mare popu- 
laritate, sporită de faptul că a inclus în mai multe dintre pânzele sale 
nuduri feminine.? 

Nu la fel de importantă era explorarea pământului Vechii Elade. 
Legendele Troiei erau doar mituri despre zei și eroi inexistenti, dar pe 
măsură ce grecii s-au emancipat de sub dominaţia otomană a căpătat 
contur o viziune romantică asupra Greciei și a grecilor. Cel mai faimos 
exponent al acestei viziuni este lordul Byron, care a murit de friguri în 
1824, în Grecia, în războiul împotriva turcilor. Cunoscuse foarte bine 
Antichitatea cu un deceniu în urmă, în timpul unui Grand Tour care cuprin- 
sese aproape toată Mediterana de nord — Italia, Albania, Grecia. Totuși, 
nu se poate spune că interesul lui pentru Grecia a fost motivat mai mult 
de un ataşament profund fata de trecutul ei clasic decât de credința 
romantică în libertate. Ba chiar englezii i-au tratat uneori pe greci fără 
pic de romantism. Între 1848 si 1850 lordul Palmerston, care sprijinise 
lupta de independență a Greciei, și-a dezlántuit furia asupra guvernului 
pentru că nu i-a oferit despăgubiri unui evreu din Gibraltar, Don Pacifico, 
pentru pagubele produse pe proprietatea lui de o bandă de răufăcători. 
Marina Regală a organizat o blocadă asupra Atenei până când grecii au 
cedat, spre furia francezilor si ruşilor, care, alături de Marea Britanie, 
au fost garanţii independenței Greciei. Dar Palmerston, care-i cunoștea 
cel mai bine pe greci, a apelat la exemplul antic pentru a critica, nu pen- 
tru a justifica comportamentul lor: 


Așa cum în vremurile de demult, când putea spunecivis romanum sum, un roman 
era sigur că nu va suferi nici un fel de înjosire, și cetățeanul britanic, în orice ţinut 
s-ar afla, va avea toată încrederea că ochiul vigilent și braţul puternic al Angliei 
îl va proteja de orice rele și nedreptati. 


Se putea spune că ceva din spiritul Vechii Elade supravietuise în dragos- 
tea grecilor pentru libertate, dar nu era uşor să-i recunosti în grecii ince- 
putului de secol XIX pe descendenţii lui Pericle și ai lui Platon. Iar 
pentru a regăsi autenticul spirit al romanilor, aceasta părea să fie în- 
truchipat de britanici. 


II 


EXISTAU ȘI CÂȚIVA OAMENI care chiar credeau în legendele Troiei. Desco- 
perirea civilizaţiilor Epocii Bronzului din Marea Egee a început, cum am 
văzut, cu obsesiile literaliste ale lui Heinrich Schliemann, care a vizitat 
pentru prima dată Troia în anul 1868 si care, cinci ani mai târziu, a 

dezgropat așa-numita „Comoară a lui Priam“. Într-o vreme când princi- 
piile stratigrafiei si datării nu se dezvoltaseră încă, Schliemann şi-a 
folosit în mod fericit intuiţia pentru identificarea tuturor descoperirilor 
sale. Trecând prin Itaca, a dezgropat douăzeci de urne funerare antice; 
problema nu era dacă urnele aparțineau familiei lui Odiseu, ci cărui 
membru al familiei aparținea cenușa din fiecare urná.* În 1876 făcea deja 
săpături la Micene, care a fost mai ușor de identificat decât Troia, deoa- 
rece Poarta Leilor supravietuise partial de-a lungul mileniilor. Cum era 
de așteptat, acolo a găsit mormintele lui Agamemnon și ale familiei lui. 
Îl interesa mai mult validarea poveștilor lui Homer decât implicaţiile 
politice ale descoperirilor sale, dar teoreticienii raselor au început în 
curând să tragă foloase de pe urma revelatiilor lui, afirmând că înte- 
meietorii civilizaţiei grecești vechi, și deci ai culturii europene înalte, 
fuseseră arieni blonzi, cu ochi albastri.5 Totuşi, în cercurile academice a 
durat mult — optzeci de ani — până când a fost acceptată ideea că mice- 
nienii au fost strâns înrudiţi cu grecii de mai târziu și chiar au vorbit o 
formă primitivă de greacă. În această privinţă argumentele se sprijineau 
pe înscrisurile ciudate care au început să fie scoase la iveală în urma 
săpăturilor din Grecia şi din Creta: micile hieroglife cu care ochii lui 
miopi erau obișnuiți l-au determinat pe Sir Arthur Evans să meargă în 
Creta, să dezgroape şi, nu mai puțin important, să reconstituie ceea ce 
s-a numit „palatul lui Minos din Cnossos*. 

Activitatea lui Evans în Creta poate fi mai bine înțeleasă ţinând cont 
de contextul schimbărilor politice și sociale care aveau loc pe insulă la 
sfârșitul secolului al XIX-lea si începutul secolului XX. În 1900, circa 
30% dintre cretani erau musulmani, majoritatea de origine greacă și 
vorbitori de limba greacă. Printre musulmani se numărau si cei mai mari 
proprietari de pământ si un mare număr de negustori, iar populația 
musulmană era concentrată în oraşe, în timp ce creștinii erau de obicei 
răspândiţi la țară. Câştigarea independenței de către grecii de pe conti- 
nent i-a încurajat pe cretanii creştini că vor putea avea acces în noul regat. 
Scopul lor era énosis, „unirea“; iar în urma unei răscoale greceşti împo- 
triva otomanilor, care a durat nu mai putin de nouă ani, începând din 
1821, în Creta problemele au mocnit pe tot parcursul secolului. Istoricii 
greci relatează represaliile nemiloase ale turcilor, deși fiecare dintre tabere 
avea partea ei de vină — la sfârșitul secolului musulmanii din estul Cretei 
au îndurat suferințe groaznice. Puterile europene au recunoscut că Creta 
nu putea să fie pur și simplu adăugată regatului Greciei; cu acordul 
turcilor, i-a fost încredințată lui Muhammad Ali, astfel că timp de zece 
ani, începând din 1830, insula a fost guvernată din Egipt. Un comitet 

format din reprezentanţi ai grecilor a oferit insula Marii Britanii, care 
nu era interesată să guverneze Creta sau să încurce planurile din estul 
Mediteranei.” Otomanii știau foarte bine că trebuie să facă şi compromisuri, 
așa că începând din 1868 le-au oferit cretanilor și mai multă autonomie; 
dar acest lucru nu-i mulțumea pe luptătorii pentru énosis, care în 1897 
începuseră să recruteze voluntari pentru cauza lor chiar și din Scandi- 
navia, Marea Britanie și Rusia. 

În 1898, insulei distruse de război i-a fost în sfârşit acordată autono- 
mia completă sub conducerea unui înalt comisar, prințul George al Greciei, 
si sub protecţia franceză, italiană şi britanică, dar sultanul de la Constan- 
tinopol şi-a păstrat titlul de suzeran, pentru că pur si simplu nu voia să 
renunțe la pământurile lui, cu atât mai putin cu cât beneficiarii erau în 
majoritate greci creştini. Guvernul insulei, în care erau reprezentate 
ambele comunităţi, a făcut toate eforturile pentru a stimula economia, 
dar multi dintre musulmani plecau din Creta acum că se restabilise pacea, 
iar multi plecaseră deja în timpul războiului civil. Reconstruirea econo- 
miei implica și reconstruirea identității cretane. În 1898 Arthur Evans 
a solicitat numeroşi lucrători care să-l ajute în excavatiile din Cnossos, 
iar guvernul cretan a avut amabilitatea ca, printre primele sale acte, să 
voteze o serie de legi prin care erau încurajate proiectele arheologice 
străine si chiar era permis exportul artefactelor.8 Cretanii vedeau în 
aceste legi o bună metodă de promovare, o șansă de a face cunoscută Creta 
prin expunerea trecutului ei în muzeele puterilor protectoare. 

Creta era o insulă în căutare de pace, iar în timp ce muncitorii lui 
scoteau la iveală Cnossosul, Evans a încercat să interpreteze vestigiile 
surprinzătoare pe care le-a găsit făcând apel la imaginea trecută a Cretei 
pașnice. Creta lui Evans era un regat condus de un personaj despre care 
credea că se numea Minos. Această interpretare reflecta atât presupu- 
nerile lui cu privire la trecutul Cretei, cât si sincera lui speranță în viitorul 
ei, vedea în Creta minoică o societate matriarhală pașnică, iubitoare de 
natură, în care până si bărbaţii de la curtea regelui erau efeminati: niște 
bărbați mereu la modă a căror plăcere, ca şi a femeilor de la curte, era să 
se unduiască pe marele „Ring de Dans“ pe care l-a identificat Evans. I-a 
pus pe oamenii lui să danseze pentru el, pentru a redescoperi magia 
Cretei minoice.? Din micile fragmente de fresce minoice au fost recon- 
struite mari si îndrăznețe picturi care înfățișau prinți iubitori de pace 
si doamne vorbárete de la curte. Palatul reconstituit din Cnossos, care 
datorează atât de mult imaginaţiei lui bogate, a devenit astfel un templu 
al păcii modernist. 

III 


CIPRUL, A CĂRUI ISTORIE seamănă în multe privinţe cu cea a Cretei, era 
o altă insulă în care turcii s-au văzut tot mai incoltiti, desi proporţia de 
locuitori musulmani rămânea în continuare putin mai mică. Evenimen- 
tele din Grecia continentală au avut un mare impact aici: începând din 
1821 cipriotii greci au devenit recalcitranti, iar guvernatorul turc le-a in- 
terzis non-musulmanilor să poarte arme. În anii 1830 au plecat spre 
Grecia până la 25 ooo de ciprioti, care sperau să obțină cetățenia greacă 
şi apoi să se întoarcă pe insulă ca supuși ai regelui grec, fapt care le asi- 
gura protecţia din partea consulilor britanic, rus și francez, ca garanti 
ai independenţei Greciei, spre iritarea autorităţilor otomane. Totuşi, 
faptul că majoritatea ortodoxă din Cipru avea conştiinţa ,grecitátii^ nu 
trebuie interpretat în mod exagerat: ideile cu privire la o unire cu Grecia- 
mamă luau naștere mai degrabă în Grecia decât în Cipru, unde pe 
perioade lungi relaţiile dintre comunităţi fuseseră destul de pașnice. Con- 
sulatul britanic din Cipru a cooperat cu autorităţile turcești pentru a se 
asigura că luptătorii pentru énosis sunt ţinuţi sub control: în 1854 vice- 
consulul britanic i-a furnizat guvernatorului informații despre un pamflet 
trădător atribuit directorului liceului grec din Nicosia. Legăturile strânse 
dintre viceconsul si guvernator a avut ca urmare, în 1864, o invitație din 
partea guvernatorului la o petrecere în onoarea circumciziei fiului său: 
„Permite-mi să te invit pe toată durata ceremoniilor, care vor începe luni 
si vor continua până joi, şi de asemenea la cină în toate cele patru zile.“" 
Dată fiind poziţia sa între Anatolia, Siria si Egipt, Ciprul avea în primul 
rând o valoare strategică. Oferea în surplus câteva produse agricole 
precum orzul, exportat în Siria, şi roscovele, exportate in Alexandria, 
dar standardul de viaţă nu era ridicat, iar „importurile erau foarte scăzute, 
deoarece Ciprul importa numai strictul necesar pentru locuitorii săi, care 
sunt foarte săraci“, cum a relatat un vizitator de la sfârşitul secolului 
al XVIII-lea: câteva haine de calitate, cositor, fier, piper si vopsele.!? La 
sfârșitul secolului al XIX-lea vopselele erau folosite în mod profitabil în 
industria locală: erau aduse din Beirut haine englezești de stambă albă 
şi vopsite în ateliere locale, și s-a dezvoltat o industrie a mătăsii destul 
de activă. Dar Ciprul făcea parte dintr-o rețea locală, est-mediteraneeană, 
şi legăturile sale internationale erau destul de limitate. !? Totuși, odată cu 
creşterea interesului pentru antichităţi, în Cipru a început să înflorească 
un nou tip de comerţ, în mare parte ilicit. Între 1865 si 1875, consulul 
american, generalul Louis Palma di Cesnola, a fost unul dintre cei mai 
impátimiti colecționari a ceea ce el numea „comorile mele“; mare parte 

din prada lui din splendidul sit de la Kourion a ajuns la Metropolitan 
Museum din New York.14 

Slăbirea puterii otomane în estul Mediteranei a devenit si mai evidentă 
în 1878, atunci când britanicii au reuşit să-l convingă pe sultan să cedeze 
administrarea insulei Marii Britanii. Sultanul, Abdülhamid II, a înțeles 
că avea nevoie de sprijinul britanic pentru a-i tine la distanță pe ruși, pen- 
tru că aceştia încă mai sperau să devină o prezență permanentă în Medi- 
terana, obiectiv pe care nu-l puteau realiza decât dacă reușeau să păstreze 
liberul acces în Bosfor si Dardanele. Britanicii au început să-și retragă 
sprijinul pentru otomani atunci când în Marea Britanie au ajuns stiri 
despre masacrele armenilor si ale altor oponenți ai autorităţii turcești; 
însă și-au păstrat o puternică simpatie pentru grecii care trăiau dincolo 
de granițele regatului independent.15 Astfel, Ciprul era văzut ca o garanţie 
pentru păstrarea bunelor relaţii. În tipicul stil otoman, Sublima Poartă 
şi-a păstrat, pe hârtie, suveranitatea asupra insulei, iar britanicii trebuiau 
să predea orice profit obținut din administrarea ei către Constantinopol 
(insula a fost anexată Marii Britanii abia când Marea Britanie și Turcia 
au ajuns în tabere diferite, în timpul Primului Război Mondial, iar Ciprul 
a devenit colonie a Coroanei abia în 1925). Interesul britanic pentru Cipru 
era pur strategic, în urma achiziției numeroaselor acţiuni ale Companiei 
Canalului Suez, iar valoarea sa a crescut în 1882, atunci când Marea 
Britanie și-a impus suveranitatea asupra Egiptului. Stăpânirea Ciprului 
îi asigura Marii Britanii controlul asupra tuturor bazelor din Gibraltar 
până în Levant, trecând prin Malta, dar era ca și cum ar fi stăpânit un 
butoi cu pulbere în care lupta dintre cele două religii nu se aplana, ba 
chiar devenea din ce în ce mai îndârjită sub conducerea unei a treia parti: 
grecii din Cipru au început să susțină cu tot mai multă insistență ideea 
că destinul insulei trebuia hotărât în Grecia, în timp ce turcii se temeau 
că vor avea parte de acelaşi tratament de care aveau parte turcii din Creta. 
La începutul secolului XX, cipriotii turci urmăreau cu foarte mult interes 
mişcarea reformatoare a Junilor Turci din Imperiul Otoman, astfel că a 
început să se dezvolte o conștiință a identității naționale care s-a accen- 
tuat în competiţia cu naționalismul grec.16 Decăderea Imperiului Otoman 
a fost apoi însoțită de forme tot mai categorice de afirmare a identităţii 
naţionale, care amenințau să dezbine societăți unde altădată diversele 
grupuri etnice şi religioase trăiseră în oarecare armonie. 

IV 


IDENTITATILE NATIONALE se afirmau mai pregnant in tinuturile otomane 
în care grupurile etnice și religioase erau împrăștiate şi amestecate. Nu 
e deloc surprinzător că cea mai mare diversitate de etnii și religii se găsea 
în porturile mediteraneene precum Salonic, Alexandria și Smirna. Salonic, 
în mod special, a devenit teren de luptă între turci, slavi și greci, chiar 
dacă în 1912 evreii erau cel mai mare grup din oraș, iar docherii evrei erau 
atât de numeroși, încât docurile se închideau sámbáta.!" Cum a observat 
Mark Mazower, în acest oraș se foloseau patru tipuri de scriere şi patru 
calendare, astfel că întrebarea „La ce oră e prânzul astăzi?“ avea un oare- 
care sens.18 În multe zone din oraș limba de bază era iudeo-spaniola, adusă 
de exilatii sefarzi după anul 1492. Numele sinagogilor aminteau încă de 
ținuturile natale ale evreilor din Salonic: exista o sinagogă a catalanilor, 
din „Saragoza“ (de fapt Siracusa, din Sicilia), și o alta poreclită Macarron, 
pentru că era frecventată de evrei de origine apuliană, despre care se 
credea că împărtăşesc dragostea italienilor pentru macaroane.!? 

Ar fi o greșeală să ne facem o imagine romantică despre Salonic. În 
1911 această perspectivă a fost exprimată într-un ziar de limbă ladino, 
La Solidad Ovradera, astfel: 


Salonic nu este un oraș. Este o adunătură de sătuce. Evrei, turci, membri ai sectei 
Dönme [adepţii lui Shabbetai Zevi], greci, bulgari, occidentali, țigani, fiecare dintre 
aceste grupuri care astăzi se numesc „națiuni“ stă cât mai departe de celelalte, 
ca si când s-ar teme să nu se contamineze.20 


Ce-i drept, este posibil ca un ziar numit Solidaritatea muncitorească să 
nu fi oferit o perspectivă tocmai obiectivă asupra relaţiilor dintre grupurile 
etnice, încercând mai degrabă să creeze o singură comunitate proletară, 
dincolo de sentimentele naţionale. Putem culege câteva informații despre 
relaţiile cotidiene dintre evrei, turci și alții din povestirile lui Leon Sciaky 
despre copilăria lui în Salonicul sfârşitului de secol XIX; avem de-a face 
cu o familie evreiască prosperă care se află în relații călduroase cu țăranii 
bulgari care-l aprovizionau pe tatăl lui Sciaky cu cerealele pe care le vin- 
dea, în timp ce pe străzile orașului micul Sciaky era tratat foarte bine 
de către vecinii musulmani si creștini, adesea dispuși să-i ajute pe mem- 
brii altor comunităţi atunci când izbucneau ráscoale.?! 

Iudaismul sefard a fost dintotdeauna mai deschis către culturile vecine 
decât formele de iudaism mai stricte practicate în estul Europei de evreii 
askenazi, si, pe măsură ce lumea otomană a fost tot mai mult influențată 
de occidentul european, elitele evreiești au adoptat la rându-le manierele 

şi limbile occidentale. Identitatea sefardă era ambivalentă. Era, teoretic, 
o combinaţie de sofisticare occidentală și o notă de exotism oriental, o 
viziune răspândită de Disraeli în Marea Britanie. Chiar si în copilărie, 
Leon Sciaky purta haine occidentale, un semn clar al statutului social 
si economic, precum si al aspirațiilor culturale ale familiei sale, în timp 
ce cea mai bogată familie evreiască din Salonic, Allatini, igi decorase 
casa cu cea mai bună mobilă atât din Orient, cât si din Occident.”? Ince- 
pând din 1873, prin intermediul noilor școli ale Alianței Israelite Uni- 
versale, franceza a pătruns tot mai mult în viața evreilor din Salonic, în 
defavoarea limbii ladino, pe care unii o considerau limba claselor de jos 
(și în Alexandria franceza devenea de mode, chiar de rigueur, în rândul 
elitelor evreieşti). În 1912 AIU avea peste 4 ooo de elevi, mai bine de ju- 
mătate din numărul copiilor din școlile evreieşti ale orașului.2 Locuitorii 
din Salonic și din Alexandria nu erau îngrijoraţi de imperialismul cultural 
francez căruia îi cădeau pradă; nu doar evreii, ci toti orășenii prosperi 
de pe cuprinsul Imperiului Otoman vedeau în limba franceză o emblemă 
a distinctiei. 

Pe când încă stăpâneau Salonicul, turcii știau că, desi în minoritate, 
ei erau cei care deţineau puterea. Sciaky a povestit cum în 1876 au 
izbucnit mai multe răscoale după ce un bulgar a apelat la consulii străini 
pentru a împiedica mariajul fiicei lui cu un turc; consulii francez și german 
au făcut greșeala majoră de a intra într-o moschee în timp ce spiritele 
erau încă inflamate, si au fost linsati.24 Tulburările din sânul diverselor 
comunităţi s-au intensificat până în anul 1900. Grecii erau entuziasmați 
de răspândirea educației: copiii învățau acum propria lor limbă în școli 
adecvate și puteau privi spre sud, unde cei din neamul lor trăiau într-un 
regat grec independent. Slavii au devenit foarte recalcitranti. În anii 
1890, mișcarea radicală a slavilor macedoneni, care vorbeau o formă a 
limbii bulgare, s-a reunit în Organizaţia Revoluționară Internă Macedo- 
neană (ORIM), luptând pentru autonomie pentru întinsul lanţ de provincii 
otomane dintre Salonic și Skopje; organizaţia vedea în Salonic capitala 
acestui lant și de aceea voia să dea orașului o identitate culturală bulgară. 
Acest lucru era intolerabil pentru grecii din Salonic, care le-au oferit 
turcilor informaţiile culese despre activitatea ORIM.% În scurt timp ORIM 
a hotărât că sosise timpul pentru acțiuni drastice. În ianuarie 1903 agenții 
săi au cumpărat un aprozar aflat vizavi de Banca Otomană, unde vindea 
un bulgar ursuz căruia parcă nu-i păsa de marfa sărăcăcioasă expusă 
pe tarabe. Totuși, noaptea magazinul prindea viaţă: o echipă ORIM săpa 
tunele subterane pentru a ascunde mine sub frumoasa clădire a Băncii 
Otomane. Membrii echipei aproape că au fost prinşi, pentru că în timpul 

săpăturilor blocaseră unul dintre canalele colectoare ale orașului, iar 
hotelul Colombo, din apropiere, se plânsese că i se înfundaseră toaletele. 
Pe 28 aprilie bombele au explodat, aruncând în aer banca si mai multe 
clădiri invecinate.?9 

Salonicul s-a confruntat de asemenea și cu puternicele unde ale schim- 
bárii din interiorul guvernării turceşti, odată cu afirmarea Junilor Turci 
şi cu planurile de reformă. Tulburările politice din Mediterana făceau ca 
viața din Salonic să decadă: mărfurile italiene erau boicotate după ce în 
1911 italienii invadaseră Tripolitania, iar comerțul cu Trieste era boicotat 
din cauză că austriecii preluaseră în mod controversat controlul asupra 
Bosniei. Sátulá de această situație, bogata familie Allatini a plecat în 
Italia. Puterea otomană se degrada mai repede ca niciodată, astfel că nu 
a fost o surpriză faptul că în 1912 grecii au invadat Salonicul, revendicân- 
du-l pentru regat. Din păcate, au sosit și trupele bulgare, care n-au mai 
vrut să plece; chiar și atunci când au fost convinse s-o facă, dincolo de 
ziduri au izbucnit mai multe altercatii între unităţile bulgare si grecești. 
Astfel, grecii au cucerit Salonicul, dar bulgarii erau o amenințare serioasă, 
iar orașul a pierdut hinterlandul fertil din care tatăl lui Leon Sciaky 
făcuse rost de cereale. În 1913, orașul găzduia aproape 46 ooo de musul- 
mani și peste 61 ooo de evrei, față de cei 40 ooo de creștini ortodocși, dar 
activiștii greci intenționau să-i facă să se simtă intrusi.?’ Cimitirele le-au 
fost profanate, iar magazinele le-au fost jefuite. Prim-ministrul, Venizelos, 
un erou al revoluției din Creta, a fost un susținător înfocat al ideii unei 
Grecii locuite numai de greci ortodocși. Ce anume se întâmpla în această 
situaţie cu evreii, pe care Venizelos i-a privit întotdeauna cu suspiciune, 
nu era deloc clar. În august 1917, un mare incendiu a distrus zone extinse 
ale oraşului, printre care districtele evreiesc şi musulman. Pe lângă fap- 
tul că a determinat creșterea emigrației evreiești și musulmane, incendiul 
le-a oferit autorităților greceşti ocazia de a-și pune în aplicare planul de 
reconstruire a Salonicului ca oraş grecesc, populat de greci. Scopul era 
clar: Salonic avea să redevină oraşul creștin al Sfântului Dimitrie. Salonic 
avea să renască sub numele de Tesalonic. 


3 


Ieșirea din scenă a otomanilor 
1900-1918 


ISTORIA MEDITERANEI a fost prezentată în această carte ca o serie de 
etape în care marea a fost integrată, în mai mică sau mai mare măsură, 
într-o singură zonă economică și chiar politică. Odată cu cea de-a cincea 
Mediterană, caracterul acestui proces s-a schimbat complet. Mediterana 
a devenit principala arteră prin care mărfurile, navele de război, emigran- 
tii si alti călători ajungeau din Oceanul Atlantic în Oceanul Indian. Scă- 
derea productivităţii ținuturilor din jurul Mediteranei și inaugurarea 
comerțului substanţial cu cereale din Canada şi cu tutun din Statele 
Unite (pentru a cita două exemple) au făcut să scadă și interesul oamenilor 
de afaceri pentru Mediterana. Chiar și comerțul cu bumbac din Egipt, 
revigorat, se confrunta cu concurența din partea Indiei și a sudului State- 
lor Unite. Căile maritime care porneau din Genova se îndreptau către 
vestul Mediteranei și apoi către Atlantic, purtând către Lumea Nouă 
sute de mii de emigranți, care s-au stabilit în New York, Chicago, Buenos 
Aires, Sao Paolo si alte oraşe aflate în plin avânt din America de Nord 
si America de Sud în jurul anului 1900. Emigratia italiană era formată 
în majoritate din sudiști, deoarece locuitorii satelor din sud nu beneficiau 
de îmbunătăţirea standardului de viata care începea să schimbe fata 
orașului Milano și a altor centre din nord. 

Pe de altă parte, pentru francezi se găseau oportunităţi pentru începe- 
rea unei noi vieți în Mediterana: Algeria a devenit destinația preferată 
a emigranților francezi, pentru că se viza crearea unei noi Frante pe 
țărmurile Africii de Nord, în timp ce teritoriile sălbatice mărginite de tar- 
muri rămâneau sub control colonial. Două manifestări ale acestei politici 
au fost reconstruirea unei mari părți din Alger în stil european și, în 1870, 
acordarea cetățeniei franceze în masă unui număr de 35 ooo de evrei alge- 
rieni. Evreii algerieni erau considerati évolués, ,civilizati^, pentru cá 
profitaserá de oportunitátile oferite de stápánirea francezá, infiintánd 

şcoli moderne sub patronajul Alianţei Israelite Universale, fondată pentru 
promovarea educației evreieşti după modelul european, si transfor- 
mându-se într-o nouă clasă profesională.! Începând din anii 1880, după 
ce a intrat sub control francez, şi Tunisia a atras coloniști francezi, deși 
mult mai încet; în jurul anului 1900 era o ţintă mai populară pentru co- 
lonistii italieni decât pentru cei francezi. Si regatul Italiei privea cu 
interes către Africa de Nord, pentru că liderii săi politici considerau că 
ar oferi țării lor oportunitatea de a deveni o putere mediteraneeaná la 
fel de mare ca Franţa. Italienii nu construiau încă ideea de Mare Nostrum, 
articulată de Mussolini în anii 1930, deoarece era evident că Marea Bri- 
tanie domina Mediterana, dar opinia publică italiană și democraţii italieni 

erau convinși că Italia avea un destin imperial. În parte, argumentele 
erau de ordin moral: ca si în Algeria franceză, exista posibilitatea de a 
le oferi civilizația europeană unor popoare care erau considerate, cu 
condescendentá, înapoiate. Pe de altă parte, erau politice: Italia și-ar fi 
pierdut influența în Europa dacă n-ar fi arătat că e capabilă de aseme- 
nea realizări márete. În sfârşit, în mare măsură argumentele erau eco- 
nomice: puterea statului italian avea să depindă de evoluţia sa economică, 
posibilă numai în urma exploatării materiilor prime oferite de un teritoriu 
colonial. Spania, care până în 1904 isi extinsese controlul asupra coastei 
marocane, anexând orașul Tetuán și arealul din jurul oraşelor Ceuta si 
Melilla, era doar un concurent minor.2 

Colapsul finanțelor statului în Tunisia de-a lungul anilor 1860 a fost 
o oportunitate atât pentru Franţa, cât şi pentru Italia. Numeroși creditori 
francezi ar fi avut de suferit dacă beiul si guvernul sáu nu şi-ar fi inde- 
plinit obligaţiile. Situaţia nu era foarte diferită de cea din Egiptul lui Said 
şi Ismail. A fost înfiinţată o comisie financiară internaţională, pe care 
francezii voiau s-o conducă. Guvernul italian n-a fost deloc mulțumit de 
această situaţie: aportul consistent al italienilor la economia tunisiană 
şi numărul mare de coloniști italieni au încurajat Italia să pretindă 
controlul asupra unor ramuri întregi ale economiei tunisiene, precum 
producţia și exportul de tutun și administrarea căilor ferate. Totuşi, în 
1883 francezii reușiseră să-și asigure o poziție dominantă, iar beiul a 
fost de acord cu înfiinţarea unui protectorat francez asupra Tunisiei.? Gu- 
vernul italian a fost nevoit să se orienteze către alte direcţii, si a observat 
repede că existau aceleași oportunități și în apropiere, în Libia, aflată 
sub stăpânire otomană; în 1902, francezii și britanicii, hotărâți să împartă 
Mediterana, căzuseră de acord să lase Italia să facă ce vrea acolo — o mo- 
dalitate utilă de a atrage Italia într-o alianță politică mai extinsă împo- 
triva viitorilor dușmani. A devenit imediat limpede cine puteau să fie 
aceşti duşmani: băncile germane au început să investească în Libia în 
competiţie cu Banco di Roma. În 1911 numai germanilor, nu și italienilor, 
li s-a permis să cumpere pământuri în Libia. Pentru că tensiunile dintre 
Roma și Constantinopol au crescut, turcii au încercat să-i potolească pe 
italieni oferindu-le concesii comerciale. Dar era prea târziu. Italienii hotă- 
râseră că pentru a intra în rândul națiunilor europene Italia avea nevoie 
de o misiune imperială. Slăbirea puterii otomane, mai ales în provinciile 
periferice, a devenit pe zi ce trecea tot mai evidentă. La sfârşitul lui sep- 
tembrie 1911 guvernul italian a declarat război Turciei, iar până la sfâr- 
şitul lui octombrie flotele italiene deplasaseră fără piedici la Tripoli, 
Benghazi si alte orașe importante o forță de ocupaţie de 60 ooo de soldati. 
Aceasta a fost partea mai ușoară; apoi a izbucnit rezistența locală si, pentru 
că pagubele în rândul italienilor au crescut, guvernul italian a acceptat 
să discute termenii păcii cu Constantinopolul. Ca întotdeauna, sultanul 
otoman n-a vrut să renunţe la suveranitatea formală a Turciei asupra 
foștilor supuși. La un an după această invazie, a recunoscut stăpânirea 
italiană asupra Libiei, rămasă din punct de vedere formal teritoriu otoman.* 
Italienii n-au putut controla această zonă, dar, ca şi în cazul Algerului, 
intenționau să europenizeze zonele pe care le stăpâneau, astfel că au 
început să reconstruiască Tripoli după modelul orașelor italiene moderne. 

La izbucnirea Primului Război Mondial, aşadar, întregul lanţ de orașe 
de la Ceuta în vest la Port Said în est se aflau sub stăpânirea sau protec- 

toratul Spaniei, Franței, Italiei sau Marii Britanii. Kaizerul german a 
vizitat Tangerul în 1905 si s-a arătat nemulțumit de creșterea influenței 
franceze în Maroc, dar Germania nu a reuşit să transforme Marocul în 
avanpostul său, cum nu reușise nici cu Libia. Ba chiar Tanger a devenit 
o enclavă specială, în care sultanul Marocului împărțea puterea cu 
consulii străini. O figură deosebit de importantă era inspectorul-sef de 
poliție, care avea rolul de intermediar între sultan și consuli; este un exem- 
plu rar al prezenţei elveţiene în Mediterana, pentru că această funcție 
trebuia îndeplinită de o persoană neutră. Astfel, turcii își pierduseră 
complet autoritatea în Africa de Nord; germanii nu cástigaserá nici un 
avanpost; austriecii s-au mărginit la prezenţa in Trieste si coasta dalmată 
si n-au participat la lupta pentru Africa de Nord; iar Marea Britanie 
domina căile navale între Gibraltar si Canalul Suez. 


II 


UN CÂȘTIG SUPLIMENTAR ȘI VALOROS AL ITALIEI a fost Rhodosul, împre- 
ună cu Insulele Dodecaneze. Insularii, în mare parte greci, încercaseră 
să se emancipeze de sub controlul otoman si păreau să existe perspective 
favorabile pentru înființarea unei „Federaţii a Insulelor Dodecaneze“: 
toate insulele aveau o poziție bună, pe drumurile comerciale, aducându-le 
prosperitate locuitorilor lor greci și evrei. Totuși, italienii și-au dat seama 
de valoarea strategică a unor insule aflate atât de aproape de centrul 
puterii otomane și au profitat de războiul cu Turcia pentru a le cuceri, în 
1912. Italia a încercat să sprijine economia noii sale colonii. Insulele 
Dodecaneze erau foarte diferite de Libia sau de imperiul pe care şi italienii 
visau să-l creeze în Abisinia, astfel că-i tratau pe locuitorii lor mai degrabă 
ca egali.5 Această cucerire marchează începutul unei încercări a puterilor 
europene de a dezmembra în sfârşit Imperiul Otoman. Nu a fost un proces 
bine coordonat; ba mai mult, majoritatea iniţiativelor au venit din terito- 
riile otomane, deoarece în 1912 chiar si Albania, in mod traditional destul 
de fidelă Constantinopolului, devenise un focar de nemulțumiri. Primul 
Război Mondial n-a făcut decât să accentueze tendința repede conturată 
de emancipare a provinciilor otomane. Angajarea Turciei de partea 
Germaniei n-a fost în nici un caz inevitabilă. Când norii războiului s-au 
strâns deasupra Europei, turcii s-au arătat dornici să negocieze un nou 
tratat cu Marea Britanie, pe care o considerau în continuare un aliat 
firesc împotriva încercărilor Rusiei de a pătrunde din Marea Neagră în 
Marea Albă; știau, de asemenea, că spiritul temerar al grecilor, care-l 

purtase pe regele George al Greciei tocmai la Salonic, rămânea o amenin- 
tare pentru capitala lor — Megáli Idea sau „Marea idee“ a lui Venizelos 
presupunea nici mai mult, nici mai puţin decât înlocuirea Constantino- 
polului cu Atena drept capitală a Greciei. Dar cea mai importantă carac- 
teristică a Mediteranei în august 1914 era extrema volatilitate a tuturor 
relaţiilor politice: Marea Britanie avea să se alieze cu Turcia? Sau mai 
degrabă cu Rusia? Ce era de făcut cu Grecia? Părea că sultanul se lăsa 
atras în plasa kaizerului, dar nimic nu era sigur. Pe 10 august 1914, două 
vase de război germane au fost lăsate să navigheze în Cornul de Aur, iar 
guvernul turc a convenit ca, dacă acestea aveau să fie urmărite de vase 
engleze, bateriile turceşti să deschidă focul asupra britanicilor. Între timp, 
două nave construite în Marea Britanie pentru flota otomană, cu costuri 
de 7 500 ooo de lire, au fost rechizitionate de Marina Regală, stârnind in 
presa turcească mai multe acuze violente la adresa Marii Britanii. 

Unul dintre cei care s-au exprimat hotărât împotriva turcilor a fost 
Winston Churchill, acum prim-lord al Amiralității. Prim-ministrul, Asquith, 
nota pe 21 august că Churchill era „violent antiturci“. Totuşi, retorica 
lui se sprijinea pe o politică originală si îndrăzneață. Victoria în fata 
Imperiului Otoman ar fi asigurat interesele Marii Britanii nu numai în 
Mediterana, ci si în Oceanul Indian, unde Persia devenea o importantă 
sursă de petrol, exportat prin Canalul Suez. Atunci când Rusia a intrat 
în război împotriva Germaniei, Dardanelele au devenit un punct de tre- 
cere esenţial prin care Rusia putea să se aprovizioneze cu arme și să 
exporte grâul din Ucraina, foarte important pentru balanţa sa de plăți.” 
În martie 1915, temându-se de un armistițiu între Rusia si Germania, 
guvernul britanic a acceptat ca Rusiei să-i fie cedat controlul asupra 
Constantinopolului, Dardanelelor, sudului Traciei și insulelor egeene 
aflate cel mai aproape de Dardanele. 

Pledoaria înflăcărată a lui Churchill pentru o campanie de fortare a 
Dardanelelor a fost încununată de cea mai consistentă ofensivă navală 
care a avut loc în Mediterana în timpul Marelui Război. Spre deosebire 
de al Doilea Război Mondial, în Mediterana s-au desfășurat puţine opera- 
tiuni, iar flota austriacă, vom vedea în continuare, a făcut câteva in- 
cursiuni în afara Adriaticii, pe care era hotărâtă s-o apere. Totuși, pe 
țărmurile Mediteranei au avut loc câteva campanii pe uscat, mai ales în 
Palestina şi în nord-estul Italiei. O amenințare militară turcească asupra 
Canalului Suez a fost de ajuns pentru a-i determina pe britanici să-şi 
impună propriul favorit la funcţia de khedive al Egiptului si să transforme 
tara în protectorat britanic — de acum înainte, atât în Egipt, cât si în 
Cipru, nimeni nu mai credea în povestea că aceste ţinuturi se află încă 


IEȘIREA DIN SCENĂ A OTOMANILOR, 1900—1918 609 


sub protecţia sultanului. Astfel, suprafața Mediteranei n-a fost mai deloc 
răscolită, chiar dacă în adâncuri stăteau acum ascunse foarte multe 
submarine, care şi-au dovedit cât se poate de clar în Atlantic capacitatea 
de a cauza pagube navelor imperiale. În parte, această relativă liniște 
se explica prin faptul că navele britanice și germane erau utilizate în 
apele nordice pentru misiuni considerate mai importante. 

O excepţie extrem de controversată a fost campania de la Gallipoli, din 
1915. În ianuarie 1915, Fisher, prim-lord al Mării, i s-a plâns lordului 
Jellicoe, colegul său: 


Membrii Cabinetului au decis să cucerească Dardanelele numai cu ajutorul 
Marinei, folosind 15 nave militare și 32 de alte vase și păstrând acolo trei cruci- 
șătoare și o flotilă de distrugătoare — de toate fiind nevoie urgent în teatrul de opera- 
fiuni decisiv de acasă! Există o singură soluţie, și anume să demisionez! Dar 
tu-mi spui „nu/“, ceea ce ar însemna pur și simplu să accept partial ceva ce deza- 
prob categoric. Nu sunt de acord nici cu cel mai mic pas.10 


De aceea, chiar dacă a cedat, Fisher i-a trimis un mesaj lui Churchill, în 
care-i spunea: „cu cât mă gândesc mai mult la chestiunea Dardanele, cu 
atât îmi displace mai mult!“ Credea cu tărie că acel conflict naval trebuia 
rezolvat în Marea Nordului. Campania de la Gallipoli a rămas celebră 
pentru luptele aprige în care turcii au înfruntat trupele britanice, austra- 
liene şi neo-zeelandeze pe limba de pământ care domină partea europeană 
a Dardanelelor. Planul inițial fusese ca vasele engleze, sprijinite de cele 
franceze, să forțeze trecerea. Când a devenit clar cá era o acțiune imposibil 
de realizat, s-a luat decizia să fie duşi 5o ooo de soldaţi în Golful Mudros, 
un mare port natural aflat pe latura sudică a insulei Lemnos, foarte 
aproape de Peninsula Gallipoli. Dar Mudros nu avea instalațiile portuare 
de care avea nevoie Marina Regală; în plus, nu existau nici suficientă 
apă pentru trupe și nici locuri unde să fie cazate. Pentru că au ajuns 
acolo în luna februarie, au trebuit să suporte neplăcutele condiţii de 
iarnă.!? Atacul naval britanic asupra intrării Dardanelelor de pe 18 martie 
1915 s-a soldat cu pierderea a trei nave de război britanice, desi turcii 
care bombardau flota şi-au folosit tot arsenalul, iar barajul de mine din 
interiorul strâmtorii s-a dovedit extrem de periculos.!? Britanicii spera- 
seră că flota rusească din Marea Neagră se va îndrepta spre Constan- 
tinopol cu 47 ooo de soldati, dar rușii n-au făcut decât să bombardeze 
poziţiile turceşti de la gura Bosforului de la o distanţă sigură. Își dăduseră 
seama că nu venise încă timpul pentru restaurarea Constantinopolului 
ca centru al ortodoxiei.14 În urma dezastrelor care au urmat Churchill a 
fost concediat, dar până să se întâmple asta trupele au fost încercuite în 
poziții imposibile: 

La țărmul aspru, neprietenos 

E-un colț părăginit, de mult pustiu 

Plin de morminte și de sânge gros 

Ce sfânt va deveni în timp, și viu. 

Acolo zace veșnic cenușa máritilor eroi, 

Care cu tinerețea lor aprins-au Noaptea, 

Luptând prin ploaia de alice-n toi 

Și câștigând o libertate și-un renume ce învins-au moartea.15 


S-au înregistrat pierderi totale de 265 ooo de soldaţi din Marea Britanie, 
Imperiul Britanic si Franţa, si poate de 300 ooo de soldati din tabăra 
turcă; dar, în ciuda pagubelor imense, turcii au fost cei care au rămas 
pe poziţii, astfel că în mai puţin de nouă luni forțele atacului s-au retras. 
Din perspectiva britanicilor, campania de la Gallipoli a avut și niște ur- 
mări pozitive: turcii au fost forțați să-și retragă multe dintre cele mai 
performante trupe din Palestina, slăbind astfel presiunea asupra Egip- 
tului si Canalului Suez.!6 


III 


ÎN TIMPUL MARELUI RĂZBOI, zone extinse din Mediterana au rămas 
liniștite. Înainte de începerea conflictului, britanicii și francezii sperau 
să-l atragă pe regele Alfonso al Spaniei într-o alianță, iar Amiralitatea 
Britanică a ochit Ceuta ca bază potrivită pentru submarinele și torpiloa- 
rele sale, în timp ce francezii sperau că Insulele Baleare puteau fi folosite 
drept haltă pentru trupele care erau transferate din teritoriile franceze 
din Africa de Nord. Poate că negocierile ar fi ajuns mai departe dacă regele 
spaniol n-ar fi ridicat în mod nechibzuit pretenția de a primi frámántata 
republică Portugalia drept recompensă pentru orice fel de sprijin ar fi 
acordat Franţei si Marii Britanii.!” Dar măcar și-a păstrat neutralitatea, 
iar apele spaniole au rămas sigure pentru navigaţie. În centru, principala 
țintă a activităţii navale era Adriatica, unde stationa flota austriacă. 
Iredentistii italieni priveau avizi către coastele Istriei și Dalmației, iar 
austriecii vedeau în Kotor baza navală esenţială de care depindea capa- 
citatea lor de a stăpâni țărmurile estice ale Adriaticii. O răscoală care a 
avut loc în Kotor în februarie 1918 a demonstrat că ar fi trebuit acordată 
mai multă atenţie condiţiilor în care marinarii au fost nevoiți să mun- 
cească pe perioada cât trupele au fost desfășurate acolo. Marinarii s-au 
plâns că ofiţerii trăiau în condiții mai bune, adesea însoțiți de soțiile sau 

iubitele lor, iar unul dintre marinari a spus chiar cá i s-a cerut să-și folo- 
sească ratia de săpun pentru a spăla câinele căpitanului. Ba mai rău, 
marinarii de grade inferioare trebuiau să se mulțumească cu niște haine 
jerpelite și cu o dietă formată din carne alterată și foarte puţină pâine, 
în timp ce ofițerii erau hraniti bine, cu carne de calitate, legume și fructe. 
Având în vedere că avioanele erau o invenţie recentă, nu e deloc surprin- 
zător că ofițerii care voiau să le impresioneze pe tinerele infirmiere le 
luau la plimbare cu avionul sau că uneori hidroavioanele erau folosite 
pentru a-i duce pe ofițerii austrieci la un bordel de lux din Dubrovnik. 
După ce această răscoală a fost stinsă, autorităţile i-au împușcat doar 
pe liderii care iegiserá în evidență, dându-și seama că venise timpul ca 
marina să fie serios reorganizată (sub conducerea nou-promovatului ami- 
ral Horthy, care şi-a purtat ani la rând titlul cu mândrie, chiar și ca „re- 
gent“ al Ungariei, tara fără ieşire la mare).!? 

La începutul războiului condițiile din Kotor nu erau deloc rele. Portul 
se întinde adânc în fiordul de care e adăpostit, dincolo de defileul Bocche 
di Cattaro, și este străjuit de munţii prápástiosi ai Muntenegrului. Pentru 
a fi în deplină siguranţă, austriecii ar fi trebuit să supună Muntenegrul, 
al cărui conducător, din solidaritate cu vecinii săi sârbi, declarase război 
Austro-Ungariei la puţin timp după asasinarea lui Franz Ferdinand. La 
sfârşitul verii anului 1914 marina austriacă a început să bombardeze 
portul muntenegrean Bar, iar francezii au răspuns cu o flotă destul de 
mare trimisă din Malta: paisprezece nave de război si mai multe vase mai 
mici. Flota franceză i-a alungat pe austrieci din Bar și a bombardat 
fortificațiile exterioare ale defileului Bocche di Cattaro, fără să pătrundă 
în Kotor. Dar era o situaţie foarte dificilă: până în mai 1915, când Italia 
a declarat război Austro-Ungariei, francezii n-au avut o bază mai apro- 
piată decât Malta, aflată sub stăpânire britanică, iar trupele franceze 
erau angajate în totalitate în luptele de pe Marna, mult în nord. Apoi 
austriecii au prins curaj, atacând temerar orașe italiene de coastă precum 
Senigallia, Rimini si Ancona, unde au provocat pagube uriașe: au distrus 
gara si depozitele de cărbuni si țiței si au devastat mai multe clădiri 
publice, inclusiv un spital; șaizeci și opt de oameni au murit. Cu toate acestea, 
austriecii nu s-au atins de Taranto, principala bază navală italiană. Nu-si 
doreau o bătălie pe mare. Italienii au răspuns trimitandu-si marina din 
Apulia în sudul Dalmației; au distrus calea ferată dintre Dubrovnik si 
Kotor. Acest joc bazat pe principiul ochi pentru ochi a continuat prin ata- 
curi cu torpile lansate către vasele italiene de pe submarine germane; 
pentru că Italia nu se afla încă în război cu Germania, ci doar cu Austria, 
submarinele arborau nestingherite steagul austriac. În noiembrie 1915 

prezența germană clandestină a avut consecinţe dezastruoase: un 
submarin german a scufundat în largul coastelor Africii de Nord vaporul 
de linie italian Ancona, care mergea din Sicilia către New York; au murit 
foarte mulţi oameni, iar președintele american a protestat copios la adresa 
Austriei în privința acestui act pentru care, firește, austriecii abia așteptau 
să dea vina pe germani.2 Până la urmă, după mai multe bombardamente 
de pe mare, trupele austriece au escaladat înălțimile din Muntenegru și, 
la începutul anului 1916, au cucerit capitala, Cetinje.?! 

După aceea a urmat o luptă pentru supremație într-un singur colt al 
Mediteranei. În primăvara lui 1917 acţiunea s-a concentrat în culoarul 
strâmt dintre Otranto și Albania, unde austriecii stăpâneau acum Durazzo. 
Toată tehnologia aflată la îndemână a fost folosită la capacitate maximă. 
Ambele tabere și-au mobilizat hidroavioane care aruncau bombe asupra 
navelor inamice fără să producă pagube vizibile, iar britanicii au înființat 
o nouă tabără pentru hidroavioane la Brindisi. Au fost instalate plase 
în care să fie prinse submarinele austriece si germane, dar, chiar dacă 
puteau opri submarinele, acestea nu puteau opri și torpilele. Britanicii, 
italienii si francezii au primit si întăriri: paisprezece distrugătoare japo- 
neze și un crucișător au jucat un rol extrem de important în izbânda asu- 
pra submarinelor germane; au sosit de asemenea şase crucișătoare 
australiene si, după ce Grecia a intrat si ea în război, târziu, în iulie 1917, 
a fost mobilizată si o flotă elenă destul de mare.?? Importanţa conflic- 
tului relativ restrâns cu austriecii constă în apariția unor noi metode de 
luptă pentru controlul pe mare: aeroplanele, care încă nu-și demonstra- 
seră pe deplin utilitatea, şi submarinele, care au făcut-o imediat. Deveni- 
seră vizibile câteva noi pericole: navigația comercială era amenințată de 
submarinele inamice, astfel că în 1917 britanicii și francezii începuseră 
deja să folosească un sistem eficient de escortare a vaselor la est de Gibral- 
tar cu ajutorul unor convoaie.2? În vreme de război, după un secol de rela- 
tivă liniște, apăruse un dușman mai viclean decât corsarii berberi: 
invizibil, fatal si dornic să provoace pagube fără motiv, asa cum corsarii, 
care căutau pradă și prizonieri, nu fuseseră niciodată. 


4 


Poveste despre patru orașe si jumătate 
1900—1950 


I 


ÎN CEEA CE PRIVEȘTE SPAȚIUL MEDITERANEEAN, Primul Război Mondial 
a fost doar o parte dintr-o succesiune de crize care au marcat ultimele 
zvâcniri de viata ale Imperiului Otoman: pierderea Ciprului, Egiptului, 
Libiei, Insulelor Dodecaneze, apoi războiul în sine, cu pierderea Palestinei 
în favoarea britanicilor, urmată curând de instaurarea stăpânirii franceze 
în Siria. Toate aceste schimbări au avut consecinţe, uneori drastice, 
asupra oraşelor-port în care diversele grupuri etnice și religioase coabi- 
taseră secole de-a rândul, mai ales Salonic, Smirna, Alexandria si Yaffa. 
La sfârşitul războiului, ţinuturile otomane au fost împărțite între puterile 
câștigătoare, chiar si Constantinopolul fiind împânzit de trupe britanice.! 
Sultanul a devenit neputincios din punct de vedere politic, lăsând astfel 
cale liberă radicalistilor turci, mai ales lui Mustafa Kemal, care cunoscuse 
gloria luptând la Gallipoli. Neîncrederea cu care puterile Antantei fi 
priveau pe turci era în acord cu sentimentul general: deportarea în masă 
a armenilor în primăvara și vara anului 1915 îi oripilase pe diplomaţii 
americani stabiliți în Constantinopol si Smirna. Obligati să parcurgă pe 
jos, prin soarele dogoritor, dealurile anatoliene si împinși de la spate de 
supraveghetori cruzi, bărbaţii, femeile si copiii se prábugeau si mureau 
sau erau uciși din amuzament, în timp ce guvernul otoman trambita niște 
așa-zise comploturi urzite în rândul armenilor. Scopul era „exterminarea 
tuturor persoanelor de sex masculin cu vârsta sub cincizeci de ani“.? 
Grecii, evreii și negustorii străini au fost cuprinși de îngrijorare la gândul 
că „purificarea“ Anatoliei nu avea să se oprească numai la persecuția 
armenilor. În ultimele sale zile, guvernul otoman abandonase vechiul său 
ideal al convietuirii. După cum o dovedeau adesea radicalii Juni Turci, 
si în Turcia puternicul nationalism lua tot mai mult locul tolerantei din 
vremurile trecute. 

Smirna a ieşit din război neatinsă, majoritatea populaţiei de acolo 
scăpând de persecuții, mai ales datorită faptului că vali, guvernatorul 

ei, Rahmi Bei, s-a arătat sceptic față de alianța Turciei cu Germania si 
Austria şi a înțeles că prosperitatea orașului său depindea de diversitatea 
populaţiei, format din greci, armeni, evrei, negustori evrei şi turci. Atunci 
când i s-a ordonat să-i predea pe armeni autorităţilor otomane, desi a 
temporizat, a trebuit până la urmă să trimită circa o sută de „indezirabili“ 
către o soartă nesigura.* Majoritatea popolutiei din Smirna era formată 
din greci; ba chiar acolo trăiau mai multi greci decât la Atena, si cu toții 
au rămas foarte atașați ortodoxiei, care juca un rol important în sistemul 
de învățământ grecesc si în manifestările publice, în timp ce ideile natio- 
naliste venite din Grecia începuseră de asemenea să se strecoare în 
rândul comunităţii. Grecii erau foarte activi în comerțul cu fructe uscate, 
iar sosirea recoltei de smochine de pe continent era un mare prilej de săr- 
bătoare în portul din Smirna. Comunitatea evreiască vorbitoare de ladino 
din Smirna era mai puţin numeroasă decât cea din Salonic, dar, ca și 

acolo, se incetáteneau si modele occidentale. Guvernatorul a vizitat la 
un moment dat scoala Alianţei Israelite Universale si a cerut ca evreii 
să poarte fesuri, nu pălăriile în stil occidental pe care începuseră să le 
folosească: „Nu vă aflaţi în Franţa sau în Germania, sunteţi în Turcia, 
si sunteţi supușii Majestății Sale sultanul.“5 

Smirna avea un port excelent și se dezvoltase continuu de la sfârşitul 
secolului al XVIII-lea, în timp ce alte porturi otomane se confruntau cu 
scădea traficului de mărfuri. În jurul anului 1800, Franța domina comer- 
tul otoman cu Europa și aproviziona orașul nu doar cu stofe europene, 
ci si cu produse din colonii precum zahărul, cafeaua, cârmâzul și indigoul. 
De fapt, turcii din Smirna cumpărau fesuri tesute în Franta. Cât despre 
europeni, portul găzduia o comunitate foarte activă de familii de afaceristi 
britanici, francezi și italieni, care au contribuit la înflorirea afacerilor 
Smirnei pe tot parcursul secolului al XIX-lea, când familii precum Whittall, 
principalii exportatori de fructe, și Giraud, în ale cărei fabrici de covoare 
lucrau 150 ooo de oameni, dominau viata economică. Printre nou-sositi 
se numărau americanii, care foloseau Smirna ca escală în traficul comer- 
cial al Standard Oil Company din New Jersey.” La câțiva kilometri de 
oraș se întindeau suburbiile cu impunătoareale case ale marilor familii 
levantine, uneori botezate cu nume pe măsură, precum Paradise, suburbii 
legate de centrul Smirnei printr-o cale ferată si prin trasee pentru barci.® 
Chiar și în timpul războiului, acești „levantini“, cum erau cunoscuţi, au 
reușit să ducă în continuare o viata liniștită, pentru cá Rahmi Bei și-a 
dat seama că n-are de ce să-i trateze pe negustorii străini ca pe niște ex- 
traterestri inamici — majoritatea se născuseră în Smirna si nu vizitaseră 
niciodată tara al cărei pașaport îl dețineau. ds 

La Londra, guvernului britanic victorios nu-i pása de interesele negus- 
torilor levantini din Smirna. Turcii erau priviti cu nemiloasá ostilitate: 
lordul Curzon, ministrul britanic de externe, i-a descris pe otomani drept 
„cele mai veninoase rădăcini ale răului“ din lume, iar Lloyd George, prim-mi- 
nistrul, fusese ani de-a rândul entuziast în privința nobilelor realizări 
ale civilizaţiei greceşti antice, în opoziție cu eșecurile jalnice ale turcilor; 
extrem de nedrept, el l-a desfiinţat pe Kemal, numindu-l „vânzător de 
covoare într-un bazar“. Aceasta l-a făcut să imbratiseze visul lui Venize- 
los cu privire la restaurarea dominaţiei grecești asupra Mării Egee, până 
la coasta Asiei Mici. Pentru Venizelos, acolo se afla leagănul civilizaţiei 
greceşti: în Ionia antică, ai cărei locuitori greci, sublinia el, „constituie 
cea mai pură spitá a neamului elen“, trăiau în cel mai bun caz 800 ooo 
de persoane.? Marea Britanie a apreciat sprijinul militar primit din partea 
grecilor de-a lungul anului 1919, în lupta împotriva revoluționarilor 

bolșevici din Rusia. Se impunea ca acești luptători greci pentru libertate 
să fie recompensati. De aceea, britanicii le-au oferit bucuroși grecilor 
Smirna şi împrejurimile sale, deși americanii și puterile continentale, 
reunite la Conferinţa de Pace de la Paris din 1919, au privit ideea cu scep- 
ticism, iar familia de negustori levantini Whittalis din Smirna a de- 
monstrat că locuitorii orașului nu voiau să fie conduși de guvernul grec, 
deoarece toti cei de acolo, greci, turci, evrei sau armeni, pretuiau mai 
mult armonia care domnea în oraş şi nu voiau decât o formă de guvernă- 
mánt locală. Lloyd George i-a convins pe majoritatea aliaților săi cá 
Smirna si împrejurimile ei trebuiau să intre imediat sub conducerea lui 
Venizelos, care ar trebui îndemnat să trimită acolo vase greceşti şi să 
ocupe neîntârziat coasta ionică. Printre cei care s-au opus cu înverșunare 
acestor planuri s-a numărat si înaltul comisar american la Constantinopol, 
amiralul Bristol, un om ale cărui prejudecăţi nu-l recomandau deloc pentru 
viitoarele lui sarcini: el a afirmat că „armenii sunt un neam asemănător 
evreilor, nu au deloc sau au prea puţin spirit național și au o moralitate 
precară“, dar și-a îndreptat furia împotriva britanicilor, deoarece nu credea 
că planurile lui Lloyd George se bazau pe preocupări morale înalte — 
importantă era de fapt competiţia pentru petrol.1° 

În mai 1919, au sosit în Smirna 13 ooo de soldati greci. Desi a urmat 
o perioadă de liniște, incidentele au început apoi să se adune: satele 
turcești au fost prădate si aproximativ 400 de turci si 100 de greci au fost 
ucişi numai în Smirna. Noul guvernator grec, Aristides Sterghiades, o 
fire izolată, a preferat să nu se implice în viata socială a elitei din Smirna. 
A încercat să fie drept şi adesea a ţinut partea turcilor în conflictele cu 
grecii; prețul pe care a trebuit să-l plătească a fost nesupunerea grecilor, 
a căror atitudine triumfalistă ameninţa tot ceea ce orașul avea mai spe- 
cial. Pe de altă parte, politica lui a revitalizat comerțul din Smirna. Dar 
în împrejurimi problemele au devenit din ce în ce mai serioase; Crucea 
Rosie a strâns dovezi despre epurarea etnică pe care grecii o practicau 
în zonele locuite de turci. Un ofițer grec a fost întrebat de reprezentanții 
Crucii Roșii de ce i-a lăsat pe oamenii lui să-i omoare pe turci, la care el 
a răspuns: „Pentru că mi-a făcut plăcere.“ De fapt, ambele tabere erau 
caracterizate de violență. Dar Mustafa Kemal isi mobiliza forțele, iar în 
1921, când grecii au încercat să pătrundă în regiunile deluroase din est, 
în speranţa de a trasa o frontieră între Grecia şi Turcia în podișul vestic, 
succesul inițial a fost urmat de un dramatic contraatac turcesc — grecii 
se lăsaseră atrași prea departe în Anatolia. Retragerea dezordonată a 
grecilor a permis armatelor turceşti să se năpustească spre vest, până 

în Smirna, si să intre în oraș pe 9 septembrie 1922, dar nu înainte ca 
aproximativ 50 ooo de soldati greci învinși si 150 ooo de greci de pe con- 
tinent să se strângă acolo. 

Acesta a fost începutul unui dezastru care s-a întipărit adânc în me- 
moria grecilor. Deşi primele detașamente turcești care au intrat în Smirna 
erau trupe disciplinate de cavalerie, au fost însoţite de chettes, trupe 
turcești neregulate care vărsaseră deja mult sânge grecesc în timpul 
luptelor dezlántuite din vestul Anatoliei. Pe măsură ce refugiații s-au 
îmbulzit în oraş, masacrele, violurile și jafurile, înfăptuite mai ales de 
trupele neregulate, dar nu numai, au devenit tratamentul obișnuit aplicat 
principalilor dușmani — nu grecii, ci armenii. Nici noul guvernator turc, 
nici Mustafa Kemal, odată ajuns în oraș, n-au părut îngrijorați de aceste 
evenimente pe care le considerau simple fapte de război; părea că în noua 
Turcie care se năștea nu mai era loc pentru greci și pentru armeni. Jefuirea 
cartierului armenesc a fost urmată de violente în tot orașul, mai putin în 
cartierul turcesc, care a fost ferit. Vilele negustorilor levantini din suburbii 
au fost prădate; majoritatea levantinilor (supraviețuitori) şi-au pierdut 
toate bunurile, iar companiile lor de comerț au falimentat. În sfârșit, 
străzile și casele din Smirna au fost stropite cu benzină (începând, din 
nou, cu cartierul armenesc), iar pe 13 septembrie orașul a fost incendiat. 
Astfel, numărul de refugiaţi a crescut la 7oo ooo: grecii și armenii din 
Smirna au fost obligaţi să fugă spre chei. Acolo îi aștepta un spectacol 
îngrozitor: portul era plin de vase de război britanice, franceze, italiene 
şi americane, toate apărând furibund interesele țărilor din care veneau. 
Focul s-a răspândit până aproape de chei, distrugând depozitele de măr- 
furi şi birourile marilor firme de comerț, iar centrul orașului a fost făcut 
scrum, în timp ce mulțimile de oameni disperaţi, dintre care multi mureau 
din cauza arsurilor, setei si epuizării, se rugau pentru scăpare. 

Atitudinea Marilor Puteri a rămas cutremurător de indiferentă. Ami- 
ralul Bristol instruise deja doi jurnaliști americani să nu scrie despre 
atrocitățile comise de turci, iar francezii si italienii au insistat să-și pás- 
treze „neutralitatea“, pentru a nu fi nevoiţi să ia la bord refugiați — au 
ajuns până într-acolo încât i-au lăsat să se înece pe oamenii care au înotat 
până la vasele lor de război. Un băiat si o fată au fost găsiți în apă lângă 
unul dintre vasele americane, dar marinarii i-au spus lui Asa Jennings, 
un angajat al Asociaţiei Creștine a Tinerilor care încerca să organizeze 
o evacuare generală, că, oricât şi-ar dori să-i ajute, era împotriva ordinelor 
si ar fi compromis neutralitatea americană. Jennings a refuzat să accepte 
răspunsul — copiii au fost salvati, iar apoi s-a dovedit că erau frate si 

sorá.!! La bordul navelor de război britanice, in timp ce ofițerii cinau la 
popotá, orchestrelor li s-a ordonat să cânte cântece marináresti mobiliza- 
toare, pentru a acoperi tipetele îngrozite care se auzeau de pe chei, la 
câteva sute de metri depărtare. Până la urmă amiralul britanic a cedat 
în fata rugámintilor înfocate, iar Jennings, cu statornicia lui admirabilă, 
a reușit să obțină și ajutorul marinei grecești, cantonate în apropiere, în 
Lesbos. 20 ooo de oameni au fost salvati pe navele aliaților, iar multi alții, 
pe vasele din flotila grecească a lui Jennings. Cu toate acestea, în Smirna 
și în împrejurimile sale au fost uciși circa 100 000 de oameni, și cel putin 
tot atâţia au fost deportați în Anatolia, unde majoritatea au pierit. 

Inima împietrită a comandanților din portul Smirnei și ostilitatea 
înverşunată a amiralului Bristol de la Constantinopol au reflectat o ati- 
tudine fata de catastrofele umanitare foarte diferită de cea de la începutul 
secolului XXI. „Neutralitatea“ era înțeleasă ca neimplicare, nu ca o poziție 
care le permitea cel mai bine puterilor neutre să-și ofere ajutorul 
victimelor violențelor etnice, rămase pe drumuri și uneori chiar în pragul 
morții. Marile puteri au refuzat să intervină și fiindcă și-au dat seama 
că sprijinul acordat de Lloyd George lui Venizelos generase o cascadă de 
evenimente asupra cărora nici Grecia, nici Marea Britanie nu aveau nici 
un control. Majoritatea locuitorilor din Smirna dispăruseră; la fel si 
Smirna, distrusă de flăcări, iar noul oraș turcesc Izmir nu și-a recâștigat 
niciodată îndelungata supremație comercială. Golul lăsat de greci si de 
armeni a fost umplut de turcii exilați din Creta si din nordul Greciei care 
au inundat Turcia. În cele din urmă, conform Tratatului de la Lausanne 
din 1923, a avut loc un schimb masiv de populaţie între Grecia şi Turcia — 
numai din Creta au plecat 30 ooo de musulmani. Fuga din Istanbul a 
ultimului sultan, în noiembrie 1922, a înlăturat si ultima slabă piedică 
din calea creării unei noi Turcii, orientată spre Occident, cu o nouă capi- 
tala, un nou alfabet si o constituţie laică. În Grecia, Megáli Idea murise, 
dar la fel s-a întâmplat și cu caracterul multinațional al imperiului turc. 
În ciuda tensiunilor şi chiar dugmániilor care au izbucnit între popoare 
şi religii si în ciuda frecventelor încercări de a-i umili pe creștini si pe 
evrei făcându-i neputincioşi din mai multe puncte de vedere, mai ales fi- 
nanciare si sociale, sistemul otoman reușise secole de-a rândul să păstreze 
unitatea diverselor popoare. Apoi a fost înlocuit cu un grup de naţiuni 
ai căror conducători își proclamau în mod strident naționalismul si nu 
reușeau să-i integreze pe cei consideraţi acum străini — grecii si armenii 
în Turcia, evreii si musulmanii în Grecia. 

II 


PORTUL ALEXANDRIA era un alt loc de întâlnire și de întrepătrundere a 
popoarelor si culturilor. Orașul a început să capete o formă modernă la 
sfârşitul secolului al XIX-lea și începutul secolului XX, când au fost 
construite un elegant drum-cornisa de-a lungul noii faleze și străzi largi 
cu blocuri de locuinţe si alte clădiri utile. Printre aceste clădiri se numără 
catedrala anglicană, pseudocoptă din Alexandria, construită încă din 
anii 1850, şi extraordinarul grup de clădiri proiectate de arhitectul Alessan- 
dro Loria, care s-a născut în Egipt, a studiat în Italia si apoi a devenit 
celebru în Alexandria, în anii 1920. Banca Naţională a Egiptului, opera 
lui, seamănă cu un palazzo venetian; tot el a construit spitalele evreiesc 
si italian, deloc surprinzător, având în vedere că era și evreu, si italian; 
cea mai populară clădire proiectată de el este hotelul Cecil, preferatul 
lui Winston Churchill, al lui Lawrence Durrell și, fireşte, al personajului 
acestuia din urmă Justine.12 Locuitorii greci, evrei, italieni, copti si turci 
ai oraşului erau foarte mândri de Alexandria, interpretând expresia clasică 
Alexandria ad Aegyptum în sensul că oraşul lor era un oras european 
independent de Egipt, nu în interiorul lui.? Jasper Brinton, un american 
care a ocupat funcţia de judecător de apel al Tribunalului Mixt al Egiptu- 
lui la începutul secolului XX, a spus despre Alexandria, oraș care-i plăcea 
foarte mult, că este „strălucitoare si sofisticată, lăsând în urmă orice alt 
oraș din Mediterana“, melomanii se bucurau de spectacolele oferite în 
marile teatre ale oraşului de Toscanini, Pavlova și cele mai bune voci de 
la Scala.!4 Se spunea că străzile erau atât de curate, încât puteai mânca 
de pe jos, ceea ce în ziua de astăzi n-ar fi deloc recomandabil. 

Desigur, nu toată Alexandria era cosmopolită, iar viata elitei, despre 
care vom vorbi în continuare, nu semăna cu viaţa grecilor, italienilor, 
evreilor si coptilor de rând, care trăiau pe ţărmul nordic al oraşului. Pe 
hărțile de la sfârşitul secolului al XIX-lea, latura sudică a orașului îngust 
şi desfășurat pe lungime era numită Ville arabe, dar nu avea prea mare 
legătură cu viaţa claselor mijlocii din Alexandria, în afară de faptul că 
de acolo proveneau bucătarii, servitoarele si vatmanii. Europenii reprezen- 
tau doar 15% din populaţie, chiar dacă ei dețineau mare parte din puterea 
economică; in 1927 în oraș trăiau circa 49 ooo de greci, dintre care 37 000 
aveau cetățenie greacă, 24 ooo de italieni și 4 7oo de maltezi. Evreii de 
diverse naţionalităţi erau în număr de 25 ooo (aproape 5 000 aveau pa- 
saport italian, desi multi au rămas apatrizi); multi greci aveau de ase- 
menea pașaport străin, fie cipriot (care-i făcea cetățeni britanici), fie 

rhodian (care-i făcea cetățeni italieni), fie, chiar si după 1923, turcesc.!? 
Majoritatea familiilor musulmane influente, inclusiv familia regală, erau 
originare din Turcia, Albania, Siria sau Liban. Francezii făceau si aici 
incursiuni dese, ca și în Salonic sau Smirna, cu toate că Egiptul era 
protectorat britanic. Un exilat ajuns în Alexandria mărturisea că nu știa 
să citească în arabă decât meniurile si titlurile din ziare: „Limbile mele 
materne au fost întotdeauna doar engleza si franceza.“ Si soţia lui avea 
o poveste asemănătoare: „Mama mea vorbea numai franceza, iar tatăl meu, 
numai italiana. Nu știu cum au făcut să se înțeleagă, dar s-au inteles.“16 
Se considera cá pentru comunicarea cu servitorii era suficient să vorbeşti 
doar o brumă de arabă. Într-o vreme a înfloririi naţionalismului, respin- 
gerea oricărei identități „orientale“ avea să se dovedească până la urmă 
fatală pentru supraviețuirea acestor comunități. 

Memoriile romantate ale lui André Aciman despre viata sa in Alexan- 
dria sunt edificatoare pentru viziunea multor locuitori ai orașului. Familia 
lui Aciman a venit din Constantinopol în 1905, dar unchiul lui, Vili, se 
simțea atașat atât de Alexandria, cât si de Europa: 


Ca majoritatea oamenilor născuți în Turcia pe la sfârșitul secolului, Vili critica 
tot ce avea legătură cu civilizația otomană și căuta cu înverșunare Occidentul, 
devenind până la urmă italian“, printr-o metodă pe care au folosit-o majoritatea 
evreilor din Turcia: a invocat faptul că ar fi avut vechi legături cu Livorno, un port 
de lângă Pisa unde evreii fugiți din Spania se stabiliseră în secolul al XVI-lea.!7 


Arhitectului Loria îi plăcea să poarte cămașa neagră a fascistilor, pe care 
o impunea si membrilor familiei sale; dar făcea si donații către sinagoga 
din Alexandria. Cea mai influentă familie evreiască era cea a baronului 
Félix de Menasce, care deţinea un titlu imperial austriac, desi bunicul 
său, născut la Cairo, făcuse avere după ce devenise bancherul lui khedive 
Ismail; în vremea baronului Felix, averea acestei familii ilustre nu mai 
era alimentată numai de operaţiunile bancare, ci și de comerțul cu Trieste. 
El a înfiinţat mai multe şcoli si spitale si chiar și-a construit o sinagogă 
si un cimitir proprii, deoarece s-a certat cu liderii noii si impunătoarei 
sinagogi de pe strada Nebi Daniel. Desi a dus o viata laică, fără să 
respecte datinile evreiești, s-a supărat foarte tare când a aflat că fiul său, 
Jean, care studia la Paris, fusese botezat catolic și chiar mai rău atunci 
când acesta a intrat în Ordinul Dominican si a venit să predice în Alexan- 
dria. Felix de Menasce era un prieten apropiat al liderului sionist Chaim 
Weizmann, care a vizitat orașul în martie 1918, locuind în impunătoarea 
reşedinţă Menasce. Un fapt interesant este că baronul Félix și-a folosit 

relaţiile cu arabii din Palestina pentru a încerca să negocieze un acord 
bilateral între evrei şi arabi cu privire la viitorul Palestinei, dar britanicii, 
care stăpâneau acum Palestina, nu s-au arătat interesati.!? 

'Toate aceste elemente l-au inspirat pe Lawrence Durrell în descrierea 
bancherului Nessim din Alexandria, transformat într-un copt putred de 
bogat. Durrell a scris primul volum din tetralogia Cvartetul din Alexan- 
dria in Bellapais, Cipru, la începutul anilor 1950, dar avea strânse legă- 
turi cu evreii din Alexandria prin intermediul celei de-a doua soții a lui, 
Eve Cohen, si cu atât mai mult prin intermediul celei de-a treia soții, 
Claude Vincedon, care era nepoata lui Félix de Menasce.!? Familia Me- 
nasce s-a înrudit cu o altă familie de vază, Zogheb, creștini melchiti din 
Siria si membri ai unei comunitáti care cuprindea multi comercianti 
prosperi de mătase, cherestea, fructe si tutun.” Viaţa haut bourgeois a 
negustorilor levantini din Smirna nu suferea comparație cu opulenta 
familiei Menasce şi a altora asemenea, mai ales de când elita Alexandriei 
căpătase trecere în fata regelui și în special în fata lui Omar Toussoun, 
un membru al familiei regale foarte iubit, care şi-a dat seama că era foarte 
important să se alieze cu diversele comunități din oraș. Putea fi văzut ofe- 
rind premiile la o școală evreiască sau la Victoria College, școala pentru 
copiii nobililor din Alexandria, care avea drept model o școală publică 
(adică privată) britanică. Era preşedinte onorific al Societăţii Copte de 
Arheologie și a făcut donaţii consistente pentru clădirea spitalului copt. 
În același timp, a fost foarte interesat de economia locală, făcând mari 
eforturi să stabilizeze preţul bumbacului.?! 

Viaţa cotidiană a comunităţilor străine se învârtea în jurul comerțului 
si cafenelelor, printre care cele mai faimoase erau ale grecilor, mai ales 
Café Pastroudis. Iar în aceste cafenele puteau fi găsiți membrii intelighen- 
tiei grecești, printre care se remarca poetul Kavafis.22 Romancierul englez 
E.M. Forster, care a petrecut anii Primului Război Mondial în mare parte 
în Alexandria (pentru că se îndrăgostise de un vatman arab), a făcut cunos- 
cută poezia lui Kavafis și în afara Alexandriei, în timp ce poetul revenea 
iar şi iar la tema oraşului său natal. Însă problema era că gândurile îl 
purtau mereu nu la orașul modern, care nu-l atrăgea deloc, ci la Alexan- 
dria anticá ?? Dintre toate orasele-port din estul Mediteranei, Alexandria 
a fost cel mai puţin afectat de schimbările politice provocate de căderea 
Imperiului Otoman, deoarece a reînviat datorită străinilor care s-au 
stabilit acolo fiind atrași de inițiativele noilor khedive, nu ale sultanilor. 

III 


ALEXANDRIA ERA UN ORAȘ reconstruit recent; nu departe de el, în 
Palestina, a apărut un altul. Acolo, britanicii s-au confruntat cu un mediu 
politic complet diferit fata de Egipt. Revolta arabă din timpul Primului 
Război Mondial, susținută, în mare măsură, de TE. Lawrence, le adusese 
britanicilor aliaţi de nădejde împotriva turcilor, în același timp, pretenţiile 
sionistilor de a avea un ţinut evreiesc al lor au provocat tot mai multe 
tensiuni între evreii și arabii din Palestina, mai ales după ce guvernul 
britanic şi-a arătat simpatia pentru ideea unui Cămin National al Popo- 
rului Evreu, prin Declaraţia Balfour, din 1917. Aspiratiile evreiești au 
luat forma reîntoarcerii la pământ: coloniștii idealisti din centrul si estul 
Europei au întemeiat așezări agricole — mișcarea kibuturilor urmărea 
să-i scoată pe evrei din oraşe, către aerul curat al zonelor rurale —, dar 
sionismul avea şi o altă componentă, scopul esenţial de a crea în Pales- 
tina un oraș occidentalizat, locuit de evrei. În 1909, un grup de evrei, în 
majoritate așkenazi europeni, au obținut proprietatea asupra unor dune 
nisipoase la un kilometru si jumătate nord de vechiul port Yaffa si au 
împărțit pământul în şaizeci şi șase de parcele care apoi au fost trase la 
sorți — un semn al idealismului lor, căci tragerea la sorti nu permitea 
nimănui să încerce să obțină o poziție mai bună, săracii si bogatii trebuind 
să convietuiasca.”4 Intenţia lor era să creeze un oraș aerisit si cu multe 
spaţii verzi, sau mai degrabă o suburbie înverzită, pentru că inițial au 
refuzat să includă orice magazine în planurile orașului. S-au gândit că 
locuitorii aveau să-și procure din Yaffa toate bunurile de care aveau ne- 
voie. Căutând un nume, coloniștii au propus nenumărate variante, printre 
care Herzliya Sionistă, care exprima foarte bine devotamentul pentru 
cauza lor, şi încântător de melodiosul Yefefia („cel mai frumos“). Până la 
urmă Theodor Herzl a câștigat, pentru că numele Tel Aviv era titlul în 
evreieste al romanului său despre reconstruirea Sionului, Altneuland, 
„tărâmul vechi si nou“: tel semnifica străvechile ruine care le reaminteau 
vizitatorilor prezența evreiască milenară, iar aviv, primii lăstari de grâu 
si, prin extensie, primăvara.25 

Astfel s-a născut ceea ce avea să devină primul mare oraş construit 
pe țărmurile Mediteranei după Evul Mediu, când Tunis fusese clădit pen- 
tru a înlocui Cartagina, iar Venetia se înălțase din lagunele sale. Naş- 
terea Tel Avivului oferă o altă perspectivă mediteraneeană asupra 
sinuoasei istorii a fondării Israelului, iar noul oraș a stârnit invidii puter- 
nice printre vecinii săi arabi — chiar si astăzi există hărți ale Orientului 
Mijlociu produse în ţările arabe în care Tel Aviv nu figurează.2 Înteme- 


POVESTE DESPRE PATRU ORAȘE ȘI JUMĂTATE, 1900—1950 623 


ietorii Tel Avivului știau foarte bine că vor să creeze o aşezare evreiască 
şi că aceasta va căpăta o înfățișare europeană diferită de cea a orașului 
Yaffa, care avea, în opinia lor, un neplăcut caracter „oriental“. Nici în 
Yaffa modernitatea europeană nu era o idee străină. În anii 1880, cu un 
foarte pronunțat simt al proprietăţii, o sectă protestantă germană cunos- 
cută sub numele de Societatea Templierilor întemeiase la periferia 
oraşului Yaffa două așezări moderne: „datorită străzilor largi și clădirilor 
elegante, puteai să uiti că te afli într-un ţinut din pustie si să-ți imaginezi 
că mergi printr-unul dintre orașele civilizate din Europa“. Si arabii mai 
înstăriți din Yaffa şi-au construit vile confortabile în suburbiile orașului. 
Tel Aviv nu a fost prima suburbie evreiască a lui. Tot în anii 1880, un 
prosper evreu algerian, Aharon Shlush, care trăia în Palestina din 1838, 
a cumpărat mai multe terenuri si a construit suburbia Neve Tzedek. 
Aceasta își impresiona vizitatorii prin curățenie si spaţiile suficient de 
largi, iar locuinţele cartierului treceau drept unele dintre cele mai fru- 
moase din Yaffa.?? Neve Tzedek a atras coloniști de diverse origini — pe 
lângă algerienii din familia Shlush, veneau acolo askenazi din Europa 
centrală, iar Solomon Abulafia, care a devenit primarul suburbiei, a venit 
tocmai din orașul Tiberiada — el și soția sa, Rebecca Freimann, evreică 
așkenadă, au plecat de acolo în 1909, pentru a se alătura intemeietorilor 
'Tel Avivului. Deloc surprinzător, există o fotografie a lui în care este înfă- 
tisat în redingotă, cu cravată si pantaloni în dungi, semne ale moderni- 
zării purtate si de turcii si arabii de aceeaşi condiţie socială din Yaffa.2? 
Scriitorul Samuel Agnon a locuit o vreme în casa familiei Abulafia din 
Neve Tzedek, unde, înainte ca Tel Avivul să devină centrul culturii evre- 
iesti, se reunea o întreagă pleiadă de scriitori si artiști. 

Si Yaffa se bucura de o continuă înflorire. Era cel mai mare port din 
Palestina și principala ieşire la mare a Ierusalimului, deși vasele de mă- 
rime considerabilă nu se puteau apropia de țărm, iar călătorii trebuiau 
să debarce pe slepuri sau erau transportați pe țărm în spinare de hamali 
din Yaffa. Sultanul otoman a construit un elocvent simbol al modernităţii 
în Yaffa: turnul cu ceas care a supraviețuit până în ziua de astăzi. În aju- 
nul Primului Război Mondial, Yaffa avea peste 40 ooo de locuitori, musul- 
mani, creştini și evrei (cei din urmă constituiau aproximativ un sfert din 
populaţia totală). După aceea, în timpul războiului, arabii și evreii din 
oraș au fost evacuaţi, la ordinul turcilor, care bănuiau că locuitorii Yaffei 
pactizaseră în secret cu armata britanică; dar Yaffa si suburbiile sale 
evreiești n-au fost prădate de turci (mai multe pagube au fost produse 
de trupele australiene, care s-au stabilit pentru ceva vreme în orașul 
pustiit), iar după aceea orașul și-a revenit.?? Din gara lui plecau trenuri 

spre nord, până în Beirut, si spre sud si vest, până la Cairo — si chiar 
până la Khartoum. Veniturile Yaffei proveneau nu numai din comerțul 
din Mediterana către continent, ci şi din excelenta sa producţie de por- 
tocale, exportate în ţinuturile otomane si în Europa Occidentală. De 
asemenea, Yaffa — mai degrabă decât Ierusalimul — era cel mai important 
centru cultural al Palestinei, iar titlul şi conţinutul unui ziar editat de 
creştini, Falastin, „Palestina“, reflectau un sentiment identitar tot mai 
puternic în rândul populaţiei arabe.?! Aceasta nu înseamnă că viata 
culturală a Yaffei rivaliza cu cea din Alexandria. În afară de inflexibilii 
protestanți germani, era un oraş de limbă arabă, iar membrii familiei 
Shlush s-au integrat lesne printre prietenii și vecinii lor arabi.?? Dar apa- 
ritia Tel Avivului a reaprins vechi tensiuni. În anii 1920, creștinii și mu- 
sulmanii din Yaffa vizitau adesea noua așezare — găseau acolo atracţii 
precum cinematograful Eden, nemaivorbind despre tot mai numeroasele 
case de jocuri de noroc si bordeluri. Totuși, au existat câteva izbucniri 
de violență între evrei si arabi, care începând din 1921 au inveninat rela- 
tiile dintre ei; prima revoltă a izbucnit atunci când arabii din Yaffa, deja 
iritati, au presupus greșit că demonstrantii de la o manifestaţie comunistă 
din Tel Aviv aveau să dea năvală si în suburbia lor; au fost uciși patruzeci 
si nouă de evrei, inclusiv scriitorii gázduiti într-o tabără de creaţie de la 
periferie.?? 

Cauza subiacentá a tensiunilor a fost sosirea unor vase cu imigranti 
evrei din Mediterana. Spre sfárgitul anului 1919, nava ruseascá Ruslan 
a sosit la Yaffa de la Odessa cu 670 de pasageri. Chiar dacá acesti imi- 
granti agkenazi nu schimbau in profunzime atmosfera din Yaffa, pentru 
cá locuiau in Tel Aviv sau in Palestina, echilibrul dintre Yaffa si Tel Aviv 
se modifica rapid si vizibil. Ín 1923 Tel Avivul avea deja 20 ooo de locui- 
tori, aproape toti evrei. Dupá aceea, a depásit cu mult Yaffa: un an mai 
tárziu, avea 46 ooo de locuitori, in 1930, 150 000, iar in 1948, anul in care 
a luat nastere Israelul, 244 ooo. Treptat, s-a emancipat de sub autorita- 
tea municipalá a Yaffei, cápátánd autonomie interná din 1921, inglobánd 
celelalte cartiere evreiesti de la periferia Yaffei, precum Nevé Tzedek, si 
devenind un municipiu separat în 1934.?* Una dintre primele realizări 
din Tel Aviv a fost construirea unei şcoli, Scoala Gimnazială Herzliya, a 
cărei clădire nouă și impunătoare (astăzi, incredibil, ea a fost demolată 
şi înlocuită cu un hidos bloc-turn) a funcționat ca un important centru 
cultural?5 Pe de altă parte, copiii evrei s-au îndepărtat astfel de școlile 
mixte din Yaffa, unde, îndrumați adesea de călugărițe, evreii, creştinii 
şi musulmanii învățau laolaltă. 

Una dintre cele mai mari realizări a fost construirea unui port. Portul 
din Yaffa a deservit Tel Avivul până în 1936, când au izbucnit noi violențe, 
şi mai serioase. Apoi, în timpul boicoturilor organizate de arabi asupra 
magazinelor evreiești si de evrei asupra magazinelor arábesti, consiliul 
local a cerut autorităţilor britanice permisiunea să construiască un port 
în partea de nord a orașului lor tot mai extins. Liderul evreu David Ben 
Gurion a afirmat: „Vreau o mare evreiască. Marea este o prelungire a 
Palestinei.“ Impactul portului rival s-a simţit repede în Yaffa: în 1935 
Yaffa a importat mărfuri în valoare de 7,7 milioane de lire, cifră care în 
anul următor a scăzut la 3,2 milioane de lire, în timp ce Tel Aviv ajunsese 
la 602 ooo de lire; dar în 1939 importurile Yaffei totalizau numai 1,3 mi- 
lioane de lire, iar Tel Avivul ajunsese la 4,1 milioane de lire. Cum în 
timpul crizei din 1936 mâna de lucru arabă nu era disponibilă, în port 
au fost aduşi muncitori din Salonic, oraşul faimos pentru priceputii do- 
cheri evrei.?9 O altă sursă de bunăstare a Tel Avivului au fost Tárgurile 
Levantine, debutând timid în 1924, dar ajungând în 1932 să găzduiască 
831 de companii străine care şi-au expus produsele. Era promovată 
imaginea unui Tel Aviv care juca rolul de nouă răscruce dintre Mediterana 
si Orientul Mijlociu si, dovedind că încă era posibil, târgurile au atras 
expozanti din Siria, Egipt si din nou creatul regat al Transiordaniei.?" 

Dezvoltarea Tel Avivului a fost însoţită de câștigarea statutului de 
oraş de sine stătător, chiar dacă granițele sale cu Yaffa au rămas neschim- 
bate, un nou prilej de conflicte. Construirea lui a fost opera conjugată a 
iniţiativelor private independente și a planificării la nivel central, în asa 
măsură încât un nou bulevard, larg și străjuit de copaci, să fie botezat 
cu numele familiei Rothschild (în speranța unui sprijin financiar si mai 
mare decât cel primit). În anii 1930, arhitectul scoțian Geddes a intoc- 
mit un proiect prin care încerca să realizeze o mai bună legătură între 
oras si lunga sa faleză. În inima orașului, impunátoarele clădiri in stil 
Bauhaus exprimau dorinţa locuitorilor înstăriți de a fi consideraţi repre- 
zentantii culturii occidentale moderne; „Oraşul Alb“ pe care l-au construit 
a fost considerat o realizare atât de impresionantă, încât în 2003 a intrat 
în Patrimoniul UNESCO. Căutarea identităţii occidentale, europene se 
manifesta și sub alte forme: Teatrul Habima și evenimentele literare, 
artistice și muzicale din oraș. Aceleași tendințe puteau fi întâlnite și în 
Alexandria, Salonic si Beirut, precum si în Yaffa; însă, aga cum au re- 
marcat adesea diverși observatori, Tel Avivul părea uneori să aibă mai 
multe în comun cu oraşele europene orientale precum Odessa si Viena 
decât cu cele mediteraneene precum Napoli sau Marsilia. 


The man of the two wives 

Mirarea locuitorilor din Yaffa față de comportamentul vecinilor lor 
evrei, într-o perioadă din ce în ce mai tensionată, reiese foarte bine dintr-o 
caricatură apărută în 1936 în ziarul arab Falastin (vezi imaginea alătu- 
rată). Un arhiepiscop anglican stă în picioare în amvon, admonestând 
un englez corpolent care s-a ales cu două soții: prima, o sfioasă aráboaicá 
din Palestina, cu fata si părul descoperite, dar îmbrăcată într-o rochie 
tradițională palestiniană, tine în mână o colivie cu o porumbita; cea de-a 
doua este o evreică cu picioare lungi, adeptă a modernizării, îmbrăcată 
cu niște pantaloni foarte scurţi si o bluză strâmtă, fumează o ţigară. 
Englezul încearcă să explice cá a ajuns să aibă două soții din cauza 
presiunii Marelui Război, iar arhiepiscopul insistă că trebuie să divorțeze 
de soția sa evreică. Mesajul politic este clar, dar la fel de clar transpare 
şi amestecul de fascinatie și tulburare pe care-l provoacă obiceiurile noilor 
coloniști evrei.38 Relaţiile amicale dintre evrei şi arabi din vremea când 
familia Shlush se stabilise în Neve Tzedek erau de domeniul trecutului. 
Întemeietorii Tel Avivului ajunseseră să insiste prea mult asupra diferen- 
telor între ceea ce voiau ei să creeze și ceea ce lăsau în urmă în Yaffa. 
Chiar si fondatorii suburbiei moderne Neve Tzedek fuseseră coplesiti de 
imigranţi cărora obiceiurile orientale le erau complet străine. Aceste 
schimbări au fost provocate de presiunea exercitată asupra Tel Avivului 
de miile de nou-veniti care se refugiau din calea persecuțiilor din Europa 
Centrală si de Est. În același timp, mai mulți lideri sioniști pledau pentru 
crearea unui oraș evreiesc — primul oraș în totalitate evreiesc, insistau 
ei, după 1900 de ani. În mod ironic, exact când această dorință s-a împlinit, 
valurile de persecuții din Europa au atins o violență nemaiîntâlnită, de- 
vastând oraşele din estul Europei în care evreii erau preponderenti sau 
majoritari. Printre aceste orașe s-a numărat si Salonicul. 


IV 


AM VĂZUT DEJA cum Salonicul a fost implicat fără voie în destrămarea 
Imperiului Otoman; ba chiar s-a aflat în linia întâi, începând din 1915, 
când au sosit trupele britanice si franceze, în speranța (în curând aban- 
donată) de a sprijini armatele sârbe în lupta împotriva austriecilor, Aliații 
s-au adăpostit în Salonic și în împrejurimile sale, o zonă pe care britanicii 
au numit-o „Colivia“. Prezența Aliaților a avut urmări politice tulbură- 
toare: Marea Britanie si Franța au adâncit schisma deja existentă în 
politica elenă, sprijinindu-l pe Venizelos împotriva regelui Greciei — Veni- 
zelos a venit în Salonic în 1916, după care au izbucnit conflicte între 

susținătorii lui si regalisti, în timp ce Aliaţii au confiscat unele dintre 
corăbiile Marinei Regale Elene.?? Apoi, după incendiul din 1917 si sfârşitul 
războiului, Salonic a atras atenţia guvernelor grec și turc, pentru că găz- 
duia o populație musulmană foarte numeroasă: în iulie 1923 în Salonic 
rămăseseră aproximativ 18 ooo de musulmani. Un milion de creștini au 
sosit în Grecia din Turcia, refugiaţi din calea războiului care a distrus 
Smirna; după aceea au sosit acolo cei exilați conform termenilor schim- 
bului de populaţie prevăzut în Tratatul de la Lausanne: 92 ooo dintre 
exilați s-au stabilit în Salonic. Musulmanii din oras si din suburbiile sale 
au fost alungaţi, iar în casele şi pe pământurile lor și în zonele recon- 
struite după incendiu au fost aduși creștini din Asia Mică. Ca o ironie, 
salonicanii au descoperit cá multi dintre refugiații din Anatolia vorbeau 
turcește; cartea lor de vizită era Biserica de orientare greacă, nu limba 
greacă, iar obiceiurile lor erau aproape identice cu ale musulmanilor 
turci alături de care trăiseră pentru nu mai puţin de goo de ani.% 

În Salonic rămăseseră 70 ooo de evrei. Guvernul grec a încurajat ele- 
nizarea lor, mai ales prin predarea unor materii în limba greacă în școli. 
Uneori acesta a devenit un motiv de tensiuni: de exemplu, contestând 
„concepţiile religioase înguste“, guvernul a suspendat regula ca maga- 
zinele evreieşti să fie închise sâmbăta, dar deschise duminica.*! Totuși, 
Ziua Ispășirii a fost declarată zi nelucrătoare în Salonic, și toată lumea 
a înțeles că stabilitatea economică a orașului depindea de conlucrarea 
dintre evrei și greci. O parte din evrei au emigrat în Franţa, Italia și Sta- 
tele Unite; în Haifa si Tel Aviv, docherii evrei erau foarte pretuiti. Dar 
sentimentul general era că, în ciuda substantialelor schimbări politice, 
nu se întrevedea nici o amenințare. Ba chiar amenințările dispăruseră 
complet, acum că granițele dintre Grecia, Turcia, Bulgaria si Iugoslavia 
fuseseră definite. 

Această viziune s-a dovedit complet greșită în timpul celui de-al Doilea 
Război Mondial, când germanii au ocupat orașul, în aprilie 1941. Au exis- 
tat ultragii ocazionale, precum furtul unor manuscrise si artefacte evre- 
iesti valoroase, dar timp de aproape doi ani restricţiile pentru evrei au 
fost mai putin severe decât în alte parti ale imperiului lui Hitler. În parte, 
această situaţie se datora faptului că economia oraşului ajunsese aproape 
de colaps, cu o criză acută a hranei, iar germanii nu voiau să împiedice 
bruma de activitate comercială care se mai desfăşura acolo.*? Naziștii îi 
tratau pe sefarzii vorbitori de spaniolă la fel ca pe askenazii din Europa 
Centrală și de Est. Odată ce s-au hotărât să acţioneze, au făcut-o repede 
şi eficient — iar în spatele acestor acţiuni s-a aflat mâna distrugătoare a 
lui Adolf Eichmann. În februarie 1943 evreii au fost închiși în ghetouri. 

S-au răspândit zvonuri că vor fi deportaţi la Cracovia, pentru a munci 
în fabricile de cauciuc; iar pe 15 martie primul tren plin cu victime a 
plecat spre Polonia. În august, orașul era deja complet Judenrein, „puri- 
ficat de evrei“, potrivit termenului nemtesc la modă. În doar câteva 
săptămâni, au fost executaţi 43 85o de evrei din Salonic, majoritatea 
gazati imediat după sosirea la Auschwitz si în alte lagăre.* Consulul 
italian a salvat câţiva, iar unii particulari greci, printre care și clerici, 
au făcut si ei ce le-a stat în putință; autorităţile spaniole se ofereau uneori 
să-i ajute pe cei pe care-i considerau frati spanioli de foarte multă vreme. 
Cu toate acestea, în Grecia naziștii au reușit să curețe 85% din comuni- 
tatea evreiască. 

Astfel, după trei secole şi jumătate, nu mai rămăsese nimic din vechiul 
Salonic. Smirna a fost primul dintre marile orase-port care a cedat. 
Căderea Smirnei a dus la moartea a circa 100 000 de oameni. Salonic a 
îndurat, în plus, oroarea unei mașini de ucis la scară largă. Distrugerea 
oraselor-port din estul Mediteranei avea să continue după al Doilea 
Război Mondial, deși fără pierderi atât de cutremurătoare de vieţi ome- 
nești. Fiecare a primit o identitate unică, de oras grecesc, turcesc, evreiesc 
sau egiptean. Si către vest orasele-port, care reuneau oameni de culturi si 
religii diferite, erau în declin. Livorno fusese inclus în Italia unită cu mult 
înainte de aceste evenimente, iar încă de la mijlocul secolului al XIX-lea 
elita sa, care se identifica, indiferent de origine, cu Italia, devenea tot mai 
interesată de meseriile si carierele non-comerciale, pentru că orașul își 
pierduse privilegiile speciale si cedase întâietatea Genovei si altor rivale. 
După Primul Război Mondial, Trieste a fost separat de Austro-Ungaria, 
iar poziţia sa geografică, pe vremuri un avantaj, devenise acum stânjeni- 
toare, pentru că orașul a fost inclus în noul regat al sârbilor, croaților si 
slovenilor, Austria rămânând un stat mic și neînsemnat dincolo de Alpi, 
nesigur de identitatea sa politică și culturală. Apoi, după al Doilea Ráz- 
boi Mondial, a devenit mărul discordiei între Italia și Iugoslavia, câștigân- 
du-si până în 1954 ambiguul statut de „Oraș Liber“. Însă identitatea sa 
culturală specifică, sau mai degrabă multitudinea de identități, nu a putut 
să reziste acestor schimbări politice si economice. 

Yaffa s-a schimbat mai brusc, cu toate că-și pierduse deja identitatea 
eterogenă pe măsură ce Tel Avivul devenise un oraș independent, non- 
arab. Pe parcursul câtorva săptămâni din primăvara lui 1948, în ajunul 
nașterii Israelului, zeci de mii de arabi din Yaffa au părăsit oraşul pe 
mare sau pe uscat, căutând refugiu în Gaza, Beirut și în alte parti. Na- 
tiunile Unite desemnaseră Yaffa drept exclavă a statului arab care ar fi 
trebuit să fie înființat alături de statul evreiesc din Palestina. După 

bombardamentele forțelor evreiești de la sfârșitul lunii aprilie, populația 
din Yaffa a scăzut drastic. Liderii comunității arabe, care nu mai număra 
acum decât circa 5 ooo de persoane, au predat oraşul pe 13 mai, cu o zi 
înainte să fie proclamată înființarea statului Israel, pe bulevardul Roth- 
schild din Tel Aviv. De atunci, Yaffa a devenit o suburbie a Tel Avivului, 
cu o populație arabă minoritară, o situație aproape inversă faţă de cea 
din urmă cu patruzeci de ani, cu diferența că cei care plecaseră nu s-au 
mai putut întoarce. În Alexandria, ultimul act s-a produs abia în 1956, 
când naţionalizarea Canalului Suez a fost urmată de exproprierea și 
expulzarea italienilor, evreilor și altor naţionalităţi, la ordinele lui Gamal 
Abdel Nasser. Orașul s-a reconfigurat ca un mare oraș musulman arab, 
dar economia lui s-a prăbuşit. Ceva din vechea Alexandrie a supraviețuit, 
dar este vorba în mare parte de cimitire — ale grecilor, catolicilor, evreilor 
si coptilor. Cât despre cimitirele din Salonic, marele cimitir evreiesc fu- 
sese deja devalizat, cu tot cu morminte, de către naziști. În prezent este 
acoperit de vastul campus al Universităţii Aristotel din Tesalonic: „Și 
sunt alţii care nu au pomenire.“45 


5 
Mare Nostrum — din nou 
1918-1945 


SPRE DEOSEBIRE DE PRIMUL RĂZBOI MONDIAL, în timpul căruia majori- 
tatea acțiunii navale din Mediterana s-a desfășurat în est si în Adriatica, 
în apele care scăldau țărmurile celor două imperii in curs de prăbușire, 
Imperiul Otoman și Imperiul Habsburgic, între 1918 și 1939 întreaga 
Mediterană a devenit teatru al rivalitátilor.! În centrul luptei pentru su- 
prematie în Mediterana se aflau ambițiile lui Benito Mussolini în urma 
câștigării controlului asupra Italiei, in 1922. Atitudinea lui față de Medi- 
terana a fost oscilantă. În unele momente, visa la un imperiu italian care 
să se întindă până la „oceane“ și să ofere Italiei „un loc de frunte“; a încer- 
cat să transforme acest vis în realitate invadând Abisinia în 1935, o cam- 
panie militară extrem de grea care s-a transformat într-un dezastru 
politic, deoarece Mussolini a pierdut orice respect din partea Marii Britanii 
si a Franţei. Alteori, ceea ce-l interesa era chiar Mediterana: Italia, 
spunea el, este „o insulă care împunge Mediterana“, si totuși, după cum 
formula rău prevestitor Marele Consiliu al Fascismului, era o insulă în- 
temnitata: „gratiile acestei închisori sunt Corsica, Tunisia, Malta si Cipru. 
Iar gardienii ei sunt Gibraltarul si Suezul“2. 

Ambitiile italiene fuseseră hránite de tratatele de pace de la sfârşitul 
Primului Război Mondial. Nu numai că Italia a păstrat Insulele Dodeca- 
neze, dar austriecii au fost respinși în nord-estul Italiei, iar aceasta a 
dobândit mare parte din Italia irredenta, „Italia nerăscumpărată“, mai 
precis Trieste, Istria si, de pe coasta Dalmației, Zara (Zadar), care a 
devenit celebră pentru excelentul lichior de visine produs de familia 
Luxardo. Fiume (Rijeka), din Istria, a fost cucerit în 1919 de pestrita ar- 
mată privată a poetului naționalist d'Annunzio, care l-a declarat scaunul 
„regenței italiene Carnaro“, în ciuda opoziţiei internationale, în 1924 era 
deja încorporat în patria Italiei fasciste. O manifestare ciudată, care 
demonstrează cât era de important trecutul pentru visul fascist, a fost 

crearea unor institute pentru promovarea cercetării serioase (si a „ita- 
lienității“, italianità) a istoriei Corsicii, Maltei si Dalmației. Trecátorii 
care se plimbau pe impunătorul bulevard ceremonial tăiat de-a lungul 
Forului Roman, prin inima Romei antice, puteau admira nişte hărți imen- 
se ale Imperiului Roman care arătau cum se transformase, dintr-o mică 
aşezare pe Colina Palatină, în imperiul lui Traian, înglobând întreaga 
Mediterană si teritorii mult mai îndepărtate. Si Albania, care se bucura, 
din 1913, de o independenţă precară a intrat în vizorul Italiei: banca cen- 
trală a Albaniei avea sediul la Roma; noul său conducător, regele Zog, 
căuta cu înfrigurare sprijin politic si financiar din partea Italiei, o pro- 
blemă rezolvată în forță odată cu invazia italiană în Albania din aprilie 

1939. Chiar si inainte de aceasta data, Italia administra o importantá 
bazá de submarine in Saseno, o micá insulá ín largul coastei albaneze. 
Submarinele erau considerate cheia viitorului succes al Italiei in confrun- 
tarea preconizată cu Marea Britanie pentru supremația în Mediterana. 
În 1935 mareșalul Badoglio, comandantul forțelor armate italiene, a 
afirmat că Italia nu va avea nevoie de nave de război mari, ci va putea 
să câştige controlul pe mare prin mijloace mai moderne. De fapt, flota 
italiană nu avea nimic impresionant: „practic era în urmă la toate capito- 
lele în privinţa dotărilor militare, înapoiată din punct de vedere tehno- 
logic, lipsită de echilibru din punct de vedere operational si condusă fără 
pic de imaginaţie“.3 

Invazia din Albania și repetatele represiuni asupra rebelilor din Libia 
au demonstrat că discuţiile despre un imperiu mediteraneean nu erau 
ameninţări deșarte; totuși, multi observatori au văzut în Mussolini un 
personaj aproape hilar, cu fălcile lui proeminente și gura bogată din care 
izvorau afirmații pompoase despre restaurarea romanei Mare Nostrum. 
Cucerirea Libiei crease o axă care tăia Mediterana de la nord la sud, iar 
Africa de Nord avea să devină „cel de-al patrulea țărm“ al Italiei. De 
aceea, Malta britanică, stăpână a mării între Sicilia si „cel de-al patrulea 
țărm“, era mai mult decât un inconvenient; era un obstacol. În 1937, 
Mussolini a pus la cale o vizită triumfală la Tripoli, pentru a sărbători 
construirea primului drum practicabil de-a lungul coastei Libiei, de 1 600 
de kilometri, și reconstruirea mai multor zone ale capitalei, care trebuia 
să devină un oras european modern. O altă dovadă a ambitiei Italiei fas- 
ciste de a detrona, prin orice mijloace, Marea Britanie a apărut atunci 
când italienii şi-au extins sprijinul financiar către Marele Muftiu al Ieru- 
salimului, un personaj foarte turbulent, care s-a folosit de revoltele arabe 
din Palestina, din 1936, pentru a câștiga mai multă influență politică în 
calitate de lider al musulmanilor sunniti din Palestina. Mai multe miliții 
fasciste — Cámásile Verzi si Cámágile Albastre (care, bineînţeles, se urau 
reciproc) — au fost create în Egipt, unde oricum existau deja multe Cámási 
Negre în sânul comunităţii italiene din Alexandria.5 

Apoi, în 1936, italienii au oferit sprijin activ forțelor falangiste care 
luptau în Spania sub comanda generalului Franco, un comandant nemi- 
los, fără charismă, dar eficient. În afară de cei 5o ooo de soldați, Italia 
fascistă a oferit sprijin aviatic si naval si a jucat un rol important în lupta 
pentru Insulele Baleare. Mussolini nu a emis nici o pretenție asupra Spa- 
niei continentale, însă altfel stăteau lucrurile cu insulele. Italienii au de- 
barcat în Mallorca și în septembrie 1936 îi alungaseră deja de acolo pe 
republicani; au executat aproximativ 3 ooo de mallorcani acuzaţi de sim- 
patii comuniste. În următorii doi ani insula a devenit teatrul unor raiduri 
italiene sălbatice asupra principalelor centre republicane, precum Valencia 
si Barcelona. Mussolini ar fi vrut probabil să păstreze Mallorca, dar obti- 
nuse ce urmărea: un centru de operațiuni în Mediterana de vest, suficient 
de apropiat de Toulon si de Oran încât să servească drept ameninţare la 
adresa flotelor franceze cantonate acolo, deşi marea lui obsesie rămânea 
marina britanică. Cu toate acestea, în realitate italienii şi-au făcut simțită 
prezenţa: strada principală din Palma de Mallorca a fost rebotezată Via 
Roma, iar în capătul ei au fost plasate mai multe statui de tineri pe umerii 
cărora stăteau vulturi romani. După cincisprezece secole, Mare Nostrum 
se extindea din nou, din Italia către apele spaniole. 

Marea Britanie nu era prea sigura de planurile sale in Mediterana. 
În 1939, numai 9% din importurile britanice treceau prin Canalul Suez, 
iar Malta nu era de fapt o bază de aprovizionare prea utilă, în ciuda por- 
tului său impresionant, pentru că sărăcia resurselor locale (începând cu 
apa) însemna că insula trebuia să fie mereu aprovizionată din exterior. 
Era o bună escală pentru avioanele care survolau Mediterana, un loc unde 
puteau fi realimentate cu combustibil pe drumul între Gibraltar si Ale- 
xandria. În ciuda superbelor sale fortificaţii de secol șaisprezece, Malta 
nu era bine apărată. La începutul războiului insula era protejată de trei 
biplane cu un singur motor cunoscute sub numele de Faith, Hope şi 
Charity (Credinţa, Speranţa si Milostenia), echipate cu mitraliere ușoare 
de calibru .303." Din punct de vedere strategic, Malta avea avantajul si 
totodată dezavantajul de a se afla la doar câteva minute distanță pe calea 
aerului de Sicilia: era expusă în mod periculos, dar Marea Britanie nu 
ar fi renunţat atât de ușor la o poziţie care asigura controlul asupra căilor 
maritime din centrul Mediteranei. Totuși, britanicii au ales să-și con- 
centreze flota mediteraneeană în Alexandria, cu toate că acolo erau ne- 
voiti să folosească un port mult inferior portului Valletta.’ Cât despre 
celelalte teritorii britanice din Mediterana, Ciprul nu fusese folosit ca 
bază navală de când fusese cucerit din mâinile otomanilor, în timp ce 
Golful Haifa avea o valoare strategică deosebită ca terminal al marii 
conducte de petrol ce pornea din Irak. Gibraltarul nu avea să creeze atât 
de multe probleme în relaţiile cu Spania cum anticipase guvernul britanic, 
chiar si după izbucnirea războiului cu Germania: făcându-l astfel pe 
Hitler să-l dispretuiascá, Franco a refuzat să se lase târât în război, în 
parte de teamă că după aceea Marea Britanie va ocupa Insulele Canare. 
Hitler l-a denunțat pe Franco pentru lipsa de recunoștință după sprijinul 
primit ani de-a rândul în timpul războiului civil, sugerând totodată că 
cel mai probabil avea sânge jidovesc.? Totuși, ceea ce pretindea Marea Bri- 
tanie era accesul mai ușor din vest către est, mai ales prin Canalul Suez. 

Chiar si în 1939, când Marea Britanie și Franța au declarat război 
Germaniei naziste, nimeni nu putea bănui că Mediterana avea să fie zgu- 
duită de un război pentru apărarea Poloniei. Mulţi dintre actorii războiu- 
lui se aşteptau la noi lupte de uscat asemănătoare celor din Flandra din 
timpul Primului Război Mondial. Mussolini a fost reticent în a intra în 
război de partea lui Hitler, deși Ministerul Propagandei se fălea cu false 
isprăvi: pe 21 aprilie 1940 purtătorul său de cuvânt a declarat că „întreaga 
Mediterană se afla sub controlul forțelor navale și aeriene italiene, iar 
dacă Marea Britanie ar îndrăzni să riposteze ar fi imediat respinsă“10. 

Abia când Franţa era aproape cucerită, a hotărât Franco, dând dovadă 
de oportunism, să intre în război, pe 10 iunie. Astfel a obținut o bucăţică 
din Franța ocupată, dar nu încă și portul la care rávnea, Nisa. 


II 


PRIMA PROBLEMĂ cu care s-a confruntat Marea Britanie în Mediterana 
a fost Franţa, nu Italia. Majoritatea comandanților francezi, surprinși 
de înfrângere, au văzut salvarea țării in umilitoarea înțelegere între 
Pétain si Hitler; apoi au mascat ruşinea pe care o resimteau printr-un 
înfocat patriotism îndreptat nu atât împotriva Germaniei, cât a Marii 
Britanii, căci oare nu aceasta trimisese în luptă prea puţini oameni, ex- 
punând la Patrie unei înfrângeri pe care nu o merita? Înainte să intre 
în conflict cu italienii, care începuseră să amenințe convoaiele britanice, 
marina britanică trebuia să stie în ce relații se afla cu flota franceză, din 
care o parte, numită „Force X“, era staționată în Alexandria. Fiind vorba 
de un teritoriu britanic, francezii au refuzat să ofere Marii Britanii vasele 
lor, dar au acceptat să tind la tarm navele pentru un timp, astfel că nu 
au apărut probleme majore, în ciuda pretinsului devotament al marina- 
rilor francezi faţă de regimul Pétain de la Vichy." Dar grosul flotei fran- 
ceze se afla in Oran, mai ales în portul Mers el-Kebir, si includea două 
dintre cele mai bine echipate crucișătoare, Dunkerque si Strasbourg. Ami- 
ralul Darlan s-a dovedit un fervent apărător a ceea ce considera a fi inte- 
resele franceze, si abia după câţiva ani loialitatea sa față de Vichy a 
început să se clatine. Britanicii i-au oferit lui Darlan mai multe variante, 
de la a-și uni flota cu marina britanică până la a-și duce vasele în Caraibe, 
unde aveau să fie imobilizate până la sfârșitul războiului. Darlan consi- 
dera însă că acestea trebuiau să rămână cu orice chip franceze. Singura 
variantă rămasă, după cum au arătat britanicii, era un atac al Marinei 
Regale, care a avut loc pe 3 iulie 1940, fără scrupule. Desi Strasbourg a 
reușit să scape, britanicii şi-au îndeplinit principalele obiective militare: 
navele franceze au fost distruse, desi cu pretul vietii a circa 1 300 de fran- 
cezi.!2 Dar Marea Britanie a plătit un pret politic: au fost rupte si ultimele 
legături diplomatice cu Franța vichystá. Aversiunea lui Darlan fata de 
Marea Britanie a fost confirmată cu vârf şi îndesat. Hitler şi-a dat seama 
că marina şi armata franceze din Africa de Nord si din Siria franceză 
erau conduse de oameni care aveau să rămână cu încăpățânare loiali 
regimului de la Vichy. Ar fi putut să fie de ajutor împotriva britanicilor, 

dar situatia nu era deloc clará: Franta se considera iesitá din rázboi. 
Atacul de la Mers el-Kebir i-a confirmat lui Hitler intuitia cá trebuia 
să-și concentreze operațiunile militare în nordul Europei. Lui Mussolini 
i se putea îngădui să pună mână pe rămășițele pe care si le dorea in Me- 
diterana, deși Tunisia nu intra în discuție: germanii considerau că Africa 
de Nord era mai în siguranță sub controlul unei Frante vichyste docile 
si au luat în râs pretenţia ministrului italian de externe Ciano de a primi 
Nisa, Corsica, Malta, Tunisia si o parte din Algeria.!? 

Astfel, viitoarele conflicte din Mediterana ale Marii Britanii au fost 
cu italienii, care au cucerit, deși nu pentru mult timp, orașul Sidi Barrani, 
din vestul îndepărtat al Egiptului. În noiembrie 1940 britanicii s-au 
remarcat la Taranto, unde un atac aerian lansat de pe puntile vasului 
portavion Illustrious a ciuruit Littorio, cea mai puternică navă a italienilor, 
şi a scufundat cuirasatul Cavour.!* Această victorie rapidă și uşoară i-a 
descurajat pe italieni să mai intre în conflicte pe mare si, mai important, 
a demonstrat că mândria unei flote inamice poate fi distrusă chiar și cu 
resurse aeriene limitate. Acum se punea întrebarea dacă raidurile aeriene 
puteau ajuta la cucerirea unei insule. Malta suferise atacuri aeriene ita- 
liene încă de la începutul războiului dintre Marea Britanie și Italia, deși 
cu ajutorul noilor modele de radare micile avioane Faith, Hope si Charity 
s-au dovedit surprinzător de eficiente în lupta cu Regia Aeronautica 
italiană, până când forțele de apărare aeriană britanice au fost întărite 
cu o escadrilă de avioane moderne Hurricane. La începutul lui 1941, mai 
multe avioane germane și italiene au avariat grav portavionul Illustrious 
în timp ce se găsea la est de Gibraltar, cu toate că nava a reuşit să se târască 
până în Marele Port al Maltei.15 Bombardamentele asupra Maltei s-au 
intensificat, cu raiduri aeriene zilnice ale germanilor, care au devastat 
Valletta şi cele trei cetăţi aflate pe partea opusă a Marelui Port şi au ucis 
sute de civili care, ca și trupele britanice cantonate pe insulă, sufereau 
adesea de foame şi de lipsa altor mijloace de subzistență. Situaţia s-a 
înrăutățit şi mai mult după decembrie 1941. Germanii ajunseseră să ia 
mai în serios Mediterana. Fanaticul Kesselring a fost numit comandant 
în Mediterana si a făcut eforturi indárjite pentru a distruge convoaiele 
britanice care se îndreptau spre Malta; totuși, pe măsură ce prezența 
germană a devenit tot mai consistentă, au crescut si presiunile din alte 
direcţii, după începutul războiului dintre Germania nazistă și Uniunea 
Sovietică. În toamna lui 1941, britanicii puteau deja să răspundă cu cam- 
panii de bombardament împotriva Siciliei şi Africii de Nord, iar subma- 
rinele britanice tinteau navele comerciale care aprovizionau puterile 
Axei din Africa de Nord. Germanii si italienii au fost atât de iritati, încât 

au cerut sfatul celei de-a treia mari puteri a Axei, Japonia, cu privire la 
cea mai bună modalitate de a cuceri o insulă, dată fiind experiența Ja- 
poniei in Pacific; una dintre metodele propuse a fost infometarea.!$ 

Malta avea acum un Mare Port plin de resturi de cadavre ale mari- 
narilor înecaţi si de pete de petrol de la vasele scufundate (care amenința 
să ia foc). Una dintre realizările apărătorilor săi a fost păstrarea Maltei 
ca bază funcţională pentru avioane și submarine capabile să-i sâcâie pe 
adversari şi să le perturbe desfágurárile de forte si aprovizionarea din 
Africa de Nord. Nu e deloc surprinzător faptul că al doilea mare asediu 
asupra Maltei s-a întipărit în conștiința maltezilor la fel de puternic 
precum Marele Asediu din 1565.17 Churchill era îngrijorat că se ajunsese 
într-o situaţie în care puterile Axei nici măcar nu mai trebuiau să inva- 
deze pe uscat: Malta avea să fie cucerită pur și simplu prin bombarda- 
mente. Convoaiele britanice se aflau sub o presiune enormă din partea 
submarinelor din apele de la sud de Mallorca şi apoi din partea crucișătoa- 
relor italiene și a aeroplanelor germane și italiene aflate în apropiere de 
Tunis — in august 1942, dintr-un convoi de paisprezece vase venind 
dinspre Gibraltar, numai cinci au ancorat în siguranţă in Malta.!? Din 
fericire, germanii înșiși nu se puteau hotărî dacă voiau să cucerească 
insula, mai ales având în vedere faptul că ar fi fost o acțiune în comun 
cu armata italiană, pe care începuseră s-o respecte tot mai puţin în urma 
experienţelor recente din Africa de Nord; iar Mussolini a presupus că, 
dacă o va cere, insula va fi a lui, odată ce Marea Britanie era obligată să 
capituleze pe toate fronturile.! Tot din fericire, germanii au devenit tot 
mai obsedati de ambițiile lor privind Africa de Nord, pe măsură ce Rom- 
mel înainta spre est, spre Tobruk; astfel, în mai 1942, Malta părea să fi 
devenit o preocupare secundară. Puterile Axei erau convinse că războiul 
din Mediterana avea să fie câștigat pe uscat, nu prin cucerirea unei insule 
mici și aride. Si comandanții britanici erau de părere că „e mai bine să 
pierzi Malta decât Egiptul“. Totuşi, Malta a fost salvată fără îndoială 
şi de refuzul ferm al locuitorilor ei de a lăsa ca bombardamentele constan- 
te şi lunile de sărăcie cumplită să le înfrângă determinarea, atitudine 
răsplătită din plin atunci când regele George VI a decorat întreaga insulă 
cu George Cross. Distincția este şi astăzi inclusă pe steagul maltez, în 
amintirea eroicei rezistențe a insulei: 30 ooo de clădiri au fost atunci 
avariate sau distruse, iar 1 300 de civili au fost ucişi de bombe?! 

Malta a rezistat, dar in 1941 britanicii au fost înfrânți în bătălia pen- 
tru Creta, cu toate că importanţa ei strategică pentru germani nu a fost 
complet înţeleasă.22 Înaltul Comandament German nu avea o viziune 

unitará asupra importantei Mediteranei. Germanii priveau Mittelmeer 
din perspectiva Balcanilor. Se considera cá stápánirea pe termen lung a 
căilor maritime era o problemă care trebuia transata între Italia si Marea 
Britanie. Prin intermediul fortelor germane care luptau aláturi de cele 
italiene in Africa de Nord, puterile Axei vizau asigurarea cáilor de aprovi- 
zionare între nordul si sudul Mediteranei. Însă metoda pe care Führerul 
a ales s-o utilizeze a fost controversată. Când Hitler a hotărât să trimită 
submarine în Mediterana — o manevră periculoasă, deoarece presupunea 
trecerea Gibraltarului —, amiralul Raeder a obiectat că aceasta va dăuna 
acţiunilor militare germane din Atlantic. Puterile Axei știau că Medite- 
rana oferea acces la petrolul din Orientul Mijlociu, prin Canalul Suez, 
desi era nerealist să se aștepte ca această rută să fie deschisă repede. Însă 
rezervele de petrol ale Axei se sfarsisera; în vara lui 1942, flota italiană 
a rămas fără petrol, iar germanii au refuzat s-o aprovizioneze, având în 
vedere celelalte obligaţii pe care le aveau. De aceea, Hitler s-a orientat 
către o altă rută a petrolului, prin întinsele stepe rusești către Persia, 
alegere firească mai ales după începerea războiului cu Rusia, în 1941. 
Asa cá armata lui a înaintat până la Stalingrad, unde a fost însă blocată 
şi a suferit apoi o mare înfrângere. Importanța tot mai mare pe care o 
câștiga Mediterana i-a luat prin surprindere pe germani. Adevărata ei 
valoare a devenit mai clară în noiembrie 1942, atunci când Aliaţii, în 
rândurile cărora se numărau acum şi americanii, au debarcat pe aceleași 
plaje pe care francezii le folosiseră în 1830 pentru a ocupa Algeria.22 
Atacul asupra Algeriei („Operaţiunea Torta“) a fost însoțit de acostarea 
mai multor nave în Maroc și de o campanie către est, în Tunisia. Germanii 
fuseseră deja învinși la El Alamein în iulie 1942 și au fost respinși decisiv 
în noiembrie de către armata de „șobolani ai deșertului“ a lui Montgomery. 
Totuși, prezența comandanților vichyști în Africa de Nord, mai ales a lui 
Darlan, a complicat foarte mult situația. În realitate, Darlan era interesat 
doar să sprijine tabăra câştigătoare. Se considera succesor de drept al 
lui Pétain. Era dispus să încheie înțelegeri cu Aliaţii, care îl dispretuiau 
pe acest om în care mulți vedeau un trădător laș. Dar se temea că Aliaţii 
încă puteau fi învinși, caz în care duplicitatea i-ar fi fost demascată. În 
noiembrie 1942, generalul Eisenhower s-a întâlnit cu Darlan în Algeria, 
unde amiralul trăia pe picior mare. Eisenhower spera să-l convingă să 
aducă flota franceză din Toulon în Africa de Nord și să se alăture dispozi- 
tivelor americane. Darlan a dat de înțeles cá ar fi de acord, dar ştia că ami- 
ralul care se ocupa de flota din Toulon, un vechi rival, n-ar fi acceptat în 
ruptul capului, si chiar si vasele franceze din Alexandria au sovait, în 

ciuda bunelor relatii dintre membrii echipajelor lor si britanici. Printr-un 
compromis murdar, Darlan a reușit să rămână delegatul lui Pétain în 
Africa de Nord, stârnind indignare în Marea Britanie și în Statele Unite: 
Darlan a fost denunțat drept colaborationist si antisemit; cunoscutul 
crainic CBS Ed Murrow a întrebat: „Oare ne luptăm cu naziștii sau ne 
culcăm cu ei?“ Situaţia stânjenitoare în care se afla Darlan s-a sfârșit în 
Ajunul Crăciunului, când un monarhist fanatic s-a strecurat în birourile 
guvernamentale din Algeria, l-a aşteptat să se întoarcă de la un prânz 
agreabil și l-a împușcat mortal pe fátarnicul amiral.24 

Competiţia pentru supremație în Mediterana devenea din ce în ce mai 
aprinsă; succesul Aliaților nu părea nici pe departe sigur. În decembrie 
1942 comandantul vichyst din Tunisia a predat puterilor Axei baza navală 
franceză din Bizerta, foarte bine echipată. Între timp, în noiembrie, Hitler 
hotărâse să pună capăt duplicitátii franceze ocupând zonele aflate sub 
control vichyst; lui Mussolini i s-a permis să pretindă ca recompensă por- 
tul Nisa, trimițând în același timp câteva escadre în Corsica, unde au 
arborat steagul italian. Comandanții vichysti au jucat un rol nefast în 
războaiele și în politica din Mediterana și s-au folosit de statutul lor 
imprecis de reprezentanți ai unei tari care nu se afla oficial în război 
pentru a oscila între cele două tabere. Aliaţii au trimis pe furiș un general 
francez puţin cunoscut, Henri Giraud, din Franţa vichystă în Algeria, cu 
ajutorul unui submarin, dar au descoperit că avea aceeaşi mândrie și 
aceleaşi prejudecăţi ca Darlan — nu voia să fie un cátelus al Aliaților, nu 
avea nici un interes să abroge legile antisemite, i-a arestat pe ,suspectii 
de serviciu“ şi i-a internat în lagăre de concentrare ascunse de ochii Alia- 
tilor. Aspiratia lui supremă era să conducă un mare atac pentru elibe- 
rarea patriei sale de umilința ocupaţiei germane.” Liniile de demarcaţie 
dintre taberele inamice erau mult mai clare în Atlantic sau în Pacific 
decât în Mediterana. 


III 


CONFUZIA POLITICA DIN MEDITERANA a crescut si mai mult în anul 1943. 
Forţele aliate i-au strivit pe germani în martie in Medenine, Tunisia, iar 
germanii conduși de Rommel s-au retras din Tunisia. Pe 8 mai Tunisul 
si Bizerta au căzut în mâinile Aliaților, împreună cu 250 ooo de militari 
italieni și germani. După cucerirea Tunisiei, Mediterana a devenit mai 
sigură pentru vasele Aliaților, astfel cá acum treceau prin dreptul Maltei, 
către Gibraltar sau Alexandria, convoaie de până la o sută de nave — era 

restauratá sau cel putin prefiguratá unitatea Mediteranei ca spatiu mari- 
tim aflat sub control majoritar britanic. Ín iunie 1943 regele George VI 
a cálátorit in largul márii intre Tripoli si Malta, unde a fost intampinat 
de o multime de maltezi entuziasti. Intentia lui nu era doar sá ridice mo- 
ralul maltezilor, ci sá arate intregului imperiu cá Marea Britanie fácea 
progrese decisive către victoria finală.26 

Apoi au sosit noi veşti sumbre pentru Axă. Grecia a fost cuprinsă de 
un război civil, iar în Iugoslavia se configura mișcarea de rezistentá 7 
În rândul puterilor Axei creștea suspiciunea că Sardinia fusese desem- 
nată ca punct de întâlnire pentru o invazie în masă a Aliaților în Europa, 
prin sudul Franței; Cagliari a plătit un pret scump pentru această dezin- 
formare, iar urmele bombardamentelor Aliaților sunt încă vizibile în 
oraș. Însă problema reală era care dintre cele două tari mediteraneene, 
Italia sau Franţa, constituia (cu formularea lui Churchill) „pântecul moale“ 
al Europei Axei. În iunie 1943 Aliaţii au cucerit prima bucată din Italia: 
mica, dar bine plasata insulă Pantelleria, la vest de Malta, unde 12 ooo 
de militari italieni cu moralul la pámánt au cedat in fata bombarda- 
mentelor intense.2 În iulie, Aliaţii au debarcat în Sicilia, fapt pentru 
care a fost învinuit Mussolini, într-o ședință specială a Marelui Consiliu 
Fascist. La următoarea întâlnire cu regele Victor Emanuel, nu i s-a cerut 
să demisioneze, ci a fost anunțat că fusese deja înlocuit cu feldmareșalul 
Badoglio, iar la plecarea de la Palatul Quirinal a fost îmbrâncit într-o 
dubă de poliție și arestat. Cu toate că nu era limpede ce direcţie avea să 
adopte guvernarea lui Badoglio, germanii au început să-și construiască 
propriile poziţii în Italia, așteptând momentul în care forţele aliate aveau 
să ajungă pe continent. Pe 22 iulie Palermo a fost ocupat de americani, 
conduși de generalul Patton; pe 17 august, când Aliaţii au ajuns în 
Messina, orașul fusese deja făcut praf si pulbere: scăpaseră doar 60 ooo 
de militari germani și 75 ooo de militari italieni. Aceștia din urmă nu 
voiau să continue lupta, atitudine împărtășită de întreaga naţiune; la 
începutul lui septembrie Badoglio a fost convins să semneze un acord de 
armistițiu cu Aliaţii. Apoi avioanele germane au bombardat cuirasatul 
italian Roma, cauzând moartea multor oameni, iar marina italiană a 
transferat grosul flotei regale în Malta, predând vasele Marii Britanii. 
Marele port din Taranto a fost cedat de bunăvoie Aliaților. Pe de altă 
parte, situația din insule era mai confuză. Forţele britanice au reușit să 
ocupe insulele mai mici din arhipelagul Dodecanez; în Kefalonia germa- 
nii au ucis fără nici un motiv 6 ooo de militari italieni; Corsica era cu- 
prinsă de haos, pentru că germanii, italienii, francezii liberi și luptătorii 

rezistenței corsicane ridicau cu toţii pretenții la diverse parti din insulá.?? 
Astfel, capitularea Italiei a semănat din nou nesiguranța în Mediterana. 

Primele încercări ale Aliaților de a obţine un cát de mic avantaj în 
Italia, de la sfârşitul lui 1943, au fost urmate de debarcarea surprinză- 
toare a unor mase de militari ai Aliaților în Anzio, la sud de Roma. După 
aceea, Aliaţii au trebuit să-și croiască drum în restul peninsulei; situația 
politică din Italia fusese complicată de evadarea lui Mussolini și de con- 
simtámántul său cu privire la crearea „Republicii Sociale Italiene“ in 
nord, sub control nazist. În ciuda progreselor lente, francezii liberi (deloc 
surprinzător) şi americanii erau hotărâți să continue debarcările în sudul 
Franţei, pentru a echilibra debarcările Aliaților în Normandia din iunie 
1944: Aliaţii au cucerit Toulonul pe 26 august, mai repede decât se astep- 
taseră, eliberándu-si astfel efectivele pentru atacul asupra Marsiliei, 
care s-a prăbușit pe 28 august.°° 

În curând, toată lumea a început să se gândească la viitorul Medite- 
ranei după înfrângerea germanilor. Printre principalele preocupări se 
numărau Palestina, Iugoslavia si Grecia, unde insurgenta comunistă în- 
cepea să dezbine întreaga ţară. În octombrie 1944 Churchill a vizitat 
Moscova si i-a expus lui Stalin poziţia britanică: Marea Britanie „trebuie 
să fie puterea dominantă în Mediterana“. Stalin s-a arătat intelegátor, 
privind cu compasiune greutăţile pe care le întâmpinase Marea Britanie 
atunci când germanii se infiltraseră pe rutele sale de tranzit din Medite- 
rana; ba chiar l-a asigurat pe Churchill că n-o să facă valuri în Italia. 
Această atitudine era motivată de faptul că Stalin urmărea să obțină 
consimțământul Marii Britanii pentru a impune dominaţia sovietică în 
Europa slavă, inclusiv in Serbia.?! Încă nu venise momentul ca ruşii să-și 
reitereze pretenţia de a fi la rându-le o mare putere în Mediterana. 

O Mediterană fárámitatá 
1945—1990 


VICTORIA ALIAȚILOR ÎMPOTRIVA GERMANIEI din al Doilea Război Mon- 
dial, ca si cea din Primul Război, a produs un dezechilibru în Mediterana. 
După ce Grecia a ieșit din războiul civil cu un guvern prooccidental, au 
avut loc tot mai multe tulburări în Cipru, unde mişcarea care chema la 
énosis, unirea cu Grecia, strângea din nou rândurile. Tocmai pentru că 
grecii au ales tabăra occidentală si pentru că Turcia nu intrase în război, 
la sfârşitul anilor 1940 Statele Unite au început să vadă în Mediterana 
un avanpost în noua luptă împotriva puterii crescânde a Uniunii Sovietice. 
Tema explicită era apărarea democrației împotriva tiraniei comuniste. ! 
Realismul său fl împiedicase pe Stalin să sprijine insurgenta comunistă 
din Grecia, dar era hotărât să găsească diverse căi de a obține liberul 
acces în Mediterana prin Dardanele. La Londra si la Washington, teama 
că aliații sovietici s-ar putea stabili pe țărmurile Mediteranei era actuală, 
deoarece liderul partizan din Iugoslavia, Tito, jucase cărțile potrivite în 
ultimele etape ale războiului, câştigând chiar sprijinul britanic. Mai mult, 
italienii pierduseră Zadarul, împreună cu baza navală din Golful Kotor 
si bucăți din Dalmatia pe care cu lăcomie le cuceriseră în timpul războiu- 
lui, în timp ce Albania, după o perioadă de agonie sub ocupație întâi ita- 
lianá, apoi germană, își recâștigase independenţa sub conducerea liderului 
comunist educat la Paris Enver Hoxha, a cărui atitudine intransigentă 
avea să-i ducă ţara într-o izolare tot mai mare. 

Când a preluat puterea, Hoxha şi-a imaginat că ţara lui va face parte 
dintr-o frátie de naţiuni socialiste, alături de renáscuta Iugoslavie a lui 
Tito si de Uniunea Sovietică. Legăturile strânse cu iugoslavii au fost pe- 
cetluite de acorduri economice care demonstrează speranţa lui Tito de a 
include Albania în federaţia iugoslavă. Hoxha avea alte aspirații, iar în 
viziunea lui dreptul Albaniei de a-și apăra fiecare coltisor din teritoriul 
national se extindea si asupra apelor din largul coastei albaneze: în 

Canalul Corfu, mult timp folosit drept canal navigabil intre Grecia si 
Adriatica, au fost amplasate mine care trebuiau să împiedice incursiunile 
străine. Marea Britanie a hotărât să trimită distrugătoare în apele cana- 
lului, afirmandu-si dreptul de a veghea la ordinea din Mediterana în 
numele națiunilor lumii. Pe 22 octombrie 1946 două distrugătoare brita- 
nice care treceau prin apropiere de Sarande, un port albanez la nord-est 
de Corfu, s-au lovit de mine, iar patruzeci si patru de marinari au fost 
ucisi.? Există multe controverse în privinţa originii minelor; o operaţiune 
ulterioară de dragaj al canalului a arătat că minele rămase în apă nu 
erau ruginite și fuseseră recent gresate, desi nu erau noi, si există o 
puternică suspiciune că au fost plasate de marina lui Tito, în numele lui 

Hoxha. Albanezii nu detineau vase cu ajutorul cárora ar fi putut plasa 
mine.? Hoxha nu si-a cerut scuze si a arátat cu degetul cátre greci, a 
căror vinovăţie era extrem de putin probabilă. Acesta a fost sfârşitul în- 
cercárilor de stabilire a unor relatii diplomatice intre Marea Britanie si 
Albania lui Hoxha. Pe de altá parte, Tito s-a arátat jignit de incercárile 
sovieticilor de a trata Iugoslavia ca pe un satelit, refuzánd sá cedeze Uni- 
unii Sovietice bazele navale din Dalmatia pe care le rávnea. 

Pe hártie, influenta britanicá in Mediterana era incá puternicá: Libia 
fusese scoasá de sub dominatia Italiei si plasatá sub mandat britanic, 
desi Marea Britanie, sárácitá de rázboi, era hotárátá sá scape de aceastá 
tara cát mai repede. Americanilor li s-a asigurat dreptul de a folosi 

nelimitat o întreagă serie de baze aeriene în Wheelus, la periferia orasu- 
lui Tripoli, având astfel mai mult de câştigat de pe urma Libiei decât bri- 
tanicii — explorarea petrolieră a început abia la sfârșitul anilor 1950.4 
Dar nepriceperea britanicilor de a modela viitorul Mediteranei a fost do- 
vedită mai ales de criza din Palestina, unde autorităţile mandatare 
britanice n-au mai putut stăpâni violențele dintre evrei si arabi, iar tru- 
pele britanice erau din ce în ce mai des tinta factiunilor extremiste.5 Se- 
cretarul american al apărării, James Forrestal, a devenit obsedat de 
ideea Mediteranei ca avanpost împotriva Uniunii Sovietice, dar era de 
asemenea obsedat de Palestina, și, firește, de evrei, si susținea că intere- 
sele americane în Mediterana erau grav afectate de concetátenii care 
făceau presiuni asupra președintelui Truman pentru ca acesta să susțină 
crearea unui stat evreiesc în Palestina. Era convins că astfel vor fi îndepăr- 
tate alte țări, precum statele arabe, a căror cooperare era vitală pentru 
Statele Unite dacă voiau să construiască baze navale în Mediterana. Era 
evident, de asemenea, că Stalin folosea Palestina pentru propriile sale 
scopuri, mai întâi încurajând insurgenta, apoi, în mai 1948, forțând Sta- 
tele Unite să recunoască statul Israel, care a fost imediat aprovizionat 
cu arme din Cehoslovacia, satelitul său. Diferendele în privinţa acestor 
probleme l-au exasperat pe președinte, care l-a demis pe Forrestal în 1949; 
curând după aceea, Forrestal, un depresiv, şi-a luat viata.® 

În context mediteraneean, importanţa Israelului era în aceeași măsură 
politică şi demografică. Am văzut deja cum locuitorii din Yaffa, cel mai 
mare oraş arab din Palestina, s-au răspândit încă dinainte ca orașul să 
cadă în mâinile trupelor Haganah, viitoarea armată a Israelului. Celălalt 
port important era Haifa, un oraş mixt, de arabi şi evrei, care la începutul 
anului 1948 avea o populaţie de aproximativ 7o ooo de arabi. La sfârşitul 
războiului de independență mai rămăseseră acolo nu mai mult de 4 ooo de 
arabi. Circumstantele erau, in mod inevitabil, foarte confuze: unii dintre 
liderii arabi au abandonat repede lupta și au plecat în aprilie 1948, descu- 
rajandu-i pe cei care au rămas în urmă; Înaltul Comandament Arab pă- 
rea că dorește plecarea arabilor, de teamă că ar putea fi folosiți ca ostatici 
după ce britanicii părăsiseră în sfârșit Palestina, în mai; mișcarea Haga- 
nah a bombardat orașul, provocând panică și exodul în plin bombarda- 
ment către Acra şi Beirut. Scopul bombardamentului a fost de a-i forța 
pe liderii arabi din Haifa să se predea rapid. Unii lideri evrei au luat 
atitudine împotriva acestei politici dure, susținând că viitorul oraşului 
trebuie să fie conlucrarea dintre evrei și arabi — așa că o delegație evre- 
iască a mers în cartierele arabe din Haifa, îndemnându-i pe oameni să 
nu plece, iar serviciile de informaţii britanice au consemnat că „evreii 

făceau mari eforturi pentru a împiedica evacuarea în masă, dar se pare 
cá propaganda lor a avut foarte putin efect“. Pe măsură ce vestile despre 
evacuare s-au răspândit, arabii din alte zone către care se îndrepta ar- 
mata Haganah au început şi ei să plece: mai ales din Yaffa, dar și din 
orașele din interiorul Galileei. După cum indica un raport al mișcării 
Haganah, începuse „o psihoză a exodului“, agravată de rapoartele pri- 
vind expulzări din unele orășele din interior? 

În timp ce coloniștii evrei de la începutul secolului XX fuseseră ghi- 
dati de idealuri sioniste, majoritatea celor de mai târziu urmăreau să-și 
găsească un adăpost, înaintea, în timpul si în urma persecuției naziste 
împotriva evreilor. Restrictiile aplicate de Marea Britanie imigranților 
începând din 1938 au fost determinate de opoziția neobosită a liderilor 
arabi şi au transformat-o într-un refugiu improbabil. Vehementa ostilitate 
arabă împotriva unui stat evreiesc nu s-a limitat la Palestina, și a avut 
ciudatul efect de a instiga populaţia Israelului, astfel că din 1948 a început 
un nou exod, al evreilor din ţinuturile arabe. În aproximativ doisprezece 
ani comunitățile evreiești din Mediterana erau reunite, în mare măsură, 
în Israel. În Africa de Nord, crearea statului Israel a provocat revolte 
antievreiești, care au dus la un exod masiv a sute de mii de evrei din 
Maroc, Algeria, Tunisia și Libia, deși cele mai bogate și occidentalizate 
familii ocoleau adesea Orientul Mijlociu și luau calea Franţei sau Italiei. 
Aşadar, au avut loc în același timp un exod al evreilor de la sud la nord 
si un altul de la vest la est. În 1967 singurul mare centru al populaţiei 
evreiești din Mediterana, în afară de Israel, devenise sudul Franţei, în 
urma migraţiei din Africa de Nord. Cu alte cuvinte, 1 900 de ani din exis- 
tenta diasporei mediteraneene fuseseră brusc anulati. 

Acesta a fost momentul în care Marea Britanie, Franţa si Italia au 
început să piardă controlul asupra posesiunilor lor din estul şi sudul 
Mediteranei. Libanezii începuseră deja să facă presiuni pentru a obține 
independența fata de Franţa în 1943 (un moment nu foarte bun), dar în 
1946 a fost adoptată o constituţie ciudată, care garanta atât drepturile 
creştinilor, cât și pe cele ale musulmanilor; independenţa a fost însoțită 
de o explozie economică: Beirut, oraș occidentalizat, a devenit cel mai im- 
portant port si centru bancar din Levantul arab. În Egipt, ruptura de 
trecut a luat o altă formă: în 1952 o clică formată din ofițeri ai armatei 
arabe a pus mâna pe putere si regele Faruk a plecat în exil, eveniment 
care a marcat prima etapă a disolutiei societății mixte din Alexandria, 
asupra căreia dinastia lui domnise somptuos. Agitatia din Maroc, Algeria 
şi Tunisia, posesiuni franceze și spaniole, a creat şi mai multă presiune 
asupra puterilor coloniale. Controlul britanic direct se restrângea spre 

interior, spre linia care lega Gibraltarul, prin Malta, de Cipru si Canalul 
Suez. Consecintele au fost mai mici acum decât ar fi fost în anii războiu- 
lui; India şi-a câștigat independenţa la doi ani după sfârșitul războiului 
si, cu toate că au fost păstrate Malaya, Singapore si Hong Kong, impor- 
tanta politică şi militară a Canalului Suez scădea. Astfel, speranţele lui 
Churchill de a restaura supremaţia britanică în Mediterana deveneau 
irelevante, cu o singură consolare: aceea că, la urma urmei, Uniunea Sovie- 
tică nu-și găsise aliați în Mediterana. În 1956 însă reușise deja să facă 
exact acest lucru. 


II 


REVOLUȚIA CARE L-A ÎNDEPĂRTAT PE REGELE FARUK a stârnit noi te- 
meri. Noul lider egiptean, Gamal Abdel Nasser, a început să se prezinte 
lumii arabe ca omul care avea să refacă respectul de sine al naţiunilor 
arabe (insistând totodată asupra obișnuitei idei că acestea constituiau 
în fond o singură naţiune panarabă). Cu toate că în 1954 Nasser incura- 
jase un dialog de culise cu Israelul, nici una din parti nu avea încredere 
în cealaltă, iar încercările ezitante de apropiere s-au transformat în ostili- 
tate.? Marea Britanie si Franţa căzuseră de acord să-și retragă trupele 
din Zona Canalului în 1954 si nu ar fi trebuit să fie prea surprinse de dis- 
cursul rostit de Nasser în Alexandria în iulie 1956, în care anunţa natio- 
nalizarea Canalului; poate că ceea ce i-a deranjat cel mai mult a fost tonul 
emfatic folosit de el pentru a denunța puterile coloniale. Prim-ministrul 
britanic, Anthony Eden, a afirmat că avea de-a face cu un „Hitler al Ni- 
lului“. În spatele acestor temeri stăteau altele, la nivel global: deoarece 
Statele Unite şi-au retras sprijinul pentru construirea Marelui Baraj 
Aswan, care ar fi trebuit să aducă prosperitatea Egiptului, Nasser a apelat 
la Uniunea Sovietică. Nu era deloc de neglijat pericolul ca Nasser să-i 
ofere noului său aliat o bază navală în Mediterana. 

Britanicii si francezii au presupus că egiptenii nu aveau să se descurce 
cu gestionarea Canalului, în timp ce israelienii erau tot mai nerăbdători 
să arate că bombardamentul egiptean asupra așezărilor din deşertul 
Negev și raidurile în Israel ale luptătorilor arabi fedayin din Gaza, aflată 
sub ocupaţie egipteană, trebuiau oprite în forță. În octombrie 1956 Nasser 
şi-a organizat armata în Gaza și a lansat atacuri verbale aprige la adresa 
Israelului, amenințând să-l radă de pe hartă — o modalitate de a-și creşte 
prestigiul în lumea arabă.! În cursul unei întâlniri secrete care a avut 
loc lângă Paris în octombrie 1956, prim-ministrul israelian, David Ben 

Gurion, a încurajat Franţa si Marea Britanie să facă front comun im- 
potriva Egiptului, avansând niște idei nerealiste privind reconsolidarea 
Orientului Mijlociu cu ajutorul prieteniei din partea Libanului creștin, 
al unei Bănci Occidentale semiautonome sub protecție israeliană si al 
stăpânirii britanice în Iordania si Irak. Ministrul britanic de externe, 
Selwyn Lloyd, a considerat că este un proiect prea ambițios, si de aseme- 
nea că negocierile sunt mai utile decât războiul, cu condiţia ca Nasser să 
fie dispus să asculte. Pe de altă parte, a insistat el, dacă războiul se im- 
punea, atunci scopurile trebuiau să fie „cucerirea Zonei Canalului si distru- 
gerea lui Nasser“. Dacă Israelul ataca Egiptul, Franța si Marea Britanie 
aveau să intervină pentru a proteja Canalul, putând astfel să recupereze 
ceea ce pierduseră, dar nu se punea problema să sprijine fățiș Israelul." 

Astfel au fost create condiţiile pentru marele fiasco prin care lumea 
a asistat la decăderea puterii britanice şi franceze în Mediterana. Israelul 
a atacat Egiptul, cucerind repede Gaza si Sinaiul; trupele britanice si 
franceze au debarcat în Zona Canalului, sub pretextul de a apăra Cana- 
lul si a interveni între părțile beligerante; dar dezaprobarea președintelui 
Eisenhower a pus repede capăt campaniei, și Israelului i s-a cerut să se 
retragă din Sinai, obținând nu mai mult decât promisiunea accesului liber 
prin Marea Roşie către Filat (dar nu prin Canalul Suez) si înțelegerea 
tacită ca raidurile luptătorilor fedayin încurajate de Egipt să înceteze. 
Nasser părea mai puternic decât oricând, în timp ce Eden nu a mai rezis- 
tat în funcţia de prim-ministru decât câteva luni. Temerile europenilor 
cu privire la gestionarea Canalului s-au dovedit neîntemeiate, dar criza 
zguduise din temelii bătrânul stăpân al Mediteranei. În următorii un- 
sprezece ani influența sovietică asupra Egiptului a crescut foarte mult, 
la fel ca în Siria, care a fost pentru scurt timp unită cu Egiptul în „Repu- 
blica Arabă Unită“. URSS i-a pus la dispoziție lui Nasser mai multi „con- 
silieri“, în timp ce invectivele egiptene împotriva Israelului au devenit 
din ce în ce mai grosolane, incluzând o serie de caricaturi antisemite pu- 
blicate în presa controlată de guvern. 

Nasser și-a folosit cu succes retorica împotriva Israelului pentru a-și 
afirma supremaţia în lumea arabă, dar pierdea controlul propriilor vorbe 
ori de câte ori mulțimile din Orientul Mijlociu se adunau să-l aclame și 
să denunțe Israelul. La începutul verii lui 1967 promitea o blocadă mariti- 
mă a Israelului, însă în Marea Rosie, nu in Mediterana.! Pe 5 iunie 
Israelul a lansat o lovitură preventivă care a culminat după numai șase 
zile cu ocuparea Gazei, a Sinaiului, a Ínáltimilor Golan si (după ce regele 
Hussein al Iordaniei a făcut greşeala să se amestece) a ținuturilor ior- 
daniene din Palestina. În consecință, Canalul Suez a fost blocat timp de 

zece ani, devenind linia frontului dintre armatele rivale ale Israelului si 
Egiptului, care au dus un război de uzură de pe cele două maluri ale sale, 
până în octombrie 1973, când egiptenii au lansat un atac-surpriză — Răz- 
boiul de Yom Kippur -, cu scopul, de data aceasta, nu „de a práváli Isra- 
elul în mare“, ci, mai realist, de a recupera Sinaiul. În ciuda succeselor 
de la început, până la urmă egiptenii au fost împinși înapoi peste Canal, 
iar negocierile serioase de pace au început abia peste patru ani, în urma 
curajoasei hotărâri a preşedintelui Sadat de a intra în gura lupului adre- 
sându-se parlamentului israelian, fapt pentru care, în curând, a plătit 
cu viata. Apoi Canalul a fost redeschis pentru vasele tuturor națiunilor, 
inclusiv, în sfârșit, pentru cele israeliene. Dar un alt rezultat al Războiului 
de Şase Zile a fost înăsprirea atitudinii sovietice fata de Israel; în timpul 
războiului, blocul sovietic, în afară de imprevizibila Românie, a rupt până 
la urmă relaţiile diplomatice cu Israelul, o mișcare menită să câștige 
simpatia lumii arabe si să demonstreze faptul că prietenii Israelului erau 
puterile capitaliste burgheze, Marea Britanie, Franța si mai ales Statele 
Unite. Războiul de Yom Kippur a fost într-adevăr, într-o oarecare măsură, 
un război indirect între Uniunea Sovietică și Statele Unite: sovieticii le-au 
furnizat mari cantităţi de arme egiptenilor și sirienilor, în timp ce ame- 
ricanii au adus armament prin intermediul bazelor navale pe care le de- 
țineau în Azore. Sovieticii au produs alte pagube sprijinind mișcările 
radicaliste din Palestina, dintre care unele, precum Frontul Popular pen- 
tru Eliberarea Palestinei, se țineau la adăpost în Damasc, de unde răspân- 
deau o versiune a doctrinei marxiste. 


III 


IMIXTIUNEA SOVIETICĂ în politica Mediteranei nu s-a produs întotdeauna 
cu atât de multă ușurință. Stalin acceptase ca Italia si Grecia să rămână 
în sfera de influenţă occidentală, iar în 1952 atât Grecia, cât şi Turcia 
au fost incluse în noua alianță pe care Statele Unite, Marea Britanie și 
Franţa o creaseră cu trei ani înainte, Organizaţia Tratatului Atlanti- 
cului de Nord, termen desemnând o uniune din care făcea parte si Italia. 
Dar NATO a început să vadă în Mediterana o linie de front împotriva 
expansiunii sovietice: atât Franța, cu imperiul său nord-african, cât si 
Marea Britanie, cu bazele sale din Gibraltar, Malta și Cipru, erau puteri 
mediteraneene. Iar Statele Unite, încă prezente în baza militară Wheelus 
din Libia, aveau propria viziune despre cum puteau apăra Mediterana 

împotriva ambițiilor sovietice. În 1952 Flota a Sasea americană a vizitat 
opt porturi spaniole, inclusiv Barcelona și Palma de Mallorca, onorân- 
du-l astfel pe Generalissimul Franco, deși acesta continua să-i trimită 
cu seninătate pe lumea cealaltă pe dușmanii regimului. Cu toate că intra- 
rea Spaniei în NATO nu s-a putut produce decât după moartea dictato- 
rului, în 1975, Statele Unite au început cu mult înainte să înființeze baze 
navale în Spania. 

În anii '5o Franţa și-a îndepărtat tot mai mult privirile de la Medite- 
rana. Aceasta se datora pe de o parte faptului că centrul de greutate al 
Europei se mutase acum, mai limpede ca niciodată, în nord: crearea 
în 1957 a Comunităţii Economice Europene a fost considerată nu doar 
un instrument pentru promovarea cooperării economice, ci și un mijloc 
de prevenire a altor conflicte între Franţa și Germania. Adeziunea Italiei 
a părut să dea CEE o dimensiune mediteraneeană, care nu trebuie însă 
exagerată: Italia a fost admisă datorită oraşelor Milano și Torino, oraşe 
industriale aflate departe de Mediterana, și în primii cincisprezece ani 
de existență a CEE a fost cel mai sărac stat din comunitate, cu o zonă 
sudică extrem de săracă şi suferind din cauza gradului scăzut de alfabe- 
tizare, a agriculturii înapoiate si a lipsei industrializárii.! Mai multe 
dovezi ale acestui dezinteres față de Mediterana pot fi găsite în zbuciu- 
mata istorie a decolonizării franceze. Franța a fost de acord mai întâi cu 
autonomia si apoi cu independenţa năbădăioșilor marocani si tunisieni, 
iar apoi şi-a închipuit că poate stăpâni Algeria, a cărei coastă nordică 
fusese încorporată Franţei metropolitane. Războiul deja aprig dintre 
trupele franceze și nationalistul Front de Libération Nationale a fost com- 
plicat de intervenţia activiștilor din Organisation de l’armée secrete, care 
luptau atât împotriva naționaliștilor algerieni, cât și a guvernului francez, 
pentru a proteja ceea ce ei numeau interesele franceze în Algeria. Pro- 
blema algeriană a tulburat opinia publică și politica din Franța. Lovitura 
de stat a generalilor care a dus la răsturnarea celei de-a Patra Republici 
şi la preluarea puterii de către generalul de Gaulle în 1958 a început 
atunci când coloniștii francezi din Algeria au ocupat sediul guvernului 
din Alger, a continuat cu debarcarea de trupe în Corsica. De Gaulle a 
ajuns la putere afirmând că Algeria trebuie să rămână a francezilor, dar 
în curând a recunoscut că era ceva imposibil, fapt pentru care mai multi 
dintre generalii care-l sprijineau au considerat că le-a trădat cauza și au 
inițiat o conspirație împotriva lui. Fără să se sperie de aceste amenințări, 
de Gaulle a renunțat la Algeria în 1962. Consecințele au fost cele previzi- 
bile: o altă mișcare masivă a populaţiei. Europenii care nu părăsiseră 

încă Algeria au fost încurajați s-o facă de „masacrul de la Oran“, de pe 
5 iulie 1962: în ziua în care ţara și-a câștigat independenţa cartierul 
european din Oran a fost atacat de naționaliști, care au ucis un număr 
încă neelucidat de persoane (conform estimărilor, cel puţin o sută), dar 
şi-au atins scopul determinând sute de mii de europeni să plece de frică. 
Trupele franceze, aflate încă în Oran, au stat deoparte, având ordin să 
păstreze neutralitatea. În lunile care au precedat si au urmat obținerea 
independenței au plecat în jur de 900 ooo de algerieni francezi, inclusiv 
descendenţii coloniștilor si evreii algerieni, dintre care multi s-au stabilit 
în sudul Franței. Aceștia au fost urmaţi de un val de emigrație a nativilor 
algerieni si de emigrări din Maroc si Tunisia, care au schimbat fata Mar- 
siliei și a altor orașe. În loc să creeze o nouă convivencia, prezența masivă 
a populaţiei nord-africane a scos la iveală în sudul Franței sentimente 
urâte, xenofobe, accentuate de amintirea terorii cauzate de FLN. 

Si Marea Britanie s-a confruntat cu cererea insistentă a independenței 
din partea posesiunilor sale din Mediterana. Maltezii aveau trei opțiuni: 
să se unească cu Italia, o idee la modă înainte de război, dar de neconceput 
după asediu; să-și întărească legăturile cu puterea stápánitoare prin uni- 
rea cu Marea Britanie, să-şi câștige independenţa. Cea de-a doua opțiune 
a atras adeziuni masive, dar a devenit evident că Marina Regală utiliza 
din ce în ce mai putin șantierele navale malteze pe măsură ce Marea Bri- 
tanie se retrăgea din Mediterana, astfel că în 1964 mișcarea pentru inde- 
pendenta a triumfat, cu toate că Malta a rămas încă zece ani sub 
conducerea reginei Elisabeta si în Commonwealth. Mai târziu, sub gu- 
vernarea socialistă a lui Dom Mintoff, Malta avea să se laude cu statutul 
sáu de stat nealiniat si să-și caute aliați în regiune, inclusiv pe imprevi- 
zibilul colonel Gaddafi, care a pus mâna pe putere în Libia în 1969. Insula 
a păstrat o ciudată moștenire: peste cu cartofi prajiti, rulouri cu miere 
şi limba engleză, deși astăzi folosită pe locul doi după malteză. Toate gu- 
vernele care s-au succedat în Malta au avut bătăi de cap, pentru că nu 
era deloc clar cum puteau fi utilizate avantajele Marelui Port fără 
prezenţa flotei britanice. Din cauza noului statut al Maltei, flota sovietică 
nu putea aștepta prea mult profit de pe urma insulei, dar chinezii au 
sesizat noile posibilități odată ce relaţiile lor cu URSS au început să se 
deterioreze, până la insulte pe motive ideologice. Relaţiile diplomatice 
dintre minuscula Malta şi vasta Republică Populară Chineză au fost sta- 
bilite în mod solemn, iar chinezii au făcut investiții pentru îmbunătățirea 
docurilor uscate ale Maltei. Pe de altă parte, până pe la sfârşitul anilor 
"7o China s-a bucurat de accesul la facilităţile navale din Albania, singurul 

său aliat european apropiat, care acum jubila refuzând aceleași facilități 
„fasciştilor sociali revizioniști“ de la Moscova.15 

Pentru Marea Britanie, Malta era ca un tántar enervant, dar Ciprul 
era un uriaș cuib de viespi. Cererea cipriotilor greci de énosis cu Grecia 
si tot mai accentuata sciziune dintre cipriotii greci si turci au avut un 
rezultat previzibil: guvernul turc a insistat că un Cipru stăpânit de greci 
era o ameninţare strategică în apele de la sud de Turcia. Totuși, ţinta 
opoziției nu era pur și simplu cealaltă comunitate. Și puterea colonială 
era vizată de violentii naționaliști greci, printre care se numărau elevi 
de liceu cu atitudini tot mai radicale. Aceștia isi imaginau că pot reînsu- 
fleti lupta grecească pentru obținerea independenţei față de otomani, iar 
unii dintre ei s-au alăturat miilor de membri ai Ethniki Orgdnosis Kyprion 
Agonistón (EOKA), Organizaţia Naţională a Luptătorilor Ciprioti. Aripa 
sa de tineret cerea oricărui membru să jure în numele Treimii că „voi lucra 
cu toată puterea pentru eliberarea Ciprului de jugul britanic, sacrificân- 
du-mi în acest scop chiar si viața“.1 Dar nu era un joc. Comandantul 
EOKA, Georgios Grivas, era un nationalist fanatic si neîndurător. În toiul 
evenimentelor, pe străzile din Nicosia aveau loc zilnic masacre ale solda- 
tilor britanici (în total peste o sută) si ale turcilor, iar comunităţile grecești 
și turceşti s-au izolat în zone diferite, separate cu bariere de sârmă 
ghimpată sau păzite de membri înarmaţi ai trupelor neregulate.” 

Lawrence Durrell, care preda la un liceu grec din Nicosia și apoi a 
devenit ofițer de informaţii britanic în Cipru, a consemnat nehotărârea 
autorităţilor coloniale britanice de la începutul tulburărilor: 


De exemplu, ar fi trebuit să ne purtăm ca și cum grecii ar fi greci? Imnul național 
grec — trebuia cântat de Ziua Independenţei, în timp ce dinspre Atena erau difu- 
zate obscenitati și provocări care-i incită pe greci să se revolte? Părea să nu 
existe nici o limită clară între aceste două atitudini, astfel că pentru moment a 
trebuit să găsesc cumva o cale de mijloc între vagi amabilitáti si reproguri.!? 


Invocarea Treimii în jurămintele EOKA sublinia rolul ortodoxismului 
grec în lupta pentru énosis, deoarece Biserica de orientare greacă, nu 
sentimentul moştenirii lui Pericle, era centrul identităţii greceşti — turcii 
nu erau atât de incrancenati în privința atasamentului lor fata de islam. 
Arhiepiscopul Macarie a fost desemnat ca „Etnarh“, cap al comunităţii 
grecești, desi autorităţile britanice l-au exilat de pe insulă în 1956, re- 
tinándu-l timp de trei ani în Insulele Seychelles. A fost un susținător 
ferm al decolonizării, care trebuia urmată de énosis, iar turcii parau cu 
argumentul că singura modalitate de a aplana tensiunile dintre turci și 

greci era împărțirea insulei. Nu era însă limpede cum s-ar fi putut pune 
în practică această idee, de vreme ce turcii erau răspândiţi în toată insula. 
Mai mult, grecii tindeau să ocupe poziţiile cu relevanță economică, iar 
zonele turcești din oráselele mixte rămâneau adesea sărace. 

Republica Cipru a luat ființă în anul 1960, avându-l ca președinte pe 
Macarie, dar a necesitat multă atenţie pentru a crește. Grecia, Turcia si 
Marea Britanie erau puterile garante, care aveau dreptul de a interveni 
dacă Ciprul se afla sub ameninţare. Marea Britanie a păstrat două baze 
militare cu forme neregulate în Dhekelia și Akrotiri, care totalizau aproape 
100 de mile pătrate (250 de kilometri pătraţi) si erau considerate teritorii 
britanice suverane; apoi au devenit importante staţii de ascultare NATO 
în Orientul Mijlociu. Conform constituției cipriote, turcii dădeau un vice- 
preşedinte şi aveau (cum afirmau grecii) o influență politică mai mare 
decât ar fi justificat-o numărul lor. Dar, bineînțeles, constituția avea rolul 
de a nu permite ca grecii să atragă insula către uniunea cu Grecia. Deși 
în 1960 Macarie acceptase ca Ciprul să devină republică de sine stătă- 
toare, énosis a rămas pe agenda cipriotilor greci chiar și după 1967, când 
un regim militar puternic naţionalist a preluat puterea la Atena. În vara 
lui 1974 ofițerii greci cantonati în Cipru au devenit turbulenti, iar Macarie 
a fost răsturnat de la putere printr-o lovitură de stat. Coloneii greci pă- 
reau că încearcă să obțină énosis prin forță. Guvernul turc a intervenit 
la sfârşitul lui iulie, justificându-și dreptul de a acționa prin statutul de 
putere garantá; Turcia a debarcat pe insulă 30 ooo de soldati și a ocupat 
treimea nordică, în timp ce junta de la Atena, complet discreditată, era 
înlăturată de la putere. În Cipru, efectele asupra populaţiei au fost cele 
previzibile. Nu mai putin de 190 ooo de ciprioti greci au plecat din Kyrenia, 
Famagusta şi din alte orașe mai mici sau sate către sud, în zonele aflate 
sub control grec, iar zeci de mii de ciprioti turci au dat buzna spre nord, 
căutând protecţia armatei turcești. Astfel, insula a fost până la urmă 
împărțită în funcţie de etnie, dar au rămas cicatrici adânci, fizice şi men- 
tale: aproape de graniţa turcă, faleza orașului Famagusta, plină de hote- 
luri construite de greci în încercarea de a profita de perioada de relativă 
liniște de după obţinerea independenţei, a devenit un oraș-fantomă párá- 
sit, alături de orașul vechi, părăsit la rându-i, plin de ruinele bisericilor 
gotice distruse cu patru sute de ani în urmă în timpul bombardamentului 
turcesc. În toată insula existau fâşii de pământ al nimănui aflate sub 
controlul Naţiunilor Unite care separau cele două tabere. Nicosia fusese 
deja împărţită între turci și greci în 1963, turcii locuind în zone barica- 
date.!? Frontiera dintre turci si greci trecea chiar prin centrul oraşului 

vechi. Abia în aprilie 2008 a fost deschis un punct de trecere în partea 
veche a Nicosiei. 

Turcii au continuat implementarea politicii pe care o susțineau ca 
răspuns la €nosis. În 1983 a fost creată „Republica Turcă a Ciprului de 
Nord“, nerecunoscută la nivel international, cu excepția Turciei, care și-a 
păstrat acolo numeroase forte militare si a încurajat zeci de mii de turci 
anatolieni să-și întemeieze o viață nouă în Ciprul turcesc. Schimbările 
politice din Cipru transpar în schimbarea toponimelor, în abandonarea 
lacaselor de cult și, bineînțeles, în numeroasele steaguri prezente peste 
tot — în Ciprul de Nord steagul turcesc fluturând alături de varianta sa, 
drapelul Ciprului de Nord, alb cu o semilună roșie; în sud steagul grecesc 
alături de cel al Republicii Cipru. De facto, Cipru se află sub patru auto- 
ritati diferite: republica cipriotă greacă, republica cipriotă turcă, Marea 
Britanie şi Naţiunile Unite. Intrarea Ciprului grec în Uniunea Europeană 
în 2004 a fost urmată de încercări de reconciliere a celor două tabere si, 
deoarece UE consideră că întregul Cipru este guvernat de republica grea- 
că, au beneficiat de investiţii europene și proiecte din partea turcă a 
Nicosiei, din Kyrenia și alte oraşe din Ciprul de Nord. Deloc surprinzător, 
primirea Ciprului în Uniune a fost fervent sprijinită de Grecia, care a 
observat oportunitatea de a avea încă o voce elenă la masa UE, de a primi 
mai mult sprijin din partea UE în conflictele dintre greci și turci și de a 
aduce problema divizării Ciprului pe scena internationala.”° În timp ce 
populația de etnie turcă este în general gata să accepte planurile pentru 
un Cipru federal unit, cipriotii greci au refuzat să se consoleze cu pier- 
derea proprietăţilor din nord, astfel că speranțele că problema s-ar fi 
rezolvat sau s-ar fi putut rezolva odată cu intrarea Ciprului în UE au 
fost mult prea optimiste. Cel mai important factor care a contribuit la 
decizia Ciprului de Nord de a marsa către unirea într-o federaţie a fost 
poziţia economică complicată a unui stat nerecunoscut care depinde atât 
de mult de sprijinul economic si mai ales militar turcesc?! 

Cel de-al treilea si cel mai mic teritoriu britanic din Mediterana nu 
a avut nici o șansă să fie decolonizat — si nici dorința de a fi decolonizat. 
Imediat după cel de-al Doilea Război Mondial, Gibraltarul a devenit o 
bază navală vitală pentru Marea Britanie, deși importanţa lui a pălit 
odată cu implicarea tot mai redusă a britanicilor în Mediterana, iar ameri- 
canilor nu le-a fost de nici un folos după ce au făcut înțelegeri cu Franco 
pentru utilizarea bazelor din sudul Spaniei. Franco credea că poate obține 
Gibraltarul dacă face suficientă tevatură. Dar în jurul anului 1950 Marea 
Britanie nu era prea interesată să dezvolte legături cu guvernul spaniol, 

care avea o imagine foarte proastă în urma persecutiilor comise în trecut; 
Spania nu şi-a putut face vocea auzită nici în fata Naţiunilor Unite, fiind 
primită în rândul organizaţiei abia în 1955.22 Cu un an înainte, noua 
regină, Elisabeta, a vizitat Gibraltarul la sfârșitul turneului său mondial 
de șase luni, eveniment pe care Franco l-a folosit ca motiv pentru a mobi- 
liza pe străzile Madridului mari mulțimi de oameni. Spania afirma că 
are dreptul la fiecare fâşie din teritoriul national si că multi dintre lo- 
cuitorii Gibraltarului erau la fel de străini ca şi britanicii, pretinzând că 
adevăratul Gibraltar supravietuia prin locuitorii din San Roque, orașul 
spaniol din apropiere, întemeiat de primii locuitori ai Stâncii în 1704.23 
Spre deosebire de alte argumente în favoarea decolonizării, în acest caz 
problema nu era dreptul locuitorilor de a se guverna singuri, ci una mai 
veche, legată de frontierele naturale (nu a fost clar explicat cum se aplica 
aceasta în cazul revendicării de către marocani a avanposturilor spaniole 
din Ceuta și Melilla). După vizita regală, Franco a impus restricţii tot 
mai severe în privinţa tranzitului între Spania si Stâncă. Un fost pilot 
al Forţelor Aeriene ale Statelor Unite consemnează: 


La sfârșitul anilor ’7o și începutul anilor '80 am zburat de mai multe ori spre 
Gibraltar din Napoli sau din Sicilia. Era unul dintre cele mai dificile zboruri pe 
caretrebuia să le fac, deoarece Controlul Traficului Aerian Spaniol impunea culoare 
de zbor foarte înguste pentru aeronavele care aterizau în est.24 


Marea Britanie a şovăit în privinţa acestei probleme, considerând că Gi- 
braltarul nu mai era atât de util ca în anii de glorie ai Marinei Regale, 
dar fiind în același timp impresionată de loialitatea afirmată constant a 
locuitorilor din Gibraltar.25 

Marea Britanie a insistat că dorinţa locuitorilor din Gibraltar conta 
mai mult decât integritatea teritorială. În mai 1969, guvernul britanic 
a anunţat răspicat că „Guvernul Majestății Sale nu va face niciodată în- 
telegeri prin care locuitorii din Gibraltar să intre sub suveranitatea altui 
stat împotriva dorinței lor exprimate în mod liber si democratic“.”° Frus- 
trat si furios, cu obisnuitul lui spirit tiranic, Franco a închis definitiv 
granița dintre Spania si Gibraltar. Asa a rămas pentru treisprezece ani, 
când Spania intrase de mult în epoca democratică, și a fost redeschisă 
complet abia în 1986, când Spania a intrat în Comunitatea Europeană. 
În acest răstimp, muncitorilor spanioli care aveau locuri de muncă în Gi- 
braltar li s-au tăiat posibilitățile de a merge la slujbă, iar locuitorii din 
Gibraltar nu mai aveau voie să viziteze Spania decât pe o rută ocolitoare, 
prin Tanger. Adversitatea spaniolă a atins cote neobișnuite: în 1965 Spa- 
nia a ameninţat să boicoteze concursul de frumuseţe Miss World dacă 

Miss Gibraltar avea voie sa participe; dar orice incercare a Biroului pen- 
tru Afaceri Externe de a face pe plac Spaniei a fost constant blocată de 
refuzul majorităţii locuitorilor de a rupe legăturile cu Marea Britanie.?" 
Cu populaţia sa mixtă formată din locuitori britanici, spanioli, genovezi, 
maltezi, evrei, hinduși si, de curând, musulmani, Gibraltarul poate fi con- 
siderat unul dintre ultimii supraviețuitori ai unui fenomen altădată 
foarte răspândit, orașul-port mediteraneean. 


7 


Cea din urma Mediterana 
1950-2010 


SFARSITUL SECOLULUI XX a fost una dintre perioadele in care au avut 
loc cele mai mari migratii ín Mediterana. Despre migratiile din Africa 
de Nord si cátre sau dinspre Israel am discutat ín capitolul precedent. 
Istoria migratiei din Sicilia si din sudul Italiei a inceput incá de la sfár- 
situl secolului al XIX-lea si s-a orientat in mare parte cátre America de 
Nord si America de Sud. În anii ’50 si '60 a fost reorientată către orașele 
din nordul Italiei. Agricultura din sudul Italiei, neglijatá si suferind deja 
de lipsa investiţiilor, a decăzut si mai tare atunci când orașele au fost 
abandonate. În alte părţi, legăturile coloniale erau importante; de exem- 
plu, stăpânirea britanică asupra Ciprului a adus în nordul Londrei comu- 
nitati grecești si turcești substanțiale. Acestea au adus cu ele și obiceiurile 
culinare: pizza a devenit populară la Londra în anii '70, iar restaurantele 
grecești din Marea Britanie ofereau și gusturi cipriote. Deloc surprinzător, 
mâncarea din sudul Italiei a ajuns preferata emigranților italieni: înainte 
de anii '70, sublima creaţie a bucătarilor genovezi, trenette al pesto, era 
foarte puţin cunoscută în afara Italiei, nici măcar în Liguria. Dar primele 
semne ale fascinatiei nord-europene pentru bucătăria mediteraneeană 
au început să se simtă încă din anii '5o, când Elizabeth David a publicat 
Book of Mediterranean Food.! Vorbea acolo despre călătoriile sale adesea 
impresionante în Mediterana din timpul celui de-al Doilea Război Mon- 
dial, chiar sub nasul inamicilor. La început, cartea evoca mai degrabă 
aspirații decât realizări: după război, în Marea Britanie mâncarea era 
încă rationalizata, si chiar și uleiul de măsline se găsea cu greu. Având 
în vedere creșterea prosperității în nordul Europei, piaţa pentru necu- 
noscutele produse mediteraneene s-a dezvoltat și până la urmă, în 1965, 
doamna David s-a încumetat să-și deschidă propriul magazin de mâncare. 
În 1970 deja nu mai era greu să găsești vinete si avocado în aprozarele 
din Marea Britanie, Germania și Olanda; iar în 2000 s-a răspândit ideea 

că o dietă mediteraneeană bogată in peste, ulei de măsline si legume 
este mult mai sănătoasă decât dietele tradiționale nord-europene, adesea 
bazate pe carne de porc si untură. Interesul pentru bucătăriile regionale 
mediteraneene a cuprins întreaga Europă si America de Nord — nu doar 
pentru mâncarea italienească, ci si pentru mâncarea de la Roma, nu 
doar pentru mâncarea de la Roma, ci pentru mâncarea evreilor din Roma, 
si așa mai departe.? A crescut de asemenea interesul pentru vinurile 
mediteraneene, chiar si din regiuni precum Apulia si Alicante, sub in- 
fluenta sofisticatei viticulturi californiene, cu negocieri constante pentru 
noi zone viticole de-a lungul coastei croate sau în Turcia, ca să nu mai 
vorbim despre podgoriile vechi si noi din Valea Bekaa si Ínáltimile Golan. 
Anostele meniuri nord-europene (mai puţin cel francez și cel belgian) au 
devenit o amintire îndepărtată. Aceste schimbări în dietă au importanță 
mai mult decât anecdotică: în urma globalizării bucătăriei meditera- 
neene, vechile identități etnice au fost anulate. 

Astfel, într-un anume sens, Mediterana a devenit posesiunea culturală 
a tuturor. Dar si mișcările populaţiei care au pornit departe de țărmurile 
sale au avut un impact politic si social semnificativ. Noi populaţii, non- 
mediteraneene, s-au instalat temporar sau permanent în oraşele din 
Mediterana sau au devenit forță de muncă ieftină în zonele rurale. Multi 
dintre imigranții africani sau asiatici veniţi în Mediterana în jurul anului 
2000 urmăreau numai să ajungă pe pământ european, și apoi să plece 
spre nord, spre Franța, Germania sau Anglia, cu toate că si marile oraşe 
italiene au fost un magnet; dar cele care au trebuit să facă fata acestui 
aflux, pe măsură ce cifrele au crescut, au fost în primul rând ţările medi- 
teraneene membre ale Uniunii Europene. Ca şi Ceuta, micile insule din- 
tre Sicilia si Africa de Nord - Lampedusa, Pantelleria, Malta — au fost 
cele mai căutate puncte de acces. În mai 2009, Agenţia pentru Refugiati 
a Naţiunilor Unite, UNHCR, a mustrat Italia pentru că a trimis înapoi 
în Libia mai multe vase cu refugiaţi. În 2008 au sosit în Italia 36 goo de 
azilanti, cu 75% mai multi decât în 2007; în 2008 au ajuns în Malta 
2 775 de imigranți, adică un imigrant pentru fiecare 148 de maltezi; dar 
acesta a fost apogeul perioadei de nouă ani dintre 2002 și 2010. Ba chiar 
în 2010 cifrele au scăzut drastic, deoarece Malta a beneficiat de o intele- 
gere în privința acordării azilului întreLibia și Italia, destinaţia căutată 
de multi imigranţi, si, poate, deoarece Europa a devenit mai putin atrac- 
tivă după ce a fost cuprinsă de criza economică.3 Cu această problemă 
nu se confruntă numai statele mediteraneene occidentale: Insulele Dode- 
caneze au devenit un punct de acces preferat pentru imigranții sosiți din 
Asia prin Turcia. 


660 A CINCEA MEDITERANĂ, 1830—2010 


2 Venetia 
Genova 
SaintAyopez Menton 
Nisa 
Costa Brava Hyères E 
do 
e | 
ge P ` 
Ceuta ON 
b 
Pantelleria 
Malta* 
a? 
B 
Tripoli — ^ 
o 100 200 300 400 mile 
i T T 
o 200 400 600 km 


O caracteristică evidentă a acestei noi migrații a fost predominanta 
musulmanilor, care a dus la conflicte pentru construirea de moschei — 
unele dintre vechile puncte nevralgice, sau chiar prejudecăţi, sunt încă 
foarte puternice în Andaluzia și Sicilia, justificate în parte de apeluri 
extremiste ocazionale prin care se cere ca toate fostele ţinuturi islamice, 
inclusiv al-Andalus, să fie recuperate pentru reînființarea unui califat. 
Pe de altă parte, există realităţile înrădăcinate ale migraţiei: pe măsură 
ce standardul de viaţă din Europa Occidentală a crescut, muncile de jos 
au fost lăsate în seama imigranților, care-și pot găsi slujbe în hoteluri 
ca menajere, chelneri sau oameni de serviciu, sau ca lucrători în construc- 
tii, ridicând chiar hotelurile respective. Domeniul în care economia Medi- 

teranei a înregistrat o explozie fără precedent după război este turismul, 
motiv pentru care au și apărut atâtea oportunități pe piața muncii. 


II 


ÎN A DOUA JUMĂTATE A SECOLULUI XX, Mediterana, care nu mai era un 
punct central al puterii comerciale sau navale, și-a găsit o nouă vocație: 
turismul de masa.‘ Turismul de masă a luat avant pentru prima dată în 
Mediterana, care acum atrage în fiecare an peste 230 de milioane de 
vizitatori.5 Migraţia temporară a milioane de nord-europeni, americani 

şi japonezi în căutare de soare, de cultură sau de ambele are loc alături 
de imigrația mai stabilă a pensionarilor germani, britanici si scandinavi 
care speră să-și trăiască ultimele zile în apartamente si vile pe coasta 
spaniolă sau în Mallorca, Malta și Cipru, formând comunităţi bine defi- 
nite, cu propriile cluburi, puburi si crame — ba chiar, în Mallorca, cu un 
partid politic propriu pentru germani. Construcţiile neautorizate si, in 
cazul Ciprului de Nord, proprietăţile revendicate nu au făcut întotdeauna 
din retragerea în Mediterana o experienţă plăcută, mai ales atunci când 
casele au fost demolate fără explicaţii de autorităţile spaniole furioase. 
Această migraţie către sud a avut consecinţe serioase asupra mediului 
înconjurător, crescând cererea pentru niște resurse de apă și energie 
limitate (mai ales în Cipru) și înlocuind panoramele generoase vizibile de 
pe coaste sau de pe coline cu peisaje monotone formate din blocuri de 
case albe, din beton (mai ales în Spania). 

Pentru a înţelege explozia industriei turistice din Mediterana, trebuie 
să ne întoarcem în timp către evoluția situaţiei cu mult înainte de cel 
de-al Doilea Război Mondial. Epoca în care a apărut Grand Tour, călăto- 
ria englezilor sau germanilor până în Golful Napoli și în alte zone din 
Mediterana, a răspuns nevoilor unei elite restrânse. Mediterana a deve- 
nit mai accesibilă la sfârşitul secolului al XIX-lea, când Franţa a fost îm- 
pânzită de căi ferate și regina Victoria a transformat orașele Menton și 
Hyéres în staţiuni cochete de iarnă. De-a lungul promenadelor din Nisa 
si Cannes au fost construite hoteluri impunătoare, iar o mică parte din 
țărmurile Mediteranei, Coasta de Azur, a devenit domeniul preferat al 
bogatilor atât vara, cât si iarna, desi ascensiunea orașului Monte Carlo 
a durat mai mult și a început numai după ce prinţul de Monaco a înființat 
o Société des Bains de Mer, care era interesată mai mult de jocurile de 
noroc decât de băile în mare, pe care britanicii le promovau pentru pro- 
prietatile lor benefice pentru sănătate.” Centrele de spa italiene au înce- 
put să se dezvolte în tara, in Montecatini si Abano si pe coastă, în Rimini, 
pentru o clientelă formată in general din italieni — pe când în Florența 
soseau valuri de turiști englezi, descriși de E.M. Forster în romanele 
sale, turiști care se cazau în pensioni uneori chiar și pentru mai multe 
luni, dar pentru care marea nu devenise încă o mare atractie.? Ceea ce 
s-a schimbat profund la sfârșitul secolului XX au fost numărul și scopul 
vizitatorilor, si de asemenea ușurința cu care puteau ajunge în aproape 
orice colt din Mediterana. Călătorii au fost înlocuiți de turiști. 

Dezvoltarea turismului a fost determinată de trei factori: în Medite- 
rana unele guverne — naţionale, regionale sau municipale — au văzut în 

turism o modalitate de a atrage bani străini și de a promova industria 
locală. În Israel, de exemplu, au fost create trei proiecte pentru încura- 
jarea turismului, în 1976, 1987 și 1996; această ţară avea avantajul de 
a primi patru categorii de turisti: vizitatori evrei, pelerini creștini, turiști 
obișnuiți si amatori de vacante în străinătate atrași de plajele și monu- 
mentele ţării. În anul 2000 litoralul din Tel Aviv, pornind din Yaffa către 
nord, a fost împânzit de hoteluri noi și încăpătoare, oferind servicii de 
patru sau cinci stele, dar o priveliște arhitectonică nu tocmai atrăgătoa- 
re.9 Câteva mari companii de turism din afara Mediteranei, precum Thom- 
son sau Hapag Lloyd, au promovat agresiv destinațiile sale, trimitandu-si 
reprezentanţii pe țărmurile Spaniei, Italiei, Greciei si Tunisiei în căutare 
de hoteluri care să poată primi turiști din Anglia, Germania și din alte 
tari. În sfârșit, la fel de importanţi au fost si clienții, care vedeau în cele 
două săptămâni petrecute pe țărmurile mediteraneene o metodă de a 
scăpa de cenușiul cotidian din Europa de nord a anilor ’50 si '60 — multi 
dintre ei nu-și doreau decât un sezlong pe plajă sau la piscina hotelului, 
iar unii nu erau siguri nici măcar dacă voiau să mănânce ceea ce le ofe- 
reau localnicii. Britanicii care-și petrec vacanţa în Ciprul grecesc pot 
găsi cu uşurinţă ciocolată Cadbury’s şi pâine feliată englezească. Turistii 
olandezi sunt cunoscuți pentru că-și iau cu ei de acasă pungi cu cartofi. 
Francezii, care au propriul litoral mediteraneean, s-au dovedit mult mai 
inventivi decât vecinii lor nordici. Club Méditerranée a fost pionierul în 
domeniul vacantelor all-inclusive din 1950 încoace, începând cu căbănu- 
tele construite pe plajele din Mallorca pentru a evoca imaginile romantice 
ale insulelor pustii. Printre destinațiile mediteraneene pe care le oferea 
se numărau multe locuri puţin exploatate de turismul de masă, precum 
coasta mediteraneeană a Marocului. Una dintre metodele sale inovative 
de vânzări era predilectia pentru vânzările directe către clienţi, care au 
atins apogeul în preajma anului 1990; după aceea însă condiţiile econo- 
mice si managementul defectuos au slăbit puterea organizatiei.! 

La început invazia nordicilor a fost restrânsă. Rimini avea aeroport 
încă din anul 1938. Totuși, în această perioadă Rimini atrăgea clienți 
bogaţi, călătoria cu avionul era încă scumpă, iar în curând războiul a 
alungat şi bruma de turiști străini care veneau acolo. După război, Rimini 
a adoptat o abordare populistá.!? La fel ca în alte parti, afacerile au inflo- 
rit, deoarece călătoriile cu avionul, cu trenul sau cu automobilul au deve- 
nit tot mai ieftine si mai accesibile. În anii ’50 în Rimini au început să 
sosească trenuri pline de germani si britanici; orășelele-satelit s-au extins, 
astfel că Riccione sau Milano Marittima au devenit competitori chiar și 

pentru Rimini. Specificul lor au fost mult timp sirurile de sezlonguri si 
umbrele înghesuite marcând domeniul fiecărui hotel. În același mod s-a 
dezvoltat zona din jurul Pisei, unde Viareggio a devenit un centru im- 
portant al traficului turistic din Toscana, deservind o clientelă aparent 
mai putin interesată de minunile artistice ale Florenței si ale altor oraşe 
toscane decât de o vacanţă la mare (cu excepţia călătoriei de o zi la Pisa, 
pe care o făceau pentru a căsca gura la Turnul Înclinat). Turismul de masă, 
încurajat de noile hoteluri și alte forme de infrastructură, a devenit o 
importantă metodă de regenerare economică în Italia, Spania și Grecia. 

Dar adevărata schimbare s-a produs odată cu inventarea aeroplanu- 
lui. Si a durat ceva până la apariţia acestui mijloc de transport ieftin, 
sigur si rapid. În acest domeniu, pionierul a fost Anglia, care se confrunta 
cu lipsa unei căi ferate directe spre Mediterana. Marea Britanie a fost 
unul dintre principalele centre ale industriei aeronautice, profitând de 
noua tehnologie dezvoltată în timpul războiului pentru a construi avioa- 
nele de linie uşoare și eficiente de la sfârșitul anilor ’50 și începutul anilor 
'60, precum Vickers Viscount si Britannia. Astfel, britanicii, si mai târziu 
germanii si scandinavii, au devenit stăpânii aerului. În anii 'so Thomson 
Holidays au inaugurat zborurile regulate spre Mallorca, care avea să 
devină prima ţintă a turismului intensiv pe calea aerului. Cu alte mijloace, 
călătoria spre Mallorca era lentă şi obositoare, cu trenul, apoi cu vaporul, 
iar cu trenul, apoi cu un alt tren (pe căile ferate spaniole, mai late) și în 
sfârșit cu încă un vapor.!* La sfârşitul anilor '60, odată cu introducerea 
avioanelor cu reacție, oferind zboruri mai rapide şi mai line, precum BAC 
I-11, traficul aerian a înflorit; iar aeroportul din Palma este si astăzi, cel 
putin vara, unul dintre cele mai aglomerate din Europa. Între 1960 si 
1973 numărul anual al turiștilor sosiți în Mallorca a crescut vertiginos 
de la 600 ooo la 3 600 ooo.15 La începutul secolului XXI, turismul con- 
stituia 84% din economia Mallorcăi. Au fost create oraşe întregi de beton, 
precum Palma Nova, special pentru industria turismului. Dar rădăcinile 
acestei evoluţii de succes trebuie căutate în epoca lui Franco. În 1967 
Mallorca și Spania (cu excepţia Insulelor Canare) atrăgeau 25% din 
totalul turiștilor britanici care-și petreceau vacantele în străinătate si 
36% în 1972, în timp ce procentajul vacantelor în Italia a scăzut de la 
16% la 11%.16 Nici o ţară nu putea concura cu Spania, exact ce-și dorea 
regimul Franco: în 1959 un nou „Plan de Stabilizare“ pentru economia 
spaniolă prevedea nu atât stabilizarea, cât expansiunea turismului în 
Spania mediteraneeaná, în Baleare și Canare.!” De-a lungul coastei spa- 
niole sirurile de clădiri de beton au adus un grad sporit de prosperitate, 
dar au demonstrat lipsa de respect pentru frumuseţea naturală a Costei 

Brava şi întregii Spanii mediteraneene. În acele vremuri, nemaipome- 
nitele bogății culturale ale Spaniei — Toledo, Segovia, Córdoba, Granada — 
au trecut pe locul al doilea, după litoral, care avea de câștigat de pe urma 
noilor căi de acces, a iluminatului corespunzător si a altor îmbunătăţiri 
esenţiale, desi căile ferate au rămas mult timp extrem de încete. 
Călătoriile au fost democratizate și în același timp globalizate. Tot 
mai multe categorii de persoane au îmbrățișat ideea de a călători din 
Marea Britanie în Spania, mai ales după introducerea pachetelor de va- 
canta. Turistul nu mai era un aventurier care rătăcea prin orașele si 
satele mediteraneene, având acum posibilitatea să-și aleagă zborurile, 
hotelurile, meniurile, chiar si excursiile, dintr-un catalog pe care-l răsfoia 
în liniște din sufrageria sa din Marea Britanie sau din Germania, ştiind 
că la fata locului va găsi reprezentanţi ai agenţiei de turism cu care se va 
putea înțelege și care-l vor ajuta dacă va avea probleme cu localnicii. 
Oamenii voiau „o vacanţă ca pe roate“.18 Iar dacă ideea de a călători in 
străinătate părea amenințătoare, cifrele erau încurajatoare, ca si bună- 
voinţa localnicilor de a răspunde excentricelor nevoi ale vizitatorilor 
străini: peste cu cartofi prajiti pentru britanici, Bratwurst pentru germani. 
Cei care alegeau să-și petreacă vacanța în Mediterana voiau să afișeze 
cu tot dinadinsul acest lucru, întorcându-se din Spania sau din Italia cât 
mai bine bronzati. In 1947 cataloagele franceze în care era prezentată 
Coasta de Azur puneau deja accentul pe binefacerile oferite de plaja.!9 
Pielea bronzată a devenit o dovadă atât a prosperității, cât si a sănătății, 
deoarece pe atunci se știau mai multe despre efectele benefice ale vita- 
minei D decât despre cele negative ale razelor ultraviolete. Pielea albă 
trăda munca de birou sau afecțiunile precum tuberculoza. În urma 
călătoriilor în Mediterana din anii '20, marea arbitră a gustului Coco 
Chanel a hotărât să-și transforme bronzul într-un accesoriu la modă, sta- 
bilind un standard pentru generaţii întregi de femei. Totuși, acest inte- 
res pentru pielea bronzată a fost asociat și cu schimbarea standardelor 
morale.2 Chiar şi înainte de cel de-al Doilea Război Mondial, pe plajă 
puteau fi expuse părţi ale corpului care în alte locuri publice rămâneau 
atent ascunse. Femeile (și bărbaţii) şi-au expus tot mai mult corpul. Nu- 
mit după un atol din Pacific utilizat pentru teste nucleare, bikiniul a fost 
înfățișat pentru prima dată la o prezentare de modă de la Paris din 1946, 
dar a durat aproape douăzeci de ani pentru a fi adoptat la scară largă — 
chiar și designerii săi se așteptau la un fel de reacţie nucleară în rândul 
celor care nu erau de acord cu el. De-a lungul timpului, a devenit tot mai 
îndrăzneț, astfel încât buricul, la început ascuns, a ajuns să fie lăsat 
invariabil la vedere.?! Presupusa imoralitate a bikiniului i-a făcut atât 

pe italieni, cât si pe spanioli să-l interzică în 1948 (cu sprijinul hotărât 
al Vaticanului), dar interdicția pur şi simplu nu a putut fi menţinută, 
deoarece ţările erau invadate de valuri de turişti. O parte din succesul 
său se datorează materialului din care era confecționat în anii '60, Span- 
dex sau Lycra, un amestec de fibre sintetice şi naturale care nu reţine 
apa. Chiar şi în cazul costumelor de baie dintr-o bucată, acest material 
care se mulează foarte bine pe corp dezvăluia formele doamnelor într-o 
măsură mai mare decât și-ar fi dorit conservatorii. Etalarea trupului e 
una din principalele funcțiuni ale costumului de baie, iar piscina devine 
astfel un loc unde, mai degrabă decât să înoate, oamenii se măsoară 
discret din priviri.22 Așadar, aeroplanul si bikiniul, două invenţii cât se 
poate de diferite, au schimbat relaţia dintre Mediterana si nordul Euro- 
pei în a doua jumătate a secolului XX.?? 

Firește, sosirea turiștilor dornici să se bronzeze i-a nedumerit pe 
localnicii din Mediterana, care erau obişnuiţi să se ferească de soarele 
din toiul zilei. Dar si mai mare mirare le-a produs comportamentul 
turiştilor: contactul fizic dintre bărbaţi și femei, mai ales fiind îmbrăcaţi 
atât de sumar, i-a şocat pe greci, pe tunisieni si pe alţii. În Albania co- 
munistă, comportamentul turiștilor era considerat un semn al decaden- 
tei occidentale: Enver Hoxha s-a plâns de extravagantele vizitatorilor 
din ţările vecine „care poartă doar niște nădragi sau nici măcar pe ăia“. 
Indiferent ce a vrut să spună (probabil era un atac la adresa liberalis- 
mului iugoslav), a dat asigurări că foarte puțini turisti din Occident vor 
fi primiţi în ţară, în afară de membrii partidelor marxist-leninist-maoiste. 
Hedonismul și permisivitatea nord-europenilor, mai ales începând din 
anii '60, au influenţat atitudinea celor care-i întâlneau, începând cu 
tinerii, fascinati de ceea ce vedeau.?* Ciocnirea dintre culturi a devenit 
si mai evidentă în anii ’80, când tot mai multe femei au început să stea 
în sânii goi pe plajă. În Franţa, cu industria sa cosmetică înfloritoare, 
cultul frumuseţii fizice a transformat în mod inevitabil stațiunea Saint- 
Tropez în pionierul acestei practici; apoi s-au raliat şi staţiunile spaniole 
si italiene. Pentru unii această liberalizare s-a transformat într-o dilemă, 
iar reacţiile au fost foarte diverse. Unei călugărițe de la bazilica San Marco 
din Veneţia care trebuia să-i întoarcă din drum pe vizitatorii cu ţinute 
necorespunzătoare această sarcină i s-a părut atât de grea si de stresantă, 
încât nu a mai rezistat și a suferit o cădere nervoasă. În Spania, Ibiza a 
devenit un bine-cunoscut centru al turismului gay, un semn al evoluţiei 
uriașe prin care a trecut Spania după epoca lui Franco. Una dintre ţările 
care au știut cum să profite din plin de turism a fost Iugoslavia, care şi-a 
construit cu bună știință un renume pentru sejururile hoteliere ieftine 

si bine organizate, preferate mai ales de germani, in special in statiunile 
naturiste, pe care regimul lui Tito le-a încurajat in mod abil, știind că îi 
vor atrage mai ales pe impátimitii aderenti germani si scandinavi ai Frei- 
kor perkultur aflaţi în căutarea unui bronz complet. 

Zborurile ieftine și preţurile mici la alcool pot să si dăuneze turismului: 
stațiunile Mallia din Creta şi Agia Napa din Ciprul grecesc și-au atras 
o reputaţie foarte proastă, stricăciuni de care se fac vinovați mai ales 
tinerii turiști britanici, care nu sunt interesaţi de cultura locală, ci vor 
„să profite de oportunitatea de a se distra mai bine decât acasă în timpul 
scurt avut la dispoziție“. „Distracţia“ înseamnă mai degrabă sex si alcool, 
iar în anul 2003 presa britanică a susținut că ambele au fost promovate 
deliberat de reprezentanţii companiei de turism Club 18-30. Nu e deloc 
surprinzător că în Mallorca au existat încercări de a atrage clientela 
exclusivista; chiar dacă astfel numărul turiștilor obișnuiți va scădea, 
clienţii cu dare de mână vor cheltui mai mult. Unele zone, precum Apulia 
si câteva parti din Sardinia, au fost promovate ca destinaţii „de lux“, iar 
hotelurile exclusiviste au început să fure clienţii marilor complexuri ho- 
teliere. Turismul a adus prosperitatea în unele regiuni înainte sărace şi 
neproductive, însă cu un pret foarte mare pentru mediul înconjurător. 
Exploatarea excesivă a resurselor de apă, emisiile de carbon produse de 
aparatele de aer condiționat, ca să nu mai vorbim de avioane, și poluarea 
mării în apropierea complexurilor hoteliere au contribuit din plin la de- 
teriorarea mediului în Mediterana. Si tradiţiile locale au avut de suferit, 
deoarece festivalurile au devenit mai mult comerciale: festivalul de la 
Veneţia, de mult aproape răposat, a fost reinventat și promovat drept 
punct central al calendarului venetian — nu e deloc o coincidență faptul 
că este sărbătorit în sezonul „mort“, când altădată nu era picior de turist 
în oraș. Impactul mass-mediei asupra cererii turistice este foarte vizibil 
în Kefalonia, promovată după publicarea bestsellerului Mandolina căpi- 
tanului Corelli al lui Louis de Berniéres, sau în insulele grecești, după 
succesul fulminant al filmului Mamma Mia din 2008.% 

Mult timp Mediterana a fost aproape singurul beneficiar al acestei 
expansiuni a turismului litoral de masă, alături doar de Portugalia si de 
Insulele Canare; abia în anii 'go vacantele în îndepărtatele Cuba, Florida 
sau Republica Dominicană au devenit concurenţi seriosi pe piața turis- 
mului de masă. La sfârșitul anilor ’90 a avut loc de asemenea o creștere 
semnificativă a vacantelor scurte, așa-zisele „evadări din oraș“, deoarece 
concurența dintre marile companii aeriene a dus la crearea unor companii 
low-cost, conduse de antreprenori britanici și irlandezi. Compania irlan- 
deză Ryanair şi-a dezvoltat filiale în Marea Britanie, Belgia, Germania 

si Italia, devenind cea mai mare companie aeriană din Europa. Aceste 
firme s-au adresat nu numai clienților în căutare de preţuri mici, ci și 
celor care dețin case de vacanţă în sudul Franţei, în Toscana sau în 
Spania. Pe lângă călătoriile cu avionul, au fost încurajate si călătoriile 
pe mare, uneori în mod cinic, de către companiile maritime care pretind 
că o croazieră este mai putin dăunătoare mediului înconjurător decât 
zborul cu avionul. Astfel, în portul Dubrovnik ajung atât de multe vase 
de croazieră, încât în sezonul de vârf sunt angajaţi polițiști care să con- 
troleze traficul grupurilor de turiști în orașul vechi. 

Fireşte, turismul din Mediterana nu este destinat numai europenilor. 
Două categorii de turisti veniți de foarte departe au „invadat“ de aseme- 
nea, in mod foarte vizibil, acest spaţiu: americanii si japonezii. Înainte 
de cel de-al Doilea Război Mondial, americanii nu erau deloc niște necu- 
noscuti în tavernele din Mediterana (D.H. Lawrence a vizitat mormintele 
etrusce împreună cu un prieten american), dar includerea monumente- 
lor istorice din Italia, Grecia, sudul Franței și Egipt în circuitul turistic 
reflectă încă o dată libertatea de mișcare pe care a creat-o accesul mult 
mai ușor pe calea aerului de pe celălalt țărm al Atlanticului către Medi- 
terana, în urma ieftinirii biletelor și extinderii rețelelor de comunicaţii. 
Japonezii au căutat explicaţiile succesului economic al Europei Occiden- 
tale în cultura și istoria europene; în plus, aceste contacte au accelerat 
occidentalizarea Japoniei, deja rapidă. Fluxul de turiști japonezi a crescut 
sau a scăzut în funcţie de evoluţia economiei japoneze. O altă frână în 
dezvoltarea turismului au fost tulburările politice: stațiunile de pe minu- 
nata coastă a Dalmației, odinioară înfloritoare, şi-au revenit cu greu 
după dezmembrarea Iugoslaviei în anii 'go. Totuși, itinerariile turistului 
modern au evoluat la fel ca rutele comerciale din Mediterana în Evul 
Mediu: dacă Croaţia sau Israelul sunt destinaţii nesigure, atunci alte 
locuri devin, în contrapondere, avantajate — Ciprul, Malta, Turcia si asa 
mai departe. 


III 


CÁDEREA COMUNISMULVUI $i dezintegrarea Uniunii Sovietice au calmat 
anumite tensiuni, deoarece Moscova nu mai incerca sa creeze o factiune 
violent antiamericaná cu baza ín Siria, Libia si alte tari aliate, chiar daca 
aceste state au rámas in general ostile Israelului, care, la rándu-i, párea 
destul de nehotárát in ofertele sale de pace si deloc dispus sá renunte la 
agezárile sale din Cisiordania, in ciuda evacuárii Fágiei Gaza ín anul 

2005 (după care acest teritoriu a intrat sub controlul mișcării islamiste 
Hamas). Puternicele legături militare si economice care legau Turcia si 
Israelul au fost rupte în 2010, din cauza unui atac israelian asupra vaselor 
care aduceau ajutoare în Gaza, aflată sub o blocadă israeliană strictă; 
dar era evident de asemenea că Turcia căuta o nouă misiune în Orientul 
Mijlociu, pe care unii au definit-o ca „neo-otomanism“, și că aceasta era 
în parte consecinţa ostilitátii din partea Uniunii Europene: unii dintre 
cei mai puternici membri ai uniunii s-au opus intrării Turciei în rândurile 
ei şi nici unul nu a putut găsi o soluție pentru problema cipriotă care 
să-i mulțumească pe turci. 

Totuşi, începând cu „Procesul de la Barcelona“ din 1995, Uniunea 
Europeană a încercat să orienteze toate țările din Mediterana către obiec- 
tive politice, economice și culturale comune. Pornind de la acordurile co- 
mune din anul 1995 a luat naştere în 2008 Union pour la Méditerranée, 
din care ar trebui să facă parte întreaga Uniune Europeană și toate 
statele din Mediterana, încercând să-și identifice mai degrabă interesele 
comune decât deosebirile. Dar statele din afara UE, în special Turcia, 
văd în această uniune un substitut prea slab pentru apartenenţa la UE. 
Alţii s-au gândit la ziua când UE va deveni o Uniune Euro-Meditera- 
neeană care va primi în sânul ei toate teritoriile din Mediterana, dar 
numeroasele probleme încă nerezolvate în privinţa conflictelor politice 
si a decalajelor economice din Mediterana, nemaivorbind de viitorul 
Europei, fac din această idee un vis utopic. Printre alte obiective urgente, 
dar neglijate se numără curățarea mărilor, unde poluarea şi supraexploa- 
tarea au provocat dezastre, de exemplu pentru industria pescuitului de 
ton — trei sferturi din tonul pescuit în Mediterana ajunge în Japonia. 

La sfârșitul anului 2009, datoriile guvernamentale excesiv de mari 
au provocat recesiunea din zona euro, care a avut repercusiuni în toată 
Mediterana: interacțiunea dintre țărmurile nordice și cele sudice a devenit 
tot mai dificilă, în timp ce guvernele Spaniei, Italiei, Maltei, Greciei și 
Ciprului au fost preocupate mai ales de rata ridicată a şomajului, de 
băncile în pragul falimentului, de imposibilitatea de a menţine creșterea 
economică și de politicile stricte de austeritate. Inabilitatea acestor state 
care utilizează moneda euro de a-și gestiona economia a îngreunat mult, 
fără-ndoială, procesul de reabilitare. Dar o altă dimensiune a acestei pro- 
bleme a fost convingerea de la momentul în care aceste țări au intrat în 
UE că modelul economic german putea fi aplicat propriilor sisteme eco- 
nomice. În 2012, statele mediteraneene care înregistrau creştere econo- 
mică nu erau membri UE: Turcia şi Israel, mai ales cel din urmă. Singurul 
teritoriu mediteraneean care a înregistrat creștere economică a fost micul 

Gibraltar, fără totuşi să scape de critici — cu privire atât la serviciile sale 
financiare, cât si la poziţia sa politică specială, râvnită tot mai fatis de 
un guvern spaniol care încerca disperat să abată atenţia de la criza econo- 
mică răspândită în toată ţara și care a reaprins pretenţiile separatiste 
din Catalonia, zonă unde orașele sunt împânzite de steaguri catalane. 

S-ar fi putut crede că apăruse oportunitatea unei delimitări fata de 
Bruxelles și Frankfurt şi a creării unor legături economice și culturale 
mai strânse între Europa mediteraneeană si Africa de Nord si Levant. 
Dar şi construirea de legături în Mediterana stă sub semnul nesigurantei 
cu privire la viitorul ţărilor arabe de pe țărmurile ei, dintre care numai 
Marocul a reușit să-și păstreze stabilitatea. Primăvara Arabă a ajuns 
prima dată în cel mai prosper stat nord-african, Tunisia; însă de atunci 
a fost dat jos un președinte, în Egipt, unde a fost impusă violent dictatura 
militară. Cu ocazia intervenţiei Naţiunilor Unite în debarcarea dictatoru- 
lui libian, au participat la operaţiuni, pentru prima oară în istoria Medi- 
teranei, mai multe femei-marinari venite din Marea Britanie și din alte 
state; dar această intervenţie nu a readus stabilitatea, ci mai degrabă 
vechea ordine a loialitátilor tribale. Cele mai crunte violente au izbucnit 
în Siria: orașele siriene se mándreau odinioară cu toleranța față de mino- 
ritátile lor creştine, care acum se alăturau unui exod mai extins, din 
întreaga țară. Tot mai multi refugiați economic și politic au încercat să 
ajungă in Malta si în insulele italiene; unii şi-au pierdut viata atunci 
când bărcile lor subrede s-au răsturnat, iar înțelegerile pentru limitarea 
fluxului de refugiaţi prin Libia au devenit caduce. 

Evolutiile evenimentelor de la începutul secolului XXI sugerează că 
cea de-a Cincea Mediterană s-a dezintegrat deja, iar pentru economia 
mondială la începutul mileniului trei Mediterana integrată are un rol 
mai degrabă local decât global. Mediterana nu mai funcționează ca un 
loc de întâlnire a civilizaţiilor si ca leagăn al unor rețele de legături eco- 
nomice strânse. Îmbunătăţirea comunicaţiilor pe întregul glob — comu- 
nicarea fizică pe calea aerului si cea virtuală prin Internet — garantează 
crearea rapidă de contacte comerciale și culturale pe distante mari. Din 
această perspectivă, lumea a devenit o imensă Mediterană, iar cea de-a 
Cincea Mediterană este, sau a fost, cea din urmă Mediterană în care, în 
toate sensurile, lumea s-a învârtit în jurul unei mări: Marea cea Mare. 
Mările au două roluri: de a uni și de a delimita, balanţa înclinându-se 
uneori spre unul din ele. Mediterana care a reușit adesea să unească 
trei continente a devenit astăzi o frontieră care le desparte. 


Concluzie 


Traversând marea 


E FOARTE TENTANT să încerci să reduci istoria Mediteranei la câteva 
aspecte comune, să încerci să definesti o „identitate mediteraneeană“ sau 
să insisti că anumite trăsături fizice ale regiunii au influențat experiența 
locuitorilor săi (cum a afirmat Braudel).! Totusi, încercarea de a identifica 
o unitate de fond porneşte de la o lipsă de înțelegere a ceea ce a însemnat 
de fapt Mediterana pentru popoarele care au locuit de-a lungul timpului 
pe țărmurile si în insulele sale, sau care doar au traversat-o. Mai degrabă 
decât să căutăm unitatea, ar trebui să observăm diversitatea. La nivel 
uman, această diversitate etnică, lingvistică, religioasă si politică a suferit 
în mod constant influenţe externe de dincolo de mare, și de aceea este în 
continuă mișcare. Încă din primele capitole ale acestei cărți, în care i-am 
descris pe primii locuitori ai Siciliei, până la valul de schimbări de pe 
litoralul spaniol, țărmurile Mării Mediterane au oferit locuri de întâl- 
nire pentru popoare cu origini foarte variate, care i-au exploatat resursele 
si au învăţat, în unele cazuri, să-și câștige existenţa transferându-i pro- 
dusele din zonele mai bine înzestrate în cele slab înzestrate. Din apele 
sale proveneau peștele şi sarea, două ingrediente ale faimosului sos 
garum din Roma antică şi baza pentru începutul prosperității unuia 
dintre cele mai márete oraşe mediteraneene, Venetia. Asa cum am anun- 
tat încă din prefață, pescarii nu au ocupat un loc de frunte în această 
carte, in parte pentru că adesea nu au lăsat prea multe urme, dar si 
pentru că pescarii caută, prin definiţie, ceea ce se află în adâncul mării 
si astfel intră mai rar în contact cu comunităţile de pe alte tarmuri ale 
Mediteranei. Marile excepţii pot fi întâlnite în defileurile din apropierea 
Maltei, unde între 1540 și 1742 genovezii au înființat o colonie la Tabarka, 
pe coasta Tunisiei, cunoscută pentru pescuitul de corali, si unde astăzi 
pescarii tunisieni s-au alăturat flotelor siciliene în matanza, masacrul 
sezonier al tonului. Poate si mai mult decât peștele, care nu se păstrează 
bine decât dacă e sărat sau uscat, grânele au fost multă vreme cele mai 
importante produse transportate pe mare, la început cultivate pe tarmuri 

sau aduse din Marea Neagră, apoi, în secolul al XVII-lea, importate în 
cantităţi din ce în ce mai mari din nordul Europei. Accesul la proviziile 
de alimente vitale şi la alte materii prime a contribuit la dezvoltarea ora- 
selor, fie că e vorba de Corint, Atena sau Roma în Antichitate sau Genova, 
Veneţia și Barcelona în Evul Mediu. Pentru aceste orașe și pentru multe 
altele, refuzul din partea unui inamic de a le permite accesul la proviziile 
esențiale însemna moarte sigură. Mai putin spectaculos decât comerțul 
cu mirodenii, mai celebru și mai bine cunoscut, comerțul cu grâu, cu 
lemn si cu lână oferea o temelie sigură pe care pe atunci se putea dezvolta 
comerțul cu mătase, aur si piper, adesea produse foarte departe de tar- 
murile Mediteranei. Lupta pentru accesul la toate aceste mărfuri a pro- 
vocat mai multe conflicte sângeroase între concurenţi: cu cât apăreau mai 
multe vase comerciale care traversau Mediterana cu încărcături bogate, 
cu atât aceste corăbii riscau să fie prádate de pirați, întâi de anticii etrusci, 
apoi de corsarii berberi si de uscoci la începuturile modernităţii. 

Astfel, una dintre cele mai importante funcţii ale guvernelor a fost 
menținerea siguranței pe mare. Romanii au reușit s-o facă în felul lor, 
prin mai multe campanii dure de ucidere a piraţilor si apoi patrulând 
pe mare; sau, în vremuri în care nimeni nu stăpânea mari întinderi de 
mare, flotele comerciale puteau cere protecția unor convoaie înarmate, 
precum venetienele muda. Uneori, statele pirateresti din Barbaria erau 
obiectul unor negocieri intense, pentru asigurarea unor garanții cu privire 
la siguranţa celor cu care conducătorii lor aveau acorduri, alteori erau în- 
fruntate agresiv, cum au ales americanii să procedeze, cu succes, la începu- 
tul secolului al XIX-lea. Au existat și alte pericole, mai mari, pentru corăbii, 
odată ce marile imperii de pe continent au ajuns pe țărmurile Medite- 
ranei si au început să se amestece în traficul din apele sale: perșii în Anti- 
chitate, turcii otomani de la sfârșitul secolului al XIV-lea încoace și (deși 
nu au reușit să obțină baze permanente) rușii în secolul al XVIII-lea. 
Poate cel mai spectaculos caz de expansiune imperială din Mediterana 
este cel al Marii Britanii, un regat fără ieşire la Mediterana care, multu- 
mită achizițiilor sale din Gibraltar până la Canalul Suez, a reușit să-și 
impună într-o anumită măsură autoritatea, stârnind mânia și invidia 
puterilor care chiar stăpâneau, geografic, țărmurile Mediteranei, mai ales 
Franța. Această carte este în acelaşi timp o istorie a relațiilor paşnice si 
a conflictelor. 

Controlul asupra Mediteranei înseamnă controlul asupra principalelor 
căi de acces pe mare. Pentru a-l obţine, era esenţial să infiintezi baze de 
unde vasele puteau fi aprovizionate cu apă și mâncare proaspete şi de 

unde puteau fi trimise patrule impotriva piratilor si a altor interlopi. De 
aceea, încă din timpuri străvechi, așezările de pe insule au constituit pen- 
tru negustori escale foarte importante atunci când se aventurau tot mai 
departe în apele Mediteranei. De asemenea, pierderea controlului asupra 
coastei putea însemna pierderea accesului la cherestea și la alte materiale 
esențiale pentru construirea unei flote de război sau comerciale, cum au 
patit conducătorii Egiptului. Păstrarea controlului asupra culoarelor 
maritime devenea dificilă mai ales când puterile concurente dominau 
țărmurile si insulele Mediteranei. Sub stăpânirea Romei, o singură putere 
politică a creat o singură zonă economică. Dar a fost un caz unic. 
Istoria Mediteranei este de asemenea povestea oraselor-port vasale 
ale diverselor puteri politice, în care se întâlneau și interactionau negus- 
tori si coloniști de pe tot cuprinsul mării si de dincolo de ea. Unul dintre 
orasele-port despre care am vorbit de nenumărate ori în această carte 
este Alexandria, care încă de la început a avut o identitate mixtă si și-a 
pierdut această identitate abia în a doua jumătate a secolului XX, atunci 
când naționalismul tot mai accentuat a distrus comunităţile cosmopolite 
din Mediterana. Aceste orașe-port au funcționat ca vectori pentru circula- 
tia ideilor, inclusiv a credințelor religioase, ducând zeii greci în Tarquinia 
etruscă, iar mai târziu au fost epicentre pentru răspândirea iudaismului, 
creștinismului și islamului bazate pe prozelitism, care au lăsat, toate, am- 
prente puternice asupra societăților din ţinuturile din jurul Mediteranei. 
Oamenii care au schimbat fata Mediteranei au fost uneori vizionari, 
precum Alexandru cel Mare sau Sfântul Pavel, ca să cităm două cazuri 
foarte diferite. De remarcat că întotdeauna pare să fi fost vorba de bărbați. 
Astăzi, când diferenţa dintre genuri a devenit subiectul principal al atâtor 
dezbateri istorice, ne-am putea întreba: în ce măsură spațiul mediterane- 
ean este caracterizat de masculin? Negustorii sedentari pot fi femei, asa 
cum s-a întâmplat în cazul evreilor din Egiptul secolului al XI-lea și al 
creștinilor din Genova secolului al XII-lea. În acea vreme, cel puţin, 
nevestele nu-și însoțeau bărbaţii în expedițiile de negot, desi se întâmpla 
să călătorească în acelaşi scop pe cont propriu, dar atitudinea fata de 
participarea la afaceri era diferită în rândul evreilor, creștinilor și musul- 
manilor. În colonia comercială genoveză din Tunisul sfârșitului de secol 
XIII puteau fi întâlnite doar câteva femei europene, dintre care cele mai 
multe ofereau servicii sexuale pentru membrii comunității de negustori 
creştini. Participarea femeilor la războaiele navale, un fenomen specific 
secolului XXI, este fără precedent în Mediterana. Dar în rândul migrato- 
rilor, fie ei alanii şi vandalii care au invadat Africa în vremea Sfântului 
Augustin sau sefarzii exilați din Spania in 1492, numărul femeilor era 

adesea considerabil — chiar si armatele primelor cruciade erau însoțite 
atât de nobile, cât si de cete de prostituate. Femeile-pelerini sunt po- 
menite în texte care datează încă din primele decenii ale Imperiului 
Roman creștin: un fragment de la sfârșitul secolului al IV-lea consemnea- 
ză călătoriile indráznetei Egeria (sau Aetheria) fie din Galia, fie din 
nordul Spaniei către Tara Sfântă. Nu la fel de sigur este dacă invadatorii 
din Epoca Bronzului cunoscuţi ca popoarele mării au venit însoțiți de fe- 
meile lor în Siria, Palestina si în alte locuri unde s-au stabilit; mai mult, 
un motiv plauzibil pentru care filistenii din vechime și-au abandonat 
atât de repede cultura egeeană este faptul că s-au căsătorit cu canaane- 
ence, au adoptat zeitățile lor și le-au învăţat limba. Totuși, există o ca- 
tegorie de femei care a jucat un rol foarte important în istoria Mediteranei: 
sclavele, cu destine extrem de diverse, de la nemaipomenita putere pe 
care o puteau exercita într-un harem otoman până la exploatarea și decá- 
derea suportate de cele pe care romanii bogaţi le foloseau pentru scopuri 
sexuale sau pentru muncile de jos în vilele lor. În Evul Mediu, mulţi 
dintre acești sclavi, atât bărbaţi, cât si femei, erau aduși din Marea Nea- 
gră, dar şi cei care locuiau pe țărmurile Mediteranei în vremea corsarilor 
berberi (si în multe alte perioade) au cunoscut teroarea raidurilor în tim- 
pul cărora erau răpiți oameni de pe țărm — creştini de pe coastele Italiei, 
Franţei si Spaniei, musulmani de pe coastele Marocului, Algeriei și 
Tunisiei. După ce regele Francisc I al Franţei le-a permis turcilor să viziteze 
Marsilia si apoi să ocupe Toulonul în 1543, aceștia le-au răpit pe călugări- 
tele din Antibes, alături de alte victime. Totuşi, caracterul preponderent 
masculin al spaţiului mediteraneean tranzitat este un subiect la care 
merită să medităm — se pare cá nu degeaba italienii spun il mare, spre 
deosebire de frantuzescul /a mer si chiar de neutrul latinesc mare; iar cei 
mai importanți zei ai mării la greci, etrusci și romani — Poseidon, Fufluns 
si Neptun — erau figuri masculine. 

Dintre toţi cei care au trecut prin Mediterana, despre negustori se 
ştiu de obicei cele mai multe lucruri, din mai multe motive. Primul este 
simplul fapt că după ce negustorii fenicieni au răspândit în Mediterana 
arta scrierii bazate pe alfabet toti comercianții s-au întrecut în a-și con- 
semna tranzacţiile; astfel se face că stim foarte multe despre ei, fie că se 
aflau în Puteoli, orașul roman de lângă Napoli, în Genova sau Veneţia 
Evului Mediu ori în modernele Smirna sau Livorno. Dar pionierii într-ale 
negustoriei (mult mai adesea bărbaţi decât femei) sunt aproape prin defi- 
nitie nişte outsideri, străini care trec graniţele fizice si culturale, întâlnind 
noi zei, auzind noi limbi şi expunându-se criticilor aspre din partea locui- 
torilor din ţinuturile pe unde trec în căutarea bunurilor pe care acasă 

nu le pot găsi. Această imagine ambiguă a negustorului ca outsider dezi- 
rabilfigurează încă din cele mai vechi izvoare. S-a observat că lui Homer 
nu-i plăceau negustorii: şi-a arătat disprețul pentru simplii comercianţi 
fenicieni si a sugerat că erau necinstiti si fără pic de eroism, desi, para- 
doxal, a lăudat istetimea lui Odiseu; părerea oarecum ipocrită că negus- 
toria era o ocupație nedemnă s-a înrădăcinat și în rândul patricienilor 
care-l citeau pe Homer în Roma antică. Totuși, fenicienii au fost cei care 
s-au aventurat până în sudul Spaniei, înființând colonii, uneori aproape, 
dar cel mai adesea departe de așezările populațiilor din vestul Medite- 
ranei — de obicei pe insulele din largul coastelor, care erau ușor de apărat, 
având în vedere că nu se putea sti cât aveau să dăinuie relaţiile pașnice 
cu populaţiile vecine. Apoi, pe măsură ce colonia feniciană din Cartagina 
a devenit o putere economică si politică de sine stătătoare, acest oraș 
înfloritor a devenit nodul unor noi rețele de comunicații, un punct de în- 
tâlnire cosmopolit între culturile levantină si nord-africană, un loc unde 
culturile distincte au fuzionat, dând naștere, putem spune, unei noi iden- 
titáti, chiar dacă reprezentanţii elitelor din oraș își spuneau în conti- 
nuare „tirieni“. Si cultura greacă a câștigat teren în Cartagina, ai cărei 
cetăţeni il identificau pe zeul fenician Melqart cu Heracles. În Antichitate, 
zeii si zeițele, ca si negustorii, traversau întregul spațiu al Mediteranei. 
În plus, prezenţa pe țărmurile Italiei a fenicienilor si grecilor, oameni cu 
o identitate culturală bine definită, a funcţionat ca un ferment care a 
transformat satele din zona rurală a Etruriei în orașe cu locuitori bogați, 
avizi de obiectele din străinătate: vase grecești, boluri de argint feniciene, 
figurine de bronz din Sardinia. Alături de negustorii veniți pentru meta- 
lele Italiei, în curând dăm de urma artizanilor care călătoreau spre vest 
pentru a se stabili în ţinuturile celor numiţi barbaroi, ştiind că printre 
aceştia îndemânarea lor va fi mai apreciată decât acasă, unde nu se pu- 
teau remarca. 

În secolele următoare pot fi reperate situaţii foarte asemănătoare. 
Comerciantii străini sunt o prezenţă vizibilă în Mediterana medievală, 
unde apare ciudatul fenomen al negustorilor izolați în teritoriile islamice 
sau bizantine pe care le vizitează, în niște hanuri sau fonduk-uri functio- 
nând adesea si ca depozite, capele, brutării si băi, câte un han pentru fie- 
care dintre „naţiunile“ importante: genovezi, venețieni, catalani etc. Teama 
că negustorii ar putea fi sursa unor contaminări religioase si acte politice 
subversive i-a făcut pe conducătorii Egiptului să închidă porțile acestor 
hanuri pe timpul nopţii (cheile fiind păstrate afara zidurilor de către 
musulmani). Aceasta nu a făcut decât să întărească solidaritatea și sen- 
timentul de comunitate care-i uneau pe acești negustori, subliniind în 

acelasi timp diferentele dintre diversele grupuri de italieni si catalani, 
aflate intr-o rivalitate pe care emirii musulmani au exploatat-o foarte 
abil. În secolul al XII-lea, și bizantinii îi izolau pe negustorii italieni într-o 
incintă împrejmuită, încurajând xenofobia din capitală, cu nefericitele 
consecinţe ale pogromurilor antilatine. Ideea de a închide diverse comu- 
nităţi în spatele zidurilor nu mai era, așadar, complet nouă la 1300, atunci 
când regele Aragonului i-a izolat pentru prima dată pe evreii mallorcani, 
si avea deja o istorie în spate în 1516, când guvernul venetian i-a închis 
pe evrei în ghetto nuovo; aceste comunităţi de negustori au oferit un mo- 
del util de ghetou. În aceste zone închise, populate fie de evrei, fie de co- 
mercianti europeni, cele câteva privilegii — guvernare proprie, libertatea 
de a practica religia, scutirea de taxe — erau contrabalansate de diverse 
constrângeri — îngrădirea libertăţii de mișcare și dependenţa de protecția 
din partea unor autorități publice adesea capricioase. 

Evreii, trebuie să recunoaștem, sunt niște negustori care au avut o 
neobișnuită pricepere în a depăși granițele dintreculturi, din zorii islamu- 
lui, apoi în epoca de ascensiune a evreilor din colecţia Genizah de la Cairo, 
cu legăturile lor trans- si ultra-mediteraneene, si în perioada de expan- 
siune comercială catalană, când și-au putut folosi legăturile de familie 
si de afaceri cu coreligionarii lor pentru a pătrunde adânc în Sahara în 
căutarea aurului, a penelor de strut si a altor produse africane la care 
compatrioții creştini, inchistati încă în vechile lor legături comerciale, nu 
puteau ajunge. O astfel de ascensiune și mobilitate a unui grup minoritar 
poate să ne intrige. Negustorii evrei au reușit să aducă informaţii despre 
lumea de dincolo de porturile Mediteranei, care au fost consemnate si 
s-au răspândit în Europa mediteraneeană și mai departe prin intermediul 
nemaipomenitelor portolane si hărți ale lumii produse în Mallorca la 
sfârşitul Evului Mediu. Negustorii au purtat cu ei, călătorind, informaţiile 
despre lumea fizică. 

Conceptul de Mediterană ca „mare credincioasă“, pentru a cita titlul 
unei recente colecţii de eseuri, trebuie să ţină cont de rolul ei de spațiu 
de tranzit nu numai pentru pelerini săraci și anonimi, ci si pentru misio- 
nari charismatici precum Ramon Llull, care a murit în 1316 si a lăsat in 
urmă sute de tratate și broșuri despre cum pot fi convertiți musulmanii, 
evreii si grecii la adevărata credință, desi, trebuie s-o spunem, el nu a 
convertit niciodată pe nimeni.? Si totuși, viata lui Llull ne amintește fap- 
tul că peisajul mediteraneean nu era format doar din neînţelegeri reli- 
gioase și confruntări. Fiindcă Llull a imitat poezia sufită și a fost bun 
prieten cu cabaliștii, în același timp, a fost un misionar dedicat și un ex- 
ponent al traditionalei convivencia iberice, recunoscându-l pe Dumnezeul 

celor trei religii avraamice drept acelasi unic Dumnezeu. O alta perspec- 
tivă despre convivencia aveau însă membrii comunităţilor religioase 
exilate sau forţate să se convertească în 1492, când Spania și-a afirmat 
identitatea catolică, şi după aceea: maranii și moriscii, evreii şi musul- 
manii, dintre care unii și-au păstrat cultul ancestral în spaţiul privat, 
în timp ce în public trebuiau să mimeze practicarea religiei catolice. In- 
fluenta negustorilor sefarzi la începuturile Mediteranei moderne este 
remarcabilă, din mai multe puncte de vedere: abilitatea lor de a adopta 
si a abandona diverse identități, de exemplu de a deveni „portughezi“ 
pentru a putea intra în Iberia sau evrei pentru a putea să se stabilească 
în Livorno sau Ancona — priceperea de a depăși granițele culturale, reli- 
gioase şi politice rămase de pe vremea străbunilor lor din urmă cu șase 
veacuri, evreii Genizah din Cairo. Aceste identități multiple sunt doar 
un caz extrem al unui fenomen mediteraneean mai extins: în unele locuri, 
culturile se întâlneau si se amestecau, dar iată că existau si oameni in 
care mai multe identități se întâlneau și se amestecau, adesea în mod 
tulburător. 

Există o tendinţă, justificată, de a prezenta romantat locurile de in- 
tâlnire din Mediterana, dar nu trebuie să uităm nici de realitatea mai 
întunecată a contactelor cu spaţiile din afara Mediteranei, de pildă de 
la începutul modernităţii: influența corsarilor berberi si legăturile strânse 
între piraterie si comerț din perioada cuprinsă între secolul al XV-lea si 
începutul secolului al XIX-lea. Până la reprimarea completă a corsarilor 
berberi, Mediterana nu a scăpat cu adevărat de amenințarea piraţilor 
decât în vremea Imperiului Roman, când Roma controla din punct de 
vedere politic aproape toate țărmurile și insulele ei. Dar pirateria oferă 
unele dintre cele mai spectaculoase cazuri de identitate mixtă: corsarii 
din Scotia si Anglia, care, cel putin aparent, au îmbrățișat islamul si au 
jefuit încărcăturile de pe corăbiile țărilor din care proveneau. Această 
latură mai întunecată a istoriei Mediteranei cuprinde de asemenea poves- 
tile celor pe care piraţii îi purtau cu ei, cum am văzut deja: femeile şi 
bărbaţii inrobiti sau doar ținuți în captivitate, cu toate că și aceștia — 
precum istoricul Polibiu — au jucat un rol important în contactele culturale 
dintre țărmurile Mediteranei. 

Așadar, unitatea Mediteranei este dată, în mod paradoxal, tocmai de 
capacitatea ei de schimbare, de diasporele de negustori și exilați, de oame- 
nii precum mult incercatii pelerini ibn Jubayr si Felix Fabri, care s-au 
grăbit s-o traverseze, știind că nu trebuia să zăbovească pe mare, mai 
ales iarna, când era periculos să cálátoresti. Tarmurile ei sunt suficient 
de apropiate pentru a permite contactele, dar suficient de îndepărtate 

pentru ca societátile sá se poatá dezvolta pe cont propriu, in functie de 
conditiile locale si de influentele reciproce. Cei care traverseazá marea 
sunt mai degrabá atipici pentru societátile din care provin. Dacá nu sunt 
deja niște outsideri atunci când pornesc la drum, au toate șansele să 
devină outsideri atunci când se confruntă cu societățile întâlnite pe alte 
tarmuri, fie ca negustori, fie ca sclavi, fie ca pelerini. Dar prezența lor 
poate produce diverse schimbări pentru aceste societăți, aducând ceva 
din cultura unui continent cel puţin până la marginile altuia. Mediterana 
a devenit astfel poate cel mai puternic spaţiu de interacțiune pentru 
diversele societăți de pe fata Pământului, si a jucat un rol important în 
istoria civilizaţiei umane, mai important decât al oricărei alte întinderi 
de apă de pe planetă. 

ambițioasă și cuprinzătoare a zonelor din jurul Mediteranei și a interacțiunilor 
dintre ele, cu precădere a celor din Antichitate și din Evul Mediu Timpuriu. O va- 
loroasă colecție de eseuri editată de William Harris analizează concluziile lor: 
Rethinking the Mediterranean, Oxford, 2005. Lucrarea lui Fernand Braudel The 
Mediterranean and the Mediterranean world in the age of Philip II, tradusă de Sian 
Reynolds (2 vol., London, 1972-1973) a orientat cercetările unei întregi generații 
asupra Mediteranei de la sfârșitul Evului Mediu și începutul modernităţii. Viziunea 
lui Braudel este bine explicată de E. Paris, La genése intellectuelle de l’ceuvre de 
Fernand Braudel: La Méditerranée et le monde méditerranéen à l'époque de Philippe 
II (1923-1947), Atena, 1999. Alte perspective asupra istoriografiei Mediteranei pot 
fi găsite în lucrarea lui S. Guarracino Mediterraneo: immagini, storie e teorie da 
Omero a Braudel, Milano, 2007. Un bogat studiu despre schimbările economice și 
ecologice din Mediterana între anii 1350 și 1900 a fost întocmit de F. Tabak, The 
Waning of the Mediterranean, 1550-1870: a Geohistorical Approach, Baltimore, MD, 
2008 — iar perioada studiată nu se limitează la datele din titlu. O contribuție lăudabilă 
și provocatoare despre mediul mediteraneean este lucrarea semnată de A. Grove si 
O. Rackham The Nature of Mediterranean Euro pe: an Ecological History, New Haven, 
CT, 2001. O lucrare restrânsă, dar importantă, înscrisă în tradiția braudeliană, este 
cartea lui J. Pryor Geography, Technology, and War: Studies in the Maritime History 
ofthe Mediterranean, 649-1571, Cambridge, 1988. 

Pe lângă colecția de eseuri editată de Harris, trebuie să adăugăm alte câteva 
antologii: cea alcătuită de mine, The Mediterranean in History, London/New York, 
2003 și edițiile franceză, spaniolă, turcă și greacă, cu ilustraţii superbe și capitole 
excelente semnate de Torelli, Balard, Greene și multi alții; cea alcătuită de J. Carpen- 
tier si F. Lebrun, Histoire de la Méditerranée, Paris, 1998, care este orientată mai 
degrabă spre epoca modernă, dar contine niște surse documentare interesante. 
Pentru contextul religios, vezi eseurile reunite de A. Husain si K. Fleming în A Faithful 
Sea: the Religious Cultures of the Mediterranean, 1200-1700, Oxford, 2007. O lucrare 
mai specializată este antologia realizată de A. Cowan Mediterranean Urban Culture 

1400—1700, Exeter, 2000, cu studii foarte bune de Sakellariou, Arbel, Amelang si 
altii; precum si Trade and Cultural Exchange in the Early Modern Mediterranean, 
editatá de M. Fusaro, C. Heywood si M.-S. Omri, London, 2010. Existá o minunatá 
colectie de surse traduse in englezá, editatá de miriam cooke (sic), E. Góknar si 
G. Parker: Mediterranean Passages: Readings from Dido to Derrida, Chapel Hill, 
NC, 2008. 

Printre cărțile mai populare despre Mediterana, adesea frumos ilustrate, se numără 
cea a lui Sarah Arenson The Encircled Sea: the Mediterranean Maritime Civilisation, 
London, 1990, care exploatează bine arheologia maritimă, și cea a lui David Attenbo- 
rough The First Eden: the Mediterranean World and Man, London, 1987, al cărei 
punct forte sunt ilustrațiile, ambele cărți au la bază documentare TV. P. Matvejević 
ne oferă câteva reflecții captivante despre Mediterana în Mediterranean: a Cultural 
Landscape, Berkeley/Los Angeles, 1999. Cartea lui John Julius Norwich The Middle 
Sea: a History of the Mediterranean, London, 2006, se îndepărtează destul de mult de 
țărmurile Mediteranei si nu este lucrarea mea favorită a acestui autor. Volumul lui 
P. Mansel Levant: Splendour and Catastrophe on the Mediterranean, London, 2010, 
se oprește asupra cetăților Smirna, Alexandria și Beirut în epoca coexistentei etnice 
și religioase. 

Însemnări de călătorie în întreaga Mediterană găsim la Paul Theroux, un autor 
care poate fi citit întodeauna cu plăcere, în The Pillars of Hercules: a Grand Tour of 
the Mediterranean, London, 1995, la Eric Newby, On the Shores of the Mediterranean, 
London, 1984, si la Robert Fox, The Inner Sea: the Mediterranean and its People, 
London, 1991. În sfârşit, cei care îndrăgesc Mediterana nu pot să rateze cartea lui 
Elizabeth David A Book of Mediterranean Food, London, 1950, precum si alte lucrari 
mai recente despre bucătăria mediteraneeană, precum cea a Claudiei Roden, Medi- 
terranean Cookery, London, 1987. 

Unind si despartind deopotriva trei continente, Europa, / X 
Asia si Africa, loc de intálnire mai mult sau mai putin / | 
pașnică a religiilor, economiilor și sistemelor politice, j 
Marea Mediteraná a devenit de-a lungul timpului o lume 
jc in sine: proteicá, misterioasá si extrem de atrágátoare. le 
David Abulafia, profesor la University of Cambridge 
si specialist de renume mondial in istoria Mediteranei, 
P ne invită într-o călătorie imaginară pe „Marea cea Mare“ re 
si pe tarmurile ei, incepand din preistorie si pana in 
secolul XXI, pentru a înţelege cum anume a influențat 
EJ AE BS ea geometria mereu schimbátoare a culturii si civili- 
j^ zatiei mondiale. Ín acelasi timp cercetare riguroasá si 
j JIERS, poveste pasionantă, istoria Mediteranei alcătuită de 
, David Abulafia devine o istorie vie, umaná, populatá 
de figuri impunătoare si personaje pitoreşti, împărați, 
regine, mari oameni de arme, navigatori, pirați, pele- : 
Px rini, negustori, migratori, dar si de calatorii si turistii di E7 
zilelor noastre. Ilustratiile alese cu grijă de autor (harti, Pad 
s fotografii, picturi, documente si imagini de arhivă) com- 
a pleteazá vastul tablou zugrávit in cuvinte si sporesc 
Rd farmecul acestei cărţi esenţiale pentru cultura euro- — f$  - 
peaná a mileniului trei. í —— 

